
PRATARMĖ 


Ne tik filosofai domisi estetikos istorija ir teorija, bet ir menininkai, inte- 
ligentiškos natūros žmonės. Sakoma, jog geros teorijos lašas dar niekam 
nepagadino gyvenimo. Estetikos istorijos abėcėlė aukštos kultūros Europos 
šalyse perteikiama net gimnazistams, o būsimieji humanitarai ir menininkai 
Ją nuodugniai studijuoja universitetuose ir akademijose. Ir mūsų jaunuome- 
nę, studentiją bei kūrybinę inteligentiją pravartu supažindinti su autentiška 
estetikos istorija. Juo labiau, kad šiuo metu ir mūsų kultūra darosi vis atvi- 
resnė pasauliui, ji palengva vaduojasi iš provincializmo. Pažintis su estetikos 
istorija padeda plėsti žmogaus kultūrinį akiratį, lavina jo meninį skonį, ugdo 
individualumą, padeda geriau suvokti save ir savo žmogiškąjį pašaukimą. 

Todėl Kultūros ir meno instituto Estetikos skyriuje kilo sumanymas pa- 
rengti daugiatomę estetikos istorijos antologiją. Ją sudarys tomai, skirti Se- 
novės Rytų ir antikos, viduramžių, Renesanso, naujųjų amžių, XX amžiaus ir 
Lietuvos estetikos tekstams. 

Parengti chrestomatijas ar antologijas mūsų šalyje — dar sudėtingas už- 
davinys, o daugelyje išsivysčiusių šalių tai ne problema. Ten periodiškai pa- 
sirodo vis naujos didelės apimties tokio pobūdžio knygos. Taip įgyjamas dides- 
nis filosofinės klasikos reprezentavimo ir vertinimo patyrimas. Jis skatina ori- 
ginalius požiūrius ir nuostatas, ugdo filosofinės literatūros leidybos tradicijas. 

Tarpukario Lietuvoje buvo išleista Rapolo Serapino parengta pirmoji 
estetikos chrestomatija „Ties grožio vertybėmis“ (Kaunas, 1944; antras lei- 
dimas — Vilnius: Baltos lankos, 1994 m.). Mūsų dienomis viena kita este- 
tikos veikalų ištrauka buvo išspausdinta „Filosofijos istorijos chrestomati- 
jos“ knygose. Kai kurie garsūs XX a. meno filosofai buvo pristatyti prof. 
Broniaus Kuzmicko sudarytoje chrestomatijoje „Grožio kontūrai“ (Vilnius: 
Mintis, 1980). Vertingą chrestomatinio pobūdžio dvitomį „Poetika ir litera- 

tūros estetika“ parengė prof. Vanda Zaborskaitė (Vilnius: Vaga, 1978, 1989). 
Jį sudarant, orientuotasi į literatūrą, žodžio meną. Šios knygos neužsigulėjo 
knygynų lentynose, neapdulkėjo bibliotekose. Ne vieną studentą jos vedė į 
fFlosofijos, estetikos, menotyros pasaulį. 

Dabar leidžiamos daugiatomės estetikos istorijos antologijos rengėjams 
pirmiausia iškyla koncepiualūs klausimai: kokiais principais remiantis al- 
rinkti autorius ir tekstus, į kokias vertinimo tradicijas orientuotis, kaip ruošti 
komentarus? Aišku, kai kurie atrankos principai jau nusistovėjo ir dėl jų 
nereikia sukti galvos. Tačiau atranką lemia ne vien sudarytojų skonis, bet ir 
pati kultūros situacija. Bepigu toms tautoms, kurios turi išsivertusios kone 
visą filosofijos klasiką. Mūsų padėtis kiiokia, nes tik pastaraisiais dešimtme- 
čiais suaktyvėjo filosofijos veikalų leidyba. 

Pavarčius užsienyje išleistas filosofijos Ir estetikos antologijas, matyti, 
kad jų sudarymo principai gana skirtingi. Tačiau ryškus vienas bendras bruo- 
žas — paprastai pristatomi tik reikšmingi autoriai, sukūrę teorijas, paveiku- 
sias meno raidą ir apskritai kultūrą. Su jais ir siekiama supažindinti patei- 
kiant didesnes reikšmingų veikalų ištraukas, o ne pavienius, nors ir origina- 
lius teiginius ar samprotavimus. Mūsų antologijoje taip pat remtasi šiuo 
principu. Nors, aišku, atskirais atvejais pateikiami ir minčių fragmentai. Iš- 
tisiniai tekstai leidžia skaitytojui geriau pajusti autoriaus kūrybos pobūdį, jo 
idėjų ryšį su to meto kultūros kontekstu, net stilistiką ir emocionalumą. 

Sudarydami antologiją laikėmės dar vieno principo — supažindinti skai- 
tytojus su naujais autoriais, kurie nebuvo versti į lietuvių kalbą. Žinodami, 
kad leidybos galimybės šiuo metu menkokos, mes mažiau dėmesio kreipėme 
į tuos autorius, kurių raštai jau yra pasirodę lietuvių kalba. Tačiau tuo ne- 
pikinaudžiavome, antraip būtume nusižengę istorinei tiesai. 

Visuose antologijos tomuose bus spausdinami išsamūs straipsniai apie to 
meto kultūrą, epochą ar svarbų estetinės minties periodą, mažesni straips- 
niai — apie estetikos kryptį ar personaliją. 

Lietuvos akademinis jaunimas ir kūrybinė inteligentija bene labiausiai 
buvo susipažinusi su Vakarų pasaulio filosofine mintimi. Šioje antologijoje 
daug dėmesio skiriama Rytų estetikos idėjoms, kurios itin lavina menininkų 
vaizduotę. 

Vertybių mainai buvo būdingi tiek senovei, tiek naujiesiems amžiams. 
Ypač greitai meno idėjos, kūriniai, kūrybinės grupės keliauja iš vienos šalies 
į kitą šiais laikais. Mūsų intelektualinis pasaulis būtų blankesnis, skurdesnis, 

Jeigu jis remtųsi vien europine mąsiymo ir veiklos tradicija. Rytų filosofijos 
įr menotyros traktatai, tų kraštų idėjinės koncepcijos susilaukia vis didesnio 
susidomėjimo Europoje, išgyvenusioje ne vieną dvasinę krizę. Jie skatina 
žmogų ieškoti darnesnės pasaulėžiūros. Pagaliau ir mūsų, lietuvių, kultūroje 
didėja dėmesys Rytams. Tiesa, pristatant Rytų kultūrą kyla nemaža tekstų 
vertimo į lietuvių kalbą problemų. Jau pirmajame antologijos tome yra tie- 
sioginių vertinų iš sanskrito, senovės kinų, senovės graikų kalbų. Tačiau 
dauguma Rytų autorių tekstų vis dėlro versti iš anglų, prancūzų, vokiečių, 
rusų kalbų. Kiekvienu atveju tokie vertimai buvo lyginami su vertimais į kitas 
Europos tautų kalbas. 

Rengti pirmąjį estetikos istorijos antologijos tomą buvo pasitelktas nema- 
žas būrys autorių, vertėjų, redaktorių, konsultantų. Beveik visas įžangėles 
apie personūlijas bei spausdinamus raštijos paminklų tekstus parašė šio tomo 
atsakomasis redaktorius Antanas Rybelis. Jis taip pat parengė, papildė ar 
patikslino kai kuriuos komentarus. Senovės indų tekstų skyrių peržiūrėjo sans- 
kritologas Audrius Beinorius, dėl senovės kinų tekstų autorių, veikalų pava- 
dinimų, terminų rašybos konsultavo sinologės Ieva Diemantaitė, Rima 
Sondaitė ir Dalia Švambarytė. 

Atgimstančioje Lietuvoje nus ypač svarbu giliai suprasti praeities kul- 
tūros vertybes, reikšmingas idėjas ir teorijas. Jos gali pasitarnauti visapusiš- 
kau, Iumanistiniūun dabarties žmogaus auklėjimui ir švietimui. O juk reikia 
ne tik protu, bet ir širdimi pajusti ne tik savo krašto, bet ir kitų tautų indėlį 
į bendrąjį žmonijos kultūros aruodą. Tai padeda įveikti savo ribotuną ir 
atveria platesnę erdvę didesniems siekiams ir įkvėptai kūrybai. 

Vietoje įvado 


Paprastai sakoma — žmogaus gyvenimas neįmanomas be grožio. Ir toks 
pasakymas nekelia abejonių. Tačiau grožio ir meno prigimtis bei reikšmė yra 
sunkiai nusakoma ir daugeliui lieka paslaptis. Gal todėl filosofai ir meninin- 
kai imasi plunksnos, norėdami išsiaiškinti, kas yra grožis, o vėliau savo po- 
žiūrį į jį išdėstyti kitiems. Ne tik menininkai ir filosofai domisi estetika, bet 
ir visi tie, kuriems grožis gyvenime daug reiškia. 

Prancūzų poelo ir eseisto P. Valery (1871—1945) žodžiais, estetika atsiĄ 
rado dėl to, kad būtų patenkintas didis filosofų smalsumas, jų noras suprasti ) 
žmogaus kūrybos ir grožio paslaptį. ; 

Kartais sakoma, kad estetikoje mąstoma apie vieną iš daugelio dvasinių 
vertybių — grožį. Grožis nėra absoliuti vertybė. Visos vertybės kinta kartu 


„sujas palaikančiomis s kultūromis. Estetikos istorijoje įvairiais pavidalais išky- 
"Ta mintis: estetika drauge su logika ir etika sudaro vadinamųjų normatyvinių 
mokslų triadą, ir šie mokslai įtvirtina dvasinio gyvenimo taisykles. Logikai 
esą rūpi tiesos pagrindimas, etikai — gėrio, o estetika geidžianti nustatyti 
grožio, meno kūrybos,-estelinio s skonio taisykles. Tokia minūs nėra visiškai 
teisinga, nes estetika tik kai kuriais istorijos tarpsniais ir kai kuriuose kraš- 
tuose buvo normatyvinė. 

Estetikos sąvoka kilo iš senovės graikų žodžio AIG NUxGC. Šis žodis 
turi dvi reikšmes, Viena i iš jų — juslinis suvokimas, kita — Žmogaus pri- 


p —— -—- —-—- m --—- -—- ma 


gimties emocionalumas. . Šį Ž žodį. kaip tam tikrą losofinę sąvoką. vienas Iš 
Ša 


„pirmųjų ėmė vartoti vokiečių filosofas A. G. Baumsgartenas (1714—1762). 


"1750 m. jis išleido veikalą, „pavadintą ią „Estetika“. . Jame aiškinama, kad žmo- 
giškąjį pažinimą nagrinėja du skirtingi mokslai — logika ir estetika. Logi- 
kai rūpįs abstraktus pažinimas, o estetikai — juslinis, emocinis, intuityvus. 


Tačiau A. G. Baumgartenas nėra estetikos, kaip naujos Dilosofijos šakos, kū- 

rėjas, — jis tik suleikė pavadinimą s seniai esančioms teor rijoms apie grožį „ 
ji na Emo 


ir "meno kūrybą. . Estetikos idėjos, apmąstymai, ių traktatai apie grožį atsirado 
jau senovėje. Estetikos ir estetinių ic idėjų ištakos ) yra senovės Egipto, Šumero, 
| Babilono, Irano, Palestinos, Indijos, Kinijos, Graikijos ir kitose civilizacijose. 

Tiesioginį estetikos ryšį su žmogaus jusliniu, emociniu patyrimu ir sa- 
viraiška iškelia kone visi filosofai. XX a. belgų filosofo E. de Bruyne 
manymu, estetikams labiausiai rūpi vadinamasis nesuinteresuotas pažini- 
mas, besiskleidžiąs meno sferoje, ir tobulos žmogaus kūrybos formos, turin- 
čios estetinį (meno veikalas), matematinį (formulė) ir filosofinį (minčių 
sistema) pavidalus. Tačiau labiausiai pagrįstas požiūris, jog estetika yra 
meno filosofija arba bendroji menų (literatūros, dailės, teatro, muzikos ir 
kt.) teorija, suprantama, turint omenyje, kad jai visada rūpėjo ir vadinama- 
sis natūralusis gamtos ir žmogaus grožis. Turbūt neverta abejoti I. Kanto 
teiginiu, jog gamta mums atrodo puiki, graži tuomet, kai ji savaime turi 
menui būdingų bruožų, o menas būna laikomas tobulu, kai jis kažkuo pa- 
našus į gamtą. Lyg pratęsdamas 1. Kanto mintį, G. Hegelis yra sakęs — 
gamtos grožis tėra žmogaus dvasinio grožio atspindys. Gamtos ir kasdienio 
gyvenimo grožis taip pat yra svarbus estetikos objektas. 

Įdomios yra E. Souriau (1892—1979) mintys apie estetikos objektą, ku- 
rias jis išdėstė savo garsiame veikale „Estetikos ateitis“ (1924). Apžvelgęs 
įvairius estetikos objekto aiškinimus ir skirtingus estetikos metodus, jis priėjo 
išvadą, kad estetiką derėtų apibūdinti kaip mokslą apie formas. Tarp estetikos 
ir menų, jo manymu, yra toks ryšys, koks būna tarp teorinių disciplinų ir 
taikomųjų mokslų. 

Š šių kelių pavyzdžių yra aišku, jog apie estetikos objektą, metodus, 

ategorijas ir pačias estetikos galimybes diskutuojama ne mažiau negu apie 
kitus mokslus. Estetikos objektas, jos nagrinėjamos problemos nuolat kito. 
iBendrais žodžiais „estetiką iką galima apibūdinti kaip filosofijos..teoriją, kuriai 
tūpi pažinti i ir įvertinti nti grožio, io, estetinės ir meninės žmogaus veiklos (kūry- 
bos), N meno E Ir ir kriūkos ra S aidą. Į Esteikole Byarbinusios „ia problemos, 


—-—-— 


Tinėje. Žmogaus veikloje ir 1r i es "lgsenoje. I Kitas Broblenų) ratas kyla iš meno. 


„kūrybos ir jos rezultatų — analizuojama meno 0 veikalų struktūra, menų kla- 
"sifikacija, m meno kūrinio suvokimas į ir vertinimas, meno santykiai su kitomis 


„kultūros sritimis (mokslu, religija, dorove) ir, meno. "svarba ugdant žmogų. 
Tos'pi os" problemų grupės glaudžiai susijusios. 

Būta siūlymų ir net bandymų estetiką suskaidyti į keletą savarankiškų 
disciplinų — estetinių vertybių teoriją, suvokimo (koniempliacijos) teoriją, 
meno psichologiją ir meno sociologiją, estetinio ir meninio ugdymo teoriją. 
Tačiau toks estetikos suskaidymas kelia abejonių ir gal net yra ydingas, nes 
naikina tam tikrą estetikos problematikos vientisumą bei filosofinį jos pobū- 
dį. Kita vertus, grožis ir menas rūpi ne tik estetikai, bet ir kitoms discipli- 
noms — meno istorijai, meno kritikai bei poetikai. Tad gal estetika tik savaip 
"kartoja tai, kas jau žinoma menotyrai? 

Filosofai gvildena bendrąsias meno problemas. Papraslai jie vengia remtis 
tik vienos kokios nors meno šakos duomenimis, nes tokie bandymai dažniau- 
siai būna nevykę. Prisiminkime marksistinėje estetikoje ilgokai plitusį litera- 
tūrocentrizmą. Apie dailę ir muziką buvo samprotaujama, pasiremiant litera- 
tūros savitumo samprata, ir dėl to labai iškreiptai buvo suvokiami originalūs 
ieškojimai ir atradimai kitose meno sferose. Menotyrininkai dažniausiai būna 
geri vienos ir labai retai kelių meno šakų specialistai. Jie tik retsykiais palie- 
čia bendresnes meno problemas, kuriomis domisi teoretikai. Pastarieji žino 
mažiau istorinių faktų ir empirinės medžiagos, tačiau jie geriau orientuojasi 
esminėse problemose, sugeba filosofiškai apibūdinti faktus ir iškelti naujų 
hipotezių apie meno raidą. 

Atsijusios nuo konkrečios kūrybinės praktikos estetikos teorijos taplų pa- 
viršutiniškos, seklios, prarastų gyvybingas sąsajas su meno raida. Juk ir di- 
dieji menininkai, nepretenduodami būti filosofais ir kartais net šaipydamiesi 
iš jų, parašė tikrų teorijos šedevrų, kurie laikui bėgant tapo pamatiniais pa- 
čios estetikos veikalais. Prisiminkime Leonardo da Vinci (1452—1519), 
A. Diirerio (1471—1526), F. Schillerio (1759—1805), J. W. Goethe's 
(1749— 1832), R. Wasnerio (1813—1883), Ch. Baudelaire (1821—1867), L. 
Tolstojaus (1828—1910), P. Valery traktatus, samprotavimus, straipsnius. 
Mūsų lietuvių kultūroje stebėtinai giliai apie estetinius fenomenus yra svarstę 
M. K. Čiurlionis, O. Milašius, B. Sruoga, J. Vienožinskis, V. Mykolaitis- 
Putinas, Just. Marcinkevičius tr kai kurie kiti kūrėjai. 

Estetika savo ruožiu pasitarnauja meno istorijai ir meno kritikai. Ji išto- 
bulina menotyrininkams ir kritikams reikalingas kategorijas, aptaria analizės 
pagrįstumo, kūrinio prasmės suvokimo, meno raidos periodizavimo ir kitas 
praktikams svarbias problemas. Juk kuo geriau suvokiame, pavyzdžiui, este- 
tinių kategorijų turinį, tuo geriau pažįstame bendrąsias meno problemas, jau- 
čiame meno raidos pokyčius ir naujoves. 

Kritikas padeda publikai suvokti autoriaus sumanymą ir meninius kūrinio 
pranašumus. Autoriui kritikas atrodo kaip išprusęs idealus meno žinovas. 
Kritikui tenka nemažai vaidmenų, bet svarbiausia jam — aiškinti ir vienaip ar 
kitaip įvertinti kūrinį. Geras kritikas paprastai nepasikliauja vien savo intuicija 
ir skoniu. Jis remiasi kūrinio analize. Be to, kritikas, rašydamas apie meninin- 
ką ar kitus autorius, netiesiogiai supažindina juos su naujomis estetikos kon- 
cepcijomis ir idėjomis. Estetika nebūtinai esti normatyvinė, nors daugumos 
senovės Rytų kraštų, Europos viduramžių, klasicizmo, akademizmo ar mark- 
sizmo estetikos teorijos buvo daugiau ar mažiau normatyvinės. O meno 
kritika iš esmės yra normatyvinė. Tačiau dera neužmiršti tos aplinkybės, 
kad jos normatyvumas vienaip ar kitaip pagrindžiamas analizuojant kūrinį, 
aiškinant jo suvokimo ypatybes, aptariant kontekstą, kuriame jis radosi. 

Technologijos aspektu meną gvildena poetika. Siaurąja šio žodžio prasme 
poetikai rūpi žodžio menas. Tačiau jau Aristotelis savo „Poetikoje“, o vėliau 
ir kiti filosofai ėmė analizuoti ir kitas meno šakas. Šiuo metu poetikos sąvoka 
taikoma daug plačiau, kur Lik analizuojama meno kūrybos technologija. 
Pats žodis poetika yra kilęs iš senovės graikų kalbos žodžio z0rd0, kuris 
reiškia daryti, statyti, kurti. Poetas, muzikantas, dailininkas — tai pirmiau- 
sia žmonės, turintys tam tikrų profesinių įgūdžių ir sugebantys „daryti“, 
kurti meną. Šiuolaikinė poetika neapsiriboja vien technologija. Ji gvildena 
naujas meno formas, meno funkcionavimo būdus, naujus kūrinio pavidalus, 
atsirandančius integruojantis įvairioms meno sferoms. Įvairių menų poeti- 
kos teikia estetikai daug faktų ir problemų, reikalingų filosofinio apmąsty- 
mo ir platesnių apibendrinimų. 

Tad galime sakyti, jog estetika nubrėžia menotyrai tam tikrą meno ana- 
lizės perspektyvą. Todėl ir sakoma, jog estetika metodologiškai grindžia me- 
notyrą. Ne visos estetikos teorijos ir kryptys įsijaučia į šį vaidmenį ir daug 
filosofų gana skeptiškai žvelgia į estetikos „sumetodologinimą“. Tačiau vie- 
na aišku: estetika ir menotyra atsiremia viena į kitą. 


O kaip estetika nagrinėja ir apibendrina jai rūpimas estetines ir meno 
vertybės? Ar ji turi kokius nors aiškesnius metodus, ar tėra lik įspūdingas 
filosofinių samprotavimų darinys? 

Spiritualistinės filosofijos šalininkai linkę manyti, kad grožis ir kitos es- 
tetinės vertybės yra nepažinios ir norint jas suvokti, reikia išsivaduoti iš proto 
varžtų. Grožį reikia išgyventi. Taip samprotaujantys dažniausiai estetinį 


AA a ai A 

jausmą sutapatina su ekstaze, atribojančia žmogų nuo kasdieniško šurmulin- 
g0 gyvenimo, nuo praktinių poreikių. 

Iš dalies panašiai galvoja ir intuityvistai: svarbiausia kurti ir jausti grožį, 
patirti kūrinio teikiamą nepakartojamą estetinį įspūdį. O bet kokia griežtes- 
nė mokslinė analizė tą grožio potyrį supaprastinanti ir numarinanti. Analizė 
niekuomet negali būti objektyvi ir pagrįsta, nes paprastai primenanti kieno 
nors asineninį, subjektyvų požiūrį. Tad estetika esanti ne mokslas, o menas, 
žodžio menas apie grožį. Romantikas F. Schlegelis (1772—1829) savo „Frag- 
mentuose“ rašė, kad jeigu samprotavimai apie meną patys nėra meno kū- 
rinys, tai jie neturi pilietinių teisių būti meno karalystėje. 

Toks požiūris yra gana paplitęs. Ypač daug šalininkų jis įgijo XX a. 
antrojoje pusėje, kai įsigalėjo eseistiškas mąstymo būdas. Meno gerbėjams 
atrodo, kad apie menus reikia rašyti „gražiai“. Jie kartais priekaištauja kriti- 
kams ir teoretikams, kad tie neperteikią nagrinėjamo kūrinio įspūdžio ir jo 
pranašumų, o tik sugebą išnarstyti juos, kaip vaikai kad išnarsto savo žaislus. 
Tačiau kritikų užmačios pagražinti savo darbus įvairiom pseudomeninėm ir 
pseudofilosofinėm puošmenom nedaro jiems garbės, kaip ir meno filosofų 
bandymai patarinėti menininkams, kaip ir ką geriau būtų kurti. 

Minėtas E. Souriau pateikia tokį vaizdingą pavyzdį apie puodžių ir keletą 
filosofų tipų. Vieni iš jų, tarkime, Sokratas, G. T. Fechneris (1801—1887), 
stebėdami dirbantį puodžių neiškęstų ir sakytų, geriau daryk taip, o ne kitaip. 
Kiti, pavyzdžiui, R. Miiller-Freienfe!sas (1882—1949), Ch. Lalo (1877—1958), 
paverstų jo kūrybą abstraktaus teorizavimo objektu. N. Boileau (1636—1711) 
ir Horacijus užsimotų dar daugiau — jie bandytų išsiaiškinti, kokie dėsniai 
apskritai valdo puodžiaus kūrybą. O pačiam puodžiui visai nesvarbu, ką apie 
ji kalba tie garbūs vyrai. Tikras puodžius įninka į savo puodynę, jaučia ją ir 
mąsto Lik apie ją vieną vienintelę ir jam šito visiškai pakanka. 

Šis paprastas pavyzdys parodo, kaip skirtingai teoretikai žvelgia į tą paiį 
reiškinį. Ir vis dėlto galima manyti, jog puodžiaus kūrybą vienaip ar kitaip 
veikia jo darbo vertinimai, istorinė bei kultūrinė aplinka, kurioje jis gyvena, 
toje aplinkoje susiformavusi grožio ar gražumo pajauta. 

Kartais daug diskutuojama ir ginčijamasi dėl estetikos teiginių ir išvadų 
tikslumo. Suprantama, estetikos tikslumas yra kitokio pobūdžio negu griež- 
tųjų mokslų. Pozityvistinės ir neopozityvinstinės krypties estetika pasitelkia 
įvairius mokslinius metodus — istorinį, lyginamąjį, aprašomąjį ir kt. Žino- 
mas neopozityvistinės estetikos šalininkas T. Munro (1895—1974) teigia, 

jog estetika — tai humanitarinė disciplina, noriai perimanti kitų mokslų 
metodus. Ji esą tirianti estetinę reakciją. Ta estelinė reakcija esanti trijų 
veiksnių sąveikos padarinys: tam tikrų estetinio objekto — gamtos reiški- 
nio, daikto, meno veikalo — savybių (O), jį suvokiančio subjekto ypatumų 
— amžiaus, išsilavinimo, bendrosios kultūros, profesijos ir t.t. — (S), su- 
vokimą lemiančių aplinkybių — palankių, nepalankių, be galo įvairių — 
(A). Tad estetinės reakcijos (ER) formulė būtų tokia: ER=OSA. 

Kadangi estetika nagrinėjanti, pasak T. Munro, ne fizinius, o dvasinius 
reiškinius, tai ji mažiau tiksli negu gamtos mokslai. O yra pastovus dydis, o 
S ir A gali būti kintantys, netikėti, sunkiai apibūdinami. Tačiau ši aplinkybė 
netrukdanti estetikai tyrinėti rūpimus dalykus nė prasčiau negu kitiems moks- 
lams savuosius. 

Su tokia T. Munro nuomone galima ir nesutikti. Tačiau šiuolaikinėje 
estetikoje vis daugiau teisių įgyja įvairūs griežtųjų mokslų — statistikos, 
modeliavimo, informatikos — metodai. Prisiminus A. Puškino dramoje „M0o- 
cartas ir Saljeris“ pavaizduotą dviejų menininkų — įkvėpto genijaus ir meno 
amatininko — ginčą, ar galima harmoniją pasverti skaičiuote, galime pasa- 
kyti, kad estetikai savas darosi „saljerizmas“. Jau antikos filosofai, Pitagoro 
sekėjai, kosmoso ir muzikos harmoniją siejo su skaičiais. Šiuo metu matema- 
tikos metodai taikomi dizaine, reklamoje, projektuojant architektūros ansam- 
blius, kuriant elektroninę muziką, audiovizualinės struktūras. Labai keičiasi 
ir tradicinių menų pobūdis. Juose atsiranda naujų kombinatorikos, matema- 
tinio modeliavimo operacijų, intelektualinių ieškojimų. Tad ir estetika natū- 
raliai linksta prie tokių apibendrinimų, kurie būtų logiškai pamatuoti, o kar- 
tais net eksperimentiškai patvirtinti. 


Yra ir kitas estetikos moksliškumo problemos aspektas. Sakoma, jog de 
gustibus non disputandum (dėl skonio nesiginčijama), kitaip tariant, viskas 
reliaiyvu ir mene, ir teorijoje. 

Šio klausimo svarstymu pradeda savo estetikos teoriją ir G. Hegelis. Ka- 
dangi nėra grožio savaime, samprotavo jis, o tik įvairūs menai ir dar įvairesni 
meno veikalai, tai, matyt, ir estetika negali būti mokslas. Jos esmė — lik 
idėjos. Estetika neturi visiems laikams tinkamo grožio kriterijaus arba mato, 
bet tai nekliudo žmogui "Glosofuoti < apie grožį. G. Hegelis padaro išvadą — 
de gustibus philosophandum (dėl skonio filosofuojama). 

Išties esama Liek daug skirtingų požiūrių į grožį ir kitas estetines vertybes, 
kad nubrėžti kokią nors aiškesnę ribą tarp grožio ir bjaurumo, tarp to, kas 

esteliška ir kas neestetiška — labai keblu. Laikas savaip viską pataiso. 
Žiūrėk, menininkai, kurie kažkada buvo nuvertinti ir laikomi nevykėliais, 
praėjus šimtmečiams tampa klasikais. Ir atvirkščiai — tikrojo grožio apaš- 
talai pasirodo esą ne tokie reikšmingi, kaip kadaise atrodė. Keičiasi ir patys 
menai, atsiranda nauji, kuriuos veikia technika ir mokslas, susiklosto nema- 
tytos estetinės veiklos sritys. Ir vis dėlto kažkas sieja skirtingiausius meno 
objektus — amforą ir katedrą, sonatą ir spektaklį, kompiuterinę grafiką ir 
dizainą. Visi Šie objektai yra žmogaus sukurti. Ir nors jų skirtingas „daik- 
tiškas“ pavidalas, tačiau pirmiausia jie yra dvasiniai reiškiniai, skirti Žmo- 
gaus sąmonei ir, kaip pasakytų Vydūnas, sąmonės nuskaidrėjimui. 

Tad natūraliai kyla klausimas, ar galima moksliškai nagrinėti tai, kas iš 
esmės yra jusliška, emocionalu, susiję su kuriančio ir vertinančio žmogaus 
pasąmone (jo išgyvenimais, intuicija, nuojauta), individualiu gyvenimo paty- 
rimu ir fantazija? Ar įmanoma jausmus ir nepakartojamą gyvenimo paygrą 
konceptualiai analizuoti? Juk menininkas kuria apimtas įvairių jausmų ir nuo- 
taikų, emocinio pakilimo, neretai net afekto būsenos. Jis tik apytikriai gali 
pasakyti, kaip jam pavyksta sukurti tą ar kitą dalyką. Todėl daug kam atrodo, 
kad nei kūrybos eigos, nei meno veikalo suvokimo, nei interpretavimo bei 
vertinimo neįmanoma nuodugniai paaiškinti, nės tai susiję su emociniu žŽmo- 
gaus patyrimu ir fantazija. Ne vienas poetas ir kompozitorius teigia, kad 
kurdamas jis nesamprotauja ir nemąsto. Tačiau įsigilinus į kūrybos procesą, 
tokie teiginiai pasirodo esą tik patraukli legenda. Menininkas medituoja ir 
protauja nepalyginti daugiau negu jam pačiam ir aplinkiniams atrodo. Jo 
gyvenimo patyrimas, dvasiniai ieškojimai ir klaidžiojimai, vėliau pasireiškią 
kūryboje, tam tikra prasme yra suintelektualinti, o kūrybos aktai daugmaž 
kryptingi. Čia idėjos, abstrakcijos, formų stilizavimas įgyja konkretų pavida- 
14 ik turėdami emocinį pagrindą. Taigi estetika susidaro anaiptol ne paviršu- 
tinišką vaizdą apie meno kūrybą ir kūrinių suvokimą. 

Kaip anksčiau filosofai, ir ypač G. Hegelis, išpranašavo ateityje „meno 
mirtį“, taip dabar pranašaujama „estetikos mirtis“. Tačiau nei menas, r 
estetika nemiršta. Natūralu, kad ir mene, ir estetikoje daug kas keičiasi. Es; 
tetikoje plinta griežtųjų mokslų metodai, palengva susiklosto jos taikomosios 
sritys — psichofiziniai kūrinio suvokimo tyrinėjimai, meno terapija, auklėji- 
mo menu praktika. Jau XIX a. antroje pusėje minėto G. T. Fechnerio buvo 
padėti šiokie tokie „estetikos iš apačios“, empirinės estetikos, priešingos „€s- 
tetikai iš viršaus“, pagrindai filosofinei estetikai. Tačiau tik XX a. antroje 
pusėje eksperimentinės estetikos idėjos imtos įgyvendinti. 


16 Algirdas Gaižutis 


Mes gyvename postmodernizmo laikotarpiu, kai daugelis vertybių susi- 
jaukė, o pasimetęs žmogus neranda dvasinės pusiausvyros šiame pasaulyje. 
Kultūra įgyja industrijos bruožų, o estetinė mintis darosi fragmentiška, trūki- 
nėjanti, ji stokoja filosofinės gelmės ir apibendrinimo galios. Pliuralizmo 
ideologija įtvirtina perdėtą, demonstratyvų visuotinį kritiškumą, nepagrįstą 
meninių kriterijų neigimą. Idėjų margumas neretai užgožia esmines žmogaus 
verlybes ir jo geismą iš Liesų būti laisvam ir atsakingam. 

Seniausių civilizacijų rašytiniame palikime itin svarbūs yra sakraliniai ir 
poetiniai tekstai, kuriuose įvairiais aspektais gvildenamos estetinės proble- 
mos. Tyrinėdami estetinės minties užuomazgų raidą, turime atsisakyti dauge- 
Ito mums įprastų stereotipų ir pereiti į sinkretiškų kategorijų plotmę. Natūra- 
lu, kad skirtinguose pasaulinės kultūros regionuose dėl specifinių sąlygų for- 
mavosi savitos pažiūros į estetiškumą. Didelį postūmį estetinės minties užuo- 
mazgų sklaidai suteikė pirmykščių visuomenės santykių irimas ir valstybinių 
darinių su sudėtinga valstybinių institucijų sistema atsiradimas. Seniausios 
valstybės, tapusios pagrindiniais pasaulinės kultūros židiniais, susiformavo 
derlinguose upių slėniuose: prie Nilo — Egiptas, tarp Tigro ir Eufrato — 
Šumeras, Babilonija, tarp Indo ir Gango — Indija, prie Geltonosios upės — 
Kinija. Šių valstybių atsiradimas, skirtingai nei gentinėse visuomenėse, susi- 
jęs su oficialiojo valdovo, įtakingų socialinių klasių iškilimu ir žmonių vie- 
nijimusi ne giminystės, o teritoriniais principais. Šie radikalūs socialiniai po- 
slinkiai skatino kultūros procesus ir kartu estetinės minties sklaidą. 

Ilgus šimtmečius Vakaruose vyravo mitologėma tapęs požiūris, jog visos 
svarbiausios žmonijos kultūros vertybės rados senovės Graikijoje, jog čia 
buvo padėti humanitarinių, tiksliųjų mokslų bei menų pagrindai. Tačiau ku|- 
tūroje niekas neprasideda nuo nulio. Jeigu gilinsimės į graikų civilizacijos 
ištakas, pamatysime daug senesnį Egipto ir Artimųjų Rylų patyrimą. O nu- 
sikračius europocentristinės mąstysenos atsiveria nepaprastai turtingos Indi- 
jos, Kinijos kultūros tradicijos. 

Šiandienos duomenys leidžia neginčijamai teigti, kad estetinės minties 
Lyrinėjimus būtina pradėti, priešingai ydingai europocentristinei tradicijai ne 
nuo palyginti jaunos senovės graikų ir romėnų antikos, o nuo senovės Rytų 
civilizacijų. Daugelis Rytuose susiformavusių idėjų neretai priskiriama Va- 

karų antikos laikui. Iš senovės Rytų civilizacijose sukurtų kultūros vertybių 
iki nūdienos išliko tik nedidelė materialinės kultūros, architektūros, skulp- 
tūros, rašytinių šaltinių dalis, tad ir nedaug estetinių tekstų. Taigi šiuolai- 
kiniam estetikos istorikui, siekiančiam atgaivinti senųjų civilizacijų kūrėjų 
estetines pažiūras, tenka susidurti su daugybe sunkumų, kurių išvengia vė- 
lesnių laikų estetinės minties tyrinėtojas, galintis pasitelkti patikimus teks- 
tus ir remtis susiklosčiusiomis mokslo tradicijomis. Trūkstant patikimų šal- 
tinių, tyrinėtojui tenka itin atidžiai žvelgti į visas gretimas humanitarinių 
mokslų ir meno sritis, estetiniu aspektu apžvelgti svarbiausiuose išlikusiuo- 
se šių Rytų šalių rašytiniuose tekstuose bei jų fragmentuose išreikštas pa- 
žiūras, mintis, idėjas, analizuoti estetikos požiūriu Rytų civilizacijų kūrėjų 
meną, sukurtą pagal tam tikrus estetikos kanonus. Egiptiečių, šumerų, ba- 
biloniečių, iranėnų ir hebrajų estetinės minties tyrinėjimai šiandien yra tik 
užuomazgų būklėje, bet reikia likėlis, M. Foucault žodžiais tariant, kad 
„pažinimo archeologija“ atskleis mums daug naujų svarbių faktų, padedan- 
čių tiksliau atstatyti tų civilizacijų kūrėjų estetines pažiūras. 

Naujausi įvairių sričių mokslininkų archeologiniai ir meno tyrinėjimai 
paneigė pažiūrą, jog senovės Rytų šalys gyvavo kultūrinės izoliacijos sąlygo- 
mis. Egipto, Šumero, Babilonijos, Irano, Palestinos ir Indijos gyventojai jau 
žiloje senovėje palaikė glaudžius ekonominius ir kultūrinius ryšius. Tai liu- 
dija archeologų aptikti materialinės kultūros ir meno paminklai, analogiški 
estelikos kanonai, kosmogoninių mitų, epų, šviesos ir spindesio estetikos 
motyvai. Gvildenant estetinės minties priešistorę ir ankstyvąsias senųjų Rytų 
civilizacijų kūrėjų pažiūras, kyla pagrįstų abejonių, ar korektiška vartoti šiuo- 
laikinį estetikos terminą, nes archajiškuose kultūros sluoksniuose dar neaptin- 
kame aiškiai išsikristalizavusių estetikos koncepcijų. Senovės egiptiečių, šu- 
merų, babiloniečių, indų, kinų ir kitų civilizacijų kūrėjų estetinės pažiūros 
radosi itin glaudžiai sąveikaudamos su mitologija, kosmologija, religija, ritu- 
aline kultūra ir įvairiomis meninės kultūros formomis. 

Archajinės epochos žmonės, susidūrę su paslaptingomis gamtos jėgomis, 
ieškojo būdų, kaip jas paveikti. Tas poveikio būdas archajinėse kultūrose 
buvo mitologija, religiniai vaizdiniai, sudėtingos maginių ritualų sistemos, 
natūraliai siejančios įvairius estetinius ritualinės poezijos, šokio, dainų, regi- 
mojo nitualinio vyksmo elementus. Mitas — tai ne lik istoriškai pirmoji, 
seniausioji sąmonės raiškos forma, bet ir tam tikras visuminis pasaulio suvo- 
kimas, kuriame ryškios pasaulinio estetinio apmąstymo užuomazgos. Anks- 

Lyvąją mitologiją dažniausiai remia ir maitina religinių pažiūrų sistemos, 
nes mitai aiškina dievų ar Dievo sukurtą pasaulį, o mitą palaikantys ritualai 
suteikia mitams estetinę formą. Mitologinėje sąmonėje labai ryškūs estetinę 
prigimų turintys kūrybingumo, vaizduotės elementai. Tikriausiai neatsitik- 
tinai visose senosiose civilizacijose kosmogoninių mitų pavidalu iškyla es- 
tetinę prasmę įgijusi pasaulio pradžios idėja, kuri Egipte, Šumere, Babilo- 
nijoje, Indijoje, Persijoje siejama su kanoniškais sakraliniais tekstais, Kini- 
joje — su didžiųjų išminčių mintimis, Senajame Testamente — su tiesos 
atsivėrimu. Archajiški kosmogoniniai mitai neretai turi estetinę prasmę, nes 
pasaulio kūrėjai dievai juose iškyla kaip menininkai, kuriantys harmoningo 
ir estetiško pasaulio įvairovę. 

Kitas svarbus kosmogoninės mitologijos aspektas susijęs su daugelyje 
senųjų civilizacijų populiariu požiūriu, teigiančiu, kad harmoningą ir tobulą 
visatos struktūrą kartoja žmogaus kūno, gyvūnijos, gamtos reiškinių bei ob- 
jektų sandara ir grožis. 

Bene ryškiausias estetinės minties priešistorės ir ankstyvųjų estetinių pa- 
žiūrų bruožas, atsispindintis senovės Rytų šalių sakraliniuose ir kituose poe- 
tiniuose tekstuose, yra sinkretiškumas, kuris reiškiasi kaip suvokimo ir vaiz- 
dinio mąstymo vienovė bei neatsiejamas žodžio, muzikos ir veiksmo ryšys. 

Pamažu trūkinėjant vientisai mitologinei sąmonei ir atsirandant filosofi- 
nio mąstymo užuomazgoms, mitologijai būdingą vaizdinį pasaulio suvokimą 
keičia sąvokų kalba, kitaip tariant, senąjį „09906 išstumia naujasis A0y06. 
Įvairiose civilizacijose, priklausomai nuo specifinių filosofinio estetinio mąs- 
tymo formavimosi ypatumų, archajiniai mitologiniai reliktai lieka akivaizdūs 
arba giliai paslėpti po filosofinių sąvokų sluoksniu. Be mitologijos ir sąvo- 
kinio mąstymo elementų, ankstyvųjų estetinių pažiūrų sklaidai itin svarbus 
estetiškai apipavidalintas ritualas, su kuriuo glaudžiai siejasi religinės pažiū- 
ros ir daugelis ankstyvųjų sakralinio meno formų. „Ritualas glūdi archajinių 
kultūrų gyvenimo ir veiklos centre <...>, jis persmelkia visą gyvenimą, api- 
būdina jį ir kuria naujas jo formas, pakeliui įveikdamas visa, kas jam trukdo 
ar kelia pavojų. Šia prasme ritualas yra neatsiejamas nuo visuomenės raidos 
ir konkrečioje („kosmogoninėje“) epochoje jis tampa šios raidos pagrindu ir 
svarbiausia priemone.“! 

Kitas svarbus ankstyvųjų estetinių pažiūrų pažinimo šaltinis — įvairios 
meno kultūros formos. „Meno vaidmuo, — rašo T. Munro, — pirmiausia tas, 
kad, pirma, jis įdiegia žmonėms būtinus pagarbos, baimės, nuolankumo ir 
lojalumo įpročius, antra, garbinimu, maldomis bei ritualais, kaip manoma, 
išmeldžia iš dievų pergales, derlingumą, sveikaią ir kitokias gėrybes. Trečia, 
savo iškilminga pompastika, prabangiomis pramogomis, meilikaujamais por- 
tretais ir liaupsinimu menas teikia malonumą bei pasididžiavimą valdančia- 
jai klasei. Senosiose imperijose sukurti ir mus pasiekę kūriniai liudija, jog 
visame pasaulyje meno paskirtis ir svarbiausios funkcijos buvo tos pačios“. 

Visose senosiose civilizacijose menas aiškinamas labai plačiai — jis 
suvokiamas kaip techninio meistriškumo, žinojimo ir praktinės veiklos re- 
zuliatas. Ankstyvosios meninės kūrybos formos esti neindividualaus kano- 
ninio pobūdžio. „Senovėje, — rašo E. Gombrichas, — kanonu vadino sche- 
mą; kanonas — tai pamatiniai geometriniai santykiai, kuriuos turi žinoti 
menininkas“?. Tai, kad senųjų civilizacijų architektūra, skulptūra, tapyba, 
literatūrinės meno formos nuolatos orientuojasi į ankstesniais amžiais susi- 
formavusių kanoninių taisyklių apibrėžtas sistemas, visai netrukdo tolesnei 
meninių formų plėtotei. Daugelio kartų menininkai, tobulindami įtaigiau- 
sias įr funkcionaliausias meno formas, suformuoja kūrybos taisyklių ir sti- 
listinių požymių visumą, kuri tampa kanonine norma vėlesnių kartų meni- 
ninkams. Tobulėjant kanoniniams estetiniams principams ryškėja naujos, 
funkcionalesnės ir subtilesnės kanono briaunos. Remdamiesi kanonu, ano- 
niminiai menininkai konstruoja savo estetinių vertybių pasaulį lyg iš jau 
esančių formų, metaforų, vaizdinių. Originalumas čia — ne naujų formų 
kūrimas, o tradicijoje išsikristalizavusių stilistinių struktūrų perfrazavimas, 
nauja interpretacija. Net ryškiausios individualybės išlikdavo žmonių atmin- 
tyje, rašytiniuose tekstuose, istorinėse kronikose pirmiausia kaip konkrečių 
kanoniškų tradicijų, mokyklos pradininkai. 

Gvildendami ankstyvųjų estetinių pažiūrų formavimosi dėsningumus se- 
nosiose Rytų civilizacijose akivaizdžiai įsiltikiname, koks klaidingas daugelio 
estetikos istorikų veikaluose vyraujantis prietaras, jog estetika išimtinai yra 
mokslas apie grožį ir bendrąsias meno teorijos problemas. Tai netikslus ir 
pernelyg siauras požiūris, nes grožio ir meno kategorijos daugelio senųjų 


2 Munro T. Oriental Aesthetics. — Cleveland, 1965. — P. 107. 
3 Gombrich E. Art and Illusion. — London, 1977. — P. 126. 

civilizacijų esietinių pažiūrų sistemose neretai įgydavo antraeilį vaidmenį. 
Kita vertus, senosiose civilizacijose susiduriame su kitokiu, labai savilu es- 
tetinių pažiūrų, problemų ir kategorijų pasauliu, kurio, siekiant pažinimo ob- 
jektyvumo, neįmanoma mechaniškai perkelti ar įsprausti į šiuolaikinės este- 
likos schemų, problemų ir kategorijų tinklą. 

Estetiškumas senosiose civilizacijose buvo labai plačiai suvokiamas. Jis 
aprėpė visatos sandaros, gamtos, dievų pasaulio, religinio ritualo, žmogaus 
gyvenimo, kūrybinės veiklos, erotinės meilės, fizinio, dvasinio ir dorovinio 
tobulėjimo sritis. Todėl anais laikais tokios svarbios buvo harmonijos, tobu- 
lumo, grožio, didingumo, ritualo, šviesos, spindesio kategorijos. Įvairiose 
civilizacijose vietinės kultūros tradicijos suformavo skirtingas estetiškumo 
sampratas, aprėpiančias labai plačią skalę — nuo empiriškų iki visapusiškai 
išplėtotų filosofinių. Pavyzdžiui, seniausiuose Artimųjų Rytų kultūros židi- 
niuose, Egipte, Mesopotamijoje vyrauja empiriška fizinė estetiškumo sam- 
prata, apie kurios specifinius bruožus galime spręsti remdamiesi šių šalių 
mitologija, religiniais, poetiniais tekstais bei rekonstruodami literatūros, ar- 
chitektūros ir vaizduojamosios dailės kanonus. Harmonija, tobulumas, didin- 
gumas, grožis dažniausiai siejami su fiziniais, empiriniais, jusliškai apčiuo- 
piamais, regimais objektais, tauriųjų metalų savybėmis, gamtos kūrinių, žmo- 
gaus kūno formomis, estetinėmis vertybėmis. Kita vertus, egiptiečių ir šume- 
rų estetinėse pažiūrose, samprotavimuose apie išaukštintą dievų tobulumą ir 
grožį ryškėja žymiai sudėtingesnė metafizinė estetiškumo samprata, kurios 
atsiradimas susijęs su kosmologija, dieviškosios kūrybinės galios aukštinimu. 

Ankstyvosiose egiptiečių ir šumerų estetinėse pažiūrose ypatinga estetinė 
prasmė suteikiama kūrybinei ir emanacinei dievų prigimčiai. Dievai archajiš- 
kuose miluose iškyla kaip imanentiški tobulumo, harmonijos ir grožio sim- 
boliai, kaip menininkai kūrėjai, savąja minties ir grožio galia kuriantys har- 
moningo pasaulio įvairovę, spinduliuojantys tobulumą, harmoniją, grožį, švie- 
są, spindesį į hierarchiškai žemiau esantį žemiškąjį pasaulį. Iš čia kyla egip- 
iečių, šumerų, o vėliau ir babiloniečių, senovės žydų, iranėnų ir kiltų šio 
regiono tautų pažiūrose plačiai pasklidusios šviesos ir spindesio estetikos 
principai. 

Nepaisant daugybės bendrų bruožų, egiptiečių ir Mesopotamijos tautų 
(šumerų, akadų, babiloniečių) estetinėse pažiūrose esama esminių skirtumą. 
Egiptiečių estetikoje daug svarbesnis vaidmuo teikiamas aukso pjūvio pro- 
porcijomis paremtai matematinei bei organinei estetiškumo, harmoningo 

grožio sampratai, o Mesopotamijos tautų estetinėms pažiūroms labiau bū- 
dingas ne intelektualinis, o juslinis, empirinis pobūdis. Čia vyrauja kilokia, 
su vaisingumu, galinga erotinę ir gyvybine energija susijusi estetiškumo 
samprata, vaizduojamosios dailės kanone besiremianti ne egiptiečiams ir 
graikams būdinga organiškąja, o mechanine estetine koncepcija. 

Gvildendami estetinės minties priešistorę, apmąstydami seniausių estetinių 
pažiūrų raidą Rytų šalyse, susiduriame su nelengva periodizavimo problema. 
Seniausių Egipto, Mesopotamijos, Indijos ir Kinijos civilizacijų kūrėjų esteti- 
nių pažiūrų sklaidos istorijoje galime išskirti kelis svarbius posūkius. Maždaug 
Il 1škst. m. pr. Kr. Nilo upės baseine susiformuoja Egipto valstybė, pietinėje 
Mesopotamijos dalyje — Šumero, Indo upės baseine — protoindiškosios 
Harapos ir Mohendžo Daro civilizacijos, Geltonosios upės baseine — 
Jangshao kultūra. Kitas svarbus kultūros paradigmų lūžis įvyksta apie 
XVI-XV a. pr. Kr. Valdant XVII dinastijai Egiptas atgauna nepriklauso- 
mybę ir prasideda turtingiausias jo civilizacijos raidos tarpsnis; Mesopota- 
mijoje, kur buvo perimtas šumerų ir pirmosios Babilonijos dinastijos 
(1894—1595 m. pr. Kr.) palikimas, suklestėjo senovės Babilonijos civiliza- 
cija. Į Indostano pusiasalį įsiveržusios arijų gentys iš esmės pakeitė tolesnę 
indų civilizacijos raidą, o Tolimuosiuose Rytuose iškilo Yin karalystė, ta- 
pusi didžiosios kinų civilizacijos lopšiu. Prasideda naujas epinės ir poetinės 
literatūros pakilimas. Egipte suklesti įvairios literatūros formos, Mesopotami- 
joje sukuriami himnai dievams ir Gilgamešo epas, Indijoje — „Rigvedos“ ir 
„Sarmnavedos“ himnai, Kinijoje — odės ir himnai, sudėti į „Poezijos knygą“ 
(„Shijing“), kiek vėliau Irane suskamba „Avestos“ himnai, Palestinoje — Gies- 
mių giesmės motyvai, o Graikijoje — „Iliados“ ir „Odisėjos“ epai. 

Laipsniškas perėjimas iš archajinio į antikinį laikotarpį VII-—VI a. pr. 
Kr. susijęs su nauja radikalių dvasinių poslinkių epocha: iškyla įtakingi 
išminčiai, pranašai, mąstytojai, siekiantys pakeisti tautų dvasinį gyvenimą. 
Indijoje tuo metu savo mokslą skelbė Budha ir džainizmo pradininkas Ma- 
havyra, Kinijoje savo mokyklą įkūrė Konfucijus, plito didžiojo daoizmo 
mokytojo Laozi, moizmo skelbėjo Mozi idėjos, Artimuosiuose Rytuose stiprų 
poveikį turėjo Zaratustros doktrina. Mitologinį pasaulio suvokimą keitė fi- 
Iosofinis suvokimas, atsirado rašytinė filosofinė literatūra, kurioje ryškūs 
kokybiškai nauji estetinės minties bruožai. 

Tačiau ne visose tautose buvo sukurtos sisteminės estetinės pasaulėžiū- 
ros. Mitologinėje pakopoje itin svarbus vaidmuo teko tuo metu labiausiai 

išsivysčiusioms tautoms — egiptiečiams, šumerams, indams, kinams, seno- 
vės žydams, persams. Estetinei sąmonei įžengus į filosofinę pakopą, išryš- 
kėja irys pagrindinės estetikos tradicijos: indų, Tolimųjų Rytų ir Vidurže- 
mio jūros pakrančių (daugiausia Europos). Kiekviena iš jų, išreikšta nacio- 
nalinėmis ir tarpnacionalinėmis kalbomis, glaudžiai siejasi su regioninėmis 
kultūros tradicijomis. Net paviršutiniškai žvelgiant į estetinių idėjų sklaidą 
skirtinguose geografiniuose plotuose, atsiskleidžia stebėtina estetinio pasi- 
tenkinimo šaltinių, esietiškumo ir meniškumo formų įvairovė. 

Gretindami Rytuose ir Vakaruose išstkristalizavusias estetines idėjas, 
galime išskirti ir tam tikras vyraujančias tendencijas. Vakarų tradicija, be- 
siremianti subjekto ir objekto (t.y. žmogaus ir aplinkos pasaulio) priešprie- 
šos idėja, pasuko pasaulio pažinimo ir įvaldymo keliu. Iš čia kilo daugeliui 
antikos estetikos krypčių būdingas dėmesys realiam pasauliui, empiriniams 
faktams, analizei. Indijos ir Tolimųjų Rytų estetinės koncepcijos tradiciškai 
labiau domėjosi žmogaus ir aplinkos vienove, skverbėsi į asmens vidinį 
pasaulį, subtilius dvasinius išgyvenimus. Šių tendencijų skirtingumas natūraliai 
skatino tarpusavio trauką, suartėjimą. Į Rytų ir Vakarų šalių estetines tradicijas 
galima žvelgti kaip į du skirtingus kelius, vedančius į tą patį tikslą. 

Rytų šalių estetinės minties raida, nepaisant didelės krypčių, mokyklų, 
koncepcijų įvairovės, pasižymi didesniu idėjų, problematikos Lęstinumu nei 
Vakarų kraštų. Vakaruose ryškesnė kultūros paradigmų kaita. Čia epochų 
lūžiai lėmė esmingesnę estetikos idėjų kaitą. Reikšminga teorinė sistema Va- 
karuose dažniausiai iškyla ne uek pratęsdama tradiciją, kiek kritiškai ją pa- 
veikdama ar pervertindama. Suprantama, ilgainiui neigimas gali virsti grįži- 
mu prie kadaise paneigtų koncepcijų. 

Senovės Rytų tautų estetinės minties specifiką nulėmė daugelis faktorių — 
socialinė organizacija, gyvenimo būdas, gamtinė aplinka, religija, meno krypčių 
ir žanrų plėtotė, netgi rašto grafika. Pavyzdžiui, senovės Egipte, Šumere, 
Mažosios Azijos kraštuose estetinės minties kanonai formavosi kartu su di- 
dingais architektūros (piramidžių, šventyklų) statiniais, įkūnijusiais idealią 
proporcijų harmoniją, šviesos—tamsos kontrasto motyvus, Indijoje — ap- 
mąstant dramos meno principus, Kinijoje — peizažinę tapybą. Tačiau išsa- 
miau apie tai rašoma šios antologijos įvadiniuose straipsniuose, skirtuose 
atskirų senovės Rytų tautų estetinei minčiai aptarti. 

Senovės Egiptas yra vienas žymiausių pasaulio civilizacijos židinių, kuris 
ilgai veikė daugelio Artimųjų Rytų šalių ir graikų kultūros raidą. Egiptie- 
čiai pasaulio kultūros veiksniu tapo apie 3100 m. pr. Kr. ir nuosekliai plė- 
tojo savitas kultūros ir meno formas iki antrojo persų užkariavimo 341 m. 
pr. Kr. Ilga ir sudėlinga Egipto kultūros istorija, aprėpianti 30 dinastijų, pa- 
prastai skirstoma į tokius pagrindinius etapus: Archajinė epocha (apie 
3100—2720 m. pr. Kr.), Senoji karalystė (apie 2720—2220 m. pr. Kr.), 
Vidurinioji karalystė (apie 2065—1785 m. pr. Kr.), Naujoji karalystė (apie 
1580—1100 m. pr. Kr.), Vėlyvoji epocha (apie 1085—341 m. pr. Kr.).! 
525 m. pr. Kr. Egipto kultūros raidą pristabdė pirmasis persų užkariavi- 
mas, o galutinai nutraukė antrasis persų užkariavimas. 323 m. pr. Kr. į 
Egiptą įžengė Aleksandro Makedoniečio kariuomenė ir prasidėjo nauja he- 
lenistinė Piolemajų Egipto epocha, kuri baigėsi, kai 31 m. pr. Kr. šalį pa- 
vergė romėnai, Dėl šių istorinių kataklizmų ir vėliau sekusių arabų užka- 
riavimų tradicinės senovės Egipto kultūros formos patyrė daug pokyčių. 

Senovės Egipte vyravusios estetinės pažiūros glaudžiai susijusios su mi- 
tologija, religiniais ritualais, įvairiomis meno formomis, faraonų ir mirusiųjų 
kultu. Žinių apie estetinių pažiūrų raidą teikia išlikę hieroglifiniai tekstai 
papirusuose, šventyklų, piramidžių, rūmų sienose. Egiptiečių, kaip ir kinų, 
hieroglifinis raštas kilo iš formalizuotų piešinių. Tokiam raštui būdingas hie- 
roglifų ir pieštų vaizdų ryšys išliko ir vėliau, o raštininko, piešėjo, tapytojo 
ir išminčiaus sąvokos labai siejosi ir neretai buvo tapatinamos. Raštininkų 
profesija Egipte buvo labai gerbiama. Jie buvo vadinami išminčiais, pačių 


! Senovės Egipio kultūros istorijos chronologija pateikiama pagal: Drioton E, Vendier 
J. L'Egypie. — Paris, 1962. 

dievų senaisiais įpėdiniais, pranašavusiais ateitį.* Egipte, kaip ir Kinijoje, 
vyravo knygų kultūros kultas. Knyga laikyta reikalingesne už namą, vertesne 
nei rūmai puošniausi, nei šventyklų paminklai. Toks požiūris į parašytą žodį, 
knygą, raštininko profesiją padėjo išsaugoti ateičiai daug svarbių Egipto kul- 
tūros puslapių. Rašytiniai šaltiniai liudija, kad Egipte architektams, skulpto- 
riams, tapytojams buvo rašomi specialūs teoriniai traktatai, kurie išliko iki 
mūsų dienų. Edfu šventyklos bibliotekos knygų sąraše mokslininkai aptiko 
veikalą „Sieninės tapybos kūrimo nuorodos ir proporcijų kanonas“. Daugelį 
neišlikusios Egipto estetikos principų galima atstatyti ir interpretuojant aukš- 
to lygio architektūros, skulptūros, tapybos ir kitų menų grožio kanonus. 

Egipte ne tik suklestėjo materialinė kultūra, rafinuotos meno formos; egip- 
tiečiai išsiugdė ir subtilų estetiškumo jausmą. Ankstyvosios jų estetinės pažiūros 
kupinos mitologinės simbolikos, kosmogoninių ir teologinių idėjų, paveikusių šio- 
je šalyje vyravusią grožio, harmonijos, didingumo sampratą. Egiptietiškoji g70- 
žio (nefer) sąvoka yra labai plati. Ankstyvuosiuose rašytiniuose lekstuose aiš- 
kiai apčiuopiami estetiniai, etiniai ir kiti šios sąvokos aspektai, kai kalbama 
apie dievų, gamtos objektų, gyvūnų, augalų, žmonių grožį, dorus darbus. 

Senosios karalystės tekstuose, apibūdinančiuose dievų grožį, pirmą kartą 
pasaulio estetinės minties istorijoje aptinkame susiformavusius šviesos ir spin- 
desio estetikos principus. Jų atsiradimas tiesiogiai siejasi su saulės dievo Ra 
iškilimu. Pasak ankstyvųjų kosmogoninių mitų, grožio šaltinis — saulės die- 
vas Ra — gimė iš žemės dievo Gabar ir dangaus deivės Nut sąjungos. Egip- 
tiečių ir vediškuosius indų mitus sieja teiginys, jog iki pasaulio sukūrimo 
visur lvyrojo tamsoje paskendęs vandens chaosas. Harmonijos ir grožio kū- 
rimo pradžia pasaulyje siejasi su šviesą ir grožį spinduliuojančio saulės dievo 
Ra ir rutulinio pasaulio atsiradimu. Egipto žynių pamokymuose, plėtojan- 
čiuose ankstyvąsias kosmogonines idėjas, ryškėja filosofinio mąstymo užuo- 
mazgos. Juose visa ko pradu laikoma materija, kurioje išsiskiria pasaulį or- 
ganizuojančios stichijos. Svarbiausios iš jų — ugnis ir vanduo. Vanduo, ug- 
nis ir saulė sureikšminti tikriausiai dėl to, kad gyventojų būvis labai priklausė 
nuo Nilo vandens lygio svyravimų, galingų potvynių ir atoslūgių bei gamtos 
grožį kuriančios saulės. Viename iš papirusų teksto „Nilo pašlovinimas“ apie 
šią upę sakoma: „Visa širdimi tu trokšti kurti vien grožį“. 


2 Žr.: Senovės Rytų poezija. — Vilnius: Vaga, 1991. — P, 41. 
3 Žr. ten pat. — P. 42. 
3 Ten pal. — P. 45. 

Daugelyje egiptiečių tekstų aukščiausiojo grožio šaltiniu laikomas Egipto 
dievų panteono viršūnėje esantis saulės dievas Ra, kurį vėliau, faraono re- 
formatoriaus Amenchotepo IV-Echnatono (XIV a. pr. Kr.) viešpatavimo lai- 
kais pakeičia kitas saulės dievas — Atonas. Viename iš tekstų, šlovinan- 
čių šį dievą, sakoma: „Tu teiki gyvenimą širdims savo grožiu, kuris yra 
gyvenimas“?. Grožis egiptiečiams visuomet siejosi su šviesa, spindesiu. Šis 
grožio sąvokos aspektas atsispindi ir dievo Pta (Piaho) sūnaus Nefertino, 
kurio simboliu laikomas grožį ženklinantis šventojo Iotoso žiedas, faraono 
Echnatono žmonos Nefertitės („gražuolė atėjo“) ir faraono Ramzio II žmo- 
nos Nefertarės varduose. Piramidžių tekstuose aukštinamas „spinduliuojan- 
tis“ deivės Nut grožis, kuris užlieja visa, kas yra aplink ją. 

Senosios karalystės tekstuose neretai glaudžiai susietos grožio, gėrio ir do- 
ros sąvokos, 0 sugebėjimas atlikti dorą darbą traktuojamas kaip grožio šalti- 
nis. Viename iš vadinamojo „Nusivylusiojo pasikalbėjimo su savo siela“ frag- 
mentų, ten, kur kalbama apie piramidžių stalybos įkvėpėjus ir fundatorius, sa- 
koma: „Statantys iš akmens, kuriantys piramidės sales yra gražūs savo gra- 
žiais darbais““. 

Tačiau egiptiečiai vertino ne tik tobulą spinduliuojantį dievų grožį, dorus 
poelgius, bet įr mokėjo žavėtis upių, tvenkinių, gyvūnų, paukščių, augalų 
grožiu. Egiptiečių pasaulietinė poezija kupina įstabių gamtos grožį aprašinė- 
jančių motyvų. Kita vertus, jiems nebuvo svetimas ir juslinio dievų bei žmo- 
nių grožio garbinimas. Viename iš meilės, muzikos, šokio ir grožio deivei 
Chatchor skirtų himnų ji šlovinama kaip „meilės saldybių pilna, nuostabiau- 
sia iš moterų“. Egiptiečių lyrikoje, pasižyminčioje jautriu psichologizmu ir 
ryškiu humanistiniu patosu, pirmą kartą poezijos istorijoje atsiranda aukšto 
meninio lygio aistringai žmogaus grožį aukštinantys meilės motyvai. Mylinti 
moteris eiliuotame kūrinyje „Trys norai“ savo išrinktąjį vaizdingai palygina 
su vieninteliu iš tūkstančių ristūnų, valdovo arklidžių puošmena gražiausia“. 
Dar ryškesnės metaforos moters grožį šlovinančiose eilėse, kuriose aiškūs 
„Šviesos ir spindesio estetikos“ elementai. Vienoje iš seniausiųjų giesmių taip 
apibūdinamas moters grožio įstabumas: 


5 Heropus Apemuero Mupa. — Mocxaa, 1937. — T. 1: Ilpesuuū Bocrok. — C. 276. 

6 Opanyes EO. IT. Y uCroKOB penKruKu M cBoGonomicnua. — Mockaa; Jenunurpaa, 1959. — 
C. 523. 

7 Senovės Rytų poezija. — P. 31. 

Ji spindi skaisčiu dorumu, 

Ir oda net šviečia visa. 

Žvilgsnis svaigina, o saldžiosios lūpos — 
Ne tuščiakalbės. 


Kaklas grakštus, išdidus virš stačios spindulingos krūtinės. 
Garbanos jos — lazuritas tikriausias. 

Už auksą puikesnės jos putliosios rankos. 

Vien lotoso žiedalapiai gali prilygti jos pirštams?. 


Egiptiečiai žemišką grožį perteikė dažniausiai pasiremdami simetrijos, 
dalių harmonijos, aukso pjūvio principais, pavaldžiais tiksliems matemati- 
kos dėsniams. Simetrija ir idealios proporcijos egiptiečiams simbolizuoja am- 
žinybę, aukščiausiojo grožio pastovumą, amžinąją jaunystę. Prancūzų egip- 
tologas A. Foumnier des Corats knygoje „Egiptiečių proporcijos ir dangiš- 
kosios harmonijos santykiai“, analizuodamas daugybę senovės Egipto me- 
no kūrinių, išskyrė juose aštuonis idealius proporcijų santykius, pagrįstus 
aukso pjūvio principu“, Idealūs proporcijų santykiai egiptiečiams buvo ne- 
atsiejama grožio savybė, būdinga visiems reiškiniams: kosmoso sandarai, 
žmogaus kūnui ar bet kokiam daiktui. Griežto estetinio kanono apibrėžti 
proporcijų santykiai aiškiai matyti ir piramidžių, šventyklų konstrukcijose, 
įvairiausios skulptūros ir tapybos darbuose. 

Idealūs aštuoni proporcijų santykiai, sudarantys egiptietiškąjį proporcijų 
kanoną, išsikristalizavo per daugelį šimtmečių. Statydami didžiulius architek- 
tūros ir skulptūros ansamblius, Egipto menininkai taikė geometrijos ir kitus 
matematikos principus. Platonas „Įstatymuose“ liudija, kad egiptiečiai šven- 
tyklose rodydavo kanoninius modelius, kuriais remdamiesi meistrai kūrė sa- 
vo kūrinius. Šie modeliai tikriausiai menininkams atstojo estetikos taisykles, 
idealią spalvų, ikonografinių elementų dermę, skulptūros formų modeliavimo 
principus. Šią hipotezę patvirtina ir išlikęs puikus grafinis proporcijų kano- 
nas, smulkių kvadratų tinkle vaizduojantis sėdintį faraoną. Jame visos pagrin- 
dinės žmogaus kūno dalys paklūsta griežtiems geometrinės proporcijos san- 
tykiams, kurių pagrindinis matas yra keturių arba penkių rankos pirštų plotis. 

Be proporcijų kanono, vaizduojamojoje dailėje taikytas ir spalvų bei iko- 
nografijos kanonas, reslamentuojantis įvairių dievų ir faraonų vaizdavimo 
pozas bei gestus. Spalvų kanone vyrauja baita, raudona, žalia, auksinė ir 


" Ten pat. — P. 19. 


0 Žr: Fournier des Corats A. La proportion Egyptienne et les Rapporis de Divine Har- 
monie. — Paris, 1957. 

žydra spalvos. Dvi paskutiniosios simbolizuoja tobulą dieviškąjį grožį, jo 
sklaidą ir spindesį. Dėl griežtų kanoniškų reikalavimų „tapyboje tamsiai ruda 
spalva naudojama vyrų, o blyškiai geltona — moterų kūnams vaizduoti, ne- 
priklausomai nuo tikros kūnų spalvos“!!. 

Egiptiečių estetinėms pažiūroms suprasti nepaprastai svarbus šios šalies 
gyventojų požiūris į meną, meno pobūdį ir vaidmenį šalies gyvenime. Egip- 
tietiškoji meno (mnht) sąvoka, kaip ir kilose senosiose civilizacijose, yra 
labai plati. Ji paprastai siejama su techniniais įgūdžiais ir meistriškumu. Ši 
sąvoka vartojama kalbant ne tik apie architektūrą, skulptūrą, tapybą, tačiau ir 
apie statybą, juvelyro darbą bei kilus amatus. 

Garsaus skulptoriaus Iritseno paminkliniame akmenyje, sukurtame Vidu- 
riniosios karalystės laikotarpiu, užrašyta: „Aš buvau prityręs įvairių sričių 
menininkas, nustelbiantis visus savo žiniomis. Aš žinojau irigacijos paslaptis 
<...>, mokėjau [perteikti] vyro figūros judėjimą, moters eiseną, kalaviju gin- 
kluoto kario siluetą ir subliuškusią pralaimėjusiojo povyzą, vieną akį žvel- 
giančią į kitą, netikėtai užklupto miegančio žmogaus siaubo išraišką; metan- 
čiojo ietį rankos judesį ir susilenkusią bėgančiojo figūrą. Aš mokėjau kurti 
ugnyje nedegančias ir vandens nenuplaunamas inkrustacijas“'*. Toks Irilseno 
požiūris į meną realiai atspindi nediferencijuotą kūrybinę veiklą, būdingą 
senovės Egipto visuomenei. 

Jau Senosios karalystės laikais buvo galvojama apie meno galimybes, 
menininko meistriškumo ribas. Legendinis išminčius Piachotepas viename 
XXV a. pr. Kr. tekste teigia, kad „menas neturi ribų“ ir klausia: „Argi pasie- 
kiamos meistriškumo viršūnės?“ !? 

Menui egiptiečių gyvenime teko svarbus vaidmuo dėl jam pripažįsiamos 
dieviškosios prigimties. Senosios karalystės laikais sukurtoje Memfio sakmė- 
je „Pasaulio sukūrimas“ pasakojama, kad dievas Pta mintimis ir žodžiu su- 
kūrė dievus, pasaulį su šventyklomis, dievų statulas ir įvairius menus". Me- 
niškai apipavidalinamos buvo visos su religiniais ritualais, faraonų ir miru- 
siųjų kultu susijusios vietos. Egipte buvo labai paplitęs pomirtinio žmogaus 
gyvenimo kultas, kuris rėmėsi mitais ir vaizdiniais apie anapus laukiantį švy- 
tintį spalvomis, pilnakraujį gyvenimą. Gyvenimas šiame pasaulyje buvo laiko- 


"| Gombrich E. Art and Illusion. — P. 102. 

1 Mane M. 3. IOpesnceruneTekie Mucobi. — Mocksa: Jeminrpaa, 1956. — C. 136. 
B Senovės Rytų poezija. — P. 33. 

mas pasiruošimu daug svarbesniam pomirtiniam gyvenimui Amžinajame 
mieste. Šiloks gyvenimo suvokimas persmelkia egiptiečių estetinės pažiū- 
ras, literatūrą ir vaizduojamąją dailę. Ritualinis vyksmas su kulto reikmėmis 
ir ritualu susijusioms meno formoms teikė sakralinę ir magišką reikšmę. 
Žymiausi Egipto menininkai atstovavo intelektualams, liesiogiai susijusiems 
su žynių sluoksniu. 

„Meistrai, vadovaujantys architektūrinių kompleksų skulptūrinės ir tapy- 
binės puošybos darbams, turėjo teisę naudotis valdovų knygų saugyklomis ir 
šventyklų bibliotekomis. Tokios atsakingos pareigos dažniausiai būdavo pa- 
tikimos žyniams, kurie buvo ir dvasininkai, ir profesionalūs menininkai. Žy- 
niai-menininkai buvo geriausi tradicijų saugotojai, perduodantys jas iš kartos 
į kartą. Į tradicijas buvo žvelgiama kaip į tam tikrą būtinų rašytų ir nerašytų 
taisyklių sąvadą ir sykiu kaip į sakralinį dalyką, kupiną dvasinės jėgos ir 
perteikiamą žmonėms dievišku tiesos atsivėrimu.“* Šventyklos Egipte buvo 
ne tik iškilmingo ritualinio vyksmo, bet ir žlaudžios menų sąveikos vieta, kur 
šią architektūros ir vaizduojamosios dailės sąveikos atmosferą dar praturtin- 
davo muzika, poezija, dainos, šokiai. Be menų, susijusių su religija ir įvai- 
riais kultais, Egipte klestėjo ir daugybė pasaulietinio meno formų, kurias 
rėmė kai kurie faraonai ir aristokratai, savo rūmuose apgyvendindavę ar 
kviesdavę į juos architektus, skulptorius, tapytojus, poetus, muzikantus, šo- 
kėjus. Tai prieštarauja paplitusiam požiūriui, kad senovės Egipto menas la- 
bai vienodas, standartinis. Menininkai ne tik atlikdavo svarbius valstybinius 
užsakymus, dalyvaudavo švenčių iškilmėse, tačiau ir puošdavo savo globėjų 
buitį bei laisvalaikį. 

Specifiniai egiptiečių architektūros ir vaizduojamosios dailės estetiniai 
principai ėmė rastis apie 3000—2800 m. pr. Kr. Jau Senosios karalystės 
Jaikotarpio kūriniuose išryškėjo Egipto menui būdingas simbolizmas, ryšys 
su mirusiųjų kultu, religiniais ir kosmogoniniais vaizdiniais, polinkis į monu- 
menialumą, sąlygiškumą, formų lakoniškumą, aiškų konstruktyvų mąstymą. 
„Egipto menas, — rašo E. Gombrichas, —- rėmėsi netobulais metodais, nes 
geresnių metodų egiptiečių menininkai nežinojo. Jų kūrybos sąlygiškumas, 
nors ir turi silpnųjų pusių, yra pateisinamas. XX a. pirmoje pusėje Europoje 
įvyko didi meno revoliucija ir vienas jos iškovojimų yra tas, kad buvo atmės- 
tos senosios estetinės koncepcijos. Pirmasis prietaras, kurį turi įveikti subtilūs 


5 Iowepauuesa H. A. DcTeTuMečKue OcHon! nckyceTBa Žlpcanero ErimTa. — Mocksa: 
Hekycorso, £985. — C. 103—104. 

meno vertintojai, yra įsitikinimas, jog tobulumas neatsiejamas nuo fotografi- 
nio tikslumo.“ !š 

Šiuo aspektu žvelgdami į senovės Egipto meną, turime pripažinti, kad 
nors daugelis jo vaizdinių yra artimi tikrovei, tačiau jam nebūdingas primi- 
tyvus natūralizmas. Šio meno prigimtis — simbolinė. Simbolizmas dvilypis, 
nes yra nukreiptas ir į dangiškąjį pasaulį, ir į pomirtinį Amžinąjį miestą. 
Tokią egiptiečių estetinės sąmonės orientaciją atspindi ir dvi pagrindinės Se- 
nosios karalystės laikais iškilusios kulto architektūros formos: šventyklos su 
ilgomis dengtomis galerijomis ir labai paprastų konstrukcijų piramidės. Gar- 
siųjų faraonų Džoserio Sacharoje (XXVIII a. pr. Kr.), Cheopso, Chefreno ir 
Mikerino Gizoje (XXVII a. pr. Kr.) piramidės yra tiksliai orientuotos į pasau- 
lio šalis, jų proporcijos paremtos aukso pjūvio principu. Viskas čia paklūsta 
astralinei simbolikai, nes piramidžių viduje esančios laidojimo kameros su 
faraonų palaikais tiksliai nukreiptos į vieną iš Drakono žvaigždyno žvaigž- 
džių, laikytų pasaulio poliumi. Piramidžių vidus dekoruotas simboliniais ap- 
valiosios, reljefinės skulptūros, tapybos kūriniais, kuriems būdingi laimingo 
pomirtinio gyvenimo motyvai. Skulptūriniai atvaizdai ir portretai laikyti mi- 
rusiųjų antrininkais. 

Senojoje karalystėje statomos šventyklos architektūrinėmis formomis sim- 
boliškai įkūnija egiptietiškąjį kosmoso modelį. Šventykla yra perkelto į žemę 
dangaus pasaulio simbolis. Tai ypatinga sakralinė erdvė, kurioje gyvena die- 
vai. Tačiau nepaisant simboliškumo ir polinkio į kanonines formas, jau Se- 
nosios karalystės sku!ptūriniai portretai, pavyzdžiui, faraono Chefreno statula 
(XXVII a. pr. Kr., Kairo muziejus), „Galva iš Gizos“ (XXVII a. pr. Kr., 
Vienos muziejus) stebina apibendrintų linijų grožiu; meninio vaizdo vienti- 
sumu, polinkiu į stilizaciją. 

Žlugus Senajai karalystei, Egiptas išgyveno suirutės ir pilietinių karų lai- 
kus, kol apie 2050 m. pr. Kr. faraonas Mentuchotepas I vėl suvienijo šalį. 
Prasidėjo naujas kultūros ir meno raidos etapas, kai literatūroje, architektū- 
roje ir vaizduojamojoje dailėje stiprėjo vietinių tradicijų poveikis, subrendo 
tradicinės kanoninės meno formos. Tačiau piramidės buvo statomos jau kuk- 
lesnės. Tarp šventyklų ėmė vyrauti didingos uolų šventyklos su kolonomis, 
portikais, iškilusios šalia kapaviečių ir mauzoliejų (memorialinis Mentu- 
hotepo I ansamblis Deir el Baharyje, XXI a. pr. Kr. ir Chnumchotepo II 


Iš Gombrich E. Art and Illusion, — P. 4. 

mauzoliejus Beni-Hasane, XX a. pr. Kr.). Atgimus tarptautinei prekybai ir 
ekonomikai, imta intensyviai stalyti miestus, suklesti pasaulietinė architek- 
tūra, vaizduojamoji ir taikomoji dailė, žmonių gyvenime svarbi tampa pa- 
saulietinė poezija ir meilės lyrika. Viduriniosios karalystės laikais keitėsi ir 
estetiniai idealai, mene išryškėjo potraukis kopijuoti tikrovę, stiprėjo huma- 
nistinės ir sykiu individualistinės tendencijos. Vaizduojamojoje dailėje akty- 
viai ėmė reikštis tapytojai — jų kūryboje išlaisvėjo piešinys, atsirado daug 
naujų temų, motyvų, praturtėjo spalvų gama. Šią turiningą Egipto kultūros 
ir meno raidą nutraukė apie 1750 m. pr. Kr. įvykęs rūmų perversmas, hik- 
sų įsiveržimas ir pagaliau šalies okupavimas apie 1720 m. pr. Kr. 

XVI a. pr. Kr. pradžioje Egiptas atgavo nepriklausomybę. Į Naujosios 
karalystės laikus įžengusią šalį suvienijo Tėbuose įsikūrę valdovai. Po perga- 
lingų egiptiečių kariuomenės žygių į Artimuosius Rytus kraštan plūstelėjo ne 
tik didžiuliai turtai, tačiau ir naujos įlakos. Buvo statoma daugybė naujų 
šventyklų, obeliskų, monumentalių skulptūrų. Palaipsniui susiklostė didžiulių 
tašyto akmens luitų (Kamakas, XVI a. pr. Kr., Luksoras, XV a. pr. Kr.), 
pusiau uolų (faraonės Hačepsutos šventykla Deir el Baharyje, XVI a. pr. Kr.) 
ir uolų (Abu Simbelyje, XIII a. pr. Kr.) šventyklų kanoninės sistemos su joms 
būdingu išorės ir vidaus dekoru. Pastebima nauja pasaulietinės poezijos, ypač 
meilės lyrikos, banga. Formavosi naujas menas — grafika, buvo iliustruojami 
kanoniniai „Mirusiųjų knygos“ (XV a. pr. Kr.) tekstai. Tapyboje įsigalėjo 
peizažo žanras, įvairėjo kompoziciniai sumanymai ir spalvų gama. 

Naujus poslinkius kultūroje ir mene skatino jauno faraono Amenchotepo 
IV (1375—1358 m. pr. Kr.), pasivadinusio Echnatonu, reformos. Siekdamas 
apriboti žynių kastos įtaką, jis įkūrė naują sostinę Achetatoną ir iškėlė saulės 
dievo Atono kultą. Nors faraono remiamos naujos meno formos nebuvo sti- 
listiškai vientisos, tačiau jose išryškėjo nauji estetiniai principai, priešingi su- 
siklosčiusioms normatyvinės ir kanoninės estetikos tradicijoms. Poezijoje ir 
vaizduojamojoje dailėje sustiprėjo individo balsas, menas tapo nematytai ra- 
finuotas ir intymus. Vis stiprėjo pasaulietinių siužetų vaidmuo, tapyboje daž- 
nai buvo vaizduojamos įvairios rūmų gyvenimo scenos, faraonas su savo šei- 
minykščiais. Itin aukšto meninio lygio, harmoningų formų buvo skulptoriaus 
Tutmo (Tutmeso) vadovaujama mokykla, kurioje sukurti įstabūs faraono ir jo 
žmonos Nefertitės skulptūriniai portretai. Ilgainiui šie nauji meno principai bu- 
vo kanonizuoti, ir dailėje sustiprėjo šalto akademizmo tendencijos. 

Paskutinis reikšmingas kultūros pakilimas išryškėjo Vėlyvojoje epochoje 
(apie VII — VI a. pr. Kr.) valdant Saiso (663—525 m. pr. Kr.) dinastijai, 

kuomet lyg nujausdamos savo saulėlydį atgimsta daugelis tradicinių meno 
formų. Poetai, architektai, skulptoriai, tapytojai atsigręžia į praeities meną, 
kūrybiškai taiko praeityje susiformavusius meno stilius. Kūriniuose trumpam 
atgimsta Amenchotepo IV laikų menui būdingas formos rafinuotumas, artis- 
tizmas, humanistiniai motyvai, tačiau greitai išryškėja krizės tendencijos: ek- 
lektiškumas ir liguistumo, nervingumo bei pesimizmo nuotaikos. 

Taigi senovės Egiptas yra klasikinė Senovės Rytų meninės kultūros šalis. 
Svarbiausi jos kultūros bruožai yra simboliškumas, tradiciškumas ir kanoniš- 
kumas. Tačiau žvelgdami į Egipto kultūros ir meno istoriją įsitikinome, jog 
tai nereiškia, kad egiptiečiams svetimas intelektualizmas, subtilus estetišku- 
mo jausmas, mąstymo ir kūrybos originalumas. Mene vyravę estetiniai pro- 
porcijų, simetrijos, spalvų simbolikos bei ikonografijos principai pakluso šimt- 
mečiais egzistavusioms kanoninėms tradicijoms ir tiksliems matematiniams 
santykiams. 

Senovės Egipie išsirutuliojusios estetinės pažiūros, kanonai, meninės kū- 
rybos formos, humanistinės idėjos stipriai paveikė kaimyninių tautų — sirų, 
finikiečių, hetitų, churitų, senovės žydų ir graikų — estetines pažiūras ir me- 
no raidą. Tas poveikis jaučiamas pitagoriškoje grožio sampratoje, kuri Ans- 
totelio veikaluose pateikiama kaip „tvarka (erdvėje), sudedamųjų dalių atiti- 
kimas ir aiškumas“, Polikleito (V a. pr. Kr.) „Kanono“ estetikos principuose. 


Antanas Andrijauskas 


2 


Pi TL 


t 


[PTACHOTEPO PAMOKYMAI] 


Fragmentas 


Ptachotepo pamokymai — tai vienas seniausių rašytinių, 
Senosios karalystės laikų (XXVII — XXII a. pr. Kr.) pamin- 
klų, kuris yra išlikęs visas. Jį sudaro 45 ar 46 pamokymai. 
Vienintelis pilnas papirusinio jo rankraščio egzempliorius 
saugomas Paryžiaus nacionalinėje bibliotekoje. 

Kas tas Ptachotepas — nėra visiškai aišku. Tekste jis pats 
save vadina. V dinastijos faraono Isesio (XXV a. pr. Kr.) pa- 
tarėju. Kaip liudija rašytiniai šaltiniai, Ptachotepas buvo vie- 
nas iš žymiausių senovės Egipto išminčių. 


Nesipuikuoki mokytumu, 
Nemanyki esąs visažinis. 

Ne vien tik išminčių — 

Ir neprityrėlių klausk patarimo. 


Menas neturi ribų. 
Argi pasiekiamos meistriškumo viršūnės? 


Tarsi smaragdas slaptavietėj tūno žodis tikrasis, 
O atrandi šį tarp vergių, malančių grūdus. 

Jeigu tau brangi draugystė, 

Tai namuos, kur tu įžengsi 

Kaip garbingas svečias, brolis, — 
Venki moterų iš tolo. 


Ne į gera tie žaidimai, 
Moterų klasta beribė, 
Daugelis žmonių paniekė 
Vien dėl jų dorumą savo. 


Moters kūnas lyg fajansas akina, vilioja, gundo, 
Tik akimirka, ir virto jis sardoniksu Hiepsningu. 
Jį valdyti — sapno mirksnis. 

Jį suvokti — tai numirti! 


3 


Jeigu tu linkęs į gėrį, statykis namus. 

Kaip ir pridera, jų šeimininkę pamilki. 

Dosniai ją pamaitinki, aprenk, 

Jos odą kvapiaisiais balzamais įtrinki, 
Pamalonink jos širdį, kol gyvas esi. 

Jinai — derlingiausia dirva savam šeimininkui. 


Perspausdinta iš: Senovės Rytų poezija. — Vil- 
nius: Vaga, 1991. — P. 33—34. Iš rusų kalbos vertė 
Henrikas Bakanas 

[HIMNAS DIEVUI ATONUI] 


Fragmentas 


Himno tekstas išliko vizirio Ejos kape. Eja po Amenchote- 
po IV (XIV a. pr. Kr.) įpėdinio žento Tutanchamono (valdė 
apie 1400 — apie 1392 m. pr. Kr.) mirties paveldėjo Egipto 
sostą ir valdė apie trejus metus. 

Atono — saulės dievo — kultas buvo faraono Amenchotepo 
IV religinės reformos padarinys: vietoje iki tol vyravusio dievo 
Amono ir jo triados (žmonos Mut ir sūnaus, mėnulio dievo 
Chonsu) buvo paskelbias Atono, kaip vienintelio pasaulio 
gyvybės šaltinio, kultas. O pats Amenchotepas IV pasivadino 
Echnatonu (tai reiškė „malonus Atonui“). 


Tavasis spindulys akiratyje pasirodo, 

Gyvybę kuriantis Atonai, sklaidmeniu išreikštas! 

Skliaute rytiniame sužibęs, 

Tu — grožiu savuoju žemių gausą apšvieti. 

Virš pašalių visų aukštai 

Puikus ir didis žaižaruoji. 

Apglėbęs spinduliais ežias Paties galybe sukurtų pasaulių, 

Tu atiduodi Sūnui! mylimajam juos valdyti. 

Toli esi, bet spinduliai Tavieji — žemėje, arti. 

Žmonių veidai jų auksu nutvieksti, bet Tavo priėjimas slaptas. 


! Turimas galvoje faraonas. 

Palikus platų vakarinį skliautą, 
Tamsa, tartum mirties velėna, žemę kloja. 


Versta iš: IosecTb Meregce III. INlpesireernneTckas 
npoa. — Mockaa: XynoxecrBennan nKrepaTypa, 1978. — 
C. 251—252. Iš rusų kalbos vertė Algis Uždavinys 

SENOVĖS EGIPTO LYRIKA 


Antologijoje spausdinami senovės Egipto lyrikos pavyzdžiai, 
atspindintys požiūrį į grožį, yra daugiausia iš Viduriniosios 
(XXI-XVII a. pr. Kr.) ir Naujosios (XVI-X a. pr. Kr.) kara- 
Lysčių laikų. 


[ĮMEILĖS JĖGA] 


Aistringa meilė tau mane užliejo, 

Jinai su kūnu ir krauju, nelyg vanduo ir vynas, susimaišė, 
Lyg pomerantas — su aštriaisiais pagardais 

Ar pienas — su kvapiausiuoju medum. 


O, paskubėk pas Seserį greičiau, 
Tarytum skrendantis lenktynių žirgas 
Ar jautis, 

Bėgantis prie ėdžių. 


Tavoji meilė — dovana dangaus, 
Ugnis, apėmusi liaunutę nendre, 
Ar grobį puolantis ore mitrusis sakalas. 

Mane sutrikdo tvenkinio grožybė. 
Lyg lotosas neprasiskleidęs lūpos 
Sesers manos. O krūtys — pomerantai. 
Nėra jėgų ištrūkt iš josios glėbio. 


Pavergė jos gludi kakta mane, 

Tartum į kiparisų paspendą 

Jos garbiniai žavieji atviliojo, 

Ir, sakytumei žąsis laukinė, į tinklus papuoliau. 


3 


Atstumti tavo meilę neturiu jėgų. 
Savuoju svaiguliu tikėki! 


Nepasitrauksiu aš nuo mylimo, nors muškit! 
Nors kiaurą dieną pelkėj išlaikykit! 

Nors rimbais plakdami į Siriją varykit 

Arba vytinėm ginkit Nubijon, 

Ar palmių rykštėmis — į dykumą, 

Ar kumščiais — iki Nilo žiočių. 


Aš jūsų tramdoma nepasiduosiu, 
Nes meilei priešintis nenoriu. 


4 


Darniai pliuškena mūsų barkos irklai. 

Nilu su ryšulėliu nendrių pasroviui plaukiu. 
Skubu į Memfį! dievo Ptaž maldauti: 
Atsiųski mylimą šią naktį pas mane! 


" Memfis — senoji Egipto sostinė, IIf tūkstantmečio pr. Kr. pradžioje įsikūrusi kairiajame 
Nilo krante į pietus nuo dabartinio Kairo. 

2 Pia (Prahas) — dievas, iš pradžių garbintas kaip visų dievų valdovas, pasaulio kūrėjas. 
Jis buvo vaizduojamas kaip žmogus nuskusta galva, apsisiautęs numirėlio drobule. Jis, jo 
žmona Sochmet ir sūnus Nefertumas sudarė vadinamąją Memfio triadą. 

Nes upė — vynas! 

Dievas Pta — jos švendras, 

O lapai augalų vandens — tai deivė Sochmet?, 

Jų pumpurai — tai deivė Ijarit“, o žiedas — dievas Nefertumas?. 


Grožiu spindėdama štai džiūgauja Auksuotoji“, 
Ir žemėje šviesu. O Memfis tolyje, 

Nelyg taurė su pomerantais, sutvertas 

Dievo rankos. 


DŽIAUGSMINGŲ DAINŲ PRADŽIA 
1 


Į savąjį vainiką aš portulaką? įpinu. 

Kaip josios aksominis apnašas priglunda prie aksomo, 
Taip ir mana širdis priglunda prie tavosios, 

Aš laisvę jai daviau ir tavo glėbyje guliu. 


Mani troškimai — tai akių gyduoliai: 

Vos į tave pažvelgusios, sušvinta! 

Aš meilės išsiilgusi glaudžiuosi prie tavęs, 
O mano vyre, gyvas širdyje! 


Tai nuostabioji valanda! 

Tegu ji nesibaigia amžinybę, 

Nuo tol, kai aš miegojau su tavim, 
Nuo tol, kai mano širdį tu išaukštinai. 


3 Sochunei — dievo Pia žmona, kurią saulės dievas Ra (pasak mitų, iš jo burnos išėję pirmieji 
dievai. o iš ašarų — žmonės) pasiuntė į žemę liūtės pavidalu bausti nusidėjėlių, ir ji naikinusi 
žmones tol, kol dievai ją sulaikė. 

* Ijarir — deivė gyvatė, faraono valdžios saugotoja. 


3 Neferiumas — dievas, Pia sūnus, garbintas vienoje iš Memfio šventyklų. Jis buvo vaizduo- 
jamas žmogumi su lotoso žiedu ant galvos. 


S Auksuotoji — deivių Chaichor ir Sochmet epitetas. Chatchor buvo garbinama kaip dan- 


gaus ir tolimų kraštų deivė. Jos šventasis simbolis — sistras (mušamasis muzikos instrumentas), 
o šventasis gyvulys — karvė, 


7 Poriulaka — mėsinga žolė, paplitusi daugiausia tropinio klimato juostoje. 

Niekados su manimi tu nesiskiri! 


2 


Stai mano vainike — vijoklis, 
Pinu vainiką jaunai tavo galvai vainikuoti, 


Juk tau aš priklausau 

Kaip sodas, 

Kuriame išpuoselėjau šias gėles 
Ir svaigiai kvepiančius žolynus. 


Tu vėsų iškasei šaltinį, 

Ir dvelktelėjęs šiaurės vėjas 

Mus gaivumu apgaubia, 

Kai dviese vaikštinėjam prie vandens. 


Mana ranka — delne tavajame. 

Pasklinda kūnu maloni palaima, 
Džiūgauja širdis. 

Mes einame greta... 

Man tavo balsas — lyg saldžiausias vynas. 
Aš juo gyva. 


Svarbiau nei valgis, nei vanduo 
Man tavo žvilgsnis. 


DIDŽIOSIOS DŽIAUGSMŲ TEIKĖJOS PRADŽIOS ŽODIS 
[Pirma giesmė] 


Viena nuostabioji mergelė 
Mielesnė man už visas — 

Toji, kur žiba nelyg Naujametė žvaigždė — 
Sirijus?, metams laimingiems gemant. 


Ji spindi skaisčių dorumu, 

Tr oda net šviečia visa. 

Žvilgsnis svaigina, o saldžiosios lūpos — 
Ne tuščiakalbės. 


Kaklas grakštus, išdidus virš stačios spindulingos krūtinės. 
Garbanos jos — lazuritas tikriausias. 

Už auksą puikesnės jos putliosios rankos. 

Vien lotoso žiedlapiai gali prilygti jos pirštams. 


Eisena josios tauri, 

O grakščiosios šlaunys 

Šnekasi, rodos, apie nuostabiosios grožį. 
Linkteli ji iškilniai, ir jau mano širdis pagrobta. 


Kiekvieną sutiktą vyrą priverčia jinai atsigręžti 
Tr žvelgt pavymui, 

Kam nusišypso — tasai laimingasis, 

Iš jaunikaičių visų išrinktasis. 


Vos žengia jinai iš namų — 
Zmonės lyg deivę ją sveikina — nuo pirmojo žingsnio. 


[TRYS NORAI] 
1 


Skubėk pas Seserį, 

Nelyg pasiuntinys, 

Kurio žinių nekantraudamas laukia karalius, 
Trokštąs naujieną išgirst kuo skubiau. 


Ž Sirijaus pasirodymas buvo siejamas su Nilo potvyniu ir žemės darbų pradžia. 

Jam visur kinkiniai parengti, 

Jam visur pabalnoti žirgai, 

Kur tik jis pasirodo, vežimas jau pakinkytas, 
Nėr kada jam ilsėtis kely. 


Kas įžengia į Sesers namus, 
Tam širdis iš džiaugsmo ima plakti. 


2 


Ak, jei atlėktumei tu pas mane 
Tarytum žirgas karaliaus, 

Vienintelis iš tūkstančio ristūnų, 
Valdovo arklidžių puošmena gražiausioji. 


Jį šeria rinktiniais grūdais, 
Šeimininkas pažįsta jo eigastį: 
Vos išgirsta vytinės švilpimą — 
Nesulaikysi. 


Net ir geriausias vežėjas 
Jo neįstengia aplenkti. 
Jaučia Sesers širdis, 
Kuomet mylimasis arti. 


5) 


Ak, jei pas Seserį veržtumeis tu, 
Kaip gazelė, kai lekia per dykumą. 
Pavargo jos kojos, ir kūnas nusilpo, 
Ji baimės visa apimta. 


Medžiokliai ją vejasi, šunys apsupo, 
Pro dulkes jau jos nematyt, 

Be poilsio tęsiasi ilgos guitynės, 

Ir upė kaip kelias išnyra prieš ją. 

O, kad pasiektum buveinę Sesers greičiau, 
Nei ranką tau keturiskart pabučiuos. 
Šitoks Auksuotosios noras, bičiuli brangus. 


[ŽYNĖ CHATCHOR] 


Teikianti džiaugsmą, meilės saldybių pilna, byloja žynė Chatchor, 

Teikianti džiaugsmą, meilės saldybių pilna, byloja valdovas Men- 
chepera“. 

Viešpatė, meilės saldybių pilna, sako vyrai. 

Meilės valdovė, moterys sako. 


Valdovo duktė, meilės saldybių pilna, 
Nuostabiausia iš moterų. 

Paauglė, jai lygios pasauly nėra, 

Jos plaukai juodesni už naktį. 


Jos lūpos saldesnės nei vynuogės ir datulės. 

Jos dantys lygūs tarytum grūdai. 

Ji tiesesnė, tvirtesnė nei titnago peilio užkartos. 
Jos krūtys stangrios ir kietos. 


ĮPAGYRA MYLINČIAI ŽMONAIJ 


Vyro žmona mylima, patraukli, pilna meilės saldybių, 
Kerinčiom lūpom, maloniakalbė. 

Ką lūpos ištardavo, buvo švenčiausia Tiesa. 

Moteris prakilniausia, išgirta viso miesto, 
Kiekvienam ji pagalbos ranką ištiesia, 

Kalba gražiai ir pasakoja, ką mėgsta visi girdėti. 
Daro tai, kas žmonėms patinka. 


? Menchepera — XVIII dinastijos faraonas užkariautojas, gyvenęs XV a. pr. Kr. 

Jos lūpos neištaria blogo žodžio. 
Visi ją myli, Renpetnefret“, 


[RAŠTININKŲ PAGARBINIMAS] 


Išminčiai raštininkai, 

Pačių dievų senieji įpėdiniai, 
Pranašavę ateitį, 

Vardai ją amžini. 

Pabaigę laiką, jie išėjo, 

Jų artimieji pamiršti. 


Jie sau nestatė vario piramidžių 

Ir bronzos antkapių, 

Nepaliko jie palikuonių, 

Vaikų, kad vardus išsaugotų. 
Didžiausias jų paveldas — rašmenys 
Ir išmintingi pamokymai. 


Rašmenys buvo jų žyniai, 

Rašmenų paletės — jų sūnūs, 

Jų piramidės — pamokymų knygos, 
Jų kūdikis — nendrės plunksna, 
Plokštė akmens — jų žmona. 

Ir dideli, ir maži — 

Visi jų vaikai, 

Nes raštininkas — jųjų galva. 


Pastatyti namai ir durys sugriuvo, 
Laidotuvių patarnautojai žyniai išnyko, 
Jų antkapiai apaugo purvu, 

Kapai pamiršti. 

10 Renpeinefrer — Hermopolio (dabar — Ašmunenas) žynio Petosiro (apie 300 m. pr. Kr.) 


žmona. 

Bet skaitantys šias knygas, dar gyvų parašytas, 
Taria vardus, 

Ir tie, kas knygas tas parašė, 

Amžini. 


Tapki raštininku, įsidėk tai į širdį, 

Kad ir tavo vardas amžinas liktų. 

Knyga vertesnė už puošnų antkapį 

Ir mūro sieną. 

Tai, kas knygose parašyta, pastato namus ir piramides 
To širdyje, kurs raštininko ištaria vardą. 
Kad išliktų tiesa, miršta žmogus, 

Dulkėm pavirsta jo kūnas, 

Žemę palieka jo artimieji, 

Bet rašmenys, perduodami iš lūpų į lūpas, 
Priverčia juos vėl prisiminti. 

Knyga reikalingesnė už namą, 

Vertesnė nei Vakarų antkapiai, 

Vertesnė nei rūmai puošniausi, 

Vertesnė nei šventyklų paminklai. 

Ar prilygsta pasaulyje kas Džedefhorui" 
Ar prilygsta kas nors Imchotepui?!2 

Tokio nė vieno tarp mūsų nėra kaip Nefris"? 
Ar visų garsiausias Hetis“, 

Aš tau priminsiu Ptachemdžehučio!š 

Ir Chacheperos-senebo“ vardus. 

O kas prilygs Ptachotepui 


"| Džedefhoras — vienas iš faraono Chufu (XXVII a. pr. Kr.), pačios didžiausios piramidės 
Gizoje statytojo, sūnų. 


13 Imehorepas — III dinastijos faraono Džosero patarėjas, pirmosios piramidės statytojas 


(XXVIII a. pr. Kr.), vienas didžiausių senovės išminčių. Vėliau jis buvo prilygintas dievams, 
jo garbei buvo statomos šventyklos. 


3 Nefris — 1ikriausiai turimas galvoje išminčius Neferts, gyvenęs XXVII a. pr. Kr. Jo 
pamokymai pasiekė mūsų laikus iš vėlesnių nuorašų. 


6 Heris — plačiai žinomų pamokymų, garbinančių raštininko amatą, autorius. 
15 Prachemdžchuris — tikriausiai tai iki mūsų dienų neišlikusių pamokymų autorius. 


6 Chachepera-senebas — senovės Egipto išminčius, pamokymų autorius, gyvenęs XIX a. 
pr. Kr. 


SENOVĖS EGIPTO LYRIKA 49 


Arba Karesu!?? 

Išminčiai, nuspėję ateitį, — 

Viskas taip ir ivyko, kaip pranašavo jų lūpos. 
Tai parašyta jų knygose. 

Tai jų pamokymai skelbia. 

Jų įpėdiniai — visi žmonijos vaikai, 
Sakytum, visi žmonijos vaikai — jų pačių kūdikiai. 
Jie paslėpė nuo žmonių savo burtus, 

Bet žmonės juos randa pamokymuose. 

Jie išėjo, 

Ir vardai išnyko drauge, 

Bet rašmenys nuolat priverčia 

Juos prisiminti. 


NILO PAŠLOVINIMAS 
1 


Šlovė tau, Chapi28! 

Atėjai į šią žemę, 

Pasirodei, idant atgaivintum Egiptą. 
Jo tėkmė pasislėpus tarytum tamsa 
Giedrą dieną, kai garbina jį tarnai. 
Jis drėkina laukus, Ra!? sutvertus, 
Kad kiekvienai ožkelei teiktų gyvybę, 
Jis pagirdo dykynes ir sausumas, — 
Jo rasa iš dangaus mums nukrinta. 
Jisai myli žemę, 

Jis valdo Neprą?", 

Jo dėka klesti Pta amatai. 


V Karesu — spėjama, jog tai vienas iš išminčių, kurio pamokymų neišliko. 

18 Chapis — šiuo vardu senovės egiptiečiai vadino Nilą ir garbino jį kaip dievybę. 

5 Ra — senovės egiptiečių saulės dievas. Jis buvo vaizduojamas žmogumi su sakalo galva, 
apvainikuota saulės disku. 

2 Nepras — senovės egiptiečių grūdų dievas. 

2 


Žuvų valdovas, įsakantis kilti joms iki slenksčių, 
Nesklando paukščių pulkai 

Virš renkančių speltą ir sėjančių grūdus. 

Bet vos tik jo pirštai sustingsta ir užsikemša šnervės, 
Ima skursti visa žmonija. 

Kai taip atsitinka, vargsta dievų dangus, 

Ir miršta ištisos tautos. 


3 


Kuomet ištinka tas siaubas, visą žemę apima negandos, 
Žūsta ir dideli, ir maži. 

Kai prisiartina Nilas, susirenka minios žmonių. 

Kai Chnumas?! jį sutveria, 

Kai jis pasirodo — džiūgauja žemė, 

Kiekvienas padaras linksminas, 

Kiekvienas slankstelis kvatojasi, 

Ir žybčioja dantys iš juoko. 


4 


Jis teikia mums maistą, jis valgio skalsus, 
Jisai kuria grožį. 

Jėgos valdovas jis, gardžiakvapis, 

Visi juo džiaugias, 

Augina jis žolę bandoms galvijų, 

Atmena aiškiai kiekvieną auką, 

Kurią jo dievui žmonės aukojo, — 

Ar pragare jis būtų, ar danguje, ar žemėj. 
Jo valiai paklūsta Abidvi Žemės, 


2 Chnumas — senovės egiptiečių dievas — pasaulio ir žmonių kūrėjas. Žmones jis esą 
nulipdęs ant žiedžiamojo rato. Jis buvo vaizduojamas žmogumi su avino galva. 

Svirnus pripildo, supila kalnus grūdų auksinių, 
Apdovanoja kiekvieną vargšą. 


5 


Medžius žiedais apipilantis, 
Auginantis medžių gausybę 
Kiekvienam, kas juos trokšta regėti. 
Statantis savo galybe laivus, 

Baltais vainikais puošiantis statulas, 
Akmentašio pagalbos nelaukiantis. 
Nematomas, 

Nelaiko jis nei tarnų, nei mokesčių rinkėjų, 
Jo būties paslaptis — nesuvokiama. 
Niekas nežino, kur jis prasideda, 
Jokie rašmenys nepadės surast jo olos. 


6 


Nėra tokios klėties, į kurią tavo dovanos tilptų. 
Niekas galios neturi įsakinėt tavo širdžiai. 
Džiaugias jaunuoliai tavim ir tavo vaikai. 
Garbina nelyg karalių tave. 

Įstatymai tavo tvirti, nepamainomi. 

Tu srūvi per Aukštutinį ir Žemutinį Egiptą. 
Akimis kiekvienas tavo vandenį geria. 

Visa širdimi tu trokšti kurti vien grožį. 


SEPTYNIŲ CHATCHOR GIESMĖ* 


Tau mūsų dūžiai ritmingi, 
Tavo didybei mes šokam, 


22 Pasak senovės egiptiečių mitologijos, meilės deivė Chatchor buvo įsikūnijusi septynių 
deivių, ateities pranašautojų, pavidalu. 

Ligi dangaus mes aukštinam 
Tavąjį vardą. 


Esi tu skeptro valdovė, 
Miros ir karolių valdovė, 
Muzikos ir garsų, 

Kurie skamba vien tau. 


Kiekvieną dieną mes garbinam tavo didybę, 

Nuo vakaro iki ryto, kol žemę aušra nutvieskia. 
Džiūgaujam tavąjį veidą išvydę, Denderos“ valdove, 
Garbstom tave dainomis. 


Esi tu džiaugsmų valdovė, esi tu šokių valdovė, 
Muzikos garsus tu valdai ir arfų melodijas, 

Visų ratelių valdovė, vainikų pynimo valdovė, 
Kvapsnių ir aliejų valdovė, valdovė visų žaidimų. 


Mes šlovinam tavo didybę, 
Mes garbstom tave, 
Šloviname labiau 

Už visus dievus ir dievybes. 


Tu esi himnų valdovė, 

Knygų ir raštų valdovė, 
Esi iš visų mokyčiausia 
Raštininkų šeimininkė. 


Kiekvieną dieną mes gėrimės tavo didybe, 

Ir džiūgauja tavo širdis, mūsų dainas girdėdama, 
Kiekvieną dieną, tave regėdamos, gėrimės, kiekvieną dieną, 
Ir džiūgauja širdys, vos tik išvystam tave. 


Tų vainikų valdovė, visų žaidimų vadovė, 
Beribio svaigumo valdovė, 


*3 Dendera — miestas į pietus nuo Kairo. Jamė buvo Chatchor šventykla, išlikusi iki mūšų 
laikų. 

Mes džiūgaujam prieš tave, mes tau dainuojam, 
Ir tavo širdis pradžiunga, kai regi, ką dėl tavęs mes darom. 


Perspausdinta iš: Senovės Rytų poezija. — Vil- 
nius: Vaga, 1991. — P. 7—8, 14—15, 18—19, 23—24, 
31—32, 41—45, 50—51. Iš rusų kalbos vertė Henri- 
kas Bakanas 

MESOPOTAMIJA 


ŠUMERAS IR BABILONIJA 


GROŽIS ŠUMERŲ IR BABILONIEČIŲ AKIMIS 


Derlinguose Tigro ir Eufrato upių slėniuose atsirado kitas svarbus pasau- 
linės kultūros židinys, graikų vadintas Mesopotamija, arba Tarpupis. Šio krašto 
gyventojai palaikė kultūrinius ir ekonominius ryšius su Egiptu, Indija, o per 
Oronto slėnį — su Finikija ir Palestina. Tūkstantmečius Mesopotamijoje gy- 
vavusių šumerų, akadų, babiloniečių, asirų, chaldėjų, persų valstybių gyven- 
tojai aktyviai kūrė kultūros vertybes. 

Šio regiono seniausios ir vienos pirmųjų pasaulyje civilizacijos kūrėjai 
buvo nežinomos etninės kilmės šumerai, apie 3600 m. pr. Kr. iš Zagroso 
kalnų atkeliavę į pietų Mesopotamiją. Jie įkūrė galingą valstybę, klestėjusią 
2800—2369 m. pr. Kr., pastatė gerai įtvirtintus miestus, sukūrė sudėtingą 
irigacijos sistemą. Itin toli pažengusi buvo inžinerinė mintis, astronomija, 
matematika, medicina, literatūra, muzika, vaizduojamoji ir taikomoji dailė. 
Dar apie 3000 m. pr. Kr. šumerai sukūrė dantiraštį, kurį vėliau perėmė aka- 
dai, elamitai, asirai, hetitai ir kitos tautos. 

Šumerų valstybės valdovai ilgą laiką kovojo su Šiaurės Mesopotamijoje 
semitų genčių įkurta Akadų valstybe (2467—2287 m. pr. Kr.), kurios valdo- 
vas Sargonas Didysis 2369 m. pr. Kr. ir užkariavo šumerus. Žlugus šumenį 
ir akadų dinastijoms, Mesopotamijos teritorijoje iškilo Babilonijos karalystė 
(1894—-1595 m. pr. Kr.), plėtojusi šumerų kultūros tradicijas. Šios valstybės 
gyventojai kalbėjo akadų, vėliau semitų amoriečių ir aramėjų kalbomis, ta- 
čiau etniniu požiūriu dauguma jų buvo šumerų ir akadų palikuonių mišinys. 
Vėliau šį regioną užgrobė ir valdė Asirijos karaliai. Išsivadavusi iš jų priklau- 
somybės trumpam atgimė Naujojo Babilono, arba Chaldėjų, valstybė, kuri 
gyvavo iki persų užkariavimo 538 m. pr. Kr. 

Mesopotamijos regiono tautų estetinės pažiūros dar menkai pažįstamos, 
mokslinis jų tyrinėjimas Lik prasideda. Pagrindinis žinių šaltinis yra dantiraš- 

čiu parašyti įvairios paskirties religiniai, epiniai, poetiniai, moksliniai tekstai, 
valstybiniai dokumentai bei išlikę dailės kūriniai. Seniausi šumerų tekstai 
rašyti apie 3000 m. pr. Kr., o daugelis išlikusių plytelių yra iš XIX—XVIII a. 
pr. Kr. Tuo laiku ši kalba jau buvo mirusi ir tapusi, kaip lotynų kalba vidu- 
ramžių Europoje, rašto ir mokslo žmonių kalba. Dauguma to laiko tekstų yra 
kopijos. Iš įvairiuose pasaulio muziejuose išlikusių fragmentų mokslininkams 
pavyko atkurti dvidešimt keturias šumerų Chara-Chubulu enciklopedijos kny- 
gas, padedančias susidaryti vaizdą apie šumerų mitologiją, mokslo žinias, 
etines bei estetines pažiūras. 

Be himnų dievams, ritualinių pasakojimų, apeigų giesmių, mitų fragmen- 
tų, Gilgamešą šlovinančių posmų, mokslo žinių, šumerų estetinėms pažiū- 
roms suvokti itin svarbi yra geriausiai išlikusi dailės rūšis — gliptika, t.y. 
cilindro formos akmens antspaudai su išraižytais dievų, žmonių, mitinių gy- 
vūnų, žvėrių atvaizdais. Prancūzų mokslininkas P. Amiet ir jo sekėjai tyrinė- 
dami antspaudus nustatė pagrindinius šumerų kultūros ir meno raidos peri- 
odus, estetinį žmogaus vaizdavimo kanoną bei stilistinius bruožus!. 

Ankstyvosios šumerų estetinės pažiūros ir visa meninė kultūra yra glau- 
džiai susijusi su kosmogoniniais mitais, totemų ir ritualo kultūra. Senuosiuo- 
se tekstuose aptinkama šag sąvoka reiškė grožį. Grožis siejosi su tikslingu- 
mu, funkcionalumu, tobulumu, šviesa, spindesiu, meile, vaisingumu. 

Grožio kaip šviesos ir spindesio samprata klostėsi jau III tūkstantmetyje 
pr. Kr. kartu sa kosmogoniniais mitais, aiškinančiais pasaulio ir dieviškojo 
grožio kilmę. Šumerų kosmologinė grožio koncepcija bendrais bruožais ar- 
tima egiptiečių ir indų koncepcijai. Pasak išlikusių mitų fragmentų, iš pradžių 
buvo vandenynas, kuriame oro atskirti iškilo dangaus skliautas ir plokščia 
žemė. Vėliau pasklinda šviesa, grožis ir harmonija, atsiranda šviesos ir spin- 
desio šaltiniai — saulė, mėnulis, žvaigždės, o netrukus ir augalai, gyvūnai, 
žmonės. Pasaulio kūrimo aktas, kaip ir visų vėlesnių šio regiono tautų kos- 
mologijoje, prasideda dieviškuoju žodžiu, Šumerų mitologijoje ir literatūroje 
aptinkame vėliau Senajame Testamente išplėtotų pasakojimų: apie 7 dienas 
trukusį pasaulinį tvaną, Nojaus istoriją, mitus apie rojų, pragarą, mokymą 
apie tai, jog nepaisydamas nelaimių ir kančių žmogus privalo būti nuolankus 
ir melsti dievų pagalbos. 

Pasaulio valdovais šumerų mitologijoje skelbiami antropomorfiniai die- 
vai. Reikšmingiausi yra dievų panteono valdovas, atmosferos dievas Enlilis, 


! Žr. Amier P. La glyptigue mesopotamiene archaigue. — Paris, 1961. 


GROŽIS ŠUMERŲ IR BABILONIEČIŲ AKIMIS 57 


„dangaus valdovė“ — vaisingumo, meilės ir karo deivė Inana (babiloniškas 
jos vardas — Ištar), saulės dievas Utu (babiloniškai — Šamašas). Šie pagrin- 
diniai šumerų sakralinės literatūros, poezijos herojai ir buvo suvokiami kaip 
grožio šaltiniai, skleidžiantys šviesą ir spindesį. Kai kalbama apie grožį, daž- 
niausiai vartojami su šviesa, spindesiu ir dieviškomis galiomis susiję epitetai. 
Vaisingumo, meilės ir karo deivė vadinama „šviesiąja Inana, galingąja žyne“?. 
Šviesa, skaistumas, spindesys šumerams buvo labai svarbūs dieviškojo gro- 
žio aspektai, kurie gali būti regimi aprangoje, žodžiuose, veiksmuose. Tekste 
„Kur pažvelgsi — Enlilis“ apie dievų valdovo Enlilio žmoną Ninlilę sakoma: 


<...> Ninlilė, tavoji žmona, tavo dangun pagrobioji, 
Drabužiais skaisčiais, [gražiais ir šviesiais), 
Išrinktoji, klusni, išaukštinta, 

Maloni, rūpestinga šeimininkė Ekuro!? 


Kita svarbi toteminė estetiškumo samprata tiesiogiai susijusi su pasaulio 
gyvatės, gimdančios gyvybę (prisiminkime panašų indų pasaulio gyvatės Še- 
šos vaizdinį), jaučio, liūto, skorpiono ir kitais šumerų dailėje ir mitologijoje 
populiariais įvaizdžiais, kuriems priskiriama ypatinga gyvybinė ir erotinė ga- 
lia. Šie toteminiai vaizdiniai simbolizuoja vaisingumą, erotiką, juslingumą, 
meilės aistras dieviškojo ir žmogiškojo grožio sampratoje. Svarbiausi vyriš- 
kos giminės dievų ir žmonių grožio požymiai — ne išorinis kūno, veido 
gražumas, harmoningas sudėjimas, o jėga, stiprumas, ryžtas, galinga kuria- 
moji erotinė energija. Dažni vyrišką grožį nusakantys palyginimai — stiprus 
kaip liūtas, galingas kaip laukinis jautis. Daugelyje šumerų ir babiloniečių 
gliptikos kūrinių vaizduojamos intymios šių gyvūnų ir moters meilės scenos. 
Gražuolio, moterų širdžių pavergėjo, vaisingumo ir išminties dievo Enkio 
paveikslas nesiderina su mums įprasta harmoningo grožio samprata: jis ga- 
lingas, gauruotas, vienaakis, tačiau pasižymi stebėtina gyvybine ir erotine 
energija. 

Moteriškoji šumerų grožio samprata susijusi su vaisingumu, gausa, put- 
Iumu, gyvybinė bei erotine energija trykštančiomis kūno formomis. Graži 
moteris — tai pirmiausia „galinga telyčia“, visados pajėgianti priimti gyvy- 
bės sėklą. Ši moteriškojo grožio samprata labai siejasi su jusliniu suvokimu, 
regėjimo, uoslės, skonio ir klausos pojūčiais. Tai rodo ir moteriškajam gro- 


* Senovės Rytų poezija. — P. 79. 
> Ten pat. — P. 77. 

žiui apibūdinti taikomi epitatai „saldi“, „aromatinga“. Apie meilės ir grožio 
deivės Inanos dukters grožį sakoma: 


Sviestas, saldi grietinėlė jinai, 
Telyčia galingos Inanos jinai“. 


Šiame fragmente natūraliai siejasi du jau minėti moteriškojo grožio sam- 
pratos aspektai: vaisingumo galia ir juslinis grožio suvokimas. Tačiau išliku- 
siuose šumerų tekstuose aptinkame ir poetiškesnių metaforų. Viename tekste 
aistringai mylinčios moters lūpomis sakoma: 


Aromalų pilni jo namai! 
Švelnumo pilni jo žodžiai! 
Mano viešpats vertas įsčių šviesiųjų! 


O šeimininke, koks saldus tavo geismas sielai! 
Tavo stepėj tava žolė, koks gražus tavo javas!? 


Iš pabrėžtinai juslinės toteminės grožio sampratos įšsirutulioja savitas žmo- 
gaus figūros vaizdavimo kanonas, kuris vėliau paplinta toli už Mesopotami- 
jos ribų. Šio kanono formavimąsi geriausiai galima atsekti iš gausių gliptikos 
ir menkai išlikusių reljefinės ir apvaliosios skulptūros kūrinių. Žmogaus ir 
antropomortfinių dievų kūnai parodomi ne kaip vientisas organizmas, kurio 
visos dalys harmoningai susijusios, — priešingai, šumerų, akadų, babilonie- 
čių menininkų akimis žvelgiant, kiekviena reikšminga kūno dalis yra lyg ir 
nepriklausoma. Remiantis tokia estetine nuostata jau seniausiuose šumerų 
gliptikos ir skulptūros kūriniuose nosis vaizduojama iš profilio, akis — iš 
priekio ir nepaprastai didelė, pečiai — iš priekio, o kojos iš šono. Šitie pa- 
grindiniai žmogaus kūno vaizdavimo principai ilgainiui kanonizuojami šu- 
merų vaizduojamojoje dailėje ir tampa griežtomis taisyklėmis. Kalnai, me- 
džiai, vandens bangos gliptikoje ir reljefuose parodomi schematiškai, atsi- 
žvelgiant į simetrijos ir ritmo santykius. 

Taigi šumerai sukūrė originalų estetikos kanoną, kurio esmė — ne tikro- 
viškas, o simbolinis, ypač sąlygiškas žmogaus kūno ir kitų tikrovės objektų 
vaizdavimas. Šis kanonas tūkstantmečius išliko nepakitęs. Jo įtaką patyrė visa 
vėlesnioji Mesopotamijos ir kitų Artimųjų Rytų kraštų vaizduojamoji dailė. 


* Ten pat. — P. 103. 
5 Ten par. — P. 80—81. 

Panašūs estetikos principai įsitvirtino ir šumerų literatūroje, kur fragmen- 
tai ir frazės atrodo esą savarankiški, lyg ir nesusieti į visumą. Tekstą vienija, 
priklausomai nuo jo pobūdžio, siužetas arba visur aiškiai jaučiami simetrijos 
ir ritmo elementai. Tokios fragmentu pagrįstos estetikos atsiradimą tikriausiai 
iš dalies lėmė specifiniai šumerų, akadų, hetitų ir huritų dantiraščio bruožai. 
Jų tekstai buvo rašomi molinėse lentelėse, kuriose tilpo palyginti nedaug 
ženklų, tad parašytos dalys natūraliai galėjo atrodyti beveik autonomiškos. 
Šitai jaučiama ir senovės žydų Senojo Testamento tekstuose, kur atskiros 
frazės dažnai funkcionuoja kaip atskiri elementai. 

XIX a. pr. Kr. įsigalėjus pirmajai Babilonijos dinastijai, Mesopotamijoje 
suklestėjo Babilonijos kultūra ir prasidėjo akadų kalba rašomos semitų lite- 
ratūros epocha. Buvo sukurtas babiloniškasis Gilgamešo epo variantas, daug 
įvairių poetinių tekstų. Babiloniečiai su didžia pagarba žvelgė į šumerų kul- 
tūros tradicijas, o šumerų kalba ilgą laiką buvo šios šalies gyventojų sakralinė 
ir literatūrinė kalba. Daugelis šumerų valstybėje susiformavusių estetinių pa- 
žiūrų, meno kanonų bei stilistinių bruožų išliko beveik nepasikeitę ir babilo- 
niečių kultūroje. Lygindami šumerų ir babiloniečių tekstus estetiniu aspektu, 
matome, jog šumerų estetiškumo samprata glaudžiau susijusi su ritualinė 
kultūra, archajiniais mitologiniais ir toteminiais įvaizdžiais, dievų pasauliu, o 
babiloniečių pažiūrose yra daugiau hedonizmo ir humanistinių motyvų. Žmo- 
gui, suvokusiam, jog jis yra iš dalies nepriklausomas nuo dievų, kosminių bei 
gamtos stichijų, darosi svarbūs jo paties individualūs bruožai. Jis atsigręžia į 
save, į savo dvasios pasaulį. Todėl epinėje babiloniečių literatūroje ir meilės 
poezijoje apdainuojama žmogiškųjų jausmų galia. 

Babiloniečių estetinėms pažiūroms pažinti svarbiausias yra Gilgamešą aukš- 
tinantis epas. Babiloniečiai perėmė pagrindinius šumerų poemos apie Gilga- 
mešą motyvus ir išplėtojo juos į savitą, daug spalvingesnį pasakojimą. Dau- 
gelis pagrindinių siužeto linijų ir veikiančių asmenų išliko, tačiau kitoks pa- 
grindinio herojaus, Uruko miesto valdovo Gilgamešo paveikslas. Babilonie- 
čių versijoje vyrauja ne abstraktūs, nutolę nuo kasdieninių rūpesčių dievai, 0 
gyvas, kenčiantis, ieškantis grožio, nepasotinamų aistrų žmogus, ištikimas 
savo draugui Enkidu. Herojus daug sudėtingesnis, jo gyvenimo epizodai ap- 
rašinėjami detaliau. 

Ir babiloniečiai išlaikė šviesos ir spindesio estetikos elementus. Tačiau tie 
elementai būdingi ne tik dieviškam, bet ir žemiškam grožiui. Moters grožis 
jiems asocijuojasi ne tik su vaisingumu, apčiuopiamomis kūno formomis, 

tačiau ir su skaistumu, spindesiu, tyru vandens srautu. O į vyrą žvelgiama 
labiau šumerų akimis: gražus yra didelis, stiprus, gaivališkas, lytiškai galin- 
gas vyras. Apie Gilgamešą sakoma taip: 


Gražus jis kaip vyras, savo vyriškom galiom, 
Skleidžia geismą aplink visas kūnas, 
Daugiau už tave jisai turi galybės, 

Sau ramybės neranda dieną nei naktį!9 


Babiloniečių tekstuose aiškiai silpnėja ritualinė kultūra ir žynių cenzū- 
ra, daugėja pakaniumo žmogaus silpnybėms. Atsiranda atvirų hedonistinių 
motyvų: 


<...> grožiu pasileidėlės garsios: 
Geismo pertekusios, — siūlo malonę..." 


Vienas Gilgamešo epo personažų tokiais žodžiais apibūdino žmogaus 
paskirtį: 


Tu, Gilgamešai, pilvą pasotink, 

Dieną naktį būk pilnas linksmybės, 
Šventę surenk sau kas dieną, 

Dieną naktį groki ir šoki! 

Šviesūs tebūnie tavo rūbai, 

Švarūs plaukai, vandeniu prauskis, 

Žiūrėk, kaip vaikelis ranką tau laiko, 

Savo glamonėmis džiugink draugužę — 

Tiktai čia žmogaus paskinis glūdi!? 


Antanas Andrijauskas 


5 Ten pat. — P. 112. 
7 Ten pat. 
3 Ten pat. — P. 149. 

Šumerų raštas (pirmiausia — piktografinis, vėliau — dan- 
tiraštinis) atsirado IV tūkstantmečio pr. Kr. pabaigoje kaip ūki- 
nių poreikių tenkinimo priemonė. Ankstyviausi rašto pamin- 
klai buvo įvairūs istoriniai užrašai (iš pradžių trumpi ir sau- 
si, vėliau — išplėsti ir poetiški), bylojantys apie šventyklų ir 
kanalų statybą, registruojantys reikšmingiausius istorinius 
įvykius (kronikų, metraščių atmaina). Vėliau formavosi didak- 
tinė literatūra, skirta mokymo tikslams, eiliuoti mitologiniai 
pasakojimai, himnai dievams, religinė ir ritualinė poezija. 

Mūsų laikus šumerų literatūra pasiekė II tūkstantmetyje 
pr. Kr. padarytais nuorašais, kai šumerų kalba jau buvo už- 
leidusi vietą akadų kalbai. Daugumą tų nuorašų XX a. sep- 
tintojo dešimtmečio viduryje atrado Pensilvanijos universite- 
to archeologų ekspedicija netoli buvusio šumerų religinio cen- 
tro Nipūro. Pirmą kartą dalis jų buvo paskelbta 1949 m. 
žurnale „American Journal of Archeology“ (Nr. 1). Apie tikrą- 
Ji Jų sukūrimo laiką sunku spręsti, nebent jeigu juose mini- 
mos kokios nors istorinės realijos, vietovių pavadinimai. Jų 
autoriai taip pat nežinomi, tačiau, kaip galima spręsti iš tu- 
rinio, tai buvo valdovų rūmų ir šventyklų žmonės. 

Šiuo metu yra žinoma apie 150 šumerų literatūros pa- 
minklų. Daugelio jų išliko tik fragmentai. Tai eiliuoti kos- 
mogoniniai ir etiologiniai pasakojimai, fragmentiški epiniai 
pasakojimai apie dievų ir herojų žygius (epo apie Gilgame- 
šą užuomazgos), himnai dievams ir valdovams, vestuvių, lai- 
dotuvių ir kitos ritualinės giesmės, didaktiniai kūriniai 

(pamokymai, nuostatai, dialogai, pasakėčios, anekdotai, pa- 


tarlės ir priežodžiai). 


Antologijoje spausdinami fragmentai iš įvairių šumerų li- 
teratūros žanrų kūrinių, kuriuose garbinamas grožis. Pagal 
nusistovėjusią tradiciją šumerų literatūros kūriniai pavadin- 


ti pirmosios eilutės žodžiais. 


„ŽYNYS Į „NEMIRTINGOJO KALNĄ“...“ 


Žynys į „Nemirtingojo kalną“! nukreipė mintis, 


Žynys Gilgamešas? į „Nemirtingojo kalną“ nukreipė mintis. 


Tarnui savo Enkidu* žodį byloja: 

„Enkidu, būrimas iš plytos gyvenimo nežada! 
Trauksiu į kalnus, pelnysiu šlovę! 

Tarp šlovingų vardų save aš išgarsinsiu! 

Kur negerbia vardų, dievus aš išgarsinsiu!“ 
Vergas jo Enkidu jam atsako: 

„Šeimininke, jeigu į kalnus eisi, Utu“ praneški! 
Dievui Utu, didvyriui Utu praneški! 

Kalnai! Jie — Utu sukurti, Utu praneški! 


Kalnai, kur kertami kedrai, — Utu sukurti, Utu, Utu praneški!“ 


Štai Utu dausose lazurito diadema apsivainikavo, 
Galvą atlošęs pasileido per dangų. 

Gilgamešas ožiuką skaistų, šviesų pakėlė, 

Ožiuką rudą, aukojamą, prie krūtinės priglaudė, 
Ranką prie lūpų pridėjo kaip melsdamas, 


! „Neminingojo kalnas“ — daugiarankės ir daugiakojės šumerų mitinės pabaisos Chum- 


babos, apgaubtos magiška šviesa, buvimo vieta. 


* Gilgamešas — Uruko miesto penktasis I dinastijos valdovas (XXVII a. pr. Kr.), kuris 


netrukus po jo minties buvo sudievintas. 


> Enkidu — mitinis šumerų sakmių personažas, Gilgamešo tarnas; akadų mitologijoje jis jau 
Gilgamešo draugas, jo žygių dalyvis (antrininkas). lis esą sukurtas iš molio, jo kūnas padengtas 
vilna. Už tai, kad jis užmuša pabaisą Chumbabą, užsirūstinę dievai pasiunčia jam ligą ir mirtį. 


Jis traktuojamas kaip atpirkimo auka (miršta vietoje Gilgamešo). 


* Uru — šumerų saulės dievas, mėnulio dievo Nanos sūnus, Inanos (Ištar) brolis, ypač 


garbintas Uruke I dinastijos valdymo laikais. 

Dievui Utu dausose šaukia: 

„Utu, į kalnus keliauju, gal pagelbėsi! 

Į kedrų kalnus keliauju, padėjėja man būkil!“ 

Utu iš dausų jam atsako: 

„Galingas ir garbstomas tu, ko į kalnus veržiesi!“ 
Gilgamešas atsako: 

„Utu, žodį tau tarsiu, ausį žodžiui atverki! 

Savo sumanymus apsakysiu, išklausyk, ko viliuosi! 
Mano mieste miršta žmonės, širdis sielvartauja! 

Žmonės išeina, širdis mano liūdi. 

Per miesto sieną aš persisvėriau, 

Lavonus upėje aš išvydau, 

Argi ne taip išeisiu ir aš? Iš tikro, iš tikro! 

Pats aukščiausias nepasieks debesų, 

Pats stambiausias neuždengs žemės, 

Būrimas iš plytos gyvenimo nežada! 

Išeisiu į kalnus, šlovę pelnysiu! 

Tarp šlovingų vardų save aš išgarsinsiu!“ 

Utu jo maldas maloningai išklausė, 

Kaip labdarys suteikė jam malonę: 

Septynetą nuostabių didvyrių, vienos moters pagimdytų: 
Pirmas — vyriausias brolis, liūto letenom ir erelio nagais, 
Antras — nuodinga angis, Lv... 1, 

Trečias — angis-slibinas, angis niršulinga, 

Ketvirtas — ugnis, viską ryjanti... L... 1, 

Penktas — laukinė gyvatė, [smaugianti), 

Šeštas — viską griaunantis srautas, suardantis kalnus, uolynus, 
Septintas — skorpionas [geliantis], kelio atgal nežinantis, 
Septynetas jų, [septynetas jų...]. 

Jie — dangiškos žvaigždės, 

Žemės kelius žinančios, 

Tarp žvaigždžių danguje [švielčiančios, 

Į Aratą“ kelius paro[dančios], 

[Kelyje] pirklius [nukreipiančios], 


3 Aratas — senasis Šumerų miestas Irano kalnyne. Su šiuo miestu Urukas intensyviai 
prekiavo, 

Svečias šalis apžvelgiančios, 

[Viršum žemės] balandžiais įsklandančios], 

Kalnų šalis pažįstančios... 

Įtaisys juos ant žalgų papėdėj. 

Kedrų kirtėjas mielai juos paima, 

Žynys Gilgamešas juos ima džiaugsmingai. 

Visus miestiečius šaukia lig vieno. 

Tarsi dvyniai atsišaukė žmonės. 

„Šeimą turintis — pas savo šeimą! Motiną turintis — pas savo 
motiną! 

Vieniši narsuoliai — prie manęs, penkiasdešimt jų už manęs 

tegul stoja!“ 

Šeimą turintis — pas savo šeimą, motiną turintis — pas savo 
motiną, 

Vieniši narsuoliai — prie jo, penkiasdešimt už jo atsistojo. 

Į kalvio namus jisai traukia. 

Vario kirvį kaip tik rankai karžygio nuliejo. 

Į juoduojantį sodą laukuos jisai traukia. 

Medį kietą — obelį, samšitą [nukirto jam]. 

Jo bendrapiliečiai, jo bendrakeleiviai į rankas juos ima. 

Ir šit pirmas, vyriausias brolis, liūto letenom ir erelio nagais, 

Žalgos į kalno papėdę jį iš tikrųjų [atneša]. 

Pirmąjį [kalną perkopė, [kedrų kalnuos] neišvydo. 

Septynetą kalnų perkopė. 

[Kalnų], kur kertami [kedrai], nepasiekė. 

Žynys Gilgamešas, kertantis kedrus, — 

[Kedrai!] Juos kirst Gilgamešui, — 

[Žynys] Gilgamešas [stovyklą sau) įrengė. 


Tarsi [dykumos miglos] užkrito jį [miegas]. 
[Kaip žmogui skirta], apėmė miegas. 

[Jo bendrapiliečiai], jo bendrakeleiviai, 
[Kalno papėdėje muša] būgnus! 

[Tatai] miegas, o užmigus — toks sapnas! 
[Paklausk jį] — tyla atsako! 

Paliesk jį — neatsikels, 

Šauk jį — neatsilieps. 

„O tu, kursai miegi, o tu, kursai miegi! 

Gilgamešai! Žyny! Kulabo“ sūnau! Kiek miegosi? 

Apniuko kalnai, metė šešėlius, 

Žara [žėrė] vakaro šviesą, 

Utu pas motiną savo Ningalę', galvą iškėlęs, nuėjo, 

O Gilgamešai, kiekgi tu čia miegosi? 

Bendrapiliečiai tavo, bendrakeleiviai tavo, 

Kalno papėdėj aplink tave susispietę! 

Motė-gimdytoja tavo miesto gatvėse tegul tavimi nesiskundžia!“ 

Šviesiaprotis, jisai atsibudo. 

Karžygio paliepimu jo kelionės drabužį [jam neša]. 

Lengvą kelionės drabužį jis ima, savo krūtinę [pridengia]. 

Tarsi „didžiosios Žemės“ jautis pakilo. 

Galvą žemyn nuleido, dantim sugriežė. 

„Savo motės-gimdytojos Ninsun, savo tėvo šviesiojo Lugalban- 
dosš gyvybe prisiekiu! 

Savo motės-gimdytojos Ninsun garbei, kaip sapne man buvo 

apreikšta, aš padarysiu!“ 

Ir antrą kartą iš tikro jis tarė: 

„Savo motės-gimdytojos Ninsun, savo tėvo šviesiojo Lugalban- 
dos gyvybe prisiekiu! 

Kol tas vyras, — ar jis vyras, ar dievas, — kol nebus jis sugautas, 

Į kalnus ves mano kelias, nuo miesto — šalin aš patrauksiu!“ 

Ištikimas vergas taria žodį, gyvybę [sergintį), 

Savam šeimininkui žodį byloja: 

„Šeimininke, vyro ano nematei — širdis nedrebėjo tau! 

Aš tą vyrą mačiau, — širdis man drebėjo! 

Karžygys! Jo dantys — drakono! 

Išvaizda — liūto! 

Gerklė jo — maurojantis tvanas! 

Kakta jo — kaitrioji liepsna! Nėr kur nuo jo dėtis! 

Šeimininke, tau — į kalnus, o man — į miestą!“ 


5 Kulabas — šventoji Uruko apylinkė, kadaise buvęs atskiras kaimas. 
: Ningalė — šumerų mėnulio dievo Nanos žmona, saulės dievo Utu motina. 
Š Ninsun r Lugalbauda — mitiniai Gilgamešo gimdytojai. Lugalbanda — Uruko miesto 


ketvirtasis I dinastijos valdovas, jo žmona Ninsun — deivė. 

„KUR PAŽVELGSI, ENLILIS!..*3 


[Motė] Ninlilė!?. tavoji žmona, tavo dangun pagrobtoji, 

Drabužiais skaisčiais, [gražiais ir šviesiais], 

Išrinktoji, klusni, išaukštinta, 

Maloni, rūpestinga šeimininkė Ekuro!!! 

Patarėja tavoji, kalbanti išmintingai, 

Šviesiaprotė ir meiliakalbė, 

Švarioje šventykloj, šventoje šventykloj šalia tavęs sėdi, 

Kalba su tavimi, duoda tau patarimų, 

[Ten], prie saulėtekio vartų, likimus lemia! 

Ninlilė! Visatos valdovė! Padangės šalių šeimininkė! 

Sykiu su Galingąja Uola“ apdainuota! 

Viršūnė, kurios žodis nekeičiamas, 

Padėjėja, kurios kalbos neliečiamos, 

Ištarmės žaibiškos, 

Ketinimai — žodžiai užtikrinti! 

O Galingoji Uola, Tėve Enlili! Giesmė tavo šlovei — štai kas yra 
aukščiau visko! 


„JEIGU NE MOTINA MANO...“ 


„Jeigu ne motina mano, į lauką, į stepę tave išvarytų, 
Didvyri! Jeigu ne motina mano, į lauką, į stepę tave išvarytų! 
Jeigu ne motina mano Ningalė, į lauką, į stepę tave išvarytų! 
Jeigu ne Ningikuga“, į lauką, į stepę tave išvarytų! 

Jeigu ne tėvas mano Zuenas“, į lauką, į stepę tave išvarytų! 


9 Enlilis — vienas iš vyriausiųjų šumerų dievų panteono dievų, antrasis po savo tėvo 
dangaus dievo Anu. 


19 Ninlili — dievo Enlilio žmona. 

"| Ekuras — pagrindinės Enlilio šventyklos Nipūre pavadinimas, reiškiantis „Kalno namą“. 

12 Galingoji Uola — vienas iš Enlilio epitetų. 

13 Niugikuga — „Švento sidabrinio nendryno valdovė“, galbūt deivės Ningalės epitetas, 0 
gal tai Inanos sesuo. 

M Zuenas — akadiškas šumerų mėnulio dievo Nanos pavadinimas. 

Jeigu ne brolis mano Utu, į lauką, į stepę tave išvarytų!“ 

„Mergaite, nepradėk ginčų! 

Inana“, kalbėkim garbingai! 

Inana, nepradėk ginčų! 

Ninegala“, ramiai pasitarkim! 

Mano tėvas ne blogesnis už tavo! 

Inana, kalbėkim garbingai! 

Mano motina nė kiek ne blogesnė! 

Ninegala, ramiai pasitarkim! 

Geštinana!" [už tavo seserį] ne blogesnė! 

Inana, kalbėkim garbingai! 

Aš pats už dievą Utu ne blogesnis! 

Ninegala, pasitarkim garbingai! 

Dievas Enkis už Zueną nėra blogesnis! 

Inana, kalbėkim garbingai! 

Deivė Turtur!š ne blogesnė už Ningalę!“ 

Tai, kas čia pasakyta — iš geismo! 

Besiginčijant įsliuogė geismas į širdį! 

O brangakmenis! O brangakmenis! Tegul jis brangakmenį 

pragręžia! 

Amaušumgaljana!'? Tegul jis brangakmenį pragręžia! 

O brangakmenis! O brangakmenis! [Jis brangakmenį pragręžė!] 

O brangakmenis! O brangakmenis! [Jis brangakmenį pragręžė!] 

[Jis] pripildė [drėgmės namus], jis pripildė drėgmės jai namus! 

[Jis] pripildė [sienas drėgmės], jis pripildė sienas drėgmės! 

(Jo žmolna, vyriausioji žynė, Amaušumgaljanai byloja: 

„Akmenys pragręžti, akmenys pragręžti, kas jai pragręžė 
brangakmenį? 

Amaušumgaljana, kas jai pragręžė brangakmenį? 

Brangakmeniai, jų smulkūs grūdai — įstabioms šnervėms? 


15 Inana — šumerų vaisingumo, kūniškos meilės ir vaidų deivė. Ninsianos vardu ji buvo 


garbinama ir kaip saulėtekio deivė (Veneros planeta). Akadų mitologijoje ji tapo deive Ištar. 


IS Ninegala — tikriausiai vienas iš deivės Inanos epitetų. 

V Geštinana — mylimiausia Inanos sesuo, jos pranašingų sapnų aiškintoja. 
Iš Turiu" — dievo Dumuzio ir jo sesers Geštinanos motina. 

ia Amaušumgaljaua — vienas iš Dumuzio vardų. 

Brangakmeniai, jų stambūs žiedai — įstabiai krūtinei?“ 
Amaušumgaljana žynei vyriausiai atsako: 
„Nuo šiandien jinai — vyriausia žynė! Nuo šiandien ji mano 
žmona!“ 
Šviesioji Inana, galingoji žynė! Jis jai pragręžė brangakmenį! 
O brangakmenis! O brangakmenis! Tegul jis gęžia brangakmenį! 
Amaušumgaljana! Tegul jis gręžia brangakmenį! 
Akmenys pragręžti, akmenys pragręžti, kas jai pragręžė bran- 
gakmenį? 
Amaušumgaljana, akmenys pragręžti! Kas jai pragręžė bran- 
gakmenį! 
„Jis, man sutvertas! Jis, man sutvertas! Tamsmėlynis akmuo — 
jo barzda! 
Jautis laukinis, Anu man sutvertas! Tamsmėlynis akmuo jo 
barzda! 
O, jautis laukinis! Jo barzda — tamsmėlynis akmuo! Jo barz- 
da — tamsmėlynis akmuo!“ 
Ši daina — Inanos „durgar“!20 
Nendrine lazdute užrašyta! 


„KADA AŠ, VIEŠPATĖ, DAUSOSE SPINDĖJAU...“ 


„Kada aš, viešpatė, dausose spindėjau, 

Kada aš, viešpatė, dausose spindėjau, 

Kada aš spindėjau, kada linksma šokau, 

Nuo aušros lig žaros dainuoti galėjau, 

Priešais mane, priešais pat mane, 

Viešpats Kulijana*! priešais atsistojo! 

Viešpats ranką suspaudė, 

Ušumgaljana mane apkabino! 

„Atstok nuo manęs, Jauti laukinis! Man reik eit namo! 


*0 „Durgar“ — 1am tikras šumerų poezijos žanras, tačiau kokios jo ypatybės, tyrinėtojai 


dar negali pasakyti. 


2! Kulijana — vienas iš daugelio šumerų dievo Dumuzio epitetų, reiškiančių Anu, dangaus 


dievo, draugą. Inana, kreipdamasi į jį, vadina jį vis kitokiu vardu: Kuli Enlilis (Enlilio drau- 
gas), Amnaušumgaijana, arba surumpiniai Ušingaljana. 

Atstok nuo manes, Kuli Enlili! Man reik eit namo! 
Ką aš [savo] motulei sakysiu meluosiu? 

Ningalei, motulei savo, sakysiu meluosiu? 

Ningalei, motulei savo, sakysiu meluosiu?“ 

„Leisk pamokyt tave! Leisk pamokyt tave! 

O Inana, gudriausioji! Leisk pamokyt tave! 
„Draugužė mana pasivaikščiot pakvietė, 

[Padainuot pavaikščiot], pašokt, būgną mušant! 

Ak, gražumas dainų, — jinai man dainavo! 

Ak, linksminaus iš širdies, — lig aušružės linksminaus!“ 
Savo mielai motulei taip sakyk, taip jai sumeluoki!“ 
O mes abu mėnesienoj viens kitą glostysim myluosim! 
Aš pal[klosiu] šviesų guolį, prabangų guolį, guolį karališką! 
Ak, ateis saldus metas, ak, ateis džiaugsmai linksmybės!“ 
„Sagida“ — šita daina! 

— Aš, mergelė, lauke [vaikštau], 

[Lauke vaikštau], saulei šviečiant, 

[Aš, Inana, lauke vaikštau.] 

[Vaikštau lauke saulei šviečiant!] 

Prie motulės vartų atėjau 

Ir štai linksma vaikštinėju, 

Prie Ningalės vartų atėjau 

Ir štai linksma vaikštinėju. 

Jis ištars motulei žodį, 

Kiparisų aliejų išpils ant žemės, 

Motulei Ningalei tars žodį, 

Kiparisų aliejų išpils ant žemės! 

Aromatų pilni jo namai! 

Švelnumo pilni jo žodžiai! 

Mano viešpats vertas šviesiųjų įsčių! 

O Amaušumgaljana, Zueno žente! 

Valdovas Dumuzis vertas įsčių šviesiųjų! 

O Amaušumgaljana, Zueno žente! 

O šeimininke, koks saldus tavo geismas sielai! 

Tavo stepėj tava žolė, koks gražus tavo javas! 

Amaušumgaljana, saldus tavo geismas sielai! 
Tavo stepėj tava žolė, koks gražus tavo javas! 
„Sagara“* — ši daina, mušant būgną, daina ši, — Inanai! 


„KILMINGOJI MERGELĖ GATVĖJE STOVI...“ 


Kilmingoji mergelė gatvėje stovi, 

Palaidūnė mergelė, duktė Inanos, 

Mergelė, Inanos duktė, stovi palei nakvynnamį. 
Sviestas, saldi grietinėlė jinai, 

Telyčia galingos Inanos jinai, 

Enkio* lobių turtinga slėptuvė, 

O, mergelė! Atsisės — obelim žydi, 

Atsiguls — akims vienas džiaugsmas! 

Kedrų vėsa šešėliuota vilioja! 

Prie jos mano veidas prikaustytas — mylinčio veidas, 
Mano rankos prikaustytos — mylinčio rankos, 
Mano [akys] prikaustytos — mylinčio akys, 
Mano kojos prikaustytos — mylinčio kojos. 

Ak, sidabro slenksčiai prieš ją, lazurito laipteliai po ja, 
Kai žemyn jinai leidžias! 

Kai mieloji stabtelėjo, 

Kai mieloji antakius pakėlė — 

Mieloji iš dausų vėju [padvelkė)], 

Į jaunuolio [krlūtinę strėlė įstrigo. 

Dievas Asaluchis*“ tatai pamatė, 

Pas Enkį tėvą eina ir sako: 

„Tėve! Kilmingoji mergelė gatvėje!“ 

Tr antrą sykį jis sako: 


ž „Sagida“, „Sagara“ — ne visiškai aiškūs šumerų giesmių tipai. 

3 Enkis — vienas iš svarbiausių šumerų dievų panteono dievų, žmonių likimo, išminties, 
gėlų požemių vandenų dievas. 

2 Asaluchis — dievo Enkio sūnus, žmonių užtarėjas užkeikimo ritualuose. Babilonijoje jis 
buvo tapatinamas su dievu Marduku. 

„Tėve! Kilmingoji mergelė gatvėje!“ 

„Ką sakyt, nežinau, kuo padėt, nežinau aš!“ 
Enkis sūnui savo atsako: 

„Sūnau! Ko tu nežinai? Ką galėčiau aš pasakyti? 
Asaluchi! Ko tu nežinai? Ką galėčiau tau pasakyt? 
Viską, ką žinau aš, iš tiesų ir tujen žinai! 
Šventos karvės pieną ir sviestą, 

Baltos karvės pieną ir sviestą 

Į geltonąjį indą iš alebastro supilki, 

Mergelės krūtinę [lašais aptėkški!“] 

Ir mergelė atvertų durų neužsišaus, 

Draugo, ilgesio apnikto, neatstums ji, 

Iš tikrųjų seks iš paskos man! 


[Užkeikimas iš „Enurio“ užkeikimų|). 


Perspausdinta iš: Senovės Rytų poezija. — Vil- 
nius: Vaga, 1991. — P. 66—69, 77—81, 103—104. 
Vertė Sigitas Geda 

„APIE VISKĄ REGĖJUSĮ“ 


[Epas apie Gilgamešą! 


Svarbiausias babiloniečių literatūros paminklas — epas 
apie Gilgamešą, pavadintas pirmosios eilutės žodžiais „Apie 
viską regėjusį“ (akadų k. „Sza nagba imuru“). Jis buvo su- 
kurtas III tūkstantmečio pr. Kr. viduryje žinomų šumerų epi- 
nių poemų apie Gilgamešą („Gilgamešas ir dangaus jautis“, 
„Gilgamešas ir kulupu medis“, „Gilgamešas ir Nemirtingojo 
kalnas“, „Enkidu ir požemio karalystė“ bei kt.) motyvais. Vie- 
nos iš jų epe labiau, kitos mažiau perdirbtos, kitų panaudoti 
tik fragmentai. Kaip vientisas kūrinys epas apie Gilgamešą 
mūsų laikus pasiekė iš II tūkstantmečio pr. Kr. nuorašų aka- 
dų kalba versijomis. Iš vadinamosios senosios babiloniško- 
sios versijos kol kas žinomos tik septynos tarpusavyje nesusi- 
Jusios, smarkiai apgadintos ištraukos, tačiau jos liudija bu- 
vus vientisą epo redakciją. Vadinamosios periferinės versijos, 
trumpesnės už pirmąją, kol kas atrasti tik fragmentai akadų 
kalba bei vertimai į hetitų ir churitų kalbas. Išsamiausia yra 
vadinamoji nineviškoji versija, artima senajai babiloniškajai 
versijai. Atrastame Ašurbanipalo molinių dantiraščio plytelių 
bibliotekos kataloge minima, kad ši versija užrašyta iš Sin-leke- 
uninio lūpų. Tačiau jis, atrodo, buvo ne epo autorius, 0 tik Jo 
sudarytojas ar redaktorius. Tyrinėtojų nuomone, Sin-leke-uni- 
nio tekstas apie VIII a. pr. Kr. buvo perdirbtas asirų žynio, 
literatūros kūrinių rinkėjo ir perrašinėtojo Nabuzukupkeno. 

Pilnas epo apie Gilgamešą tekstas senovėje turėjo turėti 
apie 3000 eilučių, tačiau nė viena iš minėtų versijų nėra išli- 
kusi ištisai. Pilniausia yra nineviškoji versija, suskaidyta į 12 

vadinamųjų lentelių (beje, duyliktoji lentelė yra nesusijusi su 
2 tekstu ir pridėta dirbtinai). Antologijoje spausdinami frag- 
= mentai iš I ir X lentelių. 


I LENTELĖ 


Tėvas jo burną pravėrė ir taria, byloja medžiokliui: 
„Sūnau mano, gyvena Gilgamešas Uruke, 
Nėra už jį nieko stipresnio, 
Visam krašte ranka jo galinga, 
Kaip iš dangiško akmenio, tvirtos jo rankos. 
Eik, į jį atgręžk savo veidą, 
Jam papasakok apie žmogaus jėgą. 
Duos jisai pasileidėlę — atsivesk su savim ją: 
Moteris jį nugalės tarsi vyras galingas! 
Jam begirdant žvėris girdykloj, 
Te rūbus nusiplėšia, apatinį atnarsto, — 
Ją išvydęs, jisai prisiartins — 
Paliks tuomet žvėrys jį, su kuriais dykroj augo!“ 
Tėvo patarimo jisai paklausė, 
Patraukė medžioklis pas Gilgamešą, 
Leidos į kelią, atgręžė pėdas Urukan, 
Gilgamešo akivaizdoj pratarė žodį: 
„Yra vienas vyras, iš kalnų pasirodęs, 
Visam krašte ranka jo galinga, 
Kaip iš dangiško akmenio, tvirtos jo rankos! 
Klaidžioja nuolatos po kalnus aplinkai, 
Nuolatos su žvėrim grūdasi į girdyklą, 
Nuolatos į girdyklą suka jo kojos. 
Bijausi aš jo, nedrįstu prisiartint! 
Duobes aš kasu — jisai jas užgriauna, 
Spąstus paspendžiu — jisai juos išdrasko, 
Man iš rankų atima žvėris ir stepių gyvūnus — 
Jis neleidžia man stepėj darbuotis!“ 

Gilgamešas jam taria, medžiokliui: 

„Eik, mano medžiokli, pasileidėlę Šamchat! sykiu nusiveski, 
Te rūbus jinai nusiplėšia, apatinį atnarsto, — 
Ją išvydęs, jisai prisiartins — 
Paliks jį žvėrys, su kuriais dykroj augo“. 
Išėjo medžioklis, pasileidėlę Šamchat sykiu pasiėmęs, 
Patraukė į kelią, leidosi į kelionę, 
Trečią dieną pasiekė sutartą vietą. 
Medžioklis ir pasileidėlė tykoti ėmė — 
Dieną, dvi dienas sėdi palei girdyklą, 
Žvėrys ateina, girdykloj geria, 
Gyvūnai ateina, vandeniu širdį gaivina, 
Ir jisai, Enkidu, kalnuose užgimęs, 
Sykiu su gazelėmis šlamščia žolę, 
Sykiu su žvėrimis grūdasi į girdyklą, 
Sykiu su gyvūnais vandeniu širdį gaivina. 
Pamatė Šamchat žmogų laukinį, 
Vyrą — naikintoją iš stepių gilybės: 
„Štai jisai, Šamchat! Atlapok savo krūtis, 
Savo gėdą apnuogink, grožybes tavo tepatiria! 
Išvydęs tave, jisai prisiartins, 
Nesutrik, priimki jo kvapą, 
Praskleisk drabužius, ant viršaus teatsigula! 
Suteik jam malonumą, moterų priedermę, — 
Paliks jį žvėrys, su kuriais dykro; augo, 
Prisiglaus prie tavęs, pilnas geismo aistringo“. 
Atskleidė Šamchat krūtis, savo gėdą apnuogino, 
Nesutriko, priėmė kvapą, 
Atlapojo drabužį, ir atsigulė ant viršaus jis, 
Malonumą jam suteikė, moterų priedermę, 
Tr prie jos prisiglaudė jis, pilnas geismo aistringo. 
Šešios dienos praėjo, septynios praėjo — 
Be paliovos Enkidu pasileidėle sotinos, 

O kada atsikando glamonių, 


! Šamchar — viena iš pagarsėjusių Uruko miesto pawvirkėlių. 

Į žvėris savuosius atgręžė veidą. 

Pamačiusios Enkidu, išbėgiojo gazelės, 

Stepių žvėrys ėmė vengti jo kūno. 

Pašoko Enkidu, — suglebo jo raumenys, 

Sustingo jo kojos, — ir žvėrys nutolo. 

Susitaikė Enkidu, — nelakstys taip kaip andai! 

Tačiau proto įgijo, tapo daug nuovokesnis, — 

Sugrįžo ir sėdos prie pasileidėlės kojų, 
Pasileidėlei žiūri į veidą, 

Ką tik tars pasileidėlė — klauso jo ausys. 

Pasileidėlė byloja jam, Enkidu: 

„Tu gražus, Enkidu, panašus tu į dievą, — 

Ko gi su žvėrimis po stepę bastaisi? 

Eime, nuvesiu tave į Uruką aptvertą, 

Į šviesųjį rūmą, Anu buveinę, 

Kur Gilgamešas pertekęs galios 

Ir tarsi tauras žmonėms jėgą rodo!“ 

Taip pasakė — jam tokios šnekos malonios, 

Išmintinga širdis ieško sau draugo. 

Enkidu pasileidėlei taria: 

„Tai eikime, Šamchat, mane tu nuveski 

Į šviesų šventąjį rūmą, Anu buveinę, 

Kur Gilgamešas pertekęs galios 

Ir tarsi tauras žmonėms jėgą rodo! 

Aš jį iškviesiu, išdidžiai pasakysiu, 

Imsiu šaukt Uruke: aš — galingasis, 

Man vienam tik paklūsta likimai, 

To, kur stepėje gimęs, — jėga begalinė!“ — 

„Eime, Enkidu, pasisuk į Uruką, — 

Kur Gilgamešą rasti — žinau aš iš tikro: 

Eime, Enkidu, į Uruką aptvertą, 

Kur didžiuojasi žmonės karališkais rūbais, 

Nėr dienos, kad jie nesurengtų sau šventės, 

Kur cimbolai ir arfos skambėt nepaliauja, 

Kur grožiu pasileidėlės garsios: 


2 Anu — babiloniečių dangaus dievas, Uruko miesto globėjas. 

Geismo pertekusios, — siūlo malonę — 
Jos iš guolio naktinio didžiūnus ištraukia. 
Enkidu, tu gyvenimo nepažįsti, — 
Gilgamešą parodysiu, kuris aimanom džiaugias. 
Žvilgtelk į jį, pažiūrėk jam į veidą — 
Gražus jis kaip vyras, savo vyriškom galiom, 
Škleidžia geismą aplink visas kūnas, 
Daugiau už tave jisai turi galybės, 
Sau ramybės neranda dieną nei naktį! 
Enkidu, įžūlumą pamirški: 
Gilgamešas — Šamašas? jį myli, 
Anu, Elilis, Eja* jam įkvėpė protą. 
Dar prieš tau nuo kalnų nusileidžiant, 
Gilgamešas Uruke tave matė per sapną. 
Gilgamešas pakirdo ir aiškina sapną, 
Byloja jis motinai savo: 
„Motin mano, sapną aš naktį regėjau: 
Pasirodė jame man dangiškos žvaigždės, 
Krito ant manęs lyg akmuo iš padangių. 
Pakėliau — buvo už mane daug tvirtesnis, 
Pakračiau — nuo savęs negaliu nukratyti, 
Kraštas Uruko link jo pasikėlė, 
Visas kraštas prie jo susirinko, 
Žmonės aplink jį miniomis plūsta, 
Vyrai visi jį apsupo, 
Draugai mano visi jam kojas bučiavo, 
Pamilau aš jį, prilipau kaip prie moters, 
Ir prie tavo kojų padėjau, 
Tu gi jį su manim sulyginai“. 
Motina Gilgamešo protinga, — viską išmano, — byloja ji viešpačiui 
savo, 
Ninsun protinga, — viską ji žino, — byloja ji Gilgamešui: 


* Šamašas — babiloniečių saulės ir teisingumo dievas, dievo Anu sūnus, deivės Ištar 
brolis. 

* Anu, Elilis, Eja — babiloniečių vyriausiųjų dievų panteono triada. Eliiis (atitinka šumerų 
Enlilį) — oro, vėjų ir gyvenamosios žemės dievas; Eja (šumerų — Enkis) — pasaulio vande- 
nyno, kuriame plauko žemės rutulys, taip pat požemio vandenų, išminties dievas. 

„Tas, kursai pasirodė kaip dangiškos žvaigždės, 


Kur užkrito tave tarsi akmuo iš padangių, — 
Tu jį pakėlei — už tave jis buvo stipresnis, 
Pakratei — negali nukratyti, 

Pamilai tu jį, prilipai kaip prie moters, 

Ir prie mano kojų padėjai, 

Aš gi jį su tavim sulyginau — 

Draugas ateis stiprus gelbėt bičiulio, 

Visoje šalyje ranka jo galinga, 


Kaip iš dangiško akmenio, tvirtos jo rankos, — 


Tu pamilsi jį, kaip prie moters priglusi, 

Jis draugu tavo taps, tavęs nepaliks jis, — 

Taip paaiškint galima tavąjį sapną“. 
Gilgamešas jai, motinai savo, byloja: 

„Motin mano, vėl aš sapną regėjau: 


Į aptvertą Uruką kirvis nukrito, o aplinkui jį spietės: 


Kraštas Uruko link jo pasikėlė, 

Visas kraštas prie jo susirinko, 

Žmonės aplink jį miniomis plūsta, — 
Pamilau aš jį, prilipau kaip prie moters, 
Ir prie tavo kojų padėjau, 

Tu gi jį su manim sulyginai“. 

Motina Gilgamešo protinga, — viską išmano, — byloja ji Gilgamešui, 


Ninsun protinga, — viską ji žino, — byloja ji Gilgamešui: 


„Tame kirvy tu žmogų regėjai, 
Tu jį pamilsi, kaip prie pačios prisiglausi, 
Aš gi jį su tavim sulyginsiu. 
Tvirtas, aš sakiau, ateis draugas gelbėt bičiulio, 
Visoje šalyje ranka jo galinga, 
Kaip iš dangiško akmenio, tvirtos jo rankos!“ 
Gilgamešas jai, motinai savo, byloja: 
„Jei Elilio valia — teiškils patarėjas, 
Mano bičiulis tebus patarėju, 
Aš bičiuliui patarėju tebūsiu!“ 
Taip savo sapnus jis išsiaiškino“. 


Papasakojo Šamchat Enkidu sapnus Gilgamešo, ir 


abu pradėjo 
mylėtis. 

Gilgamešas byloja jai, šeimininkei: 
„Kaip skruostams neįkrist, nenusvirt mano galvai, 
Širdžiai liūdnai nebūt, nenuvyst mano veidui, 
Širdgėlai neprasibraut į vidurius mano, 
I einantį tolimu keliu panašiam man nebūti, 
Speigui ir kaitrai kaktos nenudegint? 
Brolis mano jaunesnis, onagrų vaikytojas stepėj, panterų — platybėj, 
Enkidu, mano brolis jaunesnis, onagrų vaikytojas stepėj, 
panterų — platybėj, 
Su kuriuo susitikę, sykiu įkopėm į kalnus, 
Abudu nutvėrę, nudobėm Jautį, 
Kedrų girioj Chumbabą* užmušėm, 
Draugas mano, kurį taip mylėjau, 
Su kuriuo visus dalijomės darbus, 
Enkidu, mano draugas, kurį taip mylėjau, 
Su kuriuo visus dalijomės darbus, — 
Jį ištiko žmogaus likimas! 
Šešias dienas, septynias naktis prie jo aš raudojau, 
Neatiduodamas žemei, — 
Ar prisikels mano draugas, girdėdamas balsą? 
Kol į jo nosį neprasiskverbė kirmėlės! 
Aš pabūgau mirties, nesurast man gyvybės! 
Tartum plėšikas po dykras klajoju: 
Didvyrio žodis neduoda ramybės — 
Tolimuoju keliu per dykumą bėgu: 
Žodžiai didvyrio, Enkidu, neduoda ramybės — 
Tolimu keliu dykumoj bastausi: 
Kaip ištylėsiu, kaip aš nurimsiu? 
Mano mylimas draugas žeme pavirto! 
Enkidu, mano mylimas draugas, žeme pavirto! 


3 Chumbaba — daugiakojė ir daugiarankė pabaisa, kedrynų sargas. Senesnėje epo versijoje 
ji vadinama Chumvava. 


„APIE VISKĄ REGĖJUSĮ“ 79 


Taip kaip jisai ar ir ašen negulsiu, 

Kad neatsikelčiau jau per amžių amžius? 
Dabar, šeimininke, tave sutikau aš, — 
Mirties, tos baisios, tegu nepamatysiu!“ 


Šeimininkė byloja jam, Gilgamešui: 


„Gilgamešai, kur tu veržiesi? 
Gyvenimo, kurio ieškai, tu nesurasi! 
Dievai, kuomet žmogų jie kūrė, — 
Mirtį tada jie žmogui paskyrė, 
Gyvenimą savo rankose pasiliko. 
Tu, Gilgamešai, pilvą pasotink, 
Dieną naktį būk pilnas linksmybės, 
Šventę surenk sau kas dieną, 
Dieną ir naktį groki ir šoki! 
Šviesūs tebūnie tavo rūbai, 
Švarūs plaukai, vandeniu prauskis, 
Žiūrėk, kaip vaikelis ranką tau laiko, 
Savo glamonėmis džiugink draugužę — 
Tiktai čia žmogaus paskirtis glūdi!“ 


Perspausdinta iš: Senovės Rytų poezija. — Vil- 
nius: Vaga, 1991. — P. 109—114, 148—149. Vertė 
Sigitas Geda 


SENOVĖS ŽYDAI 


ESTETINĖS SENOVĖS ŽYDŲ PAŽIŪROS 


Senovės žydų estetinės pažiūros glaudžiai susijusios su Mesopotamijos 
regiono meno tradicijomis. Žydų gentys pirmą kartą Egipto kronikose mini- 
mos XV a. pr. Kr., kai jos iš šiaurinės Mesopotamijos stepių įsiveržė į Pa- 
lėstiną ir apsigyveno žemėse į rytus nuo Negyvosios jūros. Apie tai pasako- 
jama Biblijoje. Senovės žydų gentys, apie XII a. pr. Kr. įsitvirtinusios Pales- 
tinoje, pamažu asimiliavo vietos gyventojus kenaaniečius. Žydų įkurta vals- 
tybė X a. pr. Kr. skilo į šiaurėje esantį Izraelį (922—724 m. pr. Kr.) ir Judėją 
pietuose (928---587 m. pr. Kr.). Apie 724 m. pr. Kr. žydų valstybę pavergė 
asirai, o apie 587 m. pr. Kr. Babilonijos valdovas Nabuchodonosaras II, 
nuniokojęs Judėją, išsivedė žydus į nelaisvę. Žlugus Naujosios Babilonijos 
karalystei, persų valdovas Kyras leido judėjams grįžti į tėvynę. Vėliau persų 
užkariautojus pakeitė graikai. II a. pr. Kr. Judėja atgavo nepriklausomybę, 
tačiau 63 m. pr. Kr. buvo pavergta romėnų. Po nesėkmingo sukilimo Jeruzalė 
buvo sugriauta, ir dauguma žydų pasklido po pasaulį. 

Pagrindinis senovės žydų estetinių pažiūrų pažinimo šaltinis yra Senojo 
Testamento knygos, iš kurių šiuo požiūriu svarbiausios yra filosofinė Jobo 
knyga, Saliamonui priskiriama Patarlių knyga, aforizmų rinkinys Koheleto 
knyga ir lyrinių meilės eilėraščių bei vestuvinių himnų rinkinys Giesmių gies- 
mė. Senojo Testamento tekstuose senovės žydų estetinės pažiūros įvilktos į 
religinę formą. Jos formavosi veikiant Mesopotamijos kultūros tradicijoms. 

„Šiandien, — rašo žymiausias šumerologas S. N. Krameris, — mes ga- 
lime atsakingai pareikšti, kad šis literatūros paminklas gimė ne iš karto, nė 
kaip dirbtinė gėlė, išaugusi tuščioje plynėje. Jo šaknys slypi amžių glūdumo- 
Je, jis sugėrė visų kaimyninių šalių syvus. Savo forma ir turiniu Biblijos 
knygos turi daug sąsajų su seniausių Artimųjų Rytų civiliazcijų literatūriniais 
tekstais. Šumerų literatūra labai paveikė senovės žydų literatūrą <...>. Su- 

prantama, šumerai negalėjo tiesiogiai paveikti senovės žydų literatūros, nes 
patys išnyko gerokai prieš atsirandant žydams. Tačiau neabejotina, kad jie 
daug davė tiesioginiams žydų pirmtakams, Palestinoje gyvenusiems kenaa- 
niečiams bei kaimyninėms tautos — asirams, babiloniečiams, hetitams, chu- 
ritams ir aramėjams“!. 

Senovės žydų estetinių pažiūrų savitumą lėmė gyvenimo būdas. Klajoklių 
tauta nebuvo prisirišusi prie konkrečios vietovės, gamtovaizdžio, jo energe- 
tinio lauko. Nuolatinis judėjimas lėmė ir visą tautą konsoliduojančio vieno 
dievo, kuris nebūtų susietas su konkrečiu žemišku pasauliu, jo simboliais, 
atributais, įsigalėjimą. Šią konsoliduojančią funkciją atliko dievo Jahvės kul- 
tas. Tai lėmė hebrajiškos dievo idėjos abstraktumą, atsietumą nuo konkretaus 
konteksto ir kartu draudimą jį vaizduoti. 

Skirtingai nei Egipte, Graikijoje, kur vyrauja statiškas erdvinis grožio 
suvokimas, iškeliantis harmonijos, formos, proporcijos simetrijos reikšmin- 
gumą, hebrajų estetiškumo ir grožio samprata pagrįsta psichologizuoto laiki- 
niu dinamišku tikrovės suvokimu, garso, balso moduliacijos estetinės vertės 
pabrėžimu. 

Svarbiausios estetinės vertybės, estetiškumas Senojo Testamento knygose 
nusakomos įvairiom sąvokom, iš kurių svarbiausia yra /0b (grožis). Žydai, 
kaip ir Mesopotamijos bei Egipto tautos, siejo grožį su šviesa, spindesiu, 
priskiriamu visagaliam dievui Jahvei, globojančiam išrinktąją žydų tautą. Die- 
vas suvokiamas kaip pirmapradis grožio, tobulybės ir absoliučios išminties 
šaltinis. 

Analizuojant rašytinius paminklus, ryškėja pasaulietinė „juslinio grožio“ 
ir religinė „išmintingo grožio“ sampratos. „Juslinio grožio“ (hen) sąvoka 
plačiai vartojama apibūdinti regimam ir apčiuopiamam gamtos, žmonių, gy- 
vūnų, daiktų grožiui. „Išmintingo grožio“ (hadar) sąvoka siejama su dieviš- 
kosios dvasios šviesa, didingumu, išmintimi. Šviesa senovės žydams reiškė 
dvasios didybę, išmintį, gyvenimo ir gyvybės sklaidą. Ji yra grožio idealas, 
nes dievas žmonėms pasirodo kaip šviesa. Tereikia žmogui išryškinti savyje 
šviesos spindesį, ir jis gali eiti dievų link. Dėl to suprantama, kodėl Senojo 
Testamento knygose be Aadar sąvokos vartojamos kitos jai artimos grožio 
kategorijos: jafe, siejama su spindesiu, jefi. Jos daugelyje Senojo Testamento 
vietų traktuojamos kaip svarbiausias dieviškojo grožio atributas. Šviesos ir 
spindesio reikšmingumas tiesiogiai sieja senovės žydų estetines pažiūras su 


" Kpamep C. H. Heropus saummaeTea B Ulymepe. — Mocka, 1991. — C. 150. 

Mesopotamijos regiono ir Egipto estetinėmis tradicijomis. Tačiau senovės 
žydų požiūris kartu yra ir savitas, nes jie estetiškumą siejo su išmintimi, kuri 
yra tiek pranašesnė už kvailybę, kiek skirias šviesa ir tamsybės (Koh 2, 13). 
„Žmogaus išmintis šviečia jo veide“ (Koh 8, 1). 

Kiti svarbūs estetiškumo bruožai yra vidinė harmonija, simetrija, vienti- 
sumas. Jie ryškiausiai atsiskleidžia „juslinio grožio“ sampratoje, kuri išreikš- 
ta garsiojoje Saliamonui priskiriamoje Giesmių giesmėje — viename nuosta- 
biausių meilės poezijos šedevrų. Čia apdainuojamas moters kūno, jos veido 
grožis vaizdingomis ir sykiu buitiškai konkrečiomis metaforomis. 


— Kokia tu graži, mylimoji, 

kokia tu graži — 

tavo akys — balandės 
Po garbanom, 
Tavo plaukai — ožkų banda, 

kuri leidžias nuo Gileado, 
Tavo dantys — nukirptos avys, 

grįžtančios iš maudyklės, 
Raudonas kaspinas tavo lūpos 

ir skaisti tavo burna, 
Perskeltas granatas tavo skruostai 

po garbanom. (Gg 7, 1—3) 


Giesmių giesmėje, kaip ir šumerų ar babiloniečių tekstuose, pulsuoja ero- 
liniai motyvai. 


— Kokia tu graži, kokia maloni, 
meile, geidulių dukra! 
Tavo liemuo tarsi palmė, 
krūtys kaip kekės, 
Aš sakau: įlipsiu į palmę, 
įsitversiu į jos šakas, 
Tavo krūtys tebus vynuogių kekės, 
tavo alsavimas kaip obuoliai, 
Tavo buna kaip sadžiausias vynas! 
— Vertas jis, kad mielasis jį gertų, 
dantys jo ir jo lūpos ragautų. 


* 


— Aš priklausau mylimajam, 
o jis manęs geidžia, — 
Bėkime, mano mielasis, bėkime į laukus, 
palapinėse mes nakvosim, 

Rytą eisim į vynuogynus: 
ar žaliuoja jų rykštės, 
Ar pumpurai jau išsprogo, 
ar pražydo granatai? 
Ten aš tave 
glamonėsiu. (Gg 7, 7—13) 


Senovės žydams būdingas jautrus psichologizmas, nes jiems buvimas lai- 
ke, išgyvenimai buvo svarbesnis dalykas nei gyvenimas konkrečioje vietoje. 
Sąmonėje vyravo laikas, tėkmė, procesas, o ne stabilumas, vieta. Dėl to šven- 
tikai draudė vaizduoti dievus ir žmones. Grožis žydams skleidėsi veiksmuose 
ir tuose menuose, kurie įprasmino tėkmę. Todėl jiems tokia svarbi yra lite- 
ratūra, apskritai žodis, muzika, dainos. 

Šių nuostatų atgarsiai gana stipriai veikė helenizmo epochą, o vėliau vi- 
duramžių krikščioniškosios estetikos raidą. Galima sakyti, jog Vakarų kul- 
tūrai būdingas jautrus psichologizmas, polinkis į savianalizę, siekis išreikš- 
ti sąmonės procesą, išminties ir proto siejimas su dieviškąja šviesa yra sė- 
novės žydų palikimas. Kita vertus, visos Vakarų krikščioniškosios kultūros 
šaknys — Biblijoje. 

Antanas Andrijauskas 


PATARLIŲ KNYGA 


2) 


error 


Patarlių knyga — tai viena iš literatūrinių Senojo Testa- 
mento knygų, hebrajiškai vadinama „Mišle Šelomoch“ („Salia- 
mono patarlės“). Knygos autoriumi laikomas Izraelio karalius 
Saliamonas, valdęs 971—926 m. pr. Kr. Tačiau nevienalytė 
knygos struktūra liudija, jog ji — daugelio autorių kūrinys. Ją 
sudarančios dalys labai skiriasi savo forma ir stiliumi. Tai ro- 
do, kad jos sukurtos skirtingu laiku gyvenusių įvairių tautų iš- 
minčių. Kai kurios dalys iš tikrųjų galėjo būti parašytos Salia- 
mono valdymo laikotarpiu ir priskirtinos pačiam Saliamonui, 
kuris, kaip rašoma Biblijoje, „sudėjo taipgi tris tūkstančius pa- 
tarlių, o jo giesmių buvo tūkstantis ir penkios“ (1 Kar 4, 32). Kitų 
dalių autorystė galėjo priklausyti ir knygoje minimiems legen- 
diniams Arabijos išminčiams Agurui ir Lamueliui, o prologas 
greičiausiai parašytas tik V a. pr. Kr., kai knyga jau buvo su- 
daryta ir įgijo dabartinį pavidalą. 

p Antologijoje spausdinamas tik vienas nedidelis šios kny- 
ti gos fragmentas. 


i 
į 
2 
į 
4 
; 
į 
i 
Ė 
i 


1 Mano sūnau, neužmiršk mano įstatymo 

ir tegul tavo širdis laikosi mano įsakymų. 
2 Nes jie suteiks tau ilgų dienų 

ir gyvenimo metų, ir ramybės. 

20 

Tenepameta tavęs gailestingumas ir tiesa. 
Pasikabink sau jas po kaklu 
ir įsirašyk į savo širdies plokštes. 
Tai tu rasi malonės ir geros drausmės 
Dievo ir žmonių akivaizdoje. 
Pasitikėk Viešpačiu visa savo širdimi 
ir nesiremk savo gudrumu. 
Visuose savo keliuose atsimink jį, 
tai jis ves tavo žingsnius. 
Nebūk išmintingas pats sau, 
bijok Dievo ir traukis nuo pikta; 
Nes tai bus sveikata tavo kūnui 
ir atgaivinimas tavo kaulams. 
Gerbk Viešpatį savo lobiu 
ir duok jam savo vaisių pirmonių; 
Tai tavo aruodai bus kupinai pilni 
ir tavo spaustuvai bus sklidini vyno. 
Neatmesk, mano sūnau, Viešpaties drausmės 
ir nenustok drąsos jo plakamas, 
Nes ką Viešpats myli, tą baudžia 
ir turi pasimėgimo juo kaip tėvas sūnumi. 
Palaimintas žmogus, kurs randa išmintį 
ir kurs turi apsčiai gudrumo. 
Nes įsigyti ją verčiau nekaip pelnytis sidabro 
ir jos vaisiai geresni už geriausią ir tyriausią auksą. 
Ji brangesnė už visus turtus, 
ir visa, ko trokštama, negali su ja lygintis. 
Ilgos dienos jos dešinėje, 
0 jos kairėje turtai ir garbė. 
Jos keliai — gražūs keliai 
ir visi jos takai ramūs. 
Ji gyvybės medis tiems, kurie ją pasigauna, 
ir palaimintas, kas ją laiko. 
Viešpats išmintimi padėjo žemės pamatus; 
jis gudrumu sutvirtino dangų. 
Jo išmintimi pasidarė gelmės 
ir debesys susimeta iš rasos. 

Mano sūnau, tegul tai neatstoja iš po tavo akių. 
Laikykis įstatymo ir patarties; 
Tatai bus tavo sielai gyvybė 
ir papuošalas tavo kaklui. 
Tuomet tu vaikščiosi su pasitikėjimu savo keliu 
ir tavo koja neužsigaus. 
Jei miegosi, tu nebijosi; 
ilsėsies, ir tavo miegas bus saldus. 
Tau nereikės išsigąsti netikėto baisumo 
nė puolančios tave bedievių galybės. 
Nes Viešpats bus šalia tavęs 
ir sergės tavo koją, kad nebūtumei sugautas. 
Nedrausk tam, kas gali, gera daryti 
ir jei gali, tu pats gera daryk. 
Nesakyk savo prieteliui: „Eik ir sugrįžk, 
rytoj tau duosiu“, nors tu gali tuojau duoti. 
Negalvok pikta prieš savo prietelį, 
tuo tarpu kad jis pasitiki tavimi. 
Nesibark be reikalo su žmogumi, 
kai jis nėra tau nieko pikto padaręs. 
Nepavydėk neteisingam žmogui 
ir nepamėgdžiok jo kelių, 
Nes Viešpats bodisi kiekvieno pasityčiotojo 
ir prieteliškai apsieina su neklastingaisiais. 
Neturtas ateina iš Viešpaties į bedievio namus, 
teisiųjų gi butai laiminami. 
Jis tyčiojasi iš pasityčiotojų, 
romiesiems gi suteikia malonę. 
Išmintingieji gaus garbės, 
paikųjų išaukštinimas bus gėda. 


Perspausdinta iš: Šventasis Raštas. Senasis Testa- 
mentas. — Vilnius: Vaga, 1991. — T. 2 — P. 536—538. 
Iš lotynų kalbos vertė arkivyskupas Juozapas Jonas 
Skvireckas 


MM Li i 

Koheleto knyga — tai viena iš Senojo Testamento knygų, 
kurios autoriumi laikomas Izraelio karaliaus Dovydo (X a. 
pr. Kr.) sūnus Koheletas. Hebrajų kalba „koheletas“ galėjo 
reikšti kalbėtoją susirinkime (hebr. kahkal — surinkti). Į grai- 
kų kalbą šis žodis verčiamas gaxzAnotaoTija, 0 į lietuvių — 
„pamokslininkas“. Todėl ši knyga dar vadinama Ekleziastu, 
arba Pamokslininku, arba Mokytojo knyga. 

Koheleto knygos autorius dar buvo tapatinamas su Izrae- 
lio karaliumi Saliamonu, tačiau Biblijos tyrinėtojai nustatė, 
kad ši knyga parašyta maždaug III a. pr. Kr. pradžioje. 

Antologijoje spausdinamas šios knygos fragmentas, pri- 
klausantis vadinamajam antrajam Koheleto apmąstymui. 


1 Aš tariau širdyje savo: eisiu ir pasinersiu 
į malonumus, ir mėgausiuos turtais; 
iT išvydau, kad tai yra taip pat tuštybė. 
2 Suvokiau: juokas yra paklydimas, ir 
džiaugsmui tariau: kam viliesi be reikalo? 
3 Sugalvojau savo širdy išlaisvinti nuo 
vyno savą kūną, 
kad sielą aš prie išminties 
priartinčiau ir nuo kvailybės apsisaugočiau, 


10 


11 

kol pamatysiu, kas pravartu žmonių sūnums ir 


kas privalu atlikti po saule, 

kol skaičiuoju dienas gyvenimo savo. 

— Aš atlikau daugybę darbų: pasistačiau 
sau namus, 

prisodinau vynuogynų, užveisiau sodus ir 


daržus ir visokiausių veislių medžių juose įveisiau. 


Išsikasiau tvenkinių, kad galėčiau laistyti 
miško medžius, leidžiančius atžalas. 
Įsigijau vergų ir tarnaičių ir didelę 
laikiau šeimyną, 

turėjau galvijų ir avių bandas, didesnes nei 
visi, kurie pirm manęs gyveno 

Jeruzalėj. 

Susikroviau sidabro ir aukso, 

ir brangenybių karalių ir karalysčių; 
įsigijau dainininkų ir dainininkių 

draug su žmonių sūnų malonumais, 
taurių, ąsočių ant stalo pilstyti vynui. 

Aš pranokau gėrybėmis žmones, 

kurie prieš mane gyveno Jeruzalėj, 

ir išmintis mane nuolat lydėjo. 

Ir visa, ko tik užsinorėjo akys 

mano, neatsakiau aš joms, 

ir nedraudžiau širdžiai kiekvienu malonumų 
pasidžiaugti ir pasimėgauti tuo, 

ką sukaupiau. 

Aš galvojau: tai mano dalis, 

priklausanti man iš mano vargo. 

Bet kada aš atgręžiau į visus 

darbus, ką mano rankos padarė, 

ir į vargus, kur liejau be reikalo 
prakaitą, ž 

išvydau visur tuštybę ir ganymą 

vėjo, ir kad nieko neišlieka 

po saule. 

13 


14 
15 


16 


17 


18 
19 


20 


21 


SENOVĖS ŽYDAI 
Ėmiau mąstyti apie išmintį, 
paklydimus ir kvailybę. 
Kas yra žmogus, tariau, kad gali 
sekti karaliumi, savo kūrėju? 
Tr išvydau, kad tiek pranašesnė 
išmintis už kvailybę, kiek skirias 
šviesa ir tamsybės. 
— Išmintingojo akys — jo kaktoje, o kvailys 
tamsybėse klaidžioja. 
Ir suvokiau, kad vieno ir antro laukia tas pats 
galas, ir tariau širdy savo: 
jei kvailio ir mano gyvenimas baigsis vienodai, 
kas man iš to, kad dėl išminties 
aš daugiau pastangų negailėjau? 
Ir pasakęs širdyje savo pastebėjau, 
kad šitai irgi tuštybė. 
Nes išmintingojo atminimas, panašiai 
kaip ir kvailio, neamžinas, 
ir būsimos kartos viską vienodai 
užmarštyje palaidos. 
Dėl to pasibjaurėjau savo gyvenimu, 
matydamas, kad visa po saule — blogis, 
kad visa yra tuštybė 
17 ganymas vėjo. 
— Vėl pasidygėjau kiekvienu 
darbu savu, kurį po saule 
uoliausiai dirbau, 
neduota man žinoti, protingas ar 
kvailas bus; 
ir atsidurs jo rankoj, kas užvargta mano 
per devynis prakaitus ir visokius rūpesčius. 
Ir šitai taip pat tuščias daiktas. 
Tąsyk nusviro man rankos, ir mano širdis atsisakė 
toliau plušėti po saule. 
Mat kai žmogus, triūsdamas išmintingai 

ir sumaniai, ir rūpestingai, 

visa, kas sukaupta, perduota veltėdžiui, 
tai šitai irgi tuštybė ir didelis blogis. 
Nes kas gi žmogui paliks iš jo 

viso plušėjimo ir iš vėjo ganymo, 

kurį po saulę iškentė? 

Visos dienos jo sielvarto ir graužaties 
pilnos, ir nė naktį krūtinė 

nepailsi. 

Argi tai ne tuštybė? 

Ar ne verčiau jau gerti ir valgyti, 

ir parodyti širdžiai savo labą iš 

vargų savųjų? 

Ir šitai iš Dievo rankos yra. 

Kas dar tiek valgys ir gėrybių taip perteks kaip 
ašenai? 

Žmogui geram Dievas paskyrė akivaizdoj 
savo ir išmintį, ir žinojimą, ir 
džiaugsmą. 

O nusidėjėliui davė ir sielvartą, 

ir nuolat graužiantį rūpestį, 

kad dėtų ir krautų, ir perduotų tam, kas 
Dievui patinka. 

Betgi ir tai tuštybė ir bergždžias graužimasis 
dvasioj. 


III 


Visa kam skirtas laikas, ir savo metu 
visa kas po dangum praeina: 

laikas užgimti ir laikas pasimirti, 
laikas sodinti ir laikas nuraškyti 

tai, ką pasodinai, 

laikas galabyti ir laikas gydyti, 
laikas griauti ir laikas statyti, 

4 laikas verkti ir laikas juoktis, 
laikas gedėti ir laikas strapsėti, 
5 laikas svaidyti akmenis ir laikas 
rinkti, 
laikas glėbesčiuoti ir laikas 
tolti nuo apsikabinimų, 
6 laikas užgyventi ir laikas prarasti, 
laikas prižiūrėti ir laikas 
iššvaistyti, 
7 laikas perplėšti ir laikas susiūti, 
laikas tylėti ir laikas sakyti, 
laikas mylėti ir laikas neapkęsti, 
laikas karui ir laikas taikai. 
9 Kas lieka žmogui daugiau iš jo 
vargo? 
10 Išvydau sielvartą, kurį paskyrė Dievas 
žmonių sūnums, kad kankintųsi juo. 
11 Visa Jis sukūrė gera savamet ir pasaulį 
atidavė jiems apsvarstyti, 
tačiau taip, kad žmogus neatrastų veiklos, 
kurią nuo pat pradžios ligi pabaigos vykdo 
Dievas. 
12 Sužinojau, kad nėra geresnio dalyko 
už džiaugimąsi ir darymą gero gyvenime. 
13 Mat kiekvienas žmogus, kuris ir valgo, ir geria, 
ir mato labą iš plušėjimo savo, — 
tai dovana Dievo. 
14 Aš patyriau, kad visi darbai, kuriuos padarė 
Dievas, amžinai pasilieka; 
ne mūsų jėgoms juos kuo padidinti 
ar sumažinti tai, ką Dievas darė, kad Jo 
bijotume. 
15 Kas atlikta, tas ir laikosi; 
visa būsima kartą buvo, ir 
Dievas atnaujina, kas praėjo. 
16 Išvydau po saule teismo vietoje bedievystę 
ir teisingumo vietoje — neteisybę. 


[9 +] 

Ir nutariau sau širdy, kad teisuolį ir tą — 
nedievobaimingąjį — Dievas teis, ir tada 
viskam ateis laikas. 

Nutariau sau širdy: o, kad patikrintų 
Dievas sūnus žmonių ir parodytų, 

jog jie panašūs į gyvulius, 

— kadangi tokia pati mirtinoji žmogaus 

ir galvijo ir lygiai toks pats jų 

likimas. 

Kaip pragaišta žmogus, taip ir galvijas nugaišta; 
vienodai kvėpuoja visi, ir nieko žmogus už 
galviją neturi daugiau. 

Viskas priklauso tuštybei, ir visa kas 
grįžta į vieną vietą. 

Iš žemės viskas padaryta ir į žemę taip pat sugrįš. 
Ko klausti, ar sielos palikuonių Adomo 
keliauja tiesiai į viršų, o sielos 

galvijų keliauja į apačią? 

Ir supratau, kad nėr ničnieko geriau 
žmogui, kaip džiaugtis plušėjime savo, ir 
toks tėra jo likimas. 

Kas gi atves jį parodyti to, 

kas ilgainiui dėsis? 


Perspausdinta iš: Senovės Rytų poezija. — Vil- 
nius: Vaga, 1991. — P. 315 — 320. Iš senosios graikų 
kalbos vertė Sigitas Narbutas 


GIESMIŲ GIESMĖ 


Giesmių giesmė — tai poetiškiausia Senojo Testamento kny- 
ga, kurios autoriumi laikomas Izraelio karalius Saliamonas. 
Hebrajiškas knygos pavadinimas „Šir hašširim ašer li Šelomoch“ 
reiškia „Aukščiausioji Saliamono giesmė“. Biblijos tyrinėtojų nuo- 
mone, atskiros Giesmių giesmės dalys yra sukurtos IX—-III a. 
pr. Kr. laikotarpiu, o visa knyga užrašyta tik III a. pr. Kr. Joje 
apdainuojama karaliaus Saliamono meilė Egipto faraono duk- 
teriai Sulamitai. Tai greičiausiai senovės žydų piemenų vestu- 
vinių dainų, kuriose pagal tų kraštų papročius jaunikis papras- 
tai vadinamas karaliumi, o jaunoji — karaliene, rinkinys. 

Antologijoje spausdinamas visas Giesmių giesmės tekstas. 


1 Saliamono giesmių giesmė: 


* 


2 — Tebučiuoja jisai mane savo burna! 
8 — Nes tavo glamonės saldesnės nei vynas! 


Pačiais geriausiais tepalais dvelkia 
Tavo vardas — išlietas aliejus, — 
Dėl to mergaitės myli tave!. 


! Čia ir toliau kursyvu išskirtos choro partijos. 

4 — Pagrobk mane! Mes bėgsime dviese! 
-— Karalius įsivedė mane į savo rūmus! 


— Mes laimingos, čia pasilinksminsim, 
Tavo glamonės saldesnės nei vynas — 
Tu kilnus, už tai tave mylim! 


* 
5 — Aš juoda, bet graži, 
Jeruzalės dukros! 
Kaip šėtros Kedaro?, 
kaip Saliamono šilkas. 
6 Nežiūrėkit, kad aš tamsiaveidė, 
mane nurudino saulė, — 
Mano broliai ant manęs užsirūstino, — 
vynuogyną man sergėti liepė, — 
Savo vynuogyno aš neišsaugojau. 


* 


7 — Tark man tasai, 
kurį myli mano širdis, 
Kur ganai savo bandą, 
kur vidudienį ilsies, 
Kad nereiktų man klaidžioti prisidengus“ 
ten, kur tavo draugai gano bandas! 
8 — Jeigu tu nežinai, 
o gražiausia tarp moterų, 
Eik avių pėdomis 
ir ganyk savus ožiukus 
Palei piemenų šėtras. 


* 


9 — Su kumele faraono dviratėj 
tave, mylimoji, palyginau. 


Ž Kedaro šėtras — klajoklių genties, gyvenančios į rytus nuo Palestinos, palapinės, pada- 
rytos iš juodųjų ožkų ir kupranugarių odų. 

> Kalbama apie skraistėmis apsisiautusias parsiduodančias moteris, kurios laukdavo ties 
kryžkelėmis. 

10 Auskarai puošia tau veidą, 
o kaklą — karoliai. 

11 Mes iš aukso nukalsim tau auskarus, 
o karolius — iš sidabro. 


* 


12 — Kol karalius savam kambary, 
mano nardas paskleidė kvapą, 

13 Mano mielas man — miros puokštė, 
kuri tarp krūtų man nakvoja. 

14 Mano mielas man kipro kekė? 
En Gedžio* vynuogių soduos. 


* 


15 — Kokia tu graži, mylimoji, 
kokia tu graži, 
Tavo akys — balandės! 
16 — Koks tu gražus, mylimasai, koks mielas, 
mūsų guolis toks žalias, 
17 Sijos mūsų namų iš kedrų, 
gegnės — iš kiparisų. 


II 


* 

1 — Aš — lygumų narcizas, 
aš — lelija Sarono"! 

2 Kaip lelija tarp erškėčių — 
mano mylimoji tarp moterų! 

3 — Kaip obelis tarp girios medžių — 
mylimasis tarp vyrų! 


3 Kipro kekė — kvepiantys žiedai, panašūs į vynuogių kekę. 
3 En Gedis — vietovė netoli Negyvosios jūros, garsėjusi kvapniaisiais augalais. 
Š Saronas — slėnis Palestinoje. 

Jo paunksnėje aš sėdėjau, 
ir jo vaisiai buvo man saldūs. 


Jis įsivedė mane į savo namus, 
ir jo vėliava virš manęs — meilė?! 


Pagirdykit mane vynu, 
obuoliu mane atgaivinkit, 
Nes aš sergu meile. 


Jo kairioji — po mano galva, 
o dešine jis mane apkabina, — 
Užkeikiu jus, Jeruzalės dukros, 


gazelėmis ir briedžiais laukiniais, — 


Nekelkit, nežadinkit 
meilės, kol ji pati neprabus! 


* 


— Mano mylimo balsas! 
Jis atplaukia, 
Lenkdamas kalnus, 
skriedamas per kalvas, — 
Mano mylimas panašus į gazelę 
arba jauną briedį. 
Štai sustojo 
už mūsų sienų, 
Žiūri pro langus, 
bando įžvelgti pro grotas. 
Tars mano mylimas, prabils į mane: 
„Kelkis, mano skaisčioji, išeik. 
Ruduo jau praėjo, 
Liūtys aprimo, nutolo, 
Žemę užtvindė gėlės, 
Laikas paukščiams giedoti, 
Balsas purplelio 

7 Turima galvoje metaliniai ženklai su šventomis emblemomis. kurie buvo nešami karo 


pulkų priekyje. 

Krašte mūsų girdis, 

Figmedis pumpurus plėšo, 

Ir alpsta vynuogių šakos — 
Kelkis, mano mieloji, 

mano skaisčioji, išeik! 
Mano karveli, kalnų urvuose, 

po pasvirusiom uolomis, — 
Leisk išvyst tavo veidą, 

leisk išgirst tavo balsą, 
Nes tavo balsas toks mielas, 

toks skaistus tavo veidas!“ 


* 


15 — Sugaudykit mums lapes, 
sugaudykit mums lapiūkščius, 
Jie niokoja mūsų vynuogyną, 
o mūsų vynuogės dar neišnokusios. 


* 
16 — Man mylimasis, aš jam: 
tam, kursai ganosi tarp lelijų. 
17 Kolei diena neatvėso, 
nepasislinko šešėliai, 
Sugrįžk, mano mylimas, 
tu kaip gazelė 
Arba jaunas briedis 
ant Betaroš kalno. 


III 


* 
1 — Savo guoly pernakt ieškojau 
to, kurį myli mano širdis. 
Ieškojau, bet neradau. 
2 Kelsiuos, apeisiu miesto gatves 
ir skersgatvius, 


š Beiaras — Bar Kochbos tvinovė. 

Ieškodama to, kurį myli mano širdis. 
Aš ieškojau, bet neradau, 
8 Užklupo mane sargyba, 
apeinanti miestą: 
„Ar nematėte to, kurį myli mano širdis?“ 
4 Vos aplenkusi juos, 
sutikau tą, kurį myli mano širdis, 
Aš pagavau jį ir nepaleidau, 
kol neįsivedžiau į mano motinos namą, 
savo gimdytojos kambarį. 
5 Užkeikiu jus, Jeruzalės dukros, 
gazelėmis ir briedžiais laukiniais, — 
Nekelkite ir nežadinkit meilės, 
kol ji pati neprabus. 


* 


6 — Kas ten ateina iš dykumos“, 
sakytumei rūko stulpas 
Iš miros ir smilkalų, 
kvepiantis visų kraštų aromatais“*? 


* 


7 — Šiai Saliamono neštuvai, 
Šešiasdešimt vyrų apstoję, 
Izraelio karžygių, 
8 Jie visi pasijuosę po kardą 
įr įgudę kovoti, 
Prie kiekvieno šlaunies kalavijas 
apsigint nuo naktinių pamėklių. 


* 
9 Iš Libano medžių karalius pasidarė sau palankiną, 
10 Stulpus iš sidabro, 


Atlošą iš aukso, 


" Čia, atrodo, prasideda pačių vestuvinių apeigų giesmės. 
10 Turima galvoje susmulkinti kvapūs sakai, kurių į Palestiną atveždavo Pietų Arabijos 
pirkliai. Tais sakais būdavo smilkoma jungtuvių ceremonijos metu. 

Sėdynę iš purpuro. 
O jo vidų meile išklojo Jeruzalės dukros, 
11 Išeikii, mergelės, pažiūrėkit į karalių Saliamoną, 
Į vainiką, kurį motina per vestuves jam uždėjo. 
Jo širdies džiaugsmo dieną. 


IV 


* 
1  — Kokia tu graži, mylimoji, 
kokia tu graži — 
tavo akys — balandės 
Po garbanom, 
Tavo plaukai — ožkų banda, 
kuri leidžias nuo Gileado," 
2 Tavo dantys — nukirptos avys, 
grįžtančios iš maudyklės, 
Jos visos veda po dvynius, 
ir bergždžios tarp jų nesurasi, 
3 Raudonas kaspinas tavo lūpos 
ir skaisti tavo burna, 
Perskeltas granatas tavo skruostai 
po garbanom. 
4 Dovydo bokštas tavo ištiestas kaklas, 
Tūkstantis skydų tenai pakabinta, — 
jie visi su karžygių ženklais, 
5 Dvi tavo krūtys — stirniukai, 
du dvyniai gazelių, — 
Jie ganosi tarp lelijų, 
6 Ir kol neatvėso diena, 
nepasislinko šešėliai, 
Aš užlipsiu ant miros kalno, 
ant aromatų viršūnės, — 


U Gileadas — kalnuota vietovė Užjordanėje. 

7 Visa tu graži, mylimoji, 
ir jokios dėmės nesurasi. 
* 
8 — Ateik pas mane nuo Libano, sužadėtine, 
ateik pas mane nuo Libano! 
Pažvelk nuo Amano viršūnių, 
nuo Seniro ir nuo Hermono!, 
Nuo liūto urvų, 
nuo kalnų leopardo! 


* 

9 — Tu sužeidei mano širdį, 
sesuo, sužadėtine, 
Sužeidei vienu žvilgsniu, 

Vien savo karoliais ant kaklo, 
10 Kokios saldžios tavo glamonės, sesuo, sužadėtine, 
jos saldesnės nei vynas, 
Tavo tepalų aromatas 
kvapesnis nei visi kvepalai, 
11 Tavo lūpos, sužadėtine, 
varvą medaus syvai, 
Medus ir pienas 
tau po liežuviu, 
Dvelksmas drabužių 
kaip smilkalai iš Libano. 


* 


12 — Užrakintas sodas esi man, sesuo, sužadėtine, 
užrakintas sodas, paženklintas šaltinis! 
13 "Tavo krūmai — granatų giraitė, 
pilna saldžių vaisių, 
Kiparisas ir nardas, 
14 Nardas ir šafranas, 
Ajeras ir cinamonas 


2 Amanas, Seniras, Hermonas — kalnai Libane ir Sirijoje. 


B Taip vadinama mylimoji Egipto meilės lyrikoje. 

15 


16 


(V, 1) 

Su visais kvapiais augalais, 
Mira ir alavijas, 
Su visais aromatais. 
O šuliny sodo, 
gyvas vandens šaltini, 
srūvantis nuo Libano! 
Pūsk, šiaurės vėjau, 
kelkis, piety, 
Vėjau, padvelk man į sodą, 
tepasklinda jo kvapas! 
— Tejeis mylimasis į savąjį sodą, 
tepavalgys saldžiųjų vaisių. 
— Įėjau aš į savo sodą, sesuo; sužadėtine, 
priskyniau miros ir kitų augalų, 
Pavalgiau sultingo medaus, 
išgėriau vyno su pienu. 
Valgykit, mano bičiuliai, svaiginkitės, o mielieji! 


V 


* 


— Aš miegu, bet širdis mano klauso... 

Mano mylimo balsas — jis beldžias: 
„Atidaryk, sesuo mano, sužadėtine, 

mano skaisčioji, mano balande, 
Mano galva aprasojus, 

mano garbanos pilnos lietaus!“ 
— Aš nusivilkau savo chitoną — 

negi rengsiuos iš naujo! 
Nusiploviau aš kojas — 

negi purvint iš naujo! 
Mano mielasis 

įkišo ranką pro sklendę — 

Ir mano įsčios suskambo. 

Aš atsikėliau įleist savo mylimo, 

ir mira lašėjo nuo rankų, 


10 


11 


12 


13 


14 

Nuo pirštų -— mira varvėjo 
ant durų sklendės. 
Atvėriau aš savo mielajam — 

bet jis apsisuko ir dingo. 
Nuo jo žodžių apmirė siela, 
Aš ieškojau, bet neradau, 

šaukiau, bet jis neatsišaukė! 
Sutiko mane sargyba, 

apeinanti miestą. 

Sužeidė ji mane, sumušė, 
Miesto sienų sargyba 


nuplėšė nuo manęs mano skraistę. 


Užkeikiu jus, Jeruzalės dukros, — 
jeigu sutiksite mano mylimą — 
Pasakykite jam, 
kad aš sergu meile. 


— Ir kuo tavo mylimas skiriasi iš kitų, 
o skaisčiausia tarp moterų, 

Kuo geresnis mylimas tavo, 
kad mus taip užkeiki? 


— Mano mylimas baltas ir rausvas, 
ji pažinsi tarp tūkstančių. 

Jo galva — gryno aukso, 
jo garbanos — palmių šakos, 
juodos kaip varno, 

Jo akys — balandžiai 
vandenų versmėse. 

Jo skruostai — kvepiančių žolių lysvės, 
skleidžiančios aromatą, 

Jo lūpos — lelijos, 
iš kurių srūva mira, 

Jo rankos — auksiniai lankai, 
išpuošti hiacintais, 

Jo pilvas — drambliakaulio, 
išdabinto safyrais, 

15 Jo kojos — stulpai marmuriniai, 
kurių pėdos iš aukso, 
Ir visas jis kaip Libanas, 
ir gražus tarsi kedrai, 
16 Burna jo — saldybė, 
ir visas jis — džiaugsmas! 
Toksai mano mylimas, 
toks mano brolis, 
Jeruzalės dukros! 


VI 


* 


1 — Kur nuėjo tavo mylimas, 
o skaisčiausia tarp moterų, 
Kur prapuolė tavo mylimas, — 
mes tau padėsim ieškoti! 


2 — Mano mylimas nusileido į savo sodą, 
į kvapiųjų augalų daržą, 
Pabraidyti po sodą, 
pasiskinti lelijų, — 
3 Mano mylimas yra mano, 
o aš esu — jo, — 
Jis ganosi tarp lelijų. 


* 
4 — Kaip Tirsa“ graži tu, mieloji, 
daili kaip Jeruzalė, 
Rūsti tarsi priekinis pulkas. 
5 Nusisuk nuo manes, 
tavo akys verčia drebėti, 
Tavo plaukai — ožkų banda, 
besileidžianti nuo Gileado, 


15 Tirsa — Šiaurės Izraelio karalystės sostinė X a. pr. Kr. antroje pusėje. 

6 Tavo dantys kaip avių banda, 
pareinanti iš maudyklės. 
Kiekviena jų atvedė dvynius, 
ir bergždžios tarp jų nesurasi, 
7 Dvi skiltys granato — 
tavo veidas tarp garbanų! 


* 

8 — Šešios dešimtys karalienių, 
aštuonios dešimtys sugulovių 
ir mergelių be skaičiaus, — 

9 Viena tiktai ji, balandėlė, neliestoji, 

Viena tiktai ji, skaisčioji dukra 
savo motinos, — 
Pamatė ją draugės — 
palinkėjo jai laimės, 
Karalienės ir sugulovės — 
ją šlovino: 


10 — Kas ten pateka kaip aušrinė, 
skaisti tarsi mėnuo, 
Šviesi tartum saulė, 
rūsti tarsi priekinis pulkas? 


* 


11 — Nusileidau į riešutų sodą 
pažiūrėti į slėnių upelį. 
Pažiūrėti, ar vynuogės sprogsta, 
ar pražydo granatai. 
12 Aš net nežinojau — 
mano siela bloškė mane 
į kunigaikščio vežimą": 


I5 Čia gražuolė lyginama su pralekiančiu karvedžio karo vežimų pulku. 

Sugrįžk, sugrįžk, šulamiete!“, 
sugrįžk, sugrįžk, kad matyčiau! 
(VII, 1) — Ko žiūrėti į šulamietę, 
tarsi šokant ratelį? 


VII 


* 


2 — Kokios gražios tavo kojos, kilminga mergele, 
apautos sandalais! 
Tavo šlaunų išlenkimai kaip žiedas, 
nagingai nukaltas, 
3 Tavo bamba — taurė apvali, 
visuomet pilna vyno, 
Tavo pilvas kaip pėdas kviečių, 
su lelijom iš šonų, 
4 Tavo krūtys — stirniukų pora, 
gazelės dvynukai, 
Tavo kaklas — drambliakaulio bokštas, 
5 Tavo akys — tvenkiniai Hešbone!' 
prie Bat Rabimo vartų, 
Tavo nosis — bokštas Libano!š, 
besidairantis į Damaską, 
6 Tavo galva — Karmelio“ viršūnė, 
plaukų sruogos kaip purpuras, — 
Jos surišo karalių. 


18 Anksčiau hebrajiškas žodis „haš šulamit“ buvo verčiamas kaip vardas Sulamira. Tačiau 
iš tikrųjų tai reiškia Šulėmo ar Šunemo gyventoja. Matyt, Biblijoje minimos šio krašto moterys 
garsėjo savo grožiu ir todėl jų kilmėvardis tapo gražuolės sinonimu. 

" Hešbonas — amoriečių miestas Užjordanėje. 

!š Libano bokštas — kalnas Hermono kalnyne Pietų Sirijoje. 

5 Karmelis — kalnagūbris Šiaurės Palestinoje prie Viduržemio jūros. Senovėje jis buvo 
apaugęs tankiais miškais. 


7 


8 


10 


li 


12 


183 

— Kokia tu graži, kokia maloni, 
meile, geidulių dukra! 
Tavo liemuo tarsi palmė, 
krūtys kaip kekės, 
Aš sakau: įlipsiu į palmę, 
įsitversiu į jos šakas, 
Tavo krūtys tebus vynuogių kekės, 
tavo alsavimas kaip obuoliai, 
Tavo burna kaip saldžiausias vynas! 
— Vertas jis, kad mielasis jį gertų, 
dantys jo ir jo lūpos ragautų. 


* 
— Aš priklausau mylimajam, 
o jis manęs geidžia, — 
Bėkime, mano mielasis, bėkime į laukus, 
palapinėse mes nakvosim, 
Rytą eisim į vynuogynus: 
ar žaliuoja jų rykštės, 
Ar pumpurai jau išsprogo, 
ar pražydo granatai? 
Ten aš tave 
glamonėsiu. 
Mandragora jau kvepia, 
o prie durų daug saldžių vaisių, 
Šviežių ir džiovintų, 
mylimasis, tau aš išsaugojau. 


VIII 


* 


— Jei kas skirtų tave man už brolį, 
žindantį mano motinos krūtis, — 
Aš surasčiau tave laukuos, 
bučiucčiau, 
ir jau nieks iš manęs nesijuoktų. 

Aš tavęs nepaleisčiau, parsivesčiau 
į gimdytojos namą, 
kad tu mane mokytum, 
Kvapiais vynais girdyčiau 
ir sultimis savo granatų. 


* 
— Jo kairioji po mano galva, 
o dešine jis mane apkabina, — 
Užkeikiu jus, Jeruzalės dukros: 
Kam jūs keliat, kam žadinat 
meilę, kol ji pati neprabus? 


* 


— Kas ten ateina iš dykumų, 
į mylimą pasirėmus? 


— Po obelim aš tave pažadinau = 
ten tavo motina kentė, 
Ten gulėjo, tave gimdydama. 


* 


— Padėk mane kaip antspaudą ant širdies, 
kaip antspaudą ant peties sau! 

Nes meilė stipri kaip mirtis, 
o pavydas sunkus tarsi pragaras, 

Jos karštis yra ugnies karštis, — 
ji Dievo liepsna, 

Jokie vandenys jos negesina, 
neužtvindo jos upės. 

Jeigu kas atiduotų už ją visus savo lobius, 
tą vis vien ji laikytų per nieką. 


* 


— Mūsų sesuo dar maža 
tr neturi krūtų, 


10 


11 

Ką darysim su seserim, 
kai piršliai ims važiuoti? 
Jei jinai yra siena, 
mes sutvirtinsim 
bokštais sidabro, 
Jei Jinai yra durys — 
mes užkalsim lentom iš kedro. 


— Aš esu jam siena, 

mano krūtys kaip bokštai, 
Dėl to akyse jo 

aš esu ramybės šaltinis. 


* 


— Turėjo Saliamonas vynuogyną 
Baal Hamone““, 

Nuomojo jis sodą sargams. 

Už vaisius kiekvienas mokėjo 
po tūkstantį sidabrinių. 

Mano sodas yra su manim: 
tūkstantis, Saliamonai, iš tavęs 

Ir po du šimtus iš tų, kurie saugo. 


* 
— O gyventoja sodų! 
Tavo balsą draugai mano girdi! 
Leisk klausyt tavo balso! 
— Slėpkis, mano mielasis! 
Būk panašus į gazelę 
Arba į jauną briedį 
kalnuos, pilnuos dvelksmo! 

Perspausdinta iš: Senovės Rytų poezija. — Vil- 
nius: Vaga, 1991. — P. 337—351. Vertė Sigitas Geda 


2 Baal Hamonas — pažodžiui išvertus iš hebrajų kalbos reiškia „ta, kuri valdo tautas“. 


Galbūt tai Jeruzalė. 


SENOVĖS IRANAS 


ESTETINĖS SENOVĖS IRANĖNŲ PAŽIŪROS 


Į rytus nuo Mesopotamijos, tarp Kaspijos jūros ir Indo upės baseino, 
Irano plokščiakalnyje radosi kitas svarbus pasaulinės civilizacijos židinys — 
Iranas. Jau apie 2500 m. pr. Kr. čia susiformavo ir XIV—XII a. pr. Kr. 
klestėjo Elamo kultūra, kurią labai veikė šumerų kultūros tradicijos. Apie 
XII-XI a. pr. Kr. iš šiaurės į šį regioną įsiveržė Vedų arijų giminaičiai — 
iranėnai. Dvi galingiausios jų sąjungos — midai ir persai, įkūrę savo valsty- 
bės, — veržėsi į pietus. Midijos (727—550 pr. Kr.) valdovai VII a. pr. Kr. 
sutriuškino Asiriją ir Urartu, tačiau tolesnę jų ekspansiją 550 m. pr. Kr. 
sustabdė buvę vasalai, Achemenidų dinastijos (700—331 pr. Kr.) Persijos 
valdovai. Kyras II ir Darėjas užkariavo visus Artimuosius Rytus nuo Pen- 
džabo Indijoje iki Egėjo jūros salų bei Makedonijos ir nuo Užkaukazės iki 
Egipto. Daugiau kaip 200 m. gyvavusios persų imperijos atsiradimas buvo 
didžiulis įvykis ne tik Artimųjų Rytų, bet ir pasaulio istorijoje. Imperija 
pakeitė visų jos valdomų tautų kultūras, jose įsivyravo naujos kosmopoltiti- 
nės tendencijos. 

Senovės iranėnų pažiūros paženklintos Mesopotamijos tradicijų. Užkaria- 
vę aukštos kultūros Elamo, Asirijos, Urartu, senovės Babilonijos valstybes, 
iranėnai iš jų perėmė daugelį estetikos principų bei meno stilių ir paskleidė 
juos imperijos platybėse. Tačiau valstybė nesiekė iškelti kurią nors kultūrą 
nustelbdama kitas: net valstybiniai raštai buvo rašomi ne tik persų, bet ir 
elamitų bei tuomet babiloniečių vartota aramėjų kalba. 

Ankstyviausias senovės iranėnų estetinių pažiūrų formavimosi etapas dar 
menkai tyrinėtas. Netenka abejoti, jog svarbiausias buvo mitų, toteminių jau- 
čio ir šuns bei antropomorfinių vaisingumo deivių kultų, apie kuriuos žinomė 
jau iš XI a. pr. Kr. dailės kūrinių, vaidmuo. To laiko iranėnų estetiškumo ir 
grožio samprata glaudžiai siejosi su elamitų, šumerų, babiloniečių estetinė- 

mis pažiūromis, pagal kurias grožis — tai jėga, stiprumas, gaivališkumas, 
moters kūno formos, galinga gyvybę kurianti erotinė energija. Kita vertus, 
seniausiuose „Avestos“ tekstuose grožio sąvoka neretai įgyja etinį alspalvį 
ir vartojama kaip gėrio sinonimas. 

VII a. pr. Kr. Midijos valstybėje toteminius vaizdinius išstūmė saulės 
dievų Mitros ir ypač Ahuros Mazdo (Ormuzdo) kultas, apie kuriuos žinių 
pateikia kaimynų elamitų, asirų, churitų tekstai, Achemenidų epochos šalti- 
niai, Herodoto ir Plutarcho pasakojimai. Stiprėjantis mitraizmo ir mazdaizmo 
poveikis ilgainiui iškėlė saulės dievų kuitams būdingą šviesos ir spindesio 
estetiką. Grožis vis dažniau pradedamas sieti ne tik su gėriu, jėga, gaivališ- 
kumu, moters kūno formomis, bet ir su šviesa, spindesiu ir skaistumu. Šios 
sąvokos tampa pagrindiniais dangiškojo ir dieviškojo grožio simboliais. Se- 
novės iranėnų tekstai kupini motyvų, aukštinančių saulės, mėnulio, žvaigž- 
džių šviesą. Viename iš ikizoroastristinės kilmės „Avestos“ fragmentų į 
Ahurą Mazdą kreipiamasi: 


Teisingasis, o Ahura! 
Pasakyk, iš kur tos šviesos, 
Kas ten spinduliuoja šitaip 
Jimos įkurtoj valstybėj. 

Ir Ahura Mazdas tarė: 

— Visos išorinės šviesos — 
tos, kurios dar nesukurtos, 

ir sukurtosios — vidinės; 
kartą metuos matos Žvaigždės, 
šviečia saulė ir mėnulis!. 


VII-—VI a. pr. Kr. paplinta Zaratustros idėjos, zoroastrizmas tampa vals- 
tybine persų imperijos religija, kuri pakeičia daugelį toteminių ir su saulės 
dievų kultais susijusių elementų. Svarbiausias tekstas, kuriame atsispindi to 
meto iranėnų estetinės pažiūros, yra šventoji zoroastrizmo religijos išpažinėjų 
(parsų) knyga „Avesta“. Jos kalba labai spalvinga, kupina puikių poetinių 
įvaizdžių. Seniausiuose „Avestos“ tekstuose (jaštuose ir Zaratustrai priski- 
riamose gatose) dar nevartojama grožio sąvoka, ji atsiranda vėliau sukurtose 
„Avestos“ dalyse. 

Estetiškumo samprata „Avestoje“ yra labai plati ir daugiasluoksnė. Ski- 
riamaisiais dieviškojo grožio požymiais laikomi šviesa ir spindesys, kurie 


! Orientas. — Vilnius: Vaga, 1991. — T. 1. — P. 32. 

buvo svarbūs ir senovės Egipto bei Mesopotamijos tautoms. Vyro grožis 
siejamas su stiprumu, narsa, 0 moters — su tyrumu, skaistumu, kuklumu. 
Jaštuose viename iš vaisingumo deivei Ardvi skirtų bimnų sakoma: 


Ir išplaukė prieš jį galingoji, tyroji Ardvi, 
Gražia mergelė pavirtus, 

Galinga liekna, 

Tiesaus liemens ir aukšto stoto, 

Nuostabi ir šlovinga. 

Auksiniais sandalais apsiavus, 

Be galo puošniais ir spindinčiais?. 


Taigi moters grožio samprata, net apibūdinant vaisingumo deivę, aiškiai 
nutolusi nuo toteminių vaizdinių ir susijusi su vaisingumo deivių kultais, nes 
daugiausia dėmesio jau kreipiama ne į moters kūno formų putlumą bei gy- 
vybės tęsimo funkcijas, o į moters kūno grožį nusakančias savybes. 

Analizuodami iranėnų pažiūras į gamtos savybes, daiktų grožį, pastebime 
tiesiogines iranėnų, egiptiečių ir graikų estetikos idėjų sąsajas. Visiems jiems 
gražu tai, ką galima įkūnyti taisyklingais matematiniais santykiais, tobulomis 
proporcijomis, simetrija, harmonija. Šis estetiškumo sampratos aspektas ryš- 
kus Midijos ir Achemenidų persų imperijos architektūros ir vaizduojamosios 
dailės estetiniuose kanonuose. Midijos T raidės rombo ir kryžiaus formų 
šventyklose krinta į akis simetriška architektūrinė kompozicija, kurią išryški- 
na taisyklingai išdėstytos kolonos. Didingi šventyklų ir valdovų rūmų ansam- 
bliai buvusioje Elamo sostinėje Sūzuose, taip pat Pasargade ir Persepolyje 
liudija persų meną patyrus stiprų ankstesnėse kultūrose ištobulintų kanoninių 
principų poveikį. Nuostabiuose Persepolio architektūrinio ansamblio 
(520—460 m. pr. Kr.) skulptūriniuose reljefuose, kuriuose vaizduojami val- 
dovai, aristokratija, kariai, ryškus bene svarbiausias Achemenidų dinastijos 
meno bruožas — griežtų kanonų pomėgis, ritmiškas tų pačių simetriškai 
išdėstytų figūrų ir motyvų kartojimas. 


Antanas Andrijauskas 


2 Senovės Rytų poezija. — P. 531. 


i 1 


ma PE L 


ym AE 


+ 


T 
alio d : š , Ty TS < Dagia BEN t 


e i I 


mo 
rai iassos 7 So 


Blanka 


AVESTA 


Reikšmingiausias ir seniausias senovės Irano raštijos pa- 
minklas, pasiekęs mūsų laikus, „Avesta“ formavosi daugelį 
šimtmečių. Spėjama, kad pirmieji jos tekstai — iranėnų pan- 
teono dievus šlovinantys himnai — atsirado IX-—VII a. pr. Kr. 
Vėliau atsirado Zaratustrai priskiriami eiliuoti pamokslai — 
gatos. Manoma, kad Zaratustra (graikiškai — Zoroastras) — 
istorinis asmuo, gyvenęs apie VII-VI a. pr. Kr. Vėlyviausi 
„Avestos“ tekstai sukurti pirmaisiais amžiais po Kr. 

Senovėje „Avesta“ buvo didelės apimties tekstų rinkinys, 
tačiau Aleksandro Makedoniečio žygio į Rytus metu (IV a. pr. 
Kr.) daugelis jos tekstų žuvo. Surinkti ir rekonstruoti jos liku- 
čius pirmą kartą mėginta I-III a. valdant Aršakidų dinasti- 
Jai. Vėliau valdant Sasanidų dinastijai III-VII a. „Avesta“ 
patyrė antrąją kodifikaciją, po kurios joje liko 348 skyriai, su- 
darę 21 knygą. Tačiau po arabų invazijos 637 m. iš „Avestos“ 
beliko tik ketvirtis ir mūsų laikus pasiekė dvi jos redakcijos. 
Pirmąją redakciją, parašytą avestos kalba ir skirtą šventikams 
skaityti apeigų metu, sudaro trys knygos: Videudadas 
(avestiškai „Vi daevo datum“ — kodeksas prieš devus, t.y. de- 
monus, piktąsias dvasias), persiškai ji dar vadinama Vendi- 
dadas. Tai vienintelė „Avestos“ knyga, kuri išliko visa. Ją su- 
daro 22 skyriai (fragardai). Tai religinių įstatymų rinkinys. Ant- 
roji knyga — Visperedas (auestiškai „vispa ratao“ — visa 
valdantys), turinti 24 skyrius, vadinamus karde. Tai rituali- 
nio pobūdžio maldų ir giesmių rinkinys. Trečioji knyga — Jas 
nai (avestiškai „jaz“ — garbinti); tai stambiausia „Avestos“ da- 

lis. Ją sudaro 72 skyriai (cha, chaiti, chatai); iš jų — 17 Za- 
ratustros gatų, apimančių 28—34, 43—51, 53 skyrius. 

Antroji „Avestos“ redakcija — tai vertimas į persų kalbą su 
įierptais komentarais, vadinamais zendais, todėl ji vadina- 
ma Zendavesta. Ji skirta studijoms. Ją sudaro penkios 
knygos: tai minėtos trys pirmosios redakcijos knygos, tik su 
komentarais ir dar Jaštai (avestiškai „jaz“ — šlovinti) — 
22 himnų, šlovinančių zoroastrizmo panteono dievus, rinki- 
nys, — bei vadinamoji Mažoji Avesta (persiškai — „Chor- 
de Avesta“), sudaryta iš įvairaus žanro ritualinių tekstų — 
maldų, giesmių, palaiminimų, dievų sąrašų ir kt. 

„Avestos“ knygos ir jų skyriai išdėstyti pagal ypatingą 
kanoninę tvarką. 

Antologijoje spausdinami fragmentai iš Videvdado II ir 
XIX skyrių bei pora fragmentų iš Jaštų penktojo himno. 


VIDEVDADAS 


II skyrius (fragardas) 
29 Ten nebus vaidų nei barnių, 
nei kvailumo, nei žiaurumo, 
nei neturto, nei apgaulės, 
nei didžiūnų, nei veidmainių. 
Ten nebus žmonėms pavojaus, 
kad užklups juos blogio dvasios. 


30 Pačioje aukščiausioj vietoj 
pastatyk devynis tiltus 
ir šešis dar vidurinėj, 
ir tris tiltus žemutinėj.! 


! Turimas galvoje iranėnų molio statinys — Varas, kuriame rasdavo priebėgą nuo žiemos 


šalčių žmonės ir galvijai. Varą sudarė trys koncentrinės sienos: išorinė siena turėjo 9 įėjimus, 
vidurinė — 6, o centrinė — 3. 

Ir pačioj aukščiausioj vietoj 
sėklą moterų ir vyrų 
pasodinki tūkstantinę, 
vidurinėj — šešiašimtę 
ir trišimtę — žemutinėj. 
Ir aptverk pilioriais aukso, 
durim spindinčiom papuoški, 
iš vidaus kad šviesą skleistų? 


31 Pagalvojo Jima“: „Kaipgi 
man Ahuros žodį pildyt?“ 
Ir Ahura Mazdas tarė: 
— Savo rankom žemę arki, 
savo kulnimis praplatink, 
kaip ją žmonės darbu plečia. 


33 Ir padarė Jima žemę 
tokią, kad per vieną dieną 
apkeliautų, atgabeno 
sėklos jis tenai galvijų 
ir žmonių, šunų ir jaučių, 
ir liepsnų raudonų laužo. 


34 Vandenis visus nuleido 
upėm, pločio sulig hatra*, 
apkalė vietas lobingas 
ten, kur maisto būna gausiai, 
būstus rentė iš sienojų, 
rąstų, polių, juos aptvėrė. 


35 Ir tuomet pasėjo sėklą 
moterų visų ir vyrų, 


2 Tikriausiai turimas galvoje langas stoge — tai buvo būdinga iranėnų statiniams. 


3 Jima — ikizoroastrinio periodo pagrindinis iranėnų dievas, vėliau — kultūrinis herojus, 
visų žemiškų gėrybių, žemiškosios civilizacijos kūrėjas, pasaulio valdovas iranėnų „aukso 
amžiaus“ epochoje. Jimos tėvas — iranėnų saulės dievas Vivachvantas. 


* Harra — atstumas, lygus maždaug, tūkstančiui žingsnių. 

kurie žemėje geriausi 

ir didžiausi, ir gražiausi, 
ir visų rūšių galvijų, 
kurie žemėje puikiausi. 


Ir tuomet pasėjo sėklą 

jis pačių gražiausių medžių, 
sėklą maisto visokiausio, 

kurs gardus, kvapnus ir geras. 
Rojum pavertė tą vietą, 

kur gyvent turėjo žmonės. 


Dingo ir vaidai, ir barniai, 

ir kvailumas, ir žiaurumas, 

ir neturtas, ir apgaulė, 

ir didžiūnai, ir veidmainiai. 

Ir žmonėms pavojus dingo, 

kad užklups juos blogio dvasios. 


Pačioje aukščiausioj vietoj 
statė jis devynis tiltus 

ir šešis dar — vidurinėj, 

ir tris tiltus — žemutinėj. 

Ir pačioj aukščiausioj vietoj 
sėklą moterų ir vyrų 
pasodino tūkstantinę, 
vidurinėj — šešiašimtę 

ir trišimtę — žemutinėj, 
tvėrė jas pilioriais aukso, 
spindinčiom durim jas puošė, 
iš vidaus kad šviesą skleistų. 


Zendas 


O gyvenviečių turtingų, 
gyvasties visos kūrėjau, 


117 

teisingasis o Ahura! 
Pasakyk, iš kur tos šviesos, 
kas ten spinduliuoja šitaip 
Jimos įkurtoj valstybėj. 


40 Ir Ahura Mazdas tarė: 
— Visos išorinės šviesos — 
tos, kurios dar nesukurtos, 
ir sukurtosios — vidinės; 
kartą metuos matos žvaigždės, 
šviečia saulė ir mėnulis. 


41 Ir jie mąstė, kas tie metai. 
Kas keturiasdešimt metų 
porai gimdavo du žmonės; 
šitaip veisės ir galvijai. 
Žmonės džiūgavo laimingi 
Jimos įkurtoj valstybėj. 


42 O gyvenviečių turtingų, 
gyvasties visos kūrėjau! 
Kas Ahuros Mazdo mokslą 
skelbė šitoje valstybėj? 

Tr Ahura tarė: „Paukštis 
Karsipta“, o Zaratustra“. 


43 O gyvenviečių turtingų, 
gyvasties visos kūrėjau, 
kas žemes tavąsias valdo? 
Ir Ahura Mazdas tarė: 


3 Karsipia (išvertus į lietuvių kalbą reikštų „juodasparnis“) — plėšrusis paukštis, iranėnų 
tapatintas su ereliu, šarka ir kt. Esą šarka ir platinusi zoroastrizmo tikėjimą. Mitai liudija, jog 
šarka Iesdavusi musmires, iš kurių senovės arijai gamino šventą apeiginį gėrimą — Haomą, 
kuris įkvėpdavo pranašus ir poetus kūrybai, karius drąsai. Ir pats Zaratustra esą gimęs išgėrus 
jo tėvam Haomos. 

— Urvatat-naro“ ir tujen, 
o Spitama? Zaratustra! 


XIX skyrius (fragardas) 


1 Šitaip pasakoja Drudžas“, 
melo tėvas ir griovėjas, 
kurs tarnauja Angrai Mainjui? — 
smurtamirčiui velnių velniui: 
— Angra Mainjus, smurtamirtis 
velnių velnias, iš šiaurinio 
krašto veržės, kad užmuštų 
tyraširdį Zaratustrą, 
ir pagalbon kvietės Drudžą 
bei jo bendrą velnią Buitį. 


2 Perskaitė Ahunavarja!? 
maldą Zaratustra, prašė 
šventojo vandens pagalbos, 
išpažino Mazdajasną!!. 
Drudžas kovą pralaimėjo, 
ir pabėgo velnias Buitis. 


83 Tarė Angra Mainjui Drudžas: 
—- Apgavike Angrai Mainjau, 


Š Urvarat-naras (išvertus pažodžiui — „vyrų valdovas“) — trečiasis, jaunesnysis, Zaratusi- 
ros sūnus. 

7 Spitama — gimininis Zaratustros vardas. 

Š Drudžas (išvertus pažodžiui — „melas“) — vienas iš piktųjų devų (demonų), Angros 
Mainjaus pasiųsių nužudyti Zaratustrą. 

* Angra Mainjus (išvertus pažodžiui — „piktoji dvasia“) — pagrindinis aukščiausiojo 
zoroastrizmo dievo Ahuros Mazdo (išvertus pažodžiui — „išmintingasis Viešpats“) priešas, 
tamsos, mirties ir viso pikto valdovas. 

0 Alunavarja — pačios švenčiausios zoroastrizmo maldos, prasidedančios žodžiais „Kaip 
geriausias Viešpats...“, pavadinimas. 

U Mazdajasna — likėjimas, šlovinantis Ahurą Mazdą. 

'2 Purušaspa — Zaratustros tėvas, kilęs iš Spitamos giminės. 

aš daugiau nebekovosiu 

su tyruoju Zaratustra, 

nes sūnus Spitamos žino, 

kad jam blogis kilpas spendžia. 


Giesmė 


Žengė priekin Zaratustra, 
kad įveiktų blogio kėslus. 
Rankoj, didelėj kaip namas, 
laikė jis tvirtai suspaudęs 
devynmazgį kerdžiaus rimbą 
ir maldavo taip Ahuros: 

— Kur bebūtum, o kūrėjau, 
bet kurioj pasaulio vietoj, 
kad griuvėsiais nepavirstų 
Purušaspos'* didis namas. 


Tarė Zaratustra velniui: 

— Blogio dieve Angrai Mainjau, 
sunaikinsiu ašen viską, 

kas yra velnių sukurta, 
nužudysiu ašen mirtį 

ir Pairika Chnataiti“, 

ir kai grius jie, gims Sosiošas 
iš Kacojos vandenų 

tolimuos kraštuos rytiniuos, 


Jam atsakė Angra Mainjus, 
viso blogio sukūrėjas: 
— Nenaikink darbų manųjų, 


3 Stabų garbintojų sekta Kandahare. 

pamaldusis Zaratustra, 
Purušaspos palikuoni, 
motinos savosios vaike! 
Tu geriau prakeik Ahurą 
ir tiek lobių įsigysi, 

kiek Vadhagano karalius. 


7 Jam atrėžė Zaratustra: 
— Aš Ahuros Mazdo vardo, 
jo tikėjimo nekeiksiu, 
netgi jei gyvybę tektų 
paaukoti, ir nuo kūno 
mano siela atsiskirtų. 


8 Vėlei tarė Angra Mainjus, 
viso blogio sukūrėjas: 
— Pasakyk, kokiom maldom tu 
mano darbus sunaikinsi 
ir kokiom giesmėm supeiksi, 
kas sukūrė tokį ginklą, 
kad jį prieš mane ištrauktų, 
nugalėtų Angros Mainjaus 
sumanytą kūriniją. 


9 Jam atrėžė Zaratustra: 
— Haoma““, piesta ir grūstuvas, 
ir Ahuros Mazdo žodžiai 
man yra geriausias ginklas. 
Aš Ahuros Mazdo žodžiais 
tavo darbus sunaikinsiu, 
tavo kūrinius supeiksiu! 
Tai be galo geras ginklas, 


6 Haoma — Šventasis augalas, iš kurio būdavo spaudžiamos sultys, vartojamos zoroastriz- 
mo religinėse apeigose, Šiuo žodžiu buvo vadinama ir šio augalo dievybė, ir pats augalas, ir jo 
sultys. Žr. dar 5 paaiškinimą. 

blogio dieve Angrai Mainjau! 
Neatmenamais laikais jį 
pats Ahura Mazdas davė, 
nemirtingos šventos dvasios, 
kurios valdo visą Gėrį, 

jam sukurti jį padėjo. 


Perspausdinta iš: Orientas. — Vilnius: Vaga, 
1991. — T. 1. — P. 30—35. Vertė Gintaras Patackas 


JAŠTAI 


V. Ardvil* himnas 


1 Ir tarė Išmintingasis Viešpats — Spitamidui Zaratustrai: 
Vardan manęs tu pašlovint turi, o Spitamidai Zaratustra, 
Ją, galingąją, tyrąją Ardvi, 

Viską aprėpiančią, gyvybę teikiančią, 

Devams keršijančią, Aukščiausiąjį išpažįstančią, 
Nusipelniusią, kad kūniškasis pradas ją gerbtų, 
Nusipelniusią, kad kūniškasis pradas ją šlovintų, 
Pamaldumą ugdančią, Visatos Darnai ištikimą, 
Piemenų globėją, Visatos Darnai ištikimą, 

Namų ir šeimos globėją, Visatos Darnai ištikimą. 
Tėvynės užtarytoją, Visatos Darnai ištikimą!“. 


15 Ardvi (išvertus pažodžiui — „drėgmė“) — senovės Irano mitologijoje vandens ir vai- 
singumo deivė. Šiuo žodžiu iš pradžių buvo vadinama ir upė, tapatinama su Amudarja, ir tos 
upės deivė, Pagrindiniai jos epitetai Sura (galingoji) ir Anahita (tyroji). Todėl ji dar vadinama 
Ardvisura Anahita. 

16 Pirma strofa nuo žodžių: „Vardan manęs tu pašlovint turi...“ iki paskulinės eilutės 
imtinai sudaro refreną, toliau vadinamą „I refrenu“. 

Ji brandina vyriškąją sėklą, 
Paruošia gimdymui 

Visų motinų įsčias, 

Numaldo gimdyvių skausmus, 
Deramu laiku pripildo 
Motinų krūtis pieno; 


Neprilygstamiausia, vardo švenčiausio, 

Ilgumu nenusileidžianti visiems vandenims, 

Šiame pasaulyje tekantiems, 

Galinga, srūvanti nuo Hukarjo viršūnės į Vourukašo jūrą". 


Visos Vourukašo pakrantės 

Ima nerimauti, 

Visos platybės ima banguoti, 

Kai į jas pradeda srūti, 

Kai į jas atšniokščia 

Galingoji, tyroji Ardvi, 

Turinti tūkstantį užutekių, 
Turinti tūkstantį intakų, 

Ir kiekvieno to užutekio pakrantę, 
Ir kiekvieno to intako pakrantę 
Tik per keturiasdešimt dienų 

Gali prašuoliuoti patyręs raitininkas. 


Tik vienas šių mano vandenų intakas 
Driekiasi per septynias žemes, 

Ir šių mano vandenų intakas 

Be perstojo srūva žiemą ir vasarą. 

Ji man gėriu paverčia ir vandenis, 

Ir vyrų sėklą, ir moterų įsčias, 

Ir motinos krūtų pieną, — 


V Hukarjas — viršukalnė dievų buveinėje; Vourukašas — didžiulis ežeras (jūra) Hukarjo 
papėdėje. Manoma, kad tai mitinis Aralo jūros pavadinimas. 

6 Tai Aš, Išmintingasis Viešpats, viską sutvėriau: 
kad žydėtų namai ir sodžiai, 
Šalis ir tėvynė, 
Kad galėčiau juos globoti ir sergėti, 
Ginti ir saugoti juos. 


7 Ir štai, o Zaratustra, ji atvyko pas mus, 
Galingoji, tyroji Ardvi 
Iš Viešpaties, savo kūrėjo. 
O iš tikrųjų gražios jos rankos — 
Baltos, galingesnės nei žirgo piršys, 
Didybe savąja ji gėrisi, 
Nuostabioji, verpetais kunkuliuojanti, 
Iškilusi per sieksnį. 
Jai dalykas vienintelis rūpi: 


8 „Kas pašlovins mane, 
Kas pagerbs mane atnašaudamas 
Išgrynintų Haomos sulčių ir pieno nektarą? 
Kieno aš norą patenkinsiu? — 
To ištikimojo, to paklusniojo, 
Kad žvalumo suteikčiau jam, džiaugsmo?“ 


9 Už jos prakilnumą, josios didybę 
Atsidėkoti noriu malda nuoširdžiausia, 
Malda gražiausia ir pieno atnašavimu noriu pagerbti 
Galingąją, tyrąją Ardvi, Visatos Darnai ištikimą. 
Tegu šaukiasi tavęs visi, 
Tegu dar labiau šlovina, 
O galingoji, tyroji Ardvi, 
Tegu atnašauja 
Haomą ir pieno nektarą. 
Kieno aš norą patenkinsiu? — 
To ištikimojo, to paklusniojo, 
Kad žvalumo suteikčiau jam, džiaugsmo!š? 


!š Devinta strofa sudaro refreną, toliau vadinamą „II refrenu“. 

II 
10 (I refrenas. Vardan manęs tu pašlovint turi...) 


11 Stovintis priekyje valdo josios vežėčias, 
vadeles vežėčiose laiko, 
Jose skrieja ji, tyroji Ardvi, 
Galiūno išsiilgusi. 
Jai dalykas vienintelis rūpi: 
„Kas pašlovins mane?“ 


(II refrenas. Už jos prakilnumą...) 


Ii 


12 (I refrenas. Vardan manęs tu pašlovint turi...) 
13 Keturi žirgai ratuos jos pakinkyti, 

Baltakarčiai visi keturi kaip vienas, 

Vieno kraujo visi, didingi, 

Atspėjantys visų priešų kliautis, 

Tiek devų, tiek žmonių, 

Kerėtojų ir raganų, 

Kavos ir Karapano valdovų“. 


(II refrenas. Už jos prakilnumą...) 


IV 
14 (I refrenas. Vardan manęs tu pašlovint turi...) 
15 Ji galinga, šviesiaplaukė, aukšta, liekna, 


Jos vandenys gruma, kunkuliuodami dieną ir naktį, 
Pranokstantys visus vandenis 


B Kavos valdovai — gerieji viešpačiai ir Zaratustros šalininkai; Karapano valdovai — 
blogieji viešpačiai, Drudžo, melo dievo, tarnai. 

Šiame pasaulyje tekančius, 
Ji veržiasi priekin, galybės pritvinkus. 


(II refrenas. Už jos prakilnumą...) 


75 U refrenas. Vardan manęs tu pašlovint turi...) 


76 Jai atnašavo Vistaravas, 
Pats, Naotaridas?? 
Prie Vitanguhaitės?! vandenų, 
Kuomet jis ištarė tokį 
Teisiojo žodį: 


77 „Nemeluoju, tiesą sakau, 
O galingoji, tyroji Ardvi! 
Aš kaip dulkes nušlaviau tiek devų garbintojų, 
Kiek plaukų ant mano galvos. 
Padaryk man dabar, 
O galingoji, tyroji Ardvi, 
Sausumos kelią per gerąją Vitanguhaitę!“ 


78 Ir išplaukė prieš jį galingoji, tyroji Ardvi, 
Gražia mergele pavirtus, 
Galinga, liekna, 
Tiesaus liemens ir aukšto stoto, 
Nuostabi ir šlovinga. 
Auksiniais sandalais apsiavus, 
Be galo puošniais ir spindinčiais. 
Ir pusę vandenų ji sustabdė, 


20 Visiaravas Naoiaridas — iranėnų karžygys iš Kavajidų pavaldinių. 
2 Virangukaiiė — mitinis upės pavadinimas. 

Kitai pusei liepė plaukti toliau. 
Taip sukūrė ji sausumos kelią 
Per gerąją Vitanguhaitę. 


79 Ir suteikė jam šią malonę 
Galingoji, tyroji Ardvi, 
Kuri visada teikia laimę prašančiam, 
Nektarą atnašaujančiam, 
Iš tyros širdies aukojančiam. 


(II refrenas. Už jos prakilnumą...) 


XX 
80 (I refrenas. Vardan manęs tu pašlovint turi...) 


81 Jai atnašavo Joišta iš Frjanų namų? 

Bangų mūšos apsuptoj Rangho* saloj — 

Šimtą žirgų, tūkstantį jaučių ir avių dešimt tūkstančių. 
82 Ir maldavo jisai: 

„Suteiki man savo malonę, 

O geroji, galingoji, tyroji Ardvi, 

Kad aš laimėčiau 

Prieš klastingąjį, apakintą garbės troškimo Ahtją, 

Kad gebėčiau atsakyti į klausimus jo, 

Į devyniasdešimt ir devynis 

Klaidingus ir klastingus klausimus, 

Kuriuos man užduos klastingasis, apakintas garbės 

troškimo Ahtja“. 


83 Ir suteikė jam šią malonę 
Galingoji, tyroji Ardvi, 


2 Joišta — pasakos, paremtos „atspėlų sfinkso mįslių“ siužetu, personažas. Pasakojama, 
kaip Joišta teisingai atsakė į visus galingo raganiaus Ahijos klausimus ir taip jį įveikė. 
3 Ranghas — mitinė sala. 

Kuri visada teikia laimę prašančiam, 
Nektarą atnašaujančiam, 
Iš tyros širdies aukojančiam. 


(II refrenas. Už jos prakilnumą...) 


XXI 
84 (I refrenas. Vardan manęs tu pašlovint turi...) 


85 Jis, geraširdis Išmintingasis Viešpats, sušuko: 
„Nusileisk, vėl sugrįžki pas mus, 
O galingoji, tyroji Ardvi, 
Nuo žvaigždžių į žemę, Ahuros sukurtą, 
Te drąsieji valdovai, šalies viešpačiai, 
Te viešpačių sūnūs garbę tau teiks. 


86 Te galingieji raitininkai 
Prašys tavęs, kad dovanotum žirgus eikliuosius 
Ir šlovę didesnę, 
Te žyniai, maldose panirę, 
<...> pažinimo tavęs prašys ir šventumo, 
Pergalės, kurią siunčia Ahura, 
Pranašumo jo neįveikiamo; 


87 Tegu būsimos meiliosios nuotakos <...> 
Prašys iš tavęs <...> santarvės 
Ir vyriško namų globėjo, 
Tegu gimdyvės ir jaunosios žmonos 
Maldaus tavęs palengvinti kūdikio atėjimą, 
Tu, tu joms viską suteiksi, 
Nes visa tai tau paklūsta, 
O galingoji, tyroji Ardvi!“ 


88 Ir štai, o Zaratustra, pasirodė jinai, 
Galingoji, tyroji Ardvi, 


89 


90 


91 

Nužengus nuo žvaigždžių į žemę, Ahuros sukurtą, 
Ir pasakė galingoji, tyroji Ardvi: 


„Iš tiesų, o Spitamidai, išpažįstantis Visatos Darną, 
Tave Ahura Mazdas pavadino 

Ratavu? — kūniškojo pasaulio Globėjų; 

Man Ahura Mazdas davė vardą Globėjos 

Visų tvarinių, išpažįstančių Visatos Darną, 
Mano nuostabumo ir didybės pavėnėj 

Mažas gyvis ir didelis gyvis, 

Tr dvikojai žmonės po žemę pasklido: 

Aš iš tiesų sergsčiu visas gėrybes, 

Mazdo sukurtas, iš Visatos Darnos sklindančias, 
Taip, kaip užtvaras aveles sergsti“. 


Ir Zaratustra paklausė jos, 

Galingosios, tyrosios Ardvi: 

„O galingoji, tyroji Ardvi, 

Kokia auka turiu šlovint tave, 

Kokia auka man tave pagerbti, 

Kad Mazdas atvertų tau 

Kelią ne šiapusei, 

O anapusei saulės rutulio, 

Kad nė menkiausio blogio tau nesuteiktų 
Gyvatės ir visokiausi Artnos, ir Vavžakai, 
Ir Varnavai, ir Varnavavišai?“* 


Taip atsakė jam galingoji, tyroji Ardvi: 

„Iš tiesų, o Spitamidai, išpažįstantis Visatos Darną! 
Štai kokia auka tu turi pagerbti mane, 

Štai kokią auką tu turi man atnašauti 

Nuo saulės patekėjimo iki nusileidimo. 

Štai mano nektaras, mėgautis juo privalai tu. 


2 Ratavai — gerieji materialaus pasaulio genijai. 
2 Arinos, Vavžakai, Varnavai, Varnavavišai — gyvačių ir kitų šliužų piktosios dvasios. 

Žyniai, kurie meldė šventų pamokymų, 

Žyniai, kurie meldė šventų įstatymų, 

Ir pasiuntinys išmintingas, kuris perpratęs šventąjį žodį, 
Turi mėgautis juo! 


92 Bet neturi mano nektaro ragauti 
Nė vienas <...>, nei karštine sergantis, 
Nei graužiamas rėmens <...>, 
Nė viena moteriškė, 
Nė vienas iš bendruomenės, 
Kurs nekalba Gatų, 
Nei raupsuotasis, kurio vengia visi. 


93 Aš nepriimsiu nektaro 
Iš aklų ir kurčių, ir neūžaugų, 
Ir silpnapročių, ir <...>, ir priepuolius kenčiančių, 
Iš paženklintų žyme, kuria, visiems pritariant, 
Bepročiai žymimi; 
Neturi atnašauti nektaro 
Nei tie, kuriems kupra ant krūtinės, 
Nei tie, kurių nugaros kreivos, 
Nei kreivadančiai nykštukai!“ 
94 Ir paklausė Zaratustra galingosios, tyrosios Ardvi: 
„O galingoji, tyroji Ardvi, 
Koks nektaro tavojo likimas, 
Kai tau jį po saulės laidos 
Atnašauja 
Devo tarnai, Drudžo bendrai?“ 


95 Atsakė jam taip galingoji, tyroji Ardvi: 
„Iš tiesų, o Spitamidai Zaratustra, išpažįstantis Visatos 
Darną! 
Bjaurūs, susnos apimti, žaizdų išėsti, 
Šlykštūs, — šeši šimtai ir tūkstantis“, — 


26 Šitaip nusakoma nepaprasta gausybė. 

Jie, man nematant, 
Ragauja nektarą <...>, 
Ir tarnauja jie tik devų galybei“. 


96 Aš noriu visiems žavesį keliančią 
Hukarjo auksinę viršūnę pašlovint, — 
Nuo jos aukštumų, aukštesnių negu tūkstantis vyrų, 
Leidžiasi galingoji, tyroji Ardvi, 
Ilgumu prilygstanti visiems vandenims, 
Čia, žemėje, tekantiems, 
Ir į priekį veržiasi, pilna galybės. 


(II refrenas. Už jos prakilnumą...) 


XXX 
125 (I refrenas. Vardan manęs tu pašlovint turi...) 


126 Visiems ji pasirodyti gali, 

Galingoji, tyroji Ardvi, 

Gražia mergele pavirtus, 

Galinga, liekna, 

Tiesaus liemens ir aukšto stoto, 

Nuostabi ir šlovinga. 

Puošniu apsiaustu, 

Auksu išsiuvinėtu, banguojančiu tūkstančiu klosčių. 
127 Kaip visuomet šventos žolės kuokštą ji laiko rankoj, 

Puikuojasi auskarais 

Keturiabriauniais, iš aukso nukaldintais; 

Vėriniu apjuosus tyroji, 

Galingoji Ardvi 

Liekną kaklą. 

Liemenį savo suveržus, 

Kad nuostabios krūtys pūpsotų, 

Kad jom mėgautųs žmonių žvilgsniai. 


132 


128 


129 


130 

Kaktą savąją apjuosusi 

Galingoji, tyroji Ardvi dailiu lankeliu, 
Tūkstančiais brangakmenių žėrinčiu, auksiniu, 
Iš aštuonių dalių sudarytu tarytum vežėčios, 
Kaspinais padabintu, nepaprastu, 

Jo vidury švyti meistriškai nukaldintas žiedas. 


Bebrų kailiniais pasipuošusi ji, 
Galingoji, tyroji Ardvi, 

Iš trijų šimtų bebrių <...>, 

Deramu laiku pasiūtais; 

Kailiai apakina žiūrintį 

Aukso spindėjimu, sidabro žvilgesiu. 


Todėl, geroji, 

Galingoji, tyroji Ardvi, 

Maldauju tavo malonės, — 

Tegu man, tavo meilę laimėjusiam, tenka 
Neaprėpiamos karalystės, 

Kur maistas valgomas gausiai, kąsniais didžiuliais, 
Kur prunkščia žirgai, darda vežėčios, 

Kur pliaukši rimbai, kur nuolat kramtoma, 
Kur sukrauti gardūs valgiai, 

Kur kvapnūs aliejai, 

Kur kiekvienam leidžiama laikyti savo rūsiuos 
Tiek, kiek geidauja, kad gyventų, nestigdamas nieko. 
Taigi, o geroji, galingoji, 

Tyroji Ardvi, 

Atsiųsk man du galiūnus, 

Vieną — dvikojį ir vieną — keturiakojį, 

Vieną tokį, 

Kurs rinkliavai greitas 

Ir kautynėse sumala narsiai 

Vežėčiomis priešą; 

Ir tokį keturiakojį, kad priešo kariaunos 
Plačiai išrikiuotus abudu sparnus 

Priverstų bėgti atgal. 
Kairijį ir dešinįjį, dešinįjį ir kairįjį. 


132 Vardan manųjų maldų, 
Vardan manųjų pašlovinimų, 
Vardan pasaulio 
Nuženki pas mus, 
O galingoji, tyroji Ardvi, 
Nuo žvaigždžių į žemę, Ahuros sukurtą 
Pas aukojantį Zaotarą?', 
Į rieškučias, kupinas atnašaujamo nektaro. 
[Nusileisk, kad pagelbėtum mums, 
O galingoji, tyroji Ardvi!], 
Kuri visada teikia laimę prašančiam, 
Nektarą atnašaujančiam, 
Iš tyros širdies aukojančiam, 
Kad visi karžygiai, pelnę pergalę, grįžtų namo, 
Kaip sugrįžta Kavajo Vištaspos* kariai. 


(II refrenas. Už jos prakilnumą...) 


Perspausdinta iš: Senovės Rytų poezija. — Vil- 
nius: Vaga, 1991. — P. 518—521, 530—534. Vertė 


Gintaras Patackas 


2 Zaoiaras — žynys, iranėnų šventikas. 
28 Kavajis Vištaspa — vienas iš pusiau mitinės Kavajidų dinastijos valdovų, pirmasis 
pripažinęs Zaratustros mokslą ir jį platinęs. 


SENOVĖS INDIJA 


SENOVĖS INDŲ ESTETIKA 


Indija — vienas seniausių civilizacijos židinių, kuriame kultūra plėtojama 
jau apie 5000 metų. Čia sukurtos vertybės paliko ryškų pėdsaką žmonijos 
istorijoje. 

Nuo neatmenamų laikų Indijos kultūrą nuolat veikė kaimyninių ir kitų tautų 
kultūros. Į Indostano pusiasalį nuolatos veržėsi arijai, persai, graikai, hunai, 
arabai, mongolai ir daugelis kitų užkariautojų, kurie atnešė naujų mitų, mąs- 
tymo principų, meno stilių. Tačiau nuo to Indijos kultūra darėsi tik turtinges- 
nė. Ankstyvajame Indijos kultūros sklaidos etape galima išskirti keletą pagrin- 
dinių periodų, pasižyminčių specifiniais meno kultūros bruožais. 

Pirmasis periodas (XXX—XVI a. pr. Kr.) siejamas su viena iš seniausių 
pasaulyje protoindiškąja Harapos ir Mohendžo Daro miesto tipo civilizacija, 
klestėjusia Indo upės baseine. Ji arima Egipto ir Mesopotamijos regiono 
civilizacijoms. Iš šio periodo išliko daugelio puikių architektūros paminklų 
liekanų ir itin aukšto meninio lygio skulptūrų. Protoindiškajai civilizacijai 
būdingos jogos poza sėdinčios skulptūrinės figūros, įvairūs deivių motinų, 
vaisingumo deivių ir šokėjų atvaizdai. Šios, mokslininkų nuomone, dravidiš- 
kos civilizacijos raštas tik neseniai iššifruotas, todėl patikimų duomenų apie 
jos literatūros, filosofijos, estetinės minties raidą neturime. 

Antrasis, vedų kultūros klestėjimo, periodas (XVI a. pr. Kr. — I tūkstant- 
mečio pr. Kr. vidurys) truko nuo arijų genčių įsiveržimo į Indostano pusiasalį 
iki pirmųjų galingų vergovinių valstybių iškilimo. Tuo metu kanoninės vedų 
literatūros (samhitos, brahmanai, aranjakai, upanišados) tėkmėje formavosi 
klasikinės indų poezijos, literatūros, dramaturgijos, filosofinės metafizikos ir 
estetikos užuomazgos. 

Trečiajame periode (I tūkstantmečio pr. Kr. antroji pusė — V a. po Kr.) 
suklesti galingos vergovinės Magadhos (VI a. — 320 m. pr. Kr.), Maurijų 

(320—185 m. pr. Kr.), Šungų (185—72 m. pr. Kr.), Satavachanų (200 m. 
pr. Kr. — 200 m. po Kr.), Kušanų (78—200 m.), Guptų (320—470) valsty- 
bės. Įtakingos brahmanizmo, budizmo, džainizmo filosofinės ir religinės sis- 
temos skatino vienytis įvairias lokalines kultūras. Prasidėjo įstabus indų lite- 
ratūros, muzikos, architektūros, dailės klestėjimas. Pasirodė pirmosios metri- 
kos, gramatikos, dramos menui skirtos vadinamosios naijašastros, o vėliau ir 
fundamentalūs apibendrinantys klasikiniai estetikos veikalai „Natjašastra“ 
(„Natyašastra“), „Gytalamkara“ („Gitalamkara“), „Čitralakšana“ („Citralaksa- 
na“), kurie tapo visos tradicinės indų estetikos pagrindu. 

Jau seniausiuose vedų laikų kūriniuose išryškėjo tradicinei indų estetikai 
būdingas metafizinis kontempliatyvus pasaulio suvokimas, apmąstymai apie 
žmogaus vietą pasaulyje. Kai gvildendami indų estetikos problemas vartoja- 
me daugiareikšmę metafizikos sąvoką, pirmiausia turime omenyje tai, jog 
indų filosofai stengėsi suvokti esminius būties principus, sistemiškai svarstė 
ir aiškino pagrindines žmogaus būties, kūrybos, estetinių fenomenų suvoki- 
mo, meninės kūrybos problemas. Žymus indų estetikos ir meno žinovas 
R. Mukerjee rašė, jog „metafizika, religija, mitologija ir menas Indijos kul- 
tūros istorijoje tampa reikšmingesniais socialinio gyvenimo veiksniais nei 
valstybės institucijos, politika ir užkariavimai“!. 

Gvildenant seniausius tradicinės indų estetinės minties sluoksnius, iškyla 
pagrįstų abejonių, ar tikslinga vartoti šiuolaikinį estetikos terminą, nes vedų 
laikų tekstuose nėra pateikta išsikristalizavusių estetikos teorijų. Indų esteti- 
kos samprata, jos objektas, pagrindinės problemos bei jų nagrinėjimo pobū- 
dis aiškiai skiriasi nuo vakarietiškos sampratos. „Žodis esterika, — rašo K. 
Ch. Pandey, — indų estetikos kontekste reiškia „dailiųjų menų mokslą ir 
filosofiją“. Dailieji menai yra tokie menai, kurie, skirtingai nuo utilitariniams 
kūriniams būdingo praktinio Absoliuto suvokimo, išreiškia Absoliuta ir este- 
tinį santykį jusliniais vaizdiniais“. 

Tradicinės indų estetikos kūrėjai teigė, jog įvairios meno rūšys yra glau- 
džiai susijusios, jie kėlė sinkretiškos mąstysenos ir idėjų universalumo svar- 
bą. Visose kūrybinės veiklos srityse — mene, amatuose, moksle — įžvelgia- 
mi vieningi kūrybos principai. Tokį požiūrį lėmė seniausiuose vedų tekstuose 


! Mukerjee R. The Culture and Art of India. — New York, 1959. — P. 9. 
2 Pandey K. Ch. Comparative Aesthetics: Indian Aesthetics. — Varanasi, 1959. — 
Vol. 1. — P. I. 

išsikristalizavusi meno (taksati) sąvoka, kuri, kaip ir graikų TEYVĄ bei romė- 
nų drs, nusakė įvairiausias Žmogaus kūrybinės veiklos formas. 

Indų tradicinės estetikos nustatytoje menų hierarchijoje svarbiausi ir sava- 
rankiškiausi menai buvo poezija, muzika ir architektūra, kuriai pavaldžios 
tapyba ir skulptūra. Vadinasi, tradicinė indų estetika „pirmiausia gvildena tris 
meno rūšis: poeziją, muziką ir architektūrą. Estetika, kaip dailiųjų menų fi- 
losofija, tiesiogiai siejasi su šių menų, žinomų kaip Rasa-Brahma Vada, Na- 
da-Brahma Vada ir Vastu-Brahma Vada, filosofiniais aspektais. Estetika, 
aiškinama kaip dailiųjų menų mokslas, tiesiogiai siejasi su kiekvieno tų menų 
išraiškos priemonėmis“?. 

Visus senovės ir viduramžių Indijos sanskrito kalba rašytus estetinius 
traktatus šastras (šastra) galima suskirstyti į dvi svarbiausias grupes: naij- 
ašastras — poetikos traktatai, kuriuose gvildenami dramos ir poezijos es- 
tetiniai principai, ir ši/pašastras (šilpašastra), kuriuose analizuojami archi- 
tektūros ir vaizduojamosios dailės (tapybos, skulptūros) estetikos principai. 
Kiek nuošaliau dėl savo specifikos lieka muzikos traktatai. Ilgainiui natja- 
šastros ir šilpašastros suformavo savo kanonines tradicijas su joms būdingų 
idėjų bei problemų visuma. 

Svarbi indų estetikoje ir meno psichologijos problematika. Siekta išsiaiš- 
kinti, kaip menas veikia asmenybę, kas yra estetinis išgyvenimas ir estetinis 
suvokimas ir kokie jo skiriamieji bruožai. Traktatuose daug samprotaujama 
apie poezijos, dramos, muzikos, vaizduojamosios dailės, estetiškai atlikto 
ritualo galimybes skatinti asmenybės dvasinį tobulėjimą nuo primityvaus jus- 
liškumo iki aukščiausių dvasingumo pakopų. Psichologinė nuostata aiškiai 
išreikšta pagrindinėmis estetikos kategorijomis: rasa — estetinis išgyvėni- 
mas, bhava — estetinis jausmas, dhvani — estetinė užuomina. 

Jau nuo vedų laikų tarp Indijos menų svarbiausia yra poezija, kurios 
tobuliausia forma laikoma drama, „Poezija, — rašo K. Ch. Pandey, — yra 
tobuliausia meno rūšis, o drama — tobuliausia poezijos meno forma. <...> 
Muzika ir spektaklio regimasis pavidalas buvo laikomi antriniais dramos ele- 
mentais. Akivaizdžios tokio požiūrio priežastys. Įvairiausias gyvenimiškas 
situacijas daug lengviau atkurti dramoje nei kituose menuose. Mat drama 
nukreipta iš karto į du jutimo organus, kuriems yra teikiamas aukštesnysis 
estetiškumo lygmuo. Todėl drama pajungia sau kitus menus, tarp jų ir poezi- 


MA Ee is o A e i as a AS Sa a 
3 Ten par. — P. 1—2. 

ją“. Taigi estetika „kaip dailiųjų menų filosofija“ pirmiausia gvildena sinte- 
tinio dramos meno dėsningumus. Atrasti svarbiausi dramos estetiniai princi- 
pai ir kategorijos vėliau taikomi analizuojant kitas meno rūšis. 

Literatūros iškėlimas indų estetinę mintį ir skiria nuo kinų bei japonų 
tradicijos, kur dėl hieroglifų raštui būdingo vaizdinio, asociatyvaus likrovės 
suvokimo ir gamtos grožio kulto vyrauja peizažinei tapybai skirti veikalai. 
Jie yra kinų estetinės minties viršūnė. Japonijoje labai svarbus buvo tanka, 
renga, haikai poezijos ir Heiano epochoje suklestėjusios prozos vaidmuo, 
todėl dailė ir literatūra buvo laikomos bemaž vienodai reikšmingos. 

Indų estetinės minties pradmenys radosi sinkretiškoje vedų pasaulėžiū- 
roje. Estetikos užuomazgos glaudžiai susijusios su mitologiniais, religiniais, 
filosofiniais, estetiniais ritualų aspektais. Turtinga vedų mitologija nepapras- 
tai turiningais vaizdiniais išreiškė indoarijų pažiūras į kosmoso, gamtos reiš- 
kinių, žmogaus ir jo kūrybinės veiklos produktų estetines savybes. Tos pa- 
žiūros išsakytos svarbiausiuose ankstyvosios vedų periodo estetinės min- 
ties pažinimo šaltiniuose „Rigvedoje“ („Rgveda“) ir „Samavedoje“ („Sa- 
maveda“). 

Senieji vedų himnai, pabrėždami realaus pasaulio iliuziškumą, sykiu tei- 
gia jį esant dieviškos kūrybinės galios pagimdytą, kupiną grožio ir harmo- 
nijos kūrinį, visų žmogaus kūrybinės veiklos formų provaizdį. Vedų him- 
nuose vartojama sanskritiška kaljanos (kalyana) kategorija. Mokslininkų nuo- 
mone, ji yra tos pačios indoeuropietiškos kilmės, kaip ir graikų 264406. 
„Rigvedos“ himnuose kosmoso ir gamtos reiškinių grožis yra savotiškas 
kulto objektas: „Grožį apdainuokite, grožį aukštinkite, kurkite maldas gro- 
žiui“ (VIII. 36, 17). Be gamtos grožį aukštinančių motyvų, vedų tekstuose 
svarbus yra harmoningas dvasinis ir fizinis žmogaus grožis. Viename vedy- 
biniame „Rigvedos“ himne, kur šlovinamas moters grožis, paryškinamas ir 
jos kūno bei veido dailumas (X. 86). Gamtos reiškinių, daiktų, žmogaus ir 
jo kūrybinės veiklos estetinėms savybėms apibūdinti pasitelkiamos grožio, 
įstabumo, dailumo, spindesio, ryškumo ir kitos sąvokos, vėliau Lapusios €S- 
tetikos kategorijomis. 

„Rigvedos“ ir „Samavedos“ turinys liudija klestėjus poetinę ir muzikinę 
kuitūrą. „Rigvedoje“ slypi daugelio tradicinės indų literatūros žanrų — iškil- 
mingų himnų, epinės literatūros, filosofinės poezijos, intymiosios lyrikos, 


* Ten pat. — P. 1—2. 

satyrų — išlakos. Joje esama 15 epizodų, kur kalbasi du ir daugiau žmonių. 
Atlikdami ritualus žyniai tuos pokalbius suvaidindavo, persikūnydami į „Rig- 
vedoje“ aprašytus dievus ir įvairių legendų personažus. Šios ritualinės dra- 
mos, misterijos, palydimos šokių, dainų, pantomimos ir instrumentinės mu- 
zikos, pasak M. Millerio, S. Levi ir F. Kuiperio, ir yra indų dramos pradžia. 
Šią nuomonę patvirtina „Natjašastroje“ aprašytas Brahmos ir asurų susidūri- 
mas pirmojo spektaklio metu ir aiškus dramos estetinių principų ryšys su 
vedų mitologija ir ritualais. 

Vedų laikų estetinių pažiūrų savitumas ryškiausiai atsiskleidžia ritualinėje 
poezijoje, kuri besąlygiškai vyrauja meno hierarchijoje. Nors „Rigvedos“ ir 
„Samavedos“ himnų autoriumi laikomas dievas Brahma ir kiti legendiniai 
personažai, tačiau seniausi tekstai susiję su anonimine liaudies, o vėlesni — 
su įvairių genčių, poetų-dainių kūryba. Jau žiloje senovėje apdainuojami visi 
reikšmingi genties gyvenimo įvykiai — žygiai, vestuvės, pavasario sutiki- 
mas, rudens palydėtuvės, garbinami gamtos reiškiniai. Šilaip spontaniškai 
formuojasi seniausiųjų meilės poezijos, gamtos grožį, stichijas aukštinančių 
himnų visuma. 

Ankstyvajai liaudies poezijai virstant ritualinė, socialinėje hierarchijoje 
iškyla himnų kūrėjai ir atlikėjai rišiai (rši) arba kaviai (kavi). Į poeią senovės 
Indijoje buvo žvelgiama kaip į išminčiaus ir žynio giminaitį. 

Siejantys žmonių ir dievų pasaulius poetai buvo laikomi dieviškojo pa- 
saulio pasiuntiniais, išminties simboliais, aiškiaregiais. Jie įkūnijo pranašo, 
filosofo ir menininko pašaukimą. Dėl to poetas yra ne tiek kūrėjas, kiek 
universalios dieviškos kūrybinės galios perteikėjas, regintis kitiems nepriei- 
namą daiklų ir reiškinių esmę. Šis poeto ryšys su dievų pasauliu ir vedų 
ritualais teikė poezijai vos ne mistinę galią. Poetiniai himnai laikyti svarbiau- 
siais dievų poveikio instrumentais, kuriais meistriškai naudojantis galima pel- 
nyti dievų palankumą ir malonę. Dėl to vedose aukštinama magiška poetinio 
žodžio galia, nes jų autoriai buvo įsitikinę, kad himnai gali nutiesti tiltus tarp 
žmonių ir dievų pasaulio. „Ką dievas pamils, tam suteiks galybę, vieną pa- 
darys brahmanu, kitą — poetu, trečią — išminčiumi“ (X. 125, 5). „Rigvedos“ 
estetikoje suabsoliutinama sakralinė kalbos (vūc) reikšmė. Tikėjimas begali- 
ne žodžio galia, jo dieviškąja prigimtimi būdingas visai vediškajai kultūrai. 
Kalbai skirtame himne „Pažinimas“ iškeliamas kalbos sakrališkumas ir ezo- 
teriškumas, ypatingas jos ryšys su išrinktųjų kasta: 

Kažkas nemato Kalbos žiūrėdamas, 

Kažkas negirdi Kalbos klausydamas, 

O kažkam ji atveria kūną, — 

Kaip mylinti puošni žmona savam sutuoktiniui (X. 7/). 


Išaukštintais poetiniais žodžiais maldaudami dievus, gerdami haliucino- 
geninį sakralinį somos gėrimą, poetai atkakliai siekė prašviesėjimo, nes ti- 
kėjo, jog dvasinio nuskaidrėjimo akimirką svaigulio ar transo būsenoje 
esančio poeto lūpomis prabyla dieviškoji išmintis, atsiveria paprastiems žmo- 
nėms nepasiekiama reiškinių gelmė. Ji, pasak vedų tekstų, iškyla kaip re- 
gėjimas, o ta akimirka pranoksta visą kosminę laiko tėkmę. Dėl to tekstuo- 
se poetai nuolatos kreipiasi į dievus, prašydami padėti „išvysti regėjimą“ 
(VII. 88, 2). 

Vedų estetika iškelia už atskiro asmens būtį aukštesnes, amžinas, laiko 
neliečiamas estetines vertybes, ji skatino poetus išreikšti savo dvasios polė- 
kius sąlygiškais simboliais, metaforomis. Vedų estetikos objektas — neaprė- 
piamas kosminės harmonijos pasaulis, gamtos grožis, žmogaus ir dievų san- 
tykiai. Tas objektas nesisieja su vulgaria buitimi, todėl tokia pakylėta, suri- 
tualinta vedų poetinė kalba. Glaudus poetikos ryšys su rilualine kultūra ma- 
tomas „Rigvedos“ ir „Samavedos“ turinyje, stiliuje, pagrindinių temų plėto- 
tėje. Svarbiausias meniškumo kriterijus vedų estetikoje — sekimas nusisto- 
vėjusiais kanonais. 


Vedų estetikos tradiciją toliau plėtojo aforistine prozos ir poezijos for- 
ma parašyti metafiziniai filosofiniai traktatai upanišados. Jų pavadinimas ki- 
lo iš wpa-ni-sad (sėdėti šalia), t.y. sėdėti šalia mokytojo ir tiesiogiai iš jo 
sąmonės perimti pamokymus. Čia itin svarbus „slaptas“, vidinis šio paži- 
nimo pobūdis. 

Upanišadų tekstai anoniminiai, nes jie suvokiami kaip paslėptos dieviško- 
sios tiesos apreiškimas, atsivėrimas ($ruti). Svarbiausia jų paskirtis — paaiš- 
kinti slaptąją vedų išmintį. Todėl upanišados neretai vadinamos „slaptuoju 
mokslu“. Iš bendro upanišadų srauto, remiantis autoritetingiausio jų interpre- 
tatoriaus ir komentatoriaus Šankaros (Šamkara, VIII a.) idėjomis, indų filo- 
sofinėje tradicijoje skiriama 10—14 pagrindinių seniausių VIII—V a. pr. Kr. 
sukurtų upanišadų. 

Religinės pasaulėžiūros virtimas filosofine metafizika ryškus Mandūkja 
(Mandūkya) upanišadoje, kurioje pateikiama estetizuota metafizinė AUM 
(OM) interpretacija. Šis iš trijų garsų kilęs žodis indų kultūroje įgijo sak- 

ralizuotą estetinę prasmę ir buvo plačiai vartojamas ezoteriniuose pamoky- 
muose, ritualinėse apeigose, atverdavo šventus tekstus. Jis atspindėjo vedų 
kultūros tradicijai būdingą bekraštį tikėjimą įstabia Žodžio galia, jo šventu- 
mu ir simbolizavo tris sakralinės vedų išminties šaltinius — „Rigvedą“, 
„Samavedą“, „Jadžurvedą“. 

Plėtodamos pagrindinius vedų filosofijos ir estetikos motyvus, upaniša- 
dos rutuliojosi monoteistinės pasaulėžiūros link. Svarbiausi filosofijos ir 
estetikos dalykai čia apmąstomi gvildenant ne kosmogoninius, gamtos pasau- 
lio reiškinius, o aktualias žmogaus būties, gyvenimo, kūrybos problemas. Upa- 
nišadose iškeliama daugybė esminių filosofinių klausimų: iš kur mes atsira- 
dome, kokia mūsų būties prasmė, koks turi būti žmogaus gyvenimas ir kas 
jame yra svarbiausia? 

Estetinės ankstyvųjų upanišadų idėjos glaudžiai susijusios su filosofiniais, 
religiniais, etiniais idealais, būdingais pereinamajai (nuo vėdų iki klasikinės 
indų kultūros) epochai. Ankstyvųjų upanišadų tekstų formavimosi laikotarpiu 
(VIII-—V a. pr. Kr.) galingiausiose Šiaurės Indijos karalystėse Magadhoje, 
Kopaloje, Pančaloje suklestėjo poezija, muzika, architektūra, vaizduojamoji 
ir taikomoji dailė. Tačiau šis meninės kultūros pakilimas dar neveikė aske- 
tiškų upanišadų autorių, kurie atsainiai žvelgė į meną kaip į priemonę pažinti 
gyvenimą, gauti trumpalaikių apgaulingų juslinių malonumų, — išminčius 
turįs siekti amžinųjų nekintamų tiesų ir tobuliausio grožio. Toks upanišadų 
autorių požiūris į gražius išorinio pasaulio objektus ir meno kūrinius vaizdin- 
gai išsakomas Katcha (Katha) upanišadoje. Čia kalbama apie atkakliai paži- 
nimo tiesos ieškantį žmogų, kuris sąmoningai atsisako laikinų jausmų, įstabių 
gražuolių, meno kūrinių teikiamo pasitenkinimo. Šie, upanišados herojaus 
žodžiais tariant, „laikini mirtingųjų [malonumai] <...> išsekina visų jausmų 
jėgą. Žmogaus gyvenimas yra labai trumpas, todėl [nereikalingos] jam karie- 
tos, šokiai, dainavimas“ (1. 1, 25—26). 

Tobuliausias grožis upanišadų autoriams yra šviesą spinduliuojantis sim- 
bolinis Dievo grožis. Visas Katcha, Mundaka (Mundaka) ir Šverašvatara 
(Švetašvatara) upanišadose vaizduojamas pasaulis kupinas dieviškojo spinde- 
sio ir šviesos. Taigi čia plėtojama vėliau Vakarų krikščionybės kultūroje 
paplitusi „šviesos ir spindesio estetika“. Šviesa (jyotis) ir spindesys (bhabhis) 
aiškinami kaip gryniausios tobuliausio Brahmano grožio apraiškos. Dievybė 
yra aukščiausia šviesa, gelminis šviesos ir grožio šaltinis, šviesų šviesa, kuri 
sklisdama pasaulyje pripildo gamtos reiškinius, daiktus ir žmones grožio ir 
harmonijos. 


142 Antanas Andrijauskas 


Gnoseologizuota upanišadų estetika aukština asmenybės intravertiškumą, 
savistabą, atidą savo dvasios pasauliui. Kaicha upanišadoje sakoma: „Didis 
išminčius užmerkęs akis žvelgia į savo vidinį pasaulį“ (//. /, 1—2). Šią 
upanišadų pasaulėžiūrai labai svarbią mintį pratęsia Švetašvatara upanišada, 
kurioje kviečiama ieškoti Dievo savo dvasioje: „Tik tiems išminčiams, kurie 
regi jį savyje, pasiekiama amžinoji laimė“ (V/. 12). 

Upanišadose aptinkame teoriškai pagrįstą, tradicinei indų estetikai ir me- 
nui būdingą sinestezijos principą, t.y. kelių skirtingų pojūčių, pavyzdžiui, 
regėjimo ir klausos, susijungimą meninės kūrybos ar estetinio suvokimo 
metu. Šis principas savitai atskleidžiamas Brikadaranjaka („Brhadaranya- 
ka“ išvertus pažodžiui — didžioji miško knyga) upanišadoje, pasakojančioje 
apie brahmaną, kuris ruošiasi palikti namus ir pasitraukti į mišką. Išvykda- 
mas jis aiškina žmonai, kad Dievo pažinimas suteikia žmogui galimybę 
daug giliau ir plačiau pažvelgti į reiškinių esmę. Norėdamas vaizdžiai per- 
teikti mintį, jis sako: 

„Negalime suvokti [savaime] išorinių garsų, [kylančių] sudavus į būgną, 
tačiau, regėdami būgną arba mušantįjį, suvokiame ir garsus. 

Negalime suvokti [savaime] išorinių garsų, [kylančių] pučiant kriauklę, 
tačiau regėdami ją arba pučiantįjį suvokiame ir garsus. 

Negalime suvokti [savaime] išorinių garsų, kylančių grojant liutnia, (a- 
čiau regėdami ją arba ja grojantijį, suvokiame ir garsus“ (1V. 5, 8—1/0). 

Šiuose apmąstymuose pirmiausia pabrėžiama, kad muzikos garsai neeg- 
zistuoja atsietai nuo juos sukeliančių muzikos instrumentų ir atlikėjų, ku- 
rie, kaip ir visi mus supančio pasaulio reiškiniai, tėra skirtingos absoliu- 
čios dieviškos kūrybinės galios apraiškos. Kita vertus — ir tai svarbiausia 
šiame fragmente — šios upanišados autorius atkreipia dėmesį ne į juslinį, 
girdimąjį ar regimąjį, 0 į mentalinį, mąstomąjį, garsų pasaulį, nes aukščiau- 
sią pirmapradę garsus sukeliančią substanciją — Dievą, pasak upanišadų, 
galime suvokti ne klausa ar regėjimu, o tik protu. Brikadaranjaka upani- 
šadoje išplėtota vienalaikio sinestezinio tikrovės suvokimo keliais skirtin- 
gais organais teorija susilaukė ypatingo populiarumo tradicinėje indų este- 
tikoje ir mene. 

Taigi jau ankstyvuosiuose vedų epochos tekstuose išryškėjo daugelis spe- 
cifinių indų estetikos bruožų, formavosi pagrindinių estetikos sąvokų — gro- 
žio, įstabumo, spindesio, meno ir t.t. — pasaulis, kurį stipriai veikė upani- 
šadų filosofinė metafizika. Vėliau šie pradai galutinai įsitvirtino tradicinėje 

indų estelikoje. Ilgainiui vedų epochos estetiniai idealai, požiūriai į esteti- 
kos problemas tapo svarbiausiu teorinių apmąstymų objektu ir meninės kū- 
rybos šaltiniu. 


Kitas klasikinis indų estetinės minties periodas prasidėjo I tūkstantmečio 
pr. Kr. viduryje, kai išsisemiančią vedų epochos kultūrą pakeitė sinkretiška 
Šiaurės Indijos indoarijų kultūra. Didžiulis kultūros, filosofinės minties ir 
meno pakilimas skatino estetinės minties plėtotę. Ilgainiui sinkretiškuose šios 
epochos tekstuose teoriniai meno apmąstymai atsiskyrė nuo vaizdinio, meni- 
nio pasaulio suvokimo, ir estetinėje mintyje išryškėjo dvi tendencijos: 
1) filosofinė „estetika iš viršaus“, kuri tęsė upanišadose susiformavusius me- 
tafizinius estetinių problemų ir estetinio ritualų apmąstymo principus; 2) me- 
notyrinė „estetika iš apačios“, kuriai buvo būdingi tiesioginiai meno būties, 
funkcionavimo, kūrybos ir estetinio suvokimo dėsningumų apmąstymai. Ant- 
roji plėtojosi trimis pakraipomis: a) literatūrinės estetikos, b) muzikinės es- 
tetikos ir c) architektūros bei su ja glaudžiai susijusių tapybos ir skulptūros 
estetinių principų teorinių apmąstymų linkme. Šias pagrindines klasikinio 
periodo menotyrinės estetikos pakraipas atitinka trys garsūs traktatai: „Nat- 
jašastra“ „Gytalamkara“ ir „Čitralakšana“. 

Klasikinio periodo literatūrinės estetikos raidoje neabejotinai svarbiau- 
sias yra legendiniam išminčiui Bharatai priskiriamas veikalas „Natjašastra“ 
(V a. pr. Kr. — I a. po Kr.). Jame pirmą kartą indų estetinės minties isto- 
rijoje susiduriame su kompleksiniu daugybės teatro meno problemų gvil- 
denimu. „Natjašastroje“ plėtojamos estetikos koncepcijos pagrindas yra ra- 
sos (nuotaikos), kilusios meno kūrinio suvokimo metu, analizė. Daugelyje 
klasikinio periodo estetikos tekstų rasa reiškia estetinį išgyvenimą, estetinį 
pasitenkinimą, estetinės nuotaikas, o artimai su ja susijusi rasavant — sko- 
ningą kūrinį ar daiktą; kita giminiška sąvoka — rasika — reiškia žmogų, 
pasižymintį rafinuotų estetiniu skoniu. Prancūzų ir anglų estetinėje literatū- 
roje rasa dažniausiai verčiama žodžiu sentiment, vokiečių — Stimmung, O 
rusų — KLCMMpOeHUe, 

Rasa „Natjašastroje“ iš tiesų traktuojama kaip neišdildoma nuotaika, es- 
tetlinis išgyvenimas, svarbiausia kiekvieno spektaklio sudedamojo kompo- 
nento gyvybinė jėga, savotiška kvintesencija, lemianti spektaklio nuotaiką, 
draminio veiksmo charakterį, aktorių vaidybą, muzikos, šokio ypatumus ir 
daugelį kitų šio sintetinio meno komponentų. 

Bharatos apmąstymuose apie rasą ir meno kūrinio autentišką suvokimą 
skamba elitiniai motyvai. Suvokti meno subtilybes ir pilnaverliškai mėgautis 
rasa gali ne visi, o tik tie, kurie pasižymi kilniomis manieromis, yra kilmingi, 
kupini rimties, darbštūs, siekia doros, yra nešališki, gerai pažįsta muziką, 
sugeba įžvelgti dramos meno subtilybes, skiria rasas ir bhavas, žino kalbos, 
metrikos taisykles, orientuojasi įvairiose meno srityse. 

„Natjašastroje“ pabrėžiami du estetinio išgyvenimo aspektai, kurie prime- 
na Aristotelio „Poetikoje“ plėtojamą katarsio (dvasinio taurinimo) teoriją. 
Tikras meno kūrinys dvasiškai išgrynina jį suvokiančiuosius, o estetinis išgy- 
venimas apvalo jų dvasią ir suteikia palengvėjimą. Taigi rasa čia tiesiogiai 
siejama su žmogaus dvasią harmonizuojančia meno funkcija. Iškeidamas ra- 
sos problemos reikšmingumą, Bharata pasuka klasikinę indų estetiką jautrių 
meno psichologijos problemų gvildenimo linkme, visą dėmesį sukoncentruo- 
damas į sudėtingą menininko ir meno kūrinio suvokėjo estetinių išgyvenimų 
pasaulį. 

„Natjašastroje“ plėtojama estetikos teorija skelbia kanonišką vieningumo 
reikalavimą. Kiekviename dramos spektaklyje gali būti įprasminama plati 
jausmų skalė, tačiau jo visuma turi kelti vieną nuotaiką (rasą), kuri lemia 
draminio veiksmo pobūdį, organizuoja pagrindinius jo komponentus. Todėl 
vyraujančiai nuotaikai ir su ja susijusiam nuolatiniam jausmui turėjo paklusti 
visi kiti jausmai (bhavos). 

„Natjašastros“ tekste pirmą kartą indų estetinės minties istorijoje aptin- 
kame visapusiškai išplėtotą draminio veiksmo koncepciją. Čia skiriami ke- 
turi pagrindiniai draminio veiksmo plėtotės stiliai, tiesiogiai susiję su intri- 
guojančiu dramos siužetu, jautriai išreiškiančiu draminio veiksmo kolizijas. 
Tai aktorinis, didingasis, švelnusis ir drastiškasis stiliai. Efektingas siuže- 
tas, Bharatos nuomone, gali iš dalies kompensuoti kitus trūkumus ir suteikti 
žiūrovams visapusišką estetinį pasitenkinimą. Dramos siužetas pagal trak- 
tate formuojamus kanoniškus reikalavimus susideda iš penkių skirtingų sta- 
dijų (avas:ha), — pradžios, pastangų, vilties, tikėjimo ir tikslo, penkių 5ą- 
sąjų (samdhi) — užuomazgos, intrigos, kolizijos, pauzės ir atomazgos ir 
penkių draminio veiksmo motyvų (arthapkriri). 

Ilgainiui „Natjašastra“ tapo autoritetingiausiu kanoniniu indų klasikinės 
estetikos tekstu, o jos autorius Bharata paskelbtas muniu (skr. muni — šven- 
iasis), neginčijamu dramaturgijos, poezijos, šokio ir muzikos autoritetu. Šis 
reikšmingiausias klasikinės estetikos paminklas programuoja visos tolėsnės 

indų estetinės minties raidos perspektyvas. Jame išryškėjęs normatyvumas, 
didaktiškumas, kanoniškumas, polinkis ne į reiškinių aprašinėjimą, o į jų 
vieningos hierarchinės sistemos formavimą tapo tipiškais vėlesnių indų este- 
tikos traktatų bruožais. 


Iš menotyrinės pakraipos estetikos traktatų savičiausi yra muzikinės este- 
tikos veikalai, kuriuose susiduriame su daugeliu tik indų estetikai būdingų 
problemų. „Samavedoje“ išryškėję muzikinės estetikos principai toliau plėto- 
jami seniausiame klasikinio laikotarpio muzikinės estetikos paminkle, Bhara- 
tai priskiriamame traktate „Gytalamkara“ (skr. gžiž — giesmė, daina, alam- 
kūra — pagražinimas, puošmena). Į lietuvių kalbą šio traktato pavadinimą 
galima išversti kaip „Muzikos puošmenos“. Manoma, kad pagrindinės šio 
taktato idėjos pradėjo formuotis apie V a. pr. Kr., o jo tekstas galutinai 
suredaguotas apie I a. pr. Kr. 

„Gytalamkaroje“ ryškėja laipsniškas perėjinias nuo ankstyvujų vedų epo- 
chos rašytinių paminklų sinkretiško mitologinio kosmogoninio ir ritualinio 
muzikos interpretavimo prie gana vientisos muzikos estetikos koncepcijos. 
Dėrnesys čia sutelkiamas į daugelį pamatinių muzikinės estetikos problzmų, 
pavyzdžiui, aptariama auklėjamoji, šviečiamoji, komunikacinė, hedonistinė 
meno paskirtis, estetinis suvokimas, meninės kūrybos subjektas, jo kūrybinės 
galios, talento ugdymas, daugybė muzikavimo technikos problemų. Traktate 
aukštinama magiška muzikos galia, jos priešingumas praktiniams poreikiams, 
sugebėjimas harmonizuoti pasaulinius procesus, žmonių gyvenimą, pakilti 
virš Likrovės prieštaravimų, aktyviai veikti žmonių dvasią, formuoti jų idealus, 
sukelti gryną pasitenkinimą. „Juk muzika, — rašoma „Gytalamkaroje“, — 
naikina visas pasaulio nelaimes ir kančias, netgi negandų metu ji sušvinta, 
skleisdama palaimą, ji yra priemonė, padedanti pasiekti dorą (dharma), nau- 
dą (artha) ir galutinį išsivadavimą (moksa)“ (I. 2, 4). Taigi muzika, pasak 
traktato, padeda pasiekti pagrindinius klasikinės indų filosofijos skelbiamus 
idealus. 

Muzika traktate iškeliama į kitiems menams nepasiekiamas aukštumas, ji 
tampa valdovo šlovės simboliu. Jei valdovo nesupa muzikos meistrai ir žino- 
vai, nublanksta ir jo šlovės spindesys. Muzikai ir dainavimui traktate priski- 
riama magiška galia: pasakojama, kaip raupsuotas atstumtųjų šudrų kastos 
atstovas savo puikiu dainavimu sužadino įstabaus grožio moters aistringą 
meilę (1. 11). 

Traktate taipogi gvildenamos meninio talento, jo ugdymo ir nuoseklios 
sklaidos problemos. Kalbėdamas apie muzikos meno subtilybes Bharata rašo: 
„Trakiatuose apie muziką specialistai išskiria tokius tris būtinus dainavimo 
duomenis: talentą, žinojimą ir praktinius įgūdžius“ (1/. I). Čia itin pabrėžia- 
mas visiško vokalisto atsidavimo pasirinktai meninės kūrybos sričiai, atkak- 
laus sistemingo darbo, plačios humanitarinės kultūros, teorinių traktatų ir 
vietinių dainavimo stilių įvaldymo svarba. 

Apibūdindamas gerą vokalistą, Bharata išskiria penkias savybes: visų bū- 
tunų kalbų, gramatikos mokslo išmanymą, gražaus ir malonaus balso turėji- 
mą, poetinį talentą ir puikius išorinius duomenis (//. 8). Rengiant jaunuosius 
muzikos kūrėjus būtini muzikos teorijos pagrindai ir prityrusių pedagogų 
patyrimo perėmimas. Jei nepakankamai brandi asmenybė „kurdama dainas 
ignoruos teoriją ir mokytojus, kūriniai bus panašūs į neteisėtai gimusius pa- 
vainikius“ (//I. 2). 

Be tradicinių indų klasikinei estetikai būdingų problemų, daugelyje šio 
traktato skyrių tyrinėjamos specifinės muzikavimo, dainavimo, vokalo for- 
mavimo, rasos santykių su muzikinėmis dermėmis, besiformuojančios ragos 
(skr. »4ga — melodija) teorijos ir daugybė grynai techninių muzikos teorijos 
problemų. 

„Gytalamkaroje“ iškeltos muzikos estetikos idėjos turėjo labai stiprų po- 
veikį tolesniei indų muzikos estetikos raidai ir vėliau buvo plėtojamos to- 
kiuose etapiniuose veikaluose, kaip Iraijanaro „Muzikos gramatika“, Ma- 
tangos „Apie skirtingų regionų muziką“ (čia dėstoma tantristinė muzikinių 
garsų prigimties teorija), Narados „Muzikos nektaras“, Sarangadevos „Mu- 
zikos vandenynas“, kuriame plačiai aiškinama garsioji indų ragos (spalvos, 
melodijos) teorija. 

Tapybai ir skulptūrai skirtos šilpašastros išsiskiria ne tik kanoniškais rei- 
kalavimais, tačiau pirmiausia griežtai formalizuota meninės išraiškos priemo- 
nių visuma. Seniausios ir autoritetingiausios iš išlikusių šilpašastrų yra „Čit- 
ralakšana“ („Esminiai tapybos bruožai“) ir „Višnudharmotara“ (,„Visnudhar- 
mottara“ — „Aukščiausiasis Višnaus įstatymas“). 

Aiški „Čitralakšanos“ teksto kompozicija, plėtojamų idėjų vientisumas 
liudija, kad ji apibendrina amžiais susiklosčiusias tapybos estetikos tradicijas. 
„Čitralakšana“, kaip ir dauguma tradicinių indų estetikos traktatų, prasideda 
pagrindinių dievų pagarbinimu. Toliau pasakojama legenda, kaip išmintingą 
karalių aplanko nevilties kupinas brahmanas ir prašo atgaivinti mirusį jo 

vienturtį sūnų. Karaliui padeda dievų valdovas Brahma, kuris paprašo sukurti 
mirusiojo atvaizdą tam, kad galėtų jį atgaivinti. „Per mano malonę, — sako- 
ma traktate Brahmos vardu karaliui, — tu nutapei brahmano sūnų ir kartu 
sukūrei pirmąjį žemėje paveikslą <...>. Dabar ir ateityje šiam paveikslui iš- 
kilmingai aukokite dovanas. Te jis visuomet žavi žmones, skleidžia jiems 
džiaugsmą ir laimę. Te jis amžiams būna palaimos ir sėkmės šaltinis, apvalo 
nuo nuodėmių. Te jis naikina demonus ir nugali priešus! Dabar paklausyk 
apie tai, kas pirmą kartą tavo yra nutapyta. Tai, ką tu nutapei, vadinasi pa- 
veikslas (cirra)“ (1. 339—-346). 

Nuolatinės traktato autorių aliuzijos į dievų pasaulį ir pagrindinių tezių 
perteikimas jų lūpomis turi pabrėžti traktate plėtojamų idėjų reikšmingumą, 
iškelti tapybą menų hierarchijoje ir traktuoti ją kaip kitų menų kelrodę žvaigž- 
dę. Traktate teigiama, kad kaip karalius yra aukščiausiasis tarp žmonių, taip 
ir tapyba — svarbiausia larp menų. Kaip visos upės teka į vandenyną, o iš 
vandenyno gaunamos brangenybės, taip ir „visos meno rūšys paklūsta tapy- 
bai“ (1. 366—370). 

„Čitralakšanoje“ apibūdinamos skirtingos paveikslų rūšys su joms bū- 
dingais bruožais, daug kalbama apie tikram tapybos meistrui ir žinovu: bū- 
tinas išmanyti proporcijas, formas, kontūrinio piešimo dėsnius. Traktate plė- 
tojamos rekomendacijos ir norminės nuostatos remiasi įdėmiu gamtos, žmo- 
gaus veido, kūno proporcijų stebėjimu. Dievai, žmonės, gyvūnai ir gamtos 
pasaulio reiškiniai vaizduojami remiantis specifiniais kanoniniais principais, 
kurių tikslas — pabrėžti aukščiausiąją dievų prigimtį ir atskirų žmonių ti- 
pų ar socialinių sluoksnių specifinius bruožus. Išskirtinis dėmesys čia krei- 
piamas į grynai techninius kompozicijos principus, proporcijas, formų san- 
Lykius, piešinio, spalvos dėsnius. Pagrindiniu proporcijų matavimo vienetu 
arba moduliu skelbiama angula, ty. piršto plotis, prilygintas aštuonių mie- 
žio grūdų pločiui. Idealaus veido proporcijos, pasak traktato autorių, susi- 
deda iš trijų lygių dalių: kaktos, nosies ir žemutinės veido dalies, kurių kiek- 
viena lygi keturioms anguloms. Traktate tiksliai apibrėžiamos visų pagrin- 
dinių žmogaus kūno, veido dalių proporcijos, nurodoma ideali jų spalva. 

„Čitralakšana“, „Višnudharmotara“ ir kiti tapybos estetikos traktatai nuo- 
latos pabrėžia tapybos meno reikšmingumą ir jo išskirtinę vietą menų hie- 
rarchijoje. „Višnudharmotaroje“ tapyba aiškinama kaip tobuliausias menas, 
padedantis siekti dharmos, kamos, arthos ir mokšos idealų. „Būdama na- 
muose ji skleidžia aukščiausiąjį gėrį.“ Tapybos kultivavimas, pasak šio trak- 

tato autoriaus, padeda kiekvienam atlikti savo pareigą ir tapti geru pilie- 
čiu, nes tapydamas žmogus išsivaduoja iš jį pavergiančių žemų aistrų ir 
„Išsiugdo aukščiausias savybes“. Taigi tapyba čia laikoma menu, skalinan- 
čiu asmenybės tobulėjimą, padedančiu įtvirtinti kilnius etikos principus. Ta- 
pybinės estetikos veikaluose pabrėžiama įvairiapusiško tapytojo lavinimo, 
jo dvasinio pagaulumo reikšmė. Tapytojui keliamas reikalavimas gerai pa- 
žinti savo ir gretimų meno rūšių subtilybes, studijuoti įvairius mokslus, Ži- 
noti psichologinės treniruotės metodus, vediškąsias mantras ir šilpašastrų 
doktrinas. 

Taigi tikras menas ir jo kūrėjas indų tapybos estetikoje visuomet vertina- 
mas ne tik estetinių, tačiau ir plačios humanitarinės kultūros, etinių idealų 
požiūriu. Indų klasikinei estetikai artimas senovės graikų kalokagatijos, t.y. 
grožio ir gėrio vienybės principas. Todėl norėdamas sukurti tobulus meno 
kūrinius tapytojas, pasak šilpašastrų reikalavimų, turi būti doras žmogus, 
rimtai žvelgiantis į gyvenimą, nepasiduodantis pykčiui, dievobaimingas, įvai- 
riapusiškai išsilavinęs, valdantis savo jausmus ir geraširdis. Nealsiliktinai t0- 
kia didelė reikšmė buvo teikiama menininko psichologiniam pasirengimui, 
kuris padeda natūraliai atsiskleisti jo vidinėms kūrybinėms galioms. Tam 
buvo plačiai naudojami įvairūs skirtingose estetinėse tradicijose susiformavę 
meditaciniai ir psichologinės treniruotės metodai. 

Jau ankstyvosiose šilpašastrose aiškiai apibrėžiamos lapybos kūrinių funk- 
cijos, kurios tiesiogiai siejamos su jų panaudojimo sfera. Pagrindinė jų pa- 
skirtis, pasak „Višnudharmotaros“, tai pirmiausia kulto poreikių tenkinimas 
šventyklose, toliau — valdovų rūmų puošimas, pagaliau privačių namų dė- 
koravimas. Tapybos tikslas — teikti malonumą ir dvasinį pasitenkinimą. Jau 
nuo seniausių laikų tapybai Indijoje priskiriama magiška galia, sugebėjimas 
saugoti nuo blogio jėgų. Todėl estetikos traktatai rekomenduoja vengti na- 
muose laikyti paveikslų, vaizduojančių tamsiąsias jėgas, destruktyvius reiški- 
nius, karus, smurtą, mirtį, liūdesį ir siūlo kabinti ant sienų tik linksmus ir 
širdžiai malonius paveikslus. 

Simbolizuojanti teisingumą religinė indų tapyba turi vaizdine jusline for- 
ma teigti pagrindinius religijos idealus, apvalyti žmonių sąmonę nuo žemiškų 
rūpesčių ir nukreipti ją į dangišką idealų pasaulį; rūmų tapyba turi kelti 
lyriškas estetinio pasitenkinimo nuotaikas, o privačius namus dekoruojanti 
tapyba turi atspindėti žemišką gamtos ir gyvūnų pasaulį. Tuo remiantis tra- 
dicinė indų tapyba skirstoma į 1) tikrąją (tarnaujančią religijos tikslams), 
2) lyrinę ir 3) pasaulietinę. 

Indų tapybos estetikos traktatuose gvildenami ne tik turiningieji tapytojo 
kūrybos aspektai, bet ir formalios meno kūrinio struktūros. Iš čia kyla formos 
(rūpa) sąvoka, kuri indų tapybos estetikos traktatuose aiškinama ambivalen- 
tiškai: pirmiausia ji siejama su tam tikrų kanono reglamentuojamų išorinių 
formalių požymių visuma, kuri pasitelkiama vaizduojant konkretaus sociali- 
nio sluoksnio, psichologinio tipo žmones. Visi jie tapyboje skiriasi apranga, 
spalvų simbolika, daugybe ikonografijai būdingų detalių. Kita vertus, „Viš- 
nudharmotaroje“ forma traktuojama ir kaip formalių meninės išraiškos prie- 
monių visuma, jungianti tokius svarbius plastinius tapybos komponentus, 
kaip kontūrinė linija, spalva, modeliavimas, dekoras (1//. 41, 10). Šiuos ele- 
mentus tapybos estetikos traktatuose vienija bendra meninės išraiškos (bhū- 
sana) sąvoka. 

Forma indų tapybos estetikoje traktuojama kaip pagrindinis menininko 
dvasios išraiškos elementas, grindžiamas dviem pagrindiniais panašumo arba 
tapybinio vaizdinio ir provaizdžio atitikimo principais: atitikimu kanonui (a2u- 
rūpa) ir atitikimu tikrovei (sadysya). Pirmasis principas reikalauja, kad tapy- 
tojas vadovautųsi išimtinai nuo tikrovės atsietų, kanono apibrėžtų išorinių 
formalių požymių visuma, 6 antrasis — kad jis orientuotųsi į realaus jį su- 
pančio pasaulio objektus (gyvūnus, namus. medžius), kurių vaizdavimo prin- 
cipų neriboja griežtos kanono taisyklės. 

Indų tapybos estetikoje daug vietos skiriama linijai ir ypač kontūriniam li- 
nijiniam piešiniui, kuris laikomas pagrindiniu kompoziciją organizuojančiu ele- 
mentu, taip pat spalvai (varza arba rūga) ir simbolikai. Po padengimo spalva 
galėjo būti atliekamas modeliavimas (vartana), kuris indų tapybos estetikoje 
yra svarbiausias dalykas, suteikiantis meno kūriniui tobuliausios meninės iš- 
raiškos priemonės funkciją. „Tapyba be modeliavimo, — rašoma „Višnudhar- 
motaroje“, — tradiciškai laikoma vidutine tapyba; jeigu jos tik dalis mode- 
liuota, o dalis — ne, ji laikoma bloga, o modeliuota tapyba laikoma geriau- 
sia“ (III. 42, 83). Modeliavimas — tai sudėtingiausia, didžiausia tapytojo 
meistriškumo reikalaujanti, kūrybos procesą vainikuojanti fazė. Iš modelia- 
vimo kategorijos vėliau išsirutuliojo jai giminiška sąvoka syanojjvalabheda, 
kuri tapybos estetikos traktatuose vartojama kalbant apie šviesotamsos, pa- 
viršiaus ir gelmės santykius bei atskirų objektų reljefiškumą. 

„Višnudharmotaroje“ skiriamos trys skirtingos modeliavimo rūšys: 1) blan- 
kių, išplautų lapų formos spalvų potėpiai, 2) jautrių smulkių taškų formos 
spalvų potėpiai ir 3) aukščiausioji modeliavimo forma, primenanti teatrinio 

grimo techniką, itin subtiliai perteikianti paveiksle vaizduojamų objektų rel- 
jefiškumą. Trečioji modeliavimo rūšis šilpašastrose apibūdinama kaip tobu- 
liausia, prieinama tik tikriems tapybos meistrams. 

Taigi, kaip rodo modeliavimo kategorijos analizė, klasikinėje tapybos es- 
tetikoje atsispindi indų meninei kuliūrai būdingas nuolatinis estetinių princi- 
pų ir meninės išraiškos priemonių migravimas iš vienos aukštą vietą menų 
hierarchijoje užimančios meno rūšies į kitą. Klasikinio laikotarpio estetikoje 
vyraujantis teatro meno vaidmuo tiesiogiai pasireiškia tapybos bei skulptūros 
estetikoje, į kurią skverbiasi ne tik dramai skirtuose traktaiuose išplėtotos 
kategorijos, universalesni meninės kūrybos principai, tačiau netgi dramos ir 
šokio menui būdingų pozų ir gestų vaizdavimas. Neatsitiktinai „Višnudhar- 
motaros“ traktato pabaigoje, kur kalbama apie tapybos meno subtilybes, siū- 
loma iš teatro ir šokio meno perimti techninius tapybos principus. 

Pagrindinis klasikinio periodo šilpašastrų nuopelnas buvo savitų estetinių 
ir menoryrinių koncepcijų kūrimas, kanoninių tradicinės indų tapybos ir skulp- 
tūros estetikos teorijų principų formulavimas, meno esmės ir kūrybos proceso 
dėsningumų apmąstymas. Išsikristalizavę estetiniai idealai ir meninės kūry- 
bos principai toliau buvo plėtojami indų viduramžių epochos estetikoje jau 
kaip norma. 

RIGVĖDA 


„Rigveda“ (skr. rgueda — himnų veda) — vienas iš 
keturių kanoninės vedų literatūros rinkinių (samhitų). Tai 
pati seniausia ir reikšmingiausia vedų dalis, sukurta XV—VI 
a. pr. Kr., daugiausia I-—-I tūkstantmečių pr. Kr. sandūroje. 
„Rigvedos“ kūrėjais laikomi arijai, kurie atsikraustė į Indos- 
tano pusiasalį iš Šiaurės Irano. Tačiau kur iš tikrųjų buvo 
arijų protėvynė, dar nėra visiškai aišku. Manoma, kad „Rig- 
veda“ ir „Avesta“ yra kilusios iš vieno architeksto, nes šie 
literatūros paminklai turi nemaža panašių kalbos, poetinės 
formos elementų, dievų vardų. 

„Rigvedos“ himnų autoriai — rišiai (rši). Tai daugiau- 
sia pusiau legendiniai, dieviškos kilmės arijų dainiai, išmin- 
čiai, žyniai. Kai kurių iš jų vardai minimi ir himnų tekstuo- 
se. Rišių giminėse ir buvo saugomi „Rigvedos“ himnai per- 
duodant juos žodžiu iš kartos į kartą. „Rigvedos“ rinkinio 
(samhito), kaip ir kitų vedų samhitų, sudarytoju laikomas 
taip pat legendinis išminčius Vjasa (Vyūsa). 

Pirmieji užrašyti „Rigvedos“ tekstai (ant uolų) pasirodė 
palyginti vėlai III a. pr. Kr. valdant Ašokai. Mūsų laikus 
pasiekė vadinamoji Šakalos (Šūkala — vedų mokytojo Šū- 
kalya sekėjai) mokyklos redakcija, kuri laikoma pačia autori- 
tetingiausia. Minimos dar kitos keturios redakcijos neišliko. 

Savo apimtimi „Rigveda“ prilygsta Homero „Iliadai“ ir 
„Odisėjai“ kartu paėmus. Ją sudaro 1028 himnai, turintys 
10462 posmus. Vieną himną vidutiniškai sudaro 10—11 pos- 
mų. Himnai suskirstyti į 10 nevienodos apimties ciklų, vadi- 
namų mandalomis (skr. mandala — ratas, diskas). 

SENOVĖS INDIJA 


iš Himnuose ne tik šlovinami arijų dievai ir jų darbai — juose 
! atsispindi ir to meto arijų žinios, mitologinė pasaulėžiūra, 
| i kosmogonijos samprata. 

bo Antologijoje spausdinama keletas įvairių vertėjų verstų 
ij „Rigvedos“ himnų, kurie gali būti įdomūs estetiniu aspektu. 


I MANDALA 
13. LApri! himnas] 


1 Atvesk dievus aukojančiam, 
Ugnie, gražiai liepsnojanti! 
Aukok, švarus giedotojau!ž 


2 Medvingą aukąs pas dievus 
Šiandieną puotai nusinešk, 
Išminčiau, gimęs iš savęs!“ 


3 Čia, prie šitos aukos šaukiuos 
Aš Narašamsą“ mieląjį, 
Saldžialiežuvį aukvedį. 


4 O Agni meldžiamas, atvežk 
Dievus puikiausiu vežimu: 
Giedot tau Manus“' paliepė. 


5 Išminčiai, nuolat tieskite 
Zolių ten“, sviestu vilgytų, 
Kur Nemirtingas*? rodosi. 


! Apri — tam tikras himnų žanras. Apri himnuose paprastai kviečiami dievai dalyvauti 
aukojimo apeigose. „Rigvedoje“ tokių himnų yra 10. Jie sukurti pagal vieną modelį. 

2 Čia kreipiamasi į ugnies dievą Agnį, vieną svarbiausių dievų vedų mitologijoje. 

? Auka būdavo gausiai tepama medumi. 

4 „Gimęs iš savęs“ (skr. rūnūndpar) — vienas iš dviejų šventų Agnio vardų (Tanūnapatas). 

3 Narašamsa (skr. narūšamsa — žmonių malda) — vienas iš dviejų šventų Agnio vardų. 

5 Manus — mitinis žmonijos protėvis, pirmosios aukos įsteigėjas. 

6 Pagal įstatymus, klusniai 
Lai šventos durys šiandie, nūn 
Atsiveria priimt aukoms. 


7 Aš prie šitos šaukiuos aukos 
Cia atsisėst šitoj žolėj 
Ir Naktį, Aušrą? gražiąją. 


8 Šaukiuos du dievišku dainiu 
Gražliežuviu giedotoju 
Aukoti mūsų auką šią. 


9 Ila, Sarasvatė, Mahė!?, 
Trys deivės maloningosios, 
Kaip reik, lai sėdas žolėje. 


10 Čionai Tvaštarą"!, pirmgimį 
Įvairiaveidį, aš šaukiuos. 
Lai būna mums jis palankus! 


11 Miškų valdove! Auką šią 
Palik, o dieve, čia dievams! 
Dalytojas lai rodos jau! 


12 Aukokit Indrai. Svaha!* jam 
Aukojančio namuos! Cionai 
Dievų malonės aš šaukiuos! 


7 Pagal arijų tikėjimo paprotį, toji vieta, kur dievai ateidavo priimti auką, visą laiką būdavo 
apklota žolėmis ir palaistyta ištirpintu sviestu. 

Š Turimas galvoje Indra — vyriausiasis arijų dievų panteono dievas, perkūnijos ir karo 
tvarkytojas, 

? Nakis ir Aušra (skr. nakiošasa) — dvi dažnai drauge minimos gražiosios deivės-sesės, 
gausiai apdovanojančios žmones. 

10 Ika — deivė, personifikuojanti auką; Sarasvarė — deivė, personifikuojanti skystą, pilamą- 
ją auką arba šventąją arijų upę (skr. sarasvari — vandeningoji); Mahė (skr. mahi — didžioji) — 
deivė, kurios funkcijos neapibrėžtos; jos vardas minimas kartu su Ilos ir Sarasvatės vardais. 

U Tvaštaras (skr. mvastar — tašytojas, kūrėjas) — nepastovios išvaizdos dievas, įvairių gyvų 
ir negyvų formų gamtoje kūrėjas. 

'2 Svaha! — apeiginis arijų šūksnis, kviečiantis dievus priimti auką. 

35. [Himnas Savitarui] 


1 Pirmiausia Agnį gerbūviui šaukiuosi, 
Šaukiuosi Mitrą—Varuną“ pagalbai, 
Šaukiuosi Naktį — poilsį pasaulio, 
Šaukiuos pagalbai dievą Savitarą. 


2 Pro juodą erdvę eina Savitaras, 
Siunčiąs ilsėtis dievą ir mirtingą. 
Čionai jis aukso vežimu važiuoja 
Ir būtybes visas iš sykio mato. 


3 Tai leidžias jis, tai kyla vėl, važiuodams 
Su dviem šviesiais žirgais, aukos galiūnas. 
Iš tolo dievas Savitaras eina, 

Ir mums visas nelaimes jis išblaško. 


4 Į aukštą, margą, išpuoštą žemčiūgais 
Ir auksu spindintį vežimą stoja 
Nušvitęs pagarbusis Savitaras. 
Apsivelka galiūnas tamsią erdvę. 


5 Jie žmones sergsti, tamsūs, baltakojai, 
Šį auksaienį traukdami vežimą. 
Mat prieglobstyje dievo Savitaro 
Esybės visos amžinai palieka. 


6 Dviejuos danguos globėjas Savitaras, 
O trečias Jamo būste tramdo vyrus.!š 
Dievai pas jį palieka, kaip prie ratų 
Ašigalio. Lai kalba, kas supranta. 


3 Savitaras (skr. savitri — žadintojas) — arijų saulės dievas, važinėjantis aukso vežimu 
tarp dangaus ir žemės ir žadinanūs visą pasaulį ir dievus. Jis — auksaakis, auksarankis, auk- 
saliežuvis, auksaplaukis, tvarko laiką, užpildo erdvę, valdo pasaulį. „Rigvedoje“ Savitarui 
skirta vienuolika himnų. 

4 Mirra-Varuna — porinė Adiljos dievų klasės dievybė, sudaranti mistinę vienybę arba 
priešpriešą. 

Iš Dveji dangūs — tai Savitaro valdomi dienos ir nakties pasauliai, o trečiasis — mirties 
karalystė. Jos valdovas Jamas, pirmasis miręs žmogus, parodęs kelią į mirties karalystę. 

7 Apsaugo erdves gražiasparnis paukštis, 
Gilios minties dvasia, gerasis vadas. 
Kame nūn saulė? Kas tatai supranta? 
Kurio dangaus jos spinduliai nūn siekia? 


8 Aštuonias jis viršūnės žemės saugo, 
Tris dykumas, upes septynias, tolį... 
Atėjo Savitaras auksaakis, 
Ištrokštą turtą teikdamas pamaldiesiems. 


9 Veiklusis auksarankis Savitaras 
Dangaus ir Žemės tarpe sau važiuoja. 
Ligas nuvaiko. Saulei rodo kelią. 

Pro juodas erdves skverbiasi į dangų. 


10 Dvasia maloni, vadas auksarankis, 
Pagalbą gerą teikdams, lai ateina. 
Į vakarą su giesme kilo dievas, 
Ir rakšasus“, ir raganius nuvydams. 


11 Keliaudamas šiandieną, Savitare, 
Senais takais, gerai pramintais erdvėj, 
Lengvais keliauti ir bedulkiais, teikis 
Mus saugoti ir mus užtarti, dieve! 


154. [Himnas Višnui] 


1 Aš ketinu žygius dainuoti Višnaus", 
Kuris padangę plačią išmatavo, 


16 Rakšasai (skr. rakšas) — piktieji demonai, keičiantys savo išvaizdą, skraidantys nakti- 
mis. kenkiantys žmonėms. 

V Višnus — „Rigvedoje“ dar antraeilė dievybė. Jis pasižymi tuo, kad trimis žingsniais 
pereina visą pasaulį ir padeda Indrai įveikti gyvatę Vrirą. Vėliau, induistinėje mitologijoje, 
Višnus, kartu su Brahma ir Šiva, sudaro vyriausiųjų dievų trejybę — Lrimurti. 

Kuris parėmė būstinę aukščiausią, 
Vos triskart žengęs, dievas plačiažengis. 


2 Dėl tų jo žygių garbinamas Višnus, 
Kaip tas žvėris, kur kalnuose klajoja, 
Nes juk tarp jo trijų plačiųjų žingsnių 
Kiekvienas gyvis džiaugiasi gyvendams. 


3 Lai ši giesmė jausmingoji pas Višnų, 
Kalnų tą jautį plačiažengį eina! 
Jis šią sodybą, praplėstą tolybėn, 
Trimis tik žingsniais vienas išmatavo. 


4 Tarp šių trijų medaus pilnų jo žingsnių 
Be baimės džiaugias tvariniai laimingi. 
Tai jis, kurs dangų ir šią plačią žemę 
Trejopai viens palaiko ir apsaugo. 


5 Tad noriu mielą jo pasiekt buveinę — 
Dievams ten brangūs džiaugiasi žmoneliai... 
Juk plačiažengiui taip jinai pritinka! 
Medaus šaltinis — trečias Višnaus žingsnis. 


6 Nucit pas judu trokštame gyventi, 
Kur karvės!š ganos žvalios, puošniaragės. 
Nes ten, išties, to plačiažengio jaučio 
Aukščiausias žingsnis nuolat spindi žemei. 


Perspausdinta iš: Dvylika Rigvedo himnų. — Kau- 
nas, 1939. — P. 34—67. Iš sanskrito kalbos vertė 
Ričardas Mironas 


i i 


Iš Vienų komentatorių nuomone, čia turimi galvoje spinduliai, kitų — žvaigždės. 

X MANDALA 


71. [Pažinimo himnas|!? 


1 O Brihaspati*, Kalba — tai pirmiausia pradžia; 
Kai jie?! pajudėjo, dalydami vardus, 
Kas buvo jų geriausia, kas buvo nesutepta, 
Jų meilė, nors ir paslėpta giliai, buvo atverta. 


2 Kuomet valydami ją, tarsi sietu sijodami grūdus“, 
Kalbą mintyse sukūrė Aiškiaregiai, 
Tuomet pažįsta bendrijas bičiuliai, — 
Kalba paženklinta jų ženklu palankiu. 


3 Per aukojimą jie praėjo kalbos pėdom, 
Ją surado tarp išmintingų rišių, 
Išdėliojo atnešę skirtingose vietose“, — 
Džiugiai ją sveikina septyni dainiai. 


4 Kažkas žiūrėdamas Kalbos nemato, 
Kažkas klausydamas Kalbos negirdi, 
O kažkam ji atveria kūną, — 
Kaip aistringa žmona pasipuošus — savam sutuoktiniui. 


19 Šiame himne sakralizuojama kalba, aukštinami himnų kūrėjai — išminčiai. Kalba lai- 
koma pasaulio kūrimo įrankiu (kūrimas lyginamas su skulptoriaus darbu). Daug vietos čia 
skiriama poetų bendrijai aprašyti. Tokių bendrijų nariai, matyt, buvo ir „Rigvedos“ himnų 
autoriai, Poetų bendrijos rengdavo poetines varžybas, kurių nugalėtojai būdavo gausiai apdo- 
vanojami. 

20 Brikasparis (skr. brhaspari — maldos viešpats) — dievas, maldos ir apeigų globėjas. 
Himnų kūrėjai dažnai kreipdavosi į jį prašydami įkvėpimo. Dar jis vadinamas Brahmanaspačiu. 

2 Jie — tai greičiausiai senovės išminčiai, rišiai, pirmieji davę vardus pasaulio daiktams. ' 

22 Čia tikima, kad meilė turi kuriamąją, kosmogoninę, galią. 

23 Tai dažnas įvaizdis „Rigvedoje“: kaip sijodami atskirame grūdus nuo pelų, taip poeras, 
kurdamas himną, parenka tinkamiausius žodžius. 

21 Išdėliojimas skirtingose vietose, išskirstymas — kosmogoninis veiksmas. Čia jau aiški 
užuomina apie mitologinį Puruša (skr. purusa — žmogus) — kosminį gigantą, kurį dievai 
išsklaidė į dalis ir tokiu būdu sukūrė visatą. 

5 O kažkas bendrijoje per pilvą nepajuda — 
Jo net nesiunčia draugai į varžybas, 
Toks gyvena bergždžia apgavyste, 
Girdėdamas bevaisę ir bežiedę kalbą. 


6 Kas pametė bičiulį, siekusį drauge pažinimo, 
Nėra tam dalies kalboje, 
Ką girdi jis, girdi tuščiai — 
Geradarystės kelias jam nepažįstamas. 


7 Draugai, turintys akis ir ausis, 
Dvasios polėkiu nėra lygūs — 
Vieni — tvenkiniai iki lūpų, kiti — pažastis siekia, 
O treti — tinka apsiplovimui. 


8 Kada širdimi ištašę dvasios polėkius, 
Kaip draugai kartu aukoja brahmanai“, 
Juk tada vieną kurį jie palieka tyčia — 
Tie, kurių maldos vertesnės, išeina į priekį. 


9 Kurie nejuda nei šen, nei ten — 
Nei brahmanai, nei ruošiantys somą? — 
Būtent jie blogai imasi kalbos 
Ir nenutuokdami lietaus čiurkšlės išaudžia vietoj siūlo“". 


10 Draugu — šlovingu susibūrimo nugalėtuoju — 
visi draugai pradžiuginti — 
Jis išlaisvintojas nuo nuodėmių, jis — maisto tiekėjas". 
Jis tinkamai paruoštas varžyboms. 


25 Brahmanai — senovės indų žyniai, per aukojimo apeigas skaitantys šventus tekstus arba 
giedantys himnus. 

25 Soma — sakralinis gėrimas, spaudžiamas iš iki šiol nenustatyto augalo. Jis iaip pat ir 
dievas — sakralinio gėrimo personifikacija. 

"I Ty. pilsio iš iuščio į kiaurą. 

?8 Poetų varžybų nugalėtojas dažniausiai prizą gaudavo karvėmis ir kitais galvijais. Taip 
pat jis ir jo bendrijos draugai apsivalydavo nuo nuodėmių. 

11 Vienas sėdi, gausindamas himnus, 
Kitas gieda giesmę Šakvarės* metru, 
O trečias — Brahmanas — garsina žinias apie būtybes, 
O dar vienas matuoja aukojimo matą*?. 


Versta iš: Aufrecht Th. Die Hymen des Rigve- 
da. — Berlin, 1955. — Bd.2. — Iš sanskrito kalbos 
vertė Vytis Vidžnas 


72. [Himnas dievams] 


1 Dievų gimimą mes nūnai 
Pašlovint norim skelbdami, 
Kad juos pažintų ateity“! 

Tie, kur klausysis šių giesmių. 


2 Brahmanaspatis?ž nukalė 
Visa ir kalvis ugnyje. 
Senų dievų laikais būtis 
Išsirito iš nebūties. 


3 Senų dievų laikais būtis 
Išsirito iš nebūties. 
Pasaulio šalys užgimė 
Vėliau iš jos tarpukojo“?, 


25 Šakvarė — vienas iš vedų poetinių metrų (septynios aštuonių skiemenų eilutės). 

30 Čia minimi keturi žyniai, dalyvaujantys aukojimo apeigose. Vyriausiasis žynys — ho- 
taras (hotar) privalo sėdėti nejudėdamas ir raiškiai deklamuoti „Rigvedos“ himnus; udgataras 
(udgatar) — gieda pritaikydamas hotaro deklamuojamiems himnams melodijas, adhvarjus (adh- 
varya) — atlieka įvairius veiksmus, manipuliuodamas rankomis aukojimo apeigose, o bražima- 
nas — vadovauja ir atsako už apeigų tikslumą. 

3! Turimi galvoje kiti visatos gyvavimo ciklai, kuriuos senovės indai vadino jugomis. 

32 Bralunanaspatis — žr. 20 paaiškinimą apie Brihaspatį. 

33 Turima galvoje dievų motina Adirė (skr. adii — tai, kas nesujungia, begalybė). Tai 
pirmapradžio chaoso dievybė, pagimdžiusi šešis dievus, vadinamus Aditjais. 

4 Pasaulis iš tarpukojo, 
O iš pasaulio šalys jo. 
Aditė, Dakšą“' gimdžiusi, 
Pati jo buvo kūdikis. 


5 Pirma Aditė radosi, 
O Dakšai, tavo ji dukra, 
Paskui tik užgimė dievai, 
Nemarūs ir palaiminti. 


6 Kai vandeny stovėjote, 
Dievai, viens kito laikėtės, 
Nuo jūsų lyg nuo šokančių 
Pakilo dulkių debesis. 


7 Kai, stebukladariai dievai, 
Užpildėte visas šalis, 
Sūrją iškėlėte aukštyn, 
Kurs buvo jūroj paslėptas. 


8 Aditės sūnūs aštuoni, 
Kur iš jos kūno užgimė — 
Septynis vedės pas dievus, 
Martandą“ sviedė nuo savęs. 


9 Aditė jų septynetą 
Į pirmą amžių atvedė, 
Martandą mums ji atnešė, 
Kad gimtų jis ir mirtų vėl. 


*4 Dakša (skr. daksa — sumanus) — šeštasis Aditės sūnus, vyriškasis visatos pradas, savo 
tėvo — kosminės galios — įsikūnijimas. 

35 Mantanda (skr. mūrtauda — iš mirtingojo kiaušinio) — vienas iš Aditės sūnų, paukštis, 
saulės dievas. Jo vaizdinys susijęs su pasaulinio kiaušinio motyvu. 


RIGVEDA 161 


129. [Kosmogoninis himnas] 


1 Tada būties nei nebūties nebuvo, 
Nei oro, nei dangaus virš jo nebuvo. 
Kas gaubė ką? Ir kur? Ar kas judėjo? 
Gal buvo tai vanduo, gelmė bedugnė? 


2 Nebuvo dar mirties, nemirtingumo, 
Dienos — nakties joks ženklas dar neskyrė. 
Tik Viena sau be judesio alsavo, 
Daugiau išvis nebuvo nieko kito. 


3 Pradžioj tamsa apgaubus laikė tamsą, 
Tik maišatis, bedugnė be skirtybių. 
Visur belytė tuštuma plytėjo, 

Kol Vienąjį kaitros“? galia pagimdė. 


4 Pradžioj į jį surado kelią geismas, 
Pirma minties tokia tai buvo sėkla. 
Iš nebūties atrado kilus būtį 
Išminčiai, į širdžių gelmes panirę. 


5 Virvę skersai ištempę jie atskyrė — 
Kas buvo virš jos, kas po ja paliko? 
Vaisintojai ir įtempimas buvo, 

Žemai — veikla, o viršuje — palaima. 


6 Kas žino iš tikro, kas drįs paskelbti, 
Kur užgimė, iš kur tvėrimas plinta? 
Dievai vėliau, pasauliui esant, rados. 
O jis iš kur — kas žino — prasidėjo? 


* Sanskrito kalboje čia vartojamas žodis rupas. Pirmapradė jo reikšmė šiluna, kurią išski- 
ria paukštis, perėdamas kiaušinius. Kadangi perėjimas išsekina paukščio organizmą, tai vėliau 
šis žodis pradėtas vartoti išsekimo kuriant ką nors reikšme. o dar vėliau jis buvo taikomas 
asketizmui, susikaupimui mintimis vadinti. 

7 Ir kaip pradžios šaltinis atsirado — 
Gal pats save sutvėrė, gal — kas kitas? 
Žino tik tas, kurs iš dangaus prižiūri 
Pasaulį šį. O gal nė jis nežino. 
Perspausdinta iš: Senovės Rytų poezija. — Vil- 


nius: Vaga, 1991. — P. 365—368. Vertė Kornelijus 
Platelis 

UPANIŠADOS 


Upanišados (skr. upa-ni-sad — sėdintis aplink, t.y. sė- 
dintis prie mokytojo kojų) — baigiamoji ir pati filosofiškiau- 
sia vedų literatūros kanono dalis, vadinama vedanta (vedų 
pabaiga). Upanišados — indų filosofijos, religijos ir apskri- 
tai kultūros pagrindas. 

Legendinė tradicija skelbia esant 1180 upanišadų. Tačiau 
žinomuose upanišadų rinkiniuose jų tėra tik po kelias dešim- 
tis. Labiausiai populiarus yra 108 upanišadų rinkinys, vadi- 
namas muktika (skr. muktikū — išsivadavimas; esą tas, 
kas jas visas perskaito, išsivaduoja iš žemiškų materialaus 
pasaulio pagundų). Seniausiomis ir autoritetingiausiomis iš 
Jų laikoma 13 upanišadų: „Aitarėja“ (Aitareya), „Brihada- 
ranjaka“ (Brhadūranyaka), „Čhandogja“ (Chūndogya), „Iša“ 
(Išū), „Katha“ (Katha), „Kaušitaki“ (Kausitaki), „Kena“ (Ke- 
no), „Maitrajani“ (Maitrūyani) „Mandūkja“ (Mūndūkya), 
„Mundaka“ (Mundaka), „Prašna“ (Prašna), „Švetašvatara“ 
(Švetūšvatara), „Taitirija“ (Taittiriya). Keturios iš jų yra ei- 
liuotos („Iša“, „Katha“, „Mundaka“ ir „Švetašvatara“), viena 
(„Kena“) — pusiau eiliuota, likusios — parašytos proza. | 

Kas yra tikrieji upanišadų autoriai, tiksliai nežinoma. Kai 
kurie vardai minimi upanišadų tekstuose, bet tikslių duome- 
nų apie juos nėra, o daugelis iš jų — pusiau legendinės as- 
menybės. Iš realesnių upanišadų autorių paminėtini Aitarė- 
ja, Aruna, Balakis, Bharadbadža, Džabala, Gargis, Mahida- 
sa, Maitrėja, Satjakama, Šandilja, Udalaka, Varuna ir kt. 

Dėl upanišadų parašymo laiko taip pat esama įvairių 
nuomonių. Labiausiai tikėtina, kad seniausios iš Jų yra maž- 
daug VIII—VI a. pr. Kr. proza parašytos upanišados: „Aita- 
rėja“, „ Čhandogja“, dalis „Brihadaranjaka“ ir „Kena“, „Kau- 
šitaki“, „Taitirija“. Eiliuotos upanišados bei „Prašna“, „Mait- 
rajani“, „Mandūkja“ parašytos apie IV—III a. pr. Kr. Kai ku- 
rios upanišados yra parašytos jau pirmaisiais amžiais po Kr. 

Antologijoje spausdinamas visas „Mandūkja upanišada“ 
tekstas bei ištraukos iš „Aitarėja“, „Brihadaranjaka“, „ Čhan- 
dogja“, „Katha“ ir „Kaušitaki“ upanišadų. 


MANDŪKJA UPANIŠADA! 


1. AUM. Šis skiemuo? yra visa. Štai jo paaiškinimas: viskas — 
praeitis, dabartis ir ateitis — skiemuo AUM. Ir visa, kas anapus šio 
trejopo laiko?, — taipogi skiemuo AUM. 

2. Visa tai — Brahmanas. Ir Atmanas — Brahmanas. Šis Atma- 
nas remiasi keturiomis pėdomis. 

3. Pirmoji pėda — Vaišvanara*, kurio veiklos sritis — į išorybę 
nukreiptas budrumas“. Jis turi septynias galūnes“, ir devyniolika jo 
burnų“ minta rūpiu maistu. 


! „Mandūkja upanišada“ siejama su legendinio brahmano Manduko (skr. mūndika — 
varlė) vardu. Tai viena iš trumpiausių upanišadų. Ji priklauso vedų rinkinio „Atharvaveda“ 
(skr. arharvaveda — užkeikimų veda) upanišadų grupei. „Mandūkja upanišados“ turinį sudaro 
šventojo skiemens AUM aiškinimas, siejant jį su keturiomis sąmonės būsenomis — Brahmano 
pėdomis. 

2 Šis žodis (skr. aksaram) turi daugybę reikšmių: nekintąs, nenykstąs, kardas, Šiva, Višnus, 
AUM. raidė, balsis, garsas. sąskambis, žodis, auka, vanduo, kalba. „Bhagavadgytoje“ yra garsi 
formulė: „AUM, šis skiemuo — Brahmanas“ (8, 13). 

3 Skiemuo AUM simbolizuoja Brahmaną ir kaip nepasireiškusį absoliutą, ir kaip jo raišką 
praeities, dabarties ir ateities pasauliais. 

* Vaišvanara — „vedąs visus žmones“ į mėgavimosi įvairiais daiktais pasaulį. 

5 Įprastinė normalaus žmogaus budravimo būsena, kurioji jis kaip subjektas pažįsta ir 
tiesiogiai priima išorybės objektus. 

5 Pasak autoritetingiausio upanišadų komentatoriaus Šankaros (VIII a.), galūnių yra dešimt: 
galva. akis, kvėptis, kūnas, pūslė, kojos, plaukai, krūtinė, širdis ir protas. 

7 Tai penki jutimo organai, penki veikimo organai, penkios kvėptys (prūna), protas (ma- 
nas). aumuo (buddhi). savivoka (aharnkūra) ir mintis (cita). 

Š Tai apčiuopiamas, materialus pasaulis. 

4. Antroji pėda — Taidžasa?, kurio veiklos sritis — vidujybę 
pažistąs sapnavimas“. Jis turi septynias galūnes, o devyniolika jo 
burnų minta lengvu maistu!!. 

5. Kai miegantysis nieko nebetrokšta ir neregi jokių sapnų, — 
tai gilusis miegas. Trečioji pėda — Pradžna!?, kurio veiklos sritis — 
sutelktąją vienybę“ pažįstąs gilus (besapnis) miegas. Jis kupinas 
palaimos“, kuria mėgaujasi, o veidas jo — mintisl, 

6. Jis -— visų valdovas, jis — visažinis, jis — vidinis prižiūrėto- 
jas, jis — visko šaltinis!“, visų būtybių pradžia ir pabaiga. 

7. Ketvirtoji pėda — nepažįstanti vidaus", nepažįstanti išorės, 
nepažįstanti abiejų, nei pažinimo sutelktis, nei pažinimas, nei nė- 
pažinimas, neregima, neįvardijama, neapčiuopiama, neatpažįstama, 
nesuvokiama, nenusakoma, vienatinio Atmano esmės pažinimas, 
raiškos pasaulio baigtis, nekintamybė, rimtis, nedaluma. Tai — At- 
manas. Jį dera pažinti. 

8. Garsų atžvilgiu šis Atmanas — skiemuo AUM. Pėdos — gar- 
sai, 0 garsai — pėdos: garsas A, garsas U, garsas M. 

9. Budrumo būvis Vaišvanara — garsas A, pirmuoju pripažintas 
dėl pasiekimo ir pradėjimo!*. Tai iš tiesų žinantis, pasiekia viską, 
ko tik trokšta, ir tampa pirmas. 


* Skr. raijasa — susidedąs iš ugnies. 

'9 Tai vidinis, mentalinis sąmoningumas, grindžiamas budros duomenimis. Jame siela 
kuria savo pasaulį it sapnuodama, čia prasideda vidujybės ir išorybės, to, kas pažinu. ir to, kas 
pažįsta, dualumas. 

"! Subrilusis psichinis pasaulis. 

! Skr. prūjia — pažinimas. Skirtingai nuo pirmo ir antro būvių, tai gilus miegas (susupst- 
hanah), kai sąmonė, nereflektuodama nei išorybės, nei vidujybės, mėgaujasi palaima. 

13 Subjekto—objekto prieštaros išnykimas. . 

“ Palaimos gausą lemia tai, jog besapnio miego būvyje sąmonė išsivaduoja iš empirinio 
pasaulio refleksijos bei vidujybės išgyvenimų. Tačiau ji pati dar nėra palaima, o tik mėgaujasi 
jąja. 

E Kaip aiškina Šankara, „nes jis yra slenkstis į kitų dviejų sąmonės būvių (budros ir sapno) 
pažinimą“. 

16 Čia glūdi esminis skiriumas nuo ketvirtos pėdos, kuri jau nebėra nei priežastis, nei 
šaltinis ir nebesąveikauja su fenomenaliu pasauliu. 

1 Tai ketvirtoji transcendentinė būsena (turiya), nenusakoma jokiais žodžiais, todėl api- 
būdinama tik požymių neigimu, ir tai yra permanentinė jungtis su metafizine tikruma — 
Brahmanu. 

18 Kaip Vaišvanara persmelkia visatą ir jo galva iškyla virš visko, taip ir garsas A yra visų 
kalbų pradžia ir siekinys. 

10. Sapno būvis Taidžasa — tai garsas U, antruoju laikomas 
dėl iškilimo ir tarpininkavimo?. Tai iš tiesų žinantis, nepaliauja- 
mai plečia pažinimą ir tampa viskam vienodas. Jo giminėje nėra 
nieko, kas Brahmano nežino. 

11. Besapnio miego būvis Pradžna — tai garsas M, trečiuoju 
pripažintas dėl seikėjimo ir sugėrimo?", Tai iš tiesų žinantis, seikėja 
ir visa sugeria į save. 

12. Neskaidus ketvirtasis būvis — nenusakomumas, raiškos pa- 
saulio baigtis, rimtis, nedalumas. Tad skiemuo AUM ir yra Atma- 
nas. Tai žinantis įsiskverbia Atmanu į Atmanąži. 


KATHA UPANIŠADA?* 


Pirma dalis 
Pirmas skyrius 


1. AUM. Kadaise Vadžašvarasa? noriai paaukojo visus savo tur- 
tus. Jis turėjo sūnų vardu Načiketa““. 

2. Sykį, kai buvo atnašaujamos [brahmanams] aukos, tikėjimas 
įsiskverbė“ į jį, dar vaiką, ir jis pamanė: 

3. „Jų vanduo išgertas, žolė suėsta, pienas išmelžtas, ir jos pa- 
čios nevaisingos. Iš tiesų nelinksma pasauliuos, į kuriuos eina šias 
karves aukojantys“. 


19 Taidžasa, kaip ir garsas U, yra tarpinis (tarp Vaišvanaros ir Pradžnos), nes turi abiejų 
elementus. 

20 Besapnio miego metu Vaišvanara ir Taidžasa sujungiami ir sugeriami Pradžnoje, kaip 
kad garsas M sujungia ir sugeria į save A ir U. 

2! T.y. individualiuoju Atmanu įsiskverbia į aukščiausiąjį Atmaną. 

22 „Katha upanišada“ siejama su Taitirijos mokyklos įkūrėjo, garsiojo išminčiaus Kathos 
vardu. Tai viena seniausių eiliuotų upanišadų, kurios pagrindinė tema — mirtis, „didysis 
perėjimas“ į Anapus ir Atmano pažinimas. 

3 Vadžašvarasa — legendinio brahmanų autoriteto Vadžašvaros (lietuviškai išvertus — 
„garsus aukomis“) palikuonis. 

24 Skr. nacikera — nežinantysis. 

* Turimas galvoje ne išorinis, bet vidinis, gyvąja dvasia, o ne apeigomis palaikomas 
tikėjimas. 


m A rasim m 

4. Ir jis tarė: „Tėve, kam tu mane atiduosi?“ Antrą, trečią sykį 
paklaustas atsakė jam [tėvas]: „Mirčiai“ tave atiduosiu!“ 

5. Nečiketa tarė: „Tarp daugelio?" — esmi pirmasis, tarp dauge- 
lio — vidurinysis. Kokią pareigą manimi šiandien atliks Jama? 

6. Pažvelki atgalios į protėvius, pažvelki, kaip elgias nūnai kiti; 
it grūdas prinoksta mirtingasis, it grūdas jis vėlei gimsta“. 

7. „Dažnai brahmanas ugnies pavidalu svečiuojasi namuose, 
tad jam aukojamos nuraminimo aukos. Atneški vandens, Vai- 
vasvata. 

8. Viltis ir lūkesius, šventųjų bendravimus ir džiugesį, aukas ir 
dorybes, sūnus ir kaimenę — visa tai praranda gobšuolis, kurio 
namuose nemaitintas svečiuojasi brahmanas“. 

9. (Jama tarė:) „O brahmane, tris naktis praleidęs be maisto 
mano namuose, o kilnusis svety, būki pagarbintas, teneapleidžia 
manęs malonės. Tad pasirink sau tris dovanas“. 

10. (Načiketa tarė:) „O Mirtie, pirmoji iš trijų dovanų tebūna ši: 
tegul (mano tėvas) Gautama nurimsta, išsilaisvina iš rūpesčių, te- 
gul nebesirūpina manimi, tegul atpažįsta ir sutinka mane sugrįž- 
tantį iš tavęs“. 

11. (Jama tarė:) „Man užtarus, Audalaki Aruni? senatvėje tave 
pripažins, miegos jis romus naktimis, išnyks jo rūstybė regint tave 
išvaduotą iš mirties nasrų“. 

12. (Načiketa tarė:) „Danguje nėra jokios baimės, ten nėra, Mir- 
tie, tavęs, ir niekam nebaisi senatvė. Įveikus alkį bei troškulį ir 
paliovus liūdėti — ten mėgaujamasi dangumi“". 

13. Tu, Mirtie, žinai apie dangiškąją ugnį. Papasakoki man, aš 
esmi kupinas tikėjimo, kaip dangaus gyventojai mėgaujasi nemaru- 
mu, — toks antrasis mano prašymas“. 


26 Minies personifikacija tapatinama su Jama, teisingumo ir mirties valdovu, saulės dievo 
Vaivasvatos sūnumi. 

*7 Manoma, kad čia kalbama apie praeities ir dabarties mirusiuosius. 

3 Načiketa vyksta į Jamos buveinę, kur tris naktis laukia jo sugrįžtant. Šiais žodžiais 
vienas iš jo tarnų kreipiasi į Jamą vienu iš jo epitetų — Vaivasvata, 

2 Audalakis Arunis — Vadžašvaros vardas. 

Še Suprask: mėgaujasi dangaus pasaulyje, nes, pasak upanišadų komentatoriaus Ramanu- 
džos (XI-XII a.), dangus (svarga) reiškia išsivadavimą iš žemiškų troškimų — mokšą. 

14. (Jama atsakė:) „Klausyk tad, Načiketa, ką pasakysiu apie 
dangiškąją ugnį ir pažinki tai. Žinoki, kad ši ugnis — tai beribio 
pasaulio pažinimas, (visatos) ramstis, glūdįs širdies slaptyje““!. 

15. Ix Mirtis papasakojo jam apie ugnį — pasaulio šaltinį, iš 
kokių medžiagų statomas aukuras, kiek jų reikia ir kaip jį įrengti. 
Načiketa pakartojo viską, kas jam buvo sakoma. Tuomet juo paten- 
kinta Mirtis vėlei kreipėsi; 

16. Pamalonintas, kilnusis Jama tarė jam: „Dabar aš duosiu tau 
dar vieną dovaną — tegu ši ugnis bus vadinama tavuoju vardu. Ir 
dar, priimki šią įvairialypę grandinę“ž. 

17. Kas susijungęs su trimis“?, trissyk“ uždega [ugnį] Načiketą 
ir atlieka tris darbus“, tas įveikia gimimą ir mirtį. Pažinęs dieviš- 
kąjį garbinamąjį Brahmano kūrinį“ ir jį ištyręs, jis pasiekia visišką 
ramybę. 

18. Kas trissyk uždegęs Načiketą pažįsta šią triadą ir tai žino- 
damas aukoja Načiketo atnašas, tas, sutraukęs mirties pančius ir 
įveikęs liūdesį, mėgaujasi danguje. 

19. O Načiketa, ji — tavo, ši dangiška ugnis, kurią pasirinkai tu 
kaip antrą dovaną. Nuo šiolei žmonės šią ugnį vadins tavuoju var- 
du. Prašyki dabar trečios dovanos“. 

20. [Načiketa tarė:] „Žmogui mirus, kitus apninka abejonės, vie- 
ni sako: Tai yra“', kiti — To nebėra. Atskleiski man Tai — toks 
mano trečiasis prašymas“. 

21. (Jama atsakė:] „Net dievai lig šiolei Tuo abejoja, nelengva 
pažinti šią Tiesą“. Prašyki, Načiketa, kitko, neprievartauk, atleisk 
mane nuo šio prašymo“. 


3! Tai viena esmingiausių senovės indų metafizikos sąvokų. Atmanas, absoliutus subjektas, 
talpinamas širdies gelmėje — slaptyje (skr. gu/ — slaptumas, gilumas). Dažnai sąvokos gU- 
kyam ar hriduya reiškia išmintį. aumenį. 

32 Šankara komentuoja: „Klausyk mokslo apie įvairialypę karmą ir iš jos kylančius įvairius 
padarinius“. 

33 T.y. su motina, su tėvu ir mokytoju. 

34 Tai žinių gavimas, jų pažinimas ir realizavimas. 

35 Tie darbai yra aukojimas, vedų studijavimas ir labdara (dana). 

35 Brahmano kūrinys — Brahmano raiška: Hiranjagarbha ar dangiškasis Agnis. 

37 Čia, matyt, kalbama ne tiek apie pomirtinį žmogaus likimą, kiek apie visiško žmogaus 
išsivadavimo galimybę. 

38 T.y. subtiliąją dharmą ar mokymą. 

22. [Načiketa tarė:] „Net dievai Tuo abejoja, ir tu, Mirtie, sakai, 
jog Tai pažinti nėra lengva, Kaip nėra kito už tave geresnio vedlio, 
taip nėra kitos už šią vertesnės dovanos“. 

23. „Prašyki sau sūnų ir anūkų, kurie nugyvens šimtą metų, 
prašyki daugybės gyvulių, dramblių, aukso, žirgų ir derlingiausių 
žemių. Prašyki kiek panorėsi gyvenimo metų sau. 

24. Jei laikai tai tinkama dovana, pasirinki turtus ar ilgą gyve- 
nimą. Klestėki, Načiketa, derlingiausiose žemėse. Aš suteiksiu tau 
viską, ko tik geidžia širdis. 

25. Prašyki, ko nori, kad ir kaip sunkiai būtų įgyvendinami 
troškimai šiame mirtingųjų pasaulyje. Štai muzikos lydimos skrie- 
ja ratuotos dangiškos deivės, mirusiems nepasiekiamos. Dovanoju 
jas, tetarnauja jos tau, Načiketa. Tik neklauski manęs apie mirtį. 

26. [Načiketa tarė:] „Praeinantys yra šie mirtingųjų malonumai, 
o Antaka“, ir išsunkia jie visus žmogaus syvus. Be to, gyvenimas 
juk trumpas. Todėl pasiliki sau vežimus, šokius, dainas. 

27. Nedera žmogui džiaugtis turtais. Nejaugi teiks jie malonu- 
mą išvydus tave? Kiek mums gyventi, kol tu viešpatauji? Tik šią 
dovaną verta man pasirinkti. 

28. Kas gi iš mirtingųjų ten, žemėje, pažinęs nemarumo amžinat- 
vę, gali mėgautis ilgu gyvenimu, suvokdamas pramogų laikinumą? 

29. Atskleiski mums, o Mirtie, Tai, kuo žmonės abejoja, didžiojo 
perėjimo“? į Anapus slėpinį. Tik šią, paslaptį atveriančią, dovaną 
renkasi Načiketa“. 


Antra dalis 


Pirmas skyrius 


1. [Jama tarė:] „Viešpats prakalė juslėms skyles, todėl žmonės 
žvelgia išorėn, o ne į vidinį Atmaną. Tačiau siekdami nemirtingu- 
mo didieji išminčiai užvėrę akis žvelgia į Atmaną. 


» Anraka — „užbaigiantysis“, Jamos epitetas, nes Jama užbaigia gyvenimus pasiimdamas 
sau gyvybes. 

30 Tai — perėjimas į Anapus. Načiketa jau pasiekė dangaus pasaulį ir dabar klausia Mirties 
apie galutinį perėjimą į nirupadhišešą (beformį sąmonės — samadhi — lygmenį), iš kur jau 
nebegrįžtama į sansaros pasaulį. 

2. Išoriniai troškimai veda kvailius, ir jie pakliūva į painias 
mirties žabangas. Tačiau išmintingieji, pažinę nemarumą, neieško 
nieko amžino šiame kintamybės pasaulyje. 

3. Kuo žmogus atpažįsta vaizdą, skonį, kvapą, garsą ir meilingą 
palytėjimą, tuo jis tai ir pažįsta. Kas lieka [nepažįstama]? Iš tiesų 
tai — Tas*!, 

4. Išminčius neliūdi, pažinęs didį ir visa persmelkiantį Atmaną, 
kuriuo žmogus pažįsta sapno ir budrumo pasaulius. 

5. Bebaimis tas, kam artimas šis gyvasis Atmanas — praeities 
ir ateities valdovas. Iš tiesų tai — Tas. 

6. Kas gimė andai paprastai, kas gimė andai iš vandens ir įžen- 
gęs į širdies slaptį žvelgia iš ten, iš tiesų tai — Tas. 

7. Kartu su kvėptimi gimstanti Aditė** — dievų siela — buvoja 
įžengusi į širdies slaptį bei žvelgia iš ten. Iš tiesų tai — Tas. 

8. Budriai kasdien aukomis dera garbinti aukojimo malkose, 
kaip motinoje vaisių glūdintį Džatavedą“, nes iš tiesų tai — Tas. 

9. Kur bunda ir gula saulė — ten visi dievai, ir niekas to per- 
žengti negali. Iš tiesu tai — Tas. 

10. Kas yra čia, yra ir ten; kas yra ten, yra ir čia. Iš mirties į 
mirtį žengia tas, kas viską regi it atskirą daugį. 

11. Pažinti Tai tegalima širdimi“. Jokių skirtybių čia nėra. Iš 
mirties į mirtį žengia tas, kas viską regi it atskirą daugį. 

12. Puruša sulig nykščiu“ glūdi kūne. Kas pažino jį kaip praei- 
ties ir ateities valdovą, jau nebijo jo. Iš tiesų tai — Tas. 


*! Matyt, čia kalbama apie visuose jutimo ir pažinimo aktuose dalyvaujantį ir juos lemian- 
tį Atmaną — vidinį stebėtoją ar absoliutų subjektą. 

*2 Adirė (skr. adiri — nesurišta, nepalyginama) — beribės motinos gamtos (prakrti) sino- 
nimas. Ji yra visų objektyvių esinių šaltinis. Dažnai ji tapatinama su erdve bei dangumi ir 
vadinama Devamatrė (dievų motina) — aštuonių jos sūnų (aditjų) motina. Formuojantis hin- 
duizmui iš Aditės kyla įvairios moteriškos, motiniškos dievybės (Šaktė, Kalė, Durga, Činta- 
masta ir pan.). 

33 Džaiaveda (skr. jataveda — žinąs visą kūriniją) — dievo Agnio epitetas. Kitos reikšmės: 
„Visų būtybių valdovas“, „vedų žinovas“. 

* Pasak Šankaros, „šventraščių ir mokytojų nuskaidrintu protu“. Upanišadų tekstuose 
sąvokos protas (manas), širdis (hridaya) ir aumuo (buddhi) dažnai yra tapatinamos, todėl 
prasminiams niuansams suvokti svarbūs yra tradicinių komentatorių paaiškinimai. 

45 Tai „vidinis asmuo“, visa persmelkiančioji siela, kuri glūdi širdies lotose. Garsieji 
vedantistai — Šankara, Ramanudža ir Nimbarka — mano, jog ši nykščio dydžio siela iš tiesų 
yra Brahmanas ir glūdi pasišventusiojo širdyje. 

13. Puruša sulig nykščiu kaip liepsna be dūmų. Jis — praei- 
ties ir ateities valdovas. Jis toks pat šiandien ir rytoj. Iš tiesų 
tai — Tas. 

14. Kaip vanduo, prasimušęs aukštybėse, srūva šlaitais žemyn, 
taip ir regintis daiktų skirtingumą jam atsiduoda. 

15. O Gautama, kaip nepakinta į tyrą vandenį įlietas tyras van- 
duo, taip ir pažinusio išminčiaus Atmanas išlieka [vienybėje su 
aukščiausiuoju Atmanuj“. 


Trečias skyrius 


1. Šaknimis aukštyn, šakomis žemyn — štai amžinasis figmedis“. 
Jis — tyras, jis — Brahmanas, jis nemirtingu vadinamas. Jame — 
visi pasauliai ir niekas jo nepranoksta, nes iš tiesų tai — Tas. 

2. Iš jo kyla ir juda visa ši visata. Tai — didžioji baimė, iškilęs 
žaibas. Šitai žiną tampa nemirtingi. 

3. Jo bijodamos ugnys liepsnoja, jo bijodama šviečia saulė, jo 
bijodami bėga Indra ir Vajus, ir penktoji — Mirtis. 

4. Tepažįsta jį dar prieš kūnui sunykstant, jei ne — tegrįžta 
atgalios į kūrinijos pasaulį. 

5. Kaip veidrodyje (Jis regimas), taip ir Atmane, kaip sapne, 
taip ir protėvių pasaulyje. Kaip vandenyje, taip ir tarp gandhar- 
vų“, kaip šešėlyje ir šviesoje, taip ir — Brahmano pasaulyje. 

6. Išminčius neliūdi žinodamas jausmų skirtingumą nuo Atma- 
no, jų atsiradimą ir išblėsimą. 

7. Virš juslių — protas, virš proto — aumuo“, virš aumens — 
didysis Atmanas, virš didžiojo Atmano — Neapreikštasis. 


1 


46 Pasak Šankaros, tai individualaus „aš“ metafizinio tapatumo aukščiausiajai savasčiai 
(paramatman) patvirtinimas. 

*7 Amžinasis figmedis (ašvauhas)... — tai axis mundi arba gyvybės medžio vaizdinys, kurio 
šaknys — Brahmanas, o jo šakos įsiskverbia į Brahmano raiškos, fenomenų pasaulius, 

8 Gandharvų pasaulyje — dangiškų būtybių-dvasių sferoje. 

49 Aunuo (sattvam) — abstraktusis, kūrybinis, originalus mąstymas (intelegence, verstand, 
intellekt, rassudok), proto, protavimo priešybė (mind, vernuft, raison, um); protą pranokstantis 
pažinimo būdas. aukštesnysis manymas (manasas sattvam ultaman), dažnai vadinamas „širdies 
intelektu“. „Aumuo ir protas — tai yra du skirtingi tos pačios galios aspektai“ (S. Šalkauskis), 

8. Tačiau visur įsiskverbiąs ir nenusakomas Puruša, kurį pa- 
žinę išsilaisvina ir tampa nemarūs, pranoksta ir Neapreikštąjį. 

9. Jo pavidalas neregimas, ir niekas jo nemato. Tik širdimi, 
protu (manisa) ir įžvalga (manasa) pažinus“? jį, pasiekiamas nemir- 
tingumas. 

10. Kai penkios pažinimo juslės užgęsta kartu su protu ir au- 
muo nurimsta, tai — aukščiausias pasiekimas. 

11. Tvirtą jausmų sutramdymą vadiname joga. Tik tuomet tam- 
pame nesutrikdomi, juk joga ateina ir išeina“!. 

12. Neįmanoma jo pasiekti nei kalba, nei protu, nei rega. Ar 
pažinsime jį kitaip nei sakydami: „Jis yra“? 

13. „Jis yra“ — taip dera suprasti jo tikrosios prigimties abejus 
pavidalus“*. Tik taip jį pažinus atsiveria tikroji jo esmė. 

14. Visus širdies troškimus nurimdęs, mirtingasis tampa nema- 
rus ir jau [šiame pasaulyje] pažįsta Brahmaną. 

15. Visus širdies mazgus atrišęs“', mirtingasis tampa nemarus — 
taip moko [upanišados). 

16. Širdyje yra šimtas ir viena arterija. Viena jų teka pro 
viršugalvį ir jąja pasiekiamas nemirtingumas, o kitos veda į vi- 
sas puses. 

17. Puruša sulig nykščiu — vidinis Atmanas — nuolat būva 
žmonių širdyse. Tegul tvirtai kaip meldo stiebą ištraukia jį iš 
savo kūno. Težino jį kaip tyrą ir nemarų. Težino jį kaip tyrą ir 
nemarų“. 

18. Taip Ničiketa, pažinęs jogos kelią ir tai, ką Mirtis jam bylojo, 
ir pasiekęs Brahmaną, išsivadavo nuo visų aistrų ir mirties. Tai 
laukia ir kitų, Atmaną pažinusių. 


*0 Pasak Šankaros, naniša yra reflektyvioji mintis. o manasa — pažinimas meditalyviąja 
įžvalga. 

3! Tai viena iš nedaugelio vietų upanišadose, kur regime jogos mokyklos ištakas ir sąsajas 
su kanoniniu jogos tekstu Patandžalio „Jogasūtra“. Taip iškeliama nuolatinio sukauptumo 
būtinybė, nės protui būdinga nuolatinė kaita ir nepastovumas, reakcija į išorę. 

2 T.y. imanentinį ir transcendentinį, sąlygotą ir besąlyginį, neregimą ir regimą. 

22 T.y. išsivadavęs nuo aistrų, pykčio, tamsumo ir pan. Mazgai — dažna indų filosofiniuo- 
se tekstuose žmogiškų ydų metafora. 

AITARĖJA UPANIŠADAS* 


Pirma dalis 
Pirmas skyrius 


1. AUM. Iš tiesų pradžioje tebuvo vienas Atmanas“. Ir niekas 
daugiau nemirksėjo““. Jis pagalvojo: „Sukursiu pasaulius dabar“. 

2. Ir jis sukūrė šiuos pasaulius: dangiškus vandenis, šviesos 
spindulius, mirtį ir vandenį. Vandenys — virš dangaus ir dangus 
juos remia, oras — šviesos spinduliai, žemė — mirtis“, o apačioje — 
vanduo. 

3. Jis pamanė: „Štai šie pasauliai. Sukursiu dabar pasaulio glo- 
bėjus“. Ir ištraukęs iš vandens Purušą?“ suteikė jam pavidalą. 

4. Tada jis sušildė jį ir burna jo atsivėrė it kiaušinis; iš bur- 
nos (iškilo) kalba, iš kalbos — ugnis. Šnervės atsivėrė; iš šner- 
vių — kvėptis, iš kvėpties — vėjas. Akys atsivėrė; iš akių — 
rega, iš regos — saulė. Ausys atsivėrė; iš ausų — klausa, iš 
klausos — pasaulio šalys. Oda atsivėrė; iš odos — plaukai, iš 
plaukų — žolės ir medžiai. Širdis atsivėrė; iš širdies — protas, 
iš proto — mėnulis. Bamba jo atsivėrė; iš bambos — iškvėptis“?, 
iš iškvėpties — mirtis. Lytis jo atsivėrė; iš lyties — sėkla, iš 
sėklos — vanduo. 


34 „Aitarėja upanišada“ priklauso „Rigvedos“ rinkinio grupei ir siejama su legendiniu 
Mahidasa Aitarėja, kurį esą žemės deivė Mahė (skr. Mahidūsa — Mahė vergas) apdovanojo 
dieviškąją išmintimi. Šioje upanišadoje aukotojų dėmesys kreipiamas nuo išorinės apeigų es- 
mės į vidinę esmę ir kosmogoninę jų reikšmę. 

55 Vienas Atnanas (Atma ekah)... — daugiaprasmė, viena fundamentaliausių upanišadų 
kategorijų, išreiškianti individualų žmogiškos gyvybės principą, nėmarų žmogaus dieviškumą, 
absoliutų subjektą, metafizinį „aš“. Etimologiškai Atmanas siejamas su a: (kvėpuoti) ar ar 
(judėti) ir vartojamas sangrąžine reikšme. Tik Atmanu pažįstamas Brahmanas. 

36 T.y. neegzistavo nei pasyviuoju. nei dinamiškuoju pavidalais ir formomis. 

37 Žemė yra mirtis, ji priglaudžia mirtingąjį kūną. Vedantos filosofinė mokykla, remdamasi 
„Taitirija upanišados“ tekstais, kalba apie šešis žmogaus kūnus (košas), vieną už kitą subtiles- 
nius, ir visa pranokstančią tikrąją žmogaus esmę — Atmaną. 

38 Skr. purusa — Žmogus, asmuo, siela; indų kosmologijoje — tai pirminė antropomorfinė 
būtybė ar archetipinis žmogus. dažnai Atmano personifikacija, vėliau jis tampa visatos siela, 
jos šaltiniu. Etimologiškai kildinamas iš daiktavardžių pūr, pūni — miestas, buveinė, kūnas, 
ar veiksmažodžio pri — teikti malonumą, maloninti. 

32 Iškvėptis (apūna) — tai arliekas iš kūno šalinanti jėga. Kadangi čia apana siejama su 
bamba (nabhis), kurioje jogos tradicija lokalizuoja mirtį, todėl šį žodį verčiame „iškvėplis“. 

Antras skyrius 


1. Ir šios sukurtosios dievybės“? įpuolė į didžias marias*!. Tada 
Atmanas privertė Purušą alkti ir trokšti. Dievybės tarė jam: „Su- 
teiki mums buveinę, kurioje įsikūrę mes galėtume misti“. 

2. Jis atvedė joms karvę. Ir jos tarė: „Iš tiesų to mums nepakan- 
ka“. Jis atvedė joms arklį. Jos tarė: „Iš tiesų to mums nepakanka“. 

3. Jis atvedė joms Purušą. Jos tarė: „Tai tikrai puikiai padaryta. 
Iš tiesų šis Puruša puikiai sukurtas“. Ir Atmanas joms tarė: „Eikite 
kiekviena į savo vietą“. 

4. Taip ugnis, pavirtusi kalba, įžengė į burną. Vėjas, pavirtęs 
kvėptimi, įžengė į šnerves. Saulė, pavirtusi rega, įžengė į akis. 
Pasaulio šalys, pavirtusios klausa, įžengė į ausis. Žolės ir medžiai, 
pavirtę plaukais, įžengė į odą. Mėnulis, pavirtęs protu, įžengė į 
širdį. Mirtis, pavirtusi iškvėptimi, įžengė į bambą. Vanduo, pavir- 
tęs sėkla, įžengė į lytį. 

5. Tuomet Alkis ir Troškulys tarė Atmanui: „Suteiki ir mums 
buveinę“. Jiems Atmanas atsakė: „Aš suteiksiu jums šių dievy- 
bių lemtį ir paversiu jų dalininkais“. Todėl, kokioms tik dievy- 
bėms būtų aukojamos atnašos, alkis ir troškulys visuomet ten da- 
lyvauja. 


Trečias skyrius 


1. Atmanas pagalvojo: „Štai pasauliai ir štai jų globėjai. Sukur- 
siu jiems maistą“. 

2. Tada jis sušildė vandenį ir iš jo radosi kūnas. Ir šis sukurtasis 
kūnas tapo maistu. 

3. Tačiau sukurtasis maistas sumanė pasprukti nuo jo. Atmanas 
norėjo pačiupti jį kalba, bet nepajėgė jo kalba pačiupti. Jei būtų 
pačiupęs jį kalba, maistu pasisotintų kalbėdamas. 


0 T.y. ugnis, vėjas ir t.t. Mikrokosmoso atžvilgiu šios dievybės — tai juslės, įpuolusios 
į didžiąsias pasaulio marias (arnava). 
5! Šankara mariomis laiko kaitos pasaulio, sansaros (gimimo—mirimo grandies), alegorija. 

4. Jis norėjo pačiupti jį kvėptimi, bet nepajėgė jo kvėptimi pa- 
čiupti. Jei būtų pačiupęs jį kvėptimi, maistu pasisotintų uosdamas. 

5. Jis norėjo pačiupti jį rega, bet nepajėgė jo rega pačiupti. Jei 
būtų pačiupęs jį rega, maistu pasisotintų regėdamas. 

6. Jis norėjo pačiupti jį klausa, bet nepajėgė jo klausa pačiupti. 
Jei būtų pačiupęs jį klausa, maistu pasisotintų klausydamas. 

7. Jis norėjo pačiupti jį oda, bet nepajėgė jo oda pačiupti. Jei 
būtų pačiupęs jį oda, maistu pasisotintų lytėdamas. 

8. Jis norėjo pačiupti jį protu, bet nepajėgė jo protu pačiupti. Jei 
būtų pačiupęs jį protu, maistu pasisotintų mąstydamas. 

9. Jis norėjo pačiupti jį lytimi, bet nepajėgė jo lytimi pačiupti. 
Jei būtų pačiupęs jį lytimi, maistu pasisotintų sėklą išliedamas. 

10. Jis norėjo pačiupti jį iškvėptimi. Ir jis pačiupo jį. Griebiantis 
maistą vėjas. Gyvuojantis maistu, iš tiesų, vėjas. 

11. Jis pagalvojo: „Kaip gali šitai gyvuoti be manęs?“ Jis pagal- 
vojo: „Kuriuo būdu“? aš įžengsiu į jį?“ Jis pagalvojo: „Jei kalba 
kalbama, o kvėptimi kvepiama, jei rega regima, o klausa klausoma, 
jei oda liečiama, o protu mąstoma, jei iškvėptimi iškvepiama, o 
lytimi išliejama sėkla, — tai kas aš esmi?“ 

12. Ir atvėręs viršugalvį“ jis įžengė pro šiuos vartus. Šie vartai 
vadinami vidriti““. Tai — palaima. Jame trys buveinės, trys sapno 
būviai“. Štai buveinė, štai buveinė ir štai buveinė. 

13. Taip gimęs ėmė jis dairytis į būtybes. Apie ką dar čia galima 
kalbėti? Jis išvydo šį Purušą kaip visa persmelkiantį Brahmaną ir 
tarė: „Aš pamačiau Tai!“ 

14. Todėl jo vardas — Idandra. Iš tiesų jis žinomas kaip Idandra. 
Ir jį, Idandrą, slapta“ vadina Indra, nes dievai mėgsta slėpinius“. 


62 Atmanas įžengia į kūną per pėdas (pūdam) arba per viršugalvį — Brahmano vartus. 

63 Arvėręs viršugalvį, — ty. anatomijoje vadinamą sagitalinę siūlę. Tai aukščiausio sąmo- 
ningumo centras, dar vadinamas sahasra (lūkstantlapis lotosas). 

6 Skr. vidri — kaukolės siūlė, plyšys. 

65 Šankaros nuomone, dešinė akis atitinka budrumą, protas — sapno buveinė, o širdis — 
giliojo besapnio miego buveinė. 

66 Slapta todėl, kad vengiama kartoti itin gerbiamą jo vardą. Pasak S. Radhakrišnano, 
vedantos gnoseologijoje Idandra yra suvokiantysis, o Indra (dievų valdovas) žymi regėjimui 
nepasiekiamus objektus. 

Trečia dalis 


1. AUM. Kas yra Tas, kurį mes garbiname kaip Atmaną? Ku- 
ris iš judviejų“? Atmanas? Jis yra Tai, kuo regime ir girdime, kuo 
kalbame ir uodžiame kvapus, kuo atskiriam nesaldų nuo saldaus. 

2. Kas yra širdis ir protas, savimonė ir suvokimas, atpažini- 
mas ir pažinimas, išmintis ir įžvalga, atsparumas ir mąstymas, 
samprotavimas ir siekis, atmintis ir vaizduotė, ryžtas ir gyvastis, 
aistra ir valdingumas? — visa tai Pradžnos“? vardai. 

3. Jis — Brahma“, jis — Indra, jis — Pradžiapatis"!, jis — visi 
dievai ir penki didieji elementai: žemė, vėjas, eteris, vanduo, ug- 
nis; o kartu su jais iš vienokios ar kitokios sėklos kilusios men- 
kesnės būtybės — gimusios iš kiaušinio“, gimusios iš įsčių, gimu- 
sios iš prakaito, gimusios iš daigų; ir arkliai, karvės, žmonės, 
drambliai ir visa, kas kvėpuoja, juda, skrenda ar stovi. Pradžna 
valdo visa tai, ir visa remiasi juo. Pradžna valdo pasaulį, ir (pa- 
saulis) remiasi juo. Brahmanas — Pradžna. 

4. Pažįstančiojo Atmano vedamas ir atitolęs nuo šio pasaulio 
bei danguje įveikęs visus troškimus, Vamadeva“ tapo nemirtin- 
gas, tapo nemirtingas. 


97 T.y. tikrasis (nirupūdhika) ar apgaulingas regimybės (sopūdhika) pasaulis. 

68 Tai įvairių subtilių mentalinių pažinimo funkcijų, kurios liudija Brahmaną, išvar- 
dijimas. 

89 Skr. prajnūh — sąmonė, intelektas, aumuo, žinojimas, pažinimas. 

"0 Brahma (ešah brahma) — čia turima omenyje Brahmano raiška — Hiranyagarbha (auk- 
sinis branduolys). Dažnai painiojamos analogiškai užrašomos sąvokos: Brahmanas (n.) — aukš- 
čiausiasis principas, realybė, tai, kas nenusakoma; Bralunė (m.) — demiurgas, dievas kūrėjas. 
vienas trejybės asmuo; ir Bra/imia (n.) — apreikštasis, aukščiausioji būtybė, pasaulio siela (jiva), 
gamta (prakrti) ar Hiranjagarbha. 

"I Pradžiapatis (prajūpai) — „Kūrinijos tėvas“ ar „būtybių valdovas“, pirmoji įsikūnijusi 
būtybė. iš kurios radosi kiti stichijų dievai. Vedų tekstuose ši sąvoka taikoma Indrai, Savitriui, 
Somai, Hiranjagarbhai; vėliau taip tituluojamas visatos kūrėjas — Brahma (m). Bendrinė reikš- 
me, tai — Brahmos septyni sūnūs, mitiniai išminčiai (saptarših). 

72 Čia minimos senojoje tradicijoje išskirtos keturios būtybių rūšys, siejamos su keturiais 
gimimo būdais — ūndajan, jivajam, udbhijam, svedajam. 

"3 Vamadeva — legendinis poetas, išminčius, kuriam priskiriama daug himnų. Kita reikš- 
mė — pats dievas Šiva arba Rudra. 

BRIHADARANJAKA UPANIŠADA“* 


Medaus skyrius 


Pirma dalis 
Pirma Brahmana“ 


1. AUM. Iš tiesų aušra — ašvamedho“ galva, saulė — jo akys, vė- 
jas — jo kvėptis, jo atviri nasrai — ugnis Vaišvanara“: metai — ašva- 
medho kūnas, dangus — jo nugara, erdvė — jo pilvas, žemė — jo ka- 
nopos, pasaulio šalys — jo šonai, tarpinės pusės — jo šonkauliai, me- 
tų laikai — jo galūnės, mėnesiai ir pusmėnesiai — jo sąnariai, dienos 
tas jo skrandyje — smėlis, upės — jo gyslos, kepenys ir plaučiai — 
kalnai, žolės ir medžiai — jo plaukai, saulėtekis — jo priekis, saulė- 
lydis — jo užpakalis. Jam žiovaujant — žaibuoja, jam pajudant — 
griaudžia, jam myžant — plūsta liūtys, garsas" — jo žvengimas. 

2. Iš tiesų diena išaušo žirgui kaip [auksinis] Mahimanas“, sta- 
tomas priešais žirgą. Jo lopšys — rytinės marios. Naktis sutemo žir- 
gui kaip [sidabrinis] Mahimanas, statomas už žirgo. Jo lopšys — va- 
karinės marios“. Šie Mahimanai atsiranda abipus žirgo. Tapęs žir- 
gu — nuskraidino dievus, tapęs ristūnu — nuskraidino gandharvus, 


Lo „Brihadaranjaka upanišada“ yra viena iš didžiausių, seniausių ir svarbiausių upanišadų. 
Be jos neįmanoma būtų suvokti indų filosofijos. Ji priklauso Jadžurvedos rinkinio grupei. 
Sanskritiškas žodis brhadūranyaka reiškia „didžioji miško knyga“. Joje aiškinamos pamatinės 
indų filosofijos sąvokos, kuriomis remiasi įvairios filosofinės mokyklos — vedanta, sankhja, 
budizmas, džainizmas ir kt. 

75 „Medaus skyrius“ todėl, kad jo pabaigoje dėstomas mokslas apie medų (madhavidy3), 
6 pavadinimu „Brahmana“ pabrėžiama, jog čia aiškinamas šventasis žinojimas. 

76 Ašvamedha (ašvamedha) — aukojimo žirgas. Senovės Indijoje valdovas paleisdavo 
žirgą laisvėn, ir žemės. kurias žirgas apšuoliuodavo per metus. tapdavo valdovo nuosavybe. 
Žirgui užbaigus pergalingą žygį, valdovas jį paaukodavo dievams. Aušra (skr. ugas) laikoma 
svarbiausiu paros metu, todėl vadinama ašvamedho galva. 

"T? Vaišvanara — čia ugnies dievo Agnio epitetas. 

78 Garsas (skr. ve — kalba, balsas) — gamtos stichijų garsai, tapatinami su žirgo žvengimu. 

79 Mahimanas (skr. mahiman — didybė) — ašvamedho apeigose naudojamų aukojimo 
indų pavadinimas. Prieš aukojimą vienas indas statomas priešais žirgą, kitas už jo — paauko- 
jus. Auksinis indas siejamas su diena ir saule, o sidabrinis — su Mėnulio šviesa bei naktimi. 

$ Rurinės marios... vakarinė marios... — Bengalijos įlanka ir Arabijos jūra, alegorinis 
Rytų tr Vakarų vaizdavimas. Kita vertus, Šankarai marios yra aukštesnės dieviškos substancijos 
atitikmuo (paramatma). 

tapęs eržilu — nuskraidino asurus, tapęs arkliuš! — nuskraidino 
žmones. Marios — jo gimtinė. Marios — jo lopšys. 


Antra dalis 


Ketvirta Brahmana 


1. Jadžnavalkja“: tarė: „Maitrėja, aš ketinu palikti šeimos gyve- 
nimą“. Padalykime tad turtą tau ir Katjajani“. 

2. Maitrėja atsakė: „O valdove, jei visa turtais kupina žemė 
atitektų man, ar tapčiau aš tuomet nemirtinga?“ Jadžnavalkja ta- 
rė: „Ne, tavo gyvenimas tebūtų panašus į turtingųjų. Tačiau nesi- 
tikėk turtais“ tapti nemaria“. 

3. Maitrėja tarė: „Kam man tai, kas nemirtingumo nesuteikia? 
Papasakoki man, o Bhagavana“, ką tu žinai apie nemirtingumą“. 

4. Tada Jadžnavalkja atsakė: „O mieloji, tu ir anksčiau buvai 
mylima ir dabar tari brangius žodžius. Ateiki, prisėski — aš tau 
paaiškinsiu. O tu pamąstyk apie tai, ką tau pasakysiu“. 

5. Ir jis tarė: „Tikrai ne dėl paties brangus pats“, bet dėl Atmano 
pats brangus. Tikrai ne dėl žmonos brangi žmona, bet dėl Atmano 
žmona brangi. Tikrai ne dėl sūnų brangūs sūnūs, bet dėl Atmano 
sūnūs brangūs. Tikrai ne dėl turtų brangus turtas, bet dėl Atmano 
turtas brangus. Tikrai ne dėl brahmanystės" brangi brahmanystė, 


*! Toks žirgo sinonimų kartojimas, pasak S. Radhakrišnano, yra įvairių jo savybių ar 
ypatybių pagarbinimas. 

52 Jadžnavalkja (Y3jūavalkya) — legendinis išminčius iš saulės dievo gavęs vedų išmintį, 
garsiausias upanišadų filosofas, Maitrėja ir Katjajani — dvi jo žmonos. Čia, beje, matome, jog 
upanišadų laikais moterys nebuvo atstumiamos nuo vedų. 

53 Čia kalbama apie senovės Indijoje brahmanui privalomus keturis gyvenimo etapus 
(ašrama): mokinystė (brahmacarin), šeimyninis gyvenimas, moterystė (grhastha), piligrimystė 
(vanaprastha) ir atsiskyrėliškumas (sannyūsa). Ir Jadžnavalkja žada šeimyninį gyvėnimą pa- 
keisti piligrimyste, kad vėliau galėtų priimti atsiskyrėlio įžadus. 

* Išoriniams ritualams nepakantus Šankara šią vietą interpretuoja taip: ritualus atliekan- 
tiems turtuoliams neįmanoma tapti nemirtingais, neišsižadėjus prieraišumo turtams. 

55 O Bhagavana! — dievų, išminčių, šventųjų titulas ar kreipinys. 

88 Pas (skr. patis) — vyras, sutuoktinis, valdovas. 

si Brahmanystė, kšaira... — senovės Indijos visuomenės dalijimo į keturis luomus (varnas) 
sistema (varmnašrama — dharma): brakmanai (brahmana) — žyniai, kšatrijai (ksatrya) — kariai 

bet dėl Atmano brahmanystė brangi. Tikrai ne dėl kšatros brangi 
kšatra, bet dėl Atmano kšatra brangi. Tikrai ne dėl pasaulių bran- 
gūs pasauliai, bet dėl Atmano pasauliai brangūs. Tikrai ne dėl 
dievų brangūs dievai, bet dėl Atmano dievai brangūs. Tikrai ne dėl 
būtybių brangios būtybės, bet dėl Atmano būtybės brangios. Tikrai 
ne dėl visko brangu viskas, bet dėl Atmano viskas brangu. 

Tikrai, o Maitrėja, tik Atmaną verta regėti, verta mąstyti, verta 
girdėti, verta kontempliuoti. Tikrai tik Atmaną regint ir girdint, 
mąstant ir pažįstant — pažįstama visa. 

6. Brahmanystė apleidžia tą, kurs brahmanystę atskiria nuo 
Atmano. Kšatra apleidžia tą, kurs kšatrą atskiria nuo Atmano. 
Pasauliai apleidžia tą, kurs pasaulius atskiria nuo Atmano. Dievai 
apleidžia tą, kurs dievus atskiria nuo Atmano. Būtybės apleidžia 
tą, kurs būtybes atskiria nuo Atmano. Visa apleidžia tą, kurs visa 
atskiria nuo Atmano. Ši brahmanystė, ši kšatra, šie pasauliai, šie 
dievai, šios būtybės ir viskas — tai Atmanas. 

7. Kaip mušant būgną savaime negirdima išorinių garsų, o tik 
girdint būgną ar mušantįjį galima suvokti ir garsus. 

8. Kaip pučiant kriauklę savaime negirdima išorinių garsų, o tik 
girdint kriauklę ar pučiantįjį galima suvokti ir garsus. 

9. Kaip grojant liutnia savaime negirdima išorinių garsų, o tik 
girdint liutnią ar grojantįjį galima suvokti ir garsus“. 

10. Kaip iš laužo, į kurį įmesti drėgni žabai, kyla įvairūs dūmų 
kamuoliai, taip ir, o brangioji, iš šios didžios būtybės“? kilo „Rigve- 
da“, „Jadžurveda“, „Samaveda“, „Atharvangirasa““, itihasos?!, pu- 


ir valdovai, vaišjai (vaišya) — prekijai ir žemdirbiai, šūdrai (šūdra) — tarnai, beteisiai. Šie 
luomai dar skirstomi į kastas (jati). Šankaros nuomone, iš pradžių egzistavo tik vienas žinojimą 
įkūnijantis Ilsomas — brahmanai, vėliau buvo sukurtas karių ar valdovų sluoksnis — kšatrijai — 
pasaulietinei tvarkai palaikyti. 

58 Rūgnas (dunduh), kriauklė (šaūkhah) ir liutnia (vinž) yra bene seniausi žinomi Indijos 
muzikos instrumentai, o karalienė Vina — visų jų valdovė. Šiais pavyzdžiais sakoma, jog daikto 
ar reiškinio negalime atskirti nuo to, kas jį nulemia ar sudaro jo esmę. 

2 T.y. iš tikrosios realybės — Brahmano. 

2 „Atharvangirasa“ — mitinių žynių Atharvano ir Angirasos kūrinys — vedų maginių 
formulių ir užkeikimų tekstų rinkinio „Atharvavedos“ sinonimas. 

9! Kihasos (skr. iihūsa — taip buvo) — istoriniai epai „Mahabharata“ ir „Ramajana“, 
dažnai vadinami dar penktuoju vedų rinkiniu. 

ranos?, menai“, upanišados, šlokos“, sūtros“, anuvjakhjanai“, 
vjakhjanai“'. Visi šie — iš jo kvėpties. 

1i. Kaip marios — visų vandenų sueiga“, 

Kaip oda — visų lytėjimų sueiga, 
Kaip šnervės — visų kvapų sueiga, 
Kaip liežuvis — visų skonių sueiga, 
Kaip akis — visų vaizdų sueiga, 
Kaip ausis — visų garsų sueiga, 
Kaip protas — visų sprendimų sueiga, 
Kaip širdis — visų pažinimų sueiga, 
Kaip rankos — visų darbų sueiga, 
Kaip lytis — visų malonumų sueiga, 
Kaip anga — visų atliekų sueiga, 
Kaip kojos — visų judėjimų sueiga, 
Kaip kalba — visų vedų sueiga. 

12. Kaip kad į vandenį įmestas ištirpsta jame druskos grumstas 
ir neįmanoma jo vėlei ištraukti, tačiau iš kur nepaimtum — van- 
duo visur vienodai sūrus, taip iš tiesų, o Maitrėja, ir šios didžios, 
beribės, bekraštės būtybės esmė — tik pažinimas. Atsiradusi iš šių 
elementų ji vėlei pranyksta juose. Nebėra savimonės“ po mirties. 
Tai tau, brangioji, sakau aš“, — taip tarė Jadžnavalkja. 

13. Tada atsakė Maitrėja: „Sudrumstei mane, o valdove, saky- 
damas, jog po mirties nebėra savimonės“. Tuomet jis tarė: „Tikrai 
nieko sumaištingo aš tau nesakau. To pakanka, idant suprastum. 

14. Juk kur dvejybė, ten vienas kitą uodžia, ten vienas kitą regi, 
ten vienas kitą girdi, ten vienas kitam kalba, ten vienas kitą mąsto, 


?2 Puranos (skr. purūna — pasakojimai) — aštuoni itihasoms artimi epiniai pasakojimai 
(mahapurana), kuriuose gausu istorinės medžiagos. aptariami architektūros. skulptūros, tapy- 
bos, šokio ir kiti kultūros bei meno gyvenimo klausimai. Seniausios ir žymiausios puranos yra 
„Matsja“, „Višnus“, „Brahmanda“, „Markandėja“, „Bhagavara“, „Linga“. 

93 Sr. vidyd reiškia žinojimą, pažinimą ir gali būti verčiamas „mokslai“, tačiau komentatorius 
Madhavananda teigia, jog dvasinis pažinimas ir dievų žinojimas yra labiau menas nei mokslas. 

*3 Šoka (skr. šloka) — eilutė, aforizmas, maksima ar poezijos metras. 

?5 Sūtros (skr. sūrra — gija) — įvairių pažinimo sričių itin kondensuoti tekstai ar sąvadai. 

35 Anuvjakbjanai — paaiškinimai, komentarai. 

*7 Viakhjanai — komentarai, paaiškinimai. 

38 Sueiga (skr. ekūyana) — kitos prasmės: sankaupa, židinys, jungtis. 

2 Skr. samnjnč siūlome versti „savimonė“, kaip dalinio žinojimo individualios savipažinos 
sąvoka. 

ten vienas kitą pažįsta. Tačiau jei visa jam tapo Atmanu, ką ir kaip 
jis galėtų uosti, ką ir kaip jis galėtų regėti, ką ir kaip jis galėtų 
girdėti, ką ir kaip jis galėtų kalbėti, ką ir kaip jis galėtų mąstyti, ką 
ir kaip jis galėtų pažinti? Kaip jis galėtų pažinti tai, kas visa tai 
pažįsta? Kaip jis galėtų, o Maitrėja, pažinti pažįstantįjį?“ 100 


ČHANDOGJA UPANIŠADA!*! 


Pirma dalis 
Septintas skyrius 


1. Dabar apie kūną. Kalba — rič'??, kvėptis — saman'?, Saman 
remiasi šiuo rič. Todėl saman giedamas kaip priklausąs nuo rič. 
Kalba — sa, kvėptis — ama. Ir iš to randasi saman. 

2. Akis — rič. Atmanas — saman. Saman remiasi šiuo riė!“, 
Todėl saman giedamas kaip priklausąs nuo rič. Akis — sa, Atma- 
nas — ama. Ir iš to randasi — saman. 

3. Ausis — rič. Protas — saman'Š, Saman remiasi šiuo rič. 
Todėl saman giedamas kaip priklausąs nuo rič. Ausis — sa, pro- 
tas — ama. Ir iš to randasi — saman. 

4. Toliau balta akių šviesa — rič, o mėlyna, itin tamsi!?? — sa- 
man. Saman remiasi šiuo rič. Todėl saman giedamas kaip priklau- 
sąs nuo rič. Toliau balta akių šviesa — sa, mėlyna, itin tamsi — 
ama. Ir iš to randasi — saman. 


'00 Pasak Šankaros, Atmanas, kaip pažinimo subjektas, negali pats savęs pažinti, kaip kad 
ugnis pati savęs nedegina. 

101 „Čhandogja upanišada“ (skr. chūndogys — giedantis himnus) — viena didžiausių ir 
seniausių proza parašytų upanišadų šalia „Brihadaranjaka upanišados“. Ji priklauso „Samave- 
dos“ rinkinio grupei. Kas jos autorius, nežinoma — greičiausiai tai kolektyvinis kūrinys. Ji 
susideda iš aštuonių dalių ir skirta ritualinių giesmių atlikėjams udgatarams. Jos turinį sudaro 
giesmių reikšmės ir prasmės aiškinimas. 

102 Rič (skr. rc) — „Rigvedos“ himno apibūdinimas arba deklamuojama mantrinė „Rigve- 
dos“ himno eilutė. 

105 Skr. sūman — ritualinis giedojimas ar „Samavedos“ mantrinis skiemuo. 

104 Sankaros nuomone, taip yra todėl, kad žmogaus Atmanas regimas jo akyje. 

105 šankaros nuomonė, analogiškai nosis yra viršum burnos. 

106 Pasak Šankaros, taip yra todėl, kad protas kontroliuoja klausą. 

107 Šankaros nuomone. saulės juoduma regima tik visom išgalėm įsmeigus į ją žvilgsnį ir 
pakankamai gerai žinant šventus tekstus. 

5. Šis aky regimas Puruša — tai — rič, tai — saman, tai — 
uktha!B, tai — jadžusai'“, tai — Brahmanas!“. Ir šio Purušos pa- 
vidalas toks pat kaip ir ano [kurs saulėje]!!. Jo giesmės — ano 
giesmės, jo vardas — ano vardas. 

6. Šis Puruša valdo žemuosius pasaulius"? įr žmonių troškimus, 
todėl kas gieda liutniai skambant — gieda apie jį. Todėl giedantys 
tampa turtingais. 

7. Ir kas tai pažinęs gieda saman, tas gieda apie abudu!“ Pu- 
rušos padedamas jis įsiskverbia ir į virš saulės esančius pasaulius, 
ir į dievų troškimus. 

8. Purušos padedamas jis įsiskverbia ir į žemuosius pasaulius, 
ir į žmonių troškimus. Tegul tai pažinęs udgatara"“ paklausia (au- 
kojančio): 

9. „Kokius tavuosius troškimus giesme galiu išpildyti?“ Juk gies- 
mėmis išpildyti visus troškimus gali tas, kas tai pažinęs gieda sa- 
man, gieda saman*“s, 


Trečia dalis 
Pirmas skyrius 


1. AM. Iš tiesų šitoji saulė — dievų medus, dangus — jos avilys, 
erdvė — jos korys, šviesos dalelės — jos bitelėsU“, 

2. Šios saulės rytų spinduliai — jos korio rytinės dalys, rič — bitės, 
„Rigveda“ — žiedas, o vandenys — nektaras!!". Iš tiesų šie rič — 


108 Ukham — religinių apeigų eilės, posmai. 

19 Jadžusai (skr. yajus) — vedų rinkinio „Jadžurveda“ atnašavimo mantros. 

10 Brakmanas — čia visų trijų vedų rinkinių maldos. 

1 T.y. Puriša akyje tapatus Purušai saulėje. 

12 T.y. žmonių gyvenamus pasaulius, 

15 T.y. Purušą akyje ir Purušą saulėje, 

14 Udgarara — udgilhų (samano himno svarbiausios dalies, tapatinamos su skiemeniu 
OM) giedotojas. 

"5 Toks pakartojimas dažniausiai žymi skyriaus pabaigą. 

18 Šioje alegorijoje saulė, kaip aukojimo rezultatas, simbolizuoja aukščiausiąjį tikslą — 
šlovę (šri) ir skelbiama dievų medumi (devamadhu). 

L Vandenys reiškia aukojamąjį vandens, somos ir aliejaus išliejimą, o nektaras — nere- 
gimą aukojimo atlygi, vedantį į nemirtingumą (amrta). Vedų laikais amriios sąvoka taikoma 
įvairiems aukojamiems daiktams, ypač somos gėrimui. 

3. sušildė „Rigvedą“ ir iš jos, sušildytos, išsiliejo jos syvai (ra- 
sa)! — garbė, karštis, jausmų gyvata, stiprybė ir maistas. 

4. Jis pasruvo ir priartėjo prie saulės. Ir tai — raudonasis saulės 
pavidalas??, 


Antras skyrius 


1. Jos pietų spinduliai — jos korio pietinės akelės, jadžusai — 
bitės, „Jadžurveda“ — žiedas, o vandenys — nektaras. 

2. Iš tiesų šie jadžusai sušildė „Jadžurvedą“ ir iš jo, sušildyto, 
išsiliejo jo syvai — garbė, karštis, jausmų gyvata, stiprybė ir maistas. 

3. Jis pasruvo ir priartėjo prie saulės. Ir tai — baltasis saulės 
pavidalas. 


Trečias skyrius 


1. Jos vakarų spinduliai — jos korio vakarinės akelės, sama- 
nai — bitės, „Samaveda“ — žiedas, o vandenys — nektaras. 

2. Iš tiesų šie samanai sušildė „Samavedą“ ir iš jo, sušildyto, iš- 
siliejo jo syvai — garbė, karštis, jausmų gyvata, stiprybė ir maistas. 

3. Jis pasruvo ir priartėjo prie saulės. Ir tai — juodasis saulės 
pavidalas!?, 


Ketvirtas skyrius 


1. Jos šiaurės spinduliai — jos korio šiaurinės akelės, atkarvanga- 
risos — bitės, itihasos ir puranos — žiedai, o vandenys — nektaras. 


Wš Skr. rasa vartojama ir kitomis prasmėmis: skonis, jausmas, sultys, sula, esmė. Jau 
upanišadų tekstuose išsikristalizuoja viena iš svarbiausių senovės indų estetikos kategorijų — 
rasa. 

V? T.y. tekančios saulės žara, 

20 Žr. 107 paaiškinimą. 

2. Iš tiesų šios atharvangirasos sušildė itihasas ir puranas ir iš 
jų, sušildytų, išsiliejo jų syvai — garbė, karštis, jausmų gyvata, 
stiprybė ir maistas. 

3. Jie pasruvo ir priartėjo prie saulės. Ir tai — itin juodos saulės 
pavidalas. 


Penktas skyrius 


1. Jos viršutiniai spinduliai — jos korio viršutinės akelės, slapti 
pamokymai — bitės, Brahmanas — žiedas!?!, o vandenys — nek- 
taras. 

2. Iš tiesų šie slapti pamokymai sušildė Brahmaną ir iš jo, su- 
šildyto, išsiliejo jo syvai — garbė, karštis, jausmų gyvata, stiprybė 
ir maistas. 

3. Jis pasruvo ir priartėjo prie saulės. Ir tai — saulės vidury 
regimas virpėjimas. 

4. Iš tiesų tai — syvų esmės, nes vedos — syvai, ir tai — jų 
esmės. Iš tiesų tai — nektarų nektarai, nes vedos — nektarai, ir 
tai — jų nektarai. 


Šeštas skyrius 


1. Tai pirmasis nektaras — tai, kuo minta vasus!? ir jų burna — 
Agnis!“, Iš tiesų dievai nevalgo ir negeria, jie sotinasi vien tik 
regėdami!“ šį nektarą. 

2. Į šį (raudonąjį] saulės pavidalą jie įžengia ir iš jo sugrįžta!š. 


12! Brahmanas čia tapatus pranavai, t.y. skiemeniui AUM. 

122 Vasus (skr. vasų — doras, kilnus) — aštuonios dievybės, įkūnijančios įvairius gamtos 
reiškinius: vandenį, mėnulį, aušrą ir L.t. 

(23 Vedų himnuose dievas Agnis minta aukų atnašomis ir taip kartu maitina kitus dievus. 
Tas par taikytina Indrai, Varunai, Somai ir Brahmanui. 

13 Sų saulė susijusios dievybės nektaru minta be tiesioginio sąlyčio su juo, vien tik juslėmis. 

125 Šankaros nuomone, saulėje dievai būna neveiklūs, o pasisotinę nekiaru tampa veiklūs 
ir iš jos išeina. 

3. Pažįstąs šį nektarą tampa vienu iš vasų ir Agniu it burna 
minta vien tik regėdamas šį nektarą. Į šį pavidalą jis įžengia ir iš 
šio pavidalo sugrįžta. 

4. Kol Saulė teka rytuose ir leidžiasi vakaruose, tol jis valdys 
vasų galia!?, 


Septintas skyrius 


1. Antrasis nektaras — tai, kuo minta rudrai!?, ir jų burna — 
Indra. Iš tiesų dievai nevalgo ir negeria, jie sotinasi vien tik regė- 
dami šį nektarą. 

2. Į šį [baltąjį] saulės pavidalą jie įžengia ir iš jo sugrįžta. 

3. Pažįstąs šį nektarą tampa vienu iš rudrų ir Indra it burna 
minta vien tik regėdamas šį nektarą. Į šį pavidalą jis įžengia ir iš 
šio pavidalo sugrįžta. 

4. Kol saulė teka rytuose ir leidžiasi vakaruose, dukart tiek, — 
kol ji teka pietuose ir leidžiasi šiaurėje, — tol jis valdys rudrų galia. 


Aštuntas skyrius 


1. Trečiasis nektaras — tai, kuo minta aditjai'* ir jų burna — 
Varuna. Iš tiesų dievai nevalgo ir negeria, jie sotinasi vien tik 
regėdami šį nektarą. 

2. Į šį [juodąjį] saulės pavidalą jie įžengia ir iš jo sugrįžta. 

3. Pažįstąs šį nektarą tampa vienu iš aditjų ir minta Varuna it 
burna vien tik regėdamas šį nektarą. Į šį pavidalą jis įžengia ir iš 
šio pavidalo sugrįžta. 

4. Kol saulė teka pietuose ir leidžiasi šiaurėje, dukart tiek, — kol 
ji teka vakaruose ir leidžiasi rytuose, — tol jis valdys aditjų galia. 


126 Čia kalbama apie pasaulinių periodų trukmes, kurios kinta geometrine progresija. Skir- 
tingos saulės tekėjimo ir laidos padėtys priklauso nuo įvairių stebėjimo taškų aplink mitinį 
kalną pasaulio viduryje — Meru. 

127 Rudrai (skr. rudra — rėkti, staugti) — vienuolika dievo Rudros vaikų, laikomų Šivos 
įsikūnijimais. 

128 Adijai — dvylika dievų motinos Aditės vaikų, dar tapatinamų su dvylika mėnesių. 

Devintas skyrius 


1. Ketvirtas nektaras — tai, kuo minta marutai!?, ir jų burna — 
Soma!“, Iš tiesų dievai nevalgo ir negeria, jie sotinasi vien tik 
regėdami šį nektarą. 

2. Į šį [itin juodą] saulės pavidalą jie įžengia ir iš jo sugrįžta. 

3. Pažįstąs šį nektarą tampa vienu iš marutų ir minta Soma it 
burna vien tik regėdamas šį nektarą. Į šį pavidalą jis įžengia ir iš 
šio pavidalo sugrįžta. 

4. Kol saulė teka vakaruose ir leidžiasi rytuose, dukart tiek, — kol 
ji teka Šiaurėje ir leidžiasi pietuose, — tol jis valdys marutų galia. 


Dešimtas skyrius 


1. Penktasis nektaras — tai, kuo minta sadhjai“*!, ir jų burna — 
Brahmanas. Iš tiesų dievai nevalgo ir negeria, jie sofinasi vien tik 
regėdami šį nektarą. 

2. Į šį [virpėjimo saulės viduryje] pavidalą jie įžengia ir iš jo 
sugrįžta. 

3. Pažįstąs šį nektarą tampa vienu iš sadhjų ir minta Brahmanu 
it burna vien tik regėdamas šį nektarą. Į šį pavidalą jis įžengia ir 
iš šio pavidalo sugrįžta. 

4. Kol saulė teka šiaurėje ir leidžiasi pietuose, dukart tiek, — 
kol ji teka viršuje ir leidžiasi apačioje, — tol jis valdys sadhjų galia. 


Vienuoliktas skyrius 


1. Saulė, iškilusi į aukštybes!?ž, jau nebekils ir nesileis. Ji viena 
stovės viduryje!“*, Ši šloka apie tai: 


29 Maruai — trisdešimt šeši Rudros vaikai, audrų dievybės. 

130 Soma — vediškojo periodo dievams apeigose aukojamo bei brahmanų geriamo sakra- 
linio gėrimo personifikacija, Mėnulio ir augmenijos dievas. 

31 Sadhijai (skr. sūdhya — pasiekęs) — ore gyvenančios ir kovose dievams padedančios 
dievybės. 

132 T.y, pasiekusi Atmaną. 

133 T.y. įsitvirtins Atmane. 

2. Ten ji niekuomet nesileido ir nekilo, 

O dievai, tegul ši tiesa neatitolins manęs nuo Brahmano. 

3. Iš tiesų tam, kas žino šį slaptą mokslą, saulė nekyla ir nesi- 
leidžia. Jam — amžina diena. 

4. Ir Brahmanas tai paskelbė!“ Pradžiapačiui, Pradžiapatis — 
Manui, Manus — savo palikuonims. Ir šį mokslą apie Brahmaną 
savo vyriausiajam sūnui Udalakai Aruniui!“ perteikė jo tėvas. 

5. Iš tiesų tėvas!“ mokslą apie Brahmaną gali perteikti vyriau- 
siąjam sūnui ar to vertam mokiniui. 

6. Ir niekam kitam, net jei jam siūlytų šią vandenų apglėbtą ir 
turtų kupiną žemę. 

Mat šis mokslas vertesnis, šis mokslas vertesnis. 


Dvyliktas skyrius 


1. Iš tiesų gajatris“? — tai visos būtybės, kurios esti. Iš tiesų 
kalba — tai gajatris, nes kalba apgieda ir apsaugo visas būtybes. 

2. Iš tiesų gajatris — tai, kas ir ši žemė, nes visa ant jos įsikūrė, 
ir tai nepranoksta žemės. 

3. Iš tiesų ši žemė — tai, kas ir žmogaus kūnas, nes jame įsikūrė 
visos kvėptys, ir jos nepranoksta žmogaus kūno. 

4. Iš tiesų šis žmogaus kūnas — tai, kas ir žmogaus širdis, nes 
joje įsikūrė visos kvėptys, ir jos nepranoksta žmogaus širdies. 

5. Šis gajatris iš keturių pėdų ir yra šešiarūšis!*. Apie tai kalba 
1r PLC: 


134 Tai išdėstyta trečiojoje „Čhandogja upanišados“ dalyje. 

35 Udalaka Arunis (Uddžlaka Aruni) — ankstyvosiose upanišadose dažnai minimas gar- 
susis Brahmanas, Arunio sūnus ir Švetaketos tėvas. Manus — keturiolika legendinių žmonijos 
protėvių, valdžiusių įvairiais pasauliniais periodais. Žmonės sanskrito kalboje vadinami manu- 
sa — Manaus palikuonimis. Paskutinis, septintasis, Manus vadinamas Vaeivasvara (kilęs iš 
saulės), 

136 Tėvu upanišadose dažnai vadinamas dvasinis mokytojas (pitar). 

137 Gajarris (skr. gūyarri — gelbstinti giesmė) — sakralinės formulės, kuriomis kreipiamasi 
į Savitrį (gelbėtoją) ir dažnai (kaip ir čia) tapatinamos su aukščiausiąją realybe. Tai ir dabar 
Indijoje viena iš jų švenčiausių maldų, kurią brahmanų luomo atstovas privalo kas rytą kartoti 
tekant saulei. Kartu tai vienas iš „Rigvedoje“ minimų skiemenavimo metrų. 

138 Gajatrio skiemenavimo metras susideda iš keturių pėdų (dalių), kiekviena iš jų turi šešis 
skiemenis. Šešios rūšys: būtybės, kalba, žemė, kūnas, širdis, kvėptis. 

6. Štai toks jis didis, bet Puruša dar didingesnis“?. Jo pėda — 
visos būtybės!“, kitos [trys] pėdos — nemarumas danguje. 

7—9. Iš tiesų Brahmanas — tai erdvė už žmogaus. Iš tiesų erd- 
vė už žmogaus — tai erdvė žmoguje. Iš tiesų erdvė žmoguje — tai 
širdies erdvė“. Ji — pilna ir nekintanti. Šitai žinantį apgaubia 
pilna ir nekintanti šlovė. 


KAUŠITAKI UPANIŠADA!*2 
Trečia dalis 


1. Iš tiesų Daivodasos sūnus Pratardana'“ kovomis ir narsumu 
pasiekė mylimojo Indros buveinę. Indra jam tarė: „Pratardana, pa- 
sirinki sau dovaną“. Pratardana atsakė: „Parinki pats man tai, ką 
manai esant žmogui svarbiausia“. Indra tarė: „Iš tiesų aukštesny- 
sis nerenka žemesniajam, tad pasirinki pats“. Pratardana atsakė: 
„Tuomet tai dovana ne man“. Tačiau Indra vis vien neatsitraukė 
nuo tiesos, nes Indra ir yra tiesa. Indra tarė jam: „Pažinki mane. 
Tai aš ir manau esant žmogui svarbiausia — mane pažinti. Aš 
užmušiau trigalvį Tvaštaro sūnų!*“. Aš atidaviau vilkams asketus 
arunmukhus, pažeisdamas daugelį sutarčių aš nužudžiau Prahla- 


135 Pasak Šankaros, jis užpildo viską savimi ir glūdi žmoguje. Skr. purasa — „Visur 
pasklisti“ ar „viską užpildyti“. 

40 Brahmanas apsireiškia kaitos ir mirties pasaulyje tik viena savo dalimi, kitomis trimis 
jis yra nemirtingas. 

14I Gajatriu garbinamas Brahmanas, tapatinamas su širdies erdve. Vieninga erdvė daloma 
į Iris dalis: erdvė už žmogaus kūno (siejama su budrumo būkle), erdvė žmoguje (sapno būklė) 
ir širdies erdvė (gilus bėsapnis miegas), kuri ir yra visų dvasinių siekių tikslas. 

42 Tai viena iš seniausių „Rigvedos“ grupės upanišadų. Jos autoriumi laikomas legendinis 
išminčius Kaušitakis (Kausitaki). Šią upanišadą sudaro keturios nedidelės dalys. Čia spausdi- 
namoje trečiojoje dalyje dievų valdovas Indra pasakoja Pratardanai apie tikrąją Atmano pri- 
gimtį ir kaip ta prigimtis yra susijusi su fizinių organų veikla bei pažinimo objektais. Ši 
upanišada yra geras senovės indų pažinimo teorijos pavyzdys. 

M3 Pratardana — „Mahabharatoje“ minimas Varanasio miesto valdovas, gerbiamas ritualų 
specialistas. 


43 Demono Višvarupos (išvertus reiškia „kilęs iš formos“) epitetas. 

dos asurus danguje, Paulomos asurus — ore, Kalakanjos“* asu- 
rus“ — žemėje. O mano net plaukas nebuvo pažeistas. Iš tiesų, 
pasaulis nenukentės dėl mane pažįstančiojo — nei dėl vagystės, nei 
dėl kūdikio žudymo, nei dėl motinos nužudymo, nei dėl tėvo nužu- 
dymo. Tamsuma“? nenyksta nuo veido to, kurs nuodėmę daro. 

2. Tada Indra tarė: „Aš — kvėptis!“*. Garbinki mane kaip pa- 
žįstantįjį Atmaną'?, gyvenimą, nemirtingumą. Gyvastis — kvėp- 
tis, kvėptis — gyvastis. Kol kvėptis išlieka šiame kūne, tol išlieka 
jame ir gyvastis. Mat žmogus nemirtingumą šiame pasaulyje įgy- 
ja kvėptimi, o tikrąjį supratimą — pažinimu. Kas garbina mane 
kaip gyvybę, kaip nemirtingumą, tas gyvenimo pilnatvę išgyvena 
šiame pasaulyje, o danguje — nemirtingas, nesunaikinamas. Kai 
kas apie tai sako: „Iš tiesų gyvybinės jėgos susivienija'?, nes ant- 
raip niekas nepajėgtų pranešti vienu sykiu apie vardą — kalba, 
apie vaizdinį — akimi, apie garsą — ausimi, apie mirtį — protu. 
Iš tiesų, tik susivienijusios jėgos viena po kitos praneša apie tai: 
kalbai prabilus — po jos visos gyvybinės jėgos; akiai išvydus — 
regi visos gyvybinės jėgos; ausiai išgirdus — girdi visos gyvybinės 
jėgos; protui išmąsčius — mąsto visos gyvybinės jėgos; kvėpčiai 
įkvėpus — kvėpuoja visos gyvybinės jėgos. Taip yra iš tikrųjų, — 
tarė Indra — tačiau esti ir aukščiausioji kvėptis“. 

3. Gyvenama netekus kalbos, juk mes matome nebylius. 

Gyvenama netekus akių, juk mes matome neregius. 


45 Prahlada, Pauloma, Kalakanja — pusdieviai-demonai. 

46 Asuros (skr. asura — dieviškas, spindintis) — „Rigvedos“ tekstuose tai geranoriškos 
dievybės, panašios į „Avestos“ ahuras. Kaip dievų Indros, Agnio, Varunos epitetas Brahmanų 
tekstuose asuros siejamos su Pradžiapačio kvėpavimu (asu) ir yra jo pagimdytos dievybės. 
Vėliau asuros tampa dievų priešais, demonais. 

47 Tamsumas laikomas sveiko kario veido spalva, L. y. tikras karys nebąla pavojaus 
akivaizdoje. 

4š Turimas galvoje aukštesnio gyvybingumo principas. Upanišados mini penkias kvėptis: 
prana — kvėpavimas plaučiais, apūna — žemyn einąs kvėpavimas, iškvėpimas, vyūna — po 
kūną sklindąs kvėpavimas, tidana — viršun einąs būvąs kvėpavimas, samūna — bendrasis ar 
vidurinysis kvėpavimas, esąs kūno viduryje ir susijęs su virškinimu. Dažnai pranos reiškia 
kūno gyvybinės jėgas, energiją. gyvastį. Teorija apie pranas išdėstyta „Taitirija upanišadoje“. 

45 Čia Indra, susitapatindamas su kvėptimi, kalba individualaus Armano, kuriuo pažįsta- 
mas Brahmanas, vardu. 

150 T.y, kūniškasis Atmanas susijungia su atskirų jutimo organų gyvybinėmis jėgomis 
(pranomis). 

Gyvenama netekus ausų, juk mes matome kurčius. 

Gyvenama netekus proto, juk mes matome bepročius. 

Gyvenama netekus rankų, gyvenama netekus kojų, juk mes ma- 
tome juos. Tačiau tik kvėptis — pažįstantysis Aimanas — palaiko 
šį kūną ir kelia jį. Todėl dera jį garbinti kaip uktha. Taip viskas 
įgyjama kvėptimi. Iš tiesų kvėptis — pažinimas. Iš tiesų pažini- 
mas — kvėptis. Tai akivaizdu. Tai suvokiama. 

Kai užmigęs žmogus neregi jokių sapnų, tuomet jis susivienija 
su šia kvėptimi. Į jį įžengia kalba su visais vardais, įžengia akis su 
visais vaizdiniais, įžengia ausis su visais garsais, įžengia protas su 
visomis mintimis. O jam bundant, kaip iš žaižaruojančios ugnies į. 
visas puses skrieja kibirkštys, taip ir iš šio Atmano į savo vietas 
plūsta gyvybinės jėgos, iš gyvybinių jėgų — dievai, iš dievų — 
pasauliai**!, Ši kvėptis — pažįstantysis Atmanas — palaiko šį kūną 
ir kelia jį. Todėl dera jį garbinti kaip uktha. Taip viskas įgyjama 
kvėptimi. Iš tiesų kvėptis — pažinimas, iš tiesų pažinimas — kvėp- 
tis. Tai akivaizdu. Tai suvokiama. 

Kai sergantis, mirtimi besigaluojantis žmogus, apimtas silpnu- 
mo, sustingsta, tuomet apie jį sakoma, jog apleidęs jį protas ir jis 
negirdįs, nematąs, nekalbąs ir nemąstąs. Vėliau jis susijungia su 
šiąja kvėptimi. Į jį įžengia kalba su visais vardais, įžengia akis su 
visais vaizdais, įžengia ausis su visais garsais, įžengia protas su 
visomis mintimis. Ir išeidamas iš šio kūno“, jis išeina kartu su 
visomis kvėptimis. 

4. Tada kalba grąžina jam vardus, kalbos padedamas jis atgau- 
na visus vardus. Uoslė grąžina jam visus kvapus, uoslės padeda- 
mas jis atgauna visus kvapus. Akis grąžina jam visus vaizdus, akies 
padedamas jis atgauna visus vaizdus. Ausis grąžina jam visus gar- 
sus, ausies padedamas jis atgauna visus garsus. Protas grąžina jam 
visas mintis, proto padedamas jis atgauna visas mintis. Taip viskas 
įgyjama kvėptimi. Iš tiesų kvėptis — pažinimas. Iš tiesų pažini- 
mas — kvėptis, nes jiedu drauge gyvena šiame kūne ir drauge 
išeina iš jo. Dabar mes paaiškinsime, kaip visas būtybes suvienija 
šis pažinimas. 


51 Dievai (devah) — tai ugnis, saulė, mėnulis, pasaulio šalys; pasauliai (Iokah) — tai 
vardai, vaizdai, garsai, mintys. 
152 Mirštant Atmanas išeina per akis arba per viršugalvį. 

5. Kalba — viena ištraukta jo dalis!, 

Vardas — išoriškai priešpriešinamas jos esybės sandas'“. 

Uoslė — viena ištraukta jo dalis, 

Kvapas — išoriškai priešpriešinamas jos esybės sandas. 

Akis — viena ištraukta jo dalis, 

Vaizdas — išoriškai priešpriešinamas jos esybės sandas. 

Ausis — viena ištraukta jo dalis, 

Garsas — išoriškai priešpriešinamas jos esybės sandas. 

Liežuvis — viena ištraukta jo dalis, 

Maisto skonis — išoriškai priešpriešinamas jo savybės sandas. 

Rankos — viena ištraukta jo dalis, 

Veiksmai — išoriškai priešpriešinamas jos esybės sandas. 

Kūnas — viena ištraukta jo dalis, 

Malonumai ir skausmai — išoriškai priešpriešinamas jos esybės 
sandas. 

Lytis — viena ištraukta jo dalis, 

Palaima, aistra ir gimdymas — išoriškai priešpriešinamas jos 
esybės sandas. 

Kojos — viena ištraukta jo dalis, 

Judėjimas — išoriškai priešpriešinamas jos esybės sandss. 

Protas — viena ištraukta jo dalis, 

Mintys, norai — išoriškai priešpriešinamas jos esybės sandas. 

6. Pažinimu įvaldęs kalbą, jis kalba pagauna vizus vardus. P3- 
žinimu įvaldęs uoslę, jis uosle pagauna visus kvapus. Pažinimu 
įvaldęs regą, jis pagauna visus vaizdus. Pažinimu įvaldęs Hausą, 
jis klausa pagauna visus garsus. Pažinimu įvaldęs liežuvį, jis liežu- 
viu pagauna visus skonius. Pažinimu įvaldęs rankas, jis rankomis 
Pagauna visus veiksmus. Pažinimu įvaldęs kūną, jis kūnu pagauna 
visus malonumus ir skausmus. Pažinimu įvaldęs lytį. jis lytimi pa- 
gauna visas palaimas, aistras ir gimdymus. Pažinimu įvaldęs kojas, 
jis kojomis pagauna visus judėjimus. Pažinimu įvaldęs protą. jis 
protu pagauna visas mintis ir norus. 


153 T.y. pažinimo arba kvėpties dalis. 
58 T.y. išoriškai priešpriešinami žmogaus organus it gebėjimus alitinkantys pažinimo 
objektai, 

7. Juk be pažinimo kalba neatpažįsta jokio vardo. „Mano protas 
buvo kažkur kitur, — sako jis, — aš neatpažinau šio vardo“. Be 
pažinimo uoslė neatpažįsta jokio kvapo. „Mano protas buvo kažkur 
kitur, — sako jis, — aš neatpažinau šio kvapo“. Be pažinimo akys 
neatpažįsta jokio vaizdo. „Mano protas buvo kažkur kitur, — sako 
jis, — aš neatpažinau šio vaizdo“. Be pažinimo ausis neatpažįsta 
jokio garso. „Mano protas buvo kažkur kitur, — sako jis, — aš 
neatpažinau šio garso“. Be pažinimo liežuvis neatpažįsta jokio maisto 
skonio. „Mano protas buvo kažkur kitur, — sako jis, — aš neatpa- 
žinau šio maisto skonio“. Be pažinimo rankos neatpažįsta jokio 
veiksmo. „Mano protas buvo kažkur kitur, — sako jis, — aš neat- 
pažinau šio veiksmo“. Be pažinimo kūnas neatpažįsta jokio malo- 
numo ir skausmo. „Mano protas buvo kažkur kitur, — sako jis, — 
aš neatpažinau šio malonumo ar skausmo“. Be pažinimo lytis ne- 
atpažįsta jokios palaimos, aistros ar gimdymo. „Mano protas buvo 
kažkur kitur, — sako jis, — aš neatpažinau šios palaimos, aistros, 
gimdymo“. Be pažinimo kojos neatpažįsta jokio judėjimo. „Mano 
protas buvo kažkur kitur, — sako jis, — aš neatpažinau šio jude- 
sio“. Be pažinimo neįmanoma jokia mintis ir be jo nebūtų pažinta 
tai, kas pažinu. 

8. Tenesiekia [žmogus] pažinti kalbą!“ — tepažįsta kalbantįjį. 
Tenesiekia jis pažinti kvapą — tepažįsta uodžiantįjį. Tenesiekia jis 
pažinti vaizdą — tepažįsta regintįjį. Tenesiekia jis pažinti garsą — 
tepažįsta girdintįjį. Tenesiekia jis pažinti maisto skonį — tepažįsta 
skanaujantįjį. Tenesiekia jis pažinti veiksmą — tepažįsta veikian- 
tijį. Tenesiekia jis pažinti malonumą ar skausmą — tepažįsta atpa- 
žįstantįjį malonumą ar skausmą. Tenesiekia jis pažinti palaimą, 
aistrą ir gimdymą — tepažįsta atpažįstantįjį palaimą, aistrą ir gim- 
dymą. Tenesiekia jis pažinti judėjimą — tepažįsta judantįjį. Tene- 
siekia jis pažinti protą — tepažįsta protaujantįjį. Tokie šie dešimt 
esybių sandų, susijusių su pažinimų; dešimt pažinimo sandų, susi- 
jusių su esybėmis. Nes jei nebūtų esybių sandų, nebūtų ir pažinimo 
elementų; jei nebūtų pažinimo sandų, nebūtų ir esybių sandų. Juk 
joks vaizdinys neįmanomas be vieno iš jų. Jis — nedaugialypis*“, 


155 T.y. pažinimo objektas yra neatsiejamas nuo jį pažįstančiojo subjekto. 
156 Tai reikia suprasti, kad pažįstantysis nėra išsklaidytas pažinimo organuose. 

Kaip ratų ratlankis tvirtinamas stipinais, o stipinai įtaisomi stebu- 
lėje, taip ir šie esybių sandai įtvirtinti pažinimo sanduose, o paži- 
nimo sandai — kvėptyje. Ši kvėptis —pažįstantis Atmanas, palai- 
ma, jaunatvė, nemarumas. Jos nedaugina geri veiksmai, nei maži- 
na blogi. Juk iš tiesų ji paakina geram darbui tą, kurį nori ištraukti 
iš šių pasaulių; tačiau ji paakina ir blogam veiksmui tą, kurį nori 
pažeminti. Ji — pasaulio sergėtojas, ji — pasaulio viešpats, ji — 
pasaulio valdovas. Žinokite, ji — mano Atmanas. Žinokite, ji — 
mano Atmanas. 


Versta iš: Eight Upanishads with Commentary of 

BHAGAVADGYTA 


„Bhagavadgyta“ (skr. Bhagavad gita — Bhavatos, 
laimingojo, dievo giesmė) yra senovės indų epo „Mahabhara- 
ta“ dalis, užimanti šio epo „Knygos apie Bhišmą“ šeštosios 
(iš aštuoniolikos) knygos 25—42 skyrius, dėl savo filosofinio 
turinio turinti savarankišką reikšmę. Plačiai paplitęs ir ki- 
tas jos pavadinimas — „Gyta“. 

„Bhagavadgytos“ filosofinis branduolys buvo sukurtas apie 
V a. pr. Kr., o teksto pavidalu užfiksuotas III-II a. pr. Kr. 
Tačiau pirminė teksto forma neišliko. Galutinė „Gytos“ teksto 
redakcija užfiksuota IX a. po Kr. Iki to laiko pirminis tekstas 
smarkiai pasikeitė, o dėl daugelio įtarpų išaugo jo apimtis. 
Dabartinį „Gytos“ tekstą (vadinamąją Vulgatą) sudaro 700 
dvieilių posmų (šlokų), suskirstytų į 18 skyrių (giesmių). 

„Bhagavadgytos“ turinį sudaro filosofiniai dviejų herojų — 
Ardžunos ir Krišnos — pokalbiai-apmąstymai prieš mūšį Ku- 
raus lauke (Kurukšetre) tarp dviejų karališkosios dinastijos ša- 
kų: Kauravų (Kuraus palikuonių, šimto karaliaus Dhritaraši- 
ros sūnų, vadovaujamų vyresniojo sūnaus Durjodhanos) ir jų 
pusbrolių — penkių Pandavų (Pandaus sūnų, vadovaujamų 
Judhišthiros). Kauravai įkūnija blogio, o Pandavai — gėrio 
pradus. Ardžuna yra vienas iš penkių Pandaus sūnų, o Kriš- 
na — tolimas jo giminaitis, Ardžunos važnyčiotojas, dievo Viš- 
naus įsikūnijimas (avataras). Krišnos lūpomis ir byloja die- 
viškoji vedų tekstams, ypač upanišadoms, būdinga filosofinė 
išmintis apie slaptą sakralinę tiesą ir būdus jai atskleisti. Dėl 
to „Bhagavadgyta“ kartais ir vadinama upanišada. 

„Bhagavadgyta“ — vienas įstabiausių pasaulio filosofi- 
nės poezijos šedevrų, kuriame, kaip ir hebraiškoje „Giesmių 
giesmėje“, labai ryškus juslinis estetinis pasaulio suvokimas. 
Tuo ypač pasižymi septintasis skyrius (giesmė), kuris ir spaus- 
dinamas šioje antologijoje. 


SEPTINTA GIESMĖ 
Maloningasis Viešpats! pasakė: 


1 Širdimi vien tik Man? atsidėjęs, 
Mane šlovink, atlikdamas jogą, 
ir klausyk — nusakysiu tau smulkiai, 
kaip suvokti Mane, o Partha“. 


2 Aš atskleisiu dabar ligi galo, 
kas išmanymas, kas tiktai žinios, 
jei suprasi gerai Mano žodį, 
nereikės tau suprast nieko kito. 


3 Iš minios tūkstantinės — vienas 
gal išties siekia čia tobulybės; 
o iš tų, kurie ją pasiekė, 
gal tik vienas — Mane patyręs. 


4 Vanduo, žemė, ugnis ir vėjas, 
erdvė, manas, savimonė, buddhisš — 
tai Mana prigimtis, Ardžuna, 
padalyta, aštuoneriopa, 


t Viešpars — tai Krišna, kuris kreipiasi į Pandaus sūnų, legendinį lankininką Ardžuną. 

2 Prieš mūšį Krišna pasiūlė abiem pusėm pasirinkti arba jo kariuomenę, arba nekariaujantį 
ji Parį kaip patarėją. Kauravai pasirinko jo kariuomenę, o Pandavai — jį Patį. 

> Joga — mokslas apie susiliejimą su absoliutu (dievu). 

4 Ardžuna čia vadinamas įvairiais vardais: Partha, Dhanandžajus, Bharata. 

3 Šiomis sąvokomis nusakoma išorinė, materialioji, Krišnos prigimtis (prakrti); skr. ma- 
nas — protas; buddhi — intelektas. 


196 


10 


11 


SENOVĖS INDIJA 


bet žemoji; pažinki, o Partha, 
Mano prigimtį kitą, aukščiausią: 
tai — būtybių dvasia, tai — džyva“, 
ant jo laikinas laikos pasaulis. 


Atsiminki: yra tai įsčios?, 
kurios duoda pradžią būtybėms; 
iš Manęs jos ateina visos, 

į Mane vėl sugrįžta, o Partha. 


Aš aukščiau už visus, Dhanandžajau, 
ir Manęs nepranoksta niekas; 

ant Manęs šis pasaulis suvertas 

lyg ant siūlo sauja žemčiūgų. 


Aš — gaivingas vandenio skonis, 

Aš — spindėjimas mėnesio, saulės, 
Vedų šventas skiemuo OMš — Aš, 
ore — garsas, žmoguj — vyriškumas. 


Aš esmi žemės tyras kvapas 

ir liepsnos pražūtingas kaitrumas; 
Aš — visų, kas alsuoja, gyvybė, 
ištvermė — asketo vienišiaus. 


Aš — būtybių nemirštanti sėkla, 
tu žinoki tai, o Partha; 

Aš protingųjų — proto galybė, 
Aš didingųjų — pats didingumas. 


Aš — stipriųjų jėga išgiedrėjus, — 
be aistros, be liepsningų troškimų; 


3 Džyva (skr. jiva) — aukštesnioji dvasinė prigimtis. 


7 Čia turimos galvoje dvi prigimtys: žemesnioji, materialioji (prakr:i), ir aukštesnioji, 


dvasinė, gyvoji (jiva). 


* OM arba AUM — tai vadinamasis vedų šventasis ir amžinasis skiemuo, ritualinis šūksnis, 
kuriuo prasideda ir baigiasi aukojimo himnai, maldos, užkeikimų formulės. Jo prasmė — 
suteikti ritualui tęstinumo įspūdį. 


io dia i] 

dharmai neprieštaraujantis geismas 
žmonėse Aš esmi, Bharata. 


12 Gunos satva, radža ir tama?, 
lemia gyvių būklę pasauly; 
Many gimsta, Many jie esti, 
bet nesu Aš juose, o Partha. 


13 Atsiranda iš gunų skirtybės 
ir klaidina visą pasaulį; 
jis nežino, kad Aš, nemirtingas, 
pranašesnis esmi nei gunos. 


14 Slėpininga maja!' — iš gunų, 
nugalėti ją žmogui nelengva; 
bet kas ieško Manęs atsidėjęs, 
tas įveiks ir majos žabangas. 


15 Blogį kuriantys žmonės niekingi, 
atsidavę tamsioms asuroms, 
į Mane nesistengia rast kelio, 
nes maja prapuldė jų protą. 


16 Yra keturios rūšys teisuolių, 
kurie garbsto Mane, Ardžuna: 
tie, kas kenčia; kas trokšta vaisių; 
tie, kas ieško esmės; ir — išminčiai. 


17 Bet viršesnis — protingas bhaktis!, 
susitelkęs, Man pasiaukojęs; 
nes esmi jam brangus tik Aš vienas. 
ir jisai Man brangus begaliniai. 


? Gunos (skr. guna — virvė) — materialūs gamtos būviai, modusai, kurie lemia materia- 
laus pasaulio vyksmą. Čia minimos trys gunos: dorybė (sauva), aistra (rajas), ir nepastovumas, 
neišmanymas (tamas). 

10 Maja (skr. maja — iliuzija) — klastinga apgaulė, kurią sukelia gunos. 

"| Bhaktis (skr. bhakti) — tas, kuris nesavanaudiškai tarnauja viešpačiui, jam aukojasi, 
siekdamas apsivalyti nuo žemiškų aistrų ir trokšta dvasinio tobulėjimo, absoliutaus pažinimo. 

18 Nors visi jie nepriekaištingi, 
bet Man lygus tik išmintingasis: 
juk, sutramdęs save, jis artėja 
prie Manes, prie aukščiausiojo tikslo. 


19 Po daugybės mirčių ir gimimų 
išmanusis Mane pasiekia 
su mintim: „Vasudeva!ž — tai viskas“; 
deja, toks mahatma? itin retas. 


20 Kam pakirto aistra suvokimą, 
tie dievus ima šlovint kitokius; 
prigimtim sava pasikliovę, 
apeigom tarnauja dievybei. 


21 Nesvarbu, kokiam paveikslui 
nusilenktų su meile bhaktis, 
jam siunčiu tikėjimą tvirtą, 
kad jisai nedvejotų sieloj. 


22 Tuo tikėjimu sustiprėjęs, 
jis įtikti stengias dievybei 
ir geistų dovanų susilaukia, 
bet jas gauna iš Mano rankų. 


23 Neprotingų žmonių tai aukos, 
tad ir vaisiai jų trumpalaikiai; 
pas dievus eina tie, kas juos garbsto, 
pas Mane — mylimi Mano bhakčiai. 


24 Mane, Neapsireiškiantį niekad, 
tarias žemėj išvydę prastuoliai, 
nesupratę, jog Aš anapus 
ir slaptinga esme neapreikštas. 


12 Šiuo vardu apibūdinamas dievas Višnus bei jo avataras Krišna. 
3 Mahacna (skr. maka — didelis; ama — siela) — didžios sielos žmogus. 


25 


26 


27 


28 


29 


30 


BHAGAVADGYTA 


Ne kiekvieno atsiveriu žvilgsniui, 
nes esmi Aš majos užgožtas; 
Manęs amžino, visad vienodo, 
nesuvokia apakęs pasaulis. 


Aš pažįstu būtybes, kur buvo, 
kurios šiandien gyvena žemėj, 
kurios bus dar, pažįstu, Ardžuna, 
o Manęs nepažįsta niekas. 


Šleikštulys ir geismas, Bharata, 
dvilypumą pagimdo klaidingą; 
jis apakina padarą veikiai, 

vos įžengia tasai pasaulin. 


Savyje sunaikinę blogį, 
išsilaisvinę iš dvilypumo, 
apeigom atsidėję su meile, 
nuolatos Mane garbsto teisuoliai. 


Kas senatvės ir myrio pančius 
stengias pertraukt po Mano pastoge, 
tas išmano Brahmaną, veiklą, 

tasai patiria Atmaną Didį“. 


Kas Mane atpažįsta, o Partha, 
padare, aukoje ir dievybėj, 
pas Mane eina tie, susivokę 
net mirties paskutinį mirksnį. 

Perspausdinta iš: Senovės Rytų poezija. —Vilnius: 
Vaga, 1991. — P. 414—418. Vertė Alfonsas Bukontas 


4 Brakmanas — čia visuotinė dvasinė substancija, absoliutas; atmanas -— individuali 
dvasinė substancija, sugebanti pažinti Brahmaną. Taip pasiekiamas transcendencinės egzisten- 


cijos lygmuo, susiliejimas su absoliutu — viešpačiu. 

NATJAŠASTRA 


[KNYGA APIE TEATRO MENĄ] 


„Natjašastra“ (skr. natya — teatrinis veiksmas, drama; 
šūstra — šventa knyga, traktatas) — vienas iš stambiau- 
sių senovės Rytų pasaulio estetikos veikalų, kuriame sukaup- 
tos enciklopedinio pobūdžio žinios apie teatro, dramos, mu- 
zikos, šokio meną ir poetiką. Šio veikalo autoriumi laikomas 
legendinis indų išminčius Bharata, kuris siejamas su garsi- 
ąja Bharatų gimine, minima „Rigvedoje“. Tačiau „Natja- 
šastros“ tekste žodis „bharata“ vartojamas ir kaip bendrinis 
daiktavardis, reiškiantis aktorių arba režisierių. 

„Natjašastros“ sukūrimo data nėra tiksliai nustatyta. Vie- 
ni tyrinėtojai mano, kad ji parašyta I a. pr. Kr., o kiti — kad 
III-IV a. Tačiau autoritetingiausi šio veikalo tyrinėtojai spė- 
ja, kad seniausia, platesnė, „Naitjašastros“ teksto redakcija 
susiformavo V—IV a. pr. Kr., o vėlesnės kilmės, siauresnė, 
redakcija — I a. po Kr. Senesniąją redakciją sudarė 12000 
dvieilių šlokų, o vėlesniąją, kuri po daugelio perrašinėjimų 
buvo kanonizuota, sudarė 5000 duieilių šlokų. Vėlesnis, kano- 
nizuotas „Natjašastros“ tekstas suskirstytas į 36 savarankiš- 
kus skyrius su įvairios apimties proziniais intarpais. 

„Natjašastra“ prasideda mitu, pasakojančiu apie dramos 
kilmę (jos principus esą sukūrė dievų paprašytas išminčius 
Bharata), jos sudedamąsias dalis, antrame skyriuje suarsto- 
mos teatro pastatų architektūros problemos, trečiame, ketuir- 
tame ir penktame skyriuose apžvelgiami religiniai ritualai, iš 
kurių išsirutuliojo dramos spektakliai, šeštame ir septintame 
skyriuose nagrinėjama vientiso scenos veiksmo teorija, pa- 
grindinės senovės indų estetikos kategorijos rasa ir bhava, 

pradedant aštuntu skyriumi visapusiškai aptariama akto- 
riaus vaidyba, bendroji poetika, dramos žanrai, amplua po- 
būdis, muzika, šokis, techniniai scenos įrenginiai, įvairiau- 
sios meninės išraiškos priemonės ir kt. 

Antologijoje spausdinama pora fragmentų iš pirmo „Nat- 
jašastros“ skyriaus, visas šeštas skyrius bei septinto skyriaus 
pradžia ir pabaiga. 


Pirmas skyrius 


11—17. Dievai, vadovaujami didžiojo Indros, tarė Senoliui!: „Mes 
norime pramogos, kuri būtų ir matoma, ir girdima. Šių vedų papro- 
čių nėra klausoma šūdrų kastose, todėl sukurk kitokią, penktą, 
vedą, prieinamą visiems luomams“*. 

„Tebūnie taip, — šitai jiems pasakęs ir paleidęs dievų valdovą, 
žinantis tiesą ėmė mąstyti apie keturias vedas, medituodamas jo- 
gą. — Aš sukursiu penktą vedą, vadinamą drama, susijusią su 
senoviniais padavimais, tarnaujančią dorai, naudai ir šlovei, pilną 
pamokymų ir apžvelgiančią visus būsimų kartų veiksmus, jungian- 
čią visų mokslų prasmes ir sukuriančią visus menus“. 

Taip tąsyk nusprendęs Viešpats, prisiminęs visas vedas, sukūrė 
teatro vedą, kilusią iš visų keturių vedų. Jis paėmė tekstą iš „Rig- 
vedos“ ir muziką iš „Samavedos“, iš „Jadžurvedos“ — draminius 
veiksmus, o iš „Atharvavedos“ — rasas?, 


! Senolis — dievo Brahmos epitatas. Indų mitologijoje Brahma laikomas visatos kūrėju, 
todėl jis vadinamas didžiuoju protėviu. 

2 Indų visuomenėje yra keturi luomai arba varnos (skr. vara — spalva): brahmanai 
(žyniai), kšatrijai (kariai), vaišjai (pirkliai, amatininkai) ir šūdrai (vergai). Luomai dar skirs- 
tomi į kastas (skr. jati). Šūdrams vedų žinios buvo draudžiamos. 

3 Rasa (skr. rasa) — viena iš pagrindinių senovės indų estetikos kategorijų. Ji aptinkama 
vedų literatūroje reikšmėmis „sultys“, „skystis“ („Rigveda“, IX, 63, 13; 65, 15; „Atharvaveda“, 
II, 31, 10 ir kt.), „syvai“, „esmė“ („Brihadaranjaka upanišada“, I, 34; „Čhandopja upanišadą“, 
IV, 7, 4), „skonis“ („Rigveda“, V, 44, 13; „Atharvaveda“, III, 13, 15 ir kt). Ši kategorija 
išlaikė pirmines savo prasmes. Pirmiausia ja nusakoma meno kūrinio kokybė, jo esmė, žiūrovo 
skonis (rasayatre rasah — rasa yra tai, kas skanaujama). Antra, rasa yra pats skanavimo, 
mėgavimosi estetiniu objektu procesas (rasanam eva rasah — rasa — tai pats skanavimas). 
„Naijašastros“ tekste rasai labiau teikiama pirmoji prasmė. 


Em 

105—114. Griovėjų kalbos išklausęs, Brahma tarė šiuos žodžius: 

„Gana jūsų pykčio, o Aditės sūnūs, palikite nusivylimą, neprie- 
kaištingieji“. 

Ir jūsų, ir dievų tarpe mano sukurta dramos veda skiria tai, kas 
gražu, ir tai, kas negražu, apžvelgia veiksmo ir dvasinės būklės 
ryšį. 

Čia vaizduojami ne vien tik jūsų ar dievų jausmai, drama — 
visų šių trijų pasaulių? bhavų“ išraiška. 

Vienur aptariama dora, kitur — žaidimas, vienur — nauda, ki- 
tur — ramybė, vienur — juokas, kitur — kova, vienur — meilė, 
kitur — žudynės. 

Mano sukurta drama yra žmonių veiksmų išraiška — dorybingi 
randa čia dorą, įsimylėję — meilę, nepaklusnūs čia sutramdomi, pa- 
klusnūs parodo savo paklusnumą. Ji padrąsina silpną, paskatina 
drąsų, apšviečia neišmanėlį ir perteikia žinias mokytiems. Ji ir pra- 
moga valdovams, ir ištvermė prispaustam nelaimės, ji — pelnas gy- 
venantiems materialia nauda, ji — tvirtybė sumišusiems protams. 

Ši mano sukurta drama yra žmonių elgsenos atkūrimas, pripil- 
dytas įvairių jausmų, apimantis įvairias situacijas (avastha)'. 

Ji yra susijusi su gerų, blogų ir vidutinių žmonių veiksmais, teikia 
naudingus patarimus, sukuria tvirtybę, pramogą, laimę ir kitką. 

Si drama bus labai pamokoma žmonėms rasomis, jausmais ir 
visų veiksmų atlikimu“. 


Versta iš: Bharata. The Natyallūstra with Com- 
mentary Abhinavabharati by Abhinavagupta. — Ba- 
roda, 1956. — Vol. 1. Iš sanskrito kalbos vertė Vytis 
Vidūnas 


* Čia Brahma kreipiasi į asurus, dangiškuosius demonus, dievų priešininkus. Mat anksčiau 
yra aprašyta pirmoji drama, kurioje vaizduojamos pergalingos dievų kovos su asuromis. Asu- 
ros piktinasi šiuo spektakliu, o Brahma kalba, kad žiūrovai neturi sau priskirti dramos veiksmo 
turinio ir prasmės, nes dramoje vaizduojamos bendrybės, 

š Trys pasauliai — tai dangus, žemė ir požemis. Šios trys sferos, senovės indų manymu, 
sudaro visatą. 

Š Bhava (skr. bhava — dvasios būklė, jausmas, nuotaika) — viena iš pagrindinių senovės 
indų estetikos kategorijų, glaudžiai susijusių su rasomis. Hierarchiškai ji priklauso nuo rasų, 
bet, kita vertus, ir rasa įgyja prasmę tiktai esant tam tikrai dvasinei būklei. Šios dvi kategorijos 
apibūdina dramos kūrinio ar apskritai estetinio objekto emocinį poveikį. 

7 Avastha (situacija) — senovės indų estetikos kategorija, pagrindinis siužeto struktūros 
elementas. 

Šešias skyrius 


Rasa 


1. Išgirdę apie pasirengimo“ [vaidinimui] eigą, išminčiai vėl krei- 
pėsi į Bharatą?: 

2—3. „Atsakyki dabar į mūsų penkis klausimus. Paaiškinki, 
kokiu būdu išgaunamos dramos meno rasų savybės, kurias mini 
žinovai? Kas yra bhavos ir ką jos mumyse sukelia? Sykiu atskleis- 
ki mums tikrąją sąvokų samgraka, karika ir nirukta prasmę?“ 

4. Po šių išminčių žodžių Bharata tęsė savo kalbą, atsakydamas 
į klausimą apie rasų ir bhavų ypatybes. 

5—7. Jis tarė: „O išminčiai, aš jums nuosekliai papasakosiu 
apie samgrahą, kariką ir niruktą. Neįmanoma išsemti visų dramos 
temų, nes neapsakomai daug ir įvairių su ja siejama mokslų, me- 
nų ir amatų. Kaip neįmanoma išsemti vandenyno, taip neįmano- 
ma tobulai pažinti kurios nors vienos temos. 

8. Todėl apie rasas, bhavas ir panašius dalykus aš papasakosiu 
jums pasitelkdamas mažesnių tekstų (sūtrų), padedančių palygin- 
ti, pavyzdžius. 

9. Pasak išminčių, samgraha vadinami kruopščiai išnagrinėtų 
ir į paskirus tekstus bei jų komentarus (bhašyas) surinktų temų 
rinkiniai. 

10. Dramos meno samgrahą sudaro šios temos: rasa, bhava, 
sceninio vaizdavimo priemonės (abhinaya), būdai (dharmi), ailiki- 


Š Vaidinimai paprastai prasidėdavo prologais, juose būdavo rituališkai pašventinama sce- 
na, instrumentai, aukojamos gėlės, smilkalai, atliekami apeiginiai giedojimai (nandi): „Tebūna 
palaiminti visi dievai ir dukart gimusieji. Šlovė viešpačiui Samai. Šlovė karvėms ir brahma- 
nams. Tegausėja brahmanai ir tenyksta jų priešai. Teviešpaiauja didysis valdovas šioje žemėje 
ir teklesti jo karalystė. Teatneša sėkmę šis vaidinimas. Šlovė vaidinimo statytojams, teauga jų 
garbė. Te visada dievai bus pamaloninti šiąja auka“ („Natjašastra“. 5, 105). 

3 Bharata — indų dieviškasis išminčius, išdėstęs teatro meną, atsakydamas į išminčių pa- 
teikiamus klausimus. Mitologinis fonas yra toks: Indra, visų dievų vardu paprašė sukurti žaislą, 
kuris teiktų malonumą akims bei ausims ir sykiu būtų veda visoms kastoms. Susiejęs visų 
keturių „vedų elementus, Brahma sukūrė teatro vedą (skr. natya veda) — apreiškimą apie dramos 
meną. Ši meną įsisavinti buvo pavesta išminčiui Bharatai ir šimtui jo sūnų, o šis savo ruožtu 
perteikė šį meną žemiškiesiems išminčiams. Vėliau žodis „bharata“ tapo vienu iš terminų, kuris 
senovės indų tekstuose reiškė aktorių. Kita šio vardo interpretacija tokia: b/ra — reiškia „bhavą“, 
ra — „rasą“, o fa --- „talą“ (senovės indų matas ir muzikinis ritmas). Todėl bharaia yra bhavos, 
rasos ir ritmo dermė. 

mo stiliai (vrtti), garsai (svara), instrumentinė muzika (atodya), 
dainos (ganava) ir scenų (ranga) konstrukcijos. 

11. Kuomet temos turinys (artha) glaustai išskleidžiamas, tai — 
karika. 

12— 13. Nirukta (etimologija) paaiškina įvairių žodžių reikšmes 
padedant žodynams bei gramatinio interpretavimo taisyklėms. Ji 
atskleidžia ir žodžių šaknų reikšmes bei tiesiogiai su šaknimis sie- 
jamus jų darinius. 

14. O dabar dukart gimusieji, išsamiau aptarsime minėto rinki- 
nio (samgraha) turinį, padedami su rinkiniu susijusios karikos ir 
niruktos. 


Aštuonios rasos 


15. Žinomos aštuonios dramos rasos: erotinė (šringara), komiškoji 
(hasya), graudulio (karuna), rūsties (raudra), herojiškumo (vira), siaubo 
(bhayanaka), bjaurasties (bibhatsa) ir nuostabos (adbhuta)!?. 

16. Tokios tad yra šios aštuonios rasos, didžiojo Brahmos išvar- 
dintos. Susipažinkite dabar su giliosiomis (sthayika), laikinosiomis 
(sancari) ir prigimtinėmis (sattvika) bhavomis“. 


Yra hipotezė, kad drama kilusi iš „Rigvedos“ himnų-dialogų. Vienos iš seniausių indų 
švenčių — Indros šventės — metu būdavo šokama, vaidinama, imituojama ir dainuojama. 
Švenčiama būdavo penkias dienas Bhadros (rugpjūčio—rugsėjo) mėnesį. Tai rodo, jog indų 
teatras glaudžiai siejosi su misterijomis. Vaidybos ir teatrališkumo bruožais pasižymėjo ir 
vediškos apeigos (somakrayana ir mahavrata). Pačioje „Narjašasiroje“ (1, 126) sakoma, jog 
aukojimui dievams prilygsta ši scenos pūdža (skr. pūja — šventas apeiginis garbinimas), 0 
vaidinimas — tai mito inscenizavimas. 

10 Vim a, alamkarikų estetinės mokyklos atstovas Udbhata prie šių ašinonių rasų pridėjo 
ir devintą — ramybės, taikos (šanta) — rasą, kurią vėliau ėmė plačiai vartoti Anandavardhana 
ir kiti žymūs meno teoretikai. Vėliau rasų padaugėjo iki dvylikos ar net šešiolikos. Tačiau 
nūdienėje indų estetikoje pagrindinėmis laikomos devynios rasos. 

u „Natjašastros“ autoriaus nuomone, bhavos gilios būsenos ar būklės (skr. bi — tapt, 
gimti, būti), kurios kyla žmogui jo kasdieniame gyvenime ir yra atkuriamos dramoje. O ra- 
sos — estetiniai jausmai — būdingi tik meno kūriniams. Bharata skaido bhavas į tris grupes: 
giliąsias-pastoviąsias (sthayika), laikinąsias-lydinčiąsias (vyabhicarka) ir prigimtines-psichofizi- 
mes (sauvika). Vertime vartojami du šių sanskrito sąvokų atitikmenys, atskleidžiantys atskirus 
estetinių kategorijų aspektus. Kaip tik giliosios bhavos lemia žmogaus dvasinį veidą, o lai- 
kinosios yra atsitiktinės ir trumpalaikės, neegzisiuojančios savarankiškai ir galinčios lydėti 

Keturiasdešimt devynios bhavos 


17. Giliosios bhavos yra šios: meilingumo (rati), juoko (hasa), 
liūdesio (šoka), pykčio (krodha), ryžto (utsaha), baimės (bhaya), šlykš- 
tulio (jugupsa) ir žavesio (vismaya). 

18—21. Yra žinomos trisdešimt trys laikinosios bhavos: nusi- 
minimas (nirveda), išsekimas (glani), bailumas (šanka), pavydas 
(asuya), apsvaigimas (mada), nuovargis (šrama), ištižimas (alasya), 
apatija (dainya), susirūpinimas (cinta), sumišimas (moha), prisi- 
minimas (smrti), pasitenkinimas (dhrti), gėda (vrda), nesitvardy- 
mas (capalata), džiugesys (harša), jaudulys (avega), nustėrimas 
(yadata), puikybė (garva), neviltis (višada), ilgesys (autsukya), mie- 
guistumas (nidra), nuomaris (apasmara), sapnavimas (supta), pa- 
budimas (vibodha), apmaudas (amarša), veidmainystė (avahittha), 
žiaurumas (ugrata), mąslumas (mati), ligotumas (vyadhi), bepro- 
tybė (unmada), merdėjimas (marana), išgąstis (trasa) ir sampro- 
tavimas (vitarka). 

22. O šviesiosios (sattvika) bhavos yra šios: sąstingis (stambha), 
prakaitavimas (sveda), odos pastėrimas (romanča), žado netekimas 
(svara—sada), drebulys (kampa), spalvos kitimas (vaivarnya), aša- 
rojimas (ašra) ir alpulys (pralaya). 


Keturios sceninio vaizdavimo priemonės (abhinaya) 
23. Keturios sceninio vaizdavimo priemonės yra šios: gestai (an- 


gika), kalba (vacika), kostiumai ir grimas (aharya) bei šviesiosios 
bhavos (sattvikasta)!?. 


ne vieną, o kelias rasas, pavyzdžiui, puikybės (garva) bhava gali kilti erotinėje, rūs- 
ties, herojiškoje ar bjaurasties rasose. „Naijašastros“ komentatorius, garsus Kašmyro 
filosofas ir poetas Abhinavagupta (X a.) giliųjų ir lydinčiųjų bhavų skirtumus aiškina 
taip: „Šis žmogus yra silpnas (glana). Mes galime pasidomėti kodėl, nes silpnumas nėra 
įgimta ypatybė. Tačiau juk niekas neklausia, kodėl Rama yra herojiškas (vira), nės tai — 
įgimta“. 

1ž Nepaprastai svarbi dramos mene buvo kalba, ypač teisinga tartis, raiškios intonacijos, 
balso melodingumas. Buvo manoma, jog balsas daro didžiulį poveikį žmogaus sielai, todėl kalba 
yra vienas iš svarbesnių bhavos ir rasos sukėlėjų. Aharjoms (kostiumai ir grimai) priskiriamos 

Du atlikimo būdai (dharmi) 
ir keturi vaizdavimo stiliai (urtti) 


24— 25. Dramos vaidinime skiriami du atlikimo būdai: tiesiogi- 
nis realistinis (lokadharmi) bei sąlyginis vaidybinis (natyadharmi), 
ir keturi vaizdavimo stiliai: žodinis (bharati), iškilmingasis (sattva- 
ti), dinamiškasis (arabhati) ir grakštusis (kaišiki)“, 


Penkios kilmės (pravrtti) ir dvejopi vertinimai (siddhi) 


25—26. Avanti, Dakšinatja, Odra, Magadhi ir Pančalamadhja- 
ma — tai penkių vietovių pavadinimai, siejami su penkiomis kil- 
mėmis“, o spektaklio įvertinimas būna dvejopas: dieviškas (daivi- 
ki) ir žmogiškas (manuši)“. 


Garsai (svara) 


27—29. Žinomi septyni muzikiniai garsai, kurie skirstomi į dvi gru- 
pes: kūniškus (šarira) ir instrumentinius (vainava). Muzikos instru- 
mentai yra keturių rūšių: temptiniai (tata), gaubtiniai (avanadha), 
tvirtieji (ghana) ir tuštieji (sušira). Temptiniai — tai styginiai, gaub- 
tiniai — visi mušamieji, tvirtieji — cimbolai, o tuštieji — pučiamieji??, 


ir dekoracijos. „Natjašastra“ mini galimybę iš bambuko lazdų, palmių lapų ir medžiagos sukurti 
sčenoje kalnus ar rūmus, tačiau daugumoje instrukcijų pasisakoma prieš dekoracijas, darant 
išlygą kelioms sėdimoms vietoms, nes visas dėmesys sutelkiamas į aktorius, jų išvaizdą, grimą, 
mimiką. 

13 Dažniausiai buvo pasitelkiami dviejų vaizdavimo stilių — iškilmingojo (satwvai) ir dina- 
miškojo (arabhati) — deriniai, kurių pagrindiniai herojai būdavo dievai ir demonai. 

4 Šie penkių senovės Indijos vietovių pavadinimai rodo, kokiose Indijos dalyse dramos 
menas buvo itin populiarus, 

5 Pasak „Natjašasiros“ (27, 64—78), dramos verlinimo kolegijoje turi būti šokėjas, apei- 
gų žinovas, muzikantas, dailininkas, hetera, gramatikas, matų specialistas, kariškis ir rūmų 
atstovas. Tokios kolegijos vertindavo įvairių trupių pasirodymus, žinoma, atsižvelgdamos į 
publikos reakciją. 

18 Paprastai muzika skambėdavo visame vaidinime, ne tik iškilmingoje prologo dalyje. 
Muzikantai įsitaisydavo scenoje ant specialiųjų paaukštinimų, būtinai dalyvaudavo vienas ar 
keli vokalistai. Tam tikros melodijos paryškindavo reikšmingesnes scenas. 

Penkios foninės intrumentuotės (dhruva) 


29— 30. Žinomos penkių rūšių intrumentuotės: įžengimo (prave- 
ša), įvado (akšepa), išėjimo (niskrama), pakilioji (prasadika) ir veiks- 
mo (antara). O scenų konstrukcijos (ranga) esti trejopos: kvadrati- 
nės (vikršta), keturkampės (čaturasva) ir trikampės (tryasva). 

31. Tokia glaustai yra daugelio dramos tekstų santrauka. Dabar 
pažvelkime plačiau į jų turinį. 


Rasos paaiškinimas 


Visų pirmiausia paaiškinsiu jums, kas yra rasa. Nėra meninės 
raiškos, kuri nesukeltų tam tikros rasos. Rasa — tai įvairių prie- 
žasčių (vibhava), apraiškų (anubhava) ir laikinųjų bhavų derinys (sa- 
myoga). Tai galima pailiustruoti tokiu pavyzdžiu: sakoma, jog [mais- 
to] skonį nulemia įvairių daržovių, prieskonių ir kitų produktų de- 
rinys, tad kaip šešis skonio pojūčius!" sukelia įvairūs produktai, pa- 
prastas cukrus, prieskoniai ar daržovės, taip ir giliosios bhavos, su- 
sijungusios su kitomis įvairiomis [bhavomis], tampa rasa. Kai kas 
paklaus: „Kokia gi žodžio rasa reikšmė?“ Atsakome, jog rasa yra tai, 
kas skanaujama (asvadyate). „O kaip rasa skanaujama?“ Sakoma, 
kad jautrus žmogus, valgydamas įvairiais prieskoniais pagardintą 
maistą, išmėgina jo skonius ir patiria malonumą bei pasitenkinimą, 
taip ir išsilavinęs žmogus, regėdamas įvairių bhavų raišką žodžiais, 
gestais bei satvinėmis būsenomis, išgyvena giliąsias bhavas ir pati- 
ria malonumą bei pasitenkinimą. Šitaip įvairūs tekstai aiškina dra- 
mos rasos prasmę. Štai ką byloja dar keli posmai. 

32—33. Maisto žinovas (bhakta), valgydamas iš įvairių priesko- 
nių ir produktų paruoštą patiekalą, mėgaujasi juo; taip ir išsila- 
vinęs žmogus širdimi (manas), gestais'š bei laikinosiomis bhavo- 


17 Šeši skonio pojūčiai: saldumas, rūgšiumas, sūrumas, aštrumas, kartumas, aitrumas. 

Iš Šokio ir vaidybos gestams (angika, abhinaya) yra skirti du „Natjašasuos“ skyriai, kur 
aptariami konkretūs gestai. Žinomi 24 vienos rankos, 13 dviejų rankų ir 30 rankų gestų judant. 
Rankų gestai buvo turiningi simboliai, kuriais išreiškiamos visos įmanomos bendravimo, bū- 
senų, nuotaikų, išgyvenimų prasmės. Tai dramą labai susieja su pantomimos menu (nattya) ir 
ritualine-tantrine praktika (mudra). 

mis skanauja [giliąsias] bhavas. Ir šios giliosios bhavos dramoje 
vadinamos rasa. 

Kai kas paklaus: „Ar rasa kyla iš bhavos, ar priešingai?“ Mano- 
ma, jog jos abi atsiranda iš tarpusavio sąveikos. Tačiau taip nėra. 
Kodėl? Akivaizdu, kad rasa kyla iš bhavos, o ne priešingai. Štai ką 
byloja keli posmai. 

34—35. Dramos žinovai bhavas taip vadina, nes jos sukelia 
rasos išgyvenimus (bhavayanti), kurie susiję su įvairiais drami- 
nio vaizdavimo būdais (dharmi). Kaip įvairūs patiekalai gamina- 
mi iš daugybės produktų bei papildomų prieskonių (vyanjana), 
taip ir bhavos bei sceninio vaizdavimo priemonės sukelia rasos 
išgyvenimą“. 

36. Rasa neegzistuoja be bhavos, ir bhava neatsiejama nuo rasos, 
0 sceninio vaizdavimo metu jos abi randasi iš tarpusavio sąveikos. 

37. Bendrą malonų maisto skonį nulemia maisto ir įvairių prie- 
skonių, priedų derinys. Taip ir rasa bei bhava gimsta sykiu. 

38. Kaip medis išauga iš sėklos, o gėlės bei vaisiai — iš žiedų, 
taip ir rasa yra visų bhavų šaltinis, o bhava — visų rasų versmė. 


Rasų kilmė 


Dabar papasakosiu apie šių rasų kilmę, jų spalvas, globojančias 
dievybes ir pateiksiu pavyzdžių. Visos aštuonios rasos kilo iš ketu- 
rių pradinių rasų: erotinės, rūsties, herojiškosios ir bjaurasties. 

39. Komiškoji [rasa] kilo iš erotinės, graudulio — iš rūsties, 
nuostabos — iš herojiškosios, o siaubo — iš bjaurasties. 

4(0—41. Erotiškosios [rasos] mėgdžiojimas vadinamas komišką- 
ja, rūsties [mėgdžiojimas] sukelia graudulio rasą, herojiškosios — nuo- 
stabos, o siaubo rasa kyla iš bjaurasties. 


9 Vienas iš svarbesnių „Natjašastros“ rasos teorijos aspektų, neturinčių analogų kituose 
senovės ir viduramžių estetikos traktatuose, yra įrodymas, jog nėra principinio skirtumo tarp 
kasdienių žmogaus jausmų ir estetinių emocijų, grindžiamų šiais jausmais. Rasos siejasi su 
bhavomis, tačiau priklauso ne gyvenimui, o sąlyginiam sceninio pasaulio veiksmui. 

Rasų spalvos 


42--43, Erotiškoji rasa yra žalios spalvos, komiškoji — balta, 
graudulio — pilka, rūsties — rausva, herojiškoji — gelsva, siau- 
bo — juoda, bjaurasties — melsva, o nuostabos — geltona. 


Globojančios dievybės 


44—45. Višnus globoja erotinę [rasą]. Pramatha — komiškąją, 
Rudra — rūsties, Jama — graudulio, Šiva — bjaurasties, Kalė — 
siaubo, Indra — herojiškąją, o nuostabos rasą globoja Brahma. 

Tokios yra rasų kilmės, spalvos ir dievybės. Dabar aptarsime 
bhavų priežastis (vibhava), padarinius (anubhava), laikinąsias bha- 
vas, jų derinius, požymius bei pavyzdžius. Pažvelkime dabar į gi- 
Liąsias bhavas ir jų rasas. 


Erotinė rasa 


Erotinė rasa kyla iš giliosios meilės (rati) bhavos, ir jos esmė — 
puošnumas. Visa, kas balta, tyra, šviesu šiame pasaulyje yra susiję 
su meilės bhava. Juk, pavyzdžiui, gražiai apsirėdęs žmogus vadina- 
mas meilužiu (šrngaxn). Žmogus gauna vardą priklausomai nuo jo 
tėvo, motinos ar šeimos padėties ir tradicijos; taip rasa bei bhava 
ir kiti su drama susiję dalykai apibūdinami remiantis patirtimi ir 
tradicija. Todėl ir erotinė rasa taip vadinama, nes ji visuomet sie- 
jama su ryškia ir skoninga puošmena. Ji užsimezga tarp vyrų ir 
moterų ir skleidžiasi jaunystės žydėjime. Erotinė rasa yra dvejopa: 
jungties (sambhoga) ir atsiskyrimo (vipralambha). Jungties erotinę 
rasą lemia tokie dalykai: gamtos malonumai, mėgavimasis puokš- 
tėmis, kvepalais, ornamentais, buvimas su mylimaisiais, įvairūs 
daiktai, nuostabūs pastatai, gėrėjimasis sodais, grožėjimasis myli- 
muoju, jo kalbomis, žaidžiant ar koketuojant [su juo]. Scenoje šią 
rasą lydi tokie požymiai: raiškūs akių, antakių judesiai, žvilgsniai, 
švelnūs ir subtilūs lūpų ženklai, saldūs žodžiai ir panašūs dalykai. 

[Šioje rasoje] neaptinkamos baimės, ištižimo, žiaurumo ir šlykštu- 
lio laikinosios bhavos. 

Atsiskyrimo [erotinės rasos] požymiai scenoje yra šie: abejingu- 
mas, geibumas, baimė, pavydas, susirūpinimas, snaudulys, ilgesys, 
svajokliškumas, liguistumas, pamišimas, priepuoliai, pasyvumas, 
alpumas, merdėjimas ir kitos būsenos. Kai kas paklaus: „Jei eroti- 
nės rasos šaltinis yra meilė, kodėl tad kartais ji reiškiasi graudulio 
būsenomis?“ Į tai atsakome, jog, kaip anksčiau minėjome, erotinė 
rasa yra dvejopa: jungties ir atsiskyrimo. Meilės meno žinovai (vai- 
šikallastra) mini dešimt [atsiskyrimo nuo mylimųjų] būsenų. Mes 
jas aptarsime, kalbėdami apie sceninio vaizdavimo būdus. Graudu- 
lio rasą sukelia neviltis, [ji atsiranda] nelaimei ištikus, atsiskyrus 
nuo mylimųjų, netekus turtų, mirties ar negandų atvejais; o eroti- 
nė atsiskyrimo rasa visada palieka iš ilgesio ir troškimo gimstančią 
viltį. Tokie yra graudulio ir erotinės atsiskyrimo rasos skirtumai, ir 
tai paaiškina, kodėl erotinėje atsiskyrimo rasoje yra įmanomos visų 
kitų rasų būsenos. 

46. Ir erotinė rasa paprastai suteikia džiaugsmą, nes siejasi su 
trokštamais dalykais, mėgavimusi gamta ir panašiai bei vyro ir 
moters jungtimi. 

Šį posmą papildo keli paaiškinimai (aryas)?. 

47—48. Erotinė rasa gimsta išvydus malonią gamtą, gėles, puoš- 
menas, mėgaujantis mylimojo draugija, muzika, poezija, vaikštant 
sode. Ir šią rasą derėtų vaizduoti raiškiais akių bei veido judesiais, 
saldžiais bei meiliais žodžiais, žavėjimosi išraiška ir maloniais lūpų 
judesiais. 


Komiškoji rasa 


Komiškosios rasos pagrindas — gilioji juoko bhava, o [ją suke- 
liantys] veiksniai yra šie: netinkamo drabužio ar puošmenos dėvė- 
jimas, įžūlumas, godumas, kivirčai, kūno galūnių nevaldymas, ne- 
tinkantys žodžiai, įvairios ydos bei kiti panašūs dalykai. Šią komiš- 


20 „Natjašastros“ tekstas susideda iš prozos (sūtra), jos komentarų (bhašya) ir paaiškinančių 
eilių (aryas). 

kąją rasą scenoje perteikia lūpų, nosies ir skruostų virpėjimas, pla- 
čiai atvertos akys ar žvairavimas, prakaitavimas, kintanti veido 
spalva, griebimasis už šonų. O ją papildo žioplumo, išsiblaškymo, 
vangumo, svajokliškumo, mieguistumo, nemigos, pavydo bei kitos 
laikinosios bhavos. Ši rasa yra dvejopa: kylanti iš savęs arba iš 
kitų. Iš savęs kylanti komiškoji rasa — kai žmogus juokiasi pats iš 
savęs, o kylanti iš kitų — kai jis juokiasi iš kitų. 

Štai dar keli papildantys paaiškinimai. 

49. Kuomet išvydus netinkamas puošmenas, nederamą elgesį ar 
kalbą, drabužius bei keistus galūnių judesius, kyla juokas — tai 
komiškoji rasa. 

50. Komiškąja rasa vadiname tai, kas verčia žmones juoktis iš 
netinkamo elgesio, žodžių, kūno judesių ir keistų drabužių. 

51. Ši rasa dažniausiai aptinkama tarp moterų bei prasčiokų ir 
ji yra šešių rūšių. Štai jos: 

52. Tai — lengvas šypsnys (smita), šypsena (hasita), krizenimas 
(vihasita), kikenimas (upahasita), juokas (apahasita) ir kvatojimas 
(atihasita). Dvi būdingos aukštesnio tipo žmonėms, dvi — viduti- 
niokams, dar dvi — prasčiokams. 

53. Aukštesnio tipo žmonėms būdinga smita ir hasita, vidutinio- 
kams — vihasita ir upahasita, o prasčiokams — apahasita bei ati- 
hasita, 

Keli posmai apie [komiškosios rasos] požymius. 

54, Lengvas šyptelėjimas išreiškiamas lengvais skruostų jude- 
siais ir akių žvilgsniais, tačiau dantų nematyti. 

55. Šypsojimasis — tai akių, veido ir skruostų žydėjimas, kai 
truputį matyti dantys. 

56. Krizenimo požymiai: lengvas, saldus, aplinkybes atitinkantis 
garsas, sutraukti skruostai ir akys bei džiugus veidas. 

57. Kikenimo metu išsiplečia nosis, primerkiamos akys, palinks- 
ta pečiai ir galva. 

58. Situacijos neatitinkantis juokas, su ašaromis akyse, virpan- 
tys pečiai bei galva — [tiesiog] juokas. 

59. Perdėtas, ašaringas juokas, kurio metu išplečiamos akys, 
plūsta ašaros ir įsitveriama sau į šonus, vadinamas kvatojimu. 

60. Tokios dramos veiksme yra galimos aukštesnio, vidutinio ir 
žemesnio žmonių tipų juoko išraiškos. 

61. Ši komiškoji rasa yra dvejopa: kylanti iš savęs arba iš kitų; 
ji siejama su trimis žmonių tipais ir yra šešių rūšių. 


Graudulio rasa 


Graudulio rasa kyla iš giliosios liūdesio bhavos. Ją sukeliantys 
veiksniai yra šie: susižeidimas, atsiskyrimas nuo mylimųjų, turtų 
netektis, mirtis, patekimas į nelaisvę ir kitos nelaimės. Graudulio 
rasos požymiai scenoje tokie: liejamos ašaros, dejonės, išdžiūvusi 
burna, pakitusi veido spalva, nusvirusios galūnės, gilus kvėpavi- 
mas, atminties duobės ir panašiai. Šią rasą lydi abejingumo, susi- 
rūpinimo, ilgesio, išglebimo, nevilties, alpulio, liūdesio, liguistumo, 
apatijos, pamišimo, nuomario, nerimo, buklumo, merdėjimo, stin- 
gulio, virpulio, spalvos kitimo, raudos, žado netekimo ir kitos papil- 
dančios bhavos. 


Keli paaiškinimai. 

62. Graudulio rasa gimsta regint mylimųjų mirtį ar girdint itin 
nemalonius dalykus. 

63. Scenoje tai vaizduojama graudžiomis ašaromis, sielvartu, 
raudomis, kūno įtampa ar mušant savo kūną. 


Rūsties rasa 


Rūsties rasa kyla iš giliosios pykčio bhavos ir siejama su de- 
monais rakšasais, dainavais bei piktais žmonėmis ar įvairiomis ko- 
vomis. Šią rasą lemia tokie veiksniai: pyktis, prievarta, plūdima- 
sis, įžeidimas, priekaištavimas, tūžmastis, grėsmė, kerštas, nepa- 
sitikėjimas. Jos išraiškos yra šios: mušimas, laužymas, naikinimas, 
kova, kraujo praliejimas ir kiti veiksmai. Scenoje ją perteikia rau- 
donos akys, suraukti antakiai, panieka, suspaustos lūpos, skruostų 
judesiai, rankų gniaužymas ir pan. Ją lydi jaudulio, ryžtingumo, 
energingumo, pasipiktinimo, žiaurumo, prakaitavimo, drebulio, pa- 
stėrimo, pakitusio balso bei kitos papildančiosios bhavos. 

Kyla klausimas: „Ar tai reiškia, jog rūsties rasa liečia tik demo- 
nus ir netaikoma kitiems?“ Atsakome: ši rasa gali kilti ir kitais 
atvejais, tačiau ji yra būdinga demonams, nes jų prigimtis rūstin- 
ga; jie turi daugybę rankų, burnų, [visada būna] suveltais ar pasi- 
šiaušusiais plaukais, jie yra tamsaus gymio ir tvirtai suręsti. Visi 
jų veiksmai, kalba, lūpų judesiai, viskas rodo rūstingą prigimtį. 
Netgi mylėdami jie agresyvūs. Nesunku įsivaizduoti, kad šią rūs- 
ties rasą sukelia kovų ir mūšių vaizdavimas. 


Dar keli paaiškinimai. 

64. Rūsties rasa gimsta smogiant, kertant, smeigiant, luošinant 
ir apskritai vaizduojant mūšį. 

65. Šią rasą scenoje derėtų perteikti ypatingais veiksmais, nau- 
dojant įvairius ginklus ir net nukertant galvas, rankas ar perker- 
tant kūną. 

66. Taip [žiūrovai] suvokia rūsties rasą susikertant ginklams, o 
jos žodžiai, judesiai ir veiksmai iš tiesų yra baugūs ir šiurpūs. 


Herojiškoji rasa 


Herojiškoji rasa būdinga aukštesniojo tipo žmonėms, ir jos es- 
mė — ryžtas (vira). Ją sukelia šie veiksniai: šaltakraujiškumas, 
atkaklumas, apdairumas, savitvarda, tvirtybė, jėga, įtakingumas 
ir pan. Scenoje ją perteikia tvirtumas, kantrybė, didvyriškumas, 
dosnumas, taurumas ir kitos savybės. Ją lydi pasitenkinimo, tei- 
sumo, išdidumo, aktyvumo, energingumo, atkaklumo, užsispyri- 
mo, pasipiktinimo, pakilumo, šlovinimo ir kitos papildančiosios 
bhavos. 


Dar keli paaiškinimai. 

67. Herojiškoji rasa kyla iš ryžto, atkaklumo, pasitikėjimo, šal- 
takraujiškumo ir kitų panašių [savybių]. 

68. Šią rasą scenoje dera perteikti tvirtumo, atkaklumo, did- 
vyriškumo, išdidumo, ryžto, aktyvumo, įtakingumo, santūrumo 
bhavomis. 

Siaubo rasa 


Siaubo rasa kyla iš giliosios baimės bhavos. Ją sukelia šie veiks- 
niai: grėsmingas triukšmas, šmėklos regėjimas, šakalų ar pelėdų su- 
kelta panika ir įtampa vienam pasilikus tuščiame name arba miš- 
ke, regint mirtį ar į nelaisvę pakliuvusius artimuosius, ar gavus apie 
tai žinią. Scenoje ši rasa vaizduojama rankų ir kojų drebuliu, pa- 
stėrusia oda, kintančia spalva ir žado netekimu. Ją lydi pastėrimo, 
prakaitavimo, pakitusio balso, nuomario, drebulio, žado netekimo, 
spalvos pasikeitimo, baimės, apstulbimo, nevilties, panikos, nerimo, 
sąstingio, priepuolio, merdėjimo ir kitos papildančiosios bhavos. 


Štai dar keli papildomi paaiškinimai. 

69. Siaubą sukelia grėsmingas triukšmas, šmėklų pasirodymas, 
mūšis, vienatvė tuščiame name ar miške, prasižengimas mokyto- 
jams ar valdovams. 

70. Siaubą atpažįstame iš atvėpusių lūpų, burnos, išvirtusių akių, 
sustingusių galūnių, nerimastingo žvalgymosi, išdžiūvusios burnos, 
prakaitavimo ir širdies tvinksnių. 

71. Tokie yra natūralios baimės [požymiai]; apsimestinę baimę 
taip pat perteikia šios būsenos, tik ją derėtų vaizduoti santūriau. 

72. Šią siaubo rasą nuolat lydi rankų bei kojų drebulys, kūno 
sąstingis ar traukuliai, širdies dūžiai, išdžiuvusios lūpos, burna, 
gomurys ir gerklė. 


Bjaurasties rasa 


Bjaurasties rasa kyla iš giliosios šleikštulio bhavos. Ją sukelia 
veiksniai, atsirandantys matant, girdint ar kalbant apie nemalo- 
nius, žeidžiančius, nešvarius ar kenksmingus dalykus. Scenoje šią 
rasą perteikia stabdantys rankų judesiai, suraukiama burna, vėmi- 
mas, spjaudymasis, purtomos galūnės ir panašiai. Ir bjaurasties 
rasą lydi šleikštulio, nuomario, priešinimosi, nustėrimo, liguistu- 
mo, merdėjimo ir kitos papildančiosios bhavos. 


Štai keli paaiškinimai. 
73. Bjaurasties rasą dažniausiai sukelia nemalonūs skonio, re- 
gos, uoslės, klausos ir lytėjimo pojūčiai. 

7A. Scenoje šią rasą vaizduoja sutraukta burna ir akys, uždeng- 
ta nosis, nulenkta žemyn galva ir panieka. 


Nuostabos rasa 


Nuostabos rasa kyla iš giliosios žavesio bhavos. Ji gimsta regint 
dangiškąsias būtybes ar vizijas, išsipildžius troškimams, įžengus į 
puikius rūmus, šventyklą, valdovo dvarą ar kitą [įspūdingą] vietą, 
išvydus keistus ar stebuklingus reiškinius. Scenoje šią rasą pertei- 
kia plačiai atvertos akys, spoksojimas į vieną tašką, suakmenėji- 
mas, ašaros, prakaitavimas, džiaugsmas, pritariantys žodžiai, tei- 
kiamos dovanos, nuolatiniai šūksniai „Cha—cha“, mojavimas dra- 
bužio apačia, pirštų judesiai ir panašiai. Nuostabos rasą lydi aša- 
rojimo, sąstingio, prakaitavimo, pakitusio balso, pastėrimo, džiuge- 
sio, skubotumo, pasyvumo, merdėjimo ir panašios laikinosios bhavos. 


Štai dar keli paaiškinimai. 

75. Nuostabos rasą sukelia gražūs žodžiai, būdo savybės, veiks- 
mai ar asmenys. 

76. Scenoje šią rasą perteikia malonių kvapų uodimas, džiaugs- 
mingas rankų purtymas, nuolatiniai šūksniai „Cha—cha“, pritari- 
mo žodžiai, virpulys, sukrėstas balsas, išgąstis ir kita. 


Trejopos erotinės, komiškosios ir rūsties rasos 
717. Erotinė rasa yra trejopa — žodžio, išvaizdos ir veiksmo. 
Analogiškai trijų rūšių yra ir komiškoji bei rūsties rasos — judesių, 
drabužių?! ir žodžių. 
Trejopa graudulio rasa 


78. Graudulio rasa taip pat yra trijų rūšių: kylanti dėl teisinių 
bėdų, praradus turtą ar netekus artimųjų. 


2! „Natjašastroje“ minimi ryškūs, daugiaspalvai drabužiai (nepathya), apyrankės, sagės, 
juostos, diademos, įvairūs odos, medžio, vario, alavo, lako gaminiai. Vyravo publikos dėmesį 
patraukianti raudona spalva. 

Trejopa herojiškoji rasa 
79. Herojiškoji rasa taip pat yra trijų rūšių: teikiant dovanas, 
atliekant savo priedermę (dharma) ar įveikiant priešus. 
Trejopa siaubo rasa 
80. Siaubo rasa taip pat yra trijų rūšių: išgalvota baimė, blogo 
elgesio sukeltas baugulys ir tikro pavojaus siaubas. 
Trejopos bjaurasties rasa 
81. Bjaurasties rasa taip pat yra trijų rūšių: koktumo, papras- 


toji ir jaudinančioji. Koktumo rasa kyla regint išmatas ar šliužus, 
o kraujas ir panašūs dalykai sukelia jaudinančią bjaurasties rasą. 


Duejopa nuostabos rasa 


82. Nuostabos rasa yra dviejų rūšių: dangiškoji ir džiaugsmingo- 
ji. Dangiškoji kyla regint dieviškus ženklus, o džiaugsmingoji — 
džiugius įvykius. 

83. Tokios tad yra aštuonios rasos ir jų požymiai. Toliau kalbė- 
sime apie bhavas. 


Čia baigiasi šeštas Bharatos „Natjašastros“ skyrius apie rasas. 


Septintas skyrius 
Bhava 
Bhavos paaiškinimas 
Dabar kalbėsiu apie bhavas. Manęs klausiate: „Kas yra bhava?“ 


„Kodėl bhavos taip vadinamos? Ar dėl to, kad verčia išgyventi (bhava- 
yanti), jos ir vadinamos bhavomis?“ Atsakau: jos taip vadinamos, nes 

jomis per žodžius, gestus ir psichofiziologinius pokyčius žiūrovui per- 
teikiamos (bhavayanti) vaidinimų prasmės. Bhava yra priežastinis 
veiksnys ir tokių sąvokų kaip bhavita, vasita ir krita sinonimas. Juk 
žmonės gana dažnai vartoja tokius posakius: „Šie skoniai ar kvapai 
persmelkia vienas kitą“. Tad bhavaya reiškia „tai, kas persmelkia“. 


Štai keli posmai. 

1. Kai išgyvenimo priežastys (vibhava) ir požymiai (anubhava)? 
persmelkia [žiūrovą], jų sukeltą išgyvenimą vadiname bhava. 

2. Pagrindinis vaidinimo tikslas — žodžiais (vak), gestais (angi- 
ka), veido spalva bei psichofiziniais pokyčiais sukelti žiūrovams 
atitinkamą bhavą. 

3. Dramos statytojai?“ bhava vadina tai, kas pasitelkus įvairias 
sceninio vaizdavimo priemones sukelia skirtingas rasas. 


Vibhavos paaiškinimas 


„Kodėl vartojamas žodis vibhava?“ [Atsakymas]: „Sąvoka vib- 
hava vartojama, kad giliau būtų suvokta [tema]. Tai žodžių kara- 
na (priežastis), nimita (įtaka, veiksnys) ir hetu (stimulas, priežas- 
tis) sinonimas; tai, kas sukelia (vibhavyate) konkrečius gestus, 
žodžius bei psichofizinius pokyčius, ir vadinama vibhava. Vibhava 
reiškia tą patį, ką ir vidžnata (vijnata) — pažintas. 


Štai dar vienas posmas. 
4. Įvairius gestus, žodžius ir psichofizinius pokyčius sukelian- 
tys (vibhavyate) veiksniai vadinami vibhava“. 


2 Vibhava, anubhava yra labai svarbūs indų meno psichologijos elementai — rasų prie- 
žastys-sukėlėjai ir požymiai-padariniai. Kasdieniame gyvenime jausmas visada turi konkrečią 
priežastį, kurioje galima išskirti jausmo subjektą, objektą ir aplinkybes. Iš jausmo priežasčių 
(vibhavų) kyla situacijos. Pavyzdžiui, aktoriai yra pagrindinės, tarkim, meilės (rati) jausmo 
priežastys (alambana-vibhava), o palankios aplinkybės (uddipana-vibhava) gali būti gėiių aro- 
matas, paukščių giesmės ir pan. Taip pat, kaip ir gyvenime, regime jausmų pokyčius jų ges- 
tuose, mimikoje, išraiškose; tai ir yra anubhava — jausmo požymiai, apraiškos. Pokyčiai būna 
sąmoningi arba nesąmoningi. 

* Dramos statytojai (natyayoktar), dažnai dar vadinami sūtradkarais (laikančiais giją), — 
teatrinių kanonų žinovai, rengdavę vaidinimus ir neretai reikšdavęsi kaip dramaturgai. Kita 
vertus, jie patys dažnai ir vaidindavo. Sūtradharo pavadinimas pagimdė hipotezę, jog dramos 
menas kilęs iš siūlais valdomų lėlių-marionečių teatro. 

Anubhavos paaiškinimas 


„Kodėl vartojamas žodis „anubhava“? [Atsakymas]: Žodžiais, ges- 
tais, psichofiziniais pokyčiais žiūrovui sukelto (anubhavayati) po- 
veikio padariniai vadinami anubhava. 


Štai posmas. 

5. Žodžių, gestų, psichofizinių pokyčių sukelto poveikio žiūrovui 
apraiškos vadinamos anubhava“. 

Aptarėme bhavų santykį su vibhavomis ir anubhavomis ir iš- 
siaiškinome, kaip randasi bhavos? Dabar apžvelgsime bhavų po- 
žymius ir kartu su vibhavomis ir anubhavomis pateiksime jų pa- 
vyzdžius. Pastarosios yra gerai žmonėms žinomos, nes jos neat- 
siejamos nuo žmonių prigimties, ir todėl nėra prasmės jų deta- 
liai gvildenti. 


Štai posmas. 

6. Išminčiai vibhavas ir anubhavas laiko žmogiškos sielos dari- 
niais (samsiddhi), atspindinčiais šį pasaulį ir žmonių prigimtį. 

Taigi yra aštuonios giliosios bhavos, trisdešimt trys laikinosios bha- 
vos ir aštuonios psichofizinės (satvika). Šios keturiasdešimt devynios 
bhavos skirstomos į tris rūšis; jos vaidinimo metu gimdo rasas. Rasos 
kyla iš bhavų, kai jos prisodrinamos universalumo (samanya)**. 


Štai ir papildomas posmas. 
7. Iš širdžiai mielų dalykų gimstanti bhava yra rasos šaltinis — 
ji persmelkia kūną it ugnis sausą medį. 


Giliosios ir kitos bhavos 


Klausimas: „Jei keturiasdešimt devynios bhavos yra vibhavų 
ir anubhavų sąveikos rezultatas, kuris prisodrintas universalumo 


* Rasų psichologijoje tai labai svarbi rasų atsiradimo sąlyga, nes atspindi Bharatos tezę 
apie imitavimo visuotinumą dramos mene, kita vertus, tai padeda skirti giliąsias-pastoviąsias 
ir laikinąsias-lydinčiąsias bhavas. Nors rasos kyla iš visų bhavų, tačiau lik giliosios, bendrumo 
prisodrintos bhavos, perauga į rasas. 

(samanya) tampa rasa, tad kodėl tik giliosios bhavos virsta raso- 
mis? Atsakymas: „Nors visi žmonės pasižymi panašiomis savybė- 
mis — turi panašias rankas, kojas, skrandžius ir smegenis, — vie- 
ni padėties, elgsenos, mokytumo, meno bei amatų įgūdžių padeda- 
mi tampa valdovais, o kitiems, menkiau apdovanotiems, lemta būti 
jųjų patarnautojais; taip ir vibhavos, anubhavos bei papildančiosios 
bhavos tarnauja giliosioms bhavoms. Globodamos kitas, giliosios bha- 
vos tampa jų valdovėmis. Atitinkamai ir kitoms bhavoms tenka at- 
siduoti vertingesniųjų [giliųjų bhavų] globai. Taigi laikinosios bha- 
vos ir yra tokie pavaldūs palydovai“. „Pateikite pavyzdį“. „Tik dau- 
gybės pavaldinių apsuptam valdovui suteikiamas šis [valdovo] epi- 
tetas, ir šalia jo nėra kito tokio didaus; taip ir vibhavų, anubhavų 
bei laikinųjų bhavų apsuptos giliosios bhavos tampa rasomis. 


Štai paaiškinimas. 
8. Valdovas yra pranašesnis už pavaldinius, mokytojas — už 
mokinius; tad ir giliosios bhavos pranoksta visas kitas bhavas“. 


Giliosios bhavos 


Aptarę rasų požymius, dabar pakalbėkime apie bendruosius bha- 
vų bruožus. Pirmiausia pradėkime nuo giliųjų bhavų. 


Meilė (rati) 


Meilės šaltinis — mėgavimasis, kurį sukelia tokie veiksniai (vib- 
havos) kaip antai: gamta, gėlės, kvepalai, papuošalai, mylimieji, 
gėrėjimasis puošniais pastatais ir priešiškumo nejutimas. Scenoje 
meilės bhavos apraiškos (anubhavos) — šypsena, saldūs žodžiai, 
antakių judesiai, žvilgsniai ir panašiai. 


Štai dar posmas. 

9. Meilė gimsta išsipildžius troškimams, o jos teikiamus malo- 
numus scenoje perteikia saldūs žodžiai, kuriuos lydi tinkami gestai 
bei galūnių judesiai. 

Juokas (hūsya) 


Juokas kyla mėgdžiojant kitų elgseną, padrikai šnekant, jį suke- 
lia įkyrumas, kvailumas ir kitos priežastys. Scenoje jis vaizduoja- 
mas šypsena ir panašiai. 


Štai ką sako posmas. 
10. Juoką sukelia kitų elgsenos mėgdžiojimas*“. Scenoje jis per- 
teikiamas šypsena, juoku, kvatojimu, 


Liūdesys (šoka) 


Liūdesio priežastys: mylimųjų mirtis, turto netektis, žudynių ar 
nelaisvės sukeltas skausmas ir panašūs veiksniai. Scenoje liūdesio 
bhavą perteikia šie požymiai: liejamos ašaros, dejonės, sielvartas, 
pakitusi veido spalva, žado netekimas, nusvirusios galūnės, kriti- 
mas ant žemės, šauksmas, gilus kvėpavimas, sąstingis, pamišimas, 
merdėjimas ir panašiai. Ašaros gali būti trejopos: džiaugsmo, skaus- 
mo ir pagiežos. 


Štai keli posmai. 

11. Ašarojimas, kurio metu skruostai džiaugsmingai išsipučia, 
kūnas prakaituoja, gerų žinių džiugesys ir neslepiamos ašaros — 
vadinama džiaugsmo ašaromis. 

12. Kai girdimas skardus garsas, gausiai liejamos ašaros, ap- 
sunksta kūnas, kyla noras atsiremti ar pasilaikyti, dejuojama nu- 
kritus ant grindų, raitomasi — tai skausmo ašaros. 

13. Garsus moterų raudojimas, kurio metu virpa lūpos ir skruos- 
tai, purtoma galva, antakiai ir žvilgsniai rodo pyktį — tai vadina- 
me pagiežos ašaromis. 


25 Juokas kyla mėgdžiojant; kai dangiškajame teatre buvo pastatytas pirmas vaidinimas 
apie dievų ir demonų asurų kovą, tarp žiūrovų esantys asurai pasipiktino vaizduojamų savo 
pralaimėjimu. Jiems nuraminti dievas Brahma nusako universaliąją dramos prasmę: „Drama 
nevaizduoja atskirai nei jūsų, nei dievų; drama — tai sielos būsenų imitavimas (bhava-anukir- 
tana), visuose trijuose pasauliuose“ („Naijašastra“, 1, 106). Vėliau Abhinavagupta, remdamasis 
šiuo posmu, bhavą-anukirtaną interpretuoja ne kaip imitavimą, o kaip „dvasinį atkūrimą“ (anu- 
vyavasaya). 


NATJAŠASTRA 221 


14. Liūdesys būdingas prasčiokams bei moterims, jo priežas- 
tis — skausmas. O vidutiniokams ir aukštesniojo tipo žmonėms 
būdingas santūrumas, kuris ir skiria juos nuo ašarojančių pras- 
čiokų. 


Pyktis (krodha) 


Pyktį sukelia įžūlumas, kvatojimas, ginčai, peštynės, priešgy- 
niavimas ir kitos panašios priežastys. Scenoje šią bhavą perteikia 
išplėstos šnervės, iššokusios akys, suspaustos lūpos, virpantys 
skruostai ir kitos anubhavos. 

15. Pyktis gali būti penkių rūšių: sukeltas priešų, valdovų, my- 
limųjų, tarnų ir apsimestinis pyktis. 


Štai ką sako keli posmai. 

16. Pykčio priešams ženklai: suraukti antakiai, liepsningas žvilgs- 
nis, suspaustos lūpos, gniaužomos rankos, kovinga rankų, pečių ir 
krūtinės padėtis. 

17. Valdovų sukeltą pyktį nusako žemyn nukreiptas panieki- 
nantis akių žvilgsnis, prakaito šluostymasis ir nuolankumas. 

18. Pyktis mylimiesiems reiškiamas paniekinančiais kūno jude- 
siais, liejamomis ašaromis, surauktais antakiais, kreivais žvilgs- 
niais bei virpančiomis lūpomis. 

19. Pyktį tarnams perteikia grėsmingumas, priekaištavimai, iš- 
plėstos akys bei svaidomi pikti žvilgsniai. 

20. Pyktis, rodomas siekiant slaptų tikslų, dažniausiai yra dirb- 
tinis ir vadinamas apsimestiniu. 


Ryžtas (utsaha) 


Ryžtas būdingas aukštesniojo tipo žmonėms, jį gimdo jėga, at- 
kaklumas, vyriškumas, bebaimiškumas ir kiti veiksniai. Scenoje 
šią bhavą perteikia tvirtumo, dosnumo, pasitikėjimo ir panašios 
anubhavos. 

21. Ryžtą, kuris atsiranda apsisprendus ar kuris išauga iš bud- 
rumo, scenoje dera vaizduoti herojiškais žygdarbiais. 


Baimė (bhaya) 


Baimė būdinga moterims ir prasčiokams. Ją sukelia šios prie- 
žastys: ji kyla supykdžius valdovus, pasiklydus miške, sutikus dram- 
blį ar gyvatę, pasilikus tuščiuose namuose, [vyresnybei] priekaiš- 
taujant, užėjus tamsiai lietingai nakčiai, pelėdai ūbaujant ar naktį 
gyvūnams kaukiant ir pan. Scenoje šią bhavą perteikia drebančios 
sukąstos lūpos, prakaitavimas, pavojaus suvokimas bei prieglobsčio 
paieška, bėgimas šalin, garsus šauksmas ir kita. 


Štai keli posmai. 

22. Baimė kyla supykdžius valdovus, regint baisybes ar girdint 
siaubingus dalykus. 

28. Scenoje ją perteikia virpančios lūpos, panika, džiūstanti burna, 
skubūs judęsiai, išplėstos akys bei kiti panašūs gestai ir veiksmai. 

24. Baimę, kurią sukelia baisingi dalykai, [aktoriams] derėtų 
vaizduoti sustingusiomis galūnėmis ir pastėrusiomis akimis. 

25. O ją perteikia kojų ir rankų drebulys, širdies virpėjimas, 
paralyžius, sukąstos lūpos, džiūvanti burna, nusvirusios galūnės ir 
nugeibęs kūnas. 


Šleikštulys (jugupsa) 


Šleikštulio bhava irgi būdinga moterims ir prasčiokams. Ji kyla 
girdint bei regint nemalonius dalykus ir pan. Scenoje ją derėtų 
vaizduoti besipriešinančiais rankų judesiais, spjaudymusi, suspaus- 
tomis lūpomis, širdies skausmu ir kitomis priemonėmis. 


Štai posmas. 
26. Sleikštulį scenoje derėtų vaizduoti suraukta nosimi, purto- 
momis galūnėmis, bendru negerumu bei širdies skausmu. 

Žavesys (vismaya) 


Žavėjimosi šaltinis — stebuklai, magija, neeiliniai žmonių žyg- 
darbiai, tapybos laimėjimai ar meno šedevrai ir kita. Scenoje jį 
perteikia plačiai atvertos akys, sustingęs žvilgsnis, antakių jude- 
siai, galvos kraipymas į šonus, šūksniai „Puiku“, „Šaunu“. 


Štai posmas. 
27. Neįprastų dalykų sukeltą žavesį scenoje dera vaizduoti juo- 
ku, ašaromis, alpuliu ir kitomis panašiomis [išraiškos priemonėmis]. 


Papildančiosios (laikinosios) bhauos 


Dabar paaiškinsiu papildančiąsias bhavas. [Klausimas]: „Kodėl 
jos vadinamos lydinčiosiomis (vyabhicarna)?“ [Atsakymas]: „Vi ir 
abhi yra priešdėliai, o šaknis čara reiškia „judėti, sekti“. Todėl 
žodis vyabhicarna reiškia „tai, kas seka paskui rasas“. Seka — 
reiškia lydi (nayanti). „Kaip lydi?“ „Liaudyje sakoma: saulė palydi 
žvaigždes ar šią dieną. Tai paprastų žmonių požiūris, tačiau kaip 
saulė palydi žvaigždes, taip ir papildančiosios bhavos [lydi rasas]. 
Rinkiniai mini trisdešimt tris papildančiąsias bhavas. Dabar aptar- 
sime visas jas <...>“. 


Satvinės bhavos 


[Klausimas]: „Ar šias būsenas vadiname satvinėmis (švisiomis) 
todėl, jog kitoms bhavoms (vibhava, anubhava ir vyabhicarka bha- 
va] nebūdingas satvinis elementas?“ [Atsakymas]: „Teigiama, jog 
šiuo atveju satvinį elementą kildina žmogaus protas, jo priežas- 
tis — sąmonės dalyvavimas. Neįmanoma pamėgdžioti satvinių 
bhavų, pavyzdžiui, prakaitavimo, ašarojimo, spalvos kaitos, jei ne- 
dalyvauja sąmonė (manas). Satva yra būtina spektaklyje, nes per- 
teikia žmogaus prigimtį“. [Klausimas]: „Ar galima šį teiginį pa- 
remti pavyzdžiu?“ „Dramos praktikoje laimę ir kančią įtikinamai 

(yathasvarupa) įkūnyti įmanoma tik satvai padedant. Argi gali 
aktorius scenoje vaizduoti ašaras sukeliantį liūdesį, pats neliū- 
dėdamas? Argi įmanoma perteikti laimę, kurios esmė — džiaugs- 
mas, pačiam nepatiriant laimės? Taip satvos elemento egzistavi- 
mas ir daro šias bhavas satvinėmis. Ir tai paaiškina, kaip įma- 
noma ašaroti ar prakaituoti scenoje, iš tikrųjų nei liūdint, nei 
džiaugiantis*. 

94. Štai šios aštuonios satvinės bhavos: sąstingis, prakaitavi- 
mas, odos pašiurpimas, žado netekimas, drebulys, spalvos kaita, 
ašarojimas, alpulys. 

95. Prakaitavimą (sveda) sukelia įtūžis, baimė, džiaugsmas, gė- 
da, sielvartas, triūsas, liga, karščiavimas, judėjimas, nuovargis, ši- 
luma ar masažas. 

96. Sąstingio (stambha) priežastys: džiaugsmas, baimė, liga, nuo- 
staba, liūdesys, apsvaigimas, įtūžis; o drebulys (kampa) apima šal- 
tyje, bijant, pykstant, palytėjus [mylimą žmogų] ar tai tiesiog se- 
natvės drebulys. 

97. Ašaroti (ašra) verčia džiugesys, susitaikymas, dūmai, vais- 
tai, žiovulys, baugulys, įtempta žiūra, šaltis ar liga. 

98. Spalva kinta (vaivarnya) šaltyje, pykstant, bijant, nuvargus, 
sergant ar karščiuojant; o oda pašiurpsta (romanča) nuo lytėjimo, 
bijant ar džiaugiantis, pykstant ar sergant. 

99. Žado netekties (svarasada) priežastys: baimė, džiaugsmas, 
drugys, liguistumas, apsinuodijimas; o alpulio (pralaya) — išse- 
kimas, šleikštulys, apsvaigimas, mieguistumas, susižeidimas ar 
nuostaba. 


26 Samvinės bhavos — „šviesiosios, prigimtinės, psichofizinės“. Tai viena fundamenta- 
liausių indų dramos sąvokų, apibūdinančių vidinę energiją, dvasingumą, ir ji siejama su 
sąmoningumu ar proto sutelkimu. Šios kategorijos ištakos — dualistinėje Sankhjos (san- 
khya) mokyklos filosofijoje, teigusioje, jog viso pasaulio daiktams, reiškiniams ir būty- 
bėms būdingos trys kokybės ar savybės (gunos): šviesa (satva), aktyvumas (radža) ir tam- 
sa (tama). Nors „Natjašastros“ tekstuose satva siejama su proto (mana) sutelkimu, tačiau 
šiuo atveju jos prasmė sudėtingesnė: ji nusako proto ir širdies jungtį, žmogaus dvasinių 
ir intelektualinių procesų vienybę. Gebėjimas perteikti satvines bhavas buvo laikomas ak- 
toriaus meistriškumo požymiu, tam būdavo pasitelkiamos sudėtingos psichofizinės pareng- 
ties pratybos, meditacijos. 

Satvinių bhavų vaizdavimas 


100. Tokios tad yra išminčiams žinomos aštuonios satvinės bha- 
vos. Dabar papasakosiu apie šių bhavų vaizdavimą scenoje. 

101. Sąstingis vaizduojamas nejudra, neveikla, nejautrumnu, buk- 
lumu ir sustingusiu kūnu. 

102. Prakaitavimą vaizduoja vėdinimasis, šluostymasis ir vėsos 
poreikis. 

103. Pastėrimo požymiai: šiurpuliai, pastėrę kūno plaukeliai ar 
kūno čiupinėjimas. 

104. Slopus ar užlūžęs balsas — prarasto žado ženklai, o virpė- 
jimas, trūkčiojimas ar krūpčiojimas rodo drebulį. 

105. Spalva kinta užspaudus kraujotakos arterijas, ir tai dažnai 
yra susijęs su galūnių (padėtimi). 

106. Ašarojimui būdingas akių trynimas ir riedančios ašaros, o 
alpulio požymiai — nejudra, sustingimas, nežymus kvėpavimas ar 
kritimas ant žemės. 


Rasų ir bhavų sąryšis 


107. Taigi aptarėme trijų rūšių keturiasdešimt devynias bhavas, 
dabar išgirsite, su kokiomis rasomis šios bhavos siejamos. 
mą, žiaurumą ir šlykštulį, sukelia meilės (rati) rasą. 

110. Išsekimo, bailumo, pavydo, nuovargio, nesitvardymo, sap- 
navimo, mieguistumo ir veidmainystės bhavos sukelia komiškąją 
(hasya) rasą. 

111. Nusivylimas, nuovargis, apatija ir susirūpinimas, ašaroji- 
mas, nustėrimas ir merdėjimas gimdo graudulio (karuna) rasą. 

112. Puikybės, pavydo, ryžto, jaudulio, apsvaigimo, pykčio, nesi- 
tvardymo ir žiaurumo bhavos sukelia rūsties (raudra) rasą. 

113— 114. Sumaišties, ryžto, jaudulio, džiugesio, mąslumo, 
žiaurumo, apmaudo, pastėrimo, prarasto žado, pykčio, pasitenki- 
nimo, puikybės ir samprotavimo bhavos sukelia herojiškąją (vi- 
Ta) rasą. 

115. Prakaitavimas, drebulys, pastėrimas, žado netekimas, bai- 
mė, merdėjimas, spalvos kaita — šios bhavos siejamos su siaubo 
(bhayanaka) rasa. 

116. Bjaurasties (bibhatsa) rasą sukelia nuomario, beprotybės, 
nevilties, apsvaigimo, mirimo, ligotumo ir baimės bhavos. 

117. Nuostabos (adbhuta) rasą sukelia sąstingio, prakaitavimo, 
sumaišties, pastėrimo, žavesio, jaudulio, nustebimo, džiugesio ir 
alpulio bhavos. 

118. Statydami pjesę, žinovai šias įvairiomis sceninio vaizdavi- 
mo priemonėmis perteikiamas satvines bhavas vaidinimo metu sie- 
ja su visomis rasomis. 

119—120. Jokia pjesė neįkūnija tik vienos rasos. Jei pjesėje gau- 
su bhavų, rasų, stilių (vrtti) ir atlikimo būdų (pravrtti), ir kiekvie- 
na iš jų įvairiai vaizduojama, tuomet būtina išryškinti vyraujančią- 
ją rasą, o kitos tampa papildančiosiomis. 

121. Vyraujančiąją rasą (sthayo) lemia pjesės tema (vastu)??, ir 
ji derinama su bhavų veiksniais (vibhava), padariniais (anubhava) 
bei papildančiosiomis bhavomis. 

122. Vyraujančioji rasa yra vaizduojama satvinėmis priemonėmis, 
o papildančiosios bhavos perteikiamos tik fizinėmis raiškos priemonė- 
mis, nes joms skirta paremti vyraujančiąją rasą jos neužgožiant. 

123. Malonu yra patirti atskiras įvairias rasas, nors tai realiame 
gyvenime retai atsitinka. Tačiau rūpestingai parengtas skirtingų 
rasų derinys suteikia žiūrovams“ ypatingą malonumą. 


124. Vyraujančiąją rasą, satvines bei papildančiąsias bhavas, 
kurios lydi rasas ir yra išreiškiamos įvairiomis meninėmis priemo- 
nėmis, derėtų [vaidinime] skirti vyriškiems personažams? 


I Vasu — „Situacija, dominuojanti tema“ — pagrindinis siužeto struktūros elementas. 

28 Žiūrovai (skr. rasika — skanaujantis). „Natjašastros“ autoriaus tikslas — idealus žiū- 
rovas (preksaka), išgyvenantis visą spektaklį. Suvokdamas dramos paskirtį — tenkinti visus 
skonius, — Bharaia žiūrovus į grupes skirsto pagal jų reakcijas, nurodydamas, jog jaunuoliai 
mėgsta pjeses apie meilę, kariai — herojiškas dramas, išminčiai — rimtus kūrinius, vaikai — 
linksmybes ir Lt. („Natjašasira“, 27, 58). Vėlesnėje indų estetikoję žiūrovą imta vadinti jau- 
čiančiuoju širdimi (sahrdaya). 

8 Senovės Indijos spektakliuose veikė gana nedaug personažų tipų, kurie kartodavosi 
beveik visose dramose: vira — jaunas, žaismingas miestietis, šakara — ironiškas, grubus, piktas 
personažas, vidušaka — išmintingas brahmanų patarėjas, radža — taurus, kilmingas pagrindinis 
herojus, apsarė — švelni jo palydovė, pagrindinė herojė ir kiti. 

125. Štai kokios rasos ir bhavos randasi vaidinant. Gerai jas 
pažinusį neišvengiamai lydės pasisekimas. 


Čia baigiasi Bharatos „Natjašastros“ septintas skyrius apie 
bhavas. 


Versta iš: The Natyashastra of Bharata / 
Sanskr. text and transl. by M. Ghosh. — Calcutta, 
1967. — Vol. 1—2. Iš sanskrito kalbos vertė Aud- 
rius Beinorius 


GYTALAMKARA 


[MUZIKOS PUOŠMENOS] 


pi „Gytalamkara“ (skr. gita — giesmė, vėliau — muzika; 
i alamkara — pagražinimas, puošmena) — vienas iš seniau- 
| sių indų estetikos veikalų apie muziką. Jo autoriumi nuo se- 
| no laikomas legendinis išminčius Bharata. Manoma, kad pa- 
į 
| 


grindinės šio traktato idėjos pradėjo formuotis apie V a. pr. 

Kr., tačiau galutinė teksto redakcija atsirado I a. pr. Kr. 

„Gytalamkaroje“ analizuojami svarbiausi muzikos estetikos 
į klausimai: muzikos apibrėžimas, tono, ritmo sąvokos, muzi- 
į | kos poveikis žmonėms, dievams, gyvūnams ir kita. 
Antologijoje spausdinami pirmieji trys „Gytalamkaros“ sky- 
į riai ir tryliktojo skyriaus pradžia. 


HH ID 


Pirmas skyrius 
Muzikos apibrėžimas 


1. Bharata, pagarbiai nusilenkęs maloningajam Šivai!, teikian- 
čiam visas gėrybes, paskelbė muzikos apibrėžimą, valdantį atlikė- 
jus, kaip akstinas valdo madosž metu įsisiautėjusius dramblius. 


! Maloningasis Šiva — eufemistinis vedų dievo Rudros, įkūnijančio griaunamąsias visatos 
jėgas, vardas. Vėlesnėje indų literatūroje Šivos prigimtis jau dvilypė: jis ir dievas-griovėjas, ir 
dievas-kūrėjas, teikiantis pasauliui visas gėrybes bei malones. Čia Bharaia nusilenkia Šivai, 
kaip kūrybinių galių įsikūnijimui. 

2 Mada — lipnus, aitriai kvepiantis skystis, tam tikru metu (paprastai prasidedant liūtims) 
išsiskiriantis dramblių smilkinių srityje. Mados fiziologinė prigimtis dar nėra pakankamai 
ištirta. Aišku tik, kad ji nesusijusi su rujos laiku, kaip buvo manoma anksčiau. Mados metu 
drambliai itin agresyvūs ir pavojingi. 

2. Juk muzika naikina visas pasaulio nelaimes ir kančias, todėl 
net negandų metu ji sušvinta ir teikia palaimą. 

3. O palaimos žmonės visuomet trokšta labiausiai, jos šaltiniu 
tampa muzika, kaip sėkmės šaltiniu — gyvybingumas. 

4. Sakoma, kad muzika yra priemonė pasiekti dorą, naudą, ma- 
lonumą ir galutinį išsivadavimąs, todėl visais atvejais reikia steng- 
tis nuolat ją giedoti ir jos klausytis. 

5. Tai, ką žmonės gieda mokytojų“, dievų ir dukart gimusiųjų? 
akivaizdoje, tarnauja dorai, pelno dangų ir pergalę. 

6. O tai, kas sudainuota žemiškajam valdovui, tas teikia gausią 
naudą, pagarbą, pasitenkinimą ir šlovę šioje žemėje. 

7. Jeigu daina ypač saldžiai jaudina gražuolės ausį, tai atlikėjas, 
net būdamas bjauraus gymio, pelno meilę. 

8. Tai, kas pagal savo sugebėjimus dainuojama laisvai“ arba 
vardhamanos" ir kitais stiliais, padeda, be abejo, troškimus įveiku- 
siems žmonėms išsivaduoti. 

9. Begales nuodėmių padaręs valdovas, vardu Venus“, apsivalė 
dorybingomis giesmėmis ir įžengė į dievų buveinę. 

10. Ravana?, giesme pamaloninęs Bhargą“, įgijo didžiausią ga- 
lią, o du nagai! — Kambala ir Ašvatara — gavo neregėtus turtus. 


Ž Religinė, etinė dora (dharma), materialinė nauda (ariJa), meilė arba jusliniai malonumai 
(kama) — trys pagrindiniai gyvenimo tikslai klasikinės indų pasaulėžiūros sistemoje. Ketvirtas 
tikslas — dvasinis išsivadavimas (mokša), waktuojamas kaip pirmųjų trijų tikslų sėkmingo 
įgyvendinimo rezultatas, 

š Mokytojas (skr. gur) — tai ne tiek konkrečių žinių perteikėjas, kiek dvasinis vadovas. 
Indijoje mokytojo autoritetas neginčijamas, iš mokinio reikalaujama visiško paklusnumo ir 
nuolankumo. 

3 Dukart gimę — tai dažniausiai brahmanai (žyniai) ir kšatrijai (kariai), rečiau — vaišjai 
(pirkliai, amatininkai, žemdirbiai) po įšventinimo ritualo, prilygstančio antrajam gimimui. 

5 Laisvai (skr, niskala — be ritmo) — t.y. be griežtai nustatytų stilistinių rėmų, improvi- 
zuojant. 

* Vardhamana (skr. vardhamana — augantis) — vienas iš septynių muzikos stilių (giraka) 
senovės indų muzikos estetikoje. 

Š Venus (skr. ven — fleita) — t.y. kurio garsas lyg fleitos. 

? Ravana (skr. ravana) — dešimtgalvis piktųjų demonų rakšasų (skr. rūkgas) valdovas, 
gyvenęs Lankos saloje. 

0 Bharga (skr. bharga — žėruojantis) — vienas iš daugelio dievo Šivos epitetų. 

11 Nagai (skr. nūga) — požemių pasaulio demonai, turintys žmogaus kūną ir gyvatės 
uodegą vietoj kojų. 

11. Kadaise Vardhamanos mieste raupsuotas šūdra, vardu Vri- 
ka, užmušęs grožiu apdovanotą mylimą sutuoktinį, dainavimu pa- 
žadino jo žmonos aistrą ir buvo pamiltas. 

12. Narada, Parvata, Raibhja!* ir du gandharvos“ — Haha ir 
Huhus — jie visi, o taip pat kiti, pradedant Džanaka“, giesmėmis 
pelnė išsivadavimą. 

13. Ar reikia stebėtis, kad muzika užvaldo įžvalgiuosius žmonių 
valdovus — juk net laukiniai žvėrys paklūsta muzikai. 

14. Ir kvailas žolėdis gyvulys, ir miške užaugęs gyvis — net jis, lau- 
kinis, patenka muzikos valion. Ką tad kalbėti apie žemės viešpačius? 

15. Dainuojantis melodiją, sukomponuotą iš puikių sąskambių, 
susiejančių visus muzikos elementus, pelno sėkmę valdovui ir šlovę 
sau pačiam. 

16. Net tas valdovas, kurio nei giminė, nei vardas šioje žemėje 
nėra žinomi, būna apdainuojamas iš meilės puikiai muzikai. 

17. Nesivaikantys naudos muzikos meistrai vien dėl gražios mu- 
zikos apdainuoja valdovus, net būdami su jų priešais ir nesitikėda- 
mi atlygio. 

18. Jei tarp žmonių viešpačių nebūtų šlovę giedančių muzikos 
žinovų, tai nespindėtų valdovų šlovė, kaip kad trūkstant erdvės 
nešviečia žibintas ąsotyje. 

19. Argi tas bičiulis, kuris puikia giesme apdainuoja kunigaikš- 
čio garbę, nepadaro jam paslaugos? 

20. Ir dievų pasaulyje nėra nieko malonesnio už muziką: dėl 
tyro pasimėgavimo garsu, išgautu iš sausgyslės [stygos], Triakis 
paleido Ravaną“,. 

21—22. Tikrieji muzikos meno žinovai mini devynias dainos [sa- 
vybes]: [ji būna] išraiškinga, tiksli, aiški (rakta), tobula (pžrna), 


12 Narada, Paryata, Raibhja — senovės rišiai, šventieji išminčiai, vedų kūrėjai. 

13 Gandharvos — mitinės būtybės, dangiškieji muzikantai. 

5 Džanaka (skr. janaka — protėvis, gimdytojas) — Videhos srities valdovas, garsėjęs 
savo dora ir išmintimi. 

15 Triakis — vienas iš dievo Šivos epitetų. „Ramajanoje“ (7,16) pasakojama, kad demonas 
Ravana, keliaudamas savo skrajojančiu vežimu pernelyg arti prisiartino prie Šivos buveinės — 
Kailaso kalno. Sargybinis Nandinas uždraudė jam įeiti į dangiškąjį kalno sodą ir atėmė jo 
vežimą. Supykęs Ravana bandė išrauti kalną. Tačiau Šiva įrėmė savo kojos nykštį į žemę ir 
kalnas prispaudė Ravanos rankas. Demonas suriko taip garsiai, jog Šiva jį pavadino rėksniu 
(ravana). Kad atgautų Šivos malonę, Ravana tūkstantį metų giedojo „Samavedos“ himnus, ir 
buva pagaliau išlaisvintas. Pasak kitos legendos, styginį instrumentą, vadinamą Ravana hasta, 
išrado Ravana, norėdamas įtikti Šivai. 

apibrėžta (prasanna), suprantama (vyakta), tyra (vyutkrsta), voka- 
linė (alamkrta), melodinga (madhura), ritmiška (slakšna), subtili 
(su-kumūra)“. 

Apibūdinsiu iš eilės kiekvieną iš šių savybių. 

23. Kai nata dainuojama švelniai palydima styginio instrumento 
(vina), žinovai vadina ją išraiškinga“. 

24. Melodija, padainuota tobulu metru, papuošta visomis natomis 
ir turinti visas [keturias] plėtojimosi dalis, vadinama tobula. 

25. Daina, kurios kiekvienas skiemuo aiškiai ištariamas ir kuri 
remiasi Gadhara (tonika), vadinama apibrėžta“. 

26. [Daina, kurioje laikomasi] pirminių ir antrinių priesagų, su- 
durtinių žodžių, šaknų, nekintamų žodžių ir giminių [taisyklių), 
vadinama suprantama“. 

27. Daina iš sunkių žodžių, atliekama garsia oktava, nepalydint 
fleita ar styginiu instrumentu, vadinama tyra?“ 

28. Daina, kurios išraiška (raga) užsimezga burnoje, plėtojasi 
gerklėje ir skamba galvoje, vadinama vokaline?*i. 


'6 Kai kuriuose indų tekstuose („Naradja siksa“, „Samgita ratnavali“ ir kt.) minima dešimta 
dainų savybė, vadinama /ygi (samya). „Dainų yra dešimties rūšių: suprantamos (vyakta), tobu- 
los (pūrna), apibrėžtos (prasanna), subtilios (sukumara), vokalizuotos (alamkrta), lygios (sa- 
mya), išraiškingos (surakta), melodingos (madhura), sujungtos (salista) arba ritmiškos (slakš- 
na), populiarios (viksipta) arba Lyros (vikrsta). 

Ta, kuri yra aiškiai suvokiama. vadinama suprantama. Tobula metro, formos, ritmo ir 
natų atžvilgiu daina yra tobula. Jeigu prasmė yra gryna, nekelianti abejonių ir be nutylėji- 
mų, tai daina yra apibrėžia. Garsas, prislopstantis gerklėje, vadinamas subtiliu. [Trumpas] 
trijų oktavų garsas vadinamas vokalizuotu. Melodingų figūrų, oktavų. tempo lygybė dainą 
padaro lygią (samya), o liunos, fleitos ir balso derinys — išraiškingą, tikslią. Išraiškingu- 
mas ir žavesys, kurie tokie malonūs ausiai, suteikia melodingumo. Terminas „ritmiška“ api- 
būdina ilgą taktą (pluta), žemus ir aukštus [garsus], greitą. vidutinį ir lėtą [tempą]. Tyra 
visuomet vadinama aukštu tonu atliekama muzika“ („Saugita rainavali“). 

1 „Išraiškinga — nurodo balso, fleitos ir liumos derinį“ („Naradja siksa“, I, 3.2). 

Iš „Apibrėžta — kai norima pasakyti be abejonių ir aiškiai“ („Naradja siksa“, 1, 3.5). 

L „Suprantama — vadinamas taisyklingas žodžių ir jų prasmės, pagrindinių žodžių, veiks- 
mažodžių laikų, priesagų, balsių praleidimo, veiksmažodžio ar daiktavardžio formų, sudėtinių 
žodžių, šaknų, nekaitomų žodžių, priešdėlių, toninių kirčių, giminių, stilių. išraiškos, galūnių. 
reikšmės ir skaičiaus vartojimas“ (,Naradja siksa“, 1, 3.6). 

20 „Tyra — nurodo žodžius ir skiemenis, išreiškiamus aukšiu tonu“ („Naradja siksa“, 1, 
3.7). 

2! „Vokalizuota — apibūdina krūtininį balsą, sklindantį iš galvos ir iš gerklės“ („Naradja 
siksa“, 1, 3.4). 

29. Labai ritminga daina, kurios trys tempai — greitas, viduti- 
nis ir lėtas — yra tyri (skaidrūs), vadinama ritmiška?. 

30. Melodinga [daina] yra iš malonių skiemenų ir papuošta ryš- 
kia pradžios ir pabaigos nata?. 

31. Subtili yra daina, kuri patinka karaliams, [dainuojama] į 
taktą [ir papuošta švelniais žodžiais, natomis ir formomis]. 

Čia baigiasi pirmas „Gytalamkaros“ skyrius. 


Antras skyrius 


Balso grynumas (kantha suddhi) 


1. Traktatuose apie muziką žinovai aiškina, kad vokalo menas 
priklauso nuo trijų elementų: gabumų (sakti)“, žinių (vyutpatti), 
praktikos (abhyasa). 

Ketvirto elemento nėra. 

2. /GabumaiJ. Apie gabumus galima kalbėti tuomet, kai skieme- 
nys iš burnos sklinda rišlūs, greiti, lengvi ir be klaidų. 

3. (Žinios). [Terminą] žinios iliustruoja dainos, sukurtos žinovo, 
išmanančio įvairias gramatikas ir skirtingų žemių dainų stilius 
(bhasa). 

4. (Praktika). Kas visiškai atsiduoda muzikai, išsamiai ją studijuo- 
damas lavinasi, nuolat klauso ir kuria dainas, tas įgyja praktikos. 

5. [Dainų savybės (gita guna)]/. Mokytiems žmonėms vertingos 
yra dainos, sukurtos ilgu metru įvairių kraštų kalbomis, [0 jų for- 
ma] susimaišo su kitomis formomis (varna)?. 


22 „Ritninga yra nei greita, nei lėta, lai pusiausvyra tarp aukštų (aštrių) ir žemų, taisyk- 
lingai ištęstų natų, 0 riumas pagaunamas lengvai“ („Naradja siksa“. 1, 3.8). 

23 „Melodingais vadinami geros kokybės, patrauklūs šr lengvi Žodžiai bei skiemenys“ 
(„Naradja siksa“. 1, 3.11). 

2 „Gabumai yra savybė, būdinga dainai, grojimui instrumentu ir šokiui“ („Gandharvave- 
da“, 143). 

25 „Gera muzika yra ta, kuri turi natas, ritmiškus skiemenis ir metrus, taktus ir ritmus“ 
(„Gandharvaveda“, 10). 

6 Termino varna vartojimas vietoje /orina yra archajiškas. Vėlesniuose tekstuose jis reiškia 
„melodingą judėjimą“, galiausiai „ypatingą dainavimo stilių“. 

6. (Palankus metas mokytis dainuoti]. Vėsiu metų laiku ir žiemą 
rytais nubudus, nevalgius reikia mokytis dainuoti. Tuomet aplanko 
meno deivė Bharati Sarasvati. 

7. Šiltu metų laiku reikia dainuoti vakarais, pavasarį — naktį, 
lietui lyjant — vidudienį, o rudenį — kada nori. 

8. [Dainininko savybės]. [Gerą] dainininką atpažįsti iš puikių jo 
savybių. Jis moka visas kalbas ir jų gramatikas; jo balsas melodin- 
gas. Jis yra geras poetas, jo išvaizda maloni. 

9. [Dainininko trūkumai). Yra penkios blogų dainininkų rūšys: 
užkimusiu balsu (kaip varnos), kratantys galvą, atpalaiduojantys 
lūpas arba dainuojantys per nosį, vagiantys svetimas dainas ir tie, 
kurie spjaudosi (arba verkia). 

10. Iš visų [muziko] savybių balsas yra pats svarbiausias. Turin- 
tis balsą, įgys ir trūkstamas savybes, tada jis bus [geras] daininin- 
kas, toks, kokį apibūdinome. 

11. Todėl nuo pat pradžių profesionalus muzikas turi vartoti 
nurodytas medicinos preimones balsui gryninti. 

12. Norint gryninti balsą, reikia valyti dantis lazdele, padaryta 
iš mango medžio palasa (butra frondose), bilua (bel), apamarga 
(ahyranthes aspera) arba sirissa (acaciasirissa). 

13. Rekomenduotini visi spygliuočiai, išskyrus sami (mimosa su- 
ma) ir ketaki (pandamus adoratissimus). Taip pat tinka visi me- 
džiai, išskiriantys sakus, išskyrus šventąjį figmedį ir bananmedį. 

14. Kas valys dantis žolės kuokštu kusa (poa cynosuroides) arba 
kasa (saccharum spontaneum), arba šveis juos piršto galu, dainuos 
bjauriai. 


7 „Žinovai giria muzikos mokytoją, kurio balsas yra jaudinantis (hrdya-sabda) ir natūralus 
(susarira), kuris nusimano apie įžangas ir finalus, žino pagrindines formas (rage) ir jų variantus 
(ragange), liaudiškas formas (bhasange), teorines (kriyange) ir vidurines (upanga), atliktas 
išplėtotu dainavimo stiliumi (prabandha), kuris įgudęs įvairiuose adagio (alapa), puikiuose ir 
maloniuose ornamentuose (gamaka) bei įvairiose oktavose (sthana), yra savo balso šeiminin- 
kas, supranta ritmą, atidus, nenuvargstantis, atskiriantis grynas formas (suddhe) nuo maišytų 
(chayalaga), žinantis be klaidų visus temų niuansus (kaku) ir visus variantus (sancara), yra juos 
išbandęs ir atlikęs reikiamu tempu (laya), kurio balsas (sughata) gerai susiformavęs. išlaikytas 
(dharana), galingas ir švelnus (spjhūrjan-nirjavana), malonus ir subtilus, išraiškingas ir priklau- 
santis gerai tradicijai“ („Samgita makaranda“, I, 4, 33—38). 

2š Penkios klaidos: virpantis, susijaudinęs, susigūžęs, užkimęs ir uždusęs“ („Narjašastra“, 
33.16). 

„Blogo dainininko balsas užkimęs, jis vaiposi atvėpusia lūpa, dainuoja per nosį, nesilaiko 
kompozicijos ir nejaučia ritmo“ (,Čarvarimsačkaia raga nirupana“, 2.1). 

15. Kiekvieną vakarą turi valgyti su druska trijų rūšių mirabe- 
lių [vaisius]. Kas nakčiai atėjus [valgo] khadiro (acacia catechu) 
miltelius su jos lapais, o auštant kamparą, dainavimo mene darosi 
[dangiškojo muzikanto] Tumburaus varžovu?. 

16. Net varno balsas bus grynas, jei jis kasdien vartos imbiero 
vaisius (sunthi) bei lapus, džiovintą imbierą (patha), moliūgus (pa- 
tola) ir citrinmedžio (Dija puraka) vaisius. 

17. Arekos vaisių branduoliai, be pipiro lapų, rytą burnoje paša- 
lina balso defektus ir jį išgrynina. 

18. Net turintis gryną balsą dainininkas, jeigu jis maitinasi alie- 
jumi arba aliejuje keptu maistu, pavirsta varna. 

19. Nuo pat pradžių dainininkas turi vengti miežių (yavanna), 
kruopų (aranala), buivolo pieno, rūgščių produktų ir pašildytų ryžių“?. 

20. Sutraukiantys, sūrūs, kartūs ar aitrūs produktai valo balsą. 
Reikia atminti, kad kartus ir saldus skonis valo balsą. 

21. Kupina gerų savybių daina neturi skambėti nuo scenos, jei- 
gu [dainininko] balsas nėra grynas arba jeigu jis prastai apsirengęs. 

Antro „Gytalamkaros“ skyriaus pabaiga. 


Trečias skyrius 
Dainavimo trūkumai 


1—2. Yra keturiolika dainavimo trūkumų: neryžtingas (sankita), 
baikštus (blieta), rėksmingas (udghusta), neaiškus (avyukta), nosi- 
nis (anunasika), užkimęs, kaip varnos krankimas (kaka svara), iš 
galvos (siro lūna), nelygaus tono (sthana vivarjite), dirbtinis (vi sva- 
ra), neišraiškingas (virasa) be takto (vi slišta), nesilaikant registro 
(visamahata), neramus (vyakula), be ritmiško stiliaus (tala hina)*!. 


2 „Nakčiai reikia gerti trijų rūšių mirabelių eliksyrą su druska. Taip pat rekonenduojama 
nakčiai acacia catechu miltelių, kurie sušvelnina gerklę“ (Kunihha. „Samgila raja“; perspaus- 
dinta iš „Bharata kosa“. p. 103). Tumburus — vienas iš gandharų. 

* „Niekuomet nereikia valgyti kruopų, miežių, calosanthes indica sėklų, sunkaus maisto, 
buivolo pieno ir tokių produktų, kurie sukelia tingulį“ (Ten par). 

*! Atrodo, kad žodis tala, kurio pagrindinė reikšmė yra ritmas, nepriklauso „Gytalamka- 


ros“ terminijai. Bhaia Sobhakara savo komentare „Naradijai siksai“ rala hina apibūdina kaip 
„be ritmiško stiliaus“. 

3. Jeigu kvailys kurs daineles, nesilaikydamas muzikos teorijos 
ir ignoruodamas mokytoją, tai jos bus [niekinamos] kaip nesantuo- 
kinis vaikas. 

4. Be jokios abejonės, kas pasisavina kitų muzikų dainas, tas 
praranda savo nuopelnus. Jo šlovė ir sėkmė išnyksta, kaip kad 
[dingsta] gyvatės turtai. 

5. Dainų vogimas yra toks pat nusikaltimas kaip brahmano nu- 
žudymas, prievarta prieš mokytojo žmoną (arba tėvą), karvės ar 
dar negimusio kūdikio nužudymas. 

6. Dainų vogimas yra toks pat nusižengimas kaip nedėkingumas 
atsidavusiems ar apgaudinėjimas, ar pasisavinimas to, kas jums 
buvo patikėta. | 

7. Dainų vogimas yra toks pat nusižengimas kaip kaimo išnie- 
kinimas, nunuodijimas ir reiškiamo pasitikėjimo nepateisinimas. 

8. Dainų vogimas nėra mažesnis nusižengimas, nei savo moky- 
tojo apgaudinėjimas, padegimas ar sukčiavimas. 

9. Bharata sako: dainų vagys padaro tokį pat nusikaltimą, kaip 
ir tie, kurie naikina šulinius, sodus ir tvenkinius. 

10. (Vengtini dainų tipai). Reikia vengti dainose nelabai meilių 
palyginimų ir posakių, grubių užuominų, vulgarių žodžių. 

11. (Netinkamas palyginimas (hinopama)]. Argi nenuostabu, kad 
kalnas riebalų gali būti įveiktas sulysėlio, kaip kad būrys antilopių — 
vienos gazelės. 

12. (Nelabai meilus posakis (hinotpreksa)). Pone, tu esi kaip 
akmuo, kurio negali sudaužyti aštriais ašmenimis gerai ginkluota 
priešų kariuomenė. 

13. (Grubios užuominos (nica slesa)]. Kūnu, apkritusiu pelenais, 
be atvangos siekiąs dovanų, kurias aukštybių valdovas tau siunčia, tu 
panašus į asilą. (Arba kitaip tariant): Tu esi asilas, praskėtęs kojas, 
turintis patį gražiausią balsą ir demonstruojantis savo vyriškumą“. 

14. [Vulgarūs žodžiai (granuya sabda)J. Tu, kuris viešpatauji 
kaip Višnus, karamelių?*, meduolių“ ir paplotėlių“? mėgėjas, linkęs 


32 Aliuzija į gyvarę, Kuberos turtų saugotoją, ir į turtus, kurie praturtina juos atradusį 
žmogų ir kurie vieną dieną paslaptingai be pėdsakų išnyksta. 

33 Yra įprasta, kad autorius įkomponuoja savo vardą į posakį, kuris skamba kaip patarlė. 

*4 Karamelė (skr. urkarika) — maisto produktas iš pieno, melasos ir sviesto, 

35 Meduolis (skr. adduka) — maisto produktas iš miltų. lęšių su cukrumi, keptų aliejuje. 

25 Paplorėlis (skr. pžra) — maisto produktas, keptas svieste ir aliejuje. 

į meilės žaidimus pavėnėse, patiriantis malonumą linksmindama- 
sis su daugybe moterų, niekas tau neprilygsta, išskyrus Vachera 
(Krišna). 

15. Daina, kurios sakiniai yra pikta lemiantys, banalūs, keisti ar 
neįtikimi, nedaro gero įspūdžio. 

16. [Pikta leminatis sakinys (amagalyaksara)J. Ar tavo tyra šlo- 
vė, kuri visų pastebima kaip raupsų dėmė, priešo širdyje nepasės 
baimės? 

17. (Banalūs žodžiai (uttanartha)]. Tu esi bulius, o bulius paleidžia 
iš penio čiurkšlę, ant nugaros neša nešulius ir dantimis skabo žolę. 

18. [Keisti palyginimai (alaukika)]. Nėra kito tokio vyro, kuris 
kaip tu galva dangų remtų, turėtų rankas kaip palmės šakos ir 
pilvą, panašų į dangaus skliautą. 

19. [Neįtikėtini žodžiai (ašraddheya)J. Jaunuoli! Skubiai naudo- 
kis trijų pasaulių karaliaus valdžia, prasiskverbdamas kiaurai že- 
mę ir dievų buveinę“'. 

20. Turtingi žmonės neturi klausytis nepageidaujamos prasmės 
[dainų], smerkiančių visą pasaulį, arba su gramatikos klaidomis. 

21. [Nepageidaujamos prasmės žodžiai (amištartha-pada-nya- 
sa)J. Garbingiausioji saule, turtinga viskuo, ko tik geidžia širdis, 
patenkintas tavimi, nedelsdamas skirsiu tau imperiją [arba „būsiu 
tavo netekimo priežastis“). O Karaliene!šš 

22. (Žodžiai, smerkiantys visą pasaulį (sarvesam nindaka))J. Šia- 
me pasaulyje, o Karaliene, niekas kitas, tiktai tu savo didybę nu- 
šviesi savo namus. 

23. [Gramatikos klaidos (apasabda)J. Sunaikinęs pergalingame 
mūšyje priešų būrį ir jų sunkiuosius ginklus, būk laimingas, Žemės 
Valdove, su savo sūnumis, savo turtais ir savo žmonomis. 

24. Reikia vengti vartoti nepageidautinus, nepagarbius, įžeidžian- 
čius žodžius apie protėvius ar nelogiškai išdėstytus. 

25. /Nepageidautinas žodžių išdėstymas (aništa-pada-vnyasa)). 
Žemės Globėjau! Tetrenkia žaibas į tavo priešų galvas“ ir galėsi 
būti laimingas tol, kol bus mėnulis ir saulė. 

Arba: Tetrenkia žaibas tave, ir tavo priešai tebūna laimingi. 


*7 Aliuzija į svarbiausius Višnaus žygius iš „Vamana avatara“. 
38 Skr. kasya čia vartojamas buveinės arba imperijos prasme; jis dar gali reikšti sunykimą. 


3 Skr. tava esantis priešais mmūrdhani (galva), gali įgyti priešingą, nepageidaujamą reikšmę. 

26. (Žeminančios kalbos apie protėvius (purvesam nindaka)). Ką 
tu savo rankų galybe sukūrei žemėje, o Karaliau, tavo protėviai 
nepajėgė padaryti. 

27. [Įžeidžiančios kalbos (saląjjamatikrt)j. Drauge! Lyg vėjas, 
kuris be atvangos kelia dulkes [arba sukelia menstruacijas], tavo 
mylimoji artinasi prie tavęs nerimastingai trokšdama susijungti 
[su tavimil. 

28. [Nelogiška seka (vidhetayuktata)]. Žemės valdove! Dievų ir 
brahmanų padedamas viešpatauk tūkstančius metų, [po to] sunai- 
kink savo priešus, nepaliki nė vieno. 

29. Žymus personažas neturi būti lyginamas su paprastais daik- 
tais. Garbingas žmogus savo pagyrose nemini sutuoktinės kūno 
dalių. 

30. [Didingo ir paprasto palyginimas (uttamasyadhamopama- 
na)J. Galingas vandenynas švytėjo kaip didelis įšėlęs ežeras, ban- 
guojantis, pilnas žuvų ir vėžlių. 

31. (Sutuoktinės kūno pagyros (kalatranga-stava)]. Tavo mylimoji, 
labai patyrusi glamonėse, liekno liemens, plačių klubų, raudonos jos 
lūpos, gazelės akys ir vulva panaši į šventojo figmedžio lapą. 

32. Dainų žinovai turi vengti pikta lemiančių sakinių ir netin- 
kamų palyginimų. 

33. [Pikta lemiantys sakiniai (amangalyarthaka)). Žmonių Val- 
dove! Tavo šlovė pasklidusi po visą žemę siekia dangų kaip Gangas 
pragarą. 

34. [Netinkami palyginimai (laghūtpreksa)). Žvelk! Karalių Val- 
dove! Prieš tave esantis veidrodėlis kaip mėnulis, švytinti lyg Sud 
dukters blizgantys dantys. 

35. Taigi muzikos žinovai kuria dainas visomis jėgomis stengda- 
miesi išvengti minėtų prastų pasakymų. Taip jie susilaukia sėkmės. 


Trečio „Gytalamkaros“ skyriaus „Dainavimo trūkumai“ pabaiga. 


Tryliktas skyrius 
Rasos apibrėžimas 


1. Poezijoje minimos devynios rasos — meilės, narsos, pasibjau- 
rėjimo, įniršio, juoko, baimės, gailesčio, nuostabos ir ramybės. 

2. Iš meilės gimsta juoko, o iš įniršio — gailesčio rasa, iš narsos 
kyla nuostaba, o iš pasibjaurėjimo — baimė. 

3. Atskira yra ramybės rasa — ji retai ir su dideliu vargu pasie- 
kiama danguje giedant gandharvams, o mirtingieji jos niekaip ne- 
patiria. 

4. Meilė būna balta, įniršis vaizduojamas raudonas, balandžio 
spalvos“? — pasibjaurėjimas, o gailestis — rusvas. 

5. Žinoma, kad juokas yra šviesus, o baimė — juoda, gelsva yra 
narsa, taip pat sakoma, kad nuostaba yra geltona*!. 

6. Vyras, lengvai patenkinantis troškimus, pasipuošęs metų lai- 
kui tinkančiomis gėlių girliandomis, susijungęs su jausminga mo- 
terim yra apdainuojamas meilės giesmėse. 

7. [Narsa —viraJ. Tradiciją, šaunumą, vyriškumą, kilnumą, taip 
pat atkaklumą, veržlumą, karybos meną nusakančiais rūsčiais žo- 
džiais, sukeliančiais virpulį, privalo giedoti narsos rasą jos žinovai. 

8. [Pasibjaurėjimas — bibhatsa). Dėl nepageidautino reginio ar 
skonio, taip pat dėl kvapo ir dėl palytėjimo, sukeliančio virpulį, 
giesmė išminčių vadinama pasibjaurėtina. 

9. [Iniršis — rauda]. Su tvirtu ryžtu, kylančiu iš nusivylimo, 
apstulbimo, sumišimo, apdainuojant mūšius ir kitką, išminčių turi 
būti giedama įniršio rasa. 

10. Juokas — hūsya]. Juoko rasa giesmėse yra su sumaišytais 
papuošimais“?, iškreiptais veiksmais, žodžiais, rūbais ir supainota 
prasme. 

11. (Baimė — bhayanaka]. Bjaurių riksmų, iškreipto tikrovės 
vaizdo, mūšių, miškų, apleistų būstų, taip pat valdovo ar vagies 
pavojų apdainavimas sukelia baimę. 


*0 T.y. pilkas, švino spalvos. Balandis vedose — bloga lemiantis paukštis. 

*! Kituose veikaluose (plg. „Natjašastra“, 6,43—44) meilė būna tamsios spalvos (dievo 
Višnaus spalva, balta spalva — Šivos), gailestis paprastai pilkas (balandžio spalvos). Pasibjau- 
tėjimas dažniau mėlynos spalvos, ramybė — balta. Rasų sąsajos su tam tikra spalva ir dievu, 
be abejo, sena tradicija. Abhinavagupta rašo, jog šios sąsajos aiškinamos dvejopai. Vieni 
autoriai mano, kad jos pagrįstos ritualu, kiti (ir pats Abhinavagupta) aiškina tai asmens, pati- 
riančio tą ar kitą emociją, veido spalva. 

*2 Papuošimas (skr. alamkara — puošmena, pagražinimas) — poetinė figūra ir viena 
pagrindinių indų estetikos kategorijų. Daugelio estetikos traktatų pagrindinė tema ir yra poetinių 

" figūrų išskyrimas, aptarimas ir klasifikacija. 

12. /Gailestis — karunaj. Verksmais, dejonėmis, garsiomis rau- 
domis ir trikdančiais skundais, taip pat kūno giesmėje turi būti 
išreikšta gailesčio rasa. 

13. (Nuostaba — adbhutaJ]. Jeigu apdainuojama žmonių veikla, 
susijusi su didybe, neįtikėtinais ir tobulais dalykais, tai tokia rasa 
vadinama nuostabos rasa. 

14. (Ramybė — Uanta]. Ramybės rasos niekas, išskyrus Tumbu- 
rų, nepajėgus išreikšti nei giedojimu, nei šokiu, nei poezija. 


Versta iš: Bharata. Le Gitalamkara. L'ouvrage 
originale de Bharata sur la musigue. — Pondichery, 
1959. — P. 3—45. Iš sanskrito kalbos vertė Vytis 
Vidūnas (I sk., 1—2; XIII sk., 1—14); iš prancūzų 
kalbos vertė Rūta Babavičiūtė (I sk., 21—31; II-—- 
III sk.) 

ČITRALAKŠANA 


[ESMINIAI TAPYBOS BRUOŽAI) 


„Čitralakšana“ (skr. citra — tapybos darbas; laksana — 
savybė, ypatybė, bruožas) — vienas seniausių ir autoritetin- 
giausių indų tapybos estetikos veikalų. Jo autorius nežino- 
mas. Anoniminis „Čitralakšanos“ autorius tekste mini, kad 
jis čia dėsto legendinio menų mokytojo Nagnadžito teoriją 
apie esminius tapybos bruožus, o pats Nagnadžitas esą per- 
teikia dievo Brahmos žinias, kurios buvo perteiktos legendi- 
niam dangaus architektui, visų menų ir amatų globėjui Viš- 
vakarmanui. Be to, kaip vienas iš „ Čitralakšanos“ autorių 
dar minimas legendinis Prahlada. 

Diskutuotinas ir „Čitralakšanos“ sukūrimo laikas, tačiau 
kruopščiai išdėstyta žmogaus kūno proporcijų sistema liudi- 
ja, jog pirminis jos variantas bus susiformavęs dar iki V a. 
pr. Kr., kai pradėjo atsirasti budistinė literatūra, kurioje dės- 
tomos mintys apie Budhos kūno vaizdavimo principus neabe- 
Jotinai yra perimtos iš šio tapybos estetikos veikalo. Bet pats 
„Čitralakšanos“ turinys nėra susijęs su budizmo tradicija ir 
remiasi ankstyvosios indų mitologijos siužetais. Šią mintį pa- 
tvirtina ir užrašyta džainistinė sielos, kaip atlygio už gerus 
ir blogus praėjusio gyvenimo darbus, samprata. Kita vertus, 
užuomina apie senovės Indijos kastų susimaišymą veikiau- 
siai yra jau iš ankstyvojo budizmo skelbiamo mokslo apie 
nekastinį žmonių susiskirstymą; dievų triada, į kurią krei- 
piasi „Čitralakšanos“ autorius, — Brahma, Šiva ir Višnus — 
Jau yra pakeitusi tris aukščiausius vedų panteono dievus — 
Agnį, Indrą ir Surją. Visa tai verčia manyti, jog galutinis 


ČITRALAKŠANA 241 


„Citralakšanos“ teksto variantas susiformavo ne anksčiau 
kaip pirmame amžiuje po Kr. 


ž 

p Mūsų laikus pasiekė tik „Čitralakšanos“ vertimas į tibe- 
4 tiečių kalbą, greičiausiai atliktas IX—XI a. 

La Poetinis „Čitralakšanos“ tekstas parašytas vienu eilėdaros 
iai metru. ir pasižymi vieningu stiliumi. Šią vienove pažeidžia tik 
š 1011— 1056 eilutės, sueiliuotos kitu metru, todėl manoma, kad 
Ž ši vieta sukurta vėlesnių autorių. „Čitralakšaną“ sudaro trys 


skyriai: pirmame aprašoma pirmojo tapyto paveikslo atsira- 
dimo žemėje istorija; antrame pasakojama legenda apie pa- 
saulio sukūrimą ir atskleidžiama paveikslo kultinė paskirtis, 
nustatyta paties Brahmos; trečiame skyriuje suformuluojama 
modulinė vaizdavimo sistema, kurią būtina taikyti tapani žmo- 
nes, valdovus, dievus bei kitas būtybes. 

Antologijoje spausdinami pirmieji du skyriai ir trečio sky- 
riaus pradžia. 


iui a 


ia 


p DER Ų 


Pirmas skyrius 


1—9. Aš nusižeminęs lenkiuosi Mahadevai, Brahmai, Narajanai 
ir Sarasvatei', siunčiančiai mums nuostabiausias dovanas. Telydi 
mane sėkmė ir jų palankumas. Šlovė Mahadevos žmonai Parvata- 
radžaputrei2 ir Padmavatei?. Po šios maldos dievams telydi pergalė 
visus išminčius! Tebūnie jie visi palaiminti! 

Dabar aš pradėsiu pasakojimą apie tapybos ypatumus. Slovė 
Mahadevai, suteikusiam man visas žinias. 

10—29. Pirmiausia aš lenkiuosi Čandrai“, po to — Mahadevai, 
kurio kaktą puošia spindintis mėnulio pjautuvas, Višnui ir Indrai, 


! Mahadeva, Brahma ir Narajana — trys aukščiausieji senovės Indijos panteono dievai. 
sudarantys garsiąją triadą (Trimuni). Aukščiausiuoju iš jų laikomas Brahma — dievas-kūrėjas. 
Mahadeva („didysis dievas“), kitaip Šiva, laikomas dievu-griovėju; Narajana, kitaip Višnus, — 
dievas-sergėtojas. Sarasvarė — iškalbos deivė, mokslų ir menų globėja. 

2 Parvatė („Kalninė“), arba Parvataradžaputrė („Kalnų valdovo duktė“) — Šivos Žmonos 
vardas. Šitaip ji vadinama dėl senovės Indijos mitologijoje paplitusio pasakojimo apie tai, kad 
Šiva su žmona Parvate gyvena aukščiausioje Himalajų viršukalnėje — Kailase. Pats Šiva 
apibūdinamas epitetu Kailasaniketana, Ly. „tas, kuris gyvena Kailaso viršukalnėje“. 

3 Padmavarė („gyvenanti lotose“) — Lakšmės, laimės deivės, vieno iš Parvatės įsikūnijimų, 
epitetas, 

* Čandra — mėnulio dievas. 

Sūrjai ir Varunai, Agniui ir Pavanai“. Tada aš Pradžiapačiui Viš- 
vakarmanui“, kuris sėdi maldai sukryžiavęs rankas, lenkiu galvą 
prie Nagnadžito kojų ir šlovinu visus kitus tapybos mokytojus. 
Kalbant apie spalvas tapybos kūrinyje, būtina glaustai, kiek lei- 
džia mano galimybės ir atmintis, pašnekėti apie jų tolygų išdėsty- 
mą. Visą tapybos teoriją man išaiškino Višvakarmanas, Prahlada? 
ir Nagnadžitas“. Jiems padedant aš aiškai išdėstysiu būdingas ta- 
pybos savybes tiems darbštiems bei protingiems žinovams, kurie 
stengsis į jas įsigilinti. Todėl dabar, mokslininkai ir išminčiai, klau- 
sykitės apie Čitralakšaną iš manęs! 


30—50. Tokia štai „būdingų tapybos savybių“ priešistorė. Ka- 
daise gyveno žmonių karalius, Žemės saugotojas, išmintingas ir 
labai garsus tikrosios dharmos žinovas bei gynėjas, vardu rNam- 
grags aJigs-Vul?. Šio dievobaimingo valdovo laikais Žemėje viešpa- 
tavo harmonija ir religingumas, o žmonės gyvendavo, kaip puikiai 
žinoma, 100 000 ir daugiau metų. Žemėje neliko ligų, ir niekas 
nemirdavo anksčiau laiko. Nebuvo sergančių sielos ligomis, kurias 
būtų reikėję gydyti, ką jau kalbėti apie pyktį ar įniršį, jų tiesiog 
nepasitaikydavo žmonių gyvenime! Tvyrojo tyras ir malonus oras, 
Indra laistydavo žemę gausiu lietumi, gausu buvo sėklų ir šaknų, 
derėjo vaisiai ir buvo jie švelnaus skonio. Keturios senosios Indijos 
kastos dar nebuvo susimaišiusios, ir kiekvienas rūpestingai atlik- 
davo savo priedermes. Gyvos būtybės klestėjo ir mėgavosi laime, 
visame kame pasiekę gėrio bei tobulumo. 


51—72. Tuo metu, kai šalis mėgavosi tokia padėtimi, valdovas 
dėl savo didžiadvasiškumo pasinėrė į askezę ir išpirko visas savo 


5 Pavana — vėjo dievas. 

5 Vižvakarmanas — vedų ir induizmo mitologijoje dieviškasis visatos kūrėjas, pasižymin- 
tis greitu mąstymu, jis žino visas vietas ir visas būtybes. Jo vardas kartais vartojamas kaip kitų 
dievų, o šiuo atveju Pradžiapačio, epitetas. 

* Praklada — legendinio tapybos teorijos kūrėjo vardas. Jis buvo asura, Višnaus nužudyto 
Hiranjakašipaus sūnus, vėliau susiliejęs su Višnumi. 

š Nagnadžiras — uečiasis mitinis „Čitralakšanos“ įkvėpėjas ir autorius. Reikia manyti, jog 
šie trys mitiniai autoriai simbolizuoja senovės indų tapyboje egzistavusias vis skirtingas tapy- 
bos praktikos mokyklas. 

* Išvertus iš tibetiečių kalbos į lietuvių kalbą šis vardas reiškia „Baimės nugalėtojas“. 

nuodėmes. Po šio žygdarbio karalius tapo aštuoniais nuopelnais 
turtingesnis už savo žemiškuosius protėvius ir įgijo nuostabiau- 
sių bei sunkiai įgyjamų savybių. Nei dievų, nei žemės priešų gin- 
klai neįstengė pasiekti žmonių šalies, nes valdovas, išmokęs vi- 
sas šastras, įgijo aukščiausios, nežinančios jokių ribų išminties. 
Puošiamas visų dorybių, žmonių karalius galingasis Maniputra!? 
tapo galingesnis už dievus. Ir štai pas jį — patikimą žinių tvir- 
tovę ir dharmos įsikūnijimą — atėjo raudodamas kažkoks brah- 
manas. Jis atrodė prislėgtas didelio sielvarto, ir valdovas paklau- 
sė, kas jam nutikę. 


78-92. Įtūžęs brahmanas tarė karaliui žiaurius žodžius: „Kodėl 
tavo šalyje nelaiku mirštama? Iš tiesų, žmonių karaliau, nejau tu 
panašus į ginantį tik bedievius sutvėrimus? Anksčiau dar niekada 
nebuvo tokių atsitikimų, kurie štai šiandien nutiko: be laiko numi- 
rė mano sūnus! Jūsų didenybe, be jokių regimų požymių, be kūniš- 
kų ligų, mano berniukas, giminės pratęsėjas, mano brangiausia 
širdelė paliko mane. O pone! Jeigu tu rūpiniesi brahmanais ir jeigu 
išties žinai viską, kas dedasi žemėje, grąžink mano sūnų, kuris 
man brangesnis už gyvenimą! Jeigu tu, valdove, turintis didžiulę 
maginę galią, nesuteiksi man malonės, aš, nors ir stojau šiandien 
prieš tavo akis, išmesiu savo gyvybę kaip žolės stiebą“. 


93--112. Taip kalbėjo brahmanas. Tada dievobaimingas ir iš- 
mintingas karalius pasinėrė į gilius apmąstymus apie tai, kaip 
grąžinti brahmano sūnui gyvybę. Pagaliau jis tarė: „Prašom čio- 
nai mano tarną!“ Ir nespėjęs net mirktelėti brahmanas prieš sa- 
ve išvydo karalių Jamą, spindintį lyg patekanti saulė. Jamai, kurį 
didžiai gerbia visos gyvos būtybės, valdovas aJigs-tul nusilenkė 
ir, mintyse rūpindamasis brahmano gerove, pagarbiai tarė: „Šio 
gerojo brahmano sūnus, kuris jam svarbiau už gyvybę ir bran- 
gus jo širdžiai, be jokios priežasties buvo išplėštas iš gyvenimo ir 
tapo tavo tarnu. Trijų pasaulių valdove, valdantis visą pasaulio 
vyksmą, būk geras, nudžiugink kilnųjį brahmaną grąžindamas jam 
sūnų!“ 


| Maniputra — išvertus į lietuvių kalbą bus „Brangakmenio sūnus“. 

113—149. Išgirdęs tai Įstatymų valdovas (Dharmaraja) nusišyp- 
sojo karaliui, kuris pamaldžiai į jį kreipėsi, ir su vos juntamu iš- 
didumu tarė: „Mano nepriklausomybė ribota ir jį grąžinti ar iš- 
laisvinti neleidžia mano jėgos. Visas būtybes aš valdau tik atly- 
gio už jų pačių padarytus poelgius (karma) jėga. Tik laikui ir kar- 
mai pavaldūs išgyvena laimę bei skausmą. Todėl reikia suprasti, 
valdove, jog manęs, kaip savarankiškos jėgos, nėra, o egzistuoja 
atlygis. Net jeigu tu pas mane papulsi, taip pat neįstengsi išsi- 
laisvinti kaip ir šis berniukas. Tik per ilgą laiką tapęs galingu, 
tu užsinorėjai būtinai grąžinti brahmanui sūnų. Jeigu tu ir esi 
aukštesnis už visas būtybes, vienodai privalai atsakyti už gerus 
ir blogus savo darbus. Vardas (nama) yra karmos pagrindas ir juo 
grindžiamas atlygis“. Taip atsakė Jama, ir vėl žmonių karalius 
prašė vis kartodamas: „Grąžink jį!“ Ir Jama visą laiką atsaky- 
davo: „To negali įvykti! To negali būti! Taip kalbėdami jie smar- 
kiai susikivirčijo ir galiausiai šis kivirčas peraugo į kovą. Valdo- 
vas daugelį kartų sušuko Jamai: „Na susitvardyk, susitvardyk!“ 
Ir Jama ginčo įkarštyje atsakė: „Aš pasirengęs!“ 


150—169. Tada valdovas savo baisia jėga ir dvasine galia pri- 
vertė ant Jamos išsilieti beribę liūtį. Jama ramiai, nelyginant die- 
vų ginklą su magiškomis mantromis, pasitiko pasipylusį iš visą 
dangų užtraukusių debesų lietų, skirtą išlaisvinti visa aprėpian- 
čią išmintį (asanga). Tai matydamas karalius sukliko iš pykčio, 
nes savo galingos magiškos galios padedamas suprato, jog dieviš- 
kieji ginklai (devayudha) — tai ne kas kita, o Jamos tarnai. Pre- 
tams!! ėmus svaidyti į jį strėles, karalius stvėrė savo viską nio- 
kojantį kardą, žnyples bei siaubą keliantį kovos kirvį, ir visus juos 
visiškai sumušė. Pretai supratę, kad neišsilaikys, pasklido į visas 
puses, o juos pasekė ir pralaimėję Jamos karvedžiai, kurie sku- 
biai išsilakstė kas sau. 


170—220. Išvydęs pralaimėjimą mūšio lauke, karalius Jama su- 
šuko iš įniršio ir jau buvo beimąs į rankas savo visa pavergiančią 


! Pretai — mirusiųjų sielos, kurį laiką po mirties dar gyvenančios tarp žmonių. Kad jie 
susilietų su pitarais dangaus sferoje, reikia atlikti tam tikras apeigas. Pretai dažnai vaizduojami 
kaip būtybės, kenkiančios žmonėms. 

lazdą. Valdovas pamatęs, kad Jama ruošiasi kautis panašia į pa- 
saulį niokojančią ugnį (kalpagni) savo lazda, įsiuto ir stvėrė pa- 
puoštą Brahmos galvos ženklu (Brahmastra) ginklą. Sulig tuo visi 
gyvi padarai ir pragaro gyventojai sukliko iš siaubo. Aukščiausio- 
sios būtybės (mahabhūta) su kankinančia baime stebėjo didžiulę 
pražūtį pranašaujančius ženklus. Brahma, pamatęs, kad visi gyvi 
sutvėrimai apimti nerimo, drauge su kitais dievais nusileido į tą 
šalį. Išvydę Brahmą, visi nuleido ginklus, pamaldžiai sudėjo delnus 
ir pasveikino jį. Kada dievai išgirdo smulkmenas apie ginčo prie- 
žastį, viską supratęs Brahma liepė jiems nutraukti mūšį ir tarė: 
„Didžiadvasis Jama išties nekaltas. Nei žmonių karalius, nei miru- 
siųjų valdovas (mrtyupati), nei laikas (kala) čia nekalti. Viskuo 
kalta karma. Praėjusį kartą užgimęs šis berniukas atliko ir gerų 
darbų, ir blogai elgėsi, dėl to jis atgimė žmogumi ir mirtis jį anksti 
aplankė. Tačiau gerbdamas brahmaną tu sunaikinai savo vidinę 
ramybę, teikiančią tokius gerus vaisius. Dabar aš suteiksiu brah- 
manui savo malonę, nes žinau tam priemonę. Dažais tu privalai 
nupiešti brahmano sūnaus paveikslą, kuris visiškai atitiktų jo for- 
mą, ir tada šitai išties padės tau išsigelbėti!“ Taip tarė Brahma, ir 
išmintingasis valdovas sušuko: „O jeigu man būtų leista pamatyti 
šio brahmano sūnų!“ Valdovui nutapius jo atvaizdą Brahma šią 
kopiją atgaivino ir atidavė brahmanui gyvą sūnų. Brahmanas iš 
džiaugsmo išplėtė akis — jis atrodė atjaunėjęs, švytinčio veido, 
ryškių kaip uptaka lotosas akių. Brahmanas padėkojo Brahmai ir 
pasiėmė savo sūnų. 


291— 270. Po to Brahma tarė karaliui: „Tu stojai į mūšį su Ja- 
mos pulkais gindamas brahmaną ir savo magiška jėga juos nu- 
galėjai — tai iš tiesų puiku! Karalius, išgirdęs tokius Brahmos 
žodžius, apsidžiaugė. Tačiau visa nugalintis dievas Jama širdies 
gilumoje nebuvo linksmas. Brahma, pastebėjęs karaliaus Jamos 
nepasitenkinimą, taikiai kreipėsi į žmonių karalių draugiškais žo- 
džiais: „Nors karalius ir gerai žino, kas yra dharma, tegul jis į 
nieką nežiūri iš aukšto. Vos tik žmogų apima pasitenkinimas, iš- 
kart pasirodo ir puikybė. Dievobaimingas nepasitiki išdidžiu žmo- 
gumi: jis nuolatos peikiamas ir kaltinamas, dėl to nepatirs aukš- 
čiausiosios palaimos. Išminčiai pagrįstai piktinasi juo, nes visiš- 
kai aišku, jog jis niekada neįstengs pasiekti dangaus. Tikiuosi, kad 

ir karalius įveiks išdidumą ir išlaikys savo proto ramybę. Valdan- 
tis išminties turtus ir turintis žinių jėgą, neturėtų atsiduoti išdi- 
dumui. Ypač karaliai turėtų būti pagarbiai nuolankūs dievams ir 
brahmanams, lygiai kaip ir tiems, kurie yra aukščiau už jį. Nie- 
kas neturėtų daryti kitam to, ko šis negali pakęsti, ar niekinti 
už tai. Mokytas ir doras žmogus neturėtų puikuotis ir leistis už- 
valdomas pykčio. Jis turėtų vengti prieštaravimo ar įžeidimų. Kol 
jis nesutaria su dievais ir brahmanais, tegul karalius Jama ne- 
slepia savo pagiežos jam, nes čia nėra nieko gero“. Po tokio Brah- 
mos patarimo, karalius, gynęs brahmaną, nusilenkė Jamai tuo jį 
pradžiugindamas. Jama paliovė pykti, Brahma tapo patenkintas, 
ir visos gyvos būtybės ėmė džiūgauti. 


271—326. Po to Brahma kreipėsi į karalių sakydamas: „Taigi 
tu nugalėjai nuogus pretus. Nė vienas Jamos tarnas daugiau že- 
mėje neišvys saulės šviesos. Idant tavo stipri ir šlovinga atgaila 
nenueitų perniek ir kiti karaliai galėtų semtis iš jos jėgos, idant 
tavęs nepatrauktų kokia nors nuodėmė ar piktadarybė, aš, o ka- 
raliau, sulaikiau tave nuo tolesnio mūšio ir tu įgijai pasaulyje di- 
džią šlovę. Žodžiu nuogi (nagna) aš vadinu pretus. Kadangi pas 
tave, geriausiąjį iš žmonių, atėjo visi nuogi pretai, tebūnie tu nuo 
šiolei vadinamas „Nuogųjų nugalėtoju“ (Nagnajit)ž ir aukojant tu 
įgysi aukščiausią šlovę. Kadangi tu, mano beribiam džiaugsmui, 
linki brahmanams aukščiausios šlovės, nuo šiol būk pagarbintas 
šioje žemėje kaip žmonių valdovas. Tu supranti religinius įžadus 
(vraia), asketinius žygdarbius (tapas) bei vedas ir laimingai val- 
dai nepatyrusius nuodėmės žmones. Mano malonei leidus tu nu- 
tapei šito brahmano sūnų ir šitaip sukūrei pirmąjį paveikslą žmo- 
nių pasaulyje“. Už naudą, kurią suteikei pasauliui, tu nusipelnei 


2 Čia išsakyta mintis yra perimta iš budizmo: menininkas, nutapęs dievus ar demonus, ima 
juos valdyti ir priverčia juos paklusti savo galiai. Todėl dailininkas privalo išsiugdyti geriausias 
moralines savybės, kaip kad šiuo atveju karalius. 

Ž Gyvųjų pasaulis (jivaloka), džainistų požiūriu, yra sielų pasaulis. Džainizmas pasaulį 
aiškina esant sudarytą iš sielos (jiva) ir nesielos(ajiva), t.y. iš gyvos ir negyvos kūrinijos. 
Priešingai budistams, džainistai sielą suvokia kaip realią substanciją. Tad ši teksto vieta aiškin- 
tina laip: mirusio berniuko siela grąžinama į paveikslą ir toliau gyvena sielų pasaulyje, 0 pats 
mirusysis paliekamas požemio pasaulyje. Paveikslas tampa nauja kūniška forma, kurią įgyja 
siela; šia prasme paveikslas priklauso gyvybės pasauliui. Akivaizdu, jog budistai idėją apie 
paveikslą kaip dieviškosios sielos atspindį perėmė iš džainizmo doktrinos. 

pagarbos. Nuo šiandien nuolatos iškilmingai aukokite šiam pa- 
veikslui. Tegul jis įkvepia žmonių širdis, nešdamas jiems džiaugs- 
mą ir gerovę. Te visada jis būna palaimos ir sėkmės šaltinis, nu- 
plaunantis nuodėmes, te naikina rakšasas ir nugali priešus. Tai, 
ką tu mano liepimu nutapei, vadinasi čitra, todėl visi kiti tapy- 
bos darbai bus vadinami šiuo vardu“. Šitaip Brahmos sutaikyti 
Jama ir Nagnadžitas drauge su brahmanu nusilenkė Brahmai į 
kojas, ir šis juos visus palaimino. Tada žemės dievas ir trijų pa- 
saulių valdovas Brahma, lydimas daugybės dievų, išvyko į savo 
buveinę. Karalius, kupinas džiaugsmo, jog tapo vyriausiuoju au- 
kotoju Dharmaradžai“, taip pat patraukė į savo šalį, o brahma- 
nas, pasiėmęs su savimi sūnų, grįžo į miestą, iš kurio buvo at- 
ėjęs, ir, širdingai dėkodamas karaliui, visą laiką rūpinosi nuosta- 
biu paveikslu, suteikusiu jam tokią didžiulę pagalbą. 


327—374. Netrukus žmonių karalius nukako ten, kur gyvena 
Brahma, ir paprašė smulkiau papasakoti apie įvairias galimas kū- 
nų formas bei jų matmenis. „Brahma, kokius matmenis reikia nau- 
doti? Mano nutapytame paveiksle gausu įvairių skirtingų bruožų, 
todėl svarbu, kad kartą visam laikui man juos išaiškintum. Kaip 
atsiranda paveikslai ir kokios taisyklės lemia jų matmenis?“ — 
klausė brahmanas, sukryžiavęs rankas. Brahma žmonių karaliui 
atsakė: „Dabar aš atskleisiu tau šias paslaptis. Karaliau, pirmiau- 
sia šiame pasaulyje atsirado vedos ir aukojimai. Vėliau, pastačius 
laidojimo kriptą (caitya), iškilo būtinybė tapyti paveikslus. Todėl 
tapybą reikia garbinti taip pat, kaip ir žinias (veda). Aš pirmasis 
nutapiau žmogų ir šitaip išmokiau žmones tapybos meno. Po to 
tam, kas pirmiausia buvo nutapyta, suteikiau pavadinimą čitra, tai 
reiškia paveikslas. Ir ateityje, jeigu žmonės kokia nors dingstimi ar 
be jos ką nors nutapys mano stiliumi, tai tie atvaizdai turėtų būti 
vadinami paveikslais. 

Kaip Šumeru yra puikiausias iš visų kalnų, o pirmasis tarp 
gimusių iš kiaušinio — paukščių karalius Garuda, kaip karalius 
yra aukščiausias žmonių giminėje, taip ir tapyba yra svarbiausia iš 


14 T.y. Jamai. 

visų menų. Kaip visos upės būtinai įteka į vandenyną, o iš vande- 
nyno renkami brangakmeniai, kaip aplink Saulę sukasi planetos, o 
rišiai ir dievai priklauso nuo Brahmos, taip, o karaliau, visi menai 
iš tiesų pavaldūs tapybai. Kaip Šumeru yra pirmasis tarp kalnų, 
tarp upių pirmoji — Ganga, o Saulė pirmoji tarp planetų, kaip 
paukščių karalius Garuda sklando padangėse, o Indra valdo die- 
vus, taip ir tapyba svarbiausia iš menų. Todėl eik pas dievą Višva- 
karmaną, ir jis tave, Nagnadžitai, trumpai supažindins su esmi- 
niais tapybos bruožais, taisyklėmis bei proporcijomis“. 


375—431. Žmonių karalius, gavęs iš Brahmos patarimą, džiu- 
giai patraukė pas Višvakarmaną ir išvydęs jį spindintį žemai nusi- 
lenkė. Laikydamiesi aukščiausių taisyklių, pasakė vienas kitam pa- 
garbos kupinas kalbas, ir karalius tarė: „Pas tave, kurs esi visaži- 
nantis ir visagalis, atėjau Brahmai įsakius. Maldauju, išdėstyk man 
tapybos meno ypatybes. Paaiškink, kaip pasirenkamos formos bei 
proporcijos, ir nurodyk tapybai būdingas taisykles“. Karaliui išta- 
rus tokius žodžius, Višvakarmanas papasakojo jam apie tapybos me- 
ną: „Klusnusis žmonių valdove, sukaupk savo dėmesį ir klausykis 
visų mano aiškinimų. Klausyk apie tapybos kilmę, apie tai, kaip 
pačių dievų pagerbtoje „Čitralakšanoje“ aprašomos proporcijos, ob- 
jektų išdėstymo principas bei spalvos, ir kodėl ją būtina studijuoti 
visiems mokytiems žmonėms, kaip to mane mokė gerasis dievas, 
gimęs iš lotoso“. Visas kūnų formas Brahma nutapė kaip tikinčiųjų 
visuose pasauliuose gerovės simbolį ir man pirmajam perteikė šias 
žinias. Kokias proporcijas kokiems daiktams reikia pasitelkti, ko- 
kie dalykai ir jų vaizdavimo būdai laikomi gražiais — visas šias 
žinias man suteikė Brahma. Už visus gražiausius paveikslus turiu 
būti dėkingas šventojo valdovo malonei, nes tik jo padedamas su- 
kūriau visus meno kūrinius. Karaliai ir žmonės, kaip pats matai, 
atrodo taip, kaip mano buvo sukurti. Yra gausybė paveikslų rūšių 
su jiems būdingomis savybėmis, dėl to nuo šiol labai padaugės die- 
vų atvaizdų. Kai gausi iš manęs žinių apie matmenis, būdingus 
bruožus, proporcijas ir formas, pagražinimus bei grožį, tu gerai iš- 


!5 Ty. Brahma. 

manysi visus būdus ir tapsi visapusišku ir žymiu tapybos meno 
žinovu. Be to, privalai išmokti atskirti žmonių ir išminčių ypaty- 
bes, atvaizduoti linksmus žmones, taip pat įgusti tapyti sunkias 
temas, reikalaujančias nepaprastai sutelkto dėmesio. Aš tave iš- 
mokysiu visų vaizdavimo priemonių, idant išgautum įvairių tipų 
munių", nagų!", jakšasų!š, rakšasų, pretų, asurų, pišačų!“ vaizdus 
su jiems būdingais bruožais“. 


Taip pasakojama Nagnadžito veikalo „Čitralakšana“ pirmame 
skyriuje, pavadintame „Nagnavrata“?, 


Antras skyrius 


432—527. Atskleidęs Brahmos tapytų paveikslų prigimtį, didžiai 
pasitikintis Višvakarmanas kalbėjo kilniaširdžiui karaliui tokius 
žodžius: „Seniai seniai, kai neegzistavo jokia būtis, pasaulio kiau- 
šinyje nebuvo nei tvirtumo, nei judėjimo; tamsa gaubė Auksinį kiau- 
šinį, ir viskas atsirado iš vandens. Iš šio kiaušinio iškilo ir pats 
pasaulio Kūrėjas. Tada Brahma sukūrė OM, Vedas, Žinias, Teoriją 
ir Kūriniją. Iš keturių pastarųjų išsivystė Formos ir Vardai, o Brah- 
mos pastangomis sukūrus gyvybę, atsirado kastos ir luomai ir įsi- 
tvirtino įstatymai bei papročiai. Įvykdęs savo sumanymą, Brahma 
nukreipė mintis apmąstyti, kaip išsaugoti kūriniją. Brahmai nu- 
grimzdus į tokius apmąstymus, jo dvasinės būsenos paveiktos visos 
būtybės, karaliai ir dievai sužinojo jo vardą ir nusižeminę be per- 
stojo jį šlovino. Per šias Brahmos mintis Mahadeva, Višnus, Indra 
ir visi kiti dievai gavo aukščiausiąjį palaiminimą. Savo pačių galia 


16 Mimis (skr. meni) — išminčius, asketas, atsiskyrėlis, vienuolis. 

V Nagai (skr. nūga — gyvatė) — mitiniai indų demonai, vaizduojami žmogaus veidu ir 
gyvatės liemeniu. 

18 Jakšasai — gerųjų pusdievių atmaina. Indų mitologijoje jie priklauso turto dievo Ku- 
beros svitai ir laikomi jo brangenybių saugotojais. 

B Rakšasai, asuros, pišačai — indų mitologijoje piktųjų dvasių. demonų atmaina, dievų 
priešininkai. 

2 „Nagnavrata“ (skr. nagna — nuogas, vraia — valia, įsakymas, priesakas) — „Nuogojo 
priesakai“. 

jie tapo gražių proporcijų ir savybių, įgijo puikių, tik jiems būdingų 
bruožų. Jie pasidarė gražaus sudėjimo, ir kai pagrindinės bei ma- 
žesnės dalys tapo tobulos, visapusiškai išryškino savo formas. 

Jų išvaizda, apdovanota gausybe savybių, spindėjo brangenybė- 
mis ir puošniais apdarais. Įvairiausi ginklai, kuriuos jie laikė ran- 
kose, paveiksluose virto jiems priskiriamų bruožų įvairove, ir taip 
jie patys nutapė savo figūras. Kai dievai pamatė jas, jų akys su- 
spindo pasitenkinimu ir širdis užplūdo didis džiaugsmas. Brahma 
tarė: „Puiku!“ ir pamaldžiai giedodamas ėmė juos šlovinti. Taip jie 
palaimino savo pačių atvaizdus, suteikdami jiems didžiulės jėgos. 
Tada Brahma džiaugsmingai tarė septyniems dievams: „Nuo šio- 
lei visuose Trijuose pasauliuose niekam nekils abejonių dėl jūsų 
šventų dieviškų formų tikrumo ir jūs nuolatos būsite garbinami. 
Turintis gerą širdį valdo turtus, kurie padeda įgyti išminties. Kas 
žmonių pasaulyje atvira širdimi siunčia auką, tas visada pasiekia 
tikslą, yra sveikas ir sulaukia trokštamų dalykų. Žemėje bus at- 
sisakyta nuodėmių ir neliks vietos nemalonioms mintims bei ke- 
liaklupsčiavimui aistrai. Toks žmogus taps savo paties gynėju. Vi- 
si, žengiantys dharmos keliu, paklūsta rakšasams ir tuo būdu įgy- 
ja didesnę šlovę. Idant įsitvirtintų pasaulyje aukojimas, dievų for- 
moms bus suteikti vardai, vertė ir skiriamos reikalingos aukos bei 
maldos, kuriomis žmonės juos šlovins. Nesvarbu, kuria kryptimi 
žmogus nukreips savo dorovingas pastangas ir kurią formą jis 
bent kartą pagarbins, šie jūsų atvaizdai turės suteikti jam vidi- 
nę ramybę. „Taigi tebūnie taip!“ — dievai padėkojo šiais žodžiais 
ir didžiai patenkinti savo kilniomis formomis išsiskirstė. Taip įsi- 
tvirtino aukojimo kultas. Kada aš tau atskleisiu mokslą apie pro- 
porcijas ir visa, kas liečia sukūrimą paveikslo, kūris aukojimo me- 
tu taps svarbiausias objektas, tu suvoksi visų šitų dalykų esmę, 
ir tada, žmonių karaliau, garsas apie tavo šlovingą vardą būtinai 
pasklis po visą žmonių pasaulį. Šventas mokslas apie tapybai bū- 
dingus bruožus, taip pat proporcijų savybes, kurio aš išmokau iš 
Brahmos, turi būti aiškiai suprantamas. Didysis karaliau, propor- 
cijų menas paveiksluose grindžiamas visų dievų garbinimu. Jis su- 
kurtas, idant garsintų jų šlovę ir įveiktų nuodėmę bei baimę, o 
svarbiausia, kad tavo akims neabejotinai atsiveria ir tampa suvo- 
kiamos visos esmės“. 

Taip baigiasi antras „Čitralakšanos“ skyrius, pavadintas „Mal- 
dos aukojimo kilmė“. 


Trečias skyrius 


528—539. Apie karalių ir kitų žmonių kūnų proporcijas man 
išdėstė pats Brahma. Aš jas išaiškinsiu tau, o tu kitiems žmonėms 
nuosekliai perteik viską apie tas proporcijas ir vaizdavimo būdus. 

Vaizduojant dievus, asuras, gyvačių valdovą (Nagendra), rakša- 
sus, gandharvus, kinarąž!, sidhą?, vadaną ir džaritarą, pišačą, pre- 
tus, kumbhandą*, vidjadharų“* būrį, žmones, Amanusą ir visus 
karalius, naudojama tokia matų sistema: paramanu, anu, likša, 
juka (yuka), java (yava), angula“, kur kiekvienas matmuo, kaip 
tiksliai nustatyta, sekančio atžvilgiu yra aštuonis kartus didesnis. 
<...> Dabar vertėtų nuosekliai išaiškinti karalių ir žmonių kūnų 
matmenis. Klausyk, kokie yra Čakravartino“ kūno matmenų ypa- 
tumai. Jo galingas kūnas ilgiu ir pločiu panašus į njagrodhos medį. 
Čakravartino kūnas, imant matu jo paties piršto ilgį, yra 108 an- 
gulų ir niekada nebūna kitoks. 


Versta iš: Citralakgana — Dheli, 1976. — 
P. 61—80. Iš anglų kalbos vertė Valdas Jaskūnas 


2! Kinarai — indų mitologinės būtybės, pusdieviai, vaizduojami kaip žmonės arklio gal- 
vomis arba kaip paukščiai žmogaus galvomis. 

22 Sidhai — indų mitinės būtybės, pusdieviai, gyvenantys erdvėje. Jų yra apie 88 000 ir 
jie pasižymi aštuoniomis antgamtinėmis savybėmis: gali tapti be galo mažais ir be galo dide- 
liais, be galo lengvais ir sunkiais, akimirksniu persikelti į bet kurį erdvės tašką, mintimis 
realizuoti troškimus, pajungti savo valiai daiktus ir laiką bei įgyti aukščiausią valdžią pasau- 
lyje. Džainizmo mitologijoje sidhai — tai būtybės, pasiekusios išsivadavimą (moksa) ir prara-; 
dusios visus požymius, išskyrus absoliutų teisingumą ir žinojimą. 

3 Kumbhandos — vedų mitologijoje smulkūs demonai, budizmo mitologijoje — išsigimu- 
sios dvasios. 

4 Vidjadharos — gerosios mitinės oro dvasios, gyvenančios tarp žemės ir dangaus arba 
Šiaurės kalnuose, dievo Indros palydovės. 

25 Sanskrite vartojami mato vienetai įvairioms propocijoms nustatyti. 

26 Čakravartinas („tas, kuris pasuka ratą“) — budizmo mitologijoje idealus valdovas, 
įgyvendinantis teisingumo karalystę visame pasaulyje. 

VIŠNUDHARMOTARA 


[AUKŠČIAUSIASIS VIŠNAUS ĮSTATYMAS) 


„Višnudharmotara“ — vienas iš sistemiškiausių senovės 
indų veikalų apie tapybos techniką. Jo sukūrimo laikas sie- 
jamas su meno klestėjimu Guptos dinastijos valdymo periodu 
(IV—VI a.). Šis veikalas priskiriamas puraniškajai literatū- 
rai, nors nei didžiųjų (mahūpurūnas), nei mažųjų (upapu- 
rūnas) puranų sąrašuose jo nerandame, tačiau daugelis ty- 
rinėtojų mano, jog tai savarankiška „Višnupuranos“ dalis. 

„Višnudharmotaroje“ aptariamus tapybos technikos 
principus matome įkūnytus jau garsiose Adžantos freskose 
(II-I a. pr. Kr.) ir Sančio architektūros komplekse (I a. pr. 
Kr.). Ritualu grindžiamoje tradicinėje Indijos menų hierar- 
chijoje tapyba neatsiejama nuo architektūros ir skulptūros. 
Tapybą labai veikė ir šokio (nrtta) bei pantomimos (nrtya) 
menas. Šokio meno, grimo ir kostiumų praktika veikė ta- 
pybos modeliavimą, o muzika ir giedojimas — tapybos rit- 
mikos dėsnius. Skulptūra ir tapyba buvo laikomos kontūro 
užpildymo proceso sudedamosiomis dalimis, todėl dažnai 
skulptūra, reljefas ir tapyba buvo atitinkamai vadinami 
„pilnu vaizdu“ (eitra), „pusiniu atvaizdu“ (ardhacitra) ir 
„atvaizdo atspindžiu“ (citrabhasa). Senovės indų manymu, 
tapybos tikslas — išvaduoti žmones nuo blogio (pūpa), su- 
teikti malonumą (prinati), pamaloninti namų dievybes. To- 
dė „Višnudharmotaroje“ aiškinama, kaip paruošti drobę, 
gruntuoti ją, maišyti spalvas, ruošti jų derinius, naudoti 
teptukus, pieštukus. Daug dėmesio skiriama tapybos psi- 
chologijai, aiškinama, kaip pasitelkus įvairias perspektyvas, 

pi kompozicijos elementus, spalvų derinius sukelti žiūrovams 
norimą išgyvenimą (bhūva) ir rasas. Veikale rašoma ne tik 
apie tapybos techniką, procesą, bet ir apie meno kūrinių 
eksponavimą, laikymą, aptariami tapybos trūkumai (dosa) 
ir pranašumai (guna). 

Deja, „Višnudharmotara“ dar nėra išversta iš sanskrito 
rankraščių į kitas kalbas, išskyrus 1924 m. garsios indų es- 
tetikos specialistės Stellos Kramrish parengtus jos fragmentų 
vertimus į anglų kalbą. 

Antologijoje spausdinami „Višnudharmotaros“ trečios da- 
lies kelėto skyrių fragmentai. 


Trečia dalis 
Antras skyrius 


1. Vadžra tarė: „O Neklystantysai, papasakoki man apie dievų 
atvaizdų kūrimo meną!, kad jie visada būtų panašūs ir atitiktų 
taisykles (šastras)“. 

2. Markandėja? atsakė: „O žmonių valdove, kas deramai nežino 
tapybos taisyklių, tas nepajėgs susigaudyti atvaizduose“. 

3. Vadžra tarė: „O Bhrigaus palikuonių skleidėjau, tarki žodį 
apie tapybos meną, nes tik žinantis tapybos taisykles gali jas dera- 
mai žodžiais apibūdinti“. 

4. Markandėja atsakė: „Vargiai suvoksi tapybos meną nepažin- 
damas šokio meno. Jokio darbo neįmanoma atlikti šioje žemėje, o 
valdove, be šių dviejų pagalbos“. 


' Vedų ir brahmanizmo laikais dar nebuvo statomos jokios šventyklos ir dievų atvaizdai 
apeigose (yajna) nebuvo naudojami. Formuojantis hinduizmo religijai, jadžną ėmė keisti tan- 
trinė (agamų tekstais besiremianti) apeiga — pūdža (pūja), kurioje pradėta naudoti antropo- 
morfinius dievų atvaizdus. Ir dabar Indijoje yra išlikusios maginės dievų atvaizdų garbinimo 
apeigos — abhičara. Be abejo, jos labai veikė ir skatino tapybos ir apskritai vaizduojamojo 
meno raidą. 

g Markandėja (Markandeya) — daugeėlyjė puranų sutinkamas mitinis išminčius, dievų ap- 
dovanotas nemirtingumu. Jis keliauja po visatą, kosminį Višnaus kūną, lankydamas šventas 
vietas (tirha) ir mokydamas sutiktus žmonęs. Visas „Višnudharmotaros“ tekstas — tai Markan- 
dėjos ir jo mokinio, valdovo Vadžros, pokalbis, kurio met: Markandėja atskleidžia atvaizdų 
kūrimo meno paslaptis. 

5. Vadžra tarė: „O dukart gimusysis, pirmiausia papasakok apie 
šokio meną, o paskui atskleiski tapybos meno dėsnius, nes šokio 
meną suprantantis numano ir tapybą“. 

6. Markandėja atsakė: „Sunkiai suvoksi šokio meną nenutuokda- 
mas muzikos (utodya) meno. Juk šokis neatskiriamas nuo muzikos“. 

7. Vadžra tarė: „O dharmos žinove, pirmiausia papasakoki apie 
muzikos meną, o tada atskleiski šokio meno dėsnius, nes pirmąjį 
pažinęs galėsiu suvokti ir šokį“. 

8. Markandėja atsakė: „Vargiai suprasi muzikos meną, nesusi- 
pažinęs su giedojimo menu. Tik giedojimo meno taisykles pažinęs 
gali deramai viską vertinti“. 

9. Vadžra tarė: „O verčiausias dharmos saugotojau, prašom pa- 
pasakoti man apie giedojimo meną, nes giedojimo meną pažinęs 
tampa visažinis ir verčiausias tarp žmonių“. 


Dvidešimt septintas skyrius 


7. Markandėja tarė: „O valdove, dabar klausyki, ką tau pasaky- 
siu apie pagrindines spalvas ir jų derinius (samayoga). 

8. Žinomos penkios pagrindinės spalvos. Būtent: balta (svesa), 
raudona (rakta), geltona (pita), juoda (krsna) ir žalia (hart). 

9. Neįmanoma suskaičiuoti visų šio pasaulio spalvų derinių, ku- 
rie yra dviejų ar trijų [pagrindinių] spalvų deriniai su visais įma- 
nomais atspalviais ir tonais. 

10. Aš papasakosiu tau, o geriausias iš žmonių, apie tamsius 
(šyama) ir šviesius (garva) spalvų derinius, išgaunamus sumaišius 
įvairias šio pasaulio spalvas, kuriuos regime kiekvienos spalvos 
atspalviuose. 

11—12. Žinomi penki baltos ir dvylika juodos spalvos atspalviai. 
Spindinti balta (rukma), dantų baltuma (danta), gryno sandalo bal- 
tuma (sphutacendana), debesies baltuma (kava) ir mėnulio baltuma 
(candra) — tai, pasak tradicijos, penkių rūšių balta spalva. 

13. Tamsios [spalvos] atspalviai, o valdove, yra šie: rausvai tam- 
si (rukma), rusvai tamsi (mudga), daigų žalumo tamsuma, tamsiai 
pilka (pandu), šviesiai ruda tamsuma (harta), gelsva tamsuma (pi- 
ta), vijoklio tamsuma (pryangu), beždžionės tamsuma (kapi). 

14—15. Toliau eina mėlynojo lotoso tamsuma (nilotpala), žydra 
povo tamsuma (nilakanta), purpurinė lotoso (raktotpala) tamsuma, 
niūraus debesies tamsuma (dhana). 

16. [Šiuos atspalvius] derinant su vaizduojamo įobjekto] spalvo- 
mis ir naudojant įvairius jų derinius išgaunamas įstabus grožis. 

17. Supažindinęs su spalvomis, dar aš tau papasakosiu apie dievų 
spalvas. O kurių [dievų] nepaminėsiu, tie turėtų būti tapomi baltai. 

18—19. Nagų valdovą Vasukį derėtų tapyti tamsiai (šyama), o 
nagai šiame amžiuje turėtų būti vaizduojami balti. Įvairūs [demo- 
nai] — daitijai, danavai, rakšasai, guhjakai ir pišačai — yra ne- 
spindinčios vandens spalvos. 

23. Dukart gimusiuosius (dvadža) reikėtų vaizduoti mėnulio spal- 
vos, o kariūnus (kšatrijus) — balto lotoso (padma) spalvos. Preki- 
jus (vaišjus) derėtų tapyti tik lengvai šviesia spalva, o žemojo sluoks- 
nio atstovus (šūdrus) — tamsia. 

24. Gandharvai ir apsarės“, pasak šventų tekstų, gali būti vaiz- 
duojami įvairių spalvų. Valdovai ir kilmingi žmonės — irgi balto 
lotoso. į 

25. Ligoniai, piktadariai, blogų žvaigždžių paveikti, atgailaujan- 
tieji ar rūpesčių prislėgta šeima taip pat turėtų būti [perteikiami] 
tamsia spalva. 

26. Regimus daiktus derėtų tapyti jų tikrąja spalva. 


Trisdešimt penktas skyrius 


1. Markandėja tarė: „Dabar aš papasakosiu tau, o tyrasai, apie 
tapybos dėsnius. Žiloje senovėje, sukurdamas deivę Urvašę, išmin- 
čius Narajana“ pasaulių gerovei sukūrė, o valdovo palikuoni, ir 
tapybos dėsnius. 


3 Gandharvai — dangiškieji muzikantai ir dainiai; apsarės — dieviškosios nimfos, gand- 
harvų palydovės, šokių ir muzikos žinovės. 

4 „Vamanapurana“ mini du Višnaus įsikūnijimus (avatarus) — Narą ir Narajaną, kurie 
garsėjo pamaldžiu ir asketišku gyvenimu. Pavydo apimtas Indra ir kiti dievai sumanė juos 
sugundyti, sudrumsti jų ramybę ir pasiuntė dangiškąsias nimfas. Magijoje įgudęs Narajana 
paėmė mango medžio žiedą, pasidėjo jį sau ant šlaunies ir iš jo radosi deivė Urvašė (skr. uru — 
šlaunis), o kartu ir tapybos dėsniai. 

2. [Siekdamas] apgauti dieviškąsias mergeles, didysis išmin- 
čius, paėmęs mango medžio žiedą, sukūrė iš jo įstabaus grožio 
deivę. 

3. Tapybos menas jai suteikė žavų pavidalą, ir ji tapo nuosta- 
biausia apsare. O ją išvydusios visos dangiškosios nimfos susigėdo 
ir pasitraukė šalin. 

4. Tokiu būdu sukūręs tapybą ir jos dėsnius, jis sykiu sukūrė ir 
dievą Višvakarmą“ jiems pažinti. 

5. Šokis, kaip ir tapyba, pasak perdavos, yra trijų pasaulių imi- 
tavimas (anukrtih). Akims ir jų išraiškoms, kūno galūnėms, jų 
dalims ir pirmiausia rankoms suteikiama ta pati reikšmė kaip ir 
šokio mene, o geriausiasis iš valdovų. Tos pačios [jų reikšmės] ir 
tapyboje. Šokis ir tapyba laikomi tokios pat vertės“. 


Keturiasdešimt pirmas skyrius 


1. Markandėja tarė: „Skiriami keturi tapybos stiliai: gyvenimiška- 
sis (satyam), meniškasis (vainikam), miestietiškasis (nagaram) ir miš- 
rusis (mišram). Dabar papasakosiu apie jų požymius (lakšanam). 

2. Kūrinį vadiname gyvenimišku, jei jis primena šios žemės [daik- 
tus], yra tinkamų proporcijų, gerų dydžių, [vaizduoja] gražius, ap- 
valius ir malonius kūnus. 

3. Įvairios kūnų padėtys, griežtos proporcijos, tikslus kvadrati- 
nis išdėstymas drobėje, neblankūs, neištempti ir visiškai užbaigti 
darbai — tokie vadinami meniškais (vainikam). 

4. Miestietiškam stiliui [būdingos] ovalios (kompozicijos], tvir- 
tų ir išlavintų galūnių kūnai, padailinti gėlių girliandomis ir or- 
namentais. 


3 Višvakarma (lei. visagalis, visadaris) — iš pradžių šis žodis buvo vartojamas kaip bet 
kurio galingo dievo epitetas, o vėliau taip imta vadinti visatą kuriančią jėgą, kuri buvo perso- 
nifikuota dievu. Jis — didis architektas, technikos, amatų ir menų valdovas. 

5 Pasak senovės indų kosmologijos, visatą sudaro trys pasauliai (trailokya) — žemė (bhūr), 
tarpinis pasaulis (bhuvah) ir dangus (svah). Vedantos filosofijoje šie pasauliai siejami su fizi- 
niu, vitaliniu-jusliniu ir mentaliniu kūnu bei trimis realybės lygmenimis. 

5. O mišrusis [tapybos stilius] randasi derinant tris pirmuosius. 

Žinomi trys tapymo būdai (vartana)': kryžminis (patraya), žings- 
ninis (haivika) ir taškinis (binduya). 

6. Pirmasis [šešėliavimo] būdas taip vadinamas dėl to, kad pri- 
mena lapų [susikertančias) linijas. Žingsninis laikomas labai subti- 
liu, o taškinio pavadinimas kilo iš taškavimo technikos. 

7. Neryški, nelygi ir nekontrastinga linija (rekha), pernelyg sto- 
rų lūpų, didelių akių ar sėklidžių [vaizdavimas], [veiksmo ar sce- 
nos] nesantūrumas, — tai tapybos trūkumai. 

8. Meilumas (madhuratva), kontrastingumas (vibhakta), erdvės 
užpildymas (bhūlamba), padėčių proporcijos (sthanapramana)“, pa- 
našumas (sadršya) ir perspektyva (kšayavriddhi) — šitai žinovai 
laiko tapybos pranašumais. 

9. O geriausiasis iš žmonių, kūrinio kontūravimas (rekha), šešė- 
liavimas (vartana), išraiškingumas (bhušanam)", spalvingumas (var- 
nam) — tai tapybos apdaila. 

10. Mokytojai (acarya) vertina liniją, žinovai — šešėliavimą, mo- 
terys mėgsta puošmenas, o visus kitus žavi spalvingumas. 

11. Tai žinant, svarbu pasirūpinti, kad paveikslas tiktų visiems 
skoniams, o žmonių valdove. 

12. Bloga [tapymo] poza (asanam), troškulys, aplaidumas, blogi 
įpročiai — šios [dailininko] ydos pražudo kūrinį. 

13. Svarbu gerai gruntuoti, tvarkingai ir tinkamai į visas puses 
ištempti drobę ir kruopščiai ištepti paviršių. 

14—15. Kūrinys bus nuostabaus grožio tuomet, kai menininkas 
auksine spalva tapys aiškias ir švelnias linijas, su skoniu naudos 
įvairias puošmenas ir išlaikys tinkamas proporcijas (praman)“. 


7 Tapymo būdai (skr. vartana — judėjimas, vartymas) — viena iš indų tapybos technikos 
sąvokų, reiškiančių šešėliavimą ar šviesos—tamsos žaismą. Vanana priklausė nuo teptukų ar 
pieštukų laikymo ir tepimo būdų. 

š Proporcijų mokslas buvo neatsiejamas nuo matų (mata) sistemos. Vaizdavimo objektų 
dydžiui ir jų santykiams nusakyti buvo vartojama angula (pirštas, nykštys, kurio ilgis apie 2 
cm) ir rala (atstumas tarp nykščio ir didžiojo piršto arba nuo bambos iki lyties organo; tai 
sudaro apie 20 cm arba 12 angulų. 

> Išraiškingumas arba kitaip — kūno puošmena, kūno ornamentas. Išraiškingumas priklau- 
so nuo tinkamo rasų perteikimo, todėl jis tapo viena iš svarbesnių indų estetikos sąvokų. 

Keturiasdešimt trečias skyrius 


1. Markandėja tarė: „Tapyba perteikia tokias devynias rasas: 
erotinę (šrngara), komiškąją (hasya), graudulio (karuna), herojiš- 
kąją (vira), rūsties (raudra), siaubo (bhayanaka), bjaurasties (bib- 
hatsa), nuostabos (adbhuta) ir ramybės (šanta)“. 

2. Tai, kas atspindi grožį, linijų, formų ir puošmenų įstabumą 
bei atitinka žinovų skonį, vadiname erotine rasa. 

3. Kas yra kreiva, šleiva ar neproporcinga, [kaip kad] netinka- 
mai sutrumpėjusi ranka, — tai laikome juoką keliančia rasa. 

4. Graudulio rasą perteikti derėtų vaizduojant nelaimes, varžy- 
tines, atsiskyrimą, elgetavimą ir kitas užuojautą keliančias aplin- 
kybes. 

5. Žiaurumas, pyktis, žudynės, ginklų spindesys ir ryškios puoš- 
menos perteikia rūsties rasą. 

6. Pasitikėjimą keliantį narsumą kartu su tauria išvaizda ir 
lūpų šypsena bei lengvai surauktais antakiais siejame su herojišką- 
ja rasa. 

7. Siaubingąją rasą tapyboje sukelia baisūs, atstumiantys daly- 
kai, beprotybė, kerštas ar žudynės. 

8. Kūrinys, vaizduojantis nemalonų bausmės vykdymą ar pasi- 
bjaurvėtiną kapinių sceną, geriausiai išreiškia bjaurasties rasą. 

9. O kai kūrinyje [vaizduojamas] pastėrimą keliantis nuolankus 
Tarkšjos" veidas ar kitos [panašios] būtybės, tai sukelia nuostabos 
rasą. 

10. Ramybės rasa perteikiama vaizduojant švelnią išvaizdą, su- 
sikaupimą, meditaciją, jogų ar šventų žmonių sueigas. 

11. Namus puošti galima erotinę, komiškąją ir ramybės rasas 
vaizduojančiais paveikslais. Ir niekada namuose neturėtų būti ka- 
binami kitokie paveikslai. 


19 Mokslas apie rasas išdėstytas „Naljašastros“ šeštame skyriuje. Pirminiuose tekstuose 
minimos aštuonios klasikinės rasos, o vėliau tapo įprasta prie jų pridėti ir devintą — ramybės, 
koniempliaiyvumo (šanta) rasą. Manoma, įog ši rasa tapo reikšminga dėl jogų praktikos ir jogų 
vaizdavimo meno kūriniuose. 

" Tarkšja (Tarkšya) — vedų literatūros milinė būtybė, tarnaujanti žmonėms. Ji vaizduo- 
jama žirgo ir laimės paukščio Garudos pavidalu, 

12. Tačiau visas rasas galima laikyti dievų šventyklose ar val- 
dovų rūmuose, išskyrus gyvenamąsias dvaro patalpas. 

13. Visas šias rasas galima kabinti valdovų rūmų susirinkimų, 
priėmimų kambariuose. 

14—15. Bet valdovų rūmų susirinkimų kambariuose ir šventyk- 
lose patartina niekada nelaikyti nemalonių kūrinių, kaip antai [vaiz- 
duojančių] panardintų į jūrą jaučio ragų, iš vandens kyšančias žmo- 
gaus rankų, bjaurios išvaizdos žmonių!?, mirties ar sielvarto, karų 
ar kremacijos. 

16—17. O didysis valdove, žmonių gyvenamose patapose visada 
turėtų būti vidjadharų, devynių išminčių, Garudos, Hanumano ir 
kitų sėkmę nešančiųjų atvaizdai. Ir nevertėtų, o valdove, savo na- 
muose eksponuoti paties sukurtų darbų. 

18. Silpnas ar riebus kontūras (rekha), kontrastingumo stoka, 
netinkami spalvų deriniai — visa tai yra laikoma tapybos trūku- 
mais. 

19. Kompozicija (sthana), proporcija (pramana), erdvės užpil- 
dymas (bhulambha), lipšnumas (madhuratva), kontrastingumas 
(vibhakta), panašumas (sadršya), tolumas (kšaya), artumas (vrd- 
dhi) — tai aštuoni gero kūrinio požymiai“, 

20. Kūrinys yra neįtaigus, jeigu prasta jo kompozicija, jei jis stoko- 
ja [atitinkamos] rasos, atrodo tuščias, niūrus ir be gyvasties (cetana). 


'* Senovės indai skyrė penkis žmonių tipus: Hamsa, Bhadra, Malavja, Ruščaka ir Šašaka, 
kurie astrologijoje buvo siejami su penkiomis dominuojančiomis planetomis: Jupiteriu, Mer- 
kurijum, Venera, Marsu ir Saturnu. „Višnudharmotaroje“ nurodoma, kokių proporcijų, dydžių 
ir spalvų vaizduoti kiekvieną iš šių tipų. Buvo manoma, jog pažeidus šias taisykles žmogui 
suteikiama bjauri, jo tipui netinkama išvaizda. 

13 Čia išvardyti pagrindiniai ne tik tapybos, bet ir skulptūros. keramikos ir apskritai vaiz- 
duojamojo meno kūrinių pranašumai ar vertės požymiai. 

Proporcija (pramana): skiriamos trys pagrindinės vaizduojamų ligūrų proporcijos — pil- 
noji (uttama), vidurinė (madhya) ir smulkioji (adherna). Visos jos grindžiamos matų sistema. 

Kompozicija (sthana) — devynių pozicijų sistema; siauresnė prasme — tai vertikaliai 
stovinčių, spalvomis, gestais ir forma besiskiriančių figūrų vaizdavimo principai. 

Panašumas (skr. sadlršya — kaip gyvas) — vienas iš svarbesnių indų skulptūros ir tapybos 
principų. dažnai vadinamas čėtana (gyvybingumas). Pasak senovės indų, gyvą nuo negyvo 
skiria prana (kvėptis, energija) ir gyvybiniai syvai (angirasa). Todėl kūrinyje menininkas turi 
perteikti ne tik regimąjį kūnų pavidalą. bet ir subtilųjį kūną, o šitai būdavo įmanoma padaryti 
giliai susikaupus ir pajutus tą kūną savyje. 

Tolumas—artumas (kšaya—vrddhi) — augimo—artėjimo ir tolimo—mažėjimo tapybinės 
perspektyvos. „Višnudharmotara“ mini trylika nuo įvairių pozicijų (sthana) priklausančių per- 
spektyvų. 

21. Kai regime šokančią arba išsigandusią, besijuokiančią ar 
besimėgaujančią figūrą, ji atrodo kupina gyvybės, lyg kvėpuotų. 

22. Tokie kūriniai laikomi vertingais. (Dailininkasi turėtų dar- 
buose vengti niūrumo ir tuštumo. 

23, [Nederėtų vaizduoti] figūrų su nemalonios išvaizdos galūnė- 
mis, plaukuotų [kūnų], beprotybės iškreipto veido ar drugio ligos. 

24. Išmintingas menininkas tapo tai, kas įtikinama, ir niekados 
to, kas pranoksta [tikrovę]. 

25. O žmonių valdove, įgudusių, dorų ir tapybos dėsnius paži- 
nusių dailininkų kūriniai visuomet skleidžia gėrį ir išsklaido rū- 
pesčius. 

26—27. Paveikslai sunaikina ar pažaboja irzlumą, suteikia pu- 
siausvyrą bei malonumą, pašalina blogų sapnų poveikį ir pamalo- 
nina namų dievybes. Namai, kuriuos puošia kūriniai, niekada ne- 
atrodo tušti. 

28. Didžiu dailininku laikome tą, kuris sugeba atvaizduoti ban- 
gą, liepsną, dūmą ar vėjyje plazdančią vėliavą. 

29. Tas didis dailininkas, kuris miegantį atvaizduoja gyvybingu, 
o mirusįjį — be gyvybės; kuris sugeba perteikti [erdvės ar vandens] 
gelmę. 

30. Tapant reikėtų stengtis vengti vieną figūrą priešpriešinti 
kitai. Bet kuriuo atveju, figūrų teisingas išdėstymas visuomet yra 
pagirtinas dalykas. 

31—32. O žmonių valdove, šios tapybos meno taisyklės taikyti- 
nos ir geležies, aukso, sidabro, vario ar kitų metalų dirbiniams bei 
geležies, akmens ir medžio skulptūroms. 

33. Vertingos šios tapymo taisyklės ir dirbant su moliu. Sakoma, 
jog kūriniai esti dviejų rūšių: iškilūs (ghana) ir įdubę (sušira). 

34—35. Metalas, akmuo, medis ir molis apdorojami reljefiškai 
(ghana), o odos, žalvario ir metalo dirbiniai yra profiliniai (sušira). 
[Šiuo atveju] oda yra padengiama tirštu molio sluoksniu ir ant jo 
tapoma kaip ant drobės. 

36—37. Šioje sutroje pateikiamos tapybos taisyklės, kurių, o val- 
dove, ištisus šimtmečius nebuvo galima išsamiau atskleisti. O kas 
čia nebuvo paminėta, tą galima perimti iš šokio [taisyklių], o kas 
praleista šokio [taisyklėse], tą, o kilnusis žemės valdove, galime 
aptikti [šičia]. 

38. Tapyba yra geriausias iš visų menų, kurie padeda įgyven- 
dinti keturias žmogaus vertybes: teisumą (dharma), gerovę (artha), 
malonumą (kama) ir išsivadavimą (moksa). Ir puošdami namus 
[meno kūriniai] visada suteikia laimę. 

39. Kaip Šumeru kalnas pranoksta visus kalnus, laimės paukš- 
tis Garuda yra visų paukščių valdovas, o žemės viešpats — iški- 
liausias tarp žmonių, taip ir tapyba yra geriausia iš menų. 


Versta iš: Vishnudharmottarapurana, tritya kan- 
dah/ed. by dr. Priyabala Shah. — Oriental Institute 
Baroda, 1958; Kramrish S:. The Vishnudharmotta- 
ram. — Calcutta University, 1924. Iš sanskrito kal- 
bos vertė Audrius Beinorius 


IRAIJANARAS 


a 


Iraijanaro (Iraiyanar, IV a. po Kr.) „Muzikos gramatika“ — 
tamilų muzikos estetikos veikalas, kuriame, be kalbos struk- 
tūros ir sandaros problemų, aptariami ir kai kurie muzikos 
estetikos specifiniai bruožai. Čia plėtojama idėja, jog muzika 
yra glaudžiai susijusi su žodžio menu. 

Antologijoje spausdinamas nedidelis fragmentas iš „Muzi- 
kos gramatikos“. 


(imami 


E 


[MUZIKOS GRAMATIKA) 
[Fragmentas] 


Gražioji tamilų kalba yra trijų rūšių: natūralioji arba poezijos, 
muzikos ir dramos kalba. Kiekviena iš jų turi savo gramatiką ir 
literatūrą. Tačiau esama knygų, kuriose visos trys kalbos glaudžiai 
susijusios: viena yra pagrindas, o kitos dvi egzistuoja kaip galimybė 
susijungti su kūno judesiais, mimika, artikuliacija arba su daina- 
vimu bei muzikiniu akompanimentu. Dvi paskutiniosios pasižymi 
ypatingomis ilgio, tarties ir t.t. taisyklėmis. Iš karto matyti, kad nors 
jos tekste ir neišskirtos, tačiau yra ypatingos dalys. Kitaip tariant, 
kas poemoje neskaitoma, turi būti dainuojama arba vaidinama. Ir 
kuo senesni tekstai, tuo daugiau dainavimo, muzikos ir vaidybos, o 
mažiau to, kas skaitytina ir tartina. Kas eilėraštyje yra metras, 
pėda, muzikiniame tekste yra tonas, gaida, dainavimo maniera ir 
akompanimentas. Ir nėra muzikos be žodžio, eilutės ir raidės — tai 

muzikai nelyginant ašis ratui. Nuo seno niekas ir nemanė ką nors 
be žodžių skaityti ar intonuoti. Todėl tokios dalys, kurias reikia 
dainuoti, nors jų ir yra poemoje, — nėra poezija. Pasaulio ir pasaulių 
erdvėje nėra žodžių, eilučių ir poemų — yra tik garsas; jis kuria visą 
visatos erdvę, kuri neužpildyta daiktų, kūnų ir dvasių, tačiau pats 
garsas — dvasios esmė. 

Jis neapčiuopiamesnis už eterį ir bet kurią kitą materiją. O ant 
kalbos stygų nukrinta tik lašas tos drėgmės, o vien tiek tesudrėkin- 
tais eilėraščiais — neišsigelbėsi. Ir nebėra vedų žodžių ir eilučių bei 
visų kitų dieviškųjų eilių magijos, nes jie sausi be tos drėgmės. 
Beveik niekas nežino, kaip juos dainuoti ir vaidinti, todėl jie, kaip 
ir kiti užkeikimai, nustoja galios. Dingo muzikos apžavai, liko ne- 
judanti ašis, sukanti visatos ratą. Muzika negali būti užrašyta, kaip 
ir negali būti aprašyta dvasia. Muzika — materijos dvasia. 


Versta iš: Myavikanbiaa acTeMHKa cTpaui BocTOKa. — 
Mocksa: Myauika, 1967. — C. 100—101. Iš rusų kalbos 
vertė Ieva Diemantaitė 

VATSJAJANA MALANAGA 


Garsus senovės indų veikalas apie meilę — „Kamasūira“ 
(„Kūmasūtra“) buvo sukurtas III-IV a. Jo autoriumi laiko- 
mas Vatsjajana Malanaga (Vėtsyūyana Mallanaga). Mano- 
ma, jog tai buvo vienas iš brahmanų, asketų išminčių (muni), 
gyvenusių Vakarų Indijoje. 

„Kamasūtra“ — didaktinis kūrinys, analizuojantis juslinę 
išsilavinusio miestiečio ir kurtizanės patirtį, pagrįstą tradi- 
ciniu hinduizmo požiūriu į žmogaus veiklą, kurią reglamen- 
tuoja trys tikslai: dharma (skr. dhar — laikyti) — žmo- 
gaus visuomeninės ir religinės pareigos, lemiančios jo elgesį, 
artha (esmė, nauda) — materialinių vertybių įgyjimas ir 
tinkamas jų panaudojimas ir pagaliau kama (skr. kūma — 
meilė) — juslinio-emocinio prado sužadinimas ir tinkamas 
Jo patenkinimas. Taigi hedonistinis „Kamasūtros“ mokslas 
yra glaudžiai susijęs su etiniu ir pragmatiniu žmogaus veik- 
los aspektu. Kaip ir kitiems senovės indų mokslo veikalams, 
„Kamasūtrai“ būdinga nepaprastai skrupulinga terminolo- 
gija, polinkis kruopščiai įvardyti ir sistemiškai aprašyti nag- 
rinėjamą objektą. 

Mūsų laikus pasiekusį „Kamasūtros“ tekstą sudaro septyni 
skirsniai (adhikarūna), kurie savo ruožtu dar skaidomi į 36 
dalis (prakarūna) ir 64 skyrius (adhyūya). „Kamasūtra“ pa- 
rašyta proza, išskyrus eiliuotas tradicinio šlokos metru sukur- 
tas dalių pabaigas, kuriose pateikiamos išvados. 

Antologijoje spausdinama pora pirmo skirsnio skyrių. 

KAMASŪTRA 
[MEILĖS MENAS) 


Pirmas skirsnis 
BENDRAS 


Antra dalis 


Antras skyrius 


Apie trijų tikslų siekimą 


1. Žmogus, kuriam skirta nugyventi šimtą metų, turėtų įvairiais 
[gyvenimo tarpsniais] taip atsiduoti trims vertybėms (dharmai, art- 
hai ir kamai)!, jog jos ne kenktų, o tik papildytų viena kitą. 

2—4. Vaikystėje jis turėtų siekti žinių. Jaunystėje jam derėtų 
atsiduoti gerovei ir malonumams. Subrendusiam privalu religijos 
pagalba siekti išsivadavimo (mokšos). 

5—6. Nors šiame nepastovumo amžiuje aisiduoti (šioms verty- 
bėms] galima tuomet, kai manome, jog tam yra tinkamas metas. 
Mokinystės (brahamacarya) periodas [turėtų tęstis], kol užbaigiami 
mokslai?, 

7—8. Atsiduoti dharmai — vadinasi, vykdyti šventraščių nuro- 
dymus, ką daryti, [pavyzdžiui], kaip atnašauti aukas, o tai papras- 
tai nėra daroma, nes tai ne šio pasaulio dalykai, ir rezultatai ne- 
regimi [tiesiogiai]; ar ko nevalia daryti, [pavyzdžiui], maitintis mė- 
sa, o tai dažnai daroma, nes tai šio pasaulio dalykai, ir padariniai 
akivaizdūs. Dharmą derėtų pažinti iš apreiškimo tekstų? ar iš tų, 
kas su jais tiesiogiai susiję. 

9—10. Artha — tai menų, kraštų pažinimas, turtų, kaimenių, 
derliaus aukso ar draugų įsigijimas, arba saugojimas to, kas jau 


! Vėliau buvo pridėta ketvinoji vertybė — mokša (išsivadavimas). Šios svarbiausios hin- 
duizmo vertybės žinomos jau nuo I a. po Kr. Jos turėjo padėti indams apmąstyti ir sutvarkyti 
savo gyvenimą etiniu, pragmatiniu ir hedonistiniu aspektu. 

Ž Mokinystės periodas mokytojo (gur:) namuose trukdavo ligi šešiolikos — aštuoniolikos 
metų. 

3 Apreiškimo tekstai (skr. sruri — bylota, apreikšta) — bendrinis indų sakralinių tekstų — 
vedų, upanišadų, aranjakų ir brahmanų — pavadinimas. Šie tekstai skiriasi nuo smriti (atminties, 
perdavos) tradicijos tekstų, t.y. puranų, epinių ar kitų religinių kūrinių. O garsioji indų biblija „Bha- 
gavadgyta“ priklauso ne šruti, o smriti tradicijai, nes yra sudedamoji „Mahabharatos“ dalis. 

įgyta, ar gausinimas to, kas jau yra. Arthą derėtų pažinti iš valdovo 
dvariškių ar šioje srityje jau įgudusių prekijų. 

11—13. Kama — tai mėgavimasis konkrečiais dalykais per pen- 
kias jusles — klausą, lytėjimą, regą, skonį ir uoslę — bei proto (manas) 
ir savasties (atman) sąveiką (samyuktena). Juslių ir konkrečių objek- 
tų sąlytyje gimstantis malonumas (sukha) yra vadinamas kama. Ka- 
mos derėtų mokytis iš „Kamasūtros“ ar ją pažinusių miestiečių. 

17—17. Tarp [dharmos, arthos ir kamos] pirmesnis visada ver- 
tesnis. 

Bet Lyra išimčių]. 

Artha [yra skirta! valdovams, nes [nuo to priklauso] pasauliečių 
gerovė. 

[Kama yra skirta] kurtizanėms*. 

18—21. [Prieštaravimas|: mokyti žmonės teigia, jog su nežemiš- 
kais dalykais siejama dharma privalo būti išdėstyta tekstuose. Ana- 
logiškai arthą galime pažinti tik iš knygų, nes ji įgyvendinama 
ypatingomis preimonėmis. Tačiau kamai, kurią visur Linstinktyviai] 
praktikuoja netgi gyvūnai, nebūtinas joks tekstas. 

22—24. [Atsakymas]: tai — netiesa. Vyrų ir moterų sueitis yra 
jų pačių valioje, todėl svarbu pažinti sueities būdus, o tai ir randame 
Vatsjajanos „Kamasūtroje“. Gyvūnų pasaulyje, kurių niekas nevar- 
žo, patelės yra laisvos daryti ką nori, tačiau jos santykiauja instink- 
tyviai ir tik konkrečiais [rujos] periodais, todėl joms, be abejo, pa- 
mokymai nereikalingi. 

25—30. [Prieštaravimas]: lokajatai“ teigia, jog neprasminga at- 
likinėti religines apeigas, nes jų vaisius pažinti galima tik anapus, 
ir apskritai abejotina, [ar religinės apeigos yra vaisingos). Iš tiesų 
koks gi kvailys atiduos savo turtus kitam geruoju — geriau žvirblis 
rankoje, nei sakalas danguje“. Arba geriau moneta, nors ir varinė 
šiandien, nei auksinė, dėl kurios nesi tikras. 


* Kurtizanė (skr. vešya — pas kurią einama, viešoji) — bendrinis parsiduodančių moterų 
pavadinimas Indijoje. Ki dažniau sutinkami pavadinimai: ganika (brangiai kainuojanti) dau- 
ziau laikom2 aukštuomenės kurtizanėms, o najika yra rafinuota meilužė, 

? Lokajatai (skr. lokūyara — visuotinė, kasdieniška) — čia turimi omenyje materialistinės- 
hedonistinės indų filosofinės mokyklos atstovai, neigiantys pomirtinį gyvenimą, nepripažįstan- 
tys vedų ir aukštinantys malonumus (kamą). Jie tikrąja žmogaus esme laikė jo kūną. Iš čia kitas 
jų pavadinimas čarvaka (tik kūnas). Šis fragmentas „Kamasūtroje“ yra vienas iš nedaugelio 
išlikusių šios filosofinės mokyklos polemikos pavyzdžių. 

S Originale: geriau balandis (kapora) šiendien, nei povas (mayura) rytoj. 

31. Vatsjajana atsako, jog [religines apeigas būtina atlikti], nes: 

1) nekelia jokių abejonių šventraščių tekstai, bylojantys apie 
dharmos praktiką; 

2) įvairūs užkalbėjimai, kaip antai demonų išvarymas ar lietaus 
prašymas duoda regimų rezultatų; 

3) saulė, mėnulis, žvaigždės ir planetos akivaizdžiai veikia kū- 
rinijos gyvenimą; 

4) šio pasaulio gerovė visiškai priklauso nuo keturių luomų [(brah- 
manų, kšatrijų, vaišijų ir šūdrų] ir keturių gyvenimo etapų" [moki- 
nystės, šeimynikščio, atsiskyrėbo ir asketo] tvarkos; 

5) sėkla visuomet sėjama [dirvon] tikintis gero derliaus. 

32—37. [Prieštaravimas]: tie, kurie tiki likimo galia, teigia, jog 
beprasmiška siekti gerovės (arthos), kuri, nepaisant pastangų, vis 
išsprūsta iš rankų, o kartais mus netikėtai aplanko. Taigi viskas yra 
likimo rankose“. Ir tik jis lemia gavimą ar praradimą, sėkmę ar 
pragaištį, džiaugsmą ar skausmą. Juk likimas iškėlė demoną Balį? 
į dievo Indros sostą ir likimas nutrenkė jį žemyn, ir tik jis tegali 
grąžinti. 

38—39. Vatsjajana atsako, jog tai netiesa, nes už kiekvieno pa- 
siekimo glūdi įdėtos tam tikros pastangos. Netgi tai, kas jau yra 
nulemta, įvyksta dėl pastangų, nors ir menkiausių. Sėkmė neaplan- 
ko to, kas nieko nedaro. 

40—45. [Prieštaravimas]: arthai pasišventusieji teigia, jog mė- 
gavimasis malonumais (kama) kliudo kitų dviejų — dharmos ir 
arthos — įgyvendinimui. Kama teršia žmogų, sukelia ligas, suveda 
su nedorais, prastų užsiėmimų, nešvarių įpročių žmonėmis, ir atima 
iš žmogaus ateitį. Kama gimdo aplaidumą ir tingumą, kol galop 
žmogus praranda visų pagarbą ir netgi pats ima save niekinti. 
Žinoma daug pavyzdžių iš praeities, kai aistra atnešdavo žmonėms 


? Keturi gyvenimo etapai (asrama) buvo privalomi kiekvienam brahmanui kaip svarbiausios 
etinės vertybės, 

Š Lokajatai, nepripažindami nei Dievo malonės (anugraha), nei priežasties ir padarinio 
dėsnio (karma) ar dangiškosios apvaizdos, viską palieka aklam likimui (kala). 

? Balis — puranose minimas demonų valdovas, kadaise, kaip ir Indra, valdęs pasaulius, bet 
po Višnaus apgavystės jam beliko tik požemio pasaulis. (Mitas pasakoja, kaip Višnus, įsikūnijęs 
nykštuku, atėjęs pas Balį ir paprašęs jo duoti jam tiek erdvės, kiek jis aprėpsiąs trimis žingsniais. 
Balis sutikęs, o Višnus, atvirtęs tikruoju pavidalu, vienu žingsniu aprėpęs visą dangų, kitu — visą 
žemę, o trečiąjį žingsnį žengęs trumpą ir palikęs Baliui valdyti požemio pasaulį.) 

pragaištį. Taip brahmano dukters užsigeidęs Bhodžos dinastijos ka- 
ralius Dandakja'? pražuvo pats su visa savo karalyste. O dievų 
valdovas Indra nukentėjo dėl savo aistros Ahaljai!!. Toks pats liki- 
mas ištiko ir Draupadės įsigeidusį Kiščaką!* ar jėga Sitos siekusį 
Ravaną“", Šiuos ir daugelį kitų pražudė jų aistra. 

46—48. Į tai Vatsjajana atsako, jog malonumai, kaip ir maistas, 
yra natūralus kūno poreikis. O kamos šaknys — dharma ir artha. 
Todėl svarbu pažinti kamos meną ir būti apdairiam. Juk niekas 
nepaliauja maisto ruošti vien todėl, jog esti elgetos [kuriems teks 
duoti], ar sėti grūdus, žinant, kad [atžalas sunaikins] stirnos. 

Štai ką byloja posmas. 

49— 51. Taip deramai sekdamas dharmą, arthą ir kamą žmogus 
lengvai patiria džiaugsmą (sukha) tiek šiame gyvenime, tiek ir ana- 
pus (amutra). Išmintinguosius domina ne kokius padarinius turės 
jų veiksmai anapus, bet koks bus jų poveikis dabarties gerovei. Geri 
yra tie veiksmai, kurie atitinka bendrą dharmos, arthos ir kamos 
tikslą, ar tarnauja dviem arba bent vienam iš jų; o nors vienam jų 
prieštaraujantys veiksmai yra nepageidaujami. 


Trečia dalis 


Trečias skyrius 


Mokslo išdėstymas 


1—4. Šalia „Kamasūtros“ ir papildančių menų bei mokslų, vyrui 
derėtų pažinti dharmą bei arthą. Merginos prieš [vedybas] turėtų 
kartu [su kitais menais studijuoti ir „Kamasūtrą“]. O po to vyrui 


!0 Dandakja, pagrobęs brahmano Bhargavos dukterį, buvo Bhargavos prakeiktas ir palai- 
dotas kartu su jo karalyste po smėlio lietumi („Ramajana“). 

V Išminčiumi Gautama apsimetęs dievas Indra permiegojo su jo žmona Ahalja. Gautama 
ji sužeidė ir ant jo kūno atsirado tūkstantis opų („Puranos“). 

12 Kiščaka buvo karaliaus Vyrato, pas kurį prieglobstį visiems melams gavo broliai Pan- 
davai, karvedys. Bhima, vienas iš Pandavų brolių, nužudė Kiščaką, kėsinusį į bendros Pandavų 
žmonos Draupadės garbę („Mahabharata“). 


13 Kova dėl beždžionių valdovo Ravanos pagrobios Ramos žmonos Sitos ir sudaro epo 
„Ramajana“ turinį. 


VATSJAJANA MALANAGA. KAMASŪTRA 269 


padedant [tęsti mokslus]. Pasak kai kurių mokytojų, šventraščių ir 
menų nepažinusioms moterims nevalia leisti [mokytis kamos meno). 

5—11. Vatsjajana mano, jog tai nėra geras [sprendimas]. Juk 
moterys iš patirties pažįsta šį [meną]. Tai nėra kažkas išskirtina; 
dažnai matome, kad nors daugelis naudoja įvairius mokslus, moks- 
lų taisykles bei dėsnius išmanančių tėra vienetai. 

Taip, pavyzdžiui, aukotojai, visai nepažinodami kalbos mokslo 
(vyakarana), atnašaudami vartoja ypatingą kalbą. Kiti atlieka savo 
darbus palankiomis dienomis, visai nesigaudydami šviesulių moks- 
le (jyotisa). Arba žirgų ir dramblių jojikai, visai nesusipažinę su 
gyvūnų tramdymo mokslu, jais dirba remdamiesi vien patirtimi. O 
tolimų kraštų gyventojai paklūsta valdovui visai neišmanydami ša- 
lies įstatymų. 

Taip pat esama moterų, valdovų ar jų patarėjų dukterų, kurti- 
zanių, kurios iš patirties moka šio meno. 

13. Todėl moterims patartina mokytis kamos meno ar bent iš 
dalies jį pažinti su patikimais žmonėmis. 

14. Tegu mergina slapčia mokosi šešiasdešimt keturių menų ir 
jų panaudojimo. 

15. Jos mokytojais galėtų būti: jau ištekėjusi vienmetė auklės 
duktė, visiškai patikima ištekėjusi draugė, bendraamžė motinos 
sesuo, senmergė tarnaitė, šeimoje gyvenanti vienuolė (bhikšuki) ar 
visada patikima vyresnioji sesuo — visos jos gali patarti. 

16. O štai šie šešiasdešimt keturi „Kamasūtrą“ papildantys 
menai: 

1) dainavimas (gitam),; 

2) grojimas instrumentais (vadyam); 

3) šokiai (nrtyam); 

4) piešimas (alekyam); 

5) ženklinimo menas!“; 

6) tatuiruotės ir ornamentikos menas; 

7) gėlių komponavimas (pušpastaranam); 

8) drabužių, dantų, nagų, plaukų, kūno priežiūra, valymas ir 
dažymas; 


4 Matyt, čia kalbama apie kastinės ir religinės priklausomybės ženklus. 

9) vitražo ir mozaikos menas (manibhumika); 

10) lovų, krėslų, guolių, kilimų tvarkymas, puošimas; 

11) grojimas vandens pripildytais indais (udakavadyam); 
12) fontanų priežiūra (udakadhata); 

13) kūno ženklinimas“; 

14) girliandų pynimas; 

15) šukuosenų ir galvos puošmenų menas (sekharaka apida); 
16) drabužių [derinimo ir dėvėjimo] menas (nepathya); 

17) ausų puošimas bei dekoravimas (karnapatra); 

18) kvepalų ir aromatų paruošimas bei naudojimas (gandha- 


yukti); 


19) brangakmenių, papuošalų, apyrankių naudojimo ir kom- 


ponavimo menas; 


20) fokusų menas (aindrajala); 
21) įvairių tepalų ruošimas (kaucumara); 
22) rankų miklumas, [reikalingas įvairiuose žaidimuose] (has- 


taladhavam); 


23) maisto gaminimas bei ragavimas; 

24) gėrimų, arbatų, svaigalų paruošimas; 

25) siuvimas ir adymas; 

26) žaidimai su siūlu“: 

27) grojimas vina ir būgnais damaruka; 

28) eilių recitavimas (praholika); 

29) mėgdžiojimo ar kartojimo menas (pratimala); 
30) pinklių ir minklių žinojimas; 

31) knygų skaitymas (pustakavacanam); 

32) scenos vaidinimų ir dramos menas (nathaką); 
33) kūrybinis žaidimas, kai pratęsiamas kito pradėtas saki- 


nys ar posmas (kavyasamasya); 


34) raštvedyba ir samprotavimas (pattikavetra vikalpa); 
35) smulkus daiktų ir instrumentų remontas; 
36) staliaus ar medžio darbai (taksakanam); 


15 Meilės žaidimų metu partneriai vienas kitam palikdavo žnaibymo ir kandžiojimo ženklų, 


Kartais tai būdavo tikri meno kūriniai, kuriuos indų vyrai ir moterys didžiuodamiesi demons!- 
ruodavo, 


I Greičiausiai čia turimi galvoje populiarūs Indijoje lėlių-marionečių vaidinimai. 

37) architektūros menas (vastuvidya); 

838) brangakmenių ir brangių metalų įvertinimas; 

39) alchemijos menas (dhatuvada); 

40) perlų, karolių atnaujinimo menas (maniragakara); 

41) sodininkystė ir daržininkystė (vrksayurveda); 

42) gaidžių, putpelių ir ožių peštynių menas; 

43) papūgų ir varnėnų mokymas kalbėti; 

44) įvairūs kūno masažai ir plaukų tepimo būdai; 

45) šifravimo menas (žodžių keitimas skaičiais ir atvirkš- 
čiai)!7; 

46) žodžių ar skiemenų žaidimai; 

47) kalbos ir vietiniai dialektai; 

48) gėlių įpakavimo ir persiuntimo menas; 

49) pranašavimo ar ženklų skaitymo menas (nimitta); 

50) geometrinių maginių figūrų ir užrašų menas (yantra- 
mantrka); 

51) atminties ir mąstymo pratimai (dhšrana); 

52) posmų atkartojimas; 

53) poezijos rimavimas (kavyakriya);. 

54) žodynų ir žinynų naudojimas (abhidhanakoša); 

55) Šventraščių recitavimas (canda); 

56) retorika (kriyūkalpa); 

57) išvaizdos ar išraiškos keitimo būdai!*; 

58) daiktų išvaizdos keitimas (pvz., šilką imituojanti drobė); 

59) įvairūs azartiniai lošimai (dhutavišeša); 

60) užkalbėjimo, užkerėjimo menas (akarša); 

61) vaikiški žaidimai ir žaislai (balakrda); 

62) etiketas (vainayikam); 

63) užkariavimo menas!*; 

64) kūno pratimai. 
19. Šie šešiasdešimt keturi menai yra sudedamoji „Kamasūtros“ 

dalis. Iš tiesų tai — kamos siela (Atmakatvat). 


V Tikriausiai tai įvairių ženklų perdavimas, pavyzdžiui, nebylių kalba. 
!8 Pavyzdžiui, vyro aptaisymas moterimi, apgaulingos veido išraiškos nustatymas. 


B Arba „menas nugalėti“. 

20. Gero būdo, graži ir kitomis savybėmis apdovanota kurtizanė, 
žinodama šiuos menus, pasiekia visuomenės pripažinimo ir tampa 
ganika. 

21. Tokios moters geidžia net karaliai, ją vertina išminčiai, ir, 
būdama visuotinai pripažinta, ji mėgaujasi visų pagarba. 

22. Valdovo ar jo patarėjo duktė, įvaldžiusi šiuos menus, sulau- 
kia vyro palankumo, nesvarbu, kiek tūkstančių žmonų jis turėtų 
šalia. 

23. Taip išprususi moteris nepražūna netekusi vyro, nelaimės 
atveju ar patekusi į svetimus kraštus. 

24. Taipogi ir iškalbus vyras, susipažinęs su šiais menais, ne- 
sunkai užkariauja moterų širdis, kad ir koks svetimas pradžioje 
joms būtų. 

25. Taigi pasisekimą lemia meistriškas šių menų naudojimas. 
Tačiau visuomet svarbu juos naudoti deramoje vietoje ir tinkamu 
metu. 

Čia baigiasi Vatsjajanos „Kamasūtros“ pirmoji dalis. 


Versta iš: Kūmasutra by Sri Vatsyžyana Muni 
with a Sanskrit Commentary of Jayamangala / ed. 
by Damodar Goswami. — Benares, 1912. Iš sanskri- 
to kalbos vertė Audrius Beinorius 


SENOVĖS KINIJA 


SENOVĖS KINŲ ESTETIKA 


Senovės Kinijoje buvo suformuluotos fundamentalios estetikos idėjos, iš- 
puoselėtos įvairiausios meno kūrybos formos ir principai, persmelkę visą 
Tolimųjų Rytų tautų estetikos ir meno raidą. Lygindami Kinijos estetinės 
minties sklaidą su Indijoje, Japonijoje ir Korėjoje plėtotomis estetinėmis įžval- 
gomis matome ir panašumų, ir skirtumų. Kinų ir indų samprotavimai apie 
esletiškumą ir grožį turi senas tradicijas, teorijos buvo kuriamos ir traktatai 
rašomi verdant intensyviam kultūriniam gyvenimui. Kita vertus, Indijoje dėl 
vedų literatūros poveikio buvo kuriami poeziją ir dramą analizuojantys nor- 
matyviniai traktatai, o kinų estetikų darbuose dėl hieroglifų kultūrai būdingo 
vaizdinio asocialyvaus tikrovės suvokimo daugiausia dėmesio imta skirti ta- 
pybos, poezijos, kaligrafijos estetikai. Korėjos ir Japonijos estetinė mintis, 
kaip ir šių šalių kultūra, buvo daug jautresnė išorinėms įtakoms, todėl patyrė 
didesnių pokyčių, lengviau perėmė naujoves. 

Kinijoje išryškėję kultūros sluoksniai, pakraipos, temos, leitmotyvai lyg ir 
atitiko banguojančios kaitos dėsnį. Tradicionalizmas, ieškojimas nauja ir nuo- 
latinis praeities kultūros klodų atgaivinimas čia visuomet žengė kartu. Kul- 
tūros tradicija buvo plastiška, dinamiška, pajėgi prisitaikyti prie dienos porei- 
kių, gebėjo sugerti ar pritaikyti naujas formas, temas, motyvus. Kinų kultūros 
tradicija, išlaikydama ir perteikdama tam tikras pastovias pasaulio ir žmogaus 
suvokimo schemas, turtėjo ir įvairiapusiškėjo. Ji natūraliai pati save regulia- 
vo. Kultūros subjektas organiškai įsisąmonindavo esminę savo priedermę — 
suvokti tradiciją ir ją puoselėti remiantis laiko patikrintomis išminčių teori- 
jomis, meno meistrų kūriniais. Senovės Kinijos estetinės minties raidos isto- 
rija glaudžiai susijusi su bendros kultūros raidos istorija. 

Archajiniu (Vakarų Zhou dinastijos valdymo XI—VIII a. pr. Kr.) laiko- 
tarpiu formavosi vėliau (apie IV a. pr. Kr.) į šešių kanoninių kinų išminties 

knygų sąvadą įtraukti tekstai. Tai „Yijing“! („Permainų knyga“), „Shijing“ 
(„Poezijos knyga“), „Shujing“ („Istorijos knyga“), „Liji“ („Ritualų knyga“, 
IV—1 a. pr. Kr.) „Lūshi chungiu“ („Pavasarių ir rudenų kronika“) bei neiš- 
likusi „Yuejing“ („Muzikos knyga“). Jose jau aptinkame daugelio pagrindi- 
nių estetikos kategorijų, problemų, temų, motyvų užuomazgas. 

Viduriniosios klasikos laikotarpiu (VII—III a. pr. Kr.) buvo sukurti Lokie 
didingi kinų filosofinės minties paminklai kaip Laozi priskiriama „Dao de 
jing“ („Knyga apie dao ir de“), Konfucijaus „Lun yu“ („Apmąstymai ir 
pašnekesiai“), „Mozi“ (V—III a. pr. Kr.), „Liezi“ (IV a. pr. Kr.), Zhuangzi 
(apie 369—286 m. pr. Kr.) priskiriamas „Zhuangzi“ ir kiti, kuriuose estetinė 
mintis jau nusimeta ikifilosofinės mitologijos apdarus ir darosi filosofine 
teorija. Šiuo metu išryškėjo ir svarbiausios senovės kinų filosofinės estetikos 
kryptys. 

Vėlyvosios klasikos laikotarpiu (II a. pr. Kr.—II! a. po Kr.) parašyti 
sąvadiniai traktatai „Huainanzi“ (II a. pr. Kr.), Li Buwei (III a. pr. Kr.— 
III a. po Kr.) „Lishi chungiu“ („Pavasarių ir rudenų kronikos“) komenta- 
rai, garsaus istoriko Sima Giano (145—86 m. pr. Kr.) du traktatai apie mu- 
ziką, kurie įėjo į jo „Shiji“ („Istorijos užrašus“) kaip vienas iš skyrių, po- 
etikos kūrėjo Lu Ji (261—303 m.) „Wenfu“ („Odė dailiajam žodžiui“), Cao 
Pi (Wen Di) traktatas (,„Wenlun“) apie stilingą meno kūrinį ir kt. 


Kaip minėta, senovės Kinijos estetinės minties savitumą daugiausia lėmė 
hieroglifų raštas, kurio pagrindas yra ne abstrakčių raidžių seka, o piktogra- 
ma, t. y., scheminis piešinys, simbolizuojantis konkretų daiktą ar reiškinį. 
Versdamas sutelkti mintis į ženklą, ženklų visumą, hieroglifų raštas kartu 
ugdė vaizdinį asociatyvų mąstymą, įvairiapusį tikrovės suvokimą, kuriame į 
pirmą vietą iškyla spontaniškai besiskleidžiančios tikrovės ir grožio apraiškos. 

Vakarų pasaulio estetikos terminijos ir pagrindinių koncepcijų raidą daž- 
niausiai skatina idėjos, o Kinijoje šią funkciją atlieka kategorijos. Jos ne Lik 


! Čia visur vadovaujamasi 1983 m. Kinijos vyriausybės oficialiai patvirtinta tarptautinė 
kinų kalbos skiemenų rašyba lotyniško pagrindo rašmenimis pinyiu, nes Valstybinė lietuvių 
kalbos komisija 1996 m. vasario 8 d. nutarimu Nr. 52 būtent pagal pinyin patvirtino lietuviškus 
kinų kalbos skiemenų atitikmenis, nors daugelyje pasaulio šalių, vartojančių lotyniškąją abė- 
cėlę, įprasta vadovautis vieno autoritetingiausio komparatyvistų judėjimo centro Honolule pri- 
imta transkripcija, kuri žymiai skiriasi nuo pinyin. Kai kurie pinyin rašmenimis žymimi garsai 
tariami kitaip negu lietuvių kalboje, pvz.: ch>č, y>i, j>dz, g>č. r>ž, sh>š, x>s, z>dz. zh>dž, 
ū>iu. 

suauga su tam tikrų hieroglifinių struktūrų visuma, tačiau ir tampa svarbiau- 
sia estetinių apmąstymų paskata. Į naujas idėjas čia žvelgiama kaip į senųjų 
„aukso amžiaus“ išminčių veikaluose išsakytų idėjų atgimimą. 

Kinų estetikos kategorijų sistema bei giminiškų mokslų terminija jau pra- 
dėjo ryškėti seniausiuose kinų rašto paminkluose. Tačiau nesant aiškių filo- 
sofijos mokslo ir literatūros ribų šiuose tekstuose įvairiems reiškiniams apra- 
šyti buvo vartojami tie patys terminai. Dėl to hieroglifų teksto turinys buvo 
suvokiamas keliais lygiais: 1) vaizdiniu metaforišku, 2) konkrečiu jausminiu 
ir 3) abstrakčiu filosofiniu. Todėl daugeliui pagrindinių kinų estetikos kate- 
gorijų būdinga polisemantika ir siiuaciškumas, nes to paties termino prasmę 
lemia kontekstas. 

Sinkretiška mitologinė ir folklorinė pasaulėžiūra, atsispindinti minėtose 
šešiose kinų išminties kanono knygose, siūlo kinų estetikai, literatūrai, dailei 
pasaulio modeliavimo būdą, turtingą meninių vaizdinių sistemą. „Yijing“ 
tapo pagrindine filosofinės pakraipos estetikos atrama, o „Shijing“ sukaup- 
tuose folkloro ir individualios poetinės kūrybos tekstuose ryškėjo menotyri- 
nės estetikos užuomazgos. Trečias svarbus estetinės minties šaltinis — „Liji“. 
Čia mėginama estetiniu požiūriu apmąstyti senųjų ritualų simbolinę prasmę 
ar patį ritualinį vyksmą. 

Šiose kanoninėse knygose, kalbant apie aukščiausias estetines visatos, 
gamtos reiškinių, daiktų, žmogaus savybes, vartojama mei (grožis, dailu- 
mas) kategorija. Šia prasme ji vartojama ir daugelyje kitų seniausių I tūks- 
tantmečio pr. Kr. pirmosios pusės tekstų. Mūsų eros pradžioje Kinijoje pa- 
sirodžiusiuose žodynuose nei iš pradžių reiškė saldus ir kartu turėjo gro- 
žio, gražumo, dailumo, meistriškumo, gėrio prasmę. Seniausiuose Zhou epo- 
chos (XII-IIi a. pr. Kr.) tekstuose mei neretai turi etinį atspalvį ir varto- 
jama kaip gėrio (shan) sinonimas. 

Kita vertus, mei ir shan junginys »nei-shan imtas vartoti vidiniam ceremo- 
nijų ir ritualinio vyksmo grožiui apibūdinti. Būtina atkreipti dėmesį, jog kinų 
estetikai apskritai būdinga ieškoti vidinės slėpiningos grožio esmės. Nors 
ritualinių ceremonijų grožis reiškiasi išorinėmis formomis, tačiau senuosiuo- 
se tekstuose, kuriuose vartojama sintetinė mei-shan sąvoka, turima galvoje 
vidinės estetinės savybės. 


„Shijing“ (X—VI a. pr. Kr.) yra ne tik reikšminga senosios kinų poezijos 
antologija, tačiau ir labai svarbus bręstančios literatūrinės estetikos šaltinis. 

„Feng (pirmojo, seniausio „Shijingo“ skyriaus pavadinimas), — rašoma „Shi- 
jingo“ „Didžiojoje pratarmėje“, — tai vėjas, dvelksmas. Tai ir pamokymas. 
Vėjo dvelksmas sukelia judėjimą, pamokymas skatina daryti gera. Eilės įkū- 
nija troškimus. Širdyje gimęs troškimas kalboje virsta eilėmis. Jausmai pra- 
bunda mūsų sieloje, o kalba suteikia jiems būtiną formą““. 

„Shijingo“ žanro dainuojamoji arba lyrinė poezija dažniausiai buvo atlie- 
kama pritariant muzikiniam instrumentui, melodijai, ritualiniams šokiams. 
„Jeigu [išreikšti jausmui] nepakanka žodžių, tai dūsaujama ir vaitojama, jei 
negana atodūsių ir aimanų, tuomet dainuojama ir balsiai deklamuojama, o 
jeigu negana žodžių ir melodijų, tai šį jausmą perteikia rankos ir kojos, pa- 
čios leisdamosi šokti“. „Shijingo“ poezija susieja trijų skirtingų menų — 
poezijos, muzikos ir šokio — elementus į harmoningą visumą. Muzika neiš- 
liko, ir nežinome, kaip „Shijingo“ eilės buvo dainuojamos. 

Apie VIL-VI a. pr. Kr. Kinijoje susiklosto naujas poezijos žanras a, 
kuriame eilės jau atsiskiria nuo muzikinio akompanimento ir yra deklamuo- 
jamos. Nuo šiol poezija pradeda savarankiškai plėtotis. Atsiranda poetikos 
mokslas. Šie svarbūs poezijos ir estetinės minties poslinkiai jau pastebimi ir 
„Shijingo“ „Didžiojoje pratarmėje“, kurioje ne tik gvildenamos poetinės kū- 
rybos ištakos, meno auklėjamoji reikšmė, meno ir visuomenės ryšiai, bet ir 
pateikiama savotiška morfologinės poezijos formų klasifikacija. 


Sinologai, gvildendami kinų estetikos ištakas, pažymi išskirtinį „Yijingo“ 
(VIII-VII a. pr. Kr.) idėjų poveikį. Ši seniausia kinų išminties ir mantikinės 
(likimo spėjimo) praktikos knyga, kinų kultūros tradicijoje atlikusi tokį pat 
vaidmenį kaip Biblija krikščioniškajame pasaulyje, ir šiandien labai domina 
įvairių šalių mokslininkus. 

„Yijing“ — viena įstabiausių ir slėpiningiausių žmonijos istorijoje sukur- 
tų knygų, kurioje simbolių, metaforų ir subtilių užuominų kalba užkoduota 
sudėtinga pasaulėžiūros sistema. Jos turinys vargu ar gali būti perteiktas ko- 
kia nors Vakarų pasaulio kalba, Norint ją suprasti, būtina pasitelkti išsamius 
komentarus, padedančius šių dienų žmogui įsiskverbti į sudėtingą kategorijų 
ir heksagramų pasaulį. Didžiulį šios knygos poveikį kinų mentalitetui pabrė- 


* Kuura necen. Bezukoe BBexeHHe / Bpazunckui B. H. IlpoGaemB: THNONOTHM 
CPEAHeREKOBAIX AHMTepaTyp BocTokKa. — MockBa, 1991. — C. 254. 
3 Ten pat. 

žia A. Wattsas. „„Yijing“ — rašo jis, — išugdė kinų mąstysenos polinkį į 
spontaniškus sprendimus, kurių efektyvumas priklauso nuo žmogaus sugebė- 
jimo ne prievartauti savo protą, o pasitikėti juo, suteikti jam galimybę reikštis 
savarankiškai“*. 

Pasaulio sandara „Yijingo“ komentaruose simboliškai pavaizduojama rai- 
gi („didžiosios tuštumos“, „didžiojo pirminio prado“, „dao“) grafinėmis struk- 
tūromis, kurias žymi vyriškosios šviesos jėgos — yang ir moteriškosios tam- 
sios, pasyvios jėgos — yin ryšį. Šis dviejų materialių, dvasinių, idealių jėgų 
srautas, veikiantis spiralės principu, užvaldo visas būties ląstelės ir sukuria 
vieningą kontinuumą, kuriame skleidžiasi energetinė yin ir yanę jėga. 
N. Vandier-Nicolas taikliai pastebėjo, jog „taigi simbolių pasaulis išreiškia 
originalią universalių metamorfozių schemą““. Yin ir yang sąveika — tai ne 
dualizmas, o poliariškumas, nes šie du visus būties reiškinius persmelkiantys 
pradai skiriasi tik išoriškai — jie negali egzistuoti vienas be kito. Nėra nieko, 
kas būtų tik yin arba yang. Veikdami tame pačiame dao energetiniame lauke 
(dao kategorija atsirado vėlesnėje „Yijingo“ teksto dalyje), šie pradai papildo 
ir keičia vienas kitą. Tas procesas yra amžinas ir nenutrūkstamas. Taigi nors 
„Yijingo“ autoriai atskleidžia visų būties procesų dvilypumą, sykiu jie nuo- 
sekliai parodo ir tų procesų vidinį dialektinį sąryšingumą. „Yijinge“ ryškus 
daoizmui ir chan būdingas nepasitikėjimas racionalaus proto konstrukcijo- 
mis, aukštinama žodžio galia ir vizualinio suvokimo reikšmingumas, čia 
sakoma, kad išminčiai savo mintims reikšti pasitelkė vaizdinius. Daoizmo 
ir chan estetikos šalininkus su „Yijingo“ idėjomis sieja ir estetinis intuity- 
vizmas, universalizmas, siekimas sutapti su spontanišku būties srautu, gam- 
tos stichija, dialektinio mąstymo principais. Daoizmo ir chan estetikoje taip 
pat plėtojamos idėjos apie nenutrūkstamą nuolatinį permainų procesą, bū- 
tinumą menininkui įsijausti į šios kaitos ritmą. 

Yin ir yang sąveikos koncepcija padėjo kinų estetikoje ir mene įsigalėti 
opoziciniams vaizdiniams: nebūtis—būtis, tamsus—šviesus, dangus—žemė, 
materialus—dvasinis, išorinis—-vidinis, vyriškas—moteriškas, jėga—minkš- 
tumas, kalnai-—vandenys... 

Kosmogoninės kilmės yin ir yang pradų sąveikos idėja tvirtai įaugo ir į kinų 
muzikos estetiką, kur kiekvienas yin atitinka „moterišką“ toną, 0 yang — „VY- 


* Waus A. The Way of Zen. — New York, 1968. — P. 34—35. 
3 Vandier-Nicolas N. Esihetigue et peinture de paysage en Chine. — Paris, 1982. — P, 10. 

rišką“ toną. Ši sąveika pabrėžia pirmapradės būties harmoniją, kosminį mu- 
zikos pojūtį. 

Apskritai į meno kūrinį kinai žvelgė kaip į kosminės valios ir biologinių 
gyvenimo ritmų nulemtą yin ir yang sąveikos rezultatą. Aktyvus vyriškas, 
energiją skleidžiantis pradas laikinai nustelbia savo priešybę — pasyvų, minkš- 
tą, klampų moterišką pradą. Moteriškas pradas aiškinamas kaip aktyvias kū- 
rinio struktūras neutralizuojanti ir harmonizuojanti jėga. Šią dviejų pradų 
dialektinės sąveikos idėją atspindi net ir kinų peizažinės tapybos žanro — 
shanshui (kalnai ir vandenys) pavadinimas. Shanshui kūriniuose vyraujantį 
yang, arba „šeimininko“, vaidmenį dažniausiai atlieka kalnai, o yin, arba „Sve- 
čio“, — minkštos, aptakios vandens telkinių, ežerų, upių, upelių linijos. Yin 
r yang sąšauką paveiksluose išreiškia kietų ir minkštų, tamsių ir šviesių, 
tuščių ir užtapytų plotų, objektų ir šešėlių sąveiką. 

„Yijinge“ išplėtota teorija apie pirmapradę tuštumą virto savita estetika, 
kuri aukština tuščią plotą, tuščią erdvę tapyboje, tylą ir pauzes muzikoje bei 
teatro mene. Tuščios erdvės, pauzės kinų estetikoje laikomi reikšmingiausio- 
mis gelmines kūrinių prasmes perteikiančiomis išraiškos priemonėmis. 

Kinų peizažinės tapybos estetika kreipia dailininką vaizduoti vientisą 
nuolatos besikeičiančių būties procesų srautą, o Vakarų estetika skatina „iš- 
plėšti“ statišką akimirką ir ją užfiksuoti. Dėl skirlingų estetinių nuostatų 
Vakarų dailininkai siekia užbaigtumo, o kinų priešingai — neužbaigtumo, 
neišsakymo, nes kūrinys turi teisingai atspindėti objektyvią būties procesų 
kaitą, judėjimą. 

„Yijingo“ tekste pateikta kosminės valios ir biologinio gyvenimo impulsų 
sklaida liudija visų būties procesų natūralumą ir spontaniškumą. Spontaniška 
kūryba, kinų estetikų ir menininkų požiūriu, — patikimiausias būdas atsi- 
skleisti autentiškoms menininko kūrybinėms galioms, nes spontaniškumas 
išlaisvina sąmonę nuo kaustančių schemų ir panaikina ribas tarp fantazijos 
ir tikrovės, o kanono reikalavimai ištirpsta laisvoje improvizacijoje. Visų 
būties procesų spontaniškos kaitos idėja ir nuolatinės aliuzijos į pirmapradę 
Didžiąją tuštumą įtvirtino kinų estetikoje ir mene ypatingą fragmento, cita- 
tos, metaforos, simbolio, estetinės užuominos, neišsakymo reikšmę. Taigi 
idėjos apie Didžiąją tuštumą kaip pirminį pradą, nuolatinę visų būties proce- 
sų kaitą, yin ir yang priešybę ir tapatumą, pagrindė daugelį svarbiausių kinų 
estetikos ir meno principų. Simbolių kodu perteikta pasaulėžiūros sistema 
labai paveikė visą kinų estetinės minties ir meno raidą, ypač intuityvistinės 

pakraipos daoizmo ir chan estetiką, daugelį šimimečių polemizavusią su kon- 
fucianizmo racionalizmu. Šios dvi svarbiausios klasikinės kinų estetikos ten- 
dencijos atstovavo dviem kultūros poliams, kurių energetinėje erdvėje sklei- 
dėsi filosofija, estetika ir menas. Į racionalizmą, reglamentaciją linkusi kon- 
fucianistinė estetika visą laiką polemizavo su daoizmo intuityvumu, natūra- 
lumo ir paprastumo aukštinimu. A. Waltso žodžiais, daoizmas „siekia įštai- 
syti konfucianistų diegiamos disciplinos neigiamą poveikį, atkurti ir išplėtoti 
natūralų spontaniškumą““. 

Lygindami Laozi „Daodejing“ ir Konfucijaus „Lunyu“ iš karto matome 
esminius jų skirtumus. Konfucijaus traktatas daug racionalesnis, skaidresnis, 
o Laozi veikalas — lyg mįslinga filosofinė poema. 


Konfucijaus (Kong Fuzi, 551—479 m. pr. Kr.) estetikos idealas, kaip ir 
visas jo mokslas remiasi didinga praeities kultūra ir menu. Praeityje jis mato 
tobulus kūrybos pavyzdžius, kurie šiam tradicionalizmo ideologui atrodo yra 
daug vertingesni nei pretenzingi amžininkų darbai. Į praeities muziką, poezi- 
ją, dailę Konfucijus žvelgia kaip į neišsenkantį kūrybinio įkvėpimo šaltinį. 
Naujos estetinės ir meno vertybės suvokiamos kaip senų vertybių atgaivini- 
mas. Todėl ir menininką Konfucijus ragina perteikti per amžius nusistovėju- 
sias vertybes, o ne kurti naujas. Jo estetikos teorija grindžiama ėjimu ne į 
priekį, o atgal, į „aukso amžiuje“ susiklosčiusią meno vertybių sistemą. Dėl 
to tokie svarbūs yra du pagrindiniai estetikos principai — tradicija ir sekimas 
senove. Kita vertus, senovėje išsirutuliojusių tradicijų sureikšminimas Konfu- 
cijaus estetikoje glaudžiai susijęs su pagarba kanonui. Visų meno rūšių ver- 
tingumas nustatomas lyginant su praeityje vyravusiomis kanoninėmis grožio 
formomis. Aukštindamas tobulus grožio idealus, įkūnytus „Shijinge“, Yao ir 
Shun epochų muzikoje, Konfucijus griežtai pasisako prieš bet kokį kanono, 
normos principų pažeidimą. Jam ypač svarbus harmonizuojantis ir nuosaiku- 
mą įtvirtinantis meno poveikis. 

Konfucijus nuo jaunystės mėgo liaudies dainas ir individualią poeziją, 
pats daug muzikuodavo. „Kai Mokytojas sutikdavo gražiai dainuojantį žmo- 
gų, — prisimena jo mokiniai, — paprašydavo, kad jis pradėtų dainą iš pra- 
džių. Tada ir pats pritardavo.“? Konfucijus turėjo gražų balsą ir pats puikiai 


5 Waits A. Le bouddhisme zen. — Paris, 1978. — P. 23. 
? Konfucijus. Apmąstymai ir pašnekesiai. — Vilnius: Pradai, 1994. — P. 95. 

grojo įvairiais muzikos instrumentais, ypač septynstyge liutnia. Muzikos pa- 
slaptis jis aiškinosi padedant garsiems senovės muzikos žinovams ir pripažin- 
tiems muzikantams. Muzika svarbi ir jo filosofinėje koncepcijoje. 

Kalbėdamas apie ritualą (li), Konfucijus taip pat iškelia meno vaidmenį: 
muzikos, poezijos, tapybos tikslas yra suteikti apeigoms estetinę formą. Me- 
no hierarchijoje besąlygiškai yra muzikos ir poezijos viršenybė. Jis nuolatos 
pabrėždavo esminį ritualų, ceremonijų ir etiketo ryšį su muzika. Ritualą, 
ceremoniją ir etiketą jis laikė labiau išorės reiškiniais, forma, dekoru, o mu- 
ziką — substancine esme. Iš čia išplaukia būdingas konfucianizmo požiūris 
į muziką kaip į savotišką įrankį, padedantį nustatyti valstybės dvasios ir 
kultūros būklę, nes muzikos smukimas, degradavimas tiesiogiai atspindi vals- 
tybėje vykstančius procesus. 

Regėdamas muzikoje visatos kosminių ritmų ir harmonijos atšvaitą, Kon- 
fucijus tikėjo, kad ritmiškas garsų pasikartojimas teikia pirmapradžiam būties 
chaosui tikslingos tvarkos harmoniją. Kita vertus, muziką jis laikė subtiliau- 
siu būdu išreikšti žmogaus jausmus. Muzikos principų įvaldymas, Konfuci- 
jaus supratimu, tarsi vainikuoja sudėtingą asmenybės dvasinės raidos kelią. 
Todėl minėdamas svarbiausius visatos ir asmenybės tapsmo elementus Kon- 
fucijus pradeda nuo poezijos, vėliau samprotauja apie ritualą ir galiausiai 
aptaria muziką. Svarbiausia muzikos rūšis, jo nuomone, yra ritualinė muzika, 
atliekama per apeigas. Konfucijus daug kalba apie esminį ritualų ir ceremo- 
nijų ryšį su maloniais muzikos garsais, grožiu, estetiniu pasitenkinimu, t. y. 
su tomis estetinėmis vertybėmis, kurios vadinamos ye (menine kultūra). 

Tapybą, taip pat ir poeziją Konfucijus aiškina kaip estetinio skonio, do- 
rovingumo principų įdiegimo priemonę, taurinusią žmonių sąmonę, jausmus, 
elgesį. Apgailestaudamas, kad jaunimas nesuvokia poezijos reikšmės, jis kvie- 
čia sūnų ir mokinius skaityti senovės poeziją, semtis iš jos išminties bei gėrio. 

Poezijoje Konfucijui itin svarbu yra gėris, dvasios polėkis ir minties tau- 
rumas. „Shijingo“ poeziją, — sako jis, — galima apibūdinti tokiu vienu 
sakiniu: „Čia nėra pikto, sugadinto mąstymo“. 

Suprantama, kodėl Konfucijus savo auklėjimo teorijoje tiek dėmesio sky- 
rė estetinio auklėjimo problemoms. Išaukštinęs we2 (humanitarinis išsilavini- 
mas) svarbą žmogui, estetines vertybes jis laiko patikimiausia priemone savo 
idealams įgyvendinti. Muzika, poezija, dainos, vaizduojamoji dailė, literatūra, tie- 
siogiai veikdama visa, kas gyva, suteikia žmonėms malonumo, apvalo jausmus, 
tobulina moralines savybes ir sykiu padeda valdyti valstybę. Meninės ywe (įvai- 

rių meno principų įvaldymas) vertybės, simbolizuojančios harmoningą būtį ir gy- 
venimą, labai reikšmingos tiek žmogaus, tiek visos šalies gyvenime. 

Konfucijus pradėjo estetikos tradiciją, tūkstančius metų aktyviai veikusią 
kinų ir kitų Tolimųjų Rytų šalių estetikos bei meno teorijas. Jau pirmiesiems 
konfucianizmo ideologams, Konfucijaus mokiniams didžiojo mąstytojo moks- 
las buvo neišsenkama išminties versmė. Vėliau konfucianizmo estetikos idė- 
jas ėmė skleisti mokslo žmonės, istorikai, rašytojai, astrologai, knygininkai, 
ritualų, muzikos, literatūros kanonų specialistai. Ilgainiui pats konfucianiz- 
mas imtas laikyti mokslininkų, knygininkų (ruj/ia) mokykla. 

Nepaisant šios krypties šalininkų pastangų suteikti konfucianizmui nuo- 
seklų ir sistemišką pavidalą, jis niekuomet nebuvo vieningas ir stabilus, nes 
tuoj po Konfucijaus mirties jo mokykla suskilo į aštuonias svarbiausias kryp- 
tis, o vėliau tų pakraipų vis daugėjo. III a. pr. Kr. kilo antikonfucianistinė 
banga, ir Konfucijaus veikalai buvo sunaikinti. 136 m. pr. Kr. jo mokslas 
buvo reabilituotas, ir pradėjus valdyti Han dinastijai tapo oficialia ideologija. 
Tuomet atsirado įtakingas valstybės remiamas konfucianistinės orientacijos 
mokslininkų ir menininkų sluoksnis, ėmęsis aktyviai rinkti, tyrinėti, sistemin- 
ti, komentuoti meno palikimą. I a. pr. Kr. buvo įkurti garsieji „Muzikos 
rūmai“, kurie puoselėjo ir skleidė tiesiog mistinę pagarbą senovės muzikai, 
poezijai, esteliniams ritualams. Tuo metu intensyviai buvo renkamos ir tyri- 
nėjamos senosios liaudies dainos, melodijos, anoniminė ir autorinė poezija, 
kuriamos tradicinio yuweftt žanro eilės. 

Istorijos eigoje konfucianizmo estetika kito. Konfucianizmo šalininkai, 
siekdami keisti šio mokslo paskirtį, atsižvelgdami į aktualias savo meto idė- 
jas, ne kartą mėgino atnaujinti Konfucijaus estetikos dvasią. Nepaisant šio 
sąjūdžio margumo, visos pakraipos, mokyklos, koncepcijos turi daug bendrų 
bruožų, tarp kurių pirmiausia minėtini pagarba tradicijai, ritualams, senovės 
muzikai, poezijai, knygai, Mokytojo autoritetui, aukštiems etikos ir humaniz- 
mo idealams. 

Ankstyvuoju klasikinio konfucianizmo estetinių idėjų raidos metu tarp 
daugybės šios krypties šalininkų ryškiausi yra mąstytojai, praturtinę konfu- 
cianizmą naujomis idėjomis. Tai Mengzi (Mencius, apie 372—289 m. pr. 
Kr.) ir Xunzi (apie 313—238 m. pr. Kr.). 

Konfucianistinės tradicijos atstovai nelaikė savęs originaliais mąstytojais, 
savitos teorinės sistemos kūrėjais, mėginančiais, kaip tai įprasta Vakaruose, 
savąja koncepcija sukritikuoti ir paneigti pirmtakų idėjas. Jie jaučia save 

esant tradicijoje, kurioje ir glūdi imanentinis tikros estetikos plėtojimosi prin- 
cipas. Todėl savo mintis jie laikė pirmtakų idėjų tąsa. Įsisąmoninta tradicija 
ir kūrybiškai panaudotas praeities palikimas jiems buvo svarbiausia autentiš- 
kos kūrybos ir meistriškumo prielaida. Iš čia plaukia konfucianizmo estetikos 
normatyvumas, menininkų orientacija į kanonizuotų schemų, taisyklių, sudė- 
tingos simbolikos laikymąsi. Toks menininko kūrybos ribojimas tam tikrais 
istorijos tarpsniais, kai susilpnėdavo tradicionalizmo įtaka, menkindavo kon- 
fucianizmo estetikos poveikį. Tačiau pripažinta, kad kritiniais kultūros rai- 
dos metais, kada imdavo vyrauti dogmatiškumas, kurį neokonfucianizmas, 
pavyzdžiui, išgyveno Sung epochos priešaušryje, ši mokykla sugebėdavo pa- 
sitelkti visai, atrodytų, priešingus daoizmo ir chan estetikos principus. Su- 
gebėjimas atsiliepti į svarbiausius kinų humanistinės kultūros poreikius ir 
lėmė konfucianistinės estetikos gyvybingumą. 

Konfucijaus estetikoje vengiama iracionalumo, neapibrėžtumo, miglotos 
simbolikos. Ji moko suvokti ir pajausti kasdienio žmogaus pasaulio daiktus 
ir skatina tiksliai natūralistiškai vaizduoti tikrovę. Menininko kūryba suvo- 
kiama kaip racionaliais principais paremtas kūrybos aktas ir įsivaizduojama, 
kad kūrybiniai sunkumai yra techninio pobūdžio. Dėl to daugiausia dėmesio 
skiriama meninės išraiškos priemonėms. Pagrindine priemone perteikti Likro- 
vės iliuziją tampa linija, tikslus grafinis piešinys. Tapytojas neturi palikti 
tuščios erdvės, jo potėpis yra tikslus, pasvertas, peizažo detalės, žmonės ir 
kiti vaizduojami objektai lapomi skrupulingai realistiškai. Taip atsiranda gra- 
finio stiliaus, kuris suklesti Sung epochos akademinėje dailėje, užuomazgos. 
Taigi konfucianizmas ir neokonfucianizmas, ilgą laiką buvę oficialiąja vals- 
tybės ideologija, tampa vientisa gyvenimo, kūrybos, estetinio pasaulio suvo- 
kimo filosofija, mokančia kinų estetikus ir menininkus gerbti tradicines 
vertybes, teisingai gyventi, mąstyti, kurti. Nors estetika, plėtojanu Konfu- 
cijaus idėjas, garbina estetiškai išsilavinusios asmenybės idealą, jos kūrybi- 
nę prigimtį, tačiau sykiu formuluoja tam tikrų estetinių taisyklių visumą, 
savotišką konfucianistinį kūrybos modelį, kuris įgyja kanono, normos pobū- 
dį visų šios tradicijos estetikų ir menininkų kūryboje. Atsvara kūrybinę 
laisvę varžančiam normatyvumui tapo daoizmo estetika, aukštinanti natūra- 
lumą, spontaniškumą ir estetinį intuityvumą. 


Filosofinio daoizmo pradininku laikomas vyresnysis Konfucijaus amnži- 
ninkas legendinis kinų mąstytojas Laozi (g. 604 m. pr. Kr.), lraktato „Laozi“, 

turinčio ir kitą pavadinimą „Daodejing“ („Knyga apie dao ir de“) autorius. 
Šis veikalas rodo jo autorių buvus didelės intelektualios galios mąstytoją. 
Neatsitiktinai Konfucijus lygino Laozi su drakonu, kuris Kinijoje laikomas 
imperatoriaus galios simboHu. Traktate „Dao de jing“ vyrauja ne formalios, 
o dialektinės logikos principai. Sudėtingiems daugiasluoksniams reiškiniams 
apibūdinti čia dažnai pasitelkiami simboliai, metaforos, užuominos, meniniai 
vaizdiniai, kurie suteikia Laozi filosofijai estetinį pavidalą. 

Laozi koncepcijos šerdis yra ontologizuota doktrina apie amžiną, natūra- 
lų, visuotinį spontaniško visatos gimimo, raidos ir išnykimo dėsnį, kuris va- 
dinamas dao keliu. Šis visa aprėpiantis būties dėsnis persmelkia visus pasau- 
lio daiktus ir reiškinius. H. G. Creelas pagrįstai teigia dao esant ne tik svar- 
biausia daoizmo kategorija, tačiau ir jo „kelrode žvaigžde““. 

Dao hieroglifas sudarytas iš dviejų prasmės dalelių, reiškiančių „galva“ ir 
„eiti“, Iš pradžių dao sąvoka reiškė kelią, kuriuo eina Žmonės. Vėliau ji 
pradėta vartoti astronomijoje ir reiškė dangaus kūnų judėjimo kelią. Ilgainiui 
šios sąvokos semantinis laukas plėtėsi ir ji virto abstrakčia filosofine kalego- 
rija, turinčia daug reikšmių: pirmapradė tuštuma, visų daiktų pradžia, visatos 
demiurgas, spontaniškas visa aprėpiantis kosmoso, gamtos reiškinių, visuo- 
menės ir žmogiškosios būties dėsnis. Plėtojantis filosofijai, dao virto daugia- 
briaune, neretai metaforiškai apibūdinama kategorija. Be minėtų prasmių, ji 
įgijo absoliutaus gėrio, grožio, visus būties reiškinius vienijančio prado, žmo- 
gaus gyvenimo kelio ir daugelį kitų prasmių. Tačiau ši sąvoka visuomet 
vienaip ar kitaip nusako pirmapradės daiktų vienybės idėją. 

Dao kategorija daoizme neretai įgyja estetinį atspalvį, nes ji aiškinama kaip 
galingas kūrybinis visus būties procesus reguliuojantis ir harmonizuojantis prin- 
cipas, kaip universaliu estetiškumu pasižymintis tobuliausias grožis, absoliuti 
harmonija. Skaitant klasikinio daoizmo šalininkų apmąstymus apie dao, jau- 
čiamas jų estetinis išgyvenimas. Neaiškų ir miglotą dao išminčius Laozi regi 
kaip tobuliausio absoliutaus grožio įsikūnijimą. Šitai patvirtinama ir kitame 
daoizmo traktate „Zhuangzi“. „Kai suvoki dao, išgyveni tobuliausią grožį.“ 

„Kaip ir visoje senovės filosofijoje, — rašo J. Zavadskaja, — taip ir Laozi 
filosofijoje estetinės problemos neatskirtos nuo bendrų filosofijos problemų. 
Joje neišryškintos nei estetinės objekto savybės, nei estetiniai subjekto su- 
gebėjimai. Tačiau kaip tik Laozi pasaulėžiūrai būdingas labai stiprus estetinis 

būties suvokimas ir apmąstymas“?. Šis estetinis atspalvis ypač išryškėja vė- 
lesnėje daoizmo filosofijoje, kurioje filosofinės kategorijos daug sąmonin- 
giau verčiamos į estetines. Nors klasikinio daoizmo tekstuose dao kategorija 
apibūdinama kaip neregima, neaiški, miglota, beformė, grįžtanti atgal į nebū- 
tį, tačiau joje, be minėtų grožio (mei) ir harmonijos (he) savybių įžvelgiama 
įstabi vidinė esmė (miao), kuri daoizmo estetikoje imama laikyti didžiausios 
estetinės vertės požymiu. Glaudžiai su dao susijusi miao kategorija vartojama 
kalbant apie substancialią, neregimą, vidinę visų būties reiškinių, daiktų, žmo- 
gaus kūrinių prigimtį. Kaip tik šią prigimtį ir trokšta perteikti kūriniuose 
daoizmo menininkas. Vakarų teoretikai, apibūdindami šią kategoriją, dažnai 
pamiršta labai svarbų daoizmo estetikai laipsniško perėjimo nuo neregimo 
prie regimo aspektą. 

Pagrindine dao raiškos arba emanacijos forma daoizme tampa de. Tiesio- 
giai išvertus de reiškia „daigą“, „ūglį“. Kaip daigas yra sėkloje glūdinčios 
neregimos potencijos sumaterialėjimas, taip ir de išreiškia dao. De sąvoka 
daoizme aiškinama kosmogoniniu, ontologiniu, estetiniu ir kitais požiūriais. 
Laozi tekste ji dažniausiai apibūdinama kaip dao savybė, jo raiškos forma 
daiktų ir reiškinių pasaulyje. Dao, sako Laozi, pagimdo daiktus, de juos 
maitina, daiktų pasaulis — formuoja, energija — užbaigia. 

Svarbus daoistinės pasaulio sampratos aspektas susijęs su gi koncepcija, 
kuri panaši į budistų plėtojamą dharmų teoriją ir senovės graikų atomizmo 
idėją. Oi aiškinama kaip visatos demiurgo dao veiksnys — pirmapradis ele- 
mentas, oras, eteris, gyvybinė energija, energetinis krūvis, ypatingas dvasinis 
ar kūrybinis impulsas. Oi dalelytės nuolat juda ir kinta. Joms būdingas jud- 
rumas, minkštumas, amorfiškumas padeda įsiskverbti į kiečiausią substanci- 
ją, viską formuoti ir ardyti. 

Pasaulis, daoizmo požiūriu, — daugelio glaudžiai susijusių, į visas puses 
energetiniame dao lauke sklindančių idealių, materialių ir dvasinių elementų 
visuma. Tie elementai yra vientiso spinduliuojančio dao grožio dalelytės, jo 
emanacijos formos. Šitos idėjos liudija glaudų makropasaulio (gamtos) ir 
mikropasaulio (žmogaus) ryšį ir jų harmoniją. 

Žymiausių klasikinio daoizmo estetikos atstovų Laozi ir Zhuangzi kon- 
cepcijose susiklosto vientisa estetinio pažinimo teorija. Skiriamos dvi pagrin- 

dinės pažinimo formos. Pirmoji — diferencijuota, analitinė, — būdinga žmo- 
nėms, paskendusiems kasdienių rūpesčių tėkmėje. Žmogaus gyvenimas ribo- 
tas, o analitinis pažinimas — beribis, todėl žmogus, kuris vadovaujasi raciona- 
laus pažinimo principais, daoistų nuomone, neišvengiamai yra paviršutiniškas. 

Antroji — integruota, intuilyvi — forma būdinga išminčiams ir didiems 
meistrams, menininkams. Čia intuicijos gelmė reiškiasi estetinės sąmonės 
plotmėje. Tokie žmonės, „neišeidami iš namų“, „nežiūrėdami pro langą“ 
(Laozi) intuityviai suvokia reiškinių, grožio esmę, pažįsta daugumai nepasie- 
kiamų vertybių pasaulį. Iš čia kyla subtiliojo intuityvaus pažinimo žmonėms 
būdingas sugebėjimas girdėti kitiems negirdimą neapsakomo grožio „muziką 
be garsų“, „poeziją be žodžių“, regėti nuostabią „tapybą be spalvų“. 

Dacistų plėtojama estetinio pažinimo teorija tiesiogiai siejasi su jų pažiūra 
į pagrindines estetikos kategorijas, kurios neretai aiškinamos gnoseologiniu 
požiūriu. Daoizmo estetikos kategorijų sistemoje pagrindinė yra grožio (mei) 
kategorija, kuri, kaip ir kitose senovės Kinijos estetikos kryptyse, dažniausiai 
vartojama kaip gėrio (shan) sinonimas. Gvildendami grožio esmės problemą, 
daoistai teikė pirmenybę ne išorinėms, o vidinėms substancialioms grožio 
savybėms. Pasak daoistų, tos esmės neįmanoma adekvačiai išreikšti, todėl jie 
plėtojo slėpiningosios, neišsakomos prasmės arba neregimo lygmens teoriją, 
paremtą Laozi ir Zhuangzi apmąstymais apie tikro grožio neryškumą, neiš- 
sakomumą ir netikro grožio išorinį spindesį. 

Laozi iškėlė daoizmui labai reikšmingą santūrumo ir asketiškumo princi- 
pą. Jis negailestingai kritikavo perdėtą puošnumą, išorinį žavesį, pasisakė 
prieš turto kaupimą, prabangą ir gražių daiktų aukštinimą, nes esą gražių 
daiktų vaikymasis skatina godulį ir nusikaltimus. Pilnavertis gyvenimas La- 
ozi koncepcijoje neatsiejamas nuo estetiškumo — gražių drabužių, muzikos, 
gyvenimo džiaugsmo, tačiau siekiantis gyvenimo pilnatvės išminčius žvelgia 
ne į išorinį grožį, o ieško jo esmės. 

Daoistams, palyginti su Vakarų estetikos tradicija, labiau būdingas dialek- 
tinis požiūris į grožio (mei) ir bjaurumo (chowu arba wu) kategorijų santykius. 
Grožis traktate „Daodejing“ aiškinamas kaip dialektinė bjaurumo priešybė, o 
ne kaip svetimas jam elementas. Laozi pabrėžia šių kategorijų santykinumą 
ir jų vidinį sąryšį. „Kai visi sužino, kad grožis yra gražu, atsiranda bjauru- 
mas, kai visi sužino, kad gėris yra gera, atsiranda blogis“, — sako Laozi. 

Zhuangzi, plėtodamas reliatyvistinės Laozi estetikos idėjas, įrodinėjo, kad 
tarp grožio ir bjaurumo neįmanoma nubrėžti ribų, nes nėra ir negali būti objek- 

lyvių grožio kriterijų. Grožis ir bjaurumas, kaip gėris ir blogis, liesa ir netiesa, 
yra tokios priešingos kategorijos, kurios neigdamos viena kitą, iškelia daugybę 
gradacijų. Todėl teigiama, kad reiškinių ir grožio formų įvairovė neaprėpiama, 
o skirtingų grožio aspektų yra tiek daug, kad visų jų neįmanoma nusakyti. 

Aukščiausiąjį grožį ir tobulumą, dacistų įsitikinimu, galima pažinti tik 
atsiribojus nuo išorinio vertinimo kriterijų ir pasinėrus į tikrąją reiškinių es- 
mę. Šią mintį Zhuangzi vaizdžiai paaiškina alegorija, kaip didis arklių žino- 
vas iš tūkstančių prieš jo akis skriejančių žirgų rinkosi tobuliausią, dievišką 
žirgą. Jis visiškai nekreipė dėmesio į išorines arklių savybes, net nesidomėjo 
eržilas tai ar kumelė, tačiau susikaupęs stebėjo, kuris žirgas skrieja nekelda- 
mas dulkių. Ši lyg ir visai nereikšminga detalė žinovui įkūnija visas svarbiau- 
sias tobulo žirgo savybes. 

Daoizmo atstovai teikia didelę estetinę reikšmę harmonijai (he, tiao), kuri 
aiškinama kaip dialektinės yin ir yang pradų sąveikos rezultatas. Ši kategorija 
vartojama kosmoso, gamtos reiškinių, daiktų, žmogaus grožiui apibūdinti. 
Itin dažna ji tekstuose, kur samprotaujama apie dao, kosminių, žemės garsų 
ir įvairiais muzikos instrumentais išgaunamų sąskambių dermes. Be to, har- 
monijos sąvoka siejama su tokia žmogaus, menininko dvasios būsena, kai 
pasiekiama jausmų ir mąstysenos darna, 

Harmonijos kategorijai labai artima pusiausvyros (ping) sąvoka. Pusiau- 
svyra yra vienas pagrindinių ūkrojo grožio ir idealaus meistro kūrybos bruo- 
žų. Kompozicijos teorijoje kiekvienas meno kūrinio komponentas turi būti 
pusiausvyros arba jos pažeidimo nusakytoje vietoje. Kita vertus, ši kategorija 
daoistinėje meno filosofijoje vartojama kaip harmonijos sinonimas, apibūdi- 
nantis tokią menininko dvasios būseną, kai jam atsiskleidžia slaptoji visų 
būties reiškinių ir grožio esmė. 

Daoizmo, o vėliau chan estetikos teorijose svarbios yra fyrumo, natūra- 
lumo ir paprasiumo kategorijos. Tyrumo kategorija etimologiškai siejama su 
tyro šaltinio vandens reikšme. Tyrumas, kaip pirmapradė vertybė, nusakomas 
priešinant jį drumzlinam arba užterštam srautui. Bet koks menininko sąmo- 
nės užterštumas, daoistų įsitikinimu, neišvengiamai iškreipia ir menkina jo 
kūrinių estetinę vertę. Pirmapradis tyrumas, skaidrumas, švarumas daoizmo 
estetikoje yra susijęs su gelminės prasmės aiškumu ir pirmapradžiu tyruoju 
grožiu, kurio dar nepažeidė „užterštos sąmonės“ srautas. 

„Laozi“, „Zhuangzi“, „Huainanzi“ tekstuose labai dažnai vartojama na- 
tūralumo (ziran) kategorija. Daoizmo estetikoje buvo paplitęs savotiškas na- 

tūralumo kultas. Ši kategorija ne lik nusako pirmapradį estetinį objekto, me- 
no kūrinio vertės požymį, tačiau ir apibūdina kūrybingą gyvybinę galią, iš- 
keliančią autentišką daiktų, reiškinių harmoniją ir grožį. Daoistai yra asketiš- 
kos minimalistinės estetikos šalininkai, įžvelgiantys esminį grožį pačiose na- 
Lūraliausiose ir paprasčiausiose estetinėse savybėse. Dėl to svarbi paprastumo 
(pu) kategorija. Paprastumas yra natūralus, jokių dirbtinių, išorinių efekių 
nepažeistas grožis. Tai neapdorotų, nenudailinių medžiagų vidinis žavesys. 
Tokio paprastumo pavyzdys yra savita natūralaus medžio ar nedažyto šilko 
faktūra. Daoistinės tradicijos meistrai bei menininkai savo darbuose siekė 
išryškinti ir natūralaus medžiagos grožio bruožus. 

Daoizmo estetikoje svarbios ir kitos kategorijos: dvasia, spontaniškumas, 
lengvumas, žaismingumas, nemokšiškumas, slėpiningumas, neišsakymo gel- 
mė, tuštuma, šešėlis ir kt. Jos nusako ne tik estetines objektų, meno kūrinių 
savybes, bet ir menininko kūrybos proceso ypatumus. Kūryba turi būti spon- 
taniška, žaisminga, joje turi vyrauti intuicija ir improvizacija. Spontanišku- 
mas — tai unikalus kūrybos akto momentas. Kalbėdami apie tobuliausią 
meistriškumą klasikinio daoizmo atstovai iškelia paradoksalią tezę apie tobu- 
lumo ir nemokšiškumo giminiškumą. „Tobulybė, — sako Laozi, — tolygi 
netobulybei.“ Ir Zhuangzi sako, kad didžiausias meistriškumas neretai dangs- 
tosi nemokšiško grubumo šydu, kuris slepia ypatingą, tik didžiausiems meist- 
rams būdingą meninio stiliaus sodrumą. 

Estetinę meno kūrinio vertę, daoisių manymu, lemia ne išorinė forma, o 
tam tikrų dvasinių savybių visuma, kurią nusako dvasios kategorija. Išoriniai 
reiškinių bruožai, slepiantys gelminę esmę, vėlesnėse daoizmo teorijose meta- 
foriškai vadinami žiedu, kuris yra nežinojimo pradžia. O reiškinių esmė, 
glūdinti po žavinga išorine forma, vadinama vaisiui ir siejama su esmės 
pažinimu. Subtiliai jaučiantis grožio fenomenų svarbą menininkas niekuo- 
met neatsiduoda išoriniam žiedų žavesiui, o skverbiasi į reiškinių esmę. 

Tikroji grožio esmė apibūdinama slėpingumo, arba neišsakytos gelmės, 
kategorija. Šioje kategorijoje glūdi užuomina apie pirmapradės Didžiosios 
tuštumos, visų faktų ir reiškinių pramotės, neišsakomumą. Kaip pirmapradė 
Didžioji tuštuma, taip ir su ja susijusios slėpingumo, arba neišsakytos gelmės, 
bei tuštumos sąvokas persmelkia neišsakomumo reikšmė, kuri veda į tai, kas 
yra visa ko pradžia. 

. Daoistai pirmieji kinų estetikos istorijoje ėmė plėtoti tobuliausiojo grožio 
neišsakomumo idėją, samprotavo apie beformes formas, neregimas spalvas, 

tobuliausią negirdimą muziką ir poeziją. Daoizmo estetika remiasi Laozi ir 
Zhuangzi mintimis apie neišsakymo ir Lylos reikšmingumą. „Didžioji pilny- 
bė, — sako Laozi, — panaši į tuštumą, ji neišsenkanti“. Ši neišsakytos gel- 
mės, estetinės užuominos koncepcija kyla iš daoistų įsitikinimo, jog po regi- 
mybės skraiste glūdi pirmapradė didžioji tuštuma, kitaip tariant, žodžiais, 
garsais, formomis negalimas nusakyti pradas, kurio atspindžius perteikia 
tinkamos užuominos, netiesioginės nuorodos. Dėl to tokia reikšminga tapy- 
boje tuščia erdvė paveiksle, o muzikoje, poezijoje, teatre — intervalas, pau- 
zė, Lyla. 

Begarsė dao muzika savo tobulumu ir gelmė nustelbia girdimą muziką, 
kurios garsai trukdo išgirsti dao muzikos skambėjimą. 

Estetinis klasikinio daoizmo filosofijos pobūdis, natūralumo, spontaniš- 
kumo, intuityvumo reikšmės iškėlimas, plėtojamos universalios tezės stipriai 
paveikė tolesnės kinų estetikos ir meno raidą. 

Greta konfucianistinės ir daoistinės estetikos, klasikos laikotarpiu sigis) 
reiškėsi moizmo (Mozi, V—IV a. pr. Kr.), legizmo (Han Feizi, III a. pr. Kr.), 
skepticizmo (Wang Chang, apie 27—97/107 m.) ir kitų krypčių šalininkai. 
Kita vertus, intensyviai plėtota meninė kultūra sudarė prielaidas atsirasti įvai- 
tiems menotyrinės estetikos (muzikos, literatūros, tapybos) traktatams. O gar- 
sioji kinų tapybos estetika susiformavo jau ankstyvaisiais viduramžiais, V a. 
pradžioje. 


Antanas Andrijauskas 

[PERMAINŲ KNYGA] 

„Vijing“ — vienas seniausių Kinijos raštijos paminklų. Dar 
Jis vadinamas „Zhou Yi“, nes iš tradicijos laikoma, kad jis su- 
kurtas Zhou dinastijos pradininko Wen Wango ir jo sūnaus 
Zhou Gongo XII-XI a. pr. Kr. „Yijing“ susideda iš dviejų da- 
lių; pirmoji, grafinė, dalis laikoma kanonine — ją sudaro 64 
simboliai, vadinami heksagramomis, ir mantinis tekstas. Kiek- 
viena heksagrama reiškia tam tikrą realią situaciją. Heksag- 
ramą sudaro šešios ištisinės ir per vidurį pertrauktos linijos, 
išdėstytos vertikaliai viena ant kitos. Ištisinės linijos simbo- 
lizuoja aktyvią veiklą, šviesą, įtampą, o pertrauktos — pasy- 
vumą, tamsą. Heksagramų pagrindą sudaro aštuonios trigra- 
mos (gua), esą apreikštos kaip dovana iš aukščiau mitiniam 
išminčiui Fu Xi. Tai trįjų ištisinių ir pertrauktų brūkšnių aš- 
tuoneriopa kombinacija, simbolizuojanti aštuonias universali- 
Jas: dangų (gian), žemę (kun), griausmą (zhen), vandenį (kan), 
kalną (gen), vėją (xun), ugnį (li) ir šaltinį (dui). Heksagrainų kil- 
mė siejama su dar II-I tūkstantmečių pr. Kr. sandūroje vyra- 
vusia būrimo praktika braižant ant vėžlių šarvų, galvijų ragų, 
kaulų įvairius brūkšnius, geometrines figūras, simbolizuojančias 
kitimo idėją, kilusią stebint šviesos ir tamsos kaitą pasaulyje. 
Šios idėjos pagrindu atsiradusi būrimo teorija aiškino, ar žmo- 
gaus veikla sutampa su pasaulio raida, ar nesutampa; jei su- 
tampa — laimė, jei nesutampa — reikia tikėtis nemalonumų. 

Antrą „Yijingo“ knygos dalį sudaro komentarų tekstas „Yi- 
zhuan“, vadinamas „Dešimt sparnų“ („Shiyi“). Jų autoriumi 

laikomas Konfucijus, tačiau iš tikrųjų tiek pirma, tiek antra 
„Yijingo“ dalys yra daugelio Konfucijaus įtaką patyrusių auto- 
rių kūrybos rezultatas. Pastaraisiais metais „Yijingo“ tyrinėto- 
jai priėjo prie išvados, jog kanoninė, pirmoji, dalis buvo sukusr- 
4 ta apie VIII-VII a. pr. Kr. ir užrašyta ant 770 mm ilgio bam- 
: buko kamieno plokštelių, vadinamų jing (kanonas, pamatas), 
o antroji dalis — komentarai — sukurti apie VI—IV a. pr. Kr. 
| ir užrašyti ant daug trumpesnių plokštelių, vadinamų zhuan. 
| Antologijoje spausdinami pirmieji septyni (iš 11) komen- 
tarų aštuntojo sparno — „Shuogua“ — skyriai, kuriuose 
dėstoma žmonijos kultūrinės sąmonės pabudimo, kinų filo- 
sofinio, estetinio, meninio pasaulėvaizdžio išsikristalizavimo 
istorija, aptariama minėtų aštuonių trigramų prigimtis, po- 
būdis, funkcijos bei jų vaidmuo bendrajame makrokosmoso 
sklaidos (permainų) cikle. „Shuogua“ — tai vienas iš vėles- 
nių, bet kartu ir filosofiškiausių (po „Xicizhuan“, vadina- 
mojo „Didžiojo komentaro“) komentarų. 

SHUOGUA 
[PASTABOS APIE TRIGRAMAS] 


Pirmas skyrius 


Kadaise šviesiausieji išminčiai kūrę Permainas. Dvasios šviesy- 
be jie įsiskverbė į tamsos slėpinynus ir taip atrado tūkstantlapę 
burtažolę.! 


! Šioje frazėje dėmesio veria kategorija skeng (atradimas, gimimas, alsiradimas): didieji 
išminčiai „atrado tūkstantlapę burtažolę“ (pradėjo skaičiuoti pagal tūkstantlapės stiebus). Ši 
kategorija čia pasirinkta neaisitiktinai. Ja pabrėžiamas „Yijingo“ atsiradimo natūralumas. ai- 
spindintis bendrą visų kosminių permainų dėsningumą. Didieji išminčiai drauge šu dangumi 
(gamtiškuoju, natūraliuoju pradu — prigimtimi) „išnešiojo“. išpuoselėjo „Yijingą“. Jis išvysta 
pasaulio šviesą kaip tikras jų kūdikis, užkoduojantis savyje visą kūniškosios, dvasinės ir racio- 
naliosios būties procesualumą (pradžios—pabaigos ciklas), t. y. genetiškai užkoduojantis visą 
Dangaus paskliautę. Bet kuri kita kategorija būtų bylojusi apie „Yijingo“ kūrybinio proceso 
mechaniškumą, dirbtinumą ir subjektyvumą, paprasčiausiai prieštaraujantį gamtos ir tikrovės 
dėsniams. Tokiu atveju „Yijing“ kaip koks svetimkūnis būtų atsidūręs už visos Dangaus pa- 
skliautės pasaulėžiūrinės sistemos ribų, ir visi išminčiai, paprasti žmonės bei apskritai visos 
Dangaus paskliautės būtybės (daiktai) būtų nuo jo nusigręžę. 

Trejetu paženklino Dangų, dvejetu — žemę ir nuo jų ėmė skai- 
čiuoti?. Įsižiūrėdami į yin—yang kaitą, jie išbraižė simbolius*. Ste- 
bėdami kieto ir minkšto pulsavimą, jie sukūrė brūkšnius*. Jie su- 
derino Dao—de seką ir įvedė tvarką Pareigai—Teisingumui. Jie 
iki galo išsiaiškino tvarkos dėsnius, realizavo visą prigimtį“, idant 
iki galo suvoktų likimą. 


2 Senovės kinų filosofinė kosmologija ir šio teksto fragmento komentaras kreipia tam tikros jo 
interpretacijos link: Dangų plokštuminėję projekcijoje simbolizuoja apskritimas, Žemę — kvadra- 
tas. Dangaus apskrilimo ilgis prilygsta apytikriai trims diametrams (2 xR). Tai trėjetas, turintis 
vieną nelyginį skaičių. Vadinasi, Dangų simbolizuoja nelyginis skaičius — trys. Žemės kvadraio 
perimetras, orientuojantis pagal keturias pagrindinės pasaulio šalis, yra keturių kartotinis. Žemės 
ketvertas sudarytas iš dviejų lyginių skaičių (2 + 2 arba 2 x 2). Vadinasi, žemę ženklina lyginis 
skaičius 2 (plg. su graikais, kur 2 ir 3 simbolizuoja vyro ir moters sąjungą: 2 — pirmasis (po pra- 
dinio lyginio-nelyginio vieneto) moteriškas lyginis, 3 — vyriškas nelyginis skaičius. „Yi jingo“ 
numerologijoje 2 ir 3 tampa kosmologiniais — vadinasi, ir kosmogoniniais bei apskritai geneti- 
niais skaičiais. Antai su tūkstantlapės stiebais atlikus tis matematinius veiksmus, gaunamas vie- 
nas heksagramos brūkšnys (o heksagramą sudaro 6 pozicijos, tad norint gauti 6 brūkšnius, reikia 
atlikti 18 matematinių veiksmų). Jei visose trijose metamorfozėse susidaro trys nelyginiai skaičiai, 
tai gauname 9 (3 x 3). Devynetą grafiškai simbolizuoja ištisinis vyriškas (yang) brūkšnys. Jei vi- 
sose trijose metamorfozėse susidaro trys lyginiai skaičiai, tai gauname 6 (3 x 2). Šešetą grafiškai 
simbolizuoja pėrtraukias moteriškas (xi) brūkšnys. Sudėję du lyginius ir vieną nelyginį skaičių. 
gauname 7 (2 + 2 + 3); sudėję du nelyginius ir vieną lyginį skaičių, gauname 8 (3 +3 + 2). [6, 7, 
8 ir 9, kaip į kosmologinius ir kosmogoninius skaičius, orientuojami visi žmogaus pasaulėžiūriniai 
idealai, kartu jais grindžiami visi Dangaus paskliautės objektyvūs būties principai. 

3 Vin—yang įkūnija objektyviąją Dangaus paskliautės genetinio ritmo dialektiką. Struktū- 
rinis ir funkcinis yin—yang binariškumas simbolizuoja kosminio embriono — vadinamojo 
Taigi (Didžioji tušiuma) — užkoduotus vidinius ciklinius daiktiškosios būties raidos procesus. 
Fin—yang genetiškai pagrindžia ir persmelkia visus Dangaus paskliautės kūniškosios. dvasinės 
ir idealiosios būties lygmenis. Biologinėje plotmėje yin—yang (jėgos) įprasminamos kaip vy- 
riškasis ir moteriškasis pradai; visatos struktūroje jas simbolizuoja Dangus i“ Žemė; Dangaus 
paskliautės rilmikoje jos, kaip šviesos ir energijos skleidejos, tampa Mėnuliu ir Saule, filosofinių 
kategorijų dialektikoje — tai „taip“ (teigimas) ir „ne“ (neigimas); kūniškosios, dvasinės, idealio- 
sios būties vienijamoje žmogaus, Dangaus paskliautės ir visatos harmonijoje jos virsta dao ir de. 

Didieji išminčiai stebi Dangaus paskliautėje vykstančias objektyviosios tikrovės diktuoja- 
mas yin—yang metamorfozes, grafiškai perkeldami jas į trigramų bei heksagramų simbolių ir 
į hieroglifinio rašto sistemas. 

* Kieto ir minkšto pulsavimas — vyriško ir moteriško pradų meilės žaismo ritmika, kurią 
didieji išminčiai atvaizdavo kietais (vyriškais) ir minkštais (moteriškais) brūkšniais, autinkamai 
išsidėstančiais į vienokias ar kitokias trigramas bei heksagramas. 

5 Pareiga— Teisingumas — tai objektyvaus visuotinio teisingumo principas. Prigimties 
(xing) daiktiškame ir žmogiškajame pasaulyje jį atitinka 71 (žmoniškumas, meilė žmogui, 
abipusis atliepiamumas). Tvarka, darna (/i) — tai aukščiausieji Dangaus paskliautės gyvenimo 
dėsniai, pagrindžiantys ir reguliuojantys gamtiškąjį bei žmogiškąjį pasaulį. 

B Prigimtis (xing) — tai daiklams ir žmonėms būdingas savitumas, jų tikroji esmė. Likimas 
(ming) — objektyvūs Dangaus paskliautės raidos ciklai, reiiatyviai besisiejantys su subjekty- 
viais daiktų ir žmonių prigimties diktuojamais vidiniais procesais. 

Antras skyrius 


Kadaise šviesiausieji išminčiai kūrę Permainas. 

Idant suderintų prigimties ir likimo dėsnius, 

Jie nužymėjo Dangaus dao, pavadindami jį yin ir yang; 

Nužymėjo Žemės dao, pavadindami jį minkštumu ir kietumu; 

Nužymėjo Žmogaus dao, pavadindami jį gėriu ir Pareiga—Tei- 
singumu. 

Šias tris pirmaprades Galias [simbolizuojančius brūkšnius] su- 
dvigubino, 

Tad kiekvienai heksagramai Permainose tenka šešetas 
brūkšnių. 

Vienur [brėžiami] yin, kitur — yang, 

Kaitaliojantys silpnumą ir tvirtumą, ir šitaip 

Permainose šešeriopai išsidėstantys į vieną ženklą“. 


Trečias skyrius 


Dangus ir Žemė pasiskirsto vietomis, 

Kalnas ir Šaltinis susisiekia gyvastinguoju kvėpsmu (gi), 

Griausmas ir Vėjas žadina vienas kitą, 

Vanduo ir Ugnis nesudrumsčia vienas kito. 

Šitaip šie aštuoni simboliai“ susipina vienas su kitu. 

Skaičiuoti tai, kas juda priekin [praeita] — tai eiti pakeliui [esą 
palanku]. 


7 Trys būtiškieji (genetiniai) dao lygmenys (apačia—centras—viršus) įsikūnija grafiniame 
trigramos ženkle. Kiekvienas dao srautas (t. y. kūniškasis, susitelkiantis apačioje; dvasinis, 
susilelkiantis tarp Žemės ir Dangaus; idealusis, susitelkiantis Danguje) yra binariškos prigim- 
ties. Todėl grafiniame piešinyje kiekvienas lygmuo yra sudvejinamas, ir taip formuojama 
heksagrama, kurioje atitinkamai tarpusavyje santykiauja kietumas ir minkštumas, Jankstumas) 
tarpusavio atliepiamumas ir Pareiga—Teisingumas, yin ir yang. 

Š Skaičiuojant vertikaliai iš apačios į viršų, kiekviena heksagrama išsidėsto šešiomis pa- 
dėtimis (pozicijomis), atitinkamai vadinamomis pradinę (pirmąja), antrąja, trečiąja, ketvirtąja, 
penktąja ir viršutine (šeštąja). 

? Tai yra aštuonios trigramos. 


YIJING 293 


Pažinti tai, kas verčia atsitraukti [būsima] — tai eiti priešais 
[esą nepalanku). 
Todėl Permainose skaičiuojama atgalios [numatant tai, kas bus]!?, 


Ketvirtas skyrius 


Griausmas (Zhen) daiktus pažadina, Vėjas (Xun) išbarsto jų sėk- 
las, lietus juos sudrėkina, saulė sušildo, Kalnas (Gen) juos sulaiko, 
Šaltinis (Dui) juos įgarsina, Dangus (Gian) jiems vadovauja, žemė 
(Kun) juos puoselėja!!. 


Penktas skyrius 
Didieji protėviai'? užgimsta iš Griausmo, 


Nuskaistėja [telkiasi] Vėjyje, 
Susitinka vienas su kitu Ugnyje (Li), 


19 Paskutiniai trys sakiniai yra Iabai daugiaprasmiški, todėl verčiami skirtingai. Antai 
vienas autoritetingiausių kinų klasikinių kanonų vertėjų J. Legge į anglų kalbą verčia šią mintį 
kiek paprasčiau ir konkrečiau: „Praeities įvykių sudėliojimas reiškia savieigą (natūralų vyks- 
mą); ateities įvykių žinojimas reiškia numalymą, pagreitinimą. Todėl „Permainose“ aptinkame 
ir numatymą, ir savieigą“. Vadovaujantis trigramų ir heksagramų sistemomis, yra apskaičiuojami 
palankūs (geri) ir nepalankūs (blogi) būsimi įvykiai. Atbuliniai skaičiai (mishuw) čia yra suvokia- 
mi ontologine prasme, tarsi įkūnijantys erdvės ir laiko ryšius, įkomponuojant jų seką į Saulės, 
Mėnulio, planetų ir žvaigždžių metinio ciklo trajektoriją. Objektyvioji yin—yang ryšiais grin- 
džiama kosminės būties binarinė ritmika žmogiškosios būties lygmeniu transformuojama į 
priešpriešinius palankių ir nepalankių įvykių srautus, o žmogaus pareiga — šiuos įvykius 
apskaičiuoti, vadovaujantis šiomis trigramų ir heksagramų sistemomis. 

U Čia trigramos įvardijamos kaip materialūs kosminiai pradai, atitinkamai santykiaujantys 
su visa begale Dangaus paskliautėj esančių daiktų ir būtybių. 

12 Pirmąjį hieroglifą di vieni verčia kaip „Aukščiausiasis valdovas“, o kiti — pvz.. Chen 
Jingpan, J. Lepge. — žodžiu „Dievas“. J. Legge teigia, kad tai esąs tiksliausias angliškas 
atitikmuo, tuo tikslu pacituodamas Zhu Xi mintį, kad „di turįs reikšti dangaus Dievą ir valdo- 
vą“, bei Kong Ying žodžius, jog „di esąs dievas, kuriantis visas būtybes, teikiantis gerovę ir 
visa klestinantis“. Belieka pridurti, kad senovėje švenčiausiomis dievybėmis ir autoritetingiau- 
siais patarėjais kinams buvo tapę jų mirusieji protėviai, gyvenantys aukštybėse. Tad šie skir- 
tingi vertimo variantai iš esmės neprieštarauja vienas kitam. 

Atlieka priedermę žemėje, 

Klega Šaltinyje, 

Susikauna Danguje, 

Pailsta ir nurimsta Vandenyje (Kan) 

Suveda sąskaitas Kalnę. 

Dešimt tūkstančių daiktų randasi iš Griausmo, 

Kuris įsikūręs rytuose. 

Jie nuskaistėja [telkiasi] Vėjyje, 

Kuris įsikūręs pietryčiuose. 

Nuskaistėjimas byloja apie dešimties tūkstančių daiktų tyrumą. 

Ugnis byloja apie prašviesėjimą, 

Kuriame vienas kitam pasirodo dešimčia tūkstančių daiktų. 

Jos trigrama įsikūrusi pietuose. 

Šviesiausiasis išminčius atsigręžia į pietus ir 

Įsiklauso į Dangaus paskliautę, 

Atsigręžia į šviesą ir [visiems] vadovauja, 

Tarsi semdamasis iš jos [įkvėpimo]. 

Kun reiškia žemę, kuri talpina dešimt tūkstančių daiktų. 

Todėl ir sakoma: „(Didieji protėviai] atlieka priedermę že- 
mėje“. 

Šaltinis reiškia rudenį, kuriame klega dešimt tūkstančių 
daiktų. 

Todėl ir sakoma: „Didieji protėviai klega Šaltinyje“. 

„[Didieji protėviai] susikauna Danguje“. 

Dangaus trigrama įsikūrusi šiaurės vakaruose, 

Bylodama apie yin ir yang suartėjimą. 

Kan reiškia Vandenį, kurio trigrama įsikūrusi šiaurėje, ir liudi- 
ja apie išsekimą ir nusiraminimą, 

Prie kurio grįžta dešimt tūkstančių daiktų. 

Todėl ir sakoma: „[Didieji protėviai] pailsta ir nusiramina Van- 
denyje“. 

Kalną simbolizuoja šiaurės rytų trigrama, 

Kurioje išsibaigia ir vėl prasideda dešimt tūkstančių daiktų. 

Todėl ir sakoma: „[Didieji protėviai] suveda sąskaitas Kalne“. 

Šeštas skyrius 


Dvasia reiškia tai, kas pranoksta [nematomai suvienija] dešimt 
tūkstančių daiktų ir sutveria žodį“. 

Niekas stipriau už Griausmą 

Neišjudintų dešimt tūkstančių daiktų. 

Niekas greičiau už Vėją 

Nepasklaidintų dešimt tūkstančių daiktų. 

Niekas sausiau už Ugnį 

Neišdžiovintų dešimt tūkstančių daiktų. 

Niekas skardžiau už Šaltinį 

Nepagarsintų [neprakalbintų] dešimt tūkstančių daiktų. 

Niekas sodriau už Vandenį 

Nesudrėkintų dešimt tūkstančių daiktų. 

Niekas pilnatviškiau už Kalną 

Netaptų pabaiga ir prasidėjimu 

Dešimčiai tūkstančių daiktų. 

Todėl Vanduo ir Ugnis palaiko vienas kitą, 

Griausmas ir Vėjas neprieštarauja vienas kitam, 

Kalnas ir Šaltinis susisiekia gyvastinguoju kvėpsmu. 

Būtent šitaip visa gali keistis ir mainytis, 

Būtent šitaip gali tapsmui skleistis dešimt tūkstančių daiktų. 


B Dvasia iš aukšto slapta, nejučiomis vienija visą begalę daiktų, tarsi pakildama virš 
daiktiškojo pasaulio. Senojoje gimininės bendruomenės pasaulėžiūroje daiktų vardai ir apskri- 
tai kalba buvo neatskiriama nuo daiktų, daikto vardas tapatinamas su jo skambesiu, Perėjus į 
gamybinių santykių etapą. daikto dvasia (s/ren) buvo atskirta nuo daikto. traktuojant ją kaip 
kūniškąjį — idealųjį daikto analogą bei jo įprasmintoją. Dvasia buvo pakylėta virš daikto ir 
tapo aukštesniąja būtimi, Ji yra kur kas paslankesnė už daikią, įsuktą į nesibaigiantį Dangaus 
paskliautės daiktiškos būties ciklų verpetą, ir kur kas lanksčiau prisitaiko prie vis aktyviau 
besireiškiančio žmogaus mąstymo sukurtų idėjų. Dvasia simbolizuoja naują žmogiškosios kal- 
bos raidos etapą, prasidėjusį kartu su pirmaisiais žmogaus žingsniais techninės veiklos kryp- 
timi. Ji pakyla virš visos begalės daiktų, objektyvizuodamasi kalboje arba tapdama pačiu 
žodžiu ir per jį įprasmindama daiktus. 

Septintas skyrius 


Dangus (gian) — tai tvirtumas, Žemė (Kun) — tai minkštumas 
(nuolankumas], Griausmas (Zhen) — tai judėjimas, Vėjas (Xun) — 
tai įsismelkimas. 

Vanduo (Kan) — tai nugrimzdimas [nusmukimas], Ugnis (Li) — 
tai kibirkščiavimas [susipynimas], 

Kalnas (Gen) — tai apsistojimas, Šaltinis (Dui) — tai džiaugs- 
mas ir palaima. 


Versta iš: Uenosek Kak (bunocobCcKax Npo6xeMa: 
Bocrok — Banaj. — MocxBa, 1991. — C. 289— 
241. Iš rusų kalbos vertė Loreta Poškaitė 

SHIJING 
[POEZIJOS KNYGA] 


„Shijing“ — pats seniausias kinų dainuojamosios poezi- 
Jos tekstų sąvadas, kurį sudaro 305 poetiniai kūriniai ir kele- 
tas melodijų. Jis susideda iš trijų dalių: 1) „Guofeng“ („Kuni- 
gaikštysčių papročiai“) — tai 160 lyrinių liaudies dainų iš 
penkiolikos Zhou epochos kunigaikštysčių; 2) „Ya“ („Odės“) — 
tai 105 odės, sukurtos rūmų poetų iškilmingiems įvykiams, 
valdovų žygiams ir darbams apdainuoti; šią dalį sudaro du 
skyriai — „Daya“ („Didžiosios odės“ — jų 31) ir „Xiaoya“ 
(„Mažosios odės“ — jų 74); pastarajam skyriui dar priklauso 
šešios giesmės be žodžių (tik melodijos), skirtos lūpiniam 
muzikos instrumentui; 3) „Song“ („Himnai“) — tai 40 trijų 
rūšių („Zhousong“, „Lusong“ ir „Shangsong“) kulto himnai, 
skirti protėvių dvasioms pagerbti. 

Kaip liudija senieji kinų rašto šaltiniai, „Shijingo“ kūri- 
nius rinko specialūs rūmų valdininkai kaip informacijos šal- 
tinius apie liaudies papročius. O „Shijingo“ sąvadą, pasak 
senovės kinų istoriko Sima Giano (apie 145—86 m. pr. Kr.), 
sudarė Konfucijus iš daugiau kaip 3000 dainų atrinkęs vie- 
ną jų dešimtadalį. Tačiau šiuolaikinių sinologų nuomone, 
„Škijingo“ poezija pradėta užrašinėti nuo XII a. pr. Kr., o 
jau VI a. „Shijingo“ sąvadas buvo susiformavęs. Konfucijus 
esą galėjęs būti tik „Shijingo“ redaktoriumi. 

Antologijoje spausdinama „Shidaxiu“ („Didžioji pratarmė“) 
yra savotiška įžanga visam „Shijingo“ sąvadui ir pirmajai jo 
dainai. Ji sukurta Han epochoje (III a. pr. Kr.—III a. po Kr.). 
Vieni jos autoriumi laiko Konfucijaus mokinį Zixia, tačiau 

2 daugumos manymu ją esą parašęs pirmasis „Shijingo“ ko- 
į mentatorius Mao Chang (II a. pr. Kr.); antrąjį Jos variantą 
į parašęs Zheng Xuan (127—200), o dar vėliau ją perrašęs 
i | neokonfucianizmo pradininkas Zhu Xi (1130—1200). 

„Shijing“ laikytina pirmuoju kinų literatūros estetikos pa- 
į minklu, koncentruotai išdėstančiu pagrindines dailiojo žodžio 
meno problemas bei idėjas, kurias vėliau išplėtojo tokie žy- 
į mūs kinų literatūros estetikai kaip Wang Chong (27—102), 
Lu Ji (261—303), Liu Xie (465—522), Cao Pi (187—226) ir 
į daugelis kitų. Joje kalbama apie poezijos prigimtį, išraišką, 
: apie keturis pagrindinius jos žanrus, pagal kuriuos buvo su- 
skirstytos tr visos „Shijingo“ dainos. Tačiau bene daugiausia 
dėmesio skiriama konfucianistų itin iškeltam poezijos visuo- 
meniniam bei didaktiniam vaidmeniui aptarti. Net ir tokia 
universali sąvoka kaip feng, turinti visą spektrą reikšmių 
(vėjas, dvelksmas, palanki kryptis, papročiai, priedainis, auk- 
lėjimas, pamokymas), čia pirmiausia traktuojama didaktine 
prasme — kaip patarimas. O vienas svarbiausių konfucianis- 
tinio auklėjimo tikslų, tarnaujančių tobulam valstybės valdy- 
mo modeliui įgyvendinti, buvo „protingo patarėjo“ ugdymas 
ir jo vaidmens iškėlimas. 

SHIDAXIU 
[DIDŽIOJI PRATARMĖ] 


Feng' — tai vėjas, dvelksmas. Tai ir pamokymas, patarimas. 
Vėjas sukelia judėjimą, pamokymas skatina tobulėti. Eilės įkūnija 
polėkius. Širdyje radęsis, kalboje polėkis tampa eilėmis. Jausmai 
mūsų sieloje suvirpa, o kalboje įgyja formą. Jei jausmui išreikšti 
nepakanka žodžių, tai dūsaujama ir vaitojama, jei negana atodūsių 
ir aimanų, tuomet dainuojama ir balsiai deklamuojama, o jei nepa- 


! Feng — pirmas „Shijingo“ skyrius, kuriame sudėtos iš įvairių Zhou dinastijos valdų 
surinktos dainos. Šis žodis reiškia ne lik „vėjas“, „dvelksmas“ ir pan., bet ir „papročiai“, 
„būdas“. 

sitenkinama žodžiais ir melodijomis, tai [šį jausmą perteikia) ran- 
kos ir kojos, pačios leisdamosi šokti. 

Jausmas išliejamas garsais, garsai išsivingiuoja į marginį, vadi- 
namą melodija. Taikių laikų melodijos yra santūrios ir džiaugsmin- 
gos, nes tuomet valdžia puoselėja santarvę ir ramybę. Nerimastin- 
gų laikų muzika kupina įniršio ir slopaus nepasitenkinimo, nes 
tuomet valdžia yra pašlijusi. Žlungančios valstybės dainos kupinos 
sielvartingų godų, nes žmonės prislėgti kančių. Tad nuo tiesos 
sušvytėjimų bei užtemimų virpa Žemė ir Dangus?*, nepalikdami be 
atsako nei mirusiųjų vėlių, nei dangaus dvasių — o juk poeziją [šie 
sušvytėjimai ir užtemimai] palyti dar skaudžiau! Anų laikų valdo- 
vai deklamuodavo eiles, norėdami ištikimybe sujungti sutuoktinius, 
ugdyti sūnišką nuolankumą bei pagarbą aukštesniesiems, įdiegti 
meilę žmonėms, išaukštinti išmintingą žodį ir gėrio pavyzdžius, 
pakeisti papročius ir elgesį. 

Eilės skirstomos į šešias kategorijas. Pirmoji vadinama feng — 
dvelksmu, antroji — fu, išdėstymu, trečioji — bi, sugretinimu, ket- 
virtoji — xing, suartinimu, penktoji — ya, ode, šeštoji — song, 
himnu. Valdovai feng eilėmis auklėjo pavaldinius, o pavaldiniai 
jomis patarinėjo valdovams. Jose pamokslas būdavo apipinamas 
dailiaisiais žodžiais, tad skaitančiajam eiles nerasdavo ką prikišti, 
o klausančiajam pakakdavo jas išgirsti, kad suprastų savo trūku- 
mus. Todėl jas ir vadino feng — priekaištu. 

O kai prarado dorą valdančiųjų Kelias, pašlijo Įstatymai ir Pa- 
reiga, buvo pražūčiai pasmerktas valdymas ir išmintingas žodis, 
kiekviena karalystė ėmėsi tvarkytis savo nuožiūra, o kiekvienoj 
šeimoj įsigalėjo savi papročiai, tuomet atsirado klaidinantys pata- 
rimai ir sudarkytos odės. Dailiojo žodžio meistrai, įamžinę to meto 
sėkmes ir nesėkmes, graužėsi dėl pašlijusio žmonių santarviškumo, 
sielojosi dėl nepakeliamų bausmių ir valdžios jungo. Išliedavo jie 
savo širdį bei jausmus eilėmis ir dainomis, idant savo valdovui 
išsakytų juos slegiančias bėdas. Jie regėjo aplinkinius pasikeiti- 
mus, bet laikėsi senųjų savo papročių. Todėl ir jų nuoširdūs pata- 


Ž Senovės kinai dangų. žemę ir žmogų suvokė kaip nedalomą visumą. Todėl ne tik dangus 
lemia žmonių gyvenimą, bet ir visa, kas nutinka žmogui, atsiliepia žemei ir dangui. 

rimai nukrypo nuo tikrovės, tačiau iškraipymams užkirto kelią Įsta- 
tymai ir Pareiga. Kur jausmas grindė „patarimą“, ten reiškėsi žmo- 
nių prigimtis. O kur Įstatymai ir Pareiga juos reguliavo, ten kles- 
tėjo senovės imperatorių didybė. 

Tad kūrinys, bylojantis apie vienos kurios nors karalystės įvy- 
kius, atveriantis atskiro žmogaus esybiškus pradus, vadinamas feng. 
O kūrinys, pasakojantis, kas dedasi visoj Dangaus paskliautėj, ir 
sutelkiantis savyje visų keturių pasaulio šalių feng, vadinamas ya. 
Ya reiškia teisingumą. Ya odės pasakoja, kaip ir kodėl suklesti bei 
žlunga valdymai. Jie gali būti mažareikšmiai ir įtakingi, todėl ir 
odės būna arba Didžiosios, arba Mažosios. 

Song himnas reginiais įkūnija* dosnumu maloninantį Gėrybin- 
gumą. Jis praneša senolių vėlėms apie jo laimėjimus ir didžius 
darbus. Štai tie Keturi šaltiniai? — eilių tobulumo viršūnė. 


Versta iš: KHura necen. Benukoe BBexeHKne // 
Bpazunckuū B. H. Ilpo6xemMa THNOAOrHM CpexKHėBė- 


KOBBIxX AuTepaTYp BocTokKa. — MockBa: Hayka, 
1991. — C. 254—255. Iš rusų kalbos vertė Loreta 
Poškaitė 


3 Kalbama apie du „Shijingo“ skyrius — „Daya“ ir „Xiaoya“ (žr. įžangėlės tekstą). 

* Originale ši frazė pažodžiui reiškia, jog akivaizdžiai įkūnijama „forma ir pavidalas“ ar 
tiesiog himnas yra „įkūnytas vaizdas“ — xingrun. Tokiu regimu kūriniu senasis kinų himnas 
galėjo būti vadinamas todėl, kad buvo susijęs su šokiu ir tapęs tiesiog vaidinimu. 


3 Turimos galvoje keturios „Shijingo“ dalys (žr. įžangėlės tekstą). Šaltiniais jos vadinamos 
dėl to, kad jos buvo laikomos apskritai visos poezijos ištakomis. 

LAOZI 
(apie 600/585—apie 500 m. pr. Kr.) 


Laozi pažodžiui išvertus reiškia „Senasis (gerbiamas) mo- 
kytojas“ — legendinis kinų filosofas, esą sukūręs garsųjį trak- 
tatą „Daodejing“ („Knygą apie dao ir de“). Šiuolaikinis sino- 
logijos mokslas abejoja Laozi asmenybės istoriškumu, bet ne- 
paisant to, mokslinėje literatūroje jis laikomas daoizmo, ir 
kaip filosofinės mokyklos, ir kaip religinės doktrinos, pradi- 
ninku. Pirmasis senovės kinų istorikas Sima Gian (II-I a. pr. 
Kr.) savo veikale „Shiji“ („Istorijos užrašai“) rašo, kad Laozi gy- 
veno VI-V a. pr. Kr., gimė Chu kunigaikštystėje Gu srityje; 
Jo tikras vardas Dan, o pavardė Li, dirbo jis vyriausiuoju 
Zhou valstybės archyvo prižiūrėtoju; čia Jį esą aplankęs Kon- 
fucijus, norėjęs gauti iš jo patarimų ir nurodymų. Matyda- 
mas Zhou valstybės nuosmukį ir įsitikinęs, kad čia jam ne- 
pavyko realizuoti savo mokslo apie dao ir de, Laozi metė 
tarnybą ir išsirengė kelionėn į Vakarus. Pasienio užkardos vir- 
šininko prašymu jis ir parašęs traktatą „Daodejing“. Tačiau 
Jau ir Sima Oian nėra tikras dėl šių žinių tikslumo ir sampro- 
tauja, jog minėto traktato autorius galėjo būti ir Konfucijaus 
amžininkas Lao Laizi arba Zhou valstybės valdininkas Dan. 

Vėliau Laozi asmenybė buvo sumitologinta. Valdant Han 
dinastijai jis buvo paskelbtas dao įsikūnijimu ir pradėtas 
garbinti kaip aukščiausioji daoizmo religinės doktrinos die- 
vybė — Laojun (Senasis valdovas). O dar vėliau jis buvo lai- 
komas daugelio išmintingų senovės valdovų įsikūnijimu. 

Traktato „Daodejing“ tekstas, kaip teigia šiuolaikiniai ja 
tyrinėtojai, yra žinomas tik nuo IV—III a. pr. Kr. Iki tol jis 

greičiausiai Laozi sekėjų buvo perduodamas žodžiu iš kartos 
į kartą kaip daoizmo doktrina. Manoma, kad kanoninė jo 
teksto kompozicija susiformavo I-—I a. pr. Kr., nes iki to 
meto rasti senieji „Daodejing“ tekstai kitaip suskirstyti į sky- 
rius, 0 kai kurių net kitoks pavadinimas (puz., „Dedaojing“). 

Mūsų laikus pasiekęs kanoninis „Daodejing“ tekstas turi 
5000 hieroglifų, susideda iš 81 skyriaus (tiksliau — trumpų 
paragrafų) ir skirstomas į dvi dalis — „Daojing“ („Knyga 
apie dao“) ir „Dejing“ („Knyga apie de“), tačiau esminio skir- 
tumo tarp šių dalių turinio nėra. Traktatas parašytas ritmi- 
ne, daugeliu atvejų ir rimuota proza. 

Nuo II a. pr. Kr. pradeda rastis „Daodejing“ komentarų. 
Klasikiniai komentarų tekstai priskiriami II a. pr. Kr. anoni- 
miniam autoriui, vadinamam „Senoliui nuo upės kranto“ ir 
Xuanxue mokyklos filosofui Wang Bi (III a. po Kr.). Svarbus 
yra Zhang Lu (II-III a.) komentarų tekstas, traktuojantis 
„Daodejing“ kaip apreiškimo knygą. 

„Daodejing“ doktrinos pamatas — klasikinės kinų filoso- 
fijos kategorijų dao ir de aiškinimas. Čia dėstoma „dviejų 
dao“ koncepcija: bevardis dao (wuming) yra kosmoso, 0 įvar- 
dytasis dao (youming) — visų konkrečių daiktų kūrėjas. 
Dao (kelias) ir de (dorybė) sąveikauja kaip kuriantysis ir 
puoselėjantysis principai. 

Antologijoje spausdinami iš senosios kinų kalbos versti 
reikšmingiausi „Daodejing“ skyriai kartu su šiuolaikiniais jų 
komentarais, kuriuos parašė Pekino pedagoginio universiteto 
Kinų filologijos fakulteto profesorius Zhang Yi. 


DAODEJING 
[KNYGA APIE DAO IR DE] 


Pirmas skyrius 


Dao, išsakytas žodžiais, jis nebebūtų begalinis dao. Ištartas var- 


das nebebūtų begalinis vardas. Nebuvimas yra dangaus ir žemės 
pradžių pradžia, buvimas — visko esamo ištakos. Taigi nebuvime 

įžvelgiamos mįslingos dao gelmės, o buvime — jo kontūrai. Ir ne- 
buvimas, ir buvimas, — abu jie kilę iš to paties, bet jų vardai 
skirtingi; abu vadinami slėpiningais. Iš slėpiningų jie patys slap- 
čiausi — vartai į visas gelmes. 


Dao yra Laozi filosofijos terminas ir pagrindinė kategorija. Jo tekstuose dao 
paprastai vartojamas trimis prasmėmis: pirma, beformė būtis arba visa ko 
pradas; antra, visatos atsiradimo, buvimo, raidos ir judėjimo dėsnis; trečia, 
žmonių visuomenės norma ir kriterijus. 

Dao sąvoka — tai daugiau nei tiesiog pavadinimas arba vardas (kiniškai 
ming). Tai pavadinimo ir turinio vienovė. Dao — antjuslinė būtis, ir jos neįmano- 
ma įvardyti, nes bet kuris pavadinimas užfiksuoja ir santykį tarp pavadinimo ir 
juo pavadinto reiškinio, įtvirtindamas to reiškinio charakteristikas. Tarkim, žo- 
dis „Žemė“ įvardija Žemę, kartu nustatydamas šiam žodžiui priklausančias ribas, 
taigi Mėnulis arba Saulė jau nebegalės būti pavadinti žodžiu „Žemė“. O dao yra 
begalinė, beribė egzistencija, todėl negalima jo nusakyti konkrečia sąvoka. 

Kai iš dao radosi dangus ir žemė, nebuvo jokio būvio (nebuvimas čia nereiš- 
kia tuštumos), o tik chaotiškas vyksmas, kuriam nėra pavadinimo. Buvimas 
rodo tą būvį, kai susiformavus dangui ir žemei visos stichijos kartu gimdė viena 
kitą. Senovės kinai manė, kad pirmiausia dangus atsiskyrė nuo žemės, o tik po 
to atsirado visi esantys daiktai, Buvimas x0w ir nebuvimas ww yra dvi labai 
svarbios Laozi mokslo kategorijos. Tai ir konkretūs dao apibūdinantys pavadi- 
nimai, kurie rodo, kaip dao pagimdė visatą, tai yra kaip beformė kokybė kito 
igydama formą. 

Kita esminė Laozi filosofijos sąvoka — slėpiningumas xuan. Antjuslinis 
Laozi tyrinėjimų objekto — dao — pobūdis savaime lemia jo tamsų paslaptin- 
gumą ir neišmatuojamą gilumą. 


Antras skyrius 


Visi po saule žino: tai, kas gražu, yra gražu; tad yra ir tai, kas 
atgrasu. Visi žino, kad tai, kas gera, — gera; tad yra ir bloga. Būti 
ir nebūti gimsta vienas iš kito; sunkus ir lengvas kuria vienas kitą; 
ilgas ir trumpas įkūnija vienas kitą; aukštas traukia žemą, ir že- 
mas — aukštą; instrumento garsas ir žmogaus balsas jungiasi dar- 
non; paklūsta vienas kitam prieš ir po — ir amžina yra ta pilnatvė. 

Todėl išmintingas žmogus gyvena neveikimu ir moko nesaky- 
mu. Visi Bandė auga ir kinta patys — jis pripažįsta tai ir jų ne- 
kuoja; jis žiri nuopelnų, tačiau a 8 jų sau. I nors savųjų 
nuopelnų nepastebi jisai — negali jie kaip tik dėl to pradingt kitų 
nepastebėti. 

Dėl to, kad egzistuoja grožio samprata, egzistuoja ir bjaurumo sampra- 
ta, kitaip nebūtų ir vadinamojo grožio, — tokia yra Laozi priešybių kon- 
cepcija. Du reiškiniai, priešingi vienas kitam, lemia vienas kito atsiradimą; 
neigdami vienas kitą, jie vienas kitą papildo ir yra tarpusavio priklauso- 
mybėje. 

„Būti“ ir „nebūti“ čia vartojama kita prasme negu pirmo skyriaus „buvi- 
mas“ ir „nebuvimas“ ir reiškia daiktų egzistavimą arba jų nebuvimą gamtoje. 

Išmintingas žmogus (skengren) — aukščiausias daoizmo žmogaus idea- 
las, tačiau jis radikaliai skiriasi nuo konfucianizmo išminčiaus. Daoizmo iš- 
minčius nėra dorybingumo tobulybė, juo labiau tai nėra žmogus, slopinan- 
tis savo troškimus (kurie yra jo prigimtis) ir paisantis ritualų, — tuo tar- 
pu konfucianizmo išminčiui šios savybės privalomos. Daoizmo išminčius, at- 
virkščiai, niekina įstatymus ir etiketą, visas sielos laisvę varžančias dogmas 
ir taisyklęs įr tobula egzistencija laiko „niekuo neužpildytą ramybės būse- 
ną“ ir „gyvenimą be kovos“. 

Ypatinga Laozi vartojama sąvoka yra neveikimas (wuwei). Laozi traktate 
„neveikti“ nėra tas pat, kas nedaryti nieko. Neveikti — tai tiesiog nedaryti to, 
kas svetima žmogaus prigimčiai, jo sielai ir kas nusižengia gamtos valiai. Tar- 
kim, konfucianistų ceremonijos ir griežta tvarka arba pasauliečiams būdingas 
karjeros ir pelno siekimas, Laozi nuomone, prieštarauja žmogiškajai natūrai ir 
sukelia žmogaus nesutarimą su pačiu savimi. Neveikimas iš tikrųjų supranta- 
mas kaip veikla paklūstant prigimčiai. Ir tai nėra vien tik požiūris į gyvenimą, 
propaguojamas Laozi ir jo sekėjų. Tai visose gyvenimo srityse taikytina nuosta- 
ta. Pavyzdžiui, politikoje yra siūlomas principas „valdyti neveikimu“. Valdovas 
taip pat raginamas „nesakyti“, tai yra neįsakinėti, vengti nurodinėjimų, nepri- 
mesti kitiems savo subjektyvios valios. Valdydamas jis turi pasikliauti gamtos 
dėsniais. 


Trečias skyrius 


Negarbstyk to, kursai turi gabumų, — ir išmokysi žmones neko- 


voti; nesivaikyk neįgyjamos retenybės — ir įpratinsi žmones nevog- 


ti; 


nesidžiauk tuo, kas gali godulį kitų sužadinti, — ir nesujauksi 


proto nei širdies žmonių. 


Taigi išmintingasis valdo žmones nevargindamas jų mintimis, 


tačiau prikimšdamas sočiai skrandžius. Jis valią jų palaužia, bet 
grūdina jų kūną. Jis pasirūpina, kad žmonėse nebūtų niekada ži- 
nojimo ir norų. Ir stengiasi, kad neišdrįstų veikti tie, kurie yra 
protingi. Neveikimu jis tvarko žemiškuosius reikalus, todėl negali 
niekam padaryti bloga. 


„Įvertink gabų ir iškelk išmintingą“ — tokią nuostatą propagavo filosofai, 
gyvenę iki prasidedant Gin epochai (Rin epochos pradžia laikomi 221 m. pr. 
Kr., kai į valdžią atėjo pirmasis suvienytos Kinijos imperatorius, Rin dinastijos 

įkūrėjas Gin Shihuang). Tarpusavio karų epochoje (475—221 m. pr. Kr.) realią 
valdžią turėję žemvaldžiai, nutarę išstumti iš paveldimų vyriausybinių postų 
aristokratus, pradėjo galingą kampaniją, reikalaudami pirmenybę šalies valdy- 
me suteikti gabiems žmonėms. Talentas tapo pagrindiniu pareigūnų atrankos 
ir vertinimo matu. 

Laozi neneigė talento vertės, tačiau, priešingai to meto papročiui, ragino 
„negarbstyti žmogaus, turinčio gabumų“, nes laikėsi nuomonės, kad pernelyg 
sureikšminus individo sugebėjimus, jis skatinamas „kovoti“, kitaip tariant, gvieš- 
tis valdžios ar pelnytis. Laozi manė, kad iš esmės žmogui būdingas paprastu- 
mas ir natūralumas, tačiau nuolatinės visuomenės sugalvotos pagundos stumia 
jį varžytis dėl aukštesnio posto ar savintis svetimą daiktą. Ypatinga valdžia, 
patikėta išaukštintam žmogui, gali pakurstyti jo tuščius įnorius, nustelbdama 
tikruosius polinkius ir pagaliau suardydama dvasios pusiausvyrą. 


Ketvirtas skyrius 


Dao tuščias, tačiau semi iš jo ir niekada nėra jam pabaigos. Jis 
toks gilus — lyg protėvis vienvaldis visa ko. Jis ašmenis nudildo, 
išnarplioja iš painiavos, jis slepia šviesą savyje, pasineria į dulkes. 
Jis toks neišmatuojamai tamsus, kad, rodos, jo išvis nėra. Aš neži- 
nau, iš ko jis gimęs, bet regis man, kad buvo jis anksčiau negu 
dangaus valdovas. 


Visatos pradas dao yra tuščias ir beformis. „Žiūri į jį, bet nematai; klausai- 
si, bet neišgirsti jo“. Jis neturi pavidalo, jo neįmanoma pajusti. 

Dao poveikis yra beribis. Visi visatoje esantys daiktai juo naudojasi: nuo 
dao priklauso jų gimimas, judėjimas ir kitimas. Tačiau jis neturi pabaigos, yra 
neišsemiamas. Laozi manymu, tai bekraštė būtis, begalinis absoliutas, kuris 
nuolatos gimdo visa, kas yra visatoje, ir iš savęs paties sukurtų daiktų judėjime 
įkūnija savąją egzistenciją. Bet visa, kas egzistuoja visatoje, atsiranda ir vėl 
išnyksta, o dao niekada negalės būti mažesnės „apimties“ negu yra, vadinasi, 
niekada neateis toks laikas, kai dao išnyks. 

Trečioji šio skyriaus frazė pasikartoja ir penkiasdešimt šeštame Laozi kny- 
gos skyriuje. Daugelio tyrinėtojų nuomone, į ketvirtą skyrių ji pateko per ap- 
sirikimą, galbūt supainiojus bambuko lenteles, ant kurių senovėje būdavo už- 
rašomi tekstai. Penkiasdešimt šeštame skyriuje, kuriame kalbama apie išmin- 
tingo valdovo savybes, ši frazė gali būti suprasta kaip valdymo principų iš- 
vardijimas. Tačiau galimas daiktas, kad tai tiesiog idealaus žmogaus charak- 
teristika. Tokiu atveju ja norima pasakyti, kad žmogus, apnuoginęs savo „aš- 
menis“, yra lengvai nugalimas, todėl verčiau nugludinti aštrius kampus. Be 
to, žmonės paprastai yra linkę pripažinti tiktai savo nuomonę ir laikytis jos 
tvirtai įsikabinę. Taip atsiranda daugybė tiesų, ir nežinia, kuria iš jų tikėti, 
tad geriausia „išsinarplioti iš painiavos“, kitaip tariant, atsisakyti savo vien- 
pusiško požiūrio. Visur, kur šviečia saulė, neišvengiamai yra ir patamsių, į 
kuriuos neprasiskverbia spinduliai. Tik žmogus, supratęs, kad „nuo tamsos 

visi nusisuka ir gręžiasi švieson“ (42 skyrius) ir kad tai yra tos dvi priešy- 
bės, kurios negali egzistuoti viena be kitos, — taip pat suvoks, ką reiškia 
„išspinduliuoti šviesą ir vėl prie išminties gelmių sugrįžti“ (52 skyrius). Ly- 
giai kaip visatoje pilna dulkių, žmonėms dažnai pasitaiko painių ir sudėtin- 
gų situacijų. Neįmanoma atitrūkti nuo realybės, tačiau galima gyventi paklūs- 
tant gamtos nustatytai tvarkai ir suteikti galimybę tiek geriems, tiek blogiems 
dalykams atlikti jiems skirtą vaidmenį. 

Laozi niekada nemanė, kad dieviška jėga, dangus yra visatos kūrėjas. 
Jam dangus — tai tik dangaus skliautas, priešingybė žemei, kurioje mes 
gyvename. Jei išvis egzistuoja vadinamoji aukštesnė dievybė, tai nė kiek 
nenusižengtume taisyklei, jei tartume, kad ją irgi sukūrė dao. Siuo savo 
įsivaizdavimu Laozi labai skiriasi nuo kitų iki Gin epochos gyvenusių filo- 
sofų (spėjama, kad Laozi gyveno Chungiu laikotarpiu, tai yra maždaug 
VI a. pr. Kr.). 


Šeštas skyrius 


Dieviškoji slėnio jėga niekada nemiršta, ir duotas jai slėpiningo- 


sios motinystės vardas. Dangaus ir žemės versme yra vadinamos 
slėpiningosios gimdytojos įsčios. Blankus, nepermatomas jų buvi- 
mas, nors jos tartum yra, ir jų galybė beribė. 


Dieviškoji jėga Laozi tekste nėra dangaus dievybė turinti žmogaus bruo- 
žų. Tai — dao, neapčiuopiamas, antgamtiškas reiškinys. Jis lyginamas su „Slė- 
niu“, simbolizuojančiu tuštumą. Dao gali pagimdyti dangų, žemę ir viską, kas 
sudaro visatą, bet jis beformis, neišmatuojamas ir nepažinus, todėl ir nepa- 
prastas, dieviškas. Dao turi protu nesuvokiamą dauginimosi galią: sukūręs 
viską pasaulyje, jis nepalieka nė menkiausio pėdsako, kuris galėtų paliudyti 
tą jo kūrybos procesą. Dao yra lyg neįžvelgiamos įsčios, iš kurių ir randasi 
visi daiktai. Jis turi egzistuoti ir jis yra, bet jo negalima nei pamatyti, nei 
palytėti. 


Septintas skyrius 


Ilgas yra dangaus buvimas, ilgas yra žemės buvimas. Dangus ir 


žemė todėl ir yra ilgaamžiai, kad ne dėl savęs jie gyvena, — tik dėl 


to 


jie gali gyventi ilgai. 
Tad išmintingas žmogus pasitraukia už kitų ir tuomi jis kitų 


priešakyje atsiduria. Jis nesistengia savęs apsaugoti ir taip išgyve- 
na. Argi ne todėl taip yra, kad jis — ne savimyla? Argi ne todėl jis 


ga 


li pasiekti tai, ko siekia? 

Dangus ir žemė skrieja savo keliu nesirūpindami savuoju egzistavimu. Kaip 
tik dėl šios priežasties jų gyvavimas ir yra toks ilgas. Panaudodamas šį dan- 
gaus ir žemės neveiklaus judėjimo įvaizdį, Laozi pereina prie žmonių pasaulio: 
išminčius, kuris negaivoja apie savo interesus ir nesibrauna į priekį, galiausiai 
pelno kitų pagarbą. 

Pasak Laozi, kaip dangus ir žemė egzistuoja ne dėl paties buvimo, taip ir 
išmintingas žmogus tvarko žemiškuosius reikalus ne iš savanaudiškų paskatų. 
Tačiau gyventi „be tikslo“ kaip tik ir yra didysis jo gyvenimo tikslas, ir būtent 
taip gyvendamas jis pasiekia savo idealą. Kitaip tariant, jis „neveikia, todėl 
nėra darbo, kurį jis būtų palikęs nenuveiktą“. 


Aštuntas skyrius 


Aukščiausias gėris yra kaip vanduo. Vanduo moka būti naudingas 
viskam, kas yra visatoje, ir niekuomet nekovoja. Jis renkasi tas vie- 
tas, kurios žmonėms atrodo niekingos, ir šitaip jis yra arčiausiai dao. 

[Tas yra geriausias, kurs] geba susirasti būstui vietą; pajėgia 
viduje išsaugoti akliną ramybę; kitą moka mylėti atvira širdimi; 
kurio žodžiais galima pasikliauti; kurs imasi valstybės reikalų per- 
pratęs valdymo meną, o užsimojęs ką nors nuveikti sukaupia visą 
savo išmanymą; kuris kiekvienam žingsniui ištaiko jam skirtą metą. 

Jisai gyvena be kovos, ir vien dėl to nėra jis niekam nusižengęs. 


Vanduo turi polinkį į žemumas — jis niekada neteka aukštyn, tai yra 
elgiasi ne taip, kaip žmonės, kurie nemėgsta ir bijo atsidurti žemiau negu yra. 
Vanduo yra naudingas ir reikalingas visiems, nes jis drėkina ir girdo, kietą 
paverčia minkštu ir ramina, nelenktyniauja ir su niekuo nesivaržo. Šiomis 
savybėmis vanduo panašus į dao, kuriam būdinga pirmapradė ramybė ir gebė- 
jimas išsaugoti aptakų švelnumą, kuris „kuria, bet nesisavina; veikia, bet ne- 
sipuikuoja“. Aišku, kad Laozi akyse žemyn tekantis vanduo iš tiesų yra iškilęs 
labai aukštai, ir su vandeniu jis lygina aukščiausią žmogiškojo gėrio kokybę. 

Išvardijęs sektinas vandens charakteristikas, Laozi moko žmones ir ypač 
valdovus, kaip tvarkyti savo gyvenimą, pradėdamas nuo to, kad geras žmogus 
turi apsistoti ten pat, kur ir vanduo, kitaip sakant, pasirinkti sau žemesnę vietą. 

Pasiekusieji aukščiausią gėrį nekonfrontuoja su pasauliu ir dėl to neturi nei 
kalčių, nei paklydimų. 


Devintas skyrius 


Laikyti rankose ir sklidiną pripilti yra biogiau nei liautis liejus. 
Geležtė nukalta, aštrūs ir ploni jos ašmenys, bet neilgam jie. 

Menėje gausybė aukso ir nefritų, bet niekam dar nėra pavykę 
apsergėti juos nuo kitų. 

Turtuos ir kilmėje puikybė, bet tas, kurs dedasi didžiu, pats sau 
nelaimę užsitraukia. 

Sėkmės sulaukusieji turi atsitraukti, — toks yra dao iki pat 
dangaus. 


Laozi kalba apie būtinybę turėti saiko jausmą. Žmonių mąstymas sutvar- 
kytas taip, kad jie linkę žengti priekin, o ne atgal. Tuomet, kai suklesti 
finansiškai ir išsikovoja reputaciją, pinigai ir šlovė juos dar labiau masina. 
Aptardamas įvairius gyvenimo reiškinius, Laozi pasakoja apie nemalonumus, 
gresiančius žmonėms, kurie veržiasi į priekį, geba tik kovoti ir nemoka nu- 
sileisti. 

Ypač svarbu, kad žmogus, sėkmingai atlikęs savo darbą, nepasijustų galįs 
viską nuveikti vienas pats, nesikėsintų turėti dar daugiau, nei jau yra įgijęs, ir 
neprimestų savo valios kitiems, atskleisdamas slypintį savy agresyvumą. Jis 
turėtų atsisakyti savo statuso visuomenėje ir būti toks pat menkas kaip anks- 
čiau. Tačiau dėl to jis visai neprivalo tapti atsiskyrėliu ir gyventi nuošaliai nuo 
kitų. Jam tik nedera užsigrobii didesnės erdvės po saule nei ta, kuri buvo 
skirta iš pat pradžių, nes toks yra dao, kuriam pavaldi visa gamta. Dao šiuo 
atveju reiškia visuotinį dėsnį. 


Devynioliktas skyrius 


Žinojimą ištrynę, išmintį užbraukę, laimėtų žmonės šimteriopai. 
Žmoniškumo atsisakę, pareigingumą atmetę, prie pagarbumo ir rū- 
pestingumo grįžtų žmonės. Sumanumo atsikratę, apsukrumą išgu- 
ję, žmonės liautųsi vogę ir tykoję sau grobio. Tie trys — [žinojimas 
ir išmintis, žmoniškumas ir pareigingumas, sumanumas ir apsuk- 
rumas] — yra ne daiktas, o tik daikto apdaila, ir nevalia vien jais 
gyventi. Tad reikia žmogui vietą jo parodyti, kad jis žinotų, koks 
turėtų būti: iš išorės — lyg nedažytas šilkas, iš vidaus — lyg ne- 
skobtas medis; kuklus savimeile, neužgaidus troškimais; pamiršęs, 
ką žinojo, ir nekamuojamas minčių nerimastingų. 


Žinojimo ir proto naikinimas, siūlomas Laozi, iliustruoja jo labai svarbias 
visuomenines pažiūras. Laozi manė, kad žmogaus širdis turi būti tyra ir tie- 
si, švelni ir paprasta, o išsilavinimas, suteikdamas žmogui žinių ir išminties, 
kartu suardo jo įgimtą dvasios ramybę. Taip žmoguje suveši ydos: jam apsu- 
ka galvą turtas ir garbė; jis apsimetinėja, apgaudinėja ir yra kitų apgaudi- 
nėjamas. Ypač žmoniškumas ir pareigingumas, iškilmingumas ir išmintingu- 

mas, anuomet laikyti aukščiausia išsilavinimo ir kultūros išraiška, nedera su 
tikrąja žmogaus prigimtimi ir tampa dviveidiškumo pagrindu. Taigi geriau- 
sia apsivalyti nuo tokių netikusių civilizacijos apnašų ir vėl atgauti sau arti- 
mą būseną — be žinių, be norų ir be kovos. Tuomet pagarbumas, rūpestin- 
gumas, gerumas ir kitos teigiamos savybės savaime atgis atviroje ir nuošir- 
džioje žmogaus sieloje, kuklioje lyg nedrožtas medis ir neslepiamoje po mar- 
gintais šilkais. 

Paskutinės frazės žodžiais: „pamiršęs, ką žinojo, ir nekamuojamas min- 
čių nerimastingų“ — paprastai pradedamas dvidešimtas skyrius. Į devynio- 
liktą skyrių juos perkėlė komentatorius Gao Heng knygoje „Laozi: pasta- 
bos ir vertimas“. 


Dvidešimtas skyrius 


Nuolankus pritarinėjimas ir burbtelėjimas atsainus — ar skiria- 
si labai jie? Grožis ir bjaurumas — kuo jie nepanašūs? Ko baimi- 
nasi žmonės, negali ir pats nesibijoti. 

Amžių glūdumose taip buvo ir niekuomet nepasibaigs! 

Visi pakilūs, džiugūs, tarsi puotautų vaišėse gausingose, tarsi 
pavasarį užkopę į aukštybes. 

Aš vienas nuošaly — nekrustelintis ir nepastebėtas. 

Suirzęs ir nesuprastas — lyg vaiko, juoktis dar nemokančio, 
niurnėjimas. 

Nuilsęs ir nusikamavęs — tartum namų nebūtų, kur pareit ga- 
lėčiau. 

Gyvena pertekliųj visi; tik man vienam kažko vis, rodos, trūksta. 

Išties turiu aš sielą neišmanėlio! 

Aplinkiniai ir blaivūs, ir nuovokūs; vien aš dvejonėse sutrikęs. 

Aplinkiniai ir reiklūs, ir atidūs; tik vienas aš ir nerangus, ir 
pakantus. 

Taip man svaigu — lyg jūrų neužmatomų platybėse; taip man 
žvarbu — lyg vėjų nenurimstančių pagairėje. 

Visi lig vieno turi savyje kažką, kuo pasigirt galėtų; tik aš esu 
ir negabus, ir lėkštas. 

Aš visada esu ir būsiu tas vienintelis, kurs skirsis nuo visų kitų; 
aš Dao vertę pripažįstu, ir jo — kaip motinos — aš penimas esu. 


Daiktų ir reiškinių vertinimas yra sąlyginis dalykas. Jaunuolis, kalbėda- 
mas su vyresnio amžiaus žmogumi, pagarbiai pritaria visiems jo žodžiams; o 

pagyvenęs žmogus, klausydamasis jaunesnio, beveik nepraveria burnos ir net 
retkarčiais jį subara. Bet kas gali tiksliai pasakyti, kur baigiasi abejingu- 
mas ir prasideda nuolankumas? Neįmanoma absoliučiai teisingai nuspręsti, 
ar daiktas geras ar blogas, gražus ar negražus, brangus ar pigus. Nevieno- 
do išsilavinimo žmonės skirtingomis aplinkybėmis arba kitu laikotarpiu tą 
patį reiškinį gali vertinti visai kitaip. Todėl Laozi, nors ir griežiai atskyręs 
savo požiūrį nuo miesčioniškojo, manė, kad nėra reikalo tarp daugybės sub- 
jektyvių nuomonių ir vertinimo kriterijų ieškoti galutinės tiesos arba prie- 
šintis bendrai nuostatai, kuri, šiaip ar taip, negali nepaveikti net ir visai 
pašalinio žmogaus. 

Ir vis dėlto atstumas tarp džiūgaujančios, linksmos minios ir vienišo jos 
stebėtojo yra labai didelis. Žmogus, iš tikrųjų priartėjęs prie dao, puikiai pažįs- 
ta gyvenimą ir kiaurai permato žmones, tačiau jis verčiau grįžta į natūralų 
paprastumą. Ryškiai kontrastuodamas su triukšmingais tamsuoliais, jis nu- 
grimzta tylon ir nieko nereikalauja iš aplinkos, — tokį savo paties įvaizdį kuria 
Laozi. 

Kadangi išmintingas žmogus nesistengia apsimesti protingesniu ir moky- 
tesniu, nei yra iš tikrųjų, kitiems jis gali pasirodyti esąs lėtas ir neiškalbus. 
Žmonės, gyvenantys vien kasdienybe, dažniausiai mano, kad tik neprotingi gali 
būti dori ir atviraširdžiai. Nepajėgdami suprasti didžiosios išminties, jie linkę 
laikyti ją tiesiog keistenybe, o išminčių — neišmanėliu. Būtent tokiu „neišma- 
nėliu“ Laozi save ir įsivaizduoja. 

Apibūdindamas savo asmenį iš pažiūros paniekinamaisiais epitetais, Laozi 
siekia visai ko kito: jis nori parodyti savo išskirtinumą bendrame fone. Nors 
kiti žmonės nepasiduoda abejonėms ir moka sumaniai tvarkyti ūkį, išties pro- 
tingam žmogui tokie „buitiniai“ sugebėjimai atrodo nieko verti. Jis yra gamtos 
žmogus, laisvas ir veržlus kaip jūra ir vėjas, ir toks pat nenuspėjamas, todėl 
mažesni ir silpnesni už jį, net ir norėdami, neįstengtų jam prilygti. Pagaliau 
būtent jis, o ne jį supančios vidutinybės, yra pripažinęs ir priėmęs Dao. 


Dvidešimt pirmas skyrius 


Didžios dorybės išraiška kyla vien iš dao. 
Dao — tai esybė; ji skendi miglose ir ūkanose. Tamsios miglos, 


bet jose yra regėjimas; tirštos ūkanos, bet jose yra tikrovė. Juoda 
gilybė, bet ten yra esmių esmė. Toji esmė labai tikra, ir yra joje 


tvi 


rtumo. 
Iš praeities ir ligi dabarties jos vardas niekuomet nebuvo din- 


gęs, ir joje matyti visko pradėjėjas. Iš kur aš sužinojau apie visko 
pradėjėją? Iš to paties. 


„Dao ir dorybė De yra vienas su kitu susiję. Antjuslinė būtis dao savo egzis- 
tavimą ir veikimą atskleidžia per konkretų realių kūnų buvimą, ir tas beformio 
dao pasireiškimas kokia nors forma yra dorybė. Dao lemia visų reiškinių ir 

daiktų egzistavimą bei jų ypatybes, o daiktai ir reiškiniai savimi įkūnija būdin- 
gus duo bruožus. Vadinasi, kiekvienas daiktas suteikia pavidalą ir dorybei. 

Dao — egzistuojantis reiškinys, bet žmogaus sąmonėje jis įsižiebia ir vėl 
užgęsta lyg be perstojo mirksinti šviesa, kuri tai yra, tai jos nėra. 

Esmių esmė, arba subtiliausia esencija ing, — tai materiali mikroskopinė 
substancija. Esencija jing ir energetinis pradas gi yra senovės Kinijos moks- 
lams būdingi vaizdiniai. Iš esmės jing ir gi yra plika akimi nematomi, mažyčiai 
pirminiai elementai. Netiesiogiai galima būtų pamėginti juos palyginti su tuo, 
ką šiandien vadiname molekule arba atomu. 

Amžinasis jing padeda pažvelgti į visatos pradžią, bet kelias į pradžios 
pažinimą veda per „tą patį“, tai yra per dao. 


Dvidešimt devintas skyrius 


Jei geidžia kas pasauly viešpatauti ir mano darbą šį įveiksiąs, 
aš tokį jau dabar regiu palūžtant. Pasaulis — stebuklingas kūrinys, 
ir neįmanoma įveikti jo, ir neįmanoma jo nulaikyti. Pralaimi tie, 
kurie įveikti trokšta; praranda tie, kurie mėgina nulaikyti. 

Taigi visi pasaulyje yra pasidaliję: vieni į priekį išsiveržia, kiti 
žingsniuoja įkandin; vieni netrikdomi šnopuoja, kiti alsuoja dusda- 
mi; vieni stiprybę spinduliuoja, kiti — nualinti naštos; vieni yra 
įlipę į vežimą, kiti — po ratais jo parkritę. 

Dėl to išmintingasis atmeta nesaikingumą, vengia ištaigos ir 
atsisako pertekliaus. 


Jokio žmogaus pastangos negali pakeisti pasaulio dėsnių, todėl geriausias 
pasirinkimas gyvenime yra „neveikti“, nepulti į kraštutinumus ir palikti viską 
gamtos valiai. 

Pirmosios pastraipos frazė „ir neįmanoma jo nulaikyti“ nėra užfiksuota 
labiausiai paplitusiuose Laozi teksto leidimuose. Tačiau garsus Tang epochos 
mokslininkas Li Shan (?—689), cituodamas Tarpusavio karų epochos dacistinį 
veikalą „Wenzi“, teigia, kad ši frazė buvusi užrašyta Laozi laikais. Tokios pat 
nuomonės laikėsi ir senųjų raštų tyrinėtojas Liu Shipei (1884—1919). 


Trisdešimt antras skyrius 


Dao visados bevardis; jis paprastas per amžius. Jis nežy- 
mus, tačiau nėra pasauly tokio, kuris jį savo valdžioje turėtų. 
Jeigu didikai jį tausoti sugebėtų, visi visatoje paklustų jiems 
neverčiami. 

Kai tarp dangaus ir žemės tvyro sutarimas, jis krinta iš aukš- 
tybių lyg saldi rasa. Ir žmonės jo po lygiai nedalija, nes pats jisai 
pasklinda lygiomis. 

Užsimezga pradžia, ir randasi vardai. Jei jau yra vardai, ir ribos 
turi būti žinomos. Ribų žinojimas išgelbsti nuo pavojaus. 

Dao toks yra pasauliui kaip jūrų vandenys mažam upokšniui. 


Kitų pasitikėjimą gali įgyti tik tie, kurie yra kuklūs ir paprasti kaip dao. 
Tie, kurie moka laiku sustoti, nepatiria grėsmės. 

Kinų mituose pasakojama, kad dangus, siųsdamas žemei ramybę ir taiką, 
išlieja saldžią rasą. Su saldžia rasa lyginamas ir dao, kuris suteikia visatai 
palaiminimą, kai tarp dangaus ir žemės įsivyrauja tamsos yin ir šviesos yang 
jėgų pusiausvyra. Laozi, manydamas, kad dao poveikis pasiskirsto harmonin- 
gai ir tolygiai, išreiškia ir tam tikrą lygybės idėją. 

Trečiosios pastraipos sakinys „Užsimezga pradžia ir randasi vardai“ reiškia 
tą patį, ką ir dvidešimt aštunto skyriaus frazė „Grynuolis skaidosi į nesuskai- 
tomą daugybę“. 

Dao ir pasaulio santykis yra toks pat, kaip upokšnio ir plačios upės arba 
jūros. Viskas pasaulyje sugrįžta į dao, lygiai kaip upelis atiteka į dideles upes 
ir vandenynus. Toks palyginimas pabrėžia dao vienvaldiškumą visatoje. 


Trisdešimt trečias skyrius 


Kitus pažinęs yra įžvalgus; save pažinęs yra išmintingas. 
Kitus nugalėjęs turi pranašumo; save nugalėjęs turi stiprumo. 
Turtingas tas, kurs turimu patenkintas. 

Valingas tas, kuris visas jėgas įtempęs. 

Bus skirta daugel metų tiems, kurie namų savųjų nenustoja. 
Bus skirta daugel amžių tiems, kurie nemiršta po mirties. 


Šiame skyriuje Laozi kalba apie būtinybę pažinti save ir pažinus tobulėti. 
Sunku suprasti ir įveikti kitus, bet daug sunkiau ir svarbiau yra suprasti save 
ir nugalėti savo silpnybes. Jei žmogus, save pažinęs, atsikrato ydų, išmoksta 
nereikalauti daugiau negu turi, gali sunkiai ir kruopščiai dirbti, tuomet jo 
dvasia ir protas peržengia kūniškąją mirtį ir lieka gyventi žemiškajame pasau- 
lyje, pereidami į kitų žmonių mintis. 

Antrosios eilutės „stiprumas“ turi ypatingą prasmę Laozi tekstuose. Tai 
yra ir tvirtumas, ir narsa, ir ryžtas. Šios sąvokos turinys geriausiai atsklei- 
džiamas penkiasdešimt antro skyriaus frazėje „švelnumą saugantis yra stiprus ir 
galingas". 

Trisdešimt ketvirtas skyrius 


Didysis Dao išsilieja, užtvindo viską savimi. Iš jo visi gyvybę 
semia, ir jis mainais nereikalauja paklusnumo. Jisai pradėtą žygį 
baigia ir žygdarbiu nelaiko jo. Visus jis užaugina, ir niekam jis 
netrokšta viešpatauti; jame nebūna niekada troškimų, ir galima 
mažu jį pavadinti. Visi į jį sueina, ir niekam jis netrokšta viešpa- 
tauti, ir galima didžiu jį pavadinti. Nuo pat pradžių pradžios jis 
niekuomet patsai didžiu nesivaizdavo, todėl didybę savąją ir pasie- 
kė jisai. 

Šiame skyriuje analizuojama, kas yra „didis“ ir kas gali juo tapti. 

Dao patvinsta kaip upes vandenys užliedamas visą pasaulį: viskas visa- 
toje gimė iš jo ir nuo jo priklauso. Tačiau, sukūręs viską ir visus, Dao ne- 
prievartauja prigimties ir nepretenduoja būti niekieno viešpačiu, todėl jis 
yra ypač kilnus, „didis“. Kita vertus, kaip tik dėl to, kad jis nepareiškia 
savo teisių tiems, kuriuos pats pagimdė, jo sukurtieji net nežino, kas yra 
jų kūrėjas, ir jis jiems tarytum neegzistuoja. Tad jis yra ir nepastebimas, 
„mažas“. Toks kuklumas nepanaikina jo didumo, o tik dar labiau jį pabrė- 
žia, nes tik kuklus gali atlikti tikrus žygdarbius ir būti „didis“. Tačiau ir 
kuklumas privalo būti natūralus, savaiminis, jis jokiu būdu neturi virsti są- 
moningu nusižeminimu. 


Trisdešimt penktas skyrius 


Pasauly žmonės gręžtųsi į tą, kurs didžiojo pavidalo ištikimai 
laikytųs. Jie gręžtųsi visi į vieną, bet viens kitam nekenktų, ir taip 
gyventų jie ramybėje ir taikoje. 

Nugirdęs muziką, išvydęs gardumyną, praeivis stabteli kely. Tuo 
tarpu dao — jei ištartume jį žodžiais — yra toks prėskas, net visai 
beskonis. Jis žiūrintiems nematomas; jis klausantiems negirdimas; 
jis semiantiems neišsemiamas. 


„Pavidalas be pavidalo“ (14 skyrius) ir kartu didžiausias pavidalas, užpildęs 
visą visatą, yra dao. 

Šiame skyriuje dao ypatybės išryškinamos kontrasto principu: nematomas, 
negirdimas, nematerialus Dao priešinamas valgiui ir muzikai, kitaip tariant 
materijai, turinčiai garsą, skonį ir išvaizdą. 


314 SENOVĖS KINIJA 


Trisdešimt šeštas skyrius 


Kad suglaustum, pirmiausia būtina išskleisti; kad nuslopintum, 
pirmiausia būtina išjudinti; kad išnaikintum, pirmiausia būtina už- 
veisti; kad atimtum, pirmiausia būtina suteikti. Ir tai slaptaisiais 
pranašingaisiais ženklais vadinama. 

Švelnus ir silpnas įveikia kietą ir galingą; žuvis negali iš van- 
dens gelmių pasprukti; savuoju veikimu šaly verčiau nebūti paste- 
bėtam. 


Stebint daiktų ir reiškinių kitimą, galima padaryti išvadą, kad prieš susi- 
traukdamas daiktas paprastai ištįsta arba jį kas nors ištempia. Taigi išsiplėti- 
mas yra susitraukimo simptomas. Laozi buvo įsitikinęs, kad daiktų ir reiškinių 
virtimas savo priešybėmis yra nenutrūkstamas procesas. Kai daiktas vystyda- 
masis pasiekia tam tikrą kraštutinę nibą, jis pasuka priešinga kryptimi. Taip 
mėnulio pilnatis pranašauja delčią, o žiema yra pavasario požymis. 

Tokie Laozi teiginiai gali būti suprasti ir kaip tam tikros pasaulėžiūros 
formavimas: jie skatina paradoksalų mąstymą, netikėtą požiūrį į problemas ir 
jų sprendimo būdus. 

Paskutinė skyriaus frazė įvairių komentatorių aiškinama skirtingai. Kai 
kurie tyrinėtojai mano, kad „veikimas“ yra klastingi politiniai žaidimai, ku- 
riuos tenka slėpti nuo žmonių akių. Tačiau vienas iš neodaoizmo pradininkų 
Wang Bi (226—249) yra pasakęs: „Tas, kuris nori būti pastebėtas, imasi žiaurių 
bausmių“. Todėl ir Laozi čia greičiausiai kalba apie valdovą, kuris, negailestin- 
gai persekiodamas ir griežtai bausdamas kitus, tikisi save išgarsinti. Tokie 
veiksmai kaip tik ir atitinka apibūdinimą „kietas ir galingas“. Tačiau Laozi 
primena, kad „kietą ir galingą“ nugali „švelnus ir silpnas“, tuo dar sykį pabrėž- 
damas „veikimo“ politikos trumpalaikiškumą. Išgyvena tas, kuris kaip ir žuvis 
nesistengia iškilti į vandens paviršių. 


Keturiasdešimt pirmas skyrius 


Aukščiausios išminties žmogus išgirsta dao ir be atodairos jo 
mokymu gyvena; vidutiniosios išminties žmogus išgirsta dao ir kar- 
tais prisimindamas pamiršta vėl; žemiausios išminties žmogus iš- 
girsta dao ir garsiai pasijuokia. Neišjuoktas jis negalėtų būti dao. 
Tad šitokius žodžius kalbėdavo nuo seno: 

Šviesusis dao atrodo tamsus. 

Veržlusis dao atrodo vangus. 

Glotnusis dao atrodo grublėtas. 

Aukštoji dorybė atrodo lyg žemuma. 

Bekraštė dorybė atrodo ankšta. 

Tvirtoji dorybė atrodo gležna. 

Vientisa visuma atrodo lyg tuštuma. 

Tyriausias baltumas tartum suteptas purvu. 

Aštriausios briaunos neturi kampų. 

Didieji kūriniai randasi paskiausiai. 

Stipriausiam skambesy mažai garso. 

Didžiausiame regėjime pavidalo nėra. 

Bevardis dao liks paslaptyje. 

Vien dao geba visiems suteikti pradžią ir iki pabaigos visus 
atvesti. 


Šiame skyriuje cituojamų frazių kilmė kelia daug diskusijų. Yra mokslinin- 
kų, spėjančių, kad Laozi užrašė mintis iš kažkokios senovinės knygos. Tačiau 
daugelis komentatorių mano, kad tai galėję būti to meto priežodžiai, pagarsėję 
posakiai arba dainų žodžiai. 

Dao, kuris iš tikrųjų yra ryškus ir aiškus, gali pasirodyti blausus, nes 
kitiems būna sunkiai įžvelgiamas. Didinga ir galinga dorybė sudaro glebios ir 
menkos įspūdį. „Vientisa visuma“, kai kurių tyrinėtojų nuomone, taip pat reiš- 
kia dorybę. 


Keturiasdešimt antras skyrius 


Dao gimė vienas; iš vieno gimė du; iš dviejų gimė trys; iš trijų 
visi pasauly gimė. Nuo tamsos visi nusisuka ir gręžiasi švieson; 
įaudrintos jėgos susilieja darnon. 

Žmonės nepakenčia nuskriaustųjų, atstumtųjų ir netikėlių; ta- 
čiau kilnieji vyrai kaip tik tokiais vardais yra pasivadinę. Tad bet 
kuriam taip atsitikti gali, kad jis pažemintas iškyla arba iškeltas 
patiria pažeminimą. Aš pasakysiu tai, ką sako ir kiti: narsiam nėra 
skirta lengva mirtis. Tebus šie žodžiai mano pamoka pirmoji. 


Dao yra vienintelis, unikalus. Be to, jis — vienalytis visatos pradas, todėl 
Laozi ji dažnai gretina su skaičiumi „vienas“. Pavyzdžiui, „jį vieną nuo senų 
senovės visi ir visame kame yra įgiję“ (39 skyrius); „taigi išmintingieji, turėda- 
mi jį vieną, pasaulio lemtį pranašauja juo“ (22 skyrius). 

Vienas Dao pagimdo „du“, tai yra dvi jėgas — yin ir yang — ir kartu 
dvi materijas — dangų ir žemę. Vakarų Han dinastijos (206 m. pr. Kr.— 
8 m. po Kr.) mąstytojo ir literato Liu An (179—122 m. pr. Kr.) sudarytoje 
fitosofinių veikalų rinktinėje „Huainanzi“ aprašomas. visatos atsiradimas. 

Knygoje pasakojama, kad prieš gimstant dangui ir žemei egzistavusi cha- 
otiška nedaloma substancija. Paskui ji persiskyrusi į dvi dalis: vieną — 
lengvą ir skaidrią, kitą — sunkią ir tirštą. Lengvoji ir skaidrioji dalis yang 
pakilusi į viršų ir suformavusi dangų; sunkioji ir tirštoji dalis yin nusilei- 
dusi žemyn ir suformavusi žemę. Laozi mokyme į yin ir yang dalijasi dao. 
Dar tebebūdamas neišsiskaidžiusiu chaosu, dao jau turėjo savyje ir yin, ir 
yang — abu šiuos pagrindinius elementus, iš kurių vėliau susikūrė viskas 
pasaulyje. Kai dao nuosekliai artėjo prie skilimo ir savęs realizavimo, yin 
ir yang aktyvumas jame taip pat reiškėsi vis dažniau ir stipriau, kol įvyko 
galutinis atsiskyrimas. 

Teiginys „Iš dviejų gimė trys“ komentuojamas įvairiai. Kai kurie mokslinin- 
kai mano, kad „trys“ nėra konkretus skaičius — jis Kiesiog simbolizuoja daugy- 
bę arba gausybę. Kita versija teigia, kad „trys“ — tai trys visatos jėgos: yin, 
vang ir harmoninga, taiki jėga he. Pati sąvoka Ae, reiškianti „darna, harmoni- 
ja“, minima paskutinėje, apibendrinančioje pirmosios pastraipos frazėje: „įaud- 
rintos jėgos susilieja darnon (Ae)“. Tačiau, remiantis paplitusia daugelio tyrinė- 
tojų nuomone, ke vis dėlto yra ne atskira kurianti galia, o tam tikras pusiausvy- 
ros, tolygumo būvis, kuris atsirado sąveikaujant yin ir yang jėgoms. Tamsa yin, 
nuo kurios gręžiasi visa gyvybė, ir šviesa yang, į kurią linksta viskas pasaulyje, 
susidurdamos kunkuliavo ir mainėsi, kol virto harmoninga būsena he. Tuomet ir 
gimė visos visatos esybės. 

Kai kurie komentatoriai frazę „įaudrintos jėgos susilieja darnon“ — inter- 
pretuoja kitu aspektu. Jų manymu, hieroglifas ehong „kunkuliuoti, įsiaudrinti“ 
užrašytas vietoj kito hieroglifo zhong arba chong, reiškiančio „tuščias“. Pagal 
šią versiją, chong kaip ir yn bei yang yra viena iš trijų pirmapradžių jėgų 
visatoje. Kai yin ir yang jau buvo pradėjusios ryškėti pirminiame, chaotiškame 
gaivale, tačiau dar nebuvo galutinai atsiskyrusios ir tapusios savarankiškomis 
xin bei yang, toje tarpinėje būsenoje įsivyravusi jėga kaip tik ir buvo chong. Iš 
esmės chong beveik atitinka dao ir taip pat gali būti lyginama su „vienu“. 
Ketvirtame skyriuje „tuščias“ buvo minimas kaip vienas dao ypatumų: „dao 
tuščias, tačiau semi iš jo ir niekada nėra jam pabaigos“. 


Keturiasdešimt septintas skyrius 


Neišeik pro duris ir pažinsi pasaulį. Nedirsčiok pro langą ir 
išvysi kelius. Juo toliau nukaksi, juo mažiau žinosi. 

Tad išmintingas žmogus neina ir žino, nežiūri ir permato, nevei- 
kia ir nuveikia, 


Laozi nevertino išorinio patyrimo; jis pripažino tik vidinius išgyvenimus 
ir intuityvų tiesos suvokimą. Jis manė, kad iš prigimties žmogaus siela yra 
švari ir skaisti tarytum veidrodis ir kad būtent tame „slėpiningame veidro- 
dyje“ (10 skyrius) galima pamatyti tikrąjį, neiškreiptą jį supančių daiktų 
atvaizdą. Todėl, tik atsisukęs į savo vidinį pasaulį, žmogus gali įsiskverbti 
į išorinio pasaulio esmę ir perprasti jo „kelius“ — gamtoje veikiančius rai- 
dos ir kitimo dėsnius. 

Kartu Laozi pamini kitą problemos pusę. Įsivaizduodamas sielą kaip 
veidrodį, kuris padeda pažinti aplinką, jis taip pat mano, kad žmogus, visą 
dvasios ir proto energiją nukreipęs pirmiausia į išorinę veiklą, rizikuoja 
išblaškyti savo mintis ir prarasti regėjimo galią, nes sulig kiekvienu žings- 
niu, žengtu tolyn nuo savęs, jo „veidrodžio“ paviršių užkloja vis didesnis 
dulkių sluoksnis. Tad norint gilintis į išorinį pasaulį ir suvokti jo pama- 
tinius dėsnius, iš pradžių reikia išmokti stebėti patį save, apsivalyti nuo 
geismų ir troškimų, sulaužyti vidines užtvaras, trukdančias tobulėti, kol 
pagaliau pavyks pasiekti sąmonės nušvitimą ir nedrumsčiamos ramybės 
būseną. 


Keturiasdešimt aštuntas skyrius 


Įsigilinus į mokslus, diena dienon [žinios] plečiasi; įsigilinus į 
dao, diena dienon [aistros] traukiasi. Jos traukiasi ir traukiasi, kol 
susitraukusios neveikime pranyksta. 

Neveik ir neturėsi darbo, kurį būtum palikęs nenuveiktą. Pa- 
sauly viešpataudamas dažniau susilaikyk nuo žygių; o jei nebe- 
gali susilaikyti, tuomet nesi tasai, kurs pasirengęs būtum vieš- 
patauti. 


Senovės Kinijoje mokslai pirmiausia reiškė specializuotas politinių, te- 
ologinių dalykų, etiketo taisyklių, muzikos studijas. Etiketo ir muzikos mo- 
kymas buvo laikomas privalomu civilizuotoje valstybėje. Pagrindinis šių 
mokslų tikslas būdavo geras moralinių priedermių, įstatymų, elgesio nor- 
mų išmanymas; studijuojantis žmogus privalėjo siekti tokių savybių kaip 
žmoniškumas, pareigingumas, teisingumas, išmintingumas. Laozi pripaži- 
no, kad mokymasis padeda sukaupti žinių, tačiau jis neigė, jog tos žinios 
turi kokią nors realią naudą tam, kuris nori iš tiesų pažinti pasaulį. La- 
ozi manė, kad suvokti visatos dėsnius ir reiškinių priežastis galima tiktai 
per vidinį „slėpiningą veidrodį“, tai yra rimties ir susikaupimo kupinus 
apmąstymus. 

Žmogus, atsidėjęs mokslams, trokšta išorinių įspūdžių ir informacijos. 
Tuo tarpu žmogus, atsidėjęs mintims apie dao, tikisi pažinti „neveikimo“ 
prasmę, visatos prigimtį, pirminę daiktų ir reiškinių vienovės būseną, kad 
galiausiai pajaustų savyje ramybės nuotaiką ir mokėtų ją išlaikyti. Kuo 
giliau jis sugebės pasinerti į atrastąją ramybę, tuo mažiau jį galės paveikti 
išorinės pagundos, savanaudiški troškimai, tuščios ir neįgyvendinamos sva- 
jonės. Ir tada jis pats sugrįš į pradžią, prie „neveikimo“, prie įgimto papras- 
tumo ir natūralumo. 

Tie, kurie „neveikia“, kitaip tariant, neeikvoja pastangų beprasmiams, 
trumpalaikiams dalykams, visada geba atlikti pradėtą darbą iki galo. To- 
dėl ir šalį yra vertas valdyti tik toks valdovas, kuris nepiktnaudžiauja 
„veiksmais“. 

Penkiasdešimt šeštas skyrius 


Žinantis nesako, sakantis nežino. 

Landas užkaišyti, užkelti vartus, nudildyti ašmenis, painiavą 
išnarplioti, sugerti šviesą, pasinerti dulkėse — tai pavadinta slėpi- 
ningu bendrumu. Tuomet bus nebegalima suartinti; ir nebegalima 
išskirti; ir nebegalima pelnyti; ir nebegalima nustoti; ir nebegalima 
išaukštinti; ir nebegalima pažeminti. Ir bus pagarbintas pasaulyje 
valdovas. 


Žmogus, suvokęs dao, nekalba neapgalvotai. O tas, kuris nejaučia atsako- 
mybės už savo žodžius, nėra pažinęs dao. Pirmąją frazę galima aiškinti ir 
kitaip, „sakymą“ suprantant kaip įsakinėjimą kitiems. Išmintingas žmogus „ne- 
sako“, kitaip tariant, nereguliuoja kitų gyvenimo potvarkiais ir nurodymais. 
Tuo tarpu demonstruojantis savo valdžią negali būti pavadintas protingu. 

Antroji šio skyriaus pastraipa prasideda ankstesnių pastebėjimų pakartoji- 
mu ir apibendrinimu. Penkiasdešimt antrame skyriuje tais pačiais žodžiais, 
kaip ir pirmosiose šios pastraipos frazėse buvo kalbama apie atsitvėrimą nuo 
išorės pagundų. Toliau yra kartojamos mintys, užrašytos ketvirtame knygos 
skyriuje — „jis ašmenis nudildo, išnarplioja iš painiavos“. Tačiau ketvirtame 
skyriuje minėtos charakteristikos buvo priskiriamos dao, o penkiasdešimt šeš- 
+ame skyriuje kalbama apie tobulą valdovą arba tiesiog idealų žmogų, kuris 
yra pasirinkęs dao kelią, perėmęs dao būdingas savybes ir taip pasiekęs aukš- 
čiausiąją tobulėjimo pakopą, „slėpiningo bendrumo“ erdvę. Žmogus, peržen- 
gęs šią ribą, atsikrato egoizmo, skiriančio jį nuo kitų žmonių, ir įveikia susve- 
timėjimo barjerus. Jis nebesileidžia kaustomas visuomenei primestų normų, 
reguliuojančių vyresnių ir jaunesnių santykius, ir niekas negali jam sutruk- 
dyti į visus jį supančius žmones, daiktus ir reiškinius žvelgti plačiai, atvirai 
ir nešališkai. Jam neturi įtakos skirtumai tarp artimo ir svetimo, kilmingo ir 
pažeminto, turtingo ir suvargusio. Tik toks žmogus gali pelnyti pagarbą ir 
tapti pasaulio viešpačiu. 


Sešiasdešimt trečias skyrius 


Veikite neveikimu, nedarymu darykite, skonėkitės beskoniu. 

Didelis iš mažo [gimsta], gausus — iš negausaus; tebus atlygin- 
ta dorybe už pagiežą. Apmąstant sudėtingus dalykus, pradėti rei- 
kia ten, kur jie lengvi; atliekant darbus didelius, pradėti reikia ten, 
kur jie maži. Pasauly neišvengiamai sunkus prasideda nuo papras- 
to; ir neišvengiamai pasauly didelis prasideda nuo mažo. Tad iš- 
mintingasis lig amžiaus pabaigos neveikia didumu, todėl jis darbus 
didelius nuveikia. 

Iš tų, kurie lengvai pasižada, mažai tėra tokių, kurie tesėtų 
žodį; jiems viskas, kas be galo paprasta atrodė, vėliau be galo su- 
dėtingu virsta. Tad išmintingasis visur įžvelgia sunkumus, todėl lig 
amžiaus galo nugyvena be sunkumų. 


Ragindamas „veikti nevėikimu“, Laozi turi omėnyje gamtos dėsnių ne- 
pažeidžiančią veiklą. Žmogus, kuris laikosi šio principo, dirba savo darbą 
nepozuodamas, natūraliai, todel iš šalies atrodo taip, tarsi tas darbas ne- 
reikalautų iš jo jokių pastangų. Tas, kuris „daro nedarymu“, atlieka savo 
pareigas, nesudarydamas kitiems problemų ir nesukeldamas sumaišties. Tre- 
čias iš įžanginių Laozi teiginių — „skonėtis beskoniu“ — reiškia mokėjimą 
džiaugtis kukliu gyvenimu. Žmogus, kurio buitis paprasta, o jausmai nie- 
kada neperauga į nevaldomas aistras ir geismus, tikruoju „skoniu“ laiko na- 
tūralų ir švelnų prėskumą, niekada nebandydamas pagardinti jo dirbtiniais 
priedais, pasitenkindamas tomis gyvenimo sąlygomis, kurios jam duotos nuo 
gimimo. Apibendrinant galima būtų pasakyti, kad pirmoji šio skyriaus fra- 
zė glaustai ir tiksliai nusako visos Laozi pasaulėžiūros, jo politinių ir gyve- 
nimiškų įsitikinimų esmę. 

Antrąją pastraipą pradedanti frazė, kurioje nagrinėjamas „didelio“ ir „ma- 
žo“, „gausaus“ ir „negausaus“ santykis, gramatiškai nėra aiški, todėl ji inter- 
pretuojama labai įvairiai. Vienų tyrinėtojų nuomone, čia išvardyti būdvar- 
džiai apibūdina „pagiežą“, apie kurią kalbama tolesnėje frazėje. Kad ir kokia 
būtų kito žmogaus neapykanta, didelė ar maža, — už ją visada reikia atsiteis- 
ti „dorybe“, geru atsilyginti už bloga. Pasak kitos versijos, ši frazė galėtų būti 
suprasta kaip perspėjimas, esą bet kokią smulkmeną reikia vertinti kaip di- 
delį ir reikšmingą dalyką. Tačiau labiausiai tikėtinas atrodo paaiškinimas, 
kad Laozi čia kalba apie amžinąjį gamtos įstatymą, pagal kurį „didelis“ visa- 
da atsiranda iš „mažo“, o „gausus“ — iš „negausaus“. Taigi norint sėkmingai 
išspręsti bet kokią problemą, reikia pradėti į ją gilintis nuo „mažo“, tai yra 
nuo pradžios. 


Šešiasdešimt šeštas skyrius 


Didieji vandenys todėl šimtus mažų upokšnių savon valdžion 
pajungti gali, kad jie yra išmokę būti už kitus žemiau; taip jie 
mažus įstengia užvaldyti. 

Tad išmintingasis, kuris iškilti pageidauja virš žmonių, jiems 
nusižemina kalbėdamas; ir tas, kurs pageidauja stoti priešaky, sa- 
ve yra tolyn nustūmęs. Tad išmintingasis pakyla virš kitų, ir žmo- 
nės juos užgulusios naštos nejaučia; jisai kitus aplenkia, ir žmonės 
nesijaučia įžeisti. Taigi pasaulyje visi jį su džiaugsmu godoja ir 
neišsižada su panieka. Jis nekovoja, ir todėl nėra pasauly tokio, 
kuris su juo kovoti sugebėtų. 

Ypatinga Laozi tekstų įtaiga slypi jo iškalbinguose pavyzdžiuose ir sugre- 
tinimuose. Šiame skyriuje išmintingas valdovas yra lyginamas su „didžiai- 
siais vandenimis“ — upėmis ir jūromis. 

Mažos upės įsilieja į dideles todėl, kad didžiosios upės visada teka že- 
mumomis ir nesiveržia aukštyn. Lygiai taip valdžioje įsitvirtina išmintin- 
gas valdovas. Žmonės patys jam paklūsta, nes jis niekada negalvoja apie 
savo naudą ir nesipriešina kitų valiai, pabrėždamas savo nuolankumą ir nuo- 
laidumą. Jis nieko nesiekia jėga, todėl nėra žmogaus, kuris galėtų įtraukti 
ji į kovą ir nugalėti. 


Septyniasdešimtas skyrius 


Mano žodžius išties lengva permanyti; mano žodžius išties leng- 
įkūnyti. Tačiau nėra pasauly tokio, kuris gebėtų permanyti juos 


ir juos įkūnyti galėtų. 


Žodžiams reikia minties; darbams reikia akstino. Ir neturi žmo- 


nės išmanymo, ir todėl jie manęs nepermano. 


Maža yra mane permaniusių; reta yra manim pasekusių. Tad 


išmintingas žmogus ant kūno vilki šiurkštų rūbą, bet nuostabų 
nefritą saugo širdyje. 


Nėra sutariama dėl antrosios pastraipos frazės „ir neturi žmonės išma- 
nymo“ prasmės. Kai kurie komentatoriai teigia, kad „išmanymo“ neturėjimas 
reiškia įgimtą paprastumą ir nuoširdumą. Tačiau įtikimesnė atrodo versija, 
pasak kurios, „neišmanymas“ čia reiškia nesugebėjimą pažinti patį save. Ne- 
suvokdamas savosios prigimties žmogus neįstengia suprasti elementarių tie- 
sų, kurias pažinus jam būtų daug paprasčiau gyventi. Laozi propaguojama 
„ramybė“, „švelnumas“, „jautrumas“, „saikingumas“, „nekovojimas“ yra na- 
tūralios, prigimtinės savybės. Tokių gyvenimo nuostatų pranašumas yra aki- 
vaizdus, ir jos lengviausiai įgyvendinamos, nės nereikalauja iš žmogaus jo- 
kių pastangų. Tačiau žmonės yra taip paveikti kasdienio gyvenimo tikrovės, 
taip įsitraukę į visuotinę kovą dėl garbės ir turtų, kad tikroji jų pačių pri- 
gimtis tampa jiems svetima ir nebesuvokiama. Kadangi dėl tos pačios prie- 
žasties išmintingas žmogus taip pat yra nesuprastas, jis kitiems iš pažiūros 
atrodo kaip skurdžius, vilkintis šiurkštaus audeklo rūbą, ir niekas nežino, kad 
po tuo rūbu slepiasi nepaprastos vertės brangakmenis. 


Septyniasdešimt pirmas skyrius 


Geriausia yra žinoti ir tartis nežinančiu. Ydinga yra nežinoti ir 


tartis žinančiu. Išmintingas žmogus neturi ydos, nes ydoje jisai ir 

regi ydą. Jis negerovę laiko negerove, — kaip tik todėl jisai neturi 
negerovių. 


Išmintingas žmogus yra pažinęs patį save. Pažindamas save, jis kartu su- 
vokia, kad yra dalykų, kurių jis nežino. Todėl, jo akimis žiūrint, būtų negarbin- 
ga ir ydinga dėtis visažiniu. Suprasdamas, kad tai yra yda, jis sąmoningai jos 
išvengia. Tuo tarpu tas, kuris šį trūkumą turi, niekada nesusimąsto apie savo 
neišmanymą, ir niekas jam nekliudo didžiuotis savimi ir elgtis su pasitikėjimu. 
Toks, Laozi manymu, yra esminis skirtumas tarp eilinio miesčionio ir tikro 
išminčiaus, gyvenančio pagal dao tiesas. 


Septyniasdešimt šeštas skyrius 


Žmogus, kol gyvas, yra švelnus ir silpnas; miręs jis — kietas ir 
tvirtas. 

Žolės ir medžiai, kol gyvi, yra švelnūs ir liauni; mirę jie — su- 
vytę ir sausi. 

Tad kieti ir tvirti yra iš merdėjančių padermės; švelnūs ir silp- 
ni — iš gyvybingų giminės. 

Todėl sustiprinta kariuomenė bus mūšy sunaikinta; ir pakirstas 
bus suvešėjęs medis. 

Stiprieji ir didieji atsiduria žemai; švelnieji ir silpnieji į aukštu- 
mas pakyla. 


Gyvo žmogaus oda yra švelni, jo kūnas lankstus, minkštas ir lengvai 
pažeidžiamas. Tuo tarpu mirusiojo kūnas sustingsta, sukietėja ir tampa ne- 
bejautrus. Suvešėjusio augalo žievė ir lapai yra lygūs ir sultingi, stiebas ir 
šakos — liauni ir trapūs. Miręs augalas, atvirkščiai, yra sudžiūvęs ir kie- 
tas. Vadinasi, gyvybė visada susijusi su švelnumu, silpnumu, gležnumu, 0 mir- 
tis — su tvirtumu ir atsparumu. Šią išvadą, padarytą analizuojant vidinius 
daiktų egzistavimo ir kitimo dėsnius, Laozi pagrindžia ir kitu aspektu, tai 
yra remdamasis grynai išoriniais aplinkos stebėjimais. Stiprūs ir galingi pa- 
lūžta pirmieji todėl, kad jie labiausiai krenta į akis ir jiems tenka patys 
skaudžiausi smūgiai. Kirtimui paprastai yra pasirenkamas didelis ir aukš- 
tas medis. Taip pat žmogus, kuris aktyviai reiškiasi visuomenėje, yra užsi- 
puolamas dažniau už kitus ir jam labiausiai pavydima. Laozi, ieškodamas 
analogijų tarp stichinių nelaimių gamtoje ir asmeninių žmogaus tragedijų, 
nuolatos grįžta prie vienos svarbiausių savo pamokymų temų, ragindamas 
saugoti švelnumą ir išsigydyti nuo jėgos troškimo, vienaip ar kitaip formu- 
luodamas trisdešimt šeštame skyriuje pasakytą mintį, kad „švelnus ir sil- 
pnas įveikia kietą ir galingą“. 

Septyniasdešimt septintas skyrius 


Argi neveikia prigimtinės jėgos tarytum templę tempdamos ant 
lanko? Įtemptą atleidžia ją; suglebusią ją trūktelėja. Ten, kur yra 
per daug, — sutraukia; tenai, kur nepakanka, — priduria. 

Prigimtinės jėgos sutraukia išsiplėtusį, kad stingančiam pridur- 
tų. Tačiau ne tokios būna žmogiškosios jėgos; jos nuskriaudžia sto- 
kojantį, kad turintį apdovanotų. 

Kas toks galėtų tai, kas jam atliko, padovanoti tam pasaulyje, 
[kuris yra pritrūkęs]? Vien tas, kuris yra priėmęs dao. 

Tad išmintingas žmogus prižiūri, bet nesipuikuoja; jis turi nuo- 
pelnų, bet jų savais nelaiko; ir jis netrokšta išsiskirti taurumu. 


Laozi, aiškindamas gamtoje veikiančius dėsnius, žvelgia į jį supantį pa- 
saulį kaip į priešybių vienovę. Kiekvienas gamtos pasaulio reiškinys turi jam 
priešingą reiškinį, su kuriuo jis sudaro vieningą visumą. Tarkime, dienos 
perėjimas į naktį arba keturių metų laikų kaita išlaiko pusiausvyrą visatoje, 
vienam iš elementų atsveriant ir papildant kitą elementą. Ir ši darna nėra 
pasiekiama, įsikišus kažkokiai pašalinei jėgai arba dirbtinai reguliuojama. 
Tai — natūralus vyksmas, kai kiekvienas kūnas pats juda pilnatvės, harmo- 
nijos ir tolygumo link. 

Kitokie yra žmonių bendruomenėse įsigalėję dėsniai. Gamtoje viskas su- 
tvarkyta racionaliai, teisingai ir nešališkai, o žmonių susikurtoje tikrovėje 
nėra jokio teisingumo ar logikos. Čia atimama iš to, kuriam trūksta, kad būtų 
atiduota tam, kuris yra pertekęs. Matydamas šią nuolatos pasikartojančią 
situaciją, Laozi siūlo grįžti prie prigimtinių idealų. Tačiau žmonijos įstatymai 
pačia savo esme skiriasi nuo gamtos dėsnių, todėl toks grįžimas įmanomas tik 
nedaugeliui išrinktųjų. 


Aštuoniasdešimi pirmas skyrius 


Tiesūs žodžiai nebūna gražūs; gražūs žodžiai nebūna tiesūs. 

Išmanantis nebūna iškalbus; iškalbus žmogus išmanymo neturi. 

Žinojimas nebūna visapusis; visapusės žinios vertės neturi. 

Išmintingas žmogus nekaupia, kad paslėptų nuo kitų. Kuo jis 
labiau žmonėms pagelbsti, tuo didesni ir jo paties turtai; kuo ati- 
duoda jis daugiau, tuo jis ir pats daugiau įgyja. Dangaus įstatymas 
yra suteikti ir nekenkti; [išmintingo] žmogaus įstatymas yra pagel- 
bėti ir nekovoti. 

Skyrių Laozi pradeda keliais posakiais, atskleidžiančiais vidinį daiktų prieš- 
taringumą. Nuoširdūs, atviri žodžiai pasakomi spontaniškai, todėl jie retai 
būna patrauklūs ir įmantrūs. Tuo tarpu įdomus, dėmesį prikaustantis pasa- 
kojimas turi nemažai dirbtinumo ir perdėtų pagražinimų. Maža to, už puikios 
iškalbos ne visada slypi dalykiškumas ir kompetencija. Antrąjį šio skyriaus 
sakinį kai kurie komentatoriai sieja su keturiasdešimt penkto skyriaus fraze: 
„pats sumaniausias atrodo nenuovokus; pats iškalbingiausias atrodo leme- 
nantis žodžius“. Kita vertus, žmogus, kuris nori aprėpti daug informacijos, 
nesugeba tobulėti vienoje srityje ir pasiekti rimtų rezultatų. 

Laozi, gretindamas tokias skirtingas kategorijas kaip grožis ir tiesa, graž- 
bylystė ir išmanymas, iš esmės kalba apie dviejų priešingų polių tarpusavio 
santykį. Tokie poliai gali būti tikrovė ir fikcija, gėris ir blogis, tiesa ir melas, 
grožis ir bjaurumas. Daiktų išorinis pavidalas ir jų vidinė esmė dažniausiai ne 
tik neatitinka vienas kito, bet netgi būna visiškai priešingi. Realiame gyvėnimė 
labiausiai vertinama išvaizda ir išorinis įspūdis, todėl žmonės paprastai nepas- 
tebi paslėptosios pusės ir nesiryžta atskleisti savo slepiamosios pusės. Norėda- 
mas pabrėžti įvairialypį reiškinių charakterį, Laozi supriešina matomąją ir 
nematomąją jų pusę, sąmoningai paryškindamas spalvas. 

Laozi ypač piktinosi nuolatinėmis žmonių grumtynėmis dėl aukštesnės vie- 
tos ir naudos siekimu, todėl viena pagrindinių jo teorijos idėjų tapo „nekovoji- 
mas“. Tai nėra pesimistinis bet kokių pastangų atsisakymas, nusivylimas gy- 
venimu. „Nekovojantis“ žmogus susilieja su gamta, paklūsta savo pirmapradei 
prigimčiai ir iš jos semiasi tikrosios jėgos. Kaip tik toks yra vadinamasis „iš- 
mintingas žmogus“, — tobula asmenybė, atsiduodanti natūraliems jausmams ir 
išgyvenimams. „Išmintingas žmogus“ duoda kitiems, nereikalaudamas atlygio. 
Jis gyvena kukliai ir nepretenzingai, tačiau jo nesaisto jokie išgalvoti įsiparei- 
gojimai ir neslegia jokia sunki našta. 


Versta iš: Filosofiniai tekstai iki Gin epochos: Lao- 
zi. — Pekinas, 1993. Iš senosios ir dabartinės kinų 
kalbos vertė Dalia Švambarytė 

KONFUCIJUS 
(KONG FUZI) 


(552/551—479 m. pr. Kr.) 


Konfucijus (tai lotynizuota Kong Fuzi forma; Kong — 
vardas, Fu — vietovė, kur gimė, 0 zi — mokytojas) — pir- 
masis kinų filosofas, kurio istoriškumu neabejojama. Gimė 
jis Lu kunigaikštystėje (dab. Shandongo provincija) kilmingo 
išeivio iš Song kunigaikštystės šeimoje. Kai jis gimė, jo tėvui 
Shu Lianke buvo 66 metai, o motinai Yan Zhi nebuvo nė 
dvidešimties. Kadangi tėvas su pirmąja žmona turėjo 9 duk- 
teris, su antrąja — vieną ligotą sūnų, tad, norėdamas susi- 
laukti įpėdinio, jis nuvyko su trečiąja žmona prie šventosios 
molio kalvos netoli Giufu miesto prašyti jos valdovo, kad gim- 
žų sūnus. Čia oloje Yan Zhi ir pagimdė sūnų, kurį praminė 
Giu (kalva) ir pavadino Zhongni (antrasis iš molžemio). Kai 
sūnui buvo treji metai, mirė jo tėvas, tad iš pat vaikystės 
Konfucijus turėjo dirbti sunkų fizinį darbą, kad pramistų. 
Nuo 15 metų jis pradėjo savarankiškai mokytis ir kartu dirb- 
ti įvairius darbus. Kai jam sukako 17 metų, mirė jo motina. 
Tačiau, turėdamas įgimtus didelius gabumus, pasižymėda- 
mas gera fizine sveikata, valia ir darbštumu, jis įveikė tuo 
metu išsimokslinimui būtinus šešis menus (liuyi) — mokėji- 
mą atlikti ritualus, suprasti muziką, šaudyti iš lanko, važny- 
čioti ratus, skaityti ir skaičiuoti, — todėl nesunkiai galėdavo 
gauti tarnybą. Sulaukęs trisdešimties metų, Konfucijus įkūrė 
pirmąją pasaulyje privačią filosofijos mokyklą, kurios šlovė grei- 
tai pasklido po įvairias Kinijos provincijas. Teigiama, jog Jis 
turėjes daugiau kaip tris tūkstančius mokinių. Mokestis už moks- 
lą buvęs minimalus — ryšelis džiovintos mėsos, o mokytis galėjo 

visi, nepriklausomai nuo kilmės. Sulaukęs penkiasdešimties 
metų, Konfucijus jau buvo laikomas Kinijos išminčiumi, ir jis 
nusprendė išmėginti valstybės veikėjo karjerą, kad įgyvendin- 
tų savo socialinę ir politinę doktriną. Iš pradžių jis paskiria- 
mas valdančiuoju sostinės administratoriumi, vėliau užima 
vyriausiojo teisėjo ir valdovo pirmojo patarėjo pareigas. Ta- 
čiau kilus nesutarimams su valdovu ir rūmų aristokratija 
Konfucijus atsisako valstybinių postų ir trylika metų klajoja 
po visą Kiniją skelbdamas savo etinius ir politinius idealus. 
Kadangi jis nesileisdavo į jokius kompromisus, užtai dažnai 
būdavo persekiojamas ir tremiamas iš vienos kunigaikštystės 
į kitą. 484 m. pr. Kr. sugrįžes su grupe ištikimų mokinių 
Konfucijus paskutiniuosius savo gyvenimo metus paskiria se- 
novės kinų rašto paminklams — „Yijing“ („Permainų kny- 
ga“), „Shijing“ („Poezijos knyga“), „Shujing“ („Istorijos kny- 
ga“), „Yuejing“ („Muzikos knyga“), „Liji“ („Rituolų knyga“), 
„Chungiu“ („Pavasarių ir rudenių kronika“) — redaguoti, sis- 
teminti ir komentuoti, nesirūpindamas savo raštų kūryba. Mi- 
nėti rašto paminklai IV a. pr. Kristų sudarė vadinamąjį šešių 
knygų (šešiaknygės) kanoną. 

Kaip liudija autoritetingi senovės kinų rašto paminklų 
tyrinėtojai, Konfucijus (kaip ir jo vyresnysis amžininkas La- 
ozi) nėra palikęs rašytų tekstų. Visa, kas jam priskiriama, 
tėra tik jo mokinių užrašytos Konfucijaus mintys, idėjos, sam- 
protavimai. Autentiškiausiai perteikiančiu Konfucijaus mokslo 
esmę yra laikomas traktatas „Lunyu“ (Lun — apmąstymai, 
samprotavimai; yu  — pokalbiai, pašnekesiai). Jo tekstas 
pradėtas kurti jau V a. pr. Kr., netrukus po Konfucijaus mir- 
ties. III a. pr. Kr. traktatas buvo uždraustas ir sudegintas, 
tačiau netrukus Han epochoje (II a. pr. Kr.—III a. po Kr.) jį 
reabilitavus buvo išlikusios trys redakcijos: pirmoji, esą rasta 
įmūryta. Konfucijaus namuose, turėjo 21 skyrių, antroji iš Lu 
kunigaikštystės — 20 skyrių, trečioji iš Oi kunigaikštystės — 
22 skyrius. Labiausiai skyrėsi pirmosios redakcijos tekstas, 
užrašytas senaisiais hieroglifais, kurių yra 400 daugiau nei 
kitų redakcijų tekstuose. Han epochoje „Lunyu“ tekstas dau- 
gelį karių buvo perrašinėjamas ir redaguojamas, kol erų. 

sandūroje jis buvo unifikuotas, o Tang epochoje (VI-X a.) 
iškalias akmeninėse stelose. Song epochoje (X—XIII a.), su- 
klestėjus neokonfucianizmo ideologijai, „Lunyu“ buvo galuti- 
nai kanonizuotas ir sudarė vieną iš keturių knygų („Lunyu“, 
„Mengzi“, „Daxue“ ir „Zhongyong“) kanono dalių. Tuo metu 
atsirado ir daugybė „Lunyu“ komentarų. 

Konfucianizmo ontologijos ir epistemologijos turinį sudaro 
bendrų kinų filosofijos kategorijų dao ir de prasmių ir jų dia- 
lektinio ryšio aiškinimas. Tačiau labiau nei būties problemos 
konfucianizmui rūpi žmogus, asmenybė ir jos etiniai idealai, 
kurie aiškinami penkių pradų kategorijomis — ren (žmogiš- 
kumas), yi (teisingumas), li (ritualizuotas etiketas, elgesys), 
zhi (protas, žinojimas) ir xin (nuoširdumas) — aukso vidu- 
rio kelio, kilnaus žmogaus, kaip idealaus visuomenės nario, 
koncepcijomis, pagarbos tėvams ir vyresniesiems skiepijimu 
nuo pat vaikystės. Politinė konfucianizmo doktrina skelbia 
besąlygišką pavaldinių paklusimą valdovui, kuris privalo būti 
išmintingas ir valdyti piliečius auklėdamas juos savo pavyzdžiu. 

Kanoninį „Lunyu“ tekstą sudaro 20 nevienodos apimties 
skyrių. Antologijoje spausdinami tikslingai iš įvairių skyrių 
parinkti fragmentai, atspindintys konfucianizmo estetikos 
bruožus. 

LUNYU 
[PAŠNEKESIAI IR APMĄSTYMAI) 


Mokytojas tarė: „Argi nemalonu mokytis ir kartkartėmis pakar- 
toti kas išmokta? Argi nelinksma pasitikti draugą, iš toli atvykusį? 
Argi ne kilnus žmogus (zhenren) yra tas, kursai nežinomybėje pa- 
lieka ir niekada neįsižeidžia?“ (J, 1). 

Mokytojas tarė: „Nedaug teturi meilės žmogui gražbyliautojai ir 
manieringi apsimetėliai“ (I, 3). 

Youzi! pasakė: „Apeigos žmones sutaiko ir dėl to yra vertingos. 
Gražus praeities valdovų Kelias: nepriekaištingai apeigų laikyda- 


! You — Konfucijaus mokinys. Jo vardas Yu Ru. 

miesi, jie darbus dirbo tiek mažus, tiek didelius. Tačiau daryti, ko 
negalima daryti, o juo labiau be apeigų, minėtą poelgį ribojančių, 
pastarojo siekti dėl santarvės — draustina“ (I, 12). 

Konfucijus pasakė: „Penkiolikos metų būdamas aš atsidėjau 
mokslui. Tapau savarankiškas būdamas trisdešimties. Ketvirtai de- 
šimčiai sukakus išnyko abejonės. Penkių dešimčių būdamas Dan- 
giškąją valią pažinau. Šešiasdešimties gebėjau į ją įsiklausyti. Sep- 
tynių dešimčių amžiaus aš jau galėjau, teisybei nenusižengdamas, 
širdies troškimus pildyti“ (II, 4). 

Mokytojas tarė: „Mokytis ir nemąstyti — vadinasi, veltui leisti 
laiką, o mąstyti nesimokant — pražūtinga esti“ (IZ, 15). 

Mokytojas tarė: „Iš ryto pažinus dao, vakare galima ir mirti“ 
(IV, 8). 

Mokytojas tarė: „Į dao valią kreipki, dorovės principų laikykis, 
neužmirški meilės žmogui ir menuose lavinkis“ (VII, 6). 

Mokytojas keturių dalykų mokė: knygas suprasti, doro elgesio, 
ištikimybės viešpačiui ir teisingumo (VII, 25). 

Mokytojas tarė: „Negali dorovingas gerai nekalbėti, bet kalban- 
tis gerai nebūtinai dorovingas. Žmones mylintis — drąsus, tačiau 
drąsus nebūtinai yra žmones mylintis“ (XIV, 4). 

Mokytojas tarė: „Senovėje save tobulai pažinti mokėsi, o dabar 
mokosi, kad pagarsėtų tarp žmonių“ (XIV, 24). 

Mokytojas tarė: „Kilnus žmogus sau yra reiklus, niekingas — 
reikalauja iš kitų“ (XV, 21). 

Mokytojas tarė: „Dorovei trukdo gražios kalbos. Nenoras mažais 
dalykais užsiimti dideliems sumanymams kenkia“ (XV, 27). 

Konfucijus pasakė: „Dao, apeigoms (li) ir muzikai (ywe) viešpa- 
taujant Dangaus paskliautėje, Dangaus Sūnus duoda potvarkius 
baudžiamiesiems žygiams. Kuomet nei dao, nei apeigų, nei muzi- 
kos nebėra Dangaus paskliautėje, kunigaikščiai skelbia baudžia- 
muosius žygius. Kada įsakymus kunigaikščiai skelbia, dešimtį kar- 
tų valdžia retai beišsilaiko. Jeigu potvarkius skelbia aukštieji val- 
dininkai, tai retai valdžia išsilaiko ir penkias kartas. Jeigu valsty- 
bės vairas patenka į žemesniųjų valdininkų rankas, tai retai val- 
džia išlieka ir per tris kartas. Kai dao Dangaus paskliautėje vieš- 
patauja, valdžios neturi valdininkai. Viešpataujant dao, visi pras- 
čiokai tyli“ (XVI, 2). 

Mokytojas tarė: „Nesikeičia tik patys protingiausi ir patys kvai- 
liausi“ (XVII, 3). 

61. Zigong? ketino uždrausti paprotį pirmąją mėnesio dieną aukoti 
avinėlį. Konfucijus tarė: „Mokytojau, tu rūpiniesi avinėlių, o aš — 
apeigomis“ (II, 17). 

62. Konfucijus bylojo: „Nuobodus darosi netinkamas li neturįs 
mandagumas. Netinkamas apdairumas baikštumu pavirsta, neklau- 
symu tampa netinkama drąsa, begėdiškumu — netinkamas nuošir- 
dumas“ (VIII, 2). 

63. Konfucijus tarė: „Apeigos, apeigos! Ar tai tik šilkų ir nefritų 
aukojimas? Muzika, muzika! Ar tai tik varpelių ir būgnų skambė- 
jimas? (XVII, 11). 

64. Konfucijus tarė: „Jeigu žmogus nežmoniškas, ką jam reiškia apei- 
gos? Jeigu žmogus nežmoniškas, ar reikalinga jam muzika?“ (III, 3). 

65. Lin Fang“ paklausė apie apeigų esminius principus. Konfu- 
cijus atsakė: „Svarbaus dalyko klausi! Eilinės apeigos geriau tebū- 
na kuklios nei išlaidžios, o laidotuvių apeigos geriau tegu atspindi 
tikrą gėlą, o ne rūpestį trumpalaikį“ (III, 4). 

66. Konfucijus tarė: „Jeigu valdovas šalį valdo tinkamai ir ma- 
loningai, argi iškyla sunkumų? O jeigu valdo netinkamai [apie li 
nenutuokdamas)] ir nemaloniai, kam tuomet apeigos?“ (IV, 13). 

67. Zilu pasiteiravo apie patarnavimą vėlėms bei dvasioms. Kon- 
fucijus atsakė: „Mes dar nemokame žmonėms tarnauti, kaip tad 
galime tarnauti dvasioms? „O apie mirtį ką manai?“ — anas neat- 
lyžo. „Mes dar apie gyvenimą nežinome, — tarė Konfucijus, — ką 
tad galime žinoti apie mirtų?“ (XI, 11). 

68. Fan Chi“ paklausė apie išmintį. Konfucijus pasakė: „Dera- 
mai žmonėms tarnauti, dvasias ir vėles gerbti privengiant jų — tai 
ir yra išmintis“ (VI, 20). 

69. Boniuš susirgo, ir Konfucijus išsiruošė jo lankyti. Sugriebęs 
jo ranką pro langą“, Konfucijus pasakė: „Artinasi galas. Dangaus 


2 Zigong — Konfucijaus mokinys. 

3 Lin Fang — žmogus iš Lu kunigaikštystės. 

* Zilu, Fan Chi — Konfucijaus mokiniai. 

3 Ran Boniu — vienas mylimiausių Konfucijaus mokinių. Matyt, jis sirgo užkrečiama liga 
ir nieko neprisileido. Konfucijus vertino dorovines Boniu savybes. 

valia, deja, kad šitoksai žmogus patirtų negalią! Kad šitoksai žmo- 
gus patirtų tokią negalią!“ (VI, 8). 

70. Konfucijus visada iškilmingai paaukodavo dalį maisto, nors 
jo valgis buvo nelukštenti ryžiai ir daržovių viralas (X, 8). 

71. Pasninko metu Konfucijaus rūbai būdavo švarutėliai, be ma- 
žiausios dėmelės, maistas skirdavosi nuo įprastinio, o sėdėjimo vie- 
ta buveinėje būdavo perkeliama kitur (X, 7). 

72. Konfucijus bylojo: „Nusidėjęs Dangui, nebeturi kam melstis“ 
(III, 13). 

73. Konfucijui sunkiai susirgus, Zilu paklausė, kokios skiriamos 
turėtų būti maldos. „Ar yra toks dalykas?“ — pasiteiravo Konfuci- 
jus. Zilu atsakė: „Taip, be abejo. Viename pašlovinime sakoma: 
„Malda tavoji skiriama Dangaus ir žemės dvasioms“. Konfucijus 
atsakė: „O! Ilga bus manoji malda!“ (VII, 34). 

74. Zigong pasakė: „Mokytojo pamokymus apie kultūrą ir tobu- 
lėjimą mes dar galime įsisąmoninti, bet jo išmanymas apie žmo- 
gaus prigimimą bei Dangaus kelius yra neaprėpiamas“ (V, 12). 

75. Konfucijus tarė: „Norėdamas aš galiu visiškai nekalbėti“. 
Zigong pasakė: „Bet jeigu jūs tylėsite, ką mes, mokiniai, kitiems 
pateiksime?“ Konfucijus atsakė: „Pažiūrėkite į Dangų. Argi jis kal- 
ba? Keturi metų laikai plaukia savo vaga, ir daiktai atsiranda visi. 
Argi Dangus kalba?“ (XVII, 19). 

76. Konfucijus atnašaudavo protėviams lyg gyviesiems. Aukoda- 
vo dvasioms, lyg jos būtų šalia. Jis bylojo: „Aš manau, kad nedaly- 
vaujant aukojime nėra ir aukos (IIĮ, 12). 

77. Mokytojas nekalbėdavo apie lemties pranašavimus, kūniš- 
kuosius žygdarbius, sutrikimus bei dvasias (VII, 20). 

78. Konfucijus pasakė: „Kada žemesnioji prigimtis pranoksta 
dvasinį, principinį mokytumą, žmogus netašytas. Kada išorinis, ne- 
principinis mokytumas pranoksta aukštesnę prigimtį, žmogus yra 
„knygų žiurkė“. Tiktai tada, kai prigimtis ir mokytumas deramai 
susaistyti, žmogus yra tobulas“ (VI, 16). 

79. Konfucijus pasakė: „Ar gali žmogus, netekęs žmoniškumo, 
būti tobulas? Žmogus net valgydamas turi likti žmoniškas. Skuboje 
jis žmoniškumui turi būti atsidavęs ir negandų metu jam likti iš- 
tikimas“ (IV, 5). 

80. Konfucijus tarė: „Kilnus žmogus dvasiniam Keliui atsideda, 
6 ne rūpinasi pragyvenimu. Atsidedąs ūkininkavimui gali kartais 
kęsti badą. Atsidedantis mokslui gali iš to turėti naudos. Kilniam 
žmogui ne turtai, o Kelias terūpi“ (XV, 31). 

81. Sima Niuė paklausė apie kilnų žmogų. Konfucijus atsakė: 
„Kilnus žmogus nepatiria nei rūpesčio jokio, nei baimės“. „Ar kil- 
niu žmogumi būti reiškia nejausti rūpesčio ir baimės?“ Konfucijus 
atsakė: „Jeigu į save pažvelgęs, priekaištui nerasi akstino, tad ko 
tuomet bijoti?“ (XII, 4). 

82. Konfucijus pasakė: „Kilnaus žmogaus trejopas kelias. Iš tre- 
jeto nė vieno įveikti aš nesugebėjau. Žmoniškas būdamas kilnus 
žmogus neturi rūpesčio; išmintingas būdamas, jis neabejoja; būda- 
mas drąsus, jis nesibijo“. Zigong tarė: „Bet juk tai ir yra tavasis 
kelias, Mokytojau“ (XIV, 30). 

83. Konfucijus sakė: „Tu įstengsi kariuomenės vadą atleisti iš 
pareigų, bet neįstengsi pakeisti prastuolio užmačių“ (IX, 25). 

84. Zigong pasiteiravo apie kilnų žmogų. Konfucijus atsakė: „Toks 
žmogus pirmiausia viską įgyvendina, o tik paskui moko ir skelbia 
tai, kuo yra įsitikinęs“ (II, 13). 

85. Konfucijus pasakė: „Kilnus žmogus kyla aukštyn, prastas 
žmogus (xiaoren) krenta žemyn“ (XIV, 23). 

86. Konfucijus pasakė: „Kilnus žmogus visuomet ramus ir jau- 
čiasi laisvai, o prastas žmogus visada sunerimęs ir kupinas kančių“ 
(VII, 36). 

87. Konfucijus pasakė: „Kilnus žmogus žino tai, kas teisinga, o 
prastas žmogus žino tai, kas naudinga“ (IV, 16). 

88. Konfucijus pasakė: „Kilnus žmogus dorybes puoselėja, o pras- 
tam žmogui rūpi kuo geriau įsitaisyti. Kilnus žmogus apie įstatymus 
galvoja, o prastas žmogus — apie asmeninius patogumus“ (IV, 11). 

89. Konfucijus pasakė: „Kilnus žmogus reiklus sau, o prastas 
žmogus iš kitų reikalauja“ (XV, 20). 

90. Konfucijus pasakė: „Kilnus žmogus kitus skatina gėriui ir 
bloga darant jų nepalaiko, o prastas žmogus — priešingai“ (XII, 16). 

91. Konfucijus pasakė: „Kilnus žmogus esti plataus akiračio ir 
nešališkas, o prastas žmogus yra šališkas ir siauraprotis“ (I/, 14). 


5 Sima Niu — žmogus iš Sung kunigaikštystės. 

92. Konfucijus pasakė: „Kilnus žmogus bijo trijų dalykų: Dan- 
giškosios valios, didžių žmonių ir išmintingų žodžių, o prastas žmo- 
gus nežino Dangiškosios valios ir nebijo jos, didžiuosius žmones 
niekina ir šaiposi iš išmintingų žodžių“ (XVI, 8). 

93. Kartą Konfucijus buvojo Zhen kunigaikštystėje ir maistas bai- 
gėsi — kai kurie iš jo mokinių taip nusilpo, jog neįstengė atsikelti. 
Prie Konfucijaus priėjo pasipiktinęs Zilu, tardamas: „Ir kaip kilnus 
žmogus gali patekti į tokią sunkią padėtį?“ Mokytojas atsakė jam: 
„Tiesą kalbant, ir kilnus žmogus gali patekti į sunkią padėtį, bet 
tiktai prastas žmogus varge ištyžta“ (XV, 1). 

94. Ji Kangzi' paklausė Konfucijų apie valstybės valdymą. Kon- 
fucijus atsakė: „Valdyti (zheng) reiškia teisingai (zheng) viską re- 
gėti. Jeigu elgsitės teisingai, kas gi išdrįs nukrypti nuo tiesos?“ 
(XII, 17). 

95. Konfucijus pasakė: „Jeigu valdovas jaučiasi teisus, tai gyve- 
nimas darnus ir nereikalingas nurodymų, o jeigu neteisus — tai ir 
įsakymų niekas nevykdo“ (XIII, 6). 

96. Zilu paklausė apie kilnaus žmogaus būdą. Konfucijus pasa- 
kė: „Save jis tobulina garbaus nuolankumo linkui“. Zilu pridūrė: 
„Ar to pakanka?“ Konfucijus tęsė: „Save jis tobulina, skleisdamas 
kitiems ramybę“. Zilu vėlei paklausė: „Ar tai viskas?“ Konfucijus 
pasakė: „Save tobulindamas, paguodą turi teikti visiems žmonėms, 
paguodą turi teikti visiems žmonėms — net valdovams išminčiams 
Yao ir Shunė buvo sunku tai įgyvendinti“ (XIV, 45). 

97. Konfucijus pasakė: „Valdant žmones įstatymais ir palaikant 
tvarką bausmėmis, žmonės sieks bausmių išvengti, prarasdami net 
gėdos jausmą. Valdant žmones dorybėmis ir tvardant juos padoru- 
mo taisyklėmis, žmonės turės gėdos pajautą ir taps geresni“. 

98. Ji Kangzi pasiteiravo Konfucijaus apie valdymą, tardamas: 
„Tarkime, aš nugalabijau principų nesilaikančius žmones, kad įgy- 
vendinčiau pačius principus. Ką apie tai pasakysite?“ Konfucijus 
atsakė: „Ar būtina valstybėje žudyti žmones? Tauta bus gera, jeigu 


7 Ji Kangzi — Lu kunigaikštystės didikas. 
š Yao, Shun — legendiniai senovės Kinijos imperatoriai. Manoma, kad jie valdė III tūks- 
tantmetyje pr. Kr. Konfucijus laikė juos visuotinės kultūros kūrėjais. 

patys sieksite gėrio. Kilnaus žmogaus dorybė mena vėją, prasto 
žmogaus dorybė mena žolę. Žolė svyra ten, kur vėjas pučia“ (XII, 19). 

99. She kunigaikštis paklausė apie valdymą. Konfucijus atsakė: 
„Tuomet valdžia gera, kai netoliese esantys laimingi, ir tie, kurie 
toli, ja sužavėti“ (XIII, 16). 

100. Ran You važnyčiojo Konfucijui keliaujant į Wei. „Kokia 
žmonių tankynė čia!“ — tarė Mokytojas. „Taip, galybė žmonių čia 
priviso, na ir kas?“ — paklausė Ran You. „Praturtinti juos reikia“, — 
atsakė Konfucijus. „O ką vėliau daryti, juos praturtinus?“ „Tada 
juos reikia šviesti“, — pasakė Mokytojas (XI/I, 9). 

101. Zigong paklausė apie valdymą. Konfucijus atsakė: „Svar- 
biausia, maisto turi pakakti, kariuomenės būti užtektinai, ir kad 
žmonės valdovu pasitikėtų“. Zigong neatlyžo: „Tarkime, reikėtų at- 
sisakyti šių trijų dalykų — kurio pirmiausia jūs sutiktumėt netek- 
ti?“ „Karinių pajėgų“, — atsakė Konfucijus. Tada Zigong vėlei pa- 
klausė: „O iš likusių dviejų, kurio atsisakytumėt pirmiau?“ „Mais- 
to“, — Konfucijus tarė. — Nuo amžių seniausių niekas mirties 
neišvengė, tačiau be tikėjimo neįmanoma būti valstybei ar tautai“ 
(XII, 7). 

102. Gi kunigaikštystės valdovas Jing paklausė Konfucijaus apie 
valdymą. Konfucijus atsakė: „Valdovas tebūnie valdovu, dvariškis 
dvariškiu telieka, tėvas — tėvu, o sūnus — sūnumi“. „Teisingai! — 
tarė valdovas. — Jeigu valdovas nebus valdovu, o dvariškis — dva- 
riškiu, jeigu tėvas bus ne tėvas, ir sūnus bus ne sūnus — tuomet 
ar išmaitinsiu juos visus grūdais iš savo klėties?“ (XI, 11). 

103. Konfucijus pasakė: „Išminčius valdovas Shun veikė nevei- 
kimu (wuwei), ir valstybėje klostėsi viskas nelygint sviestu patepta. 
O ką jis darė? Jis nieko nedarė, tiktai sėdėjo nuolankiai, veidą 
atgręžęs į Pietus“? (XV, 4). 


Versta iš: Sources of Chinese Tradition. — New 
York: Columbia University Press, 1960. — P. 25—29. 
Iš anglų kalbos vertė Algis Uždavinys 


? Pietūs senovės Kinijoje buvo ypatinga pasaulio kryptis. Buvo įsivaizduojama, kad Pietūs 
yra begaliniai. Šiaurėje stūksojo kalnai, Vakaruose plytėjo dykuma, Rytuose tyvuliavo jūra, 0 
Pietų pusėje nebuvo jokių geografinių kliūčių. Pasakymą „veidą atgręžęs į Pietus“ reikia su- 
prasti kaip žodžio „valdyti“ sinonimą. Kinijos valdovai sėdėdavo veidu į Pietus. 


MOZI 
(V—VI a. pr. Kr.) 


Apie Mozi gyvenimą nedaug kas žinoma. Nenustatyta ir 
tiksli jo gimimo data. Vieni šaltiniai nurodo 468—376 m. pr. 
Kr., kiti — 479—400 m. pr. Kr. Tačiau aišku, kad jis gyveno 
po Konfucijaus. Manoma, kad jis gimė Lu kunigaikštystėje 
amatininko šeimoje. Jo tikras vardas — Di. Buvo labai iš- 
silavinęs (esą mokęsis pas vieną iš Konfucijaus mokinių), 
puikiai išmanė vadinamuosius šešis konfucianistų menus, ta- 
čiau vieną iš jų — ritualų mokslą — laikė nereikalingu. Is- 
toriniai šaltiniai liudija jį buvus puikų gynybinių sienų sta- 
tybos meistrą, diplomatą. Didžiąją savo gyvenimo dalį Mozi 
praleido svečiose kunigaikštystėse bendraudamas su žmonė- 
mis ir burdamas mokinius, kurių esą turėjęs 300. 

Moistų filosofinė mokykla nuo kitų mokyklų skyrėsi savo 
uždarumu, griežta drausme, asketišku jos narių gyvenimo bū- 
du, fanatišku atsidavimu savo idealams. Savo principais Ji 
buvo panaši į savotišką ordiną ar sektą. Kai kurie moisių 
skelbiami idealai (žmonių gerovė — svarbiausias valdymo 
tikslas, valdovas turi būti išmintingas, visuomenėje privalo 
vyrauti žmogiškumas ir teisingumas) sutapo su konfucianiz- 
mo idealais. Tačiau daugelis moistų principų buvo aiškiai 
priešingi konfucianizmui. Tai universalios meilės, turinčios 
įveikti visuomenės susiskaldymą, idėja, žmonių gyvensenos, 
siekių ir jausmų unifikavimo skelbimas, tradicinių šeimyni- 
nių ir klasinių ryšių neigimas, tai ir žmonių gerovės siekimas 
atsisakant pramogų, menų, išskyrus tik materialines gėrybes. 
Moistai, savotiškai suprasdami socialinį teisingumą, vieni iš 

pirmųjų suformulavo utopinį totalitarinės vienminčių ir ly- 
4 giaverčių žmonių valstybės modelį, remdamiesi hierarchinė 
administracinio ir politinio valdymo struktūra. Valstybės gy- 
! venimas turėjo būti grindžiamas ne humaniškumu ir dora, 
žlo kaip skelbė Konfucijus, o prievarta ir materialiniu suintere- 
| suotumu. Toks moistų doktrinos pragmatiškumas, kardina- 
E lus reformizmas, racionalumas, bekompromisiškumas dauge- 
liui nebuvo patrauklus. Todėl po poros šimtų metų III a. pr. Kr. 
| moistų mokykla suskilo į keletą atšakų, prarado savo įtaką ir 
LA ilgainiui buvo pamiršta. 

bi Pagrindinė moisių knyga yra „Mozi“. Nustatyta, jog ją 
į parašė Mozi mokiniai, o kaip knyga Ji susiformavo III-II a. 
i io pr. Kr. Han dinastijos metraštyje teigiama, jog ją sudarė 71 
i skyrius, tačiau mūsų laikus pasiekė tik 53 skyriai. XV a. „Mo- 
i zi“ buvo įtraukta į pilną daoizmo religinių ir literatūrinių 
Li raštų rinkinį „Daozang“ („Dao lobynas“). 

Ė 4 Antologijoje spausdinami trijų „Mozi“ knygos skyrių frag- 
1 mentai, susiję su estetinė kinų minties raida. 


MOZI 
SEKTINAS PAVYZDYS 


Mokytojas Mo yra pasakęs: „Ko Dangaus paskliautėj besiimtu- 
mei, neišsiversi be pavyzdžių. Be pavyzdžio nebuvo atliktas nė vie- 
nas darbas. Netgi išmintingiausi pareigūnai — ar jie būtų karve- 
džiai, ar valdančiojo patarėjai — net ir jie kuo nors vadovaujasi. 
Pats nagingiausias meistrų meistras — ir tas derina savo veiksmus 
su nurodymais. Ko besiimdami, meistrai braižo kvadratą pagal kam- 
painį; piešia apskritimą pagal skriestuvą; brėžia tiesę pagal tiesyk- 
lę; stačią daiktą komponuoja pagal svambalą. Ar tai būtų sumanus 
meistras, ar paprastas amatininkas — visi jie dirbdami pasitelkia 
į pagalbą šias keturias priemones. Įgudęs meistras būna jas puikiai 
įvaldęs, o mažiau patyręs amatininkas, kad ir nesugebantis tinka- 
mai jų išnaudoti, vis dėlto žiūri į pavyzdį ir taip tolydžio tobulėja. 
Tad kiekvienas amatas turi savą matuoklę. 

O štai didieji žmonės, valdantys Dangaus paskliautę, kaip ir 
valdantieji pavienes kunigaikštystes, — jeigu jie savo veiksmams 
matuoti neturi jokių principų, tai jų nėra kaip lyginti net su šimto 
galų meistrais. 

Tad kieno pavyzdžiu turėtų vadovautis valdantysis? Gal savo 
tėvo ir motinos? Dangaus paskliautėje apstu tėvų ir motinų, tačiau 
tarp jų maža tokių, kurie mylėtų žmones. Todėl jei yra nusižiūrima 
į tėvą ir motiną, tai imamas pavyzdys iš nežmoniškumo. O nežmo- 
niškumu nevalia sekti. 

O ar galima pavyzdžiu rinktis savo mokytoją? Dangaus paskliau- 
tėj apstu pamokslaujančių, bet tarp jų maža tokių, kurie linkėtų 
žmoniškumą. Nežmoniškumas — tai ne pavyzdys. 

O gal pavyzdžiu pasirinkti savo valdovą? Dangaus paskliautėje 
apstu valdovų, bet mylinčių žmones tarp jų — tik vienas kitas. Tad 
elgiantis taip, kaip elgiasi valdovas, bus sekama nežmoniškumu. O 
nežmoniškumas — tai ne pavyzdys. Todėl sakau: pavyzdžiu šaliai 
valdyti negali būti nei tėvas su motina, nei mokytojas, nei valdovas. 

Tai tada kuo pasiremiant valdyti? Atsakysiu. Pats sektiniausias 
pavyzdys — dangus. Dangus rodo toliaregiškumą ir nesigviešia nau- 
dos. Jis maloningas, nesipuikuojantis savo dorybėmis, jis spindi 
amžina ir neišblėstančia šviesa. Dėl to kaip pavyzdžiu juo sekė ir 
patys išmintingiausieji vadai. Prieš imdamasis veikti, savo žings- 
nius suderinki su dangaus pageidavimais. Kas dangui priimtina — 
daryki, o kas nepriimtina — uždrauski. 

O ko dangus trokšta ir ko nepageidauja? Pirmiausia dangus 
geidžia, kad žmonės mylėtų vienas kitą ir būtų vieni kitiems ma- 
loningi, bet dangus nemėgsta, kad žmonės linkėtų vieni kitiems 
bloga ir vieni kitus apgaudinėtų. O kaip sužinoti, kad dangus gei- 
džia, jog žmonės mylėtų vienas kitą ir būtų vieni kitiems malonin- 
gi, ir nenori, kad žmonės linkėtų vieni kitiems blogo ir vieni kitus 
apgaudinėtų? Juk matyti, kaip dangus stengiasi visus mylėti ir 
visiems geru padėti. 

Kaip sužinoti, kad dangus linkęs visus mylėti ir visiems geru 
padėti? Juk matyti, koks dangus visiems dėmesingas ir kaip jis 
visus maitina. Antai dangus neskirsto kunigaikštysčių į dideles ir 

mažas, nes juk jos visos turi dangaus vartus. Dangus neskirsto 
žmonių į menkus ir kilnius, kilmingus ir prasčiokus, nes juk visi 
žmonės pasitarnauja dangui, ir nesutiksi nė vieno, kuriam jis ne- 
būtų išauginęs buivolų ir ožkų, nupenėjęs kiaulių bei laukinių šer- 
nų, nebūtų pagirdęs vynu, subrandinęs gausaus grūdų derliaus, 
kad tik žmonės dangui nuolankiai tarnautų. Ar ne taip dangus 
parodo visokeriopą savo dėmesį? Argi dangus visų nepamaitina? O 
jei dangus visais vienodai rūpinasi, visus vienodai myli ir maitina, 
tai nejaugi galima tarti, jog jis negeidžia, kad žmonės vienas kitą 
mylėtų, būtų vieni kitiems maloningi? 

Pridurdamas sakau: mylintį visus žmones ir puoselėjantį gėry- 
bingumą dangus tikrai palaimins. O linkintįjį žmonėms bloga, juos 
apgaudinėjantį dangus tikrai pasmerks. 


NEPRITARIMAS MUZIKAI! 
Pirma dalis 


Mokytojas Mo yra užsiminęs: „<...> tikrai žmones mylintis vy- 
ras, užuot ieškojęs, kas pamalonintų jo buvimą ar palepintų kūną, 
savo poelgiais linkęs pasitarnauti Dangaus paskliautei. 

Tikrai žmones mylintis vyras savo poelgiais vengia kenkti žmo- 
nijos gerovei, nesikėsina į jos valgį ir apdarus“ <...> 

Mokytojas Mo pataria: „Prastuomenę kamuoja trejetas sunku- 
mų. Alkstantys stokoja pavalgyti, šąlantys neturi kuo apsirengti, 
pavargėliams trūksta poilsio. Šie trys sunkumai žmonėms vargiai 
pakeliami. Bet jei būtent tokiu metu vanai (wang), gunai (gong) ir 


1 „Nepritarimas muzikai“ („Feiyue“) — vienas iš „Mozi“ knygos skyrių. Pasisakymas 


prieš pasilinksminimus ir ritualinę muziką — toks yra vienas iš Mo Di filosofijos principų. Šis 
teiginys „Mozi“ yra dažnai kartojamas, ypač ten, kur kritikuojamas aristokratijos švaistūniškas 
ir prabangus gyvenimas, kurį, Mo Di žodžiais tariant, aristokrališkai praleidžia, mėgaudamiesi 
įvairiais malonumais ir klausydamiesi ritualinės muzikos, užuot užsiimdami valstybės valdy- 
ma reikalais, užuol pasirūpindami, kaip palengvinti gyvenimą paprastiems žmonėms, 2p- 
krautiems didžiulėmis rinkliavomis ir todėl neturintiems ko pavalgyti, kuo apsirengti ir 
galimybės atsipūsti. Moistų mokyklos priešininkai, pasinaudodami šiuo Mo Di teiginiu, 
apkaltino juos apskritai visos kultūros bei muzikos nėpripažinimu. Tačiau toks kaltinimas 
yra niekuo nepagrįstas. 

kiti kilmingieji malonina ausis gaudžiančiais varpais ir būgnų 
trenksmu, skambina kanklėmis, gin, švilpynėmis ir skeng? ir dar 
rengia kariuomenės vaikštynes, kad pasipuikuotų ginklų gausumu, 
tai iš kur paprasti žmonės turės ką pavalgyti ir apsirengti? Todėl 
manyčiau, kad neturėtų šitaip būti. Siūlyčiau šitai uždrausti“ <...> 

„Nūdienis žmogus visai nepanašus į šiuos galvijus, — sako Mo- 
2i. — Kas uoliai dirba, tas gyvena, o kas nenori dirbti, tas pražūs- 
ta“ <...> 


NEPRITARIMAS KONFUCIANISTAMS3 
Antra dalis 


Konfucianistai mano: „likimas viską iš anksto jau yra nulėmęs. 
Iš to, kas nulemta likimo, nieko neatimsi ir nieko nepridėsi. Skur- 
das ir turtai, paskatinimas ir bausmė, laimė ir nelaimė — viskas 
turi savo priežastį, kurios nepajėgia sukurti jokia žmogaus išmintis. 

Jei žemdirbiai aptings dirbti, jie nuskurs. O skurdas — valdžios 
sumaišties priežastis“. 

Skelbiami anųjų laikų principai, kurių valia laikytis, savo metu 
juk atrodė nauji, o jų besilaikiusieji proseneliai juk nebuvo švie- 
siausi išminčiai. Konfucianistai kviečia vadovautis tuo, kuo neturė- 
tų vadovautis šviesiausiasis išminčius; tarti tokius žodžius, kurių 
neturėtų tarti šviesiausiasis išminčius, ir pavymui vadindami dar 
tokį žmogų gėrybingu <...> 


2 Kanklės — rusiškas gusles primenantis, tik išlenktos stačiakampės formos instrumen- 
tas; gin — apskritimo formos instrumentas, priklausantis liutnės tipo instrumentų grupet; 
sheng — švilpynių grupės instrumentas, paprastai susidedantis iš 13 įvairaus ilgio bambukinių 
vamzdelių. 

3 Tai vienintelis išlikęs šio skyriaus fragmenias. Kadangi šiame skyriuje nėra frazės „Mo- 
kytojas Mo pasakė“, kuri sutinkama beveik visuose skyriuose, priskirtinuose ankstyvajam 
moistų mokyklos gyvavimo laikotarpiui, tai kai kuriė tyrinėtojai teigia, jog šis skyrius esą 
įterptas vėliau ir neturi nieko bendra su „Mozi“ knyga. Tačiau, nesiimant iš anksto spręsti 
teksto autentiškumo klausimo, galima pagrįstai teigti, jog šiame skyriuje dėstomos idėjos. kaip 
ir griežia kritika konfucianizmo adresu. tikrai yra priskirtinos moistams. pirmiausia kai jie 
kalba apie konfucianizmo požiūrį į ritualų vaidmenį, apie likimo nėnumaldomumą ir apie 
nuolankią pagarbą senovei. 

Kad patrauktų į savo pusę amžininkus, konfucianistai stengiasi 
kuo įspūdingiau atrodyti ir kuo prašmatniau pasipuošti. idant pri- 
viliotų sekėjų, jie imasi dainų styginiams instrumentams prita- 
riant bei šokių būgnams pritariant. Jie prasimano daugybę įman- 
triausių ritualų, idant neatrodytų tokie sausi ir atkreiptų žmonių 
žvilgsnius. Išpūstas jų mokslas negali juk visiems žmonėms atro- 
dyti pats sektiniausias ir teisingiausias. Jie užsiėmę apmąstymais, 
bet prastuomenei pagelbėti niekuo negali. Jų mintims suprasti 
pritrūktų viso gyvenimo, jų ritualams atlikti pritrūktų visų metų, 
ojų muzika nepajėgia mėgautis net turtuolis. Jie prasimanę įvai- 
riausių pagražinimų ir lėkštą meną, idant klaidintų nūdienius val- 
dovus; jie pasirinkę trankią muziką, idant išvestų iš doros kelio 
naivuolius <...> 


Versta iš: ĮĮpesmeknTafickaa pbunocobua. Co6pa- 
HHe TEKCTOB B AByXx TOMax. — MockBa: MbicJB, 
1972. — T. 1. — C. 178—180, 197—198. Iš rusų 
kalbos vertė Loreta Poškaitė 

Spėjama, kad Liezi gyveno V a. pr. Kr., o visos kitos žinios 
apie jį — tik legendos. Esą Jis buvo tikras daoistas, gyveno 
atsiskyrėlišką gyvenimą pasirinkęs tyrumą, tuštumą ir nieko 
neveikimą. Jam priskiriamo traktato „Liezi“ autoriumi laiko- 
mas Lie Yukou, IV a. pr. Kr. (galbūt tai tikras Liezi vardas). 
Tai nėra autentiškas kūrinys, nes IV a. pr. Kr. žuvus jo ori- 
ginalui, tame pačiame šimtmetyje jo tekstas buvo atstatytas iš 
atminties, taigi sukompiliuotas, o iš dalies ir laisvai sureda- 
guotas pirmojo jo komentatoriaus Zhan Zhang (IV a. po Kr.). 
Nuo VIII a. šis traktatas buvo pavadintas „Chongxu zheng- 
jing“ („Tikroji kanoninė veržimosi į tuštumą knyga“). Nors jis 
laikomas daoistiniu veikalu, tačiau jame ryškios kitų filoso- 
finių mokyklų (budizmo, xuanxue, Zhuangzi ir kt.) įtakos. 
Tai eklektinis filosofijos kūrinys, nors jame ir dėstoma daois- 
tinė gamtos filosofija ir kosmologija bei vienintelio pirmojo 
prado laipsniško vystymosi koncepcija. 

„Liezi“ susideda iš aštuonių skyrių. Antologijoje spausdi- 
nami fragmentai iš septinto skyriaus, kuris pavadintas filo- 
sofo Yang Zhu vardu, nes čia išsamiai išdėstytos šio filosofo, 
esą gyvenusio 440—360 ar 414—334 m. pr. Kr., pažiūros. 
Spėjama, kad jis buvo kilęs iš neturtingos valstiečių šeimos, 
daug keliavo po įvairias Kinijos kunigaikštystes, turėjo nema- 
ža savo mokinių. Kadangi Yang Zhu nėra palikęs savaran- 
kiškų traktatų (arba Jie be jokio pėdsako yra žuvę), tad šis 
skyrius paprastai laikomas savarankišku veikalu, pridėtu prie 
„Liezi“ dėl tam tikrų šiuos kūrinius siejančių daoistinių idė- 


jų. Tačiau Yang Zhu vadinti daoistu galima tik su išlygomis. 
4 Jis ne itin domėjosi būties ir metafizikos klausimais, bet pir- 
' masis prabilo apie gyvenimo ir mirties problemą (apie tai 
| | neišdrįso kalbėti nei Konfucijus, nei kiti Zhou epochos mąs- 
tytojai). Esą žmogaus gyvenimas yra trumpas, tad reikia at- 
sižvelgti į visus jo teikiamus malonumus, nesidrovėti jais pa- 
sinaudoti užuot garbinus titulus, valdžią ir turtus. Pernelyg 
laisuamaniškos ir hedonistinės Yang Zhu pažiūros, savanau- 
diškas gyvenimo malonumų vaikymasis nepaisant tradicinių 
etikos normų, įstatymų, demonstratyvi panieka visuomeninio 
; gyvenimo vertybėms vėliau susilaukė ir daoistų (Zhuangzi), ir 
konfucianistų (Mengzi) kritikos, tačiau tai tik paįvairino margą 
Zhou „šimto filosofinių mokyklų“ epochos dvasinį gyvenimą. 

LIEZI 


Septintas skyrius 
YANG ZHU 


Yang Zhu, bastydamasis po Lu kunigaikštystę, kartą užsuko į 
Meng namus. Meng jo ir klausia: „Būti žmogumi — juk to pakan- 
ka, tad kam dar gviešiamasi garbės?“ 

— Šlovė suteikia progą praturtėti, — atsakė Yang Zhu. 

— O praturtėjus, kodėl tuo nesitenkinama? 

— Norima tapti kilmingų, — atsakė Yang Zhu. 

— Tapus kilmingu, kodėl tuo nesitenkinama? 

— Siekiama garbingai numirti. 

— O po mirties ko dar galima siekti? 

— Padėti sūnums ir vaikaičiams. 

— Kokia nauda iš šlovės sūnums ir vaikaičiams? 

Yang Zhu atsakė: „Kas gviešiasi šlovės, tas nualina savo kūną 
ir išsekina savo širdį, ir jo šlovės vaisius turi teisę skinti jau visa 
giminė, o pasipelnyti iš jos jau gali visas jo gimtasis kaimas, ką jau 
kalbėti apie sūnus ir vaikaičius!“ 

„Bet juk besiveržiantys į šlovę privalo elgtis nesavanaudiškai, o 
nesavanaudiškumas veda į skurdą; visi besiveržiantys į šlovę pri- 
valo elgtis nuolaidžiai, o nuolaidumas veda prie žemos padėties!“ 

„Kai Gi kunigaikštystėje pirmuoju ministru buvo Guan Zhong, 
jo siekiai atitikdavo valdovo siekius, o kalbos nesiskyrė nuo valdovo 
kalbų: jei valdovas paleistuvaudavo — paleistuvaudavo ir jis; jei 
valdovas išlaidaudavo — išlaidaudavo ir jis. Jo patarimai pagaliau 
buvo įkūnyti, ir Gi pavyko užvaldyti visas likusias kunigaikštystes. 
Bet Guan Zhongui pasimirus, tebuvo prisimintas tik vardas „Gu- 
an“, ir tiek. O kai Gi kunigaikštystėje pirmuoju ministru buvo Tian, 
jis elgėsi visiškai kitaip: jei valdovas dėdavosi išdidžiu, tai jis — 
nuolaidžiuų; jei valdovas žmones apiplėšinėdavo, tai jis žmonėms 
grūdus išdalydavo. Jam pakluso visi žmonės, todėl jis ir sugebėjo 
užvaldyti Gi kunigaikštystę. Jo sūnūs ir vaikaičiai iki šių dienų 
tebesimėgauja valdžia Gi kunigaikštystėje.“ 

„Ar šitai reiškia, kad pelnyta šlovė atneša skurdą, o nepelnyta — 
turtą?“ 

„Tai, kas tikra, neišgarsinama, o kas garsinga, tas netikra. Visi 
vadinami garsiais vardais tėra paprasčiausi apsimetėliai.“ <...> 


Yang Zhu yra pasakęs: „Šimtas metų — tai pats ilgiausias lai- 
kas, kokį gali nugyventi žmogus. Kažin ar nors vienam iš tūkstan- 
čio žmonių pasiseka sulaukti šimto metų. Bet įsivaizduokim esant 
tokį žmogų. Tad vaikystei, praleistai motinos glėbyje, ir senatvės 
karšačiai atitenka beveik pusė šito laiko. Nakties poilsio miegas ir 
tuščiai praleistos dienos atims dar beveik pusę likusiųjų metų. Li- 
goms ir kančioms, liūdesiui ir skausmui, nuostoliams ir netektims, 
rūpesčiams ir būkštavimams bus išeikvota dar beveik pusė to. Li- 
kusius šiek tiek daugiau nei dešimtį metų taip pat vargu ar kada 
žmogus jaučiasi esąs patenkintas, linksmas ir nerūpestingas — štai 
ir viskas! Tad dėl ko žmogui gyventi, kuo džiaugtis? Yra štai mo- 
ters grožis ir valgio skanumas; yra štai nuostabūs garsai ir spalvos. 
Bet juk ir moters grožiu, ir valgio skanumu negali mėgautis visą 
laiką — atsipyksta; garsais ir spalvomis negali džiaugtis visą laiką — 
persisotinama. Pagaliau dar yra bausmės ir apdovanojimai, kuriais 
kas nors uždraudžiama ar paskatinama; yra šlovė ir įstatymai, 
kuriais žmogus paakinamas eiti pirmyn ar nubloškiamas atgalios. 
Žmonės pameta galvas besivaržydami dėl menkavertės bei trum- 
palaikės šlovės ir tikėdamiesi po mirties sulaukti nereikalingo pa- 
gerbimo. Veikdami pavieniui, jie įtariai žiūri į tai, ką regi jų akys 

ir girdi jų ausys, jie pažaboja savo tikruosius ir apsimestinius kūniš- 
kus troškimus. Jie veltui išsižada tų trumpalaikių gyvenimo džiaugs- 
mų ir net akimirką nesugeba lengvabūdiškai užsimiršti. Kuo tad toks 
žmogus skirsis nuo kalinio, sukaustyto grandinėmis ir pančiais? 

Kadaise žmonės žinojo, jog į gyvenimą žingsnis po žingsnio at- 
einama, o į mirtį žingsnis po žingsnio išeinama, todėl jie visuomet 
klausė, ką diktuoja jų širdis, ir nesipriešino savo įgimtoms aist- 
roms. Jie maloninosi gyvenimo džiaugsmais, tad šlovė jiems nebu- 
vo reikalinga. Jie linksminosi, vedini savo pačių prigimties, ir ne- 
malšino visus juos vienijančių aistrų. Jie nesivaikė pomirtinės šlo- 
vės, tad išvengdavo ir bausmės. Jie nesitikėjo kada nors išgarsėti 
ir susilaukti šlovės, ir neplanavo, kiek metų nugyvens.“ 


Jinzi paklausė Yang Zhu: „Jei iš jūsų kūno reikėtų išpešti nors 
vieną plaukelį, idant būtų galima padėti visam pasauliui, ar Jūs tai 
padarytumėte?“ 

„Žinia, pasauliui nepadėsi vienu plaukelių,“ — atsakė Yang Zhu. 

„Na, o jeigu būtų galima, — klausė Jinzi, — ar jūs tai padary- 
tumėte?“ 

Yang Zhu neatsakė. Jinzi nuėjo pas Mengsun Yangą ir atkartojo 
jam šituos žodžius. Mengsun Yang tarė: „Tu nesuvokei paties svar- 
biausio, ką mokytojas turėjo omeny. Prašyčiau šia proga suteikti 
man žodį. Taigi jeigu už dešimtį tūkstančių luitų aukso tau prireik- 
tų nusilupti gabalą odos, ar šitai padarytumei?“ 

„Padaryčiau“, — atsakė Jinzi. 

„O jei už valstybę tau reikėtų išsipjauti vieną sąnarį, — paklau- 
sė Mengsun Yangą, — ar šitai padarytum?“ 

Jinzi tylėjo, ir tada Mengsun Yangas tarė: „Vienas plaukelis — 
tai mažiau nei gabalas odos; gabalas odos — tai mažiau nei vienas 
sąnarys; tai suprantama. Bet juk plaukelis po plaukelio — ir susi- 
daro oda; 6 iš odos suauga sąnarys. Vienas plaukelis — tai, žinia, 
tik viena dalelytė tarp daugybės kūno dalių; bet ar dėl to galima jo 
nebranginti?“ 

„Nežinau, ką tau į tai atsakyti, — tarė Jinzi, — bet jei paklaus- 
tume apie tai, ką tu sakei, Lao Dano ir pasienio sargybos viršinin- 
ko, tai jie pritartų tavo žodžiams; o jeigu apie tai, ką sakiau aš, 
paklaustume didįjį Yu ir Mo Di, tai jie pritartų mano žodžiams.“ 

Yang Zhu, lankydamasis pas Liang kunigaikštystės valdovą, pa- 
reiškė, jog valdyti Dangaus paskliautę yra taip pat nesudėtinga, 
kaip parodyti delną. 

„Jūs, mokytojau, — tarė Liang valdovas, — turite tik vieną 
žmoną ir vieną sugulovę, bet nesugebate jų suvaldyti; jūsų daržas 
užima tik trejetą mu!, bet nesugebate jo išravėti; ir dar sakote, jog 
valdyti Dangaus paskliautę yra taip pat nesudėtinga, kaip parodyti 
delną! Kaip tad šitaip?“ 

„Ar teko jūsų didenybei kada nors matyti, kaip ganomos avys? — 
paklausė atsakydamas į tai Yang Zhu. — Banda — tai tuntas avių, 
bet jei prie bandos pasiųstume penkių chi? ūgio vaikėzą su botagu 
ant peties, tai jam panorus, kad ši trauktų į rytus, — ji pasuks į 
rytus, o jam panorus, kad ši trauktų į vakarus, — ji pasuks į va- 
karus. O jei pasiųstume prie jos Yao, parišę už virvutės kad ir 
vieną avelę, bei Shunį, kuris sektų jam iš paskos su botagu ant 
peties, tai jie nežengs nė žingsnio. Beje, man, jūsų tarnui, teko 
girdėti, kad žuvys, ryjančios laivus, neplaukioja atplūdimiais; lau- 
kinės gulbės, mėgstančios aukštybės, nesibūriuoja užpelkėjusiuose 
tvenkiniuose. Kodėl tad taip? Nes jų prigimčiai šitie dalykai visai 
svetimi. Huangzhong ir daliu“ tonai nedera prie šokio, atliekamo 
pagal ausį veriančią muziką. Kodėl šitaip? Todėl, kad jie skamba 
pernelyg skirtingai. Vadinasi, tas, kas užsiima didžiais dalykais, 
neužsiima menkais; o tas, kas užsimoja didžiai veiklai, nesileidžia 
į mažus dalykus.“ 

Versta iš: ĮĮpesnekuTaitckaa punocohKa. Co6pa- 
HHe TEeKCTOB B AByX TOMax. — Mocksa: Maicas, 


1972. — T. 1. — C. 213—215, 218, 220—221. Iš 
rusų kalbos vertė Loreta Poškaitė 


! Mu — senovės kinų ploto matavimo vienetas, prilygęs žemės rėžiui, kurio ilgis 240 
žingsnių, o plotis — vienas žingsnis, lygus maždaug 1.6 m. 

Ž Chi — apytikriai trečdalis metro. 

> Kinų muzikoje buvo skiriama dvylika pustonių, sugrupuotų į dvi vadinamųjų vyriškų ir 
moteriškų tonų eiles. Huangznong ir daliu tonai pradėdavo vyriškų ir moteriškų eilių garsyną. 
Šiame pavyzdyje jie, matyt, simbolizuoja aukščiausią muzikinių garsų harmoniją — šię garsai 
netiko šokiui, kuriam pritarė įkyri muzika, 


MENGZI 
(apie 372—289 m. pr. Kr.) 


Mengzi (lotynizuota forma — Mencius) arba Meng Ke — 
vienas įtakingiausių Konfucijaus šalininkų, „antrasis išmin- 
čius“ po Konfucijaus. Net savo gyvenimu jis lyg ir kartojo 
Konfucijaus gyvenimą: Mengzi gimė toje pačioje Lu 
kunigaikštystėje, kur prieš šimtą metų gyveno Konfucijus, 
mokėsi pas jo anūką Zi. Kaip ir Konfucijus, jis daug kelia- 
vo po įvairias kunigaikštystes, skleisdamas konfucianizmo 
idėjas ir tikėdamasis gauti valdišką tarnybą, kad galėtų jas 
įgyvendinti praktiškai. Tačiau tuo metu konfucianistinius 
humaniškojo valdymo idealus buvo nustelbusios legistinės 
administracinio valdymo idėjos. Tad jam, kaip ir Konfuci- 
jui bei daugeliui jo sekėjų, pavykdavo tapti tik laikinu vie- 
no ar kito valdovo patarėju. Grįžęs į gimtinę, jis dar tikėjo- 
si gauti kokią nors valdišką tarnybą, tačiau nepavyko, ir 
paskutiniuosius sauo dvidešimt metų Mengzi atsidėjo peda- 
goginiam darbui. 

Mengzi politinės ir etinės koncepcijos postulatai sutapo 
su konfucianizmo postulatais: 1) valstybės valdymas turi bū- 
ti pagrįstas meile žmogui ir teisingumo principais; valdinių 
santykiuose su valdovais — valdiniai remia, išlaiko valdo- 
vus, paklūsta Jiems, o valdovai privalo rūpintis valdinių so- 
cialine gerove, švietimu, dorove; 2) žmogus iš prigimties yra 
geras, paveldėjęs keturis dorovinius pradus — meilę žmogui 
(ren), pareigos jausmą ir teisingumą (yi), ritualo laikymąsi 
(li) ir pažinimo galią (zhi). Mengzi pirmasis iš konfucianistų 
iškėlė juslinio ir racionalaus pradų santykį pažinimo proce- 

se. Svarbiausiu pasaulio (dangaus) pažinimo organu ji laikė 
širdį, o tik paskui jausmus. Taigi Mengzi atgaivino tradici- 
nes konfucianizmo nuostatas, kurias buvo jau benustelbią 
naujos filosofinės mokyklos. Jis išaukštino žmogų ir jo gali- 
mybes, prilygindamas jį Dangui ir Žemei. 

Mūsų laikus pasiekęs jo vardu pavadintas traktatas 
„Mengzi“ susideda iš septynių skyrių, kurių kiekvienas su- 
skirstytas į dvi dalis. Manoma, jog jo tekstą galutinai paren- 
gė Mengzi mokiniai III a. pr. Kr. Tačiau neatmestina prie- 
laida, jog kai kurie jo tekstai yra parašyti paties Mengzi. 
(Yra liudijimų, jog „Mengzi“ turėjęs vienuolika skyrių — čia 
turimas galvoje kitas keturių skyrių nekanoninis „Mengzi“ 
traktatas, kuris buvo pridėtas prie pagrindinio teksto. Vėliau 
šie skyriai dingo.) 

„Mengzi“ traktatas visuotinio pripažinimo susilaukė Song 
dinastijos laikais (X—XIII a.), o Zhu Xi XII a. jį įtraukė į 
konfucianistinį „Keturknygės“ (Sishu) kanoną. Antologijoje 
spausdinami „Mengzi“ fragmentai iš šešto skyriaus pirmos 
dalies. 

Šeštas skyrius 


GAOZI 
Pirma dalis 


Gaozi tarė: „Žmogaus prigimtis primena ievą, o teisingumas 
primena taurę. Išugdyti žmogų žmonišką ir teisingą — tai tas 
pats, kas iš ievos padaryti taurę“!. 

Mengzi tarė: „Ar jūs galėtumėte, nepažeidęs ievos, padaryti iš 
jos taurę? Pirmiausia jums prireiks ievą nukirsti, tik po to galėsite 
daryti iš jos taurę. O norint padaryti taurę, ievą būtina nukirsti, 
tad ir norint išugdyti žmogų mylintį bei teisingą, jį būtina pažeisti. 
Po tokių jūsų žodžių visi Dangaus paskliautės gyventojai ims va- 
dinti žmoniškumą bei teisingumą prakeikimu“. 


" Skiningai nuo Mengzi, Gaozi teigia, jog žmogus iš prigimties yra nei doras, nei blogas. 

Gaozi tarė: „Žmogaus prigimtis primena kunkuliuojantį van- 
dens srautą: jei atversi jam kelią į rytus — tekės į rytus, jei atversi 
jam kelią į vakarus — tekės į vakarus. Žmogaus prigimties nevalia 
skirstyti į dorą ir nedorą, kaip ir tekantis vanduo neskiria, kur 
rytai, kur vakarai“. 

Mengzi į tai atsakė: „Vanduo tikrai neskiria rytų ir vakarų. Bet 
ar jis nežino, kur viršus ir kur apačia? Žmogaus prigimtis veržiasi 
gėrin lygiai taip pat, kaip kad vanduo veržiasi žemyn. Nėra tokio 
žmogaus, kuriam nerūpėtų gėris, kaip ir nėra tokio vandens, kuris 
netekėtų žemyn. Jei imtum vandenį taškyti, sukeldamas bangas, tai 
gali jį versti lietis virš galvos. O jeigu pastatytum užtvanką ir pa- 
leistum jį kriokliu, tai gali priversti jį pakilti sulig kalnu. Bet kuo 
čia dėta vandens prigimtis? Jis buvo priverstas taip pasielgti. Žmogų 
galima pastūmėti nedorai elgtis, juk jo prigimtis — kaip to vandens“. 

Gaozi tarė: „Gyvenimas — tai vadinamoji prigimtis“. 

Mengzi paklausė: „Ar gyvenimą jūs laikote tokia pat prigimtimi, 
kaip kad bet ką, esantį baltos spalvos, laikote baltu?“ „Žinoma“, — 
atsakė Gaozi. 

Mengzi tarė: „Ar jūs manote, kad baltos plunksnos yra tokio 
pat baltumo kaip ir baltas sniegas, o baltas sniegas yra tokio pat 
baltumo kaip ir baltas jaspis?“ Gaozi atsakė: „Taip“. 

Mengzi tarė: „Tokiu atveju šuns prigimtis tolygi jaučio prigim- 
čiai, 0 Jaučio prigimtis tolygi žmogaus prigimčiai?“ <...> 

Gong Duž tarė: „Gaozi sako, jog žmogaus prigimtis ir dora, ir 
nedora“. Yra sakančių, kad žmogaus prigimtis gali būti dora, bet 
gali būti ir nedora“. Todėl valdant Wen Wangui ir Wu Wangui žmo- 
nės linko į gėrį, o valdant You Wangui ir Li Wangui žmonės linko 
į žiaurumą. Yra teigiančių: „Vieni yra doros prigimties, o kiti — 
nedoros“. Todėl šalia tokio valdovo, kaip Yao, gyveno Xiang?. Su 
tokiu tėvu, kaip Gu Sou, gyveno Shun“, šalia tokio vyresniojo 


2 Gong Du — Mengzi mokinys. 
nedoru žmogumi, Shun priešingybe. 
3 Gu Sou — Shun tėvas, kinų istorikų vaizduojamas blogu, žiauriu tėvu. 

brolio sūnaus, kaip Zhou, kai jis buvo valdovas, gyveno Weizi Gi 
ir valdovo sūnus Bi Gan. O jeigu jūs sakote, kad žmogus yra doros 
prigimties, — jie visi neteisūs?“ 

Mengzi atsakė: „Jeigu žmogaus prigimtis paklūsta spontaniš- 
kai prabundantiems jausmams, tai ji laikytina dora. Štai ką turiu 
galvoje, sakydamas, kad žmogus yra doros prigimties. Jei žmogus 
elgiasi nedorai, tai kalta ne jo prigimtis. Visiems žmonėms būdin- 
gas užuojautos jausmas, gėdos ir pasipiktinimo jausmas, pagarbos 
ir nuolankumo jausmas, tiesos ir apgaulės pajauta. Užuojautos 
jausmas lemia žmoniškumą. Gėdos ir pasipiktinimo jausmas lemia 
teisingumą. Pagarbos ir nuolankumo jausmas lemia elgesį. Tiesos 
ir apgaulės pajautimas lemia pažinimą. Žmoniškumą, teisingumą, 
elgesį ir sugebėjimą pažinti mes įgyjame ne iš kažkur — šitie 
dalykai visada yra mumyse, kaip mūsų savastis, tik mes apie juos 
nesusimąstome. Todėl ir sakoma: „Jų siekdamas, šitai įgyji. Jų 
netausodamas, šitai prarandi“. Žmonės reiškia savo jausmus ne- 
vienodai — dvejopai, penkeriopai ir be galo daugialypiškai“, tad jie 
negali visapusiškai išsemti savo įgimtų savybių. „Shijinge“ pasa- 
kyta: „Dangus žmones pagimdė, aprūpino juos įvairiais daiktais ir 
įvedė įstatymus jų santykiams sureguliuoti. Žmonės puoselėja šį 
įgimtąjį pastovumą ir brangina kilnųjį sielos maloningumą“. 

Mengzi tarė: „Derliaus metais dauguma jaunų žmonių būna gė- 
rybingi, o bado metais — negailestingi. Šis skirtingumas atsiranda 
ne dėl tų įgimtų savybių, kurias jiems suteikė dangus, o todėl, kad 
badas privertė jų širdis pasiduoti blogiui. Štai kad ir miežiai. Pa- 
sėkim juos ir suakėkim. Jei žemė ta pati, ir sėjami jie tuo pačiu 
metu, tai tuoj sužels ir reikiamu laiku subręs. Tačiau derlius gali 
būti skirtingas — o jis priklauso nuo dirvos trąšumo, nuo drėgmės 
ir įdėto triūso. Tad visi vienos rūšies daiktai yra tarpusavy pana- 
šūs. O kodėl kalbėdami apie žmogų mes tuo suabejojame? Šviesiau- 
siasis išminčius yra toksai pat, kaip mes. Todėl Longzi ir sakė: „Jei 
žmogus siuva batus, nežinodamas kojos dydžio, tai žinau, kad jis 
nepadarys kokios nors pintinėlės“. Visi batai panašūs vienas į kitą, 
nes visoje Dangaus paskliautėje žmonių kojų formos vienodos. Tą 


3 Šią frazę sunku išversti, nes įvairūs autoriai skirtingai ją interpretuoja. 

patį galima pasakyti apie burną ir skonį. Visos burnos jaučia skonį 
vienodai. Yiya“ pirmasis perprato, kokie skoniai priimtini mūsų 
burnoms. Tarkime, žmonės savo burnomis jaučia skonius skirtin- 
gai, kaip kad šunys ir arkliai skiriasi nuo mūsų; bet juk kodėl visi 
Dangaus paskliautės žmonės savo skonio jutimais seka Yiya sko- 
niu? Jei Dangaus paskliautė savo skoniais seks Yiya — tai visos 
Dangaus paskliautės burnos yra panašios viena į kitą. Tas pats 
pasakytina ir apie klausą. Jei kalbėsime apie garsus, tai Dangaus 
paskliautėj visiems norisi išgirsti didžiojo muzikanto Kuang groji- 
mą". Vadinasi, visos Dangaus paskliautės ausys girdi vienodai. Tą 
patį galima pasakyti ir apie akis. Dangaus paskliautėje nebuvo 
tokio, kuris nebūtų pripažinęs Zidu? esant gražų. O tie, kurie ne- 
vertino Zidu gražumo, buvo tiesiog akli. Todėl sakau: „Žmonių bur- 
nos jaučia skonį vienodai; žmonių ausys girdi garsus vienodai; žmo- 
nių akys mato grožį vienodai. Tad nejaugi žmonių širdžių niekas 
nevienija? Kas tad jas vienija? Tai mūsų dvasios savastis ir teisin- 
gumas. Šviesiausiasis išminčius jau iki mūsų suprato, kas yra ben- 
dra mūsų širdims. Tad mūsų širdys maloninasi mūsų dvasios sa- 
vastim ir teisingumu, kaip ir mūsų burnos skonėjasi naminių gy- 
vulių mėsa“. <...> 


Versta iš: ĮĮpesuekuTažcKaA (punocobux. Coopa- 
HHe TEKCTOB B ABYX TOMaAx. — MockBa: „MBICAB“, 
1972. — T. 1. — C. 243—246. Iš rusų kalbos vertė 
Loreta Poškaitė 


6 Yiya — subtiliu skoniu garsėjęs virėjas, tarnavęs Oi kunigaikštystės valdovui Huan 
Gongui. 

7 Meistras Kuang pravarde Gu Kuang (aklasis Kuang), — garsus senųjų laikų Kinijos aklas 
muzikantas, mokęs muzikos Jin kunigaikštystės valdovo Ping Gun (VI a. pr. Kr.) rūmuose. 

5 Zidų — savo grožiu išgarsėjusio aukšto pareigūno, tarnavusio Zheng valstybei, pravardė. 
Jo pavardė ir vardas yra Gong Sun. 


ZHUANGZI 
(apie 369—286 m. pr. Kr.) 


Zhuangzi (pilnas jo vardas Zhuang Zhou) — viena ryš- 
kiausių daoizmo filosofijos figūrų. Patikimų žinių apie jo gy- 
venimą nedaug. Manoma, kad jis yra kilęs iš Song 
kunigaikštystės (tuometinės Kinijos centro), gyvenęs apie 
369—286 m. pr. Kr. Jaunystėje jam tekę dirbti laukinių žag- 
renių plantacijos prižiūrėtoju. Vėliau Jis atsisakė valstybinės 
tarnybos ir gyveno kaip laisvas filosofas. Zhuangzi buvo ne- 
paprastai apsišuietęs, tačiau pasižymėjo kuklumu, netroško 
garbės, gyveno neturtingai, esą pynęs sandalus. Įkūręs sava- 
rankišką filosofinę mokyklą, jis siekė įtuirtinti daoizmą kaip 
asketiško gyvenimo filosofiją ir savo asmeniniu pavyzdžiu ro- 
dė daoistinį dvasinio tobulėjimo idealą. 

Jam priskiriamas traktatas „Zhuangzi“ yra vienas suar- 
biausių, įtaigiausių ir didžiausių daoizmo filosofijos tekstų. 
Istoriniai šaltiniai liudija, kad iš pradžių jis turėjęs 52 sky- 
rius, 0 po trijų šimtmečių — jau tik 26 ar 27 skyrius. Galu- 
tinai iki šių dienų išlikęs „Zhuangzi“ tekstas susiformavo 
III-IV a. sandūroje, kai jo komentatorius Guo Xiang 
(252—312) suskirstė jį į 33 skyrius, o juos savo ruožtu dar į 
tris dalis: 1) vadinamoji „vidinė“ dalis (neipian) apima pir- 
muosius septynis skyrius, kurie yra seniausi ir autentiškiau- 
si, nes juos, manoma, yra parašęs pats Zhuangzi; 2) „išaori- 
niai“ skyriai (waipian) — jų yra 15, kurie aiškina pirmųjų 
skyrių teiginius; 3) „mišrieji“ (zapian) — paskutinieji 11 sky- 
rių, kurie konkrečiais pavyzdžiais iliustruoja „išorinių“ sky- 
rių teiginius. 

„Zhuangzi“ — tikras kinų raštijos šedevras, kuriam bū- 
dingas vaizdingas metaforinis stilius, pasakojimo formų įvai- 
rovė (dialogai, patarlės ir priežodžiai, alegorijos, mitiniai pū- 
mokymai), netikėti minties šuoliai, subtili ironija. 

Antologijoje spausdinami fragmentai iš pirmųjų trijų ir 
septynioliktojo „Zhuangzi“ skyrių, kuriuose atsispindi auto- 
riaus estetinės pažiūros. 


mikis aa miss 


ZHUANGZI 


Pirmas skyrius 
XIAOYAO YOU 
[PALAIMINGOS KLAJONĖS] 


Šiauriniame vandenyne žuvis gyvena, jos vardas — Kun!. Žuvis 
ši, Kun, didžiulė; kiek siekia tūkstančių ji Zi? — net nežinia. Pavirs- 
ta ji paukščiu, o šiojo vardas — Peng?. Kiek tūkstančių gi li ilgyn 
jo driekias nugara — net nežinia. Kai paukštis Peng pakyla skry- 
džiui, jo išskleisti sparnai uždengia dangų tarytum milžiniškas debe- 
sis. Pralėkdamas virš šniokščiančių bangų, Pietų vandenyno link šis 
paukštis suka. O Pietų vandenynas — tai dangiškasis telkinys. 

Gi kunigaikštystės „Xie“ knyga“ — nepaprastų, keistų istorijų 
tai rinkinys. Šioj knygoj štai kas skelbiama: „Kai skrieja Pietų 
vandenyno link, didysis Peng sparnų mūša sudrumsčia vandenis 
aplink save net tūkstančių trijų li atstumu; pagavęs vėją sūkuriu 
jis metasi devynių tūkstančių li aukštumon. Štai taip pakilęs, tik 
po mėnesių šešių jis nusileidžia“. 

Pavasario rytais garuoja ežerai ir upės“; lengviausių dulkių pri- 
sipildo oras; tai vis — alsavimo gyvų būtybių dvelksmas. Dangus 


" Kai kurių komentatorių nuomone, tai didelės žuvies rūšis. Fang Yizhi (XVII a.) manė, 
jog Kun — maža žuvelė, kurios vardą Zhuangzi „pasiskolino“ didžiulei žuviai aprašyti. 

2 Li — ilgio matas. 1 Ii apytiksliai lygus 0,5 km. 

3 Peng -—— didelio paukščio pavadinimas. Hieroglifo „peng“ reikšmė senuosiuose tekstuose 
sutampa su hieroglifu „feng“, reiškiančiu feniksą. 

* Komentatorių nuomonės nesutampa: Sima Biao teigia, jog tai žmogaus vardas; kitur 
teigiama, jog tai knygos pavadinimas. 

3 Originaliame tekste nuo vandens kylantis rūkas metaforiškai vadinamas yema — lauki- 
niais žirgais. 

atrodo žydras — bet kas žino, ar taip išties yra? Jis tolimas ir 
aukštas — bet ar tai reiškia, kad neturi jis ribų? Galbūt kai didis 
Peng pažvelgia žemėn, jam taip pat atrodo, kaip žiūrintiems į dangų? 

Jei dugnas negiliai, vanduo neišlaikys didesnio laivo. Tačiau 
užteks puodelio vieno tik vandens, kad įduboj grindų žolės stiebelis 
valtim virstų. Čia pat pastačius šį puodelį, jis neplūduriuos — per 
didelis bus laivas, o vandens per maža. Jei vėjas nestiprus, tai 
nepajėgs ore jis išlaikyt didžių sparnų. Jei paukštis Peng pakilt į 
tūkstančių devyniasdešimties Zi aukštį gali, tai tik todėl, kad pasi- 
telkia vėją, kuris sparnus iš apačios prilaiko. Dangaus žydrynė — 
viršum paukščio; toliau jau nebekliudomas jis skrenda ir geidžia- 
mus Pietus pasiekia. 

Cikada ir karvelis, iš didžio Peng šaipydamiesi, sakė: „Lengvai 
pakilę skrydžiui, mes greit nutūpti galim ant guobos ar sandalo 
medžio. Dažnai, tiesa, nė jųjų nepasiekę, nupuolame ant žemės. 
Tad kam gi kilti į devyniasdešimt tūkstančių Zi aukštį ir skrist į 
Pietus?“ 

Jei kas į užmiestį patraukia iškylaut, tas tris sykius kely užkan- 
dęs sotus namo sugrįžta. Bet jeigu nukeliauti reikia šimtą li — 
grūdų tokiam reiks pasiimti tiek, kad jų užtektų visai parai. Jei 
laukia tūkstančio Ii kelias, tai maisto atsargų trims mėnesiams 
paruošti reikia. 

O ką suprast cikada ir karvelis gali? 

Nelygios menkos žinios išminčiai didžiai; gyvenimas juk trum- 
pas neprilygs gyvenimui ilgam. Iš kur mes žinome, kad taip išties 
yra? Juk nežino vienadienis grybas apie tai, kad sutemas brėkšma 
pakeičia. O cikada nežino, kas pavasaris, ruduo yra. Štai kas vadi- 
nama „trumpu gyvenimu“. Čhu kunigaikštystės“ pietuose medis 
auga, vadinamas Ming Ling. Pavasaris jam trunka penkis šimtus 
metų, kitus penkis šimtus — ruduo. O štai gilioj senovėj buvo me- 
dis, vadinamas Da Chun". Aštuonis tūkstančius jam metų trukda- 
vęs pavasaris, kitus aštuonis tūkstančius — ruduo. Štai kas vadi- 


5 Chu kunigaikštystė buvo įkuria Vakarų Zhou epochoje ir egzistavo šiandieninėje Hubei 
provincijoje (centrinė Kinija). 
šo Ming Ling ir Da Chuw — legendinių medžių pavadinimai. 


352 SENOVĖS KINIJA 


nama „ilgu gyvenimu“. Peng Zuš lig šių dienų garsėja amžiumi 
ilgu. Jei žmonės jam visi prilygtų — argi nebūtų liūdna? 

Valdovas Tang, kai klausinėjo jisai Ji", liudijo taip pat: „Dykynėj 
Šiaurės, kur neauga žolės, medžiai, yra vandenynas; tai — dangiš- 
kasis telkinys. Gyvena ten žuvis, jos kūno plotis — tūkstančiai keli 
li, o ilgio nieks nežino; vardu ji Kun. Yra ten paukštis, kurio var- 
das — Peng. Jo nugara — tarytum kalnas Tai“, o išskleisti spar- 
nai — lyg danguje pakibęs milžiniškas debesis. Pagavęs vėją sūku- 
rių, jis metasi devynių tūkstančių Zi aukštumon, o ten virš debesų 
ir oro — tik dangaus žydrynė. Tada į geidžiamus Pietus jis suka 
ir skrenda Pietų vandenyno link. 

Balinė putpelė, iš didžio Peng šaipydamasi, sakė: „Ir kur šis 
paukštis lekia? Aš šokteliu, pakylu, bet po kelių ren!! vėl krentu 
ant žemės. Tarp krūmų ir brūzgynų plevenu — tai viskas. Tad 
kurgi skrenda jis?“ 

Tai ir vadinam skirtumu tarp didelio ir mažo. 

Vieniems gebėjimų pakanka tituluoto valdininko rangui, kiti su- 
vienyt kraštą gali. Yra tokių, kurių dorybės jiems valdovo postą 
lemia arba išmanymas ir talentas visoj šaly pasitikėjimą nupelno. 
Bet į save jie žvelgs kaip tas balinis paukštis. Tad Song Rongzi!? 
tokius pajuokdavęs. Net jei pasaulis visas imtų garbint jį, tai jo 
neįkvėptų; pasaulio viso priekaištai jo nesutrikdytų. Nuo išorės griež- 
tai jis vidų skyrė, ir ribą tarp garbės ir nešlovės nustatė — bet tik 
tiek. Ir nors tokių, kaip jis, pasauly reta, dar priklausyti nuo kažko 
turėjo jis. 


Š Pasak padavimų ir legendų, Peng Zu buvo ilgiausiai pasaulyje gyvenęs žmogus. 

3 Valdovas Tang — pirmasis Shang dinastijos (XVI-—XI a. pr. Kr.) imperatorius, dar 
vadinamas Shang Tang. Ji (pilnas vardas Xia Ji) — imperatoriaus Shang Tango amžininkas, 
talemingas gydytojas. Wen Yiduo „Zhuangzi neibian xiaoyi“, sekdamas Shen Oing „Beishan 
lu“, šioje vietoje pateikia tokį intarpą: „Valdovas Tang paklausė Ji: „Ar pasaulis už keturių 
pusių. viršuje arba apačioje, Luri ribas?“ Ji atsakė: „Už to, kas neturi ribų, yra dar tai, kas jų 
labiau neturi“. Originaliame tekste rokio intarpo nėra. 

10 Manoma, jog Zhuangzi čia mini Tai kalną — vieną šventųjų Kinijos kalnų, esantį 
šiandieninėje Shandongo provincijoje. 

!! Ren — ilgio matas. Zhou epochoje 1 rn — kiek daugiau nei 2,5 m. 

'2 Vienų komentatorių teigimu, Song Rongzi — Kariaujančių kunigaikštysčių .epochos 
(475—221 m. pr. Kr.) mąstytojas, gyvenęs Song kunigaikštystėje. Kitų komentatorių nuomonė, 
tai imperatoriaus rūmų mokslininkas, gyvenęs Ji kunigaikštystėje. 

Liezi" mokėjęs jodinėt ant vėjo — lengvai ir sklandžiai irdavę- 
sis jis, po dešimties ir penkerių dienų jis tesugrįždavęs. Tarp sie- 
kusiųjų laimės tokių kaip jis — nedaug. Bet jei nevaikščiodamas 
išsiverst galėjo jis, dar nuo kažko turėjo priklausyti. Štai jei gebė- 
tų sekti jis Dangaus ir Žemės dėsniais ir permainas šešių energijų 
valdyti“, kad begalybėje klajoti sau galėtų, nuo ko tuomet dar pri- 
klausytų jis? Todėl ir sakoma: tobulas žmogus save užmiršta, dva- 
singasis nežino savo nuopelnų, išminčius tikras nebeturi vardo. 

Valdovas Yao, ruošdamasis sostą perduoti Xu You!š, kalbėjo: „Ar 
ne laikas, patekėjus Saulei ir Mėnuliui, fakelų ugnims ilsėtis? Ar 
jų šviesa prilygti Saulei ir Mėnuliui gali? Sezoniniams lietums nu- 
lijus, ar reikia dar drėkinti žemę? Ar nebus tai bergždžias darbas? 
Žinau, jog šalį aš netobulai valdau — tad leiskit perduoti ją jums. 
Pasauly įsiviešpataus tvarka, Dangaus sūnum jums vos patapus.“ 
Xu You atsakė: „Valdykite toliau sau šalį, jau viešpatauja čia ramy- 
bė ir tvarka. Kodėl pakeist turėčiau jus — ar kad įgyčiau vardą? 
Bet vardas gimdo daiktus; o ar nuo jų turėčiau priklausyt? Kai 
paukštis girios gūdumoj sau lizdą veja, tereikia medžio jam vienos 
šakos. Pelė laukinė, upėj troškulį malšindama, negers vandens dau- 
giau, nei skrandyje jos telpa. Tad grįžkite atgal, valdove! Ką veik- 
siu aš su jūsų valdomis, su jūs pasauliu?! Jei virtuvėj šeimininkau- 
jantysis neparuošia valgio, nejaugi atnašaujantis, aukoms skirtas 
taures paėmęs, tai darys?“ 

Jian Wu!“ štai taip kalbėjo Lian Shu!': „Aš atsiskyrėlio Jie Yu!š 
kalbas girdėjau — jos buvo didžios ir beribės, liedavos be atvan- 


I Liezi (4 a. pr. Kr.) — kitas daoizmo atstovas, filosofas, dažnai minimas Zhuangzi knygoje. 
Tikrosios Liezi filosofinės pažiūros nebūtinai sutampa su išdėstytomis Zhuangzi knygoje. 

6 Šešios energijos (liu gi): yin, yang, lietus, vėjas, giedra ir apsiniaukęs oras. 

15 Yao — vienas legendinių Kinijos valdovų. Xu You — Yao amžininkas, atsiskyrėlis. 
Knygoje „Gaoshi Zhuan“ užrašytas toks pasakojimas: Xu You. išgirdęs, kad Yao nori perduoti 
jam imperatoriaus sostą, pirmiausia nubėgo į upę plautis ausų — e54 toks prašymas galėjęs jas 
užteršti (iš čia jo pravardė Xier Weng — „senis, plaunantis ausis“). Po to jis pasitraukė ant Ji 
kalno ir gyveno ten kaip atsiskyrėlis. Zhuangzi knygoje yra ir daugiau fragmentų. kuriuose 
kalbama apie valdovą, aisisakiusį sosto, ir išminčių. nepriimantį pasiūlymo tapti valdovu. 

16 Jiai Wu minimas Zhuangzi knygos dalyje „Didysis Mokytojas“. Atsiskyrėlis arba kalnų 
dvasia. 

" Lian Shu žinomas tik iš šio fragmento. Manoma, kad tai Zhuangzi išgalvotas asmuo. 

Iš šie Yu (tikrasis vardas Lu Tong) gyveno Chu karalystėje ir buvo Konfucijaus amžininkas. 


iar 

gos, atgal nebesugrįždamos. Jo kalbomis stebėjausi ir kiek nerimą- 
vau — tarytum Paukščių takas neaprėpiamos jos buvo. Kaip at- 
skirti didieji vieškeliai nuo namo kiemo, taip buvo jos nuo žmo- 
giškų jausmų nutolusios“. Lian Shu paklausė: „Tad apie ką gi jis 
kalbėjo?“ „Jis pasakojo, — tarė Jian Wu, — jog ant tolimojo Gu 
Ye kalno! dvasingasis gyvena, kurio oda tarytum sniegas arba le- 
das, manieros grakščios, lyg jaunų mergelių. Grūdais nesimaiti- 
na jis, o įkvepia tik vėjo ir tyrą rasą geria. Ant debesų jis sėsda- 
vo ir, skrendančius drakonus pasigavęs, klajodavo už jūrų ketu- 
rių. Dvasia rami ir sutelkta jo buvo. Jam, neatnešusiam nuosto- 
lio daiktams, puikiausi derliai metų metais užderėdavo. Maniau, 
jog kalbos paikos buvo šios, todėl jomis nepatikėjau“. „Išties, — 
atsakė Lian Shu, — juk negali neregys spalvų paveikslo puošnu- 
mu gėrėtis, o kurčiasis išgirsti būgnijimo ir varpų gaudimo. Bet 
ne vien tik kūno lygmenyje egzistuoja neregystė ir kurtumas; ir 
protas gali būti neregintis arba kurčias; žinojimas tavasis kaip tik 
toks ir yra. O šis dvasingasis išsiugdyto de“? dėka gebėdavo su- 
vienyt dešimt tūkstančių daiktų. Visur įžvelgdamas ramybės ir tai- 
kos siekimą, kas rūpinsis dar šio pasaulio reikalais? Dvasingajam 
pakenkti nieks negali; jei potvynio vanduo pakiltų lig dangaus, 
jo neužlietų. Jei nuo didžios sausros sutirptų akmenys, metalai 
ir suanglėtų žemė bei kalnai — jis karščio nepajustų. O iš jo pe- 
lenų galėtum suformuoti Shun?! ir Yao. Nejau pajėgtų tokį pa- 
saulio reikalai sujaudint? 

Kartą žmogus iš Song kunigaikštystės, prekiaudamas kepurėmis, 
pasiekė Yue kunigaikštystę, bet Yue žmonės pratę buvo neaugint 
plaukų ir raštais išsimargindavo kūną?: kepurės jiems nereikalingos 
buvo. Kai Yao valdė šalį, ramybė ir tvarka tarp jūrų viešpatavo. Bet 


15 Pasak padavimų ir legendų, Gu Ye kalnas buvęs Šiauriniame vandenyne. 

2 De — „dorybė“, „moralinė jėga“, „malonė“. „dosnumas“. Viena fundamentaliųjų Ki- 
nijos filosofijos kategorijų, Dao manifestacija. Konfucianistinė ir daoistinė tradicijos jas trak- 
tuoja skirtingai. 

2! Shun — kitas legendinis Kinijos valdovas. 

22 Yue kunigaikštystė buvo į pietus nuo Song kunigaikštystės; Song kunigaikštystėje vyrai 
augindavo plaukus ir rišdavo juos į kuodelį viršugalvyje, ant kurio ritualų ir apeigų metu 
užsidėdavo kepures. Yue kunigaikštystėje tokio papročio nebuvo. 

kai nuvyko jis į tolimąjį Gu Ye kalną, kur į šiaurę nuo Fen upės 
stūkso, ir susitiko keturis išminčius“, pasaulį tykiai jis užmiršo. 

Huizi* pasakė Zhuangzi: „Wei kunigaikštystės valdovas dova- 
nojo man moliūgo sėklų; jas pasėjau ir išauginau, o užaugę vaisiai 
penkis dan“ sutalpint galėjo. Norėjau vandenį moliūguose laikyti — 
bet tam jie buvo nepakankamai tvirti. Tuomet iš jų išpjoviau aš 
ąsočius, bet buvo jie plokšti ir dideli, tad ką talpinti neradau juose. 
Dėl didumo savo moliūgai niekam netinkami buvo, ir juos susmul- 
kinau aš į visai mažus gabalėlius“. Į tai atsakė Zhuangzi: „O jūs 
išties nemokate didžių dalykų panaudoti. Song kunigaikštystėje 
žmogus gyveno, žinojęs, kaip nuo šalčio skeldėjančioms rankoms 
vaistingą tepalą pasigamint, mat jo šeimoj nuo seno buvo verčia- 
masi šilko plovimu upės vandeny. Išgirdęs apie nuostabų receptą, 
vienas svetimšalis įsigyti jį panoro už auksinių šimtą, ir šio pasiū- 
lymo aptarti buvo sukviesta visa šeima. „Mes, — tarė jie, — plau- 
name šilkų gijas vandenyje — tai darė mūs tėvai ir proseniai, bet 
kiek tegaudavom auksinių mes už darbą šį! Dabar gi už receptą 
galime išsyk pelnyti auksinių šimtą — tad parduokim jį.“ O svetim- 
šalis, nuostabų receptą gavęs, apie jį pranešti Wu kunigaikštystės 
valdovui nuskubėjo. Kai neramumai kilo Yue kunigaikštystės že- 
mėj, Wu valdovas jį kariuomenės savos vadu paskyrė, nes žiemą 
Wu ir Yue kunigaikštystės susikauti ant vandens turėjo. Kai mū- 
šyje šiame jis Yue pulkus nugalėjo, tai gavo jų žemes ir titulu 
apdovanotas buvo. Tad nors vaistingas tepalas tebuvo vienas, bet 
panaudotas buvo jis skirtingai: vieni tik šilko gijas plovė, o kitas už 
jį žemėmis apdovanotas buvo. 

O dabar jūs, turėdamas talpinančius penkis dan moliūgus, ko- 
dėl jų nesurišote į vieną plaustą — juk plaukiot būtumėt galėjęs 
upėmis ir ežerais! Jūs sunerimot, kad moliūgai niekam tikę? Koks 
lengvabūdis esate ir kaip išmanymo jums trūksta!“ 


3 Keturi Gu Ye kalno išminčiai: Wang Ni, Nie Oue, Bei Yi ir Xu You. 

2 Huizi (tikrasis vardas Hui Shi) — Zhuangzi amžininkas, Iogikų mokyklos (mingjia) 
atstovas. 

* Dan — tūrio vienetas; 1 dan apytiksliai lygus 100 I. 

Huizi pasakė Zhuangzi: „Turiu aš medį didelį, žmonių vadina- 
mas jis Chu?. Jo stiebas kreivas — darbui su valksna netiks. Jo 
šakos išsiraitę — dailidės instrumentai jų neįveiks. Stovėdamas 
šalikelėj, nerūpi niekam jis. Taip jūsų žodžiai — didūs, bet niekam 
nenaudingi; bet kas, jų pasiklausęs, nuo jūsų nusigręš“. Atsakė 
Zhuangzi: „Nejaugi nesate regėjęs, kaip tyko grobio lapė ar katė 
laukinė? Glusteli prie žemės, laukdamos aukos; čia šokteli į rytus, 
čia į vakarus, čia aukštyn arba žemyn, kol pačios įsipainioja į tin- 
klus ir juose pražūva. Dar būna jakų — didelių, tarytum debesys, 
užklojusių dangų. Nors turi daug jėgos, šie jakai negebės pagaut 
pelės. Dabar jūs didį medį turit ir sielojatės, kad niekam nenaudin- 
gas jis; kodėl nepersodinus jo į plyną šalį — bekraštę dykvietę, 
kurion paskui nerūpestingai galėtumėt atklysti ir neveikti nieko, 
laisvai sau po medžiu tuo gulinėtumėt. Šis medis nepatirs kirtiklio 
smūgių, jam daiktas joks pakenkti negalėtų. Jis nenaudingas, tad 
kaip gali būti jis našta?“ 

Versta iš: Zhang Gengguang. Zhuangzi guan yi. 
(Zhonggvuo lidai mingzhu cong shu), — Guiyang: Guiz- 
hou renmin chubanshe, 1992; Liu Jianguo, Ce Bao- 
tian. Zhuangzi yi zhu (Zhongguo gudai mingzhu jin 
yi cong shu). — Jilin: Jilin wenshi chubanshe, 1993; 
Wang Xinmin. Zhuangzi bo. — Shijiazhuang: Huas- 


han wen chubanshe, 1993. Iš senosios kinų kalbos 
vertė Rima Sondaitė 


Antras skyrius 
DAIKTŲ LYGYBĖ 


Valdantis savo jausmus iš Pietų priemiesčio sėdėjo parimęs — 
visko atsižadėjęs, žvelgė į viršų, tyliai alsuodamas, lyg jo ir nebūtų. 
Tobulo grožio keleivis, stovėdamas prie jo ir laukdamas, prabilo: 

— Ar įmanoma, kad kūnas taptų panašus į sausą medį, o šir- 
dis — į pelenus atvėsusius? Juk tas, kurs dabar sėdi parimes, jau 
ne tas, kurs sėdėjo parimęs anksčiau! 


26 Chu — manoma, jog čia minimas kiniškasis uosis. išaugdavęs iki 20-ties ir daugiau 
metrų aukščio. 

— Puikiai paklausei, — tarė jam Valdantis savo jausmus, — 
tačiau ar supratai, kad aš savęs atsižadėjau? Žmogaus fleitą išgir- 
dęs, dar žemės fleitos nežinojai, žemės fleitą išgirdęs, dar nežinosi, 
kas yra visatos fleita. 

— Gal tamsta pasakysi, kaip tai sužinoti? — pasiteiravo Keleivis. 

— Atsidūsta žemė ir, sako, rauda vėjas. Dabar nutilęs, tačiau 
koks kauksmas pasigirs per galybę žemės angų, kai jis užgros. Ar 
nesi tokių balsų girdėjęs? Kalnų tarpekliai ir ūksmingi gojai, ir 
vilkduobės su styrančiomis šaknimis tų išrautų medžių, kurių nė 
šimtas vyrų neapjuostų — lyg nosys, burnos, ausys tie laužynai, it 
sijos, užtvaros ir slenksčiai — vienu metu atrodo lyg pašėlęs srau- 
tas, kitu atrodo lyg vanduo nurimęs. Kriokliais kunkuliuoja vieni, 
kiti švilpia it strėlės, triukšmingai iškvepia vieni, įkvepia tyliai 
kiti. Aukšti, žemi, tolydūs, trūkčiojantys tie garsai. Vieni dainuoja, 
kiti jiems pritaria. Gaivus vėjelis — lyg negausi sutartinė, o vėtra — 
tikras spiečius. Nutils įnirtęs bangpūtys, ir kiauros angos ištuštės. 
Ar nesi girdėjęs paskutinių tylančio vėjo atodūsių? 

— Žemės fleitą jos angos kuria, žmogaus fleitą kuria skylės 
bambuko kamiene. O ką turėjai omeny bylodamas apie visatos 
fleitą? — paklausė Keleivis. 

— Sąskambių aibės susipina, ir kiekvienas sąskambis aidi tin- 
kamai. Visa, kas skamba savaime. 


Daug žinantis — dosnus, smalsus — mažai žinąs. Ugningos ga- 
lios yra tik svari šneka, o nereikšmingoje — tauškalai išlieka. Sap- 
ne — imlumas sielai, atsikėlus — kūnui. Žmonėms bendraujant ir 
jungiantis, kasdieną jų protai kaunasi. Esama čia ir neryžtingų, 
viską slepiančių, nutylinčių, atsargių net mažam pavojui esant, o 
iškilus dideliam pavojui — delsiančių. Kai kurių kalbos veržlios, 
tarytum strėlės, jie sprendžia, kur tiesa, kur melas. Kai kurie tyli, 
lyg priesaiką davę, dėl pergalės atkakliai laikosi savo. Žiemą ar 
vystantį rudenį mena kalbos trečių — šie tyžta diena po dienos. 
Ketvirti vis sapalioja apie tai, kas buvo, ir neįmanoma atplėšti jų 
nuo praeities; todėl sausos ir slogios jų šnekos, lyg prirakintos prie 
išsekusios senvagės, atgaivinti tokių žmonių širdies jau niekas 
neįstengs. 


Lyg trelės, sklindančios iš tuštumos, lyg iš garų išaugę grybai — 
taip dieną naktį vienas kitą keičia liūdesys ir džiaugsmas, pyktis ir 

linksmybė, atodūsiai ir rūpesčiai, jausmų nepastovumas ir tvirtybė, 
aistra kaupimo ix besaikis švaistymas, tiek teisėta meilė, tiek pa- 
leistuvystė. Iš kur tie monai verčiasi, to nieks nežino. Ar ne laikas 
baigti? Sakau, gal jau pats laikas baigti! 

Gauname šitai nuolat — ir vakare, ir iš ryto. O kur priežastis — 
gimdyvė? Nebūtų „kito“ — nebūtų ir „mano“. Nebūtų „mano“ — 
nebūtų kam priimti fenomenų, ir kam savintis jų. Tai jau arti tie- 
sos, tačiau dar neaišku, kas nuolatinį tapsmą skatina. Valdytojas 
neturi sau liudininkų. Veikti geba, bet ar patikėsi, formos nematęs, 
kad jausti beformis gali? 

Kaulų šimtai, devynios angos ir šeši vidiniai organai yra vieny- 
bėje. Kurie iš jų arčiausiai „tavęs“? Ar visi mieli? Gal skirsi kuriai 
daliai daugiausia dėmesio? Ar visos dalys yra tarnaitės ir tarnai? 
Ar užtektinai tarnaičių ir tarnų, kad valdytų vienas kitą ir be proto 
viens kitam įsakinėtų? O gal vis keičia vienas kitą: kažkas valdovu 
tampa, kažkas tarnais ir taip toliau? Ar esti tarp jų tikras teisėtas 
karalius? Ar rasime mes jį, ar nerasime, jam pačiam iš to nebus nei 
naudos, nei nuostolio. 

Nevalia ardyti sukurtosios formos iki ji natūraliai nenumiršta. 
Tiek veikimas, sankirta su daiktais, tiek ir taikinga sandora su 
daiktais galų gale kūniškąją formą išsemia, nuvaro it žirgą, kurio 
bėgančio neįmanoma sustabdyti. Kaip liūdna ir baisu, kai visą am- 
žių vergiškai plušama ir nematyti jokių to darbo vaisių! Vykdomi 
pavedimai tušti iš paskutiniųjų, nežinant kada reikės grįžti. Ir kas 
iš to, kad žmonės tai vadina „nemirtingumu“, jeigu jų kūnai, 0 
kartu ir širdys dulkėmis virs!! 

Ar iš tiesų žmogaus gyvenimas toks neprotingas? O gal aš ne- 
protingas? Ar tarp žmonių yra protingų? Juk vis moko, įsigalėjusio- 
mis nuomonėmis remiasi. Ar kam trūksta tokių mokytojų? Vargu 
ar šie gilina savo žinojimą. Pasitaiko ir tokių, kurie sau patys nuo- 
mones pasirenka, tarp jų ir visiški kvailiai. Žmogus, nesubrendęs 


L Tai, ką graikai vadino (uzĄ. senovės kinai — dvi atskiras substancijas (sielas) girm 
ir po. Pirmoji, aukštesnioji, arba dvasinė siela, dvasinių ir mentalinių funkcijų principas, , 
antroji — gyvulinė siela, kuriai priskiriamos kūniškosios funkcijos. Žmogui mirus. giai eina 
į Dangų. o po — į Žemę. 

žinijai ir aiškinantis, kas teisinga ir kas klaidinga, niekuo nesiski- 
ria nuo tokio, kuris šiandien Yue pasiekęs, teigia tenai atvykęs 
vakar. Tai reiškia nesantį paskelbti ir laikyti esančiu. O kaip ne- 
santį paversti esančiu — to net šventasis Jaunas drakonas nežino- 
jo, kur jau čia aš! 


Kalba — tai ne šiaip sau kvėpavimas. Kalbantis taria žodžius, 
bet tai, apie ką jis kalba, visiškai neapibrėžta. Ar tikrai egzistuoja 
kalba? Gal kalbos niekada ir nebuvo? Manoma, kad jinai skiriasi 
nuo paukščio čiulbesio, bet ar skiriasi jinai nuo to čiulbesio, ar 
nesiskiria?? 

Kaip giliai buvo dao nugrimzdęs, jeigu tiesa ir melas išsiskyrė! 
Kokios tamsios patapo kalbos, jeigu atsirado skriauda ir teisingu- 
mas! O kaip galėjo išnykti dao, jei jis visame kame esti? Ir kalba 
egzistuoja, tai kodėl ji nesugeba išreikšti? Dao užtemdo netikę moks- 
lai ir nedorybės. Kalbą užteršia besaikės puošmenos. Todėl ir pra- 
sidėjo ginčai tarp konfucianistų ir moistų: pirmieji teigė, ką antrieji 
neigė, o antrieji gyrė, ką pirmieji peikė. Kad susigaudytum tarp tų 
teigimų ir neigimų, nieko nėra geriau, kaip pasitelkti į pagalbą 
intelekto šviesą. 

Kiekvienas daiktas yra „aš“, bet podraug ir „ne-aš“?. Ne kiek- 
vienas regi savąjį „ne-aš“, bet suvokia tai tik „aš“ pažinęs kaip 
„ne-aš“. Todėl ir sakoma, „ne-aš“ atsiskleidžia per „aš“, o „aš“ — 
tai „ne-aš“ rezultatas. Taip byloja mokslas: „aš“ ir „ne-aš“ atsi- 
randa lyginant vieną su kitu. Gyvenimas tik ten, kur yra mir- 
tis, o kur mirtis — ten ir gyvenimas. Kur galimybė yra, ten ir 
negalimybė, o kur negalimybė, ten ir galimybė. Kur tiesa, ten 
randasi ir netiesa, kur netiesa — ten ir tiesa iškyla. Todėl iš- 
minčius neina „aš“ taku, bet širdyje atspindi prigimtinę šviesą. 
„Aš“ — podraug „ne-aš“; „ne-aš“ tuo pat metu ir „aš“. „Aš“ tie- 
są ir netiesa viena, „ne-aš“ tiesa ir netiesa kita. Bet ar iš tikrų- 


ią 


jų „aš“ ir „ne-aš“ vienas nuo kito skiriasi, ar nesiskiria? Kai „aš 


Ž Tad kas kalba — nežino. o kas žino — nekalba, 
* Zhuangzi leksikai būdingi negaiyvūs terminai: 44 — ne-būtis, www — ne-daiktas, 
wining — bevardiškumas ir pan. 

ir „ne-aš“ nebetenka priešybės, jie tampa tikrąja dao esme. Tik- 
tai dao esmė tapati apskritimo centrui, į kurį spinduliai subėga, 
žeriami į begalybę. „Aš“ teigimas — viena iš nesiliaujančių nuo- 
monių, „ne-aš“ neigimas — kita nesiliaujanti nuomonė. Todėl sa- 
koma, kad išeitis geriausia — pasitelkti širdies skaidrų veidrodį 
nušviečiančią intelekto šviesą. 

Pasitelkti ypatybę norint įrodyti, kad ypatybės nėra ypatybės, — 
ne pats tinkamiausias įrodinėjimo būdas; daug geriau ne-ypatybe 
naudotis. Imti pavyzdžiu arklį norint įrodyti, kad baltas arklys 
nėra arklys — ne pats tinkamiausias įrodinėjimo būdas; daug ge- 
riau su ne-arkliu lyginti. Iš tikrųjų visata nelyg ypatybė, daiktų 
marška — tarytum arklys. Galimybė — galima, negalimybė — ne- 
galima. Dao veikia ir kuria; daiktus įvardija — ir tokie jie tampa. 
Kuomi jie esti? Jie esti tuomi, kuomi esti. Kuomi jie nesti? Jie nesti 
tuomi, kuomi jie nesti. Kiekvienas yra tas, kas jis yra, ir gali būti 
tuo, kuo gali būti. Nieko nėra, kas nebūtų kažkuo, ir nieko nėra, 
kas negalėtų kuo nors būti. Todėl dao viską veda į esmės aukščiau- 
siąją Vienybę: ir rąstą suvienija, ir siją, ir baidyklę, ir gražuolę, ir 
tai, kas bendra (tauru), ir tai, kas atskira (iškrypę), ir tai, kas 
keista, ir tai, kas apgaulinga. Atskyrimas kuria, o kūrimas griau- 
na. Galų gale tiek sukurti, tiek sugriauti sugrįžta į vienybę. Tik 
dao įtikrinęs suvokia, kaip viskas tarpsta vienybėje, daiktuose regi 
bendra ir atskira, nieko „sau“ nepriskirdamas. Įprastame atskiru- 
me — nauda, o naudoje — bendrumas, bendrume — pasitenkini- 
mas, o pasitenkinime — pabaigos artumas. Tegul pasibaigia taria- 
mai nuosavas ir atskiras jų „aš“. Tegul eina į pabaigą, pats to 
nežinodamas, tvirtindamas tuo vienybę dao. 

Kas savo dvasią ir inteligentiškumą dėl vienybės alina ir blaško, 
nesuprasdamas, kad viskas jau esti toje vienybėje, tas gali būti, 
pasak pasakėčios, „trys iš ryto“ pavadintas. Kodėl „trys iš ryto?“ O 
todėl, kad sykį beždžionių karalius giles beždžionėms dalydamas, 
jų paklausė: 

— Ar gerai bus trys iš ryto, o vakare keturios? 

Beždžionės šitai išgirdusios mirtinai perpyko. 

— Tada keturios iš ryto, o vakare trys, ar gerai? 

Visos beždžionės be galo apsidžiaugė. 

Nei esmė, nei vardas nepasikeitė, tačiau, beždžionių savasties 
palinkimą atsekdamas, šėrėjas kurstyti gali tai pyktį, tai džiugesį. 
Visa tai tinka kalbant apie neišmanymą ir nuomonių nesutarimą. 
Todėl išminčius, priešingus suvienydamas polius, pusiausvyroj ilsi- 
si. Šitaip einama „viduryje“ ilsintis iškart dviem keliais: ir „aš“, ir 
„ne-aš“. 


Senolių žinija buvo tobula. Kur jos tobulumas? Jie nepažino 
daiktų. Tai tobuliausia žinija, nieko prie jos pridėti neįmanoma. Po 
to kai kas suvokė, jog yra daiktai, bet dar nematė tų daiktų atski- 
rybės. Po to kai kas iš jų pamatė skirtumus, bet gėrio ir blogio dar 
neįžiūrėjo. Kada tiesa buvo atskirta nuo netiesos — tada ir pasislė- 
pė dao. Dao dingus, meilės aistra ėmė augti. Tačiau ar realus aist- 
ros augimas, ar tikras dao išnykimas? Gal niekas neišaugo ir nie- 
kas neišnyko? Vis dėlto buvo žala padaryta, gimė aistra, ir todėl 
gražusis Zhao grojo ciniu. Tačiau žalos nebuvo, aistra neatsirado, 
todėl Zhao daugiau nebegrojo. 

Kai gražusis Zhao grojo ciniu, mokytojas Kuang mušė taktą. O 
geradarys gražbyliavo, atsirėmęs į plataną. Šių meistrų žinios buvo 
beveik neprilygstamos, todėl iki šiol apie juos dar sklando padavi- 
mai. Mylėjo savo menus ir tuo iš kitų išsiskyrė. Savo menus mylė- 
dami, kitus norėjo šviesti. Tamsuolius šviesdami, patys galiausiai 
baigė tamsiais išvedžiojimais. Jų mokiniai tuos gudrius išvedžioji- 
mus suprato tik paviršutiniškai ir tobulumo neįgijo iki gyvenimo 
pabaigos. Jeigu tokius galima vadinti „tobulais“, tai net ir aš tobu- 
las, o jeigu tokių negalima vadinti tobulais, tai nei manęs, nei kito 
negalima vadinti tobulu. Kad suprastum visa tai, pasakysiu: išmin- 
čius tamsą nušviečia ne „aš“ pasitelkęs, o visuotine šviesa. 

Dabar man teks dar kai ką pasakyti. Nežinau, ar šitie žodžiai 
bus adekvatūs „aš“, ar ne. Tačiau adekvatumas „aš“, kartu su ne- 
adekvatumu, tampa adekvatumu, ir nesiskiria nuo „ne-aš“. Nepai- 
sant to, kai ką pabandysiu išsakyti: 

— Yra pradžia. Yra ir ne-pradžia — „iki“ pradžios neprasidė- 
jusi pradžia. Yra ir ne-ne-pradžia — „iki“ ne-pradžios neprasidė- 
jusi pradžia beprasmė. Yra būtis. Yra ir nebūtis „iki“ būties. Yra 
nebūtis „iki“ nebūties. Yra ir niekada neprasidedanti ne-ne-nebū- 

tis „iki“ ne-nebūties. Staiga pasirodo būtis ir nebūtis, bet apie būtį 
ir apie nebūtį niekas dar nieko nežino: kas iš tikrųjų būtis? Kas 
nebūtis? Dabar jau aš esu kai ką pasakęs, bet nežinau, ar tai, ką 
pasakiau, iš tikrųjų esti, ar iš tikrųjų nesti. 

Didžiausias visame pasaulyje — rudens voratinklio plaukelio 
smaigalys, mažiausias — kalnas Tai. Ilgiausias gyvenimas to, kuris 
mirė dar vaikas; Pengzi patsai mirė jaunas. Visata ir mes kartu 
užgimę, visi daiktai yra viena. Jeigu viskas viena, žodžiai čia nerei- 
kalingi. Bet jeigu sakoma, kad viena — tai vėlei žodžiai, tad kodėl 
nekalbėti? Vienybė ir žodis kartu paėmus sudaro dvejetą, prie dvie- 
jų pridėję vienetą — gauname trejetą. Toliau taip skaičiuojant, nė 
geriausias matematikas nerastų galo, ką jau kalbėti apie paprastą 
žmogų. Nuo „nieko“ iki „kažko“ jau suskaičiavome iki trijų, o jeigu 
skaičiuotume nuo „kažko“ iki „kažko“ (nuo „būties“ iki „būties“)? 
Neskaičiuosime — sustosime kur pridera. 

Dao nedalus. Žodžiai nepastovūs. Todėl ir radosi skirtumai. Leis- 
kite nuodugniau paaiškinti: atsirado dešinė, atsirado ir kairė, atsi- 
rado įstatymas ir pareiga, atsirado lenktyniavimas ir kova. Tai ir 
vadinama aštuoniomis kokybėmis. Kas anapus šešių pasaulio šalių 
esti, išminčiui realu, bet apie tai jis nekalba. Apie tai, kas šešių 
pasaulio šalių rėmuose yra, išminčius kalba, tačiau nesprendžia. 
Apie anuos amžius, vadinamus „Pavasariai ir rudenys“, apie valdo- 
vų valią išminčius teigia, tačiau nesiginčija, nes ir atskirybėje yra 
tai, kas neatskiriama, ir abejonėje yra tai, kas neabejotina. Paklau- 
sime: „O kodėl?“ Ogi todėl, kad išminčius savyje visa tai saugo, o 
pašlemėkai ginčijasi, kad pasipuikuotų vienas prieš kitą. Todėl ir 
sakoma: kas paisto, tas nepažįsta dao. Didis Kelias neįvardytas, 
didis ginčas žodžiais nenusakomas, didis gailestingumas — negai- 
lestingas, didis kuklumas nuolaidų nepažįsta, didis narsumas ne- 
prievartauja. Atsiradęs dao — jau nebe dao; ginče išsakyti žodžiai 
neįtikina; pastovus gailestingumas nėra tobulas, nepriekaištingas 
kuklumas nežadina pasitikėjimo; prievartos lydimas narsumas ne 
visiškai tikras. Šis penketas apvalus esti, tačiau artėja kvadrato 
link. Todėl tobulas yra tas, kurio žinojimas — nežinojimas, ir tobu- 
las tas, kurio ginčas bežadis. Pažinęs neįvardijamą dao — brange- 
nybių sargas. O tas, į kurį pilama, bet niekada per kraštus nebėga, 

iš kurio semiama, ir niekada neišsenka, kurio žinojimo versmės — 
nežinia, tas vadinamas mokslo sargu. 

<...> Iš kur man žinoti, ar gyvenimo meilė — ne iliuzija? Iš kur 
man žinoti, ar mirties baimė neprimena jausmo, kurį patiria žmo- 
gus, namus gimtuosius vaikystėje palikęs ir pamiršęs, kad reikia 
sugrįžti namo ir patirti sugrįžimo džiaugsmą? 

Mergelė Li buvo pasienio kario Ai duktė. Prievarta vežama į Jin 
ji taip raudojo, kad rūbai nuo ašarų permirko, bet kai atvyko į 
valdovo rūmus, kai su valdovu permiegojo ir maitintis ėmė gausiai, 
tada savo raudų gailėjosi. Iš kur man žinoti, ar nesigaili velionis, 
kad buvo taip į gyvenimą įsikibęs? Tie, kurie raudas sapnavo, at- 
sikėle į medžioklę ruošiasi. Kartais net sapnus sapne aiškinasi, ir 
tik pabudę pradeda suvokti, kad sapnavo. Tačiau ateina ir didysis 
prabudimas, po kurio suvokiamas didysis sapnas. O kvailiai mano 
esą budrūs, jie giliai įsitikinę, kad gyvenimo nesapnuoja. Skuba 
spręsti, kas valdovas, o kas piemuo. Kokie kvailiai! Abu jūs — ir 
Tamsta, ir Konfucijus — sapnuojate. Aš kalbu, kad jūs sapnuojate, 
ir aš taip pat esu sapne. Tokia kalba vadinama neįtikėtina. Jeigu 
dešimčiai tūkstančių amžių praėjus sutiksime išminčių didį, kuris 
paaiškins mums šitą paradoksą, tai bus akivaizdu, kad nuo dabar 
iki mūsų ir to išminčiaus būsimo susitikimo nepraėjo nė para. 

Tarkime, mes susiginčijome. Jeigu tu mane įveikei, o ne aš tave, 
ar tai reiškia, kad iš tiesų esi teisus, o ne aš? Arba jeigu aš tave 
įveikiau, o ne tu, ar būtinai esu dėl to teisus? Ar negali būti, kad 
abu esame teisūs arba neteisūs? Matai, kad mes ir dviese vienas 
kito neįstengiam suprasti ir sutarti, o esantys be abejonės, skendi 
tamsoje. Tai kas galėtų šį klausimą išaiškinti? Paklausčiau sutin- 
kantį su tamsta, bet jeigu su jumis sutinka, kaip tad bešališkai 
galės nutarti? Paklausčiau su manim sutinkantį, bet kaip jis neša- 
liškai galės nutarti, jeigu sutinka su manim? Paklausčiau tą, kuris 
nesutinka nei su tavim, nei su manim, bet kaip toksai teisingai 
nutars, jeigu nesutinka nei su tavimi, nei su manimi? Paklausčiau 
tą, kuris sutinka su abiem, bet kaip toks nutars, jeigu sutinka su 
abiem? Taigi nei aš, nei tamsta, nei kiti tarpusavio supratimo ne- 


* įstengsime pasiekti. Ko lieka dar tikėtis? 

Nesvarbu, ar daiktų kaitą atitinka pavadinimų kaita ar neati- 
tinka, viską pagal prigimtį suderinę, leiskime savarankiškai tekėti. 
Taip nugyvensime savo amžių. Ką reiškia „pagal prigimtį suderi- 
nę“? Tai reiškia, kad tiesa taip pat yra ir ne-tiesa, kad „taip“ po- 
draug yra „ne-taip“. Jeigu tiesa iš tikrųjų tiesa, tai nėra jokio rei- 
kalo ir beprasmiška ginčytis, kuo neteisingas nuo teisingo skiriasi. 
Jeigu „taip“ iš tikrųjų yra „taip“, tai neverta ginčytis, kuo skiriasi 
„ne-taip“ nuo „taip“. Laiką pamirškime, ir nutarimus, kas teisinga, 
o kas neteisinga, pamirškime. Džiaugsmą atraskime Begalybėje, 
apsigyvenkime Begalybėje. 


Paklausė Atšvaistas Šešėlį: 

— Kodėl esi toks nepastovus? Tai eini, tai stovi, tai atsisėdi, tai 
atsiguli? 

— Argi aš nesu priklausomas nuo kažko, kad taip elgiuosi? — 
atsakė jam Šešėlis. — O ar tasai, nuo ko aš priklausau, nepriklauso 
dar nuo ko nors kito, vienaip ar kitaip elgdamasis? Nuo gyvatės 
žvynų ir nuo cikados sparno argi nepriklausau? Iš kur man žinoti, 
kodėl taip yra? Iš kur man žinoti, kodėl ne taip? 


Kartą susapnavo Zhuang Zhou, kad jis drugelis, linksmai skrai- 
dąs drugelis. Ir jis net nežinojo, kad buvo Zhuang Zhou. Atsibudęs 
staiga pamatė esąs Zhuang Zhou, bet nežinojo, ar Zhuang Zhou 
sapnavo, kad jis drugelis, ar drugelis sapnuoja esąs Zhuang Zhou. 
Kažkuo drugelis skiriasi nuo Zhuang Zhou. Tai tad ir vadinama 
daiktų permaina“. 


Trečias skyrius 
ILGO GYVENIMO PAGRINDAS 


Gyvenimas mūsų ribotas, o žinija neribota. Ribotam siekti neri- 
boto pavojinga. Sitai supratus, neabejotina, kad, žinijai didėjant, 


* Šią ontologinę situaciją Zhuangzi vadina daiktų transmutacija, wwhua — tai esminė jo 
filosofijos sąvoka. 

didėja ir pavojus. Venki šlovės, gera darydamas; venki bausmės, 
bloga darydamas — eik vidurio keliu. Tai būdas išsaugoti kūną, 
gyvenimo vientisumą, tėvus paremti ir ilgai gyventi. 

Valdovo Wen Hui virėjas darinėjo jautieną. Kiekvienas jo ran- 
kos mostas, peties judesys, kiekvienas žingsnis ar kelio linktelėji- 
mas, kiekvienas rėžiamos skerdienos garsas, kiekvienas peilio baks- 
telėjimas — viskas kūrė tobulą harmoniją, tarytum šokant „Jing- 
shou“ („Šilkmedžio giraitės“) šokį. 

— Kaip nuostabu! Tobula meistrystė! — aikčiojo Wen Hui. 

Nuleidęs peilį, virėjas tarė: 

— Jūsų tarnas daug labiau ištikimas dao negu meistrystei. Ką 
tik pradėjus mėsininku dirbti, gyvuliai man buvo kūniškoji visuma, 
bet po trejų metų darbo gyvulių, kaip fizinės visumos, neberegėjau. 
Dabar aš dirbu protu, o ne akimis. Nėra jutimų, tiktai dvasia vieš- 
patauja. Mano peilis taikosi prie kūno prigimtinės sandaros: slysta 
ertmėmis, plyšiais. Jis niekada nepaliečia nė mažiausios sausgyslės 
ar raiščio, o juo labiau didžiųjų kaulų. 

Geras mėsininkas — pjauna, todėl peilį keičia kartą per metus. 
Vidutinis — kapoja, tad pakeičia peilį kartą per mėnesį. O ano 
peiliui jau devyniolika metų: gyvulių kiek tūkstančių išdarinėjau, 
o ašmenys tokie, lyg ką tiktai iš po galąstuvo. 

Tarp sąnarių yra tarpeliai, o peilio ašmenys ploni: ašmenys 
juda laisvai ir vietos jiems netrūksta. Tad ir prabėgus devynioli- 
kai metų, regis, ką tiktai iš po galąstuvo. Tačiau pasitaikius su- 
dėtingai kaulų jungčiai, kurią įveikti ne taip lengva, aš tampu 
be galo atsargus: akių neatitraukdamas, peilį vos vos judinu. O 
rėžį užbaigiu taip staigiai, kad, regis, žemės į šalis pasipila. Pei- 
lį iškėlęs pastoviu, apsidairau aplinkui, paskui pavaikštau kiek 
atsargiai ir pajuntu pasitenkinimą. Tik tada peilį nuvalau ir pa- 
dedu į vietą. 

— Puiku! — tarė valdovas. — Klausydamas virėjo žodžių, aš 
supratau, kaip reikia gyventi siekiant ilgaamžiškumo. 

Fazanas pelkėje tiktai kas dešimt žingsnių baksteli snapu, atsi- 
geria tiktai praėjęs šimtą žingsnių. Tačiau, nors ir nenori būti pe- 
nimas narvelyje, laisvėje neįvertina, kad pats sau šeimininkas. 

Kai mirė Laozi, Gin Yi atėjo jo apraudoti. Kūktelėjęs tris kartus, 
jis apsisuko ir išėjo. 

— Ar tamsta nebuvote mokytojo draugas? — paklausė jo nuste- 
bęs mokinys. 

— Buvau, — atsakė Gin Yi. 

— Ir tokiu netinkamu būdu jį apraudojote? 

— Taip, — atsakė Gin Yi. — Iš pradžių maniau, kad ten susi- 
rinkę Laozi sekėjai, bet supratau, kad taip nėra. Išvydau senius 
vaitojančius, lyg savo sūnus apraudant, išvydau jaunuolius ver- 
kiančius, lyg motinų netekus. Jie yra iš tų žmonių, kurie kalba, kai 
kalba nereikalinga, ir verkia ten, kur ašarų nereikia. Tai prievar- 
tavimas esminio principo ir žmogiškų emocijų penėjimas visai už- 
miršus, kas duota prigimties. Kaip tik tai senoliai ir vadino bausme 
už nuopuolį. 

Mokytojas pasirodė, kai atėjo laikas, ir kada reikėjo — pasitrau- 
kė. Savo laiku ramiai gyvenančių ir klusniai paisančių prigimties 
neveikia nei liūdesys, nei džiaugsmas. Senovėje tokius vadino Gam- 
tos išlaisvintais iš pančių. 


Žemiško kelio baigmės neišvengia žagarus renkančios rankos, 
tačiau ugnis liepsnoja ir toliau. Nežinia, ar apskritai ugnis už- 
gęsta. 


Septynioliktas skyrius 
SU RUDENIO POTVYNIAIS 


Upę perpildė srautų šimtai, rudenio potvyniams prasidėjus. Ji 
išsiliejo taip plačiai, kad iš vieno kranto ar net iš salelės žvelgda- 
mas, kitame krante atskirti buivolo nuo arklio negalėtum. Apsi- 
džiaugė He Bo (upės dvasia) be galo, manydamas viso Pasaulio 
grožį dabar turįs. 

He Bo leidosi pasroviui ir pasiekęs Šiaurės vandenyną dirstelėjo 
į Rytus, tačiau vandenys driekėsi be galo ir be krašto. He Bo pa- 
kraipė galvą, apžvelgdamas vandens platybes, atsiduso ir kreipėsi 
| Šiaurės vandenyną (vandenyno dvasią — Ruo): 

— Visiems patarlė žinoma: „Kruopelytę vieną suvokęs apie dao, 
mano, kad jam jau niekas neprilygsta“. Apie mane tai pasakyta. 
Esu girdėjęs, jog Konfucijaus žinios menkai buvo vertinamos, kad 
niekino ir Bo Yi (vyresnįjį lygų) už jo pareigingumą. Anksčiau tuo 
netikėjau, o dabar įsitikinau, išvydęs, koks neišsenkantis ir neap- 
rėpiamas esi. Jeigu vartų tavųjų nebūčiau pasiekęs, ilgai iš manęs 
būtų juokęsi didžiojo dao žinovai. 

Šiaurės vandenynas jam atsakė: 

— Apie jūrą nekalbėki su varle iš šulinio — bala yra galutinė jos 
tobulumo riba. Mašalui nepasakoki, kad yra žiema, nes jam žino- 
mas tik vienas metų laikas. Su ribotu žmogumi apie dao nešnekėk — 
šis tik tiek išmano, kiek išmokytas, ir surištas esti įtaigos pančiais. 

<...> Aš girdėjau, kad dao suvokęs, žmogus nežinomas lieka, 
kad tobuliausias savybes turintis nieko neturi, kad didis žmogus 
savęs kaip kūrinio yra atsižadėjęs — tokia dalios riba galinė. 

— Neskiriant daiktų nei išoriškai, nei vidujai, kaip kilminguo- 
sius atskirti nuo menkystų? — paklausė He Bo. 

— Dao požiūriu, — atsakė Šiaurės vandenynas, — nėra daik- 
tų kilmingų, nėra paniekos vertų. Atskirų daiktų akimis žvelgiant, 
kiekvienas save kilmingu laiko kitus niekindamas. Pasak visuo- 
menėje įsigalėjusios nuomonės ir papročių, nuo žmogaus pastan- 
gų nepriklauso, kilmingas jis ar ne. Nutarta remiantis įprastu 
principu ir dideliais vadinti tuos, kurie laikomi dideliais, tad kū- 
rinijos begalybėje visus teks dideliais vadinti. Mažais vadinant 
tuos, kurie laikomi mažais, visą kūriniją teks maža vadinti. To- 
kiu būdu sužinai, kad dangus ir žemė tėra sėklelė, ir kad kal- 
nui tolygus yra plauko galiukas. Tokia yra aiški sąlyginių dydžių 
lyginamoji nuovoka. Sprendžiant iš funkcijų bei nuopelnų ir va- 
dinant naudingu tą, kas nusipelniusiu laikomas, — pasirodys, kad 
visa daiktų begalybė naudinga. Neigiant nuopelnus tų, kas ne- 
naudingais laikomi, pasirodys, kad visa kūrinija tokia. Tiktai su- 
pratus Rytų ir Vakarų priešybę ir žinant, jog be vienas kito jie 
taip pat negali būti, įmanoma tinkama atskirų dalių vaidmens 
sąlygotumo įžvalga. Spręsdamas iš kiekvieno pranašumų ir pa- 
teisindamas tuos, kuriuos kažkas pateisina, neatrasi dalyko, ku- 


368 SENOVĖS KINIJA 


rio negalėtum pateisinti arba įrodyti. O smerkiant tuos, kuriuos 
kažkas smerkia, galų gale visus reikės pasmerkti. Sužinoję, kad 
Yao (Aukščiausiasis) ir Jie (Draskantis į gabalus) save pačius pa- 
teisina, o vienas kitą neigia, turėsime puikų ribotų interesų ir 
savimeilės apraiškos pavyzdį. 

Zhuangazi žvejojo Pu upėje, kai Chu valdovas dviem savo rūmų 
didikams įsakė perduoti jam tokius valdovo žodžius: „Noriu pavesti 
jums visą savo kunigaikštystę tvarkyti“. 

Zhuangzi, nepaleisdamas iš rankų meškerės ir net galvos nepa- 
sukdamas, atsakė: 

— Girdėjau, Chu kunigaikštystėje yra šventasis vėžlys, kuris 
jau trys tūkstančiai metų kaip miręs ir kurį, suvyniotą į audeklus 
ir paguldytą į skrynią, valdovai saugo protėvių šventykloje. Kas 
yra vėžliui geriau: būti mirusiam, kad kiautą kažkas galėtų garbin- 
ti, ar būti gyvam ir vilkti uodegą žemės purvynu? 

— Geriau gyvam vilkti uodegą žemės purvynu, — atsiliepė di- 
dikai. 

— Tai eikite šalin, — tarė Zhuangzi, — nes ir man geriau uo- 
degą vilkti purvynu. 

<...> Ar su savo žinojimu, kurio anaiptol nepakanka, norint 
suvokti subtiliausias dao mokslo ištarmes, nesi panašus į tą varlę 
iš užakusio šulinio, kai sieki kiekvieną sykį pasirodyti savo me- 
to iškalbingu genijumi? Tamstos žinojimas nepajėgia atskirti tikra 
nuo netikra, juo labiau bejėgis Zhuangzi kalbas suvokti. Tams- 
tai tai tas pats, kaip uodui kalną versti arba šimtakojui aplenk- 
ti upę. Zhuangzi tuo tarpu savo meistryste Geltonąsias versmes 
aplenkia, į padebesius tolimuosius kyla, jam nėra Pietų anei 
Šiaurės. Į keturias pasaulio šalis prasiskverbdamas, neria į erd- 
vę neišmatuojamą, nėra jam nei Rytų, nei Vakarų. Pirmapradžiu 
principu pradėjęs, prie eterio visuotinės skvarbos sugrįžta vėlei. 
Su virpuliu tamsta prašai apie jį papasakoti ką nors, kad galė- 
tumei tyrinėti, ieškai jo, kad savo tuščią gražbylystės meną ro- 
dytum. Ar tai ne žema? Ar ne tas pats, kaip į dangų kvailai 
spoksoti per vamzdelį, kaip yla taikyti į žemę, tikintis ją per- 

smeigti? Eik šalin! Nejaugi nesi girdėjęs, kaip jaunesnieji sūnūs 
iš Shoulingo vaikščioti mokėsi Handane? Kai neišmokę nieko nau- 
jo pamiršo ir tai, ką mokėjo, — namo teko paršliaužti keturio- 
mis! Jei tamsta dabar nebėgsi nuo manęs šalin, pamirši, ką ži- 
nojai, ir nebeteksi amato <...> 

Versta iš: Sources of Chinese Tradition. — New 


York: Columbia University Press, 1960. — P. 70—86. 
Iš anglų kalbos vertė Aigis Uždavinys 

XUNZI 
(apie 313—apie 238 m. pr. Kr.) 


Kai kurių senovės kinų rašto šaltinių liudijimais, Xunzi 
buvo kilęs iš turtingos šeimos, gyvenusios Zhua kunigaikštys- 
tėje. Jo tikras vardas Kuan, turėjo ir pravardę Oin. Buvo jis 
labai išsimokslines, artimai bendravo su. valdžios žmonėmis, 
daug keliavo po įvairias kunigaikštystes, skelbdamas savo 
filosofines ir politines idėjas. 264 m. pr. Kr. atuykęs į Oi 
kunigaikštystę dėstė garsiojoje Zixia akademijoje. Čia pelnė 
pirmojo patarėjo (le dafu) titulą. Po dešimties metų jis persi- 
kėlė į Chu kunigaikštystę, tapo Lanlino srities viršininku. 
Metęs valdišką tarnybą, jis atsidėjo kūrybiniam darbui, įkūrė 
savo mokyklą, kartu su savo mokiniais rašė filosofinį trakta- 
tą, vėliau pavadintą jo vardu — „Xunzi“. Mirė jis Lanline. 

Xunzi užbaigia ankstyvąjį, klasikinį, senosios kinų filo- 
sofijos raidos etapą, įamžindamas savo mintis klasikiniu ta- 
pusiame veikale „Xunzi“. Mūsų laikus Jis pasiekė visas, bent 
Jau toks, kokį jį parengė pirmasis jo redaktorius Liu Xiang 
(I a. pr. Kr.). Jį sudaro 82 skyriai; iš jų 23 (ar 22) esą para- 
šė pats Xunzi, tris — kartu su mokiniais, o likusius šešis — 
Jo mokiniai jau po mokytojo mirties. 

Xunzi — žymiausias senovės Kinijos filosofas švietėjas. Nors 
Jis apskritai priskiriamas konfucianizmo mokyklai, tačiau jo 
kūryboje jaučiama didelė daoizmo, legizmo, moizmo ir kitų fi- 
Losofijos krypčių įtaka. Su jam būdingu kriticizmu Xunzi ty- 
rinėjo ir vertino daugelį senovės kinų filosofinių mokyklų, mė- 
gino sintetinti jas konfucianizmo ir legizmo pagrindu. Filoso- 
finei Xunzi pasaulėžiūrai būdingi naiviojo materializmo bruo- 

žai, o politikos srityje jis teigė apšviestosios monarchijos idė- 
Ją, pagrįstą tradicinės moralės principais ir įstatymo autori- 
tetu bei galia. Xunzi pirmasis kinų filosofijoje iškėlė mintį apie 
visuomeninę Žmogaus prigimtį. 

a Antologijoje spausdinami traktaio „Xunzi“ devyniolikto sky- 
4 riaus „Apie ritualą“ fragmentai — čia nuosekliai išdėstyta 
itin svarbi kinų kultūrai ritualo estetikos samprata. 


XUNZI 


Devynioliktas skyrius 
APIE RITUALĄ 


Kaip atsirado ritualas? Atsakau: gimdamas žmogus atsineša su 
savimi troškimus; jei šie troškimai nebūna patenkinami, kyla bū- 
tinas noras juos įgyvendinti, jei šito siekiant nebojama saiko ir 
ribų, neišvengiamai imama galynėtis. Pradėjus galynėtis, pereina- 
ma į maištus, o maištai atveda į skurdą. Proseniai valdovai bjau- 
rėdamiesi maištų, sukūrė ritualo ir pareigos-teisingumo normas, 
idant pagal jas būtų galima suskirstyti žmones, patenkinti jų troš- 
kimus ir siekius. Padaryti taip, kad troškimai nepranoktų juos ga- 
linčių patenkinti daiktų, o daiktų skaičius visados atitiktų troški- 
mų ribas, šitaip derinant troškimus su daiktais ir abipusiškai juos 
puoselėjant — štai kam buvo reikalingas ritualas. 

Todėl ritualo paskirtis — įgyvendinti troškimus!. 

Žmogaus burną tenkina naminiai galvijai, ryžiai, soros, penkių 
skonių dermė; nosį — pipiro ir orchidėjos aromatas; akis — nuo- 
stabiausi jaspio ir metalo raižiniai, subtiliausi raštai ir siuviniai; au- 
sis — varpo, būgno, fleitos, gongo, arfos, kanklių, švilpynės yw ir 
sheng skambesys; kūną — erdvus namas ir jaukūs kambariai, 


! Plėtodamas Konfucijaus mokslą apie ritualą (!i), kaip normatyvinį žmonių šeimyninių ir 
visuomeninių santykių pagrindą, Xunzi šiai sąvokai teikia naują socialinę-ekonominę reikšmą. 
Pasak jo, ritualas yra ne tik moralės, žmogaus elgesio normų matas, bet ir savotiškas ekono- 
minis visuomeninio produkto paskirstymo svertas. Šiame fragmente Xunzi samprotauja apie 
titualo kilmę ir jo įtvirtinimo būtinybę, savo aiškinimus grįsdamas ekonominiais veiksniais: 
neįmanoma vienodai patenkinti visų žmonių visų troškimų, todėl, pasak jo, būtina įtvirtinti 
skirtumus tarp žmonių, pagal kuriuos būtų tenkinami jų materialiniai poreikiai. 

iškloti minkštais dembliais, miegamaisiais paklotais ir sėdynėmis. 
Štai kodėl ritualas padeda įgyvendinti troškimus. 

Kilnus žmogus, stengdamasis patenkinti savo troškimus, vis dėlto 
linkęs juos tenkinti skirtingai. Ką reiškia tie skirtingumai? Atsa- 
kau: kilmingas ir prasčiokas skiriasi padėtimis; vyresnis skiriasi 
nuo jaunesnio, vargšas ir turtingas, niekinamas ir aukštinamas — 
kiekvienas iš jų privalo atitikti savo vardą. Todėl dangaus sūnus 
oriai sėdi ant minkštų demblių erdvioje karietoje — šitai teikia 
malonumą jo kūnui; jo juostoje pritaisytos aromatingosios žolelės — 
šitai teikia malonumą jo uoslei; jo karietos priešakys ryškiai nu- 
spalvintas — šitai teikia malonumą jo akims; karietos varpelis rit- 
mingai skimbčioja; karietai judant pamažu, jis primena wu muziką 
ir xiang šokius; važiuojant greitėliau, jis atliepia shao ir hu gar- 
sams — šitai teikia malonumą jo klausai; jo vėliava su išpieštu 
drakonu plevėsuoja devyniomis palomis — taip žmonės sužino, kad 
jiems pasirodė dangaus sūnus; ant jo karietos ratų pavaizduotas 
gulintis raganosis ir bešokąs tigras, arklių pavaržos iš ryklio odos, 
karietos užtiesalas — iš šilko, šonai — auksinių drakonų pavidalo, — 
visa tai rodo, koks didis yra dangaus sūnus. Jo karietą tempia 
mokyti ir romūs arkliai — tuo užtikrinamas jo kelionių saugumas. 

Ritualui svarbūs trys dalykai: dangus ir žemė, nes palaiko bu- 
vimą; protėviai, nes palaiko giminę; valdovas, nes palaiko tvarką. 
Jei ne dangus ir žemė, tai kaip galėtų visa gyvuoti? Jei ne protė- 
viai, tai iš ko žmonės atsirastų? Jei ne valdovas, tai kas Dangaus 
paskliautėje įvestų tvarką? Jei trūktų nors vieno iš šių trijų pagrin- 
dų, žmonėms nebūtų įmanoma darniai gyventi. Taigi ritualas rei- 
kalauja, jog viršuje būtų sekama dangumi, apačioje — žeme, jog 
pagarbiai būtų minimi protėviai ir gerbiamas valdovas. Tokie yra 
trys ritualo pagrindai. 

Valdovai lenkiasi Didžiajam protėviui kaip pačiam dangui ir 
zhuhou nedrįsta išmaitoti jo šventovės?, apsiskaitėliai ir valdinin- 
kai taipogi iš kartos į kartą atiduoda pagarbą vis tiems patiems 
didiesiems protėviams — šitaip lenkiamasi šaknims. Pagerbiant 


2 Xunzi čia turi omenyje išimtinę waug (valdovo) teisę atnašauti aukas Didžiajam protė- 
viui, arba Dangui, kurios neturėjo vietiniai atskirų kunigaikštysčių valdovai zhuliou. 

šiuos pradmenis, puoselėjamas gėrybingumas. Atnašauti auką dan- 
gui turi teisę tik dangaus sūnus, atnašauti auką žemei gali tik 
zhuhou, gedėti mirusiųjų — tik apsiskaitėliai ir valdininkai; šitaip 
įtvirtinami skirtingumai, kurie padeda gerbti pagarbos vertus, 
smerkti vertus pasmerkimo, — šitaip didis išlieka didis, o menkas — 
menkas. Todėl visos Dangaus paskliautės valdovas lenkiasi septy- 
nioms protėvių kartoms, atskiros kunigaikštystės valdovas — pen- 
kioms, žemvaldys, nuo savo žemės pristatantis penkis kovos veži- 
mus, — trims, o žemvaldys, nuo savo žemės pristatantis tris kovos 
vežimus, — dviem protėvių kartomss; o užsidirbantis duoną fiziniu 
triūsu į protėvių šventyklas neturi jokios teisės. Šitaip išryškinami 
nuopelnų skirtingumai: jei nuopelnai reikšmingi, tai dosnios ir jų 
teikiamos malonės; jei jie menki, tai kuklios ir jų teikiamos malonės. 

Atnašaujant didžiąją auką, aukščiausioje vietoje statomas tyro 
vandens sklidinas indas; ant aukų altoriaus — žalia žuvis, o pa- 
čiame priešaky — prėskas mėsos sultinys; šitaip pareiškiama pa- 
garba pirmapradžiui maistui. Atnašaujant kiekvieno metų laiko 
auką, aukščiausioje vietoje statomas tyro vandens sklidinas indas, 
bet vėliau geriamas vynas ir kiti svaigalai, pačiame priešakyje pa- 
dedamos gaoliano ir gličių sorų šluotelės, bet vėliau valgomi ry- 
žiai ir soros. Atnašaujant kiekvieno mėnesio auką“, mėsos sulti- 
nys tik paragaujamas, o valgomi įvairūs skanėstai — šitaip ati- 
duodama reikiama pagarba pradmenims ir sykiu pripažįstamas kas- 
dienis maistas. 

Apeigų pradžia — natūrali, vyksmas — išraiškingas, užbaiga — 
džiaugsminga. Todėl atliekant apeigas pagal visus reikalavimus, 
žmogaus jausmai abipusiškai dera su apeigų nuotaika; jei apei- 
gos atliekamos tinkamai, bet ne geriausiai, tai jausmai nustelbia 
apeigas, arba apeigos — jausmus. O jeigu apeigos atliekamos vi- 
siškai prastai, tai imama paisyti vien jausmų ir šitaip atgaivina- 


> Zhou epochoje buvo įsigalėjęs paprotys. jog žemės sklypų savininkai privalėjo pristatyti 
į kunigaikštystės valdovo rūmus vienokį ar kitokį kiekį kovos vežimų su kariais: penkių chien (1 
chen lygus 9 kvadratinėms /i) žemės savininkai turėjo pristatyti penkis vežimus, trijų chen — tris. 
* Didžioji auka — pagrindiniam protėviui valdovui skirta auka, atnašaujama kas treji 
metai. Kiekvieno metų laiko auka — protėviams vanams skirta auka, ainašaujama pavasarį, 
vasarą, rudenį ir žiemą. Mėnėsių aukos — visiems kitiems protėviams atnašaujamos aukos. 

mas didysis senovės paprastumas“. Esant ritualui, įsivyrauja san- 
tarvė tarp žemės ir dangaus, skaisčiai sušvinta saulė ir mėnulis, 
vienas kitą keičia keturi metų laikai, dangaus skliautu keliauja 
žvaigždės ir žvaigždynai, savo vandenis sklandžiai plukdo upės ir 
upeliai, ir tarpsta dešimt tūkstančių daiktų; esant ritualui, kam 
reikia, rodoma meilė ir neapykanta, reiškiamas džiaugsmas ir pyk- 
tis; esant ritualui, apačios būna klusnios, o viršūnės išmintingos, 
ir visi daiktai darniai keičia vienas kitą. Paliovus laikytis ritua- 
lo, gręsia pražūtis. 

Laikytis ritualo — reiškia teisingai naudotis gėrybėmis, pagal 
kilmingumo rangą dabintis papuošalais, pagal didumą skirstyti tur- 
tus, tinkamai derinti kuklumą su ištaigingumu. <...> 

Laikytis ritualo — reiškia deramai gerbti gyvenimą ir mirtį. 
Gimimas — tai žmogaus pradžia, mirtis — jo pabaiga. Jeigu žmo- 
gus nuo pat gyvenimo pradžios iki pabaigos sugeba puoselėti gėry- 
bingumą, tai jis visiškai įgyvendina žmogiškąjį kelią. Todėl kilnus 
žmogus pagarbiai atsižvelgia į būties pradžią ir įdėmiai — į jos 
pabaigą. Nuo pradžių iki galo išlikti savimi — toks yra kilnaus 
žmogaus kelias, taip reiškiasi ritualas ir pareigos-teisingumo jaus- 
mas. <...> 


Versta iš: ĮĮpesuekuTažckaa buxocobua. Co6pa- 
HHe TEKCTOB B AĄByX TOMAx. — MockBa: MaičAb, 
1978. — T. 2. — C. 174—180. Iš rusų kalbos vertė 
Loreta Poškaitė 


> Čia ko gero turimas omeny natūralumas, sponianiška prigimties raiška, kurią konfucia- 
nistai priešino kultūringumui, prigimties kontroliavimui. Būtent dėl to konfucianizmas pir- 
miausia ir išsiskyrė su daoizmu. 

HAN FEI 
(288—233 m. pr. Kr.) 


Vienas žymiausių kinų legizmo filosofijos teoretikų Han 
Fei gimė Han kunigaikštystėje, kilmingoje šeimoje, mokėsi 
konfucianistinėje Xunzi mokykloje, itin domėjosi valstybės 
valdymo problemomis. Dėl kalbos defekto (mikčiojimo) Han 
Fei negalėjo dirbti pedagoginio darbo, dalyvauti filosofinėse 
diskusijose, todėl jis atsidėjo rašymui. Jo filosofinė kūryba 
žavėjo tuometinį centralizuotos Oin kunigaikštystės impera- 
torių Gin Shihuang, kuris pakvietė Han Fei tarnauti pir- 
muoju savo patarėju. Tačiau neilgai trukus Han Fei buvo 
bendramokslio išdavikiškai apšmeižtas, atsidūrė kalėjime 
ir ten nusižudė. 

Garsusis Han Fei veikalas „Han Feizi“ iki šiol nėra ga- 
lutinai atstatytas. Tyrinėtojai įžiūri jame nemaža iškraipy- 
mų, abejoja kai kurių skyrių autentiškumu. Šiuo metu jo 
tekstą sudaro 55 skyriai. 

Han Fei buvo stiprios centralizuotos valstybės su išmin- 
tingu valdovu šalininkas. Jis skelbė rašyto įstatymo (fa) 
visagalybę, sukūrė „apdovanojimų ir nuobaudų“, taikomų 
valdininkams, sistemos metmenis. 

Antologijoje spausdinama pora fragmentų iš „Han Fei- 
zi“ skyriaus „Waichu“, atspindinčių Han Fei požiūrį į vaiz- 
duojamojo meno prigimtį. 

HAN FEIZI 
WAICHU 


Kažin koks atėjūnas parsisamdė Zhou valdovui ištapyti jam bam- 
bukų panelius. Pagaliau po trejų metų jis baigė darbą. Tuomet 
atėjęs į juos pažiūrėti valdovas mato: paneliai kaip paneliai, tik 
dėmėti, lyg būtų aptaškyti laku. Jis baisiai užsirūstino. Tuomet ir 
tarė: „Gerai, štai jums dešimties bambuko plokščių aukščio siena 
su aštuoneto gi dydžio langu. Atremkite į jį paveikslą saulei tekant 
ir tuomet žvilgtelėkite į jį“. Zhou imperatorius taip ir padarė, tuo- 
met jis išvydo begalę drakonų ir gyvačių, paukščių ir žvėrių, karie- 
tų ir arklių. Ir visi jie išpiešti taip tobulai, kad imperatoriui beliko 
tik žavėtis. Taigi nors šiems bambukams ištapyti prireikė tikrai 
daug meistriškumo, bet juk nauda iš jų tokia pati, kaip iš paprastų 
nulakuotų panelių. 

Vienas draugas tapė paveikslą Gi kunigaikštystės imperatoriui. 

— Ką sunkiausia nutapyti? 

— Arklius ir šunis. 

— O ką lengviausia? 

— Šmėklas. Šunis ir arklius, matomus kiekvieną dieną, bet kas 
atpažins, todėl ir neįmanoma jų pavaizduoti taip, kad jie atrodytų 
kaip gyvi. O šmėklų juk niekas nėra regėjęs, todėl jas ir lengva 
tapyti. 

Versta iš: Lin Yutang. The Chinese Theory of 


Art. — London, 1967. — P. 23—24. Iš anglų kalbos 
vertė Loreta Poškaitė 

LŪ BUWEI 
(7—235 m. pr. Kr.) 


Li Buwei (kitaip — Wenxin Hou) buvo kilęs iš Henango 
provincijos, kuri tuo metu priklausė Wei kunigaikštystei. Iš 
pradžių jis užsiėmė prekyba, o praturtėjęs padarė didelę vals- 
tybės tarnautojo karjerą: tapes Kinijos valstybės suvienytojo 
ir pirmojo Oin imperijos valdovo Gin Skikuang pirmuoju. 
patarėju (xian ban), jis faktiškai valdė valstybę, išgarsėjo 
kaip sumanus ir ryžtingas karvedys bei diplomatas. Vėliau 
dėl neaiškių ir netteisintų Lii Buwei giminystės ryšių jo san- 
tykiai su valdovu pašlijo ir jis buvo ištremtas. Nujausdamas, 
kad jį kėsinamasi nužudyti, pats išgėrė užnuodyto vyno taurę. 

Senosios kinų raštijos istorijoje jis žinomas tuo, kad užsakė 
parašyti knygą, kuri apimtų „dangų, žemę ir aibę daiktų, se- 
novės ir dabarties darbus“ ir taptų visų žinijos sričių kom- 
pendiumu, kuriuo turėtų vadovautis valdovas ir jo administ- 
racinis aparatas savo praktinėje veikloje. Tokį kampendiumą 
rašė apie trys tūkstančiai įvairių profesijų valdovo rūmų moks- 
lininkų, vadinamų „rūmų svečiais“ (binke). Tai buvo klajojan- 
tys intelektualai, kurie tarnaudavo pasirinktiems paironams, 
valdovams ir kaip politiniai patarėjai, ir kaip linksmintojai. 
Pasivadinę „buyi“ („drobiniai marškiniai“, priešpriešinant 
aristokratų „šilkui“) jie sudarė savitą socialinį sluoksnį. Apie 
240 m. pr. Kr. užsakyta knyga buvo užbaigia ir netrukus pa- 
skelbta. Senasis jos pavadinimas „Liilan“ (t. y. Lii Buwei ap- 
žvalga), tačiau kinų raštijos istorijoje ji labiausiai žinoma kaip 
„Lishi Chungiu“ („Pono Lii pavasariai ir rudenys“). Lū Bu- 
wei tebuvo tik jos sumanytojas ir galbūt redaktorius. 

t „Lishi Chungiu“ apima apie 200 tūkstančių hieroglifų. 

: | Dabartinis šio veikalo tekstas susideda iš 26 knygų (ritinė- 
lių), apimančių 160 skyrių, suskirstytų į tris dalis, simboli- 
' zuojančias dangų, žemę ir žmogų. Pirmoji dalis „Shierzi“ 
bi („Dvylika aprašymų“) turi 12 knygų (61 skyrių), simbolizuo- 
jančių dvylika Mėnulio mėnesių metinį ciklą; antroji dalis 
„Balan“ („Aštuonios apžvalgos“) ir trečioji dalis „Liulun“ („Šeši 
apmąstymai“) turi atitinkamai 8 ir 6 knygas (ritinėlius), o 
kiekviena knyga — atitinkamai po 8 ir 6 skyrius. 

Kadangi „Lishi Chungiu“ kūrė įvairių pažiūrų autoriai, 
dėl savo eklektinio pobūdžio ji priskiriama filosofinei zajia 
(eklektikų) mokyklos krypčiai. Tačiau knygoje dominuoja da- 
cistinis ir konfucianistinis požiūriai, be to, čia atsispindi ir 
filosofinių yinyangjia, mojia, mingjia, nongjia, bingjia, legiz- 
mo mokyklų atstovų pažiūros. Aptariant natūrfilosofinius ir 
metafizinius klausimus knygoje pabrėžiama viena pagrindinė 
idėja — visatos, gamtos, visuomenės ir atskiro žmogaus har- 
monija, kurios idealą simbolizuoja ir plastiškai įkūnija mu- 
zika ir ritualas, suvokiami ne kaip estetinė, o veikiau kaip 
etinė ir universali vertybė. Visuotinė harmonija čia traktuoja 
ma kaip tuo metu kuriamos naujos valstybės principas. Toks 
koreliatyvinis mąstymas, susaistantis skirtingas būties sritis 
asociatyviais ryšiais, ilgainiui tapo kinų filosofinio ir moks- 
linio mąstymo pagrindiniu bruožu. 

Antologijoje spausdinami iš įvairių „Lūshi Chungiu“ sky- 
rių parinkti fragmentai, rodantys, kokį vaidmenį senovės ki- 
nų pasaulėžiūroje vaidino muzika ir ritualas, jų ryšys su uisa- 
tos kilmės ir egzistencijos dėsningumais. 

LŪSHI CHUNGIU 
[PONO LŪ PAVASARIAI IR RUDENYSĮ 


[Fragmentai] 


I, 2. Dangus įkvepia gyvastį visoms esybėms, o žmogus daiktus 
puoselėja ir subrandina. Sugebantis išpuoselėti dangaus-gamtos pa- 

gimdytąsias esybes ir joms nepakenkti vadinamas Dangaus sūnu- 
mi, nes jis siekia, kad išliktų nepaliesta, kas dangaus-gamtos pa- 
gimdyta. Tad valstybės paskirtis — puoselėti visų gyvybių sąryšin- 
gumą, bendrumą ir sutelktumą. 

I, 3. Ausims norisi girdėti penkiatonę muziką, akims norisi re- 
gėti penkiaspalvį marginį, burnai norisi skanauti penkių skonių 
patiekalus. Šis potraukis įgimtas, ir šiais trimis dalykais niekuo 
nesiskiria kilmingi nuo prasčiokų, protingi nuo kvailių, kilnūs nuo 
prastų. Šiuo požiūriu Shen ir Geltonasis protėvis (Huangdi) esti 
tokie patys, kaip Jie ir Zhou!. 

Išminčiui būdinga tai, kad jis suvokia turįs šį potraukį. Supra- 
timas ir žinojimas išryškėja elgesyje, kurį nulemia neįkainojamas 
gyvenimo vertingumas. O elgesys, nepaisantis ypatingos gyvenimo 
vertės, rodo, jog žmogus neturi tokio supratimo ir žinojimo. Šie du 
dalykai lemia asmens gyvenimą ir mirtį, valstybių suklestėjimą ir 
žlugimą. 

I, 3. Kadaise išmintingieji valdovai sodino parkus, sodus, steigė 
draustinius ir kasė tvenkinius vien tam, kad jais gėrėtųsi ir po juos 
vaikštinėtų; statė rūmus, paviljonus, pilis ir pavėsines vien tam, 
kad galėtų juose pasislėpti nuo kaitros bei lietaus. Arklius, karie- 
tas, suknias ir kailinius įsigydavo vien tam, kad jais pridengtų 
kūną, sušildytų kaulus; valgius ir gėrimus, trauktines ir vynus kąs- 
davo ir gerdavo vien tam, kad sužadintų apetitą ir numalšintų alkį. 
Muzika ir moters grožis, melodijos ir dainos buvo jiems vien tam, 
kad numaldytų esybę-prigimtį ir praskaidrintų gyvenimą. Šiais pen- 
kiais dalykais išmintingieji valdovai puoselėjo savąją esybę. 

II, 1. Dangus-gamta lėmė vandens skaidrumą, bet įsimaišantis 
purvas-žemė jį sudrumsčia. Gamta lėmė žmogaus ilgaamžiškumą, 


" Shen Nang — legendinis senovės kinų imperatorius, vadinamas „žemdirbystės dievu“, 
išmokiusiu žmones dirbti žemę. Jis minimas ir „Mengzi“ veikale (5, 4). Huangdi (Geltonasis 
protėvis, Geltonasis imperatorius) — konfucianistų laikomas išmintinguoju valdovu, Shen Nongo 
įpėdiniu, valdžiusiu 2698—2598 m. pr. Kr.; daoistų laikomas Laozi bendražygiu. padėjusiu 
pamatus dacizmui. Apskritai jis vertinamas kaip vienas žymiausių kinų mitologinių kultūrinių 
veikėjų ir laikomas kinų tautos protėviu, jų kultūros pradmenų sukūrėju ir puoselėtoju (dau- 
gelio žemės ūkio padargų, instrumentų, rašto bei kalendoriaus išradėju). meilės meno žinovu 
(figūruojančiu daugelyje dacistinių meilės meno traktatų). medicinos globėj (drauge su Shen 
Nong), žemės dievu. Jie — čia turbūt turimas omeny Xia epochos (XXI-—-XVI a. pr. Kr.) 
imperatorius, o Zhou — galbūt tai Yin epochos (XVI—-XI a. pr. Kr.) imperatorius, apie kuriuos 
irgi kalbama veikale „Mengzi“ (2, 8). 

bet jo ramybę trikdančios viliojančios išorinės grožybės neleidžia 
jam šito sulaukti. 

Iš esmės daiktai egzistuoja tam, kad jais puoselėtų kūną-esybę, 
o ne tam, kad juos puoselėtų kūnas-esybė. Bet nūdieniai menkystos 
dažniausiai savąja esybe puoselėja daiktus. Jie nesupranta, kas 
svarbu, o kas niekinga. Svarbius dalykus jie laiko nesvarbiais, o 
niekingus — reikšmingais. Tad kiek žingsnių — tiek klaidų. 

II, 2. Išminčius giliamintiškai stebi Dangaus paskliautę ir labiau 
už gyvastį nieko joje taip nebrangina. Jo ausys, akys, nosis, burna 
yra skirtos gyvasčiai palaikyti. Tad nors ausys ieško nuostabių melo- 
dijų, akys — gražių reginių, nosis — gardžių kvapų, burna — skanu- 
mynų, jis stengiasi nekenkti gyvasčiai, — juk šie organai patys to 
nesiimtų daryti, nes jie savo ruožtu nesugeba būti gyvasčiai malo- 
ningi. Todėl užuot ausims, akims, nosiai ir burnai davus valią, rei- 
kia juos valdyti, kaip kad užuot pavaldiniams davus laisvę, reikia juos 
prižiūrėti ir jiems įsakyti. Štai ką reiškia mokėti gyventi. 

III, 2. Subtilioji gi, telkdamasi ir koncentruodamasi, visada iš- 
ryškina kokią nors savo savybę ar aspektą. Telkdamasi sparnuota- 
me paukštyje, ji reiškiasi skrydžiu ir giesme; telkdamasi bėgančia- 
me žvėryje — šuoliu ir bėgimų; telkdamasi jaspyje — blizgesiu ir 
skaistumu; telkdamasi krūmuose ir medžiuose — žydėjimu ir au- 
gimu. Susitelkdama išminčiuje, ji reiškiasi šviesiausiuoju protu. 

III, 2. Subtilioji gi — harmoningoji gyvasties stichija — iš pri- 
gimties esti lengva ir dėl to pakylėjanti skrydžiui; paslanki ir dėl 
to leidžianti bėgti; nuostabi ir dėl to gimdanti grožį; augi ir dėl to 
skatinanti augimą; išmintinga ir dėl to suteikianti protą. 

V, 2. Muzikos skambesio ištakos glūdi pačiose slėpiningiausiose 
gelmėse. Jos garsą sklaidinantis aukštis ir stiprumas siekia nesiro- 
dančią didžiąją tuštumą-nedalomybę dao. Didžioji visuma (da0) su- 
kuria du pirmavaizdžius liangyi, kurie nulemia yin ir yang santy- 
kių sklandumą. Yin ir yang jėgoms tolstant vienai nuo kitos, jų 
santykis besikeisdamas aštrėja, įsikūnydamas atskiru garsu. Susi- 
maišydami kaip Aundunž, garsai pakrinka ir vėl kristalizuojasi, 


2 Hundun — senovės kinų filosofijos (pirmiausia daoizmo) sąvoka, reiškianti pirmapradį 
chaosą, kuris įkūnija ne tiek sumaištį (būdingą vakarietiškajai chaoso sampratai), kiek slėpi- 
ningumą, „netašytą“ paprastumą. nediferencijuotą būtį, iš kurios pirmiausia išsikristalizuoja 
dao, o po jo — visa daiktiškoji jo reguliuojama būtis. 

susidaro ir vėl išsisklaido — visa tai vadinama amžinuoju dangaus- 
gamtos sklaidos dėsniu. 

V, 2. Tobulos muzikos-ritualo paskirtis — numaldyti ir pasverti 
kiekvieno troškimus ir siekius. Kai šie siekiai ir troškimai klauso 
bendro ritmo, kai jie nebebūna pavieniai, — muzika gali tapti nau- 
dinga. Muziką panaudoti reikia išradingai, siekiant įtvirtinti abi- 
pusę darną, kurią lemia visuotinis susitelkimas — gong. Gong — 
tai dao savybė. 

<...> Kas ta muzika? Tai dangaus — žemės — visatos harmoni- 
ja, tai yin ir yang vienybė ir susiklausymas. Dangus-gamta sutei- 
kia žmogui gyvybę ir būtį, jam to neprašant. Dangus-gamta skiria 
žmogui troškimą ir aistrą, ir žmogus negali nesistengti jos paten- 
kint. Dangus-gamta apdovanoja žmogų pasibjaurėjimu ir baime, ir 
žmogus negali nesistengti jų išvengti. Ši aistra ir troškimas ir šis 
pasibjaurėjimas ir baimė yra įgimti, žmogus nepajėgus jų įveikti, — 
šitai neatšaukiama, šitai nepakeičiama. Beje, pasitaiko tokių moks- 
linčių, kurie nepripažįsta muzikos reikšmingumo. Įdomu, kodėl? 

Juk nuoširdžioji ir kilnioji muzika bei ritualas teikia džiaugsmą 
visiems — valdovui ir pavaldiniams, tėvui ir sūnui, senam ir jau- 
nam. Šis džiaugsmas kyla iš muzikos harmoningumo (ping), har- 
moningumas — iš dao... Dao — tai subtiliausioji esmė (jing), todėl 
jis netampa daikto kūnu, netampa daikto vardu; siekiant jį sudaik- 
tinti ir įvardyti, jis vadinamas didžiąja vienuma (iai yi). 

5, 2. Kai Dangaus paskliautėj vyrauja didžioji pusiausvyra, tai ping, 
visos būtybės (wanwu) esti nepažeidžiamos (an) ir todėl nugrimzdu- 
sios rimtyje (ning); visi, kas esti žemiau, plėtojasi ir kinta, sekdami 
aukščiau esančiais ir visata suskamba pačia tobuliausia harmonija. 

V, 3. Nerimastingų laikų muzika... Kai būgnai ir litaurai griau- 
džia griaustiniu, kai gongai ir cimbolai žvanga žaibo tvyksniais, kai 
citros ir švilpynės, dainos ir šokiai skamba raudomis, — tada klau- 
sančiojo širdyje esanti gi sutrinka ir susijaudina, ausys girdi kako- 
fToniją, akys paklaiksta, visas kūnas-esybė pradeda blaškytis. Tokia 
muzika nesuteikia tikro pasitenkinimo, nes kuo labiau ji svaigina, 
tuo labiau žmonės sudirgsta, tuo didesnė sumaištis apima valstybę, 
tuo žemiau smunka valdovo autoritetas. Vadinasi, muzika ir ritu- 
alas yra praradę jausmą (ging). 


382 SENOVĖS KINIJA 


V, 8. Anųjų laikų valdovai muziką garbino kaip tik už tai, kad 
ji sugebanti suteikti tikrą pasitenkinimą. O antai Xia laikų valdo- 
vas, Jie ir Yin laikų valdovas Zhou klausėsi svaiginančios ir aist- 
rinančios muzikos. Melodijos, atliekamos sutartinai didžiaisiais būg- 
nais, varpais, petrafonais, triūbomis ir švilpynėmis labiausiai juos 
žavėjo (mei) savo trankumu, labiausiai jų akį masino muzikantų ir 
šokėjų gausumu. 

Jiems norėjosi ko nors stulbinančio, nepaprasto — ko ausiai dar 
neteko girdėti, ko akiai dar neteko regėti; jie vertė garsus pranokti 
vienas kitą; jų neviliojo nustatyto aukščio (du) ir stiprumo (liang) 
garsai. 

Juk Song kunigaikštystėje dora pašlijo tada, kai buvo surinktas 
tūkstančio varpų orkestras, o Gi kunigaikštystėje papročiai smuko 
tada, kai ten buvo įtvirtintas didysis garsaeilis (dalin), Chu kuni- 
gaikštystės nuopuolį paskatino ten atsiradusi pranašų (ww) muzi- 
ka. Kas nori ja apsisvaiginti ir įsiaistrinti — ką gi, ji apsvaigins ir 
įaistrins. Tačiau pažinusieji tikrąjį dao kelią pasakytų, kad šitaip 
žudoma tikroji muzikos prigimtis. 

V, 4. O koks garsas vadintinas darniai atliepiančiu žmogaus 
prigimtį? Darnus garsas — tai vidurinysis garsas. Ką reiškia būti 
centre? Kas neviršys vieno jun ir nepranoks vieno shi“, tas ir bus 
centre, tarp didelio ir mažo, lengvo ir sunkaus. Geltonojo varpo 
(Huangzhong) tonas gong ir yra svarbiausias iš visų kitų garsų. 
Kaip tik jis visada esti tarp aukštųjų ir žemųjų. O esantysis vidu- 
ryje ir vadinamas darniu. O įsiklausant į darnius garsus harmonin- 
guoju prigimties jausmu, dieviškoje (shen) sielos gi įsivyrauja har- 
monija. Tada susižavėjimas neperžengia ribų, ir įtvirtinama visiška 
pusiausvyra bei rimtis ir nepažeidžiamumas. 

V, 4. Senųjų laikų valdovai savo pamokymus visada sakydavo 
su muzika. Protėvių šventykloje (Ging miao) tykiai ir švelniai skam- 
bėdavo blizgančiomis (yan) kanklių (se) stygomis išgaunami garsai, 
kiekvieną išdainuotą žodį palydėdavo treji atsidūsėjimai, bylojan- 


> Jun — senovės kinų svorio matas, lygus 30 jinių (15 kg); Shi — svorio matas, lygus 120 
jinių (60 kg). Šį sakinį reikia suprasti asociatyviai: jei čia turėtų reikšti specialų varpų deri- 
nimo instrumentą, kamerioną. Buvo manoma, kad varpas neturi sverti daugiau kaip 1 shi. 

tys apie melodiją pranokstančius aukštesnius dalykus. Ši muzika 
priminė didžiųjų aukų atnašavimo paprotį, kada būdavo atnešama 
tamsi taurė ir žalia žuvis, o atnašaujamasis avienos viralas (ga0) 
niekuo nebūdavo paskaninamas — tuo buvo parodoma, kad atna- 
šaujamasis valgis savo reikšme pranoksta bet kokį skanumą. Anų- 
jų laikų valdovai kūrė ritualus ar muziką ne tam, kad tiktai pama- 
lonintų akį ir ausį, palepintų burną ir pilvą, o tikėdamiesi išmokyti 
žmones skirti gėrį ir blogį, norėdami įdiegti jiems ištikimybę parei- 
gai ir teisingumui. 

V, 5. Kadaise, seniai seniai, pasaulį valdė Zhuxiangshi. Tada ir 
siautė uraganai, vanggi telkėsi grėsmingais debesimis, kurie viską 
išblaškydavo, todėl vaisiai ir sėklos taip ir nesulaukdavo brandos. 
Shi Da tad sukūrė penkiastyges kankles se, kad jomis sužadintų 
yingi ir suklestintų gyvybę“. 

Tao Tang laikais pasaulyje įsivyravo yingi jėgos, upių vagos 
užsiteršė, vandenys nebegalėjo laikytis įprastinės savo tėkmės, o 
žmonių dvasia (gi) palūžo ir prislopo. Tad visų sąnariai ir kaulai 
pradėjo pamažėle stingti ir nebesilankstyti. Tada buvo sukurtas 
šokis išjudinti žmonėms. 

VI, 3. Medžiai nederlingoje žemėje išauga neaukšti. Vėžliai ir 
žuvys drumstame vandenyje būna smulkūs. Ritualai nedorais lai- 
kais išsikraipo, o muzika tampa nepadori — kaip Zheng ir Wei 
kunigaikštysčių dainos, kaip Shangjiano „Šilkmedžių giraitės“ me- 
lodijos. Jos mėgstamos tik suirutės apimtose šalyse, jomis mielai 
džiaugiasi tik praradusieji geradaringumą, dorą (de), nes vos su- 
skambus nešvankiems bei nedarniems garsams, žmogaus jausminė 
esybė atsiveria nuodėmei ir ištvirkavimui. Taip atsiranda visokiau- 
si geiduliai ir kvaišuliai. Tad kilnus vyras (junzi) pasirenka dao 
kelią, idant puoselėtų savąjį gerumą (de), nes tik gėriui palankus 
maloningumas, tik jis tegali atgaivinti muziką (shang). Suderinda- 
mas garsus į darnų skambesį, toks vyras visa širdimi persiima 
gamtos-dangaus dvasia, nes kai muzika ir pasitenkinimas esti su- 
siklausę, tai ir žmonės laikosi teisingumo ir tvarkingumo. 


* Yingi ir yanggi — tai tamsiosios (pasyviosios) ir šviesiosios (aktyviosios) gyvybinės 
jėgos. Kaip matyti, bet koks vienpusiškas vienos jėgos dominavimas gresia šiam pasauliui 
pražūtimi, 

VIII, 4. Muzikos garsai turi derintis prie žmogaus suvokimo 
galimybių. Pernelyg stiprus garsas sutrikdo valią, o esant tokiai 
būsenai mėginant klausytis trankios muzikos, ausis jos nebeap- 
rėpia. Nesugebėdamas jos aprėpti, žmogus stengiasi ją užgniaužti, 
o stengdamasis sukliudyti jai skambėti, jis pasijunta išmuštas iš 
vėžių. 

Jei garsas perdėm silpnas, žmogus jaučiasi lyg ko pristigęs, o 
esant tokiai būsenai mėgindama išgirsti tykią melodiją, ausis ja ne- 
pasisotina. Neįstengiant ja pasisotinti, nejaučiama pasitenkinimo. 

Jei garsai pernelyg aukšti, į sielą įsibrauna nerimas, o tokioje 
būsenoje klausantis aukštų garsų, ausyse pradeda tuščiai spengti, 
žmogus negirdi atskirų garsų ir taip beveik nualina savo dvasią. 

Jei garsas pernelyg žemas, jis prislegia valią (gi), o prislėgta 
valia klausantis žemų garsų jie nepasiekia klausos; kai tie garsai 
tampa žmogui negirdimi ir nebeišskiriami, jis dėl to įniršta. 

Todėl pernelyg stiprūs, pernelyg tykūs ir silpni, pernelyg aukšti 
ir pernelyg žemi garsai nesiderina su Žmogaus prigimtimi. 

XVII, 2. Didžiausias galvotumas įgyjamas, atsižadėjus proto, di- 
džiausias žmoniškumas įgyjamas, atsižadėjus žmoniškumo, didžiau- 
sias geradaringumas įgyjamas, atsižadėjus geradaringumo — tie- 
siog be žodžių, negalvojant reikia ramiai laukti savo valandos. At- 
ėjus laikui — atsiliepti ir veikti, iš anksto nieko neapgalvojant, nes 
šitaip reiškiasi atsako esmė. Kas puoselėja tyrumą, ramumą, abe- 
jingumą, tas susidoroja su visa, nuo ko pradedama ir kuo baigia- 
ma... ir visa atsiliepia į karštį. Ką tokiu atveju veikti valdovui? 
Todėl ir sakoma: valdyti pagal dao meno principus — reiškia nesi- 
stengti žinoti ir veikti, sykiu būnant doresniam už žinančiuosius ir 
veikiančiuosius, ir tada valdovas valdys juos, o ne jie — valdovą. 

XVII, 2. Didysis muzikos meistras iš Zheng kunigaikštystės, var- 
du Wen, mėgo ištisas dienas skambinti kanklėmis. Kiekvieną kartą, 
prieš pradėdamas groti, jis žemai nusilenkdavo savo instrumentui, 
sakydamas: „Semiuosi iš Jūsų, Mokytojau, kaip iš Neišsenkamojo!“ 

Tokie, kaip meistras Wen, elgiasi kaip tas medžiotojas, kuris, 
šaudamas į bėgantį žvėrį, taikosi šiek tiek prieky jo, kad neprašau- 
tų pro šalį. Todėl tokie žmonės, atsiduodami apmąstymams ir abe- 
jonėms tik pakenkia savo širdžiai, atsiduodami protavimui — mari- 

na sielą, taikydami savo gabumus tarnyboje — užsitraukia pra- 
gaištį, atlikinėdami paskirtas pareigas grasosi beprotybe. 

Dvasinga siela turi jaustis esanti laisva ir nerūpestinga, nesu- 
varžyta, atsiduodanti savaiminiam polėkiui. Tuomet atsiribojama 
nuo bet kokio pigumo, atitolstama nuo pasaulio, nusigręžiama nuo 
minios, ir vis dėlto nėra nieko, ko neatlieptumei ir nepriimtumei 
harmoningai su juo susiklausydamas. Toks valdo nesigarsindamas, 
lyg skaudama širdimi... bet niekas negali pasipriešinti jo valiai. Jo 
palankumo neužsitarnauja jokie gražbyliai, sukčiai ir nuotykių ieš- 
kotojai, nes aišku, kad jie nori būti išklausyti, bet kam šautų į 
galvą jų klausytis? 

XXIII, 2. Chu kunigaikštystės valdovas Wen, įsigijęs iš Ru ska- 
likus, o iš Wano — nuostabiausią4 medžioklės durklą, išvyko me- 
džioti į Yunmengo apylinkes ir negrįžo iš ten tol, kol nepraslinko 
trys mėnuliai. O Dano mieste sutikęs neregėtai gražią merginą, jis 
taip su ja užsismagino, kad ištisus metus nepasirodė aptarti valsty- 
bės reikalų. 

XXIII, 5. Rin valdovo Mu Gongo valdymo laikais buvo tokie 
žunai (run), garsėję savo nenugalimumu bei grėsmingumu. Todėl 
Mu Gongas nutarė pasiųsti jiems dovanų dvi kapelas dainininkių, 
kiekvienoje po aštuonias, ir sumanų virėją. Žunų vyriausiasis kar- 
vedys taip nudžiugo, kad viską pamiršęs įniko girtuokliauti ir be 
soties valgyti, dieną naktį klausydamas neatsiklausydamas daini- 
ninkių. O kažkokiam iš jo patarėjų užsiminus, jog juos gali iš pa- 
salų užpulti Gin kariai, šis stvėrė lanką ir čia pat jį nušovė. 

XXV, 3. Net ir anų laikų valdovai, negalėdami visko numanyti, 
laikėsi vienybės, ir vėliau visa savaime susitvarkydavo. Kad žmo- 
nės neįstengia puoselėti vienybės — tai dėl to kalti daiktai ar reiš- 
kiniai. Todėl ir sakoma: „Reikia vengti minčių painiavos, išginti iš 
širdies nerimastį, nusimesti pančius, varžančius valios raišką, pa- 
šalinti kliūtis, trukdančias perprasti dao meną. Kilmingumas, turtin- 
gumas, šlovingumas, garbingumas, geras vardas, naudingumas — šie 
“ šeši dalykai sujaukia mintis. Išvaizda, elgesys, grožis, įsitikinimai, 
nusiteikimas, mintijimai — šie dalykai sudrumsčia protą. Neapy- 
kanta, geismas, džiaugsmas, pyktis, sielvartas, pasitenkinimas — 


3 Run — tai Kinijos vakaruose gyvenusios ne kinų tautybės gentys. 

šie šeši dalykai pažaboja savastingąją charakterio galią. Žinios, ga- 
bumai, įsipareigojimas arba jo atsisakymas, įgijimai ir praradimai — 
šie šeši dalykai užtveria kelią į dao meną“. 

O kai šios keturios reiškinių grupės nekelia krūtinėj sumaišties — 
žmogus būna teisingas ir neklystantis. Neklystantis — vadinasi, 
ramus; ramus — vadinasi, blaiviai mąstantis. Kieno skaistus pro- 
tas — to atvira ir laisva širdis. O žmogaus širdžiai tapus atvirai ir 
laisvai, jis gali nieko neveikti — viskas savaime pasidarys. 

XXVI, 1. Prastam žmogui nerūpi taisyklingumas — kad išorė 
atitiktų vidų. Jam svarbu viena — kaip jis atrodo kitų akyse, todėl 
jis pasižymi dideliu manieringumu (gu), tačiau nepasižymi gerašir- 
diškumu. Tokiam nė motais visų gerbiamos vertybės, jis nesugebės 
atlikti nieko didaus: jis mielai ima ir nenoriai atiduoda. Tad toks, 
net ir valdydamas didelę kunigaikštystę, netaps tikru valdovu ir 
greitai užtrauks negandą. 

Kilnus vyras savo veido ir povyzos dailumu primena jaspį iš 
Varpo kalno (Zhongshan); jis matyti iš tolo, kaip tas medis, stūk- 
santis ant kalvos viršūnės. Toks vyras yra apdairus ir toliaregiš- 
kas, atidžiai išklausantis aukščiau stovinčiųjų patarimų. Jam šiukštu 
atrodyti patenkintam ir nerūpestingam, jis visuomet stengiasi būti 
prielankus ir pareigingas; jis neišsiduoda patyręs sėkmę arba pra- 
laimėjimą, ištikimai puoselėdamas savo širdyje paprastumą bei na- 
tūralumą, kuriuo pasižymi nespalvintas šilkas ir netašytas rąstas. 


Versta iš: Tkavenko T. A. KocMoC, My3sIKa, pH- 
Tyax. Mup x scTeTHka B „Jiožiuu RyKByIO“. — Moc- 
KBa: Hayka. Tasas pegakųMa BOCTOUHOKH JINTEPA- 
Typ5!, 1990. Iš rusų kalbos vertė Loreta Poškaitė 


Mmm 


a anna a ai A A ai a aaa 
i i i P 


TT — i 
ver S 


HUAINANZI 
(II a. pr. Kr.) 


„Huainanzi“ (pažodžiui išvertus — „Mokytojas nuo pietinio 
Huai upės kranto“) arba „Huainan hunle“ („Didžioji Huaina- 
no išmintis“) — didžiulis eklektinis filosofijos veikalas, sukur- 
tas Huainano kunigaikščio Liu An (179—122 m. pr. Kr.) dvare 
įvairių autorių, kunigaikščio rūmų „svečių“ (ke), kuriuos subū- 
rė ir Jiems vadovavo pats kunigaikštis, garsėjęs kaip didis filo- 
sofas ir meno gerbėjas bei mecenatas. Be šio filosofijos veikalo, 
Liu An vadovaujamas literatūrinis būrelis parengė ir nemaža 
kitų veikalų, skirtų astronomijai, astrologijai, magijai, tačiau 
išliko tik jų pavadinimai. Pats Liu An buvo legendinio Han di- 
nastijos įkūrėjo Liu Bano anūkas. Nors jis turėjo paveldėjęs tur- 
tingas žemes, buvo visapusiškai išsimokslinęs, tačiau nesusivi- 
liojo prabangaus gyvenimo teikiamais malonumais, o pasirin- 
ko dvasinių vertybių sritį: jis domėjosi daoizmu, ypač slaptai- 
siais mokslais — alchemija, astrologija, magija, ieškojo būdų 
pasigaminti nemirtingumo eleksyrą. Liu An pelnė didelę visuo- 
menės simpatiją, tačiau kartu užsitraukė imperatoriaus, garsė- 
jusio represijomis, nemalonę. Istoriko Sima Biano liudijimu, Liu 
An, siekdamas atkeršyti imperatoriui už gėdingą savo represuoto 
tėvo mirtį, jis kartu su ištikimais sąjungininkais rengė maištą, 
tačiau buvo išduotas ir teko pasirinkti savižudybę. O žmonės iš 
didelės meilės jam kūrė odes, kuriose jis buvo laikomas nemir- 
tinguoju, pakilusiu į dangų, bet palikusiu žemėje savo pėdas. 

„Huainanzi“ veikalas prasideda dviem įvadiniais skyriais, o 
užbaigiamas visa filosofiškai apibendrinančiu skyriumi. Pagrin- 
dinį tekstą sudaro trys knygos: „vidinė“, filosofiškiausia, knyga, 

turinti 21 skyrių, kuriuose kalbama apie dao; „išorinė“ knyga 
(33 skyriai) pasakojanti apie viską, o „vidinė“ (8 skyriai) — apie 
šventuosius ir alchemijos meną. Kiekvienas skyrius yra sauotiš- 
kas atskiras traktatas ir vadinamas xiun (pamokymus). 

Kadangi „Huainanzi“ kūrė įvairių pažiūrų, mokslinių ir 
literatūrinių polinkių autoriai, tad jame atsispindi įvairių 
filosofinių mokyklų įtaka, temų ir dėstymo stilių įvairovė. Čia 
lyginamos ir derinamos iracionalistinės daoizmo ir raciona- 
listinės konfucianizmo idėjos, legizmo ir moizmo doktrinos, 
pasitelkiami įvairūs mitologiniai siužetai bei liaudies žodinės 
kūrybos formos (sakmės, mitai, patarlės, priežodžiai). Tačiau, 
nepaisant veikalo eklektiškumo, jame dominuoja daocistinė dok- 
trina, kreipianti autorių mintį į filosofinį misticizmą ir religi- 
ją. Vis dėlto čia stengiamasi derinti teoriją su tuometinio gyve- 
nimo praktika, kuri veikale ypač vertinama. Žmogus ir jo veik- 
la čia traktuojama kaip ne mažiau svarbūs universumo atribu- 
tai negu Dangus ir Žemė. Grožio etalonu laikoma tai, kas tin- 
kama, yra savo vietoje, kas nuosaiku ir kharmoninga. Tačiau 
pagrindinis tiesos ir grožio matas vis dėlto išlieka kosmosas. 

Antologijoje spausdinama pora fragmentų iš pirmojo „Hu- 
ainanzi“ skyriaus. 


HUAINANZI 


Pirmas skyrius 
APIE PIRMAPRADĮ DAO 


Žmogus gimsta ramus — tokia yra jo prigimtis. Vos ėmęs jausti 
ir veikti — prigimtį sudrumsčia. Daiktas priartėja ir mintys atsilie- 
pia — taip ima skleistis pažinimas. Pažinimas ir daiktas veikia vie- 
nas kitą — taip atsiranda meilė ir neapykanta. Meilei ir neapykantai 
įgijus pavidalą, žinojimas išsiveržia į paviršių ir tampa nebesugrąži- 
namas, ir gamtiškasis savitarpio atliepimo dėsnis būna pažeistas!. 


! Gamtiškasis dėsnis — taip verčiamas terminas tianli. Li — labai sudėtinga sąvoka; jos 
esmė paremla tokiu daiktiškojo pasaulio supratimu, kur visi daiktai, pradedant pačiu mažiausiu 

Todėl kas perpranta dao, tas nemaino to, kas gamtiška į tai, kas 
žmogiškaž. Iš išorės jis keičiasi drauge su visais daiktais, iš vidaus 
jis puoselėja tyrus jutimus*. Veržiasi nebūties link, bet patenkina 
visas reikmes*. Laikas lėkte lekia, bet ir jam prireikia sustoti. Ma- 
žas ir didis, ilgas ir trumpas — viskas išsipildo iki pabaigos. Dešimt 
tūkstančių daiktų juda veržliai ir sumaištingai, tačiau neperžengia 
savo ribų. Šitaip tas, kas perprato dao, atsiduria viršuj, ir žmonės 
nejaučia sunkumo, prasiveržia į priekį — ir minia nejaučia nepa- 
togumo. Dangaus paskliautė prie jo artėja, blogis ir neteisybė jo 
lenkiasi. Nesistengiant jam varžytis su daiktais, ir su juo niekas 
nedrįsta varžytis <...> 

Nieko Dangaus paskliautėj nėra nuolaidesnio ir lankstesnio už 
vandenį, nors neaprėpiamas jo daugumas, neišsemiamas jo gilu- 
mas. Driekiasi į tolį — ir nesimato ribų. Vilnija bangomis — ir 
nesiekia krantų. Įkvėps, iškvėps, sustings, atitirps. Išsilieja platu- 
mon — ir nematyti pabaigos. Pakyla į dangų — ir pavirsta lietumi 
bei rasa. Nusileidžia į žemę — ir pavirsta šaltiniais bei užutėkiais. 
Be jo negalės rastis dešimt tūkstančių daiktų. Be jo nebus atlikta 
šimtai darbų. Jis apglobia visas gyvas būtybes, nors nejaučia nei 
meilės, nei neapykantos. Drėgme pagirdo net pačius mažiausius 
gyvius ir nereikalauja padėkos. Skalsina geru Dangaus paskliautę 
ir neišsenka. Apipila malonėmis paprastus žmones ir niekam nepa- 
kenkia. Visada kažkur bėga, bet galo taip ir nepasiekia. Mažas, bet 
delne nesugniauši. Mušk — nesužeisi, durk — nepradursi, skaldyk — 
nesuskaldysi, degink — nesudeginsi. Tai ramiai tyvuliuoja, tai su- 
audrintai kunkuliuoja, bet neišgaruoja. Išgraužia metalus ir akme- 
nis. Užtvindo visą Dangaus paskliautę. Išsilieja po bekraštes platy- 


ir baigiant pačiu didžiausiu — suprantami kaip tam tikros struktūros. Be to, tokia struktūra 
atspindi visos visatos, kaip vieningos visumos, struktūrą. 

Žo y. natūralumo nemaino į dirbtinumą. 

3 Jutimai (ging) atsiranda tuomet, kai forma atsiliepia į išorinius dirgiklius. Paprastų 
žmonių jutimai gali atspindėti tikrovę klaidingai. Antai didelis daiktas iš tolo gali auwodyti 
mažas. Tačiau išminčiaus jutimams išorinės aplinkybės neturi įtakos. 

4 Nebūtis (wu) šiame tekste įprasminama keleriopai. Šiuo atveju kalbama apie tai, kad 
išminčius neprisiriša prie nepastovaus daiktiškojo pasaulio ir veržiasi į „nesikeičiamybę“, esan- 
čią už kūniškojo pasaulio ribų. O kadangi kūniškąjį pasaulį lemia nekūniškasis, tai jis laisvai 
veikia ir kūniškame pasaulyje. 

bes, pakyla virš debesų. Teka lygumomis ir upių vagomis, sudrėki- 
na negyvenamas dykynes. Ar jo būtų per akis, ar trūktų — dangus 
ir žemė ima arba atiduoda. Juo pasigirdo visa begalė daiktų — ir 
pirminiai ir paskutinieji. Tad jis nepriklausantis nei vienam, nei 
visiems. Plačiai išsiliejantis, kunkuliuojantis, susiliejantis su dan- 
gumi ir žeme didžiojon visumon. Jam nesvarbu, kur dešinė, kur 
kairė — laisvai sau vinguriuoja ir išsiraizgo. Gimsta ir miršta kar- 
tu su dešimt tūkstančių daiktų. 

Tai ir yra aukščiausiasis gėris. Sugebėdamas visur prasismelkti, 
šitaip gali Dangaus paskliautei teikti savąsias gėrio malones. Todėl 
Lao Dan sako: „Pats minkščiausias ir lanksčiausias Dangaus pa- 
skliautėje pranoksta patį tvirčiausią ir kiečiausią. Kildamas iš ne- 
būties, įsiskverbia ten, kur neįsigausi. Štai iš ko sužinau apie ne- 
veikimo naudingumą““, 

Tad beformė tuštuma — tikrasis daiktų protėvis, begarsė tyla — 
tikrasis garso protėvis. Jo sūnus — šviesa, jo vaikaitis — vanduo, 
abu jie atsirado iš beformės tuštumos. Šviesa regima, bet delne 
nesugniaužiama, vanduo galimas sekti, tačiau jis nesunaikinamas. 
Štai kodėl iš visų regimų esybių? nėra nieko vertingesnio už van- 
denį. Jis gimsta ir numiršta, iš nebūties veržiasi į būtį, o iš būties 
— į nebūtį, kad joje išsisklaidytų. 

Todėl gėris tobuliausiai atsiskleidžia tyrume ir rimtyje, o dao 
esmė — nuolankiame bejėgiškume. Tuštumu ir nebūtimi, rimtimi 
ir skaidrumu — štai kuo daiktai pasitarnauja". Esant nesujaudina- 
mam, atliepiama matyta ir girdėta, esant nepalenkiamam, sugrįž- 
tama prie pradžios ir susiliečiama su beforme tuštuma. Ši beformė 
tuštuma — tai vadinamasis Vienis. Šis vadinamasis vienis Dan- 
gaus paskliautėje neturi antrininko. Jis vienišas iškyla lyg švytu- 


3 Tai beveik pažodinė citata iš „Daodejing“ (3, 27). 

6 „Huainanzi“ veikale skiriamos kelios būties formos: beformė, arba bekūnė, būtis (wu- 
xing) — tokia yra Nebūtis, Vienis, dao ir visa, kas priskiriama „vidinei“, dvasios, sričiai (pvz., 
harmonija, vidinė daiktų struktūra ir pan.); „regima esybė“, „turinti pavidalą“ (xiang) -— tokia 
yra šviesa, kurią „galima regėti, bet delne jos nesugniauši“, ir vanduo, kuriuo „galima sekti, 
tačiau jo nesunaikinsi“; ir pagaliau kūniškoji, „formų“, būtis (youxing) — jai priklauso visi 
daiktai. Tai, kas egzistuoja regimybės pavidalu, užima tarpinę padėtį tarp bekūnės ir kūniško- 
sios būties, tad kartu priklauso abiem šiems pasauliams — toks iš dalies yra ir dao. 

7 Plg. „Daodejing“ (36, 118). 

rys; jis vienišas išsikiša lyg uolos atplaiša. Viršuje perskrodžia de- 
vynerius skliautus, apačioje prasiskverbia pro devynerius dugnusė. 
Jo apvalumo neapjuosi skriestuvu, jo kraštų nenubrėši su kampai- 
niu. Didijį chaosą paverčia vienuma. Jis yra su lapais, tačiau be 
šaknų?. Jame sutelpa visas pasaulis. Jis priglobia dao. Ramus, gi- 
lus, neįžiūrimas, slėpiningas. 

Absoliutusis gėris!? renkasi vienatvę, dalijamas jis neišsenka, 
išnaudojamas jis nenuvargsta. Žiūri — ir neatskiri jo formos, klau- 
sai — ir nenugirsti jo balso, seki juo — ir nepastebi jo silueto. 
Beformis, o gimdo formas; begarsis, o suskamba penkiais balsais; 
bespalvis, o sumirga penkiomis spalvomis. Taip būtis prasideda iš 
nebūties, esatis prasideda iš nesamybės. Dangaus paskliautė — tai 
klėtis, kur draugėj sugyvena pavadinimas ir esmė. 

Garsų nebūna daugiau nei penki, bet jų tembrų įvairovės ne- 
įmanoma atsiklausyti; skonio pojūčių nebūna daugiau nei penki, 
bet jų derinių įvairovės neįmanoma išragauti; spalvų nebūna dau- 
giau nei penkios, o jų atspalvių įvairovės neįmanoma atsižiūrėti!!, 
Garsai prasideda nuo tono gong, ir iš jo randasi penki garsai. Sko- 
niai prasideda nuo saldaus skonio, ir iš jo kyla penki skoniai. Spal- 
vos prasideda nuo baltos spalvos, ir iš jos išryškėja penkios spalvos. 
O pasirodo vienas dao, ir iš jo užgimsta dešimt tūkstančių daiktų. 
Todėl būdamas visavaldis, vienis pasklinda po keturias jūras; bū- 
damas visa aprėpiantis, vienis sujungia dangų su žeme. Būdamas 
vientisas, jis savo grynumu primena netašytą paprastumą; būda- 
mas padrikas, jis savo sujauktumu primena drumzliną vandenį. 
Drumzlumas po truputį nuskaidrėja, tuštumas po truputį prisipil- 
do. Nesujaudinamas lyg gili praraja, lengvas lyg sklandantis debe- 
sis. Lyg nebūtų — o yra, lyg miręs — 0 gyvas. 


5 Kaip aiškina komentatoriai, „devyni skliautai“ ir „devyni dangūs“ reiškia aštuonias 
pagrindines ir tarpines pasaulio šalis ir centrą. 

"T. y. jis egzistuoja pats savaime, iš niekur neatsiranda ir niekuo nesimaitina („be šaknų“), 
nors iš jo kai kas atsiranda („su lapais“). 

10 Čia turimas omeny tas gėris, kuriuo apibūdinamas dao. 

I! Penki garsai — tai penki penkialaipsnio garsaeilio garsai: gong, shang, jue, zhi, yu; 
penki skoniai: aštrus, rūgštus, sūrus, kartus, saldus; penkios spalvos: mėlyna, geltona, raudona, 
balta, juoda. 

Visus daiktus vienijanti bendrybė sueina į vieną skylutę; visus 
darbus lemianti priežastis išeina pro vienas duris. 

Dao juda, nerodydamas formos; viskas mainosi lyg dvasiai pa- 
liepiant. Jis eina, nepalikdamas pėdų. Visada sekantis iš paskos — 
o pasirodo esąs priekyje. 

Todėl idealus žmogus (zhiren)!ž, valdydamas nepasikliauja tuo, 
kas girdėta ir matyta, bodisi išorinio puošnumo“, vadovaujasi dao 
išmintimi, nesiima gudrių išvedžiojimų, vertina tai, ką ir visi žmo- 
nės. Apriboja tai, ką puoselėja; pažaboja tai, ko siekia; vengia pa- 
gundų ir prisirišimų, atsižada aistrų ir geidulių, ramdo savąsias 
mintis. Apriboja tai, ką puoselėja, ir nieko neišleidžia iš akių; pa- 
žaboja tai, ko siekia, ir viską įgyja. Kas klauso ir žiūri, pasikliau- 
damas ausimis bei akimis, tas bergždžiai prievartauja formą, ta- 
čiau netampa įžvalgesnis. Kas valdo pasikliaudamas apmąstymais 
ir žiniomis, tas alina širdį“, bet nieko nepasiekia. Todėl išminčius 
nesistengia iškrypti iš vienio vėžių, nekliudo jį atitinkančio, nekei- 
čia kas pastovu. Svambalas seka virvę, pasvirdamas, kur reikia. 
Todėl džiaugsmas ir pyktis atitolina nuo dao; liūdesys ir sielvartas 
pražudo gėrį; meilė ir neapykanta sutrikdo širdies ritmą; aistros ir 
geiduliai pavergia žmogiškąją prigimtį. Pykčiui pasiduodantis žmo- 
gus sutrikdo yin, džiaugsmui pasiduodantis žmogus sutrikdo yang, 
dvasios išsekimas atima kalbą, dvasios pakilimas veda į pamišimą. 
Kuo labiau liūdima ir sielvartaujama — tuo skausmingiau išgyve- 
nama; kuo audringiau mylima ir neapkenčiama — tuo dažniau 
neišvengiama nelaimės. Todėl aukščiausiasis gėris įgyjamas tada, 
kai širdis paliauja ir liūdėti, ir džiaugtis; didžiausia rimtis įgyjama 
tada, kai suvokiama ir nesikeičiama; tuščiausia tuštuma įgyjama 
tada, kai atsisakoma vergauti aistroms; tobuliausia pusiausvyra 


12 Tai vienas iš išminčiaus apibūdinimų greta išminčiaus (skengren) ir tikro, natūralaus 
žmogaus (zhenren). „Išminčius“ paprastai tapatinamas su pačiu dao ir priklauso ir amžinajam, 
ir tapsmo pasauliui; „tikrasis žmogus“ visiškai atsiriboja nuo tapsminės būties. „Idealus žmo- 
gus“ šiame veikale gali būti suprastas priklausomai nuo konteksto, — ir kaip „išminčius“, ir kaip 
„Likrasis žmogus“. 

I y. dirbtinumo, kuris priešpriešinamas pirmapradžiam paprastumui,. 

4 Kadangi apmąstymai ir žinios yra susijusios su širdimi, atliekančia juslinio pažinimo 
ergano funkciją, todėl išminčius juos atmeta. 

įgyjama tada, kai paliaujama ir mylėti, ir neapkęsti; didžiausias 
tyrumas įgyjamas tada, kai neprisirišama prie daiktų. Kas sugeba 
visa tai įgyvendinti, tas perpranta dieviškąją išmintį ir įkūnija sa- 
vąją esybę. 

Kadaise žmonės gyveno akmeniniuose urvuose, bet turėjo nepa- 
laužiamą dvasią. Šiandien žmonės jaučiasi galingai, turėdami de- 
šimtis tūkstančių vežimų, bet jų gyvenimas skendi sielvarte ir liū- 
desy. Vadinasi, išmintingumas reiškiasi ne mokėjimu valdyti, o dao 
perpratimu; pasitenkinimas reiškiasi ne iš turtų ir šlovės, o iš dar- 
nos įgyvendinimo. Save išaukštinant, o Dangaus paskliautę paže- 
minant, artėjama prie dao“. Nejau norint patirti pasitenkinimą, 
būtina gyventi Jingtai ir Zhanghua bokštuose!“, vaikštinėti Dangiš- 
kų sapnų ežero" pakrantėmis, palei Smėlio kalvų bokštą!ė, mėgau- 
tis devyniomis melodijomis, šešių tonų skambesiu, skanauti kvap- 
niai garuojančius patiekalus, jodinėti lygumomis, meškerioti, me- 
džioti fazanus? Pasitenkinimu aš vadinu įgyto turėjimą. Turintys 
tai, ką esti įgiję, išlaidavimo nelaiko sukeliančiu malonumą, saikin- 
gumo nelaiko sukeliančiu širdgėlą. Drauge su yin užsiveria, drauge 
su yang atsiveria!?. Taip Zixia?? kovose tapo kietaširdis ir sulyso, o 
pažino dao — ir papilnėjo. Išminčius neprisiriša kūnu prie daiktų, 
netrikdo ramybės aistromis. Todėl jis džiaugiasi nepasiduodamas 
džiugesiui, Hūdi nepasiduodamas sielvartui. Tūkstančiai virsmų, 
šimtai permainų laikosi įprastos tėkmės ir niekur neužtrunka. Tik 
aš pasijuntu laisvas, nusigrįžtu nuo daiktų ir pasitraukiu drauge 
su dao. Tad suradęs save, rasi prieglobstį ir po augalotu medžiu, 
ir tuščiame urve. O jei savęs nesuradai, tai net jei ir visa Dangaus 
paskliautė taptų tavo buveine, o nesuskaičiuojama daugybė žmo- 
nių —- tavo tarnaitėmis ir tarnais, vis vien bus maža. Kas sugeba 


!5 Šis sakinys daugeliui atrodo esąs logiškai prieštaringas. 
16 Tai garsūs Chu kunigaikštystėje buvę bokštai. 

V Ežeras Chu kunigaikštystėje. 

18 Zhou laikų bokštas. 

T. y. seka yin — yang. 

20 Zisia — Konfucijaus mokinys. 

patirti malonumą, nepasiduodamas malonumui, tas mėgaujasi vi- 
są laiką, o besimėgaujantis visą laiką patiria patį didžiausią ma- 
lonumą. 

Išstatinėjo gongus ir būgnus, išdėliojo fleitas ir citras, patiesė 
pagalves ir pagalvėles, iškabinėjo vėliavas ir dramblio kaulo papuo- 
šimus. Ausį malonina rūmų dainos, prašmatni šiaurės kraštų bar- 
barų muzika. Gražuolės išsirikiavo eilėmis. Atnešė vyno, išdalijo 
taures. Naktį keičia diena. Taikosi strėlėmis į aukštai skrendančius 
paukščius, užveja šunimis greitakojį zuikį. Jiems tai — pasitenki- 
nimas. Viskas skęste skęsta ugnyje, tvieskia karščiu. Visi susijau- 
dinę, lyg kažkuo susigundę. Iškinkė vežimus, paleido arklius, nu- 
nešė vyną, nutildė muziką — ir širdyje tapo nyku, lyg būtum ko 
netekęs; liūdna, lyg būtum ką praradęs. Kodėl? Todėl, kad ne iš 
vidaus teikiamas džiaugsmas išorei, o iš išorės džiaugsmas teikia- 
mas vidui. Muzika skamba — džiaugiasi; melodija nutilo — liūdi. 
Liūdesys ir džiaugsmas sukasi ratu, pereidami vienas į kitą. Min- 
tys sujaudrintos ir nė akimirkai nenusiramina. Bandoma išsiaiš- 
kinti, kodėl pasitenkinimo nepasiseka įkūnyti, o gyvenimas kasdie- 
ną darosi nykesnis. Vadinasi, esi praradęs tai, ką buvai įgijęs. To- 
dėl kai vidiniai turtai kaupiami ne iš vidaus, o iš išorės — norint 
pasirodyti gražesniam — tai jie nepersmelkia odos ir kūno, nepa- 
liečia kaulų ir smegenų, nenusėda širdyje ir mintyse, nesusitelkia 
penkiuose organuose. Jei tai, kas įgyjama iš išorės, viduje niekam 
nereikalinga, tai jis ir nenusės. Jei sklindantis iš vidaus nesutiks 
atsako išorėje, tai jis nepasklis. 


Versta iš: Domepanyega JI. E. Ilo3xnne XaOChI O 
npupone, OGiJecTBe M nckyceTBe („XyažKaHbų3b!“ — 
II 8. go E. 2.) — Mockaa: HapaTenrcrTBo MockosB- 
cKoro yHKBepcuTeTA, 1979. — C. 112—113, 119— 
124. Iš rusų kalbos vertė Loreta Poškaitė 

SIMA GIAN 
(apie 145—apie 86 m. pr. Kr.) 


Viena iškiliausių Han epochos asmenybių, žymiausias se- 
novės kinų istorikas Sima Oian ne mažiau žinomas ir kaip 
filosofas, ekonomistas, matematikas, muzikos teoretikas, ast- 
rologas. Gimė jis garsioje aristokrato šeimoje — jo tėvas Si- 
ma Tan (2—110 m. pr. Kr.) buvo imperatoriaus Wu Di rū- 
mų vyriausiasis istoriografas ir astrologas. Mokėsi jis pas 
garsius to meto mokytojus — Konfucijaus palikuonį Kong 
Angou ir filosofą konfucianistą Dong Zhongshu (190/ 
179—120/104 m. pr. Kr.). Sulaukęs dvidešimties metų, Si- 
ma Oian išsirengė į kelionę po šalį, rinko istorines žinias 
iš tiesioginių liudytojų, padavimus, tyrinėjo liaudies papro- 
čius. Grįžęs dirbo rūmų apsaugos valdininku, o praėjus tre- 
jiems metams po tėvo mirties perėmė jo pareigas ir galėjo 
prieiti prie imperatoriaus archyvo. Kartu su kitais astrolo- 
gais Sima GRian dalyvavo rengiant „Tai chuli“ („Didžiosios 
pradžios kalendorius“), kuris buvo paskelbtas 104 m. pr. Kr. 
Juo remiantis buvo sudarytas kinų Mėnulio kalendorius. Bū- 
damas sąžiningas ir objektyvus istorikas, Sima Oian kritiš- 
kai vertino istorijos faktus, kai kurių senųjų kinų impera- 
torių despotišką valdymą, todėl užsitraukė to meto valdžios 
nemalone, o 99 m. pr. Kr., užtaręs pralaimėjusį hunams ir 
pasidavusį į nelaisvę karvedį Li Lingą, buvo įkalintas ir nu- 
baustas gėdinga „rūmų bausme“ — iškastravimu. Išėjęs į 
laisve, Sima Oian dirbo vyriausiuoju valstybės kanceliari- 
Jos sekretoriumi ir kartu tęsė pradėtą rašyti pirmąjį Kinijos 

istorijos ir biografijų veikalą, kurį esą buvo sumanęs dar jo 
tėvas ir net rinkes jam medžiagą. Didžiulis 526 500 hierogli- 
fu ir 130 skyrių veikalas buvo baigtas rašyti 92 m. pr. Kr. Iš 
pradžių jis buvo vadinamas „Taishi gunji“ („Pono didžiojo 
rėmų istoriografo [astrologo] knyga“) arba „Taishiji“ („Rū- 
mų istoriografo užrašai“), o po Sima Oiano mirties pava- 
dintas „Shiji“ („Istorijos užrašai“). Juose plačiai išdėstyta Ki- 
nijos valstybės ir kaimyninių šalių istorija, pradedant miti- 
niais laikais ir baigiant autoriaus gyvenamuoju metu. Čia 
panaudota ne tik gausi autoriaus surinkta kelionių po šalį 
metu medžiaga, imperatoriaus rūmų archyvo dokumentai, 
bet ir daugelio senovės Kinijos rašto paminklų duomenys. 
Tai iš tiesų enciklopedinis ir kartu eklektinis darbas, savo 
turiniu panašus į kitus du garsius Han epochos veikalus — 
„Liiski Chungiu“ ir „Huainanzi“. 

Sima OGiano veikalo „Shiji“ medžiaga sugrupuota į penkias 
dalis: 1) „Benji“ („Pagrindiniai užrašai“, apima 1—12 sky- 
rius) — tai savotiška istorinė kronika, aprašanti dinastijų ir 
valdovų veiklą; 2) „Biao“ („IChronologinės] lentelės“, apima 
13—22 skyrius); 3) „Shu“ („Traktatai“, apima 23—30 sky- 
rius) — tai beveik savarankiškų traktatų, skirtų įvairioms 
žinijos sritims (teisei, ritualui, ekonomikai, astronomijai, kul- 
tžrai ir menui) rinkinys; 4) „Shijia“ („Giminių kilmės isto- 
rijos“, apima 31—60 skyrius) — tai žymiausių senovės kinų 
aristokratijos giminių istorijos; 5) „Lezhuang“ („Gyvenimo 
aprašymai“, apima 61—130 skyrius), kuriuose aptariamos 
šešios senovės kinų filosofinės mokyklos (yinyangjia, konfu- 
cianizmas, mojia, mingjia, fajia ir daodejia) bei pateikiamos 
žymių istorinių asmenybių biografijos. 

Antologijoje spausdinamas šiek tiek sutrumpintas 24 sky- 
rius „Yueshu“ („Muzikos traktatas“) iš „Shu“ dalies. Nors 
tai vienas iš tų dešimties „Shiji“ skyrių, kurių autentišku- 
4 mu tyrinėtojai abejoja, tačiau jame aiškiai išdėstytas Zhou 
ir ankstyvojoje Han epochose susiformavęs muzikos suprati- 
mas, paremtas konfucianistine pasaulėžiūra, pabrėžiančia 
auklėjamąją muzikos reikšmę. 

SHIJI 
[ISTORIJOS UŽRAŠAI) 


II. SHU 
(III. TRAKTATAI] 


Dvidešimt ketvirtas skyrius 


YUESHU 
[MUZIKOS TRAKTATAS] 


„Komentaruose“! pasakyta: „Įsitvirtinus valdovo valiai ir įve- 
dus tvarką, suklesti muzika ir ritualai“. Kuo geriau žmonės per- 
pranta tikrąjį gyvenimo kelią, tuo dosnesnis jų geradariškumas 
(de), tuo įvairesnis jų patiriamas džiaugsmas. Kai indas sklidinas, 
o į jį dar vis pilama, jis perpildomas; kai esybė kupina jausmų, 
o jie netvardomi, ji menksta. Dažnas muzikos kūrėjas bando žmo- 
giškus džiaugsmus įsprausti į tam tikrus rėmus. 

Kilnus vyras linkęs elgesį matuoti kuklumu ir nuolaidumu, o 
muziką laikyti troškimų tramdytoja bei numaldytoja. Muzika ir yra 
tokia. Yra daugybė skirtingų sričių ir įvairių kunigaikštysčių, kurių 
žmonių papročiai ir jausmai skiriasi vieni nuo kitų, todėl anųjų 
laikų valdovai rinko iš visur giesmes, apdainuojančias papročius ir 
žmonių būdą, nuosekliai jungė ir derino jų garsus, kad papildytų, 
ko trūksta, ir parodytų žmonėms, kas geriau, tuo įtvirtindami tei- 
singą valdymą, plačiau paskleisdami išminčių žodžius. 

Dangaus sūnus teikiasi pats atvykti į Mingtangą* stebėti šven- 
tųjų apeigų, o visa žmonių minia stengiasi apsivalyti nuo bjauras- 
ties ir nuodėmių, suderinti ir pasverti savo troškimus, idant iš- 
vengtų persisotinimo ir netaptų patenkinti savimi, — šitokiu būdu 
jie sukilnina savąją prigimtį. Todėl ir sakoma: kai odžių ir himnų 


! Tikriausiai turimas galvoje vienas iš daugybės senųjų rašto paminklų komentarų (Zhuan), 
kurie buvo paplitę Han epochoje. Juos daugiausia rašė konfucianistai. 

? Mingrang — Šviesioji salė. Taip buvo vadinama pagrindinė, didžiausioji imperatoriaus 
rūmų salė arba visas rūmų komplekso pastatas, kur buvo atliekami patys iškilmingiausi, su 
imperatoriaus (Dangaus sūnaus) vardu siejami ritualai bei reikalai. 

garsai liejasi sklandžiai, žmonės puoselėja nuoširdumą; kai skam- 
bantys garsai šaukiasi dvasių pagalbos, besimeldžiantys jaučia pa- 
kilumą; o kai pasigirsta Zheng ir Wei kunigaikštysčių dainos, žmo- 
nes apima pagunda ištvirkauti. Kai garsai ir melodijos atliepia vie- 
ni kitiems ir susilieja į darnų akordą, jie jaudina net paukščius ir 
žvėris; ką jau kalbėti apie žmones, besivadovaujančius penkiais 
moraliniais pradais ir puoselėjančius širdyje meilę bei neapykantą! 
Šitaip sutvarkė pati prigimtis. 

Visos pasigirstančios melodijos suskamba iš žmogaus širdies, o 
žmogaus širdies virpesių ritmą lemia aplink esantys daiktai. Išori- 
nis pasaulis užgauna širdį, ir ji suvirpa, išsiliedama garsais. Gar- 
sai, atliepdami vienas kitam, įvairiai išsivingiuoja, šie jų vingiai 
įgyja pavidalą ir tampa melodijomis (yin). Šių melodijų atlikimas 
muzikiniais instrumentais, palydimas šokių su skydais, koviniais 
kirviais, fazanų plunksnomis ir bulių uodegomis, ir yra muzika su 
šokiais (yue). 

Muzika randasi iš melodijų. O jų ištakos — žmogaus širdyje 
esantys jausmai, sužadinami aplinkinių daiktų. Todėl jei žmogaus 
sielą drumsčia liūdesys, jo muzika skamba trūkčiojančiai ir verks- 
mingai, jei žmogaus sielą užlieja džiaugsmas, jo muzika skamba 
trankiai ir aidžiai; jei žmogaus širdį apima pyktis, jo muzika skam- 
ba grubiai ir nirtulingai; jei žmogaus siela prisipildo baimingo pa- 
garbumo, jo muzika skamba atvirai ir santūriai; jei žmogaus širdy- 
je įsižiebia meilė, jo muzika skamba maloniai ir švelniai. Šie šeši 
jausmai nėra žmogui įgimti, jie — žmogaus širdies virpesiai, suža- 
dinami aplinkui esančių daiktų. Todėl anų laikų išmintingieji val- 
dovai itin įdėmiai stebėjo, kas žadino žmonių jausmus, ir šitaip 
pasitelkę apeigas bei ritualą, jie kreipė tinkama linkme žmonių 
troškimus; pasitelkę muziką, jie derino melodijų garsus į darnų 
skambesį; pasitelkę valdymą, jie vienijo žmones bendriems dar- 
bams; o pasitelkę bausmes, jie užkirto kelią nedorybėms. Šitaip 
apeigos, muzika, bausmės ir valdymas pasitarnavo bendriems sie- 
kiams, kuriais valdydami susiejo visų žmonių širdis ir vedė juos 
teisingo valdymo keliu. 

Gong muzikinis tonas simbolizuoja valdovą, skang muzikinis 
tonas simbolizuoja pavaldinius, jue muzikinis tonas simbolizuoja 
paprastus žmones, zAi muzikinis tonas simbolizuoja valstybės rei- 
kalus, yiu muzikinis tonas simbolizuoja aplinkos daiktus — išorinį 
pasaulį. Kai šios penkios garsaeilio natos nesupainiojamos, tai ne- 
išgirsi ir neharmoningai skambančių melodijų. Nederant gong to- 
nui, garsai susimaišę — vadinasi, valdovą yra apėmusi puikybė; 
nederant shang tonui, garsai tampa grubūs — vadinasi, pavaldi- 
niai praradę dorą; nederant jue tonui, garsai nerimastingi — vadi- 
nasi, žmonės nepatenkinti; nederant zAi tonui, garsai sielvartingi — 
vadinasi, žmonės nuvarginti darbų; nederant yiu tonui, garsai pa- 
driki — vadinasi, valstybės lobiai jau išsekę. O kai išsiderina visi 
penki dermės garsai, jie nuolat vienas kitam trukdo. Tai vadinama 
pasileidimu (man). Tokiu atveju valstybės dienos suskaičiuotos. 

Muzika vienija jausmais, apeigos atskiria padėtimis. Bendri jaus- 
mai skatina abipusį artumą, padėčių skirtingumas iškelia abipusę 
pagarbą. Kai pirmenybė teikiama vien muzikai, žmonės praranda 
santūrumą; kai pirmenybė teikiama vien apeigoms, žmonės susve- 
timėja. Suvienyti žmonių jausmus ir suteikti jų elgsenai išorinės 
elegancijos — štai kam tarnauja muzika ir ritualas. <...> 

Muzika suskamba iš žmogaus vidujybės, o apeigos ir ritualas 
įsigali anapus jos. Kadangi muzika skleidžiasi iš žmogaus sielos, 
tai ji yra taiki; kadangi apeigos nustatomos iš išorės, jos yra rafi- 
nuotos. Didinga muzika privalo būti suprantama, o iškilmingos apei- 
gos privalo būti kuklios. Kai muzika skamba tobulai, išnyksta žmo- 
nių neprielankumas; kai apeigos atliekamos tobulai, žmonės lLiau- 
jasi vaidytis. Kai apeigos ir muzika įgyvendina savo paskirtį, Dan- 
gaus paskliautėj tarpsta pagarba bei nuolankumas. Jei prasčiokai 
nedrumsčia ramybės, valdantys kunigaikščiai paklūsta Dangaus 
sūnui, jeigu nereikia naudoti ginklų ir karių, nereikia taikyti pen- 
kių sunkių bausmių, baisinams? negresia nelaimės, Dangaus sūnus 
nerodo savosios rūstybės — tai reiškia, kad muzika atlieka savo 
priedermę. Jei Dangaus sūnaus elgesys skatina suvienyti sūnišką 


3 Baisinai (baixing) — tai šimtas giminių, „liaudis“ plačiąja šio žodžio prasme. 


400 SENOVĖS KINIJA 


pagarbą ir tėvišką meilę, sureguliuoti santykius tarp vyresniųjų ir 
jaunesniųjų, puoselėti pagarbumą tarp keturių jūrų — tai reiškia, 
kad apeigos atliekamos deramai. 

Muzika — tai Dangaus ir Žemės harmonija, apeigos ir ritualas — 
tai Dangaus ir Žemės įvesta tvarka. Harmonija skatina visą gyvas- 
tį keistis ir tobulėti; tvarka padeda visai gyvasčiai užimti savo vie- 
tą. Muzika kuriama pagal Dangaus rodomą pavyzdį, apeigos for- 
muojamos pagal Žemės tvarką. Sulaužius įstatymus, kyla vaidai; 
įvedus netinkamas apeigas ir muziką, suardoma tvarka. Gerai per- 
pratus Dangaus ir Žemės dėsnius, praturtinama muzika ir ritualai. 
Muzikos esmė — neleisti laužyti žmonių elgesio normų; muzikos 
paskirtis — puoselėti džiaugsmą ir linksmybę, laimę ir meilę. Apei- 
gų esmė — ugdyti nešališkumą ir neleisti išklysti iš kelio, apeigų 
atlikimas reikalauja susikaupimo ir pagarbumo, klusnumo ir nuo- 
lankumo. Kai apeigas ir muziką palydi metalinių bei akmeninių 
instrumentų skambesys, kai jos paskleidžiamos garsais ir melodi- 
jomis, kai jos atliekamos protėvių šventyklose bei prie altoriaus, 
kreipiantis į žemės dvasias ir žolelės, kai jos pasitelkiamos atna- 
šaujant kalnų bei vandenų dvasioms, žmonių vėlėms ir dangaus 
dvasioms — vadinasi, apeigas ir muziką vieningai pripažįsta visi 
žmonės. 

Dangus yra aukštai, Žemė — žemai, o visa begalė daiktų pa- 
sklinda po žemę, rodydama savo įvairovę, ir šitaip įtvirtinami rei- 
kiami ritualai; pasaulyje, kur viskas tekėte teka nesustodamas, kur 
visa sugyvena santarvėj ir sutartinai tobulėja — tokiame pasauly 
klesti ir muzika. Pavasarį viskas užsimezga, vasarą suveši — taip 
reiškiasi žmoniškumas (ren); rudenį viskas surenkama, žiemą su- 
pilama į saugyklas — taip reiškiasi pareigingumas yi. Žmonišku- 
mas siejamas su muzika, pareigingumas siejamas su apeigomis. 
Muzika yra maloninga ir glostanti ausį, ji susišaukia su Dangaus 
dvasiomis ir seka Dangumi; apeigos yra atskiriančios pagal prieder- 
mą, jos susišaukia su žmonių dvasiomis ir seka Žeme. Todėl išminčiai 
kūrė muziką, idant atlieptų Dangaus nurodymus, ir kūrė apeigas, 
idant būtų verti Žemės. Kai apeigos ir muzika atliekamos supranta- 
mai ir nepriekaištingai, tada pildosi Dangaus ir Žemės valia. 

Muzika apdovanoja, apeigos atlygina už tai, kas priklauso. Gims- 
tantis iš savaimingo džiaugsmo vadinamas muzika, o grąžinantis į 
pradžių pradžią vadinamas apeigomis. Muzika garsina gėrybingu- 
mą, 0 apeigos, atlygindamos už padaryta, grąžina mus į savo išta- 
kas. <...> 

Muzika atspindi žmogaus jausmų pastovumą, apeigos atspindi 
žmogaus papročių tvirtumą. Muzika sutvirtina tai, kas žmones jun- 
gia; apeigos išryškina tai, kas juos skiria. Tiesos, įkūnytos apeigose 
ir muzikoje, paliečia visus žmogaus jausmus. Įsiskverbti į žmogiš- 
kos prigimties esmę bei perprasti jos permainingumą — štai kas 
būdinga muzikai; išaukštinti žmonių nuoširdumą bei išguiti veid- 
mainiškumą — štai kas svarbiausia apeigoms. Apeigos ir muzika 
atliepia Dangaus ir Žemės kelius, jos padeda ugdyti dieviškąjį ge- 
radariškumą, jos kviečia dangiškas dvasias nusileisti pas žmones 
žemyn, o žemiškas dvasias pakilti aukštyn, ir šitaip susidaro visi 
smulkieji ir stambieji žemės daiktai, užimdami kiekvienas savo 
vietą ir bendraudami kaip tėvas su sūnum, valdovas su tarnu. 

Muzika — tai ne vien Aucng zhkong ir daliu garsaeiliuose skam- 
bančios melodijos, tai ne vien skambinimas styginiais instrumen- 
tais ir dainavimas jiems pritariant, tai ne vien tik šokiai su sky- 
dais — visa tai muzikai nėra svarbiausia, tad pagal tokią muziką 
tik ir šoka vaikai. <...> 

Antai išminčiams muzika teikdavo džiaugsmą, jai padedant jie 
galėjo kilninti žmonių širdis. Muzika jaudino žmones iki pačių 
sielos gelmių, keitė jų papročius ir būdą, todėl anų laikų išmintin- 
gieji valdovai stengėsi išmokyti žmones muzikuoti. Juk žmogus 
gimsta su krauju, gyvasties dvasia, širdimi ir protu, tačiau tokie 
jausmai kaip širdgėla ir džiaugsmas, linksmybė ir piktis nėra jam 
nuolat būdingi ir įgimti, jie atsiranda ir suvirpa kaip jausminis 
žmogaus atsakas į aplinkos pasaulio daiktus, ir tik šitaip leidžiasi 
vienaip ar kitaip išreiškiami. Štai kodėl, pasigirdus tykioms ir 
slogioms, ilgesingoms ir širdį veriančioms melodijoms, žmonės su- 
simąsto ir nuliūsta; pasigirdus žaismingoms ir laisvoms, malonioms 
ir lengvoms, be galo spalvingoms ir sykiu nesudėtingoms melodi- 
joms, žmonės jaučiasi patenkinti ir džiaugsmingi; pasigirdus šiurkš- 

čioms ir rūsčioms melodijoms, prasidedančioms ugningai, pakiliai 
ir pasibaigiančioms, pasigirdus raiškiems ir įspūdingiems moty- 
vams, žmonės jaučiasi kupini ryžto ir tvirtybės; pasigirdus santū- 
rioms ir nuoširdžioms, pratisoms ir lygioms, sukauptoms ir šiltoms 
melodijoms, žmonės būna kuklūs ir pagarbūs; pasigirdus sodrioms 
ir skambioms melodijoms, malonioms žmogaus ausiai ir skatinan- 
čioms paklusnumą bei veiksmų darnumą, žmonės prisipildo meilės 
ir gerumo; pasigirdus painioms ir iškraipytoms, nešvankioms ir 
vulgarioms melodijoms, savo nepadoriais motyvais primenančioms 
barbarų di* krašto dainas, žmonės pasineria į paleistuvavimą ir 
vaidus. 

Todėl anų laikų išmintingieji valdovai, kurdami muziką atsi- 
žvelgė į žmogaus prigimtį ir jo jausmus, visada paisė dydžių ir 
skaičių atitikimo“, pabrėžė tai, kas apeigoms svarbiausia, siekė 
bendros visų žemės gyvasčių harmonijos, vadovavosi penkiais 
pirmapradžiais veiksmais, neleido šviesiajam pradui yang išsi- 
sklaidyti ir tamsiajam pradui ų2 pasislėpti, dvasios tvirtybei 
pavirsti pykčiu, o dvasios minkštybei pavirsti bailumu. Tada žmo- 
gaus sieloj susijungė visi keturi visur esantys absoliutūs pradai“ 
ir plėtodamiesi buvo išreikšti jo išorinėj veikloj, šitaip ramiau- 
siai užimdami sau skirtą vietą ir nesikėsindami vienas į kitą. 
Po viso to buvo nustatytos muzikinio lavinimo pakopos, buvo 
įvairinami jos ritmai, buvo taupomos jos spalvos bei niuansai; 
šitokiu būdu muzika padėjo puoselėti ir gausinti maloningąsias 
geradarystes. Visi instrumentai buvo suskirstyti į didelius ir ma- 
žus atsižvelgiant į muzikos vamzdelių ilgį ir tonų aukštį, garsa- 
eilio tonai buvo surikiuoti į melodiją pradedančius ir ją baigian- 
čius, idant jais perteiktų įvykius ir atliktus darbus. Šitaip muzi- 


* Di — bendras genčių, gyvenusių į šiaurę nuo centrinių senojo kinų kultūrinio arealo 
rajonų, pavadinimas. 

3 Turimi omeny ilgiai ir skaičiai, atitikusieji tam tikras natas ir muzikinių vamzdelių ilgius. 

S Čia veikiausiai turima omeny wixing — penki veiksniai, energetiniai pradai (žemė, 
vanduo, ugnis, medis, metalas). 

7 Kaip aiškinama „Zheng Yi“ komentare — tai tamsos ir šviesos — yin ir yang — pradai, 
stiprybė ir silpnybė — ga1g ir rou. Visi jie priklausė pirmapradės gyvastingosios energijos gi, 
materialios pasaulio substancijos, kategorijai. 

koje buvo pavaizduoti papročiai, nulėmę artimų ir tolimų, kil- 
mingųjų ir prasčiokų, vyresnių ir jaunesnių, vyrų ir moterų san- 
tykius, todėl ir buvo sakoma: „Muzika atspindi visus žmogaus 
jausmų slėpinynus“. 

Kiekvieną sykį žmogui girdint netikslius garsus, jo širdyje įsi- 
žiebia nerimastis, o bręstant maištingiems jausmams, visur suskam- 
ba nepadori muzika. Žmogui girdint tikslius garsus, jo širdyje įsi- 
žiebia nuolankūs jausmai, o ugdant nuolankumą, suklesti harmo- 
ninga muzika. Todėl darnus giedojimas sulaukia atgarsio žmonių 
širdyse, o atsidavimas nepadorioms melodijoms iškraipo bet kokį 
tiesumą. Tad viskas turi savo laiką ir vietą, ir visi būties raidos 
dėsniai vienaip ar kitaip veikia vienas kitą. 

Štai kodėl skaidrūs ir šviesūs garsai simbolizuoja Dangų, sod- 
rūs ir tvirti — Žemę, nuo pradžios iki pabaigos skambąs muzikos 
kūrinys simbolizuoja keturis metų laikus, šokio figūrų kaita — 
vėjo ir lietaus vyksmą. Penkios spalvos išsidėsto į nuostabų spek- 
trą, kur jos nesusilieja viena su kita; aštuonių krypčių vėjai iškelia 
visus garsaeilio tonus ir neleidžia jiems netiksliai skambėti; šim- 
tas paros laiko atkarpų“ tiksliai keičia viena kitą, silpni ir stiprūs 
tonai išsirikiuoja į gamą atliepdami vienas kitam, garsaeilio pra- 
džia ir pabaiga priartina viena kitą, darnus ir sutartinis dainavi- 
mas, „skaidrūs“ ir „drumsti“ garsai keičia vienas kitą, lemdami 
muzikos skambėjimą?. 

Todėl kai muzika parodo savo galią, o žmonės savo poelgiuose 
vadovaujasi tyrais jausmais, kai žmonės jautriai girdi ir skvar- 
biai mato, o jų kraujas ir kvėpavimas pulsuoja ramiai bei ritmin- 
gai, tada keičiasi žmonių būdas, mainosi jų papročiai, visoje Dan- 
gaus paskliautėje vyrauja santarvė bei ramybė ir visi jaučiasi pa- 


Š Penkios pagrindinės žmogų supančio pasaulio spalvos — tai mėlyna, geltona, raudoną, 
balta ir juoda. Zhou epochoje jos buvo siejamos su penkiais energetiniais pradais ir penkiomis 
natomis, Aštuonių krypčių vėjai — tai šiaurės rytų. rytų. pietryčių, pietų, pietvakarių, vakarų, 
šiaurės vakarų ir šiaurės vėjai. Šimtas paros laiko atkarpų — tai mažiau nei ketvirčio valandos 
trukmės laiko atkarpos. 

? Ilgi (dvylikatonio garsaeilio) garsai, pradedant huang zhong ir baigiant zhongliu garsu 
'(1—6 tonai), buvo vadinami „Grumstais“ garsais, o trumpi garsai, pradedant ruibin ir baigiant 
xinzhong (1—12 tonai), buvo vadinami „skaidriais“. 

tenkinti. Todėl ir sakoma: „Muzika — tai džiaugsmas“. Tada kil- 
nusis vyras palaimingai įgyvendina savuosius idealus, o paprasti 
žmonės džiaugsmingai tenkina savo troškimus. Kai doros normos 
būna svarbesnės už norus, vyrauja džiaugsmas ir negresia sumaiš- 
tis; o kai norai užgožia tikrojo kelio idealus, žmonės pradeda klysti 
ir nebegali džiaugtis. Štai kodėl kilnus vyras vadovaujasi jausmais, 
idant numalšintų savo troškimus, ir pasitelkia muziką, kad įgy- 
vendintų savo idėjas; o kai muzika atliekama deramai, tada žmo- 
nės laikosi teisingo kelio, ir galima regėti atsiskleidžiant tikrąją 
geradarystę. 

Gėrybingumas — tai žmogaus prigimties prasiskleidimas, mu- 
zika — tai šio gėrybingumo sužydėjimas. Iš metalo, akmens, šil- 
ko ir bambuko yra daromi muzikos instrumentai. Eilės įkūnija 
žmogaus troškimus; dainose šie troškimai išsilieja į garsus, šo- 
kiuose jo troškimų esmė perteikiama judesiais; šie trys raiškos 
būdai — eilės, dainos ir šokiai — glūdi žmogaus širdyje, 0 gy- 
vastingajai muzikos dvasiai diriguoja širdies virpesiai. Kai žmo- 
gaus jausmai nuoširdūs, jie kūrinyje išreiškiami aiškiai; kai jo gy- 
vybinės jėgos sužydėję, tai atsiveria gerumui ir jo dvasia, ir tada 
žmogaus siela prisipildo harmonijos bei paklusnumo, paskleisda- 
ma aplinkui savo spindesį ir galią. Muzikai, kaip niekam kitam, 
svetimas nenuoširdumas. 

Muzika — tai širdies virpesys, garsai — tai muzikos reiškimo 
forma; melodijos skambesio puošnumą lemia užsidegimas, spalvin- 
gumas, tonų ir ritmų įvairovė. Kilnus vyras, sujaudintas jau pačios 
muzikos dvasios prisilietimo, mėgaujasi jos formomis ir stengiasi 
suteikti jos grožiui harmoniškumo. Todėl prasidėjus šokiams pir- 
miausia pradeda mušti būgnus, skelbiančius pradžią, po to šokėjai 
žengia tris žingsnius į priekį, parodydami, jog pasiruošę, vėl muša 
būgnus, kviečiančius žengti pirmyn, po to skamba baigiamieji tak- 
tai, sugrąžinantys šokėjus į ankstesnę vietą. Šokėjai šoka įkvėptai 
ir energingai, tačiau jų judesiai ne impulsyvūs; dainininkai stovi 
visiškai ramūs, tačiau ne abejingi. Taip muzikos vedamas gali 
džiaugsmingai pildyti šviesiausiojo išminčiaus valią; jo patarimais 
nepersisotindamas, gali visakeriopai vykdyti jo nurodymus ir ne- 
ieškoti iš to sau naudos. Tada dienos šviesai atsiveria tikrieji žmo- 

nių jausmai ir laimi teisingumas, muzika tobuliausiai atlieka savo 
priedermę ir pradedama garbinti doros malonė (de); o tada kilnūs 
vyrai puoselėja gėrybingumą, o paprasti žmonės nustoja sėti blogį. 
Todėl ir sakoma: „Parodant žmonėms tiesos kelią, muzikai tenka 
labai svarbus vaidmuo“. 

Jeigu žmogaus širdyje nors akimirkai nuslopsta džiaugsmas 
ir palaima, tai į ją ima skverbtis niekingos ir vylingos mintys; 
jeigu žmogus nors trumpam leidžia sau pasirodyti nepagarbus ir 
nerimtas, tai jo širdin ima smelktis vangumas ir lengvabūdišku- 
mas. Todėl muzika lemia vidines žmogaus pajautas, apeigos ir 
ritualas lemia jo išorinius atributus ir elgseną. Muzikos tobulu- 
mas reiškiasi harmonija, apeigų tobulumas reiškiasi paklusnu- 
mu. <...> 

<...> Todėl apeigos ir ritualas skatina žmogaus kuklumą, o mu- 
zika puoselėja jo dvasios pilnatviškumą. Kai apeigomis ir ritualu 
įdiegiamas kuklumas, ir žmogus tebesiveržia pirmyn, tai ši veržatis 
prasiskleidžia grožiu; kai muzika pripildo sielą, ir žmogus malšina 
savo troškimus, tai šis malšinimas prasiskleidžia grožiu. O kai apei- 
gos įdiegia kuklumą, bet nesiveržiama pirmyn, tada nupuolama; 
kai muzika pripildo sielą, tačiau nejaučiame saiko, tada praranda- 
ma savitvarda. Štai kodėl apeigos ir ritualas atlygina kiekvienam 
už priedermę, o muzika numaldo troškimus. Apeigomis atlyginus 
kiekvienam už priedermę, visų sielos prisipildo džiaugsmo, muzi- 
kai nuslopinus aistras, visų sielas apima ramybė. Apeigomis rodo- 
mas atsilyginimas ir muzikos įkvėpiamas santūrumas — abu vie- 
nodai svarbu. 

Juk muzika — tai džiaugsmas, kuriuo žmogus neišvengiamai 
reiškia savo jausmus. Širdies džiaugsmas išsilieja garsais ir melo- 
dijomis, reiškiasi judėjimu ir rimtimi, įkūnydamas įgimtąjį žmo- 
gaus dorovingumą. Garsai ir melodijos, judėjimas ir rimtis pertei- 
kia visas tas permainas, kurios vyksta žmoguje, todėl žmogus ne- 
gali gyventi be muzikos, o muzika negali egzistuoti be savosios 
formos. Bet jeigu ši muzikinė forma nesilaiko teisingo kelio, tai 
nebus išvengta nesantaikos ir vaidų. <...> 

Wei kunigaikštystės valdovas Wen Hou kartą Zixia'? paklausė: 
„Kai aš, užsidėjęs ant galvos iškilmių kepurę, klausausi senovinės 
muzikos, baiminuosi tik vieno — kad neužsnūsčiau; o kai klausausi 
Zheng ir Wei kunigaikštysčių melodijų, tai pamirštu bet kokį nuo- 
vargį. Drįstu paklausti: kodėl senųjų laikų muzika yra vienokia, o 
naujoji muzika — kitokia?“ Zixia atsakė: „Pirmiausia pakalbėsiu 
apie senovinę muziką. Kai skamba sena muzika, šokantys pagal ją 
sutartinai žengia pirmyn, paskui sutartinai juda atgal, jų judesiai 
darnūs ir ritmingi, todėl pajunti erdvumą; visi instrumentai — 
styginiai ir mediniai, dūdmaišiai ir švilpynės — tyli, laukdami trik- 
telint būgnų. Kūrinio pradžią pagarsina darningas būgnų trenks- 
mas, apie šokio pauzes ir figūrų pasikeitimą praneša karingi gongų 
dūžiai; keičiantis šokėjams vietomis, nuaidi būgnas xian, greitinant 
tempą, mušamas pailgas būgnas ya!!. Tokiu atveju kilnus vyras 
šitai pavadintų sekimu senovės keliu, mokančiu, kad pirmiausia 
būtina tobulinti save, po to — šeimą, o vėliau žingsnis po žingsnio — 
ir visą Dangaus paskliautę — štai kur glūdi pirmapradė senosios 
muzikos esmė. 

O dabar pasakysiu apie naująją muziką. Jai skambant, šokė- 
jai panarinę galvas žingsniuoja pirmyn ir grįžta atgal; nepadorūs 
jos garsai sužadina gašlumą, į kurį pasinėrus prarandamas bet 
koks saikas. Šią muziką mėgsta aktoriai ir komediantai, kurių 
vaidinimuose, kaip beždžionyne, moterys susimaišo su vyrais, ne- 
atskirsi, kas čia tėvas, kas sūnus. Pasiklausai tokios muzikos, ir 
nežinai ką besakyti, nebent galvoti apie ėjimą senųjų keliu, — štai 
kokia toji naujoviška muzika. Tad toji muzika, apie kurią ma- 
nęs teiravotės, yra senoji, o toji, kurią mėgstate, yra naujoji. Nors 
ir viena, ir kita muzika susišaukia viena su kita, tačiau jos yra 
skirtingos“. 


10 Kunigaikštis Wen Aou Wei kunigaikštystę valdė 424—387 m. pr. Kr. Zixia buvo kilęs 
iš Wei kunigaikštystės, tikrasis jo vardas — Bu Shang. Jis buvo vienas iš Konfucijaus mokinių 
ir buvo laikomas „Šhijingo“ žinovu. 

!! Xian, kaip aiškina komentatoriai, tai tas pats fi — tam tikros rūšies būgnelis, pripildytas 
žimių. Ya — 5 chi ir 6 cun ilgio instrumentas. Tai buvo kiaušinio formos būgnelis, piešiniais 
išmargintomis sienėlėmis ir galuose aptemptas oda. Ritmas buvo mušamas pirštais į oda ap- 
temptus kraštus. 

Wen Hou tarė: „Drįstu paklausti: o kodėl taip yra?“ Zixia taip 
jam atsakė: „Senovėje Dangus ir Žemė laikėsi natūralaus kelio, ir 
visi keturi metų laikai prasidėdavo jiems skirtu metu, žmonės buvo 
kupini gerumo, ir tarpo visos penkios javinės; nepuldavo jokios 
ligos, neištikdavo jokios negandos, nesirodydavo gera arba bloga 
lemiantys ženklai — visa tai ir vadinta didžiąja santarve. Po to 
senųjų laikų išminčiai sureguliavo tėvo ir sūnaus, valdovo ir tarnų 
santykius, paversdami juos nekeičiamomis taisyklėmis, o kadangi 
šie amžinieji principai bei taisyklės puoselėjo teisingumą, tai Dan- 
gaus paskliautė įgijo tvirtą pagrindą. O Dangaus paskliautei įgijus 
tvirtą pagrindą, buvo išgryninti šeši pagrindiniai muzikiniai tonai, 
suderintos viena su kita penkios dermės, pradėta griežti styginiais 
instrumentais ir giedoti „Shijingo“ himnus. Jų giesmės bylojo apie 
gėrybingumą, o gėrybingumą aukštinančios tokios melodijos kaip 
tik ir vadinamos tikrąja muzika“. <...> 

Wen Hou tarė: „Norėčiau paklausti: o iš kur atsirado tos nešvan- 
kios dainos?“ Zixia taip jam atsakė: „Zheng kunigaikštystės dainos 
žadina godulingas ir geidulingas aistras, Song kunigaikštystės melo- 
dijos sugundo ieškoti moterų ir niekais paverčia doriausius siekius. 
Wei kunigaikštystės melodijos greitai pabosta ir skatina neramias 
mintis, Gi kunigaikštystės dainos veda į išpuikimą, pyktį ir skatina 
tuščiagarbius ketinimus. Šių keturių kunigaikštysčių dainos ir melo- 
dijos kupinos geidulingumo, jos smukdo žmonių doros malones, todėl 
ir nedainuojamos maldų bei atnašavimų metu. „Shijinge“ pasakyta: 


Pagarbiai, darniai ir sutartinai suskamba himnai, 
Mūsų šaunieji protėviai jais džiugindavo savo sielą. 


Juk susu reiškia pagarbumą, o yongyong — darną. O kai pagar- 
bumas išvirsta į darną, kas gali nesisekti? Valdančiajam žmones 
tada belieka tik apdairiai rodyti savo meilę ir neapykantą. Tokiu 
atveju, kas artima valdovui — tą vykdys jo pavaldiniai; ką nuspręs 
valdovas — tuo paseks visi kiti žmonės. Kaip tik tai turint omeny 
„Shijinge“ pasakyta: „Tada lengva žmones vesti paskui save“. 

Po to išmintingieji žmonės išrado tamburiną (ia0), būgną (gu), 
dėžutę su žvangučiais (giang) ir gulintį tigrą su klavišais (jie), okari- 

ną (xuan) ir fleitą (chi). Visais šitais šešių rūšių instrumentais 
buvo atliekamos kilnios melodijos. Vėliau pasirodė varpas, akme- 
ninis tarškutis, dūdmaišis (y) ir kanklės (se), kurie darniai prisi- 
jungė prie pirmųjų instrumentų“. Šokiams buvo naudojami sky- 
dai ir koviniai kirviai, fazanų ir jakų plunksnos. Ši muzika ir 
šokiai skambėdavo šventyklose, atnašaujant senųjų išmintingųjų 
valdovų vėlėms, taip pat buvo atliekami namų šeimininkui vaiši- 
nant vynu ceremonijos dalyvius, įteikiant vyno taurę dvasios vaid- 
mens atlikėjui, keliant tostą namų šeimininko garbei. Išsirikiavus 
pareigūnams pagal rangus, nelygu aukštesnė ar žemesnė kilmė, 
kiekvienas gaudavo tai, ko vertas. Taip buvo rodomas pavyzdys 
ateinančioms kartoms, kad žinotų, kaip dera elgtis kilmingiesiems 
su prasčiokais, vyresniesiems su jaunesniaisiais. 

Pratisas varpo gaudimas virsta šauksmu. Šauksmas įkvepia ryž- 
tą, o ryžtingumas veda į kovą. Kilnus vyras, išgirdęs varpo gaudi- 
mą, dūmoja apie kariuomenės pareigūnus — karininkus. Akmeni- 
nis tarškutis skamba skaidriai, jį išgirdęs pradedi skirti gėrį ir 
blogį, o toks skirtumų įžiūrėjimas skatina pasiaukojimą. Kilnus 
vyras, išgirdęs akmeninio barškučio skambėjimą, godoja apie kari- 
ninkus, žuvusius kovojant už užtarnautas žemes. Šilkinių stygų 
skambesys žadina liūdesį, šis liūdesys iškelia nesavanaudiškumą, o 
nesavanaudiškumas subrandina valią. Kilnus vyras, girdėdamas 
citros (gin) ir kanklių (se) garsus, dūmoja apie savo priedermę šven- 


12 Tao — tai plėve aptrauktas mušamasis instrumentas, kažkuo primenantis tamburiną. Tai 
nedidelis būgnelis su gyvatės odos membranomis, kuris buvo užmaunamas ant rankenos. Ant 
dviejų prie būgnelio pririštų raištelių buvo pritvirtinami du rutuliukai. Atlikėjui staigiai sukan- 
tis, rutuliukai atsimušdavo į membraną ir pasigirsdavo savotiški spragtelėjimai. (Oiaug (dar 
vadinamas zhu) — atviros, į apačią siaurėjančios dėžės formos muzikinis mušamasis instru- 
mentas. Ši dėžė buvo | chi ir 5 cun aukščio. Dėžėje įtaisyta rankenėlė — medinis bambalas. 
kurį mušant į dėžės sieneles, buvo išgaunamas duslus garsas. Sienelėje padaryta rezonansinė 
skylė. Jie (arba yw) — muzikinis mušamasis instrumentas, barškalas, savo forma vaizduojantis 
gulintį ant dėžės (pakylos) tigrą, per kurio nugarą nuo galvos iki uodegos yra įtaisytos meta- 
linės plokštelės — klavišai (nuo 24 iki 27 klavišų). Per šias plokšteles braukdavo specialia 
vienu galu įskelta lazdele ir taip išgaudavo garsus, kurie pabrėždavo arijos pabaigą ar ceremo- 
nijų metų skaitomo teksto eilutės pabaigą. Chi — tam tikros rūšies 6—10 skylučių fleita, 
kurios ilgis siekė 35 cm. 

I Akmeninis ar metalinis tarškutis, arba gongas gig — tai skersinis, ant kurio buvo 
pririšama tarškinama plokštė. Y — tai kiniškas dūdmaišis, Lurintis 36 vamzdelius ir panašus 
į kitos rūšies dūdmaišį sheng. 

tai atliekančius valdininkus. Bambukinių instrumentų garsai išsi- 
lieja į visas puses, pasklisdami jie kviečia susiburti draugėn, o bur- 
damiesi žmonės susitelkia minion. Kilnus vyras, girdėdamas dūd- 
maišių yv ir sheng, didžiosios švilpynės xiao ir fleitos guan garsus, 
galvoja apie valdžios tarnautojus, ugdančius daugybę paprastų žmo- 
nių. Būgnai gu ir pi“, naudojami pėstininkų bei raitininkų pulkuo- 
se, skamba trankiai, šis trenksmas išjudina, o judėjimas skatina 
žmonių mases veržtis pirmyn. Kilnus vyras, girdėdamas pėstinin- 
kų bei raitelių būgnų trenksmą, susimąsto apie karvedžius, vado- 
vaujančius kariuomenei ir vedančius ją į priekį. Šitaip kilnus vy- 
ras, klausydamasis įvairių garsų ir melodijų, girdi ne vien kažkokį 
bildesį ir triukšmą, bet randa įkvėpimą savo mintims ir siekiams“. 

Kartą Binmou Jia sėdėjo su Konfucijumi, ir Konfucijus pra- 
dėjo su juo šnekučiuotis. Prabilęs apie muziką, Mokytojas tarė: 
„Kodėl karo šokį ir jo muziką skelbiantis būgnas trenkia taip pra- 
tisai?“5 Jam buvo atsakyta: „Wu Wangas baiminosi, kad dar per 
mažai karių susirinko jam padėti“. — „O ką reiškia tokie ilgi 
atsidūsėjimai ir ištęsti garsai?“ Jam buvo atsakyta: „Wu Wangas 
būkštavo, kad dar per anksti pradėti puolimą“. — „O kodėl šo- 
kėjai pirmiausia mosuoja rankomis ir kojomis, tūžmingai klykauja 
ir šokinėja?“ Jam buvo atsakyta: „Vadinasi, atėjo laikas susikau- 
ti“. — „Kodėl šokantys karo šokį priklaupia ant kairio kelio, pa- 
liesdami žemę, ir pakelia kairę koją?“ Jam buvo atsakyta: „Tai 
jau ne karingų vyrų priklaupimai“. — „Kodėl muzika skamba taip 
siautulingai, primindama Shang klano motyvus?“ Jam buvo atsa- 
kyta: „Tai jau ne karo šokio melodijos“. Tuomet išminčius tarė: „Jei 
tai ne karo šokio melodijos, tai kokios tos melodijos?“ Jam buvo 
atsakyta: „Tie, kurie rūpinosi muzika ir šokiais, pamiršo jų tradi- 
cijas; o manant, kad tradicijas galėjo pamiršti anaiptol ne vado- 
vavusieji ceremonijoms, Wu Wango ketinimus reikėtų laikyti bu- 


14 Būgnas vaidino svarbų vaidmenį kinų muzikoje ir įvairiose ceremonijose. Kinai turėjo 
daug įvairių būgnų ir būgnelių. Gu — tai bendras būgnų pavadinimas, o šiame tekste taip yra 
vadinami kariniai būgnai, kuriais buvo pagarsinami įsakymai. Pi — nedidelis karinis būgnas, 
naudojamas raitelių pulkuose. 

15 Karo šokis wu, sprendžiant pagal aprašymą, vaizdavo visas Zhou valdovo Wu Wango 
kovos su Yin valdovu Zhou Xingu peripetijas. Jis tikriausiai buvo sukurtas Zhou laikotarpiu. 

vus nežabotus“. Konfucijus tarė: „Tai, ką man Giu teko girdėti 
iš Chang Hongo““, taip pat patvirtina jūsų žodžius“. 

Binmou Jia atsistojo, nulipo nuo demblio ir savo ruožtu Konfu- 
cijaus paklausė: „Kas buvo kalbėta apie būgnų trenksmą, prade- 
dantį ilgus pasirengimus ir karo šokį, tai viskas suprantama. No- 
rėčiau sužinoti, kodėl šokis ir jo figūros yra taip ištęsiamos ir vė- 
liau?“ Konfucijus tarė: „Prisėskite, aš viską jums paaiškinsiu. Juk 
muzika atspindi praeities įvykius. Šokėjams stovint ramiai kaip 
uoloms, su skydais rankose, yra perteikiami Wu Wango!' veiksmai. 
Šokėjams judinant rankas ir kojas, tūžmingai klykaujant ir šokinė- 
jant yra perteikiama Tai Gongo valia!?, Kai karo šoky daroma pauzė 
ir visi prisėda, tai šitaip perteikiami Zhou Gongo ir Zhao Gongo 
valdymo principai. Be to, karo šokio wu pradžia vaizdavo Wu Wango 
žygį į šiaurę; antrasis šokio veiksmas vaizdavo Shang kunigaikš- 
tystės sunaikinimą; trečias veiksmas atspindėjo žygį į pietus; ket- 
virtas veiksmas parodė pietinių kunigaikštysčių nukariavimą; penk- 
tas veiksmas atvaizdavo valdžios pasidalijimą Shen srityje, Zhou 
Gongui tapus kairiuoju, o Zhao Gongui dešiniuoju patarėju"; šeš- 
tame veiksme šokėjai vėl susiburia draugėn, kad nusilenktų Dan- 
gaus sūnui. Po to šokėjai sutelkia gretas, iškilmingai žingsniuoja, 
keturis kartus lenkiasi į priekį, kad pašlovintų Zhou didybę tarp 
vidurio valstybių?". Po to šokėjai vėl pasidalija lyg apsupdami priešą 
ir spartina žingsnį, rodydami pasirengimą. Kai šokėjai lūkuriuoja 
sustoję gretomis, yra vaizduojamas Wu Wangas, laukiantis atvyks- 


16 Chang Hong (slapyvardis Chang Shu) — tai „dėdė Chang“, Konfucijaus mokinys, aukš- 
tas Zhou dinastijos pareigūnas. 

'7 Toks stoviniavimas vaizduoja Wu Wangą, laukiantį atvykstant kunigaikščių ir karve- 
džių su savo kariaunomis, kad žygiuotų į lemiamą mūšį, kuris turėjo įvykti Yin sostinėje. 

!š Garbingu Tai Gongo prievardžiu buvo leidžiama kreiptis į tėvą arba senelį, taip pat į 
ypač nusipelniusius išmintingus patarėjus. Tai Gongu buvo vadinamas Wu Wango patarėjas Lu 
Shang, apie kurį čia tikriausiai ir kalbama. 

19 Šokėjai šioje vietoje pasidalydavo į dvi grupes. Vykstant šiam figūrų pasikeitimui, 
keletas žmonių, laikančių rankose varpelius, paskambindavo jais, pranešdami apie šokio veiks- 
mų pradžią ar pabaigą, pauzes, tarsi norėdami pasakyti, kad neva taip kovos lauke elgsis pats 
Wu Wangas ir jo karvedžiai. 

20 Vidurio valsrybėmis čia yra pavadintos apskritai visos stambios Vidurio Kinijos lygu- 
moje išsidėsčiusios kunigaikštystės; tik vėliau taip vadinti buvo pradėta visa Kinijos valstybės 
teritorija. 


SIMA GIAN 411 


tant į kovos lauką didžiųjų kunigaikščių. Nejau dar nieko negirdė- 
jote apie Muye mūšį? Kai Wu Wangas nugalėjo Yin kunigaikštystę 
<...>, Dangaus paskliautė suprato, kad ateityje jam nebeprireiks im- 
tis ginklo. <...> Teisingi Zhou valstybės valdymo keliai nusitiesė ligi 
keturių kraštų, visur paplito apeigos ir muzika, antrindamos viena 
kitai, tad kodėl šokis w4 ir muzika negalėtų taip ilgai tęstis? 

Zi Gong, kartą sutikęs Shi Yi, jo paklausė: „Girdėjau, kad kiek- 
vienas žmogus turi jo prigimčiai artimiausius garsus bei dainas. 
Įdomu, kokia daina būtų tinkamiausia tokiam kaip aš, Si?“2! Shi Yi 
pasakė: „Aš, Yi, esu menkas amatininkas, kaip galima manęs klaus- 
ti, kas kiekvienam pritinka? Paklausykite, verčiau papasakosiu, ką 
esu girdėjęs, o jūs, mokytojau, pats atsirinksite, kas reikalinga“2. 

Kilniadvasiškam ir santūriam, nuolaidžiam ir tiesiam dera dai- 
nuoti himnus song; toliaregiškam ir ramiam, įžvalgiam ir patik- 
liam tinka dainuoti didžiąsias odes daya; pagarbiam ir taupiam, 
mėgstančiam apeigas ir ritualą, tinka dainuoti mažąsias odes xiao- 
ya; nepalaužiamam ir tiesmukiškam, tyram ir nesavanaudiškam, 
tad sykiu ir nuolaidžiam tinka dainuoti įvairių kunigaikštysčių 
dainas guofeng; geraširdiškam ir mylinčiam žmones tinka dainuoti 
Shang kunigaikštystės himnus; savavališkam ir sugebančiam ap- 
sispręsti tinka dainuoti ęi kunigaikštystės dainas. Juk daina rei- 
kalauja tobulinti savąją esybę ir skleisti geradaringumą; o kai 
žmogus pats mainosi, tai Dangus ir Žemė jam pritaria, keturi me- 
tų laikai sklandžiai keičia vienas kitą, žvaigždės ir žvaigždynai 
laikosi savo išsidėstymo tvarkos, ir visa žemės gyvastis auga pa- 
gal reikiamus dėsnius. Todėl kai kurie Shang himnų garsai dar 
tebeprimena penkių senovės imperatorių laikus, o kadangi Shang 
kunigaikštystės žmonės jautė jiems prielankumą, tai juos ir va- 
dina Shang himnais.3 Kai kurie Gi kunigaikštystės dainų mo- 
tyvai primena trijų epochų laikus, o kadangi Ri kunigaikštystės 


2! Zi Gong — Konfucijaus mokinio, vardu Si, slapyvardis. 

22 Šioje vietoje yra praleistos dvi eilutės, susidedančios iš 5£ hieroglifo. 

23 Čia gali būti kalbama arba apie jau žuvusios Yin (Shang) kunigaikštystės, užkariautos 
Zhou žmonių, gyventojus, arba apie jų palikuonis, gyvenusius Zhou epochos pradžioje, Song 
kunigaikštystėje. 

žmonės joms prijautė, tai jas ir vadina Ęi dainomis. Kas gerai 
išmano Shang eiles, paprastai veikia ryžtingai; kas gerai išmano 
Gi eiles, sugeba atsisakyti akivaizdžios naudos. Veikiant ryžtin- 
gai, pasireiškia drąsa; atsisakant sau naudos, pasireiškia teisin- 
gumas. Tad kas, jei ne dainos, įamžintų šią drąsą ir rodomą tei- 
singumą? Todėl aukštos dainų natos žmogų lyg pakylėja, o žemos 
natos jį lyg nuleidžia; susipinančios natos žmogų lyg palaužia, 
pauzė jį lyg paralyžiuoja, užslopinti garsai lyg suvaržo, besivin- 
giuojantys garsai lyg suvilioja, o nenutrūkstamai ringuojantys gar- 
sai primena deimantų vėrinį. Taigi daina yra iš žodžių, kuriuos 
ji lyg įamžina. Džiaugsmas išreiškiamas žodžiais; kai nepakanka 
žodžių, jų skambesį pratęsia daina; kai jų nepatenkina dainos, 
imama dūsauti ir šūkalioti; o kai nepakanka šūksnių bei atsidū- 
sėjimų, tai nejučia imamos judinti rankos ir kojos ir pradedama 
šokti“. Štai ką atsakė Shi Yi į Zi Gongo klausimą dėl muzikos. 

Aš, Taishi Gong, rūmų istorikas, štai ką pasakysiu. 

Kiekvieną kartą, kai išmintingieji anųjų laikų valdovai imdavo- 
si muzikos, jie tai darydavo ne tam, kad suteiktų sau džiaugsmą 
ir malonumą, kad praskaidrintų jausmus ir patenkintų sukilusias 
aistras, bet kad ji padėtų valdyti valstybę. Visi, vadovavęsi teisin- 
gu mokslu, pradėdavo nuo melodijų, o jei melodijos būdavo tinka- 
mos, tai ir veiksmai būdavo teisingi. Štai kodėl melodijos ir visa 
muzika taip sutrikdo mūsų organų veiklą ir paveikia mūsų kraują, 
įsiskverbia į sielos gelmės ir sureguliuoja įgimtuosius žmogaus 
jausmus. 

Todėl tonas gong veikia blužnį ir suteikia darną tikrajai išmin- 
čiai; tonas shang veikia plaučius ir suteikia darną tikrajam žmo- 
gaus pareigingumui; tonas jue veikia kepenis ir suteikia darną tik- 
rajam žmoniškumui; tonas zhi veikia širdį ir suteikia darną tikro- 
sioms apeigoms bei ritualui; tonas y4 veikia inkstus ir suteikia 
darną tikrajam žmogaus protui. Todėl, veikdama žmogaus vidų, 
muzika padeda sureguliuoti ir atverti tikruosius jo jausmus, o veik- 
dama išorę, ji padeda atskirti kilminguosius nuo prasčiokų; viršū- 
nės ją pasitelkia, atlikdamos šventas apeigas protėvių šventyklose, 
apačios ją pasitelkia šviesdamos tamsuomenę. 

Citra (gin) yra aštuonių chi ir vieno cun ilgumo“, kaip ir turėtų 
būti. Didžioji jos styga išgauna toną gong, o kadangi ji įtaisyta 
instrumento korpuso centre, tai ji yra tarsi kitų stygų šeimininkas. 
Tonas skang išgaunamas dešiniau esančia styga, o kitos aukštosios 
ir žemosios stygos nuosekliai ir tvarkingai išsirikiuoja viena po 
kitos; taip bus išlaikytas teisingas santykis tarp pagrindinės ir visų 
kitų stygų, primenantis šeimininko ir jo tarnų santykį. Todėl klau- 
sydamiesi gong tone skambančios melodijos, žmonės įgyja nuolan- 
kumo, santūrumo ir toliaregiškumo; klausydamiesi shang tone skam- 
bančios melodijos, žmonės įgyja tiesmukiškumo ir griežtumo ir pra- 
deda vertinti teisingumą; klausydamiesi jue tone skambančios me- 
lodijos, jie tampa jautresni kitų kančioms ir daug žmoniškesni; 
klausydamiesi zh: tone skambančios melodijos, jie pradeda džiaug- 
tis gėriu ir noriai teikia jo malones; klausydamiesi y tone skam- 
bančios melodijos, žmonės susitelkia, pradeda puoselėti tvarką ir 
pamėgsta apeigas. 

Anais laikais Dangaus sūnus ir kunigaikštysčių valdovai zhu- 
kou, neišeidami iš rūmų, klausydavosi varpų (zhong) gaudimo ir 
akmeninių tarškučių (ging) skambesio; aukščiausieji valdininkai — 
gin ir dafu, — nepasitraukdami iš savo vietų priešais rūmus klau- 
sydavosi citra (gin) ir kanklėmis (se) kankliuojamų melodijų; šitaip 
jie ugdė savąjį teisingumo jausmą ir mokėsi vengti nesaikingumo 
bei klaidų. Juk pertekliai ir klaidos atsiranda atsisakius apeigų ir 
ritualo, tad išmintingieji valdovai skatino žmones patiems įsiklau- 
syti į odžių bei himnų garsus, ragino patiems įsižiūrėti į iškilmingų 
apeigų vyksmą, idant jie patys įsijungtų į iškilmingas eisenas, idant 
jie patys prabiltų apie žmoniškumą ir pareigingumą. Todėl kilnus 
vyras apie tai tik ir kalba ištisomis dienomis; tuomet žmogaus šir- 
džiai svetimos tampa visos nešvankybės bei iškrypimai, ir jis nebe- 
skleidžia jų kitiems. 

Versta iš: Cbtara Hano. MeTopiruecKMė sAaNKckM 
(„HIw ųam“). — MockBa: Hayka. [namuaaą pexakųus 

4 Chi — ilgio vienetas, lygus 1/3 metro; cu1 — ilgio vienetas, lygus 1/30 metro. 

WANG CHONG 
(27—tarp 97 ir 107) 


Wang Chong (dar buvo vadinamas Wang Chongren) — vie- 
nas žymiausių materialistinės kinų filosofijos aistovų, švietėjų, 
pirmųjų literatūros kritikų. Jis buvo kilęs iš neturtingos šeimos, 
mokėsi aukštojoje Luojango mokykloje ir pas garsaus istoriko 
konfucianisto Ban Gu (32—92) tėvą Ban Biao (3—34). Vėliau 
turėjo ne vieną valdišką tarnybą, tačiau, nesutardamas su Vy- 
resnybe, ne kartą turėjo atsistatydinti. Mielesnis jam buvo atsi- 
skyrėliškas gyvenimas, studijos ir apmąstymai. Nors jo pažiū- 
roms formuotis didelę įtaką turėjo daoistinės ir konfucianisti- 
nės idėjos, tačiau pripažino pasaulio amžinumą ir materialu- 
mą, kritikavo konfucianistinį protėvių kultą ir daoistinę nemir- 
tingumo idėją. Yra žinoma, kad jis parašė traktatus apie val- 
dymą („Zhenwu“), apie auklėjimą („Yanxin“), apie papročius 
(„Jingsu“), apie šešias konfucianistines mokyklas („Liu rulun“) 
ir kt., tačiau išliko tik „Lunheng“ („Pasverti apmąstymai“), ku- 
rio rankraštis atsitiktinai buvo aptiktas 1045 m. pietinėje Kini- 
Joje. Jis parašytas įvairių filosofinių požiūrių lyginimo princi- 
pu, yra suskirstytas į tris knygas ir 85 skyrius. 

Wang Chong, neigdamas apskritai tradicines senovės kinų 
vertybes, atmetė ir nusistovėjusią konfucianistinės literatūros 
sampratą ir tuo pelnė laisvuamanio, maištautojo vardą. Jis 
pasisakė prieš senosios kanoninės kinų literatūros idealizavi- 
mą, teigdamas, jog literatūra (t. y. dailiojo žodžio menas — 
wen) galima vadinti tik gyvą nūdienos literatūros kūrybą. 
Toks požižris lėmė ir naujus literatūros vertinimo kriterijus. 
Wang Chongui svarbu buvo ne stiliaus meistriškumas, išra- 
dingumas, žodžio dailumas, o kūrinio įtaigumas, minties gel- 

mė, aiškumas. Literatūros estetikoje jis įtvirtino naują katego- 
riją — shi, reiškusių „tikroviškumą“, kuris ir tapo jam pagrin- 
diniu literatūros vertinimo kriterijumi. 

Antologijoje spausdinami keleto „Lunheng“ skyrių frag- 
į mentai, kuriuose ir atsispindi naujoviškas Wang Chongo po- 
ia žiūris į literatūrą. 


LUNHENG 
[PASVERTI APMĄSTYMAIJ 


Šešioliktas skyrius 
KNYGINĖS TUŠTYBĖS 


Mūsų laikais pasikliaujama tuščia ir niekinga rašliava manant, 
jog tai, kas užrašyta ant bambuko ir ant šilko, yra sukurta ne ko 
kito, kaip šviesiausiųjų išminčių. Todėl ir pasikliaujama rašytuoju 
žodžiu laikant jį teisingiausiu, pakeltu balsu deklamuojant ir mo- 
kantis atmintinai. Bet vos susivokus, kad tie kvaili ir tuščiadvasiai 
svaičiojimai neturi nieko bendra su tikrove ir tiesa, iškart ši rašlia- 
va apšaukiama „netikusia knygiūkšte“, neverta nei pasitikėjimo, 
nei naudos. Tačiau slėpiningumu apsigaubusią teisybę dar tebėra 
vilties pažinti, giliausiai užslėptus jausmus dar tebėra vilties iškel- 
ti į pasaulio šviesą. Visiems atsiveriantys rašmenys ir tiesą puose- 
lėjantys dailieji žodžiai kaip tik ir padeda atskirti melą nuo tiesos. 
Dorybingiausi ir nuoširdžiausi poelgiai anaiptol nepanašūs į tuos, 
kurie įamžinami lentelių vėriniuose, prisiskaitėlių ryšulėliais per- 
duodamuose iš rankų į rankas. Jų nepagausi mintimis, nepasitel- 
kęs savosios dvasinės esmės.! 

Šiandien iš raštų skelbiamomis mokytojų kalbomis dažniausiai 
linkstama pasakyti ką nors neįprasta, pripasakoti negirdėta nere- 
gėta. Rezgiami stulbinantys išvedžiojimai, idant nustebintų lėkš- 
tadvases žmogystas, rašomos melagingos ir vylingos knygos, idant 
pasigirtų retais ir negirdėtais žodžiais. 


! Dvasinė esmių esmė (jing) — tai „grūdas be lukšto“, apie kurį rašė dar Laozi. Jing — 
tai tam tikras pirmapradis grūdas, iš kurio išsiskleidžia žmogaus dvasia. 

Dvidešimt ašiuntas skyrius 
KLAUSIMAI KONFUCIJUI 


Mūsų laikų prisiskaitėliaiž mieliau pasikliauja vyresniaisiais mo- 
kytojais ir vadovaujasi senaisiais išminčiais. Jie mano, kad švie- 
siausieji išminčiai mokydami niekada neklysta, todėl savo dvasine 
esmių esme susitelkdami į pamokslų studijavimą, jie nebeišmano 
visus kamuojančių klausimų. Šviesiausieji išminčiai, imdami tep- 
tuką ir vedžiodami dailųjį žodį, skrupulingai gilinosi į kiekvieną 
smulkmeną, tačiau nepasakysi, kad jie perprato teisybę iki pat 
šaknų. Juk ar gali atitikti tiesą visa, kas sprūste nusprūsta nuo 
liežuvio? Visa negali būti teisinga, bet dažnam šių dienų žmogui 
tai nė motais! Juk pasitaiko sutikti teisybę, tačiau jos mintis gili, 
miglota — o nūdienis žmogus net nesuabejoja! Tad šių laikų moks- 
linčiai ir nepastebi, kad neretai šviesiausiųjų išminčių prakalbų 
pradžia prasilenkia su pabaiga, o pirmieji rašmenų žodžiai neretai 
prieštarauja baigiamiesiems! 


Trisdešimt devintas skyrius 
APIE DIDŽIUS IR IŠSKIRTINIUS ŽMONES 


Kas perskaitė daugiau kaip tūkstantį knygų skyrių, susipažino 
bent su dešimčia tūkstančių ritinėlių, giliamintiškai perprato tai, 
kas slypi už išorinių grožybių, užčiuopė ir išsiaiškino dailiųjų žO- 
džių prasmę, tapo mokytoju kitiems — tas vadinamas visažinančiu 
apsiskaitėliu. O kas atvėrė šių knygų prasmę ir jų dvasios dvelks- 
mą laiškuose jo didenybei ir savo užrašuose, kas išplėtojo ar su- 
siaurino jų rašmenis bei mintis, išsakė savo paties samprotavimus 
ir pateikė savo paaiškinimus įvairiausiems skyriams ir pastrai- 
poms, susiedamas juos į viena, — tas vadinamas dailiojo žodžio 
meistru, didžiu mokslinčiumi. 


2 Prisiskaštėliais, knygiais (ru) čia laikomi konfucianistinio kanono žinovai ir aiškintojai. 
Wang Chongas smerkia nekritišką prisiskaitėlio požiūrį į tradiciją. 

Dažnas žmogus, pamilęs išmintingą žodį, atsiduoda jam visa 
savo esybe, turtindamas savąsias žinias ir ugdydamas savo su- 
pratimą; tačiau tarp dešimties tūkstančių nesutiksi nė vieno, su- 
gebančio parašyti knygą ir atverti pasauliui dailųjį žodį, savais 
žodžiais įvertinti senovę ir dabartinius laikus. Juk parašyti kny- 
gą ir pagarsinti pasauliui dailųjį žodį gali tiktai toks žmogus, ku- 
ris yra giliai suvokęs, kas ko vertas. Yra žmonių, kurie užkopia 
į kalnus, dirsteki į medį — ir nebėra jiems nepažįstamų jo ydų 
ar dorybių; įbrenda į pievą, pažvelgia į žolę — ir nebėra jiems 
nepažįstamų jos pranašumų arba trūkumų; tačiau jie nevalioja 
medžių kirsti ir iš jų ręsti paviljonus bei namus, nemoka žolių 
rinkti ir iš jų gaminti stebuklingus eleksyrus, nes jie nesugeba 
gyvenime pritaikyti to, kas jiems žinoma apie žoles ir medžius. 
Panašiai ir visažinis apsiskaitėlis viską aplink mato ir pastebi, o 
neišgali savo apmąstymams atrinkti, kas svarbiausia; jis prime- 
na žmogų, kuris laiko sukaupęs retų ir neskaitytų knygų, arba 
tokį, apie kurį Konfucijus yra pasakęs: „Pakeltu balsu deklamuoja 
„Tris šimtus eilių“?, o valdymui pritaikyti jų nemoka!“ Visažinis 
apsiskaitėlis priskirtinas prie tų, kurie nesugeba kirsti medžių ir 
skinti žolių. 

Rašydamas „Chungiu“ („Pavasarių ir rudenų knygą“), Konfuci- 
jus pasitelkė metraštininkų užrašus; bet formuluodamas savuosius 
dėsnius ir iškeldamas naujas idėjas, išreikšdamas pagyrimą ir pa- 
peikimą, parodydamas pagarbą ir panieką, jis nesivadovavo jokiais 
metraštininkų užrašais, nes ilgai puoselėtos mintys pačios savaime 
plūdo iš jo širdies. Apsiskaitymas esąs tiek vertingas, kiek pritai- 
kytinas. O jei žmogus bergždžiai deklamuos ir mokysis atmintinai, 
iškaldamas ir dainingu balsu skaitydamas nors daugiau kaip tūks- 
tantį eilių bei pamokymų, jis teprimins kalbančią papūgą. Juk ne- 
sant ypač talentingam, neįmanoma garsinti ir perteikti rašmenų 
mintis, skleisti turtingą ir pilnaprasmį dailųjį žodį. Todėl apsiskai- 
Čiusių šviesuolių šiandien sutinkama kiekviename žingsnyje, o dai- 
liojo žodžio meistrų visais laikais gimdavo tik vienas kitas. Iš mums 


* Turima galvoje „Shijing“ („Poezijos knyga“), kurią Konfucijus ir jo šalininkai traktavo 
kaip alegorinį tekstą, padedantį sėkmingai išspręsti pačias įvairiausias problemas. 

artimesnės kartos tokie yra tik Liu Zizheng“ ir jo sūnus, Yang 
Ziyun? bei Huan Junshan“, gimusieji tuo pačiu metu, primenantys 
kultūringąjį ir karingąjį valdovus bei jų ištikimiausią talkininką 
Zhou Gongą'. Jie, kaip tie deimantai arba nefritas, branginami 
būtent dėl savo retumo. O kitokių žmonių sutiksi visur ir visada. 

Sugebantis apmąstyti kurį nors vieną kanoną vadinamas prisis- 
kaitėlių — ruskeng. Sugebantis susieti dabartį ir žilą senovę vadina- 
mas visažinančiu šviesuoliu, apsiskaitėliu — tongren. Surenkantis ir 
atsijojantis žodžius iš knygų ir legendų, idant įpintų juos į laiškus 
valdovui, pareiškimus jo didenybei bei užrašus vadinamas dailiojo 
žodžio meistru — wenren. O mokantis subtiliai išvesti minų ir kurti 
dailiojo žodžio kūrinius (wen), suverti ir suderinti dalis bei posmus 
vieną su kitu vadinamas didžiuoju mokslinčiumi — Aongru. 

Kaip matyti, prisiskaitėlis toli gražu pranoko tamsuolį, apsi- 
skaitėlis tapo viršesnis už prisiskaitėlį, dailiojo žodžio meistras 
aplenkė apsiskaitėlį, o didis mokslinčius paliko už savęs dailiojo 
žodžio meistrą. Tad galima sakyti, kad didis mokslinčius yra visus 
pranokęs keleriopai. Jei jį, tokį iškiliausią ir nepakartojamą, su- 
gretintume su prisiskaitėliu, tai jis atrodytų lyg prabangi karieta 
šalia prastų vežėčių arba lyg nuostabiausiais raštais margintas 
brokatas greta suplyšusio vatinio — taip toli šie daiktai esti vienas 
nuo kito. O jei didį mokslinčių sugretintume su tamsuoliu, tai gal 
net nederėtų taip sakyti, bet jis atrodytų kaip Tai kalnas nuo 
viršūnės iki papėdės, nelyginant augalotas barbaras nuo viršugal- 
vio iki pakulnių. 

Kalnagūbriai ir kalvos yra iš akmens, bet jų kūne pasitaiko ir 
geležies bei vario — kalnuose šitai neįprasta matyti. Tad jei net 


* Liu Zizheng — Han dinastijos laikų filosofo Liu Xiang (77—6 m. pr. Kr.) antras vardas. 

5 Yang Ziyun — filosofo konfucianisto ir poeto Yang Xun (53 m. pr. Kr.—18 m. po Kr.) 
antras vardas. 

6 Huan Junshan — filosofo Huan Tano (apie 43 m. pr. Kr.—28 m. po Kr.), parašiusio 
garsųjį veikalą „Naujo apmąstymai“, antras vardas. Jis buvo puikus muzikas ir konfucianistinio 
kanono žinovas. 

7 Kultūringasis ir karingasis valdovai — tai senosios Zhou dinastijos valdovai Wen Wang 
r Wu Wang, kurie buvo konfucianistų garbinami kaip idealūs valdovai. Tokiu idealu buvo 
laikomas ir Zhou Gong (XI a. pr. Kr.) — jaunesnysis Wu Wango brolis. 

geležis ir varis yra retenybė, tai ką sakytum, staiga išvydęs auksą 
ir nefritą? Toks pat ir didis mokslinčius — savo amžininkams atsto- 
jantis auksą ir nefritą, nepakartojamas ir dar sykį nepakartojamas! 

<...> Apačioje — šaknys ir kamienas, viršūnėje — žiedai ir lapi- 
ja; viduje — vaisius ir kauliukas, paviršiuje — žievė ir oda. Rašme- 
nys ir ženklai, žodžiai ir mintys — tai mokslo vyro žiedai ir lapija, 
jo oda ir žievė. Kai savo sielos gilumoje jis puoselėja teisingumą ir 
nuoširdumą, tai jam bemarginant tušu bei rašmenimis šilką ir bam- 
buką, savaime įsivyrauja santarvė tarp to, kas išorėje ir kas viduje, 
kas užslėpta ir akivaizdu. Sumanymas išskleidžia sparnus, ir tep- 
tuko nebesustabdysi: pasaulio šviesą išvysta dailieji žodžiai, ir at- 
siveria tiesa. Literatūros kūrinys žmogui atrodo lyg laukinio paukščio 
plunksnos. Visas plunksnų spalvingumas randasi iš kūno. Jei raš- 
menys nėra pripildyti esmės, tai jie panašūs bus į margaspalvį 
paukštį, kurio plunksnos styro kaip papuolusios. 

Parenkant į šaulius karį žiūrima, kad jis būtų santūrios šir- 
dies ir liekno kūno, kad tvirtai nulaikytų lanką ir strėlės — tik 
toks pataikys į taikinį. Sprendimai ir apmąstymai plaukia iš šir- 
dies, taip, kaip šaunama strėlė lekia iš lanko; apmąstymus pa- 
grįsti — tolygu strėlei pasiekti taikinį. Apie šaudymo rezultatus 
ir įgudimą sprendžiama iš pataikymų, o apie mintijimą — iš suge- 
bėjimo rašmenimis bei tušu perteikti autoriaus talento savitumą. 
Šaulio taiklumą, kaip ir talento išskirtinumą, nulemia širdis — 
esmė čia ta pati. 

Rašmenys giliamintiškiausiai parodo, kas reta ir didinga, pata- 
ria valdovui bei vasalams, kaip geriau valdyti. Kai kūnui neleidžia- 
ma veikti, o lūpoms neleidžiama atsiverti, tai širdyje prabundan- 
čius jausmus atveria akiai ir įamžina rašytinis žodis, idant prare- 
gėtumei tai, ką pats tikrai būtum sugebėjęs atlikti <...> 

Tamsuolis garbina ir mėgsta tai, kas sena, liaupsindamas tai, 
ką žino tik iš nuogirdų. Pirmtakų kūrybos vaisiai mums skanūs ir 
malonūs, o svaiginantis naujųjų kūrinių medus — apkartęs ir ait- 
rus. Antai Zhou Changshengs, gyvenęs Guiji apylinkėse, buvo mū- 


Š Zhou Changsheng — vėlyvosios Han epochos pradžios literalas, Wang Chongo amžinin- 
kas, tačiau kinų literatūros istorijoje jis liko visiškai nepastebėtas. 

sų amžininkas, ir nors jo kūriniai neatrodė eiliniai, vis dėlto vertin- 
tojai, lygindami jį su pirmtakais, pavadino jį geltonsnapiu. Bet juk 
Dangus niekada nepaliovė siųsti iš aukštybių pirmapradį gyvasties 
kvėpsmą, žmogus niekada nepaliovė įkvėpti į savo sielą pirmapra- 
dę dvasinę esmių esmę — tad kaip galima aukštinti ir smerkti 
nūdieną arba senovę? Kas nepaprastai puiku — dera pagarsinti, 
kas nepaprastai tyra — verta išaukštinti. Teisingi žmonės, įžiūrin- 
tys ir atskiriantys melą nuo teisybės, pastebėję apgaulę, nukelia į 
galą tai, kas esti priešaky“, o praregėję tiesą, dabarties kūrėjus 
prilygina senovės meistrams. Jei širdis prašviesėjusi, o supratimas 
aiškus, tai nesuvilios jokia bjaurastis! 


Šešiasdešimt pirmas skyrius 
Į PRAEITĮ NUGRIMZDĘ RAŠMENYS 


Dailiojo žodžio meistrų sėkmė — tai valstybės galios požymis. 
Garbinga giminė atpažįstama iš prašmatnių pilių, senas miestas at- 
pažįstamas iš augalotų medžių. Dailiojo žodžio suklestėjimas vals- 
tybėje liudija didžiosios išminties laikus. Mengzi!?, aiškindamasis 
žmogaus dvasios būseną iš jo veido, pasikliaudavo akių lėliukėmis. 
Jeigu širdis tyra, tai ir vyzdžiai bus skaistūs. O kai vyzdys skais- 
tus, tai skaidri ir akies ragena. Taip manė visi aplinkinių valdų pra- 
našautojai. Jeigu širdis gailestinga, tai ir akys giedros, jeigu valdo- 
vas didžiai išmintingas, tai ir dailiojo žodžio meistrai aplink jį bu- 
riasi. Kažin ar kam nesuspaustų širdies, pamačius ar nugirdus, kad 
kas kojomis mindo, maišo purvuose ir molyje raštais margintą bro- 
katą. Tačiau kas gaili margaspalvio audeklo, bet nejaučia pagarbos 
dailiojo žodžio meistrams, tas nesupranta, jog šie du dalykai panašūs. 


> Senųjų laikų žmonės (ne vien kinai, bet ir babiloniečiai), kalbėdami apie praeitį, ją tarsi 
atkeldavo priešais save. Autorius nori pasakyti, kad tas, kas nevertas dėmesio senovėje, tą 
reikia perkelti „žemiau“ nūdienos, ir priešingai — kas yra verlingiausia dabartyje, tą reikia 
prilyginti senovei. 

0 Mengzi (apie 372—289 m. pr. Kr.) — tikriausiai čia turimas galvoje didysis Konfucijaus 
sekėjas, kurio knyga, pavadinta autoriaus vardu, buvo įtraukta į konfucianizmo keturknygės 
kanoną. 

Tad nejaugi literatų kūriniuose veltui liejamas tušas ir vedžio- 
jamas teptukas, nejau vien tam, kad pasimėgautų subtilybėmis ir 
grožybėmis? Ne, juose įamžinami žmonių darbai, jais iš kartos į 
kartą perduodama tai, kas žmonėse šlovinga. Gėrybingi žmonės 
stengiasi įsiamžinti dorybingomis mintimis. Klastingi žmonės, 
krimsdamiesi dėl jų klastos atsiskleidimo, bando šias išsakytas 
mintis savavališkai užgniaužti bei sumenkinti. Taip dailųjį žodį 
kuriančiojo teptukas skatina gėrį ir pasmerkia blogį. Pomirtinių 
vardų suteikimo paprotys skatina atskleisti gėrį ir sykiu parody- 
ti blogį. Pakanka pomirtiniam vardui prirašyti tik vieną hierog- 
lifą — ir jau žmogus tarytum nubaudžiamas ar apdovanojamas, 
todėl nūnai kiekvienas, jį išgirdęs ir atpažinęs, stengsis būti ge- 
resnis. Atskleisdama gėrio ir blogio šaknis, teptuko ir tušo galia 
reiškiasi įspūdingiausiai. Kai žmogaus kalbos jau išsakytos, o dar- 
bai jau atlikti, ir visa tai įamžinta dailiajame žodyje, tai šie žo- 
džiai — juodi arba raudoni — iš kartos į kartą tūkstančiais sklin- 
da po pasaulį, kad jais galėtų žavėtis. 

Kai Yang Ziyun sudarinėjo „pamokomąsias kalbas“, turtingas 
pirklys iš Shu kunigaikštystės atsiuntė jam šimtą tūkstančių mo- 
netų, norėdamas, kad šis savo knygoje jį būtiniausiai paminėtų. 
Tačiau Ziyun jo noro neišpildė, taręs: „Turčius, nesielgiantis žmo- 
niškai ir nepuoselėjantis teisybės, panašus į užvarytą elnią, įkin- 
kytą jautį — veltui jis stengiasi, kad kas jį minėtų“. Ban Shu- 
pi“, pratęsdamas gerbiamojo Didžiojo Astrologo'? knygą, paminė- 
jo ir savo žemiečius, idant apsaugotų juos nuo pikto. Smaukšte- 
lėjo dailidės tiesyklė — ir apsimetėliui nebepavyks nei nuslėpti, 
nei nutylėti savo vingrybių! Taigi Ziyun nesusigundė brangeny- 
bėmis, Shupi nepasidavė prielankumui. Nepaperkamas tik dailų- 
Jį žodį kuriančiojo teptukas! Šventadvasiai ir šviesiausieji išmin- 
čiai savo sumanymus įamžindavo teptuku; teptukai, lyg paukščių 
būriai, palikdavo marginius pėdsakus. Tokiuose marginiuose-raš- 


" Ban Shupi — žinomo Han epochos istoriko Ban Biao (I a. pr. Kr.—I a. po Kr.) antras 


vardas. 
'2 Turimas galvoje istorikas Sima Rian — toks buvo jo, kaip imperatoriaus rūmų istoriog- 
rafo ir astrologo, titulas. 

menyse išryškėdavo jausmai, ir ainiai, žvelgdami į juos, atskir- 
davo melą nuo teisybės, tad kaip galima neapgalvotai rašyti? 

Žengdamos žeme kojos palieka gražių ir bjaurių pėdsakų. Raš- 
menys, vienas po kito padengiantys knygų lenteles, gali būti pa- 
gimdyti ir dorų, ir piktų kėslų. Dirstelėję į pėdsakus, žmonės atspė- 
ja, kokia koja juos paliko, pažiūrėję į žodžių marginį, nustato, kokie 
jausmai juos įkvėpė. Norint „Tris šimtus eilių“ apibūdinti viena 
fraze, sakoma: „Beviltiška mintis“. O jei vienu sakiniu apibūdintu- 
me „Lunheng“ keliasdešimt skyrių, tai tartume: „Tuščių svaičioji- 
mų apgailėjimas“. 


Aštuoniasdešimt ketvirtas skyrius 
APIE KŪRYBĄ 


Dažnas pasakys: „Dieviškumu paženklinti šviesiausieji išmin- 
čiai kūrė, o galvočiai aiškina. Galvočiams kurti nepritinka. Tačiau 
„Lunheng“ galima laikyti kūryba“. 

Štai jums atsakymas: tai samprotavimai, o ne kūryba ir ne pa- 
sakojimas. Samprotavimas seka pasakojimą. Antai „Penkis kano- 
nus“ galima laikyti kūryba, o pasakojimu galima vadinti tai, ką 
parašė gerbiamas Didysis Astrologas ir ką vėliau tvarkingai suri- 
kiavo Liu Zizheng ir perdavė Ban Shupi, o Huan Zinshango „Naujo 
apmąstymus“ bei Zhou Bogiš „Mintijimus apie uždraudimą“ derė- 
tų priskirti prie samprotavimų. 

Nūnai žvilgtelėkim į „Lunheng“ ir į Huan bei Zhou traktatus — 
jie juk nedvelkia jokiu kūrybiškumu. Sukurti kažką išties nauja, 
kas turėtų įtaką kitų darbams, kažką dar neregėta negirdėta — 
kaip Can Xie“ parašytas laiškas ir Xi Zhong“ suręstas vežimas — 


15 Zhou Bogi — Han epochos autorius. 

15 Can Xie — pasak tradicinių liudijimų, hieroglifų rašto kūrėjas, imperatoriaus Huang Di 
(26—25 m. pr. Kr.) amžininkas ir bendražygis. 

15 Xi Zhong — pasak tradicinių liudijimų, rato išradėjas, taip pat, matyt, Huang Di amži- 
ninkas. 

štai kūryba! „Yijinge“ pasakyta, kad Fu Xi“ sukūrė aštuonias tri- 
gramas. Aštuonių trigramų iki šiol nebuvo, o Fu Xi jas sukūrė — 
tai ir yra kūryba. 

Kultūringasis valdovas" nubraižė aštuonias trigramas ir pats 
jas padaugino iki šešiasdešimt keturių heksagramų, tad šitai va- 
dinama išplėtojimu. Tačiau nedera manyti, kad parašyti „Lunheng“ 
— tai tas pats, kas pateikti šešiasdešimt keturias heksagramas. 
Sudarant šešiasdešimt keturias heksagramas, buvo išplėtota pir- 
rnapradė forma, be galo papildant ją ir dauginant pradines figūras. 
O „Lunhenge“ aprašomi nūdienos papročiai, atskleidžiamas jų nuo- 
širdumas ir melagingumas, tikrovė atskiriama nuo tuštybės, ta- 
čiau čia nesukuriama nieko nauja, kas nulemtų žmonių veiksmus, 
ir neieškoma praeities šaknų. Knygius-prisiskaitėlis skelbia anks- 
tesniųjų mokytojų mintis ir skrupulingai jas puoselėja, o apsiskai- 
tęs valdininkas skaitinėja pareigūnų raštus bei baudžiamąsias by- 
las ir jas nagrinėja. Jei „Lunheng“ vadiname kūryba, tai gal ir 
knygiaus-prisiskaitėlio bei apsiskaičiusio valdininko triūsą laiky- 
tume kūryba? 

Imperatoriui skirti laiškai, pranešimai aukščiausiai valdžiai ir 
memorandumai, kuriuos reikėtų peržiūrėti, prisideda prie valdymo 
įtvirtinimo. Tačiau mintys, išsakomos ne vien tik nūdienėse knygo- 
se, bet ir aukščiausiai valdžiai skiriamuose pranešimuose bei me- 
morandumuose, gimsta iš širdies, o rašmenis kuria ranka, nes jų 
esmė vienoda. Tad laiškai imperatoriui dar vadinami aukščiausia- 
jai valdžiai skirtais pranešimais, o jeigu pranešimą aukščiausiajai 
valdžiai ar memorandumą šiek tiek pakeistume, jo mintį pakreip- 
tume, tada jie vadintųsi „rašiniu“, „knyga“. 

„Pirminės santvarkos“ epochos! sunkmečiu vidurio sritis ištiko 
didelis nederlius. Yinchuano ir Runano apylinkių gyventojai išsi- 
barstė po šalies pakraščius, didžios išminties valdovas nugrimzdo 
sielvarte, nepaliaudamas siųsti pranešimus bei reskriptus! Ir tada 


16 Fu Xi — išmintingasis legendinis senovės Kinijos valdovas, didis kultūros veikėjas, itin 
nusipelnęs Kinijai. 

V Kalbama apie Zhou dinastijos pradininką Wen Wangą (XI a. pr. Kr.). 

18 Turima galvoje Jiau chu epocha (76—84). 

„Lunheng“ autorius įteikė srities valdytojui nedidelį raštą, juo pa- 
tardamas uždrausti prabangą ir besaikį gėrybių švaistymą, kad 
būtų išvengta visiško nuskurdimo ir nuosmukio. O kai šiomis kal- 
bomis niekas nesusidomėjo ir nepasinaudojo, nubraukiau antraštę 
„Memorandumo apmatai“ ir savo darbą pavadinau „Kaip užkirsti 
kelią nuosmukiui?“ 

Vynas pavergia penkis javus, skatina rastis vagis ir grobikus. 
Išplitus lėbavimui ir girtavimui, įleidus giliai šaknis, pradėjo nesi- 
liauti vagiliavimai ir plėšimai. Todėl ir įteikiau srities valdytojui 
memorandumą, patardamas uždrausti žmonėms gerti vyną, bet vė- 
liau nubraukiau antraštę „Memorandumo apmatai“ ir savo darbą 
pavadinau „Kaip uždrausti gerti vyną?“ Kaip matyti, rašantys mar- 
gina knygas tokiais pačiais dailiaisiais žodžiais, kokiais yra margi- 
nami pranešimai aukščiausiajai valdžiai, laiškai bei memorandu- 
mai. Ir jei „Lunheng“ vadiname kūryba, tai gal pranešimai, memo- 
randumai ir oficialūs laiškai — taip pat kūryba? 


Versta iš: Bax Yyn. Bechi cymxpgenuk / Bpa- 
zunckuū B. H. [po61eMEI THNONOTHMW CpexHeBe- 
KOBBHIX JuTepaTyp BocTroka. Ouepku KyJIBTYPOJO- 
THYeCKOro H3yveKnKA NAKTEPATYPBI. — MockBa: Ha- 
yka. TuaBHaa pejakųKa BOCTOUHOK JAHUTEpPATYPSI, 
1991. — C. 256—260; 262—265. Iš rusų kalbos 
vertė Loreta Poškaitė 

CAO PI 
(187—226) 


Cao Pi, žinomo kinų poeto, karvedžio ir valstybės veikė- 
Jo Cao Cao (155—220) sūnus, buvo vienos iš Trijų 
kunigaikštysčių (220—280) — Wei — įkūrėjas ir jos impe- 
ratorius 220—2236 m., tačiau garsėjo ir kaip poetas bei li- 
teratūros kritikas, vertinęs amžininkų kūrybą lyginamosios 
analizės metodu. Literatūroje Cao Pi žinomas dar ir tokiais 
vardais: Zi Huan, Wen Di, Men Ge. Būdamas imperatorius, 
visą gyvenimą Jis praleido karuose bei malšindamas maiš- 
tus, tačiau kaip literatas jis siekė savo kunigaikštystę pa- 
versti kultūros centru, kviesdamas į savo rūmus poetus, 
rengdamas literatūrines varžybas. 

Cao Pi sukūrė daug eilėraščių ir dainų apie puotas ir 
karo žygius, apie žmogaus būties trapumą. Jo poezija pasi- 
žymi vaizdingumu ir elegiška nuotaika. Tačiau iki mūsų die- 
nų išliko tik 44 jo eilėraščiai ir du traktato „Dianlun“ 
(„Samprotavimai apie klasiką“) skyriai, tarp jų „Wenlun“ 
(„Samprotavimai apie dailųjį žodį“). Savo požiūrį į litera- 
tūrą ir meną Cao Pi grindė gi sąvoka, kurią laikė gyvybi- 
ne kūrybos galia, artima įkvėpimui, poeto kūrybinės poten- 
cijos šaltiniu. Pasak Cao Pi, kiekvienas menininkas turi sa- 
vitą gi, kuri skiriasi nuo kitų kūrėjų gi. Tai prigimtinė do- 
vana, kurios neįmanoma įsigyti net didžiausiomis pastan- 
gomis. Be to, Cao Pi vienas iš pirmųjų mėgino apibūdinti 
pagrindinius žanrus. 

Antologijoje spausdinamas „Dianlun“ traktato fragmentas 
iš skyriaus „Wenlun“. 

DIANLUN 
ĮSAMPROTAVIMAI APIE KLASIKĄ] 


WENLUN 
ĮSAMPROTAVIMAI APIE DAILŲJĮ ŽODĮ] 


Dailiojo žodžio meistrai nuo seno įpratę vienas kitą nuvertinti. 
Fu Yi! santykiai su Ban Gu buvo, tarkim, kaip vyresniojo brolio su 
vienu iš viduriniųjų. Tuo tarpu Gu jį niekino ir žemino. Chao bro- 
liui rašė: „Wu Zhong (t. y. Fu Yi) dėl savo kūrybinių sugebėjimų 
buvo paskirtas Orchidėjų rūmų metraštininku. Tereikia jam paimti 
teptuką, ir jau nebe jo valioje jį suturėti“. 

Reikia pasakyti, kad žmogus linkęs atskleisti save literatūroje, 
o žanrų yra ne vienas, ir retai kas sugeba būti tikras įvairių žanrų 
meistras. Štai dėl ko jie greiti kitą kritikuoti ten, kur patys jaučiasi 
esą stiprūs, ieškodami vienas kito klaidų ir netikslumų. Liaudies 
patarlė sako: „Namuose guli — nieko neverta šluota, atiduodamas 
kitam — tūkstančio auksinių panorėsi“. Čia ir bėda, kad žmogus 
pats savęs nemato ir pats sau neatsiskleidžia. 

O tikrieji nūdienos žodžio meistrai — tai Kong Rong“ (arba Wen 
Ju) iš Lu kunigaikštystės, Chen Lin (arba Kong Zhong) iš Guangli- 
no, Wang Can, kitaip vadinamas dar Zhong Xuan, iš Shanyango, 
dar Xu Gan (arba Wei Zhang) iš Beihai ir Yan Yu iš Chenliu, taip 
pat Ying Yang (arba De Lian) iš Runano, Liu Zhen (arba Gong 
Gan) iš Dongpingo. Štai tas septynetas žymiausiųjų, kurie atidžiai 


? Fu Yi (literatūrinis pseudonimas Wu Zhong) — poetas, gyvenęs Rytų Han dinastijos 
laikotarpiu (25 m. pr. Kr.—220 m. po Kr.). Vadovaudamas imperatoriškiesiems Orchidėjų 
rūmams, kartu su Ban Gu ir kitais žymiais to laikotarpio rašytojais, sudarinėjo vėliau rapusias 
klasika knygas „Ouanhou Hanwen“ („Pilnas po Han dinastijos literatūros rinkinys“), taip pat 
„Hou Hanshu“ („Po Han dinastijos knyga“), parašė kai kuriuos šių knygų skyrius (pvz., 8-ąjį 
ir 43-iąjį). 

2 Ban Gu (32—92) — istorikas konfucianistas, parašęs du enciklopedinius istorijos veika- 
lus „Hanshu“ („Han dinastijos knyga“) ir „Bo Hudong“ („Disputas Baltojo tigro salėje“). Ban 
Gu iš aukšto žvelgė į Fu Yi, stengėsi jį sumenkinti. 

3 Kai kurių komentatorių ir verlėjų nuomonė, šis vardas gali būti skaitomas ir kaip Ying 
Chang. 

* Čia išvardijami septyni liveratai, Wei dinastijos laikotarpiu sudarę įtakingą literatūrinę 
grupę, vėlesnės kartos juos praminė „Jian'an septynetu“. 

studijavo ir praeitį, ir dabartį, bet išvengė savo pirmtakų mėgdžio- 
jimo. Visi jie, iškėlę galvas, lygia greta į priekį veržias, nelyg pasi- 
balnoję būtų tuos ristūnus, kurie perdien ne vieną tūkstantį varstų 
li nulėkti galėtų. Nė vienas iš jų nepralenkia vienas kito — o tam 
paklūsti ir susitaikyti su tuo užvis sunkiausia. 

Kilnus žmogus pirmiausia žvelgia į save, ir tik po to apie kitus 
jis sprendžia. Todėl jo neslegia rūpesčiai, nuogąstavimai ir baimė. 

Wang Can neprilygstamas ci ir fu žanruose, Xu Gano kūryboje 
neretai prasiveržia gi“ dvasia, bet vis dėlto jiedu yra lygūs. Tokių 
Cano kūrinių, kaip „Pirmasis žygis“ ir „Kopiu į aukštą bokštą“, 
„Odė soforos medžiui“ ir „Apmąstymai žygyje“ bei Xu Gano odžių, 
būtent, „Juodoji beždžionė“ ar „Taurė, praleidžianti vyną“, „Apvali 
vėduoklė“ ar „Odė apelsinmedžiui“, nepranoko net Zhang Hengas 
ir Cai Yongas. Tik vargu ar tai pasakytina apie kitus Wang Čano 
ir Xu Gana kūrinius. Chen Lino ir Yan Yu imperatoriškajam sostui 
rašyti pranešimai, epitafijos, taip pat laiškai ir užrašai — tai dai- 
liausia, ką šiandien turim. O Ying Yango kūriniai, nors harmonin- 
gi, bet stinga jiems galios ir ugnies. Liu Zhen, nors ir ugningas, bet 
padrikas. Kong Zhongo stilius ir dvasia — iškilūs, krištoliniai ir 
subtilūs. Nors tuo jis ir aplenkia kitus, tačiau nesugeba išlaikyti 
minčių gijos: čia priežastys neatitinka išvadų. O kai jis imasi pajuo- 
kos ar šmaikštumo, prilygsta Banui Gu ir Ying Yangui. 

Paprastas žmogus vertina tik tai, kas yra atokiau nuo jo, o kas 
arti — visai nevertina. Jis atsisuka prieš miražą, tačiau nusigręžia 
nuo realybės. Be to, jis siekia kuo geriau pasirodyti žmonėms. Jis 
pats sau — protingiausias vyras. 

Savo ištakomis literatūra yra vieninga, vėliau ji išsiskaidė savo 
žanrais. Iš tiesų ataskaitoms (z0u) ir pranešimams (yi) imperato- 
riui tinka pakilus tonas, o juos aiškinantys raštai (shu) ir sampro- 
tavimai (lun) turi būti kupini minčių ir argumentų. Užrašams ant 
bronzos ar akmens (ming) ir epitafijoms (lei) visų svarbiausia faktų 
tikrumas. O štai eilės (shi) ir odės (fu) turėtų siekti formos dailu- 
mo. Visi šie keturi žanrai yra skirtinga, ir jeigu kas yra įvaldęs tik 


3 Taip Cao Pi vadina meno kūrinio dvasią, kuri atspindi kūrėjo temperamentą ir kūrybos 
galią. Kuo daugiau meno kūrinyje yra gi, luo jis vertingesnis. 

vieną iš jų, tai kitus išmėginęs neišvengs vienpusiškumo. Tik tikri 
talentai sugeba tobulai įvaldyti visus žanrus. 

Dailiojo žodžio mene viešpatauja gi dvasia. Ji gali būti skaidri 
ir tyra arba prisodrinta drumzlių kaip chaosas. Prievarta jos nepri- 
siviliosi. Pavyzdžiui, imkime muzikos kūrinį. Jeigu atlikėjų gi bus 
skirtingos, tai tas pats dainos ritmas ir melodija skambės arba 
meistriškai, arba, priešingai, nemokšiškai. Nesvarbu, kas bebūtų 
atlikėjai — tėvas ar sūnus — vis viena gi dvasios neperkelsi iš tėvo 
sūnui, neperduosi jos ir jaunesniajam broliui. 

Dailiojo žodžio kūrinys, pasižymintis muzikiniu stiliumi, yra vals- 
tybės valdymo įrankis, jis išlieka puikus per amžius kaip nenyks- 
tantis darbas. Žmogaus gyvenimo metai bėga į tolį, bet ateina lai- 
kas, kai priartėja pabaiga. 

Pagarba ir pasitenkinimas yra ten, kur ir tavo kūnas. Ir viena, 
ir kita turi įprastą laiko trukmę, kuri būtinai ateis. Jie visiškai 
nepanašūs į tą amžinybę, begalybę, kurios siekia dailiojo žodžio 
kūrinys. 

Todėl senovės kūrėjas visą savo gyvenimą nesiskirdavo su tušu 
ir teptuku, o visa, ką jis galvojo, įkūnijo savo posmuose ir ritinė- 
liuose. Neapsimetinėjo jis žodžiais esąs sąžiningas dienos istorikas, 
nepasikliovė vieta, kur žmonės kyla ir lekia, tačiau garbę, garsą 
paveldėdavo savaime. 

Todėl Vakarų valdovas“ sėdėjo tremty, bet ten ir apmąstė savo 
„Permainas“. O Zhou Dan"? buvo išgarsintas ir didis, bet suteikė 
geriausių žmonių elgesiui prasmę ir formą. Būdavo, žvejojo žmogus 
ramiai visiškoj nežinomybėj, bet jis nedykinėjo, ne; užteko jam ma- 
lonės ir šlovės, bet ne iš to išaugo gyvenimo supratimas. Atrodo, 
kad senovės žmonės nebrangino nefrito ir visos pėdos, bet saulėje 
vertino kiekvieną šešėlio colį, jie bijojo, kad tik laikas nepraeitų, 
nes žmonės dažnai nestiprūs, silpnos sveikatos. Kai jie neturtingi 
ir nuolankūs, juos tarsi kumštyje laiko nepriteklius ir badas. Kai 


5 Kalbama apie Xi Bo (kitas vardas Zhou Wen Wang arba tiesiog Wen Wang), Zhou 
dinastijos įkūrėją. gyvenusį XII a. pr. Kr. 

7 Zhou Dan (pilnas vardas Zhou Gong Dan) — Zhou Wen Wango sūnus. Jis, kaip ir jo 
tėvas, apibūdinamas kaip išmintingas ir doras valdovas. 

turtingi ir kilnūs — juos neša tingulio ir išglebimo srautas. Jie tą 
ir teveikia, kad be perstojo rūpinasi tik tuo, kas prieš pat jų akis, 
nekreipdami dėmesio į tūkstantmečius trunkančius dalykus. Kaž- 
kur į erdvę nueina dienos, mėnesiai, o čia, žemėje, silpsta kūnas, 
sveikata. Ir staiga virsmas — vienas visoms žemiškoms būtybėms — 
jau įvyko. Koks didis skausmas kiekvienam mąstančiam žmogui! 

Kong Rong ir kiti su juo jau išėjo. Ir tik Xu Gan kuria vienas, 
tapdamas vieninteliu kalbų autoriumi. 


Versta iš: Anekceee B. M. Kuraūckaa nuTepaTy- 
pa. Ha6paunsIe TpyABI. — Mocksa: Hayka. Dnannaa 
peAaKI( HA BOCTOUHOH AMTEepPaTYp5I, 1978. — C. 271— 
272. Iš rusų kalbos vertė Ieva Diemantaitė. Su ori- 
ginalo tekstu kai kurias vietas sulygino ir jas pare- 
dagavo Rima Sondaitė 

LU JI 
(261—303) 


Lu Ji — vienas žymiausių Wu kunigaikštystės (222—280) 
rašytojų ir literatūros teoretikų. Jis gimė vyriausiojo ka- 
riuomenės vado šeimoje, iš pat vaikystės pasižymėjo įvai- 
riais literatūriniais gabumais. Kai Wu kunigaikštysię pa- 
vergė Gin dinastija, kuriai pavyko trumpam suvienyti Ki- 
niją, Lu Ji atvyko į imperijos sostinę Luojangą. Čia jis 
buvo šiliai sutiktas literatūros elito ir paskirtas nacionali- 
nio universiteto vadovu. Tapęs diduomenės nariu, Lu Ji 
dalyvavo feodalų tarpusavio kovose, o vėliau, nepagrįstai 
apkaltintas dalyvavimu sąmoksle, buvo nubaustas mirties 
bausme. 

Lu Ji sukūrė nemaža imitacinio stiliaus poezijos kūri- 
nių, tačiau labiausiai jis žinomas kaip fu žanro rašytojas. 
Literatūrinis jo slapyvardis — Lu Shiheng. Iki mūsų die- 
nų išliko daugiau kaip 200 jo kūrinių, tarp kurių žymiau- 
sias yra „Wenfu“ („Odė dailiajam žodžiui“). Jį sudaro pra- 
tarmė ir dvylika skyrių (duan). Tai vienas pirmųjų kinų 
poetikos ir literatūros teorijos veikalų, kuriame įžvalgiai 
aptariami pagrindiniai literatūrinės kūrybos principai, api- 
būdinami senosios kinų literatūros žanrai. „Wenfu“ para- 
šytas tipišku fu stiliumi, kuriam labiau nei lyrikai būdin- 
ga aprašomoji interpretacinė forma, poezijos ir prozos de- 
rinimas. 

Antologijoje spausdinamas pilnas „Wenfu“ vertimas. 

WENFU 
[ODĖ DAILIAJAM ŽODŽIUIJ 


[Pratarmė] 


Kiekvieną kartą, kai skaitau, ką kūrė talentingi žmonės, pa- 
galvoju, kad galiu įžvelgti, ko kurdama siekė jų atkakli valia. 


Tačiau vartoti žodžius ir dėlioti sakinius jie galėjo be galo 


įvairiai! 
Ir vis dėlto, kas keri mus, priešingai, kas bjauru, kokie įvai- 
rūs sukurto grožio laipsniai, — tai turi būti svarstoma. 


Kiekvieną kartą, kai pats rašau savuosius kūrinius, aš ypač 

aiškiai suvokiu, koks tai sunkus išbandymas. 

Aš nuolatos jaučiu, kad suvoktosios prasmės neatitinka ma- 

tomų daiktų! Ir vėlei žodžiai nesugeba išreikšti prasmės! 
Juk čia sunku mums ne žinoti, o padaryti! 


Štai kodėl aš rašau šią odę! Kad apsakyčiau nuostabų žydė- 
jimą senųjų rašytojų ir apsvarstyčiau kūrėjo sėkmės ar ne- 
sėkmės priežastis. 

Vėliau gal kada nors ši paslaptis sudėtingiausio meno bus iki 
galo ištirta. 


Kai „kuri kirvakotį, laikydamas rankoj kirvį“, — tai pavyz- 
dys, kaip sakoma, po ranka. 
Bet ką daryt privalo, kai kuriant nuolat keičias forma, aplin- 
kybės, — tai žodžiais pasakyt sunku. 

Todėl čia bus vien tai, ką žodžiais pasakyti galima. 


[1. Paskatos] 
Iškilęs Vidurio kunigaikštystėje, aš apžvelgiu visą pasaulį 


amžinai paslaptingu žvilgsniu. 
Džiaugiasi mano siela išmintim raštų senųjų ir randa čia peno. 

Aš matau, kaip vis keičias metų laikai ir raudu: ak, jie pra- 
eina! 
Aš žvelgiu į gausybę, gausybių gausybę daiktų ir galvoju: ak, 
kokia jų daugybė! 
Ir kai lapai krenta rudenį rūstų — aš liūdžiu, 
Mielą pavasarį kiekviena šakelė švelni man sukelia džiaugs- 
mą... 
Ir šalnos mane atjaučia, kai širdy — vien šaltas grynumas, 
Ar aukštai, aukštai debesyse apsigyvena mano siela. 


Ir dabar aš dainuoju apie nuostabius žmones, jų dorybes ir 
darbus. 
Tyrą dvelksmą kilnios praeities. 

Raštų miškai ir poezijos perlų lobynai — mano sielos mėgs- 
tamos vietos, 
Kur džiaugiuosi matydamas, kaip tobulai susiliejo grožio skelb- 
tieji pradai. 

Dedu susijaudinęs lapą ir imuosi teptuko: 
Aš išreikščiau virpulį savo tais pačiais klasikiniais žodžiais. 


[2. Susitelkimas prieš rašant] 


Ir kada tai ima kilt manyje, 

Aš sulaikau savo žvilgsnį ir klausą, 

Susitelkęs savyje, ieškau visur. 

Siela šuoliuoja už aštuonių žemės ribų, 

Dvasia kyla ir skrieja į nepasiekiamas aukštumas. 


Kada tai įvyksta, 

Jausmai — iš pradžių neryškūs — vis labiau nušvinta, 

Gamta aplinkui spindi, šviečia, iš visur prie manęs artėja. 

Lašų lašai sunkias iš žodžių, kada nors pasakytų, 

Kaip esmė, kuri aromatą skleidžia šešių pagrindinių ir kla- 
sikinių knygų. 

Ir dabar plaukiu dangaus vandenuos, neša rami jų tėkmė, 

Neriu į slaptą pasaulį, į požemines sroves. 

Ir dabar žodžiai, ilgai ieškoti, ilgai nerasti, 

Nelyg plaukiančios žuvys iš vandenyno gelmių kyla ant žvejo 
kabliuko; 

Ir greitasparnės metaforos — atskriejančios iš toli 

Sparnuotosios gentys, krinta iš debesų, pašautos medžiotojo 

lanko. 

Aš dabar sutelksiu tai, kas šimtuskart laukė mano teptuko, 

Kad būtų išsakyta ritmais, negirdėtais tūkstančius amžių! 

Težydi senųjų rytmečių gėlės, 

Išskleisiu vakaro žiedus, kur niekad nebuvo išsprogę. 


Akimirkoj aš regiu amžinybę 
Ir visą tarpjūrį pasaulį aprėpiu aš vienu žvilgsniu. 


3. Rašymas] 


Ir tik dabar aš galiu atrasti pagrindines idėjas, atidžiai ste- 

bėdamas daiktus pagal kategorijas, 

Gerai apgalvotus parinkti žodžius, juos tvarkingai ir darniai 

išdėstyti. 

Visa, kas saugo savy šviesų saulės spindėjimą, aš priversiu 
liepsnoti, 

Visa, kas gali skambėti, aš priversiu skambėti. 


Įsiūbuosiu šakas, kad išskleistų jos vešlią lapiją, 

Begalinėm bangom aš pasieksiu jų slaptą šaltinį. 

Miglose aš rasiu aiškumą, 

O eidamas lengvu keliu, prieisiu, kas sunkiai prieinama. 

Prijaukintų gyvūnų formas nušviečia staiga netikėtas tigro 
švytėjimas, 

Ar bangų įsiūbuotos žuvėdros staiga virsta drakonu. 

Kartais viskas sklandu, mintys liejas lengvai, 

O kartais — kelią užstoja kalnai, ir viskas nerimą kelia. 


Aš išeikvosiu savo grynąją mintį ir visas sykiu mąstysiu. 
Palikęs žemiškus rūpesčius, aš įgysiu ramų aiškumą, 

Ir mintys dėliosis žodžiais tokiais, kokių nieks nesapnavo. 

Aš įkūnysiu dangų ir žemę naujom trokštamom formom, 

Ir visi miriadai gyvų tvarinių taps paklusnūs mano tep- 
tukui. 


Iš pradžių aš trypčiojau vietoj... Lūpos išdžiūvo. Dabar, paty- 
ręs palaimą, trykšta mano teptukas. 

Idėja čia bus esmė — nelyg medžio kamienas, 

O stilius — kaip šakos, lapus išskleidusios, laikančios vaisių. 


Dabar jausmai ir išraiškos išties atitiks vienas kitą. 
Todėl kas sykį, kai keisiuos, tai bus matyti iš veido: 
Jei džiaugsmingos bus mintys — aš iškart nusijuoksiu, 
Jei liūdesį išsakysiu — jį ims skleisti ir žodžiai. 
Kartais aš lapą griebiu ir greitai pabaigiu darbą... 
Kartais, sukandęs teptuką, vis delsiu ir svarstau... 


A. Rašymo džiaugsmas] 


Rašymas pats yra džiaugsmas! 
Tačiau šventieji išminčiai į jį žiūrėjo su baime! 


Žvelgiu aš į Tuštumą didžią, joje reikalauju Būties 

Ir beldžiuos į giliają Tylą, noriu, kad ji skambėtų. 
Skiautelėje šilko atsiveria man Begalybė, 

Ir virpa mano siela, liejas jausmas beribis iš mažytės širdies. 
Auga ir plečiasi žodžiai, pajėgūs viską prikelti. 

Mintys mąstomos darosi vis gilesnės. 


19 Ir pražydusios gėlės skleidžia visur aromatą, 


Tamsžalės, trykštančios syvais medžių šakos kupolais su- 
vešės. 
Liepsnasparnis, smarkus ims siautėti vėjas, aukštai pakils 
jis į dangų, 

Ir debesys išsiskleis kaip nimbas, teptukų girios iškeltas. 

[5. Apie formą] 


Formos daiktų daugybe skiriasi būdų, 

Nėra jiems vienintelio bendro mato. 

Susigrūdę ir susimaišę nesibaigiančioje tėkmėje, 

Gyvieji pavidalai niekaip nesileidžia kartojami. 

Žodžiai, riboti savaip padeda tik iš dalies. 

Visa suderinanti Reikšmės galia suvienija ir įkūnija bruožus 
svarbiausius. 

Ir štai tarp Esimo ir Nesimo triūsia poetas, 

Gilų ir negilų siekia jisai ištobulint, 


Kad forma, nors ir vengdama liniuotės bei skriestuvo įsakymų, 
Prilygtų tam, ką jis regi, — pavidalus ir bruožus atskleistų. 


Štai kas: jei nori akį žavėti, vertink žodžių puošnumą, 

Bet reikia įgyti tokį tikslumą, kad širdžiai jie būtų teisingi. 

Laikui bėgant gali baigtis žodžiai, tik ne taip, kad reikšmė jų 
sustingtų, 

Didelėms mintims reikalinga begalybė ir beribiškumas. 


Shi — kancona kyla iš gryno jausmo nelyg iš plono siūlelio 
puošnus audinys. 
Fu — traktatas — gyvumas įkūnytas, teisingai parodantis 
daiktus. 
Beiwen — paminklinis užrašas — čia stilius dailus faktus 
turi puošti. 
Lei — rauda — nesibaigiantį sielvartą verpia. 

Ming — atmintinė — tai ramus tekėjimas frazių, glaustas, 
bet turiningas. 
Chen — epigrama — jos tonas tai leidžias, tai staigiai pakyla, 
ji — grynoji jėga. 

Song — eulogija — džiaugiasi didžiojo stiliaus laisve, 
O Lun — apmąstymas — turi būti tikslus ir aiškus, kad 
mano siela atsiskleistų. 
Cou — raštas valdovui — stilius ramus, gali viską išaiškint, 
visąlaik išlaikantis saiką, klasiškai santūrus. 

Chuo — pamokslas — liepsningas ir karštas, o alegorijos — 
gudriai sumanytos. 
Smulkmeniški yra visi šitie skirstymai, 
Kad jausmai ir mintys, paleidus vadžias, savavališkai nenu- 
kryptų, 
Svarbiausia: Idėja turi būti išsakyta žodžiais taikliais, 
Vengiant painios daugžodystės. 


[6. Kūrinio sukūrimas] 


Kūrinys — tai daugybė įkūnytų gestų, 

Tai (kaip Dao aktas) — begalinė kaita. 

Kad įgytų Prasmę, jis turi apčiuopti, kas sunkiai apčiuo- 
piama, 

Ix parinkti tokius žodžius, kurie grožiui geriausiai tarnautų. 

Garsų sąskambiai taip turi būt sudėlioti, 

Kaip penkios spalvos, kurios viena kitą sustiprina. 

Atsiranda jie ar išnyksta ne pagal kokią taisyklę, 

Ir sunkūs, vingiuoti keliai nesuteikia laisvės. 


Tačiau jei tu suvokei paslaptį šitos kaitos ir tvarkos, 

Juos pakreipsi kaip srovę, kad į ją įsilietų šaltinis. 

Bet jei neteksi šitos paslapties ir vis vien bandysi viską su- 

vienyt, 

Viskas virs painiava, ir tu, ko nors nusigriebęs, pats norėsi 
primest savo valia! 

Dangišką žydrį ir žemės geltonį suliejus — 

Viskas purvu ir chaosu virs, šviesos nebeliks! 


Vieni taip išpučia pabaigą, jog nematyti pradžios, 

Kiti tokį parašo sakinį, kad šis kėsinas nustelbti kitus. 
Vienų geros idėjos žodžiais prastais pasakytos, 

Kitų sakiniai malonūs, bet mintis — banali. 

Paėmus iš jų tai, kas gera, reikia kartu sudėti, 

Nuo to, kas bloga, atskyrus. 

Kas yra geriau, o kas ne taip, po kruopelę reikia pasverti, 
Ką palikti, o ką išmesti nuspręsti, kai skirtumai ne didesni 

nei ploniausias varpos plaukelis, 
Ir jei viskas tiksliai bus padaryta ir kruopščiai pasverta, 
Tai Meistro matuoklė šitai patvirtins. 


[7] 


Būna, kad stilius puošnus minčių nestokoja, 

Tačiau jam trūksta krypties, tad reikšmė neišaiškėja. 
Juk tobulybei nedera dvilypumas, 

O užbaigtumui pertekliaus nebereikia. 


Vienas žodis, bet pačiu laiku pasakytas, 
Nelyg botagas dalis suginti į visumą gali. 
Ir net jei yra tvarka visuos odės žodžiuos, 
Toks kirtis būtinas jiems suburti. 

Ir odė įgys didžiausią tobulybę, 

Ir nebebus joje nieko nereikalinga, 
Pakaks aiškumo šviesaus ir esmės. 


Kartais įkvėptos mintys pačios audžia gražiausius audinius, 

Besiskleisdamos darosi vis malonesnės ir nuostabesnės, 

Spindi sudėtingiausių siuvinių spalvom ir linijom, 

Ir skamba veriančiai nelyg muzika tūkstantstygė. 

Bet sekimas turi būti toks tobulas, 

Kad prilygtų, kas praeity buvo sukurta, — o tai juk nepri- 
lygstama. 

Tada nors metmenys ir ataudai būtų suverpti manoj širdy, 

Vis vien turėsiu bijoti, kad kiti nebūtų tą patį suverpę. 

Tačiau jei mano dorumui ir garbei iškyla pavojus, 

Net perlą, net jį privalau paaukoti. 


[8] 


Arba kartais auga mintis kaip koks vienišas augalas — atski- 
rai nuo kitų, kupina savo gyvybės, 

Tokia savita, kad, atrodo, nėra panašių, 

Tarytum miražas, vis keičianti savo pavidalą — bandyk jį 
pagauti! 

Arba šmėkliškas balsas, kurio nekartos joks girdimas garsas, 

Būtis visai atskira, sakytum didžiulis kalnas, 

Kad jokie žinomi žodžiai negali josios išreikšti! 


O širdis tuomet nelyg palikta mylimoji, pasmerkta sunykimui, 
Ją kamuoja Prasmė, vis išsprunkanti, vis neapčiuopiama, bet 
nuo jos nepabėgsi. 


Ir tegul būna ji kaip nefritas uoloj, nuo kurio kalnai spindu- 
liuoja, 

Ar paliki kaip perlą, spindintį upėj, — vandenis jis tepuošia. 

Krūmai ir tie, jei leisi jiems augti, 

Savuoju grožiu suvešės. 

Tonais kukliais, kuriuos supinsiu su labai pakylėtais, 

Aš surasiu būdą išreikšt jų didybei. 


[9. Penki nepasisekimai] 


Eilėraštis šlubuoja, vis nepavyksta, 

Kai silpnai minčių grandinei trukdo skurdi vaizduotė, 
Tada lyg artimųjų netekus — pasaulis aplink nebylus, 
Dangus — nepasiekiamas, tuščias, beribis: 

Plona styga viena paliesta 

Be atgarsio skamba — jos garsas plevena ore ir išnyksta. 


Arba kūrinį kartais gadina išglebę, nervingi tonai, 
Dorumas sumišęs su nešvankybe. 

Ydose pranašumai skendi, 

Nelyg „fleitos, kur apačioj groja“ aukštas, skubotas natas, 
Skambias, bet visai ne į taktą, harmonija jos niekad nevirs. 


Arba, norėdami būti vieninteliai, tiesos nepaiso 
Kai kurie poetai ir kratosi to, kas tik regima ir nereikšminga, 

Jų žodžiai be tikro jausmo ir meilės 

Plaukioja pasroviui ir paviršium, benamiai, neturintys kur 
sugrįžti, 

Jie, kaip citra, pernelyg įtempta ir suspausta kietais pirštais, 

Nors skamba lyg ir teisingai, bet sielos nejaudina. 


38 Arba kūrinys gali įsisiūbuoti į tokią simfoniją, 


Džiaugtis tokia sąskambių laisve, kur žodžiai vienas per kitą 
vis užburia savo grožiu. 

Tai akiai bus malonu, visur prasčiokai pritars, 

Žema gaida, užtat atliekama garsiai. 

Nebūk panašus į „Rasos prieglobstį“ ar „Šilkmedžių giraitę“, — 

Melodijos nors ir graudina, bet žeidžia kilnumą. 


39 Arba kartais grynumas būna toks tuščias, o elegancija tokia 

paprasta, 
Kad, rodos, nėra nieko nereikalinga. 
Tačiau trūksta jo puotai subtiliausių prieskonių skonio. 
Kaip perdirbto šilko stygos, pernelyg grynas jų garsas, 
Nors čiulba nesibaigiančiom trelėm, 
Kad ir kilnus, nevilioja. 


[10. Meistriškumo paslaptis] 


Bet štai, kokia žodžių tvarka, 

Stilius sodrus ar glaustas, 

Kyla ar leidžiasi forma, 

Priklauso nuo to, kaip tinka. 

O kaip yra tinkama, jausmas pasako — subtilus, neapčiuo- 
piamas. 


Jį turint, ir šiurkštoka kalba gali būt pasakyti protingi paly- 
ginimai. 


O banalybė, žodžių lengvai palytėta, gali pavirst epigramom. 
Ir juo pavyzdys senesnis, juo šviežesnis gali būti sekimas. 

Yra tokių, kurie pilkumoj ir purve tampa ypač tyri. 

Tr tada, kai meistriškumas matyti vos tik pažvelgus, 

Jis kaip šokėja, kurios rankovės iš lėto banguoja ritmingai, 

Ar dainininkė, kurios kiekviena gaida atsako į skambesį stygos, 

Jį valdo jėga, kurios net Meistras Račius Bianis negalėjo iš- 
reikšti žodžiais, 

Jo paslaptis yra už sklandžiausios kalbos. 


(11. Literatūros ir jos mokslo šaltinis] 


43 Visa persmelkiantiems žodžių tvarkos ir rašymo mokslo 
dėsniams 
Aš paaukojau save. 
Taip aš suvokiau daugybę blogybių, madingų dabar, 
Ir išvydau tai, kas gražu praeities meistrų darbuose. 
Nors menas, kilęs iš pačios kūrėjo proto gelmės, 
Neišmanėlio akiai dažnai gali atrodyt juokingas. 


43 Koralų brangakmeniai ir nefritų sodai ne tokie jau reti, 
Jie kaip pupos, kur auga Vidurio lygumoje, ir visi gali jas 
skinti. 
Tad ir poezijos šaltinis yra kaip oras iš Dumplių, 
Amžinai gimdanti Tuštuma, 
Ir gyvuos su dangum ir žeme per amžius. 


44 Tačiau kad ir kokie gausūs ir visur esantys būtų jos kūriniai 
šiam pasauly — 
Deja, aš galiu juos paimti į saują! 
Kaip liūdna, kad taip dažnai tušti tie indai, kuriuos „nešasi 
žmonės“, 
Ir kankina mintis, kad taip sunku būt Didžiai iškalbingam! 
Todėl šlubuoja eilės kaip kokios neūžaugos, 
Todėl ir jų garsas niekingas, kad kaip nors ritmui įtiktų. 
Dažnai aš baigdavau darbą, kankinamas abejonių, 
Kada, neatsimenu, džiūgavau, patenkintas savimi? 

Visuomet aš bijausi, kad tik nebūtų manieji moliniai indai 
Apdulkėję ir šaižūs, 
Baisi pajuoka iš nefrito skardenimo. 


[12. Apie įkvėpimą) 


Tokios akimirkos, kai siela ir daiktas visiškai viena, 

Kai didžiulės proskynos atsiveria ten, kur viskas buvo už- 
tverta, 

Ateina — su neįveikiama jėga, 

Praeina — ir niekas jų nesulaikys. 

Dingdamos jos išnyksta kaip šviesos blyksnis, 

Pasirodydamos nelyg aidas skardena ir aukštai į dangų pakyla. 


Koks aštrus yra protas dieviškojo supratimo akimirką, 

Ar yra tokia painiava, kuriai jis negalėtų suteikti stebuklin- 
gos tvarkos? 

Štai mintys kaip vėjai kyla iš sielos gelmių, 

Ir žodžiai nelyg šaltiniai trykšta lūpom ir dantimis. 


Nei gėlės, nei augalai, nei gyvūnai nėra tokie nuostabūs, 
Kad jų nepajėgtų atkurti teptukas. 

Tai nuostabiausias vaizdas, kada nors mano akių regėtas, 
Ir puikiausia muzika, kokios klausėsi mano ausys. 


Bet yra kitos akimirkos, kai visi Šeši jausmai yra nelyg už- 
spausti, 

Ir širdis, regis, prarasta, o dvasia sustingsta. 

Apima visiškas nejudrumas, esu nelyg sausas medis, 

Išdžiūvęs kaip išsekusi upės vaga. 

Siela įninka tirti paslėptą labirintą, 

Savyje yra ieškoma, kur paslėpta vidinė šviesa. 


Už virpančios uždangos idėja, atrodo, suspindi, bet dar la- 
biau neapčiuopiama tampa, 

O mintys vejas ir pinas nelyg šilko gijos ant užsikirtusio 
ratelio. 

Todėl visas jėgas gali išsklaidyti poetas, kai jis toks pasigai- 
lėtinai bejėgis. 
Užtat, vėl laisvo polėkių žaismo pagautas, jis gali pasiekti 
tikslą, spąstų išvengęs. 
Ir nors Paslaptis būtų manyje, 
Ne mano jėgoms kaip nors ją paveikti. 


Dažnai aš dedu ranką ant tuščios savo krūtinės, 
Netekęs vilties sužinoti, kaip užtvaros gali būti pašalintos. 


[13. Literatūros tikslai ir nauda] 


Taip! Taip! Literatūros uždavinys yra 

Išreikšti idėjas, apraizgiusias pasaulį! 

Tūkstančius li ir dešimtis tūkstančių Li jinai nusidriekia, ir 
nėra jai ribų, 

Per tūkstančius tūkstantmečių ji nutiesia jungiantį tiltą. 


Ji nutiesia kelius ir takus ateities kartų lapijai. 

Ji žvelgia į vaizdą idealiųjų senovės žmonių, 

Ir vėl sutvirtina svyruojančius pastatus garsiųjų senovės 

karalių — kultūringojo Weno ir jo sūnaus karingojo Wu 
Wango — 

Ir įspėjantys jų balsai, ataidintys iš senovės, vėl tampa garsūs. 

Nėra tokių tolių, į kuriuos ji neįsiskverbtų, 

Nėra tokios subtilios tiesos, kurios ji neįpintų į savo audeklą. 


Kaip migla ir lietus ji pagirdo ir pamaitina, 

O jos formos gali taip keistis, kaip mainos šviesios apraiškos 

ir tamsūs dangaus ir žemės pradai. 

Tai, kas verkia, ji bronzoj įamžins ir akmenyje ir privers 

spinduliuoti. 

Ir skambės ji melodijų amžinajam srovenime, vis naujai gro- 

jama dūdelių ir stygų. 

Versta iš: Lu Chi. Essay on Literature // Antho- 

Šalia Rytų civilizacijų nuo XII a. pr. Kr. Viduržemio jūros pakrantėse 
ėmė formuotis kitas svarbus estetikos ir meno židinys — antikinės Graikijos 
ir Romos kultūros, vėliau nulėmusios visą Vakarų estetinės minties raidą. 

Keletą šimtmečių jauna graikų kultūra plėtojosi stipriai veikiama senųjų 
Egipto ir Artimųjų Rytų civilizacijų sukurtų vertybių. Egiptas, Babilonas, 
Finikija, Persija graikams buvo gerai pažįstami kraštai, į kuriuos nuolatos 
krypdavo jų žvilgsniai. Graikijoje pasklinda Rytų šalių mitai, orfizmo religi- 
ja, Dioniso kultas, daugybė mokslo ir meno laimėjimų. Iš finikiečių graikai 
perėmė raštą, navigacijos žinias, iš Egipto ir Babilono — matematikos, ast- 
ronomijos, medicinos, architektūros ir kitų mokslo bei meno sričių paslaptis. 
Neatsitiktinai vienas įtakingiausių ankstyvųjų graikų dailės stilių vadinamas 
egiptietiškuoju. 

Daugelis garsių graikų filosofų, mokslininkų, menininkų vykdavo į Rytų 
šalis mokytis. Talis (apie 625—547 m. pr. Kr.) buvo gerai susipažinęs su 
Egipto mokslu, Pitagoras (apie 570—500 m. pr. Kr.) sėmėsi žinių Egipte ir 
Babilone. Demokritas (apie 460—370 m. pr. Kr.) nuo vaikystės buvo persų 
išminčių mokinys ir vėliau, daugelį metų klajodamas po Egiptą, Etiopiją, 
Babiloną, Persiją, mokėsi vadovaujamas šių šalių išminčių, bendravo su indų 
filosofais. Platonas (428/427—348/347 m. pr. Kr.), lankydamasis Egipte, stu- 
dijavo šios šalies mokslininkų ir menininkų kūrinius. Aristotelio (384—322 m. 
pr. Kr.) dvasinės brandos metai taip pat prabėgo Mažojoje Azijoje. Plotinas 
(204—269/270) vyko į Rytus studijuoti persų ir indų filosofų. Graikų isto- 
rikai, filosofai ir menininkai pripažino senųjų Artimųjų Rytų civilizacijų įtaką 
Graikijos kultūrai. Netgi Diogenas Laertijas (III a.) savo veikalą „Apie žymių 
filosofų gyvenimą ir pažiūras“ pradeda poleminiais apmąstymais ir pateikia 

nuomones tų, kurie teigia, kad filosofija gimė ne Graikijoje, o persų magų, 
babiloniečių ir asirų-chaldėjų, indų gimnosofistų, Egipto žynių ir kitų Rytų 
tautų išminčių aiškinimuose apie gamtos ir dievų paslaptis. 

Pastaraisiais dešimtmečiais pasirodė tyrinėjimų, kuriuose, be gerai žino- 
mos Egipto, Babilono ir Finikijos kultūrų įtakos senovės graikams, kalbama 
ir apie persų kultūrą, su kuria graikai glaudžiai bendradarbiavo savo civili- 
zacijos brendimo laikotarpiu, 

Tūkstančiai graikų samdinių dalyvavo persų kariuomenės žygiuose į 10- 
limiausias šalis. Per milžinišką persų imperiją, kuri siekė Indiją, Užkaukazę, 
Egiptą, į Graikiją sklido daugelis kitų senųjų civilizacijų kultūros ir meno 
laimėjimų. Į tai atkreipė dėmesį M. Westas, kalbėdamas ne tik apie tradicinių 
senųjų Artimųjų Rytų civilizacijų, bet ir apie persų mitologijos bei filosofijos 
įtaką. Jis mano, kad Herakleito (544/540—484/480 m. pr. Kr.) teiginiai apie 
amžinai gyvąją ugnį yra labai artimi senovės iranėnų tekstams'. Įtakingų 
zoroastrizmo, manicheizmo atstovų idėjos, apmąstymai apie pasaulio, dievų 
kilmę, sielos nemirtingumą neabejotinai turėjo įtakos antikos mąstytojų fi- 
losofinėms pažiūroms. Vargu ar atsitiktinai graikų filosofija ir estetika gimsta 
ne europinėje Graikijos dalyje — Peloponeso pusiasalyje, — o Jonijoje, L. y. 
Mažojoje Azijoje ir greta esančiose salose. Norėdami suprasti Jonijos kul- 
tūros savitumą, turime pažvelgti į graikų civilizacijos ištakas. 

Jau II tūkstantmetyje pr. Kr. Kretos saloje klestėjo Minojo kultūra, kurią 
iš dalies sugriovė ir transformavo XVI—XIII a. pr. Kr. iš šiaurės įsibrovę 
protohelėnai. Susilieję su vietine kultūra, jie suformavo Mikėnų kultūrą, ku- 
rią XIV—XII a. pr. Kr. nuniokojo iš šiaurės įsiveržusios ir Peloponeso pu- 
siasalį apgyvenusios dorėnų gentys. Nugalėtos ir išstumtos gentys, tarp kurių 
reikšmingiausios — jonėnai, apsigyveno Mažosios Azijos pakrantėse ir gre- 
timose salose. Taigi jau archajiniu graikų kultūros laikotarpiu išryškėjo dvi 
viena kitą papildančios tradicijos, kurių pradininkės ir puoselėtojos buvo do- 
rėnų ir jonėnų gentys. Dorėnų gyvenamuose centruose europinėje Graikijos 
dalyje, kur vyravo aristokratija, įsigalėjo tradicionalizmas. Jonijos kultūroje, 
išsaugojusioje daug mikėniškosios ir Kretos-Minojo kultūros elementų bei 
aktyviai sąveikaujančioje su senas kultūros tradicijas turinčiomis Artimųjų 
Rytų civilizacijomis, įsivyravo pirkliai ir amatininkai, kurie skatino kultūros 

dinamizmą ir naujoves. Taigi Mažosios Azijos pakrantėje iškilusių Jonijos 
kultūros židinių Efeso, Mileto, Kolofono dominavimą ankstyvuoju graikų 
estetikos raidos laikotarpiu galime paaiškinti tuo, kad jie buvo artimai susiję 
su pagrindiniais Senovės Rytų civilizacijų centrais. Jonijoje gimė senovės 
graikų herojinis epas, lyrinė poezija (Archilochas, Mimnermas, Anakreontas 
ir kt.), garsioji Mileto filosofų mokykla (Talis, Anaksimenas, Anaksiman- 
dras), reiškėsi Pitagoras, Herakleitas, Demokritas ir daugelis kitų ankstyvo- 
sios graikų filosofijos atstovų. Po nuožmių kovų 499 m. pr. Kr. persams 
užkariavus ir nuniokojus Miletą ir kitus Jonijos miestus, graikų kultūros ži- 
diniai palaipsniui persikėlė į Pietų Italiją, Siciliją ir Peloponeso pusiasalį. 

Graikų civilizacijos ir joje gimusios estetikos bei meno savitumui suvokti 
nepaprastai svarbi polio sąvoka. Polis — tai ne tik miestas-valstybė, admi- 
nistracinio ir politinio visuomeninio gyvenimo struktūra, bet pirmiausia civi- 
lizacijos židinys, kokybiškai vienijantis gyventojus, suteikiantis jiems tam 
tikrą socialinių laisvių visumą ir sudarantis priešpriešą už civilizuoto graikų 
pasaulio ribų esančiam negraikiškam barbarų pasauliui. Negausiai gyvena- 
muose graikų miestuose-valstybėse asmenybė neišnyko masėje, o suvokė 
savo autonomiją ir vertę. Socialiai polio atsiradimas ženklino reikšmingą 
graikų civilizacijos raidos lūžį, kokybinį šuolį visuomenės evoliucijoje. Šio 
lūžio esmė — gimininės visuomenės perėjimas į klasinę, kurioje socialinius 
santykius reguliuoja etika ir teisingumo principais paremtas įstatymas. Polis 
su jam būdingais socialinio gyvenimo principais nulėmė antikos estetikos 
pobūdį. „Antikos estetika, — rašo V. Asmusas, — gimė ne abstrakčių mąs- 
tytojų kabinetuose, o palestrose ir gimnazijose, portikuose, architektūros ir 
skulptūrų apsuptyje, greta antikos šventyklų ir visuomeninių pastatų. Jos prie- 
laidos — ne tiek mąstymo konstrukcijų aksiomos, kiek konkrečios antikos 
meno kokybės, išryškėjusios plastikos ir teatro kūriniuose, lengvai prieina- 
muose ir visuotinai svarstomuose“*. 

Senovės graikų menas išaugo iš mitologijos, kuri turėjo nemaža bendrų 
bruožų su Rytų pasaulio mitų natūralizmu. Mitas — tikras graikų išminties 
šaltinis. Jis siūlė žmonėms tobulo elgesio modelius. Būdamas ne tik žmogaus 
pažintinės veiklos, bet ir lakios fantazijos vaisius, mitas ilgainiui nusistovėjo 
kaip tam tikras simbolių, reikšmių, alegorijų kupinas pasakojimas. Mitologiją 

galima laikyti ne tik meno, bet mokslo priešistore. Žmogaus gyvenimo 
patyrimas čia apibendrinamas, susisteminamas ir pateikiamas tobula menine 
forma. Dievų personažai, sudėtingi ir painūs siužetai mituose atspindi tuo- 
metinį pasaulio suvokimą ir žmogaus vietą jame. 

Seniausiuose mituose pagrindinis pasaulį tvarkantis principas buvo chao- 
sas, nedama. Daiktų esmė (demonas) tokiuose mituose dar neatribojama nuo 
konkrečių daiktų pavidalo, Pavyzdžiui, Atėnė vaizduojama kaip gyvatė, Dio- 
nisas — kaip vynuogių kekė. Vėlesniuose mituose personifikuojamos žmo- 
gaus fizinės ir dvasinės galios. Mitų herojai — Heraklis, Persėjas, Tesėjas ir 
Olimpo dievai — nuolat grumiasi su titanais, kiklopais ir kitomis stichinėmis 
jėgomis ir baisybėmis, siekdami įtvirtinti harmoniją vietoje chaoso ir dishar- 
monijos. Mitologija teigė protingos pasaulio santvarkos idėją. 

Meninį mitologijos pobūdį liudija ir bandymai apmąstyti grožio ir meno 
kilmę, meno savitumą ir jo reikšmę žmogui. Senovės graikai beveik neskyrė 
meno ir amato, meno ir protinės veiklos, mokslo arba, kaip patys graikai 
sakė, išminties. Ilgainiui radosi vis daugiau vadinamųjų mūzų, kurioms tapo 
pavaldžios įvairios žmogaus kūrybinės veiklos sritys: Klėjo globojo istoriją, 
Melpomenė — tragediją, Taiėja — komediją, Euterpė — lyrinę poeziją ir 
muziką, Kaliopė — iškalbą ir epą, Erato — erotinę lyriką, Terpsichora — 
šokius, Uranija — astronomiją, Polihimnija — himnus ir muziką. Kiekviena 
mūza siekė harmonizuoti pasaulį, naikinti blogį ir nesantaiką tarp žmonių, 
grubų ir nepadorų Žmogaus elgesį. 

Vėlesniųjų laikų mitai jau šlovino dievų valiai nepaklūstančio žmogaus 
žygdarbius (Oidipas įmena Sfinkso paslaptį, Odisėjas įveikia sirenas, Herak- 
lis nugali Kerberą). Žmogus darosi mažiau priklausomas nuo gamtos, ir mi- 
tologija vis labiau sureikšmina jo didėjančią laisvę. Į mitus pradedama žiūrėti 
kaip į labai reikšmingą praeities pažinimo ir kultūros šaltinį. Filosofai ir 
menininkai juos laiko kūrybos ir fantazijos aruodu. Mitai imami savitai inter- 
pretuoti ir aiškinti, pamažu jie netenka savo sakralinės įtaigos. Bet jų įtaka 
estetinei sąmonei buvo stipri, ir truko iki pat vėlyvojo helenizmo. 

Savitas jau Homero požiūris į mitus. Jo epuose savotiškai sąveikauja du 
personažai: rapsodas — neprilygstamas pasakotojas, tiksliai atkuriantis seno- 
vinius, pilnus išminties ir žavesio mitus, ir poetas kūrėjas, kuriam jau parūpo 
išsakyti ir savo paties mintis. Pirmasis iš jų, šiuolaikiškai tariant, buvo kon- 
servatorius, palaikantis vyraujančią sąmonę ir esamus žmonių santykius, ant- 
rasis — novatorius, tą samonę ardantis. Homeras dar nebuvo poetas tiesiogine 

šio žodžio prasme, bet jis jau nebuvo ir rapsodas, atlikėjas su kitarz, kar- 
tojantis senuosius neužrašytus tekstus, perduodamus iš lūpų į lūpas. Neabe- 
jotina, jog Homero kūryboje ima vyrauti poetinis pradas. Savo veiklą Ho- 
meras susieja su ypatinga misija — tarnauti visiems žmonėms, o ne kokiai 
nors atskirai grupei ar bendruomenei, vienijamai religinių, politinių ar kitokių 
tikslų. 

“ Antikos estetinė mintis rutuliojosi stebėtinai intensyviai, ypač pakilimo 
laikotarpiu, kai per keletą dešimtmečių įvyko keletas esminių lūžių. Graikų 
estetinės minties užuomazgų atsirado archajinės epochos pabaigoje, t. y. po 
dorėnų genčių įsiveržimo į Graikiją (XII--V a. pr. Kr.) pradėjus formuotis 
klasinei visuomenei. Mitologijos pagrindu gimusioje epinėje kūryboje, pir- 

- miausia Homero ir Resiodo (VIIL—VII a. pr. Kr.) veikaluose, jau galima 
įžvelgti graikų estetinės minties pradus, tačiau pirmosios estetinės teorijos 
pradeda rastis V a. pr. Kr. Iš pradžių tai buvo išimtinai graikų estetika, o 
nuo III a. pr. Kr. ją kūrė ir kitų, į graikų kultūros įtakos sferą pakliuvusių 
tautų atstovai. Vadinasi, antikos esietikos istoriją galime skirstyti į tris pa- 
kopas: 1) archajinę, 2) klasikinę ir 3) helenistinę. 

Irstant gimininiams santykiams ir formuojantis aristokratų valdomam an- 
tikiniam poliui, besiformuojanti antikos estetika V a. pr. Kr. įžengia į anks- 
tyvosios klasikos laikotarpį, kuriame iškyla įtakingos kosmologinės Heraklei- 
to ir pitagorininkų estetinės teorijos, ženklinusios perėjimą nuo mitologinio 
pasaulio suvokimo prie sąvokinio mąstymo. Ankstyvosios klasikos, arba iki- 
sokratikų, periodui dažniausiai priskiriamas ir Demokritas, savo idėjomis ar- 
timesnis viduriniosios klasikos periodui. 

Viduriniosios klasikos periodas dažniausiai siejamas su V a. pr. Kr. vidu- 
rio sofistų (Protagoro, Gorgijo, Prodiko, Hipijo, Antifonto) ir Sokrato 
(469—399 m. pr. Kr.) vardais. Šių mąstytojų pažiūros liudija perėjimą nuo 
ankstyvosios klasikos natūrfilosofinio kosmologizmo prie naujos antropolo- 
ginės orientacijos estetikos. 

Vėlyvosios klasikos periodas susijęs su Platono estetinės koncepcijos su- 
siformavimu, o jo mokinys Aristotelis tampa ryškiausiu šio periodo atstovu, 
apibendrinusiu svarbiausius ankstesnės estetinės minties laimėjimus. 

Po Aleksandro Makedoniečio užkariavimų prasideda helenizmo epocha, 
susijusi su stoikų — Zenono iš Kitijo (apie 336—264 m. pr. Kr.), Kleanto 
(apie 331—232 m. pr. Kr.), Chrisipo (apie 281—208/205 m. pr. Kr.), Cice- 
rono (106—43 m. pr. Kr.), Senekos (4 m. pr. Kr.—65 m. po Kr.), Epikteto 

(apie 50—138 m.), Marko Aurelijaus (121—180 m.), epikžrininkų — Epi- 
kūro (341—270 m. pr. Kr.), Filodemo (110—40/35 m. pr. Kr.), Lukrecijaus 
(95—54 m. pr. Kr.) ir skeprikų — Pirono (apie 365—277 m. pr. Kr.), 
Timono Flijuntiečio (IV—III a. pr. Kr.), Seksto Empiriko (II a.) — esteti- 
nėmis koncepcijomis. Tačiau reikšmingiausias vėlyvosios helenistinės este- 
tikos reiškinys yra neoplatonizmas. Žymiausi jo atstovai — Plotinas, Por- 
firijas (234—301/305), Jamblichas (apie 245—330), Proklas (412—485). 
Antikos estetikoje, priešingai nusistovėjusiai stereotipinei pažiūrai, grožio 
sąvoka neatliko išskirtinio vaidmens. „Vienas didžiausių prietarų, — rašo 
A. Losevas, — yra tas, kad estetika yra mokslas apie grožį <...> Estetiką 
reikia suprasti kaip mokslą apie išraišką ir išraiškos formas. Žvelgiant šiuo 
aspektu, grožio terminas antikoje netampa svarbiausiu“?. Grožio sąvoka 
senovės Graikijoje reiškė visai ką kita nei šiandien. Ji buvo labai plati, 
ženklino viską, kas patinka, kelia susižavėjimą ar dvasinį pasitenkinimą 
suvokiant jutimo organais. Tai gali būti konkretus gamtos reiškinys, daik- 
tas, tam tikra veiklos rūšis. Tik žymiai vėliau antikinėje sąmonėje išryškėjo 
siauresnė grožio sąvoka. 

Antikos estetikoje įsivyravusi grožio samprata formavosi stipriai veikia- 
ma ankstyvųjų organicistinių kosmogoninių koncepcijų. Jos išeities taškas 
buvo regimas, girdimas ir jusliškai suvokiamas kosmosas, kuris aiškinamas 
panašiai kaip tobulas, gyvas ir gražus žmogaus kūnas su visais jam būdingais 
atributais. Jis graikams tapo savotiška grožio protoidėja. Iš šios juslinės or- 
ganizacinės kosminio grožio sampratos tiesiogiai išsirutuliojo antikinis pan- 
teizmas. Antikinei pasaulėžiūrai taipogi būdingas objektyvistinis ontologinis, 
būtiškas žmogų supančio kosmoso, daiktų pasaulio suvokimas. Ankslyvąsias 
graikų estetikos teorijas sieja tai, kad jose grožis beveik visuomet aiškinamas 
fiziniu aspektu, mąstant ontologiškai ir priskiriant jam objektyvias „skulptū- 
riškas“ savybes. 

Ontologizuotų objektyviausių koncepcijų vyravimas senovės Graikijoje 
ir išskirtinė regimo bei girdimo grožio reikšmė ankstyvojoje graikų esteti- 
koje lėmė dviejų koncepcijų — 1) kosmogoninės organicistinės, kuri, sie- 
dama kosmoso grožį su žmogaus kūnu, orientavosi į plastišką grožio sam- 
pratą ir vaizduojamosios dailės teikiamas galimybes, bei 2) kosmogoninės 

ANTIKOS ESTETIKOS METMENYS 451 


kilmės koncepcijos, kuri orientavosi į muziką (kosminių stichijų muzi- 
ką) ir skelbė, kad grožio esmę sudaro proporcijos, saikas, skaičius — 
susidūrimą. „Grožis, — pabrėžia W. Tatarkiewiczius, — senovės graikams 
buvo regimo pasaulio savybė, tačiau jų grožio teorijai stipriausią įtaką tu- 
tėjo ne vaizduojamoji dailė, o muzika, pagimdžiusi įsitikinimą, kad gro- 
žis — tai proporcijos, saiko, skaičiaus padarinys““. 

Būtis ir visas antikinei pasaulėjautai toks svarbus kosmoso pasaulis an- 
tikos estetikoje pirmiausia suvokiamas kaip harmonija, kuri laikoma svar- 
biausiu kosminės pasaulio sandaros principu. Iš čia kyla išskirtinė harmo- 
nijos kategorijos svarba antikos estetikoje. Harmonija dažniausiai aiškinama 
kaip tobuliausia grožio forma, kuriai, nepaisant sudedamųjų jos komponen- 
tų įvairovės, būdingas vientisumas. 

Išskirtinį vaidmenį harmonijos sąvoka įgyja ankstyvuoju antikos estetikos 
raidos laikotarpiu, kai nuo mitologinių, kosmogoninių teorijų pereinama į 
ankstyvosios klasikos periodą. Herakleito ir pitagorininkų estetikos sampra- 
toje harmonijos kategorija prarado ankstyvosioms kosmogoninėms koncepci- 
joms būdingą antropomorfizmą ir tapo visus būties procesus siejančiu abst- 
rakčiu visuotiniu principu, aiškinamu jau ne mitologijos, o filosofinės pasau- 
lėžiūros požiūriu. Iš čia kyla ankstyvajai graikų estetikai būdingas priešybių 
vienybės, „logos“ dėsnių (Herakleitas) ir matematinių santykių (pitagorinin- 
kai) reikšmingumo pabrėžimas. Kokybinę visa aprėpiančią kosmogoninę He- 
rakleito harmonijos koncepciją ankstyvuoju antikos estetikos raidos etapu 
palaipsniui užgožia pitagoriškoji kiekybės sąvoka, kurios pamatas — suabso- 
liutintas skaičius (aptSLėc). Vėlesnėse estetikos teorijose harmonijos kate- 
gorija nors ir nepraranda reikšmės, tačiau tarsi ištirpsta kitų estetikos katego- 
rijų kontekste. Sokrato estetikoje ji praranda ankstyvosioms estetikos teori- 
joms būdingą kosmologizmą ir glaudų ryšį su fiziniais daiktų požymiais. 
Veikiama antropologinės Sokrato estetikos harmonija perkeliama į dvasinių 
vertybių ir abstrakčių minties konstrukcijų plotmę. Sokrato sekėjų Platono ir 
Aristotelio estetikos teorijose harmonija tarsi pasitraukia į antrąjį planą ir 
veikiama susiklosčiusios estetinės tradicijos jau aiškinama kaip „priešybių 
vienybė“. Taigi harmonijos sąvoka tampa vienu iš svarbiausių pirminių an- 
tikos estetikos, meno ir apskritai pasaulėžiūros komponentų. 


* Tamapiesuų B. Auruunaa acTeTuKA. — MocKaa, 1977. — C. Tl. 

Klasikinėje graikų estetikoje plačiai vartojama meno (tėxvn) sąvoka 
artima analogiškoms egiptiečių, indų, kinų estetikoje plėtojamoms sąvo- 
koms. Ji realiai atspindėjo daugelį žmogaus veiklos sričių antikos epochoje. 
Menu graikai laikė viską, kas buvo susiję su darbu, išmanymu ir taisyklė- 
mis. Graikų tekstuose sąvokos sophia gopia (išmintis) ir rechne TėXVN 
(menas) neretai tapatinamos, nes išmintis buvo suvokiama kaip amatas, o 
menas graikų sąmonėje buvo neatsiejamas nuo išminties, žinojimo. Menu 
graikai laikė staliaus, kalvio, audėjo, architekto, skulptoriaus veiklą, visuo- 
met turėdami galvoje žinojimą, mokėjimą, įgudimą. Šiuo požiūriu meninin- 
ko kūryba visiškai nesiskyrė nuo amatininko darbo. Neatsiejama menų ir 
amatų vienybė atsispindi ir graikų terminijoje. Antikos estetikams dar sve- 
timi tokie svarbūs meninės veiklos aspektai, kaip menininko kūrybiškumas, 
individualumas ir originalumas. Graikams ir romėnams, kaip ir egiptie- 
čiams, indams ir kinams, svarbiausia yra kanonas, kuriuo menininkas pri- 
valo vadovautis. Todėl vienu iš būtiniausių gero menininko bruožų skelbia- 
mas tobulas kanoninių taisyklių pažinimas ir sugebėjimas remtis jomis kū- 
ryboje, o ne menininko individualumas ar originalumas. Toks požiūris pa- 
aiškina, kodėl meno sąvoka siaurąja, estetikos, prasme antikiniuose tekstuo- 
se retai aptinkama. 

Žymiausių antikos estetikų žvilgsniai, kaip minėjome, nuolatos krypsta į 
kosmosą, kuris panteistiškai traktuojamas kaip tobulas, gyvas meno kūrinys, 
analogiškas gražiam žmogaus kūnui. „Aukščiausiu ir tobuliausiu meno kū- 
riniu antikoje, — rašo A. Losevas, — tampa kosmosas. Ir tai, ką mes dabar 
vadiname menu, graikui (pavyzdžiui, Platonui) yra antrinis, nereikšmingas, 
0 neretai netgi neįdomus dalykas. Graikų filosofai nuolatos ir visokeriopai 
šlovina kosmosą, tačiau jiems svetimas susižavėjimas menu apskritai, kurį 
regime nebent antikinės kultūros saulėlydyje. Kosmosą aukština utilitaristas 
ir praktikas Sokratas, dialektikas idealistas Plaionas, metafizikas Aristotelis, 
surambėję stoikai ir rafinuoti epikūrininkai, mistikas Plotinas ir mitologas 
Proklas““, 

Antikinės meno sampratos savitumas yra tas, kad antikos, netgi klasikinės 
epochos, mąstytojai aiškiai neskyrė meno nuo gamtos. Kita vertus, beveik 
visi jie meną traklavo kaip gamtos pamėgdžiojimą, priešingai vėlesnių laikų 


5 Joces A. Gb. Heropua auTHunOoK scTeTHKK. —- MockBa, 1963. — T. 1. — 
C. 83. 

mokslui apie aktyvią, produktyvią menininko kūrybinės fantazijos prigimtį. 
Menas antikoje laikomas tuo, kas yra žemesnis nei gamta, nes nepajėgia 
išreikšti jos gyvybės ir dinamikos. Kitas specifinis antikinės meno sampratos 
bruožas susijęs su vyraujančiu utilitariniu požiūriu į meną. Šiuo požiūriu 
dailieji menai (muzika, poezija, tapyba, skulptūra) aiškinami kaip bepras- 
mis laiko leidimas palyginti su daug vertingesniais staliaus, batsiuvio, kal- 
vio ir kitais amatais, įeinančiais į antikinę meno sąvoką. 

Skirtingai nuo tradicinių estetinio indų ir japonų požiūrio, kuris nuolatos 
pabrėžia jausminę, psichologinę meno prigimtį, antikinėje meno sampratoje 
vyrauja erdvinis plastinis meno suvokimas. Jam svetimas psichologizavimas, 
jausminis pradas, o svarbūs intelektualiniai aspektai. Kitas specifinis antiki- 
nės meno sampratos bruožas, iš esmės skiriantis ją nuo tradicinės Tolimųjų 
Rytų (Kinijos, Japonijos) estetikos, pabrėžiančios meno autonomiją tikrovės 
atžvilgiu, jo sąlygiškumą ir simbolinę prigimų, yra susijęs su realistiškumo ir 
daiktiškumo nuostata: svarbiausias meno kūrinio estetinės vertės kriterijus 
antikinėje estetikoje yra meninio vaizdo tapatumas originalu. Toks kūrinys 
laikomas tobulu ir sukelia didžiausią susižavėjimą. 

Antikoje vyravusi menų hierarchija ir jų vaidmuo visuomenės gyvenime 
tolimas šiuolaikiniam. Antikinė meno samprata ignoravo poeziją, kuri, kaip 
ir Kinijoje, dėl savo akustinės prigimties buvo tapatinama su muzika. Poezija 
ir muzika buvo laikomi viena meno rūšimi. Kita vertus, poezija netilpo į 
antikinę meno sampratą todėl, kad ji buvo traktuojama ne kaip darbinė veik- 
la, susijusi su išmokimu, žinojimu ir taisyklėm, o kaip dieviškojo įkvėpimo 
vaisius. Poetai Graikijoje, kaip ir Egipte, Indijoje, buvo prilyginti pranašams, 
aiškiaregiams, regintiems paprastiems mirtingiesiems neregimus dalykus. 

Taigi graikų požiūriu poezija, skirtingai nei skulptūra, tapyba, architek- 
tūra, buvo laikoma išmokstamu menu, nes ji esą negimsta be dieviškojo 
prado — įkvėpimo. Vadinasi, ji teikia aukščiausiąjį būties pažinimą, o menų 
tikslas — gaminti reikalingus daiktus. Toks požiūris paaiškina, kodėl graikai, 
neįžvelgdami bendrų bruožų, siejančių poeziją ir vaizduojamuosius menus 
bei architektūrą, išskyrė juos. Poezija kartu su jai artima muzika ir šokiu 
buvo priskiriama ekspresyviesiems, o skulptūra, tapyba ir architektūra — 
erdviniams kontempliatyviesiems menams. 

Antikinėje menų hierarchijoje, kaip ir Egipte, ypatingos reikšmės įgijo 
plastiniai erdviniai menai. Šį plastinių menų iškilimą antikinėje menų hierar- 
chijoje lėmė didelę įtaką jai turėjusi Egipto meninė kultūra, kurioje architek- 

tūra ir skulptūra vaidino išskirtinį vaidmenį. Graikai ne tik perėmė daugelį 
egiptiečių mene išsikristalizavusių architektūros ir skulptūros kanonų, archi- 
tektūros elementų (kolonas, kolonadas, portikus), tačiau ir svarbiausią prin- 
cipą — plastinį tikrovės suvokimą. Netgi minėtam graikų požiūriui į kosmosą 
kaip į gyvą meno kūrinį būdingas ryškus plastinis, arba tiksliau — „skulp- 
tūrinis“, pobūdis. Skulptūra ne tik iškeliama menų hierarchijoje: „skulptū- 
riškumas“ tampa bendru meninio vaizdinio konstravimo metodu visose graikų 
dailės, literatūros, filosofijos ir mokslo srityse. Šis plastinis „skulptūriškas“ 
antikinės kultūros dailės ir literatūros pobūdis itin krinta į akis, kai antikinę 
kultūrą lyginame su Šumero, Babilono, Indijos, Kinijos, Japonijos kultūromis. 
Jis glaudžiai susijęs su mimezio (pamėgdžiojimo) principu, būdingu antikos 
estetikai ir vaizduojamajam menui. „Dailininkai žino, ką jie studijuoja, — 
rašo E. Gombrichas, — įdėmiai žvelgdami į gamtą, tačiau supranta, kad 
iliuzijos užkariavimas menu buvo toks pat šiuolaikinis pasiekimas. Tapybos 
ir skulptūros problemos neišvengiamai koncentravosi apie pamėgdžiojimą 
(mimezę)““. Taigi pamėgdžiojimo principo svarba ir organicistinių, besio- 
rientuojančių į žmogaus kūną koncepcijų vyravimas lėmė plastinių menų 
iškilimą antikinėje menų hierarchijoje. 

Ilgainiui stiprėjanti klasinė ir darbinė veiklos diferenciacija antikinėje vi- 
suomenėje lėmė ryškesnį dvasinės ir materialinės veiklos išsiskyrimą. Tarp 
valdančiųjų ir intelektualų, iš kurių buvo kilę žymiausi antikos mąstytojai, 
formavosi nepalankus požiūris į fizinio darbo reikalaujančias meno rūšis. 
Todėl vėlyvosios klasikos ir helenistinėje estetikoje ryškėjo menų pasaulio 
išsiskyrimas į vadinamuosius laisvuosius (dpetų) ir tarnybinius (dpetn 
tėxvI), t. y. techninio meistriškumo reikalingus, menus. Taigi vieni dailieji 
menai, pavyzdžiui, muzika, buvo priskirti prie laisvųjų, o architektūra ir ta- 
pyba — prie tamybinių menų. 

Pirmasis neigiamą požiūrį į profesinį laisvų žmonių meninį apmokymą 
teoriškai pagrindė Aristotelis, kuris tokį meninį lavinimą aiškino kaip grubų 
ir nevertą kilnių laisvų žmonių. Vėliau jo iškeltus argumentus perėmė ir 
toliau plėtojo Seneka „Laiškuose Liucilijui“ bei Ciceronas traktate „Apie 
pareigas“. Ciceronas teigė, kad bet koks apmokamas darbas nėra vertas lais- 
vo žmogaus, nes apmokama vergiška žmogaus būsena. Taigi šiuo požiūriu 


5 Gombrich E. Art and Illusion. — London, 1977. — P. 9. 

visi amatininkai traktuojami kaip atliekantys niekingą darbą, kuriam sveti- 
ma laisvė ir kilnumas. Menkiausios vertės Ciceronas laiko tuos menus, 
kurie tenkina malonumo poreikius. 

Apibendrinant reikėtų pasakyti, jog antikos kultūra, nors atsirado ir reiš- 
kėsi Europoje, tačiau ji nebuvo nauja europinė kultūra. Europos kultūroje 
(ypač vėlesniaisiais laikais) pirmenybė teikiama individui, subjekto valdžiai, 
žmogui, kuris apibūdinamas kaip spindinti gamtos viršūnė. O antikos žmogus 
nėra pernelyg sureikšminamas. Čia dominuoja Kosmosas, kuris jusliškai su- 
vokiamas, regimas ir girdimas. Kosmoso tobulumas buvo žmogaus tobulumo 
pirmavaizdis ir šaltinis. Tvarka, simetrija, ritmas, darna yra bendri Kosmosui 
ir žmogaus dvasiai. Viską aprėpia Kosmosas — nuostabus gyvas kūnas, am- 
žinas ir savaime egzistuojantis. 

Kosmosas antikos filosofų buvo laikomas absoliučia dievybe. O graikų 
dievai — savotiškos gamtos ir visuomenės gyvenimo jėgos, stichiškos ir 
įvaldytos, žmogaus proto suvoktos ir įvertintos. Bet tie dievai nėra galingesni 
už Kosmosą. Jie veikia Kosmoso erdvėse, bet negali jo nei tvarkyti, nei 
nustelbti. Kosmoso tvarkai paklūsta ir dievai, ir žmogus. Todėl Kosmoso 
tvarkos motyvas — būdingiausias antikos meno bruožas. 


Antanas Andrijauskas, 
Algirdas Gaižutis 

Vieni iš pirmųjų graikų filosofų, kuriems parūpo estetika, buvo sofistai. 
Tie smalsūs vyrai siekė paaiškinti, ne kas yra tiesa, bet parodyti, kad bet 
kokie teiginiai yra teisingi. Juos galima laikyti virtuoziškais vienos idėjos 
gynėjais: jų aiškinimu, bet koks pažinimas, žinojimas esąs reliatyvus. Moky- 
dami diduomenės atstovus oratorinio meno ir politinės diskusijos gudrybių, 
jie pavertė savo amatą preke, tačiau išplėtojo ir pažinimo problematiką. Išliko 
kai kurios sofistų mintys, užrašytos įvairių filosofijos komentatorių. Tarp 
sofistų būta tokių gilių mąstytojų, kaip Protagoras, Gorgijas, Hipijas, Prodi- 
kas, gyvenusių V a. pr. Kr. 

Daugelis sofistų grožį siejo su tikslingumu, naudingumu, daikto tinkamu- 
mu paskirčiai. Viename jų dispute prieinama prie išvados, jog gražiausios 
akys ne mėlynos, žalios ar rudos, o tos, kurios geriausiai mato. Kai kurie 
sofistai didelę reikšmę teikė grožio subjektyvumui. Gražu esą tai, kas malonu 
žmogaus akims ir ausims. 

Sofistai dar nesugebėjo paaiškinti grožio vertės. Mat jo naudingumas, 
deramumas esą santykiniai dalykai. Jeigu grožis priklauso nuo naudos, vadi- 
nasi, jis nėra savaiminė vertybė. O jei jis priklauso nuo juslinio malonumo, 
kurį žmogui sukelia kokie nors daiktai, reiškiniai ar meno kūriniai, tampa 
neaišku, kas lemia tą malonumą — daikto ar kūrinio sandara, jų forma ar 
subjekto individualumas ir jo skonis. 

Vėliau tuos klausimus aptarinėjo pitagorininkai. Apie juos galima susi- 
daryti šiokį tokį vaizdą tik iš Platono ir Aristotelio raštų. Žymusis filoso- 
fas Pitagoras suvienijo Koronte įvairias orfikų sektas ir įsteigė savotišką 
religinį politinį ordiną. Jo nariai siekė intelektualiai apmąstyti Dioniso kul- 
tą. Universumą, Kosmosą, būtį jie aiškino kaip vieningą reiškinį, tačiau 

teigė, jog bendras dėsnis, aiškinantis gamtos kaitą ir visuomenės gyvėni- 
mą bei dvasios siekius, išreikštas ne mitologijoje, o galimas aptikti tam 
tikruose viską tvarkančiuose principuose. Pagrindiniu principu jie laikė 
skaičių, kuris aprėpiąs Kosmosą, žemę ir žmogaus gyvenimą. Pirmą kartą 
Europos kultūros istorijoje iškilo toks originalus ir sykiu iliuzinis požiū- 
ris, suteikiantis matematikai begalinę valdžią. Pasaulį tvarkantys dėsniai, 
kurie anksčiau priklausė dievų valiai, pitagorininkų teorijoje ėmė priklau- 
syti nuo matematinės interpretacijos. 

Visa, kas egzistuoja, Pitagoras ir jo sekėjai aiškino kaip baigtinumo ir 
begalybės vienovę. Visatos tvarka, begalybės riba, begalybės skaidymas į 
atkarpas — tai skaičius, harmoniją kurianti jėga. Skaičius nusako Kosmo- 
sO esmę. 

Pitagorininkams Kosmosas atrodė kaip muzikos kūrinys, jos tonų ir judė- 
jimo, konsonanso ir disonanso vienovė. Kaip tik „dangaus sferų muzikos“ 
harmonija skambanti bet kokiame tobulame meno kūrinyje. Muzika, mate- 
matika, harmonija yra įkūnytos Kosmoso. Jos glūdi ir tobuloje daikto sanda- 
roje, ir žmogaus praktinėje ir intelektualinėje veikloje bei kilniuose siekiuose. 
Kiekvieno muzikanto šventa pareiga — išgirsti dangaus sferų harmoniją, 
pažadinti žmogaus sielą ir suderinti ją su universumu. 

Pitagorininkai vieni iš pirmųjų plėtojo mintį apie muzikos etosą — t. y. 
žmogaus aistrų ir jo psichikos sutrikimų gydymą, dvasinės harmonijos atkū- 
rimą muzikos priemonėmis. Bet jie domėjosi ne tik muzika. Ypač minėtinas 
garsiojo skulptoriaus Polikleito, gyvenusio V a. pr. Kr., veikalas „Kanonas“. 
Šiame veikale suformuluotos reguliatyvinės skulptūros normos, kurių būtina 
laikytis vaizduojant harmoningo žmogaus figūrą. Tos normos negali tikti bet 
kokioms sąlygoms. Mat skulptūros menas nebūna atribotas nuo psichologijos 
ir refleksijos, o į tai anuometiniai skulptoriai dar nekreipė dėmesio. Poliklei- 
tui užvis svarbiau buvo fizinis žmogaus figūros tobulumas, jos dalių simet- 
rija, detalių ir visumos dermė. 

Estetikos idėjų pasitaiko ir kosmologinėse (jonėnų, elėjiečių, Herakleito, 
Empedoklio), ir atomistinėse, ypač Demokrito, mokyklose. Jų atstovų sam- 
protavimus apie meną veikė Pitagoro idėjos. Tiesa, patį skaičių tų mokyklų 
filosofai aiškino ne tik kaip skaičiavimo padarinį, bet ir kaip kūrybinę galią. 
Būtis jų teorijose įgyja tvarkingų ir stichiškų pradų dermės pavidalą. Tai 
atsiskleidžia ir Herakleito samprotavimuose apie harmoniją kaip grožio pa- 
matą. Harmonija ir grožis randasi iš priešybių kovos. Atomisto Demokrito 

požiūriu, daikto grožis kyla iš jo dalių simetrijos, saiko ir harmonijos, žo- 
džiu, tam tikrų kiekybinių santykių. Demokritas vienas iš pirmųjų meną 
kildino iš visuomenės poreikių ir žmogaus imitacinio instinkto. 

Senovės Graikijos istorija ne visada priminė dangaus sferų harmoniją. 
Karai su Persija, nuolatiniai polių vaidai, valdančių grupių ir demoso prieš- 
taravimai skatino filosofus domėtis kasdienio gyvenimo tėkme. Garsiojo so- 
fisto Protagoro tezė „Žmogus — visų daiktų matas“ tarsi kvietė nukreipti 
žvilgsnį nuo kosmologinės problematikos į verdantį visuomenės gyvenimą, 
aiškintis žmogaus likimą. Bene labiausiai tai rūpėjo Sokratui. 

Sokrato filosofijoje ryškios pastangos išsivaduoti iš žmogų varžančių gen- 
tinių santykių ir geidžiama tapti laisva asmenybe. 

Estetika, kaip teorinių samprotavimų sritis, atsirado tuomet, kai dispute su 
sofistu Hipiju Elidiečiu smalsusis Sokratas iškėlė tokią mintį: grožis — tai 
vertybė, o ne kokių nors daiktų požymis. Pasak jo, nors žmonės vadina 
žirgus, mergaites, drabužius gražiais dalykais, bet pats grožis egzistuoja ne- 
priklausomai nuo tų dalykų ir jų įvairovės. Čia, kaip matysime vėliau, glū- 
dėjo ir Platono estetikos išeities taškas. 

Sokrato manymu, svarbiausias bet kokio daikto ar reiškinio modusas yra 
jo tikslingumas. Jis yra bendrasis, objektyvusis grožio pagrindas, o konkre- 
taus daikto grožis visuomet esąs santykinis. Grožio vertybė amžina, absoliuti, 
o visa, kas konkretu, būna tik santykina. Viename iš dialogų Sokratas, per- 
frazavęs Herakleito mintį, sako, kad pati gražiausia beždžionė yra bjauri 
palyginti su žmonių gimine. Bet ir žmonės gali būti bjaurūs palyginti su 
olimpiečiais. 

Tikslingumas Sokrato filosofijoje — „kertinis grožio ir naudos akmuo. 
Grožis esąs visuomet naudingas, tačiau negalima teigti, kad pais grožis ir yra 
naudingas. O dialoge su Kritobulu jis iškelia mintį, kad grožis ir bjaurumas 
gali būti vienodai naudingi. 

Tokią svarbią antikos estetikai kalokagatijos (xaioxdya Sia) kategoriją 
(44464 — gražus, dya86; — geras, puikus, kilnus) pirmasis taip nuodug- 
niai ir gvildeno Sokratas. Šia kategorija apibūdinamos tikros žmogaus gera- 
darystės, grožio ir dorovės, grožio ir pažinimo vienovė. Kalokagatiškas žmo- 
gus — puikus, daug žinąs, išmintingas, paprastai tariant, turįs didelį, nepa- 
kartojamą gyvenimo patyrimą, nesvarbu ar jis yra jaunas, ar pagyvenęs. 

Kaip rašo filosofas ir istorikas Ksenofontas (Zzvopdvtoc, apie 445—355/ 
354 m. pr. Kr.), Sokratas mėgęs lankytis dailininkų, skulptorių, amatininkų 

dirbtuvėse. Ten jis svarstydavęs įvairius meno klausimus. Išliko amžininkų 
aprašyti jo disputai su dailininku Parasiju (V a. pr. Kr.), skulptorium Kleitonu 
ir kitais. Tų pašnekesių pagrindinė idėja tokia: menininko uždavinys — ne 
atkartoti tikrovėje egzistuojančius daiktus ar imituoti konkretaus žmogaus 
išvaizdą; žmogaus grožio esmę menininkas galįs išreikšti tik stebėdamas dau- 
gybės skirtingų žmonių puikius bruožus. Kadangi grožis, kuklumas, bjauru- 
mas, grubumas ir kitos teigiamos bei neigiamos savybės tiesiogiai neatsispin- 
di žmogaus išvaizdoje, tai menininkui svarbiausia — atkurti vidinį žmogaus 
gyvenimą, jo dvasingumą. 

Menininkas, Sokrato įsivaizdavimu, nėra tikrovės kopijuotojas, atskirų 
situacijų ir įvykių vaizduotojas. Jam labiausiai rūpi tai, kas visuotina ir ide- 
alu. Jis yra sužavėtas gėrio, grožio ir tiesos. Meno kūrybos tikslas — atvaiz- 
duoti dvasios grožį, kuris glūdi žmogaus kūne. (Vėliau Platonas dialoge „Faid- 
ras“ teigs: mūsų kūnas — tai mūsų pačių karstas, kurį nešamės nuo pat 
gimimo, ir tik dvasia nemari.) 

Sokratas pabrėžė didžiųjų vertybių — gėrio, grožio ir tiesos — giminiš- 
kumą. Tačiau sykiu jis atkreipė dėmesį ir į kitą svarbų momentą. Šnekėda- 
masis sų Kleitonu jis kalba apie grožio tikrovėje ir mene skirtingumą. Meno 
kūrinio suvokimas galįs teikti malonumą, nepriklausomai nuo to, kas jame 
pavaizduota. Grožis ir dorybės bei gėris mene akivaizdžiai išsiskiria. Grožis 
gali teikti džiaugsmą ir malonumą, nors jo doroviniai aspektai gali būti ir 
abejotini. 

Sokrato estetinės idėjos nebuvo nuoseklios. Jo požiūryje į meną yra daug 
svarių intuityvių įžvalgų, kurias vėliau išplėtojo Platonas ir Aristotelis. Sok- 
ratas buvo nepralenkiamas filosofinių disputų meistras, ironiško proto žmo- 
gus. Jo dialogai su priešininkais — tikri minties ir meno šedevrai. Vis dėlto 
Platonui pavyko parodyti, j0g kai kurie jo mokytojo teiginiai apie meną buvo 
pernelyg rigoristiški bei abstraktūs. 

KSENOFANAS 
(apie 570—po 478 m. pr. Kr.) 


Senovės graikų filosofas ir poetas Ksenofanas (Zevopėvng) 
gimė Jonijos mieste Kolofone. Kai 540 m. pr. Kr. persai nuka- 
riavo Joniją, Ksenofanas pasirinko klajojančio rapsodo gyveni- 
mą, emigravo į Siciliją, ilgai klajojo po Sicilijos ir Pietų Italijos 
miestus, kol pagaliau apsistojo Elėjoje. Ksenofanas laikomas fi- 
losofinės elėjiečių mokyklos įkūrėju, Parmenido mokytoju. 

Ksenofanas išgarsėjo kaip poemų, elegijų ir parodijų, va- 
dinamų silais (oiAAog), kūrėjas. Yra žinomos jo poemos apie 
Kolofono įkūrimą, savo persikėlimą į Elėjos miestą, penkios 
silų knygos bei filosofinė poema „Apie gamtą“ („Ilgpi plogog“). 
Tačiau iš visos Ksenofano kūrybos išliko tik apie 40 fragmen- 
tų, iš jų apie 20 — iš poemos „Apie gamtą“. 

Ksenofanas nesukūrė kokios nors filosofinės sistemos, tačiau 
iš išlikusių fragmentų ir liudijimų galima daryti išvadą, kad 
pasaulį jis suvokė kaip vieningą universumą, kurį tapatino su 
vieningo dievo sąvoka. Tai klasikinio panteizmo požiūris. Pa- 
saulis, arba dievas, pasak Ksenofano, yra nekintamas, neturi 
pradžios nei pabaigos, o viso, kas kinta, pradas yra žemė, iš 
kurios drėgnumo ir sausumo ir randasi viskas, kad vėl sugrįžių 
į žeme. Ksenofanas pirmasis iškėlė klausimą apie pažinimo ga- 
limybes ir ribas, teigė pažinimą esant subjektyvaus pobūdžio, 
santykinį ir tuo pradėjo antikinio skepticizmo tradiciją. Be to, 
Jis pirmasis ėmė skirti nuomonę (60č4) nuo žinojimo. 

Antologijoje spausdinama keletas fragmentų iš silų ir po- 
emos „Apie gamtą“. 

B 10. 


B 14. 


B 18. 


B 23. 


B 24. 


B 25. 


B 26. 


B 27. 


B 32. 


B 38. 


IKISOKRATIKAI IR SOKRATAS 


SILAI 
[Fragmentai] 


Iš pat pradžių visi mokėsi iš Homero... 
(Herodianas „Apie ilgus skiemenis“, 296, 6) 


O mirtingieji mano dievus gimstant 
Ir savo rūbus, balsą bei išvaizdą turint. 
(Klemensas Aleksandrietis „Kilimai“, V, 109) 


Ne iš karto dievai žmonėms atskleidė visa, 
Bet palaipsniui ieškodami suranda jie geriausia. 
(Jonas Stobajas „Eklogos“, I, 8, 2) 


APIE GAMTĄ 
[Fragmentai] 


Vienas dievas tarp žmonių ir dievų didžiausias, 
Nei mintimi, nei išvaizda nepanašus į žmogų. 
(Klemensas Aleksandrietis „Kilimai“, V, 109) 


Visas jis mato, visas jis mąsto, visas — girdi. 
(Sekstas Empirikas „Prieš mokslininkus“, 9, 144) 


Tačiau be vargo dvasios jėga viską sukrečia... 
(Simplikijas „Aristotelio „Fizikos“ komentarai“, 23, 19) 


Amžinai ten pat pasilieka, niekur nepasislinkdamas, 
Nepritinka jam visam tai šen, tai ten klajoti. 
(Ten pat, 22, 9) 


Viskas iš žemės ir nunyks į žemę galiausiai. 
(Teodoretas, IV, 5) 


Toji, kurią vaivorykšte vadina, tėra vien debesis, 
Tik purpurinis, tik raudonas, tik gelsvai žalsvas pažiūrėti. 
(Eustatijas „„Iliados“ komentarai“ , XI, 27) 


Jei nebūtų dievas sutvėręs gelsvojo medaus, 
Manytų daugelis, kad datulės yra saldžiausios. 
(Herodianas „Apie ypatingus žodžius“, 41, 5) 
Versta iš: Diels H. Die Fragmente der Vorsokra- 


tiker. — Berlin, 1912. — Bd. 1. Iš senosios graikų 
kalbos vertė Skirmantas Jankauskas 


HERAKLEITAS 
(apie 544/540—484/480 m. pr. Kr.) 


P Išlikę liudijimai apie Herakleito (HpaxAeiroc) gyvenimą 
: labai prieštaringi ir nepatikimi, apipinti legendomis. Tačiau 
A tai byloja, kad Herakleitas savo metu buvo neeilinė asmeny- 
bė, išsiskirianti ir savo gyvenimo būdu, ir savo filosofija. Jo 
vardas taip pat nepaprastas, dieviškas, sudarytas iš deivės 
Heros vardo ir žodžio xAcivoc (garbingasis), o kilmė — kara- 
liška. Visi senovės šaltiniai vieningai liudija, kad Herakleitas 
kilęs iš Efeso miesto įkūrėjo, Atėnų karaliaus Kodro sūnaus 
Androklo giminės. Tačiau dėl neaiškių priežasčių Herakleitas 
išsižadėjo nominalaus paveldimo karaliaus titulo savo brolio 
garbei. Vis dėlto politinei veiklai jis nebuvo abejingas. Jis 
įkalbėjo Jonijos tironą Melankomą perleisti valdžią savo bi- 
čiuliui Hermodorui, kurį efesiečiai netrukus išvijo. Įsižeidęs 
Herakleitas pasitraukė iš politinio gyvenimo ir pasirinko at- 
siskyrėlio dalią. Pasakojama, kad pasitraukęs į kalnus jis 
mito žolelėmis ir šaknimis, o nuo to susirgęs vandenlige grįžo 
į miestą, kur netrukus mirė, pragyvenęs 60 metų. Jo mirties 
aplinkybės apipintos įvairiomis legendomis ir anekdotais. 

Yra žinoma, kad Herakleitas parašė trijų dalių veikalą 
„Apie gamtą“, iš kurio mūsų laikus pasiekė tik per 130 frag- 
mentų, paliudytų įvairių antikos autorių raštuose. Dėl aforis- 
tinio stiliaus, paradoksiškos minčių išraiškos ir parabolių He- 
rakleito filosofija daugeliui buvo sunkiai suprantama, todėl 
dar antikos laikais Herakleitas buvo pramintas Tamsiuoju 
(Žxoreivoc). Herakleitas yra laikomas ir filosofijos termino 
autoriumi. 

Pagrindinė Herakleito filosofijos idėja yra „viskas teka“ 
1 ( ZaVTA pe), visa yra viena. Šio nuolatinio tekėjimo ir kitimo 
+ pagrindas — ugnis (20p). Šia dialektine idėja pagrįsta ir 
1 Herakleito harmonijos samprata. Priešingai negu pitagori- 
; ninkai, harmoniją Herakleitas grindė ne grynai kiekybiniais 
santykiais (skaičiumi), o priešybių vienybe ir kova, vidujai 
A būdinga daiktams. Harmonijos grožis priklauso nuo sugebė- 
1 jimo ją atskleisti, nes ji mėgsta būti paslėpta. O tai, kas 
į paslėpta, yra stipriausia. Grožis, Herakleito manymu, yra 
4 objektyvi, bet sąlyginė daiktų sauybė. Pasaulis iš esmės pa- 
i jungtas meniniam principui — saikui, ir niekas negali per- 
žengti jo ribų, nei ugnis, kuri turi degimo ir gesimo ribas, nei 
Saulė — niekas. 

Antologijoje spausdinami Herakleito fragmentai, atspin- 
dintys jo požiūrį į grožį. 


Es ao is 


APIE GAMTĄ 
[Fragmentai 


B 8. Priešingybės siejasi, ir iš skirtingybių randasi nuostabiau- 
sia harmonija (41). 
B 9. Asilas mieliau rinksis avižas nei auksą (47). 


B 10. Tarpusavy susiję pilna ir nepilna, vieninga ir skirtinga, 
darna ir nedarna bei iš visko viena ir iš vieno viskas (52). 


B 29. Vienam dalykui teikia pirmumą geriausieji — amžinajai 
šlovei, o ne praeinantiems dalykams. Daugelis drybso, prisiriję kaip 


gyvuliai (81). 


! Fragmento pradžioje raidė (B) reiškia, jog tai autentiški autoriaus žodžiai, o skaičius — 
fragmento numerį vėrčiamoje knygoje. Skaičiai lenktiniuose skliaustuose fragmento gale žymi 
fragmenio numerį lietuviškajame Herakleito teksto leidime (žr.: Hėrakleitas. Fragmentai. — 
Vilnius: Aidai, 1995. — Mano Adomėno vertimas), išskyrus 58 ir 68 fragmentus, kurių tėn 
nėra — šalia jų nurodomas tiesioginis šaltinis. 

B 30. Šio kosmoso, vieno ir to paties visiems, nesutvėrė joks 
dievas ar žmogus — jis visada buvo, yra ir bus amžinai gyva ugnis, 
pagal matą užsideganti ir pagal matą gestanti (55). 


B 54. Paslėptoji harmonija geriau už atskleistąją (39). 


B 57. Daugelio mokytojas yra Hesiodas. Jie įsitikinę, kad jis iš- 
mano daugiausia, — tas, kuris neperprato dienos ir nakties. O juk 
tai viena! (127). 


B 58. Gera ir bloga — vieninga (Hipolitas „Prieš visas erezijas“, 
X, 10). 

B 60. Kelias aukštyn ir žemyn yra tas pat (44). 

B 62. Nemirtingieji — mirtingi, mirtingieji — nemirtingi: vieni 
kitų mirtimi jie gyvena, vieni kitų gyvenimu jie miršta (20). 

B 67a. Kaip voras, įsitaisęs voratinklio vidury, pajunta, kada 
musė nutrauks kurią nors giją, ir greitai lekia ten, lyg kęsdamas 
skausmą dėl pertrauktos gijos, taip ir žmogaus siela, pažeidus ku- 
rią nors kūno dalį, skuba ten, lyg nepakeltų kūno, su kuriuo ji tam 
tikru būdu susieta, pažeidimo (117). 


B 687. Štai kodėl tiek komedijoje, tiek tragedijoje, stebėdami 
svetimas aistras, mes slopiname savąsias, suderiname jas ir išgry- 
niname, lygiai kaip ir, patirdami bei išgirsdami bjaurius dalykus 
šventų apeigų metu, mes išsivaduojame nuo žalos, kurią tie dalykai 
sukeltų iš tikro. Tad tokie dalykai? pasitelkiami mūsų sielai gydyti, 
prigimtiniams trūkumams harmonizuoti, išsilaisvinti iš grandinių 
bei jų nusikratyti. Todėl visai pamatuotai Herakleitas vadino tai 
vaistais ta prasme, kad šitai gydo nuo blogio ir padeda sieloms 
įveikti negandas, nutikusias joms kūniškai gimstant (Jamblichas 
„Apie egiptiečių misterijas“, I, 11). 


B 82. Pati gražiausia beždžionė yra bjauri palyginti su žmogumi 
(67). 


2 Čia pateikiamas platesnis, negu yra H. Dielso knygoje, fragmento variantas. 
3 T. y. nepadorūs vaizdiniai bei pasakojimai. 

B 83. Pats išmintingiausias žmogus savo išmintimi, grožiu bei 
visais kitais bruožais prieš dievą atrodys kaip beždžionė (67). 


B 85. Su širdimi kovoti sunku: ko ji įsigeidžia, tą perka, užmo- 
kėdama siela (109). 


B 86. Tačiau „dauguma dieviškumo“, pasak Herakleito, „pra- 
slysta pro pažinimą dėl netikėjimo“ (32). 


B 87. Sielos ribų nesurasi, kokiu keliu beeitum: toksai gilus jos 
bylojimas (Aoyėc) (103). 


B 102. Dievui viskas gražu, dora ir teisinga, 0 žmonės mano 
viena esant neteisinga, kita — teisinga (16). 


B 107. Akys ir ausys — prasti liudytojai žmonėms, kurių barba- 
riškos sielos (112). 


B 113. Mąstymas — visiems bendras (11). 
B 123. Prigimtis linkusi slėptis (38). 


B 124. Nuostabusis kosmosas — tai lyg bet kaip suverstas šiukš- 
lynas (54). 


Versta iš: Diels H. Die Fragmente der Vorsokra- 
tiker. — Berlin, 1912. — Bd. 1. Iš senosios graikų 
kalbos vertė Skirmanias Jankauskas 

PARMENIDAS 
(apie 540—470 m. pr. Kr.) 


Vienas iš pagrindinių elėjiečių mokyklos atstovų Parmeni- 
das (Iapusvišnę) gimė Elėjoje, kilmingoje Pireto šeimoje. Jo 
mokytojai buvo Ksenofanas ir pitagorininkas Ameinijas. Iš 
pradžių jis aktyviai dalyvavo politinėje veikloje, sukūrė įsta- 
tymus savo gimtajam miestui. Vėliau, veikiamas Ameinijo, 
Parmenidas atsidėjo ramiam filosofo darbui. 

Pagrindinis Parmenido veikalas — filosofinė poema „Apie 
gamtą“, susidedanti iš alegorinio prologo ir dviejų dalių: pir- 
mojoje aiškinamos filosofinės sąvokos, antrojoje — gamtos 
klausimai. Iki mūsų laikų ištisai išliko prologas, beveik visa 
pirmoji poemos dalis ir dešimtadalis antrosios dalies — iš 
viso apie 160 eilučių. Visiškai neišliko proza rašytas Parme- 
nido veikalas „Achilas“. 

Parmenido filosofija išsiskyrė būties samprata ir pažinimo 
metodų formulavimu. Pasak jo, būtis yra. tai, kas egzistuoja, 
o to, ko nėra, negalima ir pažinti. Būtis yra amžina, neturi 
pradžios ir pabaigos, ji viena ir nekintama. Būties ir tiesos 
pažinimo keliai yra du: dedukcinis protavimo kelias ir jusli- 
nis pažinimo kelias. Pirmasis kelias veda į tiesą, o antrasis 
teikia tik tikėtiną žinojimą, nuomonę. Pagaliau trečia Parme- 
nido filosofijos išskirtinė ypatybė — būties ir mąstymo tapa- 
tumo teigimas. Mąstymas ir mąstymo objektas yra tas pat. 
Mąstymas be būties nieko nereiškia. 

Antologijoje spausdinami keli fragmentai iš poemos „Apie 
gamią“. 

APIE GAMTĄ 
[Fragmentai] 


B 1. O jaunikaiti, nemirtingųjų vežėčių važnyčiotojau, 
Žirgų atgabentas visai prie mūsų namų, 
Būk pasveikintas! Ne pikta lemtis tave paskatino eiti 
Šiuo keliu, kurs anapus yra žmonių tako, 
Bet įstatymas ir teisingumas. Tu privalai viską patirti: 
Apvalainos tiesos nesukrečiamą širdį 
Ir mirtingųjų nuomones, kuriose nėra tikrosios tiesos. 
Tarp visų kitų dalykų tu suvoksi ir tai, kad regimybė 
Privalo patikrinta būti, visapusiškai viską ištyrus. 

(Sekstas Empirikas „Prieš mokslininkus“, VII, 111) 


B 8. Lieka tik vienas bylojimo kelias, 
Kad YRA. Jame — gana daug ženklų: 
Kad būtis neatsiradusi ir neišnykstanti, 
Vientisa, vienalytė, taip pat nesukrečiama ir begalinė... 
Ir nedaloma ji, nes visa vienoda, 
Įr nėra vienur stipresnė, kad galėtų suirt jos rišlumas, 
O kitur — silpnesnė, bet visa būtimi užpildyta. 
Visa ji susijusi: būtis būtį liečia. 
Viena ir tas pat yra mąstyti ir tai, apie ką mąstoma, 
Juk be būties, kuria mintis išsakoma, 
Tu niekada neaptiksi mąstymo. Nėra ir nebus 
Nieko, tik būtis, jei jau lemtis sukaustė ją 
Vientisą ir nejudamą likti. Visa tėra tik vardai, 
Kuriuos mirtingieji išsakė, manydami esant tiesa: 
Rastis ir išnykti, būti ir nebūti, 
Keisti vietą ir mainytis spalvų ryškiui. 

“ Kadangi yra galutinė riba, tai apskliausta ji 
Iš visų pusių ir panaši į tobulai apvalų rutulį. 


(Simplikijas „Aristotelio „Fizikos“ komentarai“, 144, 29) 


E 13. Iš visų dievų pirmąjį Erotą sutvėrė... 
(Aristotelis „Metafizika“, A, 4) 
Versta iš: Diels H. Die Fragmente der Vorsokra- 


tiker. — Berlin, 1912. — Bd. 1. Iš senosios graikų 
kalbos vertė Skirmantas Jankauskas 


B 


ii a 


E 


e i i i i i P i PP" 


FILOLAJAS 
(g. apie 470 m. pr. Kr.) 


Žinios apie pitagorininko Filolajo ( Giidiaoc) gyvenimą ir 
kūrybą labai prieštaringos. Senovės autoriai laiko jį kilusį iš 
Krotono, kiti — iš Tarento. Po pitagorininkų sąjungos sunai- 
kinimo 454 m. pr. Kr. jis gyveno ir mokė Tėbuose, paskui — 
Tarente, kur jo paskaitų klausė Architas Tarentietis (IV a. pr. 
Kr.), būsimasis pitagorininkų mokyklos vadovas. Pasakoja- 
ma, kad Filolajas gyvenęs pusantro šimto metų, sulaukęs net- 
gi pirmojo Platono apsilankymo Sicilijoje ir Italijoje 388 m. 
pr. Kr. ir su juo susitikęs. 

Senovės autoriai Filolajui priskiria tokius veikalus: „Bak- 
chantės“ („Baxyai“) — išliko tik vienas fragmentas, „Apie sie- 
lą“ („Ilgpi (uxynę“) — išliko taip pat tik vienas fragmentas, 
trijų knygų darbas „Apie ritmus ir matus“ („Ilgpi puSUGV xa! 
uttpov“) — išliko du fragmentai ir „Apie gamtą“ — iš trijų jo 
knygų išliko apie 20 fragmentų. Paskutinysis veikalas buvo 
pirmas viešas iki tol slėpto pitagorininkų mokslo paskelbimas. 

Filolajas buvo žymiausias viduriniojo pitagorizmo etapo 
atstovas. Jo kūryboje pitagorizmas įgijo užbaigtą pavidalą. 
Filolajo filosofijos turinį sudaro mokslas apie du pasaulio 
pradus — tai, kas ribota (16704) ir tai, kas neribota (dneipov), 
apie karmoniją, jungiančią tuos du priešingus pradus, apie 
ontologinį skaičių, kuris chaosą paverčia kosmoso tvarka ir 
kuris įgalina pažinti pasaulį. Astronomijoje Filolajas žengė 
pirmąjį žingsnį nuo geocentrinės pažiūros į pasaulį beliocen- 
trizmo link, laikydamas pasaulio centru ne Žeme ar Saule, 

2 

o vadinamąją centrinę ugnį. Matematikoje Filolajas garsus 
kaip natūraliųjų skaičių savybių tyrinėtojas. 

Filolajo estetinės pažiūros reprezentuoja pitagorizmo este- 
tiką, pagrįstą minėtų dviejų pradų — riboto ir neriboto — 
kiekybine harmonija, suvokiama kaip dangaus sferų muzika. 
Pitagorininkai muzikai teikė universalią kosmologinę reikš- 
me. Muzikinių tonų santykių dėsnius Jie taikė visai visatai. 
Kosmosas — tai tarsi muzikos instrumentas. Dangaus kūnai 
Juda išsidėstę pagal tokią proporciją, kaip ir muzikiniai gar- 
sai oktavoje, ir sukuria tokią begalinę muziką, tokią garsią, 
Jog žmonės jos ir negirdi. Muzika pasižymi ir etinėmis savy- 
bėmis: ji apvalo žmogaus sielą, taiso jo charakterį, lemia dva- 
sinę nuotaiką. Pitagorininkai pirmieji iškėlė idėją apie meną 
kaip pamėgdžiojimą (uiueouc). 

Antologijoje spausdinama keletas Filolajo darbų fragmen- 
tų, padedančių įsivaizduoti jo ir apskritai pitagorininkų este- 
tikos sampratą. 

APIE GAMTĄ 
[Fragmentai] 


B 3. Pasak Filolajo, jei viskas būtų neapibrėžta, tai iš anksto 
nebūtų to, ką galima pažinti (Jamblichas „Apie Nikomacho „Arit- 
metikos įvadą“, 7, 24). 


B 4. Iš tikro visa, kas pažįstama, turi savyje skaičių, nes be jo 
negalima nieko nei mąstyti, nei pažinti (Jonas Siobajas „Eklogos“, 
I, 21, 7 b). 


B 6. Prigimtis (p4o1ę) ir darna (Gpuovia) atrodo štai kaip: daiktų 
esatis (ė610), kuri yra amžina, ir pati prigimtis reikalinga dieviško, 
o ne žemiško pažinimo. Be to, niekas iš to, kas yra, nebūtų pažįs- 
tama, jei dalykų, iš kurių susidarė kosmosas, esatyje neglūdėtų 
ribiškumas ir beribiškumas. Kadangi abu pradai nebuvo nei pana- 
šūs, nei giminiški, tai iš jų nebūtų susiklosčiusi kosminė sandara, 
jei tik neprisidėtų darna, nesvarbu kaip ji pati būtų atsiradusi. 

Panašūs ir giminiški dalykai visai nereikalingi darnos, o nepana- 
šūs, negiminiški ir ne to paties rango dalykai būtinai turi būti 
susieti darna, kuri palaikytų juos kosminėje sandaroje (Ten pat, I, 
21, 7 d). 


B 10. Darna yra margos įvairovės vienovė ir prieštaringų dalykų 
santarvė (Nikomachas „Aritmetikos įvadas“, II, 19). 


B 11. Išvysi skaičiaus prigimtį ir galią ne tik demoniškuose ir 
dieviškuose dalykuose, bet ir apskritai visuose žmonių veiksmuose 
ir žodžiuose, visuose kūrybiniuose (Šnuuovpytac) ir techniškuose da- 
lykuose, taip pat ir muzikoje. 

Melas nepriimtinas tiek skaičiaus prigimčiai, tiek darnai, nes 
jiems tai yra svetima. Na o beribiškumo, beprasmiškumo (voro) 
ir beprotiškumo (dAGyw) prigimčiai melas ir pavydas savi. 

Melas niekada neįsiskverbia į skaičių, nes melas yra nesutaiko- 
mas jo prigimties priešas, o tiesa būdinga ir įgimta skaičiaus lyčiai 
(Jonas Stobajas „Ekologos“ I, Pratarmė, 3). 


Versta iš: Diels H. Die Fragmente der Vorsokra- 
tiker. — Berlin, 1912. — Bd. 1. Iš senosios graikų 
kalbos vertė Skirmantas Jankauskas 

DEMOKRITAS 
(apie 460—apie 370 m. pr. Kr.) 


Žymiausias antikinio atomizmo kūrėjas Demokritas 
(Anuoxpitoc) tikriausiai yra gimęs kažkur Jonijoje ir tik vė- 
liau su tėvais atsikėlė į Abderų miestą. Iš pradžių mokėsi pas 
persų ir babiloniečių žynius, kuriuos Abderuose buvo palikęs 
Kserksas. Tačiau didžiausią įtaką jo pažiūroms formuotis pa- 
darė Leukipas — atomistinės filosofijos pradininkas. Gavęs 
tėvo palikimą ir žinių troškulio genamas, Demokritas apie 
aštuonerius metus keliavo po Graikiją, Persiją, Babiloniją, 
buvo nuvykęs į Indiją, Egiptą, Etiopiją, kur susitikinėjo ir 
diskutavo su Rytų išminčiais — magais ir žyniais. Kelionėse 
iššvaistęs savo palikimą, Demokritas grįžo į Abderus, kur tų- 
rėjo glaustis brolio Damo šeimoje, tapti jo išlaikytiniu. Čia 
jam grėsė viešas pasmerkimas už tėvų palikimo iššvaistymą, 
tačiau, perskaitęs abderiečiams vieną iš savo pagrindinių vei- 
kalų, Demokritas vėl pelnė savo tėvynainių pagarbą. Vienu 
metų jis buvo net išrinktas archontu, ir už nuopelnus gavo 
„Patrioto“ pravardę. Sulaukęs gilios senatvės, Demokritas pais 
sąmoningai save apakino, išgaubtu vario skydu sukoncentra- 
vęs saulės spindulius ir nukreipęs juos į savo akis. Tai esą Jis 
padarė dėl to, kad juslinis (tamsusis) šviesos suvokimas ne- 
trukdytų tikrajam protiniam suvokimui. O pajutęs, kad jėgos 
visiškai išseko, Demokritas savo valia pasitraukė iš gyvenimo. 

Demokritas buvo pirmasis antikos mokslininkas enciklo- 
pedistas — nebuvo tos srities, kurios jis nebūtų tyrinėjęs. Tai 
vienas produktyviausių antikos filosofų. Diogenas Laertijas 

pateikia Trasilo (I a. po Kr.) sudarytą Demokrito veikalų są- 
rašą — „Corpus Demacriteum“, — kuriame išvardyta 70 pa- 
vadinimų. Iš jų 52 suskirstyti pagal tematiką į 13 tetralogijų, 
o likusieji 18 suminėti kaip neįeinantys į sistemą. Reikšmin- 
giausiais laikomi traktatai „Didžioji pasaulio sandara“ 
(„Mgac Giaxoouoc“) ir „Mažoji pasaulio sandara“ („Mixpoc 
6iėxoouoc“). Iš estetikai svarbių darbų minėtini „Apie riimus 
ir harmoniją“ („IIspi puSuOv xa! Gpuovinc“), „Apie poeziją“ 
(„Ilgpi zomįoi06“) „Apie žodžių grožį“ („Ilgoi xaAA000VNG 
Ezg0V“), „Apie darniai ir nedarniai skambančius garsus“ („Ilgpi 
sbpGvov XAI GvopYvov ypaLUKToV“), „Apie tapybą“ („Ilepi 
Loypapinę“) ir kt. Deja, iki mūsų laikų neišliko nė vieno De- 
mokrito veikalo, išskyrus nemažą pluoštą fragmentų. 
Pagrindinė Demokrito filosofijos idėja — visas pasaulis ir 
jo kūnai yra sudaryti iš mažiausių, nedalomų, nekintamų, am- 
žinai judančių, įvairaus dydžio ir formų begalinio skaičiaus 
dalelyčių, vadinamų atomais (ėrouoc). Pažinime jis laikėsi 
griežto determinizmo. Demokrito estetika pagrįsta atomo kaip 
figūros, kaip individuumo suvokimu, garsų, ritmo, spalvų ir per- 
spektyvos analize. Tai sudarė prielaidas pirmą kartą apibūdin- 
ti meno kūrinį kaip kažką savita, individualu, savarankiška. 
Antologijoje spausdinami Demokrito fragmentai, kuriuose 
aforistiškai kalbama apie grožį, jo prigimtį ir vertę. 


[FRAGMENTAI] 


B 2. Protaujant randasi trys dalykai: gražiai mąstoma, neprie- 
kaištingai kalbama, deramai veikiama. 


B 18. Tikrai gražu tai, ką poetas rašo dievo ir švento įkvėpimo 
pakylėtas (Klemensas Aleksandrietis „Kilimai“, VI, 168). 


B 31. Vaistai gydo kūno negandas, filosofija išvaduoja sielą iš 
aistrų (Klemensas Aleksandrietis „Pedagogika“, I, 6). 


B 32. Prigimtis ir auklėjimas panašūs: auklėjimas pertvarko 
žmogų ir sukuria naują prigimtį (Ten pat, I, 94). 

B 51. Įtikinėjant dažnai žodis svaresnis už auksą (Jonas Stoba- 
jas „Eklogos“, II, 4, 12). 


B 59. Joks menas (1exviį), jokia išmintis neįgyjami be mokymosi 
(Ten pat, II, 31, 71). 

B 63. Gražu gražiems darbams pritarti. Prastiems pritarinėti — 
sukčiaus ir apgaviko užsiėmimas (Ten pat, III, 14, 8). 

B 69. Gera ir tikra — visiems tas pat; malonu — vieniems 
viena, kitiems kita. 

B 70. Besaikiai troškimai — vaiko, o ne vyro bruožas. 


B 71. Ne laiku patiriami malonumai sukelia šleikštulį. 


B 72. Stiprūs potraukiai vieniems dalykams padaro sielą kur- 
čią visam kitam. 

B 73. Teisi tik meilė, kuri tyrai siekia grožio (Jonas Stobajas 
„Eklogos“, III, 5, 23). 

B 74. Neatsiduok malonumams, kurių nepakeli. 

B 102. Grožis — visur atitikimas; perteklius ir stygius man 
nepatinka. 

B 105. Ir gražus kūnas — gyvuliškas, jei jame neglūdi dvasia. 

B 112. Visada mąstyti ką nors gražaus — dieviškos dvasios 
priedermė. 

B 127. Kasydamiesi žmonės patiria malonumą lyg mylėtųsi (He- 
rodianas, Eustatijas). 


B 144. Muzika — nesenas dalykas: kilo ne iš reikalo, o jau 
pertekliui esant atsirado. 

B 154. Pamėgdžiodami žmonės svarbiausių dalykų mokėsi 
iš gyvūnų; iš voro mokėsi verpti bei austi, iš kregždės — sta- 
tyti, o iš giesmininkų — gulbės ir lakštingalos — dainuoti 
(Plutarchas). 


B 170. Ir dvasingumas sieloje, ir bedvasiškumas. 

B 171. Dvasingumas gyvuoja ne kaimenėse ir ne aukse: siela — 
dvasingos esybės (Šauiėoviov) buveinė. 


B 180. Ką likimas apdovanojo, tam išsilavinimas — papuošalas, 
ko ne — tam pragaištis (Jonas Stobajas „Eklogos“, II, 31, 35). 


B 185. Išsilavinusiųjų viltys vertingesnės už nemokšų turtus. 
B 194. Didžiausi džiaugsmai kyla stebint darbų grožį. 


B 195. Paspoksojimui išpuoštos rūbu ir papuošalais figūros, ta- 
čiau širdies joms taip trūksta. 


B 200. Bepročiai gyvena nesidžiaugdami gyvenimu. 
B 207. Siekti reikia ne visų malonumų, o tik susijusių su grožiu. 


B 211. Saikingumas prailgina džiaugsmą ir padidina malonumą 
(Jonas Stobajas „Eklogos“, III, 5, 27). 


B 214. Drąsus ne vien tas, kas nugali priešus, bet ir tas, kas 
atsispiria malonumams. O kai kas, viešpataudamas miestams, ver- 
gauja žmonoms. 


B 230. Gyvenimas be švenčių — tai ilgas kelias be užeigos 
šalimais. 

B 232. Iš malonumų labiausiai džiugina tie, kurie rečiausiai 
pasitaiko. 


B 247. Išmintingam vyrui atviras visas pasaulis: tobulos sielos 
tėvynė — visas kosmosas (Jonas Stobajas „Eklogos“, III, 40, 7). 


B 274. Mažai kalbėti — moters papuošalas. Gražu ir paprastu- 
mas puošmenyse. 
Versta iš: Diels H. Die Fragmente der Vorsokra- 


tiker. — Berlin, 1912. — Bd. 2. Iš senosios graikų 
kalbos vertė Skirmantas Jankauskas 

PROTAGORAS 
(apie 484/480—apie 410 m. pr. Kr.) 


p= Sofistų mokyklos įkūrėjas Protagoras (Hporayopas) gimė 
Ž Abderuose. Pasakojama, kad jaunystėje jis užsiiminėjo malkų 
; nešiojimo amatu. Spėjama, kad mokėsi pas Demokritą, pas- 
|| kui apie 40 metų praleido keliaudamas po įvairius Graikijos 
miestus, mokydamas savo tėvynainius praktiškų gyvenimo da- 
lykų. Protagoras pirmasis pradėjo imti mokestį už mokslą. 
444 m. pr. Kr. atvykęs į Atėnus bendravo su Euripidu, Perik- 
liu, buvo labai populiarus tarp Atėnų piliečių. Periklis pave- 
dė jam parengti teisyną Furijos miestui (graikų kolonijai Ita- 
lijoje). Tačiau kai 411 m. pr. Kr. Euripido namuose (o gal 
Likėjuje) buvo perskaitytas Protagoro traktatas apie dievus, 
Jis buvo apkaltintas bedievyste, o traktatas sudegintas. Veng- 
damas bausmės, jis bėgo iš Atėnų į Siciliją, bei Mesinos są- 
siauryje paskendo. 

Protagoras yra parašęs keliolika knygų, tačiau jos neišliko, 
žinomi tik jų pavadinimai: „Apie dievus“ („Ilgpi 9zdv“), „Apie 
esatį“ („Ilgpi ro0 Gvrog“) „Apie mokslus“ („Ilgpi TV 
ueSnudtov“), „Apie politėją“ („Ilgpi mol1zeia6“), „Didžioji kal- 
ba“ („Mžyaę Adyoc“), „Apie pradinį dalykų būvį“ („Ilspi TijG 
dv doyn zaracrdoswc“), „Apie imtynes“ („Ilgpi nEAng“), „Apie 
garbės troškimą“ („Ilgpi piAovinias“), „Apie tai, kas Hade“ 
(„Ilgpi t6v Ėv Ai6ov“), „Apie neteisingus žmonių darbus“ 
(„Ilspi tv ola Op05 TIE avOpYTOS npaOGOUĖVOV “), 
„Apie dorybes“ („Ilspi Gpetov“) „Ginčo menas“ („Tezvn 
goioTixOV), „Teismo kalba dėl užmokesčio, Prieštaravimai“ 
(„Aixn Orėo „10800 AviAonišv), 2 knygos ir kt. Žinių apie 

Protagoro gyvenimą pateikia Diogenas Laertijas bei Filost- 
ratas savo knygoje „Sofistų gyvenimo aprašymai“. Apie jo 
filosofines pažiūras galima spręsti iš kritiškų Platono, Aris- 
totelio, Seksto Empiriko atsiliepimų. Platonas jo vardu yra 
pavadinęs vieną iš savo dialogų, kurio turinį sudaro Sokrato 
ginčas su Protagoru gėrio klausimu. 

Protagoro, kaip ir daugelio sofistu, filosofijos esmę suda- 
ro pasaulio ir jo reiškinių pažinimo subjektyvumo ir santy- 
kinumo suabsoliutinimas iki skepticizmo, pažinimo praktiš- 
kumo (naudingumo) ir konvencionalizmo teigimas. 

Antologijoje spausdinama keletas liudijimų apie Protago- 
ro filosofiją. 


ono ora ši 

[LIUDIJIMAI IR FRAGMENTAI] 


A 1. Siela — vien jutimai („alo8noeic“), ir viskas yra tiesa. <...> 
Kiekvieną dalyką galima aptarti dviem vienas kitam prieštarau- 
jančiais būdais (Diogenas Laertijas, IX, 51). 


A 14. Jutimai keičiasi ir susipina priklausomai nuo amžiaus ir 
kūno sandaros. <...> Kas reiškiasi žmonėms, tas ir yra, o kas nie- 
kam nesireiškia, to ir nėra (Sekstas Empirikas „Trys Pirono teigi- 
nių knygos“, I, 211—219). 


A 21. Sofistikos tikslas — silpną samprotavimą padaryti stiprų 
(Aristotelis „Retorika“, II, 24). 


A 22. — Na, o geri dalykai yra tik tie, kurie pravartūs (6pžiųia) 
žmonėms? 

— Prisiekiu Dzeusu, taip, — kalbėjo Protagoras. — Tačiau aš 
vadinu gerais net tuos dalykus, kurie nėra pravartūs žmonėms. 

— Ar kalbi, o Protagore, apie dalykus, kurie nėra pravartūs 
žmonėms, ar apie tokius, kurie apskritai nėra pravartūs? Ir vadini 
gerais kaip tik pastaruosius? 

— Nieko panašaus! Žinau daugelį dalykų — valgių, gėrimų, 
vaistų ir daugybę kitų dalykų, kurie žalingi žmonėms; žinau ir 

tokių, kurie jiems pravartūs; žinau ir tokių, kurie žmonėms nei 
pravartūs, nei žalingi, tačiau yra pravartūs arkliams <...> (Plato- 
nas „Protagoras“, 333 e). 


B1. Žmogus — visų daiktų matas: esančių, kad yra; nesančių, 
kad nėra!. 

B 2. Man“ atsitiktinai į rankas pateko Protagoro knyga „Apie 
esatį“, kur susipažinau su argumentais prieš būties vienumą <...>. 

B 3. Išsilaisvinimą lemia ir prigimtis, ir pratybos. <...> Mokytis 
reikia pradėti nuo jaunų dienų. 

B 10. Negalimas nei menas (tėxvn) be lavinimosi (peištn), nei 
lavinimasis be meno (Jonas Stobajas „Antologija“, II, 29, 80). 

B 11. Neįsitvirtina išsilavinimas sieloje, jei jis nepasiekia jos 
gelmių (Plutarchas). 


Versta iš: Diels H. Die Fragmente der Vorsokra- 
tiker. — Berlin, 1912. — Bd. 1. Iš senosios graikų 
kalbos vertė Skirmantas Jankauskas 


! Šiuo teiginiu, kaip liudija Sekstas Empirikas („Prieš mokslininkus“, VII, 60), Protagoras 
pradeda savo traktatą „Tiesa, arba Neigiančios kalbos“. 
* Tai Porfirijo liudijimas. 


GORGIJAS 
(apie 485/480—375/370 m. pr. Kr.) 


Sofistas, retorikos tėvas Gorgijas (Fopyiac) gimė ir augo 
Sicilijos mieste Leontinuose, buvo Empedoklio mokinys. Iš 
pradžių jis domėjosi gamtos mokslais, vėliau — retorika ir 
eristika. Kaip ir visi sofistai, jis daug keliavo po Graikiją. 
427 m. atvyko į Atėnus kaip Leontinų miesto pasiuntinys pra- 
šyti atėniečių pagalbos kovai prieš sirakūziečius. Atėnuose Jis 
bendravo su Periklio aplinkos žmonėmis, čia išgarsėjo kaip 
geriausias oratorius, galėdavęs be pasirengimo kalbėti ir dis- 
kutuoti bet kuria tema. Yra žinoma jo garsioji „olimpinė kal- 
ba“, kurioje jis Peloponeso karo metu, kai Sparta kartu su 
persais pakilo prieš Atėnus, kvietė baigti tarpusavio brolžu- 
diškas kovas ir susivienyti prieš barbarus. Gorgijas — vienin- 
telis iš sofistų susilaukė didžiausio graikų įvertinimo: Delfuo- 
se buvo pastatyta jo auksinė statula. Paskutinius savo gyveni- 
mo metus jis praleido Tesalijos mieste Larisoje. Gorgijas gyveno 
pasiturinčiai, buvo nevedęs, mirė sulaukęs per 100 metų. 

Pagrindinis Gorgijo filosofijos veikalas „Apie tai, ko nėra, 
arba Apie gamtą“ („Ilgpi TOD 9 OVTOG Į AEPU pUOE0Ę“), 
kurio išliko tik nedidelės ištraukos ir turinio perpasakojimai 
Seksto Empiriko veikaluose bei nežinomo autoriaus, Aristote- 
lio sekėjo, darbe „Apie Melisą, Ksenofaną ir Gorgiją“ (I a. po 
Kr.). Apie Gorgijo pažiūras galima spręsti ir iš Platono dia- 
logų „Gorgijas“ bei „Hipijas didesnysis“. Iškreipiu pavidalu, 
su praleidimais išliko ir dvi Gorgijo kalbos — „Helenės pa- 
gyrimas“ („Eievyc ėyzdjuov“) ir „Palamedo gynimas“ („To0 

aurov Ūrėo [alcunčovs azoldna“) bei apie 30 fragmentų 
iš jo veikalų. 

 Gorgijo sofistinė filosofija pagrįsia trimis tezėmis: 1) nieko 
4 nėra, 2) jei kas ir būtų, būtų nepažinu, 3) jei tai pažiniume, 
vis tiek negalėtume tų žinių nusakyti žodžiais ir perduoti jų 
į kitiems. Šių tezių pagrindu Gorgijas darė reliatyvistines ir 
skeptines išvadas, plėtojo nihilistinę argumentaciją, kritikavo 
objektyvaus žinojimo galimybę. Gorgijo, kaip ir kitų sofistų, 
estetika remiasi pamėgdžiojimo (piinoią), iliuzijos (dačrų) ir 
katarsio (x490p015 sampratomis. Meno kūrinys esą tik pa- 
mėgdžioja esamus dalykus ir nesukuria jokios naujos realy- 
; bės, tačiau jis sukelia žmoguje iliuziją, tarsi vaizduojamas 
koks nors afektas yra tikras ir jis verčia žmogų reaguoti, iš- 
gyventi, o tai apvalo žmogaus sielą, ją sukilnina ir žmogus 
dėl to patiria gilų džiaugsmą. 

Antologijoje spausdinama keletas fragmentų iš Gorgijo fi- 

losofinės ir literatūrinės kūrybos bei retorikos darbas „Hele- 
nės pagyrimas“. 

[FRAGMENTAI] 


B3. <...> Knygoje „Apie tai, ko nėra, arba Apie gamtą“ Gorgijas 
nustatė iš eilės tris pagrindinius dalykus: pirma ir pirmiausia, kad 
nieko nėra; antra, jei kas ir yra, žmogui tai nesuvokiama; trečia, 
net jei ir suvokiama, tai vis tiek nenusakoma ir kitam neperteikia- 
ma. <...> 


Na, o tai, kad jei kas ir būtų, tai šitai nepažintina ir nemąsty- 
tina, teks dar parodyti. Iš tikrųjų, jei tai, kas mąstoma, sako Gor- 
gijas, nėra būtis, tai būtis nemąstoma. O tai plaukia iš įrodymo 
eigos. <...> Akivaizdu, kad tai, kas mąstoma, nėra būtis. Iš tikro, jei 
tai, kas mąstoma, yra būtis, tai visa, kas mąstoma, ir yra taip, kaip 
tai kas nors mąstytų. Kad taip būtų — dalykas neįrodomas. Juk jei 
koks nors žmogus pagalvotų, kad jis skrenda, arba kad jūra rieda 
kovos vežimai, tai juk neskrenda tuoj pat žmogus ir nerieda jūra 

kovos vežimai. Tad tai, kas mąstoma, nėra būtis. Antra vertus, jei 
tai, kas mąstoma vis dėlto yra būtis, tai nebūtis turėtų būti ne- 
mąstoma. Juk priešingiems dalykams būdingos priešingos ypaty- 
bės, o nebūtis priešinga būčiai. Todėl jei būčiai būdinga būti mąs- 
tomai, tai nebūčiai turėtų būti būdinga būti nemąstomai. Tačiau 
taip nėra: mąstoma ir Scilė!, ir chimera, ir dar daug kas iš nebū- 
ties. Vadinasi, būtis nemąstoma. 

Kaip regimi dalykai vadinami regimais todėl, kad regimi, girdi- 
mi dalykai — girdimais todėl, kad girdimi, ir regimų dalykų nenei- 
giame todėl, kad jų negirdime, o girdimų neaimetame todėl, kad jų 
neregime (dera juk apie kiekvieną dalyką spręsti pagal jo, o ne 
pagal jam svetimą suvokimo būdą), taip, matyt, ir mąstymo daly- 
kai, net jei nematomi rega ir negirdimi klausa, turėtų būti, nes 
suvokiami savo būdu. Taigi jei kas pagalvotų, kad jūra rieda kovos 
vežimai ir nematytų tokių dalykų, vis tiek reikėtų tikėti, kad yra 
jūra riedantys kovos vežimai. Tačiau tai jau nei į tvorą, nei į mietą. 
Vadinasi, būtis nemąstoma ir nesuvokiama. 

Net jei būtis ir suvokiama, vis tiek nenusakoma kitam. Iš tikrų- 
jų, jei būtis yra tai, kas tvyro išorėje — matoma, girdima ir apskri- 
tai jusliškai suvokiama, ir iš viso šito tai, kas regima, suvokiama re- 
ga, tai, kas girdima, — klausa, o ne atvirkščiai, kaip tai galėtų būti 
parodyta kitam? Tai, kuo parodoma, yra žodis, o žodis nėra būtis, 
kuri tvyro išorėje. Vadinasi, savo artimui parodome ne būtį, bet žo- 
dį, kuris yra kita negu tai, kas tvyro išorėje. Kaip regima negali virsti 
girdima ir atvirkščiai, taip ir būtis, jei jau tvyro išorėje, negali virs- 
ti mūsų žodžiu. Nebūdama žodžiu, negali būti atskleista kitam (Seks- 
tas Empirikas „Prieš mokslininkus“, VII, 65, 77—84). 


B 26. Būti nepastebimam — neturėti nuomonės, neturėti nuo- 
monės — nebūti (Proklas). 


B 28. Kažkokios paslėpties išskirtinis grožis matyti tada, kai 
išmintingiems tapytojams nepasiseka jos nutapyti jau išmėginto- 
mis spalvomis. Didis jų triūsas ir didžios jų pastangos nuostabiai 
paliudija, kokia ji puiki savo slėpiningumu. Ir kai darbas palaips- 


! Scilė — viena iš dviejų mitinių jūros baidyklių, gyvenusių oloje ant aukšto kalno siaurame 
sąsiauryje. 

niui priartėja prie pabaigos, nepratardami nė žodžio jie lyg perlei- 
džia jai pergalės vainiką. Kaip galėtų lūpos išsakyti arba ausys 
išgirsti tai, ko negalima nei ranka apčiuopti, nei akimi nužvelgti. 


B 30. Gorgijas sakė, kad oratoriai panašūs į varles: šios kvar- 
kiančios vandenyje, anie — priešais vandens laikrodžius. 


HELENĖS*? PAGYRIMAS 


B 11. 1. Miestą puošia narsūs kariai, kūną — grožis, sielą — 
išmintis, poelgį — dora, o kalbą — tiesa; visa priešinga — tik že- 
mina. Geru žodžiu reikia paminėti vyrą ir moterį, kalbą ir darbą, 
miestą ir jo valdžią, jei to verti, ir priekaištais apiberti, jei neverti. 
Tačiau nedora ir paika būtų peikti tai, kas pagyrimo nusipelno, o 
girti tai, kas peiktina. 2. Tenka man čia vienam ir tiesą atskleisti, 
ir galą padaryti apkalboms, šmeižiančioms Helenę, moterį, kurią 
sutartinai aukštino poetai, garsino vardas ir skaudino nelaimės. Aš 
čia susiruošiau savo kalbos samprotavimais nepagrįstai kaltinan- 
tiems atskleisti jų paklydimo priežastis, parodyti, kad jos šmeižikai 
meluoja ir, atskleidus tiesą, padaryti galą paskaloms. 

3. Kad savo prigimtimi — pirma tarp pirmųjų vyrų ir moterų 
toji, apie kurią šioji kalba, niekam nekyla abejonių. Žinoma, kad jos 
motina buvo Leda, tikrasis tėvas — dievas, tėvo vardu vadinamas — 
mirtingasis. Tie du — tai Tindarėjas ir Dzeusas; pirmasis Helenės 
tėvu buvo aplinkybėms lėmus, o antrą tokiu esant gandai bylojo; 
pirmasis tarp vyrų buvo galingiausias, antrasis — tarp valdovų. 

4. Tokių tėvų pradėta, ji buvo dieviško grožio ir jo neslėpdama 
visus traukė. Gausybę meilės aistrų daug kam sukėlė, viena pati 
galybę subūrė vyrų, didžių savomis didybėmis — kas turto gausu- 
mu, kas giminės senos garsų; kas kūniška galia, kas išminties 
jėga, — tačiau visi buvo įveikti pavergiančios meilės ir nepalaužia- 
mos savigarbos. 5. Kas iš jų, kuo ir kaip malšino meilę savo He- 


2 Helenė — gražiausioji Helados moteris, Spartos karaliaus Menelajo žmona. Ją pagrobus 


Pariui, kilo Trojos karas. 
3 Leda — Spartos karaliaus Tindarėjo žmona. Pasak padavimo, jos dukrą Helenę pradėjęs 


Dzeusas, pasivertęs gulbe, 

lenės glėby, aš neminėsiu: pasakęs žinantiems tai, ką jie žino, 
pasitikėjimą pelnysi, tačiau džiaugsmo nepatirsi. O todėl anuos 
laikus šioje kalboje aplenkęs, pereisiu tiesiai prie žadėtojo pagiria- 
mojo žodžio pradžios ir išguldysiu priežastis, dėl kurių lemta buvo 
Helenei vykti į Troją. 

6. Likimo valia, dievų noru ar būtinybės spiriama padarė ji tai, 
ką padarė? Jėga pagrobta, kalbomis suviliota ar meilės apimta? Jei 
dėl pirmosios priežasties, tai nekalta kaltinamoji: dievų apvaizdai 
žmonių planai negali būti kliūtis. Juk pačios prigimties lemta, kad 
silpnas nekliudytų stipriam, bet būtų jo valdomas ir vedamas: stip- 
riajam vedant, silpnasis turi sekti. Dievas stipresnis už žmogų ir 
jėga, ir išmintim, ir visa kuo kitu: jei priskirsime priežastį dievams 
ar likimui, tai Helenė nuo nešlovės laisva. 

7. Jei ji jėga pagrobta, neteisėtai įveikta, nepelnytai nuskriaus- 
ta, tai aišku, kad kaltas pagrobėjas ir skriaudėjas, o pagrobtoji ir 
nuskriaustoji nekalta dėl savo nelaimės. Ir reikia taip barbariškai 
pasielgusį barbarą žodžiu, įstatymu ir veiksmu pasverti: žodžiu ap- 
kaltinti, įstatymu užtraukti nešlovę, veiksmu nubausti. O Helenė, 
prievartą patyrusi, nuo tėvynės atplėšta, draugus praradusi, nejau 
ji ne pasigailėjimo labiau verta nei pasmerkimo? Tai jis juk nedorai 
pasielgė, o ji patyrė tai, ir teisėtai jai — gailestis, jam — panieka. 

8. Jeigu Helenę žodžiai paveikė ir apgaule jos sielą užvaldė, tai 
ir čia nesunku ją apginti ir tokią jos kaltę paneigti. Juk žodis — 
didis valdovas. Iš pažiūros mažas ir nepastebimas, o dieviškus dar- 
bus kuria: gali baimę įveikti, skausmą numalšinti, džiaugsmą su- 
kelti, gailestį pažadinti. O kad taip yra — parodysiu. 9. Klausytoją 
dera įtikinėti visais būdais. Poezija aš manau esant ir vadinu bet 
kokią kalbą, turinčią metrą: ji kelia klausytojams ir šiurpinančią 
baimę, ir ašaras spaudžiantį gailestį, ir liūdesiu nuspalvintą ilgesį; 
kažką tapataus svetimų darbų ir kūnų sėkmių bei praradimų išgy- 
venimams patiria siela, žodžių paveikta. Bet nuo šių kalbų pereinu 
aš prie kitų. 10. Dieviškos giesmės, iš žodžių sudėtos, pajėgios ir 
džiaugsmą prišaukti, ir liūdesį išsklaidyti: susiliedama su sielos 
vaizdiniais, kerinti giesmių galia įtikina ir pakeičia sielą. Du yra 
kerėjimui ir būrimui atviri keliai: sielos paklydimai ir įsivaizdavi- 
mo apgaulės. 11. O kaip visokiausiais dalykais įtikino ir visada 
įtikins miklūs netikromis kalbomis! Jeigu visi visur turėtų atmintį 

apie praėjusius dalykus, supratimą apie esamus ir įžvalgumą apie 
būsimus, tai kalbos neatrodytų panašiai panašios. Bet juk ir atsi- 
minti praėjusius dalykus, ir įsižiūrėti į esamus, ir įžvelgti būsimus 
nelengvai sekasi, dėl to daugelyje dalykų daugelis patiki sielos vaiz- 
diniais — tuo, kas mums rodosi. O tai ir apgaulinga, ir nepastovu 
ir savo apgaulingumu ir nepastovumu užtraukia tiems, kurie jais 
naudojasi, visokiausių nelaimių. 12. Kas tad trukdo manyti, kad ir 
Helenė, meilių giesmių paveikta, išėjo panašiai kaip toji, kuri ne- 
norėtų eiti, bet išeina neteisėtai jėgai nusileisdama ar jėga grobia- 
ma. Įtikinėjimai užvaldė jos protą; nors jie ir neturi prievartos 
pavidalo, bet galia jų tokia. Juk žodžiai, įtikinę sielą, priverčia ją 
pritarti sakomiems dalykams ir prisidėti prie daromų. Ir įtikinėto- 
jas kaltas ne mažiau už prievartautoją, o ji — įtikinta, vadinasi — 
priversta, ir visai be reikalo kalbomis smerkiama. 13. O kad įtiki- 
nėjimas, pasitelkus žodį, gali paženklinti sielą kaip panorėjęs, tai 
galima visų pirma patirti iš meteorologų kalbų; jie, vieną nuomonę 
pakeisdami kita, viena išmesdami, kita išgalvodami, visiems įtei- 
gia tai, kas neįtikėtina ir neaišku; antra — iš neišvengiamų ginčų 
teismuose, kur su išmone parašyta, bet visai ne dėl tiesos pasaky- 
ta kalba, sužavėjusi minią, gali nulemti sprendimą; trečia — iš 
filosofų ginčų, kur taip atsiskleidžia minties paslankumas: lengvų 
lengviausiai čia tikrumas paverčiamas nuomone. 14. Tokią pat ga- 
lią turi žodis sielos būsenai, o vaistas — kūno sandarai. Panašiai 
kaip įvairūs vaistai įvairiai pašalina kūno negandas — vieni nu- 
slopindami ligą, kiti — pačią gyvastį, taip ir kalbos — vienos klau- 
sytojus įskaudina, kitos — sužavi, vienos baimę įvaro, kitos drąsos 
suteikia, o būna kad ir nedorais įtikinėjimais sielą apnuodija bei 
susargdina. 

15. Taigi jei žodžiu ji įtikėjo, tai ne nusidėjėlė ji, o nukentėjusio- 
ji. O dabar ketvirtuoju samprotavimu aptarsiu ketvirtąjį kaltinimą. 
Jeigu meilė visa tai padarė, tai nesunku išvengti jai kaltės už ta- 
riamai padarytą nusikaltimą. Visa, ką mes matome, yra ne tokios 
prigimties, kokios mes pageidautume, o tokios, kokią skyrė likimas. 
Žvelgdama į pasaulį ir siela keičia savo būdą. 16. Kai mūšiui kario 
kūnas geležies ir vario ginklais išpuoštas — vienais, kad save ap- 
gintų, kitais, kad priešą apstulbintų, tai išvydusios šį reginį akys 
ir pačios sutrinka, ir sielą sutrikdo taip, kad neretai, net pavojaus 


486 IKISOKRATIKAI IR SOKRATAS 


nesant, bėga kariai, gėdingos baimės vejami. Tvirtas įstatymo įprotis 
išnyksta, reginio baimės užgožtas: reginio akivaizdoje pamiršta 
žmonės ir padorumą, įstatymu pripažįstamą, ir šlovę, pergale įgy- 
jamą. 17. Neretai, išvydę siaubą keliančius dalykus, žmonės nesu- 
sigaudo esamoje situacijoje — taip siaubas supančioja ir supainioja 
jų protą. Daugelis nuo šito tuščiai kentėjo, baisiai sirgo ir beviltiš- 
kai protą praradinėjo — taip stipriai pamatyti vaizdai buvo įstrigę 
jų vaizduotėje. Ir daug dar iš to, kas siaubą kelia, mano praleista, 
bet tai jau panašu į pasakytus dalykus. 18. O ir dailininkai, iš 
daugelio spalvų ir kūnų galiausiai vieną pavidalą ir kūną sukūrę, 
džiugina akį. Žmogaus skulptūrų kūrimas, dievų numylėtinių kū- 
ryba — o kiek malonumo tai teikia regai! Tokia jau ta mūsų rega: 
nuo vieno kenčiame, o kito — geidžiame. Daugelis dalykų ir kūnų 
patiria per ją daug meilės ir aistrų. 19. Ko čia stebėtis, jei Helenei 
akys, Aleksandro“ kūno pavergtos, aistros protrūkį ir meilės troš- 
kimą jos sieloje sukėlė! Jeigu dievų dievas Erotas dievišką galią 
turi, tai kaip galėtų silpnesnis jam atsispirti ir nuo jo apsiginti? O 
jei meilė — tik žmogaus liga ir proto aptemimas, tai jau ne kaip 
nuodėmę ją peikti reikia, bet vien pragaištimi manyti esant. Ateina 
ji tik tokia, likimo vejama, o ne minties valia; ir nusileisti meilei 
priverstas esi — jai atsispirti nėra būdų. 

20. Tai ar teisinga smerkti Helenę? Ar ji padarė tai, ką padarė, 
meilės kerų paveikta, ar netikrais žodžiais įtikėjusi, ar jėga pagrob- 
ta, ar pačių dievų valia — visais atvejais ji nekalta. 

21. Savąja kalba pašalinau moters nešlovęe. Ką buvau kalbos 
pradžioje numatęs, tam išlikau ištikimas; užsimojęs išsklaidyti ne- 
tikrą pasmerkimą ir nepamatuotas paskalas, aš norėjau surašyti 
šią kalbą Helenės šlovei ir savo džiaugsmui. 


Versta iš: Diels R. Die Fragmente der Vorsokra- 
tiker. — Berlin, 1912. — Bd. 2. Iš senosios graikų 
kalbos vertė Skirmantas Jankauskas 


* Aleksandras — šiuo vardu dar vadinamas Helenės pagrobėjas Paris, Trojos karaliaus 
Priamo sūnus. 

SOKRATAS 
(469—399 m. pr. Kr.) 


Senovės graikų išminčius Sokratas (Zoxparnę) gimė Alo- 
pekėje, netoli Atėnų, akmenskaldžio šeimoje. Jaunystėje Sok- 
ratas gavo gerą išsimokslinimą. Liudijama buvus jį Anaksa- 
goro ir Archelajo mokinį. Kaip filosofas jis brendo klausyda- 
masis viešų sofistų disputų ir pats mielai veldavosi į ginčus. 
Visą gyvenimą Sokratas praleido Atėnuose, filosofuodamas 
miesto aikštėse, amatininkų dirbtuvėse, palestrose. Antroje gy- 
venimo pusėje jam teko trejetą kartų dalyvauti karo žygiuose 
kaip hoplitui (sunkiai ginkluotam pėstininkui). Yra žinomas 
liudijimas apie nepaprastą Sokrato drąsą vieno mūšio metu, 
kai jis iš mūšio lauko išnešė sužeistą garsųjį Atėnų karvedį 
Alkibiadą. Įkopes į penktąjį dešimtmetį, Sokratas sukūrė šei- 
mą, susilaukė trijų sūnų. Plačiai žinomi pasakojimai apie jo 
žmoną Ksantipę, kaip nesugyvenamo būdo moterį, kuri nuo- 
lat kėlusi šeimyninius vaidus. Nors Sokratas ir vengė politi- 
nės veiklos, tačiau paskutinįjį sauo gyvenimo dešimimetį jis 
buvo išrinktas Atėnų tautos susirinkimo nariu. Sokratas gar- 
sėjo kaip atviras, drąsus, principingas teisingumo gynėjas. 
Kiekvienu atveju jis elgdavosi vadovaudamasis savo vidiniu 
balsu, vadinamu 6aimoviov, kuriam jis besąlygiškai paklus- 
davo. Tai buvo tam tikras dievišką galią turintis sąžinės bal- 
sas. Toks nepriklausomas jo gyvenimo būdas darė jį visiems 
neparankiu žmogumi, odiozine asmenybe, todėl buvo ieško- 
ma preteksto juo nusikratyti. Netrukus jo priešai pasistengė 
negarbingai apkaltinti jį bedievyste ir jaunimo tuirkinimų, 

Sokratas buvo įkalintas ir nuteistas mirties bausme. Mirė 
išgėręs nuodų taurę. 

Kol kas nėra žinoma jokių liudijimų, kad Sokratas ką 
nors būtų parašęs. Pagrindiniai išsamiausi šaltiniai, kurie 
padeda atkurti Sokrato filosofines pažiūras, yra jo mokinių 
Ksenofonto (apie 445—355 m. pr. Kr.) ir Platono raštai. 

Antologijoje spausdinamos ištraukos iš Ksenofonto „Atsi- 
minimų apie Sokratą“ („Azouvnuoveduara“) trečios ir ketvir- 
tos knygų. 

[LIUDIJIMAI] 


Sykį Aristipas' mėgino kalbomis priremti Sokratą prie sienos, 
nes pats prieš kurį laiką iš Sokrato tokį malonumą buvo patyręs. 
O Sokratas, trokšdamas savo pašnekovui tik gero, samprotavo vi- 
sai ne kaip tie, kurie tik ir baiminasi, kad jų žodžiai nebūtų iškreip- 
ti, o kaip žmogus, įsitikinęs pasirinkto kelio tikrumu. Taigi Aristi- 
pas! ir klausė Sokratą, ar šis žinąs ką nors gero dėl to, kad išaiš- 
kintų tokį esant ar tai valgį, ar tai gėrimą, ar tai daiktą, ar tai 
sveikatą, ar tai galią, ar tai drąsą, parodytų tuos dalykus esant taip 
pat ir žalingus. Tačiau Sokratas, žinodamas, kad patirta gėla visa- 
da reikalinga paguodos, atsakė kuo tvirčiausiai: 

— Tu klausi manęs, ar aš žinau ką nors esant gerą nuo karščio? 

— Ne. 

— Nuo akių peršėjimo? 

— Taip pat ne. 

— Tai gal nuo alkio? 

—- Ir nuo alkio ne. 

— Na, jeigu tu klausi manęs, ar aš žinau ką nors gero, kas nėra 
gera niekam, tai tokio dalyko aš nežinau ir žinoti negaliu. 

Aristipui vėl paklausus, ar jis žinąs ką nors gražaus, Sokratas 
tarė: 


! Arinipas Kirėnietis (435—355 m. pr. Kr.) — Sokrato mokinys, savo gimtojoje Kirėnėje 
po mokytojo mirties įkūręs savo filosofinę mokyklą, skelbusią hedonistinės etikos principus. 

— Net daug ką. 

— Ir tie dalykai panašūs? 

— Kai kurie visiškai nepanašūs. 

— Kaip tad dalykas, nepanašus į gražų dalyką, gali būti gražus? 

— O Dzeusai, juk būna žmogus, gražus bėgantis, visai nepana- 
šus į kitą, gražų imantis, arba skydas, gražus atmušantis smūgį, 
visai nepanašus į gražią ietį, stipriai ir staigiai sviestą. 

— Samprotauji visai taip pat, kaip ir pirma paklaustas, ar žinai 
ką gero. 

— O ką, gal manai, kad viena yra gera, kita — gražu? Negi 
nežinai, kad savos paskirties požiūriu visa yra ir gera, ir gražu. 
Juk, tarkime, dorybė nėra gera vieno dalyko atžvilgiu, o graži — 
kito atžvilgiu, o ir apie žmones sakoma, kad jie ir geri, ir gražūs 
kuo nors tuo pačiu. Net žmonių kūnai ir tie atrodo ir gražūs, ir geri 
kuo nors tuo pačiu, kaip ir visa kita, kuo žmonės naudojasi, laiko- 
ma ir gražiais, ir gerais kuo nors tuo pačiu, jei tik deramai naudo- 
jama. 

— Tai ką, išeitų, — vėl įsiterpė Aristipas, — kad ir pintinė 
mėšlui yra graži? 

— Prisiekiu Dzeusu, graži, o auksinis skydas būtų negražus, 
jei tik pintinė savo paskirčiai gražiai pasitarmnautų, o skydas — 
prastai. 

— Vadinasi tu teigi, kad tas pats dalykas gali būti ir gražus, ir 
bjaurus. 

— Lygiai kaip ir geras, ir blogas. Juk dažnai tai, kas gera alkiui 
numalšinti, bloga — karščiui numušti, o kas gera karščiui numuš- 
ti, bloga — alkiui numalšinti. Ir tai, kas gražu bėgant, neretai 
bjauru — imantis, o kas gražu imantis, bjauru — bėgant. Visa ir 
gražu, ir gera, jei tik deramai pasitarnauja, o bjauru ir bloga, jei 
pasitarnauja prastai. 

Šnekėdamas apie tai, kad namai turi būti ir gražūs, ir pravar- 
tūs, Sokratas, kaip man rodosi, norėjo mus pamokyti, kaip dera 
namus statyti. Samprotavo jis maždaug taip: 

— Kas pageidauja turėti namą kaip pridera, privalo statyti jį 
taip, kad šis būtų ir jaukus, ir patogus. 

Sulaukęs pritarimo, tęsė: 

— Juk ar nemalonu vasarą turėti kur atvėsti, o žiemą — sušilti? 

Kadangi ir tai visiems buvo akivaizdu, vėl kalbėjo: 

— Argi žiemos metą neapšviečia saulė galerijų (navračac)? tuo- 
se namuose, kurie atsukti į pietus, o vasarą, saulei keliaujant sto- 
gais, argi neatsiranda mums pavėsis? Ir jeigu buvo samprotaujama 
pamatuotai, tai ar nederėjo tada namą statyti aukštesnį iš pietų 
pusės, idant žiemos saulė jo neaplenktų, ir žemesnį iš šiaurės pu- 
sės, idant jo nepersmelktų žvarbūs žiemos vėjai. Apskritai paėmus, 
žmogui ir pačiam gyventi būtų jaukiausia, ir jo namai gražiausiai 
atrodytų ten, kur patį žmogų visada traukia ir kur jis tikras nuosa- 
vybės saugumu. Na, o paveikslai ir ornamentiniai sienų puošme- 
nys labiau menkina pranašumus nei jų teikia“. 

Šventykloms ir altoriams, pasak Sokrato, taip pat reikia parink- 
ti tinkamą vietą: iš tolo matomą, bet nelengvai prieinamą. Juk 
malonu dar iš tolo išvysti šventą vietą ir iš anksto nusiteikti mal- 
dai; malonu ir tyram į aukojimo vietą įžengti“ (Ksenofontas „Atsi- 
minimai apie Sokratą“, III kn., 8 sk.). 


Jei pasitaikydavo Sokratui pasišnekėti su tuo, kas užsiima ko- 
kiu nors menu (rėyxvn), tai ir tokiam jis turėdavęs ką patarti. Už- 
suko sykį jis ir pas tapytoją Parasiją?. 


Ž Graikų namuose paprastai būdavo vidinis kiemas, kurio pakraščiu išsidėslydavo gyvena- 
mosios patalpos. Priešais šias patalpas būdavo pastatomos dengtos galerijos, kurios saugodavo 
kambarius tiek nuo vasaros kaitros, tiek nuo žiemos negandų. Kadangi tokios galerijos buvo 
svarbi graikų gyvenamojo namo dalis, lai čia ir kaibama apie jas. 

* Paveikslams, taip pat ir ornamentiniams sienų puošmenims saulė nepageidautina, nes gali 
Jiems pakenkti. Taigi į kambarius, kuriuose jų yra, neturėtų patekti saulės šviesos, todėl jie ir 
būtų nėjaukūs gyventi. 

* Graikų šventyklos buvo statomos iškilesnėse vietose ir atokiai nuo kelių. Jas supo mūrai 
ir giraitės, todėl Jankytojai nusigaudavo prie jų netrikdomi nei atsitiktinių praeivių, nei kasdie- 
nio gyvenimo atgarsių. 

3 Parasijas (Iluppūoioc, V a. pr. Kr.) — vienas iš žymiausių senovės graikų dailininkų, 
kilęs iš Efeso. Svarbiausi jo darbai „Odisėjo beprotystė“, „Filoktetas“, „Prometėjas“. Plinijus 
„Gamtos istorijoje“ (XXXV, 65) yra aprašęs jo varžybas su Zeuksidu. Zeuksidas taip nupiešė 
vynuoges, kad jos atrodė kaip tikros — net paukščiai jas užpuolė. O Parasijas taip nutapė 
vynuoges. jog Zeuksidas palaikė jas tikromis ir paprašė jas nuimti, kad pamatytų paveikslą. 
Supratęs savo klaidą, Zeuksidas pripažino Parasiją nugalėtoju, nes jis pats apgavo tik paukš- 
čius, o Parasijas — jį patį. 

— O Parasijau, jei jau atspindėdama tapyba savo spalvomis 
mėgdžioja aukštus ir žemus, tamsius ir šviesius, kietus ir minkš- 
tus, šiurkščius ir glotnius, jaunus ir senus kūnus, tai ar nėra ji 
regimybės veidrodis? 

— Tiesą sakai, — pritarė Parasijas. 

— Bet juk nelengva sutikti žmogų, kuriame viskas būtų neprie- 
kaištinga, todėl, man rodosi, kad perteikdami grožį iš daugybės 
dalykų atvaizduojate tik gražiausius jų bruožus ir taip sukuriate 
ištisai gražius kūnus? 

— Tikrai taip darome, — vėl sutiko Parasijas. 

— Na, o kaip perteikiate patiklų, malonų, draugišką, geidulingą 
ar meilų sielos būdą? Gal tai nepamėgdžiotina? 

— Na, o kaip, Sokratai, galėtų būti perteikta tai, kas neturi nei 
dydžio, nei spalvos, nei kitų tavo paminėtų savybių ir apskritai 
nėra regima? 

— Nejau negali žmogus pažvelgti į kitą žmogų draugiškai arba 
priešiškai? 

— Manyčiau, gali. 

— Tai ar neįmanoma šito perteikti akių išraiška? 

— Ir net visai nesunkiai. 

— Kaip tau atrodo, ar tą patį byloja veidai tų, kurie gyvena savo 
draugų džiaugsmais ir rūpesčiais, ir tų, kurie to nedaro? 

— Prisiekiu Dzeusu, tikrai ne tą patį! Džiaugiantis veidas nu- 
švinta, o susirūpinus — apsiniaukia. 

— Ir nejau neįmanoma šito atvaizduoti? 

— Ir dar kaip įmanoma! 

— Bet juk ir orumas bei išdidumas, nusižeminimas bei parsida- 
vimas, o ir galvotumas, žioplumas ar bukumas taip pat prasimuša 
tiek stovinčių, tiek judančių žmonių veiduose ir laikysenoje? 

— Tiesą sakai. 

— Argi negalima ir jų perteikti? 

— Ir dar kaip! 

— Na, o kokius žmones mieliau stebėtum: ar tuos, kurie švyti 
grožiu, gėriu ir meile, ar tuos, kuriuose matyti bjaurumas, blogis 
ir neapykanta? 

—- Prisiekiu Dzeusu, mielas Sokratai, kur kas mieliau pirmuosius. 

Kitą kartą lankėsi Sokratas pas akmentašį Kleitoną“ ir kalbė- 
josi su juo: 

— Kad tu, mielas Kleitonai, kuri visokiausias statulas — bėgi- 
kus, imtynininkus, kumštininkus ir daugiakovininkus, aš tai žinau 
ir matau. Tačiau labiausiai žmones traukia tavo statulos tuo, kad 
jos atrodo kaip gyvos. Kaip tau šitai pavyksta padaryti? 

Kadangi Kleitonas susimąstė ir ne iš karto atsakė, tai Sokratas 
tęsė: 

—- Gal tu įkvepi savo statuloms gyvybę, perteikdamas gyvų bū- 
tybių išvaizdą judesyje? 

— Tikrai taip. 

— Ir ko gero kaip tik perteikdamas kūno laikysenos nulemtus 
iškilimus bei įdubumus, susitraukimus bei išsitempimus, taip pat 
ir kūno įtampą bei atsipalaidavimą, tu padarai savo statulas tikro- 
viškas ir įtaigias. 

— Kaip tik taip. 

— Na, o tavo perteikta ką nors veikiančio kūno vidinė būsena 
ar nesukelia pasitenkinimo (tėp(j14) stebintiems? 

— Atrodo, kad taip. 

— Tai gal vienodai perteiktina ir grėsminga kovotojo akių iš- 
raiška, ir švytintis nugalėtojo veidas? 

— Žinoma. 

— Vadinasi, akmentašiui dera vaizduoti sielos gyvenimą. 

Užėjęs pas šarvakalį Pistiją, stebėjosi puikiai padarytais šar- 
vais: 

— Prisiekiu Hera, gražus tai išradimas — pridengti šarvais tai, 
ką reikia apsaugoti, ir nesuvaržyti rankų judesių. Tačiau pasakyk 
man, mielas Pistijau, kodėl pardavinėji savuosius šarvus taip bran- 
giai, nors ir darai juos nei tvirtesnius, nei puošnesnius negu kiti 
šarvakaliai? 

— Ogi todėl, mielas Sokratai, kad padarau juos dailesnius. 

— Jei brangiau juos vertini dėl dailumo, tai kaip nustatai jo 
kainą — gal pagal dydį ar svorį? Juk nemanau, kad darai juos 
visus tokius pat ar panašius, jei jau priderini juos prie pirkėjų. 


5 Apie skulptorių Kleitoną nieko nežinoma. 

— Žinoma, priderinu, nes antraip šarvai būtų niekam tikę. 

— O juk žmonių kūnai nevienodi: vieni dailiai nuaugę, kiti — 
prastai. 

— Net labai nevienodi. 

— Kaip tad prastai nuaugusiam kūnui priderintus šarvus pa- 
darai dailius? 

— Kaip tik priderindamas juos, nes prie kūno priderinti šarvai 
ir yra dailūs. 

— Man rodosi, kad tu sprendi apie dailumą ne iš jo paties, o 
linkęs sieti jį su naudojimu. Pavyzdžiui, apie skydą tu, matyt, taip 
spręstum: kam priderintas — tam ir dailus. Tą patį teigtum ir apie 
apsiaustą, ir apie visa kita — tokia, atrodo, tavo mintis. Beje, lygiai 
taip pat su dailumu susijęs dar vienas nemažas pranašumas. 

— Paaiškink, mielas Sokratai, ką turi galvoje. 

— Priderinti prie kūno šarvai spaudžia kūną mažiau už nepri- 
derintus, nors abeji ir būtų to paties svorio. Nepriderinti prie kūno 
šarvai, kaip ir visa kita, kas laikosi tik ant pečių ar kurios nors 
kitos kūno dalies, smarkiai spausdami, darosi nepakeliami ir var- 
gina, o priderinti, paskirstydami svorį raktikauliams, sprandui, pe- 
čiams, nugarai ir liemeniui, atrodo ne kaip našta, o veikiau kaip 
kūno tąsa. 

— Nusakei kaip tik tai, dėl ko aš taip įkainoju savo dirbinius. 
Bet vis dėlto kai kas linkęs pirkti išpuoštus ir paauksuotus šarvus. 

— Jei taip pirkdami įsigyja nepriderintus prie kūno šarvus, tai, 
man rodosi, išpuošta ir paauksuotą niekalą nusiperka. Beje, kūnas 
juk nėra visą laiką toks pat — tai išsilenkia, tai išsitiesia; nejau 
visiškai priglundantys šarvai ir būtų priderinti? 

— Niekada. 

— Išeitų, kad ne prigludę šarvai yra priderinti, bet tie, kurie 
nešiojami nevaržo. 

— Kaip tik taip, mielas Sokratai. Visiškai teisingai mane supra- 
tai (Ten pat, III kn., 10 sk.). 


Juk ir kiti dievai, teikiantys mums gėrybes, daro tai, nesueida- 
mi į akistatą su mumis, taip pat ir tas, kuris tvarko bei palaiko 
visą kosmosą, kur viskas gražu ir gera, <...> ir šis dievas, didžius 

darbus regimai darydamas ir viską valdydamas, lieka mums nerė- 
gimas (Ten pat, IV kn., 3 sk., 13). 


— Taigi Eutidemai", ir tai, kas gera, derėtų tyrinėti taip pat. 

— Kaip tai? — klausė šis. 

— Ar manai, kad tas pat dalykas viskam yra naudingas? 

— Ne, nemanau. 

— Ką gi, ar tik nenori pasakyti, kad tas, kas naudinga vienur, 
kitą sykį, žiūrėk, žalinga kitur. 

— Net labai noriu. 

— O ar galėtum pasakyti, kad gera yra kažkas kita nei tai, kas 
naudinga? 

— Tik ne aš! 

— Vadinasi, naudingas dalykas yra geras tam, kam naudingas. 

— Ir man taip rodosi, — pritarė Eutidemas. 

— Na, o grožį ar galėtum kaip nors kitaip nusakyti? Gal tu 
vadintum gražiu kūną, indą ar dar ką nors, nes žinai tai esant 
gražų visiems? 

— Prisiekiu Dzeusu, ne! 

— Tada ar ne gražu naudoti ką nors ten, kur tai yra pravartu? 

— Žinoma. 

— O ar būna kiekvienas dalykas gražus kur nors kitur, išskyrus 
ten, kur jis gražiai vartotinas? 

— Niekur kitur. 

— Vadinasi, pravartus dalykas yra gražus ten, kur jis pravar- 
tus. 

— Ir man taip rodosi (Ten pat, IV kn., 6 sk., 8—9). 

Versta iš: Memorabilia Xenophontis. — Mocksa, 


1897. Iš senosios graikų kalbos vertė Skirmantas Jan- 
kauskas : 


7 Eutidemas, pramintas Gražuoliu. Apie jį Ksenofontas pasakoja „Atsiminimų apie Sok- 
ratą“ IV knygos 2-—6 skyriuose. Jis dar minimas Platono „Puotoje“ (222 b). Daugiau kitų žinių 
apie jį nėra. Jo nereikėtų painioti su sofistu Eutidemu, kurio vardu yra pavadintas vienas iš 
Platono dialogų. 


PLATONAS 


(428/427—348/347 m. pr. Kr.) 


—— 


PLATONO ESTETIKOS BRUOŽAI 


Platono (Mdzov) kūrybos savitumą nulėmė istorinė situacija ir aplin- 
ka, kurioje jis gyveno. Platonas gimė kilmingoje ir turtingoje šeimoje ne- 
toli Atėnų. Platono tėvas buvo Aristoklis, paskutiniojo graikų karaliaus 
Kodro (Kėšpoc) ainis, artimas Perikliui (Iepixifję, 493—429 m. pr. Kr.), 
o motina — garsiojo įstatymų leidėjo Solono (Zėdov, m. 559 m. pr. Kr.) 
giminaitė. Tėvai sūnui davė senelio Aristoklio vardą; Platonas yra slapy- 
vardis (nuo žodžio IMAdtoc, kuris reiškia „platumą“ — esą Platonas bu- 
vęs plačiapetis vyras). 

Ankstyvoje jaunystėje atsiskleidė Platono gabumai gimnastikai, muzi- 
kai, literatūrai ir tapybai. Vienas pirmųjų jo mokytojų buvo Herakleito 
mokinys Kratilas (KpaTGloc), tačiau jo gyvenimą labiausiai pakeitė pa- 
žintis su Sokratu. Platonas buvo vienas iš artimiausių Sokrato bičiulių ir 
klausytojų, o mokytojui tragiškai mirus, išvyko iš Atėnų ir dvylika metų 
keliavo po pasaulį. Jis mokėsi Megaroje pas Sokrato mokinį Eukleidą 
(EOxleišnę), Kirenėje pas Aristipą ((Apiorinnoc) bei matematiką pitago- 
rininką Teodorą (0z630po0c), vėliau lankėsi Egipte, Finikijoje, Persijoje, 
Asirijoje ir Babilonijoje, bet ypač paveikė jį metai, praleisti Sicilijos sa- 
loje, Sirakūzuose. Sirakūzai buvo klestintis graikų politikos ir kultūros 
centras, kur Platonas tikėjosi įgyvendinti savo idealios valstybės idėją. 
Tačiau jo planui nepritarė Sirakūzų tironas Dionisijas Vyresnysis (ALOvOGLOoG 
o Ilpėtepoc, apie 430—367 m. pr. Kr.). Jis netgi atidavė Platoną į 
graikų belaisvių turgų parduoti vergovėn. Iš čia jį išpirko filosofas Anike- 
tidas (Avvixspišoc) iš Kirenės. Sugrįžęs į Atėnus Plalonas 386 m. pr. Kr. 
netoli miesto, mitinio Atėnų herojaus Akademo vardu pavadintame parke, 

įkūrė mokyklą — Akademiją ('Axašnueva), kurioje su mokiniais pralei- 
do likusį gyvenimą. 

Iki mūsų dienų išliko visi Platono veikalai, sukurti klausimų ir atsa- 
kymų forma, kurią vartojo jo mokytojas Sokratas. Platonas ypač ištobu- 
lino dialogo žanrą ir suteikė jam didelę filosofinę bei meninę reikšmę. 
Filosofo parašyti pokalbiai yra reikšmingi antikos meninės prozos kūri- 
niai. Dialogų personažai dažniausiai yra konkretūs istoriniai asmenys, ku- 
riuos Platonas vaizduoja įvairiose situacijose, siekdamas atskleisti jų cha- 
rakterį, individualybę. Pokalbiai labai dinamiški, vyksta protų kova. Cha- 
rakterių spalvingumą bei įtaigumą lemia turtinga Platono kalba ir litera- 
tūrinė erudicija. Vartodamas palyginimus, metaforas ir mitinius įvaizdžius, 
jis suteikia jiems simbolinę prasmę. Tačiau Platono kūrinius, net priski- 
riamus grožinei literatūrai, reikia laikyti filosofiniais traktatais arba moks- 
line proza. Jo filosofija rėmėsi ankstesniais graikų mąstytojų — Heraklei- 
to, Anaksagoro, pitagorininkų teorijomis, italų Elėjos mokykla, tačiau di- 
džiausią įtaką jam turėjo Sokratas. 

Platono filosofijos pagrindas yra idėjų (eišoc) teorija, kuria remiantis 
gvildenamos ir estetikos problemos. Išaiškinti, kaip Platonas suprato idė- 
ją, nėra paprasta. K. Rickevičiūtė aiškino, kad idėją galima suprasti įvai- 
riais aspektais: loginiu-gnoseologiniu, ontologiniu, etiniu, estetiniu ir kt. 
Šie aspektai susipynę, vienas kitą sąlygoja ir papildo, sudarydami neišar- 
domą visumą!. 

A. Losevas rašo, kad Platonas nesiekė sukurti vientisos filosofinės 
teorijos. Pagrindinis jo filosofavimo metodas — tai amžinas ieškojimas, 
perėjimas nuo vienų koncepcijų prie kitų, lėmęs ir terminų painumą bei 
nepastovumą?. Platonas neišskyrė ir nesistemino estetinių problemų, ta- 
čiau apie tas problemas kalbama beveik visuose jo kūriniuose, ypač dia- 
loguose „Filebas“, „Įstatymai“, „Puota“, „Ionas“, „Hipijas didesnysis“ ir 
kt. Pagrindiniai Platono estetikos postulatai apie grožį, meną bei meni- 
nį auklėjimą atsiskleidžia idėjų, sielos ir idealios valstybės teorijos kon- 
tekste. 


! Žr. Rickevičiūnė K. Platono filosofijos bruožai // Piaronas. Valstybė. — Vilnius, 1581; 
Rickevičiūnė K. Platonas // Filosofijos istorijos chrestomatija. Antika. — Vilnius, 1977. 

2 Jioces A. D. Heropua anTHYHOK 2CTeTHKK. CoducTH. CokpaT. IlnaToH. — 
Mocksa, 1969. — C. 145—160. 

1. Grožio samprata. Platonas, remdamasis ankstesnių antikos mąstyto- 
jų tradicija, grožį suvokė kaip estetinių ir dorovinių vertybių visumą. 
W. Tatarkiewiczius rašo, kad „graikų grožio sąvoka buvo bendra, vieni- 
janti daiktus, mažai vienas į kitą panašius; ji buvo ganėtinai netinkama 
konkretiems ir griežtiems teiginiams formuluoti. Tačiau ji buvo pakanka- 
mai tinkama bendroms formuluotėms, tarnaudama filosofinės estetikos tiks- 
lams. Jos atstovas ir buvo Platonas“?. Prie savo frazės „grožis, išmintis 
ir gėris“, įvardijančios aukščiausias žmogiškąsias vertybes, jis pridūrė „ir 
panašiai“, o tai rodo, jog ši triada nėra užbaigta. Kiti filosofai perėmė ją 
tik dar labiau paryškindami estetikos vertybes. Platonas nepritarė tokiai 
amžininkų pozicijai, nes pripažino dorovinio grožio pirmenybę -— gražu 
gali būti tik tai, kas yra dora. 

Platonas nuosekliai analizavo grožio esmės problemą, remdamasis Sok- 
rato ir sofistų apibrėžimais: grožis yra tinkamumas arba tikslingumas, 
grožis — malonumas, patiriamas regėjimu ir klausa. Platonas kritikavo 
tokį grožio supratimą, aiškindamas, jog tinkamumas yra tik priemonė gė- 
riui įgyti, o pats gali ir nebūti gėris, o grožis — visuomet gėris. Jis 
teigia, kad tyrinėja ne tai, kas gali būti gražu, o kaš iš tiesų yra grožis. 
Sofistų grožio apibrėžimą Platonas atmetė aiškindamas, jog yra malonu- 
mų, nesusijusių su grožiu. Be to, grožiui nesvarbu, ką mes regime, nes 
egzistuoja grožis klausai, bet grožiui nesvarbu ir tai, ką mes girdime, nes 
egzistuoja grožis regėjimui. Sofistai susiaurino antikos sampratą, todėl 
Platonas juos kritikavo, teigdamas, kad gražu ir išmintūs, ir dorovingu- 
mas, kilnūs poelgiai, ir geri įstatymai („Hipijas didesnysis“). Tačiau jis 
vis dėlio geresnio grožio apibrėžimo nesukūrė. Platonas siekė atskirti gro- 
žį nuo kitų su juo susijusių ir nesusijusių tikrovės sričių, tik jam labiau 
rūpėjo atskleisti ne gražių daiktų esmę, o aptarti pačią grožio idėją (,„Puo- 
ta“). Jis ieškojo absoliutaus, amžino ir nepriklausomo grožio, kūris daro 
gražius visus dalykus, su kuriais susisieja. Konkrečių, juslėmis suvokiamų 
daiktų grožis (statulos, pastatai, kūnai) yra santykinis ir laikinas, 0 grožio 
idėja — amžina ir nekintanti, prieinama tik protui. Platonas tą idėją prieš- 
priešina tikrovei, iškelia virš erdvės ir laiko. Tačiau jis negalėjo paaiškin- 
ti, kaip antjuslinis grožis gali būti ir žmogaus pažinimo objektas. Piatonas 


3 Tamapkesuų B. AnTWuuan 3CTeTHKA. — Mocksa, 1977. — C. 104. 

manė, kad jusliniame pasaulyje visi daiktai ir Žmogus užima vietą tarp 
būties ir nebūties. Tai aptariama pasakojime apie Erotą, kuris atskleidžia 
žmogaus meilę grožiui. Meilė grožiui, Platono požiūriu, yra sunkus žmo- 
gaus kelias nuo nežinojimo į žinojimą, nuo nebūties į būtį. Tai sielos 
augimas. Amžinojo grožio plėtra yra kelių pakopų: 1) vieno gražaus kūno 
iš daugelio pasaulio kūnų išskyrimas, arba gražių kūnų meilė, 2) ne kū- 
niško, o dvasinio grožio stebėjimas; 3) pažinimo grožio įgijimas, grožio 
savaime arba grožio idėjos regėjimas. Platonas pabrėžė, kad tikrojo gro- 
žio patyrimas atsiranda sielai kylant „erotiškumo“ laiptais. Tik tas žmo- 
gus kelio pabaigoje išvys nuostabios prigimties grožį, „kas iki tokio laips- 
nio bus išlavintas meilės dalykuose, kas bus stebėjęs gražius dalykus 
palaipsniui, pagal tikslią jų eilę...“ 

Platono grožio idėjos samprata padarė perversmą senovės graikų este- 
tikoje. Grožis buvo perkeltas iš tikrovės į wanscendentinę sferą, suformu- 
luotas naujas grožio kriterijus — didesnė ar mažesnė juslėmis suvokiamų 
daiktų priklausomybė nuo idėjos. Tačiau analizuodamas grožio idėjos es- 
mę Platonas teigė, kad, be kūnų, yra sielos, tobulesnės už kūnus, o idėjos 
yra tobulesnės už kūnus ir sielas. Vėlesniuoju filosofinės kūrybos laiko- 
tarpiu jis atsigręžė į pitagorininkų grožio koncepciją („Įstatymai“). 

Pitagorininkai aiškino, kad grožio esmę lemia tvarka, saikas, propor- 
cija (simetrija), harmonija. Jie grožį suvokė kaip priklausomą nuo dalių 
harmonijos kiekybinę savybę, kurią galima nusakyti skaičiumi (saikas, 
proporcija). Platonas manė, kad grožiui suvokti būtina tvarkos, proporci- 
jos ir saiko pajauta. Kalbėdamas apie meną jis sakė, jog radus tinkamą 
saiką būtina jį ir taikyti, o ne ieškoti naujos formos. Platonas smerkė to 
meto Atėnų meną dėl to, kad tas netekęs saiko ir pakibęs ant „chaotiškų 
malonumų“ jauko. Geram menui, kuris remiasi saiku, Platonas priešprie- 
šino blogą, paklūstantį žmogaus jausmams, o tikrąjį grožį — netikram 
grožiui. Todėl skiriasi ir žmonės. Vieni trokšta tik žiūrėti, klausytis ir 
džiaugtis gražiais garsais, o kiti myli tikrąjį grožį. Menas turi būti nuo- 
saikus, jam būdingas rimtumo ir lengvumo, greitumo ir išdaigos grožis. 
Tokį dvilypumą Platonas matė poezijoje, teatre, muzikoje ir šokyje. 
Tapyboje vaizduojamų realių daiktų ir būtybių grožį jis vadino netikru 


3 Plaronas. Puota // Platonas. Diaiogai. — Vilnius, 1968. — P. 64. 

ir laikinu grožiu, o tiesios linijos ir apskritimo, plokštumų ir abstrakčių 
kūnų grožį — amžinu grožiu („Filebas“). Jam ypač vertingos buvo pa- 
prastos formos, spalvos ir garsai, nes jie suteikia ypatingą pasitenkinimą 
ir malonumą. Taip Platonas mėgino apibūdinti pagrindines estetikos ka- 
tegorijas, kitaip tariant, grožio raiškos formas. 

o ne mene. Tikrovė tampa menine tik dėl joje glūdinčio idealaus turinio. 
Kaip stipriai tas turinys pasireiškia ir kaip glaudžiai tikrovė sutampa su 
idėja, — nuo to priklauso tikrovės meniškumas. 

Platono mintys apie meną rėmėsi graikų filosofijos, ypač pitagorinin- 
kų, tradicija, kuri neskyrė estetinės ir utilitarinės veiklos. Jis vadino menu 
visa, ką mokantis žmogus tikslingai sukuria, todėl menas yra ir tokios 
veiklos sritys, kurios net nesusijusios su estetiškumu. Pavyzdžiui, Piato- 
nas teigė, kad technika yra menas, o poezija, kaip įkvėpimo, 0 ne mo- 
kėjimo rezultatas, nepriklauso meno sferai. Plėtodamas tradicinę poezijos 
sampratą, jis teigė, jog poetas darosi silpnas ir bejėgis, kai mėgina kurti 
eiles be mūzos įkvėpimo, pasitikėdamas vien savo mokėjimu. Čia prisi- 
mintina Demokrito nuomonė, jog poezija yra grynai psichologinis reiški- 
nys. Kita vertus, Platonas pastebėjo, kad ne kiekvieną poeziją pagimdo 
įkvėpimas, nes rašo eiles ir tie žmonės, kuriuos valdo rutina. Dėl to 
atsiranda dvi poezijos rūšys: „meninė“ poezija — poetinės aistros rezul- 
tatas ir „techninė“ poezija, kuri remiasi profesiniais įgūdžiais arba amatu. 
Pirmoji yra vienas iš tobuliausių žmogaus kūrinių, o antroji — paprastas 
amatas. 

Filosofas meninį įkvėpimą priešpriešino pažinimo aktui. Jis teigė, jog 
žmogus menininku tampa tada, kai jį aplanko mūza arba „dieviškoji jė- 
ga“, kuri nepakeičia nei žmogaus būdo, nei proto, tačiau suteikia jam 
meninę jėgą ir nukreipia kūrybą viena linkme. Atmetamas dailininko iš- 
silavinimas, profesinis pasirengimas. Estetinis įkvėpimas — tai kelias 
nuo juslinio pasaulio netobulumo į būties tobulumą. Įkvėpimo teorijoje 
Platonas iškėlė labai svarbų aspektą — jo užkrečiamąją jėgą. 

Aptardamas meną ir meno kūrimą Platonas skiria naudojimo, gamini- 
mo ir atgaminimo meną („Valstybė“). Vėliau jis pateikia išsamesnį ir 
labiau pagrįstą skirstymą, papildydamas jį ktetika (XX) — Menu 
panaudoti tai, kas yra gamtoje (medžioklė, žūklė), ir poetika — menu 

sukurti tai, ko nėra gamtoje („Sofistas“). Poetika gali ir tiesiogiai, ir 
netiesiogiai tarnauti žmonėms. Netiesiogiai ji tarnauja sukurdama priemo- 
nes tikrovei atkurti. Platonui labiausiai ir rūpėjo išskirti atgaminančius 
arba atkuriančius tikrovę menus, nes senovės graikai beveik nesidomėjo 
tokia meno funkcija — juos žavėjo tik tie menai, kurie kažką išreiškia ir 
skiriasi nuo tikrovės. 

Platono laikais skulptūra ir tapyba išsilaisvino iš vyravusio geometri- 
nio ir ormamentinio stiliaus varžtų. Tapo aktualus tikrovės atkūrimas, to- 
dėl Platonas atgaivino seną mimezio (piumonę) terminą ir ėmė savaip jį 
aiškinti, neigdamas tikrovės atkūrimo ją imituojant ar mėgdžiojant teoriją. 
Iš pradžių Platonas vadino „mėgdžiojančiais“ tuos menus, kur menininkas 
yra tik kūrybos įrankis — aktorius, šokėjas. Po to jiems priskyrė ir tuos 
menus, kur naudojamas specialus įrankis — teptukas ir kaltas, 0 „mėg- 
džiojamąja“ poezija vadino tokią, kur herojų lūpomis kalba pats poetas 
(„Įstatymai“). 

Menininkas, atkurdamas tikrovę, tik kopijuoja juslinius daiktus, kurie 
savo ruožtu yra idėjų kopija. Tad dailininko sukurti paveikslai yra ne kas 
kita, kaip kopijų mėgdžiojimų mėgdžiojimas, šešėlių šešėlis. Menas, bū- 
damas antrinis tikrovės atspindys, neturi pažintinės reikšmės. Kita vertus, 
menas, vaizduodamas tikrovę, atkuria ne tik tai, kas gražu, bet ir tai, kas 
gėdinga ir negražu. Pavyzdžiui, aktorius vaidina ir girtuoklius, nusikaltė- 
lius, dailininkas tapo bjaurius reiškinius ir veidus, poetas aprašo negerus 
poelgius ir aistras, muzikantai saldžiomis melodijomis žadina žalingus 
jausmus. 

Platono mimezio teorijoje mėgdžiojimas aiškinamas kaip daikto rūšies 
pakartojimas, su mėgdžiojimo sąvoka susiejama meninio vaizdo proble- 
ma. Dailininkas arba skulptorius, mėgdžiodamas žmogų, sukuria ne pana- 
šų Žmogų, o jo atvaizdą, kuris nors išoriškai panašus, tačiau turi kitas 
savybes nei gyvas žmogus. Mimezio sampratoje iškeliami du svarbūs 
momentai: 1) dailininkas sukuria panašų į tikrovę vaizdą, 2) vaizdas yra 
nerealus; meno kūrinys yra mėgdžiojimas arba fantasmagorija. 

Kuriantis vaizdus menas priešingas kuriančiam daiktus menui. Pirmuoju 
atveju dailininkas arba išsaugo daikto proporcijas ir sąlygas, arba gali ir 
nekreipti dėmesio į daikto prigimtį, keisti proporcijas bei spalvas. Plato- 
nas sako, kad kuriant mėgdžiojimą pakeičia iltuzija („Sofistas“). Iliuzinis 

meno pobūdis ir vertė Platoną skeptiškai žvelgti į meno kūrinius. Jis 
rašė, kad iliuzinė tapyba trokštanti daryti stebukius ir žavėti, kad ji esanti 
gundymo menas, ir manė, kad tik išsivadavęs iš iliuzijų menas galįs 
išvengti išsigimimo ir atlikti savo visuomenines priedermes. 

Platonas suformulavo du pagrindinius meno uždavinius: naudingumas 
ir atitinkamumas. Tie du dalykai esantys tikrojo meno kriterijai. Jis lai- 
kėsi Sokrato požiūrio apie didelę dorovinę naudingumo reikšmę žmogaus 
būdui ugdyti, tačiau šis požiūris Platono yra universalizuojamas: menas 
turįs padėti kurti tobulą valstybę ir pritapti prie pasaulį valdančių įstaty- 
mų ir dieviškojo kosmoso. Menas privaląs kurti daiktus pagal pasaulio 
įstatymus, antraip jis tampąs apgaulingas. 

Meno kūrinio dermę lemia dalių atitikimas, vidinė tvarka, gera struk- 
tūra, kitaip tariant, menas turi savo „pradžią, vidurį ir pabaigą“. Sekda- 
mas pitagorininkų filosofija, Platonas teigia, kad apskaičiavimas ir saikas 
užtikrina meno dermę. Šiuos reikalavimus tenkina architektūra, kuri 12- 
biau nei kiti menai siekia tikslumo. 

3. Meninis auklėjimas. Platonas meninio auklėjimo problemą tiesio- 
giai sieja su idealios valstybės koncepcija, todėl labiausiai jį jaudina ka- 
rių dvasinio pasaulio ugdymas. Jis kritikavo mitologiją ir poeziją, kai 
siekiant meniškumo pasakojamos legendos apie nedorovingą dievų ir he- 
rojų elgesį. Platonas smerkė tragikus, aukštinančius netramdomas žmo- 
gaus aistras ir kovojančius už tironijos išsaugojimą. Jis norėjo uždraus- 
ti dėstyti tokią literatūrą merginoms ir vaikinams, net ją skaityti. Me- 
ninis auklėjimas turįs būti grindžiamas gėrio ir dorovės principais. Be 
to, asmenybei ugdyti svarbu meninio ir fizinio auklėjimo dermė, nes me- 
nas auklėja žmogaus sielą, o gimnastika — kūną. Muzika be gimnasti- 
kos ar gimnastika be muzikos negali išugdyti valstybei reikalingų ir dva- 
siškai turtingų karių. Dėl blogo auklėjimo ne tik paprasta liaudis, bet ir 
išsilavinęs žmogus nesilaiko tiesos ir eina tamsumo, liguistos būsenos ke- 
lin („Valstybė“). 

Savo veikaluose filosofas įtikinėjo, jog būtina visiškai reglamentuoti 
civilinį gyvenimą, taip pat ir meno sri. Pasitenkinimas ir malonumas, 
kuriuos teikia meno kūriniai, turį būti aukštos moralės ir priklausyti nuo 
įstatymų. Platonas ypač gyrė tradicinį ir statišką Egipto meną, draudžian- 
tį bet kokias naujoves, todėl galintį auklėti valstybės piliečius. Meni- 

niam auklėjimui siūlė pasitelkti poetų Tirtajo (Toptatoc, VII a. pr. Kr.) 
ir Teognido (Ošoyvišos, VI a. pr. Kr.) elegines eiles, nes pirmojo dai- 
nos šaukė į kovą su kitomis gentimis ir draudė tarpusavio vaidus. Ta- 
čiau filosofas vis dėlto labiau vertino Teognidą, kurio poezija auklėjo 
piliečių dorovingumą, ištikimybę taikos ir karo metu („Įstatymai“). 

HIPIJAS DIDESNYSIS 


Platono tyrinėtojai nesutaria, kada buvo sukurtas dia- 
logas „Hipijas didesnysis“: vieni jį priskiria ankstyvajam 
Platono kūrybos periodui, o kiti priešingai — vėlyvajam. 
Dialogas pavadintas žymaus senovės graikų sofisto Hipijo 
Elidiečio (Izmag, g. apie 460 m. pr. Kr.) vardu, o kad skir- 
tųsi nuo kito tuo pačiu vardu pavadinto mažesnės apimties 
dialogo, jis dar vadinamas „Hipiju didesniuoju“. Hipijas 
taip pat buvo laikomas gamtos mokslų, astronomijos, geo- 
metrijos, muzikos žinovu bei poetu, garsiosios „Elegijos“ au- 
toriumi. Antikos laikais jis pasižymėjo dar ir tuo, kad už 
savo pamokas ėmė didelius pinigus. Platonas šiame dialo- 
ge Hipiją vaizduoja kaip pasipūtusį pagyrūną, nesugebantį 
atskleisti grožio esmės, ir negailestingai kritikuoja sofisti- 
nes jo pažiūras. 

Dialogas „Hipijas didesnysis“ pratęsia ir patikslina „Io- 
no“ dialoge pradėtą grožio prigimties svarstymą. Čia nau- 
ja tai, kad Platonas grožio šaltiniu laiko jau ne dieviškąjį 
Apolono ir mūzų įkvėpimą, bet mėgina atskleisti filosofinę 
grožio esme. Grožis čia svarstomas būties (oVo14) požiūriu. 
Čia pirmą kartą pavartojamas ir žinomas Platono termi- 
nas — idėja (eičoc, pagaliau grožis čia apibūdinamas kaip 
būties prasmė (Aoyoc) arba pagrindas. 

Antologijoje pirmą kartą lietuvių kalba spausdinamas vi- 
sas dialogo „Hipijas didesnysis“ tekstas. 

Sokratas. Šaunus ir išmintingas Hipijau, po kokios pertraukos 
tu vėl atvykai pas mus į Atėnus. 

Hipijas. Vis nėra laiko, Sokratai. Mat Elidė!, kai jai tik reikia 
vesti derybas su kuria nors iš valstybių, visąlaik iš visų piliečių 
pirmiausia kreipiasi į mane ir renka mane pasiuntiniu, manyda- 
ma mane esant tinkamiausią teisėją bei pranešėją kalbų, kurios 
sakomos kiekvienos valstybės vardu. Taigi aš dažnai vykdavau 
kaip pasiuntinys į kitas valstybes, o dažniausiai dėl daugybės la- 
bai svarbių reikalų — į Lakedaimoną. Štai kodėl, kaip tu ir sakai, 
aš nebuvojau šiose vietose. 

Sokratas. Štai ką, Hipijau, reiškia būti iš tikrųjų išmintingam 
bei nepriekaištingam žmogui. Mat tu ir privačiame gyvenime suge- 
bi, gaudamas iš jaunuolių daug pinigų, teikti jiems dar didesnę 
naudą nei ta, už kurią tu gauni pinigus, ir, kita vertus, valstybinėje 
veikloje tu pajėgi daryti gera savo valstybei, kaip ir privalu tam, 
kas ketina būti ne niekinamas, bet giriamas tarp daugelio kitų 
žmonių. O vis dėlto, Hipijau, kodėl anie, senovėje gyvenę, žmonės, 
kuriems šlovę atnešė jų išmintis, pavyzdžiui, Pitakas ir Biantas* 
bei miletiečio Talio sekėjai ir gyvenę dar vėliau, iki pat Anaksagoro 
laikų, kodėl jie arba visi, arba dauguma jų, atrodo, vengė valstybi- 
nių reikalų? 

Hipijas. Nejau tu, Sokratai, manai, kad yra kita priežastis nei 
ta, kad jie negalėjo ir nesugebėjo aprėpti protu ir viena, ir kita — 
ir tai, kas bendra, ir tai, kas privatu? 

Sokratas. Bet, prisiekiu Dzeusu, kaip suklestėjo kiti menai ir 
kokie senovės meistrai tėra menki palyginti su dabartiniais, tad ir 
kalbant apie jūsų, sofistų, meną, galime pasakyti, kad jis suklestė- 
jo, o senovės išminčiai palyginti su jumis atrodo buki. 

Hipijas. Visiškai teisingai kalbi. 


! Elidė — sritis Peloponeso vakaruose, Hipijo tėvynė. 
2 Pirakas (Mxtaxė;, VII--VI a. pr. Kr.), Mitilenės miesto (Lesbo sala) tironas, ir Biantas 
Prienietis (Biac, VI a. pr. Kr.) — du iš vadinamųjų senovės graikų septynių išminčių. 

Sokratas. Taigi, Hipijau, jei Biantas gyventų dabar tarp mūsų, 
tai palyginti su jumis jis keltų pajuoką; panašiai kalba ir skulpto- 
riai — jei dabar gyventų Daidalas? ir kurtų tokius kūrinius, kokie 
jam atnešė šlovę, jis atrodytų juokingas. 

Hipijas. Taip ir yra, Sokratai, kaip tu sakai. Tačiau aš, vengda- 
mas gyvųjų pavydo ir bijodamas mirusiųjų rūstybės, įpratau labiau 
girti senovėje ir iki mūsų gyvenusius žmones nei šiuolaikinius. 

Sokratas. Kaip man atrodo, Hipijau, tu puikiai galvoji ir mąstai. 
Aš galiu paliudyti, kad tu sakai tiesą ir kad iš tikrųjų jūsų menas 
suklestėjo taip, kad galima kartu su asmeniniais užsiimti ir vals- 
tybiniais reikalais. Štai kad ir šitas sofistas Gorgijas iš Leontinų — 
atvyko čion iš tėviškės valstybiniais reikalais kaip pasiuntinys ir 
kaip tinkamiausias iš Leontinų gyventojų užsiimti valstybine veik- 
la. Jis ir liaudies susirinkime pasižymėjo kaip geriausias oratorius, 
ir privačiai sakydamas parodomąsias kalbas bei bendraudamas su 
jaunimu užsidirbo ir gavo iš šios valstybės daug pinigų; jei nori, tai 
ir mūsų bičiulis Prodikas* jau anksčiau dažnai atvykdavo valstybi- 
niais reikalais. Dėl jų neseniai paskutinį kartą atvykęs iš Kėjo 
salos, jis labai išgarsėjo, kalbėdamas taryboje, o privačiai sakyda- 
mas parodomąsias kalbas bei bendraudamas su jaunimu gavo ne- 
paprastai daug pinigų. Iš senovėje gyvenusių žmonių niekas nieka- 
da negeidė gauti piniginį atlyginimą ir viešai rodyti savo išmintį 
visokio plauko žmonėms. Štai kokie jie buvo naivūs ir nepastebėjo, 
kad pinigai turi didelę vertę. Kiekvienas iš šių dviejų sofistų užsi- 
dirbo iš išminties pinigų daugiau nei kitas amatininkas iš kokio 
nors savo amato. O dar pirmiau nei jie užsidirbo Protagoras. 

Hipijas. Nieko doro apie tai nežinai, Sokratai, nes stebėtumeis, 
jei žinotum, kiek pinigų aš esu užsidirbęs. Kartą (apie kitus atvejus 
aš nutyliu), nuvykęs į Siciliją, kai ten gyveno Protagoras, labai 
gerbiamas, daug vyresnis už mane žmogus, aš, būdamas už ji ge- 
rokai jaunesnis, per trumpą laiką užsidirbau daugiau kaip 150 mi- 


3 Daidalas — senovės graikų mitinis architektas ir skulptorius. Už jį pralenkusio mokinio 
nužudymą buvo išvarytas iš Atėnų. Atsidūręs Kretoje pastatė karaliui Minojui Labirintą. Kai 
Minojas jį su sūnumi Ika įkalino Labirinte, jiedu iš vaško ir plunksnų pasidarė sparnus ir 
išskrido. 

* Prodikas (MNpėšixos, V a. pr. Kr.) — filosofas se6 Bs alegorijos „Heraklis kryžkelėje“ 
autorius, 

nų, o vienoje visai mažučiukėje vietovėje — Inike* — daugiau kaip 
20 minų. Parvykęs namo, atidaviau tuos pinigus tėvui, todėl jis bei 
kiti piliečiai nustebo ir apstulbo. Ir aš manau, kad, ko gero, uždir- 
bau daugiau nei bet kurie kiti du sofistai drauge. 

Sokratas. Gražiai, Hipijau, kalbi, ir tai didžiulis įrodymas ir 
tavo išminties, ir to, kaip dabartiniai žmonės skiriasi nuo senovėje 
gyvenusiųjų žmonių. Pasak tavo žodžių, tarp anksčiau gyvenusių- 
jų žmonių Anaksagoras buvo labai didelis neišmanėlis. Mat kalba- 
ma, kad su Anaksagoru atsitiko priešingai nei su jumis: jis nesi- 
rūpinęs daugybe paveldėtų pinigų ir juos visus praradęs. Štai koks 
jis buvo neprotingas sofistas. Ir apie kitus senovėje gyvenusius 
pasakojami panašūs dalykai. Taigi, man rodos, tu pateiki puikų 
dabartinių žmonių išminties įrodymą, lygindamas juos su anks- 
čiau gyvenusiais. Daugelio nuomone, išmintingas žmogus privalo 
būti labiausiai išmintingas sau pačiam. O tai nustatoma šitaip — 
išmintingas tas, kas užsidirba daugiausia pinigų. Bet gana apie 
tai. Tu man pasakyk štai ką: kuriame iš tavo aplankytų miestų tu 
užsidirbai daugiausia pinigų? Matyt, Lakedaimone, į kurį tu daž- 
niausiai vyksti? 

Hipijas. Prisiekiu Dzeusu, ne, Sokratai. 

Sokratas. Ką tu kalbi? Ar ten mažiausiai užsidirbi? 

Hipijas. Ten aš niekada apskritai nieko negavau. 

Sokratas. Keistai ir nesuprantamai šneki, Hipijau. Pasakyk man, 
ar tavo išmintis pajėgia padaryti geresnius tuos, kurie su ta išmin- 
timi susiduria ir jos mokosi? 

Hipijas. Net labai, Sokratai. 

Sokratas. Tai inikiečių sūnus tu sugebėjai padaryti geresnius, o 
lakedaimoniečių — ne? 

Hipijas. "Toli gražu ne taip. 

Sokratas. Tai nejau siciliečiai trokšta tapti geresni, o lakedaimo- 
niečiai — ne? 

Hipijas. Be abejo, Sokratai, — šito trokšta ir lakedaimoniečiai. 

Sokratas. O gal jie vengė bendrauti su tavimi, nes stakojo pinigų? 

Hipijas. Aišku, kad ne, nes pinigų jie turi užtektinai. 


3 Inikas — miestas Sicilijoje. 

Sokratas. Tai kodėl tad jie, turėdami ir noro, ir pinigų, tau ga- 
lint jiems labiausiai pasitarnauti, neišleido tavęs pinigingo? Nejau 
lakedaimoniečiai gali savo vaikus auklėti geriau nei tu? Ar mums 
šitaip galvoti ir ar tu sutinki su tuo? 

Hipijas. Jokiu būdu ne. 

Sokratas. Argi tu nesugebėjai įtikinti jaunuolius Lakedaimone, 
kad bendraudami su tavimi, jie išmoks daugiau dorybės nei ben- 
draudami su saviškiais? Argi tu nepajėgei įtikinti jų tėvų, kad jie, 
jei bent kiek jaudinasi dėl savo sūnų, turėtų juos patikėti verčiau 
tau nei patys jais rūpintųsi? Juk tėvai ne iš pavydo neleido savo 
vaikams tapti kuo geresniems. 

Elipijas. Aš nemanau, kad iš pavydo. 

Sokratas. Tikriausiai Lakedaimone geri įstatymai? 

Hipijas. Kaipgi ne? 

Sokratas. O valstybėse, turinčiose gerus įstatymus, labiausiai 
gerbiama dorybė. 

Hipijas. Visiškai taip. 

Sokratas. O tu juk geriausiai iš žmonių sugebi dorybę perteikti 
kitam. 

KHlipijas. Net labai, Sokratai. 

Sokratas. Taigi ar ne Tesalijoje, Helados srityje, bus labiausiai 
gerbiamas tas, kuris geriausiai sugeba perteikti jojimo meną ir ar 
ne ten jis gaus daugiausia pinigų, kaip ir bet kur kitur, kur jojimui 
skiriama daug dėmesio? 

KHipijas. Panašu, kad taip. 

Sokratas. O ar ne Lakedaimone bus labiausiai gerbiamas tas, 
kuris sugeba perteikti ypač vertingas žinias, vedančias į dorybę, ir 
ar neužsidirbs jis ten daugiausia pinigų, jei tik panorės, kaip ir bet 
kurioje kitoje helėniškoje valstybėje, turinčioje gerus įstatymus? Ar 
tu manai, kad jis bus labiau gerbiamas Sicilijoje nei Inike? Ar 
mums patikėti tuo, Hipijau? Mat jei tu liepsi, reikės tikėti. 

Hipijas. Tėvų papročiai, Sokratai, neleidžia lakedaimoniečiams 
keisti įstatymus ir mokyti sūnus ne taip, kaip įprasta. 

Sokratas. Ką tu sakai? Nejau tėvų papročiai neleidžia lakedai- 
moniečiams elgtis teisingai, o leidžia klysti? 

Hipijas. Šito aš negalėčiau pasakyti, Sokratai. 

Sokratas. Bet ar jie nepasielgtų teisingai, auklėdami jaunimą 
geriau, o ne blogiau? 

Hipijas. Teisingai, tačiau svetimšalių auklėjimas prieštarauja jų 
įstatymams. Nagi, gerai įsidėmėk: jei kas nors kada nors ten būtų 
gavęs pinigų už mokymą, tai aš būčiau gavęs daugiausia, nes jie 
mėgsta manęs klausytis ir mane giria. Tačiau, kaip sakau, jie ne- 
turi tokio įstatymo. 

Sokratas. Kaip tu sakai, Hipijau, ar įstatymas valstybei daro 
žalą ar naudą? 

Hipijas. Aš manau, kad įstatymas leidžiamas dėl naudos, bet 
kartais, jei jis yra blogai sukurtas, ir kenkia“. 

Sokratas. Kaip čia taip? Nejau leidžiantys įstatymą nekuria jo 
kaip didžiausio gėrio valstybei, be kurio neįmanoma teisiškai gy- 
venti? 

Hipijas. Tiesą sakai. 

Sokratas. Taigi kai mėginantys leisti įstatymus nusižengia gė- 
riui, jie nusižengia ir tam, kas įstatymiška, ir pačiam įstatymui. 
Kaip tu sakai? 

Hipijas. Tiksliau pasakius, Sokratai, taip ir yra, tačiau žmonės 
paprastai taip šito nevadina. 

Sokratas. Ar nusimanantys žmonės, Hipijau, ar neišmanėliai? 

Hipijas. Dauguma. 

Sokratas. Ar šita dauguma žino tiesą? 

Hipijas. Žinoma, ne. 

Sokratas. Bet supratingi žmonės mano, kad labiau įstatymiška 
yra tai, kas iš tikrųjų visiems žmonėms naudingiau, nei tai, kas 
mažiau naudinga. Ar tu nesutinki? 

Hipijas. Taip, sutinku, kad išties taip ir yra. 

Sokratas. Taigi ar taip yra ir ar taip būna iš tikrųjų, kaip gal- 
voja nusimanantys žmonės? 

Hipijas. Taip. 

Sokratas. Tai lakedaimoniečiams yra naudingiau, kaip tu sakai, 
gauti iš tavęs išsilavinimą, nors ir svetimšališką, o ne vietinį. 


5 Čia Hipijas objektyviai vertina įstalymo esmę, tuo tarpu sofistai buvo linkę manyti, kad 
įstatymas prieštarauja žmogaus prigimčiai, nes esą žmogui iš prigimties viskas galima. 

Hlipijas. Ir sakau teisybę. 

Sokratas. Ir tai, kas naudingiau, yra labiau įstatymiška, — ir 
šitai tu sakai, Hipijau? 

Hipijas. Juk pasakiau. 

Sokratas. Taigi, pasak tavo žodžių, lakedaimoniečių sūnums 1a- 
biau įstatymiška būti Hipijo mokomiems, o mažiau įstatymiška — 
tėvų, jei jie iš tikrųjų gaus iš tavęs daugiau naudos. 

Iipijas. Bet jie iš tikrųjų gaus naudos, Sokratai. 

Sokratas. Taigi lakedaimoniečiai, nemokėdami tau pinigų ir ne- 
patikėdami tau savo sūnų, nusikalsta įstatymams. 

Hipijas. Sutinku su tuo. Man atrodo, kad tu kalbi mano naudai, 
ir man nereikia nė kiek tau prieštarauti. 

Sokratas. Taigi, bičiuli, mes manome, kad lakedaimoniečiai lau- 
žo įstatymus, ir taip jie elgiasi svarbiausiuose dalykuose, nors ir 
atrodo labiausiai prisilaiką įstatymų. Bet prisiekiu dievais, Hipi- 
jau, už ką jie tave giria ir ko mėgsta klausytis? Tikriausiai to, ką 
tu geriausiai išmanai — apie žvaigždynus ir dangaus reiškinius? 

Hipijas. Jokiu būdu ne. Šito jie nepakenčia. 

Sokratas. O ar mėgsta klausytis apie geometriją? 

Hipijas. Visai nemėgsta, nes dauguma jų, trumpai kalbant, net 
ir skaičiuoti nemoka. 

Sokratas. Vadinasi, jie toli gražu nepakenčia tavo išvedžiojimų 
apie skaičiavimus. 

Hipijas. Toli gražu ne, prisiekiu Dzeusu. 

Sokratas. O ar mėgsta klausytis to, ką tu tiksliausiai iš žmonių 
moki išaiškinti — apie raidžių ir skiemenų, ritmų bei harmonijų 
reikšmingumą? 

Ilipijas. Apie kokias dar harmonijas ir raides! 

Sokratas. O apie ką jie mielai tavęs klausosi ir už ką tave giria? 
Pats man pasakyk, nes aš nenuspėju. 

Hipijas. Jie labai mielai klauso, Sokratai, apie didvyrių ir žmonių 
kilmę, apie gyventojų persikėlimą, apie tai, kaip senovėje buvo įku- 
riamos valstybės, ir apskritai visokių pasakojimų apie senovę. Tad 
dėl jų aš buvau priverstas ištyrinėti ir išmokti visus šiuos dalykus. 

Sokratas. Prisiekiu Dzeusu, Hipijau, tau pasisekė, kad lakedai- 
moniečiai nepatiria malonumo kam nors išvardijant mūsų archon- 

tus, pradedant Solonu. O jei taip būtų, tai tu turėtum vargo, iškal- 
damas visa tai. 

Hipijas. Kodėl gi, Sokratai? Juk aš, vienąsyk išgirdęs 50 vardų, 
juos įsiminsiu. 

Sokratas. Teisybę sakai, o aš ir nepastebėjau, kad tu turi tokią 

286 a atmintį. Dabar aš suprantu, kad lakedaimoniečiai pagrįstai mėgsta 
tave, kaip daug žinantį žmogų, ir samdo tave lyg vaikai senutes, 
kad pasiklausytų malonių pasakojimų. 

Hipijas. Prisiekiu Dzeusu, Sokratai, neseniai ten aš susilaukiau 
pasisekimo, pasakodamas apie gražius užsiėmimus, kuriems turi 
atsidėti jaunas žmogus. Mat aš turiu šia tema puikiai parengtą 

b kalbą, ypač gerą posakiais. Kalbos įžanga ir pradžia štai kokia. Kai 
buvo paimta Troja, Neoptolemas paklausė Nestoro", kokie yra gra- 
žūs užsiėmimai, kuriems atsidėjęs jaunuolis gali įgyti didžiausią 
šlovę. Po to kalba Nestoras ir pateikia jam labai daug gražių nuo- 
statų. Šitą kalbą aš išdėsčiau ten, Lakedaimone, ir čia ją ketinu 
pasakyti poryt Feidostrato? mokykloje, o ir daugelį kitų vertų pa- 
klausyti kalbų. Mat manęs paprašė Eudikas?, Apemanto sūnus. Na, 

< žiūrėk, ir pats dalyvautum ir atsivestum kitus, kurie išklausę su- 
gebėtų įvertinti tai, kas pasakyta. 

Sokratas. Jei dievas panorės, taip ir bus, Hipijau. Tačiau tu man 
dabar trumpai atsakyk į štai ką (mat kaip tik laiku man priminei). 
Neseniai, o brangusis, vienas žmogus pastatė mane į keblią padėtį, 
kai aš kalbėdamas vienus dalykus peikiau kaip bjaurius, o kitus — 
gyriau kaip gražius. Jis labai įžūliai manęs paklausė maždaug taip: 

d „O iš kur tu, Sokratai, žinai, kas yra gražu ir kas yra bjauru? Na, 
ar gali pasakyti, kas yra grožis?“ Ir aš per savo naivumą suglumau 
ir neturėjau jam ką, kaip derėtų, atsakyti. Taigi pasitraukdamas iš 
pokalbio, niršau ant savęs, priekaištavau sau ir žadėjau, kai tik 
susitiksiu su kuriuo nors iš jūsų, išminčių, paklausiu jūsų ir išklau- 
sęs, išmokęs bei įsidėmėjęs, vėl nueisiu pas paklaususįjį ir kalbo- 


7 Neopiolemas, Nestoras — Homero „Iliados“ personažai. 

5 Feidostraias (OeišdorpaTos) — Atėnų gramatikas, sofistas. 

2 Eudikas — Platono dialogo „Hipijas mažesnysis“ personažas. Tikriausiai pas jį Atėnuose 
buvo apsistojęs Hipijas. 

mis nuginčysiu jį. Tad dabar, kaip sakau, tu atvyksti pačiu laiku ir 
paaiškink man, kaip pridera, kas tai yra grožis. Atsakydamas pa- 
mėgink kuo tiksliausiai tai išdėstyti, kad aš, antrąkart sukirstas, 
vėl neužsitraukčiau pajuokos. Mat tu šitai puikiai išmanai ir tai gal 
yra tik mažytė dalelytė daugybės tavo žinių. 

Hlipijas. Prisiekiu Dzeusu, Sokratai, tikrai mažytė ir, trumpai 
šnekant, visai nevertinga. 

Sokratas. Taigi aš lengvai išmoksiu, ir manęs jau niekas nesukirs. 

Hipijas. Tikrai niekas, antraip aš būčiau kvailas ir naivus. 

Sokratas. Prisiekiu Hera, gerai kalbi, kad tik mes įveiktume tą 
žmogų! Bet ar aš nė kiek nesutrukdysiu tau, jei pamėgdžiodamas 
jį imsiu prieštarauti tavo atsakymams, kad mane kuo geriau išmo- 
kytum. Mat aš gana gerai moku ginčytis. Todėl, jei tau tas pat, 
noriu tau paprieštarauti, kad tvirčiau išmokčiau. 

Hipijas. Nagi prieštarauk, nes, kaip ką tik pasakiau, šis klausi- 
mas nėra svarbus. Aš juk galėčiau išmokyti tave atsakyti ir į daug 
sunkesnius klausimus nei šis, kad nė vienas žmogus negalėtų tavęs 
sukirsti. 

Sokratas. Ak, kaip tu gerai kalbi! Na, kadangi ir tu liepi, paban- 
dysiu, lyg virtęs anuo žmogumi, kai ko tavęs paklausti. Mat jei tu 
jam sakytum tą kalbą apie gražius užsiėmimus, kurią minėjai, tai 
jis, išklausęs jos ir tau nustojus kalbėti, paklaustų pirma ne apie ką 
nors kita, bet apie grožį — mat taip jis įpratęs — ir pasakytų: 
„Atvykėli iš Elidės, ar teisuoliai yra teisūs dėl teisumo?“ Atsakyk, 
Hipijau, lyg jam klausiant. 

Elipijas. Atsakysiu — taip, dėl teisumo. 

Sokratas. Išeina, kad teisumas yra kažkas tai, kas egzistuoja? 

Hipijas. Visiškai taip. 

Sokratas. Taigi ar išminčiai yra išmintingi dėl išminties ir visa, 
kas gera, ar nėra dėl gėrio? 

Hipijas. Kaipgi ne? 

Sokratas. Ir visa tai yra dėl kažko, kas egzistuoja, o ne dėl to, 
ko nėra? 

Hipijas. Tikrai dėl kažko, kas egzistuoja. 

Sokratas. O ar visa, kas gražu, nėra gražu dėl grožio? 

Elipijas. Taip, dėl grožio. 

Sokratas. O jis yra kažkas tai, kas egzistuoja? 

Hipijas. Taip, kažkas tai. Kodėl ne? 

Sokratas. Na, svetimšali, pasakyk, kas tad yra grožis? 

Hipijas. Sokratai, ar klausiantysis nori sužinoti ne ką nors kita, 
o tik tai, kas yra gražu? 

Sokratas. Man taip neatrodo, Hipijau. Jis klausia, kas yra grožis. 

Hipijas. O kuo viena skiriasi nuo kito? 

Sokratas. Ar tau atrodo, kad niekuo nesiskiria? 

Hipijas. Atrodo, kad nesiskiria. 

Sokratas. Ką gi, matyt, tu geriau žinai. Bet vis tiek, brangusis, 
pamąstyk. Mat jis klausia tavęs ne to, kas gražu, bet to, kas yra 
grožis. 

Hipijas. Suprantu, brangusis, ir atsakysiu jam, kas yra grožis, 
ir jis manęs niekada nesukirs. Gerai žinok, Sokratai, jei jau reikia 
sakyti teisybę: grožis — graži mergaitė. 

Sokratas. Prisiekiu šunimi, Hipijau, na ir puikiai bei šauniai tu 
atsakei! O jei aš šitaip atsakysiu, ar būsiu atsakęs į klausimą, ir 
atsakęs teisingai, ir ar nebūsiu sukirstas? 

Hipijas. Kaipgi tu galėtum būti sukirstas, Sokratai, jeigu visi 
taip mano ir visi klausydamiesi paliudys, kad tu kalbi teisingai? 

Sokratas. Žinoma, lai būna taip. Nagi, Hipijau, aš vėl pakarto- 
siu sau, ką tu sakai. Anas žmogus paklaus manęs maždaug taip: 
„Nagi, Sokratai, atsakyk man, ar visi daiktai, kuriuos tu vadini 
gražiais, iš tikrųjų yra gražūs, jei grožis egzistuoja pats savaime?“ 
Aš gi atsakysiu, kad, jei graži mergaitė yra grožis, tai juk yra 
kažkas, dėl ko daiktai gali būti gražūs. 

Hipijas. Ar tu manai, kad jis dar bandys tave sukirsti, teigda- 
mas, kad nėra gražu tai, apie ką tu kalbi? O jei bandys, ar nebus 
juokingas? 

Sokratas. Gerai žinau, keistuoli, kad bandys. O ar bus juokingas 
pabandęs, šitai paaiškės. Aš noriu tau pasakyti, ką jis tikrai kalbės. 

Hipijas. Nagi, sakyk. 

Sokratas. Jis pasakys: „Koks tu žavus, Sokratai! Ar graži kume- 
lė, kurią net ir dievas orakulo ištarmėje!? išgyrė, nėra grožis?“ Ką 


!0 Turimas galvoje orakulo atsakymas Megaros miesto gyventojams, skelbusiems savo 
pranašumą prieš visus graikus. 

mes atsakysime, Hipijau? Ar mums atsakyti, kad ir kumelė, jei 
graži, yra grožis? Ar mes išdrįsime neigti, kad tai, kas yra gražu, 
nėra grožis? 

Hipijas. Teisybę kalbi, Sokratai, nes ir dievas tai teisingai nu- 
rodė: mat mūsuose labai gražios kumelės. 

Sokratas. Jis pasakys: „Tegu būna taip. O kas yra graži lyra? Ar 
ne grožis?“ Ką mums atsakyti, Hipijau? 

Hipijas. Taip. 

Sokratas. Na, o po to jis paklaus maždaug taip (aš tai gerai 
žinau, nes sprendžiu iš jo būdo): „O, brangusis, kas tai yra gražus 
puodas? Ar ne grožis? 

Hipijas. Kas tai pėr žmogus, Sokratai? Lyg koks neišmanėlis, jis 
drįsta tokiame rimtame pokalbyje šnekėti tokius kvailus dalykus. 

Sokratas. Toks jau jis žmogus, Hipijau, — negudrus, grubokas, 
nesirūpinantis niekuo kitu, kaip tik teisybe. Vis dėlto reikia atsa- 
kyti tam žmogui, ir aš iš anksto atsakau: jei puodas nužiestas gero 
puodžiaus, jei jis lygaus paviršiaus, apvalainas ir išdegtas taip ge- 
rai, kaip kai kurie labai gražūs dviąsiai puodai iš tų gražiųjų, į 
kuriuos pareina šešios chojos!!. Jei jis klaustų apie šitokį puodą, 
reikėtų sutikti, kad jis yra gražus. Kaipgi mes galėtume sakyti, kad 
tai, kas gražu, nėra gražu? 

Hipijas. Jokiu būdu ne, Sokratai. 

Sokratas. Taigi jis paklaus: „Ar gražus puodas yra grožis?“ At- 
sakyk, 

Hipijas. Aš manau, Sokratai, kad taip ir yra. Grožis yra ir šis 
gražiai pagamintas indas, bet apskritai, lyginant jį su kumelė, mer- 
gaite ir visais kitais gražiais dalykais, jo neverta laikyti gražiu. 

Sokratas. Tebūnie taip. Aš žinau, Hipijau, kad tam, kuris šito 
klausinėja, mes turėtume paprieštarauti taip: „Zmogau, tu nežinai, 
kad yra teisingas Herakleito posakis: „Gražiausia beždžionė paly- 
ginti su žmonėmis yra bjauri“. O gražiausias puodas palyginti jį su 
mergaitėmis yra neišvaizdus, kaip sako išminčius Hipijas. Ar ne 
taip, Hipijau? 

Hipijas. Aišku, Sokratai, visai teisingai atsakei. 


————————u—————————————.2-1 2 
U Viena choją — 3,2 litro. 

Sokratas. Na, paklausyk. Po to, aš gerai žinau, jis paklaus: „Kaip 
tai, Sokratai? Ar mergaičių giminė, jei ją kas palygins su dievų 
gimine, neatsidurs tokioje padėtyje, kaip ir puodas, kai jis lygina- 
mas su mergaitėmis? Argi nepasirodys gražiausia mergaitė bjauri? 
Ir ar to paties neteigia Herakleitas, kuriuo tu remiesi, sakydamas, 
kad „Išmintingiausias žmogus atrodys beždžionė palyginti su dievu 
ir išmintimi, ir grožiu, ir visais kitais atžvilgiais?“ Ar sutikti muras, 
Hipijau, kad gražiausia mergaitė, palyginti ją su dievų gimine, yra 
bjauri? 

Hipijas. Kas šitam prieštarautų, Sokratai? 

Sokratas. O jei su šituo sutiksime, anas žmogus nusijuoks ir 
pasakys: „Sokratai, ar tu pameni, ko aš tavęs klausiau?“ Aš atsa- 
kysiu, kad jis klausė, kas yra grožis apskritai. Tuomet jis pasakys: 
„Tu juk, paklaustas apie grožį, nurodai atsitiktinį dalyką, kuris, kaip 
pats sakai, yra nė kiek ne daugiau gražus kaip bjaurus“. Aš atsaky- 
siu: „Atrodo, kad taip“. O ką tu man, drauguži, patari atsakyti? 

Hipijas. Aš taip ir patariu atsakyti. Juk jis teisingai pasakys, 
kad žmonių giminė palyginti su dievais nėra graži. 

Sokratas. Jis pasakys: „Jeigu aš iš pradžių būčiau paklausęs, 
kas yra gražu ir kas bjauru, ir jei tu man būtum atsakęs, kaip 
dabar, tai būtum atsakęs teisingai? O gal tau jau atrodo, kad tas 
grožis, kuriuo pasipuošia visi kiti daiktai ir dėl kurio jie atrodo 
gražūs, yra idėja (eišoc), ir kai ji prisijungia prie ko, šitai tampa 
gražia mergaite arba gražiu arkliu, arba gražia lyra?“ 

Hipijas: Tačiau, Sokratai, jei jis šito teiraujasi, — kas yra grožis, 
kuris puošia visus kitus daiktus ir kuriam prisijungus viskas daro- 
si gražu, į tai jam visų lengviausia atsakyti. Vadinasi, šis žmogus 
labai naivus ir nieko nenutuokia apie gražius turtus. Juk jei jam 
atsakysi, kad grožis, apie kurį jis klausia, yra ne kas kita kaip 
auksas, jis suglums ir nebandys tavęs sukirsti. Mat mes visi žino- 
me, jog jei kas nors bus paauksuota, tai papuošus auksu pasirodys 
gražu, net jei anksčiau atrodė bjauru. 

Sokratas. Tu nežinai, Hipijau, to žmogaus, koks jis užsispyręs ir 
kaip nelengvai nusileidžia. 

Hipijas. Kaipgi, Sokratai? Jis privalo sutikti su tuo, kas teisin- 
gai kalbama, o jei nesutiks — pasirodys juokingas. 

Sokratas. Taigi, brangusis, jis ne tik kad nesutiks su šitokiu 
atsakymu, bet ir ims visaip iš manęs juoktis ir paklaus: „O tu, 
pasipūtėli, ar galvoji, kad Feidijas yra blogas menininkas?“!* Ir aš, 
manau, atsakysiu: „Jokiu būdu — ne.“ 

Hipijas. Tr teisingai atsakysi, Sokratai. 

Sokratas. Tikrai teisingai. Taigi po to, kai aš sutiksiu, kad Fei- 
dijas yra geras menininkas, anas paklaus: „Vadinasi, tu galvoji, 
kad Feidijas nežino to grožio, apie kurį tu kalbi?“ O aš pasidomė- 
siu: „Kodėl?“ Jis atsakys: „O todėl, kad jis nesukūrė auksinių nei 
Atėnės akių, nei veido, nei kojų, nei rankų, o padarė juos iš dram- 
blio kaulo, nors jie būtų atrodę gražiausiai iš aukso. Aišku, kad jis 
šitaip suklydo neišmanydamas, nes nežinojo, kad auksas ir yra 
kaip tik tai, kas daro viską, kas paauksinama, gražų.“ Tai ką mums 
atsakyti šitaip kalbančiam, Hipijau? 

Ilipijas. Atsakyti visai nesunku. Mat pasakysime, kad jis teisingai 
pasielgė, nes manau, kad ir tai, kas iš dramblio kaulo, yra gražu. 

Sokratas. Jis paklaus: „Bet ko gi jis akių obuolių nepadarė iš 
dramblio kaulo, bet padarė iš akmens, suradęs akmenį kaip galima 
panašesnį į dramblio kaulą? Ir ar gražus akmuo yra grožis?“ Ar 
patvirtinsime tai, Hipijau? 

Hipijas. Patvirtinsime, kada akmuo pritinka. 

Sokratas. O kada nepritinka, tai tas akmuo — bjaurus? Sutikti 
man ar ne? 

Hipijas. Sutik, kad taip, kada nepritinka. 

Sokratas. Jis pasakys: „Kaipgi taip? O tu, išminčiau, pasakyk ar 
dramblio kaulas ir auksas, jei pritinka, nedaro daiktų gražiai atro- 
dančių, o kai nepritinka — bjaurių? Ar mes tai paneigsime, ar 
sutiksime su juo, kad jis teisingai kalba? 

Hipijas. Sutiksime, kad kiekvieną daiktą daro gražų tai, kas 
jam pritinka. 

Sokratas. Jis pasakys: „O kai kas pripylęs gražų puodą, apie 
kurį ką tik kalbėjome, virs jame skanų viralą, — koks samtis — 
auksinis ar figmedžio — pritiks tam puodui?“ 

Ar R a DA u— 

12 Čia ir vėliau kalbama apie Atėnės Paladės statulą Partenone, kurią sukūrė skulptorius 
Feidijas (Dzišiac, 490—432 m. pr. Kr.), 

Hipijas. O Herakli! Apie kokį žmogų tu kalbi, Sokvatai? Ar ne- 
nori man pasakyti, kas jis? 

Sokratas. Tu jo nepažintum, nors ir pasakyčiau tau vardą. 

Hipijas. Bet ir dabar aš suprantu, kad jis yra kažkoks nemokša. 

Sokratas. Labai priekabus žmogus, Hipijau. Bet vis dėlto, ką 
mes sakysime? Kuris iš tų dviejų samčių pritinka viralui ir puodui? 
Argi neaišku, kad išdrožtas iš figos medžio? Mat jis ir viralą padaro 
gardesnio kvapo ir sykiu, drauguži, negali, sukūlęs mūsų puodą, 
išlieti valgį ir užgesinti ugnį bei palikti besiruošiančius valgyti be 
puikių patiekalų. O visa tai padarytų auksinis samtis. Todėl, man 
atrodo, mums reikia sakyti, jog figmedžio samtis pritinka labiau 
nei auksinis, jei tik tu neteigi ko nors kito. 

Hipijas. Jis labiau pritinka, Sokratai. Tačiau aš nesikalbėčiau 
su žmogumi, klausiančiu tokių dalykų. 

Sokratas. Teisybė, drauguži, juk tau, taip gražiai apsirengusiam, 
taip gražiai apsiavusiam, pagarsėjusiam tarp visų helėnų išmintimi, 
netiktų klausytis šitokių kalbų. O man nieko nereiškia bendrauti 
su tuo žmogumi. Todėl mane iš anksto pamokyk ir atsakinėk už 
mane. Šis žmogus pasakys: „Na, jeigu figmedžio samtis pritinka 
labiau nei auksinis, tai ar jis nėra gražesnis? Juk tu sutikai, Sok- 
ratai, kad tai, kas pritinka, yra gražiau už nepritinkantį“. Ar mums 
sutikti, Hipijau, kad figmedžio samtis yra gražesnis už auksinį? 

Hipijas. Ar nori, Sokratai, kad aš tau pasakyčiau, kaip tau nu- 
sakyti, kas yra grožis, kad atsikratytum ilgų kalbų? 

Sokratas. Aišku, taip. Tačiau ne anksčiau, nei tu man nurodysi, 
ką man atsakyti — katrą iš tų dviejų samčių, apie kuriuos ką tik 
kalbėjau, laikyti pritinkančiu ir gražesniu? 

Hipijas. Na, jei nori, atsakyk jam, kad tą, kuris išdrožtas iš 
figmedžio. 

Sokratas. Na, o dabar pasakyk tai, ką tik ką ketinai pasakyti. 
Mat jei aš teigiu, kad grožis yra auksas, tai, man rodos, šitaip 
atsakant auksas pasirodys nė kiek ne gražesnis už figmedį. Ką tad 
tu dabar teigi esant grožiu? 

Hipijas. Aš tau pasakysiu. Man rodos, kad tu sieki atsakymo 
apie tokį grožį, kuris niekada niekur niekam nepasirodys bjaurus. 

Sokratas. Visiškai taip, HRipijau, tu puikiai dabar supratai. 

Hipijas. Taigi paklausyk. Žinok, jei kas nors turės ką papriešta- 
rauti šitam atsakymui, aš pareikšiu, kad nieko nebenutuokiu. 

Sokratas. Vardan dievų, na, pasakyk kuo greičiau. 

Hipijas. Taigi aš visada visur ir visiems sakau, kad geriausias 
dalykas yra būti turtingam, sveikam, helėnų gerbiamam, sulauku- 
siam senatvės žmogui, kuris gražiai palaidojo savo mirusius tėvus, 
ir kad jį gražiai ir iškilmingai palaidotų jo paties vaikai. 

Sokratas. Ak, kaip nuostabiai, kaip puikiai tu pasakei ir kaip tai 
verta tavęs! Prisiekiu Hera, aš žaviuosi tavimi, nes tu, atrodo, man 
geraširdiškai padedi, kiek tik gali. Bet mums nesiseka su tuo žmo- 
gumi. Gerai žinok, kad jis dabar net labai pasijuoks iš mūsų. 

Hipijas. Kvailu juoku pasijuoks, Sokratai, nes jis neturės ką 
atsakyti į šitai, o juokdamasis juoksis iš savęs ir pats pasidarys 
pašaipos objektu visiems aplinkiniams. 

Sokratas. Gal ir taip, o gal jis, išgirdęs šitokį atsakymą, kaip aš 
spėju, išdrįs ne tik išjuokti mane. 

Ifipijas. O ką dar? 

Sokratas. Jei jis kartais turės lazdą ir jei aš, bėgdamas nuo jo, 
nepabėgsiu, tai jis pamėgins mane gerokai apkulti. 

Hipijas. Ką tu kalbi? Ar šitas žmogus koks tavo šeimininkas ir 
ar taip pasielgęs neapgailestaus ir nebus nubaustas? O gal jūsų 
valstybė neteisiška? Ar ji leidžia piliečiams nebaudžiamai mušti 
vienas kitą? 

Sokratas. Jokiu būdu neleidžia. 

Hipijas. Taigi jei jis neteisingai tave muš, bus nubaustas. 

Sokratas. Man taip neatrodo, Hipijau. Mat jei aš taip atsaky- 
čiau, tai jis mane muštų, man rodos, teisingai. 

Hipijas. Na, ir man šitaip atrodo, Sokratai, nes ir tu pats šitaip 
manai. 

Sokratas. Tačiau ar man tau paaiškinti, kodėl aš pats taip ma- 
nau, kad, šitaip atsakydamas, teisingai gausiu lupti? O gal tu neiš- 
siaiškinęs aplupsi mane? Ar išklausysi mano šnekos? 

Hipijas. Rūtų keista, Sokratai, jei atsisakyčiau. Na, ką tu sakai? 

Sokratas. Aš tau kalbėsiu tokiu pat būdu, kaip ką tik dabar, 
pamėgdžiodamas aną žmogų, kad nepasakyčiau tau žodžių, kuriais 
anas prabils į mane — nemalonių ir neįprastų. Gerai žinok, kad jis 

man kalbės: „Sokratai, pasakyk man, ar nemanai, kad neteisingai 
gavai lupti tu, kuris, sugiedojęs šitokį ditirambą, taip labai nemok- 
šiškai išsisukai nuo klausimo?“ Aš paklausiu: „Kaip tai?“ Jis atsa- 
kys: „Kaip? Ar tu negali prisiminti, kad aš klausiau apie grožį 
apskritai, kuris, kai tik prisišlieja prie bet kokio daikto, daro jį 
gražų, — ir akmenį, ir pliauską, ir žmogų, ir visokią veiklą, ir 
kiekvieną mokslą. Mat aš juk klausiu tavęs, žmogau, kas yra gro- 
žis, ir galiu susikalbėti su tavimi ne geriau, nei kad tu būtum 
akmuo ar girnos, neturinčios nei ausų, nei smegenų“. O ar tu ne- 
užpyktum, jei aš, išsigandęs, į tai atsakyčiau, Hipijau, štai ką: „Betgi 
Hipijas pasakė, kad šitai ir yra grožis, nors aš jo klausiau lygiai 
taip pat, kaip tu manęs, — kas visiems ir visada yra grožis“. Taigi 
kaip man atsakyti? Ar nesupyksi, jei šitaip jam atsakysiu? 

Hipijas. Aš gerai žinau, Sokratai, kad tai, ką aš pasakiau, yra 
ir bus visiems gražu. 

Sokratas. „Buvo ir bus? — pasakys. — O grožis visada yra 
gražus“. 

Hipijas. Visiškai taip. 

Sokratas. Jis paklaus: „Vadinasi, ir buvo gražus?“ 

Kipijas. Ir buvo. 

Sokratas. Jis paklaus: „Ar atvykėlis iš Elidės pareiškė, kad ir 
Achilui gražu būti vėliau palaidotam už savo tėvus, ir jo dėdei 
Ajakui“, ir kitiems, kurie kilę iš dievų, ir patiems dievams?“ 

Hipijas. Kaip tai? Eik po paraliais! Nedievobaimingi šitokie ano 
žmogaus klausimai, Sokratai. 

Sokratas. Kodėl gi? Ar labai nepadoru, kitam klausinėjant, at- 
sakinėti: „Taip ir yra“. 

Hipijas. Galimas daiktas. 

Sokratas. Jis paklaus: „O gal tu esi tas, kuris teigia, kad visiems 
ir visada yra gražu būti palaidotiems palikuonių ir palaidoti savo 
tėvus? Ar nebuvo vienas iš tų visų Heraklis“ ir visi tie, apie ku- 
riuos mes ką tik kalbėjome?“ 


5 Ajakas — senovės graikų mitinis personažas, Dzeuso sūnus, Pelėjo tėvas ir Achilo dėdė. 

1 Kentėdamas nuo nuodais išmirkusių drabužių Heraklis įsakė sukrauti laužą, kuriame jis 
susidegino. Dė] savo kančių jis buvo Dzeuso paimtas į Olimpą. Taigi Heraklio laidotuvės ne 
tokios jau gražios, greičiau jos tragiškos. 

Hipijas. Bet aš nesakiau, kad tai gražu dievams. 

Sokratas. Atrodo, kad herojams taip pat ne. 

Hipijas. Nei tiems, kurie buvo dievų vaikai. 

Sokratas. O kurie nebuvo? 

Hipijas. Tiems taip, sakiau. 

Sokratas. Taigi iš tavo kalbos, kaip atrodo, vėlgi išeina, kad kas 
yra baisu, nedora ir bjauru herojams Tantalui ir Dardanui bei Dze- 
tui, tai tas Pelopui" ir kitiems šitokios kilmės žmonėms yra gražu. 

Hipijas. Aš taip manau. 

Sokratas. Jis pasakys: „Taigi tu manai tai, ko neseniai neteigei, 
kad kai kam kartais yra bjauru, palaidojus tėvus, būti palaidotam 
vaikų? Maža to, atrodo, neįmanoma, kad tai atsitiktų su visais ir 
būtų gražu. Taigi su šiais dalykais yra tas pat, kas ir su anksčiau 
paminėtais pavyzdžiais — su mergaite ir puodu, dar juokingiau, 
kad šie dalykai vieniems yra gražu, o kitiems — negražu“. Ir jis 
pridurs: „Ir šiandien, Sokratai, tu dar negali atsakyti į klausimą, 
kas yra grožis“. Tai šitaip ir anaip jis mane pagrįstai koneveiks, 
jeigu aš jam taip atsakysiu. Taigi, Hipijau, maždaug šitokiu būdu 
jis daugiausia kalbasi su manimi. O kartais jis, lyg pagailėjęs ma- 
nęs dėl nepatyrimo ir nemokšiškumo, ir pats man pakiša klausimų, 
pavyzdžiui, kas man atrodo, kad yra grožis, arba kartais klausinėja 
apie kokį nors pirmą pasitaikiusį dalyką, arba apie tai, apie ką 
užsimezga kalba. 

Hipijas. Kaip tu čia kalbi, Sokratai? 

Sokratas. Aš tau paaiškinsiu. Mat jis pasakys: „Keistuoli Sokra- 
tai, liaukis man taip atsakinėjęs į šitokius klausimus, nes tai per- 
nelyg naivu ir lengvai nuginčijama. Nagi, žiūrėk, ar tau atrodo, 
kad gražu yra tai, apie ką mes ką tik užsiminėme atsakydami, kai 
kalbėjome, kad auksas, kai jis pritinka vieniems daiktams — yra 
gražu, o kai netinka kitiems — nėra gražu. Taip yra ir su visu kuo 
kitu, kam yra būdinga ši savybė. Panagrinėk atskirai tai, kas pri- 
tinka, ir atskirai to dalyko, kuriam jis pritinka, prigimtį — ar kar- 
tais grožis nėra tai, kas prigimčiai pritinka?“ Ir aš paprastai kiek- 


B Tanalas — Frigijos karalius. Dardanas — trojiečių pradininkas. Dzetas — Tėbų hė- 
rojus. Visi jie — Dzeuso ir mirtingų moterų vaikai, t. y. pusdieviai. Pelopas — Tantalo sūnus. 

vieną kartą sutinku su tuo, nes neturiu ką atsakyti. O ar tu nema- 
nai, kad tas, kas pritinka, ir yva gražu? 

Hipijas. Visiškai taip, Sokratai. 

Sokratas. Panagrinėkime tai, kad kaip nors neapsiriktume. 

Hipijas. Taip, reikia panagrinėti. 

Sokratas. Taigi žiūrėk, ką mes vadiname tinkamumu — ar tai, 
kas prisišliejęs prie bet kokių daiktų verčia kiekvieną iš jų atrodyti 
gražų, ar tai, kas verčia daiktus būti gražius? O gal nei viena, nei 
kita? 

Hipijas. Man rodos, tai, kas verčia daiktus atrodyti gražiais. 
Pavyzdžiui, kai koks nors žmogus apsivelka jam tinkančius rūbus 
arba apsiauna jam tinkančius batus, atrodo gražesnis, net jei yra 
juokingas. 

Sokratas. Taigi jei tinkamumas verčia daiktus atrodyti gražes- 
nius nei jie yra, tai gal tinkamumas yra kažkokia apgavystė, susi- 
jusi su grožiu. Šitai, ko gero, yra ne tai, ko mes ieškome, Hipijau. 
Juk mes tyrinėjome tai, dėl ko visi gražūs daiktai yra gražūs, pa- 
našiai kaip visi dideli daiktai yra dideli dėl savo apstumo. Dėl šito 
apstumo visi daiktai yra dideli, o jei kurie ir neatrodo tokie, bet 
pranoksta kitus, jie būtinai turi būti dideli. Šitaip mes kalbame ir 
apie tai, kas yra grožis, dėl kurio visi daiktai yra gražūs ar jie 
atrodo tokie, ar ne. O kas tai galėtų būti? Grožis, ko gero, nebus 
tinkamumas, nes jis, kaip tu pasakei, verčia daiktus atrodyti gra- 
žesnius, nei jie yra, ir neleidžia jiems atrodyti tokiems, kokie jie 
yra. Reikia pabandyti aptarti, kas yra tai, kas verčia daiktus būti 
gražius, kaip aš ką tik pasakiau, nesvarbu, ar jie tokie atrodo, ar 
ne. Jei mes tyrinėjame grožį, tai tyrinėjame ir šitai. 

Hipijas. Betgi, Sokratai, tinkamumas prišlietas prie daiktų, ver- 
čia juos ir būti gražiais, ir atrodyti tokiais. d 

Sokratas. Bet juk neįmanoma, kad iš tikrųjų gražūs daiktai 
neatrodytų gražūs, esant tai savybei, kuri verčia juos atrodyti 
gražiais. 

Hipijas. Neįmanoma, 

Sokratas. Ar mes sutiksime su tuo, Hipijau, kad iš tikrųjų visi 
gražūs ir įpročiai, ir darbai yra laikomi ir atrodo visiems visada 
gražūs, ar visai priešingai, niekas nežino, kad jie yra gražūs, ir 

dėl jų daugiausia kyla pyktis bei kova tiek tarp atskirų žmonių 
privačiame gyvenime, tiek ir tarp valstybių valstybiniame gyve- 
nime? 

Hipijas. Labiau sutiksime, Sokratai, su tuo, kad niekas nežino, 
jog jie gražūs. 

Sokratas. Tačiau to nebūtų, jei jiems būtų būdinga atrodyti gra- 
žiems. O tai būtų tik tuomet, jei tas tinkamumas būtų gražus ir 
verstų daiktus ne tik būti gražius, bet ir atrodyti gražiais. Taigi 
tinkamumas, jei jis yra tai, kas verčia daiktus būti gražius, galėtų 
būti grožis, kurio mes ieškome, bet ne tai, kas verčia daiktus atro- 
dyti gražiais. Kita vertus, jei tinkamumas yra tai, kas verčia daik- 
tus atrodyti gražiais, jis negalėtų būti tas grožis, kurio mes ieško- 
me. Grožis verčia daiktą būti gražų, o juk tas pats daiktas niekada 
negali versti ir atrodyti, ir būti ne tik gražus, bet ir kas nors kita. 
Taigi pasirinkime, ar tinkamumas yra tai, kas verčia atrodyti gra- 
žiu, ar tai, kas verčia būti gražiam. 

Hipijas. Man atrodo, kad tai, kas verčia atrodyti, Sokratai. 

Sokratas. Ak, Hipijau, nuo mūsų paspruko supratimas, kas yra 
grožis, nes tinkamumas pasirodė kažkas kita nei grožis. 

KHipijas. Prisiekiu Dzeusu, Sokratai, ir man atrodo, kad kažkaip 
neįprastai paspruko. 

Sokratas. Tačiau, drauguži, daugiau jo nebepaleiskime. Mat aš 
dar turiu šiek tiek vilties išsiaiškinti, kas vis dėlto yra grožis. 

Hipijas. Žinoma, Sokratai, mat tai nėra sunku išaiškinti. Aš juk 
žinau, kad jeigu trumpam pasilikęs vienas pats tai apmąstyčiau, 
tai pasakyčiau tau kaip tik įmanoma tiksliau. 

Sokratas. Nekalbėk taip išdidžiai, Hipijau. Pats juk matai, kiek 
rūpesčių mums jau suteikė grožis. Kad tik jis, užsirūstinęs ant 
mūsų, nepaspruktų dar toliau. Tačiau aš tauškiu niekus, nes ma- 
nau, tu lengvai jį surasi, kai tik liksi vienas. Bet, vardan dievų, 
surask jį mano akivaizdoje. O jei nori, ieškok atsakymo kartu su 
manimi, kaip dabar. Jei rasime jį, bus puiku. O jei ne, aš, manau, 
susitaikysiu su savo nesėkme, 0 tu, pasišalinęs, vienas lengvai su- 
galvosi atsakymą. O jei nūnai jį surasime, nesirūpink, aš neįkyrė- 
siu tau klausinėdamas, kas yra šitai, ką tu pats vienas supratai. 
Dabar vėl pažvelk į tai, kas tau atrodo esąs grožis. Taigi aš teigiu, 


295 a 


"296 a 


522 PLATONAS 


kad tai... O tu klausyk manęs labai susikaupęs, kad aš netaukščiau 
niekų — taigi tebūna mums grožis tai, kas yra pravartu (ypioov). 
Aš pasakiau šitai, turėdamas galvoje štai ką: mes sakome, kad 
gražios yra ne tokios akys, kurios, atrodo, nepajėgia matyti, bet 
sugebančios regėti ir tam pravarčios akys. Ar ne? 

Hipijas. Taip. 

Sokratas. Taigi ir šitokiu būdu mes vadiname grožiu visą kūną — ir 
tą, kuris tinka bėgioti, ir tą, kuris tinka imtynėms. Ir, kita vertus, 
visus gyvūnus — ir gražų arklį, ir gaidį, ir putpelę, ir visus apyvo- 
kos daiktus, ir priemones keliauti sausuma bei jūra, prekinius lai- 
vus ir trieras, visus — tiek muzikos, tiek ir kitų menų instrumen- 
tus, o jei pageidauji, ir verslus bei įstatymus, ir beveik viską lygiai 
taip pat vadiname gražiais. Atsižvelgdami į kiekvieną iš jų — kaip 
tas daiktas atsirado, kaip jis padarytas, kokia jo padėtis, ar jis 
pravartus ir kam pravartus, ir kada pravartus, — vadiname jį gra- 
žiu, o visais šiais atžvilgiais nepravartų daiktą vadiname bjauriu. 
Argi tu taip nemanai, Hipijau? 

Hipijas. Aš taip manau. 

Sokratas. Ar mes dabar teisingai sakome, kad pravartus yra 
labiau gražus nei kuris kitas daiktas? 

Hipijas. Taip, teisingai, Sokratai. 

Sokratas. Vadinasi, tai, kas pajėgia atlikti savo paskirtį, yra tiek 
pravartu, kiek pajėgia ją atlikti, o kas nepajėgia — yra nepravartu? 

Hipijas. Visiškai taip. 

Sokratas. Taigi pajėgumas yra gražu, o bejėgiškumas — bjauru? 

Hipijas. Visiškai taip. Juk ir visa kita, Sokratai, liudija mums, 
kad šitaip ir yra, o ypač valstybiniai reikalai, nes daug galėti vals- 
tybiniuose reikaluose savo paties valstybėje — visų gražiausia, 0 
būti bejėgiam — visų bjauriausia. 

Sokratas. Gerai kalbi. Bet, vardan dievų, Hipijau, ar dėl šito 
išmintis yra tai, kas visų gražiausia, o nemokšiškumas — kas visų 
bjauriausia? 

Hipijas. O kaip tu manai, Sokratai? 

Sokratas. Trupučiuką lukterėk, drauguži, mat aš bijausi to, ką 
mes čia šnekame. 

Hipijas. Ko gi tu vėl bijaisi, Sokratai? Juk dabar tavo mąstymas 

Sokratas. Norėčiau, kad taip būtų. Tačiau tu pasvarstyk su ma- 
nim štai ką: ar gali kas nors padaryti tai, ko jis ir nemoka, ir 
visiškai nepajėgia padaryti? 

Hipijas. Jokiu būdu ne. Kaip galėtų, jei nepajėgia? 

Sokratas. Taigi klystantys ir netyčiomis įvykdantys bei daran- 
tys bloga, jei nebūtų pajėgę šito daryti, niekada nebūtų to padarę? 

Hipijas. Aišku, kad nebūtų. 

Sokratas. Tačiau pajėgūs pajėgia, remdamiesi jėga, o ne bejė- 
giškumu? 

Hipijas. Be abejo. 

Sokratas. O ar pajėgia visi darantys žmonės daryti tai, ką jie 
daro? 

Hipijas. Taip. 

Sokratas. Tačiau visi žmonės nuo pat vaikystės daro daug dau- 
giau blogo nei gero ir netyčiomis klysta. 

Hipijas. Taip būna. 

Sokratas. Kaipgi taip? Nejau mes vadinsime gražiais šitokią jė- 
gą ir šitokius parankius dalykus, kurie yra parankūs daryti kokį 
nors blogį, ar toli gražu nevadinsime? 

Hipijas. Aš manau, Sokratai, kad toli gražu nevadinsime. 

Sokratas. Taigi, kaip atrodo, Hipijau, grožis yra ne tai, kas pa- 
jėgu ir pravartu. 

Hipijas. Betgi, Sokratai, aš kalbu apie tokius atvejus, kai grožis 
pajėgus daryti gera ir šiam tikslui jis yra pravartus. 

Sokratas. Taigi atkrenta mintis, kad grožis yra tiesiog kas pa- 
jėgu ir kas pravartu. Tačiau ar mūsų siela, Hipijau, norėjo pasaky- 
ti, kad grožis yra tai, kas pravartu gėriui ir kas pajėgia ką nors 
gėriui padaryti? 

Hipijas. Aš taip manau. 

Sokratas. Tačiau juk šitai yra naudinga (6pėliiov). Ar ne? 

Hipijas. Taip. 

Sokratas. Šitokiu būdu ir gražūs kūnai, ir gražūs įpročiai, ir 
išmintis, ir visa, apie ką mes ką tik kalbėjome, yra gražu, nes 
naudinga. 

Hipijas. Aišku, kad taip. 

Sokratas. Taigi mums atrodo, kad grožis yra tai, kas naudin- 
ga, Hipijau? 

Hipijas. Visiškai taip, Sokratai. 

Sokratas. Bet juk naudinga tai, kas daro gera. 

Hipijas. Taip. 

Sokratas. O tai, kas daro, yra ne kas kita, kaip priežastis, ar ne? 

Hipijas. Žinoma. 

Sokratas. Taigi grožis — gėrio priežastis. 

Hipijas. Taip. 

Sokratas. Bet juk priežastis, Hipijau, ir priežasties priežastis 
yra skirtingi dalykai, nes priežastis negali būti priežasties priežas- 
timi. Patyrinėk tai šitaip — ar nepaaiškėjo, kad priežastis yra ku- 
riantysis pradas? 

Hipijas. Taip. 

Sokratas. Taigi ar kuriantysis pradas sukuria tik tai, kas atsi- 
randa, bet nesukuria to, kas irgi kuria? 

Hipijas. Taip. 

Sokratas. Taigi kas atsiranda, yra viena, o kas kuria — yra 
kita? 

Hipijas. Taip yra. 

Sokratas. Taigi priežastis nėra priežasties priežastis, bet yra 
priežastis to, kas dėl jos atsiranda. 

Hipijas. Aišku. 

Sokratas. Vadinasi, jei grožis yra gėrio priežastis, tai iš grožio 
galėtų atsirasti gėris, ir todėl, atrodo, mes siekiame proto ir visų 
kitų gražių dalykų, nes jų kūrinys ir jų padarinys gėris — yra to 
verti. Galbūt iš to, ką mes suvokiame, išeina, kad grožis galų gale 
yra lyg koks gėrio tėvas. 

Hipijas. Žinoma, taip. Gražiai kalbi, Sokratai. 

Sokratas. Na, ar aš gražiai kalbu ir tai, kad nei tėvas nėra 
sūnus, nei sūnus nėra tėvas? 

Hipijas. Tikrai gražiai. 

Sokratas. Ir kad priežastis nėra tai, kas atsiranda o, kita vertus, 
kas atsiranda, nėra priežastis? 

Hipijas. Sakai teisybę. 

Sokratas. Prisiekiu Dzeusu, brangusis, nei grožis nėra gėris, nei 
gėris nėra grožis. Ar tau atrodo, kad šitai įmanoma po to, kas buvo 
anksčiau pasakyta? 

Hlipijas. Ne, prisiekiu Dzeusu, neatrodo. 

Sokratas. Taigi ar mus šitai patenkina ir ar mes norėtume pa- 
sakyti, kad grožis nėra gėris, o gėris nėra grožis? 

Hipijas. Prisiekiu Dzeusu, manęs tai visai nepatenkina. 

Sokratas. Prisiekiu Dzeusu, ir mane, Hipijau, iš visų tų teiginių, 
apie kuriuos kalbėjome, šitas mažiausiai tenkina. 

Hipijas. Atrodo, kad taip. 

Sokratas. Taigi panašu, kad iš teiginių nėra geriausias (kaip 
mums ką tik atrodė) teiginys, kad grožis yra tai, kas naudinga, 
pravartu ir kas pajėgia daryti ką nors gera. Šis teiginys, jei toks 
įmanomas, yra dar juokingesnis už anuos ankstesniuosius teigi- 
nius, kai mes sakėme, kad grožis yra mergaitė ir kiekvienas iš 
anksčiau paminėtų daiktų atskirai. 

Hipijas. Panašu, kad taip. 

Sokratas. Ir aš, Hipijau, jau nebežinau, kaip ir išsisukti, nes 
atsidūriau keblioje padėtyje. O tu ar turi ką pasakyti? 

Hipijas. Šiuo momentu ne, bet, kaip ką tik pasakiau, gerai ži- 
nau, kad apmąstęs surasiu išeitį. 

Sokratas. O man rodos, kad aš, trokšdamas sužinoti, jau nebe- 
galiu laukti, kol tu susiruoši. Mat aš manau, kad pats ką tik sura- 
dau išeitį. Tik pažiūrėk: jei pavadintume grožiu tai, kas verčia mus 
džiaugtis, bet pavadintume ne visus malonumus, o tik tai, kas džiu- 
gina mus klausant ir žiūrint, ar reikėtų dėl šito mums ginčytis? Mat 
gražūs žmonės, Hipijau, ir visokie margi raštai, ir paveikslai bei lip- 
diniai, jei jie gražūs, džiugina mūsų žvilgsnį; tą patį daro ir gražūs 
garsai bei visokiausia muzika, ir kalbos, ir pasakojimai. Taigi jei 
atsakytume anam įžūliam žmogui: „Gerbiamasai, grožis yra tai, kas 
malonu ausiai ir akiai“, ar nemanai, kad palaužtume jo įžūlumą? 

Hipijas. Man atrodo, Sokratai, kad dabar teisingai teigiama, kas 
yra grožis. 

Sokratas. Ką? Ar mes sakysime, Hipijau, kad gražūs įpročiai ir 
įstatymai yra gražūs dėl to, kad yra malonūs ausiai ar akiai, ar dėl 
to, kad tai visai kitos rūšies dalykai? 

Hipijas. Gal tas žmogus, Sokratai, į tai neatkreips dėmesio. 

Sokratas. Prisiekiu šunimi, Hipijau, šitas žmogus, kurio aš la- 
biausiai gėdinčiausi, taukšdamas niekus ir apsimesdamas, kad kažką 
sakau, bet iš tikrųjų nieko nesakydamas, į tai atkreips dėmesį. 

Hipijas. Kas jis? 

Sokratas. Sokratas, Sofronisko sūnus, kuris gal daugiau nebe- 
leis man paviršutiniškai taukšti apie tokius neištirtus dalykus arba 
apsimesti, kad žinau tai, ko nežinau. 

Hipijas. Tačiau ir man pačiam, po to, ką pasakei, atrodo, kad su 
įstatymais yra kažkaip kitaip. 

Sokratas. Palauk, Hipijau. Juk mes, atrodo, įsivaizduojame, kad 
samprotaudami apie grožį radome kažkokią išeitį, nors esame to- 
kioje pačioje keblioje padėtyje, kaip ką tik buvome. 

Hipijas. Ką tu nori tuo pasakyti, Sokratai? 

Sokratas. Aš tau pasakysiu, kaip man atrodo, jei tik tai, ką 
pasakysiu, šio to verta. Mat visa, kas susiję su įstatymais bei įpro- 
čiais, gali pasirodyti esą ne už mūsų klausymosi ir regėjimo pojūčių 
ribų. Taigi prisilaikykime tokio teiginio: „Grožis yra tai, kas malo- 
nu dėl šių pojūčių“, palikdami nuošalyje bet kokį klausimą apie 
įstatymus. Bet jei mus paklaustų arba tas, apie kurį aš kalbu, arba 
kas nors kitas: „O kodėl, Hipijau ir Sokratai, jūs išskyrėte iš to, kas 
malonu, šiuos malonumus, remdamiesi tuo, kad jie esą gražūs? 
Tačiau, kita vertus, jūs nevadinate grožiu malonumo, gaunamo ki- 
tais pojūčiais — valgant, geriant ar besimylint, ir nevadinate juo 
visų kitų panašių dalykų? Gal jie yra nemalonūs, ir gal jūs teigiate, 
kad šitokiuose dalykuose nėra visiškai jokio malonumo, ir jo nėra 
niekur kitur, išskyrus tik regėjimą ir klausymąsi?“ Ką mes atsaky- 
sime, Hipijau? 

Hipijas. Be jokios abejonės, Sokratai, mes atsakysime, kad ir 
kituose dalykuose esama labai didelių malonumų. 

Sokratas. Jis pasakys: „Taigi jei tai yra ne mažiau malonumai 
už anuos, kodėl tad atsisakote juos taip vadinti ir atimatė galimybę 
jiems būti gražiems?“ Mes atsakysime: „Mat tikrai kiekvienas pa- 
sijuoks iš mūsų, jei mes sakysime, kad valgyti yra ne malonu, o 
gražu, ir maloniai uostyti yra ne malonu, o gražu. O ir dėl meilės 
dalykų galbūt visi su mumis ginčysis, kad tai yra labai malonu, tik 
jei kas jais užsiima, reikia taip užsiimti, kad niekas to nepamatytų, 
nes labai didelė gėda, jei tave pamato besimylint“. Šitaip mums 
kalbant, Hipijau, žinau, kad jis gal pasakytų: „Ir aš suprantu, kad 
jūs nuo seno gėdinatės vadinti šiuos malonumus gražiais, nes ŽMo- 

nėms taip neatrodo. Bet juk aš klausiau ne apie tai, ką dauguma 
laiko esant gražų, bet kas iš tikrųjų yra grožis?“ Aš manau, kad 
mes atsakysime, pasirėmę prielaida, jog grožiu vadiname tą malo- 
numo dalį, kuri patiriama bežiūrint ir besiklausant. Ar tu sutinki 
su tais teiginiais, Hipijau, ar mes sakysime ką kita? 

Hipijas. Kaip tik taip, o ne kitaip, Sokratai, reikia atsakyti į tai, 
kas buvo pasakyta. 

Sokratas. Jis pasakys: „Gražiai kalbate. Taigi jei tai, kas malo- 
nu regėti ir klausyti, yra grožis, tai aišku, jog kas nepriklauso 
šiems malonumams, negali būti grožis.“ Ar sutiksime su tuo? 

Hipijas. Taip. 

Sokratas. Jis paklaus: „Tačiau ar malonumas, patiriamas bežiū- 
rint, yra malonumas, patiriamas bežiūrint ir besikalbant, arba ma- 
lonumas, patiriamas besiklausant, ar yra malonumas, patiriamas 
besiklausant ir bežiūrint?“ Mes atsakysime: „Jokiu būdu ne. Malo- 
numas, patiriamas vieno iš pojūčių, negali būti malonumas, kuris 
patiriamas abiem pojūčiais kartu. Mums atrodo, kad tu kalbi apie 
tai. Bet juk mes sakėme, kad kiekvienas iš šių malonumų yra gra- 
žus ir atskirai, ir jie gražūs abu kartu.“ Ar mums ne šitaip atsakyti? 

Hipijas. Visiškai taip. 

Sokratas. Jis paklaus: „Ar tai, kas malonu, skiriasi nuo kokio 
nors kito malonumo kaip tik tuo, kad tai yra malonu? Aš klausiu 
ne to, ar koks nors malonumas yra didesnis ar mažesnis ir ar jo yra 
daugiau ar mažiau, tačiau ar skiriasi koks nors malonumas nuo 
kito tuo, kad vienas yra malonumas, o kitas — nėra“. Ar mes taip 
manome, ar ne? 

Hipijas. Nemanome. 

Sokratas. Jis pasakys: „Taigi jūs išsirinkote iš kitų malonumų 
šiuos malonumus dėl kažko kito, o ne dėl to, kad jie yra malonu- 
mai. Jūs įžvelgėte abiejuose malonumuose kažką, kas skiria juos 
nuo kitų malonumų, ix atsižvelgdami į tai jūs teigiate, kad šie 
malonumai yra gražūs. Juk gal ne dėl to yra gražus malonumas, 
patiriamas bežiūrint, kad jis patiriamas bežiūrint; mat jei jis dėl 
šios priežasties būtų gražus, niekada nebūtų gražus kitas malonu- 
mas, pajuntamas besiklausant, nes jis jokiu būdu nėra malonumas, 
pajuntamas bežiūrint“. Ar mes pasakysime: „Teisybę sakai?“ 

Hipijas. Pasakysime. 

Sokratas. „Kita vertus, nei malonumas, patiriamas besiklausant, 
nėra gražus dėl to, kad jis patiriamas besiklausant, nes vėlgi nie- 
kada negalėtų būti gražus malonumas, patiriamas bežiūrint.“ Ar 
mes pasakysime, Hipijau, kad žmogus, kalbantis šitokius dalykus, 
sako tiesą? 

Hipijas. Jis sako tiesą. 

Sokratas. „Tačiau, kaip jūs teigiate, abu šie malonumai yra gra- 
žūs“. Ar mes teigiame šitai? 

Hipijas. Taip, teigiame. 

Sokratas. „Taigi malonumai turi kažką tapataus, kas juos verčia 
būti gražius, kažką bendra, kas būdinga ir jiems abiem kartu, ir 
kiekvienam iš jų atskirai. Mat kitaip jie gal nebūtų gražūs ir abu 
kartu, ir atskirai“. Atsakyk man taip, lyg anam žmogui. 

Hipijas. Atsakau, kad ir aš manau, jog yra taip, kaip tu sakai. 

Sokratas. Bet jei abu šie malonumai kartu turi šią savybę, o 
kiekvienas iš jų atskirai — neturi, tai jie abu negali būti gražūs 
dėl šios savybės. 

Hipijas. Kaip šitai galėtų būti, Sokratai, kad nė vienas iš malonu- 
mų atskirai neturėtų kokios nors savybės, o po to tą savybę, kurios 
nėra nė viename iš malonumų, turėtų abu šie malonumai kartu? 

Sokratas. Ar tau taip neatrodo? 

Hipijas. Gal aš visai nieko nenutuokiu nei apie šių dalykų pri- 
gimtį, nei apie tai, kaip išsakyti dabartinius samprotavimus. 

Sokratas. Malonu, Hipijau. Man gal tik atrodo, kad aš įžvelgiu, 
jog visa tai negali būti taip, kaip tu sakai, o iš tikro aš nieko 
neįžvelgiu. 

Hipijas. Ne „gal“, Sokratai, bet visiškai aišku, kad neįžvelgi. 

Sokratas. O juk mano pasąmonėje rodosi daug šitokių dalykų, 
bet aš jais netikiu, nes jie nesirodo tau — žmogui, kuris savo išmin- 
timi užsidirbo daugiausia iš dabarties išminčių pinigų, o iškyla man, 
kuris niekada nieko neužsidirbau. Ir aš susirūpinęs, bičiuli, ar tu 
nejuokauji su manimi ir ar tyčia manęs neapgaudinėji. Šitaip aiš- 
kiai ir dažnai man rodosi šie dalykai. 

Iipijas. Niekas geriau už tave, Sokratai, nesužinos, ar aš juo- 
kauju, ar ne, jei mėginsi kalbėti apie tai, kas tau rodosi. Mat 

paaiškės, kad tu kalbi niekus, nes tu niekada nerasi savybės, ku- 
rios neturėdami nei aš, nei tu atskirai, turėtume ją abu kartu. 

Sokratas. Kaip čia kalbi, Hipijau? Galbūt tu sakai kažką reikš- 
minga, tik aš nesuprantu. Bet išklausyk mane įdėmiau, ką aš noriu 
pasakyti. Mat man atrodo, kad tai, kas nebūdinga nei man, nei tau, 
ir kuo nesu nei aš, nei tu, gali būti būdinga mums abiem kartu; 
kita vertus, to, kas yra būdinga mums abiem kartu, gali nebūti nė 
viename iš mūsų atskirai. 

Hipijas. Atrodo, Sokratai, kad tu atsakinėdamas vėl dėstai ne- 
įtikėtinus dalykus, dar labiau neįtikėtinus, nei pasakojai truputį 
ankstėliau. Tik pažiūrėk: jei mes abu esame teisūs, ar kiekvienas 
iš mūsų atskirai negali būti teisus, arba jei kiekvienas iš mūsų 
neteisus, tai ar nesame neteisūs mes abu kartu, arba, jei mes abu 
sveiki, tai ar nėra sveikas kiekvienas iš mūsų atskirai? Jei kiekvie- 
nas iš mūsų negaluoja arba yra sužeistas, arba sumuštas, arba 
patyręs ką nors panašaus, tai vėlei — ar mes abu kartu negalime 
būti šitokie? Taigi jei atsitiktų, kad mes abu — auksiniai ar sidab- 
riniai, ar padaryti iš dramblio kaulo, arba, jei nori, kilmingi, arba 
išmintingi, arba gerbiami, arba kad mes seniai ar jaunuoliai ar, jei 
nori, bet kokie, kokie tik gali būti žmonės, — ar nėra tikrai būtina, 
kad kiekvienas iš mūsų atskirai būtų toks? 

Sokratas. Žinoma. 

Hipijas. Bet juk nei tu, Sokratai, nei tie, su kuriais tu esi įpra- 
tęs kalbėtis, netyrinėjate daiktų visumos; jūs, išskyrę grožį ir kiek- 
vieną esybės dalį, tyrinėjate juos išskaidę savo samprotavimais. 
Todėl nuo jūsų dėmesio ištrūksta šitokia didinga ir vientisa pagal 
savo prigimtį esmės visuma; ir dabar, kadangi pro jūsų dėmesį yra 
šitai prasprūdę, tu net manai, jog yra kažkas, — savybė ar esmė, — 
kas susiję su abiem kartu paimtais dalykais, bet nesusiję nė su 
vienu iš jų atskirai, arba, kitaip tariant, susiję su kiekvienu atski- 
rai paimtu daiktu, bet ne su abiem daiktais kartu. Šitaip jūs nepro- 
tingai, neapgalvotai, naiviai ir nesuprantamai mąstote. 

Sokratas. Hipijau, s1 mumis yra taip, kaip kartais sako pa- 
tarlių mėgėjai: „Ne kaip nori, bet kaip gali“. O tu mums pade- 
di, nuolatos nurodinėdamas. Štai ir dabar gal man dar daugiau 
tau atskleisti, kokie mes buvome naivūs, kol negavome tavo nu- 

rodymų, o gal papasakoti tau, ką mes apie tai manėme. O gal 
man nekalbėti? 

Hipijas. Kalbėsi, Sokratai, žinančiam. Mat aš žinau visus mėgs- 
tančius pasamprotauti, kas jie per vieni. Na, bet jei tau tai malo- 
niau, kalbėk. 

Sokratas. Iš tikrųjų maloniau. Mat mes, o brangusis, buvome 
tokie kvaili, kol tu mums šito neišsakei, jog manėme apie mane ir 
tave, kad kiekvienas iš mūsų yra atskiras žmogus, o mus kartu 
paėmus, mes nesame tai, kas yra kiekvienas iš mūsų atskirai, nes 
mes esame ne vienas žmogus, o du. Šitaip mes naiviai manėme, 0 
dabar jau iš tavęs supratome, kad jei mes abu kartu esame du, tai 
ir kiekvienas iš mūsų būtinai bus du; o jei kiekvienas iš mūsų yra 
vienas, tai ir abu kartu mes būtinai esame vienas. Kitaip, pasak 
Hipijo, negali būti išlaikytas vieningas esmės pagrindas. Ir kas yra 
abu kartu, tuo turi būti ir kiekvienas iš jų atskirai, o abu kartu turi 
būti tuo, kuo yra kiekvienas atskirai. Taigi aš dabar čia sėdžiu tavo 
įtikintas. Tačiau, Hipijau, pirmiau primink man, ar mes, tu ir aš, 
esame vienas, ar tu esi du ir aš esu — du? 

Hipijas. Ką tu čia kalbi, Sokratai! 

Sokratas. Tai, ką sakau. Mat bijausi aiškiai tau pasakyti, nes tu 
ant manęs pyksti, kai tik tau pasirodo, kad tu pasakei ką nors 
reikšminga. Vis dėlto pasakyk man dar — ar kiekvienas iš mūsų 
yra vienas ir ar jam būdinga tai, kad jis yra vienas? 

Hipijas. Be abejonės. 

Sokratas. Taigi jeigu kiekvienas iš mūsų — vienas, tai jis gal 
bus ir neporinis. Ar tu nemanai, kad vienas yra neporinis? 

Hipijas. Manau. 

Sokratas. Vadinasi, ir abu, būdami kartu dviese, esame neporiniai? 

Hipijas. Taip negalėtų būti, Sokratai. 

Sokratas. Bet ar mes abu kartu poriniai ar ne? 

Hipijas. Tikrai taip. 

Sokratas. Bet nejaugi iš to, kad mes abu kartu poriniai, neišei- 
na, jog ir kiekvienas iš mūsų yra porinis? 

Hipijas. Tikrai ne. 

Sokratas. Taigi visai nebūtina, kaip ką tik sakei, kad kiekvienas 
atskirai būtų tuo, kuo jie yra abu kartu, ir kad abu kartu jie būtų 
tuo, kuo yra kiekvienas atskirai. 

Hipijas. Šiems dalykams tai nebūtina, bet būtina tiems, apie 
kuriuos aš anksčiau kalbėjau. 

Sokratas. Gana, Hipijau, pakanka ir to, nes vieni daiktai atrodo 
vienaip, o kiti — kitaip. Mat ir aš, jei pameni, pasakiau, nuo ko ir 
prasidėjo šita kalba, kad malonumai, patiriami bežiūrint ir beklau- 
sant, yra gražūs ne tuo, kuo pasižymi kiekvienas iš jų atskirai, o abu 
kartu nepasižymi, ir ne tuo, kas yra būdinga abiem šiems malonu- 
mams kartu, bet ne kiekvienam iš jų atskirai, o gražūs jie dėl to, 
kas yra būdinga jiems abiem ir kartu, ir kiekvienam iš jų atskirai, 
nes tu pripažinai, kad šie malonumai yra gražūs ir kartu, ir atski- 
rai. Dėl to aš ir maniau, kad jei abu daiktai yra gražūs, tai jie abu 
privalo būti gražūs dėl abiem jiems būdingos esmės, o ne dėl tos, 
kurios nėra viename iš jų. Ir dar dabar taip manau. Bet pasakyk man 
lyg iš pradžių — jei malonumai, patiriami bežiūrint ir besiklausant, 
yra gražūs ir abu kartu, ir kiekvienas atskirai, ar tai, kas daro juos 
gražius, yra būdinga ir jiems abiem kartu, ir kiekvienam atskirai? 

Hipijas. Visiškai taip. 

Sokratas. Taigi ar dėl to jie gali būti gražūs, kad jie yra malo- 
numai ir atskirai, ir abu kartu? Ir ar dėl to ir visi kiti malonumai 
negalėtų būti nė kiek ne mažiau gražūs už juos? Mat jei pameni, 
paaiškėjo, kad anie malonumai yra nė kiek ne mažiau malonumai 
nei šie? 

Hipijas. Pamenu. 

Sokratas. Kita vertus, buvo kalbama, kad šie malonumai yra 
gražūs dėl to, kad jie yra patiriami bežiūrint ir besiklausant. 

Hipijas. Šitaip buvo kalbėta. 

Sokratas. Na, pažiūrėk, ar teisybę kalbu. Mat kiek aš pamenu, 
buvo sakoma, kad gražu yra tai, kas malonu, tačiau ne viskas, o tik 
kas pajuntama bežiūrint ir besiklausant. 

Hipijas. Teisybė. 

Sokratas. Taigi ar nėra taip, kad ši savybė yra būdinga abiem 
šiems malonumams kartu, bet kiekvienam atskirai — ne? Mat kaip 
jau buvo anksčiau kalbėta, kiekvienas atskirai iš jų nėra malonus 
dėl jų abiejų bendrų savybių, o abu kartu jie malonūs dėl jiems 
abiem bendrų savybių, o kiekvienas atskirai — ne. Ar ne taip? 

Hipijas. Taip. 

Sokratas. Taigi kiekvienas iš tų dviejų malonumų yra gražus ne 
dėl to, kas nėra būdinga kiekvienam iš jų atskirai (mat tai, kas 
būdinga abiem kartu, nėra būdinga kiekvienam atskirai). Vadinasi, 
remiantis mūsų prielaida, galima sakyti, kad abu šie malonumai 
kartu yra gražūs, o kiekvienas iš jų atskirai nėra gražus. Ar taip 
kalbame? Ar nebūtina taip kalbėti? 

Hipijas. Atrodo, kad taip. 

Sokratas. Taigi ar mums sakyti, kad abu kartu jie yra gražūs, 
o kiekvienas atskirai ne? 

Hipijas. O kas gi kliudo? 

Sokratas. Man atrodo, drauguži, kad kliudo štai kas: visuose 
pavyzdžiuose, kiek tu jų mums pateikei, buvo tokios atskiriems 
daiktams būdingos savybės, kad jei jos gali būti būdingos jiems 
abiem kartu, tai būdingos ir kiekvienam daiktui atskirai, o jei bū- 
dingos kiekvienam atskirai, tai būdingos ir abiem kartu. Ar ne? 

Hipijas. Taip. 

Sokratas. O tame, ką aš išdėsčiau, to nėra. Kaip tik tai sudarė 
ir „kiekvienas atskirai“, i „abu kartu“. Ar taip? 

Hipijas. Taip. 

Sokratas. Kuriame iš šių pavyzdžių, Hipijau, tavo nuomone, glūdi 
grožis? Ar tame, apie kurį tu kalbėjai? Jeigu aš stiprus ir tu stip- 
rus, tai mes abu kartu stiprūs, o jei aš teisus ir tu taip pat, tai mes 
abu teisūs, o jei abu kartu, tai ir kiekvienas atskirai. Vadinasi, jei 
aš gražus ir jei tu gražus, tai gražūs mes abu kartu, o jei gražūs 
abu kartu, tai ir kiekvienas yra gražus atskirai. Ir kas kliudo, kad 
kokiems nors dviem dydžiams, kartu sudarantiems porinį skaičių, 
kiekvienas iš jų atskirai būtų ir porinis, ir neporinis? Ir priešingai, 
kas kliudo dviem neapibrėžtiems dydžiams, paimtiems kartu, būti 
ir apibrėžtiems, ir neapibrėžtiems? Yra ir daugybė kitų tokių pa- 
vyzdžių, kurie, kaip aš sakiau, ateina man į galvą. Tad kam tu 
priskiri grožį? Ir ar tu apie šį dalyką manai taip pat, kaip ir aš? 
Mat man atrodo, kad yra labai nelogiška, jei mes abu kartu būtume 
gražūs, o kiekvienas atskirai — ne, arba kiekvienas atskirai būtu- 
me gražūs, bet abu kartu — ne, arba kaip nors panašiai. Ar tu taip 
manai, kaip ir aš, ar kitaip? 

Hipijas. Taip pat, Sokratai. 


HIPIJAS DIDESNYSIS 533 


Sokratas. Ir gerai darai, Hipijau, kad mes pagaliau liautumė- 
mės toliau tyrinėję. Mat jei grožis priklauso šitokios rūšies daly- 
kams, tai malonumas, patiriamas bežiūrint ir besiklausant, jau ne- 
gali būti gražus. Mat kas patiriama bežiūrint ir besiklausant, daro 
gražius abu kartu, o ne kiekvieną atskirai. O juk šitai neįmanoma, 
Hipijau, kaip aš ir tu jau sutarėme. 

Hipijas. Taip, sutarėme. 

Sokratas. Taigi neįmanoma, kad malonumas, patiriamas bežiū- 
rint ir beklausant, būtų gražus, nes jis, tapdamas gražiu, sukuria 
kažką neįmanomo. 

Kipijas. Taip ir yra. 

Sokratas. Jis pasakys: „Taigi pradėkite vėl nuo pradžių, nes čia 
suklydote. Ką jūs laikote grožiu, būdingu abiem šiems malonu- 
mams, dėl kurio, įvertinę šiuos malonumus labiau nei kitus, pava- 
dinote juos gražiais?“ Man atrodo, Hipijau, reikia sakyti, kad šiedu 
yra patys nekalčiausi ir geriausi iš malonumų ir abu kartu, ir po 
vieną atskirai. Ar tu turi pasakyti ką nors kita, kuo šie malonumai 
skiriasi nuo kitų? 

Hipijas. Jokiu būdu ne. Mat iš tikrųjų jie yra geriausi. 

Sokratas. Jis pasakys: „Tad gal jūs sakote, kad grožis yra nau- 
dingas malonumas?“ Aš atsakysiu: „Atrodo, kad taip“. O tu? 

Hipijas. Ir aš. 

Sokratas. Jis pasakys: „Taigi ar naudinga tai, kas kuria gėrį? O 
kuriantysis ir kuriamasis, kaip ką tik dabar paaiškėjo, yra skirtingi 
dalykai. Ir ar negrįžta jūsų samprotavimai prie ankstesnio teigi- 
nio? Juk nei gėris negali būti grožiu, nei grožis — gėriu, jei ir 
vienas, ir kitas iš jų yra skirtingi dalykai“. „Tikrai taip“, — pasa- 
kysime mes, Hipijau, jei tik būsime išmintingi. Mat nevalia nesu- 
tikti su teisingai kalbančiu. 

Hipijas. Bet, Sokratai, kaip tu manai, ką visa tai reiškia? Tai tik 
kalbų gabaliukai ir, kaip ką tik sakiau, trumpai išdėstytos nuotru- 
pos. O gražu ir labai vertinga yra štai kas: sugebėti pasirodyti su 
gera ir gražiai sudėta kalba teisme arba seniūnų taryboje, ar kokio- 
je nors kitoje valdžios įstaigoje, kurioje ta kalba sakoma, ir įtikinus 
klausytojus išeiti nešinam ne mažiausiu, o didžiausiu apdovanoji- 
mu — ir savo paties, ir savo pinigų, ir draugų išgelbėjimu. Štai 

kokiais dalykais reikia verstis, atsisveikinus su šitomis tuščiomis 
kalbomis, kad neatrodytum pernelyg kvailas, vis plepėdamas ir 
taukšdamas, kaip dabar. 

Sokratas. Mielas Hipijau, tu esi laimingas, nes žinai, kuo žmo- 
gus privalo verstis ir, kaip sakai, pats kaip reikiant tuo užsiimi. O 
mane, kaip atrodo, valdo kažkokia pražūtinga lemtis, todėl aš nuo- 
lat painiojuosi ir patenku į keblią padėtį. Kai tik nurodau savo 
sunkumus jums, išmintingiems žmonėms, jūs mane, šitai atsklei- 
džiantį, plūstate. Mat jūs sakote tai, ką ir tu dabar sakai, kad aš 
rūpinuosi kvailais, menkais ir nieko nevertais dalykais. Ir vėlei, 
kai aš, jūsų įtikintas, kalbu kaip ir jūs, kad visų geriausia yra 
sugebėti pasakyti gerai ir gražiai sudėtą kalbą teisme ar kokiame 
kitame susirinkime, išgirstu visokių blogų žodžių iš kai kurių kitų 
čionykščių žmonių ir iš šito, nuolat mane pašiepiančio, žmogaus. 
Mat kaip tik jis yra labai artimas mano giminė ir gyvena tame 
pačiame name. Ir kai tik aš įeinu į savo namus, ir kai jis girdi 
mane kalbant šitokius dalykus, klausia, ar man negėda, kad drįstu 
samprotauti apie gražius užsiėmimus, kai aiškiai buvo įrodyta, kad 
aš nežinau apie grožį, kas jis pats yra. Jis sako: „O kaip tu sužinosi, 
ar kas nors pasakė gražią kalbą, ar ne, o taip pat ir apie kokį nors 
kitą darbą, nežinodamas, kas yra grožis? Ir ar tu, būdamas šitoks, 
manai, kad tau yra geriau gyventi nei mirti?“ Taigi, kaip sakau, 
man yra tekę klausytis barnių ir įžeidinėjimų ir iš jūsų, ir iš to 
žmogaus. Bet gal reikia visa tai iškęsti, ir nebūtų keista, jei iš to 
turėčiau naudos. Taigi aš manau, Hipijau, kad bendraudamas su 
jumis abiem aš gavau naudos, nes, atrodo, supratau, ką sako patar- 
lė: „Kas gražu, tas sunku“. 

Versta iš: Plato. Dialogi / Ed. C. Fr. Hermann. — 


Lipsia, 1906. — T. 3. — P. 363 — 399. Iš senosios 
graikų kalbos vertė Audronė Kudulytė-Kairienė 

ĮSTATYMAI 


Dialogas „Įstatymai“ — paskutinis Platono veikalas, pa- 
rašytas apie 354 m. pr. Kr., t. y. prieš pat autoriaus mirtį. Čia 
Jaučiamas neužbaigtumas, dėstymo nenuoseklumas. Dialogo 
žurinį sudaro į Kretą atvykusio Atėniečio (manytina, jog tai 
Platono prototipas) pokalbis su kretiečiu Kleiniju ir spartie- 
čiu Megilu apie geriausią valstybės santvarką ir įstatymus. 
Veiksmo vieta pasirinkta neatsitiktinai — juk Kreta buvo ka- 
raliaus Minojo, Dzeuso ir Europės sūnaus, tėvynė, pats Mino- 
jas įstatymus esą gavo iš Dzeuso lūpų. Ir pokalbio laikas ne- 
atsitiktinis — naujųjų atikinių metų išvakarės (birželio mėn.), 
kada saulė beveik ištisą savaitę pačiame apogėjuje, kada vyks- 
ta šventės Atėnės ir Dzeuso garbei, kada priimami svarbiau- 
si valstybiniai sprendimai. Ir patys pašnekovai — garbingo 
amžiaus vyrai, pačiame savo brandumo ir išminties zenite. 

Antologijoje spausdinama visa antroji „Įstatymų“ knyga, 
L) kurioje ir kalbama apie estetinio auklėjimo problemas. 

I. Atėnietis. Be to, juk reikia, atrodo, panagrinėti, ar tinkamas 
vyno gėrimas puotų metu suteikia tik vienintelį gerą dalyką — 652 
galimybę pažinti, kokia ta mūsų prigimtis, ar jis teikia dar kokią 
nors didžiai svarbią, didelių pastangų vertą naudą. Tad ką mes 
atsakytume? Matyt, kad jis teikia tą naudą — tai, atrodo, liudija ir 

mūsų samprotavimai. O kaip ir kur ši nauda pasireiškia, apie tai 
atidžiai paklausysime, kad nesusipainiotume. 

Kleinijas. Nagi, kalbėk. 

Atėnietis. Taigi aš vėl noriu prisiminti, ką mes kadaise pavadi- 
nome teisingu auklėjimu. Mat, kaip dabar aš spėju, minėtoji puotos 
nauda priklauso nuo tinkamai išugdyto įpročio. 

Kleinijas. Kalbi svarbius dalykus. 

Atėnietis. Tad aš ir teigiu, kad pirmieji vaikų pojūčiai yra ma- 
lonumas ir kentėjimas, per kuriuos sieloje pirmiausia ir atsiranda 
dorybingumas bei yda. O kalbant apie išmintį bei teisingus ir tvir- 
tus įsitikinimus, tai laimingas tas, kas tuos dalykus įgyja senatvė- 
je. Mat žmogus, įgijęs šias savybes ir visa, kas gero jose glūdi, — 
tobulas žmogus. Taigi išsiauklėjimu aš vadinu dorybingumą, pir- 
miausia pasireiškiantį vaikuose. O malonumas ir draugystė, kančia 
ir neapykanta pagrįstai atsiras sielose žmonių, dar nesugebančių 
protu suvokti šių dalykų. Suvokę juos, žmonės suderins tinkamai 
įzgytus įpročius su protu. Visas šis suderinimas ir yra dorybingu- 
mas. Išskyręs kalboje dorybingumo dalį, susijusią su teisingai iš- 
puoselėtu malonumu ir kentėjimu bei verčiančią teisingai nuo pra- 
džios iki pabaigos neapkęsti to, ko reikia neapkęsti, ir mylėti tai, ką 
reikia mylėti, ir vadindamas šitai auklėjimu, tu, mano nuomone, 
vadintum teisingai. 

Kleinijas. Ir mums atrodo, svetimšali, kad tu ir anksčiau, ir 
dabar kalbi apie auklėjimą teisingai. 

Atėnietis. Puiku! Bet dėl šių teisingai išpuoselėtų malonumų bei 
kentėjimų, susitelkiančių į auklėjimą, daugelis žmonių gyvenime 
susilpnėja bei sugenda. Todėl dievai, pasigailėję gimusios vargams 
žmonių giminės, suteikė jiems atgaivą nuo vargų — šventes, skir- 
tas dievams, o švenčių dalyviais paskyrė mūzas, jų vadą Apoloną 
bei Dionisą, kad žmonės, dalyvaudami šventėse, dievams padedant, 
ištaisytų auklėjimo trūkumus. Taigi reikia pažiūrėti, ar dabartiniai 
mūsų samprotavimai skamba teisingai ir ar jie suderinti su prigim- 
timi, ar nesuderinti. Šie samprotavimai rodo, kad jokios jaunos 
būtybės nepajėgia, taip sakant, išlaikyti ramų kūną bei balsą, bet 
visada siekia judėti ir leisti garsus, vienos šokinėdamos ir liuoksė- 
damos, pavyzdžiui, su malonumu šokdamos ir išdykaudamos, o ki- 

tos visokiais balsais šaukdamos. Tačiau kiti gyvi padarai nejaučia 
judesių darnumo ir nedarnos, vadinamų ritmu bei derme. Dievai, 
kurie, kaip minėjome, buvo paskirti mūsų chorų dalyviais, davė 
mums ritmo bei dermės pojūtį, lydimą malonumo. Šio pojūčio pa- 
dedami, jie išjudina mus ir vadovauja mūsų chorams, kai mes dai- 
nuodami ir šokdami paduodam vienas kitam rankas!. O chorus jie 
pavadino taip dėl natūralaus jų ryšio su žodžiu „džiaugsmas“? 

II. Ar mes nepritartume pirmiausia tam? Ar nesutiktume, kad 
pradinį auklėjimą teikia Apolonas ir mūzos? Ar taip? 

Kleinijas. Taip. 

Atėnietis. Taigi ar žmogų, nešokusį chore, laikysime neišsilavinu- 
siu? O tą, kuris užtektinai šoko, ar reikia manyti esant išsilavinusį? 

Kleinijas. Aišku. 

Atėnietis. Choras yra šokių ir dainų visuma. 

Kleinijas. Be abejonės. 

Atėnietis. Taigi gerai išauklėtas žmogus mokės gražiai dainuoti 
ir šokti. 

Kleinijas. Atrodo, kad taip. 

Atėnietis. Nagi, pažiūrėkim, ką reiškia dabar pasakyti žodžiai. 

Kleinijas. Kokie gi? 

Atėnietis. Mes teigiame, kad jis gražiai dainuoja ir gražiai šoka. 
Bet ar mums reikia pridėti, kad jis dainuoja ir šoka kažką gražaus, 
ar ne? 

Kleinijas. Reikia pridėti. 

Atėnietis. O ar nepridėti ir to, kad jis laiko grožiu, kas iš tikrųjų 
yra gražu, o bjaurumu tai, kas iš tikrųjų bjauru, ir tinkamai šiais 
įsitikinimais vadovaujasi? Tad ar šitoks žmogus neatrodys mums 
labiau išsilavinęs, dalyvaudamas chore ir muzikuodamas, nei tas, 
kuris kiekvieną kartą sugeba tinkamai pritaikyti kūną bei balsą 
tam, ką mano esant gražų, bet kuris nei mėgaujasi tuo, kas gražu, 
nei neapkenčia to, kas negražu? O gal tas, kuris nelabai sugeba val- 
dyti balsą ir kūną, tačiau teisingai vadovaujasi malonumu ir kentė- 
jimu, mėgdamas tai, kas gražu, ir bjaurėdamasis tuo, kas negražu? 

Kleinijas. Svetimšali, tu kalbi apie tai, kaip labai skiriasi auk- 
lėjimas. 


! Senovės Graikijoje chorai ir dainuodavo, ir šokdavo. 
* Platonas etimologiškai suartina žodžius „choras“ ir „džiaugsmas“ (gr. xapė — džiaugs- 
mas). 

Atėnietis. Taigi jei mes trise suvokiame, kas sudaro dainos bei 
šokio grožį, tai tikrai žinome, koks žmogus išsilavinęs ir koks ne- 
išsilavinęs. O jei šito nežinome, tai vargu ar galėsime kada nors 
nustatyti, kas ir kaip globoja auklėjimą. Ar ne taip? 

Kleinijas. Aišku, kad taip. 

Atėnietis. Na, o po to mums lyg medžiokliniams šunims reikia 
iššniukštinėti, kas yra tas kūno judesių, melodijos ir dainos bei 
šokio grožis. O jeigu tai praslys pro mus, visas tolesnis mūsų pa- 
šnekesys apie teisingą — tiek helėnišką, tiek ir svetimšališką — 
auklėjimą bus beprasmis. 

Kleinijas. Taip. 

Atėnietis. Tebūnie taip. Kokius pagaliau kūno judesius bei me- 
lodiją reikia laikyti gražiais? Nagi, pasakyki, jei tose pačiose vieno- 
dai sunkiose aplinkybėse atsidurs ir narsi, ir baili siela, ar nebus 
kartais jų abiejų judesiai ir kalbos vienodos? 

Kleinijas. Na, kaip čia taip! Jų net atspalvis nepanašus! 

Atėnietis. Na, gerai, bičiuli. Bet ir mūziškasis menas susideda ir 
iš kūno judesių, ir iš melodijos. Šis menas yra taip susijęs su ritmu 
bei derme, kad jam būdinga geras ritmas ir gera dermė. Todėl nėra 
teisingas palyginimas, kurį daro choro vadovai, kalbėdami apie me- 
lodijos ar kūno judesių spalvingumą. Kalbant apie bailaus ir nar- 
saus žmogaus kūno judesius ir melodijas, galima teisingai nustaty- 
ti, kad narsaus žmogaus jie gražūs, o bailaus — bjaurūs. O kad mes 
per daug netuščiažodžiautume kalbėdami apie šiuos dalykus, tie- 
siog pripažinkime, kad visi kūno judesiai bei melodijos, lLiudijančios 
dvasišką ar kūnišką dorybingumą, tiek ir jį patį, tiek ir ką nors 
panašaus į jį, — gražūs, o, kita vertus, visi, išreiškiantys ydą, — 
priešingai, bjaurūs. 

Kleinijas. Tu teisingai siūlai, ir mes atsakysime, kad taip dabar 
ir yra. 

Atėnietis. Dar štai kas: ar mes visi su vienodu džiaugsmu šoka- 
me visuose choruose, ar toli gražu ne? 

Kleinijas. Toli gražu ne. 

Atėnietis. Mes galėtume paklausti, kas mus klaidina. Ar ne tie 
patys daiktai mums visiems atrodo gražūs? O jei iš tikrųjų tie 
patys, tai gal mums atrodo, kad jie ne tie patys? Juk gal niekas 

neteigs, kad ydą išreiškiantys chorai yra gražesni už dorybę iš- 
reiškiančius chorus, kad jis pats džiaugiasi kūno judesiais, išreiš- 
kiančiais blogį, o visi kii — kokia nors priešinga šiam blogiui 
mūza. Ir daugelis žmonių teigia, kad mūziškojo meno meistriš- 
kumas yra malonumas, teikiantis sieloms stiprybės. Tačiau šitoks 
tvirtinimas yra nepriimtinas ir skamba labai šventvagiškai, ir, at- 
rodo, dar labiau mus klaidina. 

III. Kleinijas. Kodėl gi? 

Atėnietis. Mat tai, kas susiję su choro menu, yra žmogaus būdo 
pamėgdžiojimai, aptinkami įvairiuose veiksmuose, aplinkybėse bei 
papročiuose. Pamėgdžiojama yra kiekviena ypatybė. Žmonėms, ku- 
rių prigimtį ir įpročius — arba ir viena, ir kita — atitinka žodžiai, 
melodijos ir šokiai, būdinga džiaugtis šiais dalykais, girti juos ir 
būtinai laikyti gražiais. O tie, kurių prigimčiai, būdui ir kokiems 
nors jų įpročiams šis menas prieštarauja, negali juo nei džiaugtis, 
nei girti ir vadina jį bjauriu. Žmonės, kurių įgimtos savybės geros, 
bet įpročiai, priešingai, yra blogi, arba tie, kurių įpročiai teisingi, 
bet įgimtos savybės yra netikusios, — jie vienus dalykus giria, ta- 
čiau malonūs jiems priešingi dalykai. Mat jie teigia, kad kiekvienas 
iš šių chorų yra malonus, tačiau blogas. Kitų žmonių, kuriuos jie 
laiko protingais, akivaizdoje, jie gėdijasi šitokių kūno judesių, gė- 
dijasi šitaip dainuoti, kad iš jų pastangų nepaaiškėtų, kad jie laiko 
šiuos dalykus gražiais; o savyje jie džiaugiasi jais. 

Kleinijas. Tu labai teisingai kalbi. 

Atėnietis. Nejau šitai nė kiek nekenkia bjaurių kūno judesių ar 
melodijų gerbėjui? O gal, kita vertus, tai naudinga tiems, kurie 
patiria malonumus iš priešingų dalykų? 

Kleinijas. Gal. 

Atėnietis. Ar tik „gal“, ar „tikrai taip“; ar šitokiems žmonėms 
būna tas pats, kas ištinka ir tą, kuris bendraudamas su blogo būdo 
piktais žmonėmis ne neapkenčia jų, bet mėgaujasi tuo bendravimu 
ir, jei jau juos peikia, tai peikia tarsi juokais, lyg sapne matydamas 
savo paties ydingumą? Tuomet besidžiaugiantis neišvengiamai su- 
panašėja su tais žmonėmis, kuriais jis džiaugiasi, nors ir gėdijasi 
juos girti. Ar mes galėtume nurodyti kokį nors didesnį gėrį ar blogi 
už šį, kuris būtinai mus ištinka? 

Kleinijas. Man atrodo, kad ne. 

Atėnietis. Tačiau ar mes manome, kad mokant mūziškojo meno 
ir pramogų ten, kur įstatymai yra geri arba tokie bus ateityje, 
kūrybingi žmonės galės mokytis to, kas kūryboje savo ritmu, me- 
lodija ar žodžiais džiugina patį poetą? Ar gerus įstatymus turinčių 
piliečių vaikams ir jaunuoliams, šokantiems choruose, darys įtaką 
atsitiktiniai į gėrį ar blogį nukreipti dalykai? 

Kleinijas. Tai visai neprotinga! Kaipgi galima taip galvoti? 

Atėnietis. Tačiau dabar šitai, trumpai tariant, leidžiama daryti 
visose valstybėse, išskyrus Egiptą. 

Kleinijas. O kokie, sakyk, įstatymai išleisti Egipte? 

Atėnietis. Keista net klausytis apie juos. Mat kažkada senovėje, 
kaip atrodo, jie priėmė nuostatą, apie kurią mes dabar kalbame, — 
kad valstybėse gražūs kūno judesiai ir gražios dainos privalo tapti 
jaunuolių įpročiu. Nutarę, kas yra gražu, jie pastatė pavyzdžius 
šventyklose, ir nei dailininkams, nei kitiems, kuriantiems atvaiz- 
dus ir visokius tokios rūšies kūrinius, nebuvo galima šių dalykų nei 
atnaujinti, nei sugalvoti ką nors kita, kas nepaveldėta iš protėvių. 
Šito negalima keisti ir dabar tiek tuose menuose, tiek ir bet kokioje 
muzikoje. Pažiūrėjęs pamatysi, kad tai, kas Egipte buvo parašyta 
ar sulipdyta prieš dešimt tūkstančių metųš (dešimt tūkstančių ne 
šiaip sau pasakyta, bet iš tikrųjų taip yra), nėra nei gražesni, nei 
bjauresni kūriniai už tuos, kurie sukurti dabar, nes ir vieni, ir kiti 
sukurti ta pačia maniera. 

Kleinijas. Nuostabius dalykus kalbi. 

Atėnietis. Taigi, kaip tai įstatymiška ir nepaprastai pilietiška! 
Bet Egipte tu galėtum rasti ir kitų, nevykusių įstatymų. O tai, kas 
susiję su mūziškuoju menu, teisinga ir verta dėmesio, nes buvo 
įmanoma ir čia šitokiems įstatymams padedant tvirtai įteisinti drą- 
sinančias dainas, iš prigimties pasižyminčias teisingumu. Tai galė- 
jo būti arba dievo, arba kokios nors dievybės darbas. Kaip teigia 
egiptiečiai, nuo senų laikų išlikusios dainos yra Izidės“ kūriniai. 


3 Senovės Graikijoje dešimt tūkstančių reiškė begalybę. 
* Izidė — senovės Egipto deivė, kurią graikai tapatino su Atėne, išminties ir teisingo karo 
deive. 

Tad, kaip sakiau, jei kas nors galėtų kokiu nors būdu suvokti 
meno kūrinių teisingumą, tas turėtų juos drąsiai įteisinti kaip 
įstatymą ir sutvarkyti. Mat malonumo bei kentėjimo siekimas, bū- 
dingas mūziškajam menui, kaip nuolatinis naujumo ieškojimas, 
neturi, ko gero, kokios nors didelės galios panaikinti šventuosius 
chorus remdamasis tuo, kad jie pasenę. Bent jau Egipte, atrodo, 
chorai jokiu būdu negalėjo būti panaikinti, greičiau — visiškai 
priešingai. 

Kleinijas. Iš to, ką tu dabar pasakei, aišku, kad taip ir yra. 

IV. Atėnietis. Taigi ar išdrįsime pasakyti, kad teisinga panaudo- 
ti mūziškąjį meną ir pramogas, palydimas chorų, štai kokiu būdu: 
mes džiaugiamės, kai manom, kad gerai darom, ir, antra vertus, 
kai džiaugiamės, manome, kad gerai darome. Ar ne taip? 

Kleinijas. Visiškai taip. 

Atėnietis. Ir tuo metu, kai džiaugiamės, mes negalime išlikti 
ramūs. 

Kleinijas. Taip. 

Atėnietis. Iš tikrųjų mūsų jaunuoliai ir patys yra pasiruošę da- 
lyvauti choruose. Kita vertus, mes, vyresnieji, manome, kad tinka- 
mai leidžiame laiką, žiūrėdami į juos ir gėrėdamiesi jų pramogomis 
ir šventimu, nes patys dabar esame praradę buvusį vikrumą, kurio 
ilgimės, ir mielai rengiame varžybas tiems, kurie labiausiai sugeba 
atgaivinti mumyse prisiminimus apie jaunystę. 

Kleinijas. Visiškai teisingai. 

Atėnietis. Nejaugi mums manyti, kad dabar dauguma išsako 
apie švenčių dalyvius ir visiškai beprasmišką nuomonę — esą rei- 
kia laikyti išmintingiausiu ir pripažinti nugalėtoju tą, kuris mus 
privers labiausiai linksmintis ir džiūgauti? Mat kadangi tokiose 
šventėse mes atsiduodame pramogoms, tai reikia labiausiai vertin- 
ti tokį žmogų, kuris sugeba labiausiai pradžiuginti kuo daugiau 
žmonių, ir, kaip aš ką tik dabar pasakiau, jam reikia paskirti nu- 
galėtojo prizą. Ar neteisingai sakoma, kad jei taip atsitiktų, šitaip 
ir reikėtų padaryti? 

Kleinijas. Galbūt. 

Atėnietis. Bet, brangusis, nespręskime apie šitokį dalyką pasku- 
bomis, o, suskaidę jį į dalis, panagrinėkime štai kokiu būdu: jei 

kada nors kas tiesiog šiaip sau surengtų kokias nors varžybas, 
nenustatęs, kokios jos — ar gimnastikos, ar muzikos, ar arklių, — 
jei jis, sukvietęs visus valstybėje esančius ir įsteigęs nugalėtojo 
prizą, paskelbtų, kad kiekvienas norintis gali atvykti dalyvauti var- 

b žybose vien dėl malonumo, 0 nugalės tas, kuris labiausiai pradžiu- 
gins žiūrovus (nors nenurodo, kokiu būdu), ir kaip tik šitai padaręs 
iš varžybų dalyvių bus pripažintas pačiu maloniausiu, — kaip ma- 
nome, ką šitoks išankstinis pareiškimas reikštų? 

Kleinijas. Apie ką tu kalbi? 

Atėnietis. Galbūt koks nors žmogus atliks, kaip Homeras, rapso- 
diją?, kitas — dainas, palydimas kitaros skambesio, kas nors tre- 
čias — tragediją, o ketvirtas —komediją. Ir nenuostabu, jei kas 

c nors, rodydamas lėlių vaidinimą, ims vaizduotis nugalėtoju. Taigi 
susirinkus daugybei vienokių ir kitokių varžybų dalyvių, ar mes 
galėsime pasakyti, kas teisėtai nugalės? 

Kleinijas. Keistai tu paklausei. Kas gi tau galėtų lyg žinodamas į 
šitai atsakyti, kol pats nebūtų išklausęs kiekvieno varžybų dalyvio? 

Atėnietis. Nagi, ar norite, kad aš judviem atsakyčiau į šitą keis- 
tą klausimą? 

Kleinijas. O kaip? 

Atėnietis. Jei vertintų visai maži vaikai, tai jie išrinktų rodantį 
lėlių vaidinimą. Ar ne? 

d "Kleinijas. Taip. 

Atėnietis. O jei rinktų paaugliai, tai jie išrinktų rodantį komedi- 
ją, išsilavinusios moterys ir jaunimas bei, ko gero, dauguma visų 
žmonių pirmenybę teiktų tragedijai. 

Kleinijas. Labai galimas dalykas. 

Atėnietis. O pergalę rapsodui, gražiai deklamuojančiam „Iliadą“ 
ir „Odisėją“ ar ką nors iš Hesiodo kūrybos, tikriausiai, paskirtume 
mes, seniai, paklausę jo su didžiausiu malonumu. Bet juk po šito 
kyla klausimas: kas vis dėlto būtų teisėtas nugalėtojas? Ar ne taip? 

Kleinijas. Taip. 

e  Atėnietis. Aišku, kad aš pats ir jūs, be abejonės, pareikšime, kad 
iš tiesų turėtų nugalėti tie, kuriuos išrinko mūsų amžiaus žmonės. 


5 Turimos galvoje Homero epinės poemos. 

Mat mums atrodo, kad mūsų įpročiai yra geriausi iš visų įpročių, 
dabar egzistuojančių visose valstybėse ir visur kitur. 

Kleinijas. O kaip kitaip? 

V. Atėnietis. Taigi aš sutinku su dauguma bent jau dėl to, kad 
reikia vertinti mūziškąjį meną pagal jo teikiamą malonumą. Bet 
gražiausiu, ko gero, aš laikau tą meną, kuris džiugina ne bet kokį 
atsitiktinį, o geriausius ir pakankamai išsilavinusius žmones, o ypač 
vertinu mūzą, kuri džiugina žmogų, išsiskiriantį savo dorybingumu 
bei išsiauklėjimu. Todėl mes tvirtiname, kad dorybingumas reika- 
lingas šių dalykų teisėjams. Jie turi pasižymėti kitokia išmintimi 
bei narsumu. Mat tikras teisėjas neturi vertinti, veikiamas teatro 
žiūrovų, neturi būti priblokštas minios šauksmo ir savo paties ne- 
išprusimo. Kita vertus, ir nusimanantis teisėjas neprivalo neišdrįs- 
damas ir bijodamas tomis pačiomis lūpomis, kuriomis jis šaukėsi 
dievų ruošdamasis teisėjauti, lengvabūdiškai ištarti klaidingą spren- 
dimą. Mat teisėjas sėdi teatre ne kaip žiūrovų mokinys, bet teisėtai 
kaip jų mokytojas, kad pasipriešintų tiems, kurie teikia žiūrovams 
nepriimtiną ir nederamą malonumą. Toks buvo senasis graikų įsta- 
tymas, kuris ne toks, kokie dabartiniai Italijos bei Sicilijos įstaty- 
mai, pagal kuriuos spręsti patikima žiūrovų miniai, o nugalėtojas 
renkamas pakeliant rankas. Šis įstatymas sugadino pačius poetus, 
nes jie ėmė kurti, taikydamiesi prie prasto teisėjų skonio. Tokiu 
būdu žiūrovai patys save auklėja. Šis įstatymas sugadino ir paties 
teatro teikiamą malonumą, nes reikėtų, kad žiūrovai visada patirtų 
didesnį malonumą klausydami tų, kurie pasižymi geresnėmis būdo 
savybėmis nei jie, žiūrovai. O dabar jiems viskas išeina atvirkščiai. 
Tačiau ką reiškia tokia dabartinių mūsų samprotavimų pabaiga? 
Pažiūrėkit, ar ne tai... 

Kleinijas. Ką? 

Atėnietis. Man rodos, kad mūsų samprotavimai trečią ar ketvir- 
tą sykį prieina prie tos pačios išvados — kad auklėjimas yra vaikų 
patraukimas ir tokios galvosenos formavimas, kuri įstatymo laiko- 
ma teisinga. O kad ji iš tiesų yra teisinga, remdamiesi patirtimi 
įsitikino ir patys garbingiausieji bei seniausieji žmonės. Taigi kad 
vaiko siela neįprastų džiaugtis bei liūdėti, prasilenkdama su įsta- 
tymu ir su tais, kurie paklūsta įstatymui, ir kad ji džiūgaudama, ir 

liūdėdama vadovautųsi tomis pačiomis nuostatomis, kaip ir senas 
žmogus, dėl šitų dalykų ir buvo sukurta tai, ką mes vadiname 
dainomis, o iš tikrųjų tai dabar atsiradę sielos kerai, siekiantys 
šitokios mūsų minėtos dermės, apie kurią mes ir kalbame. O ka- 
dangi jaunuolių sielos nepajėgia pakelti rimtų dalykų, sielos kerai 
vadinami pramogomis bei dainomis ir reikiamai atliekami. Lygiai 
kaip ligotiems ir nusilpusiems žmonėms jų slaugytojai mėgina duo- 
ti naudingą maistą, skaniai paruošę patiekalus ir gėrimus, o kenks- 
mingą — neskaniai, kad ligoniai aną maistą mėgtų, o šituo pagrįs- 
tai įprastų šlykštėtis, lygiai taip pat geras įstatymų leidėjas įtikins 
poetą gražiais žodžiais ir pagyrimais, o neįtikinęs vers jį tinkamai 
kurti, ritmais išreiškiant išmintingų, narsių ir visapusiškai gerų 
žmonių kūno judesius, o derme — jų dainas. 

Kleinijas. Prisiekiu Dzeusu, svetimšali, nejaugi tau dabar atro- 
do, kad šitaip jie daro kitose valstybėse? Aš tiek suvokiu, kad aš 
nežinau, jog kas nors laikytųsi to, apie ką tu kalbi, išskyrus mus ir 
lakedaimoniečius. Mat šokiuose ir visame kitame mūziškajame me- 
ne nuolat atsiranda kokių nors naujovių, ir jas nustato ne įstaty- 
mai, o kažkoks besaikis skonis, kuris toli gražu ne toks pat, kaip 
Egipte, ir niekada nesivadovauja tomis pačiomis nuostatomis, ku- 
rios, kaip tu man aiškini, ten egzistuoja. 

Atėnietis. Puiku, Kleinijau. Jei tu pamanei, kad aš teigiu, jog 
dabar jau vyksta tai, apie ką tu kalbi, nė kiek nesistebėčiau, jei aš, 
neaiškiai perteikdamas tai, ką galvoju, suklaidinau tave ir likau 
nesuprastas. Mat aš noriu, kad šitokie dalykai būtų mūziškajame 
mene, tad gal aš pasakiau kažką panašaus, o tau pasirodė, esą aš 
teigiu, kad taip yra. Juk smerkti nepataisomus ir per toli nuklydu- 
sius dalykus visai nesaldu, bet kartais būtina. Kadangi ir tau šitaip 
atrodo, na, ar tu sakai, kad šitokių papročių labiau prisilaiko kre- 
tiečiai bei lakedaimoniečiai nei kiti graikai? 

Kleinijas. Iš tikrųjų taip. 

Atėnietis. Jei jų prisilaikytų ir kiti graikai, ar nesakytume, kad 
šitokia padėtis yra geresnė nei dabartinė? 

Kleinijas. Labai svarbu, jei jie prisilaikytų tokių pat papročių, 
kaip lakedaimoniečiai ir mes, ir kad būtų taip, kaip tu dabar sakai, 
kad turi būti. 

Atėnietis. Nagi, dabar padarykime bendras išvadas. Argi viso 
jūsų auklėjimo ir mūziškojo meno taisyklės nėra štai tokios: jūs 
verčiate poetus sakyti, kad geras žmogus, būdamas išmintingas bei 
teisingas, turi pasisekimą ir yra laimingas, nesvarbu, ar jis būtų 
didelis ir stiprus, ar mažas ir silpnas ir ar turtingas, ar ne. O jei 
jis būtų turtingesnis už Kinyrą“ ir Midą", bet neteisingas, tai jis yra 
nelaimingas ir jam sunku gyventi. Kaip sako jūsų poetas“ (jei tik 
teisingai sako): „Aš neprisiminčiau ir nevertinčiau vyro, kuris tei- 
singai elgtųsi ir neįgytų visokių vadinamųjų gėrybių“. Ir jei nors 
toks žmogus pakilęs „veržtųsi į artimą kovą su priešais“, tačiau 
būdamas neteisingas nedrįstų net „pažvelgti į krauju apšlakstytą 
pražūtį nei bėgdamas neįstengtų pralenkti Trakijos Borėjo“?. Tr 
jam niekada neatiteks jokia iš mūsų paminėtų gėrybių. Beje, tai, 
kas daugelio yra vadinama gėrybėmis, vadinama neteisingai. Juk 
sakoma, kad geriausias dalykas — sveikata, antroje vietoje — gro- 
žis, trečioje — turtas; minima ir daugybė kitų gėrybių — geras 
regėjimas ir klausa, ir apskritai visi išlavėję pojūčiai, dar ir galimy- 
bė, tapus tironu, daryti, ką nori, ir pagaliau palaimų palaima — 
įgijus visa tai, kaip galima greičiau tapti nemirtingam. 

O ašir jūs tvirtiname, kad visi šie dalykai yra didžiausias turtas 
teisingiems ir garbingiems žmonėms, o blogiesiems visa tai, prade- 
dant sveikata, yra didžiausias blogis. Net ir regėjimas, ir klausa, ir 
pojūčiai, ir apskritai visas gyvenimas yra didžiausias blogis amži- 
nai gyvenančiam, nemirtingam žmogui, įgijusiam visas vadinamą- 
sias gėrybes, išskyrus teisingumą ir bet kokį dorybingumą. Mažes- 
nis blogis, jei šitoks žmogus gyvens kuo trumpiau. Aš manau, kad 
jūs, kaip ir aš, įtikinsite ir priversite jūsų poetus išsakyti šitai, kad 
jie, paklusdami tam ir parinkdami ritmus bei dermę, šitokiu štai 
būdu auklėtų mūsų jaunimą. Ar ne? Žiūrėkite, aš juk aiškiai sa- 
kau, kad vadinamasis blogis yra gėris neteisingiems žmonėms, 0 


5 Kinyras — mitinis Kipro ir Asirijos karalius, garsėjęs savo turtais. 

? Midas — mitinis frigų karalius, Gordijo sūnus, taip pat garsėjęs savo turtais. 

Š Turimas galvoje senovės graikų poetas Tirtajas (Tupraios. VII a. pr. Kr.), kūręs elegijas, 
trumpas karo dainas, kuriomis įkvėpė spartiečius didvyriškai kovai II Mesenijos kare. 


? Trakijos Borėjas — šiaurės vėjas. 

teisingiesiems jis yra blogis. Gėris geriesiems žmonėms yra iš tik- 
rųjų gėris, o blogiesiems — blogis. Taigi aš klausiu: ar jūs sutinkate 
su manimi, ar ne? 

VII. Kleinijas. Man rodos, kad su kai kuo sutinkame, o su kai 
kuo — ne. 

Atėnietis. Tai nejaugi aš neitikinu jūsų, kad žmogus, turintis 
gerą sveikatą, turtą ir pagaliau tirono valdžią (ir dar jums pridė- 
siu — išskirtinę jėgą bei narsumą ir nemirtingumą, ir jo neištinka 
jokia iš vadinamųjų nelaimių, išskyrus tai, kad jis pasižymi netei- 
sybe bei įžūlumu), — nejaugi aš neįtikinu, kad šitaip gyvenantis 
žmogus yra ne laimingas, o, be abejonės, nelaimingas? 

Kleinijas. Labai teisingai kalbi. 

Atėnietis. Tebūnie taip. Bet apie ką mums reikia kalbėti toliau? 
Ar jums neatrodo, kad narsus ir stiprus, ir gražus, ir turtingas, ir 
visą gyvenimą darantis ką tik nori, bet neteisingas ir įžūlus žmo- 
gus būtinai gyvena gėdingai? Gal jūs sutiktumėte su tuo, kad jis 
gyvena gėdingai? 

Kleinijas. Tikrai taip. 

Atėnietis. O su tuo, kad jis gyvena blogai? 

Kleinijas. Su tuo aš ne visai sutinku. 

Atėnietis. Kodėl gi? O su tuo, kad jis gyvena nemaloniai ir ne- 
naudingai sau pačiam? 

Kleinijas. Kaipgi galėtume dar ir su tuo sutikti? 

Atėnietis. Kaip? Atrodo, bičiuliai, kad galėtume tik tuomet, jei 
koks nors dievas mums suteiktų santarvę, nes dabar gerokai nesu- 
tariame vienas su kitu. Man, brangusis Kleinijau, šitie dalykai at- 
rodo tokie nenuginčijami, kaip Kreta — sala. Būdamas įstatymų 
leidėju, aš pabandyčiau priversti poetus ir visus piliečius šitaip 
pasisakyti ir vos ne didžiausią bausmę paskirčiau tam, kuris šalyje 
skelbtų, kad yra kai kurių nedorų žmonių, kurie maloniai gyvena, 
ir kad viena — naudinga ir pelninga, o kita — labiau teisinga. Ir 
aš įtikinėčiau savo piliečius išsakyti daugybę kitų nuomonių, ku- 
rios skirtųsi, atrodo, nuo tų, kurių dabar laikosi kretiečiai ir lake- 
daimoniečiai, o gal ir kiti žmonės. Na, geriausieji iš žmonių, vardan 
Dzeuso ir Apolono, ar nepaklausus mums tų pačių dievų, išleidusių 
jums įstatymus, ar teisingiausias gyvenimas yra ir maloniausias? 

O gal egzistuoja kažkokie du gyvenimai, iš kurių vienas yra kaip 
tik maloniausias, o kitas — teisingiausias? O jei dievai atsakytų, 
kad yra du gyvenimai, mes, ko gero, vėl jų paklaustume (jei tik 
tinkamai toliau klausinėtume), kuriuos reikia vadinti laiminges- 
niais — ar tuos, kurie gyvena teisingiausią gyvenimą, ar tuos, ku- 
rie gyvena maloniausią? O jei jie atsakytų, kad tuos, kurie gyvena 
maloniausią gyvenimą, jų atsakymas keistai nuskambėtų. Tačiau 
aš nenoriu kalbėti šitokių dalykų apie dievus, geriau pakalbėsiu 
apie tėvus ir įstatymų leidėjus. To, ko aš anksčiau klausiau, tebū- 
nie paklausta tėvo ir įstatymo leidėjo. Tegul jis atsako, kad žmo- 
gus, gyvenąs maloniausią gyvenimą, yra laimingiausias. Po to aš jo 
paklausčiau: „Tėve, argi tu nenorėjai, kad aš gyvenčiau kaip gali- 
ma laimingiau? Juk tu nesiliovei nuolat mane įtikinėti, kad aš 
gyvenčiau kaip galima teisingiau“. Manyčiau, kad šitaip pareiškęs 
ir įstatymų leidėjas, ir tėvas atrodytų atsidūręs neįprastoje ir keb- 
lioje padėtyje, derindamas savo žodžius su pačiu savimi. Bet jei, 
priešingai, jis pareikštų, kad teisingiausias gyvenimas yra laimin- 
giausias gyvenimas, tai gal kiekvienas jo besiklausantis, aš manau, 
imtų teirautis, kokį gi žmoguje glūdintį gėrį ir grožį, stipresnį už 
malonumą, giria įstatymas? Ir koks dalykas, nepasižymintis malo- 
numu, galėtų būti gėris teisingam žmogui? Nagi, pasakyk, ar išties 
šlovė ir garbė tarp žmonių ir dievų yra laikoma tai, kas gera ir 
gražu, tačiau yra nemalonu, o nešlovė — priešingai? Jokiu būdu ne, 
mielas įstatymų leidėjau, — pasakysime mes. — Bet nejaugi yra 
nemalonu nieko neskriausti ir nebūti niekieno skriaudžiamam, nors 
tai ir gera ar gražu, o kiti dalykai nejau yra malonūs, nors gėdingi 
ir blogi? 

Kleinijas. Kaip tai? 

VIII. Atėnietis. Taigi samprotavimas, neatskiriantis to, kas tei- 
singa, nuo to, kas malonu, to, kas gera, nuo to, kas gražu, daro bent 
tai, kad įteigia kiekvienam žmogui norėti gyventi garbingą ir tei- 
singą gyvenimą. Todėl jei įstatymų leidėjas teigtų, kad taip nėra, 
tai jo kalbos būtų labai begėdiškos ir prieštaringos. Juk niekas savo 
valia nenorėtų paklusti ir daryti to, kas jam neteikia daugiau 
džiaugsmo nei kančios. Mat tai, į ką mes žiūrime iš toli, susuka 
galvas, taip sakant, visiems, 6 ypač vaikams. Aš manau, kad įsiaty- 

mų leidėjas, išsklaidęs miglas, įtvirtins priešingą šiam požiūriui nuo- 
monę ir kokiu nors būdu — papročiais, pagyrimais ir žodžiais — 
įtikins, kad tai, kas teisinga ir kas neteisinga, yra lyg šešėlių žais- 
mas. Kas neteisinga, atrodo priešinga tam, kas teisinga. Neteisingo 
ir blogo žmogaus požiūriu, kas neteisinga, atrodo malonu, o kas 
teisinga — labai nemalonu. O teisingo žmogaus požiūriu abiem 
atvejais viskas atrodo priešingai. 

Kleinijas. Atrodo, taip. 

Atėnietis. Kurią gi tiesą spręsdami laikysime svarbesne — blo- 
gesniosios ar geresniosios sielos? 

Kleinijas. Be abejo, geresniosios. 

Atėnietis. Taigi būtina pripažinti, kad neteisingas gyvenimas yra 
ne tik gėdingesnis ir blogesnis, bet ir tikrai nemalonesnis už teisin- 
gą ir garbingą gyvenimą. 

Kleinijas. Remiantis dabartiniu pokalbiu, atrodo, kad yra taip, 
bičiuliai. 

Atėnietis. O jeigu būtų ne taip, kaip išryškėjo dabartiniame po- 
kalbyje, tai įstatymų leidėjas būtų bent šiek tiek naudingas, jei 
siekdamas gero išdrįstų ką nors pameluoti jaunimui. Ar įstengtų jis 
kada nors pasakyti naudingesnį melą nei šis, galintį paveikti žmo- 
nes labiau daryti visa, kas teisinga, ne prievarta, o savo valia? 

Kleinijas. Tiesa, svetimšali, yra gražus ir tvirtas dalykas, bet 
atrodo, kad įtikinti ja nėra lengva. 

Atėnietis. Tebūnie taip. Mat pasirodė esą lengviau įtikinti pasa- 
ka apie sidonietį, nors ji tokia neįtikima, ir daugybe kitų pasakų. 

Kleinijas. Kokia tai pasaka? 

Atėnietis. Pasaka, kad vieną kartą, pasėjus dantis, iš jų išaugo 
ginkluoti vyrai“. Ir tai yra puikus įrodymas įstatymų leidėjui, kad 
bus galima įtikinti jaunuolių sielas viskuo, kuo tik kas nors pamė- 
gins. Taigi jam jau nereikia rūpintis surasti ką nors kita, nebent 
tai, kuo įtikinęs jis duotų valstybei didžiausią gėrį. Dėl šito jis turi 
rasti visokių priemonių, kokiu būdu priversti, kad visa šitokia Vi- 


10 Turimas galvoje senovės graikų mitas apie tai, kaip Finikijos karaliaus Agenoro sūnus 
Kadmas užmušė drakoną ir apsėjo lauką jo dantimis. iš kurių išdygo ginkluoti vyrai — aris- 
tokratiškųjų Tėbų giminių pradininkai. 

suomenė nuolat visą gyvenimą dainomis, pasakojimais ir sampro- 
tavimais išreikštų kuo vienodesnį ir tokį pat požiūrį į šiuos daly- 
kus. Jei jums ne šitaip, o kitaip atrodo, nedraudžiama dėl to pasi- 
ginčyti. 

Kleinijas. Betgi man atrodo, kad nė vienas iš mūsų negali dėl 
šito ginčytis. 

Atėnietis. Taigi man galima kalbėti toliau. Aš teigiu, kad visi 
trys egzistuojantys chorai privalo dainuoti dar jaunoms ir švel- 
nioms vaikų sieloms, išsakydami ir visa, kas gražu, ir ką mes ap- 
tarėme, ir ką gal dar aptarsime. Bet svarbiausias iš tų dalykų 
tebūna štai kas: sakydami, kad tas pats gyvenimas yra ir malo- 
niausias, ir dievų laikomas geriausiu, mes sakysime tikrą tiesą ir 
sykiu greičiau įtikinsime tuos, kuriuos reikia įtikinti, negu kad mes 
išsakysime šitai, kalbėdami kaip nors kitaip. 

Kleinijas. Reikia sutikti su tuo, ką tu sakai. 

Atėnietis. Taigi būtų teisingiausia, jei pirmasis pasirodytų mū- 
ziškasis vaikų choras, kuris viešai visai valstybei labai stengdama- 
sis apdainuotų šiuos dalykus. Antrasis turėtų pasirodyti žmonių iki 
trisdešimties metų amžiaus choras. Jis kviestųsi Pajaną!! į liudi- 
ninkus patvirtinti, kad jie sako teisybę, ir įtikinėdamas maldautų 
ji būti mielaširdingą jaunimui. Trečiajame chore turėtų dainuoti 
žmonės nuo trisdešimties iki šešiasdešimties metų amžiaus. O po 
to pasirodytų tie, kurie, būdami jau nepajėgūs dainuoti dainų, dar 
gali pasakoti mitus apie tuos pačius papročius, nustatytus dieviš- 
kosios ištarmės valia. 

Kleinijas. Apie kokius trečiuosius chorus tu, svetimšali, kalbi? 
Mat mes ne visiškai aiškiai suprantame, ką tu kartais nori apie 
juos pasakyti. 

Atėnietis. Bet juk ankstesniame pokalbyje, ko gero, daugiausia 
ir buvo apie juos kalbėta. 

Kleinijas. Mes vis dar nesuprantame, tačiau tu pabandyk dar 
aiškiau išdėstyti. 

Atėnietis. Jei pamenate, pokalbio pradžioje mes pasakėme, kad 
visų jaunuolių prigimtis karšta, ir jie nepajėgia išlaikyti ramybėje 


"| Pajanas (MNoudv) — Apolono (kartais Asklepijo) pravardė. 

nei kūno, nei balso, o nuolat leidžia padrikus garsus ir šokinėja. 
Niekas iš kitų gyvūnų negali jausti abiejų šių dalykų — kūno ju- 
desių bei garsų — tvarkos. Ją gali jausti tik viena žmogaus prigim- 
tis. Judesio tvarka vadintųsi ritmu, o garso tvarka, susimaišius 
aukštiems ir žemiems tonams, vadintųsi derme. O viena ir kita 
sykiu vadintųsi choro menu. Mes sakėme, kad dievai, gailėdamiesi 
mūsų, kaip choro dalyvius ir vadovus yra davę mums Apoloną ir 
mūzas ir, jei prisimenate, trečiuoju mes paminėjome Dionisą. 

Kleinijas. Kaip mums neprisiminti? 

Atėnietis. Taigi apie Apolono ir mūzų chorą jau buvo kalbėta. 
Reikia pakalbėti apie likusį trečiąjį — Dioniso chorą. 

Kleinijas. Kaip? Papasakok, nes netikėtai išgirdusiam Dioniso 
senelių choras atrodys labai keistas, jei jame šoks žmonės perkopę 
trisdešimt metų — nuo penkiasdešimties iki šešiasdešimties. 

Atėnietis. Labai teisingai kalbi. Aš manau, į tai reikia atsakyti 
taip, kad paaiškėtų, kiek šitai yra protinga. 

Kleinijas. O kaip? 

Atėnietis. Ar mes sutariame dėl anksčiau aptartų klausimų? 

Kleinijas. Dėl kokių? 

Atėnietis. Kad kiekvienas — suaugęs ir vaikas, laisvasis ir ver- 
gas, moteris ir vyras, ir apskritai visa valstybė privalo nesiliauti, 
žavėdama save, dainuoti apie tai, ką mes aptarėme. Jie turi dainas 
nuolatos vienaip ar kitaip keisti ir visaip įvairinti, kad dainuojan- 
tys pajustų kažkokį dainų troškimą bei patirtų pasitenkinimą. 

Kleinijas. Kaip galima nesutikti, kad tai reikia padaryti šitokiu 
būdu? 

Atėnietis. Kokiu tad būdu ši geriausia mūsų valstybės dalis, pa- 
tikimiausia valstybėje ir dėl amžiaus, ir dėl samprotavimų, dainuo- 
dama tai, kas gražiausia, padarys daugiausia gero? Ar šitaip nepro- 
tingai praleisime tai, kas yra svarbiausia gražiausiose ir naudin- 
giausiose dainose? 

Kleinijas. Iš to, kas dabar pasakyta, išeina, kad neįmanoma pra- 
leisti. 

Atėnietis. Bet kaip šitai deramai padaryti? Pažiūrėkite, ar ne 
taip... 

Kleinijas. Kaip? 

Atėnietis. Kiekvienas vyresnio amžiaus žmogus ima bodėtis daino- 
mis ir džiaugiasi, kad vis mažiau šituo užsiima. Ir kuo jis senesnis ir 
protingesnis, tuo labiau jis gėdijasi verčiamas dainuoti. Ar ne taip? 

Kleinijas. Tikrai taip. 

Atėnietis. Taigi jis dar labiau gėdytųsi, atsistojęs teatre dainuoti 
įvairiems žmonėms. Jeigu šitokio amžiaus žmonės būtų verčiami 
dainuoti, alkani ir ištroškę, kaip repeticijų metu chorai, besivar- 
žantys dėl pergalės, tai argi jie, dainuodami labai nepatenkinti ir 
susigėdę, nedarytų šito nenoromis? 

Kleinijas. Žinoma, tu sakai tai, kas nenuginčijama. 

Atėnietis. Ir kaip mes juos įkalbėsime palankiai žiūrėti į dainas? 
Ar neišleisime mes pirmiausia įstatymo, kad vaikai iki aštuonioli- 
kos metų visiškai neragautų vyno, ir ar mokysime juos, kad nerei- 
kia nei kūno, nei dvasios ugnies kurstyti ugnimi, kol jie užaugę 
nepuls griebtis darbų, saugodamiesi jaunystei būdingo šėlsmo? Vė- 
liau, iki trisdešimties metų jaunuoliai jau gali saikingai ragauti 
vyno, nes jaunimas privalo visiškai susilaikyti nuo girtavimo ir 
nesaikingo vyno gėrimo. Sulaukę keturiasdešimties, jie, vaišinda- 
miesi sisitijose, gali kviestis kitus dievus, o tarp jų pasikviesti Dio- 
nisą, į vyresniųjų žmonių šventąsias apeigas ir pasilinksminimus. 
Mat Dionisas padovanojo žmonėms vyną tarsi vaistą, gelbstintį nuo 
senatvės kartėlio. Vadinasi, mes atjaunėjame ir pamirštame blogą 
nuotaiką, ir mūsų sielos įpročiai suminkštėja, kaip į ugnį įmesta 
geležis, ir šitokiu būdu tampa lankstesni. Taigi pirmiausia, ar kiek- 
vienas šitaip nusiteikęs ir mažiau gėdydamasis labiau norės dai- 
nuoti ne daugeliui, o negausiam būreliui, ir ne svetimiems, 0 sa- 
viems ir, kaip mes jau ne sykį kalbėjome, žavėti klausytojus? 

Kleinijas. Visiškai taip. 

Atėnietis. Taigi šis būdas priversti senelius dalyvauti mūsų dai- 
nose nėra visai netinkamas? 


Kleinijas. Visai ne. 
Atėnietis. Tačiau kokiu balsu dainuos šie žmonės? Koks bus jų 


menas? Aišku, kad reikia kažkokio jiems tinkančio meno. 


Kleinijas. O kaip kitaip? 
Atėnietis. Kas gali pritikti dieviškiesiems žmonėms? Ar ne choro 


menas? 

Kleinijas. Bent jau mes, svetimšali, ir lakedaimoniečiai negalė- 
tume sudainuoti kokios nors kitos dainos kaip tik tą, kurią išmo- 
kome ir įpratome dainuoti dalyvaudami chore. 

Atėnietis. Savaime aišku, kad jūs išties nemokate geriausiųjų 
dainų, nes jūsų valstybinė santvarka yra karinės stovyklos, o ne 
miestuose gyvenančių žmonių santvarka, o jūsų jaunuoliai — tarsi 
bendroje bandoje besiganantys kumeliukai!*. Niekas iš jūsų nėra 
pasiėmęs savo paties vaiko, nėra atitraukęs jo, labai sulaukėjusio 
ir įdirgusio, nuo kartu besiganančių. Niekas nepaskyrė jam atskiro 
prižiūrėtojo ir niekas neauklėja jo, ir gramdydamas šonus, ir tram- 
dydamas, ir atiduodamas viską, kas dera vaikams auklėti, kad jis 
būtų ne tik geras karys, bet ir sugebėtų valdyti valstybę bei mies- 
tus. O juk iš pradžių mes sakėme, kad šitoks žmogus yra karinges- 
nis už Tirtajo karius, visada ir visur — ir privačiame, ir visos 
valstybės gyvenime — gerbia narsumą kaip ketvirtąjį, o ne pirmąjį 
dorybingumo požymį. 

Kleinijas. Aš nežinau, svetimšali, kodėl tu vėlei peiki mūsų įsta- 
tymų leidėjus? 

Atėnietis. O gerasai, jei aš tai ir darau, tai darau nesąmoningai. 
Tačiau jei norite, judėkime ten, kur krypsta mūsų pokalbis. Mat jei 
turime meną, gražesnį už choro ir viešųjų teatrų meną, pabandy- 
kime atiduoti jį tiems, kurie, kaip sakėme, gėdijasi ano meno ir 
trokšta dalyvauti kuriant tokį meną, kuris yra pats gražiausias. 

Kleinijas. Žinoma. 

Atėnietis. Taigi ar ne visa, kas susiję su kokiu nors malonumu, 
pirmiausia turėtų būti vertinama taip: svarbiausia — arba pats 
malonumas, arba koks nors teisingumas, arba, trečioje vietoje, nau- 
da? Pavyzdžiui, aš teigiu, kad valgymą ir gėrimą, ir visą maistą 
lydi malonumas, kurį mes galime pavadinti pasitenkinimu. O tei- 
singumu ir naudingumu mes kiekvienąsyk vadiname tai, kas iš to, 
kas yra, yra sveika. Tas pats dalykas tokiais atvejais yra ir pats 
teisingiausias. 

Kleinijas. Visiškai taip. 


IZ Spartos (Lakedaimono) ir Kretos jaunuoliai, sulaukę septyniolikos metų, jungdavosi i 
būrius, graikiškai vadinamus kumeliukų ar jaulukų bandomis. 

Atėnietis. Su mokymu susijęs malonumas ir pasitenkinimas, o 
tiesa suformuoja ir teisingumą, ir naudą, ir gėrį bei grožį. 

Kleinijas. Taip. 

Atėnietis. Na, o jei tai, ką kuria vaizduojamieji menai, pamėg- 
džiodami originalą, teikia dar ir pasitenkinimą, ar iš to neseka 
išvada, kad būtų teisingiausia tai pavadinti malonumu? 

Kleinijas. Taip. 

Atėnietis. Tačiau šitokių menų teisingumą, apskritai kalbant, 
pirmiau galėtų nulemti kokybės ir kiekybės proporcija, o nė pasi- 
tenkinimas. 

Kleinijas. Teisingai. 

Atėnietis. Taigi remiantis pasitenkinimu būtų galima tinkamai 
spręsti tik apie tai, kas neteikia nei jokios naudos, nei teisybės, nei 
panašumo, bet, kita vertus, nedaro ir jokios žalos, o vyksta tik dėl 
to, kas lydi ir kitus dalykus — t. y. dėl malonumo, kurį būtų galima 
kuo puikiausiai pavadinti pasitenkinimu, kuriam nebūtų būdinga 
nė viena iš šitų savybių. 

Kleinijas. Tu kalbi tik apie nežalingą pasitenkinimą. 

Atėnietis. Taip, ir aš vadinu jį patį pramoga tuomet, kai jis nei 
kenkia, nei teikia naudą kam nors, dėl ko būtų verta rūpintis ar 
kalbėti. 

Kleinijas. Labai teisingai kalbi. 

Atėnietis. Taigi remdamiesi tuo, kas dabar pasakyta, mes galė- 
tume teigti, kad visiškai nepritinka bet kokį pamėgdžiojimą vertin- 
ti atsižvelgiant į pasitenkinimą ar neteisingą nuomonę. Tai pasaky- 
tina ir apie bet kokią lygybę, nes kas lygu, yxa lygu, ar kas darnu, 
yra visiškai darnu ne dėl to, kad kažkam taip malonu ar pritinka; 
visi dalykai turi būti vertinami daugiausia remiantis tiesa ir ma- 
žiausiai remiantis kuo kitu. 

Kleinijas. Visiškai taip. 

Atėnietis. Taigi ar mes nelaikome bet kokį mūziškąjį meną vaiz- 
duojančiu ir pamėgdžiojančiu menu? 

Kleinijas. Žinoma. 

Atėnietis. Tad jei kas nors teigia, kad mūziškąjį meną reikia 
vertinti pagal malonumą, tai tokiam požiūriui iš viso negalima pri- 
tarti. O jei kur ir egzistuoja šitoks mūziškasis menas, tai jo visiškai 

nereikia siekti lyg kažko rimto, o tik kaip tokio mūziškojo meno, 
kuris pamėgdžiodamas grožį turi su juo panašumo. 

Kleinijas. Labai teisingai. 

Atėnietis. Ir todėl žmonėms, ieškantiems gražiausios dainos, rei- 
kia ieškoti, atrodo, ne tokios mūzos, kuri yra maloni, o kuri teisin- 
ga. O pamėgdžiojimo teisingumas priklauso, kaip mes kalbėjome, 
nuo to, ar išlaikyta vaizduojamojo meno daikto kokybė ir kiekybė. 

Kleinijas. Taip. 

Atėnietis. Kalbant apie mūziškąjį meną, iš tikrųjų kiekvienas 
gali sutikti, kad visi susiję su tuo menu kūriniai yra pamėgdžioji- 
mas ir pavaizdavimas. Nejau su tuo nesutiktų visi poetai, klausy- 
tojai ir aktoriai? 

Kleinijas. Tikrai sutiktų. 

Atėnietis. Taigi norint nesuklysti reikia, atrodo, žinoti kiekvieną 
iš kūrinių atskirai, kas jis per vienas. Mat nežinantis kūrinio es- 
mės, ko tas kūrinys siekia ir ką jis pagaliau iš tikro vaizduoja, 
vargiai nustatys, ar sumanymas teisingas ar klaidingas. 

Kleinijas. Aišku, kad vargiai. 

Atėnietis. Bet argi žmogus, nežinantis, kas yra teisinga, pajėgs 
nustatyti, kas yra gerai ir kas yra blogai? Aš kalbu ne visai aiškiai, 
gal aiškiau būtų pasakyta taip... 

Kleinijas. Kaip? 

XI. Atėnietis. Mes turime dešimtis tūkstančių atvaizdų, skirtų 
matyti. 

Kleinijas. Taip. 

Atėnietis. O jei kas nors tuo metu nežinotų, koks yra kiekvienas 
pamėgdžiojamas kūnas, ar galėtų kada nors sužinoti, ar teisingai 
jis pavaizduotas? Aš kalbu štai apie ką — apie kūno proporcijas ir 
apie atskirų dalių išdėstymą, ar jų yra tiek, kiek yra iš tikrųjų, ir 
kokios jos, ir ar kūno dalys, besiderindamos viena su kita, tinkamai 
išsidėsto, ir dar apie jų spalvą ir formą. O gal visa tai padrikai 
pavaizduota. Nejau manoma, kad visus šiuos dalykus galės kada nors 
nustatyti žmogus, kuris visai nepažįsta pamėgdžiojamos būtybės? 

Kleinijas. Kaipgi taip galima manyti? 

Atėnietis. Jei mes žinotume, kad nupieštas ar nulipdytas yra 
žmogus, ir meno kūrinyje įamžintos visos jo dalys, kartu ir spalvos, 

1r forma, nejau būtinai tik matęs originalą pajėgs suprasti, ar kū- 669 
vinys gražus, ar jam kažkodėl stinga grožio? 

Kleinijas. Bet juk mes visi, svetimšali, taip sakant, suprantame 
gyvų būtybių grožį. 

Atėnietis. Labai teisingai kalbi. Taigi tas, kuris ketina būti iš- 
mintingas kiekvieno dailės, mūziškojo ar kito meno kūrinio vertin- 
tojas, privalo pasižymėti šitokiomis trimis savybėmis: pirmiausia 
žinoti, kas pavaizduota, po to, ar teisingai pavaizduota, ir, trečia, ar b 
gerai atliktas bet koks kūrinys žodžiais, melodijomis bei ritmais. 

Kleinijas. Atrodo, taip. 

Atėnietis. Bet mes nesiliaukime kalbėję apie mūziškąjį meną, 
nors tai ir sunku. Kadangi mūziškasis menas yra garbinamas daug 
labiau, nei kiti vaizdavimo būdai, su juo reikia elgtis daug atsar- 
giau, nei su visais pastaraisiais, nes klysdamas žmogus labiausiai 
pakenks pats sau, tuojau linkdamas į tai, kas yra bloga. O pajusti 
savo klaidą sunkiausia, nes poetai yra blogesni kūrėjai už pačias c 
mūzas. Juk mūzos niekada negalėtų suklysti taip, kad sukūrusios 
vyriškus žodžius suteiktų jiems moterišką formą ir melodiją; kita 
vertus, sujungusios kilmingųjų žmonių melodiją bei formą, jos ne- 
galėtų prijungti prie jų vergų ir nekilmingų žmonių ritmus, arba, 
pradėjus dainą laisvųjų žmonių ritmais ir forma, pridėti prie jų 
priešingą melodiją ar žodį. Be to, jos niekada nesuplaks kartu lau- 
kinių žvėrių, žmonių ir įrankių garsų bei visokio triukšmo, tarsi d 
pamėgdžiodamos kokį vieną daiktą. O poetai, visa tai labai supynę 
ir neprotingai sumaišę, turėtų sukelti juoką žmonių, apie kuriuos 
Orfėjas sako, kad „jiems atiteko malonumų laikas“*. Jie juk mato, 
kad visa tai susipynę. Be to, poetai atskiria ritmą bei formą nuo 
melodijų, įterpdami eilėse nepoetiškus žodžius, kita vertus, jie pa- 
sitelkia melodiją ir ritmą be žodžių, tik grodami kitara arba fleita. e 
Tokiais atvejais, kai dermė ir ritmas yra be žodžių, labai sunku 
suvokti, ko gi siekiama, į kokį iš dėmesio vertų pamėgdžiojimų yra 
panašus grojimas. Bet reikia pažymėti, kad juo labiau bet koks 
šitokios rūšies menas tinka greitumui, sklandumui ir žvėrių bal- 


3 Platono laikais poetai ir muzikantai pradėjo nesilaikyti griežtų žanro taisyklių. ypač 

sams vaizduoti (ir todėl atliekamas fleita bei kitara be šokių ir 
dainų), juo jis primityvesnis. O vien kitaros bei fleitos grojimas, 
paėmus atskirai, yra kažkas visai nemeniška ir verta panaudoti tik 
fokusininkams. Štai ką reiškia mano kalba. Be to, mes svarstome 
ne tai, kad mūsų piliečiams, sulaukusiems trisdešimties ar perko- 
pusiems per penkiasdešimtį, nereikia atlikti meno kūrinių, o ką jie 
privalo atlikti. Taigi iš to, ką mes pasakėme anksčiau, išeina, kad 
tie iš penkiasdešimtmečių, kuriems pritinka dainuoti, privalo būti 
geriau apmokyti choro meno, nes jiems būtinai reikia gerai jausti 
ir suvokti ritmą bei dermę — antraip kas gi suvoks melodijos tei- 
singumą: kam pritinka ar nepritinka griežta dorėninė dermė bei 
ritmas, ar poetas juo pasinaudojo teisingai ar ne? 

Kleinijas. Aišku, kad niekaip kitaip neišeina. 

Atėnietis. Juokinga didelė minia, mananti, kad ji ganėtinai su- 
pranta, kas pasižymi gera derme ir geru ritmu ir kas ne — šitokie 
bent tie iš jų, kurie verčiami išmoko dainuoti ir žygiuoti į taktą. Jie 
nepagalvoja, kad daro tai, nepažindami dainavimo ir ritmo sky- 
rium. O juk kiekviena melodija yra teisinga, kai ji turi tai, kas jai 
tinka, ir neteisinga tuomet, kai turi tai, kas jai netinka. 

Kleinijas. Tikrai taip. 

Atėnietis. Tad kaip čia? Ar nežinodamas, ką melodija turi, žmogus 
galės sužinoti, kaip mes kalbėjome, kiek ta melodija yra teisinga? 

Kleinijas. Kokiu gi būdu? 

XII. Atėnietis. Taigi atrodo, dabar mes suprantame, kad mūsų 
dainiams, kuriuos mes dabar pasikviečiame ir verčiame juos kokiu 
nors būdu savanoriškai dainuoti, reikia, ko gero, būti tokiems išsi- 
lavinusiems, kad kiekvienas iš jų galėtų prisilaikyti ritmo žingsnių 
ir stygomis išgautų melodijų. Atsižvelgdami į dermes ir ritmus, jie 
galėtų išsirinkti, kas dera ir pritinka dainuoti tokio amžiaus ir 
tokio būdo žmonėms, ir kaip tik tai ir dainuoti. Šitai dainuodami 
jie ir patys tuoj pat džiaugtųsi nežalingais malonumais, ir taptų 
jaunesniųjų žmonių vadovais, sužadindami juose tinkamą potraukį 
geriems įpročiams. Šitaip apmokyti, jie įsigis tobulesnį išsilavinimą 
nei tą, kurį gauna dauguma žmonių, ir net patys poetai. Mat poetui 


e visai nereikia suvokti trečiojo reikalavimo, ar gražus jo pamėgdžio- 


jimas, ar ne, bet, ko gero, jam būtina suvokti dermę bei ritmą. Visi 

šie trys reikalavimai padeda tam, kad būtų išrinkta, kas gražiausia 
ir kas antroje vietoje, nes kitaip jaunimas niekada nepajaus pakan- 
kamo potraukio siekti dorybingumo. Ir apie tai, kas norėta pasaky- 
ti pokalbio pradžioje, — parodyti, kaip gerai pagelbėti Dioniso cho- 
rui, pasakyta tiek, kiek buvo galima. Pažiūrėkime, ar tai pavyko. 
Toks susirinkimas, besitęsiant girtavimui, neišvengiamai darosi vis 
triukšmingesnis. Jau pradžioje mes nuspėjome, kad šitai neišven- 
giama dalykuose, apie kuriuos mes dabar kalbame. 

Kleinijas. Taip, neišvengiama. 

Atėnietis. Mat kiekvienas jaučiasi esąs lengvesnis nei yra, pakylė- 
tas, linksmas ir pilnas noro šnekėti, neklauso šalia sėdinčių žmonių 
ir įsivaizduoja, kad jis sugeba ir pats susitvarkyti, ir sutvarkyti kitus. 

Kleinijas. O kaip kitaip? 

Atėnietis. Ar mes nesakėme, jog kada tai atsitinka, geriančiųjų 
žmonių sielos apimamos liepsnos ir nelyg kokia geležis suminkštė- 
ja, atjaunėja, ir dėl to jas lengvai gali įveikti tas, kas sugeba ir 
moka auklėti jas ir formuoti, tarsi jos būtų jaunos? Šitoks formuo- 
tojas yra tas pats žmogus kaip anksčiau — geras įstatymų leidėjas. 
Jam reikia išleisti puotos įstatymus, galinčius priversti elgtis kitaip 
pasitikintį, įžūlų ir begėdiškesnį nei dera žmogų, nenorintį laikytis 
tvarkos, patylėti ir sulaukus savo eilės kalbėti, gerti ir dainuoti. Jie 
gali šitokiam žmogui įvaryti, kaip ir dera, baimę, geriausiai kovo- 
jančią prieš jame glūdintį negražų įžūlumą, — dievišką baimę, ku- 
rią mes pavadinome pagarbumu ir gėda. 

Kleinijas. Taip. 

Atėnietis. O kitų įstatymų saugotojai ir padėjėjai turi būti ramūs 
ir blaivūs žmonės, girtuokliaujančiųjų vadovai, be kurių kovoti su 
girtavimu yra baisiau, nei kovoti su priešais, stokojant ramių vado- 
vų. O kas nepajėgia panorėti paklusti jiems bei šešiasdešimtmetį 
peržengusiems Dioniso apeigų vadovams, tas užsitrauks tokią pat 
arba dar didesnę gėdą, nei nepaklūstantis Arėjo! karo vadams. 

Kleinijas. Teisingai. 

Atėnietis. Taigi jei būtų šitaip geriama ir šitaip linksminamasi, 
ar šitokie puotaujantys negautų naudos ir ar neišsiskirstytų būda- 


4 Arėjas — žiaurus ir klastingas senovės graikų karo dievas. 

mi ne priešai, kaip dabar, o tapę didesni draugai vieni kitiems negu 
iki tol kad buvo. Kai blaivūs vadovautų girtaujantiems, tai susirin- 
kę jie bendrautų vieni su kitais pagal įstatymus. 

Kleinijas. Teisingai, bet jei būtų taip geriama, kaip tu sakai. 

XIII. Atėnietis. Taigi nepeikime Dioniso dovanos apskritai, kad ji 
yra bloga ir jos neverta įsileisti į valstybę. Kai kas dar daugiau galėtų 
pasakyti. Bet baisu nurodyti daugumai žmonių didžiausią gėrį, kurį 
suteikia vynas, nes jie blogai suvokia ir supranta, kas pasakyta. 

Kleinijas. O koks tas gėris? 

Atėnietis. Sklinda kažkoks pasakojimas ir gandas, kad pamotė 
Hera atėmė iš šito dievo sielos nuovoką ir jis atseit dėl to keršyda- 
mas įvedė bakchiškąsias šventes ir visokį šėlstantį choro meną, ir 
dėl to paties dalyko padovanojo vyną. Apie šituos dalykus aš leidžiu 
kalbėti tiems žmonėms, kurie mano, kad šitaip kalbėti apie dievus 
yra saugu. Kiek aš žinau, joks gyvūnas niekada negimsta turėda- 
mas tiek proto, kiek jo privalu turėti subrendusiam. Ir kol tas 
gyvūnas dar nėra igijęs jam būdingo išmintingumo, jis dūksta ir 
šaukia kaip pasiutęs ir, kai tik atsistoja ant kojų, šokinėja kaip 
papuola. Prisiminkime, jog mūziškojo ir gimnastikos meno pradžia 
yra kaip tik tokia. 

Kleinijas. Prisimename, kaipgi neprisiminti? 

Atėnietis. Taigi mes teigėme, kad ši pradžia suteikė mums, žmo- 
nėms, ritmo bei dermės pojūtį, o iš dievų tam pasitarnavo Apolo- 
nas, mūzos bei Dionisas. 

Kleinėjas. Kaipgi kitaip? 

Atėnietis. Kitų žmonių nuomone, atrodo, vynas yra duotas žmo- 
nėms kaip bausmė, kad mes netektume proto. Bet juk dabar mes 
sakome priešingai, kad vynas yra duotas kaip vaistas tam, kad 
siela įsigytų sąžiningumo, o kūnas — sveikatos ir jėgos. 

Kleinijas. Labai gražiai, svetimšali, prisiminei kalbą. 

Atėnietis. Taigi baikime aptarti pusę klausimų apie choro me- 
ną. O kitą pusę klausimų — ar mums palikti, ar aptarti, kad jie 
paaiškėtų? 

Kleinijas. Apie ką tu kalbi ir kaip tu skirstai choro meną į dvi 
dalis? 

Atėnietis. Visas choro menas — visas mūsų auklėjimas. Vieną jo 
dalį sudaro tai, kas susiję su garsu — ritmai bei dermės. 

Kleinijas. Taip. 

Atėnietis. O kita dalis, susijusi su kūno judesiais, turi bendrą 
ritmą, kaip ir garsų kaita, bet savitą formą. Daina yra tiesiog garsų 
kaita. 

Kleinijas. Labai teisingai. 

Atėnietis. O garsų poveikį, nukreiptą sielos dorybingumui ugdy- 
ti, mes pavadinome, nežinau, kokiu būdu, mūziškuoju menu. 

Kleinijas. Labai teisingai pavadinome. 

Atėnietis. Jeigu kūno judesiai, kuriuos mes pavadinome besi- 
linksminančių žmonių šokiu, padeda kūnui tobulėti, tai šitokį me- 
nišką kūno valdymą mes pavadintume gimnastikos menu. 

Kleinijas. Labai teisingai. 

Atėnietis. Tarkim, šitaip dabar aptarėme ir išnagrinėjome klau- 
simus apie mūziškąjį meną, kuris, ko gero, yra pusė choro meno. 
Ar mums kalbėti ir apie kitą pusę, ar kaip kitaip tai padaryti? 

Kleinijas. O geriausiasis bičiuli, tau besikalbant su kretiečiais ir 
lakedaimoniečiais, mes ir aptarėme mūziškąjį meną, 6 gimnastikos 
menas dar liko neaptartas. Kaip tu manai, ką kiekvienas iš mūsų 
atsakys tau į šitokį klausimą? 

Atėnietis. Aš pasakyčiau, kad tu šitaip paklausęs, ko gero, pats 
į tai aiškiai atsakei. Bet aš juk suvokiu, kad šis klausimas dabar 
yra ne tik atsakymas, kaip sakiau, bet dar ir nurodymas išnagri- 
nėti klausimus apie gimnastikos meną. 

Kleinijas. Labai gerai supratai. Taip ir daryk. 

Atėnietis. Reikia daryti. Juk visai nesunku yra kalbėti apie jums 
abiem žinomus dalykus. Mat gimnastikos mene jūs turite didesnį 
patyrimą nei mūziškajame. 

Kleinijas. Ko gero, tu sakai teisybę. 

XIV. Atėnietis. Taigi ir šios pramogos — gimnastikos — pradžia 
yra susijusi su įgimtu kiekvieno gyvūno įpročiu šokinėti. O žmogus, 
kaip mes sakėme, įgijęs ritmo pojūtį, sugalvojo ir sukūrė šokį; kai 
melodija priminė ir sužadino ritmą, jie abu — melodija ir ritmas — 
susijungę vienas su kitu pagimdė choro ratelius ir pramogą. 

Kleinijas. Labai teisingai. 

Atėnietis. Ir mes teigiame, kad vieną šio meno dalį mes jau 
išnagrinėjome. Pabandysime nuosekliai panagrinėti kitą dalį. 

Kleinijas. Žinoma. 

Atėnietis. Jei judu sutinkate, iš pradžių pabaikime kalbėti apie 
girtavimą. 

Kleinijas. Apie ką tu kalbi? 

Atėnietis. Jei kokia nors valstybė, stropiai pagal įstatymus ir 
nustatytą tvarką prisilaikytų dabar paminėto papročio tam, kad 
naudodamasi juo lavintų išmintį, ir jei ji taip pat, remdamasi ta 
pačia nuostata, nesusilaikytų nuo kitų malonumų, manydama, kad 
tai daro tam, kad įvaldytų juos, tai naudotis visu tuo valstybei 
reikėtų anuo būdu. Bet jei valstybei šitai bus tik pramoga ir ji 
norinčiam gerti leis gerti kada tik nori ir su kuo nori, prisilaikant 
bet kokių kitų papročių, tai aš nebalsuočiau už tai, kad ši valstybė 
bei šis žmogus turėtų kada nors šitaip išgėrinėti. O dar labiau nei 
kretiečių bei lakedaimoniečių vyno gėrimą aš vertinčiau kartagi- 
niečių įstatymą“, pagal kurį karinėje stovykloje niekas niekada 
negali ragauti vyno, bet visą šį laiką būdami kartu turi gerti van- 
denį. Valstybėje niekada neturi ragauti vyno nei vergė, nei vergas, 
nei archontai savo valdymo metais, nei laivų vairininkai, nei teisė- 
jai, vykdantys savo pareigas, visiškai neturi ragauti vyno ir besi- 
ruošiantys dalyvauti svarbiame pasitarime. Ir visai niekam nega- 
lima gerti vyno dieną, nebent dėl fizinių pratimų ar dėl ligos, nei, 
kita vertus, nakčia, kai kas nors — ar vyras, ar moteris — ketina 
pradėti vaikus. Galima būtų vardyti labai daug kitų atvejų, kada 
besivadovaujantys sveiku protu ir teisingu įstatymu neturėtų gerti 
vyno. Tad laikantis šios nuostatos, jokiai valstybei neprireiktų dau- 
gybės vynuogynų, visos kitos žemdirbystės sritys ir visas gyvenimo 
būdas būtų sutvarkytas, o vyno gamyba, ko gero, būtų labiausiai 
apribota ir sumažinta. Jei jūs, svetimšaliai, sutinkate, tebūnie šito- 
kia pabaiga kalbos, pasakytos apie vyną. 

Kleinijas. Puiku, mes sutinkame. 

Versta iš: Plato. Dialog/ Ed. C.F. Herman — Lip- 


sia, 1910. — Vol. 5. — P. 35—65. Vertė Audronė 
Kudulytė-Kairienė 


15 Senovės graikai itin vertino Kartaginos santvarką ir jos įstatymus; pavyzdžiui, Aristotelis 
„Politikoje“ Kartaginos įstatymus laikė prilygstančius Spanos įstatymams, 

Aristotelis gimė Stageiros mieste Makedonijos karaliaus Aminto rū- 
mų gydytojo šeimoje. Likęs našlaičiu aštuoniolikametis Aristotelis atvy- 
ko į Atėnus ir įstojo į Platono Akademiją, kurioje išbuvo apie dvide- 
šimt metų — iki Platono mirties. Čia jis subrendo kaip savarankiškas 
filosofas ir po savo mokytojo mirties trylika metų praleido Mažojoje 
Azijoje, įvairiuose miestuose steigė filosofijos mokyklas, skelbė savo 
moksią. Kaip pagarsėjusį eruditą 343 m. pr. Kr. Makedonijos karalius 
Pilypas pakvietė jį būti savo sūnaus Aleksandro mokytoju. Aristotelis 
sutiko likėdamasis išugdyti tokį valdovą, kuris įkūnytų idealią filosofi- 
jos ir valdžios sąjungą. Po trejų metų Aleksandrui tapus valdovu Aris- 
totelis grįžo į Atėnus ir čia, išsinuomojęs keletą pastatų šalia Apolono 
Likėjiečio šventyklos, įsteigė savo mokyklą, kurią ir pavadino Likėju. 
Po Aleksandro Makedoniečio mirties Aristotelis buvo apkaltintas bedie- 
vysie dėl himno, liaupsinančio tironą Hermiją tarsi dievą, ir turėjo pa- 
likti Atėnus. Apsigyvenęs Chalkidėje netrukus mirė. 

Aristotelio kūryba aprėpia visas Europos kultūroje tradicinėmis Lapu- 
sias filosofijos problemų sritis: ontologiją, pažinimo teoriją, logiką, etiką, 
estetiką, psichologiją, valstybės teoriją, gamtos mokslus. 

Kaip ir jo pirmtakai, Aristotelis estetikos problematiką tiesiogiai siejo 
su filosofiniu būties ir pasauHo sandaros aiškinimu. Išsamiausiai jo esteti- 
kos koncepcija išdėstyta dvyliktoje „Metafizikos“ knygoje, „Poetikoje“, 
„Politikoje“ ir „Retorikoje“. Estetikai reikšmingų minčių galima rasti ir ki- 
tose „Metafizikos“ knygose, „Nikomacho etikoje“. Aristotelio samprotavi- 
mams apie grožio ir meno prigimtį būdingas didesnis sistemiškumas, te- 
orinis pagrįstumas negu kitiems to meto filosofams. 

I. Grožio samprata. Plėtodamas graikams būdingą mąstymo tradiciją, 
Aristotelis grožio sritimi laiko ne vien kosmoso sandarą, gyvosios ir ne- 
gyvosios gamtos daiktiškuosius pavidalus, bet ir žmogaus poelgius, kitaip 
tariant, ir etikos objektą. Antikos estetikoje grožio apraiškų sritis platesnė, 
negu ji yra šiandien. Samprotaudamas apie dorovinį grožį, Aristotelis var- 
toja kalokagatijos (xakoxėy4. Sia) sąvoką, kuri antikoje reiškė grožio ir 
gėrio vienovę. Suprasti kalokagatijos esmę padės pavyzdys iš Aristotelio 
„Didžiosios etikos“. Ne visa, kas žmoguje gera, būtinai yra ir gražu: esa- 
ma žmonių, kuriems valdžia, šlovė, turtai — šie savaime geri dalykai — 
gali tapti pražūtingi. „O tas žmogus, kuriam viskas, kas tik egzistuoja gero 
ir yra gera, ir kuriam nekenkia tokie dalykai, kaip turtas ir valdžia, ši- 
toks Žmogus ir geras, ir gražus“ („Didžioji etika“, II, 1207 b20). Kilniai 
naudotis turtu, valdžia, sveikata, apskritai žemiškomis gėrybėmis mokė- 
jo graikų klasikos laikotarpio aristokratai. Šios gėrybės laikytos siekti- 
nomis, bet tik tuo atveju, jei jas įgijęs žmogus „išlieka vidujai laisvas, 
nuo jų nepriklausomas, vien nesavanaudiškai, nesuinteresuotai žvelgia į 
jas kaip į kažką savaime vertinga“!. Toks žmogus vadintinas turįs kalo- 
kagatijos, t. y. gėrio ir grožio. Jo nesavanaudiškas santykis su vertybė- 
mis ir mus skatina juo grožėtis, L. y. patirti savotišką malonumą. 

Grožio ir gėrio požiūriu tobuliausias yra kosminis Protas. Kosminis 
Protas, apie kurį rašoma „Metafizikoje“, yra laiko ir erdvės dimensijo- 
mis nenusakomas tikrovės raiškos laike ir erdvėje šaltinis. Pasaulis, gamta, ' 
kaip kosminio Proto energijos apraiškos, gražūs. Grožį lemia pasaulio 
tvarka, apibrėžtumas, simetrija, o šios daiktų ir reiškinių ypatybės gali 
būti nustatytos matematiniais skaičiavimais. 

Pitagorininkai kosmoso sandarą grindė matematiniais santykiais ir tel- 
gė, kad harmoniją lemianti tvarka, reguliarumas. Ši koncepcija buvo labai 
svarbi tolesnei estetikos raidai, nes tai įgalino grožį suvokti kaip objekty- | 
vią esaties savybę. Platonas, pasiremdamas pitagorininkų idėjomis, grožį 
siejo su daiktų dydžiu, tvarka, proporcingumu ir įtvirtino, šiuolaikinės es- 
tetikos terminais kalbant, objektyvistinę grožio sampratą. Daiktų grožio ma- 
tas Platonui buvo jų panašumas į idealiuosius provaizdžius — eidas. Dėl 


— 


1 Jocee A., Ilflecmakos B. HeropKa aeTeTHUeCKHX KaTeropuū. — MockBa, 
1965. — C. 145. 

to jis apskritai kritikavo sofistų subjeklyvizmą, t. y. požiūrį, jog grožis 
yra kiekvienam žmogui skirtingas juslinis malonumas. Platono požiūriu, 
juslinį: malonumą gražūs daiktai teikia vien dėl to, kad žmogus iš pri- 
gimiies jaučia harmoniją, ritmą ir saiką. Graikiškam mąstymui būdinga 
sieti makrokosmosą ir mikrokosmosą, tad dieviškoji dangaus šviesulių ju- 
dėjimo tvarka laikoma pavyzdžiu, kuriuo seka tvarkos ir harmonijos be- 
siilginti žmogaus siela. 

“ Aristoteliui buvo artimos pitagorininkų ir Platono mintys apie grožį 
kaip objektyvią daiktų ir reiškinių savybę. Tvarkos (tdč16) sąvoka jis nu- 
sako tam tikrą daikto sandarą — damią, pasižyminčią tam tikru daikto 
dalių eiliškumu. A. Losevas aiškina, jog Aristotelis plačiai vartotai TžĖ16 
sąvokai suleikė daiklo išvaizdos estetinį pranašumą nurodančią prasmę:. 
W. Tatarkiewicziaus manymu, Aristotelis tvarka vadino tai, kas vėliau 
imta vadinti daiktų forma?. Tvarka Aristoteliui yra visos esaties savybė: 
nieko netvarkingo negali "būti ten, kur viskas vyksta pagal gamtos dės- 
nius. „Kaip ir Platonas, Aristotelis norėtų regėti patvarų, amžinai judrų, 


bet kartu ir amžinai dėsningą kosmosą visur, t. y. ir gamtoje, ir visuo- 


menėje, ir pavieniame žmoguje“*. 
"Su tvarka glaudžiai (siejasi ir simetrija.! Simetrija Aristoteliui reiškia tokį 
kiekybinių ar kokybinių parameirų santykį, kuriam būdingas saikas. Tik 
„Saikingas“ daiktas ar reiškinys gali būti tuo, kuo jis privalo būti — ati- 
tikti savąją prigimtį bei paskirtį. Įsidėmėtinas yra šis Aristotelio „Politi- 
koje“ pateiktas pavyzdys: ar gali choro vadovas leisti dalyvauti chore tam, 
kuris dainuoja garsiau ir gražiau už kitus; ar gali tapytojas pavaizduoti 
žmogų su saiką pažeidžiančia koja, nors toji koja ir būtų labai graži? 
Proporcingi daiktai gražūs ne vien dėl to, kad tobula pati proporcija, 
o dėl to, kad jie atitinka savąją paskirtį, — šiose mintyse W. Tatarkiewi- 
czius įžvelgia Sokrato idėjų atspindžius*. Tačiau skirtingai nuo Sokrato, tu-“ 
rėjusio omenyje pirmiausia taikomąją daikto paskirtį (net auksinis sky- 


2 Nocea A. 6. HeTopux auTiuHoR acTeTIIKI. ApsHCTOTEIK MH NO3AHAR KJACCH- 


Ka. — MockBa, 1975. — C. 238. 
3 Tamapkeauų B. AuTuunaa scTeTHKa. -— Mockaa, 1977. — C. 191. 


4 Jioces A O. Heropna anTuųKHOū acTeTHKM. — C. 241. 
5 Tamapkesuų B. AnTuunan 3cTeTMKA. — C. 152. 

ne amalininkų veiklai. 

das nėra gražus, jei juo nepatogu naudotis), Aristotelis į pirmą vietą iš- 
kelia vizualinį (juslinį) žmogaus ryšio su daiktais ir reiškiniais aspektą. 
Pavyzdžiui, pernelyg didelis daiklas negali būti visas aprėpiamas vienu 
žvilgsniu ir tai menkina jo grožį. 

2. Meno esmė. Menas (tšxvm) reiškė žmogaus sugebėjimą ką nors 
sukurti, pagaminti. Tą sugebėjimą grindžia sumanumas ir išankstinis prie- 
monių bei tikslo numatymas. Žmogus tapo pranašesnis už kitus gyvūnus 
dėl to, kad iš prigimties turi miklias rankas ir siekia pamėgdžioti šių 


„tankų „kūrėją (dievybę ir gamtą, kuri pati tėra dieviškos veiklos rezulta- 


“ tas). "Gamtos ir žmogaus veiklos panašumą rodo tai, kad visi daiktai 
atsiranda pasyviai, neapiforminiai materijai įgijus tam tikrą formą, t. y. 
tapus apibrėžtu esiniu. Gamtoje tą veiklą lemia objektyvūs ir būtini dės- 
niai, todėl, pasak Aristotelio, joje „Visa atsiranda iš būtinumo“, o žmo- 
gaus veiklą reguliuoja jo siekiai, tad žmogaus pagamintas daiktas „galėjo 
būti, bet galėjo ir nebūti“. Gamtos sukurtųjų daiktų pavidalus (formas) 
lemia gamtos dėsningumai, o „iš meno atsiranda tie daiktai, kurių forma 
egzistuoja menininko sieloje“ („Merafizika“, VII, 1032 a — 1032 b). Tai- 
gi Žmogus "privalo iš š anksto mintyse turėti norimo daikto vaizdinį bei 
planą, kaip jį padaryti. Meninei kūrybai, Aristotelio manymu, nepakanka 
vien iš empirinės patirlies gautų įgūdžių — menas giminiškas mokslui, o 

Apie meną siauresne prasme Aristotelis samprotavo, nagrinėdamas mi- 
meziu (piunotę) pagrįstą žmogaus kūrybą: epą, tragediją, komediją, 1a- 
pybą, skulptūrą, šokį, muziką. Mimezio sąvokai, reiškiančiai pamėgdžio- 
jimą, sekimą kuo nors, graikų estetikoje buvo teikiama daug reikšmių. 
Ji buvo vartojama kalbant apie apeiginius (Dioniso kulto) šokius, dai- 
navimą, t. y. nusakant jausmų reiškimą judesiais ir muzika. Daiktų iš- 
vaizdos atkūrimo, kurio siekia tapytojai ir skulptoriai, prasme apie mi 
„mezį pirmasis prabiloSokkatas) Platonas mimezio sąvoką vartojo abiem 
minėtom prasmėm, bet vėlyvuosiuose darbuose mimezinio meno pavyz- 
džiais laikė likroviškumo iliuzijos siekiančią to meto tapybą. Taigi su 
Platono vardu estetikos istorijoje siejama pamėgdžiojimo kaip „tikslaus | 
kopijavimo“ samprata. TE 

Aristotelis visai kitaip suvokia pamėgdžiojimą. Mimezio sąvokos jis, 
kaip ir pirmtakai, specialiai neaptarė, o vartojo ją kalbėdamas apie žodžio 

meną, šokį, muziką, teatrą bei dailę — apie visas menų rūšis (išskyrus 
architektūrą), kurios vėliau buvo pavadintos dailiaisiais menais. Ši sąvoka 
/ padėjo jam atskleisti meno, kaip ypatingos žmogaus veiklos srities, spe- 
cifiką. Svarbų dalyką yra pabrėžę K. Gilbert ir H. Kuhnas, teikdami, jog 
"Aristotelis labiausiai pamėgdžiojančiu menu laikęs muziką, nes ji suvokė- 
“ jui prieinamu būdu tiesiogiai išreiškia dvasios būvį, tad yra į tą būvį ir 
labiau panaši, nei tapybos ar skulptūros kūrinys“. Aristotelis rašė: „Mu- 
"zikos rilmuose bei melodijose, be tikrųjų prigimtinių savybių, yra pykčio 
bei švelnumo, narsumo bei santūrumo atspindžių, taip pat yra visų prie- 
šingų savybių bei kitų būdo bruožų atspindžių <...>. Taip jau yra, kad ką 
mes juntame kitais pojūčiais (...), visai nepanašu į būdo bruožus. <...> 
Būdo bruožus atspindi išorinis vaizdas, bet jis menkai ir ne visiems su- 
kelia šitokį būdo suvokimą („Politika“, VIII, 1340 a). 

Taigi mimezio sampratoje svarbiausia ne daiktų ar reiškinių vaizdavi- 
mo galimybė, o atvaizdo paskirtis, nes regėdamas atvaizdą žmogus turi 
atpažinti atvaizduoto daikto ar reiškinio esmę. Atpažinimas yra proto pa- 
stangų reikalaujantis aktas, dėl to jis teikia žmogui malonumą. Galime 
manyti, kad šį specifinį malonumą Aristotelis laikė svarbiu estetinio išgy- 
venimo bruožu. Juk malonumą lemia ne pavaizduotasis objektas, o pats 

Kalpažinimo aktas. „Poetikoje“ Aristotelis teigia, kad malonu žiūrėti į me- 
no kūrinyje atvaizduotus šiaip jau nemalonius dalykus — bjaurius žvėris 
ar lavonus. 

Aristoteliui rūpi ir atvaizdo tikslumas, tikroviškumas, juk žiūrovui svar- 
bu atpažinti portrete ne vien žmogų kaip žmonių giminės atstovą, bet ir 
konkretų, šį žmogų. Kita vertus, paveikslo tikroviškumas nėra savitikslis. 
Jis reikalingas tam, kad atpažinę išorėje ryškėjančias konkretaus žmogaus 
būdo savybes, galėtume nustatyti, kokiems žmonėms jis priskirtinas — drą- 
siems, kilniems ar bailiems ir blogiems. Vadinasi, būtina lyginti atvaizdą 
su mintyse turimu tikru žmogaus dvasinių savybių įvaizdžiu. Visapusiš- 
kiausiai pamėgdžiojimo tikslus įkūnijančiame mene — tragedijoje - — Svar- 
besnis dalykas nei charakterių parodymas ij sai kurių taip, 
o ne kitaip susiklosto jų likimas, atskleidimas. ingai nuo empirine pa- 


tirtimi besivadovaujančio kasdienio žmogaus, menininkas, kaip ir filoso- 


5 Pune6epm K., Kyn P. Horopua acTeTHKŲ, — Mocksa, 1960, — C. 82. 

fas, žino ne vien kaip, bet ir kodėl kažkas įvyksta, žino įvykių priežastis. 
Poeziją Aristotelis laiko filosofiškesne ir kilnesne už istoriją, nes poezijoje 
atsispindirbendrieji dėsningumai, io istorija linkusi į pavienius įvykius. 
Garsi yra Aristotelio mintis, jog „tikrasis poeto uždavinys — papasakoti 
ue apie tai, kas įvyko iš tikrųjų, bet apie tai, kas galėtų įvykti ar kas 
galima pagal tikimybę ar būtinybę“?. Vadinasi, meno prigimtis verčia tik- 
TOVE apibendrinti, kūrybiškai su uja sąveikauti, 0 o ne faktograliškai tą tikrovę 
atkartoti. | 

Platonas, kuriam paveiksle nutapyta lova tebuvo netobulas (nes tik iš 
vieno regos taško pateiktas) amatininko pagamintos lovos atvaizdas, o 
pastaroji — tik daikto idealaus „eidoso“ juslinis įsikūnijimas, neteikė to- 
kiam dvigubam kopijavimui svarbesnės reikšmės. O Aristotelio nuomone, 
meno kūrinys turi ir pažintinę vertę. Meno kūrinio įtikinamumas būtinas 
tam, kad jis atrodytų esąs teisingas. Tačiau svarbiausia, Aristotelio Žo- 
džiais tariant, išvengti/ „meno esmę liečiančių klaidų“, — 0 šitai lemia ne 
fakto tiesos kriterijai. “Pavyzdžiui, fakto tiesos požiūriu neįmanoma, kad 
arklys vienu metu kelių abi dešines kojas, tačiau jei menininkas taip 
pavaizduos arklį, padarys atsitiklinę, meno esmės neliečiančią klaidą. Sam- 
protaudamas apie klaidas, kurios veikia poezijos esmę, Aristotelis atveria 
kelius meno kūrinio pasaulio sąlygiškumui įteisinti. Pavyzdžiui, tragedijos 
meniniam poveikiui būtina nuostaba gali būti sukelta dėl įvykių sekos 
nelogiškumo. 

Aristotelis pirmasis apibūdino pagrindinius kūrinio santykio su tikrove 


tipus. Tikrovės idealizavimo principu pagrįstam tipui (kitaip tariant, kada 
žmonės vaizduojami „kokie jie turi būti“) nepagrįsta kelti tokių reikalavi- 
mų, kaip tikroviškam tipui. Meninės konvencijos pobūdis priklauso ir nuo 
žanro: epe ir tragedijoje vaizduojami kilnūs žmonės, komedijoje — mora- 
liškai blogesni, bet „blogumas neturi peržengti juokingumo ribų“. Tapy- 
tojas turi teisę vaizduoti žmones gražesnius nei tikrovėje: „taip piešti vi- 
sai tikslinga, nes reikia pralenkti pavyzdį“. „Apskritai negalimas dalykas 
poezijoje turi būti pateisintas arba tuo, kad jis garsesnis, arba tuo, kad jis 
priimtinas visuotinei nuomonei“š 


* Aristotelis. Rinktiniai raštai. — Vilnius: Mintis, 1990. — P. 288. 
* Ten pat. — P. 317. 

Apibendrinant Aristotelio mintis apie meno kūrinio santykį su tikrove, 
reikia pabrėžti jau aptartą idėją, jog menininką domina ne atskirybė, o ben- 
drybės įžvalga, jog meno kūrinio pasaulis — tai ne realios, esančios, o 
tikėtinos, tampančios būties pasaulis. Meno kūrinį Aristotelis laiko savai- 
me vertingu. Juk mimezio paskirtis — teikti specifinį pasitenkinimą, ma- 
lonumą, kurį sukelia aktyvi proto veikla. 

3. Meno paskirtis. Aristotelis, kaip ir jo mokytojas Platonas, labai svar- 
biu laikė auklėjimą menu, pirmiausia muzika. Jis perėmė Platono idėją apie 
muzikos ziminiškumą sielai, tačiau naudos nepavertė meno vertingumo kri- 
terijumi. Muzika, pasak Platono, perteikiamos ir teigiamos, ir neigiamos 
dorovinės charakterio savybės, žmogui patinka tokia muzika, kuri atliepia 
jo sielai. Tad gera muzika — toji, kuri patinka geriausiems, kilnios sielos 
žmonėms. Toks muzikos vertės supratimas daro ją parankią auklėjimo prie- 
monę drąsai, kilnumui ir kitoms teigiamoms būsimo piliečio savybėms ug- 
dyti. Jaunuolius būtina pratinti pamėgti šias savybes išreiškiančią muziką. 
Aristotelis muziką taip pat skirsto pagal jos daromą poveikį sielai. Pavyz- 
džiui, dorėniška muzika skatina emocinę pusiausvyrą, frigietiškoji — su- 
audrina. Dorėniška, vyriška muzika geriausiai tinka vaikų muzikiniam auk- 
lėjimui. Vaikystėje įgyto muzikinio išsilavinimo tikslą Aristotelis supranta 
kitaip nei Platonas. Muzikos kūrinių vertinimo bei pradinio muzikavimo 
įgūdžiai reikalingi tam, kad žmogus galėtų patirti muzikos teikiamą malo- 
numą. K. Gilbert ir H. Kuhnas atkreipia dėmesį, jog Platonas į malonu- 
mus žvelgė rezervuotai, nes jie galį trukdyti lavinti protą, o Aristotelis (kaip 
ir Platonas, dieviškąjį žmogaus prigimties pradą siejęs su išmintimi) ma- 
nė, jog išmintingo žmogaus pasirenkami malonumai yra būtini pajausti gy- 
venimo pilnatvę. Tos pilnatvės Aristotelis neįsivaizduoja be laisvajam žmo- 
gui priderančio laisvalaikio leidimo — be kilnaus malonumo, kurį teikia 
intelektuali veikla ir meno suvokimas. Aristotelis tyrė ir būdus, kuriais me- 
nas grąžina Žmogui psichinę pusiausvyrą, „apvalo“ sielą. „Apvalyti“ nuo 
žmogų apėmusių baimės, gailesčio ar susiaudrinimo, Aristotelio teigimu, 
padeda tas pačias būsenas sukeliantis menas. Palengvėjimas, apsivalymas, 
susijęs su kaiarsiu (gr. x490po15 — apvalymas) — savitu tragedijos po- 
veikiu, kuris išgaunamas keliant baimę ir gailestį. Aristotelis išsamiau ne- 
apibūdino katarsio, todėl pasakymas, kad baime ir gailesčiu apvalomi įvai- 
rūs afektai, daugelio tyrinėtojų aiškinamas įvairiai. Vieni mano, kad Aris- 

totelis turėjo omenyje šių jausmų pagerinimą, sutaurinimą, kilti — išsiva- 
davimą iš jų. Ilgai gyvavo pirmoji, XVI a. atsiradusi, nuomonė, o mūsų 
laikais vyrauja antroji. K. Gilbert ir H. Kuhnas rašo: „Kaip karštas gėri- 
mas malšina karštį kūne, taip ir tragedijos „Edipas karalius“ ar „Edipas 
Kolone“ sužadintas tikras gailestis numalšins netikrą gailestį — beprasmio 
jausmingumo rezultatą“?. Taigi katarsis laikomas aktyviu tikrų emocijų šal- 
tiniu, kuris apvalo psichiką nuo neįsisąmonintos, kenksmingos afektų bū- 
senos. Aristotelis pabrėžė įlikinančios, tragiškų įvykių priežastis atsklei- 
džiančios fabulos svarbą, tad „skausmas, kurį žadina priežasčių neturinti, 
beprasmė baimė, virsta malonumo jausmu, kurį patiriame suvokdami są- 
moningai išgyventos baimės priežastis“!?, 

Pirmasis iš antikos mąstytojų Aristotelis estetiką įlvirtino kaip sava- 
rankišką filosofijos mokslą, kuris daugeliui kūrėjų kartu lapo sektinu pa- 
vyzdžiu. Viduramžiais, greta neoplatonizmo, gyvavo suscholastintas aris- 
totelizmas. Scholastika rėmėsi Aristotelio autoritetu, pritaikydama jo 
mokslą krikščioniškosios teologijos ir etikos reikmėms!!. Tomas Akvi- 
nietis plėtojo Aristotelio grožio prigimties sampratą, perėmė grožio api- 
brėžimą. 

Renesansas Aristotelio estetiką lyg iš naujo atrado. VI a. „Poetika“ bu- 
vo išversta į sirų, vėliau į arabų kalbą, o iš jos — XIII a. į lotynų. Nepa- 
prastai populiari „Poetika“ tapo XVI a., kai išplito humanistinė kultūra. 
Aristoteliškoji grožio, kaip harmonijos ir saiko, samprata paveikė renesan- 
sinį grožio idealą. Harmonija ir mimezio koncepcija buvo pagrindinė to 
meto apmąstymų tema. XVI a. parašyta daug „Poetikų“, kuriose įvairiai 
aiškinama pamėgdžiojamoji meno prigimtis. Tačiau ryškiausias mimezio 
sampratos pokytis įvyko XVII amžiuje. Renesanso mąstytojai manė — jog 
gamtoje pakanka grožio, ir menininkui tereikia tik jį įžvelgti ir atsirinkti. 
Vėliau imta teigti, kad menas yra tobulesnis už tikrovę, nes pamėgdžioja 
ją, paimdamas tai, kas gamtoje tobula. Klasicizmo estetikoje įsitvirtino po- 
žiūris, jog privalu sekti ne pačia gamta, o antikos menininkais, kurie su- 
kūrė nepralenkiamus jos atvaizdus. Pasak W. Tatarkiewicziaus, klasicizme 


S Punboepm K., Kyu T. Ueropua acreTukų. — C. 93. 
10 Ten pal. 
1 Įliecmakos B. II. Ouepku no Te0pux acTeTUKM. — Mockaa, 1971. — C. 110. 

tr akademizme mimezio sąvokos turinys iš esmės pakito!'*. Manierizmo ir 
baroko teoretikų meno apibrėžimuose įsigalėjo ne tikrovės aikūrimo, pa- 
mėgdžiojimo, o išmonės, fikcijos sąvokos. XVIII a. pabaigoje paplito te- 
orijos, kuriose menas jau nebesiejamas su pamėgdžiojimu. Katarsio kaie- 


gorija buvo svarbi klasicistinei tragedijos teorijai. 
Pillė Veljataga 


12 Tatarkiewicz W. Historia filozofii. — Warszawa, 1978. — T. 1. — C. 323, 


METAFIZIKA 


22 „Metafizika“ laikoma svarbiausiu Aristotelio veikalu, nors 
Androniko Rodiečio ( Avėpovizxos I a. pr. Kr.) sudarytame 
Aristotelio raštų sąvade „Corpus Aristotelicum“ jis eina po 
veikalų gamtos klausimais, t. y. po „Fizikos“. Iš čia ir pava- 
dinimas „Metafizika“ (gr. tė uerė 164 pvowtd — tai, kas po 
fizikos). Veikalas susideda iš keturiolikos atskirų savarankiš- 
kų darbų (knygų, pavadintų graikų abėcėlės raidėmis nuo A 
iki N), kuriuos vienija būties problematika. Jie buvo parašyti 
įvairiu metu, todėl veikalas stokoja vientisumo ir junglumo. 
Jame daug neaiškių vietų, pasikartojimų. Tai daro šį veikalą 
vieną iš sunkiausiai suprantamų Aristotelio darbų. 

Antologijoje spausdinama keletas fragmentų iš įvairių „Me- 
tofizikos“ knygų, kur kalbaina apie meninės kūrybos prigimtį 
ir grožį. 

Pirmas skyrius 


981 a <...> Patyrimas atrodo labai panašus į mokslą ir meną, tačiau 
žmonės mokslą ir meną įgyja kaip tik per patyrimą. Patyrimas 
sukūrė meną, kaip sako Polas!, ir teisingai sako, o nepatyrimas — 


! Polas Akragantietis (Mūdas, IV a. pr. Kr.) — filosofas sofistas, Gorgijo mokinys. 


METAFIZIKA sn 


atsitiktinumą. Menas atsiranda tuomet, kai iš daugelio patyrimo 
sukeltų minčių susikuria vienas bendras požiūris į panašius daly- 
kus. Žinoti, kad Kalijui, sergančiam tam tikra liga, padeda kaip tik 
šis vaistas (kaip ir Sokratui, ir kiekvienam iš daugelio žmonių) — 
tai patyrimas. Bet žinoti, kad šis vaistas padeda visiems vienodo 
sudėjimo ligoniams, sergantiems ta pačia liga (pavyzdžiui, flegmo- 
na, tulžies pūslės uždegimu ar karščiuojantiems), — tai menas. 

Kalbant apie veiklą, tai tarp patyrimo ir meno nėra jokio skir- 
tumo, net matome, kad turintys didelį patyrimą žmonės pasiekia 
daugiau nei tie, kurių žinios neparemtos praktika. Taip yra todėl, 
kad patyrimas yra pažinimas to, kas atskira, o menas — pažinimas 
to, kas bendra. Visi darbai ir visa veikla yra susijusi su konkrečiais 
atskirais daiktais, nes gydytojai juk negydo abstraktaus žmogaus 
(nebent kaip nors atsitiktinai), o gydo Kaliją arba Sokratą, arba 
kokį nors konkretų, turintį vardą individą, kuris, beje, ir yra žmo- 
gus. O jei kieno nors žinios bus neparemtos patyrimu, tai tas žmo- 
gus gerai žinos tik tai, kas bendra, o visumoje esančių konkrečių 
dalykų nepažins ir dažnai klys gydydamas, nes gydyti reikia atski- 
rus konkrečius individus. Tačiau mes manome, kad žinios bei nuo- 
voka labiau priklauso nuo meno, nei nuo patyrimo, o menininkai 
išmintingesni už turinčius patirtį žmones, nes visų žmonių išmintis 
labai priklauso nuo žinių. Taip yra todėl, kad pirmieji žino reiški- 
nių priežastį, o antrieji — ne. Mat turintieji patyrimą žmonės žino 
„kad“ [kas nors yra], bet nežino „kodėl“. Dėl to mes kiekvieno 
darbo vadovus gerbiame labiau nei amatininkus, ir manome, kad 
jie išmintingesni už juos, nes žino to, kas yra daroma, priežastį. O 
amatininkai dirba kaip kokie negyvi daiktai, nesuvokdami, ką jie 
dirba (taip, pavyzdžiui, dega ugnis). Negyvi daiktai funkcionuoja 
pagal savo prigimtį, o amatininkai dirba pagal įprotį. Taigi darbo 
vadovai yra išmintingesni už amatininkus ne dėl to, kad jie sugeba 
veikti, o todėl, kad jie turi žinių ir žino priežastį. Apskritai išma- 
nančio žmogaus požymis — sugebėjimas mokyti, todėl mes mano- 
me, kad menas labiau sietinas su mokslu, nei su patyrimu, nes 
menininkai yra mokyti, o turintys patyrimą žmonės — ne. 

Be to, nė vieno iš pojūčių mes nelaikome išmintimi. Nors pojū- 
čiai teikia svarbiausias žinias apie atskirus, konkrečius daiktus, 

tačiau niekam jie nenurodo „kodėl“, pavyzdžiui, nenurodo, kodėl 
ugnis karšta, o nurodo tik, kad ji karšta. 

Todėl natūralu, kad žmonės žavisi tuo, kuris pirmasis, be įpras- 
tų bendrų pojūčių, išrado kokį nors meną. Žavisi juo žmonės ne tik 
dėl to, kad šis išradimas teikia kokią nors naudą, bet ir juo pačiu 
kaip išmintingu ir išsiskiriančiu iš kitų žmogumi. Išrandant dau- 
giau menų, iš kurių vieni skirti būtiniems dalykams, o kiti — 
laisvalaikiui, šių menų išradėjai visada laikomi išmintingesniais 
už pirmuosius, nes jie pritaikė savo žinias ne pelnui gauti. <...> 


SEPTINTA KNYGA 


Šeštas skyrius 


<...> Iš tikrųjų ne tik daiktas ir jo būties esmė yra vienas ir tas 
pats, bet abu jie ir apibūdinami vienodai, kaip paaiškėja iš to, kas 
anksčiau pasakyta. Juk neatsitiktinai atskiras daiktas ir jo būties 
esmė sudaro vienovę. Jei jie nebūtų vienovė, tai ir galo nebūtų — 
viena vertus, egzistuotų atskiros būties esmė, o kita vertus, — pats 
daiktas. Tad abiem jiems bus tas pats įrodymas. 

Taigi aišku, kad kiekvieno pirminio ir savaime egzistuojančio 
daikto būties esmė ir pats daiktas sudaro tą pačią vienovę. Aišku, 
kad sofistinis šio teiginio paneigimas atmetamas tokiu pat būdu, 
kaip ir klausimas, ar Sokratas ir Sokrato būties esmė yra vienas 
ir tas pats. Visai nesvarbu, kuo pagrįstas klausimas ir kuo remian- 
tis bus sėkmingai į jį atsakyta. Taigi pasakyta, kokia prasme at- 
skiro daikto būties esmė sutampa su tuo pačiu daiktu ir kokia 
prasme — nesutampa. 


Septintas skyrius 


Iš egzistuojančių daiktų vieni atsiranda natūraliai, kiti — per 
meną, treti — spontaniškai. Ir visa, kas atsiranda, atsiranda dėl 

kažko, iš kažko ir tampa kažkuo?. Sakydamas „kažkuo“, aš galvoju 
apie atskirus būties esmės požymius — daikto ypatumus, dydį, 
kokybę, vietą. 

Natūraliai atsiranda tie daiktai, kurie atsiranda iš prigimties. 
Tai, iš ko daiktas atsiranda, mes vadiname materija. Tai, dėl ko 
daiktas atsiranda, yra tam tikra iš prigimties egzistuojanti esybė. 
O tai, kuo daiktas tampa — žmogumi, augalu ar kokiu nors pana- 
Šiu dalyku, mes paprastai vadiname daikto esme. Visa, kas tik 
atsiranda — tiek natūraliai, tiek ir per meną, — turi materiją. 
Kiekvienas iš atsirandančių daiktų gali būti, gali ir nebūti. Šis 
sugebėjimas būti ir nebūti ir yra kiekvieno daikto materija. Ap- 
skritai prigimtis — tai ir tai, iš ko daiktai atsiranda, ir kokiu 
pagrindu jie atsiranda“, nes visa, kas atsiranda, pavyzdžiui, auga- 
las ar gyvūnas, turi prigimtį. Tai, dėl ko daiktai atsiranda, yra 
vadinamoji „suteikianti formą“ prigimtis, iš išorės panaši į atsi- 
randantį daiktą. Ji yra ta pati, tik kito būvio — juk žmogus gimdo 
žmogų. 

Šitaip atsiranda tai, kas atsiranda natūraliai. O kas atsiranda 
kitaip, vadinama kūriniais. Visus kūrinius sukuria arba menas, 
arba gabumai, arba mąstymas. O kai kurie iš kūrinių gimsta visai 
atsitiktinai, susiklosčius aplinkybėms, kaip natūraliai atsirandan- 
tys dalykai. Juk ir iš jų tie patys dalykai atsiranda ir iš sėklos, ir 
be sėklos“. Šiuos dalykus reikia panagrinėti vėliau. O iš meno atsi- 
randa tie daiktai, kurių forma egzistuoja menininko sieloje (forma 
aš vadinu kiekvieno daikto būties esmę ir jo pirminę materiją). 
Mat ir priešybės tam tikra prasme turi tą pačią formą, nes netek- 
ties esmė — priešinga jai esmė, pavyzdžiui, sveikata — ligai, ne- 
sant sveikatos, išryškėja liga. O sveikata priklauso nuo sielos bei 
žinių suvokimo. Ligonio sveikata atstatoma, esant šitokiai mąsty- 
mo sekai: kadangi sveikata yra tokios ir tokios savybės, tai norint 
būti sveikam reikia turėti šias savybes, pavyzdžiui, kūno dalių to- 
lygumą, o jei šitai, tai ir šilumą. Šitokiu būdu gydytojas mąsto 


2 Kalbama apie veikiančiąją ir materialiąją priežastis. 
? Turima galvoje daiktų forma. 
* Kalbama apie savaiminį gyvų būtybių atsiradimą iš pūvančios žemės, purvo ir pan. 

toliau, kol galų gale prieina prie to, ką jis pats gali padaryti. Po to 

prasidėjęs veiksmas, kurio tikslas — sveikata, vadinamas kūryba. 

<...> 


TRYLIKTA KNYGA 


Trečias skyrius 


Gėris ir grožis nėra vienas ir tas pats (mat pirmajam būdinga 
nuolatinė veikla, o antrajam — nejudrumas), tačiau klysta tie, ku- 
rie teigia, kad matematikos mokslai nieko nesako apie gėrį ir grožį. 
Mat šie mokslai ir kalba apie gėrį ir grožį, ir ypač juos atskleidžia, 
o jei jų nepavadina vardu, vien išryškindami gėrio bei grožio vei- 
kimą bei ryšius, tai nereiškia, kad nieko apie juos nesako. Juk 
svarbiausios grožio formos — darna, simetrija, apibrėžtumas, ku- 
riuos labiausiai ir išryškina matematikos mokslai. Ir kadangi kaip 
tik šie bruožai (aš kalbu apie darną bei apibrėžtumą) yra daugelio 
dalykų priežastis, tai aišku, kad matematikos mokslai gali tam 
tikru būdu kalbėti apie grožį kaip priežastį. Detaliau apie šiuos 
dalykus pakalbėsime kitur. 


Versta iš: Aristoteles. Metaphysica. — Lipsia, 
1906. — P. 2 — 4, 142—144, 273—274. Iš senosios 
graikų kalbos vertė Audronė Kudulytė-Kairienė 


POLITIKA 


| 1 Aristotelio kūrybos tyrinėtojai mano, kad „Politika“ 
Ė („Noiinixd“) sudaryta iš savarankiškų įvairiu metu Likėjo 

; mokiniams skaitytų paskaitų kursų, kurie vėliau būdavo nuo- 
lat papildomi. Mūsų laikus pasiekusių „Politikos“ dalių struk- 
tūra. ir forma susiklostė tik paskutiniuoju Aristotelio kūrybos 
laikotarpiu. Nesunku pastebėti ir šio veikalo neužbaigiumą: 
Jame yra nemaža užuominų apie ketinimus vėliau išplėtoti 
vieną ar kitą temą, kurie nebuvo realizuoti. Įvairūs leidėjai, 
siekdami temų dėstymo nuoseklumo, keisdavo „Politikos“ da- 
lių išdėstymo tvarką. 

Helenizmo laikotarpiu „Politika“ dar nebuvo žinoma, nes ji 
kartu. su kitais Aristotelio rankraščiais buvo išvežia į Skepsį 
(Mažoji Azija). Tik I a. pr. Kr. ji buvo vėl atgabenta į Atėnus, 
vėliau — į Romą. Čia Ji ir buvo perrašyta Androniko Rodiečio. 

„Politika“ susideda iš aštuonių nevienodos apimties kny- 
Zų, pavadintų graikų abėcėlės raidėmis. Šalia politinių klau- 
į simų, jose aptariamas ir piliečių meninis auklėjimas idealios 
2 santvarkos valstybėje. Beveik vien šiai problemai skirta pas- 
L) kutinioji „Politikos“ knyga, kuri nežymiai sutrumpinta ir 
spausdinama šioje antologijoje. 


PDP TTT TS 


AŠTUNTA KNYGA 


I. 1. Niekas negalėtų nesutikti su tuo, kad įstatymų leidėjui 1337 a 
reikia ypač rūpintis jaunimo lavinimu, nes valstybėse, kur šito nė- 

ra, daroma žala valstybinei santvarkai. Lavinant reikia atsižvelgti 
į kiekvienos valstybės santvarką, nes kiekvienai santvarkai būdin- 
gi bruožai paprastai ir palaiko tą santvarką ir iš pradžių padeda ją 
įvesti; pavyzdžiui, demokratijos savybės įveda ir padeda palaikyti 
demokratiją, oligarchijos savybės — oligarchiją. Geriausi bruožai 
visada nulemia ir geresnę valstybinę santvarką. 2. Be to, pritai- 
kant visokius sugebėjimus ir menus tam tikrai veiklai, kai kuriuos 
dalykus reikia iš anksto išmokti ir iš anksto prie jų priprasti. Aiš- 
ku, kad šito būtinai reikia ir dirbant su dorybe susijusius darbus. 
Kadangi visa valstybė turi vieną tikslą, akivaizdu, kad visiems rei- 
kia ir vienos lavinimo sistemos. Rūpintis šituo lavinimu reikia ben- 
drai, o ne pavieniui, kaip kad dabar kiekvienas atskirai rūpinasi 
savo vaikais ir atskirai moko juos to, kas šauna į galvą. Reikia 
bendrai rūpintis tuo, kas bendra. Kartu nereikia manyti, kad bet 
kuris pilietis priklauso pačiam sau. Visi piliečiai priklauso valsty- 
bei, ir kiekvienas iš jų yra valstybės dalelė. O rūpinimasis atskira 
dalele nulemia ir siekimą rūpintis visuma. 3. Šiuo atžvilgiu galima 
pagirti lakedaimoniečius, nes jie labai rūpinasi vaikais ir daro tai 
bendrai. Taigi aišku, kad reikia priimti įstatymą dėl lavinimo ir 
padaryti lavinimą bendrą. Nereikia apeiti klausimo, kas yra lavini- 
mas ir kaip reikia lavinti. Mat dabar ginčijamasi dėl dėstomų da- 
lykų. Ne visi vienodai supranta, ko jaunuoliams reikia mokytis, 
siekiant tiek dorybės, tiek ir kuo geresnio gyvenimo. Neaišku, ar 
labiau tinka ugdyti mąstymą, ar dvasines savybes. 4. Dėl dabarti- 
nio lavinimo painiavos ir tyrinėti jį painu; niekaip neišaiškėja, ko 
gi reikia siekti — ar to, kas teikia gyvenime naudą, ar to, kas ugdo 
dorybę, ar to, kas praplečia pažinimo akiratį, nes visos šios kryptys 
turi savo šalininkų. Nėra sutarimo ir dėl to, kas ugdo dorybę, nes 
anaiptol ne visi vertina tą pačią dorybę, todėl, savaime aišku, jie 
turi skirtingas nuomones apie dorybės ugdymą. 


TI. 1. Visiškai akivaizdu, kad iš naudingų dalykų reikia mokytis 
tik būtinų, o ne visų dalykų. Kadangi darbai suskirstyti į laisvųjų 
ir nelaisvųjų žmonių darbus, aišku, kad reikia imtis tik tokių nau- 
dingų darbų, kurie nepavers dirbančio žmogaus amatininku. Ama- 
tininkišku reikia laikyti tokį darbą, verslą ir mokslą, kuris daro 

laisvųjų žmonių kūną arba sielą, arba protą netinkamus pritaikyti 
su dorybe susijusioje veikloje ir darbuose. Todėl verslus, alinančius 
kūną, bei darbus, dirbamus už atlyginimą, mes vadiname amati- 
ninkiškais, nes jie užvaldo žmogaus mintis ir daro jas nekilnias. 
2. Kai kurių dalykų, priklausančių laisviesiems mokslams, laisvas 
žmogus gali mokytis iki tam tikros ribos. Pernelyg stropus ir uolus 
mokymasis daro jau minėtą žalą. 

Labai skiriasi ir tikslai, dėl kurių kas nors yra daroma ar moko- 
masi. Kas daroma sau pačiam arba draugams, arba dėl dorybės — 
verta laisvojo žmogaus, o darantis tą patį dėl kitų dažnai gali 
pasirodyti besielgiąs kaip samdinys ar vergas. Dabar paplitę moks- 
lai, kaip jau anksčiau sakyta, tarnauja ir vienam, ir kitam tikslui. 
3. Paprastai mokomasi keturių dalykų: rašybos, gimnastikos, mu- 
zikos, o kartais ir ketvirtojo — piešimo. Rašybos ir piešimo moko- 
masi dėl to, kad tai naudingi ir plačiai gyvenime pritaikomi daly- 
kai; gimnastikos dėl to, kad ji ugdo vyriškumą. Galima jau būtų 
suabejoti dėl muzikos, nes dabar dauguma ja domisi tik dėl malo- 
numo, tačiau iš pat pradžių muzika buvo įtraukta tarp mokymosi 
dalykų dėl to, kad pati prigimtis, kaip ne kartą pažymėta, siekia ne 
tik tinkamai darbuotis, bet ir sugebėti gražiai poilsiauti. O ji — 
mes dar kartą tai sakome — yra visa ko pagrindas. 4. Jei būtini 
abu — tiek darbas, tiek ir laisvalaikis, — tai verčiau reikia rinktis 
laisvalaikį, o ne darbą. Galų gale reikia rasti kuo užsiimti leidžian- 
tiems laisvalaikį. Aišku, kad ne pramogomis, nęs tuomet pramogos 
neišvengiamai taptų mūsų gyvenimo tikslu. Jei šitai negalima, tai 
reikia labiau pasitelkti pramogas darbo metu (mat dirbančiajam 
reikia pailsėti, o pramogos ir skirtos poilsiui; o darbas yra susijęs 
su nuovargiu bei įtampa). Todėl pramogauti reikia tik tam tikru 
tinkamu laiku, pramogas taikant lyg vaistus. Juk judėjimas pramo- 
gų metu teikia sielai atokvėpį, o dėl malonumo jis — poilsis. 5. Pats 
laisvalaikis, atrodo, apima ir malonumą, ir laimę, ir laimingą gyve- 
nimą. Ir visa tai patiria ne dirbantys, o laisvai laiką leidžiantys 
žmonės. Juk dirbantysis darbuojasi dėl ko nors tarsi dėl dar nepa- 
siekto tikslo, a tikslas ir yra laimė, kurią visi sieja ne su liūdesiu, 
0 su malonumu. Tačiau ne visi vienodai vertina šį malonumą; kiek- 
vienas žmogus vertina pagal save priklausomai nuo būdo — ge- 

riausias žmogus labiausiai vertina geriausią malonumą, kylantį iš 
to, kas kilniausia. Todėl aišku, kad norint sugebėti leisti laisvalai- 
kį, reikia kai ko išmokti ir lavintis. Tiek šis lavinimasis, tiek mo- 
kymasis yra patys sau tikslai. O mokymasis, reikalingas darbui, 
turi kitus tikslus. 

6. Todėl mūsų protėviai ir priskyrė muziką prie lavinimo dalykų 
ne kaip būtiną (nes nieko tokio joje nėra) ir ne kaip naudingą 
discipliną (kokia yra raštas, reikalingas tvarkyti ir pinigines paja- 
mas, ir namų ūkį, ir mokymą, ir daugelį valstybinių reikalų). At- 
rodo, kad ir piešimas yra naudingas tam, kad geriau įvertintume 
menininkų kūrinius; taip pat ir gimnastika, nes ji stiprina sveikatą 
bei ugdo narsumą (mes suvokiame, kad muzika nesuteikia nė vieno 
iš šių dalykų). Todėl lieka tik manyti, kad ji padeda leisti laisvalai- 
kį. Atrodo, kad dėl to ją ir priskyrė lavinimo dalykams. Muzika 
priskiriama dalykams, kurie būdingi laisvųjų žmonių gyvenimui. 
Todėl Homeras ir sako: 


Betgi jį vieną pakviesti reikėtų į gausiąją puotą!, 


0 po to kalba apie tai, jog yra žmonių, „kurie kviečiasi dainių“, kad 
„Jis pralinksmintų visus“?. 

Kitoje vietoje Odisėjas sako, kad geriausiai laikas leidžiamas 
tuomet, kai besilinksmindami 


Rūmuose vienas prie kito sėdėdami klausosi dainiaus 
Puotos dalyviai“. 


III. 1. Taigi akivaizdu, kad esama ir tokių lavinimo dalykų, 
kurių reikia išmokyti sūnus ne dėl to, kad jie naudingi ar būtini, 
o kad jie verti laisvojo žmogaus ir patys savaime yra gražūs. Ar jų 
yra vienas, ar daugiau, ir kas jie per vieni, ir kaip jų turi būti 
mokomasi — apie tai reikės pakalbėti vėliau. Dabar mums iš anks- 


| Tokios eilutės, kokią ją pateikia Aristoteiis, mus pasiekusiame Homero poemų tekste 
nėra. 

2 Homeras. Odisėja, XVII. 385, tačiau Aristotelio pateikta citata ne visiškai alitinka ka- 
noninį tekstą. 

3 Homeras. Odisėja, IX, 7. 

to reikia pasakyti, kad turime iš senovės likusių liudijimų apie 
paplitusius lavinimo dalykus. Tai aiškiai parodo muzikos pavyz- 
dys. Be to, vaikus reikia mokyti kokio nors naudingo dalyko (pa- 
vyzdžiui, rašybos) ne tik dėl naudos, bet ir dėl to, kad šios discip- 
linos padeda įgyti daugybę kitų žinių. 2. Panašiai yra ir piešimo 
atveju — žmonės jo mokosi ne tam, kad nesuklystų įsigydami sau 
prekes ar kad nebūtų apgauti pirkdami ir parduodami rakandus, o 
labiau dėl to, kad piešimas išmoko pastebėti kūno grožį. Kilniadva- 
siams ir laisviesiems žmonėms kuo mažiausiai pritinka visur ieško- 
ti naudos. 

Akivaizdu, kad mokant pirmiau reikia ugdyti įgūdžius nei protą 
ir kad pirmiau reikia lavinti kūną nei mąstymą. Dėl to aišku, kad 
berniukus reikia atiduoti gimnastikos ir imtynių mokytojams. Pir- 
mieji suteiks tinkamas savybes kūnui, o antrieji — judesiams. 

IV. 3. Kai kuriuos su muzika susijusius klausimus svarstėme 
jau ir anksčiau, bet ir dabar dera vėl imtis šios temos ir ją toliau 
nagrinėti, kad šiais mūsų samprotavimais lyg atspirties tašku ga- 
lėtų remtis tas, kuris tik panorės kalbėti apie muziką. 

Nėra lengva nustatyti, nei kokį poveikį daro muzika, nei dėl ko 
ja reikia užsiimti — gal dėl pramogos ir poilsio, kaip miegant ir 
girtaujant (mat miegas ir girtavimas patys savaime nėra geri da- 
lykai, tačiau malonūs ir, kaip sako Euripidas, „rūpesčius į šalį ve- 
ja“*; dėl to kai kurie žmonės prilygina muziką miegui bei girtavi- 
mui ir vienodai užsiima visais šiais trimis dalykais, prie jų pridė- 
dami dar ir šokius). 4. O gal verčiau manyti, kad muzika šiek tiek 
kreipia žmogų į dorovę, nes pajėgia tinkamai paveikti jo charakterį 
(panašiai kaip gimnastika tinkamai lavina kūną), įpratindama mus 
sugebėti teisingai džiaugtis? Gal muzika šiek tiek lemia gyvenimo 
būdą ir mąstymą? Tai trečiasis keltinas klausimas. 

Visiškai aišku, kad jaunuolius reikia lavinti ne dėl pramogos 
(juk mokydamiesi jie nepramogauja, nes mokymasis yra susijęs su 
kančia). Tačiau vaikams ir tiems, kurie yra panašaus amžiaus, ne- 
pritinka leisti laiką pramogaujant (nes tai, kas dar nesubrendę, 


* Euripidas. Bakchantės, 378. 

nesiderina su galutiniu tikslu). 5. Galėtų pasirodyti, kad tai, ką 
vaikai mokosi rimtai, jiems užaugus ir subrendus taps pramoga. 
Tačiau jei taip, tai kam tuomet reikėtų vaikams mokytis muzikos, 
o ne mėgautis ir suvokti ją besiklausant kitų grojimo, kaip tai daro 
persų bei medų karaliai. Juk iš tikro muziką geriau atlieka tie 
žmonės, kuriems grojimas yra tapęs nuolatiniu jų darbu bei amatu, 
nei tie, kurie mokosi muzikos tik tiek, kol pramoksta groti. O jei 
vaikai privalo uoliai mokytis muzikos, tai tuomet juos reikėtų išmo- 
kyti ir valgyti virti, — o juk tai nesąmonė. 

6. Taip pat neaišku, ar gali muzika pagerinti žmonių būdą. Ko- 
dėl gi reikia vaikams mokytis muzikos, o ne nuoširdžiai ja mėgau- 
tis ir sugebėti ją įvertinti klausantis kitų grojimo, kaip tai daro 
lakedaimoniečiai? Mat sakoma, kad jie net nesimokydami muzikos 
sugeba teisingai atskirti, kokios melodijos geros, o kokios — ne. Tą 
patį reikėtų pasakyti ir tuomet, jei pripažintume, kad muzika turi 
tarnauti džiaugsmui ir laisvojo žmogaus gyvenimo būdui. Bet kam 
laisviesiems žmonėms mokytis muzikos, o ne mėgautis ja, besiklau- 
sant kitų? 7. Galima pažiūrėti ir į mūsuose vyraujančią nuomonę 
apie dievus. Poetų kūryboje Dzeusas pats nei dainuoja, nei groja 
kitara. Dainuojančius ir grojančius žmones mes vadiname amati- 
ninkais ir manome, kad to daryti nedera vyrui, nebent jis būtų 
girtas ar pokštautų. Bet šiuos klausimus vertėtų panagrinėti vėliau. 


V. 1. Iš pradžių reikėtų pasvarstyti, ar muzika privalo būti pri- 
skirta lavinimui, ar ne, ir su kuriuo iš trijų tyrinėtų dalykų ji 
sietina — ar su auklėjimu, ar su pramoga, ar su būdu leisti laiką? 
Pagrįstai ji priskiriama visiems šiems dalykams ir, atrodo, su vi- 
sais jais siejasi. Juk pramogos skirtos poilsiui, o poilsis būtinai 
privalo būti malonus (nes jis tarytum gydo liūdesį, kurį sukelia 
nuovargis). O būdas leisti laiką privalo pasižymėti, kaip apskritai 
manoma, ne tik grožiu, bet ir malonumu, nes iš šių abiejų dalykų 
ir susideda laimė. Vienu iš maloniausių dalykų mes laikome muzi- 
ką — tiek lydimą dainos, tiek ir be jos. 2. Juk ir Musajas* sako: 


5 Musajas (Movaaioc) — pusiau legendinis dainius. Orfėjo mokinys, kuriam buvo pri- 
skiriamos įvairios poemos ir daugybė sentencijų. 

„Maloniausia mirtingiesiems — dainuoti“. Kadangi muzika suge- 
ba pradžiuginti, žmonės pagrįstai klausosi jos sueigose bei pasi- 
linksminimuose. Tuo remiantis galima teigti, kad vaikai privalo 
būti mokomi muzikos. Muzika, kaip nežalingas malonumas, ne tik 
dera su galutiniu tikslu, bet ir teikia poilsį. O kadangi žmonėms 
retai kada pasiseka pasiekti galutinį tikslą, jie dažnai ilsisi ir pra- 
mogauja ne vien siekdami kažko daugiau, bet tiesiog dėl malonu- 
mo. Todėl naudinga būtų ilsėtis ir jausti tą malonumą, kurį teikia 
muzika. 3. Pasitaiko žmonių, kuriems galutiniu tiksiu tampa pra- 
moga. Mat aukščiausiasis tikslas, ko gero, teikia tam tikrą neatsi- 
tiktinį malonumą. Siekdami šito malonumo, žmonės juo palaiko 
aną, turintį šiokio tokio panašumo su galutiniu žmonių veiklos tikslu. 
Juk galutinio tikslo reikia siekti ne dėl to, kas įvyks, ir šie malo- 
numai atsiranda ne dėl to, kas bus, o dėl to, kas jau įvyko, pavyz- 
džiui, dėl pasibaigusių vargų ir liūdesio. Taigi galima būtų pagrįs- 
tai manyti, kad šitai ir yra ta priežastis, dėl kurios žmonės siekia 
laimės, pasinaudodami šitokiais malonumais. 4. Tačiau juk muzika 
paplitusi ne vien dėl šios priežasties, bet ir dėl to, kad muzika, 
atrodo, yra naudinga poilsiui. Vis dėlto reikia pasvarstyti, ar tai 
nėra atsitiktinis dalykas, ar muzikos prigimtis yra vertesnė už jau 
aptartą jos panaudojimą. Reikia ne tik patirti tą įprastą malonu- 
mą, kurį sukelia muzika ir kurį pajaučia visi (juk sugebėjimas jaus- 
ti muzikos teikiamą malonumą yra įgimtas, todėl jos klausytis ma- 
lonu visokio amžiaus ir visokio būdo žmonėms), bet ir žiūrėti, ar 
muzika kaip nors neveikia būdo ir sielos. Šitai paaiškėtų, jei mu- 
zika, veikdama mūsų būdą, darytų mus kitokius. 5. O kad iš tik- 
rųjų mes tampame kitokie, išryškėja iš daugelio kitų dalykų, ir 
ypač iš Olimpo" giesmių. Apskritai manoma, kad šios giesmės įkve- 
pia sielas, o įkvėpimas yra sielos savybių sužadinimas. Tokie pat 
jausmai apima ir besiklausant pamėgdžiojimų, neturinčių nei me- 
lodijos, nei ritmo. Kadangi buvo nustatyta, kad muzika priskiriama 
malonumams, o dorybė susideda iš tinkamo džiaugsmo, meilės bei 
neapykantos, tai akivaizdu, kad nieko nereikia taip uoliai mokytis 
ir prie nieko nereikia taip įprasti, kaip tik teisingai vertinti bei 


Š Olimpas (Čiuunos) — legendinis muzikantas, gyvenęs VIII a. pr. Kr. Frigijoje. Jam 
priskiriamos giesmės — tai soliniai kūriniai fleitai. 

džiaugtis geromis būdo savybėmis bei gražiais darbais. 6. Muzikos 
ritmuose bei melodijose, be tikrųjų prigimtinių savybių, yra pykčio 
bei švelnumo, narsumo bei santūrumo atspindžių, taip pat yra visų 
priešingų savybių bei kitų būdo bruožų atspindžių (tai išaiškėja iš 
patirties — juk mums klausantis ritmo bei melodijos keičiasi mūsų 
siela). Įprotis liūdėti ar džiaugtis dėl to, kas yra panašu į tikrovę, 
artimas tokiam pat elgesiui, atsirandančiam susidūrus su tikrove 
(pavyzdžiui, žmogui, žvelgiančiam į kieno nors paveikslą ir besi- 
džiaugiančiam ne kuo nors kitu, o forma, be abejo, bus malonus ir 
tas daiktas, kurio paveikslą jis mato). 7. Taip jau yra, kad ką mes 
juntame kitais pojūčiais (pavyzdžiui, lytėjimo ir skonio), visai nepa- 
našu į būdo bruožus. Mažai į juos panašūs ir regos objektai. Būdo 
bruožus atspindi išorinis vaizdas, bet jis menkai ir ne visiems su- 
kelia šitokį būdo suvokimą. Be to, tai nėra būdo bruožų atvaizdai, 
egzistuojantys kontūrai bei spalvos yra greičiau būdo bruožų požy- 
miai, išryškėjantys aistrų apimtame kūne. Vis dėlto jų vaizdinys 
šiek tiek skiriasi, ir jaunuoliams reikia žiūrėti ne į Pausono, bet į 
Polignoto? ir į bet kurio kito tapytojo ar skulptoriaus, sugebančio 
atskleisti dvasinę būseną, kūrinius. 8. Pačiose melodijose glūdi bū- 
do bruožų pamėgdžiojimai, ir tai yra akivaizdu, nes muzikinių der- 
mių prigimtis labai skirtinga, todėl jos skirtingai veikia besiklau- 
sančiuosius, ir klausytojai nevienodai reaguoja į kiekvieną iš jų. 
Besiklausant kai kurių dermių, pavyzdžiui, pusiau lidinių, dažniau 
užvaldo liūdna, prislėgta nuotaika. Besiklausant kitų, švelnesnių, min- 
tys atsipalaiduoja. Dar kitos dermės nuteikia santūriai ir ramiai. 
Taip, atrodo, nuteikia tik viena — dorinė — dermė. O friginė dermė 
veikia pakiliai. 9. Apie šitai gražiai kalba tie, kurie filosofiškai aptarė 
šį lavinimą. Savo samprotavimus jie paremia tikrovės faktais. Tą 
patį galima pasakyti ir apie ritmus. Vieni jų lėtesni, kiti — greitesni, 
ir iš tų greitesniųjų — vienų judesiai grubesni, kitų laisvesni. 


7 Pausonas (Dludowv, V —IV a. pr. Kr.) — senovės graikų tapytojas, apie kurį mažai kas 
žinoma. Polignoras (MlokVyvotog, V a. pr. Kr. pirmoji puse) — graikų tapytojas, kurio fres- 
komis buvo išpuoštos Stojos Poikilės sienos ir daugelis kitų svarbių Atėnų statinių. Pasak 
Aristotelio, Polignotas žmones vaizdavo geresnius, negu jie iš tikrųjų yra, o Pausonas — 
blogesnius (žr. „Poetika“, 1448 a). 

5 Bene išsamiausiai apie tai rašė Platonas („Valstybė“, 398 d—399 c). 

Iš to paaiškėja, kad muzika sugeba šiek tiek veikti žmogaus 
sielos savybes. O jei ji tai sugeba, aišku, reikia pasiūlyti jaunuo- 
liams jos mokytis. 10. Muzikos mokymasis atitinka tokio amžiaus 
prigimtį, nes jaunuoliai dėl savo amžiaus laisva valia nepakelia 
nieko nemalonaus. O muzika iš prigimties priklauso maloniems 
dalykams. Atrodo, kad yra kažkoks vidinis ryšys tarp dermės ir 
ritmų, ir todėl daugelis išminčių teigia, kad siela yra dermė", o kiti — 
kad ji turi dermę savyje!“ 


VI. 1. Dabar reikėtų atsakyti į tai, dėl ko anksčiau buvo dvejota, 
būtent: ar privalu vaikams mokytis dainuoti ir groti, ar ne. Aišku, 
kad kokioms nors savybėms ugdyti labai didelę reikšmę turi tai, ar 
užsiimama tinkama veikla. Vienas iš neįmanomų ar bent sunkių 
dalykų — tapti rimtu žinovu tų darbų, kurių nedirbai. Tuo pat 
metu vaikai privalo turėti kokį nors užsiėmimą, ir Archito!! barš- 
kutį, kurį žmonės duoda kūdikiams, kad šie žaisdami su juo nelau- 
žytų jokių namuose esančių daiktų, reikia laikyti puikiu išradimu, 
nes tas, kas yra jaunas, negali būti ramus. Taigi šis barškutis tinka 
kūdikiams, o vyresniems vaikams tokiu barškučiu tampa lavini- 
mas. Iš to, kas pasakyta, aiškėja, kad muzikos reikia mokytis taip, 
kad jos būtų mokomasi ir praktiškai. 2. Nesunku nustatyti, kas 
šitokiam amžiui pritinka ir kas ne, ir lengva atremti teiginius tų, 
kurie sako, kad muzikuoti būdinga amatininkams. Pirma, kad įver- 
tintum kokį nors darbą, reikia jį dirbti. Todėl būdami jauni žmonės 
privalo patys dirbti tą darbą, o pasenę — liautis jį dirbę, nes tuo- 
met jie, remdamiesi jaunystėje įgytomis žiniomis, sugebės ir įver- 
tinti tai, kas gražu, ir tinkamai tuo žavėtis. 

3. Kai kurių žmonių priekaištus, kad muzika daranti žmones 
amatininkais, nesunku atremti, pamąsčius, kiek tos muzikos priva- 
lo mokytis žmonės, auklėjami politinei karjerai, su kokiomis melo- 
dijomis ir kokiais ritmais jie privalo susipažinti ir pagaliau kokiais 


? Turima galvoje pitagorininkų doktrina, 

10 Taip teigia Platonas (žr. „Faidonas“, 92 a—95 a) 

U Archiras Tarentieris UApybTac. V—IV a. pr. Kr.) — pitagorininkų mokyklos filosofas, 
matematikas. politinis veikėjas, Platono amžininkas. 

instrumentais privalo išmokti groti, nes tai iš tikro turi reikšmės. 
Šiais žodžiais ir atremiamas minėtas priekaištas. Tačiau nepriešta- 
raujama, kad kai kurios muzikos rūšys gali daryti jau minėtą po- 
veikį. 

4. Aišku, kad muzikos mokymasis neturi nei trukdyti vėles- 
niems darbams, nei silpninti kūną ir daryti jį netinkamą kari- 
nėms pratyboms bei visuomeninėms pareigoms — tiek ir dabar 
jas atlikti, tiek ir ateityje jų išmokti. Mokantis taip neatsitiks, 
jei muzikos nebus mokomasi pernelyg uoliai, siekiant dalyvauti 
muzikantų varžybose, ir jei nebus mokomasi tų stulbinančių ne- 
įprastų kūrinių, kurie dabartiniu metu buvo įtraukti į varžybas, 
ir dėl to tapo lavinimo dalyku. Tačiau dar iki to reikia pasiekti, 
kad jaunuoliai sugebėtų gėrėtis gražiomis melodijomis ir ritmais, 
o ne tik muzika apskritai, kaip kai kurie gyvūnai bei daugelis 
vergų ir tarnų. 


VII. 3. Pripažinę, kad kai kurie šiuolaikiniai muzikos žinovai ir 
filosofai, turintys didelę muzikinio lavinimo patirtį'“, labai gražiai 
išnagrinėjo šiuos klausimus, mes nukreipsime į jų tyrinėjimus tuos, 
kurie nori kiekvieną iš šių dalykų panagrinėti atskirai. O patys, 
apmetę klausimo kontūrus, panagrinėkime jį bendrais bruožais. 4. 
Kadangi mes laikomės tokio melodijų skirstymo, kokį siūlo kai ku- 
rie filosofai, sugrupuodami melodijas į veikiančiąsias sielą (etines), 
skatinančiąsias veikti (praktines) bei įkvepiančiąsias ir proporcin- 
gai priskirdami kiekvienai iš jų atitinkamą dermę, atitinkančią kiek- 
vienos iš šių melodijų prigimtį“, todėl mes teigiame, kad muziką 
reikia pasitelkti ne dėl kokio nors vieno naudingo dalyko, bet dėl 
daugelio — ir dėl lavinimo, ir dėl katarsio (o tai, ką mes vadiname 
katarsiu, dabar paaiškinsime bendrais bruožais, o aiškiau išdėsty- 


12 Tikriausiai turimi galvoję Damono mokyklos atstovai Aristoksenas (Apiotėksvos, 
354—300 m. pr. Kr.), graikų filosofas ir muzikos teoretikas, ir Platonas. Damonas (Adpov 
V a. pr. Kr.) — graikų muzikos teoretikas, tyrinėjęs garsų eiles ir riimus jų etinio vertingumo, 
auklėjamojo poveikio požiūriu. Periklio draugas, Sokrato mokytojas sofistas. 

13 Šis skirstymas tikriausiai perimtas iš Aristokseno. Pirmąsias melodijas atitinka lidinė ir 
dorinė dermės, antrąsias — joninė ir eolinė, trečiąsias — friginė. 

sime „Poetikos“ skyriuose)“ ir, trečia, pramogai (atsipalaiduoti ir 
atsikvėpti nuo įtampos). 5. Aišku, kad reikia naudotis visomis der- 
mėmis, bet naudotis jomis reikia nevienodai. Lavinimui dera der- 
mės, labiausiai veikiančios sielą. Kitų atlikėjų klausymuisi tinka 
tiek skatinančiosios veikti, tiek ir įkvepiančiosios dermės (juk bū- 
seną, kuri ypač stipriai užvaldo kai kurias sielas, pavyzdžiui, gai- 
lestį, baimę, pagaliau įkvėpimą, vieni patiria labiau, kiti mažiau, 
bet patiria visi. Šis jaudulys, sužadintas šventųjų giesmių, apima, 
kaip mes matome, kai kuriuos žmones, kai jie klausosi sielą jaudi- 
nančių melodijų ir nusiramina, lyg paveikti gydymo bei katarsio. 
6. Tą patį, be abejo, patiria ir gailestingi bei drovūs, ir apskritai 
jautrūs žmonės, ir kiti, kiek kiekvienam jų lemta patirti, ir visi jie 
išgyvena kažkokį katarsį ir palengvėjimą, lydimą malonaus pojū- 
čio. Panašiai ir sielą apvalančiosios melodijos teikia žmonėms ne- 
kaltą džiaugsmą). Todėl šitokiomis dermėmis ir šitokiomis melodi- 
jomis reikia leisti naudotis teatre muzikinių varžybų dalyviams. 7. O 
kadangi ir žiūrovas gali būti dvejopas, vienas — laisvas, išauklėtas 
žmogus, kitas — šiurkštus, iš amatininkų, samdinių ir kitų panašių 
žmonių, reikia rengti varžybas bei reginius ir pastarųjų poilsiui. 
Kaip šių žmonių sielos yra nutolusios nuo prigimties, taip būna ir 
iškraipytų dermių, ir šaižių sugadintų melodijų. Kiekvienam malo- 
numą teikia tai, kas atitinka jo prigimtį. Todėl dalyvaujantiems 
varžybose reikia duoti galimybę pasinaudoti tam tikra muzikos rū- 
šimi, kuri atitinka tam tikrą žiūrovą. 8. O lavinimui, kaip jau sa- 
kyta, reikia taikyti sielą veikiančiąsias melodijas bei atitinkamas 
dermes. Šitokia yra, kaip pirma minėjome, dorinė dermė, tačiau jei 
užsiimantys filosofija ir muzikiniu lavinimu mums pritars, reikės 
pasitelkti ir kokią nors kitą dermę. Platonas „Valstybėje““ neteisus 
kartu su dorine derme palikdamas tik friginę dermę, o iš muzikinių 
instrumentų atmesdamas fleitą. Mat friginė dermė tarp dermių 
užima tokią pat vietą, kokią užima fleita tarp kitų muzikinių in- 


14 „Poeiikoje“ (VI sk.) tik sakoma, kad tragedija, sužadindama gailestį ir baimę, apvalo 
šiuos jausmus. Galbūt čia turima galvoje neišlikusi „Poetikos“ antroji knyga arba poetikos 
aptarimas pačioje „Politikoje“, kurių taip pat neišliko. 

15 Žr: Platonas. Valstybė, 399 a—c. 

strumentų — abi jos jaudinančios ir įspūdingos. 9. Tai rodo poezija. 
Juk iš muzikinių instrumentų visokią bakchišką ekstazę ir visokį 
panašų jaudulį geriausiai išreiškia fleita, o iš dermių tinkamai tuos 
jausmus atspindi friginė dermė. Pavyzdžiui, ditirambas, kaip ma- 
noma, yra friginės dermės. Tai įrodinėdami šiuo dalyku užsiiman- 
tys žmonės pateikia daug pavyzdžių, tarp jų ir tokį: Filoksenas!“ 
pamėginęs sukurti ditirambą „Misiečiams“ dorine derme, tačiau 
neįstengęs to padaryti ir pačios prigimties vedamas vėl nukrypęs į 
friginę, kaip labiausiai ditirambui tinkančią, dermę. 10. Visi sutin- 
ka, kad dorinė dermė yra ramiausia ir labiausiai atitinka vyriškąjį 
būdą. Be to, jei labiau nei kraštutinumus vertiname vidurį, tai 
teigiame, kad to vidurio reikia siekti. Dorinė dermė kaip tik ir 
užima vidurinę padėtį tarp kitų dermių, todėl akivaizdu, kad jau- 
nimui lavinti labiau tinka dorinės dainos. 

Reikia atsižvelgti į du dalykus — į tai, kas galima, ir į tai, kas 
pritinka. Kiekvienas žmogus privalo užsiimti labiau tuo, kas jam 
galima ir kas jam pritinka. O šitai nustatoma pagal amžių. Pavyz- 
džiui, gyvenimo nukamuotiems žmonėms nelengva išdainuoti šai- 
žias dermes. Tokio amžiaus žmonėms prigimtis siūlo atpalaiduo- 
jančius tonus. 11. Todėl kai kurie muzikos žinovai pagrįstai prieš- 
tarauja Sokratui"', kad jis į pramogas neįtraukė atpalaiduojančių 
dermių, laikydamas jas apkvaišinančiomis ne dėl svaiginančio po- 
veikio (juk apgirtimas labiau veda į bakchišką pamišimą), o kad jos 
atpalaiduoja žmogų. Todėl ateityje vyresniame amžiuje reikalingos 
ir šitokios dermės, ir jas atitinkančios melodijos. Be to, jei tarp 
dermių yra tokia, kuri labiausiai pritinka vaiko amžiui, galinti ir 
lavinti, žavėti (pavyzdžiui, iš dermių labiausiai tuo, atrodo, pasižy- 
mi lidinė dermė), tai akivaizdu, kad lavinant reikia laikytis trijų 
dalykų — vidurio, to, kas galima, ir to, kas pritinka. 

Versta iš: Aristoteles. Politica. — Lipsia, 1909. — 


P. 272—276, 279—285, 288—291. Iš senosios graikų 
kalbos vertė Audronė Kudulytė-Kairienė 


I6 Filoksenas (bu. dėEvos, 435—380 m. pr. Kr.) — vienas iš žymiausių senovės graikų 
ditirambų kūrėjų. 
VU žr. Platonas. Valstybė, 398 e. 


DIDŽIOJI ETIKA 


į „Didžioji etika“ („H9i24 ueyaAG“) — mažiausia savo ap- 
i imtimi tarp visų trijų Aristotelio etikos traktatų („Nikomacho 
š etika“, „Eudemo etika“), tačiau dėl savo teiginių svarumo ir 
i kondensuoto dėstymo ji laikoma viena iš svarbiausių Aristo- 
telio etikų. Renesanso laikų filologai dėl neįprasto stiliaus 
abejojo jos autentiškumu. Manoma, Jog tai kompiliacinis neži- 
nomo antikos peripatetiko darbas „Eudemo etikos“ pagrindu. 

„Didžioji etika“ susideda iš dviejų knygų. Antologijoje 
spausdinamas antrosios knygos fragmentas, kuriame kalba- 
ma apie grožio tr gėrio ryšį. 


ANTRA KNYGA 


9. Tai pasakytina ir apie sėkmę. Kadangi mes jau aptarėme 
kiekvieną dorybę atskirai, beliktų, sudėjus atskiras dalis, jas apiben- 
drinti. Tai, kas labai dorovinga, turi neblogą pavadinimą — kaloka- 
gatija. Gražiu ir geru vadinamas žmogus, kai jis labai dorovingas, 
nes apie gražų ir gerą žmogų kalbama, remiantis dorovingumu. 
Pavyzdžiui, gražiu ir geru vadinamas teisingas, narsus, išmintingas 
ir apskritai pasižymintis dorybėmis žmogus. 

Remdamiesi skirstymu į dvi dalis, mes teigiame vienus dalykus 
esant gražius, o kitus — gerus. Iš gerųjų dalykų vieni apskritai geri, 
kiti — ne. Gražūs — tai dorovingumas bei juo pagrįsti darbai; geri — 

valdžia, turtas, šlovė, garbė ir panašūs dalykai. Gražus ir geras tas 
žmogus, kuriam geri dalykai yra apskritai geri, o gražūs — apskritai 
gražūs dalykai. Šitoks žmogus ir geras, ir gražus. O tas, kuriam 
apskritai geri dalykai nėra geri, nėra nei gražus, nei geras, kaip nėra 
sveikas tas, kuriam apskritai sveikatai naudingi dalykai atrodo nesą 
naudingi. O jei įsigytas turtas bei valdžia kenks kuriam nors žmo- 
gui, tai šis jų neįsigys, bet norės turėti tai, kas jam nekenkia. Tas, 
kuris vengia įsigyti ką nors iš gėrybių, negali būti laikomas gražiu ir 
geru žmogumi. O tas žmogus, kuriam visa, kas tik egzistuoja gero, ir 
yra gera ir kuriam nekenkia tokie dalykai, kaip turtas ir valdžia, — 
šitoks Žmogus ir geras, ir gražus. 

10. Buvo kalbėta, tačiau nepakankamai, apie teisingą, padorumu 
pagrįstą veiksmą. Taip mes pavadinome veiksmą, remdamiesi tei- 
singu samprotavimu. Tačiau bet koks nesusivokiantis žmogus gali 
paklausti: „Kas tai yra „remtis teisingu samprotavimu“ ir „Kas tai 
yra „teisingas samprotavimas“? Taigi veiksmas, paremtas teisingu 
samprotavimu, yra tuomet, kai neprotingoji sielos dalis netrukdo 
protingajai sielos daliai atlikti savo veiksmus. Tuomet veiksmas 
paremtas teisingu samprotavimu. <...> 


Versta iš: Aristoteles. Magna moralia. — Lipsia, 
1883. — P. 81—82. Iš senosios graikų kalbos vertė 
Audronė Kudulytė-Kairienė 


POETIKA 


i Mūsų laikus pasiekė tik viena iš dviejų Aristotelio traktato 
2 t „Poetika“ („Ilepi zomn]uznę“) dalių, kuri skirta bendriesiems 
2 estetikos klausimams ir tragedijos bei epo analizei. Neišliku- 
"io sioje — antroje — dalyje buvo aptariama komedija ir satyrinė 


į poezija (jambai). 
| Antologijoje spausdinami „Poetikos“ fragmentai, kuriuose 
io atsispindi būdingų antikos estetikai klausimų svarstymas. 


I 


Pakalbėkime pirmiausia apie pačią poeziją! ir jos rūšis, apie jų 
visų galimybę, pagaliau apie tai, kaip reikia kurti fabulas, jei nori, 
kad poezijos kūrinys būtų meniškas; paskui apie tai, iš kiek ir kokių 
dalių susideda kūrinys, taip pat apie kitus panašius dalykus, pri- 
klausančius tai pačiai tyrinėjimo sričiai; imkime gvildenti, kaip įpras- 
ta, tuos klausimus paeiliui ir iš esmės. 

Taigi epinis ir traginis kūrinys, taip pat komedija ir ditiram- 
bas?, didžioji fleitos ir kitaros muzikos dalis?, — visi šie kūriniai 


' Aristotelis jau iš pat pradžių nurodo, koks bus „Poetikos“ bendrasis planas, — pirmiausia 
jis kalbės apie pačią poeziją, paskui apie poezijos kūrinį ir trečiojoje dalyje apie poetą. Poeziją 
Aristotelis supranta plačia prasme, t. y. kaip grožinę literatūrą, 

2 Iš pradžių iai buvo strofomis parašyta ir dievui Dionisui skiriama choro giesmė. Iš 
ditirambo išsirutuliojo tragedija. Aristotelis čia turi galvoje pusiau dramiškai sudarytą ditirambą, 
kuriame aktyviai dalyvavo ir fleitininkai. 

3 Muzika, pasak Aristotelio, kai kada nieko neimituoja. Kitara yra styginis instru- 
mentas. kuriuo paprastai pritardavo nomui, fleita buvo skirta pritarti ditirambui. Tačiau 
čia, atrodo, Aristotelis kaiba apie gryną instrumentinę muziką. 

apskritai priklauso imitaciniam menui“. Bet jie skiriasi vienas 
nuo kito trimis atžvilgiais: imituoja arba skirtingomis priemonė- 
mis, arba skirtingus objektus, arba skirtingu, tai yra ne tuo 
pačiu, būdu. 

Panašiai kaip kai kurie menininkai imituoja įvairius dalykus, 
pasitelkę spalvas iv figūras — vieni remdamiesi menu, kiti — įgū- 
džiais, treti — įgimtu talentu, — lygiai taip pat yra ir anksčiau 
minėtuose kūriniuose: visi jie imituoja ritmu, žodžiu ir harmoni- 
ja, pasinaudodami arba vienu iš šių elementų, arba jų deriniu. 
Pavyzdžiui, tik harmonija ir ritmu naudojasi fleitos bei kitaros 
muzika ir kai kurie kiti menai, priklausantys tai pačiai menų rū- 
šiai pagal savo savybes, pavyzdžiui, piemenų birbynių menas. 
Vien ritmu be harmonijos imituoja kai kurie šokėjai, nes jie imi- 
tuoja charakterius, aistras ir veiksmus tiktai ritmiškais savo kūno 
judesiais. 

Toji meno rūšis, kuri imituoja vien žodžiais, [jungiamais] pro- 
za, ar metrais (jei pastaraisiais, tai arba derindama keletą jų vie- 
ną su kitu, arba naudodamasi viena kuria nors jų rūšimi), lig 
šiol neturi pavadinimo. Iš tikrųjų mes neturime jokio bendro var- 
do, kuriuo galėtume pavadinti Sofrono? ir Ksenarcho“ mimus ar 
Sokrato dialogus", o kita vertus, tokius poezijos kūrinius, kuriuos 
kas nors galėtų sukurti imituodamas jambiniu trimetru arba ele- 
giniu distichu, ar kokiais nors kitais panašiais metrais. Bet pa- 
prastai žmonės, sujungdami žodį „poetas“ su metru, vienus pa- 
vadina poetais elegikais, kitus poetais epikais, poetų vardą su- 


* Graikų piinorę — tai labai primityvi kūrybos rūšis, kopijuojanti tikrovę. Tikslaus 
atitikmens šiam graikų kalbos žodžiui ta prasme, kuria jį vartoja Aristotelis, mes neturime. Jis 
poeziją apibrėžia kaip mėgdžiojimą. sekimą, lačiau poezijos objektu laiko ne natūralistiškai 
atvaizduotus atskirus faktus, ne konkrečią tikrovę, o giliau suvokius to, kas „lkėlina“ ir „būtina“, 
dėsningumus. Taigi Aristoteliui imitacija yra kur kas filosofiškesnė ir rimtesnė sąvoka Už 
paprastą kopijavimą, 0 imitacinis menas — tai kūrybinis procesas. 

3 Sofronas (Zioopov) — naujo literatūros žanro — mimo — pradininkas, gyvenęs apie 450 
m. pr. Kr. Mimas yra draminės scenos iš builinio gyvenimo. parašytos ritmine proza. 

5 Ksenarchas (Zėvapyoc, IV a. pr. Kr.) — Sofrono sūnus, irgi mimų rašytojas. 

7 Taip Aristotelis vadina tik Platono dialogus, kuriuose Sokratas yra pirmasis kalbėtojas. 
Jie, Aristotelio nuomone, yra tarp prozos ir poezijos. Tačiau čia neįeina kitų Sokrato mokinių 
(Aischino, Antisteno, Ksenofonto, Faidono) parašyti dialogai. 

teikdami ne pagal kūrybą, o apskritai pagal metrą. Net ir tuos, 
kurie išdėsto eilėmis ką nors iš medicinos ar gamtos mokslų, taip 
pat jie paprastai pavadina poetais, nors, pavyzdžiui, tarp Home- 
ro ir Empedoklio", išskyrus metrą, nėra nieko bendra, todėl pir- 
mąjį teisingai galima pavadinti poetu, o antrąjį — veikiau gam- 
tininku, bet ne poetu. <...> 


II 


Kadangi menininkai imituoja veikiančius žmones, dėl to tie 
žmonės būtinai turi būti geri arba blogi: mat charakteriai beveik 
visuomet linksta į tai, nes visus žmonių charakterių skirtumus 
lemia yda ir dorybė. Dėl to ir poetai savo veikėjus sukuria arba 
geresnius už mus, arba blogesnius, arba tokius kaip mes. Taip 
daro ir tapytojai: Polignotas? piešė geresnius, Pausonas“? — blo- 
gesnius, o Dionisijas! — tokius žmones, kokie jie yra iš tikrųjų. 
Todėl aišku, kad kiekvienas iš minėtųjų menų turės tokių skir- 
tumų ir kiekvienas bus toks, o ne kitoks priklausomai nuo imi- 
tuojamo objekto. <...> 


Apskritai poezijai, kaip atrodo, pradžią davė dvi priežastys, ir 
jos abi įgimtos. Juk iš pat vaikystės žmonės yra linkę mėgdžioti, 


Ę Empedoklis — žymus filosofas, gamtininkas. gydytojas, oratorius ir poetas, gyvenęs apiė 
450 m. pr. Kr., kilęs iš Šicilijos miesto Akraganto. Aristotelis čia kalba apie jo didakiinę pozmą 
„Apie gamtą“. 

3 Poliguotas — vienas iš seniausių ir garsiausių graikų tapytojų. Jo tėvas Aglafonas irgi 
buvo tapytojas. Savo žymiausius kūrinius jis nutapė Platajuose, Atėnuose, Delfuose. Juos plačiai 


aprašė Pausanijas. 

10 Pausonas — Atikos karikatūristas. gyvenęs V a. pr. Kr. anuoje pusėje. Iš jo juokėsi 
Aristofanas. Ir Aristotelis įspėja, kad reikia saugotis jo paveikslų. 

!!| Dionisijas — žymus tapytojas iš Kolofono, Polignoto amžininkas. 


e 

ir nuo kitų gyvūnų jie skiriasi tuo, kad geriausiai sugeba tai 
daryti, kartu mėgdžiodami jie įgyja pirmąsias žinias; be to, mėg- 
džiodami visi žmonės patiria ir tam tikrą malonumą. Tai matyti 
iš to, kad mes su malonumu žiūrime į tiksliai nupieštus atvaiz- 
dus tokių dalykų, į kuriuos tikrovėje mums nemalonu žiūrėti, 
pavyzdžiui, į labai bjaurių negyvų žvėrių pavidalus. Priežastis 
čia ta, kad įgyti žinių labai malonu ne tik filosofams, bet ir 
visiems kitiems žmonėms; skirtumas tėra toks, kad pastariėji 
tuo džiaugiasi neilgai. Iš tikrųjų žiūrovai su malonumu žiūri į 
paveikslus, nes žiūrėdami jie gali pasimokyti ir pasvarstyti: kas 
tai yra, koks yra pavaizduotasis daiktas. O jei žmogus anksčiau 
nebūtų matęs to, kas vaizduojama, malonumą teiktų ne pati 
imitacija, bet puiki apdaila, spalvos arba kurios nors kitos pa- 
našios priežastys. 

Kadangi mūsų prigimtyje slypi siekimas mėgdžioti, kaip ir har- 
monija bei ritmas (kad metrai tėra ritmo dalys, aiškus dalykas), 
vadinasi, žmonės, iš pat pradžių turėję tą stiprų įgimtą polinkį ir 
jį pamažėle ugdydami, savo improvizacijomis ir davė pradžią po- 
e2ijai. 

Poezija susiskirstė pagal [poetų] charakterių būdingąsias savy- 
bes: rimtesni poetai ėmė imituoti kilnius veiksmus ir tokius pat 
žmones, o menkesni poetai — blogų žmonių veiksmus; pastarieji iš 
pat pradžių kūrė pašaipias eiles, tuo tarpu pirmieji — himnus ir 
panegirikas. <...> 


Apie imitaciją hegzametru!? ir apie komediją kalbėsime vė- 
liau, o apie tragediją pakalbėkime dabar, nes jos esmės aptari- 
mas savaime išplaukia iš to, ką jau esame sakę. Taigi tragedija 
yra toks meno kūrinys, kuris imituoja užbaigtą ir svarbų tam 
tikros apimties veiksmą, aprašytą dailia kalba, skirtinga kiek- 


12 Aristotelis epą specialiai nagrinėja XXIII ir XXIV sk. 

vienoje kūrinio dalyje; tai kūrinys, kurį veikėjai vaidina, o ne 
pasakoja ir kuris, sužadindamas gailestį ir baimę, apvalo šiuos 
jausmusB. <...> 


VII 


<...> Susitarėme, kad tragedija — tai užbaigto ir viso veiks- 1450 b 
mo, turinčio tam tikrą apimtį, imitacija: mat gali būti dalykas 
visas, bet neturėti apimties. Visas yra tas, kas turi pradžią, vi- 
durį ir galą. Pradžia yra toji dalis, kuri iš esmės nebūtinu ryšiu 
susijusi su kuo nors pirmesniu, tačiau po jos būtinai eina arba 
išsivysto kita dalis. Galas, priešingai, — tai toji dalis, kuri pa- 
prastai būtinai eina po kitos dalies arba dažniausiai iš jos išsi- 
vysto, tuo tarpu po jos jokios kitos dalies nebūna. Pagaliau vi- 
durys yra toji dalis, kuri ir pati eina po kitos dalies, ir kita da- 
lis po jos eina. Kaip tik dėl to gerai parašytos fabulos neturi nei 
prasidėti kaip pakliuvo, nei baigtis kur pakliuvo, o turi laikytis M 
ką tik minėtų principų. 

Toliau, gražaus reiškinio — ar tai būtų gyva būtybė, ar koks 
daiktas, susidedantis iš tam tikrų dalių, — atskiros dalys turi bū- 
ti ne tik tinkamu būdu sutvarkytos, bet dar ir turėti neatsitikti- 
nį dydį, nes grožis — tai dydis ir tvarka. Todėl negali būti graži 
nei visiškai maža būtybė, nes jos, pasiekusios beveik nepagau- 
namą akimis ribą, mes nematome, nei nepaprastai didelė, nes to- 
kiu atveju mūsų regėjimas neaprėptų jos visos, ir tada žiūrovų 
akyse ji nebebūtų viena ir vientisa; pavyzdžiui, įsivaizduokime de- 1451 a 
šimties tūkstančių stadijų ilgumo gyvį. Taigi kaip daiktai ir gy- 
vos būtybės, kad jos būtų laikomos gražiomis, turi turėti tam tik- 
rą dydį, tačiau tokį, kad jį lengvai aprėptume savo žvilgsniu, taip 
ir fabuloms reikalingas tam tikras dydis, ir būtent toks, kad jis 
būtų lengvai įsimenamas. 


13 Aristotelis savo veikale „Politika“ (VIII, 7) „apvalymo-kararsio“ teoriją pažadėjo paaiš- 
kinti piačiau „Poctikoje“. tačiau to paaiškinimo mes nerandame. 

IX 


Taigi iš to, kas pasakyta, aišku, kad tikrasis poeto uždavinys — 
papasakoti ne apie tai, kas įvyko iš tikrųjų, bet apie tai, kas galėtų 
įvykti ir kas yra galima pagal tikimybę ar būtinybę. Istorikas ir 
poetas skiriasi ne tuo, kad vienas iš jų rašo eilėmis, o kitas proza. 
Juk jei Herodoto“ veikalus kas nors išdėstytų eilėmis, jie vis tiek 
būtų istoriniai veikalai, nesvarbu, ar eiliuoti, ar neeiliuoti5. Skir- 
tumas tas, kad pirmasis pasakoja apie įvykius, kurie tikrai buvo, 0 
antrasis apie įvykius, kurie galėtų būti. Todėl poezija yra filosofiš- 
kesnė ir kilnesnė už istoriją, nes ji labiau atskleidžia bendruosius 
dėsningumus, o istorija — pavienius įvykius. Bendrybė žymi tai, ką 
vienokio ar kitokio charakterio žmogui reikia kalbėti ar veikti pa- 
gal tikimybę ar būtinybę; to kaip tik siekia poezija, suteikdama 
(kiekvienam veikėjui išgalvotą] vardą. Atskirybė savo ruožtu yra 
tai, ką padarė Alkibiadas!* arba kas jam atsitiko. 

Bendrybės siekimas komedijoje mums jau akivaizdus. [Komedi- 
jų rašytojai] kuria fabulą tikimybės pagrindu ir duoda [savo veikė- 
jams] atsitiktinius vardus, nepritaikydami jų individualiems žmo- 
nėms, kaip daro jambų poetai. 

Tragedijoje, priešingai, yra minimi tikrai buvusių žmonių var- 
dai. Priežastis ta, kad tikime tuo, kas galima. Tikrai niekaip neti- 
kime galimumu to, kas nėra įvykę; priešingai, aišku, kad tai, kas 
įvyko, yra galima: nebūtų įvykę, jei nebūtų buvę galima. 

Vis dėlto ir kai kuriose tragedijose tik vienas ar du veikėjų 
vardai mums žinomi iš istorijos, o kiti pramanyti; kai kuriose nėra 
nė vieno mums žinomo vardo, pavyzdžiui, Agatono!' tragedijoje 


* Herodoras — istorijos mokslo pradininkas, gyvenęs apie 450 m. pr. Kr. Aristotelis jį 
mini čia dėl to, kad jo istoriniuose darbuose daug poetinių elemenių. 

15 Plg. I skyrių, kur taip pat teigiama, kad ne eiliavimas padaro poetu. 

Iš Alkibiadas (Alxipiūšnę, apie 450—404 m. pr. Kr.) — žymus Atėnų politikas ir 
karvedys, ryški individualybė senovės Graikijos istorijoje. 

V Agaronas (AyuSov, 447—400 m. pr. Kr.) — Aristotelio didžiai vertinamas tragedijų 
kūrėjas. Jo pirmoji pergalė meninėse varžybose 416 m. pr. Kr. sudaro Platono dialogo „Puota“ 
veiksmo pagrindą. Agatonas originalus tuo, kad atskyrė choro giesmes nuo fabulos, paversda- 
mas jas embolimomis-intermedijomis. Jo tragedijos pavadinimą (Aristotelio tekste: Ev dvSzi) 
galima suprasti dvejopai: „Gėlė“ ir „Antėjas“. 

„Antėjas“: šioje pjesėje įvykiai, kaip ir vardai, pramanyti, tačiau 
dėl to ji teikia [mums] nė kiek ne mažesnį malonumą. 

Tad galime daryti išvadą, kad nėra reikalo stengtis visokiais 
būdais laikytis tradicinių fabulų, kurių pagrindu kuriamos mūsų 
tragedijos. Toksai siekimas netgi juokingas, nes tos istorijos žino- 
mos tik nedaugetiui žmonių, o malonumą teikia visiems. 

Taigi aišku, kad poetas turi būti daugiau fabulos negu metro 
kūrėjas, nes jis yra poetas dėl imitacijos, o imituoja veiksmus. Ir 
jeigu tektų atvaizduoti įvykius, kurie tikrai buvo, jis liktų nė kiek 
ne mažesnis poetas, nes niekas neprieštarauja, kad kai kurie tikri 
įvykiai savo pobūdžiu gali būti įtikimi ir galimi; kaip tik dėl to, kad 
juos pasirenka, jis jau yra tų įvykių kūrėjas. 

Iš paprastų fabulų, tai yra veiksmų, epizodinės — blogiausios. 
Epizodine vadinu tokią fabulą, kai epizodai eina vienas po kito, 
nesusieti nei tikimybės, nei būtinybės. Tokios fabulos yra kuriamos 
menkų poetų, nes jiems stinga talento, o gerų poetų fabulos kuria- 
mos, atsižvelgiant į veikėjus, kurie varžydamiesi nebepaiso turinio 
ir ištęsia savo fabulą, o dėl to paskui dažnai būna priversti iškreipti 
natūralią įvykių eigą. 

Tragedija — tai ne vien užbaigto veiksmo imitacija, bet ir tokio, 
kuris sukelia baimę bei gailestį, o šios aistros sukyla ypač tada, kai 
įvykiai vyksta netikėtai, rutuliodamiesi vienas iš kito. Iš tikrųjų 
netikėti įvykiai kur kas nuostabesni už tuos, kurie įvyksta dėl gry- 
no atsitiktinumo ir lemties, o iš likimo siųstų įvykių daug nuosta- 
besni atrodo įvykę tarsi tyčia; kaip pavyzdį galima paminėti tą 
atvejį, kai Mitijo statula Arge užmušė Mitijo žudiką, užkritusi ant 
jo tuo metu, kai šis ją apžiūrinėjo. Panašūs įvykiai atrodo neatsi- 
tiktiniai. Taigi išeina, kad taip sutvarkytos fabulos yra gražesnės. 


XXV 


Kiek ir kokio pobūdžio yra [poezijos kritikos] problemų bei jų 
sprendimų, mums paaiškės vėliau, aptarus visa tai. 

Kadangi poetas imituoja taip, kaip ir tapytojas arba kuris nors 
kitas menininkas, kuriantis paveikslus, tai jis būtinai turi įvaldyti 

vieną iš trijų galimų imitacijos būdų — jis [turi imituoti daiktus] 
arba tokius, kokie jie buvo ar yra, arba tokius, kokie atrodo mums 
patiems arba kitiems sprendžiant iš jų pasakojimo, arba kokie jie 
turi būti. Apibūdinti šiuos daiktus galima bendrine kalba, tarmy- 
bėmis, metaforomis ir daugybe kitų kalbos priemonių, o tokią lais- 
vę mes suteikiame poetams. 

Pridurkime dar ir tai, kad ne tas pats vertinimo kriterijus!š 
taikomas politikai ir poezijos menui arba kitiems mokslams ar me- 
nams ir poezijos menui. Į pačią poeziją gali įsibrauti dvejopos klai- 
dos, iš kurių vienos Hečia poezijos esmę, o kitos visiškai atsitikti- 
nės. Jei poetas ketina pavaizduoti kokį nors visai nepoetinį dalyką, 
tai tokia klaida kyla iš pačios poezijos esmės". Bet jei poetas kur 
nors suklydo, tai tokia klaida nepaliečia poezijos esmės. Tokia klai- 
da būtų, pavyzdžiui, jei menininkas pavaizduotų arklį, keliantį iš 
karto abi dešiniąsias kojas, arba klaida specialiame moksle, pavyz- 
džiui, medicinoje ar kokiame nors kitame. Todėl, atsakant į kriti- 
kos daromus priekaištus, būtina įsidėmėti šiuos principus. 

Pirmiausia imkime [priekaištus], liečiančius patį meną. Jei [me- 
nininkas savo kūrinyje] pavaizduoja negalimus dalykus, tai, žino- 
ma, klaida, tačiau ji pateisinama, jei padeda pasiekti [poezijai ke- 
liamą] tikslą, o tas tikslas, kaip buvo minėta, pasiekiamas tuo at- 
veju, jei įsibrovusi šitokia klaida vieną ar kitą veikalo dalį pagyvi- 
na. Pavyzdžiui, Hektoro persekiojimo scena. Tačiau tuo atveju, jei 
tas tikslas eriau arba bent ne blogiau galėjo būti pasiektas pavaiz- 
duojant į įvyk ius, klaida negalėtų būti pateisinama, nes, jei tai įima- 
noma,-reikia stengtis niekur neįvelti klaidos. 

Toliau reikia žiūrėti, katrai iš tų dviejų kategorijų priklauso ši 
klaida: ar klaidoms, liečiančioms pačią meno esmę, ar atsitiktinėms 
klaidoms; mat, pavyzdžiui, kur kas mažesnė menininko klaida ne- 
žinoti, kad stirna neturi ragų, negu nupiešti prastą jos atvaizdą. 


Iš Aristotelis tuo pabrėžia, kad poezija turi savo specifiką, skiriančią ją nuo politikos, 
etikos ir pan. Jos specifiką sudaro estetiniai siekiai. Tačiau, antra vertus, poezija, kaip nurodo 
Aristotelis, yra glaudžiai susijusi su politika ir etika. 

15 Tekste spraga, todėl egzistuoja skirtingi skaitymo variantai. Galimas ir toks: „Jei poetas 
ketina pavaizduoti kokį nors dalyka, bet nepajėgia to padaryti dėl talento stokos, tai tokia 
klaida liečia poezijos esmę“. 

Be to, jei priekaištaujama, kad pavaizduota neteisingai, galima 
į tai atsakyti šitaip: [galbūt poetas nupiešė daiktus tokius), kokie jie 
turi būti; ir Sofoklis yra pasakęs, kad jis vaizduojąs žmones tokius, 
kokie jie turi būti, tuo tarpu Euripidas vaizdavo tokius, kokie jie yra. 

Jei negalima [gintis nei vienu, nei kitu būdu], tai dar galima 
remtis visuotine nuomone, pavyzdžiui, pasakojimuose apie dievus. 
Iš tikrųjų poetai, [pasakodami apie dievus], galimas daiktas, nevaiz- 
duoja jų nei geresnių, nei tokių, kokie jie yra iš tikrųjų, bet gal yra 
taip, kaip sako Ksenofanas: „juk tokia visuotinė nuomonė“??. 


Perspausdinta iš: Aristotelis. Rinktiniai raštai. — 
Vilnius: Mintis, 1990. — P. 277—281, 283 —290, 
314—315. Iš senosios graikų kalbos vertė Marcelinas 
Ročka 


20 Ksenofanas — VI a. pr. Kr. poetas ir Elėjos filosofinės mokyklos steigėjas. Jo žodžiais 
Aristotelis nori pasakyti, kad poetai nevaizduoja dievų nei tokių, kokie jie turi būti, nės tai ne 
žmonių galioje, nei tokių, kokie jie iš tikrųjų yra, nes suteikia jiems žmogaus išvaizdą ir ydas. 
Vadinasi, lieka tik viena: poetai vaizduoja dievus remdamiesi savo ir visuotine nuomone. 


HELENIZMAS 


HELENIZMO ESTETIKA 


Graikai ėmė vadintis helėnais, o kraštą pavadino Helada VIII— VI a. pr. 
Kristų. Pirmasis helenizmo terminą 1836 m. ėmė vartoti vokiečių istorikas 
Johannas Gustavas Droysenas (1808—1884). 

Žinomas antikos estetikos tyrinėtojas A. Losevas helenizmo estetikos is- 
toriją skirsto į tokius periodus: ankstyvąjį (TV—I a. pr. Kr.), vidurinįjį (I-II a.) 
ir vėlyvąjį (III—V a.). Vėlyvojo helenizmo estetika suklestėjo neoplatoniz- 
mo, ypač Plotino filosofijoje!. Taigi helenizmo estetikos terminas apima ne 
vien graikų estetikos istoriją, bet ir kai kuriose Rytų šalyse bei Romos impe- 
rijoje iškilusias estetikos koncepcijas. 

Po Aristotelio nors ix nebuvo sukurta fundamentalių estetikos teorijų, tačiau 
sėkmingai plėtojosi meninė kūryba, žmonės domėjosi menu. Teoriniai sampro- 
tavimai pasidarė konkretesni, buvo gvildenami praktiškesni meninės kūrybos 
klausimai. Vitruvijus (Vitruvius, I a. pr. Kr.) daug rašė apie architektūrą. Išliko 
jo traktatas „Dešimt knygų apie architektūrą“, kuriame apibendrinta Graikijos 
ir Romos helenistinės architektūros teorija ir praktika. Horacijus (Horatius, 
65—27 m. pr. Kr.) „Laiške Pizonams“ (vėliau pavadintame „Apie poezijos me- 
ną“) gvildeno estetinius poezijos klausimus. Kvintilianas (Ouintilianus, apie 
35—96 m.), įkūręs Romoje retorikos mokyklą, paskelbė dvylikos knygų veika- 
k „Oratoriaus mokymas“. Aristotelio mokinys Aristoksenas Tarentietis 
(ApiotočEvoc, IV a. pr. Kr.) parašė muzikos teorijos darbus — „Harmonijos 
pagrindai“ ir „Ritmo pagrindai“. Šie ir kiti mąstytojai daugiau dėmesio skyrė 
meno šakų ir žanrų įvairovei bei savitumui aptarti, meno kūrinių suvokimo, fan- 
tazijos, saikingumo, formos bei išraiškos ir kitiems klausimams gvildenti. 


! Žr. JIoces A. D. Hcropua aunTauHoK acreTAKK. MosxKKĖ annisuH3M. — MockaBa, 
1980. — C. 37. 

Po Aristotelio mirties stoikų mokyklos pradininkas Zenonas iš Kitijono 
(Znvov, apie 333—262 m. pr. Kr.) kartu su savo bendraminčiais taip išpo- 
puliarino šią mokyklą, kad jos sekėju tapo net Romos imperatorius Markas 
Aurelijus (Marcus Aurelius, 121—180). Reikšmingos estetikai yra stoikų idė- 
jos. Jie įdėmiai tyrinėjo kalbos struktūrą ir retoriką, žodžius ir jų reikšmes, 
išskyrė penkis literatūros stiliaus pranašumo bruožus: 1) nepriekaištingą kal- 
bos taisyklingumą, 2) aiškumą, 3) glaustumą, lakoniškumą, 4) tikslumą ir 
taurų išraiškos būdą, 5) prasčiokiškumo vengimą. 

Zenono požiūriu, pati gamta yra ne tik meniška, bet kartu ir menininkė- 
kūrėja. Žmogus, pasak stoikų, taip pat menininkas, jis nuolat kuria pats save. 
Žmogaus savikūra ne tik dorovinė, bet kartu ir meninė: tapdamas dorovingu 
žmogus vis gražėja. Kas gražu, tas gražu jau savaime ir nepriklauso nuo 
požiūrių. Kūno grožį lemia jo sudedamųjų dalių simetrija. Kita vertus, simet- 
rija yra dvasinės simetrijos, dvasinio grožio išraiška. Visa kūryba (ne tik 
menas) remiasi harmonijos principu, nes vieninga harmonija yra persmelkusi 
visa, kas egzistuoja. Gyvenimas harmoningas tada, kai žmogaus valia ir 
veikla nukreipta į tikslus, kurie yra ir objektyvaus pasaulio tikslai. Tačiau 
harmonijos turi būti siekiama vidujai, dvasiškai tobulėjant, kai individas 
laisvai suvokia būtinybę. Pavyzdžiui, Markas Aurelijus primygtinai teigė, 
jog kiekvienas žmogus turįs įsigilinti į save, sutramdyti aistras ir pomėgius, 
paklusti protui, kuris būdamas dieviškosios pasaulio ugnies dalis yra šviesu- 
sis žmogaus pradas, jo poelgių ir sprendimų vadovas. Dorybė ir išmintis, 
meilė ir gėris, pagarba dievams — šitas dvasines vertybes iškelia Markas 
Aurelijus, nužymėdamas stoikų išminčiaus ir sykiu gražaus žmogaus idealo 
kontūrus. Bet svarbiausia, kad visa tai žmogus savyje turi susikurti pats. 
Tam reikia didžiulių valios pastangų, nes reali žmogaus būtis ganėtinai nyki, 
dažnai net beviltiška. „Žmogaus gyvenimo laikas — tik akimirka, jo esmė — 
nuolatinis tekėjimas, pojūčiai — migloti, viso kūno sandara — pasmerkta 
suirti, siela — klaidžiojanti, likimas — neįžvelgiamas, šlovė — nepastovi. 
Trumpai sakant, visa, kas priklauso kūnui, yra kaip tekanti upė, o tai, kas 
priklauso sielai, yra sapnas ir migla. Mūsų gyvenimas — tai kova ir klaidžio- 
jimas svetimame krašte, pomirtinė šlovė — užmarštis. Tai kas gi gali vado- 
vauli žmogui? Tik viena — filosofija“?. Kurti save yra pagrindinė žmogaus 
priedermė. Tobulindamas savė, žmogus tobulina ir visuomenę, tačiau jis neįzy- 


2 Markas Aurelijus. Sau pačiam. — Vilnius: Mintis, 1984. — P. 32. 

ja teisės primesti kitiems savąjį tobulinimosi supratimą. Taigi Markas Aure- 
lijus — už laisvą žmogaus apsisprendimą, už valią siekti gėrio, grožio ir 
išminties. Markas Aurelijus moko: „Visą laiką žiūrėk, kad būtum laisvas, 
palankus kitiems, paprastas ir kuklus“, „Prisitaikyk prie tų dalykų, kuriuos 
tau skyrė likimas, o žmones, su kuriais esi susijęs, mylėk, bet nuoširdžiai“, 
„Įsigilink į save; ten slypi gėrio šaltinis, ir jis niekada neišseks, jeigu tu 
nuolatos skverbsies gilyn“. „<...> nelaikyk svarbiu nieko kito, išskyrus būti- 
numną daryti tai, kas atitinka tavo prigimtį, ir susitaikyti su tuo, ką teikia 
visumos prigimtis“?. 

Stoikai sukūrė alegorinį religinių mitų aiškinimo būdą. Jų požiūriu, Ho- 
mero ir Hesiodo deivės bei dievai buvo tik fizinių elementų, reiškinių ir 
dvasinių būsenų simboliai: Dzeusas — dieviškoji ugnis, Atėnė — išmintis, 
Dionisas — vynas, Demetra — derlingumas ir L. t. 

Stoikų mokyklai atstovaujantis Ciceronas (Cicero, 106—42 m. pr. Kr.) 
taip pai siekė išmintį, grožį ir naudą susieti į visumą ir sukurti mokslą, kurį 
būtų galima taikyti kasdieniame gyvenime. 

Stoikų mokykloje atsirado teorinė estetinių reiškinių subjektyvumo savi- 
voka. Pripažįstant grožio objektyvumą išsamiai buvo aptariamos įvairios gro- 
žio subjektyvumo apraiškos. Markas Aurelijus rašė: „Visa, kas vienaip ar 
kitaip gražu, yra gražu savaime ir savimi apsiriboja, ir pagyrimas neturi su 
tuo nieko bendro. Juk iš tikrųjų tas, ką giriame, netampa dėl to nei blogesnis, 
nei geresnis. Sakau tai, turėdamas galvoje visa, kas paprastai vadinama gra- 
žiais dalykais, — pavyzdžiui, materialius daiktus ir meno kūrinius. Tam, kas 
savaime yra gražu, nieko nereikia — ne daugiau kaip įstatymui, tiesai, palan- 
kumui, dorumui. Ar kuris nors iš tų dalykų yra puikus dėl pagyrimo arba 
gėdingas dėl papeikimo? Ar smaragdas taps blogesnis, jeigu nebus giriamas? 
Arba auksas, dramblio kaulas, purpuras, lyra, kardas, gėlė, medis?“* Toksai 
grožio objektyvių pagrindų loginis atribojimas nuo individualaus suvokimo, 
nuo estetinių reiškinių subjektyviųjų aspektų teikė galimybių nuodugniau 
suvokti estetinę išraišką, subjektyvius išgyvenimus, subjekto pastangas ku- 
riant tiek meną, tiek patį save. 

Epikūrininkų, kaip ir stoikų, estetiniai samprotavimai rutuliojosi įvairio- 
mis kryptimis. Tarp epikūrininkų buvo menkinančių muziką, lyginančių ją su 


* Ten pat. — P. 77, 92, 107, 155. 
* Ten par. — P. 46. 

kulinarijos meno teikiamais malonumais, draudžiančių žmogui viską, išsky- 
rus duoną ir vandenį, tačiau buvo ir nuosaikių mąstytojų, kurie nesmerkė nei 
meilės, nei meno, nei gamtos grožio teikiamo malonuno bei džiaugsmo. 
Stoikai vidinę dvasinę ramybę, palaimą bei harmoniją grindė labiau protu, o 
epikūrininkai mąstytojai — išgyvenimais, kurie esą įsišakniję gamtinėje žmo- 
gaus prigimtyje. Malonumas, jų požiūriu, — būtinas ir natūralus dalykas. 

Lukrecijus (Lukretius, 95—55 m. pr. Kr.) buvo vienas iš ryškiausių šios 
estetinės mokyklos atstovų. Meną ir grožį jis kildino iš žmogaus poreikių. 

Antologijoje spausdinamos epikūrininko Filodėmo (bikdšnuoc, apie 
110—apie 40 m. pr. Kr.) veikalo „Apie eiles“ ištraukos rodo, kaip buvo 
ginčijamasi dėl geros poezijos kriterijų. 

Labai svarbus helenizmo estetikoje yra skeptikų mokslas, susiejęs stoikų 
ir epikūrininkų estetines įžvalgas. Skeptikai neneigė nei juslinės, nei mąsto- 
mos būties ir iškėlė idėją, jog būtis nepaliaujamai kinta. Dėl to apie būtį esą 
nieko tikra negalima pasakyti. 

Sekstas Empirikas (ZėĘtoc 6 'Eumeipixdg, II a. pab.—lII a. pr.), kurio 
filosofiją A. Losevas pavadino absoliučiu skepticizmuš, buvo abejingas vi- 
siems gyvenimo džiaugsmams ir malonumams, visoms gyvenimo kančioms. 
Jam nėra patrauklūs jokie teiginiai ir jokie neiginiai. Netrokšta jis nei laimės, 
nei malonumų, ir linkęs išlaikyti netrikdomą ramybę. Ta ramybė liudija, jog 
žmogus prie nieko nėra prisirišęs, nieko nemyli, viskam yra abejingas. Seks- 
tui Empirikui svarbiausi dalykai yra ne patys daiktai ir jų esmė, o tai, kaip 
jie mums pasireiškia, nes mes negalime žinoti, kaip yra iš tikrųjų. Šeštoje 
veikalo „Prieš mokslininkus“ knygoje jis aptaria muzikos problemas ir pa- 
teikia argumentų, kuriais kili autoriai pagrindžia muzikos vietą ir reikšmę 
žmogaus gyvenime. Jis teigia, kad jeigu ir pripažinsime, jog melodija gali 
jaudinti žmogaus dvasią, tai šitai dar neįrodo muzikos naudingumo. Jeigu 
muzika ir veikia tik išprususius žmones, tai dar nerodo, jog ji yra vertinga. 

Dvasiniame Romos imperijos gyvenime vyravo universalistinės nuosta- 
tos. Romėnų idealai gana abstraktūs ir šalti. Jiems trūksta individualumo, 
emocionalumo, o tai buvo būdinga graikams. Romėnai į gyvenimą ir grožį 
žvelgia racionaliai. Pasak A. Losevo, net meilė romėnų poezijoje dažniausiai 


5 Joceė A. B. KyxnbTypHO-HCTOpPKUECKO6 3HAUEHMHe AKHTHUHOTO CKeNTHŲH3MA II 
Ke5TeNbHOCTh CekcTa OMNKpUKa / Cekcm Dunupux. Counnenua B 2-x TOMAX. — 
MockBa, 1976 — T. 1. — C. 38. 

pornograliška. Poetų eilėse nėra intymumo ir subtilumo, vyrauja dvasinis 
grubumas, nedama, nuo tokios poezijos šalta ir nyku“. Pasaulėjauta persmelkta 
didžiavalstybinio jausmo, kuriuo yra pagrįstas drausmės, pareigos, formalaus 
paklusnumo supratimas. Valstybingumo, vienybės šlovinimas prasiskverbė ir 
į meninę sąmonąę, tačiau vis dėlto nepajėgė numarinti natūralaus, dažniausiai 
gamtinio jusliškumo. Romėnų pasaulėjautoje nėra emocionalumo ir raciona- 
lumo darnos. „Romos imperija — tai visuminio ir tikro absoliutizmo šalis, tai 
kažkokios valstybinės mistikos šalis, kuriai atskiras individas paprasčiausiai 
neegzistuoja, jis tik sraigtelis šioje visatos mašinoje, <...> o greta to jūs 
matote, kokia egzaltacija, koks entuziazmas, kokia isterija ir gašlus jausmin- 
gumas, koks svaigulys apima to individo dvasią, panorus tos pačios imperijos 
vadovybei. Šią absoliutizmo ir egzaltacijos sintezės paslaptį romėnų gyveni- 
mo ir grožio pajautoje lėmė tai, — rašo A. Losevas, — kad ši pajauta yra 
pažinusi Lik gamtinės stadijos socialumą“?. Romos imperija — tai impozan- 
tiška ir galinga, bet antižmogiška idėja, kuri buvo sužavėjusi daugelio mąs- 
tytojų ir menininkų protus ir širdis, kuri turėjo paklusnių garbintojų ir fana- 
tikų. Imperijos dvasiniame gyvenime įsigalėjus abstrakliems idealams, garbės 
troškimui, didžiavalstybiniam universalizmui, individo gyvenimas tapo dvi- 
lypis. Abstrakčios idealybės ir realaus gyvenimo prieštara iškėlė ir palaikė 
subjektyvizmą, eklektiką, didaktiką, moralizavimą, dekoratyvumą, prabangą 
ir parodomąjį blizgesį, pompastišką iškilmingumą ir dirbtinį orumą, didybės 
susiliejimą su banalumu, brutalumu ir prievarta, amoralumo siautulį. Už ra- 
cionalizuoto gyvenimo grotų liepsnojo beprotiškos aistros, viešumoje isterija 
šlovino imperiją. Taigi imperijos dvasiniame gyvenime išryškėjo labai svarbi 
nesutaikoma vidinio išsilaisvinimo ir paklusimo bendrybėms prieštara. Šios 
prieštaros kontekste reikėlų suvokti ir Plotino (IlAozivoc, 204/205—270) 
filosofijos bei estetikos prasmę. 

Plotino nuomone, filosofijos paskirtis — aiškinti būtį, ieškoti absoliutaus 
būties pagrindo. Jis išskiria būties formas, kurios graikiškai vadinamos hipos- 
tazėmis. Jos tuo pačiu metu ir vieningos, ir skirtingos. Pagrindinė būties 
forma, pasak Plotino, yra pirmapradė absoliuti vienybė. Tai nedali begalybė 


S Joces A. O. DnmruuoTHUeCKH-PHMCKAA scTeTHKA I-II BB. K. 9. — MockBa, 

ir laisvė, absoliutus gėris, aukščiausia kūrybinė jėga, pirmapradė priežastis 
visko, kas atskira ir baigtina. Tačiau absoliuti vienybė nėra nei dvasia, nei 
mintis, nei valia. Tai kažkas aukštesnio ir tobulesnio už bet kokią esatį, proto 
kategorijas ir idėjas. Vienybė — esaties šaltinis, bet ji pati yra virš esaties, 
racionaliai nepažini ir nepaaiškinama. Absoliuti vienybė nėra Dievas, jos 
negalima suvokti religiniu išgyvenimu. Iš absoliuto emanacijos būdu atsiran- 
da mažiau tobulos, daugiariopos, nesavarankiškos būties formos. 

Kita būties hipostazė — protas-dvasia. Tai absoliuto savižina. Ši būties 
forma aprėpia idealius daiktų pavidalus, iš kurių kyla daiktai. Šie Plotino 
teiginiai artimi Platono idėjoms. Iš proto-dvasios emanacijos būdu kyla tre- 
čioji būties hipostazė — siela. Ji tarpininkauja protui-dvasiai ir materialiems 
daiktams bei reiškiniams. Siela turi dvi sferas: viena jų susijusi su protu- 
dvasia, kita — su išoriniu daiktiniu pasauliu. 

Ketvirtoji būties hipostazė yra materija, pasižyminti minimalia vienove. Ji 
mažiausiai tobula ir nėra savarankiška realybė. Materiją kuria siela. Nors ji 
stokoja vienovės, savarankiškumo ir apibrėžtumo, tačiau nėra ir visiškai ne- 
tobula. Materijos tobulumas glūdi gamtoje kaip jusliškai suvokiamas grožis 
ir gėris. Estetinis išgyvenimas, pažinimas bei dorovinės pastangos yra skir- 
tingi žmogaus dvasinio tobulėjimo, absoliuto siekimo būdai. Šie trys dvasi- 
nės veiklos būdai, pasak Plotino, remiasi liesioginiais išgyvenimais, intuicija, 
ekstaze, 0 ne racionalumu. Žmogaus paskirtis — dvasiškai tobulėti ir siekti 
absoliuto. 

Antologijoje spausdinami du Plotino traktatai gana išsamiai atspindi jo 
estetinę koncepciją, kurios branduolys — grožio problema. Plotino požiūriu, 
grožis pajuntamas suvokiant žodžių junginius, melodiją, ritmą, o pakilę aukš- 
čiau julimų mes galime patirti verslų, poelgių, būsenų ir dorybių grožį. Ta- 
čiau paaiškėja, kad vieni daiklai gražūs palys savaime, o kiti tik dėl to, kad 
sąveikauja su kitais daiktais. Vadinasi, esama lam tikro prado, kuris ir daro 
daiktą gražų. Tačiau tas pradas nėra tapatus simetrijai arba saikingumui, ki- 
taip tariant, proporcingam dalių susiejimui į visumą. Pirminis kūnų grožis 
priklauso nuo to, kaip juos persmelkia idėja. Kūnas tampa gražus dalyvaujant 
iš dievų atėjusiam protui-dvasiai. Kas gražu, atpažįstama tam tikru sielos 
sugebėjimu. Tobulai įkūnyta idėja daro daiktus gražius, nes idėja pajėgi su- 
sieti dalis į vienovę, tuo atverdama žmogaus sieloje kelią grožiui suvokti. 
Aptardamas grožį, kuris patiriamas pakilus virš jutimų, Plotinas teigia, jog to 
grožio atsivėrimas sielai pagrįstas meile. Sielos didybė, teisingas būdas, tyra 

išmintis, narsa ir kuklumas suspindi visu savo grožiu, kai jais žavimasi ir juos 
mylima. Mylinti šiuos dalykus siela, atsiskyrusi nuo geidulių, kuriuos jai 
įspaudžia kūnas, patiria aukštesnį, neparėmtą jutimais grožį. Apsivaliusi nuo 
kūno malonumų siela suvokia didžiadvasiškumo ir protingumo grožį, nes 
pati tampa idėja ir protu, prisipildo dieviškumo, kuris yra grožio šaltinis. O 
protas bei iš jo kylantis grožis yra artimas sielai, kuri pati būdama graži gali 
suteikti tiek grožio kiliems, kiek jie gali priimti. Verždamasi prie gėrio, jį 
mylėdama, siela patiria, kad gėris yra gražus. Taip pat siela tobulėja ir tampa 
graži. 

Traktate apie protingą grožį Plotinas nagrinėja, kaip pereinama nuo kūnų 
grožio prie suvokiamo grožio, kuris apibūdinamas išmintinga idėja, atvedan- 
čia žmogaus sielą prie absoliutaus Gėrio. 

Kas Plotino estetinėje koncepcijoje buvo vertinga, kodėl jo grožio teorija 
Lapo antikos estetikos viršūne? 

Esmingiausias Plotino samprotavimų bruožas, pasak V. Sezemano, tas, 
kad estetinis suvokimas grindžiamas savęs pažinimu“. Meninė kūryba taip 
pat išplaukianti iš savižinos ir savosios sielos grožio suvokimo. Tikra meninė 
kūryba, tobulas grožis kyla iš menininko savitumo, kurį lemianti ne jo indi- 
vidualybė, o antiindividualus būties centras (absoliutas), kuris grindžia ir 
menininko kūrybines galias. Kūryba galima tada, kai menininko savimonė 
suvokia 14 grožį, kuris glūdi geriausioje jo sielos dalyje, giminiškoje idėjų 
pasauliui ir tobulam gyvenimui. Taigi savęs pažinimo metodas, kuris, pasak 
V. Sezemano, esąs reikšmingiausias Plotino filosofijos aspektas, nėra vien tik 
metodas. Tai iš esmės nauja filosofinė sąmonės interpretacija, kuri atvėrė 
galimybę įžvelgti naują pažinimo plotmę, naują dvasinio patyrimo sferą, nau- 
ją vieningos būties aspektą. „Būties daugiasluoksniškumas arba daugiapla- 
niškumas — štai didžiausias platonizmo atradimas“?, — rašo V. Sezemanas. 
Plotinas atradęs, jog būtis, be gnoseologinio bei ontologinio, turinti ir aksio- 
loginį aspektą. Tik būties vertė ir daro būtį realią. Todėl etinis ir estetinis 
(gėrio ir grožio) aspektai, arba būties malmuo, atveria būties pilnatvę, kuri 
skalina žmogaus sielą veikti, pažinti save. Taigi Plotino filosofija bei estetika 
aktualizuoja individo dvasinių galių problematiką ir nužymi apmąstymų kryptį, 


Š Cezeman B, Ilnaronnam. INxoTuu H coBpeMeRHOCTE // Jioroc. Mesk xyKAponHBIĖ 

kuria ir mūsų laikais einant reikėtų ieškoti, kaip įveikti subjektyvios ir objek- 
tyvios kultūros priešpriešas. ' 

Plotino teigimu, yra trys keliai, kuriais eidamas žmogus gali atsikratyti 
blogio ir bjaurumo: meilė, menas ir filosofija. Kiekvienas iš jų veda į tikrą 
būtį, kuri žmogui iškyla ekstazėje. Lengviausia siekti tobulumo tiems, kurie 
iš prigimties jautrūs ir gabūs grožio dalykams. Estetinis suvokimas yra ne 
kontempliacija, o audringas veržimasis pirminio grožio link. Sumišimas, sma- 
gus sukrėtimas, ilgesys, meilė, džiaugsmas — štai jausmai, kuriuos turi su- 
kelti bet kokių objektų grožis. Neregimų dalykų grožis suvokiamas protu, 
vidiniu regėjimu, ir tas suvokimas taip pat persiduoda jausmams. Savaime 
graži siela suteikia grožio žmogaus poelgiams, kūnui ir darbams. Tačiau tai 
vyksta tik tada, kai jo siela, prisikankinusi su kūnu, pradeda gręžtis į savo 
tikrąją Tėvynę — į proto-dvasios sferą, ieškodama absoliuto. Būtent grožis 
ir sielai akis atveria. 

Toksai dvasingumo ir grožio vaidmens išaukštinimas turi didžiulę savai- 
minę vertę ir humanistinę prasmę, nes skalina žmones gilintis į savo subjek- 
tyviuosius išgyvenimus, ieškoti juose amžinojo grožio ir gėrio. 

Plotinas buvo vienas iš tų senovės mąstytojų, kurie įteisino estetikos pro- 
blemų savarankiškumą. Jis atskirai aptarė kūno ir sielos, gamtos ir meno 
grožį, žmonių skonių ir požiūrių skirtingumą. Buvo įveiktas ribotumas tų 
antikos grožio teorijų, kuriose grožis buvo kildinamas iš proporcijų ar simėt- 
rijos. Be to, Plotinas menui suteikia daug daugiau laisvės negu jo pirmtakas 
Platonas. Menas, Plotino požiūriu, nesiremia kokiu nors objektyviu, pačiame 
veikale glūdinčiu estetiniu kanonu ar principu. Menas nesitenkina paprastu 
pamėgdžiojimu, o stengiasi prisiliesti prie tų šaltinių arba idėjų, iš kurių 
trykšta grožio ir gėrio vienovė, kitaip tariant, prie absoliuto. Menininkas yra 
ir turi būti laisvas, nes jis kuria grožį ten, kur jo stinga. Todėl, pasak Plotino, 
menas duoda daugiau negu gamta; to negalėtų padaryti ir pamėgdžiojimas. 

Plotino estetikos sąvokos — daugiareikšmės. Tai lėmė interpretacijų įvai- 
rovę. Jis veikė viduramžių bei Renesanso mąstytojus, gvildenusius grožio bei 
meno problemas, F. Scheilingo meno filosofiją, A. Shaftsbury'o idėjas, F. No- 
valio ir J. W. Goethe's estetines pažiūras. 

FILODEMAS 
(apie 110—apie 40 m. pr. Kr.) 


Graikų poetas ir filosofas epikūrininkas Filodemas 
(GiAoSnuos yra kilęs iš Palestinos miesto Gadaro, mokėsi 
Atėnuose pas epikūrininką Zenoną Sidonietį iš Finikijos, ku- 
rio paskaitas 79—78 m. pr. Kr. lankė ir Markas Tulijus Ci- 
ceronas. Vėliau Filodemas apsigyveno Romoje konsulo Liuci- 
Jaus Kalpurnijaus Pizono namuose. O kai Pizonas jam pado- 
vanojo savo vilą Herkulanėjuje, Filodemas įkūrė Neapolyje 
savo mokyklą, kurią lankė poetas Vergilijus. 

Mūsų laikus pasiekė tik XIX a. Herkulanėjuje atkasti Fi- 
lodemo raštų fragmentai ant labai apgadintų papirusų, iš 
kurių buvo atstatyti traktatai „Apie eiles“ („Ilgpi x0nudETOV“), 
„Retorika“, „Apie muziką“, „Apie šventumą“, „Apie dievus“, 
„Apie ženklus ir žymenis“. Taip pat išliko per 30 Filodemo 
epigramų meilės tema. 

Filodemo filosofija ir estetika nukreipta prieš stoikų inte- 
lektualizmą, kosminę meno prigimtį, grožio moralumą. Meno 
požymiu jis nelaikė tikrovės pamėgdžiojimo, išorinės kompo- 
zicijos, jausmų žadinimo, dorovinės funkcijos — menas, jo 
nuomone, yra vienas iš natūralių žmogaus poreikių, apsiribo- 
jančių bendromis kedonistinėmis normomis. Jo poveikis esąs 
tolygus virtuvės kvapų poveikiui. Filodemas taip pat nepri- 
pažino dieviškos meno kilmės, pavyzdžiui, muzikos jis nekil- 
dino iš dangaus sferų harmonijos, kaip buvo įprasta antiko- 
je. Meną jis laikė žmogaus išradimu ir teigė jį turintį sava- 
rankišką estetinę reikšmę. Menas esąs vertas tiek, kiek jis 
naudingas. 

(3 Antologijoje spausdinami fragmentai iš Filodemo traktato 
že „Apie eiles“, kuriame autorius polemizuoja su trijų stoikų — 
i Neoptolemo, Aristono ir Krateto — požiūriais į poeziją. 


APIE EILES 


Penkta knyga 
[Prieš nežinomą oponentą] 


<...> Daugelis filosofų, o ypač didžiausieji, panašiu atveju nega- 
lėtų daryti auklėjamojo poveikio toms mokslo sritims, kurias jis 
paminėjo. Šito neketina daryti nei oratoriai, nei jokia kita mokslo 
disciplina, panaši į minėtąsias. Kai jis! sako, kad poetai visiškai 
nesinaudoja nei savo pačių, nei kitų asmenų įrodymais <...> 

<...> Nemažai auklėjamųjų kalbų, pavyzdžiui, įtikinamosios ir 
giriamosios, ir raminamosios, ir pamokomosios yra visai kitaip su- 
darytos, negu vadinamieji įrodymai. [0 kai jis sako, kad] poetas ne 
tik atskleis tikrovę <...> 

Taigi Homeras pažino tikrovę, bet aš abejoju, ar jis siekė auk- 
lėti. Todėl dar klausimas, ar Homeras auklėja. O kai jis teigia, kad 
ir kiti, apie kuriuos mes anksčiau kalbėjome, yra tokie, kaip Home- 
ras, kaip aš suprantu, rodo, kad jų tikslas — pasitenkinimas, ypač 
Herakleido* <...> 

<...> kaip anksčiau esu sakęs mums, pradedantiems gvildenti ir 
jo, ir kitų mokslų esmę. Jis rašo, kad geras poetas privalo džiuginti 
besiklausančius ir teikti naudą žiūrovams. Jei jis kaip naudą su- 
pranta tai, kas priklauso dorybei, tai iš to, kas anksčiau pasakyta, 
aišku, kad dorybe džiuginti neįmanoma <...> 

[Jis klystal, nes nenustatė, kurio iš daugybės egzistuojančių 
naudingų dalykų reikia reikalauti iš poeto, ir todėl nenurodė, kas 


! Čia autorius turi galvoje tokį oponentą, kuris iš poezijos reikalauja kartu ir pasitenkini- 
mo, ir naudos. 

? Herakleidas Pontietis (Hpaxksišnę, IV a. pr. Kr.) — senovės praikų filosofas, moks- 
lininkas ir poetas, Platono ir Aristotelio mokinys, traktaio „Apie poeziją ir poetus“ autorius, 

17 dėl ko teikia malonumą ir kas tą malonumą sudaro, be to, 
abiem atvejais taip ir paliko neapibrėžęs, kas yra poeto vertė. [Jis 
neteisus] taip pat ir dėl to, kad nuvertina geriausias žymiausiųjų 
poetų eiles — kai kurių daugumą, o kai kurių visas — todėl, kad 
jos neteikiančios jokios naudos. Ką tad kalbėti apie tas eiles, ku- 
rios yra kenksmingos, ir, kaip mums atrodo, net labai kenksmin- 
gos, ką ir sakyti apie teiginį, kad tobuliausias bus tas kūrinys, 
kuris duos didžiausią naudą? Juk nė vienam, siekiančiam poezijos 
tobulumo viršūnės, nedavė naudos nei gydymo menas, nei filoso- 
Oija, nei kiti mokslai. 

O kai jis rašo, kad tas, kuris teikia malonumą, bet neteikia 
naudos, nors ir turi poetinių gabumų, tačiau nepažįsta tikrovės, — 
tai atrodo, kad jis mano, jog kiekvienas tikrovės pavaizdavimas yra 
naudingas. Tačiau tai akivaizdi klaida. Jei koks nors poetas neduo- 
da naudos, neatmetama galimybė, kad neduoda jos, pažindamas 
tikrovę ir poetiškai ją vaizduodamas. 

Be to, jis piktavališkai verčia žymų poetą nuodugniai studijuoti 
dialektų ypatybes, kai jam užtenka to dialekto, kuriuo jis ėmėsi 
rašyti, arba verčia tyrinėti viską, kas susiję su papročiais, ir net 
studijuoti gamtos mokslą. Nereikia labai išsigąsti ir to, kad poetas 
susiduria su visokiais charakteriais. Jis lyg sapnuoja, teigdamas, 
kad poetams apskritai reikia ir geometrijos, ir geografijos, ir astro- 
logijos, ir teisinės praktikos, ir jūreivystės žinių. Mat jei geografija 
reikalinga ir pritinka poetui, tai kodėl šito nepasakyti apskritai 
apie visus amatus? Be to, pirmiausia šitokie dalykai — įgyti žmo- 
nių sukauptų žinių ir išmokti šitokių užsiėmimų — labiau tinka 
filosofui <...> 

[0 kai jis sako], kad pirmasis ir minimalus gerų sumanymų 
reikalavimas — trumpumas ir aiškumas, o eilių — aiškumas ir 
trumpumas, [ir kai sako], kad abi šios ypatybės susijusios su menu 
ir poetu, reikia paklausti, kokį gi reikalavimą jis nori įvardyti kaip 
pirmąjį ir kokį kaip minimalųjį? Jei pirmasis reikalavimas susijęs 
su sumanymu, tai kvaila pirmuoju reikalavimu laikyti trumpumą 
bei aiškumą žmogui, kuris jau iš anksto sumanė daug kitų dalykų. 
Taip pat stebiuosi, dėl kokios priežasties trumpumą jis vadina mi- 
nimaliu, o aiškumą — pirmuoju reikalavimu? <...> [O jei pirmuoju 

jis laiko] geriausias eiles, tai kaip šį reikalavimą vadinti minima- 
liu? Tad kiek aiškumas bei trumpumas yra geriau nei kitos poezi- 
jos ypatybės? Ir kodėl būtina vaizduoti tikrovę aiškiai ir glaustai, 
kai poetų kūriniuose labai ryškiai vaizduojama ne tik daug netik- 
rų, bet ir pačių pasakiškiausių dalykų? Ir ar verta dvejoti, kad ir 
viena, ir kita būdinga ir poezijos menui, ir poetui? Juk šitai yra 
aišku ir net labai akivaizdu tiems, kas rūpinasi aiškumu ir trum- 
pumu, kad poezijos menas ir poetas tokiu būdu sukuria ne tik 
šitokias ypatybes, bet ir apskritai visa, kas įsidėmėtina. 

O kai jis sako, kad prie išvardytųjų ypatybių stipriausioms ir 
geresnėms eilėms pridedamas puošnumas bei svarumas ir atsisa- 
koma pigumo bei paviršutiniškumo ir kad šie dalykai taip pat yra 
poeto rankose ir priklauso nuo jo veiklos, nes jis turi daug gausios 
medžiagos apie tikrovę ir charakterius ir savitą požiūrį į mitus, 
pasakojimus ir juose glūdinčią tiesą bei savitumą, — tai aš klausiu, 
kokias tad eiles jis vadina stipriomis ir geresnėmis? Ir apskritai 
argi būtina sustiprinti geras eiles, o prastas ir nereikšmingas pada- 
ryti nedarnias? Ir kaip nedarnios eilės dera su išpūstomis eilėmis? Ir 
kaip jis pagalvojo, kad puošnumas reikalingas tik šitokioms ir vidu- 
tiniškoms eilėms? Ir kaip galima sakyti, kad pasakojimas, pasitaikan- 
tis ir vidutiniškose eilėse, labiau tinka stiprioms eilėms? Ir koks pa- 
sakojimas svarus ir nepaviršutiniškas? [Aš manau], kad eilėse visai 
neprivalo būti pigumo ir paviršutiniškumo, net ir šitokiose eilėse. 

Juk net ir Timajas3 negali pateikti nei savitų mitų, nei pasako- 
jimo, nei tiesos, nei savitumo. Mat nėra jokio skirtumo tarp teigi- 
nių „suvokti dalykų, pasižyminčių tiesa, įvairove“ bei „viską pažin- 
ti“. Kuo skiriasi teiginys, kad „šios savybės yra poeto rankose ir 
priklauso nuo jo veiklos“, nuo teiginio, kad tai meno ir poetų savy- 
bės? Aš nesuprantu, kodėl jis pirma paminėjo poetą. O ką mes laiky- 
sime medžiaga, kurią tvarko poetas? Juk bet kas, prisigėręs vyno, 
išdėsto ir savitus mitus, ir pasakojimą, ir tiesą. Aš visai nesuprantu, 
kodėl jis čia pridėjo tiesą, juk pats gyvenimas teikia pasakojimus. 


3 Timajas (Tiuoaios. apie 356—260 m. pr. Kr.) — senovės graikų istorikas, kilęs iš 
Sicilijos, parašęs 68 knygų „Sicilijos istoriją“. 


FILODEMAS 611 


<...> Be šių ypatybių, eilės privalo turėti daugybę kitų vertybių. 
Mat visa, kas gera, tinkama ir kartu įtikinama, gali būti bendra ir 
eilėms, ir prozai. O vaizduoti tikrovę — tai visų vaizduojamojo 
meno rūšių savybė. 

Aš visiškai sutinku, kad geram poetui, be sugebėjimo gerai kur- 
ti, reikia ir nuojautos, ir tai jį skiria nuo eilinio gero kūrėjo. Mat 
bet kas, paėmęs kokį nors nevykusį mitą ar pasakojimą, gali jį 
poetiškai perteikti. Būna šitokių poetų. Tačiau tobulas ir geras po- 
etas yra tas, kuris ir čia sugeba teisingai pasirinkti. O dėl išdėsty- 
mo, tai pasirinkti tokį, koks yra Homero ir Sofoklio kūriniuose <...> 

<...> Aš sutinku su teiginiu, kad ne visi grojantys fleita yra geri 
fleitininkai. [Šis teiginys rodo, kad] egzistuoja skirtumas tarp gerai 
kuriančiojo eiles ir gero poeto. Ir jis, kai liudininkais kviečia mu- 
zikantus, nė kiek neiškraipo tiesos. Bet kai jis kalba, kad šis skir- 
tumas [tarp kuriančiojo ir gero poeto] nulemia ir medžiagos išdės- 
tymą, ir kad pats kūrimas yra ne mažesnė, o kartu su tuo, kas jam 
priklauso, net didesnė kūrinio dalis, — tai, kaip aš suprantu, jis 
sako tą patį, — kad poezijoje reikšmingesnis apipavidalinimas, nei 
minčių gausumas. 


(Prieš Praksifaną ir Demetriją Bizantietį] 


Taigi tarp tų, kurių mokslas išdėstytas Filomelo* rašiniuose, yra 
manančių, kad geriausias poetas yra tas, kuris vienodai gerai atpa- 
sakoja fabulą bei kuria charakterius ir valdo kalbą. Galbūt jie kal- 
ba teisingai, tačiau jie šitaip neapibūdina gero poeto. Mat tokius 
pranašumus būtų galima priskirti ir mimų kūrėjui, ir aretologui? 
ar kitam rašančiajam. Panašiai pagrįstas teiginys, kad kūriniui 
vienodai reikalingi ir žodinė forma, ir turinys. Pirmojoje „Apie 
eiles“ knygoje Praksifanas“ apie kūrinio pranašumus kalba ką kita: 


* Filomelas (biAdymios, IV a. pr. Kr.) — senovės graikų gramatikas. oratoriaus Isokrato 
(Icoxpdtnę, 436—338 m. pr. Kr.) mokinys. 

3 Areiologas (gr. GpetĄ — narsa, kilnumas, didvyriškumas) — kilnius, didvyriškus darbus 
liaupsinančių istorijų kūrėjas. 

5 Praksifanas (Nlpačvedvnę. apie 340—250 m. pr. Kr.) — senovės graikų filosofas pe- 
ripatetikas, parašęs traktatus „Apie poetus“ ir „Apie eiles“. 

kad kartais nors turinys ir geras, bet kūrinys yra nevertingas. 
Antra vertus, kitaip parašė Demetrijas Bizantietis', sakydamas, 
kad pirmiausia reikia gerai apgalvoti kūrinį ir pasirinkti žodžius 
taip, kad jie neiškraipytų pagrindinių minčių, ir pagaliau kalba 
turi būti kruopščiai nušlifuota ir teikti malonumą, kylantį iš eilių. 
Šitai reikia laikyti pagrindiniais jo raštų teiginiais. Manyti, kad 
šitie teiginiai apibūdina gerą poetą — pernelyg kvaila. Ne todėl, 
kad jis tyrinėja, kas yra geros eilės, bet labiau dėl to, kad jis 
pasakoja ne apie tai, kas yra eilėse labiau ir kas mažiau svarbu, 
bet apie tai, kas turi atsirasti pirma ir kas po to, o kas paskiausia, 
nors gali išreikšti tai, kas pasakyta, paprasta žodžių seka: pir- 
miausia eiles reikia gerai apgalvoti, po to parinkti tinkamus žo- 
džius ir kruopščiai apdoroti kalbą. 


[Prieš Neoptolemą] 


Atrodo, kad Neoptolemas“ neteisingai nutarė atskirti kūrinio 
žodinę formą nuo minčių, sakydamas, kaip mes matėme, kad ji yra 
ne mažesnė ar net didesnė dalis. Bet keista, kad jis žmogų, išma- 
nantį meną ir turintį poetinių gabumų, sugretina su meno rūšimi, 
o kartu ir su eilėmis, ir su poemomis. Kaip tad jis suvokia šias 
sąvokas? Jam labiau vertėjo pavadinti „poemomis“ didesnį pasako- 
jimą, o dar geriau „eilėmis“ kūrinius, o „poemomis“ — tarsi jų 
audinį; „poetu“ — turintį gabumų ir jiems padedant kuriantį žmogų. 
O jei jis šitą darbą vadina poetišku, jis nežino, kad šitaip vadinamas 
menas. O kai jis meno rūšimi vadina poetą, tai tiesiog juokinga. 

Keista yra ir jo nuomonė, kad „poemai“ būdingas tik turinys. O 
juk „poemos“ susideda ir iš „eilių“, ir apskritai iš visko. Mat „po- 
ema“ yra sykiu ir „eilės“, kaip „Iliada“, o pirmosios 30 „Iliados“ 
eilučių yra tik „eilės“, o ne „poema“. 


g Demetrijas Bizantietis (AnunTpiog. Il a. pr. Kr.) — labai reikšmingo kūrinio „Apie 
eiles“ autorius, Vieni tyrinėtojai jį tapatina su peripatetiku Demetriju, Katono Jaunesniojo 
(95—46 m. pr. Kr.) draugu, kiti — su istoriku Demetriju Bizantiečiu. 

Š Neopiolemas Parionietis (Neontolsuos, apie III a. pr. Kr.) — senovės graikų poetas ir 
gramatikas, poetikos traktato autorius. 

[Tą patį galima pasakyti ir apie teiginį], kad eiles sudaro tik 
žodžių sąryšis, o ne mintys ir ne kompozicija, ir ne veiksmas, ir ne 
charakterių atskleidimas. O juk jei reikia ką nors pasakyti kalba, 
tai, prisiekiu Dzeusu, be šitų dalykų to negalima padaryti, ir, man 
atrodo, žodžių išsidėstymas yra susijęs su veiksmo išsidėstymu. 

Jis teigia, kad kiekvienam aišku, jog nuo poeto priklauso šie 
dalykai — turinys ir jo išdėstymas. Betgi kvaila būtų sakyti, kad 
poeto klaidos nėra tos pačios, kaip turinio ir eilių klaidos. Mat 
poetui klystant gimsta silpnos eilės ir kvailas turinys. 

Taigi yra nesuprantama, kad tarp žanrų pirmąją vietą užima 
eilės, ir šitai pasakęs jis nėra įžvalgus. Jei jis mano, kad eilės yra 
pirmoje vietoje, tai kalba visiškai keistai. O jei jis mano, kad jos — 
geriausios, tai kaip jos galėtų būti geresnės už poemą, su kuria jis 
ir susiejo eiles? O jei jis lygina mintis su forma, tai sako tą patį, ką 
ir anksčiau. 

Jis teigia, kad didingoms eilėms reikia suteikti harmoniją ar 
išbaigtumą ir kad puikus poetas, siekiantis tobulumo, turi teikti 
klausytojams malonumą ir naudą ir kalbėti vertingus dalykus. Pa- 
sakęs, kad Homeras dažniausiai ir džiugina, ir teikia naudą, jis 
nesiėmė nurodyti, kodėl gi Homeras dažniausiai teikia naudą ir 
kokiu būdu jis šitą daro? O jei Homeras dažniausiai ir džiugina, ir 
sykiu teikia naudą, kodėl tad Neoptolemas parašė, kad Homeras 
buvo didžiausias poetas? Jis nepaaiškino, kokio pobūdžio privalo 
būti nauda bei vertingos žinios, kad jas būtų galima suvokti kaip 
naudą, kurią teikia filosofija bei kiti mokslai. 


[Prieš Aristoną iš Chijo salos] 


Aristonas?, besišliejantis prie stoikų, kai kur teisingai sako, kad 
jausmų saikingumas gyvenime nėra naudingas, o savo veikale apie 
eiles jis nenuoseklus ir lengvabūdiškas, ir nepatikimas, ir melagis — 
šito aš negalėčiau nuneigti. 


? Aristonas Chijietis (Apiotov, III a. pr. Kr.) — senovės graikų filosofas, Zenono moki- 
nys, retorinio lraktato autorius. 

Kodėl gi jis, tarsi protingai kalbėdamas, geroms ir blogoms ei- 
lėms priešpriešina nei geras, nei blogas eiles? Kodėl gi jis vadina 
puikiomis eilėmis tas, kurios pasižymi gera kompozicija bei rimto- 
mis mintimis? Kodėl gi rimtas mintis jis aptinka eilėse, pasižy- 
minčiose geromis mintimis bei veiksmu, arba tose eilėse, kurių tiks- 
las — auklėti? Juk joks poetas neparašė ir neparašys eilių, pasižy- 
minčių tokiomis mintimis. 

Jis teigia, kad pripažįsta ne tik šitokias eiles, bet ir tokias, 
kurių kūrėjai į tikrovę įpina ir savitų dalykų. Jis sako: „žiūrėdami 
iš šito taško, mes sakysime, kad kai kurios Antimacho!? eilės išsi- 
skiria pamokomosiomis mintimis; o Homero bei Archilocho!! eiles 
pavadinsime naudingomis tik su tam tikra išlyga — mat išmintin- 
gomis bei pamokomosiomis mintimis pasižyminčios eilės yra ne- 
abejotinai — ir gal labiau — tikrąja to žodžio prasme naudingos, o 
kitos eilės vadinamos naudingomis tik perkeltine prasme“. Taigi jis 
turėtų pripažinti, kad kalbėdamas apie mintis, kompoziciją ir eiles, 
jis vartoja sąvokas „naudingas“, „rimtas“ bei „puikus“ tai tikrąja, 
tai perkeltine prasme. Bet ar jis neapsimetinėja, kai prie šių teigi- 
nių prideda, kad eilės, pasižyminčios puikia kompozicija, bet ne- 
įprastomis ir neįkandamomis eiliniam protui mintimis, yra nenau- 
dingos, kaip, pavyzdžiui, eilės: 


Vario aulus ant blauzdų užsimovęs suveržė standžiai!ž. 


Aš gi manau, kad jis kalba apie nerimtą ir silpną turinį, bet ne- 
bando kalbėti apie neįprastą turinį. Koks sveiko proto žmogus galėtų 
pasakyti, kad Antimacho eilės savitos, o eilės, vadinamos taip tik su 
tam tikra išlyga, pasižymi naudingomis mintimis? Ir kaipgi jis gali 
sakyti, kad šitų eilių kompozicija yra gera, o pateiktų pavyzdžių — ir 
visiškai gera, jei jis neteigia, kad visas kūrinys yra geras? 

Iš tikrųjų jis lyg ir išmintingai pasakė, kad eilės, neišsiskirian- 
čios nei dideliu, nei mažu meniškumu, apskritai nėra geros; jos nei 


W Animachas Kolofonietis (V—1V a. pr. Kr.) — senovės graikų poetas, aleksandrinės 
poelų mokyklos pirmtakas, poemos „Tebaida“ autorius. 

U Archilochas (Apzikogoc, apie 714—676 m. pr. Kr.) — iš Paroso salos kilęs senovės 
graikų poetas, pagarsėjęs savo kandžiais jambais. 

!2 Homeras. Iliada, III, 330. — A. Dambrausko vertimas. 

geros, nei blogos, o geros tik tam tikru požiūriu, pirmiausia — savo 
kompozicija. Šitai jie vadina išlygomis dėl meninio lygio ir yra 1a- 
biau linkę vėl kalbėti apie kompoziciją. Mat net kai kurias eiles, 
kurios savo kompozicija nėra puikios, bet nėra nei geros, nei blogos, 
jis laiko tam tikra prasme šauniomis. Jis teigia, kad mintis nėra 
nei gera, nei bloga. Todėl teisingai jis rašo, kad tik kompozicija tam 
tikru atžvilgiu yra gera ir ypač girtina Homero poemose, nes cha- 
rakteriai ten yra skirtingi. O jei apskritai išlikusių eilių menišku- 
mą jis pavadino nei geru, nei blogu, tai kokio tad meniškumo, pa- 
sižyminčio ir išmintingomis, ir pamokomomis mintimis, jis tikėjosi? 
Kokios, jo nuomone, senovės eilės pasižymi šitokiu meniškumu? Jei 
kas nors šitų eilių nelaikys gražiomis, tai aš visiškai nesuprantu, 
kokias gi eiles laikys tokiomis. Tačiau aš žinau, kad kai kurie sako, 
jog meniškumas yra tai, kas artima Antimacho eilėms arba kitoms 
eilėms. Tebūnie taip, nes kiekvienam yra galimybė pasirinkti, ir kiek- 
vienas tegul pasirenka, ką nori. Šitos eilės yra pagirtino meniškumo, 
ir jose miestai ir vietos taip harmoningai vaizduojamos ir taip tvar- 
kingai išdėstytos, jog kas nors gali pasakyti, kad tai yra naudinga. 

Jis tęsia toliau, kad tie kūriniai, kurie nepasižymi nei gera kom- 
pozicija, nei geromis mintimis, nėra nei geri, nei blogi; aš priekaiš- 
tauju jam, kad jis nepateikė šitokių kūrinių pavyzdžių. Man atrodo 
nuostabu, kad kūriniai, kurių ir kompozicija negera, ir mintys blo- 
gos bei visai nepoetiškos, vis dėlto nėra blogi. Aš sutinku su tuo, 
kad gerų minčių, bet blogos kompozicijos kūriniai yra blogi ir kad 
kūrinys būtų blogas, pakanka blogos kompozicijos. O kad kūrinys 
būtų laikomas geru, geros kompozicijos nepakanka, bet reikia ir 
gero skambesio, ir minčių, ir daug ko kito — man, prisimenančiam 
ankstesnes mintis, toks teiginys atrodo pritemptas, atėjęs iš kritikų 
pasisakymų apie neįprastą skambesį. Dar labiau tai pasakytina 
apie teiginį, kad kai kurios senovės eilės, būdamos tam tikru požiū- 
riu geros, ypač kompozicijos požiūriu, apskritai yra blogos. Aš, su- 
vokdamas žodžius jų įprasta reikšme, suprantu, kad nieko nėra 
kvailiau už teiginį, kad kas nors, apskritai būdamas blogas, kokiu 
nors požiūriu gali būti geras. 

Dar keistesnis teiginys, jog kas nusižengia meniškumui, net jei 
sumaniai kūrinys sukomponuotas, yra bloga; taip pat ir teiginys, 

jog nereikia spręsti apie tai, kas geriausiose eilėse rimta, subtilu ir 
naudinga, remiantis bendru šių eilėraščių meniškumu. Kas gero 
sukurta kitomis meninėmis priemonėmis, tai ir reikia vertinti, at- 
sižvelgiant į šias menines priemones. [Keistas ix teiginys], kad „mes 
vadiname tikrai puikiu tokį daiktą, kuris yra puikus kuriuo nors 
atžvilgiu, o kitais atžvilgiais peiktinas ir neparankus, nors ir kruopš- 
čiai apdorotas; o visiškai blogas tik tas daiktas, kuris visais atžvil- 
giais negeras“. 

Iš tikrųjų jo teiginys, kad mes negalime pasakyti, ar tai yra eilės 
tuomet, kai negalime pasakyti, ar glūdi jose kokia nors mintis, toli 
gražu nesiderina su tuo, kaip jis neseniai išjuokė panašias mintis, 
tačiau apskritai man atrodo jis priimtinas. Bet kaip jis gali teigti 
apie kūrinius, kurie, kaip mes žinome, yra pagrįsti mintimis, bet 
nežinome, ar šios mintys atitinka bendrąją sampratą, ar priešingos 
jai, nesuvokiame, kaip jis apskritai teigia, jog bus galima klausti, 
ar kūrinys geras, ar blogas, ir kaip jis galėjo pasakyti, kad eilės yra 
tai, kas visiems nesuprantamai išreikšta, pavyzdžiui, išsakyta ne- 
įprastais žodžiais. 

Keistas man atrodo ir teiginys, kad turintys nuovoką žmonės 
daugiausia dėmesio kreipia į rimtas mintis, o nepasižymintys pro- 
tingu mąstymu reikalauja meniškos eilėraščio formos. Gal jie sa- 
kys, kad žmogus, giriantis žodžių ryšį, nesuvokia minčių, o žmogus, 
visai nenusimanąs apie gerą žodžių ryšį, suvokia, ar rimtos mintys. 
Kartais garsai yra išdėstyti tokiu būdu, kurį mes laikome gera 
tvarka, ir kai kurie žmonės, nežinodami minčių, pripažįsta, kad čia 
geras žodžių ryšys, o kiti — tai daro, kai apskritai nėra minties 
arba kai ji supainiota. Juokinga, kada jis priduria, jog geras žodžių 
ryšys suvokiamas ne protu, bet išlavėjusia klausa. Negerai pradėti 
kalbėti apie garsų darnumą, atsiskleidžiantį žodžių ryšyje ir šio 
darnumo įvertinimą patikėti išlavėjusiai klausai. Dar blogiau, kad 
pats žodžių ryšys, kurio pranašumai ir trūkumai įvertinami protu, 
yra siejamas su neprotinga klausa, kuri nesidomi nei pranašumais, 
nei trūkumais. Neteisingas ir teiginys, kad protas nesuvokia, kaip 
galima išreikšti visas kalbos ypatybes. Todėl ir mes, kai kalbėsime 
apie ką nors pasiremdami eilių žinovais, vis dėlto atsižvelgsime į 

mintis ir nevadinsime lyrinių kūrinių paveikslais, kaip tai daro šis 
autorius, palygindamas natūralų klausos bei regos lavinimą su prie- 
šingu jam žodžių ryšiu. 


[Prieš Kratetą Malietį] 


Kai jau sukritikuotas šis autorius, laikas peržiūrėti ir Krate- 
to“ mokslą. Mat jo nuomonė kertasi su Herakleodoro“ ir jo ben- 
draminčių nuomone, nes jis giria ne kompoziciją, bet joje atsi- 
skleidžiantį garsų skambesį. Taip pat jis nesutaria ir su Andro- 
menidu“, nors ir mano, kad Andromenidas sutinka su visais jo 
teiginiais. 

Taigi jis kalba apie filosofus, teigiančius, jog yra nuostatų, į 
kurias reikia atsižvelgti darant sprendimus, ir pridedančius vi- 
sas likusias mintis, kurias jis surašė. Jei jis čia kalba užuomi- 
nomis apie epikūrininkus, tai jis plepys, kaip jau paaiškėjo ir dar 
paaiškės vėliau. O jei jis turi galvoje kokius nors kitus filosofus, 
tai dėl kai ko jie buvo teisūs, dėl kai ko — klydo, o kai kuriuos 
dalykus tiesiog praleisdavo. Apskritai jie nekreipdavo dėmesio į 
gerų ir blogų eilių sampratas, jie buvo teisūs, sakydami, kad ei- 
lėse nėra nieko gero iš prigimties (jeigu jie tik sakė taip, mat 
tai, ką išdėstė šis autorius, yra labai neaišku). Jie klydo many- 
dami, kad viskas yra prielaidos ir kad nėra bendro gerų ir blo- 
gų eilių mato, bet vieni žmonės turi vienus matus, o kiti — ki- 
tus, kaip yra ir su papročiais. 

Iš tikro juk eilės iš prigimties neduoda jokios naudos nei žo- 
džiais, nei mintimis, todėl ir pranašesnėms eilėms egzistuoja nu- 
statyti tikslai: žodžiais pamėgdžioti kalbą, mokančią naudingų da- 
lykų, o mintimi — užimti vidurinę padėtį tarp protingųjų ir pa- 


3 Krantas Malieris (Kodeng. I-II a. pr. Kr.) — Pergamo gramatikų mokyklos vadovas, 
stoikų Iilosofijos šalininkas, Homero, Hesiodo, Euripido ir Aristofano kritikas ir komėntatorius. 

4 Herakleodoras žinomas tik iš Filodemo kūrinių. Atrodo, jis priklausė vadinamiesiems 
„kritikams“ (III a. pr. Kr.), kurie vėliau vadinti „gramatikais“. Jie kūrė teoriją apie garsų darną 
ir malonumą. Ši teorija paveikė retoriką ir stiliaus tyrinėjimus. 

5 Andromenidas, atrodo, taip pat laikėsi Herakleodoro teorijos apie garsų darną. 

prastų žmonių minčių. Šitaip yra, pripažins tai kas nors ar ne, 
ir šituo remdamiesi privalo daryti sprendimus tie, kas ruošiasi 
juos daryti. 

Aš nekalbėsiu, kad bet koks šitokio pobūdžio pamėgdžiojimas, — 
o eilės yra kaip galima tikslesnis pamėgdžiojimas, — visiems įteigs 
bendrą vertinimą, o ne vertinimą, paremtą kiekvieno žmogaus at- 
skira nuostata priklausomai nuo jo nusiteikimo. O jis ir pats pasi- 
rodė juokingas, kai pareiškė, kad šitos nuostatos egzistuoja tik ge- 
roms eilėms, o filosofai palaiko tik vieną iš jų, ir kai jis rašo, kad 
neįtikinama, jog šitokios nuostatos egzistuotų, ir kad tai paliudija 
klausa. 

O jei: mes ir patikėsime liudijimu, kad šitokios nuostatos neeg- 
zistuoja, tai šitai patvirtins ne klausa, nes klausa apskritai nesu- 
geba vertinti eilių ir, prisiekiu Dzeusu, nesigėri jomis, nebent tik 
eilių ritmu. O jei Kratetas pridūrė, jog kai kūrinys nemeniškas, tai 
sunku įtikinamai girti ir mintis, tai jis prieštarauja kritikams, at- 
siribodamas nuo tų, kurie sutinka, kad net nemeniška kalba yra 
suprantama išlavėjusiai klausai ir todėl galima girti ir mintis. Ir 
tolesni jo samprotavimai „Kodėl gi kalbėti tai, ką jis pats pasa- 
kys?“ yra kvaili, nes jie prasilenkia su tiesa ir taip pat patvirtina, 
jog klausa jaučia tarp eilių egzistuojantį natūralų skirtingumą. 
Mat su klausa čia susiję nebent tik tai, kad įvairią raidžių padėtį 
bei išdėstymą atitinka įvairūs garsai; niekas negalėtų pasakyti, 
kad tai — natūralaus skirtingumo tarp eilių nustatymas. Jei Kra- 
tetas šitaip teigė, tai jis tiesiog išdarinėjo triukus su žodžiais, ne- 
galvodamas nieko ypatinga. O jei jis manė, kad eilių klausymasis 
teikia malonumą, tai kaip neklydo samprotaudamas, kad „eilės ge- 
ros ne tuomet, kai jos malonios klausai, bet kai jos sukurtos pagal 
meno dėsnius; o nekreipiant dėmesio į visa kita, kaip tik pagal meno 
dėsnius galima įvertinti kūrinį, sukurtą taip, kad būtų malonu jo 
klausyti. O jei ne — tai galima jį įvertinti klausa ir sieti įvertinimą 
su meniškumu, nors jį nulemia kūrinio sukeliamas malonumas“. 

Jis atkakliai ir neprotingai neigia daugybę nuostatų ir teigia, 
kad apie daug ką poezijoje reikia spręsti, remiantis tik viena nuo- 
stata. O teigimas, kad eilėse reikia vertinti ne tai, kas malonu. 
jausmui, ir ne mintis, o loginius teiginius, egzistuojančius iš pri- 


FILODEMAS 619 


gimties, ir nagrinėti juos, remiantis pojūčiais ir sąvokomis, — nors 
tai ir ne sąvokos, — toks teigimas yra tuščias, smulkmeniškas ir 
klaidingas, nes nėra nustatyta, ar tie loginiai teiginiai egzistuoja iš 
prigimties. Ar pagrįsta tai, kad žodžiai perduoda mintį klausai pade- 
dant, ar teisinga tai, kad poezijos mene reikia apgalvoti sąvokas ir 
net kai mes giriame kompoziciją, nereikia atplėšti ją nuo minties. 
Kalbant apie raides!“, pasakytina, kad jose, pasak autoriaus, ir 
glūdi gerų eilių matas; antroje mūsų veikalo knygoje, kur buvo 
kalbama apskritai apie eiles, nurodę, kokį malonumą teikia raidės 
ir koks tas malonumas, mes nesiruošiame to kartoti ir todėl, sukri- 
tikavę Zenono“ teiginius, užbaigsime jau ir taip ištęstą kūrinį. 


[Prieš stoiką, paminėtą Zenono knygoje] 


Taigi teiginys, kad „eilių pranašumas kyla iš to, kad jų kompo- 
zicija džiugina klausą arba kad ji gražiai pateikiama ir įtaigiai 
išreiškia mintis“, klaidingas, nes eilių kompozicijoje nėra malonu- 
mą teikiančio skambesio. Šis teiginys nenusako eilių pranašumo, 
nes nenurodo, kokios ir kokiu būdu išreikštos mintys jose turi būti, 
ir nežino, ką tai reiškia „įtaigiai išreikšti“ ir ką reiškia „gražiai 
pateikti“, juo labiau, kad kai kurie žmonės gali sakyti, jog tas pra- 
našumas būdingas ir apskritai prozai: žodžių išdėstymas, aiškiai ir 
vaizdingai išreiškiantis pagrindines mintis, yra bendra bet kokios 
kalbos vertybė. 

Ir apskritai šis teiginys nekalba apie kokią nors ypatybę, susi- 
jusią su eilėmis ir ypač jų kompozicijos pranašumais. Sis teiginys 
reikalauja tik raiškiai, vaizdžiai ir trumpai išreikšti mintis, tarsi 
kūrinys, pasižymintis šiomis savybėmis, negalėtų būti blogas. O 
juk reikia kalbėti aiškiai ir deramai, ir pasitelkiant visus kitus 
kalbos pranašumus. Todėl pamokymuose netinka atskirai vardyti 
detales, bet reikia kalbėti apie tai, kas bendra. Net jei mes galvotu- 


Iš Turimi galvoje garsai, kurie nesiskyrė nuo raidžių arba elementų (orowyz1a). 
V Zenonas iš Kiijo (ZĄvov, IV-III a. pr. Kr.) — filosofinės stoikų mokyklos Kipre 
įkūrėjas, trakiatų „Apie poezijos kūrinio klausymą“, „Homero problemos“ autorius. 

me, kad tik detalėmis galima nusakyti sąvokas, vis dėlto visas de- 
tales reikėtų apibendrinti, o ne išvardyti. 

O ir tai, kokia turi būti pagrindinė eilių mintis, ir apskritai daug 
ką iš to, kas anksčiau išdėstyta ir kas vėliau bus nagrinėjama, jie 
toli gražu neišryškina. O kompozicija, aiškiai ir trumpai [išreiš- 
kianti pagrindines mintis] ir išlaikanti poetinį charakterį, lygiai 
taip pat gali būti būdinga ir prozai, išskyrus reikalavimą išsaugoti 
poetinį charakterį, nes prozai reikalingas „prozinės kalbos“ charak- 
teris [nė viena iš šių sąvokų nėra apibrėžta). Prie šio teiginio pri- 
dėtas ir reikalavimas viską išdėstyti trumpai, bet juk reikia kai ką 
padailinti, prie kai ko stabtelėti, o kai ką aprašyti. Viską privalo 
lydėti aiškumas, ir nors jis ne visai pasiekiamas poetams, o galimas 
pasiekti, atrodo, nevienodai tinka visoms mintims. 

Ir teiginys, kad „kūrinys, kurio mintis išmintinga, džiugina klau- 
są savo forma“, atrodo netinkamas, nes jis sujungia abu reikalavi- 
mus, kurie pasakyme: „Mintis, jei ir neprotinga, yra naudinga, jei 
ji įtaigiai ir vaizdžiai išreikšta klausymuisi“. Ir šis teiginys ne- 
nustato, kas tai turi būti per nauda. Todėl jis atmeta labai daug 
gražių eilių — vienas kaip visai nenaudingas, kitas — kaip ne ką 
naudingo turinčias, ir labai vertina daugelį blogesnių eilių, kurios 
turi tik daugiau ar mažiau naudingas mintis. Mat jei eilės ir yra 
naudingos, tai jos teikia naudą ne kaip eilės. Ir nors jie sakys, kad 
naudingos eilės yra ir geriausios, bet šito nebus, pavyzdžiui, kai 
išdėstomos medicinos žinios. Taip pat reikia paaiškinti ir sąvoką 
„Įtaigiai“, o sąvoka „vaizdžiai išreikšta klausymuisi“ ne tik neaiški, 
bet ir beprasmė. Juk kas nors pareikalaus, kad eilės būtų ne tik 
vaizdingos ar aiškios, bet kad jos būtų ir trumpos, ir derančios, ir 
meniškos, ir praturtintos daugybe kitų savybių. Ir apskritai atrodo, 
kad toks apibrėžimas pritiks ir parodomajai kalbai. 

Teiginys, kad „kompozicija eilėse yra labiau pamokanti arba 
panaši į ką nors labiau pamokantį“, nepaaiškina, palyginti su kuo 
kompozicija yra labiau pamokanti. Jei autorius nori lyginti su tuo, 
kas yra nemeniška, tai sumenkins daugelio gėrų kūrinių pranašu- 
mus, o jei nori lyginti su prozos kalba, tai išaukštins daugelį blogų 
kūrinių, nes jie dėl eiliuotos formos yra labiau pamokantys. O pasa- 
kymas „panašu į kiek labiau pamokančią kompoziciją“ tinka vi- 

soms poetinėms kompozicijoms, nes jos iš tikrųjų yra pagirtinos. 
Tas teiginys šį reikalavimą sieja tik su viena dalimi arba sutapa- 
tina jį su ankstesniu reikalavimu, lyg anas galėtų būti teisingas. 

Ir samprotavimas „geras dalykas pamėgdžioti Homerą ir pana- 
šius poetus“ neleis laikyti gerais poetais Homero ir į jį panašių — 
mat jie juk nemėgdžiojo patys savęs. Ir šitai nesusiję nei su bendru 
supratimu apie eilių pranašumus, nei su mūsų supratimu, kurį 
apie eilių pranašumus esame susidarę iš anksto. Ar kas nors pri- 
pažįsta, kad proza neprivalo pamėgdžioti Homero eilių? Iš tikro dar 
kas nors pasakys, kad teisingumas yra Aristeido* pamėgdžiojimas, 
dorumas — Fokiono", išmintingumas — Epikūro, politika — Perik- 
lio, tapyba — Apelio? ir t.t., o blogosios savybės — atvirkščiai. Čia 
visur gražių eilių vertinimas yra paremtas prielaidomis ir neapib- 
rėžtas. Ir pasirodys, kad ištisinis Homero, Euripido ir kitų susiža- 
vėjimą keliančių autorių pamėgdžiojimas nėra teisingas, nes vargu 
ar galėsime pripažinti, kad jų pamėgdžiojimas tinkamas, jei neži- 
nosime, kas yra tinkama. Be to, nieko nebus juokingiau už šitokius 
samprotavimus. Mat mes paklausime, dėl ko šie rašytojai sukėlė 
susižavėjimą ir kiek juos iš tikrųjų reikia pamėgdžioti. 

Nė kiek ne geresnis ir reikalavimas, kad „kalba privalo atitikti 
veikiančiuosius asmenis“. Tas reikalavimas bendras ir prozos kūri- 
niams, bent jau istoriniams kūriniams ir dialogams. Ir jis tauškia 
tik apie žodžius, aplenkdamas mintis, turinčias didesnę svarbą. Ir 
kvaila užsiminti, kad dievams ir didvyriams pritinka šitokia štai 
kalba ir kad geriau pamėgdžioti tinkamą kalbą. O visiškai bepro- 
tiška užsiminti apie žodžių ir vaizduojamų įvykių panašumą. Jei 
dar reikia galvoti ir apie mintis arba jei rašantysis tai yra pralei- 
dęs, vis dėlto neprotinga poezijai priskirti uždavinį nustatyti kal- 
bas, tinkančias kiekvienam asmeniui. O eilėmis galima deramai 
pamėgdžioti viską, ką tik nori. 


!8 Aristeidas ('ApiateiSnę. V a. pr. Kr.) — senovės graikų valstybės politikas ir karvedys, 
pagarsėjęs bešališkumu, kuklumu ir teisingumu. 

P Fokionas (dwziov, IV a. pr. Kr.) — Atėnų karvedys ir politikas, garsėjęs griežtumu ir 
geradarybėmis. 

0 Apelis Kolofonietis (Angliją, 356—308 m. pr. Kr.) — vienas žymiausių senovės 
graikų tapytojų. 

Bendras kai kurioms prozos rūšims yra teiginys, kad poezijos tiks- 
las — sugebėti patraukti klausantįjį nepaprastais pasakojimais ir 
kad jaudinti reikia tik išsilavinusius žmones. Tačiau, kaip anksčiau 
teigėme, autorius nurodo, kad tikroji vertybė yra nepasiekiama. Jei 
jis kalba apie supratingą klausantįjį, tai pirmoji teiginio dalis ne- 
siskiria nuo antrosios, nes supranta (o ypač grožį) tik išsilavinę žmo- 
nės. Taigi pirmoji teiginio dalis yra mažiau priimtina nei antroji. Bet 
ir viena, ir kita iš jų nurodo tik tikslą, jei taip galima pasakyti, kurį 
gali pasiekti gražios eilės, ir abi jos nepaaiškina, kas yra tos gražios 
eilės ir kokiu būdu jos gali jaudinti. Atrodo, kad šie teiginiai teikia 
pirmenybę daugeliui menkaverčių kūrinių, jaudinančių netikėtais 
pokyčiais ir nepaprastais pasakojimais bei patetinėmis kalbomis, o 
ne puikiai sukurtiems, tačiau turintiems mažiausiai anų savybių, kū- 
riniams. Šitaip teigiantys kartu kenčia ir jaudinasi, ypač kai yra ko- 
kių nors pasakojimo minčių, o eilių vertę jie įžiūri puikiai išryškė- 
jančiame poetiniame kūrinio apipavidalinime. 

Jei kas teigė, kad poeto vertė yra sugebėjimas puikiai kurti bet 
kokias eiles, tai jis tik iškėlė problemą. Mat mes tą vertę tyrinėja- 
me iš esmės, kai klausiame, kas yra geras poetas ir kaip jis turi 
kurti eiles, kad jas puikiai kurtų. O šis atsako: „Puikiai“. O jei jis 
to reikalauja iš visokios rūšies eilių, tai plaukia išvada, kad šitoks 
vertingumas dar nėra susiformavęs. Juk dar niekas nepajėgė visko 
daryti puikiai. Kaip aš įsitikinęs, tai ir neįmanoma, ir niekas to 
negali padaryti. Juk poetui nevienodai sekasi net ir viename ir 
tame pačiame žanre. O jei jis kalba apie sugebėjimą kurti vertingą 
poeziją, tai čia nėra nieko keista, bet mums pirmiausia reikia išsi- 
aiškinti, kas yra tas poezijos vertingumas, ir tai išnagrinėjus bus 
aišku, kad geras poetas yra tas, kuris kuria vertingą poeziją; tuo- 
met galėsime pasakyti, kad šita vertybė būdinga tobulam poetui. 
Jam pasakius, [kad tai — galimybė gražiai kurti), iš šio teiginio toli 
gražu nesuprasi, ar tie poetai, kurie šitaip kūrė, yra vertingi. Jei jis 
galvoja apskritai apie visą poeziją — ir apie epigramų kūrėjus, taip 
pat ir apie Sapfo — tai jis pasakys, kad geras poetas yra puikių 
eilių kūrėjas, „o taip juk buvo ir iki Teognido“?!, 


*! Teognidas Megarietis (Oeoyvią, VI a. pr. Kr.) — senovės graikų poetas, elegijų kūrėjas. 

Reikalavimas sugebėti kiekviename poezijos žanre išlaikyti tai, 
kas tam žanrui tinka, yra peiktina, nes poetui reikia daug ką pa- 
pildomai padaryti ir be šito. Be to, jie patys atitikimą — jei jis 
suprantamas filosofine to žodžio prasme — vaizduoja kaip nesantį 
ir neįmanomą pranašumą, jei taikysime jį atskiram asmeniui ir 
veiksmui. Ir čia yra taip, nes poetas vienais atvejais gali išlaikyti 
atitikimą, o kitais — nei suvokia jį, nei gali išlaikyti. Jei tuo, kas 
dera poezijai, laikysime tai, kad poetas turi būti išmintingas ir kad 
jis turi turėti didelį patyrimą, o viso to nesant jis negalės gražiai 
kurti eilių, — tai tuomet jie traktuoja poeziją tik kaip sugebėjimą 
kurti taip, kaip pritinka, o nenurodo, kaip vis dėlto kurdamas po- 
etas kuria taip, kaip pritinka. 

O kaip klysta likusieji — lengva matyti iš to, kas išdėstyta 
anksčiau. 

Versta iš: Philodemos. Ūber die Gedichte Fiinftes 
Buch. Griechischer Text. — Berlin, 1923, — S. 5—789. 


Iš senosios graikų kalbos vertė Audronė Kudulytė- 
Kairienė 


—— 


MARKAS TULIJUS CICERONAS 
(106—43 m. pr. Kr.) 


Žymus Romos valstybės veikėjas, garsus oratorius ir filo- 
sofas Markas Tulijus Ciceronas (Marcus Tullius Cicero) gimė 
Arpino kaime (netoli Romos) raitelių luomui priklausančioje 
šeimoje. Jo tėvas, kad parengtų savo sūnus politinei karjerai, 
persikėlė gyventi į Romą, užmezgė ryšius su įtakingais aris- 
tokratais, o sūnus atidavė į garsiausių to meto oratorių Mar- 
ko Antonijaus (Antonius, 143—87 m. pr. Kr.) ir Liucijaus 
Licinijaus Kraso (Licinius Crassus, 140—91 m. pr. Kr.) mo- 
kyklą. Čia Ciceronas gavo ir pirmąsias filosofijos žinias. Be 
to, jis klausėsi tuo metu Romoje gyvenusių filosofo epikūri- 
ninko Faidro (baidooc), Platono akademijos vadovo Filono iš 
Larisos (biAdV) paskaitų, bendravo su Ciceronų namuose gy- 
venusiu stoiku Diodotu (Aio6orog m. 59 m. pr. Kr.). Vėliau 
Ciceronas, pabūgęs persekiojimo dėl savo pasakytos gana kri- 
tiškos pirmosios kalbos, išvyko į Graikiją, kur dvejus metus 
studijavo filosofiją Atėnuose, Platono akademijoje pas Antio- 
chą iš Askalono (Avrioyoc), Rodo saloje klausėsi filosofo stoiko, 
istoriko ir geografo Poseidonijo iš Apamėjos (INooei60dvioc apie 
135—51 m. pr. Kr.), retorikos mokytojo Apolonijo Molono (Mo- 
lo) paskaitų. Grįžęs iš Graikijos, Ciceronas 76 m. pr. Kr. buvo 
išrinktas kuestoriumiu (mokesčių rinkėju) Sicilijoje, 69 m — 
editu, 66 m. — pretoriumi, 64 m. — konsulu. Būdamas kon- 
sulu, jis pasakė keturias garsias kalbas prieš patricijaus Liuci- 
jaus Sergijaus Katilinos (Sergius Catilina, 108—62 m. pr. Kr.) 
sąmokslą ir nuteisė penkis sąmokslo dalyvius mirties bausme. 
Už tai Ciceronas netrukus susilaukė išpuolių ir bijodamas su- 


i] 

sidorojimo išvyko iš Romos. Metus praleidęs Makedonijoje ir 
Ilyrijoje, Gnėjaus Pompėjaus Didžiojo (Pompeus Magnus, 
106—48 m. pr. Kr.) dėka Ciceronas vėl grįžo į Romą ir įsi- 
traukė į politinę veiklą. Tuo metu jis parašė geriausius savo 
filosofijos ir retorikos veikalus. Tačiau po diktatoriaus Ga- 
Jaus Julijaus Cezario (Julius Caesar, 102/100—44 m. pr. Kr.) 
nužudymo Ciceronui pasakius keturiolika kalbų (vadinamų- 
Jų „filipikų“) prieš Cezario šalininką Marką Antonijų (Anto- 
nius, 88—30 m. pr. Kr.), į jo vilą Gaetoje buvo pasiųsti ka- 
reiviai, kurie ir nužudė Ciceroną. 

Kūrybinis Cicerono palikimas turtingas ir įvairialypis: fi- 
losofijos, etikos, politikos, retorikos traktatai, teisminės ir po- 
litinės kalbos, eiliuoti epiniai kūriniai, laiškai. Tačiau, deja, 
ne viskas pasiekė mūsų laikus. Nemaža Cicerono veikalų nuo- 
rašų buvo surasta vienuolynų bibliotekose viduramžiais ir 
vėlesniais laikais. Ištisi, apypilniai, su didesnėmis ar mažės- 
nėmis lakūnomis iki mūsų laikų išliko apie 20 filosofijos, 
politikos ir retorikos traktatų — tai „Apie respubliką“ („De re 
publica“), „Apie įstatymus“ („De legibus“) „Apie pareigas“ 
(„De officiis“), „Apie dievų prigimtį“ („De natura deorum“), 
„Apie numatymą“ („De divinatione“), „Apie likimą“ („De fa- 
to“), „Apie gėrio ir blogio ribas“ („De finibus bonorum et ma- 
lorum“) „Tuskulo pokalbiai“ („Tusculanae disputationes“), 
„Katonas Vyresnysis apie senatvę“ („Cato Maior de senectu- 
te“) „Lelijus apie draugystę“ („Laelius de amicitia“). „Apie 
atradimą“ („De inventione“), „Apie oratorių“ („De oratore“), 
„Brutas, arba. Apie žymiausius oratorius“ („Brutus sive de 
elaris oratoribus“), „Oratorius“ („Orator“), „Retorikos dalys“ 
(„Partitiones oratoriae), „Topika“ („Topica') ir ki. Maždaug 
iš pusantro šimto kalbų išliko tik 58, o iš didžiulio pluošto 
laiškų — tik keturi rinkiniai, apimantys 774 laiškus, adre- 
suotus daugiausia broliui Kvintui, Atikui, Brutui ir kitiems. 
Ne viskas išliko iš Cicerono eiliuotų epinių kūrinių („Apie 
mano konsulatą“, „Apie mano metą“, „Marijus“), graikų filo- 


sofų ir oratorių (Epikžro, Platono, Demosteno, Aischino) dar- 
bų vertimų į lotynų kalbą. 

Filosofinės Cicerono pažiūros — eklektinės, ypač jaučiama 
Aristotelio, epikūrininkų ir stoikų įtaka. Politinės jo pažiūros 
pasižymi kosmopolitinėmis tendencijomis, kurios Cicerono es- 
tetikai teikia didingumo ir kilnumo. Grožis, jo požiūriu, pir- 
miausia yra tai, kas nusipelno pagarbumo, kas stebina ir 
veikia žmogų savo kilnumu, tvarka, harmonija ir geravališku 
nusiteikimu. Tiek oratorius, tiek kiekvienas žmogus, jo nuo- 
mone, privalo sekti gamta ir jos išmintingu dėsningumu, ku- 
rio apraiška ir yra grožio didingumas. Ciceronas daug rašė 
apie žmogaus pareigas ir priedermes, turėdamas galvoje ne 
vien moralinį jų aspektą, — svarbiausia jam buvo pagarba 
bendražmogiškoms vertybėms, tarp jų ir grožiui. 

Cicerono estetikai pažinti reikšmingiausi yra jo retorikos 
traktatai. Antologijoje spausdinami filosofinių ir retorinių 
traktatų „Apie dievų prigimtį“, „Tuskulo pokalbiai“ ir „Apie 
atradimą“ fragmentai žodžio meno formos klausimais. 

APIE DIEVŲ PRIGIMTĮ 


Pirma knyga 


XXVII, 75. Matau tave įrodinėjant, esą dievai turį tam tikrą 
pavidalą, stokojantį bet kokio konkretumo, kietumo, apimties ir 
kontūrų, — švarų, lengvą, permatomą. Taigi pasakysime tą patį, 
ką ir apie Koso! Venerą: tai nėra kūnas, bet panašu į kūną; ir šitas 
išsiliejęs ir su baltumu sumišęs raudonis yra ne kraujas, o tik kaž- 
kas panašaus į kraują. Taip ir Epikūro dievas nėra daiktiškas, bet tik 
daikto atvaizdas. Padaryk taip, kad aš patikėčiau tuo, ko net suprasti 
neįmanoma — parodyk man tų menamų dievų kontūrus ir formas. 

76. Ir čia atrandate gausybę argumentų, kuriais norite įrodyti, kad 
dievai turi žmonių išvaizdą. Pirmas argumentas: esą mūsų protas taip 
sudarytas ir įteigtas, kad žmogui ėmus mąstyti apie dievą tuoj minty- 


! Koso Venera — garsus tapytojo Apelio kūrinys, vaizduojantis Venerą, kylančią iš jūros 
putų. 

se iškyla jo žmogiška išvaizda; toliau, kadangi dievų prigimtis išsiski- 
ria visais požiūriais, tai ir forma privalo būti pati puikiausia, o pui- 
kesnės už žmogišką — nebus. Trečią argumentą pateikiate tokį: joks 
kitas apvalkalas negalįs būti dvasios gyvenamieji namai. 

77. Taigi išnagrinėkime kiekvieną iš šių argumentų. Man atro- 
do, kad jūs neapgalvotai imatės įrodinėti esant teisinga tai, kas 
jokiu būdu nėra įrodoma. Visų pirma, kas, stebėdamas aplinką, 
buvo kada nors toks aklas, kad nebūtų supratęs, jog šitie žmonių 
pavidalai perkelti dievams yra arba išminčių sumanymas, idant 
lengviau būtų nemokšų sielas nukreipti nuo ydingo gyvenimo į dievų 
garbinimą, arba iš prietaringo noro turėti atvaizdus, kuriuos garbin- 
dami žmonės tikėtų, jog jie kreipiasi į pačius dievus. Na, o visa tai dar 
labiau išgarsino poetai, dailininkai, skulptoriai: juk nelengva jiems 
buvo ką nors veikiančius ir kuriančius dievus pavaizduoti turinčius 
kitą negu žmonių pavidalą. Matyt, čia prisidėjo ir ta nuomonė, kad 
žmogui niekas neatrodo esant puikiau už žmogų. Tačiau nejaugi tu, 
tiriantis gamtą, nematai, kokia jinai yra pataikūniška ir nelyg save 
siūlanti sąvadautoja?! Nejau manai, kad yra žemėje ar jūroje koks 
nors gyvis, kuriam nebūtų pats maloniausias jo paties rūšies pada- 
ras? Jeigu būtų kitaip — kodėl tad jautis nesiveržia prie kumelės, o 
arklys prie karvės? Nejau tu manai, kad ereliui, liūtui arba delfinui 
kieno nors kito pavidalas būtų priimtinesnis už savąjį? Tad nieko 
nuostabaus, jei tokiu pat būdu gamta įsakė ir žmogui, kad jis nelai- 
kytų nieko už save tobulesniu? Ar manai, kad jei gyvūnai turėtų 
protą, jie nelaikytų savo rūšies padaro aukštesnių už kitus? 

XXVIII, 78. O aš, dievaži, (pasakysiu, ką manau), kad ir kaip 
mylėčiau save, tačiau nedrįstu manyti esąs puikesnis, negu tas 
jautis, kuris pagrobė Europę?. Juk šičia ne apie mūsų sugebėjimus 
ar kalbas šnekama, o apie išorinį pavidalą. Bet jei mes panorėtu- 
me sukurti ir prisiimti sau tą pavidalą, tu nepanorėtum būti toks, 
koks vaizduojamas tas jūrų Tritonas“, pasikinkęs jūra plaukian- 


2 Turimas galvoje paplitęs senovės graikų mitas: Dzeusas, įsimylėjęs Finikijos karaliaus 
Agenoro dukterį Europę, pagrobė ją klasta — pasivertęs baltu jaučiu, užsisodino ją ant nugaros 
ir parsigabeno į Kretos salą. 

3 Tritonas — graikų mitologijoje — jūrų dievas, mene vaizduojamas kaip žmogus, kuris 
vietoje kojų turi delfino uodegą. 

čius žvėris, kurių pusė kūno panaši į žmogaus kūną. Iškyla sudė- 
tingas klausimas. Mat tokia yra gamtos galia, kad joks žmogus 
nenorėtų būti panašus į nieką, išskyrus žmogų, kaip ir skruzdėlė — 
į skruzdėlę. Tačiau į kokį žmogų? Juk kiek yra gražių? Kai buvau 
Atėnuose, efebų* grupėse tokių surasdavau tik keletą. Suprantu, 
ko tu šypsaisi, tačiau taip jau yra. O be to, mums, kurie, senųjų 
filosofų nuomone, žavimės berniukais, net jų ydos dažnai būna 
malonios. Alkają“ žavi ant berniuko peties esantys apgamai, o juk 
apgamas — tai kūno dėmė! Tačiau Alkajui tai atrodė kaip puošme- 
na. Kvintas Katulas, šito kolegos ir mūsų bičiulio tėvas, mylėjo 
tavo kraštietį Roscijų?, kuriam paskyrė štai šias eilutes: 


Kartą stovėjau, Aušros patekėjimą trokšdams pasveikint, 
Betgi staiga iš kairės Roscijų aš pamačiau. 

Leiskite man, o dievai, pasakyti nebaudžiamam šitaip: 
Buvo už dievą tada vaikis puikesnis tikrai!“ 


Anam jis atrodė gražesnis už dievą, o juk buvo kaip, beje, ir 
šiandien, visiškai žvairas! Na ir kas, kad kaip tik tai jam atrodė 
taip išraiškinga ir žavu? 


XII, 32. <...> Be to, suprasti, kad visata turi protą, galima ir iš 
to, kad ji mažų mažiausiai tobulesnė, negu koks nors atskiras pa- 
saulis. Juk kaip nė vienos mūsų kūno dalies, kuri būtų svarbesnė 
už mus pačius, taip ir visa visata būtinai yra svarbiau negu bet 


* Efebai — pilnamečiai jaunuoliai, kurie užsiėmimams Atėnų gimnazijoje burdavosi į 
grupes. 

3 Alkajas ("Akzuios. VII--VI a. pr. Kr.) — senovės graikų lyrikas, gyvenęs Lesbo saloje, 
kūręs eiles tam tikromis strofomis, kurios vėliau buvo pavadintos alkajinėmis. 

5 Reikia manyti, kad čia kalbama apie garsų romėnų aktorių Kvinrą Roscijų Galą (Ouintus 
Roscius Gallus, apie 134—62 m. pr. Kr.). gerą Cicerono draugą. 

7 Šios eilės priskiriamos 102 m. pr. Kr. konsului Kvintui Linacijui Karului, kurio nereikia 
maišyti su garsiuoju poetu Gaju Valerijų Katulu (apie 87—54 m. pr. Kr.). 

kuri visumos dalis. O jeigu yra taip, būtina pripažinti, kad visata 
turi protą. Jeigu būtų kitaip, tai žmogus, kuris yra visatos dalis, 
turėdamas išminties dalį, būtų reikšmingesnis negu visa visata. 

33. Tad jeigu mes norime nuo pirminių ir netobulų gamtos veiks- 
mų pereiti prie paskutinių bei tobuliausių, būtinai prieisime prie 
dievų prigimties. Juk iš pradžių pamatome, kad gamta saugo vis- 
ką, ką pagimdė žemė, bet visam tam ji nedavė nieko daugiau, kaip 
tik tai, kas būtina misti ir augti. 

34. Na, o gyvuliams ji davė sugebėjimą jausti bei judėti ir tam 
tikrą nenusakomą polinkį į naudingus dalykus bei pastangas iš- 
vengti pražūtingų dalykų. Tačiau žmogus viršesnis tuo, jog iš gam- 
tos gavo protą, kurio padedamas gali valdyti dvasios siekius čia 
juos atpalaiduodamas, čia sutramdydamas. 

XVIII, 47. Tuo tarpu, Velėjauš, prašom liautis vaizduoti, kad jūs 
esate visiški neišmanėliai. Tu sakai, kad kūgis, cilindras ir pirami- 
dė tau atrodo gražesni nei rutulys. Iš tiesų naujoviškas jūsų akių 
sprendimas! Bet tebūna gražesni, bent jau savo vaizdu, nors man 
taip neatrodo. Išties kas yra gražiau už tą figūrą, kuri pati savyje 
apima visas kitas figūras, kuri negali turėti jokio nelygumo, jokių 
išsikišimų, jokių kampų, jokių įlenkimų, jokio iškilimo, jokio įdubi- 
mo? Iš tikrųjų yra dvi tobuliausios formos: tarp pilnų — rutulys 
(taip aiškintinas žodis cpaipa), o tarp plokščių — ratas, arba ap- 
skritimas, kuris graikiškai vadinamas x0xAo6; tik šios dvi formos 
gali turėti visas savo dalis visiškai tarpusavyje sutampančias, o jų 
kraštinis taškas tiek nutolęs nuo vidurinio, kiek vidurinis nuo aukš- 
čiausio, — už tai nieko harmoningesnio ir negali būti. 

48. Bet jeigu to nematote, nes niekada nebraižėte matematinių 
figūrų, tai nejaugi tyrinėdami gamtos dalykus negalėjote suprasti, 
jog šis judėjimo tolygumas ir sandaros pastovumas negali būti iš- 
saugotas jokioje kitoje figūroje? Taigi nieko negali būti nemokšiš- 
kiau už jūsų įprastus teiginius. Juk jūs sakote, kad pati ši visata 
nebūtinai yra apvali, o gali būti, kad ji esanti kažkokia kita figūra, 
ir nesuskaičiuojama daugybė kitų pasaulių turi kitokias formas. 


Ž Gajus Velėjus — vienas iš trijų dialogo „Apie dievų prigimtį“ pašnekovų, istorinis 
asmuo, senatorius, Epikūro filosofijos gynėjas. 

49. Bet jeigu Epikūras būtų žinojęs, kiek yra dukart du, tikrai 
to nebūtų sakęs. Tačiau išmėgindamas gomuriu tai, kas yra ge- 
riausia, Epikūras, kaip sako Enijus?, pamiršo „dangaus skliautą“. 

XXXIV, 87. <...> Ir jeigu visos visatos dalys yra taip sutvarkytos, 
jog negali būti nieko naudingesnio bei savo išvaizda gražesnio, pa- 
žiūrėkime, ar tai atsitiktinis dalykas, ar ten esantis tobulumas jo- 
kiu būdu neįmanomas be reguliuojančio proto ir dieviškojo numa- 
tymo. Taigi jei geriau yra tai, kas tobula iš prigimties, o ne toks 
tapo meno dėka, ir jei menas be proto pagalbos nieko nesukuria, 
tada ir gamta, reikia sutikti, turi kažkokį protą. Tai kaipgi galima 
regėti statulą arba paveikslą ir žinoti, kad tai padaryta su meno 
pagalba, ar neabejoti, iš tolo žiūrint į plaukiantį laivą, kad jis plau- 
kia apskaičiavimų ir meno dėka, suprasti, apžiūrinėjant saulės ar 
vandens laikrodį, kad jis valandas rodo ne atsitiktinai, o meno 
dėka, — o visatą, kuri apima ir šituos pačius menus, ir jų meistrus, 
ir visa kita, laikyti neturinčia išminties bei proto? 

88. Juk jeigu kas nors atgabentų į Skitiją arba Britaniją gaublį, 
kurį neseniai padarė mūsų bičiulis Poseidonijas ir kurį pasukus 
galima kaskart pamatyti tą patį saulės, mėnulio ir penkių planetų 
judėjimą, kuris danguje stebimas kiekvieną dieną bei naktį, — kas 
iš tų barbarų suabejotų, kad šitame gaublyje glūdi tobulas protas? 

LI, 127. <...> dieviškasis numatymas padėjo daug pastangų, kad 
pasaulis amžinai būtų išpuoštas, kad visada būtų ir žvėrių, ir me- 
džių, ir visų kitų dalykų, kurie išauga ant žemės, rūšių. <...> 

LVIII, 145. Juk pirmiausia žmonių akys daug ką gana tiksliai 
pastebi tuose menuose, kurie įvertinami regėjimu: piešyboje, kera- 
mikoje, raižyboje, taip pat kūno judesiuose bei gestuose. Akys įver- 
tina spalvų bei formų žavesį ir harmoniją, ir, pasakyčiau, tinkamu- 
mą, ir dar svarbesnius dalykus, nes atpažįsta ir dorybes, ir ydas: 
įpykusį ir maloningą, linksmą ir kenčiantį, smagų ir lėtą, narsų ir 
bailų pamato akys. 


? Kvintas Enijus (Ennius. 239—169 m. pr. Kr.) — romėnų poetas, parašęs 18 knygų 
„Metraštį“, nemaža tragedijų, komedijų, epigramų, eilėraščių rinkinį „Satūros“. 

146. Toks pat nuostabus ir tikslus yra ausų sugebėjimas atskir- 
ti balsų, fleitų, arfų garsus, intervalus, visą balso tembro atspalvių 
įvairovę: skardų ir duslų, minkštą ir šiurkštų, žemą ir aukštą, lanks- 
tų ir kietą. Ir visa tai gali nustatyti tik žmogaus ausys. Pakanka- 
mai subtilūs būna taip pat uoslės, skonio bei iš dalies lytėjimo 
duomenys. Šiems pojūčiams patenkinti bei pasotinti yra sukurta 
daugiau nei norėčiau menų. Juk gerai žinoma, kaip išplitusi parfu- 
merija, kulinarija, kosmetika. 


XI, 27. Ir juk Ksenofonto atsiminimuose Sokratas klausia, iš kur 
mes būtume paėmę mąstymą, jei jo nebūtų buvę visatoje. Ir aš 
klausiu: iš kur kalba, iš kur ritmai, iš kur melodija? Nebent mes 
manome, kad saulė, jai priėjus arčiau, šnekasi su mėnuliu, arba, 
kaip mano Pitagoras, visata skamba harmoningai. Visa tai, Bal- 
bai'?, yra sukurta gamtos, ne meniškos gamtos, kaip sako Zenonas 
(kas ir kaip čia yra, dar kalbėsime), o tokios, kuri viską priverčia 
išsijudinti savo judesių bei pokyčių galiomis. 

28. Todėl man patiko ta kalba apie darną ir tobulą gamtos, 
kurią sakei lyg esant susietą nuolatinių giminiškų ryšių, sandarą. 
Tiktai tam nepritariu, kad šito nebūtų galėję būti, jeigu jų nebūtų 
sujungus vieninga dieviška dvasia. Bet juk ta darna atsiranda ir 
išlieka ne dievų, o gamtos jėgų dėka bei glūdi joje lyg tam tikras 
sutarimas, kurį graikai vadina GLUTO. IE. Ir kuo didesnė ši darna, 
tuo mažiau manytina, kad ji atsiranda iš dieviškojo proto. 


Versta iš: M. Tullii Ciceronis scripta guae man- 
serunt omnia fasc. 45. — Lipsiae, 1917. Iš lotynų 
kalbos vertė Aleksandra Veličkienė 


19 Kvintas Liucilijus alba — vienas iš trijų dialogo „Apie dievų prigimtį“ pašnekovų, 
atstovaujantis stoikų filosofijai. Tai tikras istorinis asmuo, turtingas romėnų raitelis. 

Pirma knyga 


IV, 7. Tačiau kaip kad ir Aristotelis, būdamas didžiausio talen- 
to žmogus ir turėdamas gausybę žinių, paveiktas retoriaus Isokra- 
to šlovės!!, jaunuomenę ėmėsi mokyti iškalbos, jungiančios išmintį 
su gražbylyste, taip iv mes, neatmetę ankstesnių oratorystės stu- 
dijų, norime padirbėti šio gana reikšmingo bei vaisingo mokslo 
srityje. O ir aš visada laikiau tobula tą filosofiją, kuri apie sudė- 
tingiausius klausimus gali kalbėti nuodugniai bei gražiai (copiose 
et ornate). <...> 

X, 19. <...> Daugelis pateikia ir kitokius sielos apibrėžimus, kaip 
kad anksčiau pateikdavo senieji, o visai neseniai pateikė ir muzi- 
kas bei filosofas Aristoksenas!?, kalbėdamas apie tam tikrą paties 
kūno įtampą ir apie tai, kad kaip dainose ir muzikoje yra harmo- 
nija, taip ir viso kūno prigimtis bei forma atlieka tam tikrus jude- 
sius, panašius į dainos garsus. 

XIX 41 <...> O harmoniją galime pajusti iš garsų intervalų, 
kurių išdėstymo įvairovė sukuria dar didesnes harmonijos 
pasireiškimo galimybes. Tačiau nesuvokiu, kokią harmoniją gali 
sukurti bedvasių kūno dalių padėtis ir forma. <...> 

XIX, 45. O šis visatos grožis ir žemėje sukūrė, kaip sakė Teof 
rastas“, kupiną pažinimo aistros tėvų bei prosenelių filosofiją. <...> 


"| Isokraias (Isoxpūtnę, 436—338 m. pr. Kr.) — žymus Atėnų oratorius, įėjęs į geriau- 
sių Graikijos oratorių dešimtuką. 

IZ Aristoksenas Tarentieris ('Apiatokevoc, 354—300 m. pr. Kr.) — senovės graikų filo- 
sofas, Aristotelio mokinys, parašęs daugybę traktatų, tarp jų ir traktatus apie muzikos istoriją 
(„Užstalės pokalbiai“), harmoniją („Harmonijos elementai“, „Ritmikos elementai“). 

3 Teofrastas Eresietis (OzdppaoTos, 372—288 m. pr. Kr.) — senovės graikų filosofas, 
Platono ir Aristotelio mokinys, parašęs 18 tomų veikalą „Natūrfilosofų mokslas“, „Charakie- 
riai“, „Apie stilių“. 

XXV, 62. <...> Visi jie — didieji vyrai, kaip ir jų pirmtakai, kurie 
įvedė į kasdienę apyvartą žemės vaisius, aprangą, būstą, gyvenimo 
patogumus, apsigynimą nuo laukinių žvėrių, — visa tai auklėjo 
mus ir įgalino pereiti nuo būtiniausių užsiėmimų prie subtilesnių, 
nes atvėrus ir sutvarkius garsų įvairovę bei prigimtį atsirado klau- 
sai didelis malonumas. <...> 


I, 3. Juk norėjome, kad daugelis pagirtų mūsų kalbas, nės šis 
užsiėmimas yra skirtas miniai, o iškalbos pasisekimą lemia klau- 
sančiųjų pritarimas. Bet kai atsirado tokių, kurie nieko negiria, 
išskyrus tai, ką patys mano galį pamėgdžioti, ir keliantys tokį iš- 
kalbos tikslą, kokį tikisi pasiekti patys, be to, iš didžiulio sentencijų 
bei žodžių kiekio linkę pasirinkti alkį bei skurdumą, o ne gausumą 
bei prašmatnumą, — pasirodė atikizmas“, nežinomas net tiems, 
kurie skelbėsi jo sekėjais. Tačiau išjuokti beveik viso forumo jie 
nutilo. 

XI, 27. Bet ar nematai, kokį blogį atneša poetai? Jie parodo 
narsiausių vyrų vaitojimus, suminkština mūsų dvasią, be to, būna 
tokie saldžiabalsiai, kad ne tik skaitomi, bet ir atmintinai išmoks- 
tami. Taip prie blogo namų auklėjimo bei ramaus ir lepaus gyve- 
nimo dar prisideda ir poetai, tuomet dingsta bet kokios tvirtybės 
syvai. Tad teisingai daro Platonas, išvarydamas juos iš tos valsty- 
bės, kurią pats sugalvojo, ieškodamas geriausių papročių ir geriau- 
sio valstybės santvarkos pavyzdžio. Na, o mes, mokydamiesi iš Grai- 
kijos, nuo pat vaikystės apie tai skaitome bei įsimename, manyda- 
mi, kad tas mokslas bei auklėjimas yra tinkamas laisvam žmogui. 


B Arikiynas — 1oks oratorių kalbėjimo stilius, kuris mintis išsako kuo glausčiau be jokių 
puošmenų ir pagražinimų. 

XXVI, 64. Taigi gerai įsidėmėk tai, kad dvasios platumas ir tam 
tikra jos didybė, kuri labiausiai pasireiškia tuo, kad niekina ir ne- 
kreipia dėmesio į kančias, yra iš visų dalykų puikiausia, o dar 
puikiau, jei ji pasireiškia be viešo pritarimo ir džiugina pati savai- 
me. <...> 


IX, 22. Na, o visų dvasios neramumų šaltinis yra nesusivaldy- 
mas (intemperatia), kuris yra nukrypimas nuo bet kokios išminties 
ir teisingo proto apskaičiavimo, be to, šis nukrypimas nuo proto 
toks stiprus, kad sielos troškimų neįmanoma nei suvaldyti, nei su- 
tramdyti. Taigi kaip susivaldymas nuramina instinktus ir padaro 
taip, kad šie paklūsta teisingam apskaičiavimui (rectae rationi) bei 
išsaugo nuosaikius proto sprendimus, lygiai taip priešingas jam 
nesusivaldymas uždega visą sielą, ją sujaukia ir sukursto, ir iš to 
gimsta ir sielvartas, ir baimė, ir visi kiti sielos sumišimai. 

XXV, 55. Tačiau mažiausiai pritinka pykti oratoriui, na, o apsi- 
mesti, kad pyksta — nėra draustina. Nejau tau atrodo, kad mes 
nirštame, kai teismuose pasakome ką nors stipriau ar pikčiau? Ar- 
gi, kai visi įvykiai jau būna praėję ir nublankę, mes kalbas rašome 
būdami įniršę? 


Ir kas tai pastebėjo? Sulaikykite... 


Nejaugi manome, kad kadaise Ezopas vaidino arba Akcijus'* rašė, 
būdami įpykę? Visa tai puikiai suvaidinama, netgi puikiau už bet 
kokį aktorių, o tuo labiau tai gali oratorius, jeigu tik jis yra tikras 
oratorius. Tačiau vaidinama nusiteikus ramiai, blaiviu protu. <...> 


5 Liucijus Akcijus (g. 170 m. pr. Kr.) — senovės romėnų poetas, nacionalinės tragedijos 
kūrėjas, išreiškęs Romos dvasios galią. 

Penkta knyga 


XIII, 27—39. Tad nuo ko teisingiau galime pradėti, jei ne nuo 
bendros gimdytojos — gamtos? Visa, ką ji pagimdė, — ne tik gyvus 
padarus, bei ir tai, kas iš žemės kyla atsiremdamas į savo šaknis, — 
norėjo padaryti savo rūšies tobuliausiais tvariniais. Taigi ir me- 
džiai, ir vynuogienojai, ir tai, kas auga palei žemę negalėdami pa- 
kilti aukščiau, — vieni visada žaliuoja, kiti, žiemą apsinuoginę, o 
pavasarį atšilę, vėl atželia; ir nėra nieko, kas nepatirtų tam tikro 
vidinio judėjimo. Visa, kame glūdi sėklos, auga arba žydi, arba 
brandina vaisius ar uogas; ir visa tai, kas tik jiems būdinga, jei tik 
niekas netrukdo, būna tobula. 

38. Tačiau pačios gamtos galią lengviau pastebėti gyvūnų pasau- 
lyje, nes gamta jiems davė jausmus: mat vienus gyvūnus panoro 
sukurti plaukiojančius vandenyje, kitus — sparnuočius, galinčius skros- 
ti laisvą dangų, kai kuriuos — šliaužiojančius, dar kitus — vaikščio- 
jančius; iš tų pačių — vienus gyvenančius atsiskyrėliškai, kitus — 
būriais, kai kuriuos — baisius, kitus — prijaukintus, o dar vienus — 
panardintus ir po žemėm paslėptus. Ir kiekvienas iš šių gyvų padarų, 
atitikdamas savo paskirtį bei negalėdamas peržengti savo paskirties 
ribų, yra valdomas gamtos dėsnių. Ir kaip kiekvienam gyvūnui gam- 
tos yra duota tik jam būdingos savybės, kurias visi išlaiko ir jų ne- 
praranda, taip ir žmogui duota kai kas aukštesnio, nors, beje aukš- 
tesniu galima vadinti tai, kas gali būti su kuo nors palyginama. O juk 
žmogaus protas, kilęs iš dieviškosios dvasios, negali būti palygintas 
su niekuo kitu, nebent, jei taip galima pasakyti, su pačiu dievu. 

39. Ir jei šis protas yra išlavintas, ir jeigu jo skvarbumas taip 
ištobulintas, kad jo negali apakinti jokie paklydimai, jis tampa to- 
bula dvasia, t. y. absoliučiu protu, o tai ir yra dorybė (virtus). Ir 
jeigu bet kokia palaima yra tai, kas nieko nestokoja ir kas savo 
rūšies požiūriu yra visa bei užbaigta, tai ir yra dorybės požymis; 
tad visa, kas kupina dorybės, yra palaiminga. <...> 


Versta iš: M. Tullii Ciceronis opera ad optimas 
editiones collata studiis Societatis Bipontinae. — 
1781. — Vol. 10. Iš lotynų kalbos vertė Aleksandra 
Veličkienė 

APIE ATRADIMĄ 


Antra knyga 


1. Kažkada Krotono gyventojai, garsėję įvairiais turtais ir Itali- 
joje laikyti ypač laimingais, panoro puikiais piešiniais išpuošti ypač 
garbintos Junonos" šventyklą. Taigi už didelį mokestį jie pasikvie- 
tė Zeuksidą iš Heraklėjos!", kuris tada buvo laikomas žymiai gar- 
sesniu už kitus dailininkus. Jis nupiešė daugybę paveikslų, iš kurių 
tam tikra dalis išliko ir ligi mūsų dienų. Kadangi ta šventykla buvo 
ypač garsi, jis pasakė norįs nupiešti Helenės atvaizdą, kad nebylus 
paveikslas parodytų nepaprastą moters grožį. Krotoniečiai, kurie 
gerai žinojo, kad Zeuksidas moters kūną vaizduoja geriausiai iš 
visų, maloniai sutiko. Mat jie manė, jog dirbdamas toj srity, kurioj 
yra labiausiai nusipelnęs, Zeuksidas jų šventykloj paliks nepapras- 
to tobulumo kūrinį. Ir nuojauta jų neapgavo. Dailininkas tuoj pat 
paklausė, ar jie turį kokių nors gražių mergaičių; krotoniečiai tuo- 
jau pat nuvedė dailininką į palestrą ir parodė jam daug šaunių 
jaunikaičių. Mat kažkada krotoniečiai išsiskirdavo iš kitų kūno jė- 
ga bei grožiu, ir atletikos varžybose savo miesto garbei pelnydavo 
šlovingų pergalių. Kai jis susižavėjęs gėrėjosi šių jaunuolių kūno 
grožiu, krotoniečiai pasakė: 

— Šie jaunuoliai turi seseris-mergaites, tad juos matydamas, tu 
gali įsivaizduoti, kokios jos gražios. 

— Prašom tad atvesti man iš tų mergaičių pačias gražiausias, 
kad piešiant tai, ką pažadėjau, į nebylų atvaizdą pereitų gyvo pa- 
vyzdžio tikroviškumas. 

Tada bendru krotoniečių sprendimu mergaitės buvo atvestos į 
vieną vietą ir dailininkui buvo leista pasirinkti tą, kurią jis no- 
rės. Jis išsirinko penkias, kurių vardai daugelio poetų dėka išli- 
ko ainiams, nes jos gražiausiomis buvo pripažintos to žmogaus, 
kuris garsėjo kaip teisingiausias grožio žinovas. Mat jis nemanė, 


!8 Junona — romėnų deivė, Jupiterio žmona, šeimos ir santuokos globėja. 
V Zeuksidas iš Heraklėjos (ZeOgic, V—IV a. pr. Kr.) — pagarsėjęs senovės graikų Lapy- 
tojas, nutapęs kentaurų šeimą. 

kad tai, ko jam reikia norint atvaizduoti tobuliausią grožį, gali 
būti atrasta vieno žmogaus kūne, nes gamta nesukūrė nieko vi- 
sokeriopai tobulo, o lyg bijodama, kad neturės ko duoti kitiems, 
jei viskuo apdovanos vieną, ji skyrė kiekvienam ne tik naudingą 
dalyką, bet ir trūkumą. 


Versta iš: M. Tullii Ciceronis sęripta guae man- 
serunt omnia Fasc. 2. — Lipsiae, 1915. Iš lotynų 
kalbos vertė Aleksandra Veličkienė 

PSEUDOLONGINAS 
(I a. po Kr. vidurys) 


Pseudolonginu vadinamas vieno nemažo anoniminio anti- 
kos estetikos traktato „Apie prakilnumą“ („Ilgpi Ddiovg“) au- 
torius. Šis traktatas antikos laikais niekur nebuvo minimas 
ir išliko nežinomas iki XVI a., kai žymus Renesanso estetikos 
teoretikas Francesco Robortello 1554 m. jį paskelbė Bazelyje. 
Tačiau labiausiai traktatas išgarsėjo, kai jis buvo pradėtas 
versti į kitas kalbas, ypač po Nicolas'o Boileau (1636—1711) 
1674 m. Paryžiuje paskelbto vertimo į prancūzų kalbą kartu 
su palankiu įvadiniu straipsniu apie šį traktatą. Nuo tada 
traktatas „Apie prakilnumą“ atsistojo šalia N. Boileau „Po- 
ezijos meno“ („L'art počtigue“, 1674) ir darė didelį poveikį 
vėlesnei romantizmo estetikai. Prakilnumo problema buvo 
suaktualinta ne tik literatūroje, bet ir filosofijoje. 

Pirmieji traktaio „Apie prakilnumą“ leidėjai jį priskyrė 
traktato nuorašuose minimam kažkokiam Dionisijui Longi- 
nui, o šis esąs ne kas kitas, kaip Kasijus Longinas (apie 
210—273), filosofas neoplatonikas, Homero tyrinėtojas, gar- 
saus retoriaus Marko Kornelijaus Frontono (Marko Aureli- 
jaus mokytojo) anūkas, mokęsis pas Amoniją Saką (apie 
175—242), parašęs retorikos vadovėlį, 21 filologinių pokalbių 
knygą, darbų apie Homerą. Vienas iš Kasijaus mokinių buvo 
Porfirijas (Iloppipioc, 232/233—apie 309). Tačiau XIX a. pra- 
džioje Kasijaus Longino autorystė buvo atmesta. Italų tyrinė- 
tojas Gerolamo Amatis traktatą „Apie prakilnumą“ priskyrė 
Dionisijui Halikarnasiečiui (I a. pr. Kr.), o B. Weiske — 

nežinomam rašytojui Dionisijui Pergamiečiui, pramintam Ati- 
ku. Traktato tyrinėjimai parodė, kad jis parašytas ne III a., o 
I a. vidury. Prof. Henrikas Zabulis, paskelbės šio traktato 
vertimą į lietuvių kalbą kartu su graikiškuoju jo tekstu ir 
išsamią studiją apie Jį („Knygelė apie pakylėtumą, kažkada 
Longinui priskirta“. — Aidai, 1997) daro prielaidą, jog šio 
traktato autorius — Gnėjus Pompėjus Geminas, apie kurio 
gyvenimą ir veiklą beveik nieko tikra nežinoma. 

Traktato „Apie prakilnumą“ išliko vienuolika nuorašų. 
Jo tekstas — be pabaigos su šešiomis didelėmis lakūnomis, 
kurias vėliau tyrinėtojai mėgino restauruoti. 1570 m. Fran- 
cesco Porto traktato tekstą suskirstė į 44 skirsnius. Antologi- 
Joje spausdinami keli būdingesni šio traktato fragmentai, 
liudijantys, kad jo autorius buvo Platono idėjų teorijos šali- 
ninkas, kuestionavęs antikinę mimezio koncepciją ir į pirmą 
e vietą kėlęs kūrybinio įkvėpimo pradą. 

APIE PRAKILNUMĄ 
[Fragmentai] 


I, i. Kai mes, brangusis Postumijau Terentianai!, kaip atmeni, 
kartu nagrinėjome labai trumpą Kaikilijo? rašinį apie prakilnumą, 
pasirodė, jog jis neaprėpia visos temos, negvildena visų klausimų, 
visiškai netinkamai sprendžia pagrindinius dalykus, todėl skaityto- 
jas iš jo negaus tos naudos, kurios pirmiausia turi siekti autorius. 
Be to, kiekvienam vadovėliui paprastai keliami du reikalavimai: 
pirma, atskleisti temos turinį, antra, rasti ir parodyti būdus, pade- 
dančius tą turinį suvokti. Antrasis reikalavimas, nors ir nustumtas 


! Postumijas Terentianas ([loGTOVINOS TepEvTioa vOG) — neaiškus asmuo, tikriausiai 
traktato autoriaus mokinys, kuriam skiriamas šis traktatas. 

? Kaikilijas (Kauwiuos, I a. pr. Kr. pabaiga) — retorikos mokytojas Romoje, kilęs iš 
Kalaktės (Sicilija) vergų šeimos. Jo tikras vardas Archagatas. Jis buvo Apolodoro iš Pergamo 
mokinys, Dionisijo Halikarnasiečio šalininkas, parašęs apie 15 retorikos ir poetikos veikalų, 
kurie neišliko. Prieš vieną iš jų — „Apie prakilnumą“ — ir nukreiptas šis Pseudolongino 
traktatas. 2 

įgalą, savo verte yra kur kas svarbesnis. Kaikilijas stengiasi mums 
atskleisti prakilnumo ypatybes gausybe pavyzdžių, tarsi šis rašinys 
būtų skiriamas neišmanėliams, o klausimui, ką daryti su savo įgim- 
tais gabumais, kad jų padedami kuriuo nors būdu priartėtume prie 
jo, jis neskiria jokio dėmesio, laikydamas tai visiškai nesvarbiu 
dalyku. 

2. Galbūt tą vyrą reikia ne tiek smerkti, kad jis ko nors nepa- 
darė, kiek girti už sumanumą ir rūpestingumą. Beje, tu ragini 
mane surašyti tau pastabas dėl prakilnumo, tačiau aš kiek galėda- 
mas pasistengsiu atskleisti šį tą naudinga ne tik tau vienam, bet 
ir mokytiems žmonėms, ketinantiems užsiimti politine veikla. Be 
abejo, teisingai pasielgei, drauge, klausdamas, kuo mes panašūs į 
dievus, ir atsakydamas: „Gerais darbais ir teisybe“. 

3. Rašydamas tau, brangusis bičiuli, kaip mokytam žmogui, aš 
neturėčiau smulkiai aiškinti, kad prakilnumas yra kalbos aukštu- 
mas, tikra jos viršūnė ir kad didieji poetai bei rašytojai ne kuo 
kitu, o tiktai prakilnumu pelnė pripažinimą ir savo metą papuošė 
šlove. 4. <...> 

II, 1. Mums pirmiausia dera kelti klausimą, ar apskritai galima 
išmokti prakilnumo ir didingumo. Juk kai kurie žmonės, laikydami 
visas taisykles ir nurodymus klaidingais, yra tvirtai įsitikinę, jog 
didingumo negalima išmokti — jis esąs įdiegtas pačios prigimties. 
Jis pripažįsta vienintelį dalyką — įgimtuosius gabumus — ir net 
mano, kad gabumai nyksta ir netenka savo natūralumo, susidurda- 
mi su mokslingais, prigimtį džiovinančiais nurodymais. 

2. Prieštaraudamas tokiai nuomonei, aš sakau, kad šitie sam- 
protavimai pasirodys nepagrįsti, supratus, jog prigimtis, daugeliu 
atžvilgių būdama savarankiška savo patetika ir didingumu, nieka- 
da nebūna betvarkė ar nenuosekli. Prigimtis, kaip pirmasis ir pra- 
dinis elementas, yra visa ko pagrindas, bet kaip pasinaudoti prakil- 
numu ir apsisaugoti nuo klaidų, kiekvienu atskiru atveju gali pa- 
mokyti tik tam tikras dermės ir savalaikiškumo metodas. 

VIII, 1. Galima sakyti, kad prakilnumas turi penkis įgimtus 
šaltinius. Visi jie lyg vienu bendru pagrindu remiasi penkiomis 
idėjomis, kaip vartoti žodžius. Pirmąja, pačia svarbiausia žymė 

laikytinas žmogaus sugebėjimas protingai mąstyti ir spręsti. Tai 
aš jau minėjau savo veikale apie Ksenofontą. Antrasis šaltinis 
yra stiprus ir įkvepiantis patosas. Pirmieji du šaltiniai susiję su 
žmogaus įgimtais sugebėjimais, o kiti įgyjami mokymusi. Prie 
šių priskiriamas tam tikrų minties ir kalbos figūrų sujungimas 
su tais tauriais posakiais, kurie sukuriami atrenkant žodžius, 
pasitelkiant tropus bei meniškai apdorotą kalbą. Pagaliau penk- 
tasis kilnumo požymis — tinkamas ir pakilus visų ankstesnių 
požymių sujungimas į visumą. Ką gi, panagrinėkime kiekvieną 
tų požymių atskirai, be to, dar iš anksto pabrėždami, jog kai 
kuriuos iš tų penkių dalių, pavyzdžiui, patosą, Kaikilijas pralei- 
džia nenagrinėjęs. 

- 2. Bet jeigu jis taip daro tyčia, laikydamas prakilnumą ir pate- 
tiškumą tos pačios prigimties, tai, be abejo, apsirinka, nes patetiš- 
kumas gali ne tik skirtis nuo prakilnumo, bet ir atrodyti kaip kas 
nors žema, pavyzdžiui, raudos, skundai, baimė; kita vertus, prakil- 
numas gali pasireikšti be patetiškumo. Iš gausybės pavyzdžių aš 
parinksiu drąsius Homero žodžius apie Aloadus*: 


Osą mėgino užverst ant Olimpo, ant Osos užkelti 
Šlamantį lapais žaliais Peliją ir dangų pasiekti. 


Toliau priduria dar daugiau: 
Būtų įvykdę jie tai“... 


3. Kalbėtojų pagiriamosios, šventinės ir iškilmingosios kalbos 
paprastai pasižymi puošnumu ir didingumu, bet jose dažniausiai 
nėra patetikos, todėl patetiškiems kalbėtojams retai kada pavyksta 
pagiriamosios kalbos, o tų kalbų kūrėjai dar rečiau naudojasi: pate- 
tiniu stiliumi. 

4. Tad jeigu Kaikilijas nusprendė, kad patetiškumas apskritai 
neturi jokio ryšio su prakilnumu ir dėl to jo nepaminėjo, tai jis 
labai klydo. Aš drąsiai pabrėžčiau, kad nėra nieko prakilnesnio už 


3 Graikų mitai pasakoja, kaip Aloajo sūnūs Otas ir Efialtas (du Aloadai), panorėję įkopti 
į dangų, sumanė ant Olimpo kalno užkelti Oso kalną, o ant šio — dar Pelijo kalną. Už tai 
Apolonas brolius Aloadus užmušė. 

* Žr: Homeras. Odisėja, XI, 315—317. — A. Dambrausko vertimas. 

taurų patetiškumą, o tai — tas pats patosas, kuriame jaučiamas 
tikras įkvėpimas, tarsi pripildantis kalbą siautulio. 

IX, 1. Samprotaujant apie prakilnumą, dera prisiminti, kad nors 
jo pirmasis ir svarbiausias šaltinis — įgimti, o ne įgyti gabumai, vis 
dėlto mūsų sielos kiek galėdamos turi maitintis didingumu ir nuo- 
latos lyg prisipildyti tauraus pranašingo įkvėpimo. 

2. „Kokiu būdu?“ — tu paklausi. Viename savo veikale apie tai 
aš esu rašęs: „Prakilnumas — sielos didybės atgarsis“. Argi mūsų 
kartais nestebina savo didingumu viena lengva, žodžiais nepapuoš- 
ta mintelė? Pavyzdžiui, Ajanto“ tylėjimas mirusiųjų karalystėje yra 
kur kas didingesnis ir svarbesnis už visas kalbas. 

3. Taigi pirmiausia reikia suprasti, kodėl tikro kalbėtojo mintys 
niekada negalės būti niekingos ir netaurios: žmonės, visą amžių 
gyvenę kasdieniškomis ir vergiškomis mintimis, žvelgę žemyn, žmo- 
nės, kurių sumanymai buvo menki ir kasdieniški, niekada negalės 
sukurti nieko žavingo ir įspūdingo. Paprastai didingos kalbos yra 
tų, kurių mintys svarios ir turiningos. 

X, 1. O dabar pažiūrėkime, kaip galima kalbą padaryti prakil- 
nią? Kaip žinoma, iš prigimties visi daiktai turi tam tikrų sudeda- 
mųjų dalelių, kurios ir sudaro visumą. Iš to matyti, kad prakilnu- 
mo reikia siekti, atrenkant iš visumos kai kuriuos pagrindinius 
posakius, o paskui, žinant, kad jie turi būti tarpusavyje suderinti, 
vėl reikia juos sujungti į visumą. Pradžioje klausytojas stebėsis 
atskirais vaizdais, o vėliau įvertins visos atrankos turtingumą. <...> 

XI, 1. Su ką tik išdėstytomis prakilnumo ypatybėmis artimai 
susijęs vadinamasis „padidinimas“ — naujų intarpų įtraukimas, 
aiškinant faktus ir įrodymus. Po to periodiškai kartojant, vis stip- 
riau vieną po kito akcentuojant, pavartojami nauji ir vis imlesni 
posakiai. 


3 Ajanias — narsiausias po Achilo achajų karžygys Trojos kare. Achilui žuvus, jo ginklus 
karo vadas atidavė ne Ajantui, o Odisėjui. Įsižeidęs Ajantas išėjo iš proto ir ėmė žudyti achajų 
gyvulius, laikydamas juos achajų vadais. Atsipeikėjęs po šio priepuolio Ajantas nusižudė. Jo 
tylėjimo mirusiųjų karalystėje epizodas aprašytas „Odisėjoje“ (XI, 540—567). 

XII, 1. Įprastinis apibrėžimas manęs nepatenkina. Paprastai sa- 
koma, kad „padidinimu“ vadinama figūra, daugiau išplenčianti tu- 
rinį; bet tą apibrėžimą galima priskirti ir prakilnumui, patosui ar- 
ba kuriam kitam vaizdingam posakiui: juk yra daugybė „padidini- 
mo“ pavidalų. Man atrodo, jog skirtumas tarp jų toks, kad „prakil- 
numas“ pagrįstas aukštinimu, o „padidinimas“ — plėtimu. 

XIII, 1. Taigi grįždami prie pertrauktų svarstymų, vėl imkimės 
Platono. Kad Platonas, liedamasis tokia netriukšminga srove, ne- 
praranda nė kiek prakilnumo, tu žinai, be abejo, puikiai; štai tos 
garsios vietos „Valstybėje“: „Tad žmonės, kurie nepripažįsta iš- 
minties ir dorybės, kurie amžinai puotauja ar pasineria į kitas 
panašias pramogas, suprantama, nusileidžia į apačią, o paskui vėl 
pasikelia iki vidurinės srities ir taip klajoja visą gyvenimą. Jie 
negali peržengti šių ribų: juk jie niekada nėra pakėlę akių į tikrą- 
sias aukštybės ir mėginę į jas įkopti, niekada nėra tikrai prisipildę 
to, kas tikra, nėra ragavę tikro gryno malonumo; tarsi gyvuliai jie 
nunarinę galvas, visą laiką žiūri į žemę ir stalus, ganosi, gausiai 
prisikimšdami pašaro ir kergdamiesi, ir iš godumo trypia vieni ki- 
tus, badosi geležiniais ragais, negyvai užspardo vieni kitus kanopo- 
mis, negalėdami pasotinti savo aistrų“. 

2. Jeigu mes atidžiau pažiūrėsime, pastebėsime, kad šitas vyras 
mums, be jau minėto kelio, parodo dar vieną kelią, vedantį į aukš- 
tumas. Koks tas kelias ir kur jį rasti? Tai yra sekimas ir žavėjima- 
sis ankstesniais didžiaisiais rašytojais bei poetais. Štai šito, mielas 
bičiuli, niekada negalima pamiršti. Juk daugelis autorių perima 
svetimą įkvėpimą tarsi pitiją", kuri, kaip pasakojama, prieidavusi 
prie trikojo, pastatyto ant plyšio, įkvėpdavusi dieviškuosius garus 
ir pajutusi demonišką galią sėsdavusi ant jo ir tuojau pradėdavusi 
pranašauti. Nuo senųjų rašytojų taip pat sklinda ir skverbiasi į jų 
sekėjų sielas tam tikras kvapas, tarsi kylantis iš šventųjų Delfų 


5 Platonas. Valstybė, IX, 586 a. — J. Dumčiaus vertimas. 

7 Pitija — Apolono šventyklos Delfuose orakulė, kuri, įkvėpusi garų, kylančių iš plyšio, 
esančio šventyklos grindyse, sėsdavusi ant trikojo, pastatyto ant šio plyšio, ir garsiems grai- 
kų valstybės vyrams pranašaudavo, atsakydama į jų klausimus. 

plyšių. Žmonės, net neturėdami didelių įgimtų gabumų, vien įkvėp- 
dami tų rašytojų kvapą, sykiu pajunta dieviškąją galią. 

3. Argi tik vienas Herodotas pasekė Homeru? Dar anksčiau iki 
jo tai darė Stesichoras* ir Archilochas?, o pats didžiausias sekėjas 
buvo Platonas, sutraukęs į save iš garsaus Homero šaltinio begali- 
nę daugybę visokių srovelių. Galbūt reikėtų čia paminėti keletą 
argumentų, bet Amonijo*? mokiniai jau pralenkė mane, visa tai 
įrodydami ir smulkiai aprašydami. 

4. Imitacija nėra vagystė. Ją galima lyginti su puikiu žmogaus 
rankų meno lipdiniu. Ir Platonas savo filosofiniais teiginiais nebūtų 
pasiekęs tokio subrendimo ir kartkartėmis nebūtų žengęs į poezijos 
sritį, jeigu, prisiekiu Dzeusu, nebūtų varžęsis su Homeru dėl pir- 
menybės, kaip naujokas su garsiu, visų pripažintu kūrėju. Nors 
galbūt Platonas buvo pernelyg didelis garbėtroška ir atrodė lyg 
lenktyniaująs svaidydamas ietį, bet jis rungtyniavo, ieškodamas 
sau naudos. Juk, kaip sako Hesiodas: „Žmonėms ši Eridė! naudin- 
ga“. Iš tikrųjų puikus, vertas didelės šlovės yra toks lenktyniavi- 
mas ir tas laimėtojui žadamas vainikas; lenktyniaujant dėl jo nė 
kiek negėda pralaimėti stipresniems priešininkams. 


Perspausdinta iš: Poetika ir literatūros estetika. 
Nuo Aristotelio iki Hegelio. — Vilnius: Vaga, 1978. — 
P. 102—106. Iš senosios graikų kalbos vertė Leonas 
Valkūnas (Vertimas iš naujo suredaguotas.) 


5 Siesichoras  — senovės graikų poeto, kilusio iš Himeros (Sicilija), pravardė 
(otnoixopoc — chorų statytojas). Jis garsėjo kaip chorinės lyrikos kūrėjas, naudojęs epi- 
nius siužetus ir pritaikęs triadą (strofa — antistrofa — epodas). 

? Archilochas ('ApxiAoxos, apie 714—676 m. pr. Kr.) — senovės graikų poetas, kilęs iš 
Paro salos, jambinės lyrikos kūrėjas. 

10 Amonijas (Auuoviės, II a. pr. Kr.) — Aleksandrijos gramatikas, parašęs veikalą apie 
Platono metaforas, skolintas iš Homero. 

U Eridė (" Epic) — graikų mitologijoje — nesantaikos deivė. 

SEKSTAS EMPIRIKAS 
(II a. pab.—III a. pr.) 


Apie senovės graikų filosofo, antikinio skepticizmo sistemin- 
tojo Seksto Empiriko (Zsšroc 6 Euzeipixoc , Sextus Empiri- 
cus) gyvenimą beveik nieko nežinome. Spėjama, kad jis mokė- 
si pas kažkokį Herodotą, yra gyvenęs Aleksandrijoje ir Romo- 
Je, buvo gydytojas. 

Iš jo kūrybos išliko du dideli darbai — tai vienuolikos 
traktatų apie įvairius mokslus ciklas „Prieš mokslininkus“ 
(„Op0c ualnuanzoVę“, „Adversus mathematicos“) ir trijų 
knygų traktatas „Pirono principai“ („Iuppoveiot! OROTUTOEIC“, 
„Pyrrhoneae hypotyposes“). Juose išsamiai išdėstyti žymiau- 
sių antikos filosofų skeptikų, kurių raštų nėra išlikusių, sam- 
protavimai apie įvairius mokslus. Todėl Seksto Empiriko kū- 
ryba yra pagrindinis antikinio skepticizmo šaltinis. 

Antologijoje ištisai spausdinamas ciklo „Prieš mokslininkus“ 
traktatas „Prieš muzikus“, kuriame įrodinėjama, jog nėra nei 
tono, nei ritmo, todėl negali būti ir mokslo apie šiuos dalykus. 


PRIEŠ MOKSLININKUS 


Šešta knyga 
PRIEŠ MUZIKUS 


Muzika apibūdinama trejopai. Pagal pirmąją reikšmę, ji yra 


tam tikras mokslas apie melodijas, garsus, apie ritmo kūrimą bei 
panašius dalykus. Remdamiesi šia reikšme, mes vadiname muzi- 

kantu Spindaro! sūnų Aristokseną. Pagal kitą reikšmę, muzika — 
tai mokėjimas groti instrumentais. Taigi pagal tai muzikantais 
mes vadiname grojančius fleitomis bei psalteromis, o grojančias 
psalteromis — muzikantėmis. Šia tiesiogine prasme dauguma ir 
suvokia muziką. Kartais mes esame įpratę labiau perkeltine pras- 
me tuo pačiu vardu vadinti ir puikų kokio nors dalyko atlikimą. 
Taigi mes sakome, kad muzikalumu pasižymi bet koks kūrinys, 
net jei jis priklauso tapybos žanrui, ir kad jį sukūręs tapytojas 
yra muzikalus. Tačiau suvokiant muziką pagal šitiek reikšmių, 
dabar reikia iškelti prieštaravimus, dievaži, ne prieš kokią nors 
kitą muziką, tačiau prieš tą, kuri yra suprantama pirmąja reikš- 
me. Mat ši, palyginti su kitomis rūšimis, atrodo esanti pati to- 
buliausia. O prieštaravimai, kaip ir kalbant apie gramatiką, bū- 
na dvejopi. Juk vieni labiau dogmatiškai bandė mokyti, kad mu- 
zika palaimai nėra būtinas, bet greičiau kenksmingas mokslas. 
Šitai jie įrodinėjo remdamiesi muzikantų pasisakymų prieštara- 
vimais bei norėdami atremti pagrindinius jų teiginius. O kiti, la- 
biau dvejodami, atmetę šitokius prieštaravimus, manė, kad svy- 
ruojant pagrindiniams muzikantų teiginiams, paneigiama ir visa 
muzika, Tuo remdamiesi ir mes, kad nepasirodytų, jog praleidžia- 
me ką nors iš jų mokslo, bendrais bruožais išdėstysime kiekvie- 
no principo ar teiginio ypatybes. Kalbėdami apie pašalinius da- 
lykus, mes nenuklysime į ilgus pasakojimus, o kalbėdami apie 
svarbesniuosius, nepraleiskime jų, kad sutrumpintume dėstymą, 
bet pateikime mūsų samprotavimus saikingai ir kaip galima la- 
biau apgalvotus. 

Pradėkime iš eilės pirmiausia nuo to, ką daugelis paprastai tauš- 
kia apie muziką. Taigi jie sako, kad jei mes suvokiame filosofiją, 
darančią Žmogaus gyvenimą išmintingą ir tramdančią sielos aist- 
ras, tai dar labiau mes suvokiame muziką, nes ji pasiekia tų pačių 
rezultatų, kaip ir filosofija, veikdama mus ne didesne prievarta, o 
tam tikra kerinčia įtaiga. Pitagoras, kartą pamatęs jaunuolius po 
išgertuvių taip šėlstančius, kad jie jau niekuo nesiskyrė nuo bepro- 


L Aristokseno tėvas Spindaras taip pat buvo muzikantas. 

čių, patarė kartu su jais švenčiančiam fleitininkui sugroti jiems 
melodiją spondėjiniu metru?. Šiam įvykdžius, kas buvo sakyta, jie 
staiga taip surimtėjo, lyg iš pat pradžių būtų buvę blaivūs. O Grai- 
kiją valdantys ir narsumu pagarsėję spartiečiai visada kovėsi veda- 
mi į mūšį muzikos. Tie, kurie naudojosi Solono? patarimais, išsiri- 
kiuodavo pagal fleitos bei lyros garsus ir apsiginklavę ritmiškai 
judėdavo. Kaip muzika suteikia išmintį neprotingiesiems ir įkvepia 
drąsą bailesniems, šitaip ji ir pykčiu liepsnojančius ramina. Štai 
mes matome, kaip poeto kūrinyje pasiųstieji pasiuntiniai randa 
rūstaujantį Achilą: 

Linksmino širdį tenai Achilas kanklėm balsingom, 

Meistro gražiai papuoštom, skersinis jų buvo sidabro, 

Gavo kaip grobį jas, Eetiono tvirtovę išgriovęs. 

Širdį ramino sau jom...“ 
aiškai suvokdamas, kad muzikinis kūrinys gali labiausiai paveikti 
jo nuotaiką. Ir kiti herojai buvo įpratę, jei kada iškeliaudavo ir 
leisdavosi į tolimąjį plaukiojimą, palikti muzikantus ištikimiau- 
siais savo žmonų sargybiniais ir prižiūrėtojais. Ir prie Klitaim- 
nestros buvo dainius, kuriam Agamemnonas buvo davęs daug nu- 
rodymų, kad elgtųsi ji išmintingai. Betgi klastingasis Aigistas tuoj 
pat šį 

Išvežė... į negyvenamą salą... 

Ir ten paliko, kad jį sudraskytų paukščiai plėšrūnai“. 

O po to jis, šitokiu būdu gavęs jau nesaugomą Klitaimnestrą, 

suviliojo ją, paskatinęs atimti valdžią iš Agamemnono“. O labai 
įtakingi filosofai, pavyzdžiui, ir Platonas, teigia, kad išminčius, turin- 


2 Spondėjas — pėda, sudaryta iš dviejų ilgų skiemenų, kurių pirmasis yra kirčiuotas. 
Antikoje šis metras buvo laikomas labai iškilmingu. 

3 Solonas (Z6)av. apie 638—559 m. pr. Kr.) — Atėnų politikas, garsus įstatymų leidėjas, 
poetas, vienas iš septynių išminčių. 

* Homeras, Hiada, IX, 186—189. — A. Dambrausko vertimas. 

5 Homeras. Odisėja, III, 270—271. — A. Dambrausko vertimas. 

5 Aigisras, Agamemnonas, Klitaimnestra — Homero poemų personažai. Mikėnų karaliui 
Agamemnonui išvykus į Trojos karą, jo pusbrolis susidėjo su Agamemnono žmona Klitaim- 
nestra, užėmė Mikėnų sostą, o iš karo grįžusį Agamemnoną nužudė. Po aštuonerių metų jam 
aikeršijo Agamemnono sūnus Orestas, " 

tis harmoningą sielą, tolygus muzikantui". Todėl ir Sokratas, nors 
būdamas jau garbaus amžiaus, nesigėdino lankytis pas kitaristą 
Lamproną“ ir atsakydavo tiems, kas dėl šito jam priekaištavo, kad 
geriau, jog jį apšnekėtų kaip vėlai pradėjusį mokytis, nei kaip visai 
nemokytą. 

Be to, jie sako, kad remiantis dabartine nuvalkiota ir iškraipyta 
muzika, nereikia juoktis iš senovės muzikos, nes ir atėniečiai, labai 
rūpindamiesi išmintingumu ir suvokę muzikos svarbą, perdavė ją 
palikuonims kaip patį svarbiausiąjį mokslą. Tai liudija senosios 
komedijos atstovas?, kuris sako: 


Apsakysiu dabar, kaip senovės laikais aš auklėjau jūsų jaunimą, 


Pirmiausia tada neteko girdėt, kad smarkiai klykautų vaikas, 
Tvarkingai žygiuodavo tąsyk būriais berniukai pas kitaristą. 


Todėl jei muzikai dabar minkština protą kokiomis nors iškrai- 
pytomis melodijomis ir moteriškais ritmais, tai šitai nėra nė kiek 
susiję su senovine ir narsia muzika. Ir jeigu poezija yra naudin- 
ga gyvenimui, o ją, atrodo, puošia muzika, suskirstydama ją da- 
limis ir pritaikydama dainuoti žodžius, tai naudinga bus ir mu- 
zika. Be abejonės, poetai taip pat vadinami melodijų kūrėjais!“, 
ir Homero epai senovėje buvo giedami akompanuojant lyrai. Ly- 
giai tas pat pasakytina ir apie tragikų dainas bei stasimus*!, tu- 
rinčius tam tikrą su prigimtimi susijusią reikšmę; štai kad ir to- 
kie žodžiai: 

Didžioji žeme, Dzeuso eteri! 
Žmonių jisai kūrėjas ir dievų. 

O ji, rasos drėgnosios lašelius 
Sugėrus, gimdo žmones mirštančius 


* Piaronas. Valstybė, III, 410. 


Š Lampronas — žinomas Sokarato laikų muzikantas ir muzikos kūrėjas. Žr.: Platonas. 
Meneksenas, 236 a. 


4 Cituojami Aristofano „Debesys“, 961, 963—964. J. Dumčiaus vertimas. 
10 Turima galvoje graikų lyrinės poezijos rūšis — melika. 
!! Siasimas — tragedijos choro partija, kuri atskiria vieną tragedijos dalį nuo kitos. 

Ir maistą gimdo, ir žvėrių bandas. 
Todėl teisingai ją 
Vadinom visko motina!?. 

Apskritai muzika nėra vien tik besimėgaujančiųjų pasiklausy- 
mas, bet ji atliekama ir giedant himnus, ir meldžiantis, ir aukojant 
dievams. Todėl ji paskatina protą siekti gėrio. Bet ji yra ir liūdin- 
čiųjų paguoda. Todėl žmonės groja fleitomis sielvartaujantiems, pa- 
lengvindami jų kančią. 

Štai kokie dalykai pasakytini muzikos labui. Tam prieštarau- 
jant pirmiausia teigiama, kad negalima iš karto sutikti, jog vienos 
melodijos iš prigimties yra sujaudinančios sielą, o kitos — ją nura- 
minančios. Mat šitai įvyksta priklausomai nuo mūsų vaizduotės. 
Panašiai perkūno griausmas, kaip teigia epikūrininkai, reiškia ne 
kokio nors dievo pasirodymą, — taip atrodo tik paprastiems bei 
prietaringiems žmonėms (panašus triukšmas taip pat girdėti ir su- 
sidūrus kitiems kūnams, pavyzdžiui, besisukant girnoms ar plojant 
rankomis). Taigi vienos muzikos melodijos yra vienokios, o kitos — 
kitokios ne iš prigimties, bet todėl, kad mes jas taip įsivaizduojame. 
Juk ta pati melodija jaudina arklius, bet nė kiek nejaudina teatruo- 
se besiklausančių žmonių. O arklius melodija greičiau ne jaudina, 
o pabaido. Be to, jei muzikinės melodijos ir yra šitokios, tai ne dėl 
to muzika yra naudinga gyvenimui. Ji nuramina mintis ne todėl, 
kad turi išmintį ugdantį poveikį, o kad veikia atpalaiduojančiai. 
Štai kodėl kai tik nutyla šitokios melodijos, protas lyg jų būtų 
nepaveiktas, vėlei sugrįžta prie ankstesnės nuotaikos. Ir kaip mie- 
gas arba vynas neišlaisvina nuo liūdesio, bet jį tik atitolina, įvary- 
damas snaudulį ir atsipalaidavimą bei užsimiršimą, taip ir tam 
tikra melodija nenuramina liūdinčios sielos ar iš neapykantos su- 
sidrumstusių minčių, nebent tik jas išblaško. O Pitagoras, visų pir- 
ma, buvo lengvabūdis, jei norėjo nelaiku atvesti į protą apgirtusius, 
o ne vengė šito daryti. Be to, šitokiu būdu atvesdamas juos į doros 
kelią, jis pripažįsta, jog fleitininkai gali kiek labiau pataisyti įpro- 
čius, nei filosofai. O kad spartiečiai kovojo, palydimi fleitos bei 


'2 Neišlikusios Euripido tragedijos fragmentas (839). A. Kairienės vertimas. 

lyros garsų, įrodo tai, kas pasakyta truputėlį anksčiau, o ne tai, 
kad kaip tik muzika yra naudinga gyvenimui. Lygiai kaip sunku- 
mų nešiotojai arba irkluotojai, arba dirbantys kokį nors kitą iš 
sunkių darbų liepia atitraukti dėmesį nuo susijusios su darbu kan- 
čios, taip ir tie, kurie groja kare fleitomis arba trimitais, šitaip 
sugalvojo ne dėl to, kad melodija gali pakelti nuotaiką ir įkvėpti 
vyrišką drąsą, o kad jie stengėsi atitraukti savo dėmesį nuo nerimo 
ir sumaišties. O jei kai kurie iš barbarų ir kovoja pūsdami kriauk- 
les ir mušdami būgnus, tai niekas iš šitų dalykų nė kiek nesužadi- 
na narsumo. Tą patį reikia pasakyti ir apie rūstaujantį Achilą, nors 
nėra nieko keisto, kad jis, būdamas linkęs įsimylėti ir nesusival- 
dantis, rimtai atsidavė muzikai. Dievaži, juk ir herojai patikėdavo 
savo žmonas kokiems nors dainiams kaip išmintingiems sargybi- 
niams, pavyzdžiui, Agamemnonas Klitaimnestrą. Tai mitologų pra- 
simanymas, kurie tuoj po to paneigia save. O jei buvo tikima, kad 
muzika pataiso būdą, tai kaipgi Klitaimnestra užmušė Agamemno- 
ną prie savo židinio „tarsi jautį prie ėdžių“5 ir kaip Penelopė įsi- 
leido į Odisėjo namus pražūtingą jaunikių būrį ir nuolat teikdama 
vilčių jų aistroms bei jas žadindama sukėlė sutuoktiniui Itakėje 
karą, baisesnį ir sunkesnį už žygį į Ilioną? Ir iš tikrųjų, jei Platono 
mokiniai pripažino muziką, tai dar nereiškia, kad ji veda į palaimą, 
nes kiti, nenusileidžiantys jiems patikimumu, pavyzdžiui, Epikūro 
mokiniai, neigė šį užsiėmimą sakydami priešingai, kad ji yra žalin- 
ga ir „tingi, pamėgus vyną, paniekinus turtus“, 

Tačiau naivūs ir tie, kurie, norėdami įrodyti muzikos naudingu- 
mą, susieja su ja naudą, gaunamą iš poezijos. Mat jei galima mo- 
kyti, kad poezija yra nenaudinga, kaip mes kalbėjome skyriuje „Prieš 
gramatikus“, nė kiek ne mažiau galima įrodyti ir tai, kad muzika, 
atsirandanti su melodija, iš prigimties tik džiugina, o poezija, atsi- 
randanti su mintimis, gali būti ir naudinga, ir ugdanti išmintį. 

Štai toks atsakymas į tai, dėl ko buvo bandoma diskutuoti. 
O prieš muziką, visų pirma, sakoma, kad jeigu ji yra naudinga, 
tai naudinga arba todėl, kad gavęs muzikinį išsilavinimą Žžmo- 


B Homeras. Odisėja, XI, 411. 
14 Neišlikusios Euripido tragedijos fragmentas (184). 

gus klausydamasis muzikos mėgaujasi labiau nei paprasti žmo- 
nės, arba todėl, kad negalima pasidaryti gerais žmonėmis be iš- 
ankstinio išsilavinimo, gauto besiklausant muzikos, arba todėl, 
kad muzikos ir filosofinio daiktų pažinimo elementai yra tik tie 
patys (panašiai mes kalbėjome anksčiau apie gramatiką), arba to- 
dėl, kad kosmosas yra tvarkomas pagal harmoniją, kaip sako Pi- 
tagoro mokiniai, ir mums reikia muzikinių teoremų tam, kad pa- 
žintume visatą, arba todėl, kad kai kurios melodijos ugdo sielos 
dorovingumą. 

Tačiau negalima sakyti, kad muzika yra naudinga dėl to, kad 
muzikantai, klausydamiesi muzikos, džiaugiasi labiau negu paprasti 
žmonės. Juk pirmiausia šis malonumas paprastiems žmonėms nėra 
toks būtinas, kaip malonumai, kuriuos teikia gėrimas arba šiluma 
bado ar troškulio metu ar per šaltį. Be to, jei jis yra būtinas, tai 
mes galime mėgautis tuo malonumu ir be muzikinio išsilavinimo. 
Juk kūdikiai užmiega, besiklausydami ištisinio liūliavimo, o nepro- 
tingi gyvūnai žavisi fleitos ir trimitų garsais; delfinai, kaip pasako- 
jama, gėrėdamiesi fleitos melodijomis, priplaukia prie irkluojamų 
laivų. O juk, rodos, nė vienas iš jų neturi nei muzikinio išsilavini- 
mo, nei jokio supratimo apie muziką. Ir todėl, kokiu būdu mes 
jaučiame malonumą, paragavę mėsos ir vyno, bet neišmanydami 
nei virimo, nei vyno ragavimo meno, nejaugi, išgirdę melodiją, ne- 
galėsime pajusti malonumo šiaip, be muzikinio išsilavinimo? Kas 
geriau už eilinį žmogų suvokia muzikos meniškumą, tas dėl to ne- 
patiria malonesnio jausmo. Todėl nereikia muzikos vertinti nei re- 
miantis tuo, kad muzikos žinovai ja labiau mėgaujasi, nei remian- 
tis tuo, kad ji nutiesia kelią sielai į išmintį. Priešingai, muzika 
kliudo ir trukdo siekti dorybės, nukreipdama jaunuolių polinkį į 
nesaikingumą bei ištvirkavimą, nes gavęs muzikinį išsilavinimą 
žmogus 

Dainas labai pamėgęs, visad trokšta jų. 
Tingus savuos namuos, tingus žmonių būry, 


Draugams tuščia vieta, nuo jų slapta pabėgs, 
Kada aistra saldžioji jį vėlei užvaldys! 


15 Neišlikusios Euripido tragedijos fragmentas (187). 

Todėl nereikėtų kalbėti apie muzikos naudingumą, remiantis 
tuo, kad ji ir filosofija prasideda nuo tų pačių elementų, — tai 
savaime aišku. Tad belieka remtis tuo, kad kosmosas tvarkomas 
pagal harmoniją, arba kalbėti, kad muzika yra naudinga kaip tik 
dėl to, kad dorovę ugdančios jos dainos suteikia palaimą. Tačiau 
paskutinysis teiginys jau išnagrinėtas kaip neteisingas. Įvairiai įro- 
"doma, kad melas yra tai, jog kosmosas tvarkomas pagal harmoniją. 
Be to, jei tai ir yra tiesa, tai tokie dalykai neturi įtakos laimei, kaip 
neturi ir harmonija, kuriama muzikos instrumentais. 

Štai kokio pobūdžio yra pirmoji prieštaravimų prieš muzikantus 
rūšis. O antroji rūšis, susijusi su muzikos pagrindais, labiau reika- 
lauja pragmatiškesnio nagrinėjimo. Kadangi muzika yra tam tik- 
ras mokslas apie tai, kas yra melodinga ir kas nemelodinga, kas 
ritmiška ir kas neritmiška, tai jei mes visiškai įrodysime, kad me- 
lodijos nėra realios ir kad neegzistuoja realių dalykų ritmai, tai 
būsime nustatę ir muzikos nerealumą. Taigi pirma pakalbėkime 
apie melodijas ir jų realumą, pradėję trupučiuką iš toliau. 


Taigi garsas yra (kaip bet kas, be abejonės, gali nusakyti) tam 
tikras klausa pajuntamas objektas. Ir kaip skirti spalvas yra tik 
regos funkcija, o užuosti kvepėjimą bei dvokimą — uoslės funk- 
cija, o pajusti saldumą ir kartumą — skonio funkcija, taip gar- 
sas gali būti tam tikras klausa pajuntamas objektas. Vienas iš 
garsų yra „aštrus“ (aukštas), o kitas — „sunkus“ (žemas). Ir vie- 
nas, ir kitas iš šių garsų gauna labiau metaforišką pavadinimą 
iš lytėjimo objektų. Kaip gyvenime vadinsime aštriu tai, kas du- 
ria ir pjauna lytint, o sunkiu tai, kas spaudžia ir slegia, lygiai 
tokiu pat būdu vieną garsą vadinsime aštriu, lyg pjaunančiu mū- 
sų klausą, o kitą — sunkiu, lyg jis mus spaustų. Ir nieko keisto, 
jei mes kokį nors garsą esame pavadinę lyg pilku ar juodu, ar 
baltu, remdamiesi regos objektais. Šitaip mes pasinaudojome ir 
metaforomis, susijungusiomis su lytėjimo objektais. O kada gar- 
sas ištariamas lygiai ir laikantis vienodos įtampos, jog net neat- 
siranda jokio pojūčio, kad jis atitraukiamas tai į „sunkesniąją“, 
tai į „aštresniąją“ pusę, tuomet šitoks atbalsis vadinamas tonu, 
todėl ir muzikantai, jį apibrėždami, sako: „Tonas yra melodingo 
garso moduliacija vienoda įtampa“. 

Vieni iš tonų yra vienatoniai, o kiti — nevienatoniai. Vienato- 
niai yra tie, kurie tarp savęs nesiskiria „aštrumu“ ir „sunkumu“, 
o nevienatoniai tie, kurie nėra tokie. Vieni iš vienatonių, kaip ir 
nevienatonių, vadinami aštriais, o kiti — sunkiais. Kita vertus, iš 
nevienatonių vieni vadinami nedarniai skambančiais [disonansais), 
o kiti darniai skambančiais [konsonansais]. Nedarniai skambantys 
tonai yra tokie, kurie veikia klausą netolygiai ir su pertraukomis, 
o darniai skambantys — kurie veikia klausą tolygiau ir nepertrau- 
kiamai. Vienos bei kitos tono rūšies savitumas bus daug aiškesnis, 
jei mes pasitelksime analogiją su skonio savybėmis. Taigi kaip vie- 
ni iš skoniu suvokiamų dalykų turi tokią sudėtį, jog veikia jutimą 
vienodai ir švelniai, kaip medaus ir vyno bei medaus ir vandens 
mišiniai, o kiti šitaip ir šitokiu būdu neveikia, pavyzdžiui, vandens 
ir acto mišinys (mat kiekvienas šitokių mišinių komponentas sutei- 
kia skoniui tam tikrą savybę). Taip pat ir iš tonų nedarniai skam- 
bantys yra tie, kurie veikia klausą netolygiai ir su pertraukom, o 
darniai skambantys — kurie yra tolygesni. Štai maždaug taip ski- 
riasi muzikiniai tonai. 

Aprašomi ir tam tikri tonų intervalai, pagal kuriuos garsas juda 
arba pakildamas aštresniojo tono link, arba nusileisdamas sunkes- 
niojo link. Dėl šios priežasties vieni iš šių intervalų pagal analogiją 
yra vadinami konsonansais, o kiti — disonansais. Konsonansai yra 
tokie, kurie susideda tik iš darniųjų tonų, o disonansai — kurie 
susideda tik iš nedarniųjų tonų. Tarp konsonansų pirmąjį ir ma- 
žiausiąjį intervalą muzikai vadina kvarta, po to didesnį — kvinta, 
o didesnįjį už kvintą — okžava. Kita vertus, tarp disonansų ma- 
žiausiasis ir pirmasis intervalas yra tas, kuris muzikų yra vadina- 
mas diezu, antrasis — pustoniu, kuris susideda iš dvigubo diezo, o 
tretysis — tonu, kurį sudaro dvigubas pustonis. 

Kaip kiekvienas muzikinis intervalas išreiškiamas tonais, taip 
išreiškiamos ir visos muzikinės savybės, kurios sudaro tam tikrą 
melodijos rūšį. Kaip iš žmogiškųjų savybių kai kurios yra niūrios ir 
rūsčios (tokios, kaip pasakojama, buvo protėvių savybės), o kitos — 
linkusios į meilę ir į girtuokliavimą bei į ašarojimą ir aimanas, taip 
ir viena melodija sukelia sieloje kokius nors pakylėtus ir taurius, o 
kita melodija — žemesnius ir prasčiokiškus jausmus. Šitokio pobū- 

džio melodija muzikų vadinama bendru tos savybės, kurią ji gali 
sukelti, vardu, kaip baimė vadinama blyškia, nes ji pati sukelia 
blyškumą, o pietų vėjai vadinami „kurtinančiais, rūškanais, sun- 
kiagalviais, aptingusiais, atpalaiduojančiais“, nes jie tai gali pada- 
ryti. Viena šitokios bendros melodijos rūšis vadinama chromatine, 
kita — Aarmoningąja, o trečioji — diatonine. Iš jų harmoningoji 
melodija sugeba sukurti tam tikrą griežtą charakterį bei rimtį, chro- 
matinė melodija yra kažkokia gaili ir verksminga, o diatoninė — 
gruboka ir kaimietiška. Bet, kita vertus, tik harmoningoji melodija 
iš visų melodijų yra nedaloma smulkiau, o diatoninė ir chromatinė 
turi daugiau tam tikrų rūšių skirtumų: diatoninė — du, vadinamąjį 
minkštąjį ir įtemptąjį, o chromatinė — tris: vienas iš jų vadinamas 
toniniu, kitas — pustoniniu, o trečiasis — minkštuoju. 

Taigi iš tų dalykų yra aišku, kad kiekviena melodijos teorija 
nesiremia niekuo kitu, kaip tik tonais. Ir todėl jeigu juos paneigsi- 
me, nebeliks ir jokios muzikos. Tai kas gi teigs, kad nėra tonų? Mes 
sakysime, remdamiesi tuo, kad tonai savo kilmė yra garsas, ir mū- 
sų skeptiškuose komentaruose jau yra įrodyta, remiantis dogmati- 
kų liudijimu, kad garsas yra nerealus. O filosofai iš Kirėnės!“ tei- 
gia, kad egzistuoja vien tik pojūčiai ir nieko kito. Iš to išeina, kad 
garsas, nebūdamas pojūtis, o tik sukeldamas jutimą, nepriklauso 
realiai egzistuojantiems dalykams. Demokrito ir Platono mokiniai, 
neigdami viską, kas yra juntama, paneigia ir garsą, kuris, atrodė 
esąs tam tikras juntamas objektas. Kita vertus, jei yra garsas, tai 
arba jis yra kūnas, arba jis yra bekūnis. Tačiau jis nėra nei kūnas, 
kaip dažnai teigia peripatetikai, nei bekūnis, kaip moko stoikai. 
Taigi garso nėra. 

O kas nors kitas gal mėgintų sakyti, kad jei nėra sielos, tai nėra 
ir pojūčių, nes jie yra šios sielos dalys. O jei nėra pojūčių, tai nėra 
ir jutimo objektų. Mat jutimo objektų egzistavimas suvokiamas tik 


16 Turima galvoje Kirėnės (Afrika) mieste Arisripo ('ApioTinnoc, apie 435—355 m. pr. 
Kr.) įkurta filosofijos mokykla, kuri rėmėsi sensualizmo principais pažinimo teorijoje ir 
skelbė kraštutinį hedonizmą etikoje. Svarbiausi šios mokyklos atstovai buvo Aristipo duktė 
Aretė ('Apfitų), Teodoras Ateistas (Oedšopas, III-II a. pr. Kr.), Hegesijas iš Aleksandrijos 
(Hynovas. III a. pr. Kr.), Euhemeras (Euhuepoc, apie 300 m. pr. Kr), Anikeridas 
(Avvizepišos, III a. pr. Kr.). 

pojūčiu. O jei nėra jutimo objektų, nėra ir garso. Mat jis yra tam 
tikra jutimo objektų rūšis. Bet juk jokiais būdais siela neegzistuoja, 
kaip įrodėme komentaruose apie ją. Taigi garso nėra. 

Ir iš tikrųjų, jei garsas nėra nei trumpas, nei ilgas, tai garso 
nėra. Ir išties nėra nei trumpo, nei ilgo garso, kaip užsiminėme 
kalbėdami prieš gramatikus, tyrinėdami skiemenį ir žodį priešingai 
nei gramatikai. Taigi garso nėra. 

Be to, garsas nesuvokiamas nei kaip rezultatas, nei kaip sub- 
stancija, o tik kaip tapsmas, trunkantis tam tikrą laiko tarpą. O 
kas suvokiama kaip tapsmas, dar neegzistuoja, kaip kad nesako- 
ma, jog egzistuoja statomas namas ar laivas bei daugybė kitų da- 
lykų. Taigi garso nėra. Tam galima pasitelkti ir daugybę kitų ar- 
gumentų, kuriuos, kaip sakiau, mes nagrinėjame komentaruose „Pi- 
rono principai“. O dabar, kai nėra nei garso, nei tono, kuris yra, 
kaip buvo pasakyta, garso moduliacija vienoda įtampa. Nesant to- 
no, nėra nei muzikinio intervalo, nei sąskambio, nei melodijos, nėra 
ir šių dalykų rūšių. Todėl nėra ir muzikos, nes ji, kaip pasakyta, 
yra mokslas apie tai, kas melodinga ir kas nemelodinga. 

Po to, remiantis kitu principu, reikia parodyti, kad jei mes ir 
atmesime šiuos įrodymus, muzika vis tiek bus netekusi realaus 
pagrindo dėl neišsprendžiamų su ritmo kūrimu susijusių problemų, 
kurias bus bandoma išdėstyti vėliau. O jei nėra ritmo, tai nebus ir 
jokio mokslo apie ritmą. Bet juk ritmo nėra, kaip mes įrodėme. 
Taigi nėra jokio mokslo apie ritmą. 

Kaip mes dažnai esame teigę, ritmas yra pėdų sistema, o pėda 
yra arsio [stipriosios pėdos dalies] ir tesio [silpnosios pėdos dalies] 
junginys". Arsis ir tesis realizuojasi per tam tikrą laiko tarpą. Iš jų 
vieną laiko momentą užima tesis, o kitą — arsis. Kaip iš kalbos 
garsų susidaro skiemenys, o iš skiemenų — žodžiai, šitaip iš laiko 


"7 Arsis (tpov; — pakilimas) — senovės graikų poezijoje reiškė balso pažeminimą, t. y. 
nekirčiuotąją pėdos dalį, o pas Sekstą Empiriką ir romėnų poezijoje — balso pakėlimą, t. y. 
kirčiuotąją pėdos dalį. 

Tesis (Šėo1G — pažeminimas) — senovės graikų poezijojė reiškė balso pakėlimą, t. y. 
kirčiuotąją pėdos dalį, o pas Sekstą Empiriką ir romėnų poezijoje — balso pažeminimą, t. y. 
nekšrčiuotąją pėdos dalį. 

Šie terminai liudija apie pirmapradę poezijos, muzikos ir šokio vienovę. 

momentų susidaro pėdos, o iš pėdų — ritmai. Taigi jei mes įrody- 
sime, kad laiko nėra, tai sykiu įrodysime, kad neegzistuoja ir pė- 
dos, vadinasi, neegzistuoja ir ritmai, gaunantys struktūrą iš pėdų. 
Todėl darome išvadą, kad nėra jokio mokslo apie ritmus. 

Kaipgi taip yra? Kad nėra laiko, mes jau nustatėme „Pirono 
principuose“. Šiek tiek apsistosime ties tais dalykais ir dabar. Mat 
jei yra koks nors laikas, tai jis arba turi ribas, arba yra beribis. Bet 
juk jis neturi ribų, nes antraip mes sakysime, kad kažkada buvo 
laikas, kada laiko nebuvo, ir kad kažkada bus laikas, kada laiko 
nebus. Nėra jis ir beribis, nes jį sudaro būtasis, esamasis ir būsi- 
masis laikai. Jei nė vienas iš šių laikų neegzistuoja, tai laikas turi 
ribas, o jei egzistuoja, tai esamajame laike bus ir būtasis, ir būsi- 
masis laikas, o tai yra nesąmonė. Taigi laiko nėra. O tai, kas susi- 
deda iš to, kas nerealu, yra nerealu. Laikas, susidedantis iš praėju- 
sio, jau nesančio, ir iš būsimojo, dar nesančio laiko, bus nerealus. 
Ir, kita vertus, jei laikas yra nedalomas, tai kodėl sakome, kad 
viena jo dalis yra būtasis, kita — esamasis, o dar kita — būsimasis 
laikas? O jei jis yra dalomas, tai, kadangi visa, kas yra daloma, yra 
išmatuojama kokia nors jo dalimi (kaip uolektis — delno pločiu, o 
delnas — pirštu), tai ir laikas turėtų būti matuojamas kokia nors 
jo dalimi. O esamuoju laiku matuoti kitus laikus neįmanoma, nes 
prasidedantis esamasis laikas bus, pagal anuos laikus, tas pats ir 
būtasis, ir būsimasis. Būtasis, nes jis matuoja praėjusį laiką, o 
būsimasis, nes jis matuoja būsimąjį laiką. O tai yra nesąmonė. 
Tačiau negalima matuoti esamąjį laiką kokiu nors iš likusių dviejų 
laikų. Dėl šios priežasties negalima šiuo atžvilgiu teigti, kad egzis- 
tuoja kažkoks laikas. 

Be to, laikas yra iš trijų dalių, nes jis turi būtąjį, esamąjį ir 
būsimąjį laiką. Iš jų būtojo jau nėra, o būsimojo dar nėra. O esa- 
masis laikas yra arba nedalomas, arba dalomas. Bet juk jis negali 
būti nedalomas, nes, kaip sako Timonas!“, tame, kas nedaloma, 
negali atsirasti nieko dalomo (kaip tapsmas ir išnykimas). Kita 
vertus, jei esamasis laikas yra nedalomas, tai jis neturi nei pra- 


Iš Timonas Flijunieis (Tiuov. III a. pr. Kr. antroji pusė) — senovės graikų filosofas, 
skeptikų mokyklos atstovas. 

džios, nuo kurios prasideda, nei pabaigos, kuria baigiasi, dėl to jis 
neturi vidurio. Taigi esamasis laikas neegzistuoja. O jei jis yra 
dalomas, jei jis dalijasi į neegzistuojančius momentus, tai nebus 
laiko. O jei jis dalijasi į egzistuojančius momentus, tai nebus ištiso 
laiko, bet bus tik kai kurios iš jo dalių, o kai kurių jo dalių nebus. 
Taigi laikas neegzistuoja, todėl nėra nei pėdų, nei ritmų, nei moks- 
lo apie ritmus. 
Išsakę prieš muzikos pagrindus šitokius dalykiškus argumentus, 
jais ir baigiame samprotavimus, nukreiptus prieš visus mokslus. 
Versta iš: Sexius Empiricus. Opera. — Lipsia, 


1954. — Vol. III. — P. 163—177. Iš senosios graikų 
kalbos vertė Audronė Kudulytė-Kairienė 


PLOTINAS 
(205—270) 


Žymiausias neoplatonizmo atstovas Plotinas (Ihorivog) gi- 
mė Likopolyje (Egiptas), vienuolika metų pas Amoniją Saką 
mokėsi filosofijos. Tikėdamasis susipažinti su persų ir indų 
išminčiais 243 m. Plotinas dalyvavo imperatoriaus Marko 
Antonijaus Gordiano žygyje į Mesopotamiją. Nužudžius im- 
peratorių, Plotinas 244 m. atvyko į Romą ir čia dešimt metų 
dėstė savo mokslą gana uždaram klausytojų ratui. Nenorėda- 
mas, kad jo filosofijos idėjos plačiau paplistų, Plotinas iki 
254 m. nieko nerašė. 263 m. iš Atėnų atvykęs Kasijaus Lon- 
gino mokinys Porfirijas netrukus tapo artimiausiu Plotino 
mokiniu, kuriam buvo pavesta tvarkyti savo mokytojo raštus. 
Plotino idėjoms susilaukus palankaus dėmesio imperatoriaus 
Publijaus Licinijaus Egnatijaus Galieno aplinkoje, Plotinas 
pamėgino Kampanijos srityje įkurti idealų miestą Platonopo- 
lį pagal Platono traktato „Įstatymai“ modelį, tačiau šis pro- 
Jektas sužlugo. Pagaliau sunkiai susirgęs Plotinas išvyko iš 
Romos į savo dvarą Kampanijoje ir čia netrukus mirė. Pas- 
kutiniai jo žodžiai, pasakyti savo gydytojui, buvo: „Stenkitės 
susilieti su Dievu, kuris yra jūsų viduje, su Dievu, kuris yra 
universumas“. Liudijama Plotiną buvus garbingą moralinę 
asmenybę, linkusią į asketizmą ir gilų susimąstymą. 

Plotinas paliko keliasdešimt užrašytų savo paskaitų, Ru- 
rios buvo padrikos, literatūriškai neapdorotos. Po jo mirties 
Plotino raštus suredagavo ir sutvarkė jo mokinys Porfirijas. 
Atsižvelgdamas į jų tematiką jis suskirstė juos į šešias gru- 
pes, o šias dar padalijo į devynis skyrius — devintines. Todėl 

Plotino traktatų visuma ir buvo pavadinta „Eneadomis“ 
(ėvvėa — devyni), t. y. devintinėmis. Traktatai „Eneadose“ 
išdėstyti vis sudėtingėjančios problematikos tvarka: pirmoji 
eneada skirta etikai, antroji — kosmologijai, trečioji — gam- 
tos filosofijai, ketvirtoji — psichologijai, penktoji — proto pro- 
blemoms, šeštoji — kategorijų mokslui apie esaties vienovę. 
Kiekvienam skyriui Porfirijas parinko atitinkamą antraštę. 
Be to, Porfirijas parašė išsamią Plotino biografiją „Plotino 
gyvenimas“. 

Plotino filosofijos esmę sudaro dialektinė triada: absoliuti 
nesuvokiama vienovė (vienis, visybė, visuma), kuri emanuoja 
pasaulinį protą ir pasaulinę sielą. Materialus pasaulis Ploti- 
nui yra nebūtis. Žmogaus tikslas — tramdant žemiškuosius 
geismus, ugdant dvasines ir pažintines galias susilieti su Die- 
už vu, kuris yra absoliuti vienovė. Kartu toji vienovė yra ir aukš- 
čiausiasis grožis, grožio šaltinis. Plotinas grožį supranta hie- 
rarchiškai: protas — pirminis grožis, o kūniškasis ir dvasinis 


mai a 


| grožis — tai tik parengiamosios pakopos kelyje į aukščiausią 
A Jį grožį. Visa būtis, Plotino nuomone, yra persmelkta šviesos, 
La kuri yra grožio šaltinis. Grožis Plotino suprantamas grynai 
12 intelektualiai, kaip gryna dvasinė sritis. 

2 Antologijoje ištisai spausdinami du Plotino traktatai apie 
Žo grožį — tai pirmosios eneados šeštasis ir penktosios eneados 
i aštuntasis traktatai. 


ENEADOS 
I, 6. Apie grožį 


Grožis labiausiai išryškėja regėjime. Jis juntamas ir klausantis 
žodžių junginių, ir visų rūšių muzikoje, nes ir melodija, ir ritmas 
yra gražu. O pakilus aukščiau jutimų, yra gražūs ir įpročiai, ir 
poelgiai, ir būdo bruožai, ir mokslai; yra ir dorybių grožis. O ar yra 
kas aukščiau viso to, paaiškės vėliau. Nuo ko gi priklauso, kad 
kūnai atrodytų gražūs ir kad klausa suvoktų garsus kaip gražius? 
Ir pagaliau kokiu būdu yra gražu visa, kas susiję su siela? O ir ar 

visa tai yra gražu dėl vieno ir to paties? O gal kūno grožis — tai 
viena, o viso kito grožis — tai kita? Galų gale ar egzistuoja kokios 
grožio rūšys, ar tik šitas vienintelis grožis? Juk vieni daiktai, pa- 
vyzdžiui, kūnai, yra gražūs ne dėl to, kas juose glūdi, o dėl sąveikos 
su kitais daiktais; kiti yra gražūs savaime, pavyzdžiui, dorybės 
prigimtis. Bet ir tie patys kūnai kartais atrodo gražūs, o kartais — 
ne, todėl būti kūnu reiškia viena, o būti gražiam — kita. Bet kas 
gi tuomet glūdi kūnuose? Pirmiausia reikia išnagrinėti šitai. Tad 
kas yra tai, kas jaudina žiūrinčiųjų regėjimą, patraukia žvilgsnį į 
save, masina ir verčia mėgautis vaizdu? Šitai suvokę ir lyg laiptais 
kopdami aukštyn gal išvysime ir kitus dalykus. 

Beveik visi teigia, kad, taip sakant, regėjimo grožį kuria dalių 
darnumas — tiek vienų dalių su kitomis, tiek ir su visuma — bei 
prie to pridėta graži spalva. Jiems ir apskritai visiems kitiems būti 
gražiems reiškia būti darniems ir saikingiems. Jiems joks vientisas 
daiktas nebus gražus, o gražus būtinai bus sudėtingas, ir graži 
jiems bus visuma, o kiekviena dalis atskirai neturės savyje to, kas 
yra gražu, o tai jos įgys tik susitelkdamos į visumą, kad ji būtų 
graži. Bet jeigu graži visuma, turėtų būti gražios ir dalys, nes vi- 
suma susideda ne iš bjaurių dalių, ir grožis turi apimti viską. Šiems 
žmonėms už grožio ribų atsidurs gražios spalvos (pavyzdžiui, sau- 
lės šviesa), nes jos vientisos ir pasižymi grožiu ne dėl dalių darnu- 
mo. O kuo gi gražus auksas? Ir kodėl gražu naktį regėti žaibą ir 
žvaigždes? Panašiai ir garsų srityje atkristų tai, kas vientisa, nors 
dažnai, atskiriems tonams susiliejus į gražią visybę, esti gražus ir 
kiekvienas pavienis tonas. 

Kadangi tas pats veidas, išlaikydamas tą patį darnumą, kartais 
atrodo gražus, o kartais — ne, kaip tada nepripažinti, kad darnu- 
mui būti gražiam reiškia kažką kita ir kad tai, kas darnu, yra 
gražu visai dėl ko kito? O jei kalbėsime apie gražius įpročius ir 
žodžius darnumo požiūriu, ką tuomet galėtume laikyti gražių įpro- 
čių ar įstatymų, ar pažinimo, ar mokslų darna? Kaipgi galėtų būti 
darnūs vieni kitų atžvilgiu teoriniai teiginiai? Jei dėl to, kad jie 
atitinka vienas kitą, tai juk atitikimą ar net visišką sutarimą ma- 
tome ir tarp blogų teiginių. Pavyzdžiui, teiginį „Nuosaikumas — 
kvailystė“ atitinka, atliepia ir su juo abipusiškai dera teiginys „Tei- 

singumas — taurus naivumas“. O sielos grožis yra visokeriopa do- 
rybė, ir šis grožis yra tikresnis už anksčiau paminėtų daiktų grožį. 
Bet kaip tai yra darnu? Nors ir egzistuoja daugiau sielos dalių, bet 
jos nedera nei kaip dydžiai, nei kaip skaičiai. Tad kokiu gi santykiu 
pasižymi sielos dalių arba teiginių išdėstymas arba sumaišymas? 
Kas tuomet būtų proto grožis, jei protas yra pats sau vienas? 

2. Taigi grįžkime atgal ir nustatykime, kas vis dėlto kūnuose 
pirmiausia yra gražu. Mat yra kažkas, kas iš pirmo žvilgsnio pa- 
juntama, jog gražu, ir ką siela suvokia tarsi žinodama, o atpažinusi 
priima ir lyg prie to prisiderina. O susidūrusi su kuo nors bjauriu, 
siela nuo to nusisuka, atmeta, atsisako, nes tai su ja nedera. Tad 
mes teigiame, kad siela, būdama tuo, kuo yra iš prigimties, ir pri- 
klausanti aukštesnei tarp to, kas egzistuoja, esybei, kai pamato ką 
nors giminiška arba to, kas jai giminiška, pėdsaką, ji džiaugiasi, 
jaudinasi, sieja su savimi ir prisimena save ir tai, kas yra jos. Taigi 
koks tad yra panašumas čia esančių ir aukštesniųjų gražių dalykų? 
Juk jei yra toks panašumas, tai tie dalykai bus panašūs; bet kaipgi 
gali būti gražūs anie ir šie dalykai? Mes sakome, kad yra gražūs, 
nes sąveikauja su idėja (etšoc)!. Mat visa, kas yra be formos, bet iš 
prigimties gali įgyti formą ir idėją, kol neturi logoso* ir idėjos, tol 
yra bjauru ir yra už dieviškojo logoso ribų. Šitai tikrai yra bjauru. 
Bjauru yra ir tai, ko dar neapvaldė forma ir logosas nepasidavus 
materijai, kad jai būtų visais atžvilgiais suteikta forma pagal idėją. 
Taigi įsiskverbdama į materiją, idėja sujungia ir sutvarko tai, kas 
iš daugelio dalių turi tapti vienove, ir taip viską suderinusi sukuria 
vieną junginį, nes ji pati yra vienalytė, tad vienalyčiu turi tapti ir 
tai, kas jos įforminama, jeigu tai tik yra įmanoma tam, kas suside- 
da iš daugybės dalių. O kai viskas tampa suvienyta, tuomet čia 
įsitvirtina grožis, kurio tenka ir dalims, ir visumai. O kai idėja 
susiduria su tuo, kas jau yra vienovė ir kas jau sudėta iš lygių 


! Čia platoniškoji sąvoka etčoc dažniausiai verčiama žodžiu idėja (kai kada — forma). 
Plotinas šiai sąvokai teikė labiau apibrėžią prasmę negu Platonas. Mąstyme, pasak Plotino, 
susitinka mąstantysis ir mąstomasis dalykas. Pastarąjį Plotinas ir vadina eidosu, o su mąstymu 
sutapęs eidosas vadinamas idėja. Eidosas Plotinui nė tik tam tikras bendrumas, bet ir konkretus 
individualumas. 

2 Sąvoka Adyog, kuri čia dažniausiai reiškia savokinę idėjos išraišką, neverčiama, 

dalių, tai ji persiduoda visumai, pavyzdžiui, kaip kad menas gali 
perteikti grožį visam pastatui kartu su jo atskiromis dalimis, o 
prigimtis — atskiram akmeniui. Šitaip kūnas tampa gražus, sąvei- 
kaudamas su iš dievų atėjusiu logosu. 

3. Kas gražu, atpažįsta tam skirtas sielos sugebėjimas, už kurį 
nieko nėra svarbesnio, vertinant tai, kas jai priklauso, net ir tais 
atvejais, kai vertinti padeda ir likusi sielos dalis. Galbūt ir ji pati 
viena skelbia sprendimus, suderindama juos su joje esančia idėja, 
kuria spręsdama naudojasi tarsi tikslumo matu. Tačiau kaip deri- 
nasi tai, kas priklauso kūnui, su tuo, kas egzistuoja iki kūno? Kaip 
gali namų statytojas, suderinęs namo išorę su vidine namo idėja, 
teigti, kad namas yra gražus? Ar ne todėl, kad tas išorinis namas, 
jei nuo jo atskirtum akmenis, ir yra vidinė idėja, kurią jame pa- 
skleidė išorinės materijos masė ir kuri, būdama nedaloma, pasiro- 
do daug kur? Taigi kai tik juslinis suvokimas užčiuopia kūnų idėją, 
sukausčiusią ir įveikusią prigimtį, priešingą jai dėl to, kad ji befor- 
mė, bei išvysto formą, dailiai iškylančią virš kitų formų, tai jis, 
sujungęs į visumą tai, kas padrika, iškelia ir įveda tą visumą į jau 
nedalomą vidų bei suteikia vidinei sferai tai, kas su ja derinasi, ją 
atitinka ir yra jai malonu — kaip tauriam žmogui yra malonūs 
ryškėjantys jaunuolio dorovingumo požymiai, derantys su jo vidine 
tiesa. 

Spalvos grožis yra vientisas formos dėka ir dėl to, kad jis įveikia 
materijoje glūdinčią tamsą dalyvaujant nekūniškai šviesai, kuri yra 
ir logosas, ir idėja. Todėl ir pati ugnis, palyginti su kitais kūnais, 
yra graži, nes ji užima idėjos vietą kitų elementų atžvilgiu dėl to, 
kad kyla aukštyn ir yra lengviausia iš kitų kūnų, nes ji artima tam, 
kas nekūniška. Ji pati nepriima į save kitų kūnų, o visi kiti ją 
priima. Mat ji šildo kitus, ji neatšąla ir iš karto nusidažo spalva, o 
kiti kūnai iš jos gauna spalvos idėją. Taigi ji šviečia ir švyti tarsi 
būtų idėja, o ko spalvos grožis neįveikia, tas yra blankus savo švie- 
sa, negražus, nes nesąveikauja su vientisa spalvos idėja. 

Negirdimos garsų dermės, sukurdamos ir girdimas garsų der- 
mes, paskatino sielą suvokti grožį, tarsi parodydamos tai, kame yra 
idėja. Juslinius garsus dera matuoti skaičiais taikant ne bet kokį 
principą, o tik tokį, kuris padeda idėjai įsigalėti ir įveikti materiją. 

Tad tiek apie gražius juslinius dalykus, kurie tarsi ištrūkę atvaiz- 
dai ir šešėliai perėjo į materiją, ją išgražino ir savo pasirodymu 
mus sužavėjo. 

4. O aukštesnįjį grožį, kurio jau nelemta pajusti pojūčiais, bet 
kurį mato ir apie kurį kalba siela be jokios jutimo organų pagal- 
bos, reikėtų nagrinėti palaipsniui kylant vis aukščiau, palikus po- 
jūčius apačioje. Kaip ir apie jusliškai suvokiamą grožį negali kal- 
bėti tas, kuris jo nematė ir nesuvokė, kad tai gražu, tarsi iš pat 
pradžių būtų aklas, taip visiškai negali kalbėti apie verslų grožį 
tas, kuris nesuprato tų verslų, mokslų bei kitų panašių dalykų 
grožio; lygiai taip pat ir apie dorybės spindesį negali kalbėti tas, 
kuris neįsivaizdavo, koks yra gražus teisingumo ir išmintingumo 
veidas, — tokia graži nėra nei Vakarė, nei Aušrinė žvaigždė. Mat 
reikia tai pamatyti ir būti tokiems, kurių siela regi šitokius daly- 
kus, o pamačius — džiaugtis, žavėtis ir jaudintis kur kas labiau nei 
jusliniu grožiu, nes čia jau prisiliečiame prie tikrojo Grožio. Jaus- 
mai, kuriuos sukelia tai, kas iš tikrųjų yra gražu, privalo būti tokie: 
sumišimas ir malonus sukrėtimas, ir ilgesys bei geismas, ir neri- 
mas, lydimas palaimos jausmo. Šitai galima patirti (ir visos sielos 
patiria) iš to, kas yra nematoma, ir apskritai labiau tai pajunta tos 
sielos, kurios yra labiau linkusios mylėti, panašiai kaip kūnų gei- 
džia visi, bet ne visi vienodai dėl to kankinasi; kai kurie — ypač 
stipriai. Apie juos ir sakoma, kad jie myli. 

5. Taigi linkusių mylėti paklauskime — kas nejuntama. Kokius 
jausmus jums sukelia vadinamieji gražūs verslai ir gražūs papro- 
čiai, ir išmintingi bei apskritai dorybingi darbai bei nusiteikimas, 
ir sielų grožis? Ir ką jūs jaučiate išvydę grožį savo viduje? Ir kaip 
jūs džiūgaujate ir jaudinatės, ir kaip trokštate būti patys savimi, 
išsilaisvinę nuo kūnų? Tai pajunta iš tikrųjų mylintys. O kas gi 
sukelia šitokius jausmus? Tai — ne pavidalas, ne spalva, ne koks 
nors dydis; šitai susiję su siela; ji pati yra bespalvė, bespalvė ir jos 
išmintis bei kitokių dorybių spindesys. Šitokius jausmus sukelia tai, 
ką jūs matote savyje arba kitame žmoguje, — sielos didybė ir teisin- 
gas būdas, tyra išmintis ir narsumas, pasižymintis „griežtu veidu““, 

orumas bei kuklumas, klestintis ramioje, tylioje, bejausmėje būse- 
noje, ir visa tai apšviečiantis dieviškasis protas. 

Kodėl gi, žavėdamiesi ir mylėdami šiuos dalykus, jūs vadinate 
juos gražiais? Mat šitai yra ir šitaip atrodo (ir niekas, tai pamatęs, 
niekada nepavadins kaip nors kitaip) tikroji būtis. Bet kas gi ta 
tikroji būtis? Ogi tai, kas gražu. Tačiau juk protas dar trokšta 
žinoti, kokia būtis padarė sielą vertą meilės. Kas gi visose dorybėse 
lyg šviesa krinta į akis? O gal patiems paėmus priešingus dalykus — 
tai, kas sielai bjauru, priešpriešinti grožiui? Galbūt bus naudinga 
tam, ką mes nagrinėjame, išsiaiškinti, kas gi yra bjauru ir kodėl 
taip atrodo. Tebūnie siela bjauri, pasileidusi ir neteisinga, kupina 
daugybės aistrų ir didžiulės sumaišties, jaučianti baimę dėl savo 
bailumo, pavydą dėl smulkmeniškumo, galvojanti apie viską, apie 
ką tik galvoja mirtingos ir žemos būtybės, visaip iškrypusi, linkusi 
į nepadorius malonumus, gyvenanti gyvenimą taip, kad bjaurastį, 
kurią ji patiria dėl kūno, suvokia kaip malonumą. Ax mes nepasa- 
kysime, kad ši bjaurastis prisišliejo prie jos kaip išorinis blogis, 
kuris ją suteršė, padarė nedorą ir sumaišė su didžiule yda, ir kad 
siela nebeturi nei švaraus gyvenimo, nei švaraus jausmo, o sumi- 
šusi su blogiu gyvena blankų gyvenimą, labai susipynusį su mirti- 
mi, ir ji jau nebemato to, ką reikia matyti sielai, ir jau negali 
pasilikti savyje, nes ją nuolat traukia tai, kas yra išorėje, tai, kas 
žema ir kas tamsu. Todėl manau, kad siela, būdama nešvari ir 
visąlaik traukiama polinkių į tai, kas priklauso juslumui, turėdama 
daug to, kas sumišę su kūnu, ir susijusi su daug kuo materialiu bei 
įsileidusi į save svetimą idėją, pasikeitė, nes susimaišė su tuo, kas 
yra žema. Panašiai kas nors, įklimpęs į molį ar dumblą, jau negali 
atrodyti toks gražus, koks buvo; tik nuvalęs molį ir dumblą vėl gali 
pamatyti pirmykštį grožį. Taigi bjaurumas čia atsirado dėl to, kad 
įsimaišė tai, kas svetima, o kad vėl išryškėtų grožis, reikia apsi- 
plauti ir apsišvarinti, įgyti pirmykštį pavidalą. Sakydami sielą esant 
negražią, mes galėtume teisingai pabrėžti, jog ji tokia dėl to, kad 
yra sudrumsta ir susimaišiusi, linkstanti į kūną ir materiją. Ši 
sielos bjaurastis atsiranda dėl to, kad siela nėra nei švari, nei gry- 
na, kaip ir auksas su žemės priemaišomis. O kai žemės priemaišos 
pašalinamos, auksas tampa gražus, o atskirtas nuo to, kas jam 

svetima, jis lieka tik vienas pats su savimi. Lygiai taip pat ir siela, 
atsiribojusi nuo geidulių, kuriuos ji turi dėl kūno, su kuriuo itin 
glaudžiai bendrauja, išsilaisvinusi nuo kitų aistrų ir apsivaliusi 
nuo to, ką ji įgijo įsikūnydama, palikusi viena, nusimeta visą bjau- 
rumą, gautą iš kitos prigimties. 

6. Taigi, kaip teigia senųjų pamokymai, ir skaistybė, ir narsu- 
mas, ir bet kokia dorybė, ir pati išmintis yra apsivalymas. Todėl 
misterijos teisingai primena, kad neapsivalęs gulės purve net ir 
Hade, nes tai, kas nešvaru, dėl ydingumo artima purvui. Panašiai 
ir kiaulės, kurių kūnai nešvarūs, džiaugiasi šitokiu purvu. O kas 
gi galėtų būti tikroji skaistybė, jei ne šalinimasis kūno malonumų 
ir ne vengimas jų, kaip nešvarių ir nevertų to, kas švaru. Narsu- 
mas — tai nesibijojimas mirties. O mirtis — tai sielos atskyrimas 
nuo kūno. O šito nesibijo tas, kuris mėgsta būti vienas. Didžia- 
dvasiškumas yra panieka čia esantiems žemiškiems dalykams. Iš- 
mintis — tai mąstymas, nusigręžiantis nuo to, kas žema, ir vedan- 
tis sielą aukštyn. Taigi apsivaliusi siela tampa idėja ir logosu, 
visiškai bekūne, protinga ir pilna dieviškumo, kuris yra grožio ir 
visa ko, kas jam artima, šaltinis. Tad siela, priartėjusi prie proto, 
ir yra didesnis Grožis. O kadangi protas ir visa, kas kyla iš proto, 
yra artimas ir nesvetimas sielai Grožis, tai tuomet siela iš tikrųjų 
tampa siela savo esme. Todėl teisingai manoma, kad sielai tapti 
Gėriu ir Grožiu — reiškia tapti panašiai į Dievą, nes Grožis yra iš 
Ten, kaip ir kita daiktų prigimtis. Dar tiksliau, tikroji būtis yra 
gražumas, o kita prigimtis yra bjaurumas. Bjaurumas ir pirminis 
blogis yra tapatūs, kaip tapatu yra tai, kas gera ir gražu arba gėris 
ir gražumas. Taigi panašiai reikia nagrinėti, kas gražu ir gera ir 
kas bjauru ir bloga. Pirmiausia pagrindu reikia imti tapatų gėriui 
gražumą; iš čia ir protas tampa Grožiu. O kiti dalykai, glūdintys 
veiksmuose ir darbuose, yra gražūs dėl formą teikiančios sielos. 
Tad ir vadinamuosius kūnus gražius padaro siela, nes ji, būdama 
dieviškasis pradas ir tarsi Grožio dalis, ką tik paliečia ir ką tik 
užvaldo, padaro gražų tiek, kiek tik jis gali to Grožio priimti. 

7. Taigi vėl reikia pakilti prie Gėrio, į kurį veržiasi kiekviena 
siela. O jei kas nors yra Jį matęs, tas žino, apie ką aš kalbu, saky- 
damas, jog Gėris yra gražus. Jis, kaip Gėris, yra geidžiamas, Jo 

trokštama ir Jį pasiekia tik tie, kas pakyla aukštyn ir atsigręžę į 
Gėrį nusimeta nuo savęs tai, kuo yra prisidengę, leisdamiesi žemyn 
(panašiai kaip žmonės, prieš įeidami į dievams skirtas šventyklas, 
privalo apsivalyti ir nusimesti drabužius ir įžengti vidun nuogi), 
kad kiekvienas jų, kildamas aukštyn ir vengdamas visko, kas sve- 
tima Dievui, pats sau vienas pamatytų tik Jį — nesudrumstą, vien- 
tisą, švarų, nuo kurio viskas priklauso ir į kurį visi žvelgia, dėl 
kurio viskas ir egzistuoja, ir gyvena, ir mąsto. Juk tai yra gyveni- 
mo, mąstymo ir būties priežastis. Tad jei kas nors šitai išvysta, 
kokius meilės jausmus, kokius troškimus pajunta, trokšdamas su 
Juo susilieti, ir kaip maloniai jis būna sukrėstas! O dar neišvydu- 
siam Jo yra būdinga siekti Jo kaip Gėrio, o tas, kas jau pamatė Jį, 
gali žavėtis Grožiu, apimtas malonaus jaudulio ir sukrėtimo, netu- 
rinčio žalingo poveikio, ir mylėti tikrąja meile, šaipytis iš stipraus 
geismo ir kitokių potraukių, niekindamas tai, ką iki šiol manė esant 
gražų. Šitai patiria tie, kurie, išvydę dievų ir demonų pavidalus, 
jau nebegali suvokti kitų kūnų grožio. O ką mes manome apie tą, 
kuris mato absoliutų Grožį patį savaime, tyrą, nesuteptą nei kūno, 
nei medžiagos, ne žemėje ir ne danguje (kitaip jis nebūtų grynas)? 
Mat visa šitai yra išoriniai su priemaišomis dalykai, o ne pirminiai, 
bet atsiradę iš ano. Tad jei jis mato tai, kas viskam vadovauja, kas 
duoda, likdamas pats savyje, ir nieko nepriima į save, tai kokio jam 
dar bereikia grožio, kai jis, būdamas Jo akivaizdoje, mėgaujasi Juo 
ir darosi į Jį panašus? Kaip tik šitai ir yra pirminis Grožis, kuris 
mylinčius Jį daro gražius ir vertus meilės. Taigi sielų laukia sun- 
kios ir įtemptos varžybos dėl Jo, dėl Jo dedamos visos pastangos, 
kad neliktų be nuostabaus reginio, kurį išvydęs žmogus tampa pa- 
laimintas, nes išvydo palaimos kupiną vaizdą, o nepamatęs Jo — 
nelaimingas. Ir nelaimingas ne tas, kuriam neteko pamatyti gražių 
spalvų ar kūnų, ar kuris neįgijo galios ar valdžios, ar karalystės, o 
tas, kuris nesurado to Vienintelio, dėl kurio reikia atsisakyti ir 
turtų, ir karalystės, ir viešpatavimo visoje žemėje, jūroje ir dangu- 
je, kad atmetus ir paniekinus visa tai, atsigręžus į Jį, būtų galima 
Jį išvysti. 

8. Bet kaipgi atsigręžti? Kokiu būdu? Kaip galima išvysti neap- 
sakomą Grožį, glūdintį nelyg šventyklų viduje ir neišeinantį išorėn, 

kur Jį galėtų išvysti visi, net ir neįšventintieji? Taigi tas, kas gali, 
teeina ir teseka paskui jį vidun, palikęs lauke tai, kas akimis ma- 
toma, ir neatsigręždamas į ankstesnį kūnų spindesį. Reikia, kad 
jis, išvydęs kūnų grožį, nesiartintų prie jų, o supratęs, jog tai yra 
atvaizdai, pėdsakai ir šešėliai, bėgtų prie To, kurio atvaizdai jie 
yra. O jei kas nors vaikytųsi tų atvaizdų, norėdamas įgyti juos kaip 
kažką tikrą, atsitiktų taip, kaip tam, apie kurį užsimena, man re- 
gis, vienas mitas: Narcizas, pamatęs vandenyje raibuliuojant gražų 
savo atvaizdą, panoro jį pasičiupti ir, nėręs į gelmę, pradingo. To- 
kiu pat būdu ir tas, kas laikosi gražių kūnų, neatsiskyręs nuo jų, 
ne kūnu, bet siela pasineria į tamsias ir protui nemielas gelmes, 
likdamas ten lyg aklasis Hade, — ir čia, ir ten bendraus su šešė- 
liais. Ar gali kas teisingiau patarti: bėkim į brangią tėvynę! Bet 
koks tai bėgimas? Ir kaip mums išvykti? Taip, kaip Odisėjas bėgo 
nuo burtininkės Kirkės ar Kalipsės. Šitaip pasakojama ir, man 
regis, užsimenama, kad jis nenorėjęs pasilikti, nors ir turėjęs ma- 
lonumo akims bei sočiai žavėjęsis jusliniu grožiu. Mūsų tėvynė ten, 
iš kur atėjome, ir ten mūsų Tėvas. Tai kokia gi ta kelionė ir bėgi- 
mas? Ne kojomis ją reikia įveikti. Mat kojos nešioja šen bei ten, iš 
vieno krašto į kitą. Ir nereikia tam ruošti vežimo su arkliais ar 
kokio jūros plausto, bet viso to reikia nepaisyti ir į tai nesidairyti, 
ir užsimerkus tarsi pakeisti savyje vieną matymą kitu, sužadinus 
tą regėjimą, kurį turi kiekvienas, bet kuriuo pasinaudoja nedaugelis. 

9. Ką gi mato šis vidinis regėjimas? Ką tik pakirdęs, jis negali 
žiūrėti į tai, kas labai ryšku. Taigi pirmiausia reikia pripratinti 
pačią sielą žiūrėti į gražius verslus, po to į gražius kūrinius, — ne 
tuos, kuriuos sukuria menai, bet kuriuos kuria gerais laikomi žmo- 
nės. Po to pažvelk į sielą tų, kurie kuria gražius kūrinius. Kaipgi 
tu galėtum išvysti, kokį grožį turi gera siela? Sugrįžk į save ir 
pasižiūrėk. Ir jei tu pamatysi, kad tu pats dar negražus, daryk kaip 
daro skulptorius, kurdamas gražią skulptūrą: jis vienur nuskelia, 
kitur nugramdo, kai ką palygina, o kai ką pavalo, kol neišryškėja 
gražus skulptūros vaizdas. Taip ir tu pašalink, ko yra per daug, 
ištiesink, kas kreiva, nušveisk, kas tamsu, kad šviestų, ir nesiliauk 

kūręs savo atvaizdo tol, kol tau nesužėrės į Dievą panašus dorybės 
spindesys, kol tu nepamatysi, kad išmintingumas užkopė į šventąjį 
sostą. Jei tu tapai toks ir jei tu išvydai save patį ir tikrai susitikai 
su savimi, neturėdamas kliūčių būti tokioje vienovėje su savimi nei 
ko nors svetimo, kas būtų viduje sumišęs su tavimi, ir pats visas 
būdamas tik tikrąja šviesa, kuri neišmatuojama jokiu dydžiu ir 
neįspraudžiama į jokią nustatytą formą, o kita vertus, neįgyjanti 
jokio dydžio dėl savo begalinio pasklidimo, taip pat ir pats visas 
būdamas neišmatuojamas, nes didesnis už bet kokį matą ir talpes- 
nis už bet kokį kiekį; jei tu išvydai, kad pats jau tapai toks, esi 
virtęs tikruoju regėjimu ir pasikliovęs pats savimi užkopei čionai 
jau be jokio vadovo, — įdėmiai pažvelk, nes tik šitokia akis regi 
didingąjį Grožį. O jei ketini žiūrėti ydomis aptraiškanojusiomis, 
neapvalytomis ir bejėgėmis akimis, jos negalės pažvelgti į tai, kas 
labai ryšku, nes jos nieko nematys, net jei ir kas kitas parodys, ką 
galima pamatyti čia pat šalia. Juk tai, kas mato, yra artima tam, 
kas matoma, ir jį, supanašėjusį, reikia prilyginti reginiui. Jokia 
akis niekada nebūtų pamačiusi saulės, jei pati nebūtų tapusi pana- 
ši į saulę, ir siela niekada neišvystų to, kas gražu, pati netapusi 
graži. Todėl iš pradžių tebūnie kiekvienas panašus į Dievą ir gra- 
žus, jei jis nori išvysti Gėrį ir Grožį. Mat iš pradžių kildamas aukš- 
tyn, jis pasieks Protą ir ten pamatys visas gražias formas (eiŠoc), 
ir pasakys, jog šitai yra Grožis ir idėjos (t6£0). O joms, kaip Proto 
ir būties pradams, viskas gražu. O tai, kas yra už Proto ribų, mes 
vadiname Gėriu, kurį gaubia iš jo kilęs Grožis. Apskritai tokį gėrį 
mes vadiname pirminiu Grožiu. Kai mąstymą nagrinėjame paimtą 
atskirai, mąstymo Grožį vadiname idėjų (etšoc) buveine, o Gėrį, 
esantį anapus jo — Grožio šaltiniu ir pradu. Arba Gėrį ir pirminį 
Grožį reikia tapatinti. Kad ir kaip būtų, Grožis yra Ten. 


V, 8. Apie protingąjį grožį 
Kadangi mes sakome, jog tas, kuriam atsiskleidė protingojo grožio 


vaizdas ir kas suvokė tikrojo Proto grožį, tas sugebės mąstyti ir jo 
Tėvą, esantį aukščiau Proto, todėl pabandykime panagrinėti ir patys 

sau išsiaiškinti — kiek galima išsiaiškinti šitokius dalykus, — kokiu 
būdu galima pažvelgti į Proto ir ano Kosmoso grožį. 

Taigi, sakykim, krūvoje vienas šalia kito guli du akmenys — 
vienas netašytas, neturintis meno požymių, o kitas menininko ran- 
kos jau perdirbtas į dievybės ar kokio nors žmogaus statulą, — jei 
dievybės, tai charitės“ arba kokios nors mūzos, o jei žmogaus, tai ne 
bet kokio, o tokio, kuriame menas įkūnijo tai, kas gražu visuose 
žmonėse. Taigi akmuo, meno dėka virtęs gražia forma (eišog), atro- 
dys gražus ne dėl to, kad jis yra akmuo (juk tokiu atveju lygiai taip 
pat gražus būtų buvęs ir kitas akmuo), bet dėl formos, kurią jam 
suteikė menas. Taigi materija neturėjo šios formos, bet ji, pirmiau 
nei įsikūnijo akmenyje, slypėjo sumaniusiame kurti menininke. Ta 
forma menininke buvo ne todėl, kad menininkas turėjo akis bei 
rankas, bet todėl, kad jis buvo susijęs su menu. Taigi mene egzis- 
tuoja aukštesnio lygmens grožis. O grožis, kuris egzistuoja mene, 
pats savaime negali įsikūnyti; akmenyje įsikūnija kitas iš jo kilęs 
žemesnio lygmens grožis. Akmenyje įkūnytas grožis nėra nei gry- 
nas, nei toks, kokio norėjo menininkas, bet jo ten yra tiek, kiek 
akmuo pasidavė menui. O jei menas kuria tai, kas jis yra pats 
savaime ir pagal savo prigimtį, — o grožį jis kuria, remdamasis to, 
ką kuria, Logosu (idėja) — tai toks menas, turintis aukštesnio 
lygmens ir gražesnį meno grožį, negu jis pasireiškia meno kūriny- 
je, yra labiau ir tikriau gražus. Ir kiek grožis, įsikūnydamas ma- 
terijoje, išplinta joje, tiek jis tampa silpnesnis už tą grožį, kuris 
yra vienovėje. Juk visa, kas išsisklaido, tolsta pats nuo savęs (jei 
tvirtumas, jis tampa mažiau tvirtas, jei šiluma — mažiau šilta, jei 
jėga — mažiau pajėgi, jei grožis — mažiau gražus). Bet kuris ku- 
riamasis pradas privalo pats savaime būti stipresnis už tai, kas 
kuriama. Juk žmogų muzikantu daro ne muzikos nebuvimas, bet 
muzika, o iki juslinė muzika sukelia juslėmis suvokiamą muziką. O 
jei kas nors niekina menus dėl to, kad jie kuriami, pamėgdžiojant 
gamtą, tai pirma reikia pasakyti, kad ir gamtos tvariniai pamėg- 
džioja kitus dalykus. Be to, reikia žinoti, kad menai pamėgdžioja ne 

tai, kas tiesiogiai matoma, bet jie siekia logosų (idėjų), iš kurių 
atsiranda ir gamta; taip pat menai daug ką kuria iš savęs ir, kaip 
turintys grožį, vienam ar kitam kūriniui prideda tai, ko jam trūks- 
ta iki tobulumo. Todėl ir Feidijas sukūrė Dzeusą“ ne pagal kokį 
nors juslinį modelį, bet įsivaizdavęs jį tokį, koks jis atrodytų, jei 
panorėtų apsireikšti mūsų akivaizdoje. 

2. Bet palikime menus ir panagrinėkime tai, kieno kūrinius jie, 
kaip sakoma, pamėgdžioja, ir esančius, ir laikomus gražiais iš pri- 
gimties — ir protingus gyvūnus, ir visa, kas neprotinga, ir ypač kas 
pasisekė formavusiam ir sutvėrusiam juos, įveikusiam materiją ir 
suteikusiam tokią formą, kokios panorėjo kūrėjas. Tad kas juose 
yra grožis? Akivaizdu, kad ne kraujas ir ne menstruacijos, o spalva, 
besiskirianti nuo anų dalykų, bei forma, antraip grožis būtų arba 
niekas, arba kažkas be formos, ar tiesiog kažkas, kas yra aplinkui, 
kaip materija. Taigi iš kur sutvisko Helenės, dėl kurios buvo var- 
žytasi, grožis? Iš kur šitiek moterų, gražumu panašių į Afroditę, ir 
iš kur pačios Afroditės grožis? Iš kur jis, jei koks nors žmogus ar 
Dievas tikrai gražūs — ir tų, kurių grožis matomas mūsų akimis, 
ir tų, kurių nors ir nematomas, bet turi savyje galimą išvysti grožį? 
Kas visa tai, jei ne idėja, pereinanti iš kūrėjo į tai, kas atsirado; 
lygiai taip kaip ir mene (apie tai buvo kalbėta) ji pereina iš meno 
kūrėjo į meno kūrinius? Bet kaipgi taip? Juk gražūs ir kūriniai, ir 
materijoje glūdintis Logosas. Bet ar nėra grožis tas Logosas, kuris 
egzistuoja ne materijoje, o pačiame kūrėjuje — pirminis ir nema- 
terialus, bet sujungiantis materiją į vienovę? O jei materijos masė 
būtų graži tik todėl, kad ji masė, tai kuriantysis Logosas, kadangi 
jis ne masė, turėtų būti negražus. Bet jei tiek mažos, tiek didelės 
materijos idėja yra ta pati ir jei ji, panaudojusi savo įtaką, vienodai 
sujaudina ir atitinkamai nuteikia reginčiojo sielą, tai grožį reikia 
aiškinti ne materijos masės dydžiu. Šitai paliudija ir tai, jog kol 
objektas yra mūsų išorėje, mes jo dar nematome, bet kai jis kaip 
idėja atsiduria mūsų viduje, jis pradeda mus veikti. O kaip kitaip, 
jeigu ne tik kaip idėja pro tokį plyšelį į mūsų vidų gali prasiskverb- 


5 Turima palvoje Feidijo sukurta Dzeuso statula Olimpijos Dzeuso šventykloje — vienas iš 
septynių pasaulio stebuklų. 

ti tokia objekto masė? Kartu patenka ir didumas, didelis ne mate- 
rijos mase, 0 savo idėja. Taigi tai, kas kuria grožį, privalo būti arba 
bjaurus, arba neutralus, arba gražus. Bet būdamas bjaurus, jis 
negalėtų kurti tai, kas priešinga jam. O kam neutralusis turėtų 
kurti tai, kas gražu, teikdamas tam pirmenybę, negu tam, kas bjau- 
ru? Tad egzistuoja šitokį grožį kurianti prigimtis, kuri iš anksto 
graži savaime; mes gi nei įpratę, nei mokėdami matyti, kas viduje, 
vaikomės išorinių dalykų, nesuvokdami, kad mus veikia tai, kas 
viduje; panašiai jei kas nors, matydamas savo paties šešėlį, siektų 
jo, nežinodamas, iš kur jis atsiranda. Aišku, kad siekiama ko kito 
ir kad grožį lemia ne didumas ir kad jis egzistuoja ir moksle, ir 
versluose, ir apskritai sielose. Juk iš tikrųjų didesnis grožis, kai tu 
kokiame nors žmoguje įžvelgi išmintį ir žaviesi juo, nematydamas 
jo veido, nes jis galėtų būti ir bjaurus. Bet tu, nekreipdamas dėme- 
sio į išvaizdą, sieki įžvelgti vidinį jo grožį. Jeigu tas grožis dar 
neveikia tavęs taip, kad pavadintum šitokį žmogų gražiu, tai ir tu 
pats, pažvelgęs į savo vidų, negalėsi pasigėrėti savimi kaip gražiu. 
Taigi būdamas šitoks, veltui tu siektum grožio, nes siektum jo tuo, 
kas gėdinga ir negražu. Todėl žodžiai apie šitokius dalykus skirti 
ne visiems. O jei ir save pamatei gražų, atsimink tai, apie ką kal- 
bėjome. 

3. Taigi gamtoje esančio grožio Logosas yra materijoje glūdinčio 
grožio Pirmavaizdis. O gamtoje egzistuojančio grožio Pirmavaizdis 
yra dar gražesnis Logosas, glūdintis sieloje, iš kurios yra gamtoje 
esantis Logosas. Aiškiausiasis, jau priartėjantis prie grožio Logosas 
yra taurioje sieloje. Mat išpuošęs sielą ir suteikęs jai šviesą iš dar 
didesnės šviesos, tarsi iš egzistuojančio pirminio grožio, Logosas, 
pats būdamas sieloje, verčia daryti išvadą apie tai, koks gi yra tas, 
kuris pirmesnis už jį jau niekur kitur neįsikūnijantis, ir egzistuoja 
pats savaime. Todėl tai — jau nebe Logosas, o Kūrėjas, kuriantis 
grožio, egzistuojančio sielos substancijoje, pirminį Logosą. 

Tai — Protas, amžinas, o ne kada-ne-kada esantis protas, nes jis 
atėjo į save iš šalies. Kokį tad jo atvaizdą galima įsivaizduoti? Juk 
bet koks jo atvaizdas bus susidarytas pagal tai, kas prasčiau. O 
būtina, kad šis atvaizdas atsirastų iš Proto, todėl Protą reikia įsi- 
vaizduoti ne per atvaizdą, o panašiai kaip visam auksui pavyzdžiu 

imamas koks nors aukso gabaliukas ir, jei jis nėra grynas, jis išva- 
lomas arba iš tikrųjų, arba žodžiu nurodoma, kad ne viskas čia 
auksas, o visoje krūvoje auksas yra tik štai tas, — taip ir čia iš 
esančio mumyse apvalyto proto ar, jei nori, iš dievų sužinome, 
koks protas glūdi juose. Mat visi dievai prakilnūs ir gražūs, ir jų 
grožis neapsakomas. Bet kas gi tai, dėl ko jie šitokie? Tai dėl proto, 
ir jie tokie todėl, kad protas juose veikia taip, kad būtų pastebi- 
mas. Jie yra šitokie dievai dėl proto, o ne dėl to, kad jų gražūs 
kūnai (juk ir kiti turi kūnus, bet tai nereiškia, kad jie yra dievai). 
Taigi dievai yra gražūs. Nebūna taip, kad jie kartais protauja, o 
kartais — ne, bet protauja jie visada bejausmiu, tvirtu, švariu 
protu, ir jie viską žino, ir pažįsta ne tai, kas žmogiška, bet tai, kas 
jų pačių, dieviška — tai, ką regi protas. Vieni iš dievų, būdami 
danguje ir turėdami laiko, nuolat tarsi iš tolo, iškėlę savo galvas, 
stebi tai, kas yra danguje; o kiti, būdami danguje, kurių buveinė 
yra dangaus skliaute ar virš jo, viešpatauja visame tenykščiame 
danguje. Mat Ten visa yra dangus, ir žemė yra dangus, ir jūra, ir 
gyvūnai, ir augmenija, ir žmonės, — visa šitame danguje yra dan- 
giška. Jame esantys dievai neniekina nei žmonių, nei ko kito iš 
tenykščių, nes jie — Ten esantys. Jie patys, būdami ramybėje, 
užpildo visą tenykštę erdvę ir vietą. 

4. Ten lengva gyventi. Ir tiesa jiems yra ir gimdytoja, ir maitin- 
toja, ir buvimas, ir maistas, ir jie viską mato: ne tai, kam būdingas 
tapsmas, o kam būdingas buvimas, ir save mato kituose. Mat ten 
viskas vaisku, ir nėra nieko tamsaus nei nieko akinančio, kiekvie- 
na esybė mato kitą esybę iki pat gelmių ir visais atžvilgiais, o 
šviesa tik šviesą sutinka. Ir kiekvienas Ten esantis turi savyje visa 
ir, kita vertus, visa mato kitame, tad visa yra visur ir visa yra 
viskas, ir kiekvienas yra viskas, ir švytėjimas yra beribis. Kiekvie- 
nas iš Ten esančių yra didis, net ir mažas — didis. Ir saulė Ten — 
visos žvaigždės, ir kiekviena žvaigždė Ten — ir saulė, ir, kita ver- 
tus, visos žvaigždės. Kiekvienoje žvaigždėje ir pateka kita žvaigždė, 
ir atsispindi visa. Ir judėjimas Ten grynas, o judant netrukdo judė- 
jimo priežastis, nes ji nesiskiria nuo judėjimo. Ir ramybė netrikdo- 
ma, nes ji nėra susijusi su tuo, kas nepastovu. Kas gražu, yra gražu 
ir nėra būdinga tam, kas negražu. Ir kiekvienas Ten vaikšto ne 

kaip po svetimą žemę, bet kiekvienam tai, kur jis yra, ir yra tai, 
kas yra, ir tai juda kartu su juo, pavyzdžiui, jam kylant į viršų, iš 
kur jis yra, ir jis pats nėra viena, o jo užimama erdvė — kita. Jo 
pamatas — Protas, ir jis pats — Protas; ir būtų galima pamanyti, 
kad šis matomas, į šviesą panašus dangus pagimdo iš savęs sklin- 
dančią šviesą. Čia iš vienos dalies gali atsirasti kita dalis, ir kiek- 
viena dalis gali būti tik dalis. O Ten kiekviena dalis visada atsiran- 
da iš visumos ir vienu metu yra ir atskira dalis, ir visuma. Čia ji 
ir įsivaizduojama kaip dalis, bet akylam žvilgsniui gali atrodyti 
kaip visuma, jei kas nors atsiras toks pat akylas kaip Linkėjas", 
kuris, kaip byloja mitas, turėdamas tenykštį regėjimą, matė žemės 
gelmes. 

Nuo tenykščio reginio nei pavargstama, nei juo persisotinama 
taip, kad būtų liautasi stebėti. Ir nėra tokios tuštumos, kad, ją 
užpildęs, būtum patenkintas pasiekęs tokį tikslą. Ir nėra Ten taip, 
kad vienas dalykas būtų vienoks, o kitas — kitoks, kad vienam iš 
Ten esančių nepatiktų tai, kas priklauso kitam. Ir viskas, kas Ten 
yra, yra tai, kas nesibaigia. Egzistuoja nepasotinamumas, bet toks, 
kad pasisotinimas neverčia jausti pasišlykštėjimo tuo, kuo pasiso- 
tinta. Mat regintysis mato vis daugiau ir, stebėdamas tiek beribį 
save patį, tiek reginius, paklūsta savo paties prigimčiai. O gyveni- 
mas, kai jis yra švarus, nieko nekamuoja. Kas gi galėtų kamuoti tą, 
kuris tauriausiai gyvena? Juk gyvenimas — išmintis, o išmintis 
nėra įgyta samprotavimais, nes ji visada vientisa, ir jos niekam 
nepritrūksta, kad reikėtų jos ieškoti. Ji yra pirminė, o ne kilusi iš 
kitos išminties. Ir pati būtis yra išmintis, bet ne taip, kad tu iš 
pradžių esi pats, o po to tu — protingas. Todėl nėra jokios didesnės 
išminties, ir tikrasis pažinimas Ten egzistuoja kartu su protu ir 
atsiskleidžia kartu su juo (panašiai kalbama apie Dikės* santykį su 
Dzeusu). Iš tikrųjų visa, kas yra Ten, yra tarsi atvaizdai, stebintys 
patys save ir tuo mėgaujantys su didžiausia palaima. O išminties 
didybę ir galią galima suvokti iš to, kad išmintis apima visa ir yra 


7 Linkėjas — graikų mitų personažas, Mesenijos herojus, garsėjęs nepaprastu akylumu. Jis 
matydavo net tai, kas po žemė ir vandeniu. Kovodamas su Dioskūrais Likėjas buvo nubaustas. 
Ė Dikė — senovės graikų teisingumo deivė, Dzeuso ir Temidės dukrą. 

sukūrusi visa, kas egzistuoja, ir kad visa seka ją, ir kad ji pati yra 
esinys, atsiradęs kartu, ir su juo ji sudaro vienybę, ir tenykštė būtis 
yra išmintis. Tačiau to mes dar nesuvokėme, nes manėme, kad 
nėra ir čionykščiame pažinime. Jei kas nors dėl to ginčijasi, tegu 
būna taip, kaip dabar yra. O apie tenykštį pažinimą jį įžvelgęs 
Platonas pasakė, kad jis nėra svetimas tame, kas jam svetima?. O 
kaip tai yra, jis paliko mums išsiaiškinti ir suvokti, jei tik mes 
laikome save vertais šito jo kreipimosi. Tad galbūt geriau nagrinėti 
nuo čia. 

5. Taigi visa, kas atsiranda, — ar tai būtų meno, ar gamtos 
kūriniai, — kuria tam tikra išmintis, ir kūrybai visur vadovauja 
išmintis. Jei kas nors kuria, remdamasis pačia išmintimi, tai šito- 
kie išmintingi tampa ir menai. Bet juk menininkas, savo ruožtu, 
eina gamtos išminties link, kurios dėka jis ir pats atsirado. Gamtos 
išmintis nesudėta iš teorinių teiginių, bet visa tai yra tam tikra 
vienovė, ne sujungta iš daugybės į vienovę, bet greičiau ji savo 
vienovę atskleidžia daugybėje. Taigi jeigu kas nors ją laikys pirmi- 
ne išmintimi, tai to pakanka, nes ji jau nebe iš to, kas „svetimas 
tame, kas jam svetima“. O jei sakoma, kad Logosas glūdi gamtoje 
ir kad gamta yra Logoso šaltinis, mums kyla klausimas, iš kur 
gamta jį turi? Jei iš ko nors kito, tai kas tas kitas? Bet mes liau- 
simės klausinėję, jei pripažinsime, kad Logosas atsiranda pats iš 
savęs. O jei sakysime, kad Protas, tuomet kyla klausimas, ar Pro- 
tas pagimdė išmintį? Ir jei tai pripažinsime, tai iš kur jis ją pagim- 
dė? Jei iš savęs paties, tai negali būti kitaip, kaip kad jis pats ir yra 
išmintis. Taigi tikroji išmintis yra būtis ir tikroji būtis yra išmintis, 
ir būties vertė — iš išminties, o kadangi ji iš išminties, tai ji yra 
tikroji būtis. Todėl esybės, kurios neturi išminties, nors ir atsirado 
iš kažkokios išminties, bet kuriose nėra išminties, — jos nėra tik- 
rosios esybės. Todėl nereikia manyti, kad dievai ir tenykščiai palai- 
mintieji Ten paiso mokslo teiginių, bet atskirai kiekvienas, kas 
priskiriama tenykščiams, yra puikus vaizdinys, koks, kaip įsivaizduo- 
jame, glūdi protingojo žmogaus sieloje, ir tie vaizdiniai yra ne pieš- 


2 Žr: Plaronas. Faidras, 247 d—e. 

ti, o tikri. Todėl senovės žmonės sakė, kad idėjos (išša) yra esatis 
(6vra) ir esybės (odciai). 

6. Aš manau, kad egiptiečių išminčiai, pasiremdami arba tiks- 
liomis žiniomis, arba nuojauta, norėdami sumaniai perteikti tai, 
ką jie suprato, nesinaudojo rašmenimis, sudarančiais žodžius bei 
sakinius ir pamėgdžiojančiais garsus ir teiginių ištarimą, tačiau 
rašė hieroglifais ir kiekvieną atskirą daikto dalį pažymėję šven- 
tyklose atskiru hieroglifu, atskleidė to daikto detales. Todėl kiek- 
viename hieroglife glūdi ir pažinimas, ir išmintis, tai ir konkretus, 
1r apibendrintas daiktas, bet jame nėra nei mąstymo, nei sampro- 
tavimo. Vėliau iš tos apibendrintos hieroglife glūdinčios išminties 
iškyla vaizdas kitur, jau išplėstas, išsamiai save atskleidžiantis ir 
nurodantis priežastis, dėl kurių jis yra kaip tik toks. Tad reikia 
stebėtis, kaip puikiai jis sukurtas. Kas matė hieroglifus, tas sakė, 
jog stebėjosi šia išmintimi, kaip ji, pati neturėdama esybės prie- 
žasčių, dėl kurių yra būtent taip, perteikia jas tam, kas kuriama 
pasiremiant šia išmintimi. Tad kas šitaip puikiai sukurta, tyrinė- 
jant nedaug tepaaiškėja arba visai nepaaiškėja, bet jei kas tyrinė- 
ja, dar prieš tyrinėjimą ir apskaičiavimus turi būti šitoks, koks 
yra. Ką aš sakau, pabandykime suvokti iš vieno reikšmingo pavyz- 
džio, kuris pritiks viskam. 

7. Nors mes sutinkame, kad šita Visybė atsirado iš kito šaltinio 
ir yra štai tokia, ar mes turime galvoti, kad jos Kūrėjas sumanė 
savyje žemę ir tai, kad ją reikia patalpinti viduryje, po to — van- 
denį ir kad jis būtų ant žemės, ir visa kita iš eilės iki dangaus, po 
to visą gyvūniją, ir kiekvienam gyviui atitinkamas formas, kokios 
egzistuoja, ir kiekvienam vidaus organus bei išorines dalis, o po to 
jis, viską šitaip išdėstęs savyje, ėmėsi darbo? Tačiau juk šitoks 
sumanymas yra neįmanomas, nes iš kurgi jis atsirado tame, kuris 
jo niekada nematė? Neįmanoma, kad gavęs jį iš kitur Kūrėjas dirb- 
tų taip, kaip dabar dirba meistrai, naudodamiesi rankomis ir įran- 
kiais. Mat rankos ir kojos atsiranda vėliau. Tad lieka tik galimybė, 
kad viskas egzistuoja kitame būvyje, ir kadangi nėra nieko tarp to, 
kas egzistuoja, ir tarp kito būvio, tarsi netikėtai pasirodo ano būvio 
vaizdinys bei paveikslas — arba savaime, arba padedant sielai ap- 
skritai, ar tam tikrai sielai (čia nėra jokio skirtumo). 

Iš tikrųjų visa šitai kilo iš Ten, o Ten šitai yra dar gražiau, nes 
čia šitai yra sumišę, o kas yra Ten — nesumišę; čia viskas nuo 
pradžios iki galo yra užvaldyta idėjų (eišoc). Iš pradžių materiją yra 
užvaldę elementų idėjos, po to virš vienų idėjų egzistuoja kitos 
idėjos, po to vėl kitos. Todėl sunku rasti materiją, kuri paslėpta po 
daugeliu idėjų. O kadangi ir ji, materija, yra kažkokia žemiausioji 
idėja, tai ir visa šita Visybė yra idėja, ir visi kiti daiktai — idėjos. 
Idėja buvo ir Pirmavaizdis. Buvo kuriama tyliai, nes kuriantysis 
pradas buvo esatis ir idėja. Todėl ir kūryba tokia nesunki, ji pri- 
klauso Visybei, tarsi ji ir būtų Visybė. Taigi jai nebuvo kliūčių, ir 
dabar ji valdo visa, nors vieni vykstantys dalykai trukdo kitiems. 
Bet tai netrukdo kūrybai ir dabar, nes kūryba yra tarsi Visybė. 

Aš manau, kad jei mes būtume pirmavaizdžiai, esatis ir kartu 
įdėjos, o kuriamoji idėja būtų mūsų esybė, tai mūsų kūryba pasiek- 
tų tikslą be vargo. Tačiau ir žmogus kuria savo paties vaizdą kito- 
kį, nei tas, koks jis yra. Dabar tapęs žmogumi, jis, kaip visuma, 
nutolo nuo esybės. O nustojęs būti žmogumi, jis, kaip sako Plato- 
nas, „sklando aukštybėse ir valdo kosmosą“*?. Atsiradęs iš visumos, 
jis ir kuria visumą. Bet juk mes apie tai kalbame dėl to, kad tu gali 
nurodyti priežastį, dėl kurios žemė yra viduryje ir kodėl ji yra 
apvali, ir kodėl šitokia žemės ekliptika; Ten šitaip yra ne todėl, kad 
taip turi būti ir taip sumanyta, bet todėl, kad taip yra, kaip yra, dėl 
to Ten yra šitaip puiku. Tai panašu į tai, jeigu išvada apie priežastį 
būtų padaryta dar prieš apskaičiavimus, nesiremiant prielaidomis, 
ir ne iš išprotavimo, ir ne iš sumanymo, bet dar prieš išprotavimą 
ir sumanymą, 0 svarstymas, įrodymas ir patvirtinimas — būtų vė- 
liau. Taip yra dėl to, kad tai — pradžia, visa tai yra iš Ten ir yra 
kaip tik šitaip. Teisingai šia prasme sakoma, kad nereikia ieškoti 
pradžios priežasčių, o ypač tokios tobulos pradžios, kuri tapati pa- 
baigai, nes ji — ir pradžia, ir pabaiga, ji yra kartu ir Visybė, ir jai 
nieko nestinga. 

8. Taigi tai — pirmiausia yra Grožis, ir jis — visuma ir visur 
esanti visuma, kad tik jokiai daliai nepristigtų grožio. Ir kas gi 
pasakys, kad tai — negražu? Negražu yra tai, kur grožis yra ne 

kaip visuma, bet tik kaip dalis arba jo nėra nė kiek. Bet jei tai 
negražu, tai kas gi yra gražu? O kas yra pirmiau už jį, tam jau nėra 
reikalo būti grožiu, o pirmąkart tapęs reginiu (nes jis — forma ir 
stebėjimo objektas protui), tampa keliančiu žavesį vaizdu. Todėl ir 
Platonas, norėdamas šitai išreikšti, vaizduoja savo Kūrėją, kad 
mums būtų aiškiau, pritariantį tam, kas padaryta, tuo norėdamas 
parodyti Pirmavaizdžio ir idėjos grožį kaip žavėjimosi vertą dalyką. 
Juk kai kas nors stebisi viskuo, kas yra sukurta pagal kitą daiktą, 
tai stebisi ir tuo, pagal ką tas daiktas yra sukurtas. Nenuostabu, jei 
jis nesuvokia, ką patiria, nes ir mylintys, ir apskritai besižavintys 
čionykščiu grožiu, nesuvokia, kad šis grožis atsiranda per aną te- 
nykštį Grožį. O jis atsiranda būtent per aną. O kad Platonas pri- 
skiria savo posakį „Kūrėjas nudžiugo“ Pirmavaizdžiui, tai šitai tin- 
kamai paaiškina vėlesniais žodžiais. Mat jis pasakė: „Kūrėjas nu- 
džiugo ir panoro padaryti kūrinį dar labiau panašų į Pirmavaiz- 
dį“!!. nurodydamas, koks yra Pirmavaizdžio Grožis, nes tai, kas 
atsirado iš Jo, yra gražu, ir tai yra, taip sakant, tarytum Jo pa- 
veikslas. Bet jei Pirmavaizdis nebūtų labai gražus dėl kažkokio 
neapsakomo grožio, tad kas gi būtų gražiau už tai, kas matoma? 
Todėl neteisūs tie, kurie peikia tai, kas matoma, nebent tai visiškai 
nėra Pirmavaizdis. 

9. Taigi įsivaizduokime protu šitą Kosmosą, kad kiekviena jo 
dalis yra tokia, kokia ji yra, ir nesusilieja, kiek tai įmanoma, sū 
kitomis dalimis į vieną; o kai pasirodo kas nors, iš išorės panašus 
į kamuolį, tuojau pat atsiranda ir saulės, ir kartu kitų žvaigždžių 
vaizdinys, ir matyti žemė ir jūra, ir visa gyvūnija, tarsi ant vais- 
kaus rutulio, ir iš tikrųjų viską galima išvysti. Tegu sieloje lieka 
tam tikras šviesus rutulio vaizdinys, talpinantis savyje viską, kas 
juda ir kas yra ramybėje, arba turintis tokius dalykus, kurie čia 
juda, čia yra ramybėje. Išsaugodamas šį rutulio vaizdinį, įsivaiz- 
duok savyje kitą, negalvodamas apie jo masę, užimamą erdvę, ma- 
terialumo suvokimą ir nebandyk įsivaizduoti jo mažesnio dydžio — 
tuomet kreipkis į Dievą, sukūrusį tą rutulį, kurio atvaizdą tu turi, 


melsk, kad Jis ateitų pats. Ir gal Jis ateis, nešdamas savo paties 

Kosmosą su visais kitais dievais jame, būdamas ir vienas, ir visi 
kartu, nes kiekvienas Dievas yra visi dievai, susijungę į visumą, ski- 
riasi jie tik galia; bet remiantis ta vienintele dažnai pasireiškiančia 
galia, jie visi — vienas Dievas, o dar geriau, vienas Dievas — jie visi, 
dievai. Mat Jis neišnyksta, kai jie visi atsiranda, bet jie yra visi 
kartu, o, kita vertus, kiekvienas yra atskirai nuolatinėje būsenoje, 
neturėdamas jokios juslėmis suvokiamos formos. Mat priešingu at- 
veju vienas būtų vienur, o kitas — gal kitur, ir kiekvienas būtų ne 
visas savyje. Jis neturi kitokių dalių nei kiti ar Jis pats, ir kiekvie- 
na visuma nėra išskaidyta galia, esanti tokia tiek, kiek joje yra 
išmatuojamų dalių. Tai yra ištisa galia, nutįsusi į begalybę ir iki 
begalybės galinga. Jis yra neaprėpiamas ir Jo dalių skaičius — 
beribis. Kas pasakys, kur Jo dar nėra? Aišku, kad didžiulis ir šis 
dangaus skliautas, ir visos jame glūdinčios jėgos, bet jis būtų buvęs 
didesnis, ir net būtų neįmanoma nusakyti, kokio didumo, jei jame 
neslypėtų ir tam tikra ribota, todėl menka kūniškoji jėga. Gal kam 
nors atrodys didelė ugnies bei kitų kūnų jėga? Tik nepažindami 
tikrosios jėgos, šitas jėgas įsivaizduojame kaip deginančias ir nai- 
kinančias, ir kankinančias, ir padedančias gyvūnijai atsirasti. O jos 
naikina todėl, kad ir pačios yra naikinamos, ir gimdo dėl to, kad ir 
pačios gimsta. O tenykštė jėga turi vien būtį ir vien gražią būtį. Ir 
kaip galėtų būti grožis be būties, kaip egzistuotų būtis be grožio? 
Be grožio nėra ir būties. Todėl būtis būtina, nes ji tapati grožiui, 
todėl ir grožio trokštama, nes jis yra būtis. Ar reikia aiškinti, kat- 
ras iš jų yra katro priežastis, jei prigimtis yra viena? Netikrai bū- 
čiai reikia jai primesto gražaus atvaizdo, kad ir atrodytų graži, ir 
apskritai egzistuotų. Ir būtis egzistuoja tiek, kiek ji įgyja grožio 
priklausomai nuo idėjos, tapdama tiek tobulesnė, kiek ji gauna 
grožio, nes graži būtis yra daug tikresnė būtis. 

10. Todėl Dzeusas, nors ir būdamas seniausias iš kitų dievų, 
kuriuos jis pats valdo, pirmas traukia stebėti šito reginio. Paskui jį 
eina kiti dievai, dievybės ir sielos, sugebančios tai matyti. Kosmo- 
sas pasirodo jiems iš tam tikros neapibrėžtos vietos, ir aukštai virš 
jų pasikėlęs viską nušviečia, pripildo spindesio ir apakina žemiau 
stovinčius. Šie nusisuka, tarsi negalėdami žiūrėti į Jį lyg į saulę. 
Vienus Jis sulaiko, ir jie ima žiūrėti, o kiti juo labiau sutrinka, juo 

labiau nuo Jo atsitraukia. O sugebantys žiūrėti žiūri į Jį ir į tai, kas 
Jam priklauso, ir kiekvienas ne visada nusineša su savimi vieną ir 
tą patį vaizdą — vienas, atidžiai pažvelgęs, išvysta šviečiantį tei- 
singumo šaltinį ir pradą, o kitas prisipildo išminties reginio, — ne 
tokios išminties, kokią turi žmonės, kai ją turi. Mat šioji išmintis 
tam tikra prasme pamėgdžioja Aną, kuri, išsklisdama visur, lyg po 
visą Kosmoso plotą, atrodo tobula tiems, kurie buvo matę daugybę 
aiškių reginių. Taigi dievai stebi ir po vieną, ir visi kartu: taip pat 
ir sielos, kurios Ten mato visa ir yra iš jo atsiradusios, todėl jos visa 
ir apima; ir jos pačios yra visame kame nuo pradžios iki pabaigos, 
ir egzistuoja Ten tiek, kiek savo prigimtimi sutampa su tuo visa tai 
būna tais atvejais, kai jos dar nėra atsiskyrusios nuo visumos. 

Taigi šitai matydamas, Dzeusas ir bet kuris iš mūsų, kuris kar- 
tu su juo yra apimtas meilės, mato vientisą Grožį, regimą visur, ir 
pats dalyvauja tenykščiame Grožyje. O jis visur skleidžia šviesą ir 
užlieja ja Ten atsidūrusius. Taigi ir jie patys tampa gražūs. Taip 
dažnai, užlipę į aukštumas, kur žemė turi gelsvą atspalvį, žmonės 
patys įgauna šį atspalvį, supanašėdami su ta žeme, į kurią jie įžen- 
gė. Tenykščiame pasaulyje žėrinti spalva yra grožis, negana to, 
visa Ten iki galo yra spalva ir grožis. Juk grožis — tai ne kas kita, 
kaip tai, kas žėri. Tačiau tie, kurie nemato visumos, vertina tik 
paviršių. O tie, kurie pamatę visumą, apsvaigsta lyg nuo vyno ir 
pasisotina tarsi nektaru (nes grožis persmelkė visą sielą), gali tapti 
ne tik stebėtojais. Bet jie jau nebėra vien stebėtojai iš šalies. Kita 
vertus, tai, ką jie stebi, yra išorinis reginys, bet tas, kas į jį akylai 
žiūri, turi pačiame savyje to, ką jis mato, ir turėdamas daug ką 
savyje, nesuvokia, kad jis tai turi, ir žiūri į tai kaip į esantį išorėje, 
nes žiūri į jį kaip į tai, kas matoma, ir trokšta šitaip žiūrėti. Ir į 
viską, į ką kas nors žiūri kaip į matomą, žiūri kaip į esantį išorėje. 
Tačiau reikia tai perkelti į save patį ir žvelgti į jį kaip į vienovę, ir 
kaip į save patį, panašiai, kaip kas nors, įkvėptas dievo (Febo ar 
kokios nors mūzos), gali sukurti pačiame savyje dievo vaizdinį, jei 
tik turi jėgų savyje žiūrėti į dievą. 

11. Jei kas nors iš mūsų, net nesugebančių įsigilinti į save, 
užvaldytas to Dievo susikuria jo vaizdinį, tai tuo vaizdu jis atsklei- 
džia ir save, ir mato savo paties išdailintą paveikslą. Atsiribojęs 

nuo šio, nors ir gražaus, paveikslo, pasiekęs vienovę su pačiu sa- 
vimi ir jau jos nebeskaidydamas, jis tuo pat metu sudaro visišką 
vienovę su tuo tyliai esančiu Dievu ir yra su Juo kiek gali ir kiek 
nori. O jei jis vėl susidvejina, tai, būdamas švarus, vis tiek yra 
greta Dievo, kaip ir vėlei būtų su Juo, kai tik vėl visiškai sugrįžtų 
įjį. Toks atvirtimas yra naudingas: iš pradžių jis suvokia, kad jis 
yra kas kita nei Dievas. Įsigilinęs į savo vidų, jis aprėpia visa ir, 
atsikratęs juslinio suvokimo, iš baimės vėl tapti kitu nei Dievas 
Ten susilieja su juo. Jei jis nori pamatyti Dievą kaip kitą esybę, jis 
žiūri į save iš šalies. Reikia, kad tas, kuris mokosi tai daryti, išlai- 
kydamas tam tikrą Dievo vaizdinį ir, ištyrinėjęs jį, suvoktų, su kuo 
jis susilieja. Tokiu būdu sužinojęs ir patikėjęs, kad jis susilieja su 
tuo, kas palaiminta, jis privalo tuoj susikaupti savo viduje ir tapti 
vietoj stebinčiojo vaizdu kitam, kuris žiūri, koks jis, spinduliuoda- 
mas mintimis, iš ten pasirodo. Bet kaipgi galima būti grožyje ir jo 
nematyti? Priešingai, matydamas jį iš šalies kaip kažką kita, jis 
dar nėra pats grožyje ir tik tapęs juo jis tokiu būdu labiausiai 
įsikūnija grožyje. Todėl jei yra išorės regėjimas, jis neturi būti ki- 
toks, o tik sutapti su tuo, kas yra matoma. Šitai yra nelyg savęs 
suvokimas ir pajautimas žmogaus, kuris baiminasi, kad norėdamas 
kuo daugiau pajusti, jis neatsiskirtų nuo savęs paties. Reikia juk 
atkreipti dėmesį ir į tai, kad blogio pajautimas mus sukrečia 1a- 
biau, bet yra mažiau suprantamas, nes jo pažinimą užslopina su- 
krėtimas. Pavyzdžiui, liga gali sukelti didelį sukrėtimą, o sveikata, 
tyliai egzistuodama, mums yra labiau suprantama, nes ji yra pir- 
moje vietoje kaip sava ir susiliejusi su mumis. O liga yra tai, kas 
svetima, nesava, ir todėl yra visiškai aišku, kodėl ji atrodo ypač 
besiskirianti nuo mūsų. O kas yra mūsų — tai mes patys, nors to 
ir nejuntame. Būdami tokioje padėtyje, mes labiausiai iš visų esa- 
me sau patiems suprantami, sutapatinę mūsų pažinimą su mumis 
pačiais. Taigi Ten, kai mes daugiausia suvokiame protu, mes atro- 
dome nenutuokiantys, jeigu pasikliaujame jusliniu suvokimu. O 
juslės liudija, kad jos nežino, nes nematė ir niekada negalėtų ma- 
tyti šitokių dalykų. Taigi juslės yra nepatikimos, o tai, kas mato, 
yra kita — protas. O jei ir jis jaučia nepasitikėjimą, tai jis negalės 
patikėti ir savo paties buvimu, nes jis pats, net jei ir būtų priskir- 

tas išoriniams dalykams, negalėtų kūnui priklausančiomis akimis 
žvelgti į save patį iš šalies kaip į tai, kas juntama. 

12. Bet jau buvo pasakyta, kaip gali kas nors šitai daryti tarsi 
tapęs kitu ir kaip tarsi pačiu savimi. Taigi pamates tai, — arba 
kaip kitas, arba lyg likęs pačiu savimi, — ką gi jis liudija? Ar kad 
pamatė Dievą, gimdantį gražų sutvėrimą ir sukūrusį visą ką pačia- 
me savyje be skausmingų gimdymo pastangų? Apsidžiaugęs tuo, ką 
jis pagimdė ir sužavėtas savo tvarinių, Jis viską sulaiko savyje, 
džiaugdamasis savo paties ir savo tvarinių spindesiu. Jie visi gra- 
žūs, bet būdami savo viduje jie yra gražesni negu Dzeusas, vienin- 
telis vaikas, kuris pasirodo išorėje. Iš jo, jauniausiojo vaiko, kaip iš 
tam tikro tėvo atvaizdo, galima spręsti, koks tad yra tėvas ir kokie 
yra pas tėvą esantys broliai. Jis liudija, kad ne veltui gimė iš tėvo, 
kad egzistuoja kitas jo paties Kosmosas, gražus kaip Grožio pa- 
veikslas. Nevalia, kad ir Grožio, ir esybės paveikslas nebūtų gra- 
žūs. Taigi Jo Kosmosas visa kuo pamėgdžioja Pirmavaizdį. Ir Jis 
turi gyvenimą, ir yra esybė, kaip pamėgdžiojimas, ir Grožis, kaip 
kilęs iš Ten. Kaip jo atvaizdas, Jis egzistuoja amžinai, nes kitaip 
kartais Jis turės, o kartais neturės atvaizdo, atsiradusio ne mano 
dėka. O kiekvienas atvaizdas iš prigimties egzistuoja tol, kol išlieka 
Pirmavaizdis. Todėl neteisingai elgiasi tie!*, kurie amžinai egzis- 
tuojant protingajam kosmosui ardo juslinį matomą pasaulį kurda- 
mi tokį, kokį atseit kažkada sumanęs sukurti Kūrėjas. Jie nenori 
suvokti, koks gi yra šitokios kūrybos būdas, ir nežino, kad kol švie- 
čia Pirmavaizdis, tol niekuomet neišnyks ir tas matomas pasaulis, 
ir kad nuo kada egzistuoja anas, nuo tada egzistuoja ir tas. Šitai 
visada buvo ir bus. Tenka pasakyti tokius žodžius, kai būtinai no- 
rima paaiškinti. 

13. Taigi Dievas, visada susaistytas tuo, kad amžinai išlieka 
toks pat, ir užleidęs sūnui visa šitai valdyti (nes jam, taip prisiso- 
tinusiam Grožio, nepritinka, apleidus tenykštę valdžią, siekti jau- 
nesnės už save patį ir silpnesnės valdžios); taigi šitai užleidęs 
Dievas nukreipia savo žvilgsnį aukštyn į virš savęs esantį savo 


12 Čia Plotinas turi galvoje gnostikus. 

Tėvą; kita vertus, žemiau jo stovi tai, kas pradėjo egzistuoti po Jo 
iš Sūnaus. Taip Jis atsidūrė viduryje tarp jų abiejų todėl, kad dėl 
kitoniškumo buvo atsiskyręs nuo to, kas viršuje, ir susilaikė nuo 
ryšių su tuo, kas po Juo apačioje, likdamas tarp tobulesniojo už 
save — Tėvo — ir žemesniojo — Sūnaus“. Bet kadangi Jam Tėvas 
yra didingesnis už grožį, tad Jis pats yra pirminis grožis. Graži ir 
siela. Bet Jis gražesnis už ją, nes ji — Jo pėdsakas. Ir nors ji dėl 
to yra graži iš prigimties, vis dėlto ji tampa gražesnė tuomet, kai 
mąsto Jį. Taigi jei siela yra visybės siela (aiškiau pasakius, jei pati 
Afroditė yra graži), tai koks gražus turėtų būti Jis? Jei ji pati graži 
savaime, tai kiek grožio yra Jame? O jei ji graži dėl ko kito, tai iš 
ko gi ji gauna savo grožį, ir įsigytą, ir įgimtą kartu su esybe? Juk kai 
ir mes patys gražūs, mes gražūs savo pačių buvimu, o bjaurūs — 
perėję į kitą prigimtį. Ir mes gražūs, pažindami pačius save, o 
bjaurūs — nepažindami. Taigi tai, kas gražu, yra Ten ir iš Ten. Ar 
pakanka to, kas pasakyta, kad suprastum protu suvokiamą pasau- 
lį, ar tam vėl reikia iš naujo praeiti kitu keliu? 


Versta iš: Plotinus. Enneades/ed. R. Volkmann, — 
Lipsia, 1883/1884. — Vol. 1. — P. 84—96; Vol. 2. — 
P. 230—247. Iš senosios graikų kalbos vertė Audronė 
Kudulytė-Kairienė 


13 Plotinas dievų hierarciją supranta taip: aukščiausiasis pirmapradis dievas Uranas yra 
viršum visko, žemesniojo matomojo pasaulio valdovas yra Dzeusas, kuris tapatinamas šu pa- 
saulinę dvasia, o viduryje viešpatauja proto pasaulis, kurį įkūnija Kronas, kurio tėvas Uranas, 
o Dzeusas — jo sūnus. 

